
LITTERAE SSmi D. N. Leonis Xiii ad R. D. Franciscum Picard, Praepositum soda- 
lium Augustinianorum ab assumptione, quibus commendatur eorumdem opera 
in excitandis orientalibus ad unitatem catholicam instaurandam. 


Dilecte Fili, salutem et Apostolicam benedictionem. — Adni- 
tentibus Nobis, Dei auspicio et gratia, ut orientales gentes ad 
pristinam in Ecclesia catholica dignitatem resurgant, grata qui- 
dem ob versatur cogita tioni opera Religiosorum Ordinum qui 
eamdem in rem laboriose utiliterque iam diu contendunt. Hos 
inter, sua merito debetur laus isti quoque Sodalitati, cui digne 
tu praesides. Novimus enim multiplices curas quae sunt a vo- 
bis per eas regiones susceptae ; quaeque eo sane fructuosiores 
eveniunt, quo maiore commendantur et studio divinae gloriae 
et fraterna erga dissidentes caritate. — Iamvero comprobationis 
Nostrae nullum videtur argumentum neque iucundius vobis, 
neque optatius fore, quam si eiusdem studii operaeque vestrae 
utilitates vel latius in Orientalium bonum deducamus. Idque 
Nobis admodum placet; quo praesertim movemur proposito, 
efficiendi ut apud illos tum vetusta ritualis disciplina vigeat, 
tum etiam, quod causae quam urgemus permagni interest, 
adolescentis aetatis institutio proba sit et conveniens. Huius rei 
gratia deliberatum est Nobis, sedes eas quas ad Stamboul in 
urbe Costantinopoli, et ex adverso ad Kadi-Keui, ubi Chalce- 
don fuit, habetis, accessione facta molitionum ampliari; eatenus 
scilicet ut loca instruantur sive ad cultum divinum, sive ad do- 
cendum omnino apposita.— Quae vos consilia executuri, duplex 
tenete praescriptum. Alterum, ut in eis ipsis sedibus, praeter 
administrationem spiritualem quam vobis creditam volumus 
Latinorum, eamdem Graecorum geratis, sollemniaque officia 
utroque seorsum ritu apte et decore agenda curetis. Alterum, 
ut adolescentium commodis et ornamento quam optime consu- 
etis, non solum animorum cultura consuetisque litteris, sed 
graecae etiam linguae et historiae patriae eruditione impertita. 
Quorum vero indoles et voluntas spem bonam afferat ad mini- 
steria sacrorum, ii diligentiae vestrae potiorem habebunt partem, 
ut accuratius ad pietatem, ad doctrinam, ad ritus suos informen- 
tur: illud namque ad proposita assequenda praesidium est vel 
maximum, clerum indigenum rite educi. 


Omnia quemadmodum legitimo iure constituantur et rata 
sint, a Nobis iam est provisum. Vos interea sumite animos ex 

benevolentia et fiducia Nostra; quae voluntatis divinae est de- 
claratio: eximiumque in hanc Apostolicam Sedem obsequium 
quod adhuc probastis, probare alacres pergite atque in dies au- 
gete. Hac vobis mente hoc studio laborantibus, aderit certe 
Deus frugifera ope propitius, neque deerunt, eo aspirante, qui 
uberiora praesidia ad coepta ipsa, provehenda pii libentes sub- 
mittant. Votorum sit auspex Apostolica benedictio, quam tibi, 
dilecte fili, universaeque Sodalitati effusa m in Domino imper- 
timus. 

Datum Romae apud Sanctum Petrum die II Iulii anno 
MDCccexcv, Pontificatus Nostri decimo octavo. 


LEO PP. XIII. 


LITTERAE SSmi. Domini N. Leonis XIII ad Ordinarios Belgi de causa sociali. 


Permoti Nos praecipua quadam in nationem vestram be- 
nevolentia, atque complurium rogatu civium adducti, peculiares 
curas ad catholicos Belgas gravi in re convertimus. Plane in- 
telligitis quo spectemus: ad causam nempe socialem, quae ar- 
dentius inter ipsos agitata sic sollicitat animos, ut allevationem 
a Nobis curatiónemque exposcere videatur. Res ardua per se 
ipsam est, maioribusque apud vos difficultatibus implicita : ad 
eam tamen accedere non renuimus, qua maxime parte cum 
religione et cum officio muneris Nostri necessario cohaeret. Nam 
in hoc pariter institutorum genere, documenta sapientiae chri- 
stianae, accommodate ad tempora et mores, iam pridem Nobis 
placuit impertire. Gratumque est commemorare non exiguam 
bonorum segetem et singulis et civitatibus inde partam, eam- 
demque spe praecipere in dies ampliorem. Etiam in catholicis 
Belgis, quorum sollertia ad huiusmodi institutà promovenda 
alacris in primis fuerat, fructus pro venere; non adeo tamen ut 
iustae expectationi; tam apta praesertim regione et gente, con- 
gruerent. Quidnam rei obstiterit, satis cognitum est. Quum enim 
ipsi, consiliis licet bonis impulsi, etiam aliis de hisce rebus sen- 
tiendi agendique rationem inierint, teneant; propterea factum, 
ut neque utilità tum expetita vis dimanare potuerit, neque catho- 
licorum concordia integra permanere.—Hos Nosaegreadmodum 
ierimus dissensionis exemplum, novum quidem et male auspi- 

catum apud catholicos Belgas; qui felicis animorum ac frugiferae 
coniunctionis praeclara specimina omni tempore ediderant. Sci- 
licet, ut facta repetamus non longinquae memoriae, luculenter 
id patuit in ea quaestione quae vocata est scholaris. Tunc enim 
cuiusvis ordinis catholicos quum admirabilis quidam concentus 
voluntatum generosaque virtus et actuosa inter se devinxisset, 
eius maxime beneficio concordiae successit res, cum dignitate 
religionis et adolescentiae salute. 

Iamvero pro vestra prudentia, Venerabiles Fratres, videtis 
ipsi; quam periculosas in offensiones greges vestros, distractis 
in diversa animis, proclive sit publice et privatim delabi; videtis, 
quam mature oporteat laborantibus rebus mederi. Nos autem, 
ut probe novimus quo studio exardescitis restituendae firman- 
daeque concordiae, vos potissimum ad hoc appellamus officium, 
tam gloriosum episcopo et sanctum: cuius quidem certiorem 
eventum vel ipsa suadet reverentia ampla quae dignitati vestrae 
virtutique istic merito adhibetur. Quamobrem illud videtur opti- 
mum factu, vobisque vehementer commendatum volumus, ut 
simul in congressionem, quam proxime fieri possit, conveniatis. 
In ea, communicatis inter vos sententiis, licebit causam, quanta 
est, exploratius pleniusque cognoscere, ac meliora ad compo- 
nendam praesidia deliberare. - Haec enim causa nomino se modo 
recte considerantibus praebet. Attinet ea quidem ad bona ex- 
terna, sed ad religionem moresque in primis attinet, atque etiam 
cum civili legum disciplina sponte copulatur: ut denique ad 
iura et officia omnium ordinum late pertineat. Evangelica porro 
iustitiae et caritatis principia a Npbis revocata, quum ad rem 
ipsam usumque vitae transferuntur, multiplices privatorum ra- 
tiones attingere necesse est. Huc accedunt quaedam apud Belgas 
operum et industriae, dominorum et opificum, omnino propriae 


conditiones. 


Sunt ista magni certe momenti consiliique, in quibus iudi- 
cium elaboret ac diligentia vestra, Venerabiles Fratres; neque 
vero Nostra deesse vobis consilia in re praesenti sinemus. — 
Ita vobis, congressione peracta, minus operosum erit atque erit 
tutius, in vestra quemque dioecesi remedia et temperamenta 
pro hominibus locisque opportuna decernere. Quae tamen ipsa 
Sic a vobis dirigi, civibus idoneis adiuvantibus, oportebit, ut eo 
amplius valeant inter catholicos totius nationis communiter ; ut 
videlicet catholicorum actio, iisdem profecta initiis, iisdemque 

viis, quoad fieri possit, deducta, explicetur ubique una, propter- 
eaque et honestate praestet et robore vigeat et solidis redundet 
utilitatibus. Nequaquam vero id secundum vota fiet, nisi catho- 
lici, quod maximopere inculcamus, propriis ipsorum opinionibus 
studiisque posthabitis, ea studeant unice impenseque velint 
quaecumque verius ad commune bonum conducere videantur. 
Hoc est, efficere ut religio honore praecellat suo, virtutemque 
diffundat insitam, rei quoque civili, domesticae, oeconomicae 
mirifice salutarem: ut in auctoritatis publicae libertatisque, chri- 
stiano more, conciliatione, stet incolume a seditione regnum ac 
tranquillitate munitum : ut bona civitatis instituta, maxime ado- 
lescentium scholae, in melius provehantur; meliusque sit com- 
merciis atque artibus, ope praesertim societatum, quae apud vos 
numerantur vario proposito multae, quaeque augeantur optabile 
est, modo religione auspice et fautrice. Neque illud est ultimum, 
efficere ut qua plane decet verecundia obtemperetur summis 
Dei consiliis, qui in communitate generis humani esse iussit 
classium disparitatem et quamdam inter ipsas ex amica con- 
spiratione aequabilitatem: ita, neque opifices observantiam et 
fiduciam ullo modo exuant in patronos, neque ab his quidquam 
erga illos desit iustae bonitatis curaeque providae. — His prae- 
cipuis rerum capitibus commune continetur bonum, cuius ade- 
ptioni danda opera est: hinc mortalis vitae conditioni solandae 
non vana fomenta suppetunt, ac merita parantur vitae caele- 
stis. Quam christianae sapientiae disciplinam si catholici studio- 
sius adamare atque exemplo roborare suo insistant, illud etiam 
facilius eveniet, quod est in spe, ut qui falsa opinione vel si- 
mulata rerum specie decepti, ab aequo rectoque deflexerant, 
tutelam et ductum Ecclesiae quaerant resipiscentes. 


Nemo sane erit catholicus, aeque religionis patriaeque di- 
ligens, qui consultis prudentiae vestrae non placide acquiescere 
velit pleneque obsequi; hoc penitus persuaso, optima quaeque 
rerum incrementa, si sensim ac moderate inducta, tum vere ad 
stabilitatem fore maioremque esse in modum profutura. — In- 
terea, quoniam incommodi quod dolemus ea gravitas est, quae 
cunctationem remedii non patiatur, hoc ipsum a sedatione ani- 
morum ducimus inchoandum. Quapropter, Venerabiles Fratres, 
catholicos Nostro nomine hortemini et admoneatis velimus, ut 
iam nunc de rebus huiusmodi, sive per conciones sive per ephe- 
merides similiave scripta, omni inter se controversia et disce- 

ptatione prorsus abstineant, eoque magis mutuae parcant re- 
prehensione neve ausint legitimae potestatis iudicium praever- 
tere. Tum vero ad optatum rei exitum omnes unis animis et 
fraternis quam poterunt diligentiam et operam vobiscum con- 
ferre nitantur: praecedatque Clerus, cuius maxime est ad no- 
vitates opinionum se habere caute, mitigare religione et conci- 
liare animos, de officiis christiani civis commonere. 

Ilustrem Belgarum gentem singulari Nos caritate et cura 
iam diu complectimur; vicissim ab ipsa, cuius in anima religio 
calet avita, obsequii pietatisque complura oblata sunt testimonia. 
Ista igitur hortamenta et iussa, quibus eumdem animum libuit 
confirmare, minime dubium quin catholici filii Nostri eadem 
voluntate accepturi sint religiosissimeque perfecturi. Neque enim 
profecto id unquam committente ut quando, ex diuturna suae 
concordiae laude, eo religionis statu publice utuntur, quem sibi 
talem plus una natio exoptet, hunc ipsi deminuisse improvidi 
discordia sua et labefactasse videantur. At vero id potius con- 
iunctissime agent ut consilia viresque omnes adversus Socialismi 
pravitatem convertant, a quo mala et damna maxima impen- 
dere perspicuum est. Nihil siquidem ille cessat in religionem et 
in rem publicam turbulenter moliri; humana aeque ac divina 
miscere iura, atque evangelicae providentiae excidere beneficia 
quotidie contendit. Calamitatem tantam saepenumero vox No- 
stra graviterque est persécuta; quod satis testantur praescripta 
et monita, quae in Litteris ipsis Rerum novarum tribuimus. 
Itaque huc boni omnes, nullo partium discrimine, animos in- 
tendat oportet: ut nimirum pro christiana veritate, iustitia, ca- 
ritate legitime propugnantes, sacras Dei sustineant patriaeque 
rationes, unde salus et felicitas publica efflorescit. 

Quarum rerum fiduciam et expectationem aequum est con- 
silio praecipue sollertiaque vestra Nos velle innixam; propterea 
larga vobis divinae opis praesidia implorantes, Apostolicam be- 
nedictionem vobismetipsis et clero cuiusque ac populo pera- 
manter impertimus. 

Dat. Romae apud Sanctum Petrum die x Iulii anno MDCCCXCV 


Pontificatus Nostri decimo octavo. 


LEO PP. XIII. 

LITTERAE SSmi Patris O0. N. Leonis XIII ad Praepositum Societatis Iesu, 
de provehenda re catholica apud Coptos. 


Consiliorum quae ad fovendam in Copiis rem catholicam 
iamdudum a Nobis sunt instituta, sane gratulamur alumnos 
Societatis vestrae sese fideles in primis exhibere administros. 
Id, tametsi nuper in apostolica ad illos epistola testati sumus, 
libet tamen propriis ad te confirmare litteris, postea quam per 
te ipsum fusiore notitia accepimus quo cursu religio in natione 
feratur. Suavissime enimvero affecit animum tum catholicorum 
constans in fide patrum et fructuosa virtus, tum illa dissiden- 
tium voluntas, quae passim non sine effectu increbrescit, uni- 
tatis redintegrandae studiosa. Et quoniam coptica propemodum 
videtur ex eis esse regionibus, quas commonstret Christus iam 
albas ad messem, Nostra sponte fluit ad eumdem messis do- 
minum obsecratio, velit ipse providus operarios roborare suos 
novosque mittere propositi non dissimilis. 

Tria nimirum sunt lustra, quum Societatis vestrae homines, 
voce excitante Nostra et apostolica urgente caritate, ad oras 
illas prompti et alacres contenderunt. Graves eorum assiduos- 
que labores, in superiore praesertim Aegypto insumptos, bonae 
admodum utilitates consecutae sunt, praecipue quod attinet ad 
cleri indigenae rectam institutionem, ad observantiam profe- 
ctumque christianae vitae in populo. Quibus de rebus si ma- 
gnam Deo habemus iure optimo gratiam, non minorem ei et 
habemus et profitemur, quod inde praeterea occultum quiddam 
manare novimus, plus quam dici possit efficax alienis animis 
ad sinum Ecclesiae catholicae revocandis. — Verumtamen huius 
exitus iucundam expectationem diffitendum non est quam ve- 
hementer intercipiant aut retardent externae sectae; quippe 
prudentia saeculi atque opibus abundantes, per eadem loca 
scholas magno numero aiunt suas, similiaque, fidei periculo et 
damno commodorum invitamenta multiplicant. Certe quidem, 
si hac potissimum parte liceret nostris conata adversariorum 
acriore vi elidere, iam esset plurimum ad laetam coeptorum 
progressionem effectum. — Sollicitis Nobis eiusdem necessitatis, 
quae ad curandum valde est laboriosa, tempestivum affert spei 
solatium, dilecte fili, hoc reputare, quanta Sodales vestri con- 
tentione urgere decreverint, ut aetati succrescenti amplior copia 
fiat educationis omnino incolumis ac salubris. Ex eoque auge- 

tur spes, quod ad scholas sustentandas sacrasve extruendas 
aedes, nonnulla rerum adiumenta aliqui ex ipsis optimatibus 
gentis copticae, ut compertum habemus, pie sunt liberaliterque 
impensuri: quorum permoti exemplo alii procul dubio ad ea- 
dem beneficientiae consilia sese aeque libentes adiungent. Nos 
etiam, quantum est facultatis, in idem statuimus conferre opem: 
ob eamque rem curabimus ad te proferri certam pecuniae vim, 
quam tu Sodalibus in ea ipsa opera opportune disperties.— 
Quae quidem subsidia et quae optamus posse Nos deinceps 
submittere, sic etiam volumus apud Coptos haberi tamquam 
peculiaris providentiae benevolentiaeque testimonia, quae ipso- 
rum in Nos pietas et fiducia provocavit, quotidie amplius de- 
meretur. Nam per hos ipsos dies allatum est, sancte exarsisse 
gentis animos ad ea documenta quae in recenti epistola imper- 
timus; fore autem proximis mensibus, ut illinc ad Nos legatio 
adveniat, quae coram testificetur communem obsequii gratiaeque 
voluntatem. Ista profecto sunt Nobis gaudio non tenui; neque 
id tantum catholicorum causa, sed causa item ac plus quodam- 
modo dissidentium, quorum saluti haud parum certe profecturus 
est vividior illorum spiritus religionis et caritatis. Ex harum 
porro opportunitate rerum apparet, eos non ita abesse a veri 
similitudine, qui opinantur, expetitae Orientalium reconciliationis 
eventum auspicato a Coptis initio futurum. 


Vides, dilecte fili, huius quoque amplitudinem campi in 
quem Societatis vestrae operam providens Deus vocavit: idem- 
que facile intelligis qua opus sit virtute, experrecta, durata, in- 
defessa. Tu igitur cohortari tuos, quae tua est navitas et pru- 
dentia, Deo fretus ne desine. At pro Ecclesia sancta et sempi- 
terna populorum salute difficultatibus occurrere laboresque ex- 
cipere animose, iam vobis est in domesticis laudibus; divinae- 
que augendae gloriae flammas ipse legifer Pater alumnis suis 
e caelo novas adspirat. — Nunc tibi, munerum lectissimorum 
praesidium, Apostolicam habe benedictionem, quam simul So- 
cietati universae, in primisque Sodalibus causae Coptorum stu- 
dentibus animo paterno largimur. 


Datum Romae apud Sanctum Petrum, die xxxi lulii an- 
no MDCccexcv, Pontificatus Nostri decimo octavo. 


LEO PP. XIII. 

EX S. CONGREGATIONE CONCILII 


HISPALBN. 


IURISDICTIONIS PAROCHIALIS 


Die 26 lanuarii 1895. 


Sess. 24 cap. 13 et 18 de reform. 


COMPENDIUM FACTI. In archidioecesi Hispalensi ministe- 
rium parochiale, etiam post Tridentinum Concilium, a bene- 
ficialis, et capellanis, aliquando amovibilibus, exercebatur, de 
mandato Archiepiscopi, ad quem cura animarum generalis spe- 
ctabat. Vide S. Rot. Decis. 126, n. 5, par. 7; et Decis. 397, 
n. 3, par. 19. tom. 1 Recent. Archiepiscopus De Lianes, di- 
sciplinam Tridentini inducere cupiens, anno 179] decrevit, 
ut in posterum, beneficia curata per concursum conferantur, 
et qui beneficium obtinuissent, iure proprio et perpetuo suum 
officium exercerent. Et cum Ecclesiae deficerent, statuit 
ut in una eademque ecclesia, duo, vel plures parochi insti- 
tuerentur, qui distinctam plebem, distinctis limitibus circum- 
scriptam haberent, sed in eodem templo, per turnum, uti 
videtur, peragerent parochiales functiones inita inter se con- 
cordia, ne unus alteri impedimento esset. Cuius disciplinae, 
etiam in aliis Hispaniae dioecesibus, ex. gr. in Oriolensi et 
Derthusiensi, exempla non desunt. 

Praestat nonnulla ad literam proferre ex memorato de- 
creto Archiepiscopi De Lianes: « Omnes parochi perpetui 
et collativi constituuntur, prout a Concilio Tridentino sta- 
tutum fuit |... Provisio eorum per strictum concursum 
fiet |... Quum variis in huius Archiepiscopatus ecclesiis con- 
stituti sint duo, tres et plures curati iuxta uniuscuiusque 
loci incolas et respectu habito ad laborem et servitium, ex 
quibus nonnulli in filiabus seu auxiliaribus resident, curata 
beneficia, quae nunc constituuntur, aptiori modo adaptari 

procuratur praesenti statui dioeceseos, et quantum fieri pot- 
est, attentis circumstantiis, iuxta quod a S. Concilio Tri- 
dentino statuitur. Servetur praxis distribuendi paroeciam 
per animarum censum iis in ecclesiis ubi duo vel tres curati 
conservantur; et ubi augetur vel minuitur curatorum numerus, 
duobus vel pluribus remanentibus, fiet nobis approbantibus 
nova distributio, prout magis expedire videatur». 

In civitate vulgo Jerez de la Frontera Ecclesia S. Mi- 
chaelis fuit una ex eis, quibus plures parochi dati sunt. 
Porro in ea tres parochi et Vicarius perpetuus constituti 
fuere, singulis assignata distincta fidelium portione. 

Haec disciplina in archidioecesi vigebat quando initum 
fuit Concordatum inter S. Sedem et Hispaniae Reginam an- 
no 1851, et in artic. 26 .conventum fuit : « Parochiis omni- 
bus absque ullo prorsus ad loca, classes et vacationis tem- 
pus respectu providebitur publico indicto concursu ; servata 
norma a S. Concilio Tridentino praescripta ; efformatisque 
per Ordinarium ternionibus ex concurrentibus approbatis, 
qui ad Maiestatem Suam deferrentur, ut inter propositos 
nominare queat. » Anno vero 1859 alia conventio inita, 
cuius paragraphus decimaseptima sequentis est tenoris : « Si 
procederà immediatamente alla nuova circoscrizione di par- 
rocchie in conformità alle intelligenze e concerti già pas- 
sati fra le due potestà. » Huiusmodi tamen dispositio non 
ilico et immediate executioni mandata fuit, quia tempore 
et consideratione opus erat, ut nova et recta paroeciarum cir- 
cumscriptio fieri posset. 

Hinc Archiepiscopus Hispalensis anno 1865 praemisso 
concursu, proposuit Gubernio, tres ex approbatis pro uno- 
quoque parochiali beneficio ecclesiae S. Michealis civitatis 
Xeresijj iuxta divisionem ab Archiepiscopo De Lianes per- 
actam, ut Regina unum nominaret ad tramites Concordati 
anno 1851. Restitit Gubernium duorum vel trium parocho- 
rum praesentationi, dixitque unum dumtaxat esse nominan- 
dum. Archiepiscopus manus victas non dedit, sed recursum 
habuit ad Consilium Status, et favorabilem obtinuit senten- 

tiam, in qua affirmabatur omnia esse vere beneficia paro- 
chialia collativae quorum unumquodque ex propria | eiusdem 
institutione unam repraesentat paroeciam, caput est unius 
fractionis, apparetque omnino  independens etiamsi pro re- 
rum adiunctis in eadem Ecclesia inserviant. |... . ut autem 
suppressa dici possent, absolute necessarius foret praevius 
processus canonicus, quod quidem factum fuisse non con- 
stat. Huic sententiae Gubernium acquievit, parochis suetam 
pensionem statuit, sed mandavit ut quamprimum, nova cir- 
cumscriptio paroeciarum fieret, supprimendo minime neces- 
sarias. Archiepiscopi Hispalenses Card. Lluch et Gonzalez 
manus ac opus admoverunt iuxta regulas de communi con- 
sensu inter Nuntium Apostolicum et Ministros Reginae prae- 
fixas ; praesens pariter suum schema proposuit ( arreglo pa- 
roquial ), sed nondum habuit effectum et apud Gubernium 
prostat. 

Ex tribus nominatis et institutis anno 1865 in ecclesia 
S. Michaelis, ille qui secundum habuit beneficium mortuus 
est anno 1874; qui tertium, promotus fuit anno 1875 ; qui 
primum, nempe loachimum Yuste, diem obiit supremum an- 
no 1879. Hisce vacationibus Ordinarius prospexit oecono- 
mos nominando, quibus concessit easdem facultates et iura 
ac parochis propriis. Sed Gubernium noluit uti tales reco- 
gnoscere, sustinens in unaquaque ecclesia unum tantum esse 
debere parochum, eisque intimam coadiutorum pensionem 
assignavit. 

Haec praemittenda erant ad plenam intelligentiam eorum 
quae sequentur, et in quibus praecipue versatur quaestio. 

Anno 1888 Emus Ordinarius Hispalensis generale pu- 
blicavit edictum, quo indixit concursum ad omnes parochias 
vacantes, inter quas reperiebatur parochia S. Michaelis civi- 
tatis Jerez de la Frontera. In edicto cautum erat, concur- 
sum non indici pro beneficiis, quae ab oeconomis occupabantur 
ubi in unica ecclesia plures erant parochi ; quibus oecono- 
mis omnia iura et facultates servabantur. /ro quibus, di- 
cebatur, ad praesens concursus minine indicitur; quin id 

impediat quominus actuales dictarum paroeciarum | oeconomi 
et qui in posterum ad eiusmodi munus nominati erunt, in- 
silo officio permaneant, iuxta voluntatem | nostram, | cum 
omnibus — facultatibus, | quibus ex | iure et consuetudine 
gaudent. 

Inter illos qui periculum concursus pro paroecia S. Mi- 
chaelis subierunt, adfuit diaconus R. D. Salvator Castilla y 
Rodríguez, qui approbatus et cum duobus aliis propositus 
Gubernio, ab hoc selectus et nominatus fuit; eique Ordina- 
rius contulit beneficium curatum vacans per obitum Domini 
loachimi Yuste, sui ultimi possessoris. 

Immissus in possessionem Rev. Castilla omnia susdeque 
vertit. Renuit oeconomos et vicarium, uti independentes re- 
cognoscere ; se unicum parochum esse contendens, ceteros, 
ipsius coadiutores, omni parochiali destitutus iurisdictione. 
Eorum functiones impedire coepit, atque eo devenit, ut de- 
negaret partem illis debitam ex emolumentis, quae antiqua 
praxi et concordia pro rata portione distribuebantur. 

Recurrentibus oeconomis, Emus Ordinarius semel atque 
iterum scripto monuit parochum Castilla, ut a perturbatione 
cessaret ; iura oeconomorum recognosceret ; disciplinam a se— 
culo statutam et in edicto concursus confirmatam, servaret, 
usquedum nova ordinatio paroeciarum ad exitum perducta 
esset. At Reverendus Castilla obedire noluit, dictitans anti- 
canonicam esse Archidioecesis Hispalensis in hoc discipli- 
nam; se defensorem sacrorum canonum, et nullius esse ro- 
boris Archiepiscopi decreta affirmans, se unicum esse paro- 
chum in ecclesia S. Michaelis, nullumque sua iura immi- 
nuere posse. Insuper scripsit Nuntio Apostolico et Regis 
Ministris, postulans ut solemniter declaratum esset ad eum 
pertinere ius privative ad omnia; sed responsum accepit, 
nihil esse innovandum donec nova fieret paroeciarum 
ordinatio. 


Nihilominus R. Castilla in sua sententia stetit: monita 
Ordinarii sui spernere perrexit ; ita ut scandala et conten- 
tiones quotidie crescerent. Tunc Emus Archiepiscopus rem 

commisit Vicario Generali, ut processu instituto, iudiciali- 
ter procederet. Hoc inchoato, nonnullisque probationibus 
acceptis, Vicarius opportunum duxit parochum ab officio 
suspendere. Tunc Rev. Castilla ad Archiepiscopum scriptum 
dedit promittens mandatis obedire ac nihil contra dioecesanam 
disciplinam acturum. Ideo ultro progressum non fuit. Sed 
statim promissionis oblitus ; iterum functiones oeconomorum 
praepedire voluit; ecclesiae ministros auctoritate Ordinarii 
constitutos propria auctoritate arcere, ceteraque peragere quae 
illius contumaciam et rebellionem manifestam reddebant. 

Itaque ad tribunal iterum delata fuit quaestio. A Vicario 
generali accitus parochus, non posse venire asseruit, eo quod 
infirma detineretur valetudine. Hinc Archipresbyter delegatus 
fuit ad suscipiendam declarationem R. Castilla, quam facere 
pro viribus detrectavit. Super his audito Promotore Fiscali, 
Vicarius Generalis parochum ab officio et beneficio suspen- 
dit ad cautelam, mandans ut interim emolumenta parochia- 
lia in deposito manerent, donec quaestio finita esset. Ad tri- 
bunal Rotae de suspensione appellavit Castilla; quam appel- 
lationem Vicarius tantum ad effectum devolutivum admisit, 
quia nullum irreparabile praeiudicium suspensio ad cautelam 
afferebat, et omnia parochialia emolumenta in deposito re- 
tnenda, ut salva illi essent, statutum fuerat. Tribunal ta- 
men Rotae, sententia diei 14 Iulii 1893 admisit appellationem 
ad utrumque effectum, tam suspensivum quam devolutivum, 
et iniunxit Vicario generali, ut acta transmitteret. Quod Vi- 
carius sine mora executus est ; sed adhuc sententia super cau- 
sa principali prolata non fuit. 


Interim Rev. Castilla, absque Ordinarii licentia Matri- 
tum se contulit, atque ab auctoritate civili decretum obti- 
nuit, in quo declaratur, unum dumtaxat esse parochum in 
omnibus Hispaniae ecclesiis ac proinde in illa S. Michaelis 
Xeresii, ceterosque coadiutores esse ab illo dependentes. Ad 
propria reversus, hac declaratione fretus, unicum se paro- 
chum tenacius voluit recognosci,.et sacrarii ministro, qui 
viceparochis seu oeconomis et Vicario, ut semper obtempe- 

rabat, sacras functiones prohibuit, in scriptis allegans, illum 
iurisdictionem sibi propriam impedivisse, ac proinde in ex- 
communicationem latae sententiae Romano Pontifici, speciali 
modo reservatam, incidisse. Admonitus ex mandato Emi Or- 
dinarii, ab Archipresbytero, ne sacerdotem sacristam a missae 
celebratione prohiberet, respondit: Factum sufficit ad cen- 
suram, quin ulla praevia declaratio necessaria sit, ideoque, 
dum mihi non constet indubitanter de absolutione, permit- 
tere nequeo illum missam celebrare, ne cooperator eiusdem 
app ar e am. 

Cum res ita se haberent, Emus Archiepiscopus valetu- 
dinis causa paulisper residentiam deseruit et in suum locum 
Decanum Capituli reliquit. Hic, cum R. Castilla a turbandis 
viceparochis et vicario minime desisteret, iterum mandavit 
Archipresbytero: moneret R. Castilla, ut a suis perturbatio- 
nibus cessaret. Sed hic acrius obstitit repetens, viceparochos 
non esse nisi suos coadiutores pro functionibus parochialibus, 
atque uti tales ab auctoritate superiori fuisse constitutos. 
Necesse habeo, ita scribebat Archipresbytero, uti in litteris 
tua manu et sponsione subscriptis manifestum mihi facias, 
E fauni Cardinalem Archiepiscopum minime agnoscere meam 
parochialem | et unicam in Ecclesia S. Michaelis iurisdictio- 
nem, iuxta fide dignam et authenticam interpretationem | au- 
ctoritate plenam. . . . . (forsan auctoritate civili). Aliaque 


id genus respondit, quibus asserebat Archiepiscopum nihil 
posse hac in re, quia ius commune immutare non poterat. 
Dictis facta congruebant. Viceparochis quodlibet iurisdi- 
ctionis exercitium impediebat ; aucta sunt scandala, praeser- 
tim cum ephemerides contra Archiepiscopum eiusque potesta- 
tem scribere coepissent, inter quas acrior erat novus diarius 
cui titulus E7/ Ecónomo, in quo indecora' scripta prodibant 
contra ecclesiasticam disciplinam et decreta Decani, atque eo 
devenerunt ut assererent eum incidisse in excommunicatio- 
nem maiorem. Commouniter ferebatur, horum scriptorum au- 
ctorem esse Castilla, atque saltem dictum folium sub illius 
inspiratione redactum esse. Interim ex litteris Decano mis- 

sis constabat R. Castilla in loquendo et agendo quotidie au- 
dacia crescere, catholicos anxietate premi, eisque in votis 
esse ut tanto scandalo finis imponeretur. Tum Decanus, his 
omnibus collectis, atque accepta informatione ab Archipre- 
sbytero, die 25 Augusti 1893, parochum Castilla suspendit 
ex informata conscientia, eumque declaravit incursum in 
excommunicationem, Romano Pontifici speciali modo reser- 
vatam, iuxta dispositionem n. VI Const. Apostolicae Sedis. 
Iterum R. Castilla ad Rotam Matritensem appellavit, 
eique appellatione denegata, tum quia agebatur de sententia 
censurae declaratoria, cum quia extraiudicialiter gesta res 
fuerat, per modum recursus dictum adiit tribunal, a quo 
Emus Ordinarius Hispalensis mandatum accepit omnia acta 
transmittendi. Ordinarius recusavit dicens, omnia S. Sedis 
iudicio se submissurum. Nihilominus Rotale Tribunal, audito 
solummodo Castilla, qui Matritum rursus se contulerit, in 
eius favorem sententiam protulit; acceptando recursum, de- 
clarando parochum censuras minime incurrisse, eique reser- 
vando omnia iura quae ipsi competere possent ad petendam 
indemnitatem ab omnibus damnis et detrimentis, quae occa- 
sione sententiae Decani ipsi obvenire potuerint; damnavit 
insuper Decanum ad omnes iudicii expensas, eumque monuit : 
ut in poster am omni cura se abstineat ab imponendis cen- 
suris cuiuscumque speciei, ob causas, quarum examen et 
resolutio commissa sit huic Supremo . "Tribunali. 


Rebus ad hunc statum reductis, Emo Archiepiscopo, qui 
omnia ad S. Congregationem retulit, die 28 Aprilis elapsi 
anni scriptum fuit, ut prae figeret parocho Castilla congruum 
terminum ad deducenda iura sua coram S. Congregatione. 
Interim vero, et usque ad definitivam S. C. sententiam, 
non auderet se immiscere in administrationem aliarum dua- 
rum paroeciarum, iuxta veterem statum in eadem Ecclesia 
erectarum, nec ullo modo earum rectores turbare, secus ipso 
facto suspensus maneret a divinis nomine S. C. 

Cum iiterae S. Congregacionis Hispalim pervenerunt, 
Rev. Castilla adhuc Matri ti commorabatur; unde Emus Ar- 

chiepiscopus eas Episcopo Matritensi transmisit, ut Rev. Ca- 
stilla notificaret. Hic accitus ad Curiam Episcopalem ire 
noluit ; et cum officialis Curiae ipsum adivit, ut dictas literas 
communicaret, R. Castilla eas recipere noluit, dicens se ni- 
hil recipere, neque audire, neque uti notificatum habere velle. 
Horum habita notitia, iterum datae sunt litterae Emo Ar- 
chiepiscopo, ut per decretum, meliori quo fieri posset, legi- 
timo tamen modo, notificandum, mandaret Rev. Castilla ut 
intra tres dies, coram Curia ecclesiastica se sisteret ad 
assumendam cognitionem literarum S. Congregationis, sub 
comminatione suspensionis ipso facto incurrendae, nisi pareret. 
Tum R. Castilla, decreto cognito, adivit Curiam Matriten- 
sem, sed authenticitatem literarum S. Congregationis scripto 
negavit atque eodem tempore maximam erga S. Congrega- 
tionem venerationem profitendo, sua iura sustinere et suam 
agendi rationem defendere conatus est. Et quando Nuntius 
Apostolicus, per interpositam personam, easdem literas rur- 
sus eidem notificandas curavit, testimonium reddens de ea- 
rum authenticitate, Revfidus Castilla idem responsum dedit. 

Dum haec gerebantur, Rota Matritensis iniunxit Vicario 
generali Hispalensi, I' Ut a Decano Capituli exigeret ex- 
pensas processus, parocho instante, apud ipsam instructi, 
atque declararet nullius esse roboris ipsius Decani decretum 
de excommunicatione a parocho Castilla incursa ; 2? Man- 
daret rectoribus ecclesiae S. Michaelis Xeresii, qui praeter 
officia sibi propria, adimpleverunt quae Castilla persolvere 
debuisset a mense Septembri posterioris anni, ut eidem 
Castilla traderent parochialia emolumenta, nec solum pro 
tempore ante Rotae sententiam illum a censura immunem 
decernentem, sed quae spectant ad tempus quo immunis de- 
claratus ad paroeciam regredi potuit et debuit, sed non est 
regressus. 

Ex his graviter perturbatae conscientiae fidelium et non- 
nulli supplicem libellum ad SSmum nuperrime miserunt 
rogantes ut tanto malo consuleret audaciam Castillae repri- 
mendo. Qui cum a turbanda iurisdictione oeconomorum nullo 

pacto cessare vellet, Emus Archiepiscopus decretum edidit, 
in quo declaravit eamdem Castilla suspensionem a divinis 
ipso facto incurrisse a S. Congregatione illatam, ac die 
2] Decembris per Archipresbyterum Xeresii illud Castillae 
communicavit, eidem mandans ut abstineret ab exercitio mini- 
sterii, secus in irregularitatem incideret. 

Statim respondere noluit Rev. Castilla, sed postero die 
adivit Archipresbyterum et coram testibus declaravit, sese 
uti iuri contrarium, ideoque nullum considerare Archiepi- 
scopi decretum. TI' Quia resolutio S. Congregationis omni 
valore carebat, quatenus non Mhaberet authenticitatis notas 
quae requiruntur ex dispositione iuris canonici. 2? Quia, 
admisso etiam authenticam esse dictam resolutionem, ea 
communicata fuit modo omnino illegali, cum sibi praefixus 
fuerit terminus ad deducenda iura ante S. Congregationem, 
quin notae sibi factae sint quaestiones, de quibus agendum 
erat. 3? Quia, licet authentica, omni vi destituta erat, cum 
esset omnino opposita Constitutionibus Pontificiis et iuri 
concordato quod viget in Hispanus. 4? Quia per sententiam 
Rotae diei 15 Februari 1894, Archiepiscopus formaliter 
prohibitus fuit imponere sibi censuras ob quaestiones eidem 
Rotae cognitioni subiectas. 5? Quia ipse impediens quomi- 
nus Coadiutores suam usurparent iurisdictionem, neque di- 
ctis neque factis alienam iurisdictionem, turbaverat. Conclu- 
debat sese nullam considerare suspensionem, tamen ita externe 
se gerere velle uti si esset vere suspensus, sed sibi reservare 
facultates quas parochis Benedictus XIV concedit in sua 
Constitutione - Nimiam licentiam - relate ad celebrationem 
matrimoniorum. - Insuper solemnem  protestationem emisit 
dicens, se nullum et irritum tenere Emi Archiepiscopi de- 
cretum ; contra illud ad Rotam appellationem interpositurum, 
et quicumque in sui locum ab Archiepiscopo suffectus esset, 
sciret quod ipse numquam eum recognosceret et indemnita- 
tem exigeret ab omni damno et detrimento quod ipsi 
obveniret. 

Inutile tandem non erit advertere R. Castilla post ac- 

ceptam communicationem ultimi decreti Archiepiscopalis, 
Eucharistiam fidelibus ministrasse; missam celebrasse, in 
confessionario sedisse ac alios sacerdotes delegasse ad con- 
ferendum baptisma atque viaticum deferendum infirmis. Quae 
omnia die vigesima secunda Decembris nuper elapsi com- 
missa fuisse videntur. 


Disceptatio Synoptica 


DEFENSIO PAROCHI. Pro parte parochi Castilla observari 
potest positionem plurium parochorum in una eademque 
ecclesia non esse omnino iuri canonico conformem, ceu 
asserunt omnes canonistae, qui una voce clamant, in una 
ecclesia, unicum esse debere parochum, quia ipse est spon- 
sus Ecclesiae - Decis. 178 n. 4, p. 11 Recen, Pluralitatem 
parochorum de iure prohibitam esse, docet De Luca ( Dis. 9, 
n. 5Annot. ad SS. Con. Trid.) « ne una mulier duos vel 
plures habeat viros ». 

Id quoque suadere videtur lex concursus a SS c Tridentino 
Concilio praescripta, nam inter concurrentes unus tantum 
super alios ordinarie excellit ; et in praxi nedum difficile, 
sed fere impossibile est, duos vel plures haberi prorsus ae- 
quales scientia, prudentia, meritis, ceterisque requisitis ad 
parochiam consequendam necessariis. Ideoque lex concursus 
clare significat unum tantum debere esse rectorem paroeciae. 
Et licet admitti velit plures esse posse^ semper, si anarchia 
vitari vult, unus adesse debet qui inter aequales sit saltem 
primus, quique propterea erit parochus, seu sponsus ecclesiae. 
Neque opponere iuvat, aequales ad fugiendam confusionem 
posse per turnum gubernaculum ecclesiae suscipere ; nam id 
fieri poterit in iis muneribus, in quibus ratio perpetuitatis 
deficit, non vero in parochialibus beneficiis quae iure proprio 
et perpetuo possidentur. Ita docent communiter Doctores 
innixi cap. 15 - De Praeb, et Dignit - quo statuitur « unam 
ecclesiam non nisi unius sacerdotis esse debere ». Hoc con- 
firmat Conc. Trid. Sess. 24 c. 13 De R.; quare Reifienstuel 

lib. III tit. 3 n. 30, plures alios citans concludit - « Una 
ecclesia non nisi unius sacerdotis esse debet .... Sicut et 
unum corpus nequit habere duo capita, alioquin foret mon- 
struosum ». 

Quod si haec plurium rectorum in eadem ecclesia positio 
communiter iuri contraria est retinenda, multo magis id in 
Hispanus valere debet, ubi lex Tridentina solemnem habuit 
confirmationem in Concordato, ita ut admittendo plures pa- 
rochos proprios in una eademque ecclesia, praeter Triden- 
tinam, violaretur etiam lex concordataria. Quod inconveniens 
non effugit auctoritatem civilem, quae propterea, innixa 
sanctioni Tridentini et Concordati, declarari minime dubita- 
vit, in ecclesia S. Michaelis unum esse verum et proprium pa- 
rochum, ceteros sacerdotes simpliciter esse coadiutores. 

Et mirabile est, quod ipsa auctoritas ecclesiastica hanc 
distinctionem agnovisse videtur, nam quando actum fuit de 
ceteris sacerdotibus ponendis in ecclesia sancti Michaelis, eos 
solummodo oeconomos nominavit, et, omisso concursu, illis, 
proprio marte, animarum curam commisit ; ast quando be- 
neficium vere et proprie parochiale conferre debuit, concur- 
sum indixit, Gubernio tres proposuit, ac Salvatori Castilla 
nominato, solemniter institutionem dedit, eumque parochum 
proprium vocavit. Ex quo clare deduci posse videtur etiam 
Archiepiscopum admisisse differentiam inter parochum et 
eoconomos seu viceparochos, quae differentia nonnisi in eo 
consistere potest, quod sacerdos Castilla iure proprio, ceteri 
iure coadiutorum exercent curam animarum. Quem rerum 
statum civilis auctoritas iure optimo recognovit, oeconomis 
minimam coadiutorum pensionem, parocho vero consuetam 
congruam assignando. 

Quibus positis patet Rev. Castilla impediendo oeconomis 
S. Michaelis exercitium functionum parochialium, non alienam 
usurpasse iurisdictionem, sed suo iure usum fuisse. Atque 
proinde crimen ab eo commissum, eius obstinationem et per- 
vicaciam, in leves auras evanescere, nullamque veram causam 
dedisse ut suspensione mulctaretur ; atque  suspensionem 

ad cautelam, | sententia interlocutoria  inflictam, . nullius 
esse valoris. 

Quapropter Castilla iure meritoque ab hac suspensione 
appellasse videtur, ad effectum tam suspensivum quam de- 
volutivum, cum fundamentum deficiat in quo talis censura 
innitatur. Et iniuria Vicarius Generalis appellationem tan- 
tum in devolutivo admittere voluit, eo quod gravamen illatum 
non erat irreparabile, iuxta decreta per Tridentinum Sessio 13, 
cap. 1 De Ref, nam eiusmodi dispositio lata fuit ad cohi- 
bendam nimiam appellandi licentiam quae haud raro admi- 
nistrationem iustitiae frustraneam . reddebat. Sed neque 
prohibuit, neque prohibere potuit appellationes rationales, 
secus delesset ius appellationis, quod ipsum Concilium vocat 
innocentiae praesidium - et quoad eam veteres canones om- 
nino servari iubet. - 

Insuper, omisso etiam quod docet Suarez De censuris 
- Disp. 26- a suspensione a beneficio semper appellari 
posse ad utrumque effectum, quod confirmat Cl. D' Annibale 
- P. I n. 382, not. 33; quia huiusmodi suspensio est potius 
poena quam vere censura. Insuper advertatur,. S. C. Concilii 
retinuisse ut gravamen irreparabile considerari posse sim- 
plicem comminationem carceris, torturae, excommunicatio- 
nis etc. ; ideoque multo magis hoc dicendum de suspensione 
ab officio et beneficio in parochum decretam, nam adducit in 
periculum eius famam, minuit auctoritatem atque ludibrium 
et aversionis obiectum populo christiano efficit. Et quomodo 
hoc gravamen a definitiva sententia reparari posset ? 

Graviores etiam appellationis causae videntur adesse in 
sententia secundae suspensionis qua R. Castilla mulctatus 
fuit ex informata conscientia; nec non in sententia decla- 
ratoria, qua praemonetur eum incidisse in excommunicatio- 
nem speciali modo Summo Pontifici reservatam iuxta art. VI. 
Const. Apost. Sedis. Nam huiusmodi declaratio nullius | est 
valoris, quia defuit citatio, ceu docent Reiffenst. Tit. 39 
De Sent. Excom. n. 23, 'Thesauro De Poenis part. 11 fol. 121, 
omnesque canonistae, excepto casu in quo crimen sit noto- 

riuni vel reus sit contumax, ne sententia feratur in inau- 
ditum, nisi in contumacia. .. .. Atque admisso parumper, 
declaratoriam sententiam validam fuisse, tamen ab ea semper 
appellari poterat cum effectu suspensivo. Idem Thesauro 
Part. I cap. 25 tradit: « Tamen a declaratoria censurae et 
alterius poenae latae sententiae, ex ipso iure commissae ad- 
mittitur appellatio, dummodo vere non sit notorium poenam 


commissam esse... et per talem appellationem suspenditur, 
non ipsa poena, sed declaratio, ut interim habeatur pro non 
declarato. ....: » Et ratio esse posset. Fagnan. Cap. 39 De 


Sent. Excom., quia declaratio sententiae praesupponit grave 
delictum, et iudex potest decipi in decernenda existentia crimi- 
nis, ac proinde per appellationem suspenditur effectus declara- 
tionis donec indubitanter probetur crimen commissum fuisse. 
Idem dicendum de suspensione 'ex informata conscientia 
quae omnino nulla declaranda videtur. Nam hoc iuris ex- 
traordinarium remedium proprium est Episcoporum, ita ut 
non desunt auctores' qui doceant quod si Vicarius Capitularis 
eo uti velit, a Sancta Sede facultatem implorare debeat. 
Multo magis id dicendum de Vicario Generali, cui omnes 
denegant hanc facultatem, et solum paucissimi docent, Vi- 
carium Generalem posse procedere ex informata conscientia, 
sed solum casu in quo expresse et specialiter haec facultas 
eidem ab Episcopo delegata fuerit. Adeo ut nemo audebit 
asserere hanc facultatem habuisse Decanum Capituli: qui 
propterea talem suspensionem ferendo nulliter egit. 


Insuper et auctores et S. C. praxis docent, talem suspen- 
sionem infligi solummodo ob delicta occulta ; et in casu sine 
errandi metu asseri potest, Decanum nullam aliam causam 
habuisse, quam resistentiam Castillae mandato recognoscendi 
iurisdictionem oeconomorum, quae causa prorsus publica ut 
notoria omnibus est, et S. C. semper revocavit suspensiones 
ex informata conscientia ob publicum crimen illatas ut vi- 
der potest in una S. Severini 19 Septem. 1878; S. Aga- 
thae Gothorum 26 Februarii 1853; Bosnien, et Sirmien. 
20 Decembris 15873 et Lucionen. 8 Ap. 1646. 

Exploratum pariter in iure est, pendente appellatione 
ad iudicem superiorem, inferiorem non posse ob eadem cri- 
mina, vera vel supposita, novas poenas infligere, secus hu- 
iusmodi acta attentata reputantur et nullius valoris, quia 
iudex inferior caret omni iurisdictione quoad ea quae causam 
appellatam respiciunt. Hinc cum in casu parochus semper de 
eodem crimine accusetur, nempe impediendi oeconomis exer- 
citium iurisdictionis, ac resistendi mandatis Ordinarii sui, 
attentata omnino dicenda sunt, quae pendente lite a Decano 
facta fuerunt. 

DEFENSIO ARCHIEPISCOPI. EX altera parte observandum 
est, Concilium Tridentinum cum legem concursus ad paro- 
chiales dixit, cumque iussit populum in certas propriasque 
parochias distingui, minime statuisse quod in una eademque 
Ecclesia duo parochi cum distincto territorio et distincto 
animarum censu residere non possent. « In iis quoque civi- 
tatibus ac locis, ubi parochiales ecclesiae certos non habent 
fines, nec earum rectores, proprium populum, quem regant, 
sed promiscue petentibus sacramenta administrant, mandat 
sancta synodus Episcopis pro tutiori animarum eis commis- 
sarum salute, ut distincto populo in certas propriasque pa- 
rochias, unicuique suum perpetuum peculiaremque parochum 
assignent. » Ita Concil. Trid. Sess. 24, c. 13 De Ref. - Ex 
quo patet Tridentinos Patres sollicitos quidem fuisse, ut fide- 
les proprium certumque pastorem haberent, non vero decre- 
visse, ut in una eademque ecclesia unicus resideret parochus. 
Neque hoc decernere poterant cum probe noverint, ad hoc 
imparem esse numerum ecclesiarum. 

Neque obstare posse videtur quod nonnulli affirmant 
parochum esse sponsum suae ecclesiae ; et sicut una mulier 
plures eodem tempore viros habere non potest, ita una ec- 
clesia nequit habere plures parochos. Non verior est sententia 
quae docet parochum solummodo lato sensu dici posse spon- 
sum suae ecclesiae ; quae denominatio proprie spectat ad 
Episcopos, quibus honor anuli in signum desponsationis cum 
sua ecclesia conceditur. Et dato etiam quod parochus vere 

et proprie dici posset sponsus suae ecclesiae, id profecto intel- 
ligendum de praebenda et beneficio, non vero de fabrica ma- 
teriali eiusdem ecclesiae. 

Ex quibus patet Archiepiscopum De Lianes nihil contra 
ius fecisse quando decrevit ut in Ecclesia S. Michaelis Xe- 
resii plures parochi résidérent, inter se independentes quoad 
iurisdictionem . parochialem, inita tantum concordia quoad 
functionum parochialium celebrationem. Et cum pro his be- 
neficüis consequendis fiat concursus, cumque sint perpetua, 
plebem habeant distinctam, unusque tantum parochus pro 
determinata fidelium portione iurisdictionem exerceat, omnia 
porro concurrunt requisita quae constituunt vera et propria 
beneficia parochialia. Et quod talia vere sint, observantia 
fere saecularis probat: imo ipsa laica potestas hoc factum 
atque beneficiorum naturam cognovit et probavit, quando 
Consilium Status declaravit « omnia esse vera beneficia pa- 
rochialia collativa, quorum unumquodque ex propria eiusdem 
institutione unam repraesentat paroeciam, caput est unius 
fractionis, apparetque omnino independens, etiamsi pro rerum 
adiunctis in eadem ecclesia inserviant ..... » 


Neque iuvat appellare ad Concordatum anni 1851 ; in 
ipso enim minime prohibetur quod in una eademque ecclesia 
plures parochi esse non possint, sed tantum conventum est 
de modo collationis beneficii et de dote parochis, et coadiu- 
toribus constituenda. In alia vero conventione anni 1859 
statutum est, ut nova parochiarum circumscriptio fieret. Et 
usquedum haec ad effectum non perducatur, antiquum ius 
viget et nihil est immutandum. Quod optime admisit ipsa 
saecularis auctoritas, nam quando eidem nota fuit declara- 
tio Consilii Status nunc relata, statim regia mandata ad pa- 
rochos transmisit, atque Episcopos monuit, ut quam primum 
fieri posset novam  parochiarum ]limitationem  proponerent, 
supprimendo quae necessariae non essent. Itaque donec nova 
compositio effectum non habeat, uti regularis et legalis con- 
siderata fuit illa ab Archiepiscopo De Lianes,peracta. Neque 
culpae tribuendum est Ordinariis Hispalensibus, si nondum 

quae in Concordato statuta sunt executioni mandata minime 
fuerint, quandoquidem ipsi iam functi sunt officio suo ; et 
pro civitate Xeresii tres Ecclesias destinarunt ad quas pa- 
rochi S. Michaelis suam residentiam transferre debent, assi- 
gnatis cuique plus minusve decem millibus fidelium ;' sed 
approbatio civilis auctoritatis adhuc desideratur. 

Nec factum denegati stipendii oeconomis seu viceparochis 
prodesse potest D. Salvatori Castilla, quia hoc factum fuit 
absque Ordinarii consensu, et quando societas in Hispania 
politico tumultu turbata erat. Quod si postea Gubernium 
noluit rependere oeconomis nisi infimum coadiutorum stipen- 
dium, hoc naturam beneficiorum immutare nequit, eo vel 
magis, quod Ordinarii semper eos uti veros parochos habue- 
runt, eisque omnia iura parochialia et attributiones conces- 
sore; et nemo contendere poterit laicam, quaecumque Sit, 
potestatem spiritualem iurisdictionem variare posse. 

Res est clara, sed clarior evadit si considerentur condi- 
tiones appositae in edicto concursus, quae obligant qui con- 
cursui se exponit. In illo edicto decernitur quod pro paro- 
chiis, in quibus duo vel plures parochi in unica Ecclesia ré- 
sidérent, concursus minime indicitur pro iis quae ab oeco- 
nomis Ooccupatae essent, et iisdem omnia reservantur iura 
- los cuales, ita edictum, no se sacan d concurso; sin per- 
juicio de que los actuales ecónomos de dichas Parroquias 
y los que nombraremos en lo sucesivo, sigan en calidad de 
tales, segán nuestra voluntad, con todas las atribuciones que 
segün derecho g costumbre vienen gozando hasta el pre- 
sente. - Jamvero cum edictum publicatum fuit duo oeconomi 
erant in Ecclesia S. Michaelis: cur igitur Castilla non vult 
recognoscere quae illis adeo explicite reservabantur ? 

Ast, licet haec non haberentur, omne dubium adimerent 
literae institutionis Rev. Castilla datae. In eis, conceptis 
verbis dicitur : - Cum a nobis, praevio consueto certamine, 
praesentatus, et a Catholica sua  Maiestate nominatus et 
evectus fueris ad obtinendum beneficium curatum in nostra 
Ecclesia parochiali S. Michaelis civitatis vulgo Jerez de la 

Frontera, vacans per obitum D. loachimi Yuste, sui ultimi 
possessoris. . . . tibi... . praedictum beneficium conferimus | et 
te in eo solemniter instituimus. - Ex his luce meridiana cla- 
rius patet D. Castilla successorem esse Dfii loachimi Yuste, 
qui cum esset unus ex parochis S. Michaelis, talis quoque 
esse debet Rev. Castilla ; atque ideo cum se iactat unicum 
esse parochum, ceteros non esse nisi suos coadiutores, omni- 
no somniare videtur et pro certo tenere quod in suis est de- 
sideriis. 

Hisce in aperto positis, dubitari non posse videtur de eo 
quod oeconomi Ecclesiae S. Michaelis omnes habent veram 
et propriam iurisdictionem, mutuo distinctam et independen- 
tem; et ideo nullum dubium quod Rev. Castilla, impediens 
oeconomis functiones parochiales, eis celebrationem matrimo- 
niorum vetando ac prae tendens ut omnia a se, tamquam 
unico parocho, dependeant, alienam iurisdictionem directe 
impediat; et licet auxilium potestatis laicalis cum brachio 
forti, quia forsan inutile erat, non invocaverit, nihilominus 
eá usus est ut quaestio in sui favorem resolveretur, quamvis res 
esset de simplici iurisdictione spirituali. 

Eapropter Vicarii Generalis agendi modus minime im- 
probanda videtur. Nam cum Emus Ordinarius, frequentibus 
et repetitis monitis Rev. Castilla ad aliena iura observanda 
inducere non potuisset, nihil aliud supererat quam ad virgam 
recurrere et contumacem punire. Vicarius suspensione ad 
cautelam usus est, quae solum ab officio irrogari solet ( D'An- 
nibale - Summ. The. Mor. p. L Tract. VI num. 384; quo 
vero ad emolumenta parochialia, ea in capsa depositari iussit, 
ut finita lite, cui debita essent distribuerentur. Mitius procedi 
non potuisse videtur. Certa erat rebellio auctoritati ecclesia- 
sticae ex parte Rev. Castilla; certissima iurisdictio aliorum 
parochorum. Si igitur peccatum est, hoc in eo fuisse dicen- 
dum, quod nimium indultum sit assertionibus et iactantiis 
Rev. Castilla, cum in dubium aliquo modo revocata fuerit 
oeconomorum iurisdictio, quae tot tantisque argumentis fir- 

Idem dici posse videtur de suspensione ex informata 
conscientia posterius inflicta et de declaratione censurae ab 
eodem incursae. Rev. Castilla longo tempore a sua abfuit 
residentia absque venia Ordinarii ; reversus ad paroeciam sty- 
lum minime mutavit; rursus oeconomos urgere, eorum iura 
spernere, in ministros ab Archiepiscopo positos saevire in 
deliciis habuit; atque eius audacia adeo crevit, ut Decanum 
Capituli, Ordinarii vicem gerentem in excommunicationem 
incursum dixerit. Neque satis. Ephemerides de iis quae in- 
ter parochos agitabantur scribere coeperunt ; Ordinarium im- 
petere, gesta Curiae criticare, rebelles sustinere, falsa dif- 
fundere, scandala suscitare atque nutrire, earum opus erat. 
Interim Curia Hispalensis advertebatur horum omnium se- 
cretum auctorem, vel saltem  promotorem esse parochum 
Castilla. Hic monitus ut desisteret, noluit imo acrior in 
oppugnanda auctoritate ecclesiastica evasisse videtur. Hisce 
in adiunctis Decanus, qui tunc erat Gubernator Ecclesiasti- 
cus, sede plena, ut in Hispanus dicitur, assumptis ulterio- 
ribus informationibus, extraiudicialiter procedens, ob ea quae 
secreto cognoverat, suspensionem ex informata conscientia 
Rev. Castilla mulctavit ; ob vero alienae iurisdictionis viola- 
tionem, quae omnibus notissima erat, eum declaravit incur- 
sum in excommunicationem, Summo Pontifici speciali modo 
reservatam, iuxta paragr. VI Constitutionis Apostolicae Se- 
dis. Et mirum est quomodo Rev. Castilla, qui ceteros in 
hanc censuram incidisse pluries dixerat, summopere se of- 
fensum tenuerit. 

Quidquid dici velit de modo quo hac in re usus fuit 
Rmus Decanus,, certissimum est a suspensione ex informata 
conscientia solum recurri posse ad Summum Pontificem, 
sicut centies definitum fuit ab hac S. Congregatione; ideoque 
recursus ad Rotam nullus esse videtur. Barbosa ad Sess. 11, 
c. 1 De reform.; Gallemart eod. loc. Benedictus XIV De 
Syn. Dioeces, lib. 12, 4 et 5; ubi plures affert S. C. C. re- 
solutiones ut Verulana 3 Aprilis 1625; Bononien. 14 No- 
vembris 1654. 

Neque admitti potest distinctio, quod hoc verum sit 
quando in discussionem venit ipsa suspensio, non vero quando 
inquiritur, an crimen ob quod suspensio inflicta fuit, tale 
sit ut dicta censura puniri possit. Porro, admissa hac dis- 
tinctione, de recursibus ad Summum Pontificem actum esset ; 
si enim cuicumque tribunali concedatur facultas inquirendi 
de causis suspensionis et hanc declarandi nullam, patet non 
esse unicum Summum Pontificem, qui ab Episcopis ratio- 
nem huius suspensionis petere valeat, et qui solus de eis 
ludicare possit. 

Cum igitur dubitari nequeat de nullitate recursus a Re- 
verendo Castilla interpositi, dubitari pariter nequit de nul- 
litate effectuum eiusdem recursus. 

Hisce disceptatis, proposita fuerunt diluenda sequentia 


Dubia 


I'". An disciplina in Ecclesia S. Michaelis Xeresii et 
in aliis locis Archidioecesis Hispalensis vigens, ex qua plu- 
res parochi in una eademque ecclesia resideant cum distin- 
cto animarum censu, sustineatur in easu; 

II". An suspensio ad cautelam et suspensio ex infor- 
mata conscientia, inflicta parocho Castilla, necnon  decla- 
ratio censurae ab eodem incursae, sustineantur in casti. 

RESOLUTIO. Sacra Congreg. Concilii re discussa sub die 
26 Ianuarii 1895, censuit respondere: Ad P". Affirmative: 
ideoque Parochum | Castilla usurpasse iurisdictionem | Oecono- 
morum, ac proinde teneri ad restituenda omnia emolumenta 
percepta et reficienda damna eisdem illata; suspensum ma- 
nere ad tramites literarum S. C. diei 28 Aprilis 1894, et de- 
creti E "ai Archiepiscopi 20 decem. 1694.  Attentis | autem 
et perpensis omnibus, E aus Archiepiscopus praefigat Sa- 
cerdoti Castilla | terminum unius mensis, -ut humiliter se 
subiiciat et pareat mandatis eiusdem | Efhi Archiepiscopi : 
quo tempore inutiliter elapso, constitoque de eius inobedientia, 
eundem a paroecia destituát nomine et auctoritate S. Sedis 
et amplius. Ad II'". Dilata. 


29 
ANDRIEN. 


IURIUM 


Die 26 lanuarii | 1695. 


Trid. Conc. Sess. 24 cap. 12 De ref. 


COMPENDIUM PACTI. In Ecclesia Cathedrali Andriensi, iam 
a remota aetate, pro clero eidem addicto, dos suppetebat prae- 
dives, coalescens ex duplici Massa, altera choralis, altera 
missarum nuncupata, uti memorat etiam Benedictus XIV 
in sua Const. « /n excelso ». Massae chorali participabant 
duo et quinquaginta canonici ; missarum vero massa antiqui- 
tus frui poterant omnes presbyteri post certum servitii 
huic ecclesiae praestiti curriculum ; postea ad 14 redactus 
fuit numerus sacerdotum huiusmodi Massae participum, qui 
Mansionariorum nomine Aonoris causa condecorati fuerunt; 
non enim apparet vera et propria Mansionarialia beneficia 
tunc erecta fuisse. Hunc receptum morem Ecclesiae Anclrien- 
sis, approbavit Pius VII per Breve « /mpensa ». Verum anim- 
adversione dignum est, missarum Massam canonicis et man- 
sionarilis ita fuisse communem, ut non solum omnibus et 
singulis in aequales partes divideretur, sed uno ex ipsis 
deficiente, sive canonico sive mansionario, pars vacans, quasi 
iure acer escendi, reliquis omnibus tribueretur pro rata parte. 

Res ita se habuerunt usque ad annum 1860, quo sacrum 
Ecclesiae patrimonium inique direptum fuit. Imminutis redi- 
tibus, in locum deficientium mansionariorum alii non suffi- 
cebantur. At anno 1886 volvente S. C. C. controversia pro- 
posita fuit « Andrien. »  Absolutionis, reductionis onerum 
et erectionis Collegii mansionariorum » qua, rem nostram 
quod spectat, agebatur, de erigendis et fundandis decem bene- 
ficiis mansionarialibus, quorum dos obtineretur ex libellis 
4250 distractis ab integra summa libellarum 30,218, quae 
adhuc Capitulo superest, detractis oneribus, ex veteri mis- 
sarum Massa conversioni, uti vocant, a Gubernio supposita. 
Ut libellae 425 exinde in decem mansionarios distributae suf- 

ficerent congruae sustentationi, petebatur onerum missarum 
reductio. Iamvero hisce propositis dubitandi formulis : « I. An 
et quomodo sit locus absolutioni super omissione distribu- 
tionum quotidianarum in casu. - Il. An et sub quibus con- 
ditionibus sit locus erectioni collegii IO mansionariorum | in 
casu. - Die 24 Iulii 1886 Sacra Congregatio Emorum. 
S. R. E. Cardinalium Concilii Tridentini interpretum respon- 
dit. - Ad I. Affirmative. - Ad II. Affirmative iuxta votum 
ab Episcopo expressum in litteris diei 4. lunii 1885: ita 
tamen ut numerus missarum augeatur ad annuas tercentas, 
et derogando pro hac vice legi concursus investiantur  di- 
gniores ex hodiernis mansionariis honorariis, reservato iure 
reliquis praedictis mansionariis obtinendi pariter sine  con- 
cursu  mansionarias primo  vacaturas, vetito tamen | tum 
honorariis, tum  effectivis usu insignium, nisi prius eadem 
petierint ab. Apostolica Sede; et ad mentem. Mens est ut 
Episcopus diligentissime caveat, ne per novam collegii con- 
stitutionem pii reditus | obiiciantur | Gubernii | usurpationi ; 
facto verbo cum SSmo super utroque. | Factaque de prae- 
missis per infrascriptum secretarium relatione SSmo | Do- 
mino nostro die 2 Augusti anni supradicti, Sanctitas Sua 
supplendo de thesauro Ecclesiae resolutionem S. Congrega- 
tionis approbare, et confirmare dignata est » (1). 
Mansionariorum ita ordinato collegio, iam suboriri coepit 
praesentis controversiae occasio. Nam in dies augescebat 
Massa Missarum et augetur, tum ex novis legatis, tum ex 
pecunia quam emptores praediorum a Gubernio usurpatorum, 
compositionis causa, solvere tenentur. Tunc mansionariis 
visum est, ipsos non secus ac canonicos, pro rata portione, 
hisce novis reditibus frui debere et suam intentionem Capitulo 
significarunt. Canonici primo obstiterunt affirmantes, mansio- 
nariis certam partem iam fuisse attributam in Collegii 
fundatione, quare nihil ulterius exigere poterant. Dein Ca- 
pitulum, a S. C. C. et ab Ordinario ad concordiam inci- 


li) Relatam habes hanc quaestionem Vol. XIX, pag. 532. 

tatum, in conventu Capitulari diei 7/9 lulii 1592 haec 
deliberavit: sese concedere mansionariis participationem ad 
nova Missarum legata, nisi obstet voluntas testatorum ; par- 
ticipationem ad restitutiones quae fiunt ab emptoribus prae- 
diorum pertinentium ad massam Missarum nostrae Ecclesiae ; 
et remittere arbitrio auctoritatis Ecclesiasticae normam  prae- 
bere, qua Mansionarii hac frui valeant concessione et partici- 
patione. 

Mansionarii arbitrati sunt, se acceptare non posse a Ca- 
pitulo propositam concordiam ; quamvis enim hoc pacto 
obtinerent petitam participationem Massae missarum ; ta- 
men eamdem accipere non poterant titulo donationis, quando 
Ipsis competeretur ex iure quod ipsis, nec in praesens, nec 
in futurum diffiteri non fas erit. Quapropter, per electum 
advocatum canonici mansionarii proposuerunt aliud concor- 
diae schema, in quo acceptabatur transactio a Capitulo, con- 
cinnata non titulo gratuito sed oneroso. 

Canonicis huiusmodi concordiae non acquiescentibus ; Or- 
dinarius ipse, postquam incassum pacificae litis compositionis 
viam expertus fuerat, S. C. C. dedit litteras quamdam pro- 
ponens Decreti reformationem ad litem praevidendam. 

Verum, partes transactionis inutiliter modum expertae, 
apud S. C. C. sua iura iudicialiter exercere intendunt. Man- 
sionarii contendunt primo decretum S. C. C. anni 1886 
nullum declarandum esse, quippe vitio subreptionis infectum, 
et exinde petunt arbitrium  aperitionis oris. Secundo postu- 
lant, idem decretum | reformandum | esse iuxta Mansiona- 
riorum petita. | Tertio si utrumque denegetur, quaerunt 
an eisdem competat ius participandi augmento Massae Mis- 
sarum. 


Disceptatio Synoptica 


DEFENSIO CANONICORUM. Patronus quaestioni, an intreat 
arbitrium aperitionis oris in casu, reponit neminem profecto 
latere obreptionis seu subreptionis vitium, non solum difficilis 
esse probationis, sed etiam, nonnisi ex plenissimis argumentis 

admitti posse. Ita sane S. Rota in Centumcellarum super 
aperitionis oris coram Marini 18 Aprilis 1842. 8 4 « Re- 
scriptum pontificium non aliter convelli potest, quam si 
luculentissime demonstretur, gratiam obreptam subreptamve 
fuisse, praesertim si de gratia agatur post informationem 
ac votum indulta ». Imo, prosequitur, adeo vitium obreptionis 
et subreptionis difficilis probationis et admissionis est, ut in 
citata causa tradatur. « Non vitiatur gratia per falsam con- 
cessionem eorum, quae probabiliter concedentem non move- 
runt » ; et infra « In gratia, post informationem indulta, ad- 
mittenda non est obreptio et subreptio, utut in precibus 
minus recte res expositae sint. Sicuti non admittenda est 
quoties ea in minimis versatur, ut quae res minus recte 
sunt expositae, nunquam concedentis voluntatem immutas- 
sent » et cohaeret Forolivien. executionis litt. Apost. 24 la- 
nuarii 15648 coram  Bonini JDismemb. 19 lanuarii 16544 
coram Alberghini $ 5. x4diaeque sexcentae ac praesertim Co- 
maclen. super aperit, oris 24 Martii 15847 coram de Avella 
$. 2 ubi iterum sicut in praecedentibus asseritur « Nunquam 
concedi solet contra Principis rescriptum aperitio oris, nisi 
luculenter constet Principem ipsum ob veri reticentiam, vel 
falsi narrationem ad edendum rescriptum fuisse inductum ». 
Itemque in Romana seu Veliterno, super aperit, oris 24 Iu- 
nii 1648 coram Quaglia $8 3. « Non quaevis reticentia sub- 
reptionem gignit, sed ea tantum, quae, a Principe cognita, 
gratiae renuentem omnino Eum effecisset, vel saltem  diffi- 
ciliorem ad illam elargiendam ». 

His praestitutis, autumat, in casu, nullo modo intrare 
aperitionis oris arbitrium. Iamvero Capitulum andriense ni- 
hilum pro se directe petebat, neque peculiare indultum quod 
in sui dumtaxat honorem et decus verteret ; postulabat unice 
concessionem, et erectionem Collegii quod verteret in decus 
ecclesiae cathedralis, nec non in adiumentum ac subsidium 
presbyterorum Andriensium qui ob perversa tempora ad ege- 
statem reducti sunt. Porro quod ex pietate, ac spontenea li- 
beralitate agitur, profecto veri reticentiam ac falsi narratio- 

nem includere non posse videtur; quum Capitulum nulla 
necessitate vel utilitate adigeretur ad impetrandam Collegii 
erectionem. 

Revera amplissima factorum expositio exhibita huic S. Or- 
dini fuit sub die 24 Iulii 1886. In ipsa enim narrata fuit 
perbelle historia Ecclesiae andriensis ; effectus Brevis Jrm- 
pensa a Summo Pontifice Pio VII, editi, fuere descripti. 
Insuper de duplici Massa videlicet, chorali seu canonicali, 
de qua tantum Canonici participare poterant, ac de altera 
quae missarum appellabatur, ex legatis missarum a piis 
fundatoribus Capitulo relictis, plena facta fuit explicatio. 

Expositus pariter fuit S. C. C. numerus canonicorum, 
reditus Massae Missarum ob conversionem imminutus, et 
enarratum est participare de Massa Missarum dumtaxat tri- 
ginta tres canonicos non vero Mansionarios honorarios. Hinc 
Capitulum una cum Episcopo vehementer exoptans remedium 
afferre aliquod illi rerum statui, sanationem et condonationem 
quoad praeteritum expostulavit una cum reductione Missarum 
de Massa, ad effectum verum Collegium decem mansiona- 
riorum erigendi, loco quatuordecim Mansionariorum anti- 
quorum. 

* Dein, de more, enunciatae expositioni, et factorum enar- 
rationi accedit, informatio et votum episcopi relatum ex 
integro in folio ex officio. Porro receptum est in iure quod 
Antistes optime informatus censetur de statu et praerogativis 
suae Ecclesiae ex Rota in Zisianen. Praeeminentiarum 
16 lan. 1714 decis. 37 n. Ó pag. 13 recent. 

Praeterea, prosequitur Orator, quod in casu non intret 
arbitrium aperitionis oris, evincit prorsus consensus Man- 
sionariorum iam praestitus ante ipsam concessionem ; nec 
non decretum executoriale subsequutum ab observantia ab 
initio ipsius concessionis usque in praesens. Revera nota 
omnino erat propositio Episcopi et Capituli presbyteris eccl. 
cathedralis, qui nomine tenus tantum appellabantur Man- 
sionarii ; notus eis erat redditus qui eis assignabatur, nota 
onera, et servitia ; his tamen non obstantibus, interrogati 

in scriptis actuales Mansionarii ab Episcopo de mandato 
huius S. Congregationis, absque ambagibus declararunt « di 
conformarsi pienamente alla suddetta proposta ». 

Gradum faciens patronus ad secundum quaestionis caput 
affirmat, non esse locum reformationi Decreti anni 1886, 
ob adiuncta et rerum conditiones. Etenim ab erectione Col- 
legii usque in praesens minime fuere permutatae, aut per- 
turbatae ; adeo ut eaedem conditiones et rerum adiuncta per- 
maneant, quae ab initio extabant, absque ulla permutatione. 

Non esse vero recedendum a Decreto, iuxta patronum, 
insuper comprobant consensus ante ipsam decisionem prae- 
stitus a Mansionariis, et acceptatio et observantia eiusdem 
decisionis. lamvero notum est amplissimo huic Senatui, ipsos 
mansionarios institisse apud Antistitem et Capitulum ad hoc 
ut « quanti sono, siano investiti del beneficio », quo in prae- 
teritum carebant, cum pactis et conditionibus S. C. C. ex- 
pressis. Atqui regula iuris est, quod volenti et consentienti 
nulla fit iniuria; cum itaque mansionarii voluerint et as- 
sentiti fuerint beneficio cum conditionibus expressis, nulla 
iniuria eis infertur, si lata decisio confirmetur. 

Praeterea, animadvertit patronus, non esse locum refor- 
mationi, docet non solum executio Decreto iamdiu data, ne- 
mine ex Mansionariis contradicente, et maxime evincunt 
legitimae conditiones in eo appositae. Nam, ait Episcopus 
executor « facultatibus Apostolicis, quibus per ipsas nunc 
dictas decisionem et confirmationem (Summi Pontificis) pol- 
lemus praesenti decreto in praefata nostra ecclesia cathedra- 
li, collegium erigimus, atque statuimus decem Mansionario- 
rum, servitio eiusdem Ecclesiae et choro effective addicto- 
rum ». Haec autem erectio et fundatio constituta est 1. sub 
lege ut quilibet ex decem MMansionariis teneatur praestare 
servitium in choro, facere celebrationem Sacrorum ceu prae- 
scribitur Canonicis eiusdem cathedralis, adeo ut, omnes Man- 
sionarii per turnum obstringantur ad celebrationem missarum 
conventualium, quae cum cantu celebrari solent, necnon ad 
munere ministri fungendum in missis solemnibus, ad canen- 

dum, et ad legendas lectiones, ceu fieri solet, in qualibet 
eccl. cathedrali. 

Capitulum vero pro praebenda, ipsi collegio assignat ex 
reditibus, missarum massae sic dictae, qui reditus apud idem 
capitulum manere debent, et ab eodem erunt administrandi, 
annuos ducatos mille, paresi. 4250 et eleemosynas missarum 
triginta quae constituunt ducatos viginti pares lib. 85. Un- 
de praebenda uniuscuiusque mansionarii consistit in lib. 425. 
Fit potestas mansionariis interveniendi funereis functionibus, 
sacris 'processionibus, aliisque huiusmodi, et percipiendi emo- 
lumenta, si quae sint per dimidium illorum quae percipiunt 
ipsi canonici. lamvero huiusmodi conditiones sunt omnino 
conformes naturae et essentiae collegii, iuxta finem ad quem 
fuit erectum , nec non nostris disciplinis quae requirunt in 
cathedralibus et collegiatis ecclesiis beneficia inferiora quae 
non sint de corpore capituli. Ad rem disserit Barbosa : 
« Ultra dignitates, canonicatus, seu praebendas, in ecclesia 
cathedrali seu collegiata, alia reperiuntur inferiora beneficia, 
quae non sunt de corpore capituli, ut tradit Gonzalez Ad 
reg. S cariceli. Huiusmodi sunt Assisii, seu mansionarii, 
qui videlicet in eadem ecclesia assidue, et veluti permanenter 
officium canendi in choro, et divina celebrandi obire tenentur, 
de quibus fit mentio in etc... Ubi ex dicta Glossa ita vo- 
catos assisios dicit, quasi assiduos forte propter assiduitatem 
quam maiorem propemodum quam ipsi canonici divino cultui 
exhibere tenentur, ex quo, pro supplendis ipsorum canonico- 
rum defectibus asciti, et ecclesiasticorum proventuum partici- 
pes effecti videntur ». De canonicis et dign. cap. 4 n. 36, 37. 


Insuper notat advocatus, ipsos collegii fundatores ius 
habuisse statuendi conditiones aptas ad finem propositum 
assequendum tam favore eccl. cath. quam cleri Andriensis. 
Proinde absque eorum assensu conditiones nullimode variari 
aut commutari possunt. Si secus diceretur, admitti deberet 
frustraneum esse ius fundatorum apponendi conditiones, quas 
volunt, dummodo honestas. Ergo standum est legi fundatio- 
nis iuxta decisionem editam ab hoc amplissimo Senatu. 

Notare non negligit patronus, quod omnes mansionarii 
convenerint ad erectionem expostulandam « Gratia concedenda 
videtur in casu, quia omnes conveniunt ad eam expostulan- 
dam », ait rev. P. Secretarius S. C. O. et ipsi mansionarii 
fatentur in instantia Maii 1892, quod antequam fieret nova 
erectio de sententia rogati fuerunt mansionarii honorarii. 
Probe intelligitur quod hi....... libenter exceperunt obla- 
tam occasionem. Quocirca minime dubitari potest de consensu 
amplissimo, quem praestiterunt adversarii, ac de notitia 
rerum, quas mansionarii habuerunt. 


Demum, urget Orator, nulla adest causa, ob quam sit 
reformanda decisio diei 24 Iulii 1886. Et revera tota ratio 
adversae petitionis in eo posita est, ceu aiunt mansionarii, 
quod eorum collegium fuerit surrogatum antiquis mansionariis 
participantibus. Unde praetendunt augmentum dotis, au- 
gmentum massae missarum, et ius accrescendi casu vaca- 
tionis. 

At instantiam laborare falso supposito, contendit patro- 
nus, quia praesens collegium est novissima erectio et institu- 
tio a Capitulo petita et obtenta in commodum et decus eccles, 
cathedralis et utilitatem Cleri andriensis, et longe distat 
ab antiquis mansionariis participantibus, improprie dictis. 
Id apprime patet ex praemissis ad decisionem, atque ab ipsa 
decisione. Siquidem gratia reductionis missarum impetrabatur 
ad effectam  erigendi verum collegium mansionariorum y 
et ita porro novum  beneficiatorum | collegium nuncupatur 
passim in folio ex officio. Proinde in decisione 24 Iulii 1886, 
ne verbum quidem habetur, quod indicet praesens collegium 
fuisse surrogatum antiquis mansionariis. Quin imo in ea ex- 
presse appellatur nova collegii constitutio. 


Iuxta patronum, idem confirmat diversitas onerum huic 
novo collegio impositorum. Porro praesentes mansionarii te- 
nentur ad chori servitium, ad celebrationem missarum, con- 
ventualium utcumque capitularium per turnum, ad recitandas 
lectiones, ceu veri mansionarii seu hebdomadarii obligantur, 
et quod maius est, a die possessionis percipiunt, praebendalem 

congruam, quod nullimode fiebat in antiquis mansionariis 
improprie dictis. 

Ceterum, patronus advertit, mansionarios efformare tan- 
tum collegium separatum et distinctum a Capitulo ; ac pro- 
inde nullam vocem habent in Capitulo. Ad rem habet Bar- 
bosa. « Idem quoque de beneficiatis, si sit in cathedralibus 
ct collegiatis ecclesiis, resolvendum puto iuxta doctrinam 
glossae verb. assis, in cap. penult. de clericis non  resia. 
ubi dicitur beneficiatus debere tantum servire Ecclesiae non 
autem vocari ad communes tractatus cum canonicis... . .. 
ubi dicit Capitulum habere intentionem fundatam de iure 
communi, privative ad beneficiatus . . . . . Nam beneficia- 
tis cum in Ecclesia sint ut singuli, interdicta est de iure 
facultas se congregandi. » De can. et Dign. cap. 37 num. 17. 

Quod vero Mansionariüis nec competat ius ab ipsis po- 
stremo loco vindicatum, seu participandi massae missarum, 
comprobat orator, ex eo quod, Mansionarii Collegium con- 
stituunt distinctum ac separatum a Capitulari Collegio ca- 
nonicali, prouti evictum fuit ex auctoritate Barbosae iam 
expensa. Id pariter constat ex actis capitularibus, quibus patet 
dumtaxat pro una vice fuisse convocatos mansionarios cum 
canonicis in casu unico qui, « riguardava una convenzione 
bilaterale a farsi in ordine ai funerali da eseguirsi nel de- 
cesso de' mansionari e de' canonici ». 

Ulterius instat patronus, nullo ex iure petitam partici- 
pationem mansionariis adiudicandamesse. Nam petentes com- 
positionem, ideo titulo oblationis summam aliquam porrigunt 
Capitulo, eo quod illud, tamquam legitimum et unicum cor- 
pus repraesentativum bonorum eccl. cathedralis, suum prae- 
stat consensum. Unde oblatio, considerari potest aliquod cor- 
respectivum consensus praestiti. Porro sicuti ad Capitulum 
spectat ius administrandi bona cuncta, pertinentia ad Eccle- 
siam : ita ad ipsum spectat ius exclusivum, erogandi fructus 
et reditus iuxta fundationes in celebrationem missarum. 

Hoc confirmat ratione proprietatis, quia certum et indu- 
bium est, bona acquisita ab emptoribus spectare ad capitulum, 

atque dumtaxat intuitu proprietatis, atque huius recognitio- 
ne, ut compositionem obtineant, summam exhibent bonorum 
Capituli emptores. Exinde necessario consequitur, summam 
oblatam ac traditam, capitulo pertinere, quia non secus ac 
bona sunt Capituli propria, ita et fructus quacumque ratione 
ab iis provenientes. 

Quocirca concludit patronus, frustra, adversarios ad aequi- 
tatem confugere, quando de iure fit disceptatio. 


DEFENSIO MANSIONARIORUM. EX adverso Mansionariorum 
patronus, in primo suae orationis capite, agens « de arbi- 
trio aperitionis oris » observat exploratum esse, oris aperi- 
tionem tunc potissimum concedi a Romano Pontifice," quum 
probabiliter dubitari potest, an aliquod obreptionis vel sub- 
reptionis vitium Apostolicum decretum irritum faciat. Inde 
animadvertit, Canonicis Ecclesiae Cathedralis Andriensis, 
anno 1885, S. C. C. enixe rogantibus ut decem mansionarii 
Capitulo aggregarentur, haud certe fuisse in animo novum 
institui collegium, sed solum aliud suffici in locum antiqui, 
quod ex quatuordecim constabat presbyteris missarum massa 
eadem prorsus, ac canonici, ratione fruentibus. 


Atqui, urget patronus, commune Capituli et Mansiona- 
riorum consilium S. C. C. ratum habuit, hoc Episcopus 
Andriensis ad effectum perduxit. Sacra enim Congregatio 
respondit : « Affirmative iuxta litteras diei 4 lunii 1885 » : 
quae litterae nihil aliud' sunt, quam supplex libellus. Epi- 
Scopus autem mentem suam solemniter confirmavit in decreto, 
quo delegata summi Pontificis auctoritate novum collegium 
instituit : « In nostra Ecclesia cathedrali collegium statuimus 
decem mansionariorum servitio eiusdem ecclesiae et choro 
effective addictorum, quod novorum mansionariorum colle- 
gium, in locum habeatur suffectum eorum qui ex statutis 
admittebantur ut simplices participantes ad missarum mas- 
sam » et denique die 31 martii 1892 a S. C. C. rogatus, 
ut suam circa hanc controversiam promeret sententiam, opi- 
natus est novorum mansionariorum mercedem, saltem ex 


ANDRIEN. 39 


aequitate, habita successionis ratione, ita adaugendam esse 
ut illam aequaret, quae antiquis dependebatur. 

Exinde patronus, supposito novo mansionariorum colle- 
gio succedere antiquo, notat in supplici libello hanc facti 
conditionem non fuisse expressam. Peculiariter notat non 
satis expressum fuisse quod quatuordecim mansionarii haud 
tantum massam missarum cum duobus et quinquaginta cano- 
nicis aequis portionibus dividebant, sed etiam fruebantur iure 
accrescendo siquis forte canonicatuum vacaret, eodem pror- 
sus modo, ac fruebantur aliquo vacante mansionariatu. 

Haec mutua quippe iurium communicatio, prosequitur 
orator, quovis legitimo fundamento careret, nisi sumatur 
missarum massam omnibus clericis, sive canonicatum, sive 
mansionariatum adeptis, ita esse communem, ut singuli uni- 
versam iure suo complectantur, et solo concursu paries fiant, 
- Celsus in L SO D. lib. XXXII, de leg. IIl. Si cuique 
enim collegio certa patrimonii pars assignata fuisset, quam 
solum attingeret ius clericorum, qui in illud adsciscuntur, 
merito quidem mansionarii iure accrescendi fruerentur, quum 
aliquis ex suis collegis vita concedat, sed iniuria, prorsus 
in partem canonicis constitutam invaderent, quum aliquis 
in eodem ordine vacet locus. Quod sua auctoritate ita Bel- 
lonius firmat : « Inter eos qui vocantur ad res diversas ius 
accrescendi locum habere nequit |... unitas reli sive iden- 
titas requiritur ad hoc ut ius accrescendi consideran possit » 
de iure accrescendi Cap. V. q. 72 n. 2 et Cap. VI. q. 47 n. 4. 
Haec orator explicat ut ostendat, ius accrescendi , perspi- 
cuum perfectissimae huius communionis indicium, tanti esse 
momenti, ut illud praeter cetera memorare debuissent cano- 
nici, quum pristini collegii, paulisper immutandi in supplici 
libello iura recensérent. Quare idem patronus vehementer 
increpat canonicos, quia tempore usurpationis bonorum a gu- 
bernio patratae, aequis portionibus, non diviserint reliquam 
Massae Missarum partem, in canonicos et Mansionarios. 


Praeterea advocatus, rem in libello non apte expositam 
fuisse evincere contenait ex hisce Rescripti verbis « ita 

tamen ut derogando pro hac vice legi concursus, investiantur 
digniores ex hodiernis mansionariis, reservato iure reliquis 
praedictis mansionariis obtinendi pariter sine concursu man- 
sionarias primas vacaturas. » Quod quidem aperte demon- 
strant iuxta patronum, in animo EE. PP. certam fuisse 
opinionem, mansionarios honorarios constitutos in Andriensi 
Collegio post bonorum direptionem, eosdem fuisse qui antea 
iam ordinati erant. Nam illa verba « reservato iure » signi- 
ficare videntur ad mansionarias obtinendas omnes aequali 
iure iam instructos esse. Quod est falsum, ait patronus, quia 
mansionarii, post bonorum direptionem, reapse tantum /o- 
noris causa absque ullo iure ad reditus praebendales, hoc 
nomine decoraban tur. 


Quam falsam opinionem instat Orator, nulli alii culpae 
vertendam esse, nisi canonicis, qui affirmarunt quidem in 
supplici libello, mansionariis, qui in ecclesia Cathedrali tunc 
temporis erant, nihil solvi ex massa missarum ; huius autem 
collegii originem silentio praeterierunt. 

Quae si omnia rite enarrata fuissent, notat patronus, 
EE. PP. perspexissent, iniustum fuisse perexiguam 4250 li- 
bellarum summam hodiernis mansionariis addicere : eoque 
magis quod, si quis demoriatur e sex et viginti canonicis, 
quibus nunc constat Andriense Capitulum, quum alium in 
eius locum substituere non liceat ingravescunt mansionario- 
rium officia, conventuales missae frequentius celebrandae sunt, 
et tamen, increscente canonicorum mercede, qui partem mas- 
sae missarum defuncto assignatam nanciscuntur, ne obolum 
quidem mansionarii lucran tur; sed hanc iniustitiam S. C. C. 
haud plene animadvertere poterat, quae ius accrescendi, quo 
antiquus mansionariorum ordo fruebatur, profecto nesciebat. 


Iamvero, urget Orator, « Aequum non est dolum suum 
quemquam relevare » 7. 63 8 7 1), pro socio 17, 2. Hanc 
regulam, quam romani iurisconsulti ipsa rationis praecepta 
effingentes, inculcarent, Romani Pontifices libentissime am- 
plexi, illo sapientissimo effato expresserunt.- « Mendax pre- 
cator careat impetratis » cap. 20 de rescriptis. - Nec adversa- 

rii, arguit patronus, possunt recurrere ad excusationem igno- 
rantiae aut bonae fidei; nam praeterquamquod in huius gene- 
ris personis neutra admitti potest, haec subsidia non iuvarent 
in casu quia error cecidit non in causam impulsivam sed 
in motivam; quare rescriptum non valet, uti conveniunt 
doctores - cfr. Maschat Inst. can. ad tit. de rescriptis $ Il 
n. 12 - cap. super litteras 20 huius tit. - cap. 2. eo: parte 
- cap. 19 constitutum eiusd. tit. Reiffenstuel ius can. univ. 
ad hunc tit. S VII n. 162. 

In secundo capite patronus argumentatur ex canonica 
aequitate. Quamobrem, memorato aequitatis officio, scilicet 
temperandi iuris severitatem, revocat Mansionariorum miser- 
rimam statum, aiens, illi choro quotidie intersunt ; illi 
eisdem prorsus ac canonici funguntur officiis ; illi triginta 
missas singulis annis celebrare debent pene absque mercede. 
Nam canonici, qui eorum opera praecipue iuvantur, 4250 
libellas quotannis pensitant, quas patroni clientes inter se, 
pro assiduitate, distributionum more, dispertiuntur. Hanc 
porro mercedem vix famulus aequo animo ferret ; vix aedituis 
Capitulum porrigere auderet ! 

Non diffitetur patronus, canonicos hodiernis mansionariis 
largitos fuisse partem distributionum inter praesentes, quae 
in anniversariis vel supplicationibus dispensan solent; sed 
ait, ex huiusmodi largitione, plus commodi adversarii, quam 
clientes emolumenti capiunt. Nam apud omnes Andriae per- 
vulgatum est Capitulum Cathedrale abhinc permultis annis, 
cum quibusdam sodalitatibus pactionem fecisse, ut plures ca- 
nonici iusta huiusmodi funebria comitarentur vel illa pera- 
gentes adiuvarent. - Imminuto canonicorum numero, ne con- 
venta frangerentur, omnes vel fere omnes interesse debebant ; 
quod, quum gravissimum esset, perutile visum est aliquid 
mansionariis concedere, ut canonicis nimis oneratis opitula- 
rentur. - Sed concessum est dimidium partis, quam canonici 
percipiunt: ita ut si canonico duo libellae impertiantur, una 
mansionario, qui idem prorsus fert onus, tribuatur. 

Dein, praeveniens obiectionem, advertit non verum esse 

quod Canonici a fisco iam expoliati, velint magis vexari 
ad subveniendos Mansionarios. Nam observat orator, totius 
massae missarum reditus, deductis tributis, 27,399,39 li- 
bellarum summam, saltem attingere. Imo hodie Capitu- 
lum testatum est, 30,218,86 libellas sibi singulis annis ex 
massa missarum redire. Demptis 4250 libellis mansiona- 
riis assignatis, reliquae in quinque et viginti canonicos 
distribuuntur, quorum quisque 925, 97 percipit. Addite quin- 
decim praebendas, instat patronus, fere decies mille libellis, 
tributis detractis, aestimatas, quarum omnes canonici, aequis 
partibus, participes fiunt, ita ut fere quadringentae singulis 
obveniant. Addite libellas 1127,32 quae tamquam tertia 
beneficii pars, in quotidianas distributiones eroganda, ex prae- 
bendis quatuor dignitatum, quae iamdudum, coram lege, 
vacant, Capitulo quotannis persolvuntur. Addite sex minora 
beneficia, quorum fructus iam a fisco exacti, vel saltem mox 
exigendi, ut primum canonici ad numerum duodecim redacti 
sint, ab illis ipsis canonicis tantummodo ]lucrifiunt. Addite 
distributiones inter praesentes ; quaestus adventicios, pecunias 
compositionis gratia crebro numeratas, augescentem in dies 
massam missarum. Dum contra mansionarii vix libellas 85, 
si choralia defugiant munera, percipere possunt. 

Sed in immensum excrescit iniquitas, urget patronus, si 
hodiernum mansionariorum statum cum prístino illorum con- 
feratis, in quorum locum suffecti sunt. Antiqui, fere nullo 
onere gravati, massa missarum eadem, ac canonici ratione 
fruebantur, ita ut hodie, ex iure accrescendi, 9835,70 li- 
bellas; hoc iure licet denegato 5901,42 quotannis quaererent. 
Modo Mansionariis vix 4250 libellas gravissimo labore adi- 
pisci licet. Illorum lucra adolescebant, quum aliquis sive 
in canonicali sive in mansionariali collegio vacabat locus. 
Horum conditio deterior fieri potest si quis canonicorum de- 
moriatur, ingravescentibus choralibus officiis, missis con- 
ventualibus magis magisque crebrescentibus ; sed merces au- 
geri non potest; quin immo adeo circumscribitur, ut reditus 
vacantis mansionariatu s haud defuncti collegio cedant, sed 

vel mansionariis honorariis adiudicentur, ut legitur in sup- 
plici libello a S. C. C. confirmato vel toti in missarum 
celebrationem erogentur, ut decrevit Episcopus, qui Summi 
Pontificis concessionem, missas ad numerum tercentarum 
redigentis, auctoritate propria confirmavit. Illi libellarum 
3,82 stipendium pro quaque missa accipiebant: hi vix 2,80 
libellarum accipiunt. 

Dein perpendens patronus, quaenam fuerit ratio ob quam 
S. C. C. confirmaverit hanc non aequam bonorum distri- 
butionem; advertit certe hoc factum fuisse ob duplicem a 
Capitulo in libello supplici subiectam rationem ; nempe immi- 
nutos admodum esse massae reditus post bonorum direptio- 
nem, et infelicissimam esse clericorum conditionem qui, supra 
legitimum numerum, ad canonicatum provecti sunt. 

Sed contra instat, huiusmodi rationes fundamento destitui. 
Nam primum, extenuatis reditibus omnium portionem decre- 
Scere opus est; non ita diminutio haec effici potest, ut to- 
tum adipiscantur canonici, nihil mansionarii vel fere nihil. 
Quoad alteram vero notat, canonicos non iure merito con- 
queri, si enim praeter legitimum numerum, alios in capitu- 
lum canonicos admittere voluerunt, sibi imputent necessariam 
redituum communium diminutionem et novarum praebenda- 
rum paupertatem. 

Quum vero Episcopus ipse proposuerit quoddam concordiae 
schema in qua opinatur mansionariis quatuordecim partes 
totius massae missarum, dispertitae in sex et sexaginta por- 
tiones, ex aequitate destinandas esse, advocatus non appro- 
bat conditiones, quibus Episcopus huiusmodi concessionem 
circumdare vellet. Nam quia hic ex parte mansionariis tri- 
buenda aliquid decerpere vellet ad instituendum mansionario- 
rum honorariorum quoddam collegium ; observat patronus, 
absonum esse, tam exiguam partem ulterius dividere et om- 
nino esse supervacaneam collegii honorarii mansionariorum 
institutionem. Nec diversum de aliis conditionibus iudicium 
fert orator. Nam missarum stipendium, prosequitur Episco- 
pus, imminuendum est - « per essere meno lontani dall'origi- 

nariá fondazione di tal massa ». Sed haec ratio etiam in 
canonicos aptissime quadrat, ait patronus, et déridiculum 
est, quaerere mansionariis pro missis Conventualibus merce- 
dem, iam iisdem antea distractam a stipendio aliarum mis- 
sarum. 

Deinde patronus respondens obiectioni ab adversariis motae, 
nempe mansionarios inconditionate approbasse collegium man- 
sionariorum anno 1886 erectum; observat clientes suos, ere- 
ctionis consilium et decretum ratum habuisse, quia non suf- 
ficienter fuerunt instructi de novi collegii conditionibus, spe 
allecti, in. futurum mansionariorum statum ampliorem et di- 
tiorem evasurum esse. Quae spes etsi levissima, non pote- 
rat non arridere pauperibus sacerdotibus, omni subsidio prope 
destitutis. 

Tertium caput aggrediens orator, disserit de norma in 
novo decreto servanda, quam tamen fatetur iam negative se 
expressisse, docens quomodo vetus decretum reformandum 
sit; et quatenus aequitati locus dandus sit ; nec non confidit, 
BE. PP. adhaerere velle conditionibus iam a se declaratis 
in schemate concordiae, capitulo propositae. 

In capite quarto, agens orator de modo quo distribui de- 
beat pecunia massae missarum in dies exaugentis, notat, 
compertissimum esse, summam 4250 libellarum, mansionariis 
assignatam, praefinitam fuisse, habita ratione redituum, qui, 
tunc temporis missarum massam conflabant. Haec enim le- 
guntur in supplici capituli libello, quem S. C. C. solemniter 
confirmavit. « Dal reddito annuo della massa delle messe, che 
diminuito per la sottrazione fatta dalle attuali leggi eversive, 
depurato dalla sovraimposta, ed inclusa la porzione spet- 
tante al canonico arciprete parroco, ammonta a L. 30,218,86 
si preleveranno etc. » Nec aliter in episcopli decreto. « Ex 
reditibus, ut nunc iacent, per integrum sint dictae missarum 
massae destinabitur etc. »  Accrescentibus ergo massae re- 
ditibus, in casum incidimus, de quo nihil in lege consti- 
tutum est. Non enim prohibetur quidquam lucrari mansio- 
narios, quum capituli fortuna convalescat. Imo advertit, 

hanc bonorum communionem necessario admittendam esse ex 
iure accrescendi, quod obtinet mansionariorum hodiernum 
collegium, non secus ac vetus, cuius praesens collegium est 
redintegratio et restitutio; a quo conceptu, instat orator, 
nunquam discedendum esse. 

Ita summatim partium relatis allegationibus, supposita 
fuerunt diluenda sequentia 


Dubia 


I An intret arbitrium aperitionis oris in casu? 
Et quatenus affirmative. 

II. An et quomodo  reformanda sit favore mansionario- 
rum decisio 24 lulii 1886 super erectione collegii decem 
mansionariorum in casu? 

Et quatenus negative ad utrumque. 

III. An et quomodo competat mansionariis ius partici- 
pandi ex augmentis massae missarum in casu? 

RESOLUTIO. Sacra C. C. re disceptata sub die 2 6 Ianua- 
ri 1895 censuit. respondere : Ad 7]. IL et III negative et 
amplius ; sed supplicandum SS num. ut Summa libellarum 
1750,00 destinetur pro missa  conventuali, determinata pro 
qualibet eleemosyna libellarum 3,80 tam pro canonicis, 
quam pro mansionariis ; ita tamen ut quod superest divi- 
datur inter Mansionarios tantum, cum obligatione applican- 
di totidem Missas cum  enunciata eleemosyna. 


URGELLEN. 


DUBIA SUPER TESTIMONIALIBUS AD S. ORDINES 


Die 26 lanuarii 1895. 


Per summaria precum. 


COMPENDIUM FACTI. Episcopus Urgellensis sub die 12 Se- 
ptembris anni nuper praeterlapsi ad S. C. C. sequentes da- 
bat literas : 

« Episcopus Urgellensis animo perpendens, tum quae 

praescribuntur in Bulla Apostolicae Sedis (1) art. 2. III, nem- 
pe. Ordinarios incurrere suspensionem per annum ab Ordinum 
administratione, si ordinent subditum proprium, qui alibi 
tanto tempore moratus sit, ut canonicum impedimentum ibi 
contrahere potuerit, absque Ordinarii eius loci Litteris testi- 
monialibus : tum resolutionem huius S. Congregationis Concilii 
9 Septembris 1893, in qua decernitur necessarias esse has 
Litteras testimoniales, quando subditus proprius moratus sit 
alibi spatio trium mensium, huic S. C. C. exponit: (2) 
Frequenter accidere, iuvenes scholares percurrere varias 
dioeceses tum ratione servitii militaris, tum aliis de causis; ita 
ut non raro eveniat, quod morati fuerint in pluribus dioecesibus 
spatio trium mensium ; quin aliquis sit, qui testimonium red- 
dere possit de ipsorum natalibus, aetate, moribus, vita, fama, 
conditione, scientia, neque utrum aliqua censura, irregulari- 
tate aut alio canonico impedimento irretiti sint; cum, ut 
plurimum, omnibus sint ignoti, praecipue cum populosae sint 
civitates, in quibus parum temporis morati fuerint. 


« Hisce praenotatis, huic S. O. C. sequentia proponit 
dubia: 

« ].'" Utrum in omnibus prorsus casibus, ad ordinandum 
subditum proprium necessariae sint Litterae testimoniales 
omnium Episcoporum locorum, in quibus moratus fuerit, vel 
relinqui possit prudenti arbitrio Episcopi proprii, attentis cir- 
cumstantiis subditi ordinandi. 

« 2.'" Utrum Episcopus ordinans subditum proprium abs- 
que hisce Litteris testimonialibus alieni Episcopi in omnibus 
prorsus casibus incurrat, ipso iure, suspensionem per annum 
ab Ordinum administratione. 

« 3.'" Utrum sufficientes censendae sint Litterae testi- 
moniales alieni Episcopi, quando testatur nihil constare de 
ordinando; eo quia nemo sit qui de ordinando testimonium 
reddere possit, cum sit, ut iudicatur, omnibus ignotus. 


(1) Constitutio Apostolicae Sedis . . . relata fuit Vol. V, 287. 
(2) Confer Vol. XXVI, 428, ubi relata fuit Firmana, postulatum quoad litteras 
testimoniales Ordinandorum. 

« 4.'" Utrum in casu sufficiat apponere ad valvas paroe- 
ciae, in qua moratus fuerit ordinandus, vel ad valvas palatii 
Episcopalis Litteras Episcopi dioecesani, praecipientis omnibus 
et singulis eas inspecturis, ut ostendant, utrum ipsis constet 
de aliquo impedimento canonico ordinandi. » 


Disceptatio Synoptica 


In resol vendis quaestionibus ab Episcopo propositis, anim- 
adversum fuit, potius indulgentia quam rigore utendum esse 
docet ipsa Innocentii XII Constit. « Speculatores » praescri- 
bens necessitatem litterarum testimonialium solummodo in 
casu commorationis diuturnae in ea Dioecesi, in qua fortuito 
quis natus sit ibique moram traxerit sufficientem ad canoni- 
cum impedimentum incurrendum. Quamvis vero Constit. 
« Apost. Sedis » extendens, ad casus non expressos, Innocen- 
tianam Bullam, statuerit, suspensionem per annum ab ordi- 
num administratione, ipso iure incurrere ordinantes 
subditum proprium qui alibi tanto tempore moratus sit ut 
canonicum impedimentum ibi contrahere potuerit, absque Or- 
dinarii eius loci litteris testimonialibus; tamen non eo urgen- 
da videtur haec praescriptio, ut quis tot testimonialibus litte- 
ris munitus esse debeat, quot fuere etiam non diuturnae 
commorationis loca, quae pene innumera esse possunt, prae- 
sertim pro addictis militari servitio. Secus lex nimis dura 
evaderet, implicans inextricabilibus difficultatibus ordinantes 
et ordinandos. 


Verum ex adverso perpenditur, etiam ante Const. « Apost. 
Sedis » S. C. C. iurisprudentiam, magis spiritum quam li- 
teram Constitutionis Innocentianae secutam, uti videre est 
praecipue in Spoletana et Reatina, 11 Iulii 1840, recogno- 
visse necessitatem litterarum testimonialium Ordinariorum, in 
quorum Dioecesibus ordinandi diutius permanserint. 

Promulgata « Apost. Sedis » constitutione, ex praxi Ro- 
manae Curiae et aliarum, nec non ex iuris communis inten- 
tione, prouti docet cl. Santi - lib. I. - App. ad tit. XI, 
tempus diuturnae commorationis ex qua ab Episcopo illius 

loci exquiruntur litterae testimoniales de moribus Ordinandi, 
determinatum fuit ad semestre. 

Deinde adactis, per iniquas leges, clericis ad militare 
servitium, persentita fuit necessitas attentius invigilandi et 
inquirendi in mores illorum qui, emenso militari curriculo, 
in sancto proposito perseverarent. 

Quapropter S. Cong. U. Inq. sub die 16 Sept. 1875 (1), 
Instructionem dedit Ordinariis locorum quoad modum exer- 
cendi vigilantiam in clericos stipendia in eorum Dioecesi- 
bus merentes, eo maxime consilio, ut de eorum moribus cer- 
tiores facerent Episcopos proprios Sacrae Ordinationis. At- 
tamen in hac Instructione nihil edicitur de litteris testimo- 
nialibus, sed potius sermo habetur de secreta vigilantia et 
relatione quoad mores huiusmodi clericorum. Has testimonia- 
les quod spectat, sub die 27 Novemb. 1892 Decretum prodiit 
a S. C. Super Disciplina Regulari praescribens, religiosos 
alumnos militiae addictos ad familiam Religiosam postea re- 
vertentes, non ordinandos esse absque litteris testimonialibus 
Ordinariorum, in quorum Dioecesibus saltem per tres menses 
commorati sint (2). Ad haec, placuit amplissimo Senatui V. 
hanc praescriptionem extendere ad clericos saeculares. Nam 
sub die 9 Septembris 1893 in Firmana « Postulatum quoad 
litteras testimoniales ordinandorum » (3) quaestioni; an clerici 
Occasione militaris servitii in diversis locis commorati, abs- 
que litteris testimonialibus Ordinariorum, in quorum Doioe- 
cesibus aliquo tempore essent morati, possent ordinari, re- 
scriptum fuit « Litteras testimoniales esse necessarias quoties 
promovendus moratus fuerit in aliqua Dioecesi, saltem per 
trimestre ». Exinde legem generalem latam fuisse pro omni- 
bus Ordinariüs, dubitare non fas est. 

Hac lege cognita, Episcopus Bejensis, nonnullas declara- 
tiones expostulat, primo petens an huiusmodi praescriptio ae- 
que teneat omnes clericos, etsi hac illae discurrerint non oe- 


i) Recole Vol. XXIII, 40 ubi relata fuit instructio, de qua sermo est. 

(2) Recole Vol. XXV, 635; quo loco relatae fuerunt Praescriptiones, quoad iu- 
venes ex familiis religiosis, qui militari delectui obnoxii sunt. 

(3) Firmana relata fuit Vol. XXVI, 428. 

casione militiae . At si Postulatum causae Firmanae inspi- 
ciatur, non dubium videtur, responsionem respicere tantum 
clericos militiae addictos. Secundo quaerit an violans hanc 
legem, suspensionem incurrat a Const. « Ap. Sed. » com- 
minatam. Quod non videretur dubitandum, quum S. C. C. 
declaratio videatur interpretari et tantum determinare, ea 
Const. verba « qui alibi tanto tempore moratus sit, ut cano- 
nicum impedimentum contrahere ibi potuerit ». 7ertio postu- 
let an sufficiant litterae testimoniales negativae seu quae affir- 
ment, nihil nec in bonum, nec in malum testimonium de 
clerico, utpote ignoto, constare; quod saepius accidat necesse 
esx, quum milites in populosis civitatibus praecario moran- 
tes pene omnibus sint ignoti. Iamvero in primis denegari non 
posse videtur, proprium esse litterarum testimonialium ali- 
quam positivam praebere notitiam de moribus et clerici vita; 
secus illusorie dicerentur testimoniales. Proinde, his deficien- 
tibus, S. C. S. Officii solet ad postulationem ordinandi, 
eidem concedere veniam supplendi huic defectui per iuramen- 
tum dictum suppletorium, quia supplet attestationem . per 
litteras Ordinarii praebendam. Imo S. C. S. Officii solet Curiis 
concedere facultatem huiusmodi iuramentum deferendi cleri- 
cis, in hisce circumstantiis versantibus. 

Demum quarto exponit an in defectu testimonialium, 
sufficiat apponere ad valvas paroeciae, in qua moratus fuerit 
Ordinandus, nec non ad valvas palatii Episcopalis edictum 
ad invitandos omnes fideles in testimonium illius morum. 
Plane in negotio tanti momenti nulla sollicitudo videtur 
supervacanea et rigorosior. 

Quibus praenotatis, quaesitum est quomodo esset dubiis 
respondendum. 

PVESOLUTIO. Sacra C. C. re discussa sub die 26 Ian. 1895 
censuit respondere: Pro clericis ordinandis, iam militiae 
addictis, sub poena a Const. Ap. Sedis comminata, requiri 
litteras testimoniales Ordinarii, in cuius Dioecesiper trime- 
stre commorati fuerint; et quatenus Ordinarii litterae ple- 
num testimonium non reddant, Episcopus, obtenta, ad hoc, 

Acta, Tom. XXVIII, fase. COOXXV. i 

facultate ah | Apostolica | Sede, provideat per iuramentum 
suppletorium. 

Ex QUIBUS COLLIGES: I. Iam militiae addictos adducere 
debere, ut ad Sacros Ordines promoveri valeant, litteras te- 
stimoniales Ordinarii cuiuslibet, in cuius Dioecesi per trime- 
stre commorati fuerint. 

II. Quoties ex adiunctis litterae Ordinarii plenam non 
constituant probationem, Episcopum ante ordinum collatio- 
nem, plenum facere posse testimonium per iuramentum sup- 
pletorium, expetita prius ad hoc facultate a sancta Sede, si 
devitare velit suspensionem comminatam a Const. Apostolicae 
Sedis (1). 


BEIEN. 


DUBIA QUOAD EPISCOPUM PROPRIUM 
S. ORDINATIONIS 


Die 26 lanuarii 1895. 
Per Summaria Precum. 

COMPENDIUM FACTI. Episcopus Bejensis postquam responsio- 
nem recepit suis precibus datam, circa Episcopum proprium 
S. Ordinationis, dubio commotus super interpretatione Re- 
scripti, ulterius ab apostolica Sede expostulavit sequentis quae- 
stionis solutionem, ita ab Ipso propositae : 

« Sub die 26 Aprilis 1894 proposui Sacrae Congregationi 
Concilii haec dubia: (2) 

« Dubium 1'""- An Episcopus nisus S. C. C. decisione 
die 2 Augusti. 1721 $ 5? poterit ordinare familiarem suum, 
non subditum, ad titulum pensionis, si prius in favorem eius- 
dem obtinuerit a Gubernio thesaurariam perpetuam in dioe- 
cesi sua fruendam? » 

« Dubium 2 '"* - An poterit etiam, nisus S. C. C. decisione 
diei 17 Septembris 1791 $ 7?, si hae thesaurariae, prospecta 


(i) Quoad litteras testimoniales pro ss. Ordinum collatione, recole Yol. XIV, 


392 398 
'(2) Confer Vol. XXVII, 230. 

sua perpetuitate, adhuc intueri queant ad instar beneficiorum, 
juvenem non subditum ordinare, quando in dioecesi sua the- 
saurariam parochialem in perpetuum possidendam a Gubernio 
obtinuerit? » 

« De his dubiis, S. O. Emorum Cardinalium Concilii 
Tridentini Interpretum, die 11 Aprilis 1894 censuit rescriben- 
dum Affirmative, dummodo constet thesaurarias esse vere et 
proprie beneficia ». 

« Meo iudicio, hae thesaurariae parochiales sunt vere et 
proprie beneficia ecclesiastica; nam habent omnia quae in 
beneficiis requiruntur; nempe: LI' Erectio facta a legitima 
auctoritate superioris. 2?. Titulus seu Ecclesia, ubi erectum 
sit beneficium. 3?. Officium spirituale. 4?. Perpetuitas et resi- 
dentia. 5?. Reditus ex quibus sustentetur beneficiatus ». 

« Ita communiter Canonistae, tales uti: Fagnanus in I 
L. Decret. De rescript, c. Ad audientiam ; Ferrari L. II, tit. 
XV De beneficiis ecclesiasticis; Devoti Inst. Canon. L. Il, 
tit XIV, et alii ». 

« Atqui haec omnia reperiuntur in thesaurariis parochia- 
libus : » 

« I'. Erectae fuerunt una cum paroeciis ubi sunt consti- 
tutae, quia decretum earum creationis idem est quam decretum 
dioecesium Transtaganarum creationis et earum paroeciarum, 
quod factum est, postquam Mauri eiecti fuerunt Lusitania a 
rege Alphonso Henrico, circa annum MCC aerae christianae ». 

« 2?. Tituli thesaurariarum parochialium sunt eaedem Ec- 
clesiae parochiales, quae una cum thesaurariüs erectae fue- 
runt ». 

« 3?. 'Thesaurariae parochiales sane habent officium spi- 
rituale. Quid aliud est onus, quod habent thesaurarii percu- 
tiendi cymbala et campanas , aperiendi Ecclesiam , curam 
habendi rerum, quae intra Ecclesiam sunt, aperiendi domum 
Dei fidelibus, certis horis, et claudendi infidelibus; ferendi ce- 
roferaria, et luminaria Ecclesiae accendendi, vinum et aquam 
ad Eucharistiam | ministrandi, respondendi parocho sacrum 
celebranti, atque alia sacramenta ministranti, coinitandi 

parochum et respondendi in supplicationibus et funeribus, 
nisi vere et proprie officium spirituale ?» 

« 4?. Non est dubium quin Thesaurariae parochiales sint 
perpetuae ; nam in dubiis propositis , sub die 26 Aprilis, 
huius anni, iam certiorem feci quod Gubernium Lusitanum 
nominaret in perpetuum ad thesaurarias parochiales ». 

« Hinc perspicue cernitur habere perpetuitatem ». 

« Onus residentiae revera habent thesaurarii, quia parochi 
ministerium suum adimplere nequeunt absque participatione 
et adiutorio thesaurariorum ». 

« 5?. Thesaurariae parochiales reditus habent ex quibus 
sustentetur thesaurarius ; nam singuli parochiani quotannis 
praestant thesaurario quamdam portionem frumenti, quae 
Lusitano sermone dicitur bolo ex uno quoque fundo rustico 
ad eiusdem thesaurarii sustentationem. Praeterea, accipiunt 
thesaurarii sicuti parochi oblationes et emolumenta, occasio- 
ne Baptismorum, Matrimoniorum, Funerum et in festis so- 
lemnioribus ecclesiae parochialis ». 

« Ergo, si thesaurariae parochiales habent omnia, quae 
requiruntur in beneficiis, ut supra demonstravi, dubium mihi 
non superest, quod sint vere et proprie beneficia ecclesiastica. 
Tamen, reverentissime precor Eminentissimos Cardinales, In- 
terpretes Sacri Concilii Tridentini, ut declarare velint, an ex 
supra expositis, thesaurariae parochiales in Lusitania sint 
vere et proprie beneficia ecclesiastica ». 

Quibus praenotatis, quaesitum fuit quid esset responden- 
dum. 

RESOLUTIO. Sacra C. C. re disceptata sub die 26 Ianua- 
rii 1895, censuit respondere : /uxta exposita non constare 
thesaurarias esse vera et propria beneficia; sed attentis pecu- 
liaribus circumstantiis, conceditur Episcopo facultas consti- 
tuendi eas in sacrum patrimonium; dummodo  obtineatur 
nominatio perpetua a Gubernio; et,-quatenus agatur de clerico, 
alienae Dioecesis, habeatur consensus sui Episcopi facto 
verbo cum SS ro... 

EX S. CONGREGATIONE RITUUM 


DUBIUM quoad usum lucis electricae. 


A Rmis locorum Ordinariis non semel/postremis hisce an- 
nis exquisitum fuit, utrum in Ecclesiis adhiberi liceret lucem 
electricam tam ad dissipandas tenebras, quam ad pompam ex- 
teriorem augendam. Nuper vero Sacrorum Rituum Congrega- 
tioni propositum fuit Dubium: « Utrum lux electrica adhiberi 
possit in Ecclesiis ?» — Quare Emi Patres Sacris tuendis Ritibus 
praepositi in Ordinariis Comitiis, ad Vaticanum infrascripta die 
habitis, rescribendum censuerunt : « Ad cultum, Negative. Ad 
depellendas | autem tenebras. | Ecclesiasque splendidius  illuminan- 
das, Affirmative; cauto tamen ne modus speciem praeseferat 
theatralem ». Atque ita rescripserunt, et servari mandarunt die 
4 Iunii 1895. 


C. CARD. ALOISI-MASELLA, 5. R. C. Praefectus. 


ALOISIUS TRIPEPI, 5S. R. C. Secretarius. 


DUBIA de officio sociorum Patroni vel titularis etc. 


R. P. Alberto a Drunen, Minister Provincialis Ordinis Ca- 
puccinorum Provinciae Hollandicae, humiliter Sacram Rituum 
Congregationem supplicavit pro declaratione infrascriptorum 
Dubiorum. 

Il. Decreto Sacrae Rituum Congregationis 12 Iulii 1889 in 
Ruremunden. ad Dubium IV declaratum fuit, Rubricam ultimo 
reformatam, qua praescribitur de Sanctis Sociis Patroni vel Ti- 
tularis nihil neri, si descripti sint sub Officio duplici minori, non 
tamen alicuius Ecclesiae Doctoris, vel semiduplici, non esse re- 
troactivam, ideoque officium de eis adhuc hodie agendum esse, 
uti olim neri debebat. Hinc quaeritur, nunc post revisionem 
novi Kalendarii Ordinis S. Francisci Capuccinorum, a Sacra Ri- 
tuum Congregatione die 27 Augusti 1893 approbati, de Sanctis 
Sociis Patroni seu Titularis officium etiam nunc, uti antea, a 
nostralibus agendum sit, praesertim cum dies, quibus praefati 

Socii antea afflxi erant, hodie non amplius in dicto Kalendario 
novi liberi inveniantur ? 

IL. Regulares, qui Kalendarium proprium habent et iam ce- 
lebrant Dedicationem Omnium Ecclesiarum Ordinis, tenenturne 
celebrare in Regione Hollandica, sub ritu duplici primae classis 
cum Octava, Dedicationem Omnium Ecclesiarum Regni, Domi- 
nica immediate sequenti Octavam Festivitatis Omnium  Sancto- 
rum, uti in Gallia et Belgio, vel potius Dedicationem Omnium 
Ecclesiarum respectivae Dioeceseos, ubi haec Dedicatio alia 
die, qua Anniversarium Dedicationis Ecclesiae Cathedralis, ce- 
lebratur ? 

III. Ex antiquissima consuetudine et ex Apostolicis Indultis, 
prouti etiam ex antiquis et recentioribus Breviariis Ordinis Ca- 
puccinorum constat, Fratres Minores eiusdem Ordinis, etiam 
tempore Quadragesimae et Adventus, diebus non impeditis, re- 
citare sub ritu semiduplici Officia votiva Immaculatae Conce-, 
ptionis Beatae Mariae Virginis in Sabbatis, et S. Francisci et 
S. Clarae Assisiensis semel in mense: quaeritur, utrum huius- 
modi privilegium extendatur, sive ad Ferias temporis Passionis 
et ad Ferias Adventus, quae a die 17 usque ad 14 decembris 
decurrunt, sive ad Vigilias et ad quatuor tempora, quocumque 
anni tempore occurrentia? 

Et Sacra eadem Rituum Congregatio, exquisito voto alterius 
ex Apostolicarum Caeremoniarum Magistris, omnibusque ma- 
turo examine perpensis, respondendum censuit: 

Ad Il. Negative. 

Ad II. Regulares in casu tantummodo celebrent Anniversa- 
rium Dedicationis Omnium Ecclesiarum Ordinis, die statuta; et 
Dedicationis Cathedralis Ecclesiae, si degunt in civitate Episco- 
pali, sub ritu duplici secundae classis sine Octava. 

Ad III. Negative in omnibus. 

Et ita declaravit. Die 22 Iunii 1895. 


C. CARD. ALOISI-MASELLA 5S. R. C. Praefectus. 


ALOISIUS TRIPEPI S. R. C. Secretarius. 

SANCTI MINIATI Beatificationis et canonizationis venerabilis servi Dei Theophili a 
Curte, sacerdotis professi ordinis Minorum Sancti Francisci de observantia. 


SUPER DUBIO 


An, stante approbatione virtutum et duorum miraculorum, tuto 
procedi possit ad solemnem . Venerabilis Servi Dei Beatifi- 
cationem ? 


Quam etiam nomine, sibi auspicatissime indito profitebatur 
in Deum caritatem, eandem Venerabilis Theophilus, vita sancte 
integreque traducta, vehementer probavit. Curiae enim hanc in 
lucem editus an. MDCLXXVI, et in religiosum deinceps Minorum 
Observantiam numerum provide adscitus, in eo, incredibili con- 
stantia, omnis fuit, ut divini amoris fructum, qui est in omni 
bonitate et iustitia et veritate, non modo referret ipse, virtutis 
apprime cultor, sed ceteri quoque sub Ecclesiae vexillo merentes 
perciperent cumulatissimum. Quapropter nihil satius habuit 
quam, in coenobiis ad arctiorem disciplinam adiungendis, in 
hominibus a nequitie naviter avocandis et in catholica fide a 
temporum erroribus strenue asserenda, religionis opus conti- 
nenter urgere. Magnis vero difficultatibus obitis exhaustisque 
omne genus, praesertim per Etruriam, laboribus, coelestia cha- 
rismata, quaeque Theophilo adprecante patrata efferebantur pro- 
digia, ita suffragari visa sunt et talem omnibus admirationem 
ingerere, ut ipse nulli aetatis suae secundus in certaminibus 
Christi diu exsudandis, et expressa perfectionis imago aliis ad 
imitandum proposita saepenumero inclamaretur. Ex quo autem, 
tantarum virtutum praemia adepturus, dum annum degeret 
quartum et sexagesimum, terrenam hanc vitam cum caelesti 
in omne aevum commutavit, inter mortales etiam, quum exactis 
sanctimoniae monumentis tum miraculis, ad sacros eius potis- 
simum cineres, effectis insignem explevisse famam est existi- 
mandus. Nemini igitur mirum obtigit, si, examine in haec omnia 
inito, de Beatorum Coelitum honoribus olim ei decernendis causa 
apud Sacram Rituum Congregationem haud sero instituta est. 
Habitisque, intercessu temporis, e re disquisitionibus, aliisque vel 
ad iuris apicem fauste absolutis, fel. rec. Pius VIII Ven. Theo- 
phili virtutes singulari prosecutus laude, has heroicum culmen 
attigisse edito sanxit decreto vi idus septembres an. MDCCCXVII. 
Alio demum Decreto solemniter evulgato x calendas iunias hoc 

anno MDCCGXGV, ut veritatem etiam prodigiorum iure vindicaret, 
Sanctissimus Dominus Noster LEO PAPA XIII de duplici mira- 
culo interventioni Ven. Theophili tributo, legitimae Apostolicae 
Sedis testimonii robore addito, per solemnia Servatoris nostri 
Ascensionis in coelum, ipso adspirante, rite constare pronun- 
ciavit. Atque eximiam Theophili sanctimoniam eo vel magis 
demiratus quippe illustri | miraculorum | significatione | divinitus 
veluti consecratam,  gestientem | Sibi animum | vel eos hoc facto 
omnino felix capere auspicium testatus est Pater Beatissimus, 
cui nihil gratius quam  Aonoribus magnis extollere fidelissimos 
Ecclesiae filios, quorum | exemplo praesidioque | adiuti facilius 
populi etiam dissidentes ad eiusdem sanctae Ecclesiae | comple- 
xum salubriter revocentur. Haec fecerunt omnimode, ut causae 
adeo laetis omnibus provectae, quo ad fastigium tandem assur- 
geret, nihil aliud deesset, nisi ut disceptationi exhiberetur du- 
bium, an Ven. Dei famulus solemni et publico cultu, qui Beatos 
decet, tuto foret augendus. Quod praestitit Rmus Cardinalis Vin- 
centius Vannutelli, Causae relator, in generalibus comitiis coram 
eodem Sanctissimo Domino Nostro LEONE XIII hoc volvente 
anno, decimoquarto calendas iulias, ad Vaticanum Apostolicum 
Palatium coactis. Omnesque qui interfuere, quum Rmi Car- 
dinales, tum huius Sacrorum Rituum Congregationis Patres 
Consultores, suffragia singuli, unanimi quidem  assensione, af- 
firmantur edenda duxerunt. Sanctitas vero Sua, pro rei gravi- 
tate, admovendis adhuc precibus supernae Sibi sapientiae lumen 
impensius vocatura, sententiam in aliud tempus protendere 
statuit. 

Hodierno igitur die, qui sacris solemnibus immortale Fran- 
ciscalium decus, sanctum Bonaventuram, annus memorat, satis 
desideriis speciatim Corsicae Etruriaeque incolarum atque uni- 
versae Minorum Observantium familiae factura, praestantissimo 
religiosae perfectionis heroi, qui Bonaventurae virtutes haustam- 
que ex ipsius libris sapientiam, mirum sane in modum retulerat, 
nomen et honores peropportune deferri censuit Beatorum Coe- 
litum : ut temporis etiam nostri maioribus, quibus eget quam 
maxime, praesidiis, pervigili animi sedulitate prospiceret, no- 
vamque viri apud Deum pollentis opem Sibi conciliarem cuius 
precibus et tutela instructas, ad fidei catholicae unitatem citius 
gentes omnes novamque viri apud Deum pollentis opem Sibi 
conciliaret, cuius precibus et tutela instructas, ad fidei catholicae 

unitatem citius gentes omnes perduceret. Quapropter sacro, in 
domestico sacello, pientissimi peracto, solio Pontificio, in hac 
Vaticani aula, insidens, acciri mandavit Rmos Gardinales Caie- 
tanum Aloisi-Masella S. R. C. Praefectum et Vincentium Van- 
nutelli huiusce Causae Ponentem, una cum R. P. Augustino 
Cap rara Sanctae Fidei Promotore, meque insimul infrascripto 
Secretario, iisque adstantibus edixit: Tuto procedi posse ad  so- 
lemnem | Venerabilis Seroi Dei Theophili a Curte Beatificationem. 

Atque hoc Decretum publici iuris fieri et in acta S. R. C. 
referri, Litterasque Apostolicas, in forma Brevis, de Beatifica- 
tione quandocumque peragenda, expediri praecepit, pridie idus 
iulias anno MDCCCXCV. 


C. CARD. ALOISI-MASELLA 5S. R. C. Praefectus. 


ALOISIUS TRIPEPI S, R. C. Secretarius. 


DECRETUM quo statuitur, Festum Annuntiationis B. Mariae Virginis amodo cele- 
brandum esse ritu duplici primae classis. 


Iure sane ac merito Festum B. Mariae Virginis, Deiparae 
ab Angelo salutatae, ab antiquissimis temporibus institutum, et 
penes Latinam Ecclesiam et Graecam pari solemnitate celebra- 
tum est: siquidem Dominicae Incarnationis Mysterium tanquam 
ceterorum fundamentum Sacra Liturgia profitetur. Hinc Apo- 
stolicae Sedi supplicia vota haud semel porrecta sunt, ut Festum 
istum Annuntiationis B. M. V. ad maximum ritum in Universa 
Ecclesia eveheretur. Itaque Sacra Rituum Congregatio in pecu- 
liari Coetu, pro nova Decretorum authentica Collectione evul- 
ganda, ad Vaticanum subsignata die habito, omnibus mature 
perpensis, rescribendum censuit: Festum Annuntiationis B. M. V. 
die 25 Martii occurrens, in universa Ecclesia ritu duplici primae 
classis amodo recolendum esse, cum omnibus iuribus celebrio- 
rum festorum propriis, etsi Octava carens ob temporis quadra- 
gesimalis rationem. Ceterum, quotiescumque vel Feria VI. in 
Parasceve, vel Sabbato Sancto hoc Festum impediatur, toties 
Feria II. post Dominicam in Albis, tanquam in sede propria, ut 
antea, reponatur; in qua integra cum solemnitate ac feriatione 
et sine octava, prouti die 25 Martii, celebrabitur. Quando vero 

illius tantummodo impediatur Officium, ad enuntiatam jpariter 
Feriam Il. amandetur, ac nonnisi Festo primario eiusdem ritus 
occurrente valeat impediri: quo in casu, in sequentem diem 
pariter non impeditam transferatur. Die 25 Aprilis 1895. 

Facta postmodum Sanctissimo Dno NostroLEONIPAPAE XIII 
per infrascriptum Cardinalem Sacrorum Rituum Congregationi 
Praefectum de hisce omnibus relatione; Sanctitas Sua senten- 
tiam eiusdem S. Congregationis ratam habere et confirmare di- 
gnata est. Die 27 Maii, eodem anno. 


C. CARD. ALOISI-MASELLA S. R. C. Praefectus. 


L. O S. 
ALOISIUS TRIPEPI S. R. C. Secretarius. 


ROMANA seu LUCENSIS beatificationis et canonizationis venerabilis Servi Dei Ioan- 
nis Baptistae Cioni, sacerdotis professi e Congregatione Clericorum Regularium 
Matris Dei et primi socii B. Ioannis Leonardi. 


SUPER DUBIO 


An constet de Virtutibus Theologalibus Fide, Spe et Caritate erga 
Deum ac Proximum, nec non de Cardinalibus | Prudentia, 
Iustitia, Temperantia et Fortitudine earumque adnexis, in 
gradu heroico, in casu et ad effectum de quo agitur? 


Christi vestigiis vel a puero ingressus, Ven. Ioannes Ba- 
ptista Cioni animum appellere contendit ad monitum praesertim 
illud et evangelicae perfectionis compendium: 4n patientia ve- 
stra possidebitis animas vestras. Quocirca, Lucae, in qua peran- 
tiqua Etruriae urbe ortum habuerat, aliosque per populos, ut 
rei christianae esset adiumento, aspera quaeque non pertulit 
modo, verum etiam adamavit, magnamque cunctis expectationem 
fecit de providentis Dei consilio, qui tempestate, ob clades ab 
haeresi protestantium illatas, Ecclesiae summopere iniqua, no- 
vum eundemque perfectum excitarit heroem, ecclesiastica vir- 
tute caeteris suspiciendum. Innumeris enim aerumnis contem- 
ptui habitis, nunquam abduci potuit, quin, vitae integritate, 
poenitentiae studio diurnisque et ad multam noctem productis 
precibus, ad maxima comparatus, bellum errori tota fere Italia 

invalescenti indiceret; moribus ad officium rursus compositis, 
pietatis artes in pristinum decus vindicaret ; haud semel obortas 
dirimeret civium contentiones, nec calamitate fractus, nec minis 
deterritus; nullumque, unde religionis bonum cogi posset, defu- 
geret laborem. Immo inoleverat opinio, potius scopulos arcesque 
nutare, quam, iniectis popularium procerumve iniuriis aut structis 
a daemone insidiis, in munere obeundo Venerabilem Cioni, qui, 
non solum primus unusque omnium sodalitio coniunctissimus, 
verum etiam sanctimoniae consors, operam adiutricem B. Ioanni 
Leonardi, novi a Matre Dei instituti parenti, in lucrandis Christo 
animis impendit. Caeteris praeterea sociis, consilio rebusque 
gestis, auctor fuit, ut meliora aggrederentur, quae ad Ecclesiae 
iura tuenda laudemque recentis Ordinis provehendam confer- 
rent. Itaque cunctas ad obitum usque virtutum partes in exem- 
plum complevit, Deique spiritu fortiter et suaviter actus vel in- 
tentatami mortem non modo non expavescere, sed votis etiam 
prosequi suevit, martyrium pro Christi nomine facere exoptans, 
parta sibi certa corona, quae, teste Chrysostomo, non eventu so- 
lum, sed voluntate etiam martyrii obtinetur. Quo datum, ut ea 
magis in dies pervagata fama extento aevo mansura Ven. Cioni 
sequeretur, qua ipsum Posse vin us, omnium amore sibi adiuncto 
et charismatum luce, singulariter insignem assereret; Beatus 
Leonardi deprecatorem apud Deum interponeret, et, Luca quon- 
dam discedere coactus, longe ante alios praestantissimo, laben- 
tem suorum coetum ei commendatum concrederet; voces autem 
populorum, ipsique sodalium a Matre Dei osores, Angelum et 
Apostolum nomine compellarenc, nihil aliud cogitare aut moliri 
solitum, nisi Dei honorem et gentium salutem. Ab anno autem 
MDCXXII quo ex laboribus hausto morbo absumptus ad aeterna 
Dei gaudia coelo est receptus, ita recordatione increvit et ma- 
iores in populis radices egit erga sanctissimum sacerdotem ad- 
miratio prodigiis etiam aucta, quibus Deus famuli sui sanctimo- 
niae praetiosisque exuviis fidem fecisse dicebatur, ut de cultu 
Beatorum ei studiose comparando ad S. R. C. causa deduceretur. 
Quae ut, probationibus, tempore addito, satis copioseque resum- 
ptis, ceterisque iure confectis, in tuto posita optatissimam metam 
assequeretur, in heroicarum virtutum examen triplici discepta- 
tione est peractum. Scilicet prima in antepra eparato rio conventu 
ad aedes Riiii Cardinalis Aloisii Macchi, Causae Relatoris, in- 
dicto postridie calendas ianuarias anno MDCCCXC : altera vero in 

congregatione praeparatoria ad Apostolicum Palatium  Vatica- 
num advocata anno MDCCCXCIH, quarto nonas iulias; tertia de- 
mum in generali coetu ibidem penes Sanctissimum Dominam 
Nostrum LEONEM PAPAM XIII habito, hoc decurrente anno, de- 
cimoquarto calendas iulias. Qua postrema in consultatione 
Rmus Cardinalis Aloisius Macchi dubium ad discutiendum pro- 
posuit : An constet de Virtutibus Theologalibus Fide, Spe et Ca- 
ritate erga Deum ac Proximum, nec non de Cardinalibus Pru- 
dentia, | Iustitia, Temperantia et Fortitudine | earumque | adnexis 
Ven. Servi Dei loannis Baptistae | Cioni, in gradu heroico, in 
casu et ad effectum de quo agitur? Omnesque Riiii Cardinales 
ceterique Patres Consultores suffragia singuli adiecerunt. Bea- 
tissimus vero Pontifex apparere duxit qua excellentia constan- 
tique animo Ven. Cioni heroice virtutes morales et théologales 
tota vita coluerit, in curanda praesertim | et provehenda  ani- 
marum salute. Interea tamen, ut moris est, decretoriam  iudi- 
cium Suum in opportunum tempus reservavit, quamvis illud, 
divini luminis suffragante praesidio, aliorum spei plene respon- 
surum confideret. 

Hodierno autem die, Dominica vi post Pentecosten, remo- 
vendas saeculares inducias laudemque debitam censuit deferen- 
dam primo eidemque sanctitate dilectissimo corniti B. Leonardi, 
quem peculiari animi devotione prosequitur; eo vel magis quod 
absolutum virtutum exemplar ad imitandum omnibus praeluceat 
novumque maternae Ecclesiae auctoritati praesto sit solatium 
in Ven. Cioni, qui honoribus sibi decretis vicem rependat su- 
pernisque suppetiis sospitet vota, quibus praeclara, idque per 
tempora discriminum plena, strenue molitus, Christi imperio 
fauste proferendo Pontifex Maximus continenter adlaborat. Rei 
igitur sacrae devotissime operato placuit Patri Smo hanc Vatica- 
nam aulam adire, solioque Pontificio assidens accersiri voluit 
Rmos Cardinales Caietanum Aloisi-Masella S. R. C. Praefectum 
et Aloisium Macchi, Causae Relatorem, una cum R. P. Augustino 
Caprara Sanctae Fidei Promotore meque insimul infrascripto 
Secretario : iisque adstantibus, suprema qua praestat auctoritate 
solemniter declaravit: 7/ta constare de Virtutibus T/wologalibus 
Fide, Spe et Caritate erga Deum | ac Proximum, nec non de 
Cardinalibus | Prudentia, | ustitia, Temperantia | et | Fortitudine 
earumque adnexis | Ven. Servi Dei loannis Baptistae | Cioni, in 
gradu heroico, in casu et ad effectum de quo agitur, ut ad ut- 

teriora procedi possit, nempe ad trium miraculorum discepta- 
tionem. 


Insuper hoc decretum in vulgus edi et in acta S. R. C. re- 
ferri mandavit, pridie idus iulias anno MDCCCXCV. 


CAL CARD. ALOISI-MASELLA & R. C. Praefectus. 


ALOISIUS TRIPEPI S. R. C. Secretarius. 


EX S. CONGR. R. ET U. INQUISITIONIS 


De modo colendi B. Virginem Sodalitatis Issodunensium. 
et de imaginibus eiusdem B, Virginis. 


Feria IV, 3 Aprilis 1895. 


In Suprema Congregatione Eitiorum ac Rmorum Patrum 
contra haereticam pravitatem Generalium Inquisitorum, non se- 
mel actum est de norma praescribenda Archiconfraternitati Ro- 
manae et Sodalitati Religiosorum Issodunensium colendi B. Vir- 
ginem, Dei Genitricem Mariam sub titulo Dominae Nostrae a 
Sacro Corde lesu, et de Imaginibus ipsius B. Virginis, quae 
illam repraesentant expansis manibus stantem et puerum Iesum 
ante illius genua item stantem. Et titulum quidem admitti posse, 
Imagines autem non probari, et a publica veneratione remo- 
vendas esse decretum est, ac tolerari tantummodo in Ecclesia 
Sodalium Issodunensium ; inducendas vero esse, quantum fieri 
possit, Imagines B. Mariae Virginis Puerum Iesum in ulnis ge- 
stantis. Sperandum fuerat has Supremae Congregationis prae- 
scriptiones debita obedientia excipiendas esse et executioni fi- 
deliter mandandas. At contra non sine aegritudine compertum 
est, Imagines non probatas pluribus exemplaribus iterum im- 
pressas, passim evulgari et fidelibus distribui adversus decreta 
et mentem huius Sacrae Congregationis: duos praeterea editos 
libellos, qui inscribuntur Chemin de la, Croix du Sacré Caeur 
et Le Rosaire de Notre Dame du Sacré Camur; iisque libellis 
antiquas ab Ecclesia probatas, commendatas et quotidianum in 


EX S. R. U. INQUISITIONIS 


usum maxima cum fidelium utilitate inductas pias precationes, 
in aliam veluti faciem et figuram transforman. 

Hinc Sacer Ordo summopere sollicitus de lege supplicanti, 
quae legi credendi respondeat, re mature perpensa, priora de- 
creta confirmando, et quatenus opus sit, innovando, imagines, 
de quibus supra, iterum improbat et fidelium venerationi ac 
pietati proponi vetat, et ubi toleratae fuerunt, caute prudenterque 
removeri, et earum loco probatas substitui praecipit. 

Libellos autem supra memoratos, aliosque similes iterum 
improbat et proscribit, ac novas precandi formulas in illis vel 
in eorum quolibet propositas quominus publice recitentur pro- 
hibet, et a quovis usu publico arcendas mandat. 

Abs re non erit hic in mentem revocare monitum generale 
adiectum decreto feriae IV. die 13 Ianuarii 1875, quod ita se 
habet. 

« Mandavit praeterea Eadem Sanctitas Sua per huiusmodi 
» publicationem monendos esse alios etiam scriptores, qui in- 
» genia sua acuunt super eis aliisque id genus argumentis, quae 
» novitatem sapiunt ac sub pietatis specie insuetos cultus ti- 
» tulos etiam per ephemerides promovere student, ut ab eorum 
» proposito desistant, ac perpendant periculum quod subest per- 
» 


Y 


trahendi fideles in errorem etiam circa Fidei dogmata et an- 


» sam praebendi Religionis osoribus ad detrahendum fpuritati 
» 


Y 


doctrinae catholicae ac verae pietati » (1). 


(1) Confer Vol. VIII, 269 et Vol. XXV, 749. 

exhibens acta sedis apost. ; quae aut iamdiu exarata sunt 
aut quae tempestivo latuerunt ephemeridis 
moderatorem. 


KXO$0x»* 


Ex Litt. S. C. de Prop. F. 15 Iulii 1876. — (ad Ep. Nesquallien.. 
Catholici interessentes choréis massonicae sectae. 


Inter dubia quae S. Sedi enodanda proposuit anno superiori A. Tua, 
illud etiam recensebatur, quod respicit choreas, quae identidem haberi 
solent ab iis qui societati vulgo /ranc-macons sunt adscripti ; scilicet 
per illud quaerebatur an catholici praefati, choréis convenientes incidant 
in excommunicationem  inflictam a pontificia Constitutione Apostolicae 
Sedis moderationi paragraph. 4. Porro huiusmodi controversia, ut par 
erat, delata cum fuerit iudicio supremae S. C. Universalis Inquisitionis, 
Emi PP. articulo formiter discusso, in hanc devenere sententiam, sci- 
licet: praeprimis ambigi haud posse animadverterunt gravis reatus reos 
effici catholicos qui choréis aliisque solatiis intersunt, quae a membris 
societatis massonicae, et ut tales, haberi solent. Praeterea observarunt 
Constitutionem pontificiam prohibere sub excommunicationis poena, ipso 
facto incurrendae, ac S. Sedi reservatae, quominus massonicae sectae, 
aliique societati eiusdem generis favor qualiscumque praestetur; pro- 
indeque eam habendam esse regulam certam ad diiudicandum num et 
quando catholici reapse in memoratam excommunicationem inciderint, 
quod scilicet accurate perpendi debeat utilitas atque commodum quod 
damnata societas eorumque adhaerentes, qua tales, retrahunt vel re- 
trahere possunt ab huiusmodi interventu ac adsistentia ex parte eorum- 
dem catholicorum. Hinc retinendum esse quod catholici censura inno- 
dentur eo in casu quo eorum praesentia ac participatio huiusmodi conven- 


tibus reapse affert eidem sectae aut sectatoribus emolumentum aliquod. 


S. C. S. Officii 22 Dec. 1880. — De editione librorum sacrorum. 


Excommunicationi nemini reservatae subiacent ex Const. Aposto- 
licae Sedis ii « qui libros de rebus sacris tractantes sine Ordinarii ap- 
« probatione imprimunt, aut imprimi faciunt ». Sed dum aliqui restrin- 


gendam illam esse adstruunt ad libros Sacrarum Scripturarum, nec 

non eorumdem adnotationes vel commentarios, alii e contra affirmant 
libros quoscumque de rebus in genere ad religionem pertinentibus 
tractantes, ea censura comprehendi. Quaeritur utri sententiae sit ad- 
haerendum. 

R. Censuram nemini reservatam, inflictam iis qui libros de rebus 
sacris tractantes sine Ordinarii approbatione imprimunt aut imprimi 
faciunt, restringendam esse ad librum sacrarum scripturarum, nec non 
earumdem adnotationes et commentarios, minime vero extendendam 
ad libros quoscumque de rebus sacris in genere, id est ad religionem 
pertinentibus tractantes. 


Ex. Instr. S. C. S. Officii I Febr. 1871. — Ad Vic. Ap. Myssur. 
Denuntiatio sectarum cui, et a quo facienda sit. 


Quaeris cui et a quibus fieri denunciationes (circa sectarum cori- 
phaeos) in Missionibus debeant. Obscurum esse minime potest a quibus 
faciendae sint ; generale quippe est praeceptum, omnibus fidelibus in- 
iunctum. Cui vero sint faciendae manifestum quoque est, ei nimirum, 
qui pro pastorali officio vigilare et cavere debet ne oves sibi concre- 
ditae in lupos incurrant, neve peste inficiantur, cuiusmodi est quicum- 
que episcopale vel quasi episcopale munus in Missionibus gerit Vicarius 
videlicet vel Praefectus Ap., vel ab eis ad hunc effectum deputatus. 
Narras (insuper) in tuo Vicariatu Te iussisse scripta, diplomata admis- 
sionis in sectas, aliaque earum instrumenta, cum ad sacerdotem defe- 
runtur, comburi, quandoquidem ea servari periculosum valde esse ais. 
In hac re S. Congregatio deferendum prudentiae tuae satis cognitae ac 
perspectae existimavit ; nihilominus si quando scripta occurrant, quae 
cognoscere Ecclesiae reipublicaeve haud leviter intersit, quantum fieri 
poterit curandum erit, ut tuto prudensque modo ad eos, ad quos spectat, 
mittantur, iuxta dispositionem s. m. Pii VII. in Constitutione Ecclesiam 
13 Septembr. 1821 $. Postremo (1). 


(1) Haec ibi « Postremo ut omne erroris periculum efficacius arceatur, damna- 
mus et proscribimus omnes carbonariorum, ut aiunt catechismos et libros, quibus a 
carbonariis describuntur quae in eorum conventibus geri solent; eorum etiam statuta, 
codices, ac libros omnes ad eorum defensionem exaratus, sive typis editos, sive ma- 
nuscriptos, ei quibuscumque fidelibus, sub eadem poena maioris excommunicationis, 
eodem modo reservatae, prohibemus, memoratos libros, vel eorum aliquos legere aut 
retinere, ac mandamus, ut illos vel locorum Ordinariis, vel aliis, ad quos eosdem 
recipiendi ius pertinet, omnino tradam ». 

S. C. Indulgent. 14 Decembr. 1857. — Petrocoren. 
De editione librorum absque licentia S. Congr. Indulgentiarum. 


In decretis de libris prohibitis, quae post Regulas Indici addita sunt, 
haec leguntur $ III. n. 12: « Indulgentiarum libri omnes, diaria, sum- 
« maria, libelli, folia etc. in quibus earum concessiones continentur, 
« non edantur absque licentia S. Congregationis Indulgentiarum ». Cum 
vero circa huius regulae interpretationem plura dubia exorta sint, ad 
pedes Sanctitatis Vestrae provolutus Episcopus Petrocorensis et Sala- 
tensis in Gallus ab Ipsa efflagitat humillime : 

1l. Utrum praefata regula ita intelligenda sit, ut nulla summaria, 
catalogi, folia Indulgentiarum ipsa auctoritate Ordinarii imprimi possint, 
absque speciali licentia S. Congregationis Indulg., etiam quando ipsi 
certo constat authenticas esse illas indulgentias, verbi gratia, quia penes 
se habet catálogos aut summaria Romae impressa. 

2. An vero haec impressio et evulgatio solum prohibentur Ordi- 
nario, quando non ipsi certo constat iam a S. C. Indulg. evulgatas fuisse 
has Indulgentias. 

R. Articulum 12 $ III decretorum post Regulas Indicis editorum 
ita esse intelligendum et in praxim deducendum, ut si agatur de 
edenda concessione alicuius Indulgentiae, vel summarii Indulgentiarum, 
quod ex Brevi Apostolico vel rescripto desumendum est, aut de sum- 
mario ex auctoritate S. Congregationis iam vulgato, in potestate Ordi- 
narii sit licentiam concedere earumdem Indulgentiarum concessiones 
typis imprimendi (dummodo pro aliquo elencho non sit specialis et 
expressa prohibitio) ; e contra vero si sermo sit de summario vel antea 
collecto, sed numquam approbato, vel nunc primum ex diversis con- 
cessionibus colligendo, requiritur expressa S. Congregationis Indulgen- 
tiarum licentia. — Die 22 Ian. 1858. SSmus approbavit. 


S. C. S. Officii 24 Maii 1703. — Ep. Quebecen. De Missionariis 
quoad barbaros baptizatos vel baptizandos. 


Utrum missionarius teneatur barbaris adultis baptizatis aut bapti- 
zandis omnia praecepta legis positivae divinae intimare, praesertim ea 
omnia, quibus sese submittere difficultatem haberent, ut eiusmodi bar- 
bari securitate conscientiae fruantur, licet ea praecepta non observent 
quae ignorant, eo nitentes iuris axiomate, /ex non obligat, nisi fuerit 
promulgata. 


R. Teneri omnia praecepta legis positivae divinae intimare. 


Acta, Tom. XXVIII, fase. CCCXXVI. 6 

S. C. S. Officii 13 Ianuarii 1892. — De lectura publicationum periodicam»!. 


Utrum scienter legentes publicationes periodicas in fasciculos li- 
gatas, habentes auctorem haereticum et haeresim propugnantes, ex- 
communicationem incurrant, de qua Bulla Apostolicae Sedis 12 Octo- 
bris 1869 in excommunicatione Romano Pontifici speciali modo reser- 
vatis, art. 2. 

R. Affirmative. 


S. C. S. Officii II Aug. 1768. — Archiep. Scopien. An liceat dare 
et deferre reliquias Sanctorum Turcis. 


R. Respondendum iuxta Instructionem (iam datam). In hac autem 
exponitur licitum esse presbyteris catholicis adire domos turcarum, 
ibique benedicere infirmos et orare super eos pro sanitate corporis et 
pro illuminatione mentis. Non autem esse licitum relinquere in eorum 
manibus, ut dicitur, brevia (italice brevetti) quando adest periculum, ut 
irreverenter tractentur et eiiciantur; secus vero si missionarii credant 
non adesse contemptum, et reverenter uti eisdem. Advertantur tamen 
missionarii ne in huiusmodi brevibus contineantur reliquiae sanctorum, 
res inlinctae sacro chrismate, et multo minus si contineant vel immixta 
sint verba, signa crucis vel characteres quae inducere possint infideles 
ad actus supersticiosos. Insuper: che le orazioni, benedizioni od altre 
divozioni, che si daranno dai preti cattolici ai turchi, si diano sempre 
gratis senza il minimo emolumento. 


S. C. S. Officii 13 Febr. 1669. — De administrandis sacramentis mulieri, 


quae occasione matrimonii transiit ad ritum graecum. 


An Sacramenta ministrari debeant mulieribus, quae occasione ma- 
trimonii, ad ritum graecum transeunt, et in eo persistere volunt aut 
ob gravem metum sibi a maritis incussum, aut ob alias causas quae facile 
superari possunt. Et quid si sint constitutae in articulo mortis? 

R. i. Satagendum esse ut servetur Constitutio 34 Glem. VIII, qua 
sancitur ut maritus latinus uxoris graecae ritum non sequatur, et latina 
uxor non sequatur ritum mariti graeci: graeca vero uxor sequatur ritum 
mariti latini; quod si fieri non possit, quisque coniugum in suo ritu 
catholico tantum permaneat. 

2. Nemini vere poenitenti in articulo mortis esse deneganda Sa- 
cramenta. 

3. Extra mortis articulum attendendas esse circumstantias facti ; 
nam si facti poenitet, si non adhaesit schismati et erroribus schismati- 
corum, vel, si adhaesit, eos ex corde detestatur, et si non potest ad 
ritum nostrum sine periculo redire, potest admitti ad Sacramenta, 
cessante scandalo. Si vero adsit scandalum aliorum fidelium, aut cum 
facile possint ad ritum latinum regredi, nolunt; aut aliquo errore 
schismaticorum infectae sunt, esse reiiciendas. Quod si solum scandalum 
timeatur, videndum quale illud sit, et an facile et quomodo tolli possit. 


S. C. S. Officii I Sept. 1851. — Ep. Quebecen. Quoad confiteor recitandum 
in administratione SS. Viatici. 


Si Ton peut se tenir au Confiteor recité une fois dans l'admini- 
stration du St. Viatique et de l'Extréme Onction données de suite à un 
malade, et aussi dans l'application de l'Indulgence in articulo mortis, 
quand celle-ci a lieu en méme temps que l'administration de l'un et 
de l'autre de ces deux Sacrements. 

R. Si immineat necessitas conferendi unum post aliud immediate, 
licere semel in casu, secus repetatur. 


S. C. S. Officii 18 April. 1860. — De litaniis edendis. 


Litaniae omnes, praeter antiquissimas et communes, quae in Bre- 
viariis, Missalibus, Pontificalibus, et Ritualibus continentur, et praeter 
Litanias de B. M. V. quae in Aede Lauretana decantari solent, non 
*edantur sine versione, et approbatione Ordinarii, nec publice in eccle- 
siis, publicis oratoriis et processionibus recitentur, absque licentia et 
approbatione S. Rituum Congregationis. 


Decr. S. C. SS. Rit. 31 Martii 1821. — Quoad recitationem litaniarum. 


An liceat titulo specialis devotionis Litaniis Sanctorum vel Laure- 
tanis aliquam versiculum addere, vel novas Litanias, de quarum appro- 
batione Ordinario nullatenus constet, in ecclesiis canere vel recitare. 

R. Negative, et serventur omnino decreta S. Congregationis, cu- 
rentque Ordinarii colligere, et vetare formulas quascumque tam im- 
pressas, quam manuscriptas Litaniarum, de quarum approbatione noa 
constat. 

Et quoniam de Litaniis sermo est, quum Sacrae Congr. innotuerit 
aliquibus in ecclesiis, praesertim occasione Orationis quadraginta hora- 
rum, libellos adhiberi, in quibus vel peculiarium Sanctorum nomina 
addita conspiciuntur, vel unus aut alter versiculis in precibus deside- 
ratur; idcirco S. C. inhaerendo instructioni Clementis PP. XI. $. 24. (1) 
praecipit ne alii adhibeantur libelli, nisi typis Rev. Camerae Ap. im- 


pressi, vel eisdem plane conformes. — Sanctitas Sua... approbavit con- 
firmavitque. 
S. C. SS. Rit. 4 Aug. 1877. — De editione librorum devotionis. 


An prohibitum sit in libris nuncupatis devotionis, textui latino 
Ordinis Missae, ac praesertim Canonis, addere versionem in lingua 
vulgari. 

R. Libros eorumque versiones in lingua vernacula de quibus agitur, 
a canonicis praescriptionibus et Apostolicis decretis, Episcoporum au- 
ctoritati omnino reservari, ideoque licitum non esse fidelibus horum 
uti editionibus, nisi istae expressam Jpraeseferant Episcoporum appro- 


bationem. 


S. C. SS. Rit. Il Septembr. 1847. — Veronen. Quoad recitationem litaniarum. 


Quum in multis Breviariis et Ritualibus in Litaniis Sanctorum de- 
siderentur preces pro arcendo flagello terraemotus, peste, fame et bello, 
quaeritur utrum recitari debeant et quo loco apponendae? 

R. Affirmative, et ponendas esse post versum : A fulgure et tem- 


pestate. 


S. C. SS. Rit. 14 Aug. 1858. — Tunk. Occid. De additione facienda 
in litaniis Sanctorum. 


In Litaniis omnium Sanctorum post versum: Sancte Raphael, si 
addatur distincta invocatio unius vel plurium Sanctorum pro devotione 
cuiuscumque, amittunturne omnes Indulgentiae a Summis Pontificibus 
concessae in recitando sic Litanias? Si respondeatur affirmative, Epi- 
scopus orator implorat ab eadem S. Sede ut easdem Indulgentias sibi 
iterum concedere dignetur. 

R. Observanda decreta quae omnem vetant in Litaniis additionem. 


(1) Memorata Instructio data fuit die 21 Ianuarii 1705 pro Expositione SS. Sa- 
cramenti, occasione Orationis quadraginta horarum. 

Ex Decr. S. C. dé Prop. F. 6 Oct. 1863. — Probatur conventio 
inter Antistites provinciae Leopoliensis quoad ritum latinum et graecum. 


Ad graves et diuturnas controversias dirimendas, quae in eccle- 
siastica provincia Leopoliensi ob disciplinae varietatem, nec non ratione 
mutuarum relationum inter ecclesiasticos viros latini et graeci ritus inde 
promanantium, non absque christianae charitatis dispendio atque ani- 
marum detrimento, agitabantur, optimo sane consilio utriusque ritus 
Antistites conventionem seu concordiam sub die 23 Decembris 1883 
ineundam censuerunt, quam deinde S. Sedis placito subiiciendam cu- 
rarunt.. Antadictam conventionem per hoc S. G. decretum approbari 
mandavit (SSmus) iuxta sequentem tenorem: « A. Sub respectu transitus 
ab uno ad alterum ritum. — a. Quilibet in suo nativo ritu permanere 
tenetur, et arbitrarius iam permultis tum ad missionarios et fideles 
orientis, tum ad oras nostras directis constitutionibus et decretis repro- 
batur transitus, denuo ac severissime prohibetur, et quocumque modo 
ad effectum deductus, irritus ac nullus esse declaratur. Quare nemini 
absque obtenta Sedis Apostolicae facultate ex uno ad alterum ritum 
transire liceat. Attamen quoniam aliquando urgens necessitas forsitan 
expostulat, vel rationabiles causae suadere possunt transitum de uno 
ritu ad alium, idcirco in hisce casibus ritus mutationi fiet locus, se- 
quenti tamen methodo religiose servata. Ille qui ex uno ad alium ritum 
transire cupit preces proprio Ordinario dioecesano porriget, causas, quae 
ritus mutationem suadent, accurate et fideliter exponens. Ordinarius scri- 
pto tenus sententiam suam super petitione et causis aperiet: hoc autem 
documentum exhibebitur Ordinario alterius ritus, ad quem transitus 
expostulatur; atque hic etiam suam sententiam scripto significabit, et 
omnia transmittet ad S. Sedem, quae vel per se, vel per suum dele- 
gatum decernet utrum transitus permittendus sit nec ne. In casibus 
autem urgentibus, qui moram non patiuntur, Ordinarius illius ritus, ad 
quem transitus exposcitur, audito, methodo superius enunciata, Ordi- 
nario alterius ritus a quo dimittendus est orator, transitum  admittet 
provisorie, et sub conditione, si a S. Sede transitus hic confirmabitur. 

b. A die publicationis initae Concordiae, in unaquaque dioecesi 
utriusque ritus faciendae, terminus sex mensium praeficitur, intra quem 
licitum erit partibus, quae arbitrario ritum mutarunt, ad ritum suum 
redire, atque hoc desiderium Episcopo utriusque ritus partes eaedem 
insinuabunt. Praedicto autem termino elapso, illi qui hac facultate usi 
non fuerint, si laici sint, in ritu illegaliler assumpto ex Apostolico in- 
dulto perpetuo manebunt; si vero sint ecclesiastici, ad S. Sedem sin- 
gillatim recurrant, ut provideat. 

c. Ab eodem die publicationis Concordiae, ut sacerdos sive latini 
sive rutheni ritus quempiam illegitime transeuntem sciens et volens ad 
suum aggregaverit ritum, aggregatio talis sit nulla et irrita ; et insuper 
sacerdos, qui hoc grave piaculum admiserit, si regularis sit, obnoxius 
erit poenis statutis in Constitutione Benedicti XIY , quae incipit Deman- 
datam coelitus (1); si vero sit e clero saeculari sive parochus sive 
operarius, prima vice spiritus recollectionibus octo dierum, secunda 
vice quatuordecim dierum, tertia demum vice suspensione a divinis ipso 
facto incurrenda, et pro casus gravitate etiam beneficii privatione, si 
parochus est, praevio processu iudiciali; si operarius, inhabilitatione 
per triennium ad curatum beneficium obtinendum puniatur. Quod si 
quispiam, celato nativo ritu, fidelibus alterius ritus se iungeret, et a 
sacerdote alterius arbitrario assumpti ritus obsequia spiritualia expeteret 
et obtineret, subdolus ille actus, licet post decursum plurium annorum 
in lucem demum prodierit, sit nullus et irritus; sacerdos tamen qui 
advenam suis ovibus inscius adnumerabat, insons declaretur, et nonnisi 
eumdem ad ritum nativum relegare teneatur. Si vero etiam indubitata 
de nativo advenae ritu obtenta notitia, obsequia spiritualia eidem prae- 
stare pergeret, iam sciens et volens talem advenam suo gregi adnu- 
merare nititur; hinc poenis superius positis subiiciendus est ». 


(1) In hac Constitutione (24 Dec. 1743) qua nonnulla statuuntur circa ritus 
graecorum melchitarum, haec habentur: « Curent praeterea (missionarii) ut omnia 
» laudabilia Ecclesiae graecae instituta ab antiqua Patrum traditione derivata, et 
» Apostolica comprobatione firmata, in suo vigore permaneant, atque a fidelibus 
» istius nationis integre executioni tradantur; neque aliquid iisdem suggerere aut 
» suadere audeant quod illorum contemptum atque imminutionem inducere possit ; 
» multoque minus auctoritate propria aliquid circa illa innovare, aut etiam super 
» lisdem aliquam dispensationem concedere vel admittere praesumant. Alioquin 
» praeter distinctam, quam Deo, Nobis, suisque superioribus (quos de urgenda hu- 
» ius decreti observantia peculiariter oneramus) rationem reddent, sciant se harum 
» Litterarum vigore privationem vocis activae et passivae, et inhabilitationem ad 
» quemcumque gradum ei officium in suis respective Ordinibus, Institutis et Con- 
» gregationibus ipso facio incursuros ». 

EX S. CONGREGATIONE CONCILII 


BERGOMEN. 
TESTAMENTI 


Die 27 Aprilis 1895. 


Sess. 24 c. 37 de Reform. 


COMPENDIUM FACTI. Sub die 6 Aprilis 1888 Sacerdos Ca- 
rolus Pasinelli, Rector Ecclesiae Parochialis oppidi Madone 
in Dioecesi Bergomensi, per publicum Notarium coram qua- 
tuor testibus, condito testamento, domum quamdam, ab ipso 
in eodem Municipio possessam, beneficio parochiali ad dicebat 
sub conditione, ut eiusmodi domus exhiberet habitationem 
vice-Parocho : quatenus autem futuris temporibus a Daemanio 
capiatur, hoc in casu cum cesset finis huius institutionis, 
iussit, ut devolvatur in proprietatem suorum haeredum. 

Domo, vi huius actus, parochiali beneficio unita, Sacerdos 
Sanctes Cattaneo, in parochia immediatus successor, Gubernio 
relativa contulit tributa ; ac cum vice-Parochus suo habita- 
tionis iure uti nollet, eo quia ex testatoris voluntate, huius 
fratris uxor inibi habitabat, domo locata, usque in praesens 
locationis fructus, quasi res beneficíales, sibi retinuit. 

Verum Ecclesiae Fabrica sibi locationis fructus vindicat 
ea de ratione, quia Parochi Pasinelli testatoris mens fuit, in 
leganda domo, subveniendi Fabricae, pergravatae onere sol- 
vendi parochiali Coadiutori expensas locationis domus. 

Quare Fabrica non solum fructus expostulat modo pro- 
venientes a locatione, sed fructus etiam iam perceptos et 
universos in futurum percipiendos. 

Suam intentionem probare nititur asseverans eam semper 
parocho Pasinelli insedisse voluntatem, ab empta domo, eam- 
dem relinquendi Fabricae in usum habitationis pro vice-Pa- 


rocho. 

Quare iam moriturus idem Parochus adhibuit ipsos Fa- 
bricae administratores, ut ad se vocarent Notarium ad te- 
stamentum conficiendum. 

Testes vero testamentarios postea interrogatus fuisse, au- 
tumat Fabrica, et iuratos retulisse, quod testator prius con- 
stituisset relinquere praedictam domum favore Fabricae pro 
habitatione vice-Parochi; sed praevidens periculum direptio- 
nis ex parte Daemanii, praetulit eam relinquere favore vice- 
Parochi. 

Praeterea iidem testes iurati affirmant, semper Parochi 
eam fuisse voluntatem eamdemque saepe significasse, nempe 
per emptam domum prospiciendi Fabricae Ecclesiae necessi- 
tatibus, adeo ut beneficio Parochiali non reliquerit per testa- 
mentum, nisi ad evadendum usurpationis fiscalis periculum. 

Exinde ipse testator Ecclesiae Fabricae, quippe legato 
honestatae, onus imposuit solvendi Notarii honorarium prouti 
reapse praestitit. 

Sed ex adverso Parochus Fabricae intentioni refragatus, 
quamvis non deneget facta ab hac allegata, ita argumenta- 
tur. Notat in primis non esse aliunde Parochi defuncti vo- 
luntatem hauriendam, quam ex Testamenti legitimis verbis, 
quippe neminem latet testamentum esse nostrae voluntatis 
supremam et solemnem significationem, de eo quod post mor- 
tem nostram fieri velimus. 

Iamvero parochi Pasinelli testamentaria voluntas expressa 
fuit actu legitimo, apertis verbis, nulli dubietati obnoxiis. 
Eo magis quod Notarius de testantis voluntate percontatus 
in scriptis affirmavit hoc veritati niti. 

Dein advertit, si ea Parochi mens fuisset, quam Fabrica 
asseverat, pronum erat ut eamdem apud eosdem vel alios 
testes manifestaret, et contestare tur quasi ad fiduciam ape- 
riendam ; quod tamen fecisse nullimode constat, neque ipsa 
Fabrica contendit. 

Nihilominus Parochus expresse fatetur domui legatae 
onus inesse praestandi habitationem Coadiutori ; qui sibi im- 
putare debet si suo iure adhuc usus non sit. Quum enim Te- 

stator habitationis usum quoad certam partem domus reli- 
querit fratris sui uxori, Coadiutor renuit cum legataria eam- 
dem domum habitare. Sed non iure merito, notat parochus, 
nam uno tantum cubiculo mulieri a testatore assignato, no- 
vem supersunt cubicula a vice-Parocho libere inhabitanda, 
quibus proprius patet accessus, quo omnino seiunguntur a 
mulieris habitatione. 


Disceptatio Synoptica 


Ex officio animadversum fuit, quaestionem non esse facti, 
sed iuris; nam quoad facta partes non contendunt, sed in eo 
lis est: an. valere debeat voluntas per testamentum expressa, 
an alia, quam testator tabulis consignare non ausit, sed ipsis 
testibus testamentariis non semel aperuit. 

Iamvero potius hanc postremam non testamento expres- 
sam, sed aliter sufficienter manifestatam voluntatem sequen- 
dam esse non parvi momenti rationes suadent. Siquidem agi- 
tur de testamento ad causas pias. Atqui exploratissimi iuris 
est, quod in huiusmodi testamentis nulla requiritur civilis 
solemnitas ad validitatem, sed duo vel tres testes sufficiunt, 
attestantes de pia defuncti voluntate, ipsis manifestata ali- 
quid relinquendi ad causas pias. lta communiter Doctores 
interpretantes - Relatum - in Tit. Re Testamentis et ulti- 
mis volunt. Gury (1-818) testamenta ad causas pias susti^ 
neri etsi destituta quibuscumque solemnitatibus civilibus 
probat « I quia constat ex Iure Canonico Decret, lib. 3, 
tit. 26, c. 2, etc.; 2? quia piae causae ad Ecclesiam perti- 
nent eiusque subiacent iurisdictioni : porro Ecclesia libera 
et immunis est a potestate civili in iis omnibus quae iuris- 
dictioni suae directe subsunt. Quare a Conc. Trid. sic sta- 
tutum est: Episcopi etiam ut S. Ap. delegati, in casibus a 
iure concessis, omnium piarum  dispositionum, tam in ul- 
tima voluntate quam inter vivos sint ejecutores; sess. 23, 
c. S, de Ref. Ita S. Lig., Less., Rone, et alii. S. Poeni- 
tentiaria, pluries interrogata, huic sententiae adhaerendum 
esse respondit ». Inter recentiores Canonistas Cl. Sancti in 

comm. ad Cap. Relatum, dispositionem testatoris ad causas 
pias servandam esse ait, dummodo « de voluntate testatoris 
ultima, certitudine morali constiterit, sive per testes sive 
per scriptum sive alio modo ». 

Neque in casu obiici posset, causam quoque piam conti- 
neri in testamento per Notarium legitime rogatum, quare 
privilegiatus adversus aeque privilegiatum suo privilegio uti 
non deberet; namque advertatur sufficienter constare, veram 
testatoris ultimam voluntatem fuisse relinquendi domum non 
beneficio parochiali, sed Ecclesiae Fabricae. Quapropter quia 
in his causis veritas attenditur, testamento scripto testa- 
mentum nuncupativum, quippe vere privilegiatum, praeva- 
lebit. 

Exinde Fabricae fructus iam percepti ex domo locata re- 
stituendi erunt, nisi forte iuxta communes iuris regulas sal- 
tem in aliqua parte praescripti sint, et praeterea domus in 
Fabricae administrationem et possessionem constituenda erit 
sub ea tamen testatoris expressa lege di servire esclusiva- 
mente per abitazione del vice-Parroco. 

Quocirca videtur non esse locum quaestioni, an legatae 
domus pars locari possit, vel potius an tota Coadiutoris ha- 
bitationi destinanda sit: expressa enim et clara est testatoris 
voluntas. 

Verum ex adverso Parochi intentioni videtur favere haec 
potissima ratio. Nimirum non hic agitur quodnam ex duobus 
testamentis praevalere debeat; nam unum tantum habetur 
testamentum; alterum omnino desideratur. Esset enim omnia 
susdeque vertere in materia testamentaria si testandi pro- 
positum cum ipso testamento seu suprema voluntate confun- 
datur. Ut alios praeteream, concordes in hoc omnes Cano- 
nistas, referam verba Cl. Santi loc. cit. subsequentia his 
jam citatis in aliam partem ; nempe: «Dixi de voluntate 
ultima, nam I' non teneretur heres legitimus ad aliquid prae- 
standum ad causas pias, si constaret solummodo de defuncti 
proposito seu de consilio vel desiderio condendi testamentum, 
aut relinquendi aliquid causae piae, sed constare debet de 

voluntate absoluta et positiva ». Atqui testes testamentarii 
in casu fidem faciunt de proposito defuncti domum legandi 
Ecclesiae fabricae, sed non minus aperte de mutato propo- 
sito deque rationibus ad hoc impulsi vis testantur; quapropter 
tantummodo evincere videntur testatoris consilium vel desi- 
derium, non eam supremam voluntatem expressam ut post 
mortem fiat per executores, quod in voluntate fuit testatoris. 
Quocirca testandi solemnis voluntas et actus examussim de- 
fuerunt. 

Quamvis vero parochiali benefició domus potius legata 
videatur, nihilominus non dubia est testatoris voluntas, 
nempe per eamdem comparando congruam Coadiutori habi- 
tationem , ita fabricam sublevando ab huiusmodi onere ha- 
ctenus ipsi inhaerente. Hoc fatetur fabrica nec diffitetur pa- 
rochus, imo aperte recognoscit, dolens praeterea quod hoc 
iure usus non sit Coadiutor, neque fabrica, cuius maxime 
intererat, eumdem inducere ad habitationem sibi relictam 
suscipiendam. Unde parochus videtur deducere quod, si da- 
mnum exinde fabrica persentit, non alii quam sibi imputare 
deberet. 

Forsitan maior quaestio est an expensas refectionis ordi- 
narias et onera vectigalium ferre debeat parochus an Coadiu- 
tor usuarius. Si stemus iuri Romanorum, ex /. 1/9 ff. De 
usu et habitatione, huiusmodi onera et expensae sunt, pro 
rata parte, communia haeredi et usuario quando usuarius 
tantummodo pro parte rei usum habet ; secus omnia fert haec 
onera usuarius si re integra et solus utatur. Ita etiam Cod. 
Ital. art. 527, ita concepto: « Se chi ha l'uso di un fondo ne 
raccoglie tutti i frutti o se chi ha il diritto di abitazione 
occupa tutta la casa, soggiace alle spese di cultura, alle ri- 
parazioni ordinarie ed al pagamento dei tributi come Y usu- 
fruttuario ». 

« Se non raccoglie che una parte dei frutti o non occupa 
che una parte della casa contribuisce in proporzione di ció 
che gode». Cfr. d'Annibale 7/4 n. 167. 

Quamvis autem testator dicat domum debere servire esclu- 

divamente per abitazione del vice-Parroco, nihilo secius du- 
plici interpretationi obnoxia est huiusmodi loquendi forma. 
Vel enim intelligitur integram domum, exclusis quibuscum- 
que aliis, debere Coadiutoris habitationi inservire; vel potius 
intelligitur, legatam domum, aliis exclusis usibus, utpote 
ad publicas scholas, in perpetuum adhibendam esse in usum 
habitationis pro vice-Parocho. Haec vero secunda interpre- 
tatio magis conformis est subiectae materiae, quia nimis am- 
pla est tota domus testamento relicta pro unius tantum 
Coadiutoris habitatione. Adde quod stante hoc dubio volun- 
tatis testatoris, possidet lex positiva praescribens in cif. art. 
Cod. ltal. 527, praesumendum esse legatum fuisse ius ha- 
bitationis pro ea tantum parte usuario necessaria. Concordat 
Ius Romanum in /. $ 4, 5, 6, ff. tit. De usu et habitatione. 

Quare deliberabunt EE. PP. an concedendo Parocho vel 
potius vice-Parocho fructus locationis percipiendos a certa 
parte domus locandae ,* eidem, cui commodum conceditur, 
onus imponatur ferendi vectigalia et refectionis expensas or- 
dinariae; vel potius vice-Parocho adiudicando exclusivum 
ius habitationis, ipse ferre debeat onera vectigalium et or- 
dinariae refectionis. 

Hisce in utramque partem delibatis, proposita fuerunt 
dirimenda 


Dubia 


I. An beneficio parochiali vel potius Fabricae domus 
fuerit legata, in casu. 
Quatenus affirmative favore Fabricae; 
II. An Parochus fructus iam perceptos  Fabricae resti- 
tuere debeat in casu. 
Quatenus vero affirmative favore beneficii parochialis; 
III. An Parochus ita debeat Coadiutoris prospicere ha- 
bitationi, tit ab hoc onere sublevet omnino Fabricam, in 
casu. 
IV. An domus pars non necessaria Coadiutoris habita- 
tioni, possit locari, in casu. 

V. Quinam ferre debeat vectigalia et refectionis ordina- 
riae expensas, in casu. 

RESOLUTIO. Sacra C. C. re disceptata sub die 27 Apri- 
lis 1895 censuit respondere : Ad LI. affirmative ad I" par- 
tem, negative ad U*" . Ad Il. negative; ita tamen ut Fa- 
brica reddatur indemnis de expensis, quas sustinuit a die 
captae possessionis, ex parte parochi, domus legatae. Ad III. 
affirmative. Ad IV. et ad NW. ad mentem. 


«0» « » »» 


GRATTANOPOLITANA 


SUSPENSIONIS ET REMOTIONIS A PAROECIA 


Die 26 lanuarii 1895. 
Sess. 24. Cap. 4 De reform. 

COMPENDIUM FACTI. Quum Sacerdos Abel paroeciam op- 
pidi Aveniéres Dioecesis Gratianopolitanae administrant ab 
anno 1881 ad 1886, Ecclesiam parochialem restaurandam 
curavit, impendens summam  Libellarum L. 48,124. Verum 
quia ad hunc scopum parochus, ex variis oblationibus, col- 
ligere non potuit nisi summam Lib. 38,374 ; reliquam pecu- 
niam ipse suppeditavit ; quod ratum habuit huius paroeciae 
Fabrica, formiter obligatam se recognoscens erga sacerdotem 
Abel ex respectiva libellarum summa nempe L. 9749, seque 
soluturam fore, usque ad integram debiti solutionem, legiti- 
mos fructus. Approbatis a competente auctoritate gestae ad- 
ministrationis, et praesertim peractae restaurationis rationibus, 
sacerdos Abel translatus fuit ad Ecclesiam curatam  Archi- 
presbyteralem S. Ioannis, oppidi de Bournag; quam novam 
paroeciam suscepit valde commendatus a fidelibus Ecclesiae 
loci - Aveniéres - nec non ab  administratoribus  Fabricae 
eiusdem paroeciae. 

In eius locum, die 3 Octobris anni 15566 suffectus fuit 
sacerdos Franciscus Giroud, qui antea professorem et dire- 
ctorem egerat parvi seminarii, loci Rondeau. Postea secundi 

eleemosynam et dein primi ad oppidum Montfleury functus 
fuerat officio, et moderatoris scholarum, a Nostra Domina 
nuncupatarum. Fertur, haec munia relinquere coactum fuisse 
ob querelas non paucas in iisdem exercendis excitatas. 

Capta paroeciae loci - Aveniéres - possessione, recusavit 
accipere summam Lib. 5000 a sacerdote Abel oblatam ad 
pia opera explenda, ea tamen sub conditione ut parochus 
Giroud succederet in creditum eiusdem Abel adversus Fa- 
bricam, quasi ipsius gestor negotiorum. Imo cum idem sa- 
cerdos duas literas parocho Giroud dedisset ad repetendos 
fructus currentis anni, nullam habuit responsionem. Nam 
parochus iam coeperat significare ipsi Ordinario, se graves 
concepisse suspiciones circa legitimitatem crediti sui ante- 
cessoris, aperte asseverans administrationem patrimonii suae 
ecclesiae in pessima versari conditione. Ulterius semper ur- 
sit sua dubia, eaque clarius manifestavit adeo, ut scripserit 
canonico Jacquemin, curiae episcopalis secretario. « Perso- 
nellement je suis entiérement convaincu que M.r Abel n'a 
pas déboursé un centime de son patrimoine pour les divers 
travaux qu'il a fait exécuter. » 

Quum magis in dies sacerdos Giroud in hisce accusatio- 
nibus disseminandis instaret, ab Episcopo die 3 lulii 1587 
invitatus fuit in curiam, ut suspiciones ita graves in presby- 
terum Abel congrue probaret. At ille in duabus uteris eva- 
sive respondit, primo petens dilationes ad probationes com- 
parandas, dein declarans se numquam  congressurum, iudi- 
ciali contentione, cum sacerdote Abel tricar um iudicialium 
nimis perito ; scilicet: « Je ne m'exposerai jamais à une 
discussion en face de Mr. Abel; il a des habilités et des 
hardiesse, que je n'ai pas. » 

Interim Episcopo tradebat quasdam literas ab admini- 
stratoribus Fabricae signatas, quibus declarabat, se subscri- 
psisse et rationes approbasse administrationis a parocho 
Abel peractae, quin easdem  perlegerint vel alias exa- 
minaverint. 


Episcopus accusato statim manifestavit denunciatum cri- 

men, eo consilio ut se purgaret a tali accusatione ; quod 
luculenter peregisse sacerdotem Abel per allatas responsio- 
nes arbitratus est ipse Episcopus. Proinde edidit decretum, 
imponens parocho Giroud quod aut per scriptam declara- 
tionem recognosceret veritati et iustitiae conformes rationes 
redditas a suo antecessore, aut earumdem falsitatem probaret, 
sub poena privationis paroeciae, si alteri ex duabus conditio- 
nibus non satisfecisset. Verum parochus iterum petens dila- 
tionem ad probationes ordinandas, vehementius accusationes 
urgebat. Tunc Episcopus ad viam tergiversationibus praeclu- 
dendam, aliud dedit decretum sub die 21 Iulii 1887, invitans 
parochum ad subscribendam sub poena remotionis a paroecia, 
declarationem sequentis tenoris: « Je soussigné curé des Ave- 
niéres, regrette d'avoir élevé des doutes sur la régularité 
des comptes relatifs à la restauration de l'Eglise de cette 
paroisse et déclare par les présentes retirer purement et sim- 
plement l'accusation que j'ai portée témérairement à cet 
égard. » 

Subscripsit parochus, at parvo post tempore eamdem 
retractare conatus est, sub die 24 Augusti 1887 postulans 
a curia declarationis lacerandae restitutionem, aiens in ute- 
ris: « Vous m'avez demandé une rétractation. Je l'ai signée 
à la priére de l'archiprétre et pour faire cesser le scandale 
que M.r Abel répandait pour tout le diocése. Je l'ai faite 
contre ma conviction, car je sais que les comptes de M.r Abel 
ne sont pas exacts ». 

Episcopus, ut parochum de suo errore con vinceret, eum- 
dem invitavit ad respondendum coram quodam conventu 
virorum a se electorum, scilicet composito e Secretario curiae 
generalis et duobus parochis. Habitus est congressus, at 
negotium componi non potuit. Interim parochus instans in 
suis accusationibus, scribebat Episcopo: « J'ai dit et prouvé 
que les comptes du R. Abel sont contradictoires : veuillez 
me prouver le contraire. » 

Tunc Episcopus, ut controversia tandem finem haberet, 
ordinavit parocho Giroud sub die 19 decemb. 1888 quod 


80 GRATIANOPOLITANA 

intra 15. dies curaret, executioni demandari obligationem 
a Fabrica susceptam erga sacerdotem Abel, quo tempore inu^ 
tiliter praeterlapso, a paroecia statim removeretur. Parochus, 
mense Decembri, coegit Fabricae administratores quorum 
conventui adfuit quidam archipresbyter ab Episcopo et sa- 
cerdote Abel delegatus ad proponendam transactionem pro 
definitiva negotii compositione. Administratores, respuentes 
quamcumque concordiam, decreverunt, a sacerdote Abel, cum 
primis exigendam esse probationem .legitimitatis allatarum 
rationum. Hoc facere non -recusavit presbyter Abel et in 
alio Fabricae administratorum conventu per advocatum Blanc 
ad hoc electum, redditas rationes defendit et declaravit. At 
occasione huius defensionis, parochus Giroud, praesens con- 
gressui, in sacerdotem Abel instantius accusationes protulit. 
Hoc ad Episcopi aures pervenit, qui statim parocho onus 
imposuit huiusmodi iniurias retractandi ; nec non efficiendi 
ut Fabrica suae obligationi satisfaceret, sub poena immi- 
nentis paroeciae privationis. At parochus, ira abreptus, Epi- 
scopo insolentes et valde iniuriosas dedit literas, uti ipse do- 
lens fatetur, ad refutandum editum decretum. Episcopus 
respondit, expresse et plene approbans gestam a sacerdote 
Abel administrationem, et varias minitatus poenas, decernit 
ut Fabrica quamprimum debitam summam persolvat. Paro- 
chus Giroud, primo, visus est sincere obsequi velle Episcopi 
ordinationibus, at paulo post, mense Iunio 1889, proclama- 
bat in quadam litera: « Mr. Abel n'a aucun titre contre la 
Fabrique. Les prétendues approbations de ses comptes sont 
nulles. Il est démontré que Mr. Abel a trompé soit les Fabri- 
ciens, soit l'administration etc. » 

Rebus huc perductis, recurrendum esse ad formale iudicium 
censuit Episcopus, quare dixit sacerdoti Abel, ut parochum 
Giroud apud Curiae tribunal conveniret. Hinc Curiae pro- 
motor fiscalis Debut, ad instantiam sacerdotis Abel accusa- 
tionem introduxit petens, ob crimen diffamationis, Parochum 
Giroud a paroecia removeri. Idem-officialis-Debui delegatus 
fuit ad processum instruendum ; quamobrem ad paroeciam 


GRATIANOPOLITANA 81 


loci Aveniéres se contulit, ut instrumento et facti adminicula 
examini subiiceret. At sacerdos Abel interrogatus non fuit. 
Acta inquisitionis publicata fuerunt die 25 Octobris 1889 
eaque parocho Giroud favorabilia evaserunt. Dicitur enim in 
conclusione : « je conclus en disant que Mr. Giroud n'ayant 
pas eu entre les mains d'autre piéces que celles, sur les- 
quelles est basé mon rapport, se trouve justifié des accusa- 
sations portées contre lui, par Mr. Abel. Je prie donc l'Of- 
ficialité des prononcer en sa faveur une ordonnance de non 
lieu et de demander que les comptes de Mr. Abel soient sou- 
mis à un nouvel examen ». 

Reapse ad ulterius examen, iuxta votum  promotoris, 
processit ipse Vicarius Generalis, adhibito etiam vice-officiali 
Faure. Citati fuerunt ad comparendum sacerdotes Giroud et 
Abel qui seorsim auditi fuerunt. Utriusque documentis ad 
trutinam revocatis, sententia prodiit absolvens sacerdotem 
Abel, condemnatoria parochi Giroud, uti calumniatoris; quare 
publicae reprobationi subiiciendus proponebatur, prouti sta- 
tuitur in eadem sententia, ab Episcopo approbata, sub die 
25 Novembris 1889 et executioni demandata. 

Sacerdos Giroud protestatus est contra hanc sententiam, 
eo maxime quia antequam citationi pareret, quum a Curia 
veniam postulasset secum ducendi advocatum die compari- 
tionis, repositum fuerat, hoc contra ius esse, nam ipse non 
uti accusatus vocabatur, sed solum ad comprobandas con- 
clusiones relationis promotoris Debut. - Quapropter cognita 
sententia, parochus Giroud die 4 Decembris 1889 Episcopum 
adiit cum advocato Grolée. Instaurata de litigioso negotio 
disputatione, nihil concludere fas erat, verum quia parochus 
Giroud in advocato Grolée maxime confidere videbatur, Epi- 
Scopus sperans, ob rei evidentiam, posse persuaden, advo- 
cato hanc quaestionem, scriptam, proposuit: « Mr. Giroud 
a porté certaines accusations contre Mr. Abel ; en a-t-il fait 
preuve? » 

Advocatus Grolée resolvendam suscepit quaestionem, quasi 
arbiter constitutus fuisset et sub hoc titulo relationem exa- 

Acta, Tom. XXVIII, fase. OOOXXVI. 6 

ravit. Interim sacerdos Abel, rei certior effectus, die 11 De- 
cembris, scripsit Episcopo, respuens perfracte advocati Grolée 
arbitratum, quum sententia die 25 Novemb. 1889 examinari 
non posset nisi ab Archiepiscopo vel a Papa. Dein idem 
sacerdos Abel, die 7/7/ Januarii 1890, renuntiatus fuit ca- 
nonicus honorarius Cathedralis ; quare advocatus Grolée 
persentiens, hac Episcopi deliberatione, publice eius senten- 
tiam arbitralem posthaberi aut impediri, Episcopo literas de- 
dit admodum iniuriosas, quas per ephemerides edi et quamma- 
xime in vulgus disseminari curasse videtur. 

Gliscente in dies scandalo, Episcopus ratus, parochi 
Giroud ministerium non amplius utile evadere in oppido - Ave- 
niéres - eumdem per decretum diei 72 Februarii 1890 trans- 
tulit ad Ecclesiam parochialem loci Chaíías, paulisper, in- 
ferioris gradus. At hic exequi recusavit decretum, arguens 
quod « les tribunaux religieux et civils étant saisis de la 
question, qui motive son changement, il ne pouvait quitter 
son poste, avant qu'ils aient prononcé leur jugement ». 
Reapse, sacerdos Giroud, die 20 Februarii 1890, appellaverat 
ad Summum Pontificem a sententia diei 25 Novembris 1889, 
tum quia iudicii formae processuales observatae non fuerant, 
tum ob negatam defensoris constitutionem. 

Sub idem tempus Fabricae administratio ad civile tribu- 
nal rapuerat, auctore, fertur, parocho QGiroud, sacerdotem 
Abel instans ut obligatio erga eumdem suscepta, nulla et 
irrita declararetur idemque a digeretur ad pecuniae summas 
pro piis usibus perceptas et Fabricae non traditas resti- 
tuendas. 

At quum persisterei, parochus Giroud in deneganda exe- 
cutione Episcopi mandatis, per decretum Vicarii Generalis 
diei 24 Februarii 1890 obligabatur ad suscipiendam paroeciam 
loci Chaíías, sub poena suspensionis incurrendae die subse- 
quente huic praecepto. Insuper Vicarius generalis scribebat 
archipresbytero Bouvallet, immediato sacerdotis Giroud su- 
periori, ut se conferret ad paroeciam loci - Aveniéres - ibi- 
que, si adhuc illum reluctantem invenisset, duarum ho- 

rarum spatio ad deliberandum concederet, quo inutiliter 
praeterlapso, commonefaceret, interdictum personale generale 
ipsum incurrisse, quamobrem nec paroeciam loci Chaíias am- 
plius administrare posse. Decreti executio facta est die 27 Fe- 
bruarii 1890. Nihilominus quia parochum dimovere possibile 
non fuit, rogatu Episcopi interveniente etiam decreto politicae 
potestatis nimirum Praefecturae, apud suos se contulit sa- 
cerdos Giroud in oppido Trept. 

Hic interea, contra interdicti decretum, aliam interposuit 
ad S. Sedem appellationem petens in integrum restitutionem. 
Ad instantiam Episcopi et sacerdotis Abel, Curia metropo- 
liÀitana Lugdunensis, examinata quaestione, relate ad rationes 
peractae administrationis, ex voto viri periti, ratiocinatoris 
et Secretarii Tribunalis commercii Lugdunensis, declaravit 
administrationis gestionem undequaque probandam esse. 

Etiam S. C. C. controversia perpensa, potius sub aspectu, 
an accusationes a sacerdote Giroud in suum confratrem dis- 
seminatae, legitimae essent, sub die 2 Maii 1891 hoc Re- 
scriptum dedit Gratianopolitano Episcopo: « Ad examen 
revocatis quae hinc inde allata sunt circa controversiam a 
F. Giroud motam, iisdem perpensis, Emi PP. rescripserunt: 
Provisum per sententiam Curiae Episcopalis diei 23 Apri- 
lis 1889, confirmatam ab Emo Metropolitano, die 12 Octo- 
bris 1890, ideoque orator acquiescat. Qui tamen Giroud 
graviter moneatur, ut conscientiae suae consulat, laesam 
confratris famam restituat, veniam a suo Episcopo postulet 
et in posterum abhorreat a similibus. » 

Huic Rescripto reposuit sacerdos Giroud, non eam fuisse 
suam intentionem in appellatione interponenda apud S. Se- 
dem, iudicium exposcere circa meritum administrationis sa- 
cerdotis Abel, sed impugnare decreta Episcopalia diei 25 No- 
vembris 1889 et 27 Februarii 1890, quippe iniustas poenas 
irrogantia. 

Revera modo quaestio circa rationes peractae restaura- 
tionis a sacerdote Abel absoluta videtur. Nam sacerdos Ron- 
stang successor in paroecia loci - Aveniéres - ratas habuit 

rationes gestae administrationis antecessoris Abel, cum quo 
pactum iniit cessionis obligationum et spopondit de consensu 
Episcopi, ipsum assumere adversus Fabricam creditum sacer- 
dotis Abel, eiusdem actionis cessionarium. Denique ad com- 
pescendum omne scandalum, a parocho Ronstang et ab 
administratoribus Fabricae haec transactionis syngrapha sub- 
signata fuit sub die 168 Martii 15891] « Le compte qui 
constituait ainsi la Fabrique créanciére est bien simple. II 
portait au crédit de M. l'abbé Abel du'chiffre de 9749 fr. 
que l'on reconnaissait exact ; puis au débit, on faisait figurer 
les diverses sommes reques soit par lui (M. Abel) soit par 
M. Roustang pour le compte de l'église ou de la Fabrique ; 
d'oü balance faite, il résultait que cette derniére restait cré- 
ancier de 750 fr. que M. Roustang s'engageait à lui verser 
et lui versait en effect. » 

Sed accidit ut actui transactionis praeponerentur non- 
nullae phrases, approbantes animadversiones a parocho Gi- 
roud iam factas. Quare Sacerdos Abel protestatus est, aiens, 
se transactionem non iniisse cum Fabrica, quum hanc sti- 
pulatus sit crediti cessionarius parochus Roustang, proprio 
nomine et arbitrio. Quum Fabricae administratores huiusmodi 
propositiones ex actis expungere nollent, ipse Episcopus 
Gratianopolitanus sollicitavit politicam potestatem ad easdem 
expungendas. 

Interea idem Episcopus, etiam ad instantiam quorumdam 
Sacerdotum, contulit, sed precario, presbytero Giroud paroe- 
temciam loci Vennissieua, cuius possessionem suscepit. Sub id 
poris trasmissum fuit S. C. C. Rescriptum cui obsequi pro- 
misit parochus ea tamen sub conditione, ut idem Rescriptum 
in publicum non divulgaretur. 

Hoc admittere non posse Episcopus arbitratus est qui e 
contra eiusdem Rescripti exemplaria statim ad clerum uni- 
versum dedit. Quod aegre tulit parochus Giroud minacesque 
literas Episcopo scripsit, quare etiam paroecia loci Vennis- 
Ssieux privatus et a divinis suspensus ad suos iterum se re- 
cepit, in oppido Trept, ubi adhuc commoratur. 


GRATIANOPOLITANA 85 


Disceptatio Synoptica 


DEFENSIO EPISCOPI. Episcopus suam agendi rationem de- 
fendit referens usque ab initio factorum historiam, quae iam 
relata sunt in facti specie, enixe exorans S. C. C. ut defi- 
nire vellet per suam auctoritatem hanc quaestionem, quae 
causav.t agitationes et scandala in Dioecesi, et causabit donec 
finem accipiat per sententiam Emorum Iudicum. 

DEFENSIO PAROCHI. EX adverso patronus a parocho Gi- 
roud constitutus, postquam factorum seriem  enarraverit, 
advertit modo quaestionem esse de iustitia poenarum, per duo 
decreta suo clienti inflictarum. 

Prius decretum, notat Orator, parocho Giroud vitupera- 
tionem infligit, uti calumniae reo in fratrem, hocque vulgatur 
per transmissionem archipresbyteris et superioribus eccle- 
siarum ea sub ratione quod uti scandalum a Giroud accu- 
sationibus et allegationibus publice allatum fuerit, ita publica 
reparatio esse debeat. Sed, animadvertit patronus, huiusmodi 
poenas publicae reprobationis et infamiae non solum extra 
lus esse, verum et ecclesiasticarum poenarum rationi con- 
trarlas esse, cum scandalum adiiciat scandalo et auctoritatem 
rectoris ecclesiae in fideles evertat. Sed cum de poena certe 
agatur, poenale iudicium omnino praecedere debuisset. Ve- 
rum ab expositis patet, nullam iudicii formam nec speciem 
quidem adfuisse. 

Defuit primo loco citatio rei. Accusatus enim invitatus, 
ut ad dioecesanum tribunal veniret, nulla citationis iuridica 
forma servata, sed per epistolam, vocationis obiecto non 
designato. Vocatur ad hoc tantum, ut conclusiones sibi fa- 
ventes, relationis procuratoris curiae, probe sustineat. Vo- 
cationi Parochus paret seque sistit ne suspicatus quidem de 
crimine agi. Incipit ergo defectus tum formae tum substan- 
tiae ab ipso iudicii limine, cum nulla citatio fuerit, nec ipsa 
rei praesentia eius defectum sanat cum ad aliud. quam ad 
poenale iudicium vocatus sit. Can. 2 et 4, Cap. 3, qu. 9 
Clem. 2, de sent. et reiudic. WMantius de nullitate ex defectu 

citationis n. 2 et seq. Covarruv. ad Cap. Alma mater, part. 1* 
$ 9, n. 5. Sed nec Tribunal, proprio sensu, habebatur. Pro- 
motor, relationis auctor, aberat, nullus erat scriba qui gesta 
notaret et in documentum redigerei. 

Graviorem defectum adesse notat advocatus, quia postu- 
lante accusato, ut advocatum secum duceret, qui iuridice 
demonstraret male redditas esse rationes et iustitiam  rela- 
tionis promotoris curiae confirmaret, parochi ipsius petitio 
repulsam invenit, hac adamussim ex causa, quod ipse de nullo 
crimine accusaretur. Non accusatus, igitur, nec defensus, 
Giroud acerbissima poena multatus abit. Haec omnia humanae 
damnant ac divinae leges, nec profecto ius constituunt, sed 
iniuriam : Cap. 19 de sent. et re iud. Cap. 1 seq. ut lite non 
constet. Cap. qualiter de accusationibus. 

Nec ulla excusatio praesto esse potest, iuxta patronum, 
si in ea sententia publicum Giroud peccatum fuisse dicatur, 
et ideo publicam reparationem ab eo praestandam esse. Nam 
uti disserit cl. D. Pallottinius, in opusculo cui titulus; Pugna 
luris Pontificii statuentis suspensionis | extraiudicialiter etc. 
« Pro publicis idcirco criminibus cum ordo iudiciarius sit 
jure constitutus, ea nequeunt extraordinaria seu oeconomica 
potestate coerceri. Si quippe remedio extante ordinario, ordine 
scilicet iudiciario, quis ad extraordinarium pro lubitu con- 
volare posset, actum esset de ipso iure tum divino, tum 
naturali, tum ecclesiastico ac civili: nam etiam in sum- 
mario iudicio est saltem citatio praemittenda. Quod procedit 
etiamsi poena fuerit a iure comminata extra ministerium vel 
declaratoriam iudicis, et sub certis conditionibus ab eodem 
Ipso iure statutis, cum semper necessaria sit citatio, ut iudex 
constituat reum in mora, assignando terminum ad dicendam 
causam et ad purgationem eiusdem morae ex aequitate ca- 
nonica introductam. Haec inde aequitas canonica facta praxis 
omnium tribunalium, custodita et ad unguem penes catholi- 
cam ecclesiam usque in praesens servata manet. » Et paulo 
postea sic rem prosequitur; (ibi) « quoties proinde episcopi 
extraiudicialiter seu ex informata conscientia, pro delictis 

publicis, non servata iuris forma poenas irrogaverint vel 
censuras tulerint, toties praelaudata Sacra Congregatio Con- 
cilii Tridentini interpretum nullas atque irritas easdem de- 
claravit ». 

Quae vero de substantiali primi decreti defectu notavit 
Orator, eadem dicit inficere secundum decretum. 

Hoc die 27 februari 1890 nunciatur parocho, qui inter- 
dicti personalis censura percellitur. Nunciatio decreti facta 
est per archipresbyterum de Morestel. Et sub eadem decreti 
die (24 Februarii) episcopus auctoritatem suam in Vicarium 
Generalem, speciali mandato transtulisse testatur his verbis : 
« respice ut legitime factum quod D. Mussel (vicarius) fecit 
per D. Archipresbyterum. » 

Revocat patronus quae sunt decreti praecisa verba 
« Dominus episcopus eum plectit universali interdicto ipso 
facto et illi aufertur paroecia de Ghanas. » Quibus commis- 
sarius Archipresbyter oralem explicationem adiicit: « ei am- 
plius non licere S. Missam celebrare, nec audire, nec accipere 
Sacramenta Eucharistiae et Poenitentiae, sine irregularitatis 
nota. » Unde patet sacerdotem Giroud iam ab ecclesia des 
Aveniéres antea expulsum fuisse. 

Ad haec, advertit Orator, secundi decreti vitia, graviora 
esse. Nulla enim iudicii species praemissa est, nulla in ius 
vocatio, nulla accusationum contestatio, nulla sententiae for- 
ma, nulla monitio, nullus probationibus et defensioni locus, 
quae omnia, ut supervacanea neglecta fuerunt. 

Hisce notatis relate ad decretorum formam, quoad sub- 
stantiam, arguit patronus, non minores adesse defectus. 
Nam parocho, hoc maxime crimen obiectum fuit, ipsum 
noluisse imperio episcopi parere, debitum Paroeciae erga 
D. Abelem agnoscendo et confirmando ad normam et modum 
rationum ab hoc redditarum, quin eas rationes ullo examini 
subiiceret. Hoc primum ; exinde translationem in paroeciam 
subsidiariam longe inferioris ordinis noluisse acceptam habere. 
Haec altera videtur causa fuisse secundi decreti, quae, ut pa- 
tet, a priore originem petit eique arctissime colligatur. 

Sed Episcopus, Uteris eadem die secundi decreti signa- 
tis, plura parocho peccata obiectat: eum nempe disciplinae 
defuisse cum iussus rationes Abelis probare, hoc facere re- 
cusavit. Ibi « que l'administration ait raison ou tort à votre 
endroit, vous avez, vous, certainement tort de ne vouloir 
pas obéir. » Patrono mira videtur huiusmodi obedientia quae 
ad eum finem requirebatur, ut paroecia, debito gravaretur 
nullatenus demonstrato, quod imo posteriora facta non valde 
probabile ostenderunt. Iubebatur ergo administrator, conscien- 
tia repugnante, officium suam prodere, posthabito severis- 
simo interdicto Iuris Canonici in - Extrav. ambitiosa de 
reb. eccl. alien. - quo conditio omnis damnatur unde res ec- 
clesiae detrimentum accepturae sint. (Innocent. Giron. Para- 
titi, in. Decretal. I. 3, tit. 13, $ 3). Quod si haec non satis 
recte parochus arbitratus esset, notat patronus, si facti errore 
captus exactas rationes pro iniustis ac improbis Mhabuisset, 
non hoc satis esset ad calumniae crimen in eo statuendum. 
Malae fidei seu doli probatio ad condemnationem ita est 
necessaria, ut sine ea nullum calumniae crimen concipiatur: 
De Luca, De iudiciis, disc. 31, n. 21 et seqq. 


Imo, iuxta oratorem, quae secuta sunt, nisi omnino do- 
cent parochum iuste ac merito, praecepto episcopi restitis- 
se, eius saltem bonam fidem aperte demonstrant. Nam die 
18 Martii 1891] transactio inter Abelem et Fabricae Consi- 
liarios inita est, qua prae tenso credito Abel nuncium misit, 
et fr. 750 Fabricae persolvit. Huius transactionis auctor fuit 
novus parochus des Aveniéres, nomine Ronstang. 

Proinde argumentatur patronus, quod pro sui clientis 
bona fide pugnant relatio promotoris curiae, votum iuriscon- 
sulti clarissimi, Grolée, transactio demum inter Fabricae 
administros et Abelem composita. Haec una sufficeret, ait, 
cum nemo sit qui nesciat de tantum dubia transigi posse ut 
communiter docent iuris interpretes ad 7. /, dig. de transad, 
De Luca De beneficiis disc. 32, n. 11. 

Punitionis causas enumerat Episcopus ea die 24 Februa- 
rii 1890 ad parochum epistola, et literas irreverentes com- 

memorat sibi ab hoc quandoque missas. Sed has litteras per- 
dolens Giroud, instat orator, veniam ab Episcopo humiliter 
semel et iterum imploravit, nec tantum illae crimen consti- 
tuunt, ut censura et privatio paroeciae exinde probari possit. 
Ad rem citat Iurisconsultum supra laudatum, aientem opere 
cit. pag. 151: « Constans ac perpetua fuit S. Congregationis 
Concilii Tridentini interpretum praxis, improbandi scilicet ac 
reiiciendi parochorum privationes, nisi tria haec cumulative 
concurrant, gravis videlicet causa, concludens eiusdem pro- 
batio et praemissa forma canonica. Gravis causa duplici de 
ratione contingere valet, ob crimina scilicet, quibus vel ipso 
iure beneficium vacat, cum poena legis ministerio infligitur, 
vel cum per sententiam iudicis ex delictis et excessibus, utut 
atrocibus, lex comminetur solummodo privationis poenam, 
nondum autem per se ac vi sua imponat, sed ut primum per 
sententiam iudicis. Quod etiam retinendum videtur ubi agitur 
de privatione paroeciae amovibilis. Nam haec amovendi fa- 
cultas non ideo tradita censetur, ut absque gravi causa per- 
agi possit, si agatur de paroeciis praesertim quae perpetuum 
suapte natura officium requirant. Gravitas enim causae ne- 
cessaria censetur ex aequitate canonica, quae non sinit poenam 
omnium acerbissimam absque pari culpa inuri. » 

Quia Episcopus, inter cetera, parochum Giroud repre- 
hendit ob denegatam obedientiam decreto translationis ad 
paroeciam loci - Chaíías; - advertit patronus, iuste recusavisse 
quum probare non posset sui antecessoris administrationem, 
nec iure merito Episcopum ob eamdem culpam iteratis et 
diversis poenis eumdem percellisse, praesertim appellatione 
pendente. Nam « Appellatio legitime interposita, docet Ioan- 
nes Devoti in Z/nstitut. Canonie, tom. IIl, tit. XV  iurisdi- 
ctionem suspendit iudicis inferioris, causamque defert ad su- 
periorem, qui appellatus est. Quare interim, dum appellatio 
pendet, nihil amplius in causa inferior iudex agere potest, 
et si quid egerit, cuncta a maiore iudice ad pristinum statum 
rediguntur 7. un. Dig. Nihil innov. appellat, interp. cap. 7, 
De appellat, in 6. » 

Eo magis, advertit patronus, quod ne maiora quidem ob- 
lectis delicta, gravissimam privationis paroeciae poenam 
secumferre S. C. Congregatio ex DD. sententia pluries iudi- 
cavit, prout colligi potest ex Cracovien. Parochialis, die 
IO Feb. 1770 $ plura, Senen. Dispensationis 3 Feb. 1786. 
Acherontina  Privationis Paroeciae 31 Martii 1885. Mes- 
sanen. 16 Martii 1854 et alibi passim. 

Insuper notat orator, Episcopi decreto non suffragari 
rationem amovibilitatis paroeciae. Nam ea non hoc efficere 
potest, ut arbitrio suo Episcopus parochum deiicere et dede- 
coris nota atque inopia affligere possit. Ea recolit quae, de 
hoc habentur in Collectione Decisionum huius Sacri Senatus 
sub voce Parochus $ /O n. 45. - Ibi - « Ceterum, etiamsi 
res sit de simplici cappellano, vel Vicario ad nutum amo- 
vibili, attamen non arbitrio Ordinarii, sed ex iusta ac pro- 
babili tantum causa ab officio removeri potest, ceu ad rem 
tradunt Antonelli iur. cler. lib. 1, part. 3 cap. 32, Berardi 
in append. de benef, impropriis ad eius eccl univ. ac 
saepe definivit S. Congregatio, uti, ceteris omnibus in praesens 
missis, in Nullius F arfen, capellaniae 16 lulii et I6 Au- 
gusti 179]; nam posthabita opinione doctorum, qui con- 
trarium tuentur, aequior haec sententia appellatur, quam 
scilicet S. Congregatio semper sequuta est: in Romana 
Suspens, onerum die 26 Martii 1801, $ Quatenus. ltem in 
Messanen, die 186 Martii 1854 8 Verum n. 46. » 

Episcopi decreta eo magis patrono improbanda videntur, 
quia eum hominem plectunt quem, ipso praesente, cum ad- 
vocato Grolée, ipse Episcopus amplissime laudabat his verbis 
« Mgr. Giroud est un des mes meilleurs prétres. » 

Quoad petitionem alteram | indemnitatis; revocat orator 
sapientissimam . canonici iuris dispositionem quae iudicem 
quoque spolium patrare declarat cum neglecto iuris ordine 
aliquem e possessione deiicit cap. 7, De restii, spoliat, cap. 22. 
Spoliatus ergo ante omnia restituendus et haec est praecipua 
damni iniuria illati emendatio. Quidquid autem ei sic abla- 
tum, aut quominus habere liceret, vetitum est, in restitutio- 

nem venit cap. 51, De appellat., cap. 11, De vestit, spoliat. 
prout fert constans et perpetua S. C. C. iurisprudentia. 
Quibus hinc inde adductis, proposita fuere enodanda 
sequentia 
Dubia 


I. An decreta Curiae  Gratianopolitanae diei 25 Novem- 
bris 1559 et diei 27 Februarii 1890 sustineantur in casu. 

Et quatenus negative, 

II. An sit locus refectioni damnorum in casu. 

RESOLUTIO. Sacra C. C. re discussa sub die 26 Ianuarii 1895 
censuit respondere : Ad I: quoad decretum diei 25 Novem- 
bris 1859 affirmative: quoad decretum diei 27 Febr. 1890 af- 
firmative quoad translationem, a paroecia et privationem ; 
quoad interdictum generale negative, et quatenus Sacerdos 
Giroud det vera resipiscentiae signa, eum provideat de con- 
grua sustentatione. 


CALATAYERONEN. 
FUNDATIONIS CANONICATUUM 


Die 23 Februarii 1895 
Concil. Trid. Sess. 25 c. 5. 

COMPENDIUM FACTI. Capituli Ecclesiae Cathedralis Cala- 
tayeronensis praebendae, ob leges regni Italici bonorum ec- 
clesiasticorum eversivas, ex quinque Dignitatibus et sexdecim 
Canonicatibus redactae fuerunt ad praedictas quinque digni- 
tates et ad septem canonicatus. Notandum est, ad quinque 
dignitates Municipium praesentare vi iuris patronatus ; quod 
ius relate ad septem reliquos Canonicatus exercet alternis 
vicibus Episcopus et Municipium. 

Episcopus, ut diminuto chori servitio, nec non Seminarii 
bono prospiceret, sub anno 1891 deliberavit quatuor erigere 
Canonicatus rmnaiores et duos minores seu mansionariatus. 
At parvum non fuit negotium determinare eorumdem benefi- 

ciorum conditiones, non convenientibus in eamdem sententiam 
Episcopo et Capitulo: praesertim quia Episcopo displicebant 
conditiones a Capitulo praescriptae in tabulis fundationum 
sub n. 9 ei IO. In his enim denegatur novis quatuor Cano- 
nicis ius optionis et concursus ad praebendam theologalem 
et poenitentiariam. Sexdecim sunt articuli quibus actus fun- 
dationis constat, quique ab Episcopo et Canonicis invocantur, 
ut agatur de vi et extensione huius actus in hac controversia. 

Quamvis in actis documentum non extet, quo evincatur, 
Episcopum hos articulos ratos habuisse et confirmasse, ta- 
men ipse videtur eosdem approbasse quum non contradixerit., 
imo tres elegerit Canonicos in titulum Canonicatuum maio- 
rum a se taliter institutorum. Canonici fundationis hos 
articulos approbarunt unanimes, si unum excipias. 

Verum quia Episcopo non satisfaciebant, ut supra dictum 
est, quae decernebantur art. 9, et 7/0, actus fundationis, 
ipse idem obtulit S. C. C. supplicem libellum, quo insinuabat, 
Canonicatus a se dotatione muni tos, non alios esse ac sup- 
pressus a Gubernio Civili, quorum proinde iura in iisdem 
reviviscerent universa. 

His praeiactis, postulavit: I An hi quatuor Canonici 
frui debeant iure optionis, ceu alii 16 fruebantur ante sup- 
pressionem : Il An habeant vocem activam et passivam in 
cunctis actibus Capitularibus. S. C. C. reposuit utroque du- 
bio sub die 23 Februarii 1893: Prout exponitur, ad utrum- 
que affirmative. 

Episcopus statim Capitulo nuntiavit, se a S. C. C. ob- 
tinuisse authenticam responsionem, qua Canonicatibus a se 
dotatis recognoscebatur ius optionis et vocis activae et pas- 
sivae. At capitulum, iure merito excepit, S. C. C. respon- 
sionem esse conditionatam seu precibus relativam, «prout 
exponitur » ; preces vero a veritate omnino alienas esse, 
quia Canonicatus, in casu, non erant ex vetere fundatione, 
quasi dote solummodo nuper instructi, sed erant totidem 
novae fundationes, prouti patet ex 16 articulis actus ere- 
ctionis. Cui exceptioni reposuit Episcopus in approbandis his 

articulis se hanc apposuisse clausulam : probatur sub condi- 
tione, quod articuli 9 et /O quibus agitur de iure optionis 
et vocis activae et passivae, reddantur magis conformes 
iuri communi, dum interim servabuntur sine praeiudicio 
Verum haec clausula Capitulo ignota fuisse videtur usque 
ad huius controversiae initium, quam proinde nullum parere 
effectum iuridicum perfracte Capitulum asseverat. 

Exinde nullus amplius ad concordiam aditus patuit Epi- 
scopum inter et Capitulum, quum in dies augurentur rixae 
et discordiarum fomenta. Qua in tristissima lucta, genuina 
factorum enarratio iubet fateri in pacem magis propensum 
animum ostendisse Capitulum quam ipse Episcopus, qui 
non semel sua ipsa potestate in Canonicos minus pacate 


usus videtur. 
Disceptatio Synoptica. 


DEFENSIO EPISCOPI. Episcopus suas exarans allegationes 
in primis non amplius videtur negare Canonicatus a se do- 
tatos, esse revera novam fundationem; nam in ipsa dubi- 
tandi formula in calce exscribenda loquitur « de novis Ca- 
nonicatibus a se ipso fundatis. » Quare potius videtur 
deducere iura novorum Canonicorum ex ipsa Canonicatuum 
natura, nec non ex iuribus sibi competentibus, qua Fundatori. 

Re quidem vera ait, se passum esse, Canonicos propo- 
suisse et approbasse art. 9 et 10, eo quod inniteretur duplici 
iuri; qua Episcopus et qua fundator, modificandi in limine 
fundationis conditiones, quae minus iustitiae conformes vi- 
derentur, easque redigendi ad tramites iuris. Quum Capi- 
tulum, prosequitur, oppositionem faceret, res delata fuit 
S. C Congregationis iudicio. 

Dein examinans naturam novorum Canonicatuum recolit 
unam Veliternam diei 20 Dec. 1851 apud S. C. C. definitam, 
unde desumitur, inter alia, canonicos novae erectionis voce 
activa et passiva gaudere, exceptis iis quae respiciunt in- 
teresse et iura particularia veterum | canonicorum. 

Quoad praecedentiam, iuxta regulas, iuris communis, attri- 
buendam hisce canonicis novae fundationis, citat Scarfan- 
tonium /ib. 1, tit. 14, animad. 51, de hac re ita disserentem: 
« Oritur difficultas an capitulum praetendere possit quod 
possessor canonicatus, de novo erigendi, non admittatur ad 
plenum ius Canoniae ; sed tantum instar Canonicorum ho- 
norariorum ..... admittatur ad solum servitium chori sine 
voce activa et passiva in capitulo, et sine praecedentia in di- 
vinis officiis ceterisque actibus capitularibus iuxta ordinem 
antianitatis, supra canonicos post eorum receptionem instal- 
landos. » Cui quaestioni hic auctor ita respondet: « Et esse 
admittendos regulariter ad dictas praerogativas absque ulla 
prorsus differentia ab antiquis, pluries resolvit S. C. Con- 
cilii et illa S. Rituum, ut apud Pignatelli consul. 48, n. 9 
sq.;, Tom. 6. Et ratio est quia isti canonici sunt vere et 
proprie tales et constituunt unum corpus, Ecclesiam reprae- 
sentans, non debent ab aliis membris ipsius corporis distingui, 
sed quodammodo in sequelam receptionis in canonicos debent 
participare de omnibus iuribus et praeeminentiis canonicalibus 
ad instar antiquorum. » 

Demum Episcopus, ex concessione horum iurium, ca- 
nonicis novae erectionis, nullum praeiudicium fieri neve ve- 
teribus canonicis, neve patronis omni nisu studuit evincere. 

DEFENSIO CAPITULI. EX adverso Capitulum instat, hos 
canonicatus adeo esse novae fundationis, ut eorum iura re- 
peti non possint nisi a tabulis fundationis, a Capitulo probatis 
die 27 Octobris 1891. Proinde non posse admitti Episcopi 
intentionem seu, hos canonicatus a se fundatos ita succe- 
dere antiquis, a gubernio suppressis, ut istorum iura deri- 
ventur universa in novos Canonicos. 

Hinc iuris doctrinam recolunt, fundatores nempe posse 
in limine fundationis adiicere qualitates, leges et conditiones 
etiam iuri communi contrarias; quas tamen semel in limine 
fundationis adiectas, fundator amplius mutare non potest. 
Fagnan. in cap. Conquerent.-De Praeb. - n. 24 et Bar- 
bosa Juris Eccl. lib. 3, cap. 4. Adeo ut Tridentinum Concil. 

in Sess. 25, cap. 5 -Be ref. ad firmandas fundatorum 
voluntates easque tuendas edicat: « Aliter facta provisio 
subreptitia censeatur. » 

Dein advertunt, nullum facessere negotium exceptionem 
ab Episcopo oppositam post motam controversiam, nempe 
ipsum sub certa reservatione approbasse articulos 9 et /O 
actus fundationis. Nam advertunt, Capitulum cum Episcopi 
consensu, unum elegisse Canonicum de gremio Capituli ad 
concinnandas fundationis leges quae exaratae fuerunt cum 
plena Episcopi cognitione, permissione et libero singulorum 
articulorum examine. Reservatio vero ab Episcopo facta 
Capitulo renunciata fuit per literas diei 19 Maii 1893, ni- 
mirum post pene viginti menses a die approbationis, et 
postquam iam tres Canonici ex dictis tabulis proprii Cano- 
nicatus possessionem acceperant. Iamvero notat Capitulum, 
ex concordi Doctorum sententia, neque ipsum fundatorem 
de consensu Episcopi posse mutare leges et conditiones a se 
in fundatione positas, si talis mutatio esset in praeiudicium 
Ecclesiae vel tertii. S. Rotae part. 7 recentior., dec. 37, 
n. ] seq. 

Per quamplurimas animadversiones satagunt Canonici 
ostendere adesse praeiudicium tertii, qui sunt septem canonici 
praebendati et titulares intra numerum; qui iure fruuntur 
passivo ad praebendam theologalem et poenitentiariam. Insu- 
per, aiunt, adest praeiudicium Ecclesiae et Capituli cathe- 
dralis ob quaestiones, quae renascerentur cum patrono laico 
seu cum Municipio ; et cum Oeconomatu qui praebendas 
novas capere studeret, quia ad canonicos pertinent qui non ha- 
bent exequatur. 

Praeterea, aiunt, aliae difficultates exurgere possent oc- 
casione, qua unus ex novis canonicis renuntiare tur Vicarius 
capitularis, qui indiget exequatur, ut eius actus validi ha- 
beantur a gubernio civili. Iurgia vero et simultates iterari 
ilico possent, quatenus moriatur unus ex canonicis praeben- 
datis, cuius praesentatio ad Municipium pertineat. Historia 
satis recens adhuc innuit quomodo exarserint irae et tur- 

bae ex casu simili ab anno 1881 ad annum 1885. Praeterea 
posthabendum non est decretum Leonis Papae XIII diei 10 
Aprilis 1885 - mandavit ac decrevit, ut idem Administrator 
Apostolicus immittat in canonicam possessionem |. DUODECIMI 
canonicatus sacerdotem Michaelem | Gulino ab eodem MUNI- 
CIPIO NOMINATUM. ......... 4 ad effectum | tamen, ut sacerdos 
Marius de Mineo pro nunc haberi debeat uti Canonicus 
praeter | numerum | duodenarium. 

Hisce hinc inde relatis propositum fuit diluendum 


Dubium 


An canonicis novae fundationis competat vox activa et 
passiva, praecedentia super | Canonicis veteris fundationis, 
post ipsos in Capitulum | cooptatis, nec non ius concursus 
ad praebendam  theologalem | et poenitentiariam, | in casu. 

RESOLUTIO. Sacra C. Congregatio, re discussa sub die 
23 Februarii 1895, censuit respondere: Negative. 

Ex QUIBUS COLLIGES : I. Fundatorem beneficiorum, in li- 
mine fundationis adiicere posse qualitates, leges et conditiones, 
etiam iuri communi contrarias ; quas tamen adiectas amplius 
mutare non valet. 

II. Exceptionem motam ab Ordinario, nempe probasse 
articulos 9 et /O actus fundationis sub certa reservatione, 
nullius esse valoris, quia Capitulo innotuit longo post tem- 
pore, quando nempe tres canonici ex dictis tabulis iam pro- 
prii canonicatus possessionem acceperant. 

III. Capitulum forsan, etiam in limine fundationis, non 
recessisset a dispositione duorum articulorum 9 et /O, prae- 
videndo lites et iurgia, quae instaurari possent, quatenus hi 
duo articuli supprimerentur. 

NULLITATIS MATRIMONII 


Die 23 Februarii 1895. 


COMPENDIUM FACTI. Varsaviae, in ecclesia Patrocinii S. Io- 
sephi die 25 Maii anni 1875, matrimonium contraxerunt 
Boleslaus et Philippina, puella nobili genere nata et in ae- 
tate 21 annorum constituta. At res non bene processisse vi- 
detur. Philippina enim narrat, ante matrimonium ab Ignatio, 
patre Boleslai, vi defloratam et praegnantem factam fuisse. 
Ipsa vero asserit: « Ignorabam cum sponso affinitatem, con- 
traxisse. Ante nuptias confessa sum ipsum peccatum, nihil 
addendo quocum perpetraverim, quia tunc temporis socerum 
pro extraneo habebam. Confessarius non me prorsus admo- 
nuit impedimenti ; de actu illicito cum socero nemini prorsus 
quidquam dixi ». 

Sponsi statim individuam vitae consuetudinem ducere 
coeperunt, et Philippina die 30 Ianuarii anni 1876, octavo 
scilicet ab initis nuptiis mense, filium enixa est. At decennio 
praeterlapso communis consortii, non semper, ut asseritur, 
concordis, cum vir, ob peculatum commissum, ad exteras pla- 
gas migrare coactus esset, uxor tum prima vice, ut ipsa ait, 
a confessario edocta in confessione generali matrimonium 
suum cum Boleslao irritum fuisse ob dirimens affinitatis im- 
pedimentum, vertente anno 1886 coram curia Vladislaviensi 
iudicium de sui cum Boleslao matrimonii nullitate fieri po- 
poscit. Consistorium preces excepit: et maiori qua potuit 
diligentia, iudicialem inquisitionem peragere sategit. Boles- 
laus, cuius domicilium ignotum erat, in ius vocatus fuit per 
citationem in ephemeridibus. At praestituto tempore inuti- 
liter elapso, Consistorium actricem prius, dein testes septi- 
mae manus, ac demum tres in merito causae, quos eadem 
actrix indicaverat, de more vadaium est et examinavit. 

His habitis iudex ad sententiam deveniri posse putavit, 
quam, audito vinculi defensore, reapse tulit die 15 Dec. 1887; 

Acta, Tom. XXVIII, fase. CCCXXVL 7 


98 VLADISL A VIEN. 


eaque matrimonium inter Philippinam et Boleslaum initum, 
ob affinitatis impedimentum de quo supra, nullum et irritum 
declaravit. 

Causa ex appellatione ad Iudicium metropolitanum V ar- 
saviae delata fuit, in quo sententia primae contraria prodiit. 

Philippina non acquievit, sed die 2 Nov. 1889 supplex 
confugit ad Beatissimum Patrem. Antequam vero dubium 
coram S. C. C. proponeretur, actricis patronus petiit, ut 
tres novi testes examinarentur a curia Varsaviensi. His pre- 
cibus ex Audientia Sanctissimi diei 7 Iulii 1892 rescriptum 
fuit: Juxta votum defensoris matrimonii, idest scribatur 
Archiepiscopo, qui praemissa sedula ac secreta inquisitione 
de honestate enunciatur um testium, quatenus eos fide dignos 
cognoverit, et ab omni collusionis suspicione remotos,  iudi- 
cialiter, servatis servandis excutat, facta ad id etiam pote- 
state subdelegandi | et acta ad S. C. transmittat et de re- 
sultantem eamdem . S. C. certioret. 

Archiepiscopus varsaviensis omnia accuratissime peregit, 
supponens examini iudiciali duos tantum testes, qui solum- 
modo habiti fuerunt fide digni, tertium omittendo. 


Disceptatio Synoptica 


DEFENSIO MULIERIS. Istius patronus fuso calamo descripta 
ecclesiae doctrina de impedimentis matrimonii, tum dirimen- 
tibus, cum impedientibus, notat in themate constare de exi- 
stentia ante matrimonium impedimenti primi gradus affini- 
tatis, quod coniugium, postea factum dirimit. Sane id affirmat 
mulier ipsa, quae interrogata quando locum habuit copula 
carnalis cum futuro socero, nempe quo anno, quo mense, 
quo die, quo diei tempore, qua circiter hora, quo loco, praevio 
iuramento respondit: « Copula carnalis inter me et patrem 
mariti locum habuit anno 1875, die 22 Aprilis circa horam 
quartam, vel ut.puto quintam post meridiem, dies fuit se- 
renus. Hic concubitus locum habuit in Silva ultra Vistulam 
sita... in convalle ubi tres quercus simul crescunt. Soli ibi 

eramus. Neque vidi, neque animadverti aliquem esse potuisse 
rei huius testem ». 

Et rogata an copula diu perduraverit, et an fuerit per- 
fecta, respondit: « Non possum accurate definire quamdiu 
perduraverit... Subito me vi reclinavit, superata evidenter, 
reluctabam atque omni modo me defendebam, sed frustra: 
denique plane evanui, postquam sensi dolorem, exclamavi: 
stuprator tamen basia figens, os compressit et obturavit atque 
impedivit quominus clamarem ». Deinde pergens mulier enar- 
rat persensisse vehementem dolorem et effectus passae co- 
pulae, quam perfectam apertissime annunciai, et post dictam 
copulam versatam esse in eo statu quo solent reperiri mu- 
lieres gravidae ; hinc obstetricem ipsam prout praegnantem 
eam agnovisse. Interea post lapsum cum Ignatio, matrimo- 
nium inivit cum filio infra mensem, ne dubitans quidem de 
impedimento dirimente. 


Haec, pergit orator, egregia mulier confirmat usque ad 
evidentiam. Praeterea testatur post primum coitum, mari- 
tum intellexisse non esse virginem : hinc iniuriae, hinc con- 
vicia, et exprobrationes quae, iuxta patronum, demonstrant 
matrimonium fuisse contractum cum impedimento dirimente. 

Nec satis ; actricis depositionem mirifice confirmari ple- 
neque probari, asserit, a primo teste septimae manus, con- 
sobrino Boleslai. Hic enim fatetur, statim post nuptias ob- 
servavisse in suo consobrino Boleslao odium et indignatio- 
nem erga uxorem, provenientem profecto ex eo quod illam 
non repererit in statu virginali, et addit: « Observavi in- 
solitum affectum avunculi mei Ignatii, patris Boleslai, erga 
Philippinam... adeo ut vice quadam ad me dixerit, si non 
fuissem coniugatus, Philippina futura fuisset, non nurus, sed 
uxor mea ». Huiusmodi vero depositionem, Philippinae nar- 
rationem evincere, putat advocatus ; talis est enim natura 
hominis corrupti, ut, qualibet erubescenza remota, cuncta 
ponit pro satisfactione assequenda suae pravae cupiditatis. 


Insuper impedimenti existentiam deducit ex unanimi con- 
sensu testium septimae manus. Omnes enim renunciant stan- 

dum esse depositionibus oratricis. Porro consobrinus Boleslai 
existimat Philippinam probam et morigeratam atque ex agi- 
tato saepius cum ea colloquio de rebus religionis concepit 
persuasionem, eam esse religiosam. 

Testes vero septimae manus concludentem in hac re pro- 
bationem facere, contendit patronus. Siquidem, ideo dicuntur 
tales, quia veluti auxilium constituunt ad confirmandum illud 
quod coniuges sub iuramento deposuerunt, et ad arcendam 
collusionem, quae inter ipsos coniuges fieri posset. Cum ita- 
que in casu testes interrogati de aestimatione qua gaudet 
actrix, de eius religione, ac modalitate, reposuerunt incapa- 
cem esse mentiendi et perierandi ; hinc horum affirmatiónibus 
standum esse patet; nam de scientia propria deponunt, as- 
serentes illam agnoscere. 

Quibus, addit orator dicta a testibus de visu. Interrogata 
Maria Iedlinska, catholica quomodo se gereret Ignatius, pater 
Boleslai erga futuram nurum, respondit, illum adire domum 
parentum actricis una cum filio, cum hic procus illius esset, 
atque magno cum affectu se gerere erga eam, unde oscula- 
batur, et permulcebat eam, atque cum ea perambulabat, ne- 
mine concomitante. Dein stuprum a Philippina passum cum 
omnibus adiunctis enarravit. Alter testis pariter de visu, 
catholicus et officialis publicus, fere eadem enarrat. 

His positis, patronus putat, invicte ostendisse mulierem 
ante matrimonium commercium carnale habuisse cum patre 
sui sponsi, ac propterea nedum illicite, sed invalide matri- 
monium contraxisse cum Boleslao filio Ignatii, sui socrL 
Siquidem huiusmodi testes unanimes, et de propria scientia, 
plenam faciunt probationem, iuxta Card. De Luca de iudic, 
disc. 32, n. 66. 

Verum, nec satis, urget orator. Iamvero novi testes ex 
obtenta facultate a S. Congr. Concilii examinati, quos fide 
dignos comperit Rmus Archiepiscopus Varsaviensis, eadem 
recinunt. 

Demum de impedimento enunciato constare, asserit ora- 
tor, etiam ex ratione agendi Boleslai. Iamvero per epheme- 

rides in ius vocatus, cum praefixione termini ut in causa 
compareret, non comparuit, nec suam absentiam iustificavit. 
Idcirco Iudicium Consistoriale, agnoscens Boleslaum contu- 
macem, decrevit ulterius agitari processum. 

Quam contumaciam in iudicio tanti momenti, rationabi- 
lem suppeditare causam, scilicet noluisse infàmia contegere 
patrem, seipsum et propriam familiam, tuetur Advocatus. 
Etenim huiusmodi lites matrimoniales non solum afficiunt 
res, sed personas quarum honor et dignitas percellitur, et 
agitatur semper cum illarum dedecore. Idcirco solent huius- 
modi causas agitari magno cum zelo et cura, ab utraque 
parte. Profecto in casu id minime conspicitur. Vir mavult 
esse contumacem in tanto delicato iudicio, contra communem 
agendi rationem. Unde non solum adest rationabilis causa 
*ob quam noluit opera propria contegere infamia familiam, 
sed deliberate et consilio contumaciam amplexum fuisse patet 
ad evitandum maius sui dedecus. 

Descendens postea Orator ad solvendas obiectiones, quae 
forsan ipsi opponi possent, nullam dicit difficultatem oriri 
posse ex eo quod post decem annos mulier processum invocet 
-et instituat contra nullitatem sui matrimonii, ex impedi- 
mento dirimente ortam. Etenim manifesta erat in ea igno- 
rantia impedimenti dirimentis; sed vix certiorata de impe- 
dimento, iudicium instituit. Ergo si ab initio scivisset im- 
pedimentum antecedens dirimens, nimirum matrimonium non 
contraxisset. Et quoniam iuxta reg. 64 iuris in 6?, quae 
contra ius fiunt, debent utique pro infectis haberi ; matrimo- 
nium, cum impedimento contractum, est prorsus irritum ac 
nullum. 

Nec obstat continua coniugum cohabitatio. Siquidem, ait, 
ab impedimento dirimente non excusat ignorantia et bona 
fides ; leges enim irritantes afficiunt quoque ignorantes, iuxta 
Oard. D'Annib. 7/7] $ 395; Gury Il, n. 787. Ad rem S. C. 
S. Officii in instructione ad Vicarium Apostolicum Siamen- 
sem data anno 1854, habet: «Animadvertendum est etiam 
quoad impedimenta dirimentia, ignorantiam invincibilem aut 

bonam fidem non sufficere., ut valide contrahatur matrimo- 
nium. Et si quandoque, quod tamen raro credendum est in 
praxi, illa ignorantia et bona fides excusare valeat a peccato, 
tamen numquam efficere potest matrimonium validum, quod 
obice dirimente fuerit irritum ». Collect. Parisien, n. 950. 

Neque dici potest quod matrimonium hoc fuerit convali- 
datum per copulam subsequutam. Nam, ait Ferraris « ma- 
trimonium nullum ex publica causa, sicuti esset in casu, in 
quo testes de visu, de existente impedimento dirimente ante 
matrimonium cum iuramento deposuerunt, nova indiget prae- 
sentia parochi, ad illud convalidandum, et non valet dicere 
fuisse ratificatum per copulam subsequutam ». Verb. matr. 
art. 7, n. 19. 

Neque pariter obstat contumacia asserti mariti. Nam, 
refert patronus, S.C.C, non obstante contumacia unius 
partis, causas diremit, ne pars innocens damnum pateretur, 
ceu videre est in Tergestina Matrimonii 10 lunii 1876 (1). 

Nulla demum difficultas oriri potest a sententia curiae 
Metropolitanae. Tota enim decisionis ratio Iudicii Metropo- 
litani in eo stat, ut « depositiones testium in causa hac in- 
dagatorum carere notis veritatis, cui plena fides habenda sit ». 

At assertio huiusmodi, subsumit patronus, est omnino 
gratuita : ac proinde facile dimitti posset cum notissimo adagio 
« gratis asseritur, et gratis negatur ». Praeterea observat 
standum esse depositionibus iuratis mulieris, quam omnes 
testes, praesertim septimae manus, appellant incapacem men- 
tiendi et perierandi ; ac depositionibus iuratis testium de visu 
attenta eorum probitate et religione, comprobata a testimonio 
iudicis regionalis et parochi, iuxta ipsum Defensorem .matri- 
monii ex officio Vladislaviae. Plus enim fidei est duobus te- 
stibus positivis, qui scilicet aliquid sibi notum praecise affir- 
mant, quam mille negativis illud ignorantibus, aut testan- 
tibus contrarium audivisse, ceu post fextum in cap. Ad 
nostram de probat, docet Farinaccius de test, quaest. 65, 


(1) Recole Vol. X, 376. 

n. 20; et S. Rota in Constantien. Decimarum 1 Iulii 1757, 
coram Caprara $ 13. Nulla ergo difficultas oriri potest a 
testibus negativis aut factum ignorantibus. Idcirco assertio 
iudicii Metropolitani appellanda est non solum gratuita, sed 
absque ullo fundamento edita, et omnino irrationalis. Nemo 
enim praesumitur malus, nisi probetur ; proinde nullius va- 
loris est asserta ratio iudicii Metropolitani, videlicet testes 
carere notis veritatis. 

Ceterum, observat, nil mirum esse, quod testes de visu 
nihili fecerint, ut turpe stuprum impedirent. Etenim profecto 
praevidebant mala et praeiudicia quae illis ob veniebant. 
Iamvero agebatur de viro nobili furenti ob cupidinem erga 
mulierem ; agebatur de prava concupiscentia quae tenebras 
Ipsi rationi et intellectui obducit; proinde ad evitanda da- 
mna et praeiudicia quae poterant eis obvenire, prudentissi- 
mae cautelae regulas sequuti sunt. Ob eadem rationum mo- 
menta Ignatius minime cogitare et advertere valebat personas 
quae post cespites adesse poterant. Horribilis enim concupi- 
scentiae motus aequiparatur dementiae et furori, adamussim 
ob tenebras, quibus intellectum obnubilát. 

Tandem haec confirmant, ait patronus, acta suppletoria, 
nempe alteri duo testes e speciali gratia S. C. Congrega- 
tionis examinati, quos fide dignos comperit Archiepiscopus 
Varsaviensis. Haec, concludit Orator, profecto confutant Me- 
tropolitanam sententiam. Siquidem non solum comprobant 
quae antecedentes testes affirmarunt, sed éliminant difficul- 
tatem ab ipsa excitatam, videlicet « neminem de hoc facto 
in urbe certiorem esse factum ». 


ANIMADVERSIONES DEFENSORIS S. VINCULI. Sed ex adverso 
matrimonii Vindex exorditur ex his mulieris attestationibus. 
« Prima vice cum marito consummavi matrimonium post 
unam septimanam a nuptiis. Primum infantem enixa sum 
die 30 vel 31 Ianuarii anno 1876. Post primum cum ma- 
rito coitum is intellexit me non esse virginem; exprobrabat, 
quod me habuerit honeste et religiose educatam, quum in- 

terim aliter rem se habere repererit. Exigebat tit profiterer 
quocum rem habuissem: ego omnia praefata negavi. Post 
natum primum infantem non aiebat: eum non esse ex se 
genitum... suspiciones aut convicia nulla deinceps excitabat, 
sed fuit plane indifferens, nihil me curabat, nunquam ullam 
fecit animadversionem, etsi id facere debuerit. Ego maritum 
amabam et affectu prosequebar, non enim me ream sentie- 
bant, discors igitur cohabitatio nostra non erat». 

Labente sed anno 1885, decimo scilicet ab initis nuptiis 
anno Boleslaus, Philippinae vir, peculatus crimine insimu- 
latus ad exteras plagas fugere coactus est. Tum primum 
Philippina, quippe quae mariti ignominiam atque absentiam 
aegre fert, initi cum Boleslao matrimonii poenituit ; et modo 
in leves auras illud amandare contendit, aiens: « Mense Ia- 
nuario anni currentis comperto in confessione generali, con- 
iugium meum cum Boleslao esse invalidum, recurri cum in- 
stantia ad Consistorium ». 

Nemo est, notat Orator, Philippina fortunatior: per de- 
cem annos perfruatur coniugalibus deliciis atque firmissime 
credit se in valido ac licito matrimonió versari; nam ait: 
« Non enim me ream sentiebam ». Decimo ab hymenaeo anno, 
fortuna mutatur, at Philippina mirabili mentis serenitate 
cogitat confessionem generalem ; et vide prodigium! gene- 
rali confessione a matrimoniali vinculo, prodigiosa confessarii 
virga ictu oculi sese expedit. 

Absit ut suspiciet, Philippinam ex iurisconsultorum con- 
silio confessionem generalem ad fucum faciendum in medium 
afferre ; sed quaerit qua ratione fieri potuerit, ut puella adeo 
sancta, pietatis sensibus imbuta ab incunabulis, immane scelus 
matrimonii cum Boleslao, cuius a patre conceperat, nuptiali 
in confessione et per decem annos confessaris celaverit? 
Tum solum, cum Boleslaus, coopertus ignominia, exilii viam 
arripuit, ex admisso crimine sancta femina solicita fuit ge- 
nerali confessione captare emolumentum ! 

Quum defensor perpendisset verba Philippinae, genesim 
affinitatis enarrantis, vix intelligi potest, ait, quomodo fieri 

potuerit, ut homo sexagenarius adulescentulam 21 annorum, 
viribus valentem comprimere, constuprare valeat et basia 
figens, os obturare atque impedire quominus clamaret. Nec 
intelligit quomodo fieri potuerit ut innocens puella, dum 
plane evanuit, adverterit, « copulam hanc fuisse prorsus ta- 
lem, qualem postea maritus, ita illa, mecum exercebat, et 
aptam, quae me impraegnaret ». 

Ulterius; patrati criminis locum Philippina in libello 
supplici ita designat: « Quadam die eduxit me (Ignatius) 
ultra pontem in silvam, ubi in colle mediocriter a via di- 
stante consedimus ». Iudiciali autem in examine dicit: « Actus 
concubitus locum habuit in silva, ultra Vistulam sita, a 
sinistris viae stratae ducentis versus Bobrowinski, in con- 
valle, ubi tres quercus simul crescunt ». Collis atque con- 
vallis non una profecto eademque res est: nec facile indu- 
citur ut credat lapsum linguae, aut labilem Philippinae 
memoriam: credet potius in colle quercus desiderari arbo- 
res ve ob tegentes. 

Tametsi, ità matrimonii vindex, Philippina seu potius 
1i, quorum consilio Philippina utitur, non ignorant quod 
nisi hoc facinus publicum et notorium fuerit, aut idoneis 
testibus comprobatum, matrimonium occasione illa, impetere 
non permitti ab Alexandro III in cap. De eo qui cogn. con- 
sang., etc.; quocirca tres testes, quorum alter, pretiosior, 
mortuus est, in medium affert Philippina. 

Duorum testium recitatis depositionibus, notat Orator, 
non mirabitur nemo consonantiam testium, sobrietatem simul 
sermonis et luculentitatem. Profecto circumstantias temporis, 
horae, loci aliaque adiuncta uterque iisdem ferme verbis 
enarrat. Non deprehendes silentio praeteritam circumstan- 
tiam, quae ad rem facere possit. Speciminis ergo: loannes 
cum praemisisset se non nisi a facie Philippinam et Igna- 
tium cognoscere « noveram ex visu, ut omnino in parvo 
oppido cuncti fiunt noti », sapientissime adiicit: « stans pro- 
xime, non potui falli quoad identitatem personarum Ignatii 
et Philippinae ». Item Maria cum praemisisset: « Noveram 

actricem, quum nondum nupta esset... quod Ignatium attinet, 
obvius mihi interdum fuit in platea ante nuptias actricis », 
testimonium suum concludit hisce verbis: « insuper addo 
Ignatium bene mihi notum fuisse, ita ut quo ad personam 
eius non potuerim decipi in momento quo Philippinae stu- 
prum intulit ». 

At circumstantiae, quas non fortuito, sed consulto, ut 
factum appareat verisimile, memorant, veri prorsus absimiles 
sunt, iuxta defensorem vinculi. Sic ex. gr. Ignatius et Phi- 
lippina dicunt minime vidisse testes. E contra Maria et 
Ioannes clarissime viderunt Ignatium atque Philippinam 
euntes, concumbentes et redeuntes. Adesdum: Maria et Ioan- 
nes sedebant in aperto colle. Ecquid fieri potest ut neque 
Philippina, puella videndi cupida, neque Ignatius, qui soli- 
tudinem ad patrandum flagitium quaerebat, Mariae, eius 
coniugis, eius fratris praesentiam ad verteret? 

Insuper Philippina refert: « Actus concubitus locum ha- 
buit in convalle, ubi tres quercus simul crescunt». Maria 
vero testatur: « eos (Ignatium et Philippinam) nos videre 
non potuerunt, quia sedebamus superius, quam ipsi, densae- 
que intererant arbores ». Hoc nulla prorsus ratione intelli- 
gere potest orator. Ea enim est visivae facultatis natura ut 
per vinculas, quae inter unam alteramque arborem erant, 
Ignatius et Philippina quippe qui eas rimulas cominus, ob 
oculos, habebant, videre optime possent Mariam, eius ma- 
ritum atque Ioannem, non vero Maria, maritus et Ioannes, 
qui distabant videre Ignatium et Philippinam. Imo, excla- 
mat, ecquis inter probos atque fide dignos recenset Mariam 
et Ioannem, et virum suum, qui omni humanitatis sensu 
destitutos, siccis oculis, immotos spectarunt insontem puellam 
atroci atque ferina vi proculcatam, protritam? 

Nec satis : Maria prosequitur: « Post hunc eventum (stu- 
prum) tantum concepi erga Philippinam fastidium, ut eam 
aspicere non sustinerem nec amplius sive Philippinae sive 
ipsius socero occurrerent praeter quam in conventibus pu- 
blicis ». Ast, quaerit Orator, si sibimet Maria credit, si fratri 

suo qui Philippinae reluctationem viderunt, quaenam nasci 
exinde poterat causa sive aversionis in miserrimam Philip- 
pinam, sive contemptus? 

Sed vero ut ictu velut oculi perspiciatur qui sit huius- 
modi testibus veritatis amor, refert verba Mariae, quae pri- 
mum iurat: « Scio actricem excitasse processum de irritando 
coniugio ex titulo affinitatis, de qua edocta sum anno 1879 
et 1880... quanquam iam antea post ipsum factum noveram 
inter actricem et eius maritum existere affinitatem ». Deinde 
testatur: «Lecta mihi, post clausum protocollum, deposi- 
tione, significo, me annis 1879-80 cum actrice collocutam 
esse de ipso lapsu eius, solumque hoc factum mihi notum 
fuisse, quin sciverim, ex eodem profluere nullitatem coniugii 
Philippinae, vel inter eos ortam esse affinitatem , denique 
de huiusmodi affinitate me cognovisse in initio huius pro- 
Cessus ». 

Risum vero, ni stomachum oratori movet Mariae soror, 
dum recitat a matre ira excandescente quod sola cum viro 
deambulatum ivisset, audivisse « personam probam factam 
esse victimam libidinis senis Ignatii, patris mariti sui.... 
dum solum cum ea trans Vistulam spatiatum profectum esset. 
Et, addit, quum, aestuans indignatione, negassem, me huic 
narrationi fidem praebere, mater dixit, se id a fratre meo 
Ioanne scire, soror vero Maria, quae nobiscum aderat, adiecit, 
rem veram esse, quia ipsa immediate vidisset vim ab Ignatio 
Philippinae illatam ». 

At defensor vinculi exorat, ut advertatur testem hanc 
ad examen adductam esse die 27 Octobris 1892, Philippinam 
autem causa in altero iurisdictionis gradu cecidisse die 
7 Maii 1888. Quocirca mulier ista testis est a Philippina 
inductus postquam Philippina, attestationibus publicatis, sus- 
que deque rimata fuerat. lam vero auctore Clemente V in 
cap. 2 Clementina?"«. de test.; testibus rite receptis et eorum 
attestationibus publicatis, subornatio timenda est. Quae sub- 
ornatio testium timenda omnino est, non solum quia testes, 
quibus Philippina assertum stuprum astruere per tentat, de- 

vincti sunt propinquitate sanguinis, sorores et frater; sed 
etiam quia testatio huius cum Ioannis testatione e diametro 
pugnat. Ideoque alteruter vel uterque necessario eructant 
mendacium. Reque vera mulier ait: « Quum, aestuans in- 
dignatione, negassem, me huic enarrationi (stupro) fidem 
praebere, mater dixit, se id a fratre meo Ioanne scire». 
Ioannes versa vice iurat: « De hoc stupro, actrici illato, 
neque cum ea, neque cum Ignatio, neque adeo cum utrolibet 
coniugum unquam quidquam locutus sum, ac in universum 
ne mentionem quidem cuiquam feci. Cum sorore dissimula- 
bamus rem mutuo veluti nihil accidisset ». 

Ceterum, prosequitur orator, finge etiam Philippinam et 
ab ea inductos testes a veritate minime aberrare, non tamen 
exinde statim sequitur cassandum esse matrimonium in con- 
troversiam adductum. Ad hoc enim necessario requiritur ne 
affinitatis impedimentum semel enatum, ope dispensationis 
sublatum subinde minime sit. Praesenti vero in causa omnia 
suadent assertum affinitatis impedimentum, quatenus com- 
mentitium non sit, sive ante nuptias, sive pacifica coniugum 
cohabitatione decem annis durante per dispensationem occul- 
tam deletum esse. Re namque vera esset de impedimento 
prorsus occulto. Etenim ex tribus testibus, Maria et Ioannes, 
qui superstites sunt, iurant se adeo arcanum silentium ser- 
vasse, ut ne inter se quidem ea de re loqui licitum sibi pu- 
tarent; soror altera, cuius testimonium Philippina in me- 
dium affert, non solum testatur: « Mater tranquillam me 
reddidit, a fratre Ioanne fidem sibi solemniter datam esse, 
ne quod viderat, evulgaret » ; sed adiicit: « de ea re, cum 
nemine, ne cum fratre quidem Ioanne, unquam locuta sum ». 

Compertissimam ceteroquin est, notitiam sive suspicio- 
nem stupri modo in medium aliati ad neminem, antequam 
Philippina praesenti iudicio animum adiecisset, pervenisse. 
Etenim si quando hac de re per tam diuturnum temporis 
spatium quisquam locutus esset, parentes, propinquos, fami- 
liares, idest, septimam manum id latere nulla prorsus ra- 
tione potuisset. Iam vero quaerenti iudici: « Quam credis 

esse rationem principalem, quae actricem ad movendum pro- 
cessum impulerit ? » testes omnes reposuerunt : - nihil novi, 
nihil scio. 

Ulterius, ait defensor vinculi: inverisimile imaginem 
falsitatis praesefert, Rota dec. 535, n. 61, part. 14 recent. 
At veri prorsus absimile est Ignatium cum Philippina unam 
carnem effectum esse, cum constet neminem ex propinquis, 
affinibus ac familiaribus eos, etsi Ignatius Philippinam a 
teneris unguiculis ob oculos habuerit, unquam iusto nimium 
familiariter inter se conversantes deprehendisse. Siquidem 
testes septimae manus singillatim percontati a iudice : « No- 
stine aliquid, quod ad hanc causam referatur » una voce 
responderunt : « Nihil amplius habeo quod dicam ». 

Quae cum ita sint, nihil faciendum esse orator autumat 
Mtochi depositionem : « Observavi (ita ille) insolitum affe- 
ctum avunculi mei Ignatii, patris Boleslai erga Philippinam, 
adeo ut vice quadam ad me dixerit si non fuisset coniugatus 
Philippinam futuram fuisse non nurum, sed uxorem suam ». 
Ecquis facile inducitur ut credat hominem sexagenarium, 
coniugatum sommasse puellam 21 annos natam matrimonio 
sibi coniungere ? Ceterum Sigismundus, dum inquit: - Ob- 
servavi insolitum affectum - aerem verberat, non facta pro- 
fert. Deprehenditne aliquando Ignatium Philippinae illa amo- 
ris argumenta in occulto exhibere, quae in publico minime 
auderet? Ad haec et ipse Sigismundus absque ambagibus 
respondet : « Nihil amplius habeo quod dicam ». 

Finge tamen, prosequitur defensor, senem illum Igna- 
tium, amori, momento temporis perruptis fraenis, in vitam 
juvenem compressisse: adhuc res esset de impedimento pror- 
sus occulto. Age modo : impedimenta occulta relaxan tur ta- 
bulis ad futuram rei memoriam minime asservatis, testibus 
remotis arbitrisque. Iure praesumitur factum quod faciendam 
erat. Si Philippinae cum Boleslai patre concubitus somnium 
aegrae mentis non est, Philippina in confessionis Sacramento 
spirituali medico illum revelare dubio procul debebat. Nemo 
unus adeo impius est ut suspicetur, Philippinam confessario 

crimen atrox constanter celasse, aut confessarium omisisse 
impedimentum occultum occultae dispensationis ope auferre. 

Minime vero audiendam esse, censet, Philippinam, dum 
obiicit: « Ante nuptias confessa sum ipsum peccatum, nihil 
addendo; quocum peccaverim, quia tum temporis socerum 
pro extraneo habebam ». Huiusmodi enim difiugia non femi- 
nis, sed leguleiis solummodo praesto esse possunt. 

Denique forsan ob veritatis amorem, observat defensor, 
Philippina cum cognovisset sibi adversari, praeter alia, na- 
turam impedimenti occulti, post alteram curiarum senten- 
tiam, inducit Victorem Nehring, qui testatur audivisse loqui 
de hoc stupro in quadam publica taberna. 

Hinc concludit defensor, Victor Nehring, testis unicus, 
refert narrationem factam ab homine, Boleslao mortuo, co- 
ram Adamo Grassowski, ignoti domicilii : rem magnam prae- 
stat, si veritatem dicit ! 

Hisce praemissis, suppositum fuit diluendum 


Dubium 


An sententia metropolitanae Varsaviae curiae die 7 Maii 17868 
sit. confirmanda vel infirmanda in casu. 

RESOLUTIO. Sacra C C. re disceptata sub die 23 Fe- 
bruarii 1895 censuit respondere : Sententiam esse confir- 
mandam. 

Ex QUIBUS COLLIGES. I. Ignorantiam invincibilem aut 
etiam bonam fidem, efficere non posse ut matrimonium, ir- 
ritum et nullum ob impedimentum dirimens, fiat validum; 
quia leges irritantes afficiunt quoque ignorantes. 

II. Matrimonium in themate validum fuisse et permanere, 
quum impedimentum affinitatis haud formiter evictum fuerit. 


Ili 

INSIGNIUM CANONICALIUM 


Die 23 Februarii 1695. 


COMPENDIUM FACTI. Archidioecesis Rhemensis Archiepi- 
scopus Cardinalis Gousset, anno 1851 pro Capitulo Cathe- 
drali suae Ecclesiae, privilegium insignium canonicalium 
impetravit a Pio IX f. r., prouti continetur in sequenti Brevi: 


PIUS PP. IX. 


« Ad perpetuam rei memoriam. Insignia dignitatis aequo 
animo deferimus Cathedralium Ecclesiarum Canonicis, qui 
omnibus officii sui partibus ita recte funguntur, ut externis 
honoris insignibus adiecturi videantur interiora ornamenta 
virtutum, ex quibus vitae sacerdotalis vera ac germana laus 
existit. Quum itaque dilecti Filii Nostri Thomae S. R. E. 
Presbyteri Cardinalis Gousset, Archiepiscopi Rhemensis gravi 
Nobis testimonio constiterit, Metropolitanae illius Ecclesiae 
Canonicos nedum commendabili pietate, gravibusque moribus, 
et in explendis officis praecipua diligentia nitere, sed vero 
etiam Antistiti suo omni studio adfuisse, tum in Synodo dioe- 
cesana, et in Concilio provinciali celebrandis, tum in omni- 
bus quibuscumque recens invectis institutis iuxta normam 
S. Ecclesiae Romanae, quae Princeps et Magistra est omnium 
Ecclesiarum, Nos ad preces dicti Rhemensis Archiepiscopi 
facile adducti sumus, ut Archidiáconos et Canonicos Cathe- 
dralis ipsius tum Cappa lanea magna violacei coloris, tum 
peculiari Cruce S. Remigii dicenda, ac supra pectus defe- 
renda ornaremus. Itaque omnes et singulos, quibus hae Lit- 
terae favent, peculiari beneficentia prosequi volentes, et a 
quibusvis excommunicationis, suspensionis et interdicti, aliis- 
que ecclesiasticis sententiis, censuris ac poenis quovis modo, 
vel quavis- de causa latis, si qua forte incurrerint, huius 
tantum rei gratia absolventes, et absolutos fore censentes, 

hisce Litteris Auctoritate Nostra Apostolica facultatem con- 
cedimus perpetuis futuris temporibus valituram ut omnes et 
singuli Archidiaconi et Canonici Metropolitanae Ecclesiae 
Rhemensis, Cappam magnam laneam violacei coloris ad in- 
star Canonicorum Patriarchalis Basilicae Vaticanae induere 
possint, necnon supra pectus Crucem deferre valeant, quae 
S. Remigii nuncupetur, cuius forma ad instar Equitum Or- 
dinis Hierosolymitani octangula sit violacei coloris cum alba 
linea, quae extremitatem percurrat, et cuius ad angulos ar- 
gentea puncta sint, in medio autem, seu Crucis centro, nu- 
misma, sit ex una parte, imaginem referens S. Remigii, ex 
altera imaginem B. M. V. Ceterum certa spe nitimur fore 
ut Metropolitanae Ecclesiae Rhemensis Canonici hac nova 
ornamentorum accessione magis excitentur ad implendas sui 
muneris ac officii partes, et ad illustriora exhibenda fidelibus 
pietatis et religionis exempla. Decernentes has Literas firmas 
semper fore, suosque plenarios et integros effectus sortiri et 
obtinere, iisque ad quos spectat et spectabit perpetuo suffra- 
gari, sicque per quoscumque ludices Ordinarios et extraor- 
dinarios, et S. R. E, Cardinales iudicari debere, irritumque 
quidquid secus super his quavis auctoritate contigerit atten- 
tari. Non obstan, fel. rec. Benedicti XIV Praed. Nostri, 


m 


super Div." Mat." (sic) aliisque apostolicis Constitutionibus, 
et sanctionibus, ceterisque contrariis quibuscumque. Datum 
Romae apud S. Petrum sub annulo Piscatoris, die 16 Maii 1851. 


Pontificatus Nostri anno V ». 


Idem Archiepiscopus in concedenda huius Rescripti exe- 
cutione ita Pontificis interpretatus est voluntatem, ut, ob- 
tento privilegio, declararet honestatos esse tantum Canonicos 
Titulares, exclusis Honorariis. Reapse videtur huiusmodi 
insignia canonicos titulares exclusive, pacifice detulisse usque 
ad superiorem annum, quo Canonici honorarii inhaerentes 
generalioribus Iuris communis regulis, nec non Brevis Pon- 
tificii litterae sibi ius vindicare coeperunt deferendi aeque 
ac titulares insignia privilegio concessa. Verum hi obstite- 
runt, invocantes observantiam quadraginta et trium annorum, 

nec non intentionem Summi Pontificis cupientis examussim 
satisfacere Card. Gousset voluntati quae per preces, ac ma- 
xime et dilucide significata fuit in Brevis executione. 

Ad hanc sopiendam litem Archiepiscopus Card. Langé- 
nieux quosdam elegit viros, tum inter Canonicos Titulares 
et honorarios, tum inter suae Curiae Officiales, quibus ne- 
gotium commisit de ea re deliberandi per votum consultivum. 
Hoc virorum collegium legitime constitutum et certa die coa- 
ctum in duas abiit sententias ; maior vero pars Canonicis 
honorarüs votum expressit favorabile, scilicet ex septem, 
quinque opinati sunt honorariis aeque ac titularibus Cano- 
nicis competere ius insignia deferendi, reliqui duo contrarium 
sentierunt. 

At huic sententiae non acquievit Capitulum, quamobrem 
Archiepiscopus controversiam S. C. C. dirimendam obtulit 
sub die 12 Septembris 1894. 


Disceptatio Synoptica 


IURA CAPITULI. Quae a Capitulo proferuntur ad denegan- 
dam huius privilegii honorariis Canonicis communicationem, 
haec potiora sunt. In primis notant tria facta, nempe preces 
et intentionem Cardinalis Gousset, eiusdem Brevis datam 
executionem et continuam, usque ad praesens tempus, obser- 
vantiam, aperte hoc privilegium ita adiudicasse solum titu- 
laribus Canonicis, ut ulterius protrahi non debeat. Praecipue 
insistunt in observantia 43 annorum quae omne ius contra 
honorarios Canonicos praescribere valuit. 

Dein invocant reverentiam tanto viro debitam; adeo ut 
piaculum sit cogitare, ipsum in re tam gravi nesciisse Breve 
Pontificium aut impetrare aut exequi, et grave sit eius vo- 
luntatem tam luculenter manifestatam immutare velle. 

Ad haec, notant, modo Capitulo adscriptos esse Canonicos 
honoris causa 31 in Dioecesi degentes et 1O extra Dioecesim 
morantes, quamobrem ita effusum esset tam peculiare privi- 
legium, ut plane vilesceret, imo ridiculum foret. Nam huius- 

Acta, Tom. XXVIII, fase. CC C XXVI. 8 

modi Canonici per Dioecesim disseminati in villis, in rusti- 
canis, et pauperioribus Ecclesiis Sacra peragentes, iis insi- 
gnibus pene Pontificalibus condecorati, magis viderentur 
comoediam agere quam Sancta mysteria tractare. 

Proinde aiunt hoc ita alienum esse a recepto more et a 
Capituli et Archiepiscopi intentione quando ad honorem Ca- 
nonici Capitulo adscribebantur, ut serio dubitari debeat, an 
valeant illorum electiones, post tarn gravem inductam in 
eorum iuribus mutationem. Capitulum enim protestatur, quod 
numquam consensum praestitisset si animo cogitasset haec 
iura derivari honorariis Canonicis. 

Demum suam protestationem Archiepiscopo datam Capi- 
tulum ita concludit: « Faut il ajouter encore que si le Car- 
dinal Gousset eüt pu soupconner les réclamations élevées de 
nos jours, il eüt fait insérer dans le Décret des termes re- 
strictifs, qui les eussent prévenues, ou il n'eüt rien solli- 
cité. Ce qu'il n'a pas demandé, peut s'obtenir, et s'accorder 
de fait, comme vous l'avez obtenu vous-méme, Eminence, 
pour le Chapitre de Tarbes, comme l'ont obtenu les Arche- 
véques et Evéques de Rouen, de la Rochelle, de Soissons 
pour les seuls Chanoines titulaires et prébendes ». 

Insuper ex iure communi Canonicorum intentioni haec 
videntur favere. Nimirum quaestio est de interpretando Re- 
Scripto, cuius verba clara non sunt; non enim constat an 
sermo sit de Canonicis tantum titularibus, an etiam hono- 
rari comprehendi debeant. Quando vero verba obscura sunt, 
et clara est intentio actum ponentis, huic intentioni obse- 
quendum est iuxta L. 2/79 ff. Be V. Signif. In conventio- 
nibus contrahentium voluntatem potius quam verba spectare 
placuit, et uti habet cap. /5 De Sig. « non intentio verbis, 
sed verba intentioni debent deservire ». Iam vero, aiunt Ca- 
nonici Titulares, intentio tum Capituli, tum Archiepiscopi 
aperte patuit ex precibus Pontifici oblatis, in quibus sermo 
erat tantum de 10 Canonicis Titularibus et rationes expri- 
mebantur tantum Titulares attingentes. Quapropter quamvis 
privilegia favorabilem admittant interpretationem, hanc ta- 

men excludunt « I' quoties id exigit res de qua agitur, 2? si 
casus inciderit insuetus penitus et a ratione legis sic alienus, 
ut ei legem applicare videatur absurdum, vel iniustum, vel 
abs re, aut a voluntate legislatoris r emotum prorsus » ita 
d'Annibale P. 7, n. 1587. Revera ratio legis est anima legis, 
praesertim quando agitur de privilegiis concessis non rnotu 
proprio, sed ad instantiam alicuius. 

Ad praescriptionem quod attinet adverti debet, eadem 
non inutiliter in casu videtur invocari, nam esto privilegia 
non praescribi per non usum, uti passim probant Canoni- 
stae, ut videre est apud Pirhing /ib. V, $ 33, n. 176, et 
Reiffenst. /ib. V, $ 33, n. 209; sed hoc fit de iis privilegiis, 
quae non laedunt ius tertii, uti late disserunt iidem auctores. 
Atqui in casu laesio iuris tertii non dubia videtur. Nam 
ipsae querelae Titularium docent quam aegre ferant huius- 
modi privilegii ad Honorarios extensionem. Ea vero de causa, 
quia Canonici honorarii hoc privilegio utentes laederent ius 
Titularium, qui ab honorariis distingui debent; laederent con- 
cessi privilegii intentionem, idemque pene proculcarent et 
fere ad nihilum redigerent, adeo ut non privilegii usus sed 
enormis evaderet abusus. 

IURA CANONICORUM HONORIS. Sed ex adverso favore Ca- 
nonicorum, honoris causa Capitulo adscriptorum, haec ani- 
madvertere praestat. In primis frustra ex Iure Decretalium 
exquireretur textus quo iura comprobarentur huiusmodi Ca- 
nonicorum, incognita enim tunc fuit Canonicorum species; 
uti patet ex Fagnano com. in cap. Dilectus de Praeb. n. IO, 
quocirca in novissimo iure tantum reperiri possunt documenta 
haec iura respicientia. Consuetudine praesertim receptum 
fuit, ut honoris causa renuntiarentur canonici presbyteri, in 
Dioecesi de re christiana egregie meriti, qui ob imminutum 
praebendarum numerum de canonicali beneficio augeri non 
poterant. Quamvis titulo honoris cooptati in capitulum Ca- 
nonici, non obtineant iura Canonicis praebendatis competen- 
tia, veluti nec vocem activam, nec passivam in Capitulo ha- 
beant neve aliquod ius ad praebendam vacaturam uti decrevit. 

S. C. C. sub die 11 lanuarii et 29 Augusti 1868 in. causa 
Civitatis Castellanae « iurium praeeminentiarum et vocis in 
capitulo » (1); nihilominus ea quae Aonoris sunt, eisdem de- 
negari non debent, uti eorum ipsius nomen expostulat. Quare 
Canonici honorarii ius habent induendi vestes, insignia Ca- 
nonicalia, et sedendi in choro post ultimum Canonicum ti- 
tularem, prouti respondit S. C. C. die 6 Iulii 1867 (2): 
quia eodem decreto huic III Dubio: An paramenta sacra in 
functionibus Pontificalibus accipere debeant Canonici ad ho- 
norem; Planeta vel potius Dalmatica | seu Funicella parari 
teneantur; rescriptum fuit: Ad III si Capitulares sint distincti 
per ordines nimirum presbyteralem, | diaconalem | et subdia- 
conalem, | Canonicos honorarios induere debere tunicellam, 
secus eamdem vestem communem Canonicis titularibus cu- 
iuscumque | ordinis sint. 

Sane denegari non debet, aliquando ex speciali constitu- 
tione Canonicis honorariis tantummodo aliqua, sed non omnia 
honorifica iura competere, ut infertur ex decisione S. C. C. 
diei 29 Maii 1869 in Divionen. Administrationis Sacr. et 
Funerum (3) ; sed plane iura honoris gratia Canonicis titu- 
laribus comparata, restringi non debent quoad honorarios, nisi 
hoc expresse in tabulis fundationis caveatur; possidet enim. 
ius commune quousque ius particulare probe non evincatur. 

Iamvero in Brevi, de quo est quaestio, insignia conce- 
duntur indiscriminatim omnibus et singulis canonicis absque 
ulla distinctione; atqui praecipue in favorabilius ubi lex 
non distinguit, nec nos distinguere debemus. Sub nomine vero 
Canonici in iis quae favorabilia sunt, quaeque /JAonorem Tituli 
spectant, venire indiscriminatim tum Canonicos, tum prae- 
bendatos, exploratissimi iuris est. Nam favores sunt am- 
pliandi, odia autem restringi convenit, et in cap. 2 De Donat. 
continetur : /n contractibus plena, in testamentis plenior, in 
beneficiis (Principum) plenissima est interpretatio facienda. 


(1) Confer Vol. IV, 177. 
(2) Recole Vol. IIL, 138. 
(3) Recole Vol. IV, 577. 

At et privilegia praescribi per non usum, sane explo- 
ratum est. Verum privilegia gratiosa seu quae nullius ius 
laedunt constat apud Doctores ullo tempore, etsi longissimo, 
non praescribi, uti affirmat S. Alphonsus in op. De Privil. 
c. L n. 9, aiens: « Privilegia gratiosa, quae non sunt aliis 
gravamini ut absolvendi dispensandi vel ieiunandi et his 
similia, haec nunquam amittuntur per non usum et etiam 
per usum contrarium: quamvis temporis longissimi»; ita 
etiam Suarez De Legibus I. 8, c. 34, n. 17. Re quidem vera 
huiusmodi privilegiis uti est in privilegiati facultate et in 
facultativis, ^» non datur praescriptio. 

Sed privilegiorum effraenatus usus maxime est perniciosus 
et, uti recte instant Canonici Titulares, est coercendus, ne 
privilegia evadant obsoleta et malorum hominum cachinnis 
exposita ; et hac in re abusibus via est omnis praeclusa si 
recte observetur Decretum S. C. C. diei 16 Sept. 1884 (1), 
quod incipit Quamvis Ecclesiasticos, quoad Canonicos hono- 
rarios et aliud ex consul tu S. R. C. datum in forma Brevis 
sub die 29 lanuarii superioris anni (2) quo consultissime 
cavetur, ne nimius evadat numerus Canonicorum ad honorem 
extra Dioecesim degentium et sub $ III cavetur: « Qui vero 
alicuius Metropolitanae vel Cathedralis aut Collegiatae Ec- 
clesiae aut Basilicae Minoris extra Urbem Canonici sunt ad 
honorem, privilegiis et insignibus tantum utantur in Dioe- 
cesi, ubi nominati sunt». 

Quibus praenotatis suppositum fuit diluendum 


Dubium 


An privilegia concessa Canonicis Ecclesiae Cathedralis 
Rhemensis per Breve anni 1651, extendi debeant ad  Ca- 
nonicos ad honorem, in casu. 

RESOLUTIO. Sacra C. Concilii re disceptata sub die 23 Fe- 
bruarii 1895, censuit respondere : Affirmative, tantummodo 
in functionibus | capitularibus. 


(1) Decretum istud adest Vol. XVII, 554. 
(2) Adest decretum hoc Vol. XXVI, 449. 

Ex QUIBUS COLLIGES. I. Canonicos honorarios uti quidem 
posse privilegiis et insignibus canonicorum titularium, sed 
tantummodo in Ecclesia ad quam pertinent honoris causa, 
et in qua functiones capitulares fiunt, seclusis aliis ecclesiis, 
etiam eiusdem Dioecesis, vel aliarum. 

IL Hinc haud licere canonicis honorariis alicuius Capi- 
tuli induere huius insignia, ut singulatim et seorsim a ca- 
pitulo, in qualibet Ecclesia sacra peragant. 


BARCHINONEN. 


FACULTATIS ITERANDI 


Die 23 Februarii 1895. 


Per summaria precum. 


COMPENDIUM FACTI. In plenaria Congregatione diei 23 Iu- 
lii 1892 (1) inter supplices libellos, sapientissimo iudicio 
FE. PP. etiam preces subiiciebantur parochi SS. Gervasii et 
Protasii et B. M. V. sub titulo de Bonanova, dioecesis Bar- 
chinonensis in Hispania. Is, cum in dicta vastissima paroecia 
plus quam 9000 incolis frequenti, quatuor tantum diebus festis 
Missae adessent, licet intra limites paroeciae quatuor existé- 
rent sacella monialium, in quibus Missa litabatur; enixe 
effiagitabat « ut duo Sacerdotes, nempe parochus et coadiu- 
tor, vel quilibet alius a parocho designatus, in diebus festivis 
possint binare, non obstantibus Missis, quae celebrari possent 
in supradictis quatuor ecclesiis monialium ». 

Hisce datum fuit responsum: « Pro facultate  binandi 
pro una Missa tantum, durantibus | circumstantiis, arbitrio 


et conscientiae Episcopi ». 


Parochus vero gratia frui haud potuit ; siquidem hoc lapsu 
temporis circumstantiae in precibus expositae mutatae sunt, 
cum novae domus religiosae intra paroeciae limites constru- 


it) Supplex hic libellus relatus fuit Vol. XXV, 182. 

ctae sint. Parochus ergo denuo Sacratissimum Principem 
adivit haec exponens: «....Quia societates seu communitates 
religiosae, iuxta topographicam paroeciae positionem, inde- 
finite augeri possunt, sicut hucusque factum est, Parochus 
spirituali animarum detrimento iuste permotus anxiusque, 
a Sacratissimo Principe, ita talem facultatem constanter 
binandi, diebus festis, pro duobus saltem sacerdotibus obti- 
nere vellet, ut, nihil eidem obstet quod multae in posterum 
cappellae publicae vel Oratoria instituantur, ne multitudo fi- 
delium, sicut aliquando evenit, gravi periculo Missam amit- 
tendi, die festo, exponatur propter insecuritatem Missarum 
in paroecia. Quod quidem petere non videtur absque ratione 
et fundamento ; nam necessitates spirituales paroeciae rigo- 
rose exigunt, diebus festis celebrationem saltem sex Missa- 
rum ; etenim crescit in dies singulos parochianorum nume- 
rus, et copia peregrinorum ex toto Cathalauniae principatu 
et aliis regnis affluentium, causa visitandi Beatam Virginem 
Mariam de Bonanova, aucte quotidie invalescit ». 

« Unde factum est, quod saepe saepius usuvenit, ut, per- 
acta iam Missa Maiori ad horam undecimam multos inter- 
rogare, an alia Missa celebretur ; siquidem testantur venire 
a longe gentium vel impeditos esse ab occupatione aliqua 
domestica atque ideo Missam audire nequiverint. Praeterea, 
ut pulchre narrat Episcopus in informatione adiuncti Rescri- 
pti, non omnes fideles, etiam si velint, commode riteque 
Sacrum audire possunt, paucis Missis celebrantibus, tum quia 
distantia valde diffusa est, tum quia officia parochianorum 
ita diversa inter se sunt, ut, dum alii ad Missam audiendam 
pergunt, alii domi remanere tenentur ad domestica servitia 
praestanda, tum denique (quod quidem maximi momenti est) 
quia dimensiones templi parochialis non sufficiunt ad fideles 
omnes amplectendos, nisi iterato saltem septies Sancto Sacri- 
ficio diebus omnibus festivis ». 

« Quod quidem debitum Parochus minime certe adimplere 
potest cum tribus tantum sacerdotibus ad talem paroeciam 
deputatis, nempe ipse Parochus et duo Coadiutores, quorum 

unus neque a Gubernio stipendia accipit. Haec est enim dis- 
tributio Clericorum in hoc parochiali templo et nihil alia ». 

« Huic autem arctiori necessitati parochiali parum visum 
est Parocho satisfacere quod sint quinque monialium ecclesiae 
et septem publicae capellae et aliae quae in posterum de 
novo creari possint huius conditionis ; quandoquidem Missae 
quae in supra dictis ecclesiis et cappellis celebrari solent, 
potius respectivae Communitati, quam fidelium profectui 
obediunt ; ex eo quod directe ordinentur ad usum peculiarem 
sive privatum Communitatis et nonnisi tempore eidem con- 
venienti celebrentur ; praeterquam nec praefatae ecclesiae nec 
cappellae satis sunt ad plurimos fideles coercendos ». 

« Quae cum ita sint, perspicuum est praedictas cappellas 
sive Oratoria publica fere exiguum emolumentum utilitatemve 
Paroeciae afierre ; proindeque, non satis fieri gravi oneri 
Parochi, qui, quidem absque facultate binandi pro duobus 
saltem sacerdotibus nescit sane quomodo fideles pascat ad 
vitam aeternam. Iam vero, quia Paroecia maxime gravaretur, 
si quoties nova ecclesia seu oratorium publicum de novo 
aperitur, preces etiam de novo iteratura esset, timore vetusta- 
tis Rescripti; attento parvo auxilio quod a dictis ecclesiis 
et oratoriis publicis parochiali ecclesiae praestatur, necnon 
difficultate magis magisque in dies compulsa, bene debiteque 
perspecta, inveniendi Sacerdotes extraneos ad celebrandum, 
ut in allatis precibus constat: quum vera sit et realis ne- 
cessitas ut sex Missae in hac parochiali ecclesia Sancti Ger- 
vasii, omnibus diebus festis celebrentur, ad provectum vici- 
norum tumque peregrinorum quotidie ab extremis terris 
venientium ad nostram Paroeciae Patronam  visitandam : 
Sanctitati Vestrae enixe postulat pro gratia, ut duobus saltem 
sacerdotibus in diebus festivis liceat semper binare, non ob- 
stantibus Missis quae celebrari possint in supra dictis eccle- 
siis monialium vel oratoriis publicis existentibus et futuris 
eiusdem conditionis ». 

Episcopus de more requisitus, imprimis transcripsit quae 
iam de hac re, alia vice scripserat, quaeque hic opportunum 


BARCHINONEN. 121 


ducitur ex integro referre : « Paroecia s. Gervasii memorata 
in adiunctis invenitur attentione dignis, quandoquidem com- 
plectitur novem millia animarum, quae spiritualiter pascit 
parochus, auxiliatus uno coaudiutore ac duobus aliis sacerdo- 
tibus ibi commorantibus, cuius territorium habet spatium 
unius horae cum tribus quadrantibus ab oriente ad occidentem 
et trium quadrantium ab aquilone ad meridiem. Porro hu- 
iusmodi distantiae difficultatem afferunt fidelibus, ut pos- 
sint praeceptum adimplere exiguo missarum numero, quae 
celebrari solent in templo parochiali, quae quidem difficul- 
tas ex eo augetur, quod in familiis, dum alii ad Missam 
audiendam pergunt, alii domi remanere teneantur ad do- 
mestica servitia praestanda. Huc accedit angustia templi 
parochialis, quod solummodo, plus minusve, mille fideles 
continere potest, quo fit, ut, quamvis non daretur allata 
causa distantiae, ob angustiam templi fideles praeceptum 
Missae adimplere non possent. Haec autem necessitas crescit 
aestivo tempore, quo incolae in oppido vulgo s. Gervasio 
14,000 numerari solent, cum cives Barchinonenses quamplu- 
rimi recreationis gratia, aestivis caloribus perdurantibus, illuc 
transferantur. 


« Dantur sane intra limites praefatae paroeciae sex publica 
sacella, ad religiosas domos pertinentia, ubi quotidie fit sacrum 
ac proinde ad ea confluere fideles possunt, ad missam audien- 
dam, ast cum ea sint exigua, difficultatem minime tollunt. 
Neque sacerdotes ibi celebrantes, ad celebrandum in parochiali 
compelli possunt, quandoquidem ex dictis cappellis seu ec- 
clesiis tres ad coenobia sanctimonialium, ac reliquae ad 
collegia sororum votorum simplicium quasi clausuram  ser- 
van tium, pertinent. Nec denique exteri sacerdotes vocari pos- 
sunt, cum ii suis ecclesiis generatim adscripti, diebus festis 
occupati inveniuntur, sique liber aliquis restat nonnisi extra- 
ordinario stipendio, quod praebere illa paroecia nequit, ad 
illud servitium extra urbem praestandum consentit ». Ac 
deinde prosequitur: « Addere nunc operae pretium est, prae 
oculis habendas esse circumstantiarum varietates, quibus ex 


122 BARCHINONEN. 
tunc subiit praefata paroecia, quae praesertim sunt se- 
quentes : 

» l1. Sacerdotes adscripti servitio illius ecclesiae una cum 
parocho antea quinque habebantur, nunc solummodo sunt tres : 
numerus omnino impar, cum diebus festis in illa parochiali 
saltem septem missae necessariae sunt, iuxta notitiam a 
parocho mihi posterius datam, non autem sex ut in preci- 
bus exprimitur. 

» 2. Numerus incolarum ita crevit ut impraesentiarum a 
10,000 mille ad 12,000 mille recenseantur. 

» 3. Concursus peregrinorum ad illam parochialem eccle- 
siam (celebre quidem fanum B. M. V.) confluentium ex dissi- 
tis locis exigit, ut meridie, diebus festis, missa celebretur, 
secus quamplurimi fideles sunt, qui ad visitandam B. V. M. 
illa hora accedunt et missam non audiunt. 

» Quae quidem adiuncta, attenta dictae parochialis eccle- 
siae exiguitate, oratoris petitioni vim tribuunt eamque robo- 
rant. 

» Verum sane est, novas domos religiosas intra limites 
illius paroeciae recenter constructas esse, quibus auctus fuit 
numerus pristinarum, ita ut in praesenti extant duodecim 
instituta religiosa cum suis publicis sacellis, ast considerare 
oportet fere omnia instituta religiosa ibi erecta parum con- 
ferre ad publicum fidelium servitium. Etenim in collegiis 
et conservatoriis missae diebus dominicis et festis celebrantur 
tantummodo pro pueris vel puellis respective viris religiosis 
vel sanctimonialibus commissis, et in quinque publicis mo- 
nialium ecclesiis ibi sitis, quamvis publice celebrentur, ad 
eas pauci fideles concurrunt ob templorum angustiam. 

» Quibus omnibus sedulo perpensis infrascriptus Episcopus 
existimat oratoris petitionem serio attendendam esse ». 


Disceptatio Synoptica 


GRATIA DENEGANDA VIDETUR. Benedictus XIV in Constit. 
Declarasti Nobis, postquam citasset canonem Concilii Nemau- 

sensis, ubi haec leguntur: « Si omnes parochiani ad unam 
missam simul non possint convenire, eo quod in diversis 
locis habitant distantibus ab ecclesia et remotis, nec sunt 
in ecclesia duo sacerdotes, et, dicta prima missa, postmodum 
parochiani venientes postulent aliam missam sibi dici, poterit 
tum sacerdos missam aliam celebrare ; » deinde haec animad- 
vertit: « Ea potissimum verba diligenter observari debent, 
ubi non est nisi unus sacerdos ; nec non alia, nec sunt in 
ecclesia duo sacerdotes. Ex. quibus clare perspicimus non li- 
cere parocho, si alius sacerdos praesto sit, duo sacra perficere 
diebus festis, ut populus missae sacrificio intersit....... sive 
una tantum sit ecclesia in qua missa celebratur, et ad quam 
insimul universus populus convenire non potest ». 

Insuper notum est ex cap. Consuluisti et eas cap. Te Re- 
ferente De celebrat, mis. presbyteros una vice tantum posse 
eadem die missae sacrificium offerre, nisi aliter necessitatis 
causa suadeat. Ac quamvis Glossa causae necessitatis addat 
etiam causam « honestatis vel utilitatis, » nihilominus in 
praxi retinenda potius videtur doctrina Fagnani, qui in cap. 
In Ordinando De Sim. de venia bis celebrandi tradit: « id 
nonnisi ex magna necessitate fieri debet et magna cautela». 
Cui prudenti disciplinae et S. C. C. constanter adhaesisse no- 
vimus ex Derthusien. 20 Aug. 1768 ; Nicien. 27 Nov. 1790, 
et recentius ex Arboreen. 23 Aug. 1872; Avenionen. 22 Apri- 
lis 1882; Ortonen. 29 Martii 1890. Quae clariora évadent 
si EE. VV. recolere dignabuntur casum propositum in una 
Venetiarum die 28 Februarii anni 1891, in quo oeconomo 
paroeciae insulae Murano facultatem binandi pro quarta missa 
petenti, licet exposuisset « di dover nei di festivi provvedere 
a piü che settemila persone la santa messa, » et Emi Pa- 
triarchae commendatio .accederet, rescriptum fuit: « Attentis 
omnibus non expedire ». 

In casu vero cum quatuor iam missae diebus festis in 
ecclesia paroeciali celebrentur, praeter duodecim, quae in 
publicis Institutorum religiosorum oratoriis, licet in horis 
respectivis familiis religiosis magis convenientibus, Utantur, 

concludendum esset potius de commoditate agi quam de ne- 
cessitate, atque idcirco rationes ad gratiam concedendam hic 
minime concurrere. 

GRATIA INDULGENDA VIDETUR. Nihilominus ex altera parte 
Observari posset, antiquitus ob copiam populi et sacerdotum 
defectum, plures missas ab eodem presbytero eadem die cele- 
brari consuevisse, et hanc consuetudinem sequentibus saeculis 
remansisse intactam, Ecclesia permittente, quamvis sacerdo- 
tum numerus auctus fuisset. Card. Bona Rer. Liturgie, lib.l, 
cap. IS, 96 5 et seq. ; Benedictus XIV de Syn. Dioec. lib. 5, 
cap. 6, $8. Verum cum tractu temporis nonnulli ad solum 
finem eleemosynam captandi saepius in die sacrificia litarent, 
Romani Pontifices Leo IV primum, tum Innocentius III in 
cit. cap. Consuluisti, et Honorius III in cit. cap. Te Refe- 
rente ad abusus compescendos, iterationem missae severa lege 
prohibuerunt. Hinc igitur forsan erui fas esset, quod huius- 
modi lex benigniori quadam interpretatione intelligi possit, 
cum omnis exulet avaritiae suspicio et abusuum periculum 
removeatur. Et quamvis venia binandi a Benedicto XIV ad 
praecisam necessitatem populi coarctetur, admittunt tamen 
Doctores dari causas aequipollentes, in quibus eadem appli- 
cari queat dispositio, horumque sententiam et S. C. C. non 
una tantum vice in sua praxi ratam habuit. 

Scimus autem Ecclesiam, quoties magna fidelium pars 
missae sacrificio destitueretur, rationum momenta adesse au- 
tumavisse ad facultatem binandi indulgendam. Ita ex. gr. 
S. C. de Propaganda Fide anno 1832 Episcopo Nicopolitano 
in Bulgaria significabat : « Sedem Apostolicam dictam facul- 
tatem concedere in bonum spirituale fidelium, desiderio ut 
omnes praeceptum ecclesiasticum adimplere possint. » Vide 
etiam Pasqualigo De Miss. Sacrif. q. 844, n. il. 

Cum itaque in themate incolae paroeciae SS. Gervasii et 
Protasii, absque petito indulto non modo praeceptum audien- 
di sacrum facile adimplere nequeunt, sed teste Episcopo, 
fideles « ob angustiam templi praeceptum missae adimplere 
non possent .... ; (et alibi) quamplurimi sunt, qui ad visitan- 

dam B. M. V. illa hora (meridie) accedunt et missam non 
audiunt, » hic causas ad gratiam minime deficere tenendum 
esset. Eo vel magis « quod in hodierna indiiferentiae religiosae 
tempestate, ut scribit Episcopus, necessarium sit facile redde- 
re adimplementum Ecclesiae praeceptorum ; » et revera etiam 
S. C. C. aliquantulum hac in re iuris rigorem emolliendum 
censuit, ut deduci posset ex Messicana 20 Dec. 1879; ex Gra- 
tianopoli tana /O Maii 16584; et ex Salernitana 4 Maii 15689. 

Tandem in casu perpendendum est, gratiam enixe postu- 
lari et ab Episcopo, qui prae ceteris populi necessitatem 
agnoscit, et cui proinde in hisce rebus S. C. merito plurimum 
deferre solet. Ceterum haud obstat quod et iam quatuor mis- 
sae adsint in paroecia et ibidem duodecim oratoria publica 
extent ; siquidem agitur de paroecia cuius populus a 10,000 
ad 14,000 pertingit, ac idcirco impossibile omnino foret ut 
quadruplici missae in angusta Ecclesia, quae vix mille fide- 
les continere valet, et in angustissimis sacellis religiosorum, 
in quibus, ut refert Episcopus, pauci fideles « concurrunt 
ob templorum angustiam, » integer assisteret. 

Quibus animadversis, quaesitum fuit quid esset precibus 
respondendum.- 

RESOLUTIO. Sacra C. Concilii, re disceptata sub die 23 Fe- 
bruarii 1895, censuit respondere : Pro facultate binandi pro 
una tantum Missa, ad quinquennium, arbitrio et conscien- 


tiae Episcopi. 


ROMANA 


DUBIUM QUOAD MISSAE APPLICATIONEM 


Die 27 Augusti 1895. 
Per summaria precum. 
COMPENDIUM FACTI. Quum S. Congregationi de Propaganda 
Fide Ioannes Hofman Vicarius Apostolicus /oci Chan-Si Meri- 
dionalis in Imperio Sinensi sequens obtulerit dubium: «An 
Sacerdos in exequiis persolvendis Missam celebrans, non re- 
cepto stipendio, debeat pro ipso defuncto, vel potius pro aliis 

petentibus et eleemosynam  offerentibus sacrificium applicare 
queat; » eadem S. C. quaestionem S. C. Congregationi pro 
congrua solutione remisit. 

Iam ex enunciato dubio patet, hic quaeri an Parochus, 
Missionarius vel quisque alius sacerdos, rogatus ut Missam 
quoque celebret in exequiarum perfunctione, quin eleemosy- 
nam recipiat, nec de applicanda Missa exquiratur, an hic Sa- 
cerdos annuens postulationi et Missam celebrans teneatur 
etiam pro defuncto Sacrificium offerre, vel potius pro alio 
eleemosynam offerente, vel in suam particularem intentionem 
Missam applicare queat. 


Disceptatio Synoptica 


MISSA APPLICANDA VIDETUR. Ratio dubitandi ex ipso Ri- 
tuali Romano provenit. In titulo enim - De Exequiis - haec 
habet: « Quod antiquissimi est instituti, illud quantum fieri 
poterit retineatur, ut Missae praesente corpore defuncti pro eo 
celebrentur, antequam sepulturae tradatur ». Cuius praescri- 
ptionis hanc fuisse mentem patet, ut Missa, praesente cada- 
vere celebretur, pro eo defuncto applicanda; ait enim Ru- 
brica «pro eo celebrentur ». 

Id aliunde docet ipsa Ritus natura non enim ad pompam 
Missae celebrationem desiderat, praecipit Ecclesia, sed plane 
in bonum defuncti spirituale, in peccatorum satisfactionem 
particularem. Inquam particularem, si enim Ecclesia tantum 
exquireret fructum generalem *a quacumque Missa fidelibus 
vivis et defunctis derivatum, supervacaneum omnino esset 
instare ut Missae celebrarentur praesente cadavere; pompa 
enim et solemnitas augeretur, sed fructus expiatorius non 
augeretur sane. 

Eo magis quod nimis urgenda non est ratio non accepti 
stipendii, non solum ne turpis redoleat avaritiae labem, sed 
etiam quia in eleemosynis dari solitis pro cadaveris associa- 
tione et exequiis, commode comprehenditur etiam congrua 
retributio pro Missae applicatione. — In casu enim quo Missa 
exequias comitetur et compleat, funebre officium quid unum 
evadit ex integro directum in satisfactionem defuncti, quod- 
que proinde una retributio et si parva, ad instar eleemosynae 
Sacerdoti oblata, sufficienter amplectitur. 

MISSA NON VIDETUR APPLICANDA. Sed contra est, in Missae 
Sacrificio apprime considerari triplicem fructum; primum, 
generalissimum cuius fideles omnes fiunt participes; alterum, 
specialissimum, quo fruitur Sacerdos ; tertium, qui dicitur 
medius quemque iis Sacerdos applicat pro quibus Sacrificium 
offert: ita iuxta communem Doctorum sententiam, uti videre 
est apud Bened. XIV « De Sacri f. Missae » lib. III, c. VIII. 

Hac de causa non repugnat quod Missa De Requie in pa- 
ramentos nigris et proprio ritu celebrata, a Sacerdote applice- 
tur pro vivis; uti reposuit S. Rituum Congr. die 7/3 Oct. 1856 
Dubio : « An liceat Sacerdotibus uti p ar amentis nigris et ce- 
lebrare Missam de Requie ut satisfaciant obligationi quam 
susceperunt celebrandipro vivis » respondens : « Affirmative 
modo non diverse praescripserit qui dedit eleemosynam ». 
Item ex responsione eiusdem S. C. in die Commemorationis 
Omnium Fidelium Defunctorum possunt Missae applicari 
etiam pro vivis. Sacra vero C. Indulgentiarum interrogata: 
« Utrum Sacerdos satisfaciat obligationi celebrandi Missam 
pro defuncto, servando ritum feriae vel cuiuscumque Sancti, 
etiamsi non sit semiduplex aut duplex » die 2 Aprilis 1540, 
respondit: « Affirmative ». 

Re quidem vera Ecclesia obsecrationibus et S. Liturgiae 
precibus pro universis fidelibus Deum deprecatur in Sacrificio 
Missae per Sacerdotis ministerium, unde significatur et obti- 
netur fructus Missae generalissima in omnes christianos 
diffusus; sed superest fructus medius a sacerdote applican- 
da cui de iure vel de eius voluntate tribuendus erit. Quare 
distingui necessario debet celebratio Missae a Missae appli- 
catione, ratione fructus spiritualis, adeo ut quis teneri potest 
ad celebrandam Missam, sed non ad applicandam. Quare Be- 
nedictus XIV, in opere citato I. c, c. 9, docet quem posse in 
legato condendo Sacerdotem adstringere ad Missas celebrandas 
et non ad easdem fundatori applicandas, vel pro certo numero 
solum exigere celebrationem, non Missarum applicationem. 

Ex principiis supra statutis, at quaestioni pressius perti- 
nens, descendit responsio data a S. C. S. Officii die 1 Septem- 
bris 1841 quaestioni, an in celebratione nuptiarum Sacerdos 
teneretur celebrare pro sponsis: responsum enim fuit: « Sa- 
cerdos non tenetur applicare pro sponsis, nisi ab eisdem 
eleemosynam recipiat ». Nihilominus Rituale Romanum prae- 

scribit quasi partem ritus nuptialis integrantem quod « Sacer- 
dos Missam pro sponso et sponsa, ut in Missali Romano cele- 
bret.... » Ecclesia vero suam obtinet intentionem ex simplici 
Missae celebratione, in qua ferventiores pro sponsis Deo pre- 
ces effunduntur et benedictiones apprecantur. Item in Missa 
pro defunctis Ecclesia suo nomine per ministerium Sacerdotis 
orat ad obtinendum fidelibus demortuis fructum satisfacto- 
rium et defuncti praesente cadavere, peculiares pro eodem 
offert in Sacrificio Missae supplicationes. 

Nullus vero amplius videtur esse locus dubitationi, si 
animadvertatur, verba Ritualis Romani non continere prae- 
ceptum , ut Missa celebretur pro defuncto, eius praesente 
cadavere, sed simpliciter laudare morem et consuetudinem 
seu « Quod antiquissimi est instituti illud quantum fieri 
poterit, retineatur ut Missae, praesente corpore defuncti pro 
eo celebrentur, antequam sepulturae tradatur ». 

Quibus praenotatis, quaesitum fuit quid esset responden- 
dum precibus. 

RESOLUTIO. Sacra C. Concilii, re ponderata sub die 27 
Aprilis 1895 censuit respondere: Negative ad primam par- 
tem j, affirmative ad secundam. 

Ex QUIBUS COLLIGES: I. Aliud esse celebrare Missam, 
aliud applicare Missam. 

II. Sacerdotem posse applicare fructum medium Missae 
pro iis a quibus eleemosynam recepit, etiam pro vivis, quam- 
vis nigris indutus paramentis. 

III. Et ideo Sacerdos in exequiis persolvendis pro defun- 
cto, sicuti in celebratione nuptiarum, non obligatur applicare 
Missam pro eodem defuncto vel pro sponsis si ad id stipen- 
dium non receperit. 

EPISTOLA ENCYCLICA SSmi D. N. Leonis Xlii. De Rosario Mariali. 


Adiutricem populi christiani potentem et clementissimam, 
Virginem Dei Matrem, dignum est et magnificentiore in dies 
celebrare laude et acriore fiducia implorare. Siquidem argumenta 
fiduciae laudisque auget ea varia beneficiorum copia, quae per 
ipsam affluentior quotidie in commune bonum longe lateque 
diffunditur. Nec beneficentiae tantae profecto a catholicis officia 
desunt deditissimae voluntatis: quum, si unquam alias, his ni- 
mirum vel acerbis religioni temporibus, videre liceat amorem 
et cultum erga Virginem beatissimam excitatum in omni ordine 
atque incensum. Cui rei praeclaro sunt testimonio restitutae 
passim multiplicataeque in eius tutela sodalitates; eius nomini 
augusto splendidae dedicatae aedes;- peregrinationes ad sacra- 
tiora eius templa actae frequentia religiosissima ; convocati coe- 
tus, qui ad eius gloriae incrementa deliberando incumbant; alia 
id genus, per se optima fausteque in futurum significantia. Atque 
id singulare est Nobisque ad recordationem periucundum, quem- 
admodum multiplices inter formas eiusdem pietatis, iam RO- 
SARIUM MARIALE, ille tam excellens orandi ritus, in opinione et 
consuetudine latius invalescat. Id Nobis, inquimus, periucundum 
est, qui, si partem curarum non minimam promovendo Rosarii 
instituto tribuimus, probe videmus quam benigna optatis No- 
stris adfuerit exorata Regina caelestis: eamque sic Nobis con- 
fidimus adfuturam, ut curas quoque aegritudinesque lenire velit 
quas proximi allaturi sunt dies. — Sed praecipue ad regnum 
Chrisüi amplificandum uberiora Nobis adiumenta ex Rosarii 
virtute expectamus. Consilia quae studiosius in praesentia ur- 
gemus, de reconciliatione esse dissidentium ab Ecclesia natio- 
num, haud semel ediximus: simul professi, felicitatem eventus, 
orando obsecrandoque divino Numine, maxime quaeri oportere. 
Id etiam non multo antehac testati sumus, quum per sollemnia 
sacrae Pentecostes, peculiares preces in eam causam divino 
Spiritui adhibendas commendavimus: cui commendationi magna 
ubique alacritate obtemperatum est. At vero pro gravitate rei 
perarduae, proque debita omnia virtutis constantia, apte facit 
hortamentum Apostoli: /nstate orationi (1); eo vel magis quod 


(1) Col. IV, 2. 

tali instantiae precandi suavius quoddam incitamentum bona 
ipsa coeptorum initia admovere videantur. Octobri igitur pro- 
ximo nihil sane fuerit, Venerabiles Fratres, neque proposito uti- 
lius, neque acceptius Nobis, quam si toto mense vos populique 
vestri, Rosarii prece consuetisque praescriptis, Nobiscum apud 
Virginem Matrem pientissimi insistatis. Praeclarae quidem sunt 
causae cur'praesidio eius consilia et vota Nostra summa spe 
committamus. 

Eximiae in nos caritatis Christi mysterium ex eo quoque lu- 
culenter proditur, quod moriens Matrem ille suam Ioanni disci- 
pulo matrem voluit relictam, testamento memori: Ecce filius 
tuus. In Ioanne autem, quod perpetuo sensit Ecclesia, designavit 
Christus personam humani generis, eorum in primis qui sibi ex 
fide adhaerescerent: in qua sententia sanctus Anselmus cantua- 
riensis: Quid, inquit, potest dignius aestimari, quam ut tu, Virgo, 
sis mater quorum | Christus dignatur esse pater et frater (1)? 
Huius igitur singularis muneris et laboriosi partes ea suscepit 
obiitque magnanima, consecratis in Cenaculo auspiciis. Christia- 
nae gentis primitias iam tum sanctimonia exempli, auctoritate 
consilii^ solatii suavitate, efficacitate sanctarum precum admi- 
rabiliter fovit; verissime quidem mater Ecclesiae atque magistra 
et regina Apostolorum, quibus largita etiam est de divinis ora- 
culis quae conservabat in eorde suo.-Ad haec vero dici vix potest 
quantum amplitudinis virtutisque tunc accesserit, quum ad fa- 
stigium caelestis gloriae, quod dignitatem eius claritatemque 
meritorum decebat, est apud Filium assumpta. Nam inde, divino 
consilio, sic illa coepit advigilare Ecclesiae, sic nobis adesse et 
favere mater, ut quae sacramenti humanae redemptionis pa- 
trandi administra fuerat, eadem gratiae ex illo in omne tempus 
derivandae esset pariter administra, permissa ei paene immensa 
potestate. Hinc recte admodum ad Mariam, velut nativo quodam 
impulsu adductae, animae christianae feruntur; cum ipsa fidenter 
consilia et opera, angores et gaudia communicant; curaeque 
ac bonitati eius se suaque omnia filiorum more commendant. 
Hinc rectissime delata ei in omni gente omnique ritu ampla 
praeconia, suffragio crescentia saeculorum : inter multa, ipsam 
dominam nostram,  mediatricem | nostram (2), ipsam reparatri- 


(1) Or. XLVII, olim XLVI. 
(2) S. Bernardus, serm. I in adv. Domini n. 5. 

cem totius orbis (1), ipsam donorum Dei esse conciliatricem (2). — 
Et quoniam munerum divinorum, quibus homo supra naturae 
ordinem perficitur ad aeterna, fundamentum et caput est fides, 
ad hanc ideo assequendam salutariterque excolendam iure ex- 
tolitur arcana quaedam eius actio, quae Auctorem edidit fidei, 
quaeque ob fidem beata est salutata: Nemo est, o sanctissima, 
qui Dei cognitione repleatur, nisi per te ; nemo est qui salvetur, 
nisi per te, o Deipara; nemo, qui donum ex misericordia con- 
sequatur, nisi per te (3). Neque is nimius certe videbitur qui 
affirmet, eius maxime ductu auxilioque factum, ut sapientia et 
instituta evangelica, per asperità tes offensionesque immanes, 
progressione tam celeri ad universitatem nationum pervaserint, 
novo ubique iustitiae et pacis ordine inducto. Quod quidem 
sancti Cyrilli alexandrini animum et orationem permovit, ita 
Virginem alloquentis: Per te Apostoli salutem gentibus praedi- 
caret..; per te Crux pretiosa celebratur toto orbe et adora- 
fur.. ; per te fugantur daemones, et homo ipse ad caelum re- 
vocatur; per te omnis creatura idolorum errore detenta, con- 
versa est ad agnitionem veritatis; per te fideles homines | ad 
sanctum | baptisma | pervenerunt, atque | ecclesiae | sunt | ubivis 
gentium fundatae (4).— Quin etiam sceptrum orthodoxae fidei, 
prout idem collauda vit doctor (5), praestitit illa valuitque : quae 
fuit eius non intermissa cura, ut fides catholica perstaret firma 
in populis atque integra et fecunda vigeret. Complura in hoc 
sunt satisque cognita monumenta rerum, miris praeterea modis 
nonnunquam declarata. Quibus maxime temporibus locisque 
dolendum fuit, fidem vel socordiá elanguisse vel peste nefaria 
errorum esse tentatam, magnae Virginis succurrentis benignitas 
apparuit praesens. Ipsaque movente, roborante, viri extiterunt 
sanctitate clari et apostolico spiritu, qui conata retunderent im- 
proborum, qui animos ad christianae vitae pietatem reducerent 
et inflammarent. Unus multorum instar Dominicus est Gusma- 
nus, qui utraque in re elaboravit, marialis Rosarii confisus ope, 
feliciter. Neque dubium cuiquam erit, quantum redundet in 
eamdem Dei Genitricem de promeritis venerabilium Ecclesiae 


(1) S. Tharasius, or. in praesent. Deip. 

Q2) In offic, graec, VII dec, Osoroxíov post oden IX. 
(3) S. Germanus constanlinop. or. II in dormit. B. M. V. 
(4) fiom. | contra — Nestorium. 

(5)16. 

Patrum et Doctorum, qui veritati catholicae tuendae vel illu- 
strandae operam tam egregiam dederunt. Ab ea namque,* sa- 
pientiae divinae Sede, grato ipsi fatentur animo copiam consilii 
optimi sibi defluxisse scribentibus ; ab ipsa propterea, non a se, 
nequitiam errorum esse devictam. Denique et Principes et Pon- 
tifices romani, custodes defensoresque fidei, alii sacris gerendis 
bellis, alii sollemnibus decretis ferendis, divinis Matris implora- 
vere nomen, nunquam non praepotens ac propitium sense- 
runt. — Quapropter non vere minus quam splendide Ecclesia 
et Patres gratulantur Mariae: Ave, os perpetuo eloquens Apo- 
stolorum, Fidei | stabile firmamentum, | propugnaculum | Ecclesiae 
immotum (1); Ave, per quam inter unius, sanctae, catholicae 
atque apostolicae Ecclesiae cives descripti sumus (2); Ave, fons 
divinitus scaturiens, e quo divinae sapientiae fiuvii, | purissimis 
ac  limpidissimis | orthodoxiam | undis | defuentes, errorum agmen 
dispellunt (3); Gaude, quia cunctas haereses sola interemisti in 
universo mundo (4). 


Ista quae Virginis excelsae fuit atque est pars magna in 
cursu, in proeliis, in triumphus fidei catholicae, divinum de illa 
consilium facit illustrius, magnamque in spem bonos debet omnes 
erigere, ad ea quae nunc sunt in communibus votis. — Mariae 
fidendum, Mariae supplicandum! Ut enim christianas inter na- 
tiones una fidei professio concordes habeat mentes, una perfe- 
ctae caritatis necessitudo copulet voluntates, hoc novum exo- 
ptatumque Religionis decus, sane quam illa poterit virtute sua 
ad exitum maturare. Ecquid autem non velit efficere, ut gentes, 
quarum maximam coniunctionem Unigena suus impensissimo 
a Patre flagitavit, quasque per unum ipse baptisma ad eamdem 
hereditatem salutis, pretio immenso partam, vocavit, eo omnes 
in admirabili eius lumine contendant unanimes ? Ecquid non 
impendere ipsa velit bonitatis providentiaeque, tum ut Ecclesiae, 
Sponsae Christi, diuturnus de hac re labores soletur, tum ut 
unitatis bonum perficiat in christiana familia, quae suae rmater- 
nitatis insignis est fructus ? - Auspiciumque rei non longius even- 
turae eá videtur confirmari opinione et fiducia quae in animis 
piorum calescit, Mariam nimirum felix vinculum fore, cuius 


(1) Ex hymno Graecor. Axattatoc. 
(2) S. Ioannes Damaso, or. in annum. Dei Genitricis, n. 9. 
(3) S. Germanus constantinop. or. in Deip. praesentatione, n. 14. 


(4) In off. B. M. V. 

firma lenique vi, eorum omnium, quotquot ubique sunt, qui 
diligunt Christum, unus fratrum populus fiat, "Vicario eius in 
terris, Pontifici romano, tamquam communi Patri obsequen- 
tium. Quo loco sponte revolat mens per Ecclesiae fastos ad 
priscae unitatis nobilissima exempla, atque in memoria Concilii 
magni ephesini libentior subsistit. Summa quippe consensio fidei 
et par sacrorum communio quae Orientem atque Occidentem 
per id tempus tenebat, ibi enimvero singulari quadam et sta- 
bilitate valuisse et enituisse gloria visa est; quum Patribus 
dogma legitime sancientibus, sanctam Virginem esse Deiparam, 
eius facti nuncium 4a religiosissima civitate exultante manans, 
una eademque celeberrima laetitia totum christianum orbem 
complevit. — Quot igitur causis fiducia expetitarum rerum in 
potente ac perbenigna Virgine sustentatur et crescit, tot veluti 
stimulis acui oportet studium quod catholicis suademus in ea 
exoranda. Illi porro apud se reputent quam honestum hoc sit 
sibique ipsis fructuosum, quam eidem Virgini acceptum gra- 
tumque certe futurum. Nam, compotes ut sunt unitatis fidei, ita 
declarant, ut huius vim beneficii se magni pro merito facere, et 
idem se velle sanctius custodire. Nec vero queunt praestantiore 
ullo modo fraternum erga dissidentes probare animum, quam 
si eis ad bonum recuperandum unum omnium maximum enixe 
subveniant. Quae vere christiana fraternitatis affectio, in omni 
vigens Ecclesiae memoria, praecipuam virtutem consuevit pe- 
tere ex Deipara, tamquam fautrice optima pacis etunitatis. Eam 
sanctus Germanus constantinopolitanus his vocibus orabat: Chri- 
stianorum memento, qui servi tui sunt: omnium preces com- 
menda, spes omnium adiuva; tu fidem solida, tu ecclesias in 
unum coniunge (1). Sic-adhuc est Graecorum ad eam obtestatio : 
O purissima, cui datum accedere ad Filium tuum nullo metu 
repulsae, tu eum ex or a, o sanctissima, ut mundo pacem im- 
pertiat et eamdem ecclesiis omnibus mentem adspiret : atque 
omnes magnificabimur te (2). — Huc propria quaedam accedit 
causa quamobrem nobis, dissentientium nationum gratia com- 
precantibus, annuat Maria indulgentias: egregia scilicet quae 
Wi ipsam fuerunt earum merita, in primisque orientalium. Hisce 
multum sane debetur de veneratione eius propagata et aucta : 


(1) In hist. in dormit, Deiparae. 
(2) Men. V maii, C&sotaxíov post od. IX de S. Irene V. M. 

ih his commemorabiles dignitatis eius assertores et vindices, 
potestate scriptisve gravissimi; laudatores ardore et suavitate 
eloquii insignes; dilectis simae Deo impératrices (1), integerrimam 
Virginem imitatae exemplo, munificentia prosecutae; aedes ac 
basilicae regali cultu excitatae. - Adiicere unum libet quod non 
abest a re, et est Deiparae sanctae gloriosum. Ignorat nemo, 
augustas eius imagines ex oriente, variis temporum casibus, in 
occidentem maximeque in Italiam et in hanc Urbem, complures 
fuisse advectas: quas et summa cum religione exceperunt patres 
magnificeque coluerunt, et aemula nepotes pietate habere stu- 
dent sacerrima s. Hoc in facto gestit animus nutum quemdam 
et gratiam agnoscere studiosissimae matris. Significari enim vi- 
detur, imagines eas perinde extare apud nostros, quasi testes 
temporum, quibus christiana familia omnino una ubique cohae- 
rebat, et quasi communis hereditatis bene cara pignora : earum- 
dem propterea adspectu, velut ipsa Virgine submonente, ad hoc 
etiam invitari animos, ut illorum pie meminerint quos Ecclesia 
catholica ad pristinam in complexu suo concordiam laetitiamque 
amantissime revocat. 


Itaque permagnum unitatis christianae praesidium divinitus 
oblatum est in Maria. Quod quidem, etsi non uno precationis 
modo demereri licet, attamen instituto Rosarii optime id fieri 
uberrimeque arbitramur. Monuimus alias, non ultimum in ipso 
emolumentum inesse, ut prompta ratione et facili habeat chri- 
stianus homo, quo fidem suam alat et ab ignorantia tutetur er- 
rorisve periculo: id quod vel ipsae Rosarii origines faciunt aper- 
tum. Iamvero huiusmodi quae exercetur fides, sive precibus 
voce iterandis, sive potissimum contemplandis mente mysteriis, 
palam est quam prope ad Mariam referatur. Nam quoties ante 
illam supplices coronam sacram rite versamus, sic nostrae sa- 
lutis admirabile opus commemorando repetimus, ut, quasi prae- 
senti re, ea explicata contueamur, quorum serie et effectu ex- 
ütit illa simul Mater Dei, simul mater nostra. Utriusque magni- 
tudo dignitatis, utriusque ministerii fructus vivo in lumine ap- 
parent, si quis Mariam religiose consideret mysteria gaudii, 
doloris, gloriae cum Filio sociantem. Inde profecto consequitur 
ut grati adversus illam amoris sensu animus exardescat, atque 
caduca omnia infra sé habens, forti conetur proposito dignum 


(i) S. Cyrill, alex. de fide ad Pulcheriam et sorores reginas. 

se matre tanta beneflciisque eius probare. Hac autem ipsa my- 
steriorum crebra fidelique recordatione quum ea non possit non 
iucundissime affici, et misericordia in homines, longe omnium 
matrum optima, non commoveri, idcirco diximus Rosarii pre- 
cem peropportunam fore, ut fratrum causam dissidentium apud 
ipsam oremus. Ad spiritualis maternitatis eius officium proprie 
id attinet. Nam qui Christi sunt, eo Maria non peperit nec pa- 
rere poterat, nisi in una fide unoque amore: numquid enim 
divisus est Christus ? (1) debemusque una omnes vitam Christi 
vivere, ut in uno eodemque corpore fructificemus Deo (2). Quot- 
quot igitur ab ista unitate calamitas rerum funesta abduxit, illos 
oportet ut eadem mater, quae perpetua sanctae prolis fecundi- 
tate a Deo aucta est, rursus Christo quodammodo pariat. Hoc 
plane est quod ipsa praestare vehementer optat; sertisque do- 
nata a nobis acceptissimae precis, auxilia vivificantis Spiritus 
abunde illis impetrabit. Qui utinam miserentis matris voluntati 
obsecundare ne renuant, suaeque consulentes saluti, boni au- 
diant blandissime invitantem : Filioli mei, quos iterum parturio, 
donec formetur Christus in vobis (3). — Tali marialis Rosarii 
virtute perspecta, nonnulli fuere decessores Nostri qui singulares 
quasdam curas eo converterunt, ut per orientales nationes dila- 
taretur. In primis Eugenius IV, constitutione Advesperascente, 
anno datà MCCCCXXXIX, tum Innocentius XII et Clemens XI; 
quorum auctoritate item privilegia ampla Ordini Praedicatorum, 
eius rei gratia, sunt attributa. Neque fructus desiderati sunt. 
Sodalium eiusdem Ordinis contendente sollertia; iique extant 
multiplici et clara memoria testati: quamquam rei progressibus 
diuturnitas et adversitas temporum non parum deinde offecit. 
Hac vero aetate idem Rosarii colendi ardor quem initio exci- 
tatum laudavimus, similiter per eas regiones animis multorum 
incessu Quod sane Nostris quantum respondet inceptis, tantum 
votis explendis perutile futurum speramus. — Coniungitur cum 
hac spe laetabile quoddam factum, aeque Orientem attingens 
atque Occidentem, eisdemque plane congruens votis. Illud spe- 
ctamus propositum, Venerabiles Fratres, quod in pernobili Con- 
ventu eucharistico, Hierosolymis acto, initium duxit, templi vi- 
delicet exaedificandi in honorem Reginae sacratissimi Rosarii; 


(1) Cor. LI, 13. 
(2) Rom. VII, 4. 
(3) Gal. IV, 19. 

idque Pa trae in Achaia, non procul a locis, ubi olim nomen 
christianum, ea auspice, eluxit. Ut enim a Consilio quod rei 
provehendae curandoque operi, probantibus Nobis, constitutum 
est, perlibentes accepimus, iam plerique vestrum rogati, colla- 
ticiam stipem omni diligentia in id submiserunt; etiam polliciti, 
se deinceps non dissimiliter adfore usque ad operis perfectio- 
nem. Ex quo satis iam est consultum, ut ad molitionem quae 
amplitudini rei conveniat, aggredi liceat: factaque est a Nobis 
potestas ut propediem auspicalis templi lapis sollemnibus cae- 
remoniis ponatur. Stabit templum, nomine christiani populi, mo- 
numentum perennis gratiae Adiutrici et Matri caelesti : quae ibi 
et latino et graeco ritu assidue invocabitur, ut vetera beneficia 
novis usque velit praesentior cumulare. 

Iam, Venerabiles Fratres, illuc unde egressa est Nostra redit 
hortatio. Eia, pastores gregesque omnes ad praesidium magnae 
Virginis, proximo praesertim mense, fiducia plena confugiant. 
Eam publice et privatim, laude, prece, votis compellare concordes 
ne desinant et obsecrare Matrem Dei et nostram : Monstra te 
esse Matrem! Maternae sit clementiae eius, familiam suam uni- 
versam servare ab omni periculo incolumem, ad veri nominis 
prosperitatem adducere, praecipue in sancta unitate fundare. 
Ipsa catholicos cuiusvis gentis benigna respiciat; et vinculis inter 
se caritatis obstrictos, alacriores faciat et constantiores ad su- 
stinendum religionis decus, quo simul bona maxima continentur 
civitatis. Respiciat vero benignissima dissidentes, nationes ma- 
gnas atque illustres, animos nobiles officiique christiani memo- 
res: saluberrima in illis desideria conciliet et conciliata foveat 
eventuque perficiat. Eis qui dissident ex oriente, illa etiam valeat 
tam effusa quam profitentur erga ipsam religio, tamque multa 
in eius gloriam et praeclara facta maiorum. Eis qui dissident 
ex occidente, valeat benificentissimi patrocinii memoria, quo ipsa 
pietatem in se omnium ordinum, per aetates multas eximiam, 
et probavit et muneravit. Utrisque et ceteris, ubicumque sunt, 
valeat vox una supplex catholicarum gentium, et vox valeat 
Nostra, ad extremum spiritum clamans: Monstra te esse Matrem! 


Interea divinorum munerum auspicem benevolentiaeque No- 
strae testem, singulis vobis cleroque ac populo vestro Aposto- 
licam benedictionem peramanter impertimus. 

Datum Romae apud Sanctum Petrum die v Septembris anno 
MDCccexev Pontificatus Nostri decimo octavo. 

EX $. CONGREGATIONE CONCILII 


MELE VITANA 


IURIS ELIGENDI PROCURATORES 


Die 27 Aprilis i895. 


Sess. 13 cap. 2 de Reform. 


COMPENDIUM FACTI. Ecclesia S. Helenae Imperatricis in 
oppido Birchircara Melevitanae dioecesis, ad instantiam Phi- 
lippi Borg, huius Ecclesiae Parochi, an. 1630 ab Urbano VIII 
Summo Pontifice, praevia Parochialis Ecclesiae perpetua sup- 
pressione ac extinctione in collegiatam erecta fuit, tredecim 
coalescens praebendis, nempe praepositura et duodecim cano- 
nicatibus , eidem omnimodae exemptionis ab Ordinario loci 
collato privilegio. 

Pro animarum cura, in Collegiata Ecclesia instituta fuit 
Vicaria perpetua, a praebendis canonicalibus distincta, in 
qua institueretur presbyter saecularis ipsius Parochialis et 
Collegiatae Ecclesiae perpetuus Vicarius. 

Harum Litterarum executioni non parvae obstiterunt dif- 
ficultates, donec post varias contentiones, S. Romana Rota 
decisione 9 Decembris 1637 declaravit, Pontificiam Consti- 
tutionem quoad exemptionem a loci Ordinario non esse exe^ 
cutioni de mandandam. 

Collegiata taliter instituta, aliae subortae sunt lites ca- 
nonicos inter et Vicarium, circa Ecclesiae administrationem 
et praeeminentiarum iura; quas ad auferendas contentiones, 
prouti narrat Benedictus XIV in Bulla /n Supremo Apo- 
stolatus, conventio, Episcopo mediatore, inita fuit anno 1687, 
qua Vicarii praebenda ad dignitatem evecta Archipresbyte- 
ratus, in Capitulum fuit cooptata, concessa praeeminentia 
super simplices canonicos. Innocentius XII ;notu proprio 
transactionem confirmavit, unde plenum habuit vigorem. 

Nihilominus exortis postmodum litibus inter Capitulum 
et Archipresbyterum super gubernio dictae Ecclesiae, refert 
idem Pontifex in dicta Bulla, quod ambae partes concor- 
darunt quod omme quod curam animarum et administra- 
tionem Sacramentorum ac bona ad praefatum  Archipresby- 
terum spectantia respiceret, ad dominum Archipresbyterum 
spectaret; gubernium vero oeconomicum dictae | Collegiatae 
Ecclesiae pro una ipsi Archipresbytero et pro altera gubernii 
huiusmodi | medietate Capitulo et Canonicis praefatis esset 
assignatum, quod quidem usque adhuc observatum, | nun- 
quam tamen a Sede Apostolica praefata confirmatum — fuit. 

Quum vero nihilo secius contentiones non quiescerent 
Canonicos inter et Archipresbyterum, idem Benedictus XIV 
in citata Bulla ad omnium litium et controversiarum an- 
fractus penitus tollendos ,  Archipresbyteratum — suppressit 
«ita quod deinceps dictae Collegiatae Ecclesiae animarum 
parochianorum cura Praepositurae praefatae annexa sit cum 
omnibus emolumentis et distributionibus... quibus tam eius- 
dem Collegiatae Ecclesiae Archipresbyter, quam Praepositus 
usque adhuc respective fruebantur et potiti fuerant, firma 
remanente apud eiusdem | Collegiatae Ecclesiae Praepositum, 
pro tempore existentem medietate gubernii oeconomici et ad- 
ministrationis omnium | ad dictam | Collegiatam | Ecclesiam 
spectantium, qua prius Archipresbyter | eiusdem | Collegiatae 
Ecclesiae fruebatur ». 

Gubernium vero Ecclesiae oeconomicum quod spectat, 
animadvertatur, nunc controverti, prima vice, videtur, inter 
Capitulum et Archiepiscopum, an hoc gubernium comprehen- 
dat tantum administrationem bonorum Massae Capitularis, 
an etiam proventus et reditus, tum Fabricae Ecclesiae, tum 
Piarum sodalitatum, Cappellarum, Altarium, leonum ibidem 
existentium et cuiusvis generis largitiones. Nam Archiepi- 
Scopus contendit, excepta Massa Capitulari, ad se omnium 
aliorum redituum pertinere administrationem, quare cum Ca- 
pitulum elegisset die 14 Nov. 1890 procuratorem bonorum 
Confraternitatis B. M. V. de Monte Carmelo in Collegiata 

Ecclesia erectae, ipse Episcopus alium Procuratorem die 26 
eiusdem mensis et anni elegit. 

Praeterea procuratori Lampadarum seu Fabricae a Ca- 
pitulo electo, Episcopus, inconsultis Praeposito et Canonicis, 
permisit in emphyteusim dare fundum ad praedictam Eccle- 
siam spectantem. 

Haec duo facta Canonici, quippe suorum iurium laesiva, 
ad S. C. C. solemne iudicium pertrahunt, adversus Episco- 
pum, liberam administrationem,quoad hos reditus,vindicantes. 
Episcopus vero securus quiescit in proprii iuris usu et expo- 
scit ut repellantur petitiones canonicorum. 


Disceptatio Synoptica 


DEFENSIO CAPITULI. Praemonitum fuit, patronos conve- 
nisse in duo concinnanda dubia, quae claritatis gratia iuvat 
referre, quaeritur: An ius eligendi et nominandi procura- 
tores pro administratione bonorum | Ecclesiae | Collegiatae 
competat Capitulo | eiusdem Ecclesiae Collegiatae, prout in 
casu. - Et quatenus affirmative. - An eisdem procuratori- 
bus competat ius affigendi edicta ad ineundas contractus 
emphuteuticos, in casu. 

Et quoad primum dubium, Capituli Advocatus ante omnia 
definit de quibus administrandis bonis agatur; ne ab ipsa 
nimis generica enunciatione aequivocandi sumatur occasio. 
Nulla quidem erit quaestio de bonis ad mensam capitularem 
spectantibus. Praeposito et Canonicis penitus assentitur Ar- 
chiepiscopus, ea per se posse administrare, et ad hoc pro- 
curatores deputare. Sed quaecumque alia bona, sive dotalia 
ipsius Ecclesiae, sive legata, aut Confraternitatum ibidem 
erectarum proventus, aut alio quovis titulo eidem Ecclesiae 
affecta, Archiepiscopus obstat quin ea per Capitulum et pro- 
curatores ab eo delectos administrentur. 

Quia, Episcopus sibi arrogat pacificam possessionem et 
perenne exercitium, notat patronus, quod non sit Ordinarius 
in ea manutenendus, cum eamdem possessionem, idemque 
possint ex adverso Praepositus et Canonici exercitium pro- 

bare. Quare ait, utraque pars titulum vel coloratura afferat, 
unde eiusmodi observantia sustentetur. Et cum Archiepiscopi 
postulatis, Praepositus et Canonici iuris sui exercitium, apo- 
stolicis sanctionibus roboratum et contraria numquam con- 
suetudine obsoletum, iam opposuerint, perspicuum est causam 
ad simplex possessorium non esse cohibendam. sed in peti- 
torio esse quoque praelibandam, iuxta tradita per De Luca 
De Benef. p. IL disc. 35, n. 3, qui Curiae stylum esse docet 
« ut concurrentia petitorium ac merita negotii principalis 
summatim reducantur pro gustu, ad effectum ut facilius idem 
possessorium decernendum sit illi, cui etiam bonum ius as- 
sistat, iuxta praxim in proximis terminis tentam per Rotam 
dec. 102* p- IO rec. et in aliis ». 

Iamvero contendit patronus, Episcopi intentionem iuri 
communi adversari, quia Episcopi non sunt iure communi 
ecclesiarum, beneficiorum aut bonorum quorumvis suae dioe- 
ceseos administratores, sed tutores, iuxta SS. Tridentinae 
Synodus ordinationes (Sess. HII, cap. 9 de Ref.); quae Or- 
dinarium loci exactorem constituit rationum, quas talium 
bonorum administratores eidem singulis annis reddere debent. 
« Administratores tam ecclesiastici quam laici Fabricae cu- 
iusvis ecclesiae, etiam Cathedralis, hospitalis, confraterni- 
tatis, singulis annis teneantur reddere rationem administra- 
tionis Ordinario ». 

Quod autem Episcopo Melevitano iure communi non com- 
petit, eo minus speciali indultum fuit concessione, contendit 
patronus. Quia nullum profecto vel ipse attulit eiusmodi ti- 
tulum, sed simplici facto institit pro manuten tione assertae 
suae possessionis. Litterarum revera meminit S. C. Episco- 
porum et Regularium sub 10 et 13 Martii datarum anno 1645; 
sed eae, quatenus existant, referuntur ad administrationem 
Mensae Capitularis. 

Longe autem melior est, iuxta patronum, conditio Ca- 
pituli, quae in tuto ponitur, tum Apostolicis Sanctionibus, 
tum ipsorum Episcoporum recognitionis subsidio. Non est 
hic sermo de exemptione ab Ordinario quae, utut a Bulla 

erectionis Ecclesiae Collegiatae concessa, abrogata censetur. 
Hoc unum quaerit, an supposita etiam ex parte Capituli 
diuturna observantia in eligendis et nominandis procurato- 
ribus pro administratione bonorum suae Ecclesiae, praeter 
Mensam proprie dictam Capitularem, adsit illi titulus ad 
eam observantiam roborandam. 

Atque heic praenotat quod, licet circa temporalem Col- 
legiatae Ecclesiae administrationem fere ab initio frequen- 
tissima extiterint dissidia, ea nunquam extitere inter Archie- 
piscopum et Capitulum. Quin et ipsos Episcopos, Melitenses 
antecessores, iugiter sollicitos fuisse constat, non ad captan- 
dum sibi eiusmodi ius, sed pro iurgiis inter Capitulum alios- 
que contendentes componendis. 

Ex deductis interim duplicem statuit conclusionem ora- 
tor: primam facti, alteram iuris. Conclusio facti est, quod 
inter multiplices et annosas controversias circa administra- 
tionem temporalem Collegiatae Ecclesiae S. Helenae et pro- 
curatorum eidem administrationi praeficendorum electionem, 
nulla unquam inter Episcopum et partes contendentes con- 
troversia fuerit; nulla unquam ab Episcopis fuerit Capitulo 
mota querela. Et conclusio iuris est quod praelaudatae Lit- 
terae Benedicti PP. XIV, quibus ea fuerunt studia sublata, 
statum fecerint et facere debeant contra quemcumque, qui 
Capitulum in exercitio oeconomici gubernii bonorum omnium 
ad dictam Collegiatam Ecclesiam spectantium, ad tramitem 
earum Litterarum, ex aequo simul a Praeposito et Canonicis 
capitulari ter gerendi, turbare praesumat. 

Eiusmodi autem conclusiones firmat ab indole controver- 
siarum quibus Pontificia rescripta finem imposuerunt. Quod 
Si ipse Episcopus (Canaves) eiusmodi simultates iuxta con- 
ventionem anni 1716 nisus est compescere; si certe de in- 
telligentia Episcopi (Alpheran) Pontifex Benedictus XIV ra- 
dicem earum simultatum extirpare aggressus, Archipresby- 
teratum de medio sustulit eiusque partes Praeposito dedit, 
ut una cum Canonicis universum oeconomicum Ecclesiae 
regimen ageret; si Apostolicas eas Litteras Melevitanus An- 

tistes absque ulla restrictione et exceptione executioni de- 
mandavit; aemulatorium est, iuxta patronum, lapidem hodie 
movere ad antiqua phantasmata resuscitanda, ad Apostolica 
Rescripta convellenda, ad maiorum sententiam retractandam. 

Deinde patronus advertit etiam iuris Capituli ex parte 
Episcoporum adesse recognitiones. Ac primum recenset ea 
quae praestitit Episcopus Rull, novis postmodum obortis con- 
tentionibus. Quarum vices a relato transactionis instrumento 
anni 1762 depromit. Itaque per transactionem electiones a 
Capitulo, ut antea, fieri, easque ab Episcopis confirmari, 
statutum fuit, concludit Orator. 

Huiusmodi argumentum roborat patronus afferens for- 
mulas confirmationis quae sic plerumque habentur. « Electio- 
nem de qua in precibus auctoritate nostra Ordinaria confir- 
mamus, mandantes preces, una cum praesenti nostro rescri- 
pto, registran, etc. ». 

Tantummodo  Procuratorum confirmationem reservatam 
fuisse Episcopis, insuper probat orator recolens electiones, 
quarum fidem faciunt authenticae tabulae Archivii Capitu- 
laris, ubi conspiciuntur, non summatim et in genere, sed 
notatis anno, mense, die et hora, eligentibus et electis ; 
quae singula singulis officia ; quantum temporis cuique assi- 
gnatum illis exercendis. Idque ab anno 1756 ad annum 1892. 
In quibus omnibus et convocatio praecedit Capituli, et con- 
venientium capitularium gradus, numerus designatur, et lo- 
cus electionis, eligendorum propositio, suffragia adepta, ac- 
ceptatio , recusatio declarantur. Et procuratores eliguntur 
Lampadis (idest Fabricae) et ad sarta tecta templi (Fabrica 
materiale delia Chiesa), ad censum sodalitatum et confra- 
ternitatum, ad eas altarium eticonum, ad alios quosque red- 
ditus specifice administrandos: ita ut omnia rite et solemni- 
ter, absque ullo Episcopi interventu, peracta exhibeantur. 

Quin, prosequitur Orator, et adest casus quo electio fiat 
in gratiam Episcopi, eaque ab Episcopo confirmetur 10 De- 
cembris 179.1. Ac petitioni Praepositi et Canonicorum pro 
electionis confirmatione sub .19 eiusdem mensis rescripsit 

Episcopus « Electionem de qua in precibus, auctoritate Or- 
dinaria confirmamus et approbamus, mandantes preces, una 
cum praesenti Nostro Rescripto, registran in actis etc. ». 

Quoniam Episcopus sese speciatim refert electioni procu- 
ratoris confraternitatis B. M. V. de Monte Carmelo, specia- 
lem adhuc super electione huiusmodi proponit Orator anim- 
adversionem. At reapse eam consuetudinem extitisse, et 
existere, iuxta patronum, probat schema authenticum Capi- 
tularium deliberationum. Quod ut clarius pateret, capitulum 
peculiarem addidit indicem singularium pro dicta confrater- 
nitate electionum. 

Demum oeconomicum regimen Capitulo competere Orator 
desumit ab actis Capitularibus ubi agitur de operibus ad sar- 
ciendum templum et filiales capellas ; de reparandis ornan- 
disque aedibus et altaribus, de picturis et statuis locandis, 
lisque perfectis suae sedi aptandis, de confraternitatibus eri- 
gendis, earumque administratione providenda; de Syndicis 
legatorum satisfactionis et missarum adventitiarum celebra- 
tionis curandae ; de reductione missarum petenda, proroganda 
vel non, de aedificiis ampliandis aut renovandis; de condi- 
ctione aedituum, eorumque expulsione. 


Postea patronus, ad secundum progressus Dubium : An 
eisdem procuratoribus competat ius affigendi edicta ad  in- 
eundos contractus emphyteuticos, in casu, notat emphyteu- 
ticos porro contractus alienationibus bonorum aequiparari, 
neminem ignorare. Nequeunt ergo absque Beneplacito Apo- 
stolico perfici, et absque omnibus solemnitatibus quae Bene- 
placiti Apostolici concessionem praecedunt aut concomitan- 
tur: inter quae adnumerantur experimenta, unde probetur 
contractus in utilitatem Ecclesiae, quo meliori modo conce- 
dere. Ut autem tales adhibeantur cautelae, conscientia one- 
ratur eorum, quorum interest eiusmodi inire contractus : at- 
que in casu Capituli conscientia oneratur. Superfluum itaque 
censet Orator inquirere quousque Procuratorum eius potestas 
extendatur. Eo usque porro extenditur, quousque a Capitulo 
mandatum accipiant. 

Quaestionem, de qua agitur in proposito dubio, iam nar- 
ravi, nempe Praepositum et Canonicos doluisse, Rev. Igna- 
tium Michalef procuratorem suum Lampadis, idest Fabricae, 
auctoritate Episcopi fundum in emphyteusim dedisse, eis 
inconsultis, immu contradicentibus. Notat patronus, quod, 
Praepositus et Canonici conquesti sunt, Procuratorem prae- 
dictum rem omnem, contra votum Capituli, cum Episcopo 
absolvisse: secus ac anteactis temporibus gestum comproba- 
tur. Quod cum Episcopus suo id egisse iure protestaretur, 
ipsi Ordinario, pro viribus restiterunt, quin ulla facta fuerit 
quaestio de affigendis edictis et de oblationibus apud Capi- 
tulum deponendis. Quare patronus putat, proposito dubio re- 
ponendum esse, nihil esse, innovandum. 


DEFENSIO ORDINARII. Advocatus contendit soli Episcopo 
competere ius nominandi et eligendi Procuratores pro admi- 
nistratione bonorum Ecclesiae Collegiatae, quia uti docet Bar- 
bosa in suo tractatu de officio et potestate Episcopi; pertinet 
ad iurisdictionem Ordinariam Episcopi primo subiectas ha- 
bere omnes et singulas personas suae Dioecesis cuiuscumque 
sint gradus et qualitatis . . . secundo omnes Ecclesias et pa- 
rochias, monasteria et hospitalia sub sua potestate, ac regi- 
mine habere, nisi aliud ex privilegio exemptionis contingat 
cap. Regenda 10. Tertio, res et bona ecclesiastica ac bene- 
ficia, et iura omnia Ecclesiarum, quod quaedam sub suo re- 
gimine continere cap. Nullus omnino 16, q. 7... . decimo 


sexto, res ecclesiasticas dispensare, ac moderari, sive earum 
omnium curam, et providentiam habere « de iis quae curae 
et off. Ep. demand. compendium, n. 45, 46, 47, 60 ». 

Atqui pergit Orator ecclesia Birchircarae nullimode est 
exempta a iurisdictione Episcopali ; non est profecto Abbatia 
aut Ecclesia, aut Collegiata Nullius. Nulla nimirum viget 
Summi Pontificis Constitutio, quae eximat Ecclesiam, et Ca- 
nonicos Birchircarae a iurisdictione Episcopi. Quare ait, fru- 
stra adversarios confugere ad Constitutionem Urbani VIII. 
Nam haec numquam fuit executioni mandata. 


Si vero exemptionem, argumentatur Patronus, Summus 

Pontifex non reapse concessit, nec eamdem Ordinarii loci con- 
cedere poterant; nam Episcopi iuxta communem doctorum 
sententiam, nec renunciare possunt proprio iuri, nec possunt 
concedere exemptionem absque Summi Pontificis auctoritate; 
prouti probat Barbosa « Exemptionem, ait, pleno iure Eccle- 
siarum a potestate Episcoporum concedi non posse Religiosis 
ab Episcopis et Praelatis inferioribus, sed solum a Romano 
Pontifice; quia inquiunt non posse Episcopos totam suam 
iurisdictionem in aliquam Ecclesiam, et visitationem ac re- 
liqua omnia pastoralia iura ab se abdicare ex cap. Cum Ve- 
nerabilis, de censibus, de off. et potest. Ep. part. 3, alleg. $9, 
num. 3 ». 

Et revera pergit Orator, nulla extat exemptio. Etenim, 
Constitutio Urbaniana numquam executioni demandata fuit 
ab Inquisitore, cui fuerat commissa pro executione; exinde 
contestata lite ab ipso Inquisitore, Capitulo Cathedrali et 
magno Magistro milevitani Ordinis coram supremo tribunali 
Rotae, haec decrevit non esse locum executioni Constitutionis 
Urbanianae quoad exemptionem ab episcopali iurisdictione. 

Deinde patronus provocat ad consuetudinem et observan- 
tiam nunquam interruptam in eadem Ecclesia Birchircarae, 
nemine contradicente. Porro observantia optima dicitur in- 
terpres legis fundationis ex Lotterio, De re benef. lib. 2, 
quaest. 11, n. 125. Card. De Luca De iurepat, disc. 60, n. 9, 
et maiorem omnium auctoritatem sibi vindicat, si, ut in casu 
sit ipsi fundationi proxima et coaeva, ex Pitonio Discept, 
eccl. disc. 159, n. 44, $ Habemus. Etenim notum est, con- 
suetudinem habere vim legis; ideoque rite servandam ius 
utrumque inclamat. 

His positis, quod observantia et consuetudo viguerit et 
vigeat, Orator observat hoc constare ex documentis, quibus 
liquet, et fit manifestum Episcopos semper exercuisse ius 
nominandi et eligendi procuratores pro administratione bo- 
norum ad Ecclesiam collegiatam spectantium, non solum in 
decursu visitationis pastoralis, sed etiam extra ipsam visi- 
tationem, quia semper administratores seu procuratores ele- 

gerunt pro bonis ven. Lampadum, altarium, sodalitatum in 
collegiata Ecclesia erectarum, quin unquam Capitulum sese 
opposuerit. 

Ad argumentum magis urgendum Patronus profert no- 
tulam electionum peractarum ab Episcopis pro tempore pro 
administratione bonorum dependentium a dicta collegiata 
usque ad annum 1889 in qua legitur « attenta renunciatione 
R. D. Can. Ignatii Micaleff ab officio procuratoris sodalitatis 
SS. Sacramenti, erectae in parochiali Eccl. et collegiata Bir- 
chircara, archiepiscopus Episcopus deputavit Ioannem Far- 
rugia actuarium magnae Curiae etc. ». 

Dein affert alterum documentum ex actis visitationis 
anni 1646, quo probatur Capitulum habere ius eligendi pro- 
curatores pro administratione bonorum mensae capitularis 
cum dependentia tamen ab Episcopo pro tempore. 

Deinde Orator ex ipsa confessione adversariorum opinatur 
suam intentionem firmare. Nam archipresbyter et Canonici 
collegiatae Birchircarae supplices dederunt preces Vicario 
Capitulari Melevitano, ut in revisione computuum, quos exhi- 
bent procuratores lampadum, altarium et sodalitatum, in 
Eccl. collegiata erectarum ad evitandas expensas, adhibeantur 
deputati et archipresbyter. Et Ordinarius tunc temporis re- 
scripsit, fiat, prout petitur ad nostrum beneplacitum. 

Quod procuratores Eccl. collegiatae, semper dependerint 
a moderatore dioecesis Melevitanae, probare intendit Advo- 
catus ex aliis supplicibus libellis recentis aetatis. Iamvero 
Praepositus parochus Birchircarae anno 1843 supplices dat 
preces antistiti Milevitano ut dignaretur facultatem conce- 
dere, donaria vendendi, ad effectum pretium erogandi in 
acquisitionem peristromatum (fappezzerie). Quae preces ite- 
ratas pluries fuere atque exhibita fuit notula donariorum a 
viro perito quare Episcopus rescripsit fiat iuxta relata. 

Si vero, ait Orator, per absurdam hypothesim enunciatae 
collegiatae concederetur nominatio et electio procuratorum, 
actum esset de bonis ad Ecclesiam spectantibus in Milevi- 
tana dioecesi. 

Demum patronus ad alteram secundi dubii descendens 
quaestionem, autumat Episcopo tantum competere ius man- 
dandi, ut alligantur edicta ad ineundos contractus emphyteu- 
ticos ; siquidem sicuti iuxta dictamina iuris communis com- 
petit soli Episcopo ius nominandi et eligendi procuratores 
bonorum Ecclesiae, etiam vigore- observantiae et consuetu- 
dinis vigentis ; ita soli Episcopo competit ius mandandi, ut 
edicta alligantur pro concessionibus emphyteuticis. 

Iuxta Oratorem, eadem est quoque observantia, et con- 
suetudo, quia ex notula concessionum, emphyteuticarum, 
patet Ecclesiam Collegiatam concessisse in emphyteusim, 
clausuram, ceu aiunt, ministerio Curiae episcopalis, quae 
processum explevit pro receptione oblationum, quae execu- 
tioni mandavit rescripta ss. Congregationum, praevia edicto- 
rum affixione, quin Capitulum Collegiatae verbum diceret. 
Idem dicit de fundis ad pia legata et fundationes spectan- 
tibus, qui vulgo /ampade, altari, etc. appellantur; adeo ut 
post relationem ipsius Eccl. Curiae S. Congr. Episcoporum 
et Regularium veniam concesserit per rescriptum pro exe- 
cutione commissum Ordinario Milevitano, sicuti semper pro 
Ecclesia cathedrali, aliisque Collegiatis locisque piis obser- 
vatum fuit. 

Ceterum, ait, has quaestiones inter sese esse ita conne- 
xas, ut secunda pendeat a prima. Admissa iurisdictione Epi- 
scopi super dicta Ecclesia collegiata, profecto apertissime 
consequitur in concessionibus emphyteuticis, Procuratores 
omnino pendere ab auctoritate Ordinarii, ad quem spectat ius 
ordinandi edictorum affixionem. 

Quocirca concludit Orator advertens, nullam sibi Capi- 
tulum vindicare posse ab Ordinario exemptionem, quia Ur- 
bani VIII Bulla executioni demandata non fuit; Bened. XIV 
vero Constitutio ; /n supremo Apostolatus, hanc concedere 
non intendebat et si quid privilegii quoad gubernium Eccle- 
siae oeconomicum impertire voluit, hoc fuit contraria con- 
suetudine cassatum. 


Quibus praenotatis, proposita fuerunt diluenda 

Dubia 


Il. An ius eligendi et nominandi procuratores, pro ad- 
ministratione bonorum Ecclesiae Collegiatae, competat Capi- 
tulo eiusdem ecclesiae, prout in casu. 

Et quatenus Affirmative ; 

IL An eisdem procuratoribus competat | ius affigendi 
edicta ad ineundos contractus emphyteuticos, in casu. 

RESOLUTIO. Sacra Congr. Concilii, re disceptata sub die 
27 Aprilis 1895, censuit respondere: Ad I. ex deductis af- 
firmative; ad ll. negative. 


c «38]^- 

CIRCA IUS ET MODUM PRAESENTANDI CANONICOS HONORARIOS 


Die 27 Aprilis 1895. 


Per summaria precum. 


COMPENDIUM FACTI. Ecclesia Nicolsburgensis S. Venceslao 
dicata in dioecesi Brunensi ad dignitatem Collegiatae insignis 
a Gregorio XV an. 1622 evecta fuit, instante Card. Fran- 
cisco, principe a Dietrichstein, Olomucensi Episcopo, qui in 
illa Praepositum et quatuor Canonicos institutos, praeter 
alios Ecclesiae ministros, ex integro do ta vit, ea tamen ad- 
dita lege, ut ius patronatus dictae Ecclesiae cum potestate 
nominandi et loci Ordinario praesentandi Praepositum et 
quatuor Canonicos, ipsi et ipsius utriusque sexus heredibus 
et successoribus Dominis et Principibus a Dietrichstein in 
Nicolsburg perpetuo servaretur. 

An. 1760 Ioannes Cechotti, Capituli Praepositus,quintum 
canonicatum fundavit; et non multo post Carolus, princeps 
a Dietrichstein, proventibus auctis, unum ex quinque cano- 
nicatibus ad dignitatem Decanatus evehendum curavit, quod 
factum est Bulla Clementis XIV, qui insuper Canonicos 
omnes existentes eorumque successores privilegio mozzetae, 
violacei coloris, perpetuo decoravit. 

Anno 1794 Imperator Franciscus II, rogante Carolo 
Ioanne, principe a Dietrichstein et consentiente loanne, 
Brunensi Episcopo Canonicis Nicolsburgensibus, duobus ho- 
norariis minime exceptis, ius insignium quorumdam attribuit, 
concedens singulis Canonicis eorumque successoribus, ut in 
perpetuum in vitta de collo pendente numisma gestare pos- 
sent, quod ad instar crucis efformatum, imaginem S. Ven- 
ceslai ex una parte refert et ex alia stemma  Dietrichstei- 
nianum cum inscriptione « Verbo et exemplo ». Quae insi- 
gnia sumptibus principis comparata et tamquam perpetuum 
peculium Capitulo relicta, Ioannes Episcopus Canonicis so- 
lemniter tradidit. 

De Canonicis honorariis huiusce Capituli, neque in prae- 
fata Bulla Gregorii XV, neque in litteris fundationis Car- 
din. Francisci, neque in primaevis vel posterioribus Capituli 
statutis ulla mentio reperitur. Prima eorum vestigia a. 1780 
apparent, quo Archiepiscopus Olomucensis Capitulum certius 
reddit, se ex voto Caroli principis de Dietrichstein, duos ab 
eo praesentatos honorarios canonicos admisisse, eisdem di- 
plomate nominationis expedito, qui proinde omnibus capituli 
privilegiis fruerentur. 

Anno 1785 Ioannes, princeps patronus iam asserit patri 
suo Carolo eiusque successoribus ab Archiepiscopo Olomu- 
censi ius duos nominandi Canonicos honorarios concessum 
fuisse ; unde Episcopus Brunensis, ad vacantem canonicatum 
praesentatum | acceptavit, ipsique diploma nominationis de 
more concessit. Alii autem aliis temporibus, eadem semper 
ratione servata, a principibus praesentati ab Episcopis con- 
firmati fuerunt, usquedum "Venceslaus, Brunensis Episcopus 
principi patrono se optare significavit, ne deinceps plusquam 
quatuor Canonicos honorarios nominaret, qui numerus usque 
adhuc servatus est, adhibita semper, in nominatione per- 
agenda, hac forma, ut quoad personam promovendi non loci 
id est Brunen. Episcopum, sed solummodo promovendi Or- 
dinarium consulerent. 


Haec autem exponit Episcopus Brunensis. « Dum autem 

ad recentissima usque tempora a loci Ordinario saltem con- 
firmationes petierunt, quam dein sequebatur per Capituli 
Praepositum numismatis illius supra descripti traditio, anno 
vertente (1894), Alexandrina principissa a Reusdorff-Die- 
trichstein nominationem canonici honorari a se peractam 
nonnisi curiae meae significari iussit, imo et numisma illud 
quod quamvis caesareae originis sit, insignis tamen ecclesia- 
stica distinctio Canonicorum Nicolsburgensium habetur, a 
Capitulo sub praetextu quodam sibi procuravit et ipsa neo- 
nominato canonico honorario tradidit, qui re inexpectata con- 
sternatus illud et acceptavit, quin sive nominans, sive no- 
minatus nominationis acceptationem petierit. Quapropter ego 
adhuc neque principissae rescribendum duxi, neque nomina- 
tionem ita peractam ullo modo agnoscendam. Quae quum 
omnia ita sint, nolo quidem ius illud nominandi Canonicos 
honorarios penes Collegiatam Nicolsburgensem, quorum nu- 
merus quatuor non excedat, quomodocumque a principibus 
de Dietrichstein acquisitum sit, ob tot iam annorum exer- 
citium impugnare, hoc autem ex ipsis Sanctitatis Vestrae 
Uteris nuper datis quoad Canonicos honorarios, mihi postu- 
latum videtur : 


l. ne in posterum nominationes, saepe iam dictae, incon- 
sulto fieri liceat Episcopo, in cuius dioecesi Collegiata sita 
est; necnon 

2. ut nominans abstineat ab omni actu, qui praepositis 
tantum ecclesiasticis competit; et tandem 

3. ut sive nominans sive nominatus teneatur nomina- 
tionis acceptationem petere a loci Ordinario ». 


Disceptatio Synoptica 


ANIMADVERSIONES EX OFFICIO. Quamvis Episcopus in du- 
bitationem adducere nolit, legitimum ex parte patroni ius 
praesentandi canonicos honorarios, tamen omnino sub silen- 
tio praetereunda non videtur quaestio ; an aliquo nempe le- 
gitimo titulo patronus, in casu, canonicos honorarios nomi- 
nandi sibi vindicet ius. — Eo magis haec inquisitio videtur 

necessaria, quia patronissa in suis allegationibus sibi praeci- 
pue arroget huiusmodi facultatem ex ipso titulo iuris patro- 
natus. Atqui haec illatio plane aliena est a quacumque iuris 
regula, nam ex reg. 28 luris in 6: « Quae a iure com- 
muni exorbitant nequaquam | ad consequentiam sunt tra- 
henda ». lamvero iuris patronatus privilegium derogat Or- 
dinarii Collatoris facultati, iure communi innixae, libere 
conferendi beneficia; quocirca patroni privilegium  praesen- 
tandi clericum ad beneficium, quippe iuris communis restri- 
ctivum est arctae interpretationis, adeo ut a iure nominandi 
titulares ad nominationem  honorarorium gradus minime 
fieri possit; prouti infertur ex decreto Concil. Trid. — Sess. 
25, cap. 9 De ref. 

Neque centenariam praescriptionem utiliter invocari posse 
videtur, nam quando praescribenti ius commune resistit non 
sufficit praescriptio centenaria, sed requiritur immemorialis 
uti aperte praecipit Bonif. VIII in celebri cap. 1 Deprae- 
script. in 6 edicens: « Nam licet ei qui rem praescribit Ec- 
clesiasticam si sibi non est contrarium ius commune vel 
contra eum praesumptio non habeatur sufficiat bona fides; 
uti tamen est ei ius commune contrarium vel habetur prae- 
sumptio contra ipsum, bona fides non sufficit, sed est neces- 
sarius titulus, qui possessori causam tribuat praescribendi; 
nisi tanti temporis allegetur praescriptio, cuius contrarii 
memoria non existat « nimirum, nisi adsit praescriptio irn- 
memorialis, prouti passim Canonistae in hunc effectum prae- 
scriptioni centenariae immemorialem opponunt. Ita Trident. 
Concil, ob resistentiam iuris communis, in cit. loco, decer- 
nit non posse praescriptione acquiri ius patronatus nisi, « ex 
multiplicatis praesentationibus, per antiquissimum temporis 
cursum, qui hominum memoriam excedat ». 

Proinde frustra sermo haberetur de modo exercitii huius 
iuris, cum videatur ipsum ius nullimode concedi posse. 

Sed ex alia parte adhaerendum videtur Episcopi sen- 
tentiae, qui satius putat in quaestionem non adducere ius 
praesentandi etiam Canonicos honorarios, relicta patrono iuris 

pacifica possessione. Re quidem vera Bonifacii VIII allata 
praescriptio est peremptoria pro casu, quo nullus adsit titulus, 
sed in themate  praescribenti suffragatur titulus coloratus, 
seu concessio patrono facta ab Archiepiscopo Olomucensi no- 
minandi Canonicos honorarios. Utique probabiliter id con- 
cedere non erat in Archiepiscopi facultate, nisi ponatur, ex 
Papae benigna concessione, hoc illi integrum fuisse, sed in 
hoc reperiri potest tituli defectus a praescriptione sanandus, 
quippe quae non verum, sed coloratimi titulum exposcit. 
Ita cum communi Reiffenstuel in Tit. Be praescriptione. 
Sed ipso iure admisso, de eius legitimo exercitio caven- 
dum est. Et reapse Episcopus praecipue conquestus « de modo 
quo ius hac ultima vice exercuit » patronus; petit « ne in 
posterum nominationes saepe dictae, inconsulto fieri liceat 
Episcopo, in cuius Dioecesi Ecclesia collegiata sita est ». 
Quod iure meritoque petere Episcopum, nemo inficias ibit; 
quum patrono ius sit clericum praesentandi, sed tituli in- 
stitutio collativa Episcopo competat iuris necessitate, etsi 
titulus tantum ad honorem conferatur. Patrono enim ius 
praesentandi ita competit « ut si clericum idoneum praesen- 
tet, Episcopus vel alius ad quem institutio spectat, eum ad- 
mittere et in beneficio instituere teneatur. Communis ac 
certa, arg. c. Nobis et toto Titulo De iuspatronatus -etc. » 
ita Reiffenstuel Z7it De lure patronatus n. 66. — Item 
evincitur ex it. De institutionibus — Lib. II Decret. 
Greg. XI. Praeterea cum agatur de Ecclesia collegiata requi- 
ritur etiam Capituli consensus uti decernunt Litterae sub 
forma Brevis, a. 1894 diei 29 Ianuarii, sub $ 1 (1) « Episco- 
pus seu Ordinarius, Ecclesiasticum quempiam virum alienae 
Dioeceseos Canonicum ad honorem nominatur us, praeter 
Capituli siti consensum, Ordinarii, cui nominandus subiici- 
tur, notitiam et votum obtineat, eumdemque Ordinarium in- 
signia edoceat ac privilegia, quorum usus nominando tribue- 
retur ». Exinde exauditur etiam Episcopi votum, ut « sive 


(1) Habes eiusmodi litteras Vol. XXVI, 449. 

nominans, sive nominatus teneatur nominationis acceptatio- 
nem petere a loci Ordinario ». 

Demum expostulat Episcopus « ut nominans abstineat 
ab omni actu, qui praepositis tantum Ecclesiasticis competit» 
alludens ad insignium traditionem, quam suo arbitratu facere 
ausa est patronissa; non obstante decessorum patronorum 
contraria consuetudine. Iamvero Episcopi intentionem iuri 
communi esse conformem arguitur ex Titulo — De institu- 
tionibus — ubi, distincta institutione tituli coilativa, ab in- 
stitutione quam realem vocant seu investit ur am, instaura- 
tionem, unanimi sententia docent, huiusmodi institutionem 
non patrono competere, sed ex iure decretalium  Archidia- 
cono, cap. — Ad haec — De off. Archid. — vel Decano seu 
Praeposito quoad canonicos in capitulum cooptandos, arg. 
cap. 7 — De concess. l^raeb. — Hodie Archidiaconi cum 
evanuerit antiqua potestas, institutio realis Episcopo solet 
reservari. At patronis minime competit, nisi ex privilegio 
Papae acquisierint, aut legitime praescripserint. Unde con- 
formis erat iuri communi mos, quem ita narrat Episcopus ». 
Dum autem ad recentissima usque tempora (patroni) a loci 
Ordinario, saltem confirmationem petierunt, quam dein se- 
quebatur per Capituli Praepositum numismatis... traditio etc. 

Quibus animadversis, quaesitum fuit quomodo preces es- 
sent dimittendae. 

RESOLUTIO. Sacra C. C. re disceptata sub die 27 Apri- 
lis 1895 censuit respondere: Affirmative, iuxta petitionem 
Episcopi. 

Ex QUIBUS COLLIGES: I. Nominationes, etiam Canonici 
titularis, fieri non posse inconsulto Ordinario loci, quo re- 
peritur Cathedralis aut collegiata Ecclesia. 

II. Patronis solam competere nominationem ad beneficium, 
minime vero institutionem in eodem aut insignium tradi- 
tionem ; cum id Episcopo competat. 

III. Ab eodem Ordinario loci petendam esse acceptatio- 
nem nominationis, sive a nominando sive a nominato. 

DISPENSATIONIS MATRIMONII 


Die 27 Aprilis 1895. 


Sess. 24, cap. 6 De ref. matr. 


COMPENDIUM FACTI. Lutetiae Parisiorum in Ecclesia vulgo 
« Notre Dame de Lorette » die 21 Aprilis 1890 legitimum 
contraxerunt matrimonium Robertus 28 annos natus et Ca- 
milla annorum undeviginti. At huiusmodi coniugium, quod 
fausto omine videbatur celebratum, non felicem habuit exi- 
tum. Etenim, nuptiali peregrinatione perdurante, coniuges 
maritale opus sunt aggressi, sed frustra, ut ipsi affirmant, 
quia mulier afficiebatur morbo vulgo vaginismo, ita ut ex 
viri contactu vaginae os magno cum dolore contraheretur, 
et violenta insuper nervorum contractio omnia eius membra 
pervaderet. Consuluerunt plures medicos, at remedia salu- 
taris artis nihil profuisse testantur sponsi, nec unquam in- 
terea maritalem perficere copulam potuisse. Tunc Camilla 
operationi chirurgicae mense Iunii anni 1891 se subiecit, sed 
frustra videtur, si coniugibus fides adhibenda sit iurantibus 
posthac pluries copulam pertentasse, sed incassum-. 


Disceptatio Synoptica 


DEFENSIO VIRI. Viri patronus suam defensionem a vagi- 
nismi descriptione incipit: « Le vaginisme, (inquiunt scri- 
ptores) n'est à proprement parler qu'un symptóme. Sous 
cette dénomination on comprend une excitabilité morbide 
(morbosa) du vagin, se traduisant par l'hyperesthesie de la 
vulve et du vagin, et par des contractions spasmodiques du 
constricteur de la vulve et parfois aussi des muscules du 
petit bassin et de l'organisme »*. Ita Sims, Carolus Schroe- 
der, Siaipson, Debout, Michon, Charrier, Marion, Scantoni, 
Courtg, | Hildebrandt, | Stafeicit, Brescky,  Budius,  alüque 
quamplurimi. Iure vaginismus appellatur « ut symptóme » ; 
nam plus quam morbus, est morbi manifestatio, est enim 
effectus qui causas aliquas praesupponit. Harum causarum, 

ut scriptores tradunt, aliae locales sunt, veluti « Tétroitesse 
de l'entrée du vagin, la dureté de l'hymen, certains parti- 
cularités dans la situation. des organes génitaux exter- 
nes etc. etc. » aliae autem generales, quae nempe cum phy- 
sicis mulieris conditionibus connectuntur. Phaenomena vero, 
quae ex vaginismo progigni solent, causarum naturam se- 
quuntur, maiorem scilicet vel minorem explicationem reci- 
piunt, prout vaginismus ex causis generalibus vel localibus 
profluit. Si enim vaginismus ex causis localibus procedit, 
tunc phaenomena, uti plurimum, muliebria non excedunt. 
Si autem e morbosa nervorum conditione, idest e causis hy- 
stericis oritur, tunc, praeter partium violentam coarctatio- 
nem et restrictionem « hyperesthesie et contraction spasmo- 
dique du vagin » phaenomena generalia habentur, quae ni- 
mirum morbi originem praeseferunt, veluti membrorum tre- 
mores et confractiones, vomitionum conatus, deliquia etc. etc. 
Vaginismus, ait Orator, difficultatem vel impossibilitatem 
penetrationis secumfert. «Cet état spasmodique, (inquit Ca- 
rolus Schroeder in suo Tract. Maladies des organes de la 
femme, traduit par E. Lauwers, pag. 530 et seq.) entraine 
la géne ou l'impossibilité des rapprochements sexuelles, et de 
lexploration digitale ». Attamen si ex causis localibus pro- 
cedit, quandoque remedia utiliter adhiberi solent. Sed si 
causis generalibus iungitur, tunc impossibilis propemodum 
curatio fit. Agitur enim non de partium, sed de totius cor- 
poris vitio, de indole, de natura mulieris, quam corrigere 
herculeus labor est). « D'autres fois, inquit idem Schroeder 
loc. cit, les cramps musculaires sont tellement intenses que 
l'introduction du doigt est absolument impossible. Ces cas 
sont plutót de nature psychique, et ils n'ont rien a voir 
avec les irritations traumatiques de l'entrée du vagin. Il 
suffit alors de la simple approche du doigt pour produire 
le spasme de groups musculaires. Lorsque une semblable 
personne vient à se marier tout rapprochement peut étre 
impossible ». 


Vaginismus, quo Camilla afficiebatur, prosequitur orator, 

huiusmodi indolis erat, connectebatur scilicet cum morbosa 
nervorum conditione, ac proinde maritales actus impossibiles 
reddere debebat ; ceu autumant Medici exploratores. 

Hisce praemissis, orator inconsummationis disputationem 
aggreditur, quam  manifestissimam esse autumat, quia in 
casu, praeter iuratam coniugum fidem, septimae manus te- 
stimonio confirmatam, praeter innumera argumenta admini- 
cularía a circumstantiis temporis, loci, personarum collecta, 
quae ex cap. laud. 5, lib. IV, tit. 14 de frig. et male f., 
ex Doctorum doctrina, ex S. C. C. consuetudine sufficerent, 
ut tuta conscientia in iudiciis super dispensatione sententia 
perferri possit, occurrit mulieris morbus, cuius natura et 
gravitas, invincibile pro dispensatione argumentum con- 
stituit. 

Profecto Robertus sub iurisiurandi fide affirmat matri- 
monium non fuisse consummatum. Viri confessioni, iuxta 
Oratorem, consonat mulieris iurata fides. 

Quanti autem in casu coniugum fides sit facienda, ex 
actis satis superque constare; adnotat patronus. Agitur enim 
de sponsis mentiri nesciis, de quorum sinceritate deponunt 
testes, pariter mentiri nescii. « Robertus, inquit Curia Pa- 
risiensis, nobis optime est notus, fideliterque officia chri- 
stianae religionis, in qua fuit accuratissime educatus, adim- 
plet ». Et alibi: Mei autem muneris esse duxi quam optimam 
de ipsius religione et veracitate attestationem proferre, sane 
semper fuit et est catholicae religioni addictissimus. In mi- 
non Seminario Parisiensi litteris, in catholica Universitate 
iuri civili operam dedit, honestissimam et religione plenam 
vitam semper duxit, et in hac causa maxima sinceritatis 
argumenta praebuit. 

Item ceteri omnes testes deponunt, quorum attestationes, 
ne orationis ambitum praetergrediatur, non refert. De ho- 
rum vero testium pietate et sinceritate amplissima edidisse 
testimonia, notat orator, parochum de Cabanaux, Episcopum 
Engolismensem, sodalium dominicanorum provincialem, et 
Curiam parisiensem scripsisse : « Libenter officiali nostro 

asseri timur affirmari ti, testes in hac causa adductos omnino 
fide dignos esse et nominatim testamur D. dynastam de 
Mackao deputatum in coetu legislativo gallico, et D. Jamet 
professorem in instituto nostro catholico Parisiensi, Nobis 
apprime notos, viros esse, de quorum integritate nec levis 
suspicio moveri potest ». 

Neque iuramentum credulitatis testes dumtaxat perhibent, 
urget advocatus, sed sub iurisiurandi sanctitate de  matri- 
monii non consummatione se moralem habere certitudinem 
asserunt. Iamvero qui non videt quanti ista solemnis affir- 
matio momenti sit, quippe quae ex testibus profluit, qui cir- 
cumstantiis interfuerunt, qui rerum vices propriis oculis in- 
spexerunt, qui, tempore non suspecto, confessiones coniugum 
exceperunt, qui connubii difficultates perpendere potuerunt? 
Compertum exploratumque in iure est, coniugum confessio- 
nes, tempore non suspecto habitas, plurimum ad demonstra- 
tionem inconsummationis conferre. lamvero in casu harum 
confessionum non interrupta series habetur, cui vim  adhi- 
bent adiuncta loci, temporis, personarum. Et revera, nu- 
ptiali adhuc peregrinatione perdurante, Camilla ad avuncu- 
lum litteras mittit, in quibus abnormes connubii conditiones 
describit. 

Post aliquot, a nuptiis initis dies, coniuges adire medi- 
cos coguntur. Mense Augusti, eiusdem anni, Camilla rusti- 
catum pergit apud coniuges de Rousiers, ibique hospites ab 
ea matrimonii inconsummationem discunt. 

Remedia a medicis adhibita in irritum cadunt, mulieris 
valetudo ingravescit ; consilio medici Petit, operatio chi- 
rurgica Parisiis peragitur, Camilla intacta reperitur. Ab 
operatione usque ad separationem duo anni labuntur. Sed 
per id etiam temporis, inquit patronus, non semel, sed plu- 
ries matrimonii inconsummati a coniugibus confirmatur. 
Idem apprehenditur, tum ex coniugum de Rousiers, tum 
ex matris et fratris Roberti, tum ex Camillae sororis, de- 
positionibus. Denique easdem confessiones, tempore non su- 
specto, accepisse a coniugibus testantur Domina Dardaillon, 

Dominus Guillot, Dominus Jamet, Revfidus Dom. parochus 
Chainiat. 

Sed potissimum adminiculare argumentum ex morbo Ca- 
millae, et testimoniis medicorum sive extraiudicialium, sive 
iudicialium erui censet orator. Et revera morbum matri- 
monii consummationi offecisse in primo matrimonii mo- 
mento, idest usque ad operationem chirurgicam, ex medi- 
corum testimoniis, qui eam peregerunt luculentissime patet. 

In secundo vero momento, idest ab operatione chirurgica 
usque ad separationem, probatio non minus plena est, iuxta 
patronum. Et revera, hic ratiocinatur, ut aliquod dubium 
super non consummatione haberi posset, demonstrari ex ad- 
verso deberet, post operationem chirurgicam physicas mu- 
lieris conditiones, ex quibus impossibilitas matrimonii con- 
summandi progignebatur, mutatas quoquo modo fuisse. Iisdem 
enim causis positis, iidem sequuntur effectus. Sed haec mu- 
tatio, praeterquamquod a iurata et non iurata coniugum 
fide, praeterquamquod a testium consonis depositionibus, ar- 
gumentisque innumeris, quae totum cohabitationis spatium 
complectuntur, et ex quibus luculentissime patet matrimo- 
nium in secundo momento, non secus ac in primo, incon- 
summatum permansisse, excluditur: 1. a natura morbi, qui 
cum physicas mulieris conditiones-afficeret, remediis locali- 
bus amoveri nequibat ; 2. excluditur ab impossibilitate prae- 
scripta a medicis operatoribus remedia adhibendi; quomodo 
enim Camilla in vigilia « speculo » uti potuisset, si sopore 
artificiis inducto, muliebrium contactus, membrorum confra- 
ctiones excitabat ? 3. excluditur a dubiis ipsorum medicorum 
super operationis effectibus « la dilatation et le traitement 
indiqué aprés l'opération étaient le seul moyen, qui put 
guérir Mme. Camille et encore l'efficacité était elle incer- 
taine, c'est le seul moyen de guérir le vaginisme et encore 
n'est il pas infallible » ; 4. excluditur postremo a testimo- 
niis medicorum sive iudicialium, sive extraiudicialium, et a 
quibus satis superque liquet morbosum mulieris statum, 
post operationem chirurgicam eumdem  permansisse, eoque 


PARISIEN. 159 
posito, impossibilem prorsus matrimonii inconsummationem 
fuisse. 

Immo, arguit Orator, in secundo momento difficultates 
matrimonii consummandi auxerunt ; hoc confitetur Camilla 
et autumant medici. 

Nec minori evidentia, subdit advocatus, deponunt medici 
iudiciales, qui de mandato Curiae parisiensis, mulierem in- 
spexerunt. 

Post haec patronus causas dispensationis enumerat, et 
primam in insuperabili coniugum aversione consistere ait. 
Corrad. in praxi disp. 46, 8, cap. 3, n. 33. Camilla vi- 
rum fastidii, odit: « Ma niéce a fini pour prendre son mari 
en aversion ». Robertus intimo repugnantiae sensu contra 
mulierem fertur. Ambo autem coniuges cum septima manu 
propinquorum fatentur impossibilem reconciliationem esse, 
immo detrimentosam. 

Altera causa in pertinacia morbi habetur. Prudentia 
vetat quominus coniuges vitam simul degant. Tertiam re- 
ponit in iudicio separationis apud laicum tribunal a muliere 
inchoato, quodque iam publice innotuit. 

Postremo demum in spirituali utilitate petentis dispen- 
sationem, quae plurimi habetur a Perez JDe matrim, in 
disput. 20, sect. 7, num. 11; a Sacra Rota in decis. ó6, 
sect. 7 post sec und. vol. Farinae, et a pluribus relatis re- 
solut. Sac. Congregationis Concilii. 

ANIMADVERSIONES DEFENSORIS SACRI VINCULI. EX altera 
autem parte sacri vinculi defensor, ad valorem matrimonii 
contra actorem tuendum, exoritur ab examine medentium 
testimoniorum et in primis refert attestationes — peritorum, 
Francisci Hallopéan, Rodulphi Labusquiére et Alphonsi Pe- 
chin, qui Camillae curationem adhibuerunt. Ex hoc examine 
infert non plene evinci' incommodum de quo agitur. 

Quae hucusque de asserta inconsummatione ex ore me- 
dicorum audivimus, observat matrimonii vindex, respiciunt 
solummodo quatuordecim primos menses coniugalis cohabi- 
tationis. Igitur considerandum etiam est, an coniuges coi- 

verint a mense iunio 1891 ad mensem augustum 1893, seu 
postquam Camillae cunnus a medicis Labusquiére et Pechin 
medicali operatione dilatatus est. Parisienses inquisitionis 
moderatores hac de re percontati sunt tres praefatos medi- 
cos, a Camilla ad curationem adhibitos, atque insuper duo- 
bus aliis peritis medicis explorationem corporis mulieris spe- 
ciali concinnata instructione commiserunt. 

Sed medentium responsiones, prosequitur defensor, non 
eae sunt, quae ad rem desiderantur, quia haesitatione co- 
mitantur. 

Magis magisque haesitabundos sese exhibent, prosequitur 
defensor, medici Bucquoy et Ferrand a iudice exhibiti. 

Neque coniugum confessio, ait vinculi tutor, etsi septima 
manus illos omni fide dignos renuntiet, difficultate caret. 
Nam coniuges concordes quidem inter se sunt, dum affirmant 
matrimonium inconsummatum mansisse : et hoc mirum non 
est, quia matrimonium dissolvi uterque exoptat. At unius 
coniugis confessio cum confessione alterius pugnat in iis, in 
quibus utilitas unius, alterius coniugis secumfert incommo- 
dum : quod profecto haud contingeret, si coniugibus esset 
veritatis amor, si septima manus, quae proclamat coniuges 
mentiri nescios, a studio partium immunis foret. 


Et ideo si vera, ait defensor, enarrat Camilla, decantatus 
vaginismus fabulis accensendus est: Robertus in Camillam 
saeviebat more brutorum; hasce ob saevitias dissociati sunt 
coniuges Robertus et Camilla: quae fuerit Roberti cum Ca- 
milla conversatio, non ex Roberto, neque ex adductis te- 
stibus deprehendere licet, sed manet alta mente repostum : 
et Robertus vera tum refert, cum affirmat: « Ce que fut 
ma vie pendant neuf mois, Dieu seul le sait ». 

Neque causa est cur Camillam potius quam Robertum 
a veritate deflectere ipse existimet. Testes enim omnes eo- 
dem modo veridicitatem sponsorum proclamant. 

Observat tandem matrimonii vindex, fidem adhibendam 
non esse coniugibus in iis, quae unanimi consensu fatentur 
in proprium commodum, uti merito Sánchez vult; « Con- 

Septimae autem manus iuramentum necessarium quidem ma- 
trimonialibus in causis semper fuit. At nemo facile credet, 
confessionem coniugum septimae manus iuramento firmatam 
sufficere. Profecto neque in parvis quaestionibus iudex con- 
fidere solet in confessionibus et iuramentis interesse haben- 
tium, etsi agmina testium inducant, qui ipsos omnimoda 
fide dignos proclament. 

Quibus hinc inde relatis, sequens dirimendum fuit pro- 
positum 


Dubium 


An sit consulendum SSmo pro dispensatione a  matri- 
monio rato et non consummato in casu. 

RESOLUTIO. Sacra O. C. re discussa sub die 27 Aprilis 1895, 
censuit respondere : Affirmative, vetito mulieri transitu ad 
alias nuptias, inconsulta S, Congregatione. 

IURIUM PAROCHIALIUM 


Die 27 Aprilis 1595. 
Conc. Trid. c. 11 De ref. 

COMPENDIUM FACTI. Hortatu Patris Timothei de Maffei 
piissimi viri, sub anno 1450, civitatis Cremonensis Senatus 
deliberavit, saeva in ea provincia grassante peste, magnum 
Hospitale instituere et aedificare sub invocatione Beatae 
Mariae V. de Pietate. Quod ut perficeretur, opportunum visum 
est a Summo Pontifice Nicolao V veniam impetrare uniendi 
novo Hospitali bona parvorum Hospitalium in civitate et in 
Dioecesi disseminatorum f itemque efflagitare ut Pontifex di- 
gnaretur honestare novum Hospitale privilegio exemptionis 
ab Ordinarii iurisdictione prouti ab Urbano VI concessum 
fuerat Hospitalibus Florentiae et Senae erectis, tunc tem- 
poris celeberrimis. 

Acta, Tom. XXVIII, fase. COOXXVII. 11 


162 CREMONEN. 

Pontifex Nicolaus V benigne annuit per Bullam « /nter 
universa » anni 1451 decernens quatenus « in aliquo eiusdem 
civitatis loco congruo, et honesto unum Hospitale cum Ora- 
torio, sive cappella, domibus, cimiterio, aliisque necessariis 
officinis sub vocabulo Beatae Mariae Virginis de Pietate 
ad instar, et similitudinem Floren, et Senen. Hospitalium 
praedictorum, seu alias prout magis eidem Communitati, et 
Civibus placuerit, de bonis propriis fundandi, et construendis 
seu fundari, et construi faciendi, Dioecesani loci, et cuius- 
libet alterius desuper licentia nullatenus requisita, plenam, 
et liberam licentiam pariter, et facultatem elargiri ...... 
Quodque Communitas, et Cives praedicti in electione depu- 
tandorum ipsique deputandi, in eiusdem fundandi Hospitalis, 
iliusque bonorum, ac pauperum Regimine, et Gubernatione, 
privilegiis, statutis, et consuetudinibus alterius ex Floren, 
et Senen. Hospitalibus praefatis, seu cuiuslibet ipsorum uti, 
et gaudere, nec non quaecumque incerta, et male oblata, 
ac pauperibus Christi, et ad pias causas, legatariis, seu lo- 
cis non expressis, legata, quae in civitate, et dioecesi prae- 
dictis infra tempus a iure statutum debite executioni hactenus 
demandata non fuerunt, petere, exigere, recipere ac in con- 
structionem, et fabricam huiusmodi convertere libere, et licite 
possint, et valeant concedere, eft indulgere auctoritate nostra ». 

Hac fruens institutione Hospitale magis in dies auge- 
scebat, donec ob nimis auctum infirmorum numerum sub 
anno 1750, quia Coemeterium et Oratorium intra Hospita- 
lis septa constructa, non amplius novis necessitatibus suf- 
ficiebant, alia Ecclesia sub titulo S. Facii et appositum coe- 
meterium in quodam fundo Pii Loci extructa fuerunt e 
fronte veteris aedificii, sed ab eodem per interiectam publi- 
cam viam, vulgo dei F oppone seiuncta. Haec nova Ecclesia 
jam saecularium discordiarum fuit seminarium, prouti modo 
praesentis quaestionis est obiectum. 

Nam in primis parochus s. Prosperi et s. Sepulchri, 
in cuius territorio s. Facii Ecclesia fuerat fundata, coepit 
sibi in eamdem ecclesiam vindicare parochialem  iurisdi- 

ctionem , quare ad sedandam discordiam anno 1777 Re- 
ctores Hospitalis, Episcopus et parochus quamdam inierunt 
concordiam qua recognitum fuit, ecclesiam s. Facii imme- 
diate subiectam esse Episcopi iurisdictioni. 

Verum initio huius saeculi ob decreta Napoleonis I pa- 
roecia s. Sepulchri suppressa, ecclesia unita fuit paroeciae 
Ss. Abundii, cuius parochus iterum contendit ad sibi arro- 
gandam iurisdictionem in ecclesiam s. Facii, innixus prae- 
cipue rationi decretorum Iosephi II et Napoleonis I Impera- 
torum, qui paroeciarum fines et iura omnino immutaverant 
et determinaverant. — Re quidem vera Curia episcopalis 
et Moderator Hospitalis anno 1831 quamdam conventionem 
concinnarunt, cuius fundamentale principium erat recogno- 
scere ob decreta Iosephi II 1789 et Napoleonis I 1806 Ho- 
spitale amisisse omne ius parochialitatis, deinde submissum 
fuisse parocho s. Abundii. 

Haec conventio, uti patet, parocho s. Abundii cessit non 
modo ecclesiam s. Facii quasi ecclesiam subsidiariam, sed in 
ipsum Hospitale eiusdem parochi extendit iurisdictionem seu 
in infirmos ibi degentes, et in cappellanos. 

Verum postea, prono alveo, alia fluxit quaestio a parocho 
Ss. Abundii agitata et ad trutinam revocata, consentiente 
Curia, a delegato provinciali Imperialis Gubernii; nempe an 
omnes infirmi et personae Hospitali inservientes, an non- 
nulli tantum stabile inibi foventes domicilium parocho sancti 
Abundii essent subiecti. 

Quaestioni responsum fuit: ad parochum pro tempore 
Ss. Abundii pertinere iurisdictionem paroecialem super perso- 
nis et familiis iugiter morantes in Nosocomio et annexis 
locis piis: assistentiam infirmorum ad tempus ibi excepto- 
rum, pertinere ad spirituales assistentes Hospitalis. 

Anno 1854 per decretum Antonii Novasconi Episcopi 
cremonensis  Cappellanis presbyteris saecularibus  suffecti 
fuerunt RR. PP. Camilliani, infirmis ministrantes, consen- 
tiente Parocho s. Abundii, qui suorum iurium plenam re- 
cognitionem a Patribus obtinuit. 

At parvo post tempore cum PP. Camilliani Hospitalis 
servitium dereliquerint, iterum saecularibus presbyteris in 
cappellanos adhibitis, etiam veteres controversiae denuo ex- 
citatae sunt Cappellanos inter et Parochum s. Abundii. 

Ad has finiendas s. Abundii Parochus institit apud Epi- 
Scopum petens ut sententia iudiciali recognosceret ius Paro- 
chi s. Abundii in Hospitale ad perpetuum silentium  Cap- 
pellanis imponendum. 

Episcopus ad examen revocatis instrumentis, quibus Mo- 
deratores Hospitalis fassi erant et ratum habuerant, sancti 
Abundii paroeciam frui iure parochialitatis in Ecclesiam s. Fa- 
cii, uti subsidiariam et in ipsum Hospitale eiusque Cappel- 
lanos die ] Augusti 1864 sententiam protulit omnino favo- 
rabilem Parochi intentioni. 

Nihilo secius postea supersedere debuit huius sententiae 
executioni, obiicientibus Cappellanis, tabulas fundationis Ho- 
spitalis pessumdatas fuisse, obiectio magni ponderis visa est 
eidem ordinario , adeo ut pene mentem suam mutaverit 
quam rogatus fuit de voto a S. C. C. apud quam Mo- 
deratores Hospitalis recursum habuerant. 

Exinde S. C. C. die 9 lunii 1892 ita respondendum 
censuit : « Nihil esse innovandum : Cappellani perseverent 
in curae animarum exercitio,  independenter a Parocho, 
prout hucusque gestum est; et imponendum partibus  si- 
lentium  ». 

Sed nec huic responso partes acquieverunt, inter se acri- 
ter contendentes, quasnam functiones Parocho s. Abundii in 
Ecclesia s. Facii peragere fas esset. 

Contentiones dirimere arbitratus est Episcopus per suum 
decretum die 26 Septembris 1893, distinguens faxative fun- 
ctiones a Cappellanis et a Parocho s. Abundii respective in 
Ecclesia s. Facii praestandas. 

Nihilominus cum exoptatus animorum consensus, inter 
Cappellanos et Parochum obtineri non potuerit, iterum apud 
S. C. C. partes institerunt ut, servato iuris ordine, quae- 
stio definitive absolveretur. 

Disceptatio Synoptica 


DEFENSIO CAPPELLANORUM. Pii Loci Cappellani, per con- 
stitutum advocatum, haec praecipue proferunt. Patronus, exa- 
minata- Nicolai V. Bulla, exemptionem ab Ordinarii iuris- 
dictione concedente, narrat quod aedificata Ecclesia s. Facii 
et adnexo Coemeterio Pii Loci, Rectores supplici porrecto 
S. C. Rituum libello, exposuerunt quod, cum praefatum 
Hospitale immediate subiectum fuisset s. .Sedi, propterea 
facultatem exposcebant, quatenus benedictionem dicti novi 
Coemeterii et Oratorii Rmo Ordinario committere dignare- 
tur. Quae facultas impertita fuit die 12 Septembris 1761. 

Hinc, concludit: 1.?^ Quod quum dictum Coemeterium, 
Oratoriumque, constituta fuerint aere proprio, ac in utilita- 
tem commodumque dumtaxat Hospitalis, nec non in suo ter- 
ritorio, ideo sunt iuris ac proprietatis exclusive eiusdem. 
Unde non sine gravi iustitiae laesione, potest quis contra 
ista inconcussa iura aliquid moliri. — 2.? Quod cum facultas 
delegandi Episcopo benedictionem Coemeterii expetita fuit 
a s. Sede, dum ex iure communi huiusmodi benedictiones 
competunt Ordinariis, luculentissime idcirco evincitur, Hospi- 
tale, eiusque Coemeterium cum Oratorio, etiam anno 1761 
ab omni auctoritate Episcopi exempta fuisse. Quod a for- 
tiori profecto dicendum est, relate ad iurisdictionem  Pa- 
rochi loci. 

Ex eo quod ecclesia s. Facii non est intra septa hospi- 
talis (bene vero intra muros coemeterii), et in fronte hanc 
inscriptionem habet: « Oratorio pubblico del Civico Ospedale 
maggiore », Parochus s. Abundii sustinere contendit, ple- 
nam iurisdictionem in eadem sibi competere. Sed, orator 
advertit quod hospitale est omnino privilegiatum atque exem- 
ptum; quod dicta Ecclesia s. Facii cum coemeterio sunt de 
lIurepatronatus et proprietate eiusdem hospitalis, atque in 
bonum et commodum infirmorum; et cum ius parochialita- 
tis inhaereat eidem hospitali, ecclesia s. Facii revera non 
est, nisi subsidiaria nosocomii, vel potius sedes in qua fun- 

ctiones peraguntur. Praeterea, inquit, etiam iure communi 
nullam competere iurisdictionem parocho s. Abundii. 

Quippe neminem latere ait, fundatione, constructione et 
dotatione iuspatronatus acquiri, itemque reale nominari si 
fundo adhaereat; Gagliardi de iure patr. c. 3, $ 1I. — Item 
certum in iure esse, ecclesiam parochialem nulla iurisdictione 
pollere super aliis ecclesiis intra paroeciae fines extantibus, 
et oratorium de iure patronatus laicorum, a parocho non 
pendere circa functiones, quae parochiales non sint, nisi paro- 
chus speciali iure vel privilegio gaudeat; Cap. ult. de offic, ar- 
chid, cap. Dilectus de Capel. Monac. — Id etiam evincit 
ex decreto urbis et orbis diei 10 Decem. 1703 S. C. Rituum; 
ad cuius decreti formam saepe saepius S. C. C. similes 
quaestiones resolvit, praesertim in Reatina SS. Functionum 
13 lanuarii 1854. 

Item in altera Marsorum | SS. | Functionum | 26 lunii 
1858, in qua ad dubium: « An liceat patronis Vetoli cele- 
brare Missas solemnes aliasque sacras functiones non paro- 
chiales, in eorum — pubblico Oratorio — per capellanum 
aliosque presbyteros, independenter a parocho » ; responsum 
fuit: « Affirmative ad formam decreti urbis et orbis S. C. 
Rituum diei Decembris 1703 ». 

Accedens patronus ad examen sententiae ab Ordinario 
pronunciatae anno 1884 ait, aperte nullius esse valoris quippe 
innixa documentis aeque nullius ponderis, prouti argumen- 
tantur ipsi moderatores hospitalis. 

Animadvertit orator, Hospitalis administratores nunquam 
permisisse, neque permittere ut iura pii loci laederentur. 
Hac de causa S. C. O. sub die 9 lulii 1892, circa huius- 
modi controversiam, rescripsit: « nihil esse innovandum ; 
capellani perseverent in curae animarum exercitio indepen- 
denter a parocho, prout hucusque gestum est et imponendum 
partibus silentium ; idque Episcopo notificetur ». 

Parochus vero, prosequitur patronus, non modo non con- 
ticuit, neque acquievit dictae decisioni; sed potius minatus 
est capellanos poena incurrendi in censuras Bullae Aposto- 

licae Sedisj nisi decretis Episcopi parerent, prout in eius 
libello S. O. C. misso sub die 3 Decembris 1893. 

Quo libello innuit, usum Ecclesiae s. Facii esse apud 
Cappellanos quoad functiones sacras quae respiciunt personas 
morantes in Hospitali eodem; pro aliis vero functionibus 
usum Ecclesiae pertinere ad Parochum s. Abundii. 

Sed hic quaerit orator: quomodo vel quo iure ea omnia 
peracta sunt, cum hospitale gaudeat immunitate, et ecclesia 
s. Facii sit de iurepatronatus et proprietate eiusdem ? 

Quomodo potest eadem res et in eodem tempore exclu- 
sive ac unice inservire vel esse duorum pro usibus con- 
trariis ? 

Dein patronus memoratis assiduis contentionibus quibus 
inter se dimicant capellani hospitalis et s. Abundii parochus, 
ob mixtum servitium ecclesiae s. Facii, narrat ab antiquo 
adesse in ecclesia s. Facii aliquod Sodalitium erectum, « Pia 
Unione » nuncupatum, quod a rectoribus Hospitalis semper 
moderatum fuit. Quum vero plurimis abhinc annis, rector 
tunc temporis nimis gravatum a spiritualis regimine infir- 
morum se sentiret, permisit parocho s. Abundii sibi assu- 
mere directionem eiusdem Piae Unionis. Ex occasione autem 
huiusmodi Sodalitii modernus parochus, non modo regimen 
ipsius Pii Operis sibi exclusive competere praetendit; sed 
etiam in eadem ecclesia quotiescumque ei libuerit accedere 
praesumit. Quapropter regentes hospitalis rectori, seu capel- 
lano maiori praeceperunt, ut dictum sodalitium, de consensu 
superioris ecclesiastici, transferretur in aliam ecclesiam. 

Verum patronus, ut funditus s. Abundii parochi inten- 
tionem avertat, contendit ius parochialitatis apud ipsum Ho- 
spitale residere quod exercetur in ecclesia s. Facii, ad hoc 
ab ipso Pio Loco erecta. In propositum suum ita argumen- 
tati orator. Quod ius parochialitatis olim extiterit penes 
Hospitale de quo agimus, non ambigitur neque ulla est quae- 
stio ; cum etiam ab ipso parocho adversario libenter admit- 
tatur. Superest itaque, inquirere, utrum revera parochialitas 
ablata fuerit Hospitali, progressu temporis, an potius posthac 

perseveravit. Parochus asserit cessasse ius parochialitatis 
usque ab anno 1788 per decretum imperiale Iosephi II, quo 
praecipiebatur, ut paroeciae meliori ordine distribuerentur. 

Item anno 1805, die vero 13 Novembris, alia paroeciarum 
distributio facta fuit ab Episcopo Homobono Ofiredi, qui ad 
octo tantum parochias in civitate Oremonen. reduxit. — 
Sive autem in primo elencho paroeciarum partitionis, sive 
in secundo, ne verbum quidem expressum fuit circa prae- 
tensam paroeciae hospitalis suppressionem ; sed nec de unione 
eiusdem paroeciae Hospitalis et ecclesiae s. Facii alteri pa- 
roeciae. 

Igitur in decretis atque elenchis novarum paroeciarum 
distributionum, paroecia Hospitalis expressa non fuit, neque 
tamquam suppressa, nec tamquam unita alteri paroeciae. 
Quapropter asseveratio parochi, quod parochia hospitalis sup- 
pressa fuit sub annis 1788 et 1805 omni caret fundamento, 
iuxta Oratorem. 

Sed, ex elencho paroeciarum anni 1788 evidentissime 
evincitur quod ecclesia s. Abundii non erat paroecia, sed 
subsidiaria tantum paroeciae s. Nazarii. Idcirco, paroecia 
Hospitalis subiici non poterat ecclesiae s. Abundii, cum non- 
dum esset parochia, argumentatio patronus. 

Quod e contra parochialitas penes Hospitale, post dicta 
decreta, reapse perseveravit, orator deducit ex libro matri- 
moniorum], in ipso Hospitale, iure proprio celebratorum. 

Quandoquidem, urget patronus, tralatiti um est in iure 
quod, ut suppressio paroeciae valide fiat, requiritur iusta 
et necessaria causa, ac solemnitas ; Rota in Cracovien. Ca- 
nonicatus 15 lanuarii 1725. $ Ex quibus coram Card. 
Calcagnino. In Camerinen. Parochialis 11 Septembris 1777 
$ Addunt. — Alias enim suppressio facta, absque solemni- 
tate, et nulla intercedente causa necessitatis et utilitatis 
ecclesiae, a qua abhorrent ss. Canones, subsistere non potest, 
Cap. Maioribus 8, Cap. Veniente 26 de praebendis, Reif- 
fenst. /ib. 3 Decret, tit. 12,90 2, n. 34, in Forolivien. 
Reintegrationis Paroeciae 18 Maii 1817 $ E contra. Unde 

causa suppressionis formiter probari debet : fides quippe adhi- 
benda non est Episcopo supprimenti quoad suppressionis cau- 
sam, nisi sit eadem concludentissime probata. Corrad. in 
praxi Benef. lib. 2, cap. 8, n. 33 et 34. — Rota coram 
Cavalerio in decis. 439, n. 6, in Camerinen.  Parochialis 
13 Septembris 1777 $ Utramque. 

DEFENSIO PAROCHI S. ABUNDII. EX alia parte s. Abundii 
parochus enixe instat ad sibi vindicandam iurisdictionem in 
ecclesiam s. Facii. Iam sub die 27 Aprilis 1892 ad S. C. C. 
recurrit petens ut dignaretur decretum Ordinarii confirmare 
diei 1 Augusti 1554. Hodie etiam in suis allegationibus 
proferendis revocat rationes, quibus tunc ipse innitebatur, 
quaeque omnes reducuntur ad ea documenta quae ab initio 
huius saeculi, usque ad Episcopi invocatam sententiam pro- 
lata sunt, adiudicantia parocho s. Abundii iurisdictionem 
parochialem in ecclesiam s. Facii. Vim et originem vero 
horum documentorum iam significavi in factorum enarra- 
tione. 

Hisce fretus parochus, miratur quod Capellani non ac- 
quiescentes voluerint provocare decretum S. C. C. anni 
1892 iam relatum, quodque in suam partem interpretatur. 

Advertit enim rescriptum loqui de iurisdictione Cappel- 
lanorum independenti, sed solummodo « sopra i soli infermi 
nell'ospedale » quam iurisdictionem observat exerceri non 
posse nisi in oratoriis, intra Hospitalis septa conclusis, non 
in ecclesia s. Facii, quamvis haec subsit iuripatronatus Ho- 
spitalis. 

Deinde enarrans contentiones enatas inter ipsum et cap- 
pellanos ait, derivatas esse a perversa rescripti interpreta- 
tione, qua cappellani opinantur ipsis adiudicatam fuisse pa- 
rochialem iurisdictionem in ecclesiam s. Facii; a quo pro- 
pterea omnino excludere nituntur parochum s. Abundii. 

Hic praesertim post rescriptum S. C. C. profitetur non- 
nullas functiones in ecclesia s. Facii Cappellanis Pii Loci 
competere; quapropter recedens ab intentione erfiagitandi 
confirmationem sententiae Ordinarii anni 1884, nunc solum- 

modo postulat, ut confirmetur Episcopi decretum diei 26 
Septembris 1592 quo taxative distinguuntur functiones pa- 
rocho et cappellanis respective attributae. 

Demum s. Abundii parochus suis allegationibus, coroni- 
dis gratia, adiecit responsiones potioribus difficultatibus a 
cappellanis obiectas. 

Quibus in utramque partem adductis, proposita fuerunt 
diluenda 


Dubia 


I. An constet de iurisdictione parochi s. Abundii in. Ec- 
clesia s. Facii, vel potius ipsa Ecclesia gaudeat privilegio 
exemptionis ad instar dicti Hospitalis in casu. 

II. An ius parochialitatis perseveret penes ipsum | Ho- 
spitale in casu. 

RESOLUTIO. Sacra C. Concilii sub die 27 Aprilis 1895 
re discussa censuit rrspondere: 

Ad I. Negative ad I Partem, affirmative ad secundam. 

Ad II. Provisum in primo (1). 


MEDIOLANEN. 
PONTIFICALIUM 


Die 27 Aprilis 1895. 
Trid. Conc. Sess. 6 cap. 5 De ref. 

COMPENDIUM FACTI. In civitate Mediolanensi Ecclesia 
Collegiata S. Mariae Scalensis, vulgo della Scala, fuit fun- 
data atque congrue dotata, sub anno 1383, a Regina ex 
Scaligeris uxore Bernabovis Vicecomitis, Mediolani Ducis, 
qui, uxore e vivis erepta, operam ab hac incoeptam per- 
fecit. Quapropter Mediolani Ducibus huius Ecclesiae patronis 
habitis, Franciscus Sforza in Ducatu successor, auctis Ec- 
clesiae Collegiatae bonis, a Summo Pontifice Clemente VII 


(1) Recole Vol. XXIV, 613 et Vol. XXVII, 559. 

pro eadem privilegium obtinuit exemptionis ab Archiepiscopi 
iurisdictione, nec non usum Pontificalium pro dictae Eccle- 
siae Praeposito. Quod privilegium, huius controversiae ob- 
lectum, ita continetur in Bulla concessionis, /n supremae, 
Clementis VII, amplissimis clausulis derogatoriis munitum : 
en verba: « perpetuo statuimus et ordinamus, quod modernus 
et pro tempore existens Praepositus dictae Ecclesiae, pallium 
album, seu rochetum, ad instar Episcoporum deferre, nec non 
in ipsa Ecclesia, et extra eam, in processionibus et aliis acti- 
bus publicis, mitra et annulo, pastorali baculo, chirothecis, 
dalmatica et omnibus aliis pontificalibus insigniis uti etc. » 

Quum rerum summa in Mediolanensi provincia ad Ca- 
rolum V, Hispaniarum regem et Mediolani Ducem, pertrans- 
ierit, hic Ecclesiam S. Mariae ad dignitatem . Cappellae 
Aulicae evexit. 

Maria Teresia, Austriae Imperatrix, titulum Cappellae 
Aulicae dictae Ecclesiae confirmavit, Praepositum, Cappel- 
lanum maiorem renuntiavit et, ab antiqua sede» Collegiatam 
transtulit ad venustiorem Ecclesiam S. Fidelis, antiquo ori- 
ginis nomine conservato, quare adhuc haec retinetur vulgo 
appellatio, di S. Maria della Scala in S. Fedele. 

Haec omnia rata habuit Clemens XIV in Bulla, Ajti- 
tudine | Divinae | Bonitatis, ^ addens haec privilegia futuris 
temporibus Praepositum videlicet ultra usum pontificalium, 
quo iuxta praesentem statum gaudet in dicta Collegiata Ec- 
clesia in Cappellani Regiam per nos, ut praedictum, decla- 
ratam, et cappellae aulicae functionibus ecclesiasticis atque 
in privatis processionibus mantellectam et vestem talarem 
violacei coloris.... gestare, deferre concedimus ». 

Verum, ob rerum publicarum eversionem, anno 1805 
Respublica Cisalpina, bonis Ecclesiae publico fisco addictis, 
Collegiatam suppressit, incolumem relinquens tantum Praepo- 
siti praebendam ob curam animarum, eidem iamdiu attributam. 

Inter tot publici principatus vicissitudines, an Ecclesia 
S. Fidelis titulum  Cappellae Aulicae conservaverit, non ca- 
rere controversia. 

Hoc in probatis habetur, nempe constituto Regno Italiae 
sub imperio Napoleonis I, quamdam Ecclesiam S. Gottardo 
dicatam, et Regali Palatio continentem, in Cappellani Au- 
licam addictam fuisse. Nihilo secius Ecclesiam S. Fidelis 
eumdem titulum retinuisse, contendit hodiernus Ecclesiae 
Praepositus. Cuius argumenta., etsi invicte non probarent 
suam intentionem, saltem plane evincunt, etiam nunc Italiae 
Regem frui iure patronatus in dictam Ecclesiam,  praesen- 
tato, vacante praebenda Praepositi, sacerdotem in eadem 
ab Ordinario instituendum. 

Postquam S. Mariae Scalensis Collegiata fuit suppressa 
et Praepositus, non amplius collegio canonicorum circum- 
datus, sacras functiones peragere coepit cum insignibus Pon- 
tificalibus, quasi hoc esset a iure alienum, videtur non parum 
displicuisse et Capitulo Ecclesiae Cathedralis et Archiepi- 
scopo. Re quidem vera Archiepiscopus Cardinalis Gaisruk, 
postquam per tolerantiam Praeposito Visconti permiserat 
usum Pontificalium, eumdem prohibuit successori Iulio Ratti, 
juxta intentionem iam expresse manifestatam per litteras 
diei 7 Septembris 1831. 

Praepositus ita Archiepiscopi voluntati obsecutus est, 
ut veluti continuo contra hanc praescriptionem  protestare- 
tur, partim usus caeremoniis Pontificalibus, partim nonnulla 
insignia Pontificalia praeferens in solemnioribus functionibus. 

In plenam vero horum iurium vindicationem idem Prae- 
positus anno 1851 a Curia archiepiscopali mediolanensi, 
suorum privilegiorum petiit recognitionem ; et demum an- 
no 1893 hodiernus Ecclesiae Praepositus quaestionem pro- 
movit apud S. C. C. petens recognitionem et confirmationem 
huius privilegii, tantum utendi intra Ecclesiam, non extra, 
et statis diebus solemnioribus, iisdemque paucis. 


Disceptatio Synoptica 


QUAE FAVENT PRAEPOSITO. Orator, memoratis Clemen- 
tis VII et Clementis XIV amplissimis concessionibus, adver- 
tit, huiusmodi privilegia ab eo tantum abrogari posse qui 

tulit, aut ab eius Successore: res enim per quas causas na- 
scuntur, per easdem dissolvi debent. Quapropter iure consti- 
tutum est, non posse inferiorem legem superioris tollere vel 
revocare (Clem. cap. Cum inferior de maior, et obed. God. 
Il. formam, de off. praefert.). Quare praecepto Emi Archie- 
piscopi Mediolanensis, anno 1831, Praeposito Iulio Ratti 
facto, in actu institutionis ad  Praepositurale beneficium 
S. Mariae Scalensis, nempe pontificalium privilegium in po- 
sterum non utendi, nulla est vis tribuenda. Archiepiscopus 
enim legem Pontificiam attentans, terminos propriae iurisdi- 
ctionis praetergressus est. Hoc ratio, leges, et doctrina con- 
corditer proclamant atque decernunt. De iudice S. R. Rota 
ait, quod si decretum ultra iurisdictionem protulerit, execu- 
tionem non meretur et impune sperni potest. (Civ. Cast. 
Nullitatis 27 Martii 1816 coram Serlupi). 

Atqui, prosequitur Patronus, solus Romanus Pontifex 
potest concedere privilegium, ut quis, etsi non Episcopus, 
tamquam Episcopus se gerat. Solus Romanus Pontifex pot- 
est concedere privilegium beneficio vel dignitati, ut possidens 
illum vel illam, ea perficiat, quae ad superiorem ordinem 
Episcopalem pertinent. Et Praepositus Visconti pontificalia 
exercuit, ius suum desumendo a Pontificia constitutione, /n 
Supremae, Clementis VII, quae privilegium pontificalium 
dignitati Praepositurali S. Mariae Scalensis tribuebat, quam 
ipse pro tempore possidebat. 

Ex defectu igitur potestatis, praeceptum  revocatorium 
ab Archiepiscopo mediolanensi, Praeposito Iulio Ratti posi- 
tum, actu institutionis Praeposituralis beneficii, anno 1831, 
viribus caret. Eo vel maxime, quia privilegium, natura 
sua, irrevocabile erat in themate. Agitur de privilegio, quod 
accessorium est iuri patronatus tempore erectionis vel do- 
tationis beneficii constitutum, concessum non mera gratia, 
sed ratione contractus, vel saltem ratione remunerationis, 
idcirco obligationem naturalem pariens. 

Sane, pergit Orator, intuitu donationis bonorum tempo- 
ralium optimi Principis, Pontifex Clemens VII concessionem 

privilegii pontificalium Praepositurae S. Mariae Scalensis 
fecit; ex prooemio Constitutionis, /n Supremae, manifeste 
colligitur « Catholici Principes id exoptantes, et ad hoc 
opportuna auxilia exhibentes, speciales a nobis gratias et 
favores reportasse censeantur ». 

Naturalem hanc obligationem, adnotat Orator, prae oculis 
intuentes Tridentini Patres proclamaverunt « legitima  pa-, 
tronatuum iura tollere, piasque fidelium voluntates in eorum 
institutione violare aequum non est » (Sess. 25 cap. IX). Ad 
hoc patronus Franciscus Sfortia novam dotationem centum 
ducatorum annualium Praepositurali Beneficio S. Mariae Sca- 
lensis adiunxit, ut per auctoritatem Supremam Ecclesiasti- 
cam illud insigne declararetur. Ratione donationis petiit, 
ratione donationis obtinuit. Idcirco patronatus per hanc no- 
vam dotationem reconstitutus esse videtur, et favores occa- 
sione reconstitutionis, Pontificia auctoritate traditi, legem 
efformant, institutioni adiectam, quam ut proclamaba! Sa- 
crosancta Trid. Synodus, violare vel tollere aequum non est. 

Ratio vero, quam Archiepiscopus Mediolanensis, ab initio 
contradictionis, assignabat, videlicet Pontificem Clem. XIV 
per insignia voluisse condecorare Capellanum Principis ; sed 
officium hoc cessavit ex quo Imperator nominavit Capella- 
nos Ordinarios pro tempore tum Mediolani, tum Venetiarum, 
iuxta patronum omni fundamento destituta est. Privilegium 
pontificalium haud repetitur ex concessione Clementis XIV, 
qui privilegium praeexistens confirmavit. 

Dein Orator negat, quod reapse qualitas Cappellani aulici 
dempta sit Praeposito per assertam subsequutam nominatio- 
nem Archiepiscopi mediolanensis et Patriarchae Venetiarum. 
Qualitas Cappellani aulici, ait, haud in casu competebat Prae- 
posito ratione personalis officii; ratione Ecclesiae competebat, 
cuius erat caput et Rector. Ecclesia enim elevata fuit ad sta- 
tum cappellae aulicae, et ob hanc elevationem, rector Eccle- 
siae qualitatem accepit duraturam, quousque Ecclesia in eodem 
statu permansisset. Demonstrare debuerat Emus Archiepi- 
scopus, Ecclesiam S. Mariae Scalensis in S. Fidele statum 

cappellae aulicae amisisse, ut logice concludere valuisset, 
Praepositum amisisse qualitatem cappellani aulici. Atqui hoc 
asseri non potest, cum praeter documenta, monumenta prae- 
sto sunt ad demonstrandum, statum vel qualitatem cappel- 
lae aulicae nunquam amisisse. Nimirum sepulcra nova ex- 
tructa, cineres regalium continentia; expensae usque ad an- 
num 1845 ab administratione imperiali vel regali pro fun- 
ctionibus sacris factae ; anniversaria, quotannis solemni pompa, 
in perpetuum constituta, atque celebranda. Quod si, advertit 
idem patronus, Ecclesia S. Gottardi in cappellani aulicam 
destinata fuit, hoc non obstat; quia nominatio unius, ne- 
cessitatem non includit revocationis alterius, nisi expresse 
per novam nominationem cautum sit. Nonne Princeps pos- 
set, si velit, plures cappellanos sibi constituere? 

Neque validiori fundamento, ex sententia oratoris, inni- 
titur id, quod obiicitur circa cessationem privilegii pontifi- 
calium, ob destructionem Collegii Canonicorum. Sane, do- 
ctrina est ab omnibus recepta, non ideo quia actu cessavit 
aliquod collegium, illico ut omnino extinctum habendum 
esse, « sed si contingat collegium deficere ob mortem cano- 
nicorum, vel aliam consimilem causam, ex qua. « . desinat 
esse collegiata actu, remanet tamen adhuc talis habitu ». 
Barbosa lib. 2 lur. Eccl. univ. cap. 6, num. 9. « Numerus 
autem trium Canonicorum congruus est ad Collegiatam con- 
stituendam... qui si recesserint, vel saltem de praesenti non 
existat Collegiata, adhuc tamen sufficit illam habitu esse 
ad hoc, ut censeri debeat Collegiata » Felin, in cap. acce- 
dentes. Innoc, in Cap. postulasti, cum aliis, quos refert 
Rota et sequitur in Cremensi 20 Feb. 1622 coram Rambaldo. 

Insuper, pergit Orator, instar regulae, semper retentum 
est in iurisprudentia canonica, civilem suppressionem nihil 
aliud revera esse quam spoliationem, nec posse ullo modo 
considerari tamquam collegiatae extinctionem. Satis sit ad- 
ducere Pitonium, qui in JDiscep. Eccl. lib. 1l, discep. 86, 
examinans an collegialitas amitti possit per non usum, 
duos casus distinguit, scilicet « vel collegialitas defuit in 

Ecclesia et extincta remansit auctoritate superioris, causa 
cognita, et tunc ait, amplius non durat; quia sicut colle- 
gium erectum fuit auctoritate superioris, ita et eadem au- 
ctoritate potest extingui et removeri, aut vero defuit et ces- 
savit per aliquem casum accidentalem , veluti morte cano- 
nicorum vel oppressione hostium et similibus, et tali casu 
collegialitas semper durare censetur in habitu, etiamsi in 
actu vel usu per quodcumque longissimum temporis spatium, 
ut distinguit post Glos, in cap. statutum de Elect. in VI. 
Barbosa De off. et pot. Parochi par. 1, cap. 25 n. 2 ». 

Ita quoque Baldi in Mar g. ad Innoc, verbo Civitas, ubi haec 
disserit « Civitas, collegia, ecclesia, omnia ista possunt destrui 
auctoritate superioris, causa cognita, et tunc perdunt omnia 
privilegia civitatis et collegii, si autem de facto opprimatur 
a praedonibus, latronibus vel tyrannis capiatur et destruatur, 
Monasterium, Ecclesia, vel Civitas, tamen sine ullo corpore 
materiali vivit quodam intellectu, et exstat anima, ut ita 
dicam, sine corpore, et retinet omnia privilegia... Et est ratio 
differentiae, quia quando de iure destruitur, titulus cassatur, 
sed facti calamitas titulum non aufert nec nomen ». 

His omnibus, prosequitur patronus, saecularis, diuturna, 
non interrupta accedit observantia. Ad praesens Praepositu- 
rale beneficium post praesentationem patroni confertur, prout 
exordio fundationis sequentibusque succedentibus temporibus 
conferebatur tamquam caput Capituli. Quod importat, nullam 
mutationem status obvenisse circa consistentiam beneficii. 

Praesens Praepositus post regiam  praesentationem  an- 
ni 1870 ad Praepositurale beneficium institutus fuit. At 
exercitium iuris patronatus, si beneficium non extitisset, 
non posset intelligi. Quo necessario consequitur, non ami- 
sisse privilegium pontificalium, tamquam legem actu ere- 
ctionis vel dotationis adiectam perpetuo duraturam, verbis 
Constitutionis, /n Supremae, Clementis VII, scilicet « per- 
petuo statuimus et ordinamus quod modernus et pro tem- 
pore existens Praepositus pallium album et rochetum ad 
instar Episcoporum deferre, nec non etc. ». 


MEDIOLANEN. 177 


Neque obstat, opinatur Orator, non usum privilegii, ab 
anno 1831 ad praesens, si quis praescriptionem obiicere vo- 
luisset, tacitam renuntiationem praetendendo. Privilegia enim 
affirmativa, quae in nullius gravamen cedunt, per merum 
non usum nunquam amittuntur. Et est communis DD. sen- 
tentia (Engel /ib. 5. Decretal, tit. 22, n. 19. Pirhing /ib. 5 
Decretal, n. 176.  Reiffenstuel Jib. 5.  Decretal, n. 767. 
Basseus verb. Privilegium. Ratio autem est, quia merus 
non usus est actus liberae facultatis, qui non inducit prae- 
scriptionem seu renunciationem. In facultati vis enim non 
datur praescriptio. 

Etsi autem daretur, nunquam tamen verificari potuit in 
themate, iuxta patronum. Praepositus Ratti eiusque suc- 
cessores plura retinuerunt, scilicet missam canere duobus 
ministrantibus pivialistis, pastoralem et mitram exponere 
ante altare solemnioribus functionibus, et alia similia, ma- 
nifeste demonstrantia exercitio privilegii pontificalium ipsos 
nunquam animum renunciandi habuisse. 

Accedit petitio Praepositi Ratti anni 1851 redintegra- 
tionem expostulantis, primum Archiepiscopo, postea SSmo 
porrecta, quae, etsi optatum effectum non habuerit, per se 
sufficiens tamen videtur ad praescriptionem interrumpendam. 

QUAE FAVENT CURIAE ARCHIEPISCOPALI. EX alia parte 
Curiae mediolanensis Vicarius Capitularis exoptatae privi- 
legiorum restitutioni et confirmationi non paucas obiicit dif- 
ficultates. In primis negat, Ecclesiam S. Mariae Scalensis 
adhuc conservare Cappellae Aulicae titulum, prouti aperte 
fatentur ipsi Fabricae Ecclesiae administratores in supplici 
libello S. Pontifici oblato anno 1852. 

Item Curia Mediolanensis in suo voto transmisso die 
28 Martii 1894 plene approbat litteras Archiepiscopi medio- 
lanensis, datas Card. Lambruschini anno 1852 quibus, ait, 
sese probare omnino agendi rationem sui antecessoris, qui 
anno 1831 conferens sacerdoti Iulio Gratti paroeciam S. Fi- 
delis, regiipatronatus vetuit induere insignia pontificalia in 
sacris functionibus. Quum enim certior factus esset de ex- 

unctione totius capituli ex morte cunctorum capitularium 
S. Mariae Scalae, declaravit insimul extinctam qualitatem 
Praepositi in Capite Capituli, et ideo extinctum privile- 
gium insignium pontificalium, quod solummodo ob istam 
qualitatem indulserat Clemens VII. Proinde Curia medio- 
lanensis haud declaravit extinctum privilegium insignium pon- 
tificalium ob Capituli suppressionem, actam ex auctoritate 
civili; sed ex morte cunctorum capitularium, quia amplius 
celebrari nequibant cum solemnitate functiones pontificales 
ex praescriptione Sacrorum Rituum 27 Septem. 1659. 

Idem Vicarius capitularis narrat quod iam anno 1883, 
instante Praeposito apud S. C. Rituum pro suorum privi- 
legiorum confirmatione, defunctus Archiepiscopus interro- 
gatus pro informatione et voto, maluit responsioni super- 
sedere, ut res oblivione deleretur, ratus privilegiorum resti- 
tutionem admodum inopportunam esse. 

Exinde in iam citato voto suam exprimens mentem, 
adhaeret conceptui, in curia Mediolanensi inolito iam ab 
anno 1831. Notat praeterea ob Fabricae diminutos redditus 
Ecclesiam pene imparem evasisse ad suppetendas expensas 
usui Pontificalium necessarias, praecipue quia clericorum nu- 
merum augere deberet addicendorum servitio Ecclesiae. 

Dein haec addit quod, ex causa regii patronatus, hisque 
in adiunctis politicis atque religiosis, fieri posset ut aditus 
aperiretur personis minus dignis. Quoad regii Patroni men- 
tem adiectum fuit, negationem privilegii, nullius discri- 
minis esse posse causam: nam Rex rogatus, ut instantiam 
plurimorum e paroecia S. Fidelis, petentium ab Apostolica 
Sede confirmationem eiusmodi privilegii, sua auctoritate fo- 
veret, supplici libello rescripsit: nihil .obstare. 

Demum Vicarius Capitularis suum votum concludit am- 
plissimis laudibus prosecutus hodiernum Praepositum quem 
insignibus Pontificalibus plane dignum praedicat, quippe in 
omnem partem de Ecclesia optime meritum, cui nullum sane 
refragaretur honorem, si de eius persona quaestio esset, non 
vero de dignitate Parochi Praepositi. 

Etiam Emus Archiepiscopus Mediolanensis de suo voto 
siscitatus fuit, qui cum nuper Dioecesim esset ingressus, 
forsitan arbitratus de tam diuturna controversia se non suf- 
ficientem habere notitiam, potiusquam in unam vel in alteram 
partem proferre iudicium, rem libenter remisit definitivae 
S. C. O. sententiae. Re quidem vera in litteris diei 2 Ia- 
nuarii 1895 haec habet: « Ipsemet itaque parochus litteras 
mihi dedit quas Eminentiae Vestrae nunc trado, licet aper- 
tum sit, gravibus sane de causis praedictorum privilegiorum 
usum ademptum fuisse. Relinquitur igitur, uti omni qua de- 
cet sollicitudine, eam resolutionem et amplectar et exequar, 
quam ediderit ipsa Sacra Congregatio ». 
Hisce expositis suppositum fuit dirimendum sequens 


Dubium 


An Parocho Praeposito S. Mariae Scalensis in S. Fi- 
deli, Mediolanensis civitatis, ius Pontificalium competat, in 
caste. 

RESOLUTIO Sacra C. Concilii, re disceptata sub die 27 A pri- 
lis 1895, censuit respondere : Negative. 


LUGDUNEN. 


DISPENSATIONIS MATRIMONII 


Die 27 Aprils 1895. 


Sess. 24 cap. B de ref. matr. 


COMPENDIUM FACTI. Margarita Archidioecesis Lugdunensis 
in 25 aetatis anno constituta, die 24 Novembris 1892 le- 
gitimum matrimonium cum Georgio 32 annos nato, in pa- 
rochiali Ecclesia contraxit. 

Prima nuptiarum nocte copulam neoconiuges sunt ex- 
perti, at vir, pluribus adhibitis conatibus, ut mulier testa- 
tur, matrimonium consummare non valuit. Tentamina ad 
opus coniugale perficiendum pluries per primos quatuor co- 
habitationis menses repetita fuerunt, sed uti videtur, ob viri 

ad coeundum impotentiam, semper incassum. Quam miser- 
rimam conditionem, narrat Margarita, nocumentum suae va- 
letudini attulisse, quapropter ipsa mense Iunii 1893, mari- 
tali relicta habitatione, ad propriae matris domum se re- 
cepit, absolute recusans cum viro impotente vitam ducere 
maritalem. 

Transactis aliquot mensibus a praedicta separatione, ad 
Sanctissimum confugit Margarita, enixe supplicans pro dis- 
pensatione super matrimonio rato et non consummato. 


Disceptatio Synoptica 


DEFENSIO MULIERIS. Patroni, quos sibi elegit actrix, in 
primis ad matrimonii huiusmodi inconsummationem adstruen- 
dam referunt Margaritae iuramentum. Ipsa siquidem magno 
animi candore in iudicio iuravit, matrimonium consumma- 
tum haud fuisse, et in tota sua depositione constantissime 
confirmavit, quod in libello ad S. Sedem exposuerat, nimi- 
rum quod nunquam effecta fuerit una caro cum viro suo. 

Porro haec sola mulieris confessio, iuxta oratores, satis 
fere esset ad causae definitionem : non enim simplex et nuda 
est facti enunciatio, sed talibus vallata est circumstantiis, 
ut rationabile dubium de mendacio minime admitti possit. 
Sane quid sibi vult sollicita illa relatio tam cito, et in ipsa 
novitate, post primam nempe nuptiarum noctem matri per- 
acta, de non secuta matrimonii consummatione ob impo- 
tentiam Georgii ad coeundum? Quid sibi volunt efiusae illae 
quaerelae cum aliis suis propinquis de eodem infortunio, tem- 
pore prorsus insuspecto, quando nempe Margarita de matri- 
monii dispensatione impetranda ne cogitaret quidem? Porro 
nonne haec omnia revelant supradictam Margaritae confes- 
sionem veram esse, et cuiusvis collusionis expertem ? 

Praeterea huiusmodi confessionis veritas magis ac magis 
firmitatem ac vim accipit ex maxima coniugum consensione, 
mutuaque ipsorum benevolentia, qua matrimonium initum 
fuerat ; unde argumentantur patroni, non ad versio, non dis- 
sidium, multo minus florens mulieris aetas 24 annorum, ve- 

nus ta forma, neque suaves et dulces eius mores impedi- 
mento esse potuerunt, ne vir cum uxore coiret ; sed tota 
huius eventus causa impotentiae viri est adscribenda. 

Quin hic officiát, iuxta patronos, pertinacis illa viri con- 
tumacia, quia uti tacita confessio in iure habetur; ideoque 
ea omnia, quae ab uxore circa hoc punctum prolata fuerunt, 
veluti tacite, a viro confessa haberi debent, ceu S. Congre- 
gatio saepissime docuit; quandoquidem in similibus causis 
probata ab uxoribus non consummatione matrimonii, spreta 
contumacia viri, dispensationem concessit. Ita in /anuen, 
matrimonii 7 Septembris et 22 lulii 1822; in  Versalien. 
Dispensationis Matrimonii mense Iulio 1891 ; in Varsavien. 
Disp. Matrimonii 1 Septembris 1894, etc. 

Intrinsecis hisce veritatis characteribus extrinsecum ad- 
dunt testimonium, a septima propinquorum manu petitum. 
Porro ne unus quidem ex istis reperitur qui aliquid dubii 
ingerat de singulari Margaritae probitate, et eius dictorum 
veritate, eique proinde omnis fides est habenda. 

Ulterius, pergunt patroni, certius hoc factum non se- 
cutae consummationis evadit, si moralis certitudo addatur 
de viri impotentia ad coeundum. Iamvero haec praeprimis 
aperte scatet ex magna illa Georgii haesitatione in pervi- 
gilio solemnitatis matrimonii pandi ta, quando nimirum de- 
sponsatorum animi ad hilaritatem potius, et ad laetitiam 
excitantur. Confirmant ex facto uxoris, quae, ut superius 
relatum fuit, iurata in iudicio fassa fuit, Georgium inse- 
quenti nuptiarum nocte, ac deinceps copulam tentasse, et 
nihil egisse, imo licet per quatuor circiter mensium inter- 
vallum ipsa libenter marito succubuerit maritali copulae 
explendae, tamen eam perficere non valuisse ; et confirmant 
praeterea ex facto ipsius viri, qui certe non per iocum po- 
stero die a celebratis nuptiis, medicos adivit, instantibus 
socru et sponsa, eosque consuluit ad recuperandam  viripo- 
tentiam pro habenda re uxoria. 

Nec satis: evincunt etiam ex ipsius viri extraiudiciali 
confessione, nedum quoad inconsummationem sui matrimonii, 

sed et quoad statum suae impotentiae eiusque characteres, 
quae haud leve pondus, et vim habet, cum nemo in sui da- 
mnum mendax esse putetur. Concinunt his omnibus non- 
nulli alii testes iurati ; proinde concludunt oratores, sponte 
veluti sua fluere mulieris claustrum virgineum, incorruptum 
permansisse, et Margaritam virginem impollutam a tot 
mariti amplexibus discessisse. 

Verum id uti lux meridiana emicare contendunt patroni 
ex Margaritae corporis inspectione, quam iuxta Canones et 
Benedictinam Constitutionem, necnon S. C. Congregationis 
instructionem esse feliciter peractam commemorant. 

Haec itaque de matrimonii inconsummatione : ad causas 
vero dispensationis oratores descendentes, has recensent: 
prima est dubia vel probabilis alterutrius coniugis impo- 
tentia, quae sola, et unica iugiter habita fuit, uti iustissima, 
gravissima et ad matrimonii dispensationem . obtinendam 
satis superque sufficiens. Ad rem Sánchez lib. 2, disp. 16, 
n. 6. Cosci lib. 1, cap. 16, n. 197, ac lib. 3, cap. 2, n. 386. 
- Ibi - « quando impotentia adstruitur pro'motivo, et causa 
gratiosae dispensationis, non illam exigit certam et conclu- 
dentem probationem, sed satis est, quod dicta impotentia 
sit adeo probabilis, ut Summus Pontifex illam veram exi- 
stimare possit, et ad gratiam moveri ». 

Huic causae alteram non minoris gravitatis adiiciunt, 
scilicet incontinentiae periculum. Agitur enim in casu de 
muliere in aetate fiorenti 27 annorum constituta, de muliere 
vitae coniugalis cupida, cui si hoc remedio non subveniatur, 
procul dubio exposita maneret incontinentiae periculo, quod 
saepissime peccata, et scandala confo vere experientia docet. 
Hinc aeternae huic salutis discrimini occurrendum esse dispen- 
sationis indulto antequam scandala eveniant DD. unanimiter 
docent ac praesertim Cosci /ib. 3, cap. 2, num. 107; -ibi - 
« Non est expectandum ut veniant scandala ad praestandum 
remedium ; sed cum praevidentur, sive timentur ad paternum 
Supremi Ecclesiae Moderatoris officium spectat, imminentibus 


malis opportune providere ». 

Hisce tandem addunt adversionem animorum ex facto 
impotentiae Georgii provenientem. Ursaya discept. 21, n. 60 
et seq. tom. 3, par. 2, et discept. 7, n. 76, 77 tom.. 3, 
par. 1. 

Profecto omnes Margaritae parentes huiusmodi dispen- 
sationem necessariam esse unanimiter tenent, ac proclamant.. 

Tandem ipsa Margarita dispensationem vehementer exo- 
ptat ob viri sui impotentiam coeundi, eo quod ab ea sanari 
nequit, et quia est causa suae infirmitatis atque infelicitatis. 

ANIMADVERSIONES SACRAMENTI  ASSERTORIS. Sacramenti 
vindex e contra imprimis observat, quomodo, posita pacifica 
coniugum per complures menses cohabitatione, matrimonium 
violentissima iuris praesumptione consummatum censeatur : 
et de vinculi coniugalis relaxatione agere nefas est, nisi 
inconsummati matrimonii scateat certitudo, ceu constanter 
tradidit S. C C . ac praesertim in Mediolanen, seu Valentina 
matrim, die 18 martii 1722: « Quamvis dispensatio sit 
gratia, tamen non habet locum, nisi cum certitudo adest 
matrimonii tantum rati et non consummati ; adeo ut causa 
haec de dispensatione sit magis rigorosa uberioresque exigat 
probationes, quam illa de nullitate ». 

Praesenti autem in causa, prosequitur defensor, neque 
asserta viri impotentia, neque mulieris integritas virginalis, 
neque inconsummatio matrimonii ad iuris amussim demon- 
stratur. Ea quae sive ad unum sive ad alterum confirman- 
dum in medium afferuntur argumenta nec ineluctabilia sunt, 
nec concludentia: imo complura quae ad veritatem digno- 
scendam necessaria omnino sunt atque a lege praescripta, 
pars adversa, cui probandi onus, ceu compertissimum est, 
incumbit, producere minime fuit sollicita, et iudex inquisitor 
atque sacramenti vindex taciti illa praetereunt. Ut hoc évin- 
cát singulorum testium depositiones excutit vindex. 

Insuper saepe dicti testes, notat matrimonii assertor, 
inducti ab actrice omnes sunt. Iam vero in quolibet iudicio 
depositiones testium ab actore inductorum haud in pretio 
habentur, nisi prius cribrentur per testes ex altera parte al- 

latos. Hanc ob causam in cit. Instructione S. C. Congrega- 
tionis diei 22 Augusti 1840 cavetur: « procedendum erit 
ad examen septimae manus, hoc est septem propinquorum 
ex utroque latere ». Nec obiicias, ait ipse, id adscribendum 
esse culpae Georgii, qui ad iudicem rescribit sese nolle adesse 
iudicio super hanc rem. Etenim primo Georgius haud erat 
in iudicium vocandus, quasi ageretur solummodo de suis 
protuendis iuribus, sed praemonendus etiam erat, quod res 
est de sanctitate sacramenti in discrimen adducta; et proin 
ipsi praeprimis onus incumbebat facta, prouti iacent, denun- 
tiandi ad iudicem et designandi testes ad quos factorum no- 
titia pervenisset. Deinde si Georgius, hac non obstante mo- 
nitione, contumax perstitisset, iudicis atque sacramenti vin- 
dici s erat testes de re instructos ex officio inducere. At nec 
unum, nec alterum praestitum est. 

Praeterea, urget defensor, inspectio in mulieris corpore, 
expleta non est iis adhibitis cautelis, quae a lege praescri- 
ptae sunt, ut exploratores nec decipi, nec decipere queant. 
Monet enim Sánchez De matrim, lib. 7, disput. 108. n. 8: 
« Saepe oculi et manus (explorantium) falluntur : eo vel 
maxime quod feminae multis utantur fraudibus, quibus vir- 
gines appareant ». Et Zacchias quaest, medie, legal, lib. 3, 
tit. 2 tradidit: « Quoniam interdum pro veritate medicus 
interrogatur, ut de integra, seu violata virginitate senten- 
tiam ferat, ne ex simulata per haec medicamenta decipiatur 
in iudicando, paucula haec quae sequuntur animadvertere 
debet. Et primo debet... non ea solum, quae ex muliebrium 
vasorum constitutione desumuntur perpendere, sed alia quo- 
que, quae ex mammarum, pectoris, ventris, totiusque denique 
corporis statu elicere licet... » At praesenti in casu medici 
cognitores muliebria tantummodo considerarunt, praetermissa 
aliarum mulieris corporis partium investigatione. Ne medici 
cognitores, qui ceteras corporis partes, praeter muliebria, 
non considerant, decipiantur timendum est non solum ob 
memoratum fraudis periculum, sed etiam ob alias causas 
omnino naturales, quas recenset antedictus Zacchias lib. 4, 

tit. 2, q. 1* num. 268 et seqq. « De integritate hymenis, 
etiam corrupta existente muliere, patet, per ea, quae alias 
de imperforatis dixi: nam potest virgo deflorari, imo etiam 
concipere absque eo quod hymen disrumpatur, ut concludunt 
nonnulli praedictorum auctorum ». Et hic orator fuso calamo 
refert cum citato Auctore diversos modos, quibus hoc eve- 
nire potest. 

Insuper saepedicta Instructio die 22 Augusti 1840 dispo- 
nit: « Iudex tres saltem obstetrices deputabit, quae a duobus 
saltem peritis uno medico et altero chirurgo sedulo erunt 
instruendae de recognoscendo visu et tactu in muliebrium 
inspectione... Peracta hinc recognitione, seorsim singulae 
Obstetrices referent de virginitatis aut curruptionis indiciis 
ab inspectione resultantibus, an certa et qualia supersint 
signa et argumenta intemerati aut corrupti claustri virgi- 
nalis et an ulla fraus ad virginitatem simulandam adhiberi 
potuerit. Deinde super his magis praecise deponent in re- 
sponsionibus ad interrogatoria quae clausa et obsignata exhi- 
bebit defensor validitatis matrimonii. Deinde formali examini 
erunt subiiciendi periti, quorum iudicium erit exquirendum 
super relatis ei depositis ab obstetricibus » (1). 


Nemo non videt discrimen immensum, prosequitur ma- 
trimonii vindex, quod inter recognitionem a S. C. C. me- 
morata Instructione praescriptam et expletam a lugdunen- 
sibus peritis revisionem cedit. Dum enim tres saltem obste- 
trices et duo saltem periti ad difficillimum explendum ne- 
gotium requiruntur, duo solummodo medici cognitores prae- 
senti in causa rem confecerunt. Nec satis: tanta est in- 
ter unius alteriusque medici testimonium in periodis, in 
periodorum membris atque ipsis in verbis consonantia, ut 
ea prodigium sapiat, nisi unus testimonium alterius ob oculos 
habuerit quando illud exaravit. Quod sapientissime vetitum 
est in cit. Instructione S. C. C: « Ad corporis inspectionem 
a singulis seorsim deveniendum erit ». Videlicet alter (pe- 


il) Instructio haec adest Vol, I, pag. 439. 

ritus seu potius obstetrix) cubiculum, in quo manet explo- 
randa mulier, non ingrediatur antequam alter, exploratione 
expleta, ex eodem cubiculo exierit. Etenim, si cognitores 
praedictum cubiculum insimul ingrediantur, insimul ibi com- 
morentur et insimul exeant, coram muliere interesse ha- 
bente, alter cum altero, ut experientia docet, de negotio 
disputant, de necessitate cogente iudicium suum manifestant 
sub humani- respectus influxu aliisque gravissimis incommo- 
dis: et subinde condictam edunt peractae explorationis re- 
lationem. Ad quae omnia vitanda cautum est ut quaelibet 
Obstetrix seu peritus iudicium suum |jproferat et scriptam 
edat relationem, nedum absente et inscia explorata femina, 
verum etiam absentibus et insciis aliis cognitoribus, ita ut 
unusquisque iudicium et testimonium peractae explorationis 
emittat antequam sententiam aliorum cognoscat. 
Quibus animadversis suppositum fuit enodandum 


Dubium 


An sit consulendum SSmo pro dispensatione a  matri- 
monio rato et non consummato in casu. 

RESOLUTIO Sacra C. C. re disceptata sub die 27 Apri- 
lis 1895, censuit respondere: Affirmative. 





EX S. CONGREGATIONE RITUUM 


EPOREDIEN. Confirmationis cultus ab immemorabili tempore praestiti servo Dei 
'Thaddaeo Machar episcopo Corcagiensi Beato nuncupato. 


Ex nobilissima progenie medio circiter saeculo decimoquinto 
in Hibernia ortus est Thaddaeus Machar, qui puerilem ac pro- 
vectiorem aetatem litterarum pietatisque studio excoluit, mul- 
tasque ab invidis hominibus persecutiones forti animo tulit; 
donec ab Innocentio VIII, ad regimen et administrationem va- 
cantium dioecesium invicem unitarum Corcagiensis et Gloven- 
sis anno millesimo quadrigentesimo nonagésimo evectus fuit. 

Ab inimicis libertatis Ecclesiae, rapinam bonorum passus, pro- 
hibitus quoque fuit quominus ad suum gregem pervigil Pastor 
accederet. Quare Romam petiit, atque ad Pontificem Christi 
Vicarium, Petrique successorem, uti ad Supremum universi 
christiani gregis Custodem ac Vindicem, causam Ecclesiae suae 
detulit Romanus Pontifex virum dignitate, doctrina ac virtute 
eximium, benignissime excepit, eique pro suo iure petenti Lit- 
teras dedit, quibus adversus iniquos bonorum possessores in- 
iuriam repellerei et se suamque Ecclesiam vindicaret. Exulis 
ac peregrini forma assumpta, Christi pro nobis passi vestigia 
sequens, dum Roma profectus ad patriam remearet, Eporediae, 
quae olim Patritium Hibernorum Apostolum transeuntem vide- 
rat, constituit; ibique, ut pauper, humilis cunctisque ignotus, in 
publicum peregrinorum Hospitium receptus est. Verum longo 
itinere fessus gravique morbo correptus ante auroram diei 24 
Octobris anno 1492 pientissime animam Deo reddidit atque ex- 
templo, uti ferunt, mira lux lectum in quo eius exuviae iace- 
bant circumfudit. Quare Episcopus Eporediensis Nicolaus Gari- 
gliatti, ad peregrinorum hospitium pergens Thaddaeum, vultu 
signis aliisque documentis in eius sarcinula repertis, statim re- 
cognovit. Insimul, coacto clero, sacras exuvias ea qua decebat 
veste ornatas solemni pompa ad Cathedralem Ecclesiam extulit, 
ibique, religioso funere rite absoluto, in ipsa urna quae sub al- 
taris principis mensa extabat, quaeque S. Eusebii reliquias cu- 
stodiebat, addito titulo inscripto: « Beati Thaddaei Episcopi » 
sacrum corpus condidit, universo populo Beatum ipsum accla- 
mante. Hisce auspicatissimis publici et ecclesiastici cultus initiis 
mox accessit fama sanctitatis vitae, virtutum miraculorumque 
magis magisque in "dies clara, quae ab obitu Servi Dei ad haec 
usque tempora perdurans firmissimum robur ac incrementum 
eidem cultui addidit. Quum tamen hic cultus Servo Dei Thad- 
daeo Machar ab eius obitu indesinenter exhibitus, nondum ab 
Apostolica Sede recognitus atque approbatus fuisset, Revmus 
hodiernus Episcopus Eporediensis Processum hac de re instituit, 
ac favorabilem sententiam protulit. Quapropter Rmus D. Michael 
Antonini huius Causae Postulator, nomine etiam Rmorum An- 
tistitum Eporediensis et Corcagiensis necnon Rmi Capituli ac 
Cleri utriusque dioeceseos, eiusdem sententiae confirmationem 
a Sancta Sede humillime expetivit. Hinc ab Emo et Rmo Dno 
Cardinali Vincentio Vannutelli, Causae Ponente, in Ordinariis 

Sacrae Rituum Congregationis Comitiis, subsignata die ad Va- 
ticanum habitis, sequens Dubium discutiendum propositum fuit, 
nimirum: « An sententia praedicti Rmi Episcopi | Eporediensis 
super casu excepto a Decretis fel. rec. Urbani Papae VIII, sit 
confirmanda in casu, et ad effectum, de quo agitur? » Atque 
Emi et Rmi Patres Sat iris tuendis Ritibus praepositi, omnibus 
accurate perpensis, et audito voce et scripto R. P. D. Augustino 
Caprara, S. Fidei Promotore, rescribendum censuerunt: Affir- 
mative, seu sententiam esse confirmandam. Die 13 Augusti 1895. 
Facta postmodum de iis per subscriptum S. Rituum Con- 
gregationis Secretarium SSmo Domino Nostro Leoni Papae XIII 
relatione, Sanctitas Sua Rescriptum Sacrae ipsius Congregationis 
ratum habuit et confirmavit die 26 iisdem mense et anno. 


LUCIDUS M. CARD. PAROCCHI 
L. & S. 


ALOISIUS TRIPEPI S. R. C. Secretarius. 


SX38£»50.—————— 


EX S. CONGREG. INDULGENTIARUM 


RESCRIPTUM quo universis Christifidelibus recitantibus ante vel post Communionem 


Rithmum Eucharisticum - Adoro te etc. - conceditur Indulgentia centum dierum. 


BEATISSIMO PADRE 


Il P. M. Fr. Tommaso Tinti, Priore del Ven. Convento di 
S. Maria Novella de'PP. Predicatori in Firenze, supplica la S.V. 
di estendere a tutti i Fedeli, che prima o dópo la S. Comunione 
reciteranno Yinfrascritto « Ritmo Eucaristico di S. Tommaso 
d'Aquino », la stessa Indulgenza concessa ai Sacerdoti, che la 
recitano prima o dopo la celebrazione della S. Messa, cioé l'In- 
dulgenza di cento giorni. Che ecc. 


RITMO EUCARISTICO 


IDI S. TOM MAS OO ID'  J^G;XTTJsTO 
Adoro te devote latens Deilas, Supplice ti adoro qui, ascoso Dio, 
Quae sub his figuris vere latitas : Sotto queste figure in Sacramento: 
Tibi se cor meum totum subiicit, Tutto sommetto a te lo spirto mio, 


Quia te contemplans totum deficit. E te nel contemplar, lutto m'anniento. 


EX S. C. 


Visus, tactus, gustus in te fallitur, 
Sed auditu solo luto creditur: 
Credo quidquid dixit Dei Filius, 
Nihil hoc verbo veritatis verius. 


In Cruce latebat sola Deitas, 
At hic latet simul et humanitas : 
Ambo tamen credens atque confitens 
Peto quod petivit Latro poenitens. 


Plagas sicut Thomas non intueor, 
Deum tamen meum te confiteor ; 
Fac me tibi semper magis credere, 
In te spem habere, te diligere. 


O memoriale mortis Domini, 
Panis vivus.vitam praestans homini: 
Praesta meae menti de te vivere, 


Atque de te semper dulce sapere. 


Pie Pelicane, Iesu Domine, 
Me immundum munda tuo sanguine, 
Cuius una stilla salvum facere 
Totum mundum quit ab omni scelere. 


Iesu, quem velatum nunc aspicio, 
Oro fiat illud, quod tam sitio: 
Ut te revelata cernens facie, 
Visu sim beatus tuae gloriae. 


Amen. 


Die 10 lunii 

Qui il guardo inganna, il tatto ed il sapore, 
Sol per l'udito é piü sicura Fé. 
Credo a'tuoi detti, o Verbo del Signore; 
Nulla é piü vero, eterno ver, di Te. 


In Croce sol qual Dio; qual uomo e Dio 
Qui l'ascondesti; ond'uomo e Dio presente 
Io li credo e confesso, e chiedo anch' io 
Quel che ti chiese il Ladro penitente. 


Come vide Tommaso, io no non vedo 
Qui le tue piaghe; eppur, mio Salvatore, 
Senza vederti in questo vel, ti credo: 


Tu accresci in me, fede, speranza, amore. 


Di Lui memorial, che per noi moria, 
Vivo pan, che la vita ci alimenta, 
Fa che viva di Te l'anima mia, 
E sempre in sé la tua dolcezza senta. 


Pietoso Pellican, Gesü Signore, 
Col sangue tuo purifica me immondo; 
Del tuo sangue una stilla ha tal valore, 
Che puó salvare da ogni colpa il mondo. 


O Gesü qui nascosto, io cui m'affiso, 
Prego, sazia l'ardente sete mia, 
Sicché in vederti disvelato il viso, 
Della tua gloria ognor beato io sia. 

Amen. 


1895. 


Ex Audientia Sanctissimi. 


SSmus D. N. Leo Papa XIII referente me infrascripto Se- 
cretario S. Indicis Congregationis, benigne annuit pro gratia in 
terminis concessionis pro Sacerdotibus. 


L. »& S. 


S. Indicis 


Fr. MARCOLINUS CICOGNANI 
Proc. Gen. Ord. Praed. 


Congreg, a Secretis. 


Praesens Rescriptum exhibitum fuit huic S. Congregationi 


Indulgentiis Sacrisque Reliquiis praepositae: 


L. 9o S. 


die 17 Iunii 1895. 


f ALEXANDER ARCHIEP. NICOP. Secretarius. 

EXHIBENS ACTA SEDIS APOST.; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERIDUM 
MODERATOREM. 


S. C. Concilii 5 Iulii 1629. — De versione Tridentini in alias linguas. 


Proposito articulo de ordine SSmi D. N. a Congregatione de Pro- 
paganda Fide remisso: « An translationes S. Conc. Tridentini in alias 
« linguas sint permissae, an potius comprehendantur in Constitutione 
« fel. rec. Pii IV prohibente illius interpretationes et glosssas » ; S. C. 
Cardinalium Concilii Trid. interpretum censuit translationem eiusdem 
S. C. Concilii Trid. de lingua latina in gallicam, vel alias linguas esse 
prohibitas, ideoque significandum S. Congregationi Indicis, ut omnino 
prohibeat translationes huiusmodi factas, quae absque speciali auctoritate 


huius S. Sedis Apostolicae impressae sint. 


Ex Litt. S. C. de Prop. Fide 21 Maii 1856. — (ad Vic. Ap. Tunk. Centr.) 
Quoad pias meditationes lectas a puellis in Ecclesiis. 


Ex antiqua consuetudine Episcopus Tricomiensis (Vicarius A p. de- 
cessor) retulit ortum, ut nunc quoque preces quotidianae alternatim a 
viris et mulieribus recitentur tam in ecclesia quam extra, et aliquibus 
abhinc annis morem invaluisse, ut dum sacerdos Missam celebrat, tres 
qualuorve puellae, iam nubiles, pias meditationes ad unamquamque Missae 
partem accommodatas alta voce recitent seu decantent. Hac praxi, aiebat 
Praesul, christiani valde adiuvantur ad continendas evagationes mentis, 
Missamque pie ac devote audiendam ; nihilominus a multis improbatur 
quasi contraria verbis Apostoli dicentis: mulieres in ecclesiis taceant,' 
quibus ipsa S. C inhaerens in instructionibus datis ad Vic. Ap. Sutchuen. 
29 Aprilis 1784 et ad calcem Synodi Sutcbuensis impressis, prohibuit 
«ne in publico virorum conventu virgines vel verbum Dei praedicare, 
^ vel docere, aut palam legendo vel singulariter praecinendo quodam- 
» modo annunciare praesumerent » quod anno 1844 confirmatum est. 
Hoc minime obstante, quaerebat Praesul, an S. Congregationis aucto- 
ritate abolendam penitus praxim hanc videretur, quod forte haud omnibus 


in aliis praecipue Missionibus expedire persuasum erat : vel potius to- 


APPENDIX H. 191 
lerandam, aut permittendum, ut dictae piae meditationes a pueris de- 
cantentur seu a cathechista aliquo ad omnes praecavendas obloquutiones. 
Serio autem libratis omnibus quae a laudato Antistite adnotata fuere, 
Emi PP, rescribendum censuerunt: — Firma alterna recitatione vel 
cantu iuxta consuetudinem, servatis tamen decretis anni 1784 et 1844, 
curandum prudentiori modo quo poterit, ut id tantum a pueris vel 
Iudimagistris fiat. 


Decr. S. C. de Prop. F. 20 Nov. 1838. — De transitu ab aliquo ritu 
ad alterum apud orientales. 


Cum Sacra Congregatio de Propaganda Fide recto Ecclesiae regi- 
mini in Orientis partibus valde profuturum cognoverit, et regula quae- 
dam traderetur circa transitum ab aliquo ex ritibus orientalibus ad al- 
terum : in generali Conventu habito die 10 Septembris anni 1838, re- 
ferente Emo ac Rmo D. Iosepho S. R. E. Cardinali Mezzofante, quae 
sequuntur decernenda censuit. Ex orientalibus nonnulli, uti sunt armeni 
et maronitae, cum Ecclesia latina pro Eucharistia utuntur azymo ; alii 
vero fermentato, melchitae nimirum, chaldaei, syri, et cophti : nemo 
proinde a ritu in quo fit usus azymi transire valeat ad ritum in quo 
conficitur in fermentato, absque beneplacito Sedis Apostolicae; idemque 
erit servandum circa transitum ex ritu in quo adhibetur fermentatum 
ad ritum in quo praecipitur usus azymi. Cum autem inter duos ritus 
permutandos non adest praefata materiae in Eucharistia disparitas, suf- 
ficiat consensus duorum Episcoporum a quo, et ad quem fit transitus. 
Haec pro illis sunt constituta qui iamdiu catholicam fidem profiteantur ; 
quod vero ad haereticos et schismaticus pertinet, qui ad Ecclesiae sinum 
redeunt, permittendum censuit S. C. ut orientalem ritum qui magis iis 
placuerunt amplectantur. 

Hanc autem $S. Congregationis sententiam SSmo D. N. Gregorio 
div. prov. PP. XVI... relatam in audientia diei 16 eiusdem mensis et 
anni, SSmus benigne approbavit atque in omnibus servari praecepit. 


Ex Const. Allatae sunt Bened. XIV 26 Iulii 1755. — Quoad rituum commixtionem. 


Iure canonico illud quidem statutum habetur, ritum orientalem et 
graecum cum latino haud esse miscendum, uti videre est ex integra 
Decretali Caelestini HI apud Gonzalos cap. Cum secundum, De tempo- 
ribus Ordinationum, atque in Decretali Innocentii III cap. Quanto, De 


consuetudine, cap. Quoniam, De officio ludic. Ordinar, et in Decretali 

Honorii III cap. Litteras, De celebrat. Missar.; at nullo iure affirmari 
potest, ritus commixtionem Apostolica aliqua Constitutione vetitam in- 
duci ex eo tantum quod armenus, maronita, aut graecus iuxta ritum 
suum in latina ecclesia, vel Missae Sacrificium vel alias coeremonias 
cum populi sui ritus exerceat, aut versa vice latinus in orientalium 
ecclesia idem praestet, dum praesertim legitima aliqua subest causa.... 
Vetita sane ritus admixtio esset, si latinus in fermentato consecraret, 
ut Eucharistiam in fermentato consecratam latinis administraret. Idem- 
que dicendum esset, si orientales qui azymi consuetudinem haud amplexi 
sunt, in azymo ram divinam facerent, et genti suae sacram Euchari- 
stiam in azymo distribuerent.... Vetita quoque ritus permixtio esset, si 
latinus sacerdos, modo iuxta latinum, modo iuxta graecum ritum: aut 
sacerdos graecus, modo graeco, modo latino ritu, Missam celebraret. 
Id enim interdicitur in Constitutione S. Pii V quae incipit : Providen- 
tia, quaeque est 21 7ormn. 4 pari. 2 Buttar, novi Romae impressi; ubi 
facultates omnes quae praecedentibus temporibus nonnullis presbyteris 
super hoc concessae fuerant, omnino revocantur. Huic Constitutioni 
S. Pii V congruit quoque praeindicata nostra (Etsi pastoralis) $ 7 n. 10. 
Quod si presbyteris Societatis Iesu qui collegiis Nationum orientalium 
Romae erectis praesunt, et qui praedictae Societatis institutum ample- 
ctentes, a graeco ritu ad latinum transierant, indultum fuit, uti supra 
indicavimus, ut aliquando Missae sacrificium graeco, et orientali ritu 
celebrent; hoc ideo factum est, sicut praemonuimus, ut alumni, qui 
graecorum, et maronitarum ritum profiteri debent, Missam praedicto 
ritu celebrare addiscant, et iuxta eumdem, divina officia toto vitae suae 
curriculo persolvere : verum circumstantiae peculiares huiusce plane 
singularis casus satis evincunt, non posse illum in exemplum afferri ad 
similia indulta obtinenda: quo adeo verum est, ut, quamvis Cardinalis 
Leopoldus Kollonitz Clementi XI Praedecessor! nostro exposuerit, valde 
profuturum catholicae religioni, si latinis missionariis permitteretur, ut 
in Hungaria graeco ritu celebrarent, quoties ita necessitas postulare 
videretur, relicta tamen ipsis libertate, ut ad latinum ritum redirent: 
idem tamen Pontifex perpendens animo debere unumquemque, iuxta 
canonicas sanctiones, in suo ritu permanere, neque licere sacerdoti, 
modo latino, modo graeco ritu celebrare, facultatem, quae a praedicto 
Cardinali petebatur, impertiri recusaverit, uti patet ex eius Epistola in 
forma Brevis, quam ad eumdem Cardinalem dedit 9 Maii anno 1705, 
et quae continetur ;. / Epistolar, et Brev. selectior. eiusdem Pontificis 
typis editorum pag. 205. 

S. C. de Prop. Fide — C. G. il Decembris 1838. 
Dubia quoad administrationem sacramentorum a Latinis faciendam erga Orientales. 


1. Utrum missionarii latini possint administrare orientalibus Sacra- 
menta Baptismi, Extremae Unctionis ac Matrimonii ritu latino in eccle- 
siis orientalibus, casu v. g. quo missionarius latinus parochi fungeretur 
officio in iis ecclesiis. 

2. Utrum missionarii iisdem orientalibus eadem Sacramenta possint 
administrare ritu latino in ecclesiis latinis. 

3. Utrum missionarii possint orientalibus ministrare Sacramenta 
praedicta ritu orientali servando illius ritum cui administratur Sacra- 
mentum. 

4. Utrum missionarii possint in aliquo casu administrare latinis Sa- 
cramenta ritu orientali v. g. ad benedicendum matrimonium cuius altera 
pars latina, altera vero orientalis. 

5. Utrum missionarii latini fungentes sacra functione in ecclesia 
orientali possint ritui orientali aliquid immiscere ritus latini, v. g. ad 
Benedictionem SS. Sacramenti post cantum orientalem recitare orationes 
lingua latina, et sic de ceteris. 

R. Ad 1. Affirmative. 

Ad 2. Affirmative. 

Ad 3. Negative. 

Ad 4. Negative. 

Ad 5. Negative quoad sacram Liturgiam; in reliquis servetur con- 
suetudo. 


S. C. de Prop. Fide — C. G. 25 iulii 1887 — Deleg. Ap. Mesopotamiae. 
Quoad dispensationem a ieiuniis ei festorum observantia erga famulos et opifices 
apud dominos diversi ritus morantes. 


1. Utrum pro dispensandis famulis et opificibus apud dominos di- 
versi ritus commorantibus supra ieiunia et observantiam festorum re- 
quiratur necessario dispensatio specialis, nec non facultas expressa dis- 
pensandi, quin sufficiat dispositio iuris communis circa familiares. 

2. Utrum alia sit ratio dispensandi cum famulis et opificibus ordi- 
nariam in domo dominorum habitationem habentibus seu operam prae- 
stantibus, et alia cum iisdem tantum accidentaliter servientibus. 

3. Utrum servi familiares Tertiarii orientales in conventibus mis- 
sionariorum seu praelatorum latinorum , sub eorumdem Superiorum 
obedientia permanenter viventes, privilegiis gaudeant quae Ordinibus 


Acta, Tom. XXVIII, fase. OCGXXVIII. 13 

Regularibus fuerunt concessa et approbata, nimirum ut sese conformare 
valeant in omnibus ritui latino, et imprimis SSmam Eucharistiam et 
Sacramenta paschalia ab iisdem Superioribus suscipere. 

4. A quonam Episcopo dependere censeantur fideles orientales 
propriis pastoribus destituti, si infra propriae dioeceseos limites missio- 
nario latino gaudeant tamquam parocho; num ab Episcopo orientali, an 
ab Episcopo latino? Quid vero si extra limites propriae dioeceseos ver- 
sentur? 

5. Utrum indistinctim dicti orientales sub cura missionariorum con- 
stituti. sese conformare debeant ieiuniis et festis ritus latini, an proprii. 

6. a) Utrum in proposito quid vel nihil importet differentia azymi 
et fermentati, ita ut graecus ex. gr. proprio sacerdote destitutus SS8mam 
Eucharistiam a missionario latino sub azymo recipere valeat et debeat, 
non obstante existentia in eadem civitate sacerdotis alterius ritus in 
fermento consecrantes. 

b) Utrum si eidem graeco, prout fuit aliquando a S. G. responsum, 
libertas concedatur sese communicandi sub fermentato, dicta libertas 
vigeat pro communione quae est de devotione tantum, an etiam pro 
communione de praecepto. 

c) Item si idem graecus maluerit Eucharistiam in specie fermen- 
tata accipere censeturne ex ipso facto Communionis dependere quoad 
iurisdictionem parochialem a superiore ritus orientalis. fermentum ha- 
bentis, an, non obstante Communione, semper dependeat a superiore 
latino. 

R. Ad i. Affirmative ad 1. partem ; Negative ad 2. 

Ad 2. Negative, si in utroque casu mensa sit communis. 

Ad 3. Negative quoad Sacramenta; quoad reliqua provisum in primo. 

Ad 4. A proprio Episcopo orientali. 

Ad 5. Negative ad 1. partem; Affirmative ad 2. 

Ad 6 a). Servetur instructio pastoralis s. m. Benedicti XIV, in qua 
permittitur orientalibus communio ritu latino tantum in subsidium, 
nempe cum difficulter communicare possunt in proprio ritu. Congruum 
vero erit ut orientales fermentato utentes, et proprii ritus sacerdote 
destituti, S. Communionem a sacerdotibus alterius ritus in fermentato 
consecrantibus suscipiant. 

Ad 6 6). Negative ad 1. partem; Affirmative ad 2. dummodo dif- 
ficulter in proprio ritu communicare possit. 

Ad 6 c). Negative ad 1. partem; Affirmative ad 2. 


APPENDIX Il. 195 


S. C. de Prop. Fide — C. G. 25 Iulii 1887 —Deleg. Ap. Mesopotamiae. 
Quoad uxores quae sequuntur ritum virorum suorum. 


Decretum S. G. anni 1759 quod permittit « ut uxores suorum vi- 
» rorum ritum sequantur, dummodo uxor non sit ritus latini » ex se 
patet, et a nullis fuit negatum; verumtamen circa extensionem et in- 
terpretationem practicam huiusmodi facultatis variae oriuntur quaestio- 
nes quas exponere liceat. 

1. Utrum in casu proposito detur differentia inter verbum sequi 
in praesenti decreto usurpatum, et verba eligere et adoptare quae alibi 
pro casu identico reperiuntur. 

2. Utrum facultas facta mulieri nubenti sequendi ritum viri sui, 
aequivaleat verae mutationi ritus pristini, ita ut omnibus obligationibus 
ritus maritalis teneatur, etiam mortuo viro. 

3. Utrum mulier quae non potuit aut non voluit sequi seu ado- 
ptare ritum viri sui, nihilominus eidem sese conformare valeat in ieiu- 
niis et diebus festis propter necessitatem vel sine necessitate. Quaenam 
proinde necessitas requirenda, et quae licentia. 

4. Utrum mulier quae tempore initi matrimonii prorsus ignoravit 
sibi licere ritum viri sui sequi seu adoptare, et post cognitum errorem, 
declarat se libenter eumdem adoptaturam fuisse si scivisset, et nunc 
quidem idipsum sequi cupere, possit dicta mulier quasi innovato be- 
neficio gaudere, et deinceps ritum maritalem, nova facta declaratione, 
sequi et adoptare. 

5. Utrum recenter et reapse, uti asserere volunt nonnulli, S. Sedes 
declaraverit mulierem, quae secuta est modo regulari ritum viri sui, 
ad pristinum ritum reverti posse aut etiam violenter reduci. 

R. Ad 1. Negative. 

Ad 2. Affirmative. 

Ad 3. Negative absque Apostolica dispensatione. 

Ad 4. Affirmative. 

Ad 5. Recurrendum in singulis casibus. 

LITTERAE SSmi D. N. Leonis Papae XIII ad Emum Cardinalem Marianum Rampolla 


del Tindaro, quoad publicos clamores Romae peractos die vigesima Sept. 1895. 


Signor Cardinale. 


Le insolite manifestazioni po- 
litiche, delle quali é spento ap- 
pena per le vie della città l'ul- 
timo suono, Ci traggono a indi- 
rizzarle su tale argomento qual- 
che parola, non tanto a sfogo 
dell'animo contristato, quanto 
a fine di rilevare la gravità del 
fatto, e gli intendimenti che lo 
ispirarono. — Veramente per 
quel senso d'umanità insieme 
e di decenza che alberga an- 
che negli animi presi dalla pas- 
sione, non Ci pareva soverchio 
lo sperare un riguardo almeno 
alla Nostra canizie. Si volle in- 
vece andar oltre ruvidamente: 
di guisa che siamo stati con- 
dotti a questo, di dover essere 
quasi immediati testimoni al- 
l'apoteosi della rivoluzione ita- 
liana e della conseguente spo- 
gliazione della Santa Sede. Fa- 
migliari per divino favore, alla 
sofferenza e al perdono, met- 
tiamo da un canto l'affronto 
recato alla persona: molto piü 
che a lenire la presente Nostra 
amarezza accorse spontanea la 
pietà delle genti cattoliche; e 
segnalossi l'Italia 
per protestazioni generose e te- 
stimonianze di affetto preziosis- 
sime. Maquelchecicommuove 
e trafigge, si é la solennità deb 


tra queste 


Eme Cardinalis 


Publici ac populares, praeter 
morem, clamores, quorum ul- 
timus per Urbis vias sonus vix 
extinctus est, nonnulla ad te hac 
super re verba facere Nobis sua- 
dent, haud equidem ut iustum 
moerori nostro solatium com- 


paremus ; sed potius ut facti 
gravitatem, atque eorum, qui 
illud inspirarunt, consilia op- 


portune patefaceremus. 


Profecto ille humanitatis sen- 
sus ac dignitatis, qui in animis 
etiam vehementi affectu conci- 
tatis inesse solet, sperare nos 
sinebat, aliquam saltem sene- 
ctutis nostrae rationem  habi- 
tum iri. At vero inurbane omnia 
potius agere placuit; adeo ut 
nobis contigerit ferme proxime 
testes esse apotheoseos rerum 
novarum italicarum, et, quae ex- 
inde consecuta est, expoliationis 
S. Sedis. — Iniuriis tolerandis, 
et veniae facile concedendae 
Deo adiuvante, assueti, contu- 
meliam personae illatam prae- 
terimus, praesertim vero cum 
nostri maesti- 


catholicarum 


ad hanc animi 
tiam leniendam 
gentium pietas sponte 
nerit; quas inter Italia gene- 
rosis protestationibus, 
tiosissimis benevolentiae signi- 
ficationibus exhibitis eminuit. 


subve- 


et pre- 


l'offesa alle ragioni della Sede 
Apostolica e l'evidente propo- 
sito di perpetuare, anziché com- 
porre un conflitto, di cui niuno 
puó misurare i calamitosi ef- 
feti. — La gravità del fatto, pa- 
lese per sé medesima, riceve 
luce purtroppo dalle confes- 
sioni degli artefici ed encomia- 
tori di esso. Col glorificare, nel 


E 


modo che s'é veduto, il suc- 
cesso del settanta, hanno avuto 
in mira anzitutto di assodare i 
fruti della conquista, e fare in- 
tendere all'italia e al mondo 
che il Pontefice, 


loro, 


quanto eé da 
deve rassegnarsi ormai 
alla cattività, senza speranza di 
redenzione. E qui non é tutto. 
Hanno voluto inoltre fare un 
passo di piü verso un ideale 
essenzialmente antireligioso. 
Poiché lo scopo ultimo della 
occupazione di Roma, non di- 
ciamo nella mente di quanti vi 
cooperarono, ma delle sétte che 
ne furono i primi motori, non 


* 


é, o almeno non é tutto nel 
compimento dell' unità politica. 
No: 


ha pochi esempii 


quell'atto di violenza, che 
nella storia, 
doveva nei decreti settarii ser- 
vire come mezzo ad esser pre- 
ludio di un assunto piü tene- 
broso. Se si stese la mano a 
squarciare le mura della me- 
tropoli civile, fu fatto per me- 
glio battere in breccia la città 
sacerdotale: e per sortire l'in- 


tento di assalire da vicino la 

Verum quod magis Nos com- 

movet et angit est ipsa publica 
iniuriae huic Sedi Apostolicae 
inlatae ostentatio, atque  evi- 
dens animi propositum perpe- 
tuo conflictum prosequendi po- 
tius quam amice componendi, 
cuius tristissimos effectus re- 
censere nemo potest. 

Facti gravitas per se cuique 
nota, ex ipsis eorum, qui eius- 
dem facti auctores vel lauda- 
tores extiterunt, confessionibus 
clarius patet. Laudibus quippe 
quod anno MDCGCLXX hic ge- 
stum est, in Coelum extollentes 
id in primis spectarunt, ut quod 
id sta- 


statuerent, at- 


tum bello obtinuerunt, 
bile ac firmum 
que Italiae Orbique universo 
denuntiarent, Romanum  Pon- 
tificem, ad ipsos quod attinet, 
servili iugo subeundo, sine ulla 
spe libertatis recuperandae, iam 
acquiescere oportere. 


Nec satis: ulterius insuper 
progressi sunt, ut impium, quod 
consilium 
Quippe in 
occupanda Urbe finis ultimus, 


mente conceperunt, 
re ipsa perficerent. 
quamvis fortasse non in o- 
mnium mente, qui in id ope- 
ram contulerunt, sed profecto 
perduellium societatum, . qui 
haud 


aut saltem non 


primi auctores fuerunt, 
quaquam est, 
unicus, politica italicae unitatis 
constitutio. Enimvero ille adeo 
efferatae violentiae actus, cu- 


ius in historia raro admodum 

podestà spirituale de' Papi in- 
cominciossi dall'abbatterne quel 
propugnacolo terreno. Insom- 
ma quando vennero ad imporsi 
al popolo romano, a questo po- 
polo che tenne fede al suo prin- 
cipe sino all'ultimo, resistendo 
vigorosamente a possenti e diu- 
turne tentazioni venute di fuori, 
essi recavano il concetto ben 
fermo di mutare le sorti della 
città privilegiata, trasfigurarla, 
tornarla pagana : ció che fu de- 
nominato in loro gergo, dar 
vita ad una terza Roma, d'onde 
irradierebbe come da centro, 
una terza civiltà. E infatti si 
diede e si dà opera piü che non 
paia ad attuare il funesto dise- 
gno. Son cinque lustri che, guar- 
dandosi attorno, Roma vede 
padroni del campo gli oppugna- 
tori delle istituzioni e delle cre- 
denze cristiane. Diffusa ogni piü 
malvagia dottrina : vilipesa im- 
punemente la persona e il mi- 
nistero del Vicario di Dio; con- 
trapposto al dogma cattolico il 
libero pensiero, e alla Cattedra 
di Pietro il seggio massonico. 
E appunto a questo insieme ne- 
fasto d'idee e di fatti si pretese 
novellamente di dar sembianza 
di diritto ed essere di stabilità, 
mediante il suggello di una 
nuova legge e le clamorose ma- 
nifestazioni che secondarono, 
capitanate a viso aperto dalla 
Dio. E forse 


questo il trionfo della causa ita- 


setta nemica di 


exempla occurrunt, in perduel- 
lium decretis velut adminicu- 
lum ac praeludium esse debe- 
bat nequioris consilii. Si manus 
ad moenia civilis huius Metro- 
polis difflndenda protensa fuit, 
hoc ideo factum est, quo faci- 
lius Urbs Sacerdotalis per ipsos 
expugnaretur ; utque cominus, 
quod adeo expetebant, Spiri- 
tualem Romanorum Pontificum 
potestatem  labefactarent, terre- 
stre huius propugnaculum per- 
du elles isti primo adnisi sunt 
demoliri. — Quinque abhinc lu- 
stris Roma  circumspiciens, 
campum velut Dominus obti- 
nere christianarum  institutio- 
num ac dogmatum oppugna- 
tores videt: reprobam quam- 
que doctrinam late diffusam : 
Christi Vicarii personam et mi- 
nisterium impune despectum: 
loco christianae Fidei ius libere 
cogitandi atque credendi suffe- 
ctum, et Petri Cathedrae, novae 
perduellium sectae — magiste- 
rium. Atque huic nimirum ne- 
idearum 


fasto factorumque 


complexui nuper ausum est 


iuris et perpetuitatis speciem 
attribuere novae legis promul- 
gatione sancitam et fragosis pu- 
blicisque clamoribus, quos im- 
piae sectae fautores praeeuntes 
sine pudore  obsecundarunt. 
Est ne istud, quaesumus ita- 
licae unitatis triumphus, an 
vero apostasiae proclamatio ? 
triumphus 


Iustitiam — finalis 


liana, o non piuttosto l'avveni- 
mento della apostasia ? 


La giustizia é sicura del trionfo 
Anale, come Roma della immu- 
tabilità de' suoi alü destini. Ma 
intanto quella é sopraffatt a, a 
questi si attraversa la congiura 
di congreghe perverse e l'opera 
dissennata di chi le favorisce. E 
che pro ne coglie la nazione? 
L'acquisto di Roma fu preco- 
nizzato ai popoli italici come 
albore di salute e auspicio di 
prosperità futura. Non cerche- 
ab- 
promessa 


remo se gli avvenimenti 


biano avverata la 
dalla parte de' beni materiali. 
Ma certo il compiuto acquisto 
l'Italia, 


invece di unirla. E poi un fatto, 


ha diviso moralmente 


che in questo mezzo pigliarono 
vieppiü ardire le cupidigie di 
ogni maniera, si allargó all'om- 
bra del giure pubblico l'immo- 
ralità del costume, e il conse- 
guente aftievolimento della fede 
religiosa: moltiplicarono i pre- 
varicatori delle leggi umane e 
divine: crebbero di numero e di 
forza i partiti eccessivi, le schie- 
re fremebonde, congiurate a 
sovvertire dalle fondamenta gli 
ordini civili e sociali. 


E tra lingrossare di tanti 
guai, non che quietare, inaspri- 
sce la guerra a quel divino insti- 


tuto, nel quale dovrebbe ripo- 

quemadmo- 

certissime manet, 
dum Roma de immutabili ac 
divina sua destinatione secura 
est. Interea tamen illa pessum- 
datur; huius vero destinationis 
effectus pessima sectarum con- 
iuratione, atque eorum qui 
ipsas fovent, iniqua opera prae- 
peditis. Quid hoc italicam na- 
tionem iuvat ? Romae occu- 
patio Italiae populis velut sa- 
lutis prima lux, et futurae pro- 
speritatis auspicium conclama- 
ta fuit. 


Nequaquam  inquira- 


mus, utrum eventus, ad mate- 
rialia bona quod attinet, pro- 
missa conflrmarint. At vero 


certum omnino est, per Urbis 
acquisitionem, armis compara- 
tami, si animos species, divi- 
sam potius Italiam fuisse, quam 
unitate donatam. Constat au- 
tem hoc intervallo audaciores 
evasisse cuiusvis generis cupi- 
ditates ; morum licentiam, iure 
publico favente, late ubique 
obtinuisse, et quae inde conse- 
quitur, religiosae fidei imminu- 
humanas 


tionem ; eorum qui 


divinasque leges contemnunt, 
excrevisse numerum ; extre- 
factiones 
fü- 


ren tesque phalangas in civilem 


mas (quas vocant) 


numero ac vi auctas esse, 
ordinem atque socialem fun- 


ditus evertendum  coniuratas. 


At enim inter tot malorum 
isthaec infensa 


sed 
insti- 


eluvieni secta 
haud quaquam quiescit, 


bellum in illud divinum 

sare la speranza del maggiore 
e piü sicuro rimedio. Vogliamo 
dire alla Chiesa, e particolar- 
mente al suo Capo visibile, a 
cui fu rapita insieme col prin- 
cipato civile l'autonomia, non 
meno convenevole alla dignità 
del pontefice, che necessaria 
alla libertà dell'apostolico mi- 
nistero. Ed é vano il ricorso a 
spedienti legislativi nessuna 
maniera di provvedimenti giu- 
ridici potrà mai conferire indi- 
pendenza vera senza giurisdi- 
zione territoriale. La condizione 
che pur affermano d'averci 
guarentita, non é quella che Ci 
é dovuta e Ci bisogna: essa non 
eé indipendenza effettiva, ma ap- 
parente ed effimera, perché su- 
bordinata al talento altrui. Que- 
sta foggia d'indipendenza, chi 
la die, la puó togliere: ieri la 
sancirono, ponno cassarla do- 
mani. E non fu in questi giorni 
medesimi chiesta da un lato, e 
fatta intravvedere minacciosa- 
mente dall'altro, l'abrogazione 
di quelle che chiamano gua- 
rentigie del pontefice? Ma non 
minaccie, non sofismi, né in- 
vereconde accuse d'ambizione 
personale riusciranno a far ta- 
cere in Noi la voce del dovere. 
Qual é, quale doveva essere la 
guarentigia vera della indipen- 
denza papale fu potuto antive- 
dere sin da quando il primo 
Cesare cristiano si avvisó di 
trapiantare a Bisanzio la sede 


tutum inferre ferocius pergit, 
in quo validissimi omnium ac 
tutissimi 


praesidii repériundi 


spem reponi oporteret. Eccle- 
siam videlicet, speciatim vero 
eius visibile Caput, cui una cum 
civili Principatu «ürovo^la sub- 
lata est, haud minus Pontifi- 
cis dignitati conveniens, quam 
Apostolici ministerii libertati ne- 
cessaria. Vanum est autem ad 
civilis legis remedia effugere; 
nullum quippe ex iuridicis sta- 
tutis veram ac plenam liberta- 
tem sine certa quadam  .terri- 


toriali prorsus immuni domi- 
natione, in Nos conferre potest. 
Ea vero vitae conditio, quam 
hi Nobis omnino tutam prae- 
stitisse affirmant, nequaquam 
ipsa est, quae Nobis competit 
atque opus est. Ea vera libertas 
non est, sed specie tantum et 
insuper incerta atque instabilis, 
quia alieno arbitrio obnoxia. 
Hanc quippe libertatis speciem 
qui dedit, idem auferre potest: 
heri sancita est, cras deletur. 
Reapse enim non hisce iisdem 
diebus, eorum quae Pontifici 
tuendo per legem statuta fue- 


runt, hinc impudenter flagi- 


tata, inde vero minaciter in- 
tentata abrogatio fuit? At enim- 
vero nec minae, nec sophj- 
smata, neque impudentes crimi- 
nationes, quasi ita persistendo 
inanem Nobis gloriam conqui- 
rere velimus, efficere poterunt, 
muneris 


ut Apostolici nostri 

dell' impero. Da quel tempo in- 
sino alle età a noi piü vicine, 
niuno mai fu visto assidersi in 
Roma di quanti furono arbitri 
ebbe 
nascimento e vita lo stato della 


delle cose italiane. Cosi 
Chiesa, non per opera di fana- 
tismo, ma per disposizione di 
Provvidenza, accogliendo in sé 
i migliori titoli che possono ren- 
dere legittimo il possesso di un 
principato, vale a dire l'amore 
riconoscente di popoli benefi- 
cati, il diritto delle genti, l'as- 
senso spontaneo del mondo ci- 
vile, il suffragio dei secoli. Né 
lo scettro in mano ai Pontefici 
fu d'impaccio al pastorale. Scet- 
tro infati portavano questi No- 
stri antecessori, che rifulsero 
per santità di vita ed eccellenza 
di zelo. E sono essi medesimi 
che pure furono sovente chia- 
mati a comporre i piü ardui 
litigi: che opposero vittoriosa- 
mente alla esorbitanza dei po- 
tenti 


il petto fortissimo: che 


salvarono all'lItalia in perico- 


losi frangenti il tesoro della 
fede, e propagarono dall'orto 
all'occaso la luce della cristiana 
civiltà, i benefizi dell' umano ri- 
scatto. E se oggi, nonostante le 
condizioni malagevoli e dure, 
prosegue il Papato tra la rive- 
renza delle genti la sua via, 
non lo si arrechi al manco di 
quel presidio umano, ma si ve- 
ramente all'assistenza della gra- 


zia celeste, che non fallisce mai 

vox sileat. Quodnam sit, quod- 
que esse debeat verum  Ponti- 
ficiae libertatis praesidium, iam 
tum perspici potuit, cum pri- 
mus christianus Imperator, re- 
licta Roma, Byzantium imperii 
sedem  transferendam duxit. 
Exinde ad haec usque tem- 
pora, nemo eorum, qui rerum 

Romae 
Inde 


sumpsit civilis 


Italicarum potiti sunt, 


considere visus est. ini- 
tium vitamque 
Ecclesiae dominatus, haudqua- 
furoris 


quam phrenetici ope, 


sed divinae Providentiae con- 


silio, optima quaeque nomine 
praeseferens, quae legitimam 
constituere valent cuiuslibet 


Principatus possessionem ; ni- 


mirum grati animi in populis 
beneficio affectis, ius gentium, 
spontaneum civilis assensum, 
suffragium | denique  saeculo- 
rum. Neque vero sceptrum in 
manibus Pontificum . Episco- 
pale eorum ministerium prae- 
pedivit. Sceptrum reapse ge- 
stabant ii ex  Antecessoribus 
nostris, qui vitae sanctitate et 
in christianae Reipublicae sa- 
lutem praeclaro ardentique stu- 
dio 


praeterea fuerunt, qui velut ar- 


praefulserunt. lidem ipsi 


bitri maxime ardua imperan- 
tium iurgia componendi gratia 
saepenumero adlecti sunt; qui 
insanae Regum impotentiae in- 
victissimum pectus vincendo 
opposuere; qui périclitant! Ita- 
liae in adversis formidandisque 

al sommo sacerdozio cristiano. 
Fu opera forse delle persecu- 
zioni imperiali il meraviglioso 
incremento della Chiesa ado- 
lescente ? 


Queste cose vorremmo che 
meglio fossero comprese al 
senno pratico degli italiani. Non 
parliamo dei fuorviati per er- 
ronee dottrine o legami di setta; 
ma degli altri, ai quali tuttoché 
immuni da quei legami, né cie- 
chi seguaci di quelle dottrine, 
fa velola passione politica. Veg- 
gano essi quanto sia opera per- 
niciosa e stolta contrastare ai 
della 


denza, e ostinarsi 


veraci disegni Provvi- 
in un dissi- 
dio non profittevole che alle 
mene di fazioni audacissime, e 
piü ancora ai nemici del nome 
cristiano. L'essere stata eletta 
fra mille a custodire il seggio 
apostolico, fu privilegio singo- 


larissimo e gran ventura per 


eventibus Fidei thesaurum sar- 


tum tectum servarunt, atque 
ab ortu solis usque ad occa- 
sum christianae institutionis lu- 
cem, et humanae redemptionis 
propagarunt beneficia. Et si 
hodieque, quamvis in difficilli- 
mis asperisque temporum con- 
ditionibus versetur, inter obse- 


quentes Nationes viam suam 
incedere pergit, ut nequaquam 
humani cuiusque praesidii de- 
fectui. Sed Gratiae coelestis au- 
xilio, quod supremo sacerdotio 
christiano nunquam deest, tri- 
buendum ducimus. Num ne 
Imperatorum romanorum Oop- 
pugnationibus mirabile adole- 
scentis Ecclesiae incrementum 


quispiam tribuat? 

Haec omnia ab Italis consilio 
atque experientia praeditis me- 
lius intelligi velimus. Haud No- 
bis sermo est, de iis qui sive 
falsis imbuti doctrinis, sive ini- 
obstricti 
sed 


quamvis 


piae sectae vinculis 


viam deviam sequuntur; 
de coeteris, quibus, 


horum vinculorum immunes 
sint, neque coeci illorum dogma- 
tum sectatores, inordinatus ta- 
men rerum novarum amor ob- 
nubilát intellectum. Videant hi 
quam periculosum sit atque 


insanum sapientibus divinae 
Providentiae consiliis obsistere, 
et in dissidio, quod solum pes- 
simis audacissimarum  factio- 
num propositis, praecipue vero 
christiani nominis hostibus pro- 

la nostra penisola: e ogni pa- 
gina della sua storia testifica 
quanta copia di beni e quali 
incrementi di gloria le vennero 
ognora dalle immediate cure 
del pontificato romano. Sarebbe 
forse mutata l'indole di esso o 
affievolita l'efficacia? Si tramu- 
tano le cose umane, ma la be- 
nefica, virtà del magistrato su- 
premo della Chiesa viene dal- 
l'alto ed é sempre la medesima ; 
con questo di piü che, essendo 
esso ordinato a durare quanto 
i secoli, tiene dietro con amo- 
rosa vigilanza al cammino del- 
lumanità, né ricusa, come so- 
detrattori, di 


quanto é possibile 


gnano i suoi at- 
temperarsi 
airagionevoli bisogni dei tem- 
pi. — Se, porgendoci docile orec- 
chio, attingessero gl'italiani dalle 
tradizioni avite e dalla coscienza 
de'loro veri interessi il corag- 
gio di scuotere il giogo masso- 
nico, apriremmo /l'animo alle 
piü liete speranze in ordine a 
questa caramente diletta terra 
itallaana. Ma quando avvenisse 
l'opposto, Ci duole il dirlo, non 
sapremmo presagire che nuovi 


pericoli e maggiori rovine. 


Con effusione di particolare 

dest, pertinaciter persistere. Pe- 
ninsulam nostram  Apostoli- 
cae Sedi protuendae electam 
fuisse ex millibus, singulare 
prorsus privilegium fuit, ac ma- 
ximum Italicae Nationis emolu- 
mentum: profecto unaquaeque 
italicae historiae pagina, quam 
bonorum copiam, quodque glo- 
riae incrementum ex assiduis 
Romani Pontificatus curis lta- 
lia perceperit aperte testatur. 
An vero eius indoles immu- 
tata, 


fuit? Humanae quidem res mu- 


aut efficacia immutata 
tantur; -sed benefica supremi 
Magistratus ecclesiastici virtus 
e Coelo est, ac semper eadem 
persistit: imo cum ille in terris 
perpetuo duraturus constitutus 
humanitatis 


sit, incessum per- 


amanti vigilantia consequitur; 
neque, ut eius detractores effu- 
iustis 


tiunt, temporum neces- 


sitatibus, quoad licet, se con- 
formare recusat. Si dociles No- 
bis aures Itali praeberent, at- 
que ex avitis traditionibus et 
ex propriarum conscientia ra- 
tionum vim animumque hauri- 
rent, impositum sibi a perduel- 
libus iugum excutiendi, dulcis- 
simam spem de hac Nobis in 
primis dilecta Itala terra conci- 
peremus. At vero si contra fieri 
contingat, dicere piget, nonnisi 
nova pericula, gravioresque 
ruinas profecto Nobis fas esset 
pra enuntiare. 


Apostolicam Benedictionem 


204 LITTERAE 


affetto le impartiamo, signor tibi, Eme Cardinalis, peculiari 

Cardinale, l'apostolica benedi- benevolentia impertimus, 

zione. Ex Vaticano: Die viii Octo- 
Dal Vaticano, 8 Ottobre 1895. bris MDCCCXCV. 


LEO PP. XIII. LEO PAPA XIII. 


LITTERAE SSmi D. N. Leonis XIII quibus conceduntur plures indulgentiae pro die 15 
Decembris huius anni, quo solemni ritu celebratur iubilare festum patronale 
s. Iosephi, V. Mariae Sponsi. 


Universis Christi fidelibus praesentes litteras inspecturis sa- 
lutem et Apostolicam benedictionem. 

Cum sicut ad Nos relatum pluribus in Catholici orbis dioe- 
cesibus hoc anno die decimaquinta proximi Decembris mensis 
solemni ritu iubilare festum patronale S. Iosephi Virginis Ma- 
riae Sponsi sit concelebrandam, Nos quibus nihil est magis 
gratum quam ut tam gravibus potissimum pro Ecclesia Dei 
temporibus fidelium pietas erga coelestem suum Patronum ex- 
citetur, ac maiora in dies suscipiat incrementa, hac ipsa auspi- 
catissima occasione coelestes thesauros quorum Nobis Altissi- 
mus dispensationem commisit, reserare benigne censuimus. 
Quare de Omnipotentis Dei misericordia ac BB. Petri et Pauli 
Apostolorum, eius auctoritate confisi, omnibus et singulis in toto 
terrarum orbe degentibus fidelibus utriusque sexus, qui vere 
poenitentes ac confessi ac S. Communione refecti supramemo- 
rata decimaquinta mensis Decembris die vel uno e septem con- 
tinuis immediate sequentibus ad cuiusque eorum lubitum sibi eli- 
gendo quamlibet Ecclesiam, in qua Sancti Iosephi Patriarchae 
festum agetur, dummodo tamen quinquies novemdialibus aut 
singulis triduanis diebus praecedentibus supplicationis solemni- 
bus adfuerint, secus rite parochialem propriam cuiusque eccle- 
siam devote visitaverint, ibique pro Christianorum Principum 
concordia, haeresum extirpatione, peccatorum conversione, ac 
S. Matris Ecclesiae exaltatione, pias ad Deum preces effuderint, 
Plenariam omnium peccatorum suorum indulgentiam et remis- 
sionem misericorditer in Domino concedimus. lisdem vero fide- 
libus saltem corde contritis, quo die novemdialibus vel triduanis 
hisce precibus intererint, biscentum dies de iniunctis eis seu 
alias quomodolibet debitis poenitentiis in forma Ecclesiae con- 

sueta relaxamus. Quas omnes ac singulas indulgentias, pecca- 
torum remissionem et poenitentiarum relaxationes, etiam ani- 
mabus fidelium in Purgatorio detentis, per modum suffragii, 
applicari posse indulgemus. Praesentibus hac vice tantum va- 
lituris. Volumus autem ut praesentium litterarum transumptis 
seu exemplis etiam impressis manu alicuius Notarii publici sub- 
scriptis, et persona in ecclesiastica dignitate constitutae prae- 
monitis, eadem prorsus adhibeatur fides, quae adhiberetur ipsis 
praesentibus, si forent exhibitae vel ostensae. 

Datum Romae apud Sanctum Petrum sub annulo Pisca- 
toris die xxiv Septembris MDCCCXCV, Pontificatus Nostri anno 


decimo octavo. 


LEO PP. XIII. 


EX 3. CONGREGATIONE CONCILII 


NANCEIENSIS ET TOULLENSIS 


DISPENSATIONIS MATRIMONII 


Die 25 Maii 1895. 


Sess. 21 cap. 1 De reform, matr 


COMPENDIUM FACTI. Maria 29 annos nata, die 10 Decem- 
bris 1890 matrimoniali foedere iungebatur Corniti Rogerio, 
qui tunc aetatis suae annum 39 attigerat. Nuptiae, omni- 
bus servatis solemnitatibus, celebratae fuerunt coram paro- 
cho proprio. 

Attamen infausto omine connubium hoc fuisse concilia- 
timi subsequens monstravit eventus. Neoconiuges enim, uti 
mulier fatetur, cohabitationis tempore duas vices maritale 
opus aggressi sunt, at numquam illud perficere valuerunt. 
Cum autem vir copulae impossibilitatem tribueret uxori ex 
conformationis defectu, ipsa salutaris artis peritum  consu- 
luit, qui in eius muliebribus levem incisionem peregit, ut 
faciliores coniugales actus redderentur. Sed postea, opera- 

tione peracta, quia maritus amplius copulam non perten- 
tavit, mulier, ut ipsa narrat, illum  impotentem  existi- 
mavit. 

Interea Rogerius, si Mariam audiamus, eam acerbe tra- 
ctare atque etiam verberibus afficere incoepit, donec die 
] Februarii 1891 domum paternam remeare iussit. 

Tunc, paucis a separatione coniugali transactis diebus, 
Maria Summo Pontifici supplices dedit preces pro dispensa- 
tione a matrimonio rato et non consummato. Episcopus, cui 
de more ablegatus fuit libellus cum facultate subdelegandi-, 
processum conficere curavit per Iudicem delegatum : qui sub 
juramento actricem et septem testes ex eius latere excussit, 
atque obstetricum attestationes, quae mulieris corpus explo- 
raverunt, recepit. 

Vir, etsi pluries rite citatus, semper contumacem se prae- 
buit, ac tandem per litteras Iudici missas, matrimonium 
non fuisse consummatum asseruit. 

Episcopus iussu S. Congregationis novam mulieris in- 
spectionem ordinavit, quae, etiam hac vice, non videtur in 
omnibus adamussim exacta fuisse. Excusso insuper medico, 
qui incisionem olim peregit; atque testium examine septi- 
mae manus mulieris excepto, Tribunal asserit, hoc rite con- 
fectum fuisse novamque eorum depositionem sine magna dif- 
ficultate ac scandalo fieri non posse, quum de eorum bona 
fide et sinceritate dubitari non possit; virum autem non se- 
mel, post primum processum, sed semper incassum fuisse 
citatum ad comparendum et ad testes designandos. 


Disceptatio Synoptica 


VOTUM THEOLOGI. Duo sibi esse inquirenda, ait Theolo- 
gus, utrum videlicet, ad iuris tramites, de inconsummatione 
praesentis matrimonii sat constet, necnon, utrum sufficientes 
dentur atque idoneae causae consulendi SSmum quatenus peti- 
tam dispensationem concedere dignetur. 

Ad primum quod attinet, prosequitur consultor, hoc ex 

tribus, prout scitum est, colligitur, nimirum ex declaratione 
coniugum, ex septimae manus confirmatione, ex inspectione 
corporis. 

Iudicialiter atque sub sacramenti religione mulier testata 
est matrimonium haud consummatum fuisse, quia corporum 
contactus tantum locum habuerunt, sine erectione ex parte 
viri, nec seminis dispersione. Maritus censuit vitium meae 
constitutionis obesse consummationi matrimonii ; sed Chirur- 
gus, levi incisione, abstulit parvum defectum, quem ille ipse 
adesse cognoverat. Postea vir, numquam petiit debitum con- 
iugale: et ideo censui illum esse impotentem. 

Alter autem coniux extraiudiciali scripto ad ecclesiasti- 
cum iudicem transmisso declaravit: « His praesentibus ego 
Roger testor firmissimeque assevero matrimonium cum vir- 
gine Maria, a me contractum in ecclesia parochiae, anno 
gratiae 1890, die decimo mensis Decembris, neque eo tem- 
pore, neque postea nullo modo fuisse consummatum; persua- 
sum habeo puellam illam esse adhuc virginem ». 

Inconsummationis factum verbis non ambiguis hic enun- 
ciatum a marito habemus, cuius testificatio, licet actu ex- 
traiudiciali prolata sit, tamen utpote a viro nobili in pu- 
blici magistratus officio constituto exarata, maximi momenti, 
me auctore, facienda est. Ar causas autem quod attinet in- 
consummationis eas apud uxorem exquirendas esse ipse putat 
scribens ad Vicarium generalem parisien. 

Concors itaque in essentialibus utriusque coniugum de- 
claratio apprehenditur, scilicet, eos iterato conatu in rem 
complendam enixos esse; ast ullo absque profectu, ita ut 
puella illaesa semper remanserit, causam autem huius esse 
impotentiam vel absolutam alterutrius vel saltem relativam 
ad invicem. Ceteroquin collusionis suspicionem excludendam 
hic esse omnino puto et quidem: quia post cohabitationis 
mensem, quo decurrente, neuter de petenda dispensatione 
vel cogitasse videtur, coniuges nunquam simul convenerunt; 
quia vir de eadem impetranda parum curare dicendus est, 
cum se sistere coram iudice, vel testes producere constanter 

recusavit; quia demum inr singulis coniugum dicta prout in 
plano est, minime concordant. 

Verum ex Cap. V De frigidis et maleficiatis: « S1 quod 
nunquam se invicem cognoverint, ambo fateantur » id a « se- 
ptima manu propinquorum vel vicinorum bonae famae tactis 
sacrosanctis Evangeliis » confirmandum atque roborandum est. 

Testes septimae manus, ex parte tantum mulieris, fere 
lisdem explicitis verbis tria haec sub sacramento declara- 
runt, nempe se audivisse matrimonium de quo agimus, non 
fuisse opere plenum: hoc contigisse ex probabili impotentia 
viri: oratricem esse veracem atque pro pietate morumque 
honestate omni laude dignam. 

Hisce omnibus rite perpensis, moralis iam probatio de 
non secuta consummatione matrimonii in themate sat tuta 
atque firma esse videtur. Ne autem in re tanti momenti 
quid deficiat, ex iure et Ecclesiae praxi, ad aliud demum 
argumentum atque adminiculum recurrendum est, quod ex 
corporis feminei inspectione eruitur. Imo in hac instituenda 
cum teste oratrice, ipsa, a medico chirurgo, ut apta magis 
ad copulam reddatur, incisionem passa sit, speciali mandato 
S. C. C. voluit ad unguem servari omnia, hac de re ser- 
vanda, atque ipsum chirurgum iuridice audiri qui puellam 
incidit. Quae singula, prout acta testantur, adamussim fue- 
runt servata. Praemisso scilicet requisito balneo, a tribus 
successive matronis, in arte obstetricia peritis, sedulo manu 
et oculo inspecta fuit, quae deinde cum medicis duobus de 
singulis contulerunt. Coram iudice autem sub sacramento 
uno ore declararunt obstetrices: apud oratricem membranam 
hymenem esse integram, resistentem, non laceratami : in- 
cisionem a medico chirurgo factam, omnino esse minimam 
millesimam metri partem vix superan tem; neque quid com- 
mune habere cum specifica laceratione, quam, copula per- 
fecta, si admissa fuisset, secum traxisset; propterea dictam 
mulierem ut virginem esse habendam atque matrimonium 
eiusdem nunquam fuisse consummatum. . Obstetricum depo- 
sitionem medici confirmarunt. 

Hucusque relata testimonia, ait Consultor, talis indolis 
esse autumo ut prudenti, ni fallor, iudicio pronunciare 
S. C. C. possit Sat constare de inconsummatione subiecti 
matrimonii. 

Semel alicuius matrimonii probata inconsummatione, quod 
primum et maxime Pontificem movere notum est ad solven- 
dum coniugale vinculum, videtur esse vinculi eiusdem pro- 
babilis defectus seu dubia ob probabilem impotentiam matri- 
monii firmitas. Hoc communis tenet auctorum sententia. 
Coscius, L. 3 cap. 2, Pignatelli, etc. Porro in themate 
virum impotentem inveniri plura omnino suadent ; coniugis 
scilicet atque integrae septimae manus attestatio ; declaratio 
medici Poincarré, imo mariti ipsius confessio. Nonne in his 
etiam reum habemus confitentem, se ex venereorum nimio 
abusu ad punctum hoc venisse, ut ad generationem impar 
iam redderetur ; Sane, non subobscure, id ulterius erui posse 
videtur ex septimi testis depositione, facientis ipsas prosti- 
tutas mulierculas sermocinari de istius impotentia : « des 
filles publiques auraient elles-mémes parlé de son impuis- 
sance ». 

Causam dispensationis alteram theologi ex coniugum dis- 
cordia atque aversione animorum desumunt; Sánchez, de 
matrim. L. 2, disp. 16, n. 4. Quae in praesenti casu talis 
apprehenditur, ut dicenda sit vix unquam non extitisse. 
Narravit enim iurata oratrix ab initio perpetuis atque duris 
obiurgationibus imo et calcibus et pugnis se a marito fuisse 
afflictam. 

Tertiam demum causam urgere hic puto, desumptam ex 
incontinentiae periculo et animae damno, quod actrici immi- 
nere posset, cum de muliere agatur in fiorenti adhuc aetate 
constituta, patre recens orbata atque mediis destituta, qui- 
bus ad agendam vitam sibi sufficiat. Causam huiusmodi 
multum valere in casu docent communiter omnes, ut videre 
est apud Sánchez, de matr. Lib. 12* disp. 15. Cosci De 
separat, thori Lib. 1, c. l6. 

VOTUM CANONISTAE. Fatendum est processum, quamvis 

Acta, Tom. XXVIII, fase. OCCXXVIII. 14 

duplicem, parcum admodum esse quoad facta. De praeceden- 
tibus matrimonium nihil fere habetur, ita ut eius historia, 
brevissima sit, oportet. Ex confessione iudiciali oratricis 
Mariae, habemus quod matrimonium contraxerit cum Roge- 
rio die 10 Decembris 1890, quod simul cohabitaverint usque 
ad 1 Februarii 1891, qua die, eam maritus remisit domui 
paternae. 

Vitium aliquod organicum in uxore causa fuit, iuxta 
maritum, separationis ; mulier diversam assignat, nempe im- 
potentiam mariti. Affirmat Maria, omnia adhibuisse media, 
ut mariti sui mentem leniret, et nullam unquam invidiae 
causam ei attulisse, asserta, quae ceteroquin, a viro in variis 
suis epistolis confirmantur. Quicquid demum sit de causis, 
vir post breve tempus Mariam ad paternos lares remisit, 
ubi ipsa libenter et sponte permansit sine ullo desiderio re- 
vertendi ad domum mariti. 

De dispensatione ergo, non de nullitate ex impotentia 
agitur; optimo quidem consilio, quantacumque sit probabi- 
litas existentiae illius impedimenti, cum longe difficilior sit 
impotentiae perpetuae probatio, quam facti « non consum- 
mationis » quod principalis res est in dispensationibus. In 
casu praesenti, peritorum testimonium excludit absolute 
impotentiam ex parte mulieris, et quamvis ex parte viri 
probabilis valde sit, haec probabilitas ex praesumptionibus 
et motivis deducitur iis, quae non valent constituere proba- 
tionem plenam, quin dicam plenissimam, qualis in huius- 
modi negotiis requiritur; dum e contra, impotentia proba- 
bilis viri; maximi momenti est in causis, huic similibus, 
quia rationes quae illam suadent, argumenta non-consum- 
mationis coadiuvant, et quia causa esse potest validissima 
dispensationis, siquidem dura res esset et periculi plena, mu- 
lierem cogere ad continentiam perpetuam servandam, aut 
ad vitam ducendam in simulacro quodam ridiculo aeque ac 
ignobili matrimonii. 

Causas graves esse oportet, sed sufficit ut ex bono pri- 
vato oriantur, quales essent, v. g. periculum scandali ex in- 

continentia mulieris, vexationes et consortium maritale odio- 
sum, ob rixas, convicia et cetera huiusmodi, pertimescendae 
nimis in tali miserrimo coniugio. Quoad haec DD. sunt una- 
nimes, praesertim recentiores, et Card. de Luca, De Ma- 
trim, lib. 14, dis. 9, nn. 7, 8, ait « Communis est Cano- 
nistarum sententia, quam... servat Curia Romana, ut Papa, 
ex iusta vel honesta causa, illa praesertim odii et inimi- 
citiarum, dispensare possit super matrimonio rato tantum ». 
Sufficit etiam, videtur, quando coniuges valde sibi displi- 
cent, scandalum, quod evenire potest ob inimicitias, quae 
inter eorum cognatos vel eorum consanguineos timentur; 
Sánchez ad Tit. Disp. 16, n. 3. 

Haec omnia favent oratrici in casu, et suadent dispen- 
sationem, dummodo inconsummati» sit extra omne dubium; 
quia nulla est potestas dispensandi in matrimoniis consum- 
matis fidelium : « quod, enim, Deus coniunxit homo non 
separet ». Tota ergo vis disputationis circa hoc versabitur : 
utrum, cohabitatione sex hebdomadarum circiter, non ob- 
stante, probari possit, et reipsa probetur, matrimonium a 
Rogerio et Maria inter se contractum, inconsummatum re- 
manserit ? 

Quoad possibilitatem probationis in genere, nullum pot- 
est esse dubium. Si enim argumentis certis impotentia viri 
evincatur, et simul constet de integritate mulieris e talamo 
nuptiali egressae, res omnino conficitur: conficitur quoque, 
si de uno extremorum, aequali certitudine, constet, scil. 
aut de impotentia viri, aut de virginitate mulieris. Hoc de- 
ducitur ex Decreto Greg. VII Cap. Proposuisti, de Probat. 
« Mulier proposuit, se nec a viro cognitam, nec potuisse co- 
gnosci, quod tam proprio iuramento, quam testimonio septem 
mulierum probavit, quae per aspectum corporis eam esse 
virginem asseruerunt, viro per iuramentum suum  contra- 
rium, asserente. Videtur igitur nobis, quod iuramento puellae 
et testimonio illarum septem mulierum fides est adhibenda ». 

Verissimum est, in iure novissimo plura quoad proces- 
sus matrimoniales requiruntur, quae in Constitutione Bene- 

dictina, in instructione S. O. C, 1840, et in alia S. C. 
praescribuntur, quaeque formam, non solum, sed et genus 
et vim probativam argumentorum determinant ; sed non mi- 
nus verum, S. C. C. et alia Tribunalia, salvis semper essen- 
tialibus, et rei veritate perspecta, non stare in apicibus, 
ut ita dicam, iuris quoad numerum testium, et formalitates 
sub quibus testimonium solet exquiri iuridicum. Quae praxis 
Si licita sit unquam, licet sane in processu informativo, qui 
non pro sententia iudiciali habenda instituitur, sed ad in- 
dagandam simpliciter rei alicuius veritatem. Facti veritas 
est obiectum principale et unicum in istiusmodi processu, 
quapropter congruum videtur, testimonia quaevis credibilia 
admittenda esse, etiamsi a norma stricta Constitutionis Be- 
nedictinae et instructione SS. CC. in aliquibus deficiant. 
Revera, simile quid sancitum videmus per Constitutionem 
Clementis X « Cum alias » pro processu ad probandum obi- 
tum alicuius coniugis. In illa Constitutione, recensitis te- 
stimoniis, vel probationibus certis, ex Cap. Dominus, de Se- 
cundis Nuptiis, et Cap. 7n praesenti, de Spons. et Matrim, 
quae si, ob casuum infinitas vices, quandoque desint, per- 
mittitur relaxatio quaedam, his verbis: « Si tamen huius- 
modi testimonia haberi non possunt, Sac. Congregatio non 
intendit excludere alias probationes, quae de iure communi 
possunt admitti, dummodo legitimae sint ac sufficientes ». 
Lectis igitur et ponderatis, quae in processu habentur, 
videtur consultori, matrimonium in themate inconsummatum 
permansisse. Id imprimis suadet confessio iudicialis Mariae 
affirmantis tum factum non consummationis, tum causam 
eius. Haec omnia Maria sub fide iuramenti affirmat, et re- 
ligio eius et omnimoda sinceritas, ab omnibus, nullo exce- 
pto, testibus praedicatur. Deinde, interrogata a defensore 
matrimonii affirmat insuper « se, pro parte sua omnia ad- 
hibuisse media, ut mariti sui mentem leniret » et « nullam 
unquam invidiae mariti causam attulisse »; quarum  affir- 
mationum nonne luculentam et validam 'offert ipsa confir- 
mationem, in eo quod operationi dolorosae et humilianti se 

submiseri t non aliam ob causam quam ut habilis fieret ad 
officia coniugalia? 

Testimonium Mariae de non consummatione confirmant 
quae leguntur in quadam epistola patris Rogerii; et apertius 
declaratur in attestatione quadam ipsius Rogerii. 

Circa factum non-consummationis aperte loquitur Roge- 
rius non solum in hac attestatione, sed etiam in epistola 
ad t». Ioviot Vic. Gen. et Iudicem Delegatum in causa, die 
] Iunii 1891. 

Concordant haec, quoad essentialia cum confessione Ma- 
riae; tantum vir veretur propriam impotentiam confiteri, 
et rem explicare conatur per indispositionem sive physicam 
sive moralem Mariae. Verum, non est cur soliciti simus 
circa causam, si effectus, id est non-consummaatio, sit certus, 
et quod certus sit, apparet ex dictis coniugum, praesertim 
Mariae, cuius confessionem omnem fidem meretur, quippe 
quae conditionibus etiam iuridicis vestiatur, quae assensum 
cogunt. Nam testes producti et idonei sunt et « omni ex- 
ceptione maiores » ut plurimum, et omnes, uno ore eam 
proclamant piam, sinceram et periurii absolute incapacem. 

Aliud argumentum desumitur ex inspectione corporis, 
cui Maria libenter sese offert ; etenim si integritatis physicae 
signa desint, iam actum est de dispensatione ; si praesentia 
deprehendantur, argumentum validissimum efficiunt pro non 
consummatione. Ergo ipsa acceptatio examinis peritorum 
est praesumptio favorabilis 'Mariae, quae illud subiit non 
semel sed bis. In utroque examine, iudicio obstetricum et 
peritorum virgo reperta est, post discussionem finalem a 
domicilio coniugali ; et quamvis, ut iam dictum fuerat, prae- 
scripta a Iure non fuerint adamussim sequuta in primo, ne- 
que etiam in secundo processu, defectus eius generis vi- 
dentur, qui sanationem admittunt et merentur, dum pars 
valida processus, seu quae nullitate non laborat, veram con- 
stituit probationem. Pars valida ea est quae respicit obste- 
trices. 


Nam illae fuerunt a Ridice delegato selectae, non ab ora- 

trice; fuerunt « bonae famae, prudentes et arte sua et praxi 
peritae » testatur ipse Iudex  « iuramentum | emiserunt de 
munere fideliter adimplendo, et singulae depositionem pro- 
priam iuramento firmaverunt ». lam vero ex ipsarum testi- 
moniis duo clare habentur: lI'. Mariam esse virginem; 
2?. parvam incisionem in corpore peractam, nullo modo ob- 
literasse signa physicae integritatis ; siquidem membrana hy- 
menis remanserit intacta, et dilaceratio, qualiscumque sit 
per operationem effecta, alia omnino est et diversa ab illa 
quae consummationem matrimonii sequeretur. 

Submissis his peritiis obstetricum duobus medicis Vallois 
et Poincarré, illas approbarunt et confirmarunt. 

Haec ex primo processu eruuntur; manca sunt, absque 
dubio, verum sua vi non carent. Sunt testimonia iurata a 
personis de quarum sinceritate et scientia non est cur du- 
bitemus; ea, igitur, proferenda duxi ut adminicula in favo- 
rem confessionis Mariae. 

In secunda corporis inspectione, primo adhibebatur bal- 
neum aquae tepidae per tres quadrantes horae et res tota 
in praesentia matronae designatae fiebat. Deinde tres voca- 
tae fuere obstetrices, duae supranominatae cum altera. De- 
positiones sunt magis explicitae, affirmant existentiam hy- 
menis et vaginae altitudinem naturalem, quae duo sunt, 
pro ipsis, indicia non dubia virginitatis, affirmant praeterea 
incisionem nullatenus laedisse hymenem. 

Cui sententiae eo magis insistendum, quod Processus in 
quantum iuridicus, hic finitur ! Quae sequuntur, irrita sunt. 
In actis Processus testimonium iuratum medici nullum in- 
venitur, nec verbum aliquod, quo gravissima haec omissio 
explicetur! Loquor non de primo, sed de secundo Processu 
post acceptas litteras'S. C C . instituto. Tam strana res est, 
ego equidem suspicari mallem errorem aliquem in transcri- 
ptione actorum. Sane, obvium est, testes, in causis, quos- 
cumque, etiam peritos, iuratos esse debere, nam testis in- 
iuratus non probat; vel si, uno ex mille praeiudiciis, quae 
nostro saeculo contra res et personas ecclesiasticas.pullulant, 

hi medici, detenti, iuramentum recusaverint, aut quaerendi 
essent alii, aut saltem difficultas in Processu declaranda. 

Ponamus autem depositionem medici Poincarré, debitis 
indutam conditionibus iudicialibus, nullum dubium quod sum- 
mi valoris esset. Probat integritatem moralem et physicam 
Mariae, probat impotentiam saltem  temporaneam Rogerii. 
Confirmat quoad haec, depositiones obstetricum, quae, licet 
in se probationes sint et ut tales in iure et penes S. C. C. 
admissae, nihilominus, robur, et vim maximam accipiunt ex 
testimonio independenti medici alicuius periti. 

Verum, si rigorose standum est Constitutioni Benedi- 
ctinae et Instructionibus citatis defectus processus erunt ora- 
tricis causae valde nocivi, quin dicam destructi vi ; sed ex 
alia parte, cum ipsa sit, quoad hoc, ab omni culpa immunis, 
cum partes proprias fideliter adimpleverit, producendo testes 
et inspectionem, bis subeundo. Crederem ego, sanari posse 
processum quoad hos defectus, et procedi « rei veritate in- 
specta » ad sententiam definitivam. 

Cap. Proposuisti, de Probationibus, admittit iuramentum 
mulieris cum testimonio septem aliorum, quae per inspectio- 
nem, eam esse virginem deprehenderunt, contra virum, con- 
traium etiam sub iuramento asserentem. Hic autem vir 
fassus est matrimonium non fuisse consummatum, et nulla 
est formido collusionis inter partes cum ipse noluerit omnino 
coram Iudice se sistere aut testes producere. Insuper, prae- 
ter testimonium mulierum, habemus hic testimonium medico- 
rum, extraiudiciale quidem, sed non propter hoc omni pon- 
dere et auctoritate privatum. Deinde nulla suspicio adest 
circa sinceritatem Mariae, cuius pietas et religio laudantur 
a gravibus sacerdotibus, qui hoc testimonium proferunt in- 
tuitu istius causae, quod certe nunquam fecissent, si vel 
umbra extitisset alicuius suspicionis. Consideratis, igitur 
omnibus, tum iudicialibus, tum extraiudicialibus, mihi videtur 
fidem plenam mereri depositionem Mariae, tot adminiculis 
confirmatam; ex quo concludere licet, matrimonium non fuisse 
consummatum, et hoc ob impotentiam viri. 

Causae dispensationis ab Episcopo allegatae, nempe odium 
implacabile, et verosimilis impotentia viri satis apparent ex 
dictis,, in quibus cerni pariter possunt abalienatio animi et 
aversio ob indolem mariti et convicia et vexationes quae im- 
possibile reddiderunt commune domicilium. Res eo progressa 
est nunc, ut nulla omnino affulgeat spes reconciliationis in- 
ter partes, etiam si, sine scandalo talis fieri poterit recon- 
ciliatio. Quapropter causae sunt gravissimae et cum non- 
consummatio videatur certa, censeo posse supplicari S. Sedi 
pro dispensatione matrimonii rati, sed non consummati inter 
Rogerium et Mariam, quondam initi. 


ANIMADVERSIONES DEFENSORIS MATRIMONII EX OFFICIO. Ma- 
trimonium, quod die 10 Decembris 1890, in aetate anno- 
rum 29 constituta, Maria cum comite Rogerio 39 annos 
nato, contraxit, opere imperfectum proclamat. 

Neo-coniuges usque ad diem 1 Februarii 1891 vitam con- 
iugalem duxerunt ; quo die ad paternam domum a viro Ma- 
ria remissa est. Si Rogerium audias, Maria, si Mariam, 
Rogerius est ineptus ad opus. 

Inquisitio vero adeo perfunctorie facta est, ut in anci- 
piti non solum sit per queni steterit quominus matrimo- 
nium consummaretur, sed, quod potissime attendendum venit 
an reipsa inconsummatum Sit. 

Lectissimus consultor canonista accurate inquisitionis 
vitia recenset. Ego autem, ne videar actum agere, conten- 
tus ero recolere cum iurisconsulto doctissimo Pauló* Rübeo 
in S. Rot. decis. 392, n. 27 et seqq. part. 4 rec: « Quando 
agitur de dissolutione matrimonii, quod est magnum sacra- 
mentum, omnis diligentia et cautela adhibenda est, ut quan- 
tum humana fragilitas patitur, omnis fraus et error exclu- 
dantur. Ideoque ecclesia induxit tam exquisitas solemnitates 
antequam similia matrimonia dirimantur». 

Eapropter in sententiam humanissimorum consultorum, 
theologi et canonistae, descendere non possum, sed postulo 
ut compleantur acta processus ad formam iuris. 

Hisce praenotatis, propositum fuit diluendum 

Dubium 


An consulendum sit SSfo pro dispensatione a  matri- 
monio rato et non consummato in casu. 

RESOLUTIO. Sacra O. C. re discussa sub die 25 Maii 1895, 
censuit respondere : Praevia sanatione actorum, affirmative. 


COCOA 


TOLOSANA 
DISPENSATIONIS MATRIMONII 


Die 25 Maii i695. 

Sess. 24 Cap. 1 De reform. 

COMPENDIUM FACTI. Maria 22 ao^ens annos et Carolus 
Lodovicus 30 annorum, die 12 Augusti 1890, matrimonium 
iuxta formam a Tridentino praescriptam contraxerunt in Ec- 
clesia vulgo, de la Dourade, Tolosae, ex qua. uterque ortum 
duxerat. 

Huiusmodi coniugium infelicem habuit exitum, siquidem 
vir, si dictis Mariae fidem praestes, quum matrimonium 
consummare recusasset, a prima nuptiarum nocte uxorem 
turpe despicere cepit, eaque in diversorio sola derelicta, ad 
amasiam invisendam perrexisse videtur, quae eum a Baiona 
Tolosam sequuta erat. 

Hinc iurgia ac contentiones inter coniuges, hinc vexa- 
tiones, quas acerrime vir in uxorem exercere coepit Baio- 
nae, quo ipse redierat. Quum enim Maria, ut ipsa narrat, 
virum reprehendisset, eo quod publice quoque praedictam 
amasiam frequentare non erubesceret, suum infensum  .ani- 
mum erga uxorem patefecit. Frequenter maritale domicilium 
per aliquot dies deserebat, falso eam esse amentem dictitabat, 
imo saepius crudeliter illam percutiebat, non sine eius vitae 
periculo. 

Denique die 30 Iulii 1891, uxore definitive relicta, a 
Tribunali civili sententiam divortii petiit. Quod cum Maria 
resciverit, adivit et ipsa Tribunal atque separationem cor- 
poris bonorumque facile obtinuit, 27 Ianuarii 1892. 

Postea actrix, omni spe deiecta virum ad bonam frugem 
reducendi, supplicem ad Supremum Pontificem misit libel- 
lum, enixe efflagitans dispensationem a matrimonio rato et 


non consummato. 
Disceptatio Synoptica 


DEFENSIO MULIERIS. Patronus ad matrimonii suae clientis 
inconsummationem probandam refert imprimis iuratam ipsius 
depositionem. Interrogata enim Maria a Iudice, num tuto 
affirmare posset matrimonium consummatum non fuisse, re- 
spondit: « Je persiste à affirmer que notre mariage n'a pas 
été consommé ». 

Quod Mariae, notat orator, plena adhibenda sit fides, 
testes, inter quos Parochus, unanimi voce declarant. Con- 
fessionem autem ab actrice panditam, prosequitur advocatus, 
testes omnes confirmant unanimiter. 

Nec, ait patronus, ex eo quod maritus Carolus licet rite 
citatus, in iudicio comparere recusavit et ideo etiam testes 
ab eo inducendi desint, damnum 2oratrici obvenire potest. 
Contumacia enim alterius ex sponsis, in causis matrimo- 
nialibus, praeiudicium afferre non potest alteri parti, quae 
iudicio sistit legitimam actionem explicatura. 

Ceterum, prosequitur orator, si qua forte dubitationis 
alea posset superesse de inconsummatione matrimonil initi 
inter Mariam et Carolum, dubium evanescit omnino, si prae 
oculis habeantur depositiones et relationes Obstetricum et Pe- 
ritorum Medicorum, qui ad iudicialem Mariae corporis in- 
spectionem, servatis omnibus sacrorum canonum praescri- 
ptionibus processerunt. 

His patronus circa matrimonii inconsummationem dispu- 
tatis, ad dispensationis causas descendit. 

Prima dispensationis causa, ait ipse, repetenda est ex per- 
tinaci viri proposito matrimonium non consummandi, licet 
plurium mensium spatio cum uxore cohabitaverit. Ita in 
confessione apud iudicem oratrix profitetur: « La non con- 
sommation du mariage doit étre attribuée à mon mari, le 

quel ne m'a jamais demandé ce que j'ai su plus tard étre 
lacte coniugai; s'abstenant de cet acte, soit parce qu'il ne 
voulait pas d'enfants, soit à cause d'une maladie honteuse, 
soit à cause de l'horreur qu'il manifestait pour moi, soit 
peut-étre à cause des relations coupables qu'il entretenait 
au-dehors avec d'autres femmes ». 

Secunda causa iuxta oratorem in reconciliationis coniu- 
gum impossibilitate habetur, uti testes omnes uno ore pro- 
clamant. 

Aliam dispensationis causam repetendam esse vult pa- 
tronus e periculo incontinentiae, in quo oratrix viridem 
adhuc agens aetatem, miserrime versatur. Nemo autem est 
qui ignoret, spiritualem utilitatem petentis dispensationem, 
plurimi semper fuisse habitam ad gratiam concedendam, ceu 
testatur Perez de matr. Disput. 20, sect. 7, num. 11, et 
docent passim S. Pota et innumerae Sac. huius Congrega- 
tionis resolutiones. 

Hisce orator addit fundatissimam impotentiae viri sus- 
picionem. 

Ultimam dispensationis causam invenit patronus in in- 
superabili Mariae aversione ab instaurando rursus cum Ca- 
rolo matrimoniali contubernio. Et merito, cum inimicum 
potius quam maritum Carolus se praebuerit. Sufficiat enim 
recolere omnes illas gravissimas saevitias, quibus Carolus 
infelicem sponsam afficiebat, quaeque in probatis habita sunt 
etiam a Tribunali laico Baionensi. 

Tandem advocatus contra Tolosanum vinculi defensorem, 
qui ultro admittens matrimonii inconsumationem, vellet a 
Summo Pontifice dispensationem non concedi, ne scandalum 
eveniret, refert Emi Archiepiscopi Tolosani testimonium, 
qui acta processus ad S. C. transmittens ita scribit: « Exi- 
stimo absque gravi incommodo dispensationem posse concedi 
immo peropportune, si attendatur mariti prava agendi ratio 
et indignitas quae causa fuit cur sponsorum separatio de 
plano iam pronuntiata fuit in civili Tribunali Baionensi. 
Nec huic gratiae obstare mihi videtur haec consideratio, 

quod hucusque honeste et religiose vixerit Oratrix, attentis 
humanae naturae infirmitate ac dictae Oratricis adhuc iu- 
niore aetate ». 

ANIMADVERSIONES S. VINCULI ASSERTORIS. Contra autem 
vinculi defensor, ex ipsis actricis verbis matrimonii con- 
summationem probare contendit. Ait enim Maria, Carolum 
numquam, spatio unius anni cohabitationis, tentavit matri- 
monii consummationem. Sed. huiusmodi factum, quod suapte 
natura incredibile est, magis incredibile redditur a Maria, 
dum adiicit: supponi debet quod Carolus dum nuptias ini- 
ret, tantum ad oratricis dotem respiceret, aut aliquali de- 
tineatur impotentia ad actum coniugalem. Pauca nunc de 
utraque hypothesi per Mariam excogitata. 

Quod attinet ad primam, ait orator, si Carolus Mariae 
divitiis inhiabat, potius credendum est, eum omni vi adla- 
borasse ut uxori satisfaceret illamque matrem efficeret, quam 
a re coniugali abstinuisse. Sciebat etenim quomodo, perdu- 
rante in Gallia lege civili divortii, quisquis e coniugibus 
possit a matrimonio resilire et omnia bona sua a coniugali 
domo asportare. Et in confessis insuper est, iuxta sacra- 
menti defensorem, Carolum Mariam sibi matrimonio coniun- 
xisse ardentissimo amore abreptum. 

Ut hisce laqueis, observabat defensor, se expediat Maria, 
Carolum in virum traducit, mendacissimum omnium, et per 
quinque vel sex menses, dum indomiti amoris sensa mani- 
festavit, semper mendacia dixisse. At contrarium in proba- 
tis est. Nam testis minime suspectus, actricis mater, refert : 
« Une femme qui avait connu Charles enfant, nous l'avait 
proposé et nous l'avait donné comme modéle, et les rensei- 
gnements fournis par les Jésuites, ses anciens maíitres, furent 
excellents ». 

Relate autem ad secundam hypothesim, quod nempe Ca- 
rolus coeundi impotentia laboraret, satis est, prosequitur 
defensor, recolere, quae Maria laico magistratui denuntiavit 
quaeque inter se pugnant. 


Si vera, observat orator, tribunali laico narravit Maria, 

absolutis nuptiis, neo-coniuges voluptuario itineri se commi- 
serunt, post mensis absentiam, Tolosam reversi sunt, uxor 
incidit in morbum, vir uxorem adversa valetudine affectam 
domi solam tota die relinquebat: uxor tum primum cogno- 
vit virum insanis alterius feminae amoribus irre tiri. Si versa 
vice vera renuntiavit Beatissimo Patri et ecclesiastico iu- 
dici, Carolus ipso nuptiarum die Mariam, adulterinis am- 
plexibus illectus, reliquit, et postridie eius diei Mariae rem 
omnem aperuit. Certum est itaque, ait defensor, Mariam aut 
ecclesiastico aut laico iudici fabulam venditasse. Credit ta- 
men potius eam veritati vim adhibere, dum sacratissimo 
Principi et iudici ecclesiastico cantiunculam recitat. Nemo 
enim mendax sine emolumento. lam vero percommodum 
Mariae est supprimere voluptuarium nuptiarum iter, et as- 
serere Carolum ex abrupto prima matrimonii nocte ab se 
divertisse atque insequenti mane adulterinos amores pandi- 
disse. Igitur, advertit orator, si Maria factum adeo publi- 
cum, qualis est mensilis nuptiarum excursio, in actis so- 
lemnibus, in iudiciis modo comminiscet, modo pro lubitu 
supprimit, eidem fidem adiicere non debemus, dum facta narrat 
quae absque testibus et arbitris perficiuntur, dum affirmat 
Carolum, etsi omnigena amoris argumenta sibi exhibuerit 
usque ad matrimonii celebrationem, amorem in odium, ex- 
pleto nuptiali ritu, statim vertisse et coniuges per annum 
in uno eodemque lecto concubuisse quasi statuas marmóreas. 

Facta huiusmodi, notat matrimonii vindex, inter mira- 
cula absque ambagibus recenset Coscius De separat, tor. 
lib. 3, cap. 2 num. 261 et seqq.: « Si uterque coniux af- 
firmet quod propter reciprocum odium et antipathiam copu- 
lam habere non potuerint, hoc opus, hic labor erit inve- 
niendi aliquem qui absque ulla amaritudine statim illis cre- 
dere possit hoc fecisse miraculum. Illud profecto (miraculum) 
facere nescierunt, qui invisum matrimonium per vim et 
metum cadentem in constantem virum propter antipathiam 
et odium, contrarietatem et aversionem, seu corporis defor- 
mitatem sine consensu nulliter contraxerunt, et tamen in oc- 

casione positi ex eorum congressu filios procrearunt— Du- 
rum est ergo credere, quod duo sponsi ambo potentes, qui 
ad explendam libidinem voluntarie statum coniugalem ele- 
gerint, in ea aetate, quae viribus pollet, inter noctis tene- 
bras, quae nec pulchritudinem admirari, nec deformitatem 
contemnere sinunt, inter tactus cuiuscumque partis-corporis 
diversi sexus, inter amplexus, qui in actu simili evitari 
non possunt, nec semel forsan, nec una tantum nocte, sed 
pluries in actuali situ coniunctionis positi, durum, inquam, 
est credere quod in duas lapideas statuas converti possint... » 

« In his ergo circumstantiis, prosequitur Cose, non ita 
facile coniugum confessioni de non consummatione, nec ob- 
stetricum relationi de mulieris virginitate deferendum venit, 
sed scrupulose investigandum, an coniuges in eo actu, in 
quo, ut ait D. Augustinus, libido totam absorbet rationem, 
vere et realiter se non consummasse cognoverint, an obste- 
trices decipi potuerint, vel mendacio decipere tentaverint ». 
Eapropter nemo non videt, arguit defensor, quid respon- 
deret Coscius ad praesentem controversiam, in qua testi- 
monium obstetricum nullimode obtinet, nec obtinere potest; 
a qua exulat quaecumque matrimonii coacti vel antipathiae 
suspicio ; qua in controversia testes, qui adversus matrimo- 
nium testimonium dicunt, nihil, prorsus nihil de inconsum- 
matione sive a coniugibus sive ab aliis tempore non suspe- 
cto audierunt. Omnes enim contenti sunt spondere de ho- 
nestate et veracitate actricis. 

Dolet praeterea matrimonii tutor, quod medici obstetri- 
cibus minime significaverint alias praeter genitalia in reco- 
gnitione corporis partes esse explorandas. Profecto Zacchias 
in hac re facile princeps, postquam  praemiserat corruptas 
iuvenes nonnunquam vasa muliebria nonnullis lotionibus ad- 
stringentibus aliisque aptis medicamentis adeo adstricta et 
angusta reddere, ut non modo naturalem cohaerentiam ante 
violatam virginitatem adaequent, sed etiam longo exuperent 
prosequitur /ib. 3/tit. 2, q. 7, num., 3 et seqq. lib. 4, 
tit. 2, nuru. 13: (ibi) « Quoniam interdum pro veritate 

medicus interrogatum ut de integra, seu violata virginitate 
sententiam ferat, ne ex simulata per haec medicamenta de- 
cipiatur in iudicando, paucula haec quae sequuntur animad- 
vertere debet. Et primo debet . non ea solum, quae ex 
muliebrium vasorum constitutione desumuntur perpendere, 
sed alia quoque, quae ex mammarum, pectoris, ventris, to- 
tiusque denique corporis statu elicere licet » « Quibus pon- 
deratis, ita ille, cit. lib. 2, tit. 2, q. 7, num. 4, ad mu- 
liebria loca consideranda se conferat, quae ubi naturaliter 
habeant, cohaerere quidem, ac conni vere reperiet, sed na- 
turali quadam humiditate, earum partium propria, dotata 
adnotabit ». 

Observat insuper defensor, explorationem ad muliebria li- 
mitatam, deceptioni obnoxiam esse non solum ob memora- 
tum fraudis periculum, sed etiam ob alias causas omnino 
naturales, quas recenset antedictus Zacchias lib. 4, tit. 2, 
q. l, n. 26. et seqq,;; ubi perlongo sermone probat, quo- 
modo, integro existente hymene, mulier deflorari, imo et 
concipere possit. 

At Tolosanae obstetrices nihil, prorsus nihil, ait orator 
praeter Mariae cunnum recognoverunt. 

Quibus hinc inde relatis, propositum fuit enodandum, 


Dubium 


An consulendam sit $S-w pro dispensatione a  matri- 
monio rato et non consummato in casu. 

RESOLUTIO. Sacra C. C. re disceptata sub die 25 Maii 1895. 
censuit respondere: Affirmative. 

IURIS ADSCRIPTIONIS AD CLERUM 


Die 25 Maii 1895. 


Concil. Trid. Sess. 27 c. 5 De ref. 


COMPENDIUM FACTI. Coetus Sacerdotum simplicium civi- 
tatis Castrimaris ab eiusdem Civitatis Communitate, sub 
anno 1766, Ecclesiam sub titulo /esu et Mariae obtinuit 
gubernandam, et administrandam, quam antea Patres Ie- 
suitae, postea, Carmelitae dereliquerant. Quia huiusmodi 
clerus huic Ecclesiae adscriptus in quemdam coetum coalue- 
rat, nonnullis iuribus, praerogativis et emolumentis fruen- 
tem, ita pro admissione in eumdem, certae habitae sunt 
regulae quae iamdiu traditione et consuetudine continebantur, 
at sub anno 1801 tabulis cónsignatae fuerunt, competentis 
auctoritatis approbatione munitae. Inter cetera cavetur: «La 
comunità adunque dei Sacerdoti semplici di Castellamare 
verrà composta da soli Sacerdoti della Diocesi, escluso sem- 
pre qualunque Sacerdote forestiero ». 


Nihilominus quamplurimi, aliunde nati, aliisve carentes 
requisitis pro cooptatione in dictum clerum necessariis, quum 
per fas et nefas contenderent in clerum adscribi ad elimi- 
nandas dissensiones et difficultates, idem coetus Sacerdotum 
simplicium congressum habuit sub die 18 Augusti 1857 pro 
declarando sensu genuino veterum statutorum. | Deventum 
fuit unanimi sententia ad quamdam conclusionem, quam, 
Episcopus Castrimaris, eius expostulata confirmatione, ratam 
habuit et executioni demandari iussit decernens, ut in poste- 
rum novi Presbyteri, qui communitati praelaudati Cleri sim- 
plicis aggregari volunt, ac cupiunt, omnino habere debeant 
civilitatem naturalem seu originariam in hac civitate, vi- 
delicet illam provenientem ex nativitate propria in dicta 
Civitate ab externo patre, qui domiciliariam Civilitatem iam 
contraxerit in eadem Civitate et semper incardinationem Im- 
buerit apud Episcopum huiusce dictae Dioecesis. 

Innixus huic decreto, contendens se Castrimaris civitate 
gaudere quidam Antoninus di Napoli, eo quod eius familia 
ab hac urbe duceret originem, inibi adhuc domicilium reti- 
neret et ibi ipse in Seminario educatus fuerit et ab Episcopo 
Castrimaris ordinatus, quamvis per accidens alibi sit natus 
et «ius familia huc illae per plures annos migrare coacta 
fuerit, vix ac fuit Sacerdotio initiatus die 11 Ianuarii 1892 
petiit adscribi in clerum receptitium Ecclesiae sub titulo 
lesu et Mariae; cuius intentioni idem clerus renuit, eam 
ob causam quia Sacerdos Antoninus non civitate Castrimaris 
frueretur a Statutis requisita; quum ibi non fuerit natus 
sed in Sorrentina archidioecesi. 

Sacerdos Di Napoli contra hanc Statutorum interpreta- 
tionem ad Curiam episcopalem recurrit, formiter intendens 
iudicium instituere. Clerus, conventus cum primis opposuit 
exceptionem fori declinatoriam ratione incompetentiae, prae- 
texens, se efformare presbyterorum /aicalem congregationem, 
quippe approbatam tantum a laicali Regis potestate. Hanc 
respuit exceptionem Curia episcopalis ob personale clerico- 
rum fori privilegium et sua declarata competentia, in me- 
rito causae, sententiam protulit favorabilem Sacerdoti Di Na- 
poli decernens die 22 Maii 1892 : « Sacerdotem Antonimim 
Di Napoli, civitatem naturalem et  originariam possidere, 
esse Sacerdotem | simplicem | atque | incardinatum | Ecclesiae 
Castrimaris Stahiarum, ac proinde in iure se  adscribendi 
in albo Presbyterorum Ecclesiae lesu et Mariae ». 

Contra sententiam ad appellationem apud curiam Metro- 
politanam Sorrentinam confugit clerus Castrimaris recepti- 
tius, instans tum quoad exceptionem fori Ecclesiastici de- 
clinatoriam, tum quoad meriti decisionem. Curia Surrentina 
perfracte reiecit exceptionem  incompetentiae, confirmans 
quoad hanc partem, sententiam primae instantiae, et infir- 
mans sententiam Ordinarii Castrimaris, qui ius eiusmodi 
adiudicaverat Sacerdoti Di Napoli. 

Appellationis auxilio fretus ad S. C. C. contra hanc 
sententiam confugit sacerdos Antoninus Di Napoli qui in 

Acta, Tom. XXVIII, fase. COCXXVIII. 15 

processu apud Curiam Sorrentinam semper renuit respondere, 
se contumacem praebens, quare in eius contumacia senten- 
tia edita fuit. Contumaciae hanc praebuit excusationem, ni- 
mirum Curiam metropolitanam causam appellationis susce- 
pisse praeoccupata opinione et iam publice significato pro- 
posito infirmandi sententiam prioris instantiae. 


Disceptatio Synoptica 


DEFENSIO COMMUNITATIS PRAESBYTERORUM. Communitas 
sacerdotum simplicium Castrimaris per constitutum  patro- 
num suas proferens allegationes, primo notat, potuisse ad- 
versarium repelli ab ulteriori appellatione, quia futilibus ra- 
tionibus se contumacem reddidit, et citatus penes iudices ar- 
bitros ad re ferendas rationes, et probationes suae recusatio- 
nis pertinaciter se abstinuit. 

Dein instans patronus potius confisus in merito causae 
intrinseco, ait, quod adversarius in dictum clerum admitti 
non potest, quia destitutus originaria nativitate, nec non 
titulo constantis domicilii patris, qui alio se contulit ac ci- 
vitatem Castrimaris deseruit. Nam art. 7. statutorum satis 
determinat eligendi qualitatem. « La comunità dei sacerdoti 
semplici del Clero di Castellammare verrà composta di soli 
Sacerdoti della diocesi ». Praeterea auctorante Episcopo de- 
cisive declaratum, ac pro lege decretum fuit, ut in poste- 
rum novi presbyteri, qui com munitati cleri simplicis ag- 
gregari volunt ac cupiunt, omnino habere debeant civi- 
litatem naturalem seu originariam in hac civitate, videlicet 
illam provenientem ex nativitate propria in dicta civitate 
ab externo patre qui domici harem civilitatem iam contraxe- 
rit in eadem civitate. 

Hoc decreto, iuxta patronum, lex statuti evidens et clara 
omnem aliam interpretationem | expellit, et omnis prorsus 
excluditur exceptio sive in linea praescriptiva, sive prae- 
sumptiva vel interpretativa. In statuto duo copulative re- 
quiruntur nativitas in civitate et patris domicilium, quorum 
si unus deficit iure ad consortium sacerdos admitti nequit. 

Siquidem qualitates plures a statuto requisitae omnes com- 
probari debent, nec sufficit probare unam sine altera, Rota 
rec. decis. 78, p. 3 rec. etc. 

Quaelibet societas, pergit orator, quaelibet communitas, 
imo fere omnes civitates et regiones peculiaribus statutis re- 
guntur, quae inviolabiliter sunt servanda quippe in casu non 
agitur de illicitis et iis quae disrumpunt nervum disciplinae 
ecclesiasticae. Ad rem Card. De Luca De iudiciis disc. 36 
n. 42 et seqq. apprime determinat peculiarium statutorum 
praevalentiam in iudicando, sive in foro laicali, sive in 
foro ecclesiastico, num. 44 in primo casu docens statutum 
alicuius, universitatis subalternae esse primo loco attenden- 
dum, et deficientibus iuribus particularibus recurrendum esse 
ad ius commune civile in foro saeculari. In secundo casu 
nempe in foro ecclesiastico, sic edisserit num. 49 ibi: « In 
altero autem genere iuris ecclesiastici seu canonici retinetur 
idem ordo comparative, quod scilicet prius attenditur ius 
magis particulare quod consistit in legibus vel statutis ali- 
cuius capituli, vel collegii aut alterius ecclesiasticae univer- 
sitatis in iis quae seipsam eiusque membra concernunt. 
Postea vero attenduntur constitutiones synodales, dioecesis, 
et in istarum defectu successive, et gradatim constitutiones 
synodales provinciae. Et demum ius canonicum seu Ponti- 
ficium generale, quod continetur in libris decretalium vel 
in Apostolicis Constitutionibus, quae pro Ecclesia Univer- 
sali conditae sunt ». 


Sed vero leges huiusmodi statutorum, instat patronus, 
éliminant abusus concurrentium ad participationem, quae ad 
minimum redigerentur cum praeiudicio aliorum, et cum ne- 
gligentia divini cultus. .Aliunde Summi Pontifices in regno 
utriusque Siciliae hasce approbarunt consuetudines. Prae ce- 
teris Paulus III. in Ap. Brevi. /n supereminenti coarctat 
numerum participantium ad clerum ecclesiae  Tarentinae, 
quippe propter innumeros clericos, qui importune admitti 
cupiebant ad clerum, singuli cives dictae civitatis, singulos 
eorum natos ad alimenta sibi necessaria aliunde quaerenda 

cogebantur. Expostulabatur idcirco quod ex tunc de cetero 
admittendi in. choro huiusmodi essent, et esse deberent ido- 
nei et de electo genere civium civitatis Tarenti iuxta an- 
tiquam consuetudinem, ac eisdem capitulo, et clero concessa 
privilegia. Cui petitioni benigne annuit Summus Pontifex, 
requisitis enumeratis, dummodo in dicta ecclesia, iuxta anti- 
quam consuetudinem, deservierint, sitque de electo genere 
civium antiquorum Tarentinorum ex utroque parente pro- 
creatus. Et S. C. C. die 24 Apr. 1860 ad propositum du- 
bium: « An posita dispositione ]3revis Pauli III circa ge- 
nus admittendorum ad participationem, possint admitti filii 
advenarum qui ultra decennium in civitate  Tarentina vi- 
gore pragmaticae eiusdem dicti regni tamquam cives repu- 
tantur] » respondit « non posse in posterum admitti prae- 
fatos cives ». 

Dein Patronus affert in suam causam nonnullas SS. CC 
resolutiones. Sic S. C C. in Spoletana 30 Martii 1861 sub- 
sidii dotalis reiecit instantiam quarumdam puellarum, quae 
aliunde natae, praetendebant consequi dotale subsidium pro- 
pter acquisitum domicilium ; cum in statutis  designabatur 
qualitas puellarum cioé « che siano native di Usigni, o fi- 
gliuole di padri e madri che abbiano abitato in Usigni, e 
che ancora vi abitino ». Sed S. Congr. ad dubium: « An 
sint admittendae ad subsidium | dotale » responsum dedit 
Negative. S. Congr. EE. et RR. in Fanen. Praelationis 
diei 25 Augusti 1893 « relativamente alla concessione di 
due posti gratuiti pro alendis dictae terrae adolescentibus » 
contendens ex una parte Barbadoro di Monda vio, originario 
della terra, ex altera quidam Stortonius praetendens ad- 
mitti, quantumvis aliunde natus, nempe in S. Andrea dio- 
cesi di Pergola, S. Congregatio resolvit, mansionem gratui- 
tam dandam fuisse adolescenti Barbadoro e Mondavio (1). 

Atque in hunc sensum pergit patronus, civilis iuris in- 
terpretes huiusmodi conditiones praesertim de naturali na- 
tivitate iudicium ediderunt. Inter alias decisiones affert P P.- 

(1) Habes hanc quaestionem Vol. XXVI, 563. 

gien. Consortiu coram Emerix diei 26 Aprilis 1676, ubi 
quidam Mauritius (ceu in casu Antoninus) a consortio re- 
lectus fuit, quia bene ponderatis verbis constitutionis, ille 
non habere qualitates requisitas visus est, quae principaliter 
in vera et reali habitatione ac origine consistebant, adno- 
tata per Abb. in cap. Cum in cunctis de eieci., Garzia De 
benef, cpuaest. 7. c. 15, Rota cor. Duram dec. 5 n. 3 etc. : 
« Constitutio enim (sic S. Rota edisserit) praedicta in c. 7/2 
disponens (quod in terra, seu oppido Herberiae natus, et de 
patribus qui per decennium saltem ante etc. et eum ibi edu- 
caverit, et non aliter, nec alio modo recipiatur, et electio 
aliter facta, absque requisitis praedictis, ipso iure sit nulla) 
duo distinguit casus, et in utroque diversa requisita expo- 
Scit: in primo scilicet in nato in oppido decennalem habi- 
tationem parentum; in secundo autem videlicet in nato in 
territorio originem eorumdem parentum ex ipso oppido. Hanc 
vero decennalem habitationem patris et matris in oppido 
Herberiae ante illius nativitatem non adstruunt testes, per 
eumdem Mauritium inducti, quia praeter exceptiones quas 
patiuntur, redarguuntur de contrario ab aliis, per consortia- 
les examinatis super negativa habitationis, qui cum illam 
recte coarctent et adminiculentur, etiam sunt praeferendi; 
cap. licet causam de prob. etc. » 

« Neque obstat quod Marius tenuerit in dicta terra Her- 
beriae domum apertam, ibique possédent bona, ac pro illis 
collectis solverit, ideoque videatur non amisisse domicilium, 
et habitationem saltem animo retinuisse, quoniam neque do- 
micilium, neque ficta habitatio, qualis est animo detenta 
satisfacit menti dictae constitutionis, quae requirit veram 
et naturalem habitationem, prout indicant illa verba habi- 
taverint et eum ibi educaverint quaeque solum haberi pot- 
est per corporalem existentiam, seu moram in ipsa terra, 
et ita distinguendo domicilium ab habitatione notant Bar- 
bosa de off. et pot. Episc. Menoch. praesum. 42, n. 2, et 
Dec. Cons. 37, ii. 9, ibi. Et dicitur habitare quando ibi 
moratur, comedit, et bibit ». 

« Minus Mauritio concurrunt qualitates per constitutio- 
nem requisitae in secundo casu; ipse enim non est natus 
in territorio, sed in oppido, et Marius pater non ducit ori- 
ginem ex oppido, sed ex villa SS. Faustini et Io vitae ab 
eodem distante per duo milliaria, et Helena mater ex civi- 
tate Parmensi ». 

In sequelam harum doctrinarum, advertit patronus, et 
post observationem ferme quadragenariam a confirmatione 
ac declaratione curiae Castrimaris non patet quo iure prae- 
sumat adversarius, contradicente statuto, adscribi in pecu- 
liare consortium. 

Deinde observat advocatus quod sententia Curiae Castri- 
maris frustra recurrit ad Constit. Speculatores Innocenti XII 
confundens domicilii nativitatem cum acquisito domicilio ad 
ordines sacros suscipiendos. Nam nemo non intelligit quod si 
aliquis externus, puta Parmensis, Venetus, aut Neapolita- 
nus Romae stabile domicilium vel beneficium residentiale 
consequetur, canonice possit ad sacros ordines extolli. Pa- 
riter vel a primis iurisprudentiae elementis addiscitur, posse 
Episcopum conferre sacros ordines familiari suo, qui per in- 
tegrum , et completum triennium in suo actuali servitio 
secum retinuerit, ac suis sumptibus aluerit. 

Quare concludit, quod iam exposita sane non tangunt 
neque vulnerant aestimationem sac. Antonii Di Napoli, sed 
legem statutorum  providentissimam . protuentur, ne cum 
damno tertii participantes multiplicentur ; et obliteretur ada- 
gium: « Principiis obsta; sero medicina paratur ». 

DEFENSIO SACERDOTIS DI NAPOLI. Favore huius Sacerdotis, 
qui speciales allegationes pro hoc appellationis gradu non 
protulit, nonnulla excerpta sunt ex actis et probatis in prima 
et secunda instantia. Ex his enim quoad factum originis et 
domicilii familiae Sacerdotis Di Napoli constat die 15 Iu- 
lii 1792, in paroecia Domus Castrimaris baptizatum fuisse 
Vincentium Di Napoli, avum Sacerdotis Antonini, natum ex 
coniugibus Antonino et Caietana di Napoli, qui cives Ca- 
strimaris et ipsi iam fuerant. A "Vincentio procreatus fuit 

Aloysius in civitate Neapoli, quo pater negotii causa sese 
contulerat, retinens tamen domicilium in Civitate Castri- 
maris. Ex Aloisio autem natus est Antoninus qui expleto 
anno undecimo ingressus est Seminarium Castrimaris; ubi 
ad sacros ordines promotus fuit usque ad sacerdotium in- 
clusive et in Bullis sacrae ordinationis, adiectum fuit: Au- 
ius civitatis | Castrimaris Stabiarum. 

Ad rem Schmalzgrueber Part. III, lit. IX, n. 37 ait: 
Ex illa autem dioecesi vel loco quis oriundus censetur, in 
quo dum natus est, pater eius domicilium constitutum ha- 
buit. Neque refert, quod ipse natus fuerit alibi, quia v. g. 
parentes eius officii, legationis et negotii gerendi causa, 
dum ipse nascebatur, extra domicilium suum morabantur, 
nam adhuc, fictione iuris, in loco domicilii natus censetur, 
ut colligitur ex L. filios 3. C. de mun. et orig. et L. ci- 
ves in fine C. de incolis: Domicilium originis paternae 
etiam censetur domicilium filii. Et alibi passim. Notandum 
insuper est quod Concilium Tridentinum Sess. XXIII de 
Reformat. Cap. VIII praescripsit: unusquisque a proprio 
Episcopo ordinetur. Et Innocentius XII sua Bulla Specu- 
latores, qua disposuit quod pro ordinatione procedere possit 
tam Episcopus originis, quam Episcopus domicilii, stabiliter 
constituti, vel per decennium saltem in eo loco habitando 
vel maiorum rerum ac bonorum suorum partem transferendo, 
ibique insuper per aliquod considerabile tempus commorando 
satis superque suum perpetuo ibidem permanendi animum 
demonstravit et nihilominus ulterius utroque casu se vere 
et realiter animum huiusmodi habere iureiurando affirmet. 
Si vero ex accidente, occasione nimirum itineris, officii, le- 
gationis mercaturae, vel cuiusvis alterius temporalis morae 
seu permanentiae eius patris in illo loco natus fuerit, tunc 
vera et naturalis patris origo attendenda erit, ac proinde 
filius sequitur originem patris. Quam doctrinam sequuta est 
S. Congregatio Concilii in definiendis controversiis inter 
Archiepiscopum Neapolitanum et Episcopum Vici Equensi s 
pro ordinatione clerici Benedicti Mannella die XII Martii 1718 

et inter Episcopum Tusculanum et Eminentissimum  Vica- 
rium Urbis pro ordinatione clerici Francisci Antonucci 
die XXVII Aprilis 1820. Ex documentis exhibitis autem et 
ex depositione testium, nulla opposita suspicione super iis- 
dem, nec facta exceptione super eorum depositionibus, cla- 
rissime patet, familiam di Napoli a proavis sacerdotis An- 
tonini Di Napoli in Civitate Castrimaris Stabiarum mo- 
ram duxisse, ibique bona stabilia et negotium habuisse, 
ibique matrimonium contraxisse et mortem subiisse, ita ut 
vere originariam civilitatem possedisse. Nec obstat huic 
originali civilitati ortus Aloysii Di Napoli patris Sacer- 
dotis Antonini; qui ortus Neapoli evenit, ceu colligitur 
ex fide ipsa nativitatis, ratione itineris temporanei postea 
tamen Castrimarem reversus, ibidem artifex in Arsenali fuit 
et postea negotiationem exercuit usque ad mortem ; quam- 
vis ratione infirmitatis uxoris, Surrentinam Dioecesim per 
aliquot annos petierit, numquam tamen animo ibidem per- 
manendi, quod absolute ad domicilium acquirendum requi- 
ritur LL. cit. Etsi Sacerdos Antoninus Di Napoli Castri- 
mari conceptus ex accidente in Paroecia S. Agnelli Surren- 
tinae Dioecesis ortum habuerit, quia mater ex praescriptione 
doctoris physici, valetudinis causa Surrentum petiit, et quam- 
vis in dicta dioecesi alias duas filias procreaverit, tamen 
transmigratio ipsa et reditus in patriam  Castrimaris satis 
superque docet, numquam domicilium ibidem contraxisse eo 
magis, quia negotia et domicilium Castrimaris numquam 
Aloysius Di Napoli, caput familiae, deseruit. Cum vero in 
peninsula Surrentina, nunc uno, nunc in alio loco fuerit, 
apertum argumentum est nullibi animum fuisse ei ibi inco- 
lendi permanenter. Sacerdos vero Antoninus di Napoli un- 
decimum aetatis annum agens clericatui Castrimaris adscri- 
ptus, in Seminarium fuit receptus, et iuris ordine servato, 
tamquam clericus Castrimaris tonsura initiatus, ad mino- 
res et maiores Ordines, usque ad Presbyteratum, promotus 
ab Episcopo Castrimaris, tamquam proprio eiusdem Epis- 
copo, tempore utili preces porrexit Praeposito Cleri Ee- 

clesiae Iesu et Mariae pro adscriptione sui nominis in albo 
presbyterorum eiusdem Ecclesiae quae preces fuerunt reiectae. 


Hisce aliisque in utramque partem adductis, propositum 
fuit diluendum 


Dubium 


An sententia Curiae Metropolitanae diei 20 Nov. 1893 sit 
confirmanda vel infirmanda in casu. 

RESOLUTIO. S. C. C. re disceptata sub die 2 5 Maii 1895, 
censuit respondere: Sententiam esse infirmandum. 

Ex QUIBUS COLLIGES I. Censendum esse quempiam oriun- 
dum ex illa Dioecesi aut loco, in quo, dum natus est, pa- 
ter eius domicilium constitutum habuit. 

II. Non obesse huic maximae, aliquem alibi nasci dum 
parentes, locum alium petierint officii, legationis, aut ne- 
gotii gerendi causa, firmo manente domicilio; nam fictione 
luris, censetur natus in loco domicilii. 

III. Filium sequi patris originem, quoties ex accidente 
natus fuerit in loco ubi pater temporalem habuit moram. 

IV. In themate evictum videri, antecessores Sacerdotis 
Antonini numquam deseruisse domicilium proprium in civi- 
tate Castrimaris, cum animo alibi perpetuo manendi. 


« m m W f m 


NOVARIEN. 


FUNERUM 
Die 27 Maii 189S, et die 22 lunii isses. 


COMPENDIUM FACTI. Die 21 mensis, mox elapsi ad Emum 
S. C. C. Praefectum litterae pervenerunt parochi ecclesiae 
SS. Trinitatis in Novariensi civitate, ab Ordinario commen- 
datae, quae ita se habent: 

« Novariae in Pedemontanis regionibus plures sunt pa- 
roeciae, commune Coemeterium extra muros habentes.— Non 

raro evenit, ut nonnullorum cadavera, qui extra urbem de- 
functi sunt, via ferrea demandentur, ut in urbano coeme- 
terio sepeliantur, qui defuncti vel usque ad mortem domi- 
cilium in urbe retinuerunt, vel olim tantum habuerunt, sed 
illud iamdiu amiserunt, vel nullum unquam domicilium aut 
quasi-domicilium habuerunt, sed illis tantum sunt parentes 
vel consanguinei in urbe commorantes. Mos porro hisce in 
casibus apud nos invaluit, ut clerus vocetur, qui erecta 
cruce, solemniter comitetur cadavera a loco, qui vulgo Statio 
viae ferreae, nuncupatur, usque ad commune Coemeterium, 
servato saepius recto tramite extra urbem, ducta aliquando 
per urbanas vias pompa, rarius autem exequiis,aliquo in 
templo iteratis ». 

« Hisce expositis, cum hic non agatur de simplici transitu 
cadaveris de loco ad locum, sed de vera funeraria functione 
rursum super cadavera instituenda, de quo speciali iam nihil 
in Dioecesana Synodo, et nihil pariter apud vel recentiores 
auctores, neque ulla usque nunc inveterata consuetudo, cum 
alias aliter actum sit, ad rectam agendi rationem, absque 
ulla iustitiae laesione dignoscendam, humillime a S. C. C. 
quaeritur 

« Num Parochus cuiuslibet urbanae paroeciae, indiscrimi- 
natim pro omnibus casibus superius recensitis, ad libitum vo- 
cari possit a parentibus vel consanguineis defuncti, vel po- 
tius semper, vel aliquo saltem in casu, ex superius recen- 
sitis, Parochus illius paroeciae sit iure vocandus, intra cuius 
fines Statio viae ferreae sita est ». 


Disceptatio Synoptica 


Ex officio animadversum fuit in iure compertum esse, 
Parochum proprium pro funeribus illum esse in cuius di- 
strictu, quis dum moritur, domicilium aut quasi domicilium 
habet. C. 3, De sepult, in VI Canic. Dudum De sepult, 
et Rit. Rom. De exeq. Et idcirco ad Parochum domicilii 
aut quasi domicilii competit, nedum corpus efferre et dedu- 

cere funus; sed insuper, si defunctus in parochiali sepelien- 
da sit, exequiales preces super illum peragere ac demum 
humo eumdem mandare Vecchiotti, /nst. Can. vol. 2, lib. 3, 
cap. 5. Quod si defunctus magis quam in parochiali, in alia 
electa sepultura condi debeat, tunc de iure ordinario et com- 
muni ad parochum proprium non spectat nisi corpus levare, 
illudque ad ecclesiam, uti hodie vocant exponentem dedu- 
cere, ad quam exinde cetera pertinent, soluta tamen Paro- 
cho quarta funeraria. 

Quod si sepultura in dissita regione sit, non ideo iura 
mutantur. Tantummodo differentia in hoc datur, quod nempe 
ne defuncto suffragia nimium differantur, ipse domicilii pa- 
rochus, saltem ordinario, iusta funebria super cadaver per- 
solvit; et idcirco illud ad parochialem ecclesiam primum 
conducit, et inde omnibus absolutis ad tumulantem associát. 
Haec statuta cleri Romani praescribunt et respondent iuris 
principiis. Rota decis. 76 cor. Decursii $8 6, D'Annibale 
Sum. tom. 3 $ 48l. 

Ceterum quoties defunctus vel defuncti familiae consti- 
tuant, ut, parentalibus expletis, corpus in remota regione 
humi mandetur, certum est, statim ac cadaver quo human- 
dum est pervenerit, ecclesiae tumulantis iura reviviscere, 
et parochum defuncti proprium cadaveris traditionem rectori 
ecclesiae peragere debere, cui deinde corpus, benedictionibus 
praeviis, sepelire reservatum-est. Benedictus XIV. n. 105. 

Haec perspicua plane sunt: verumtamen punctum in 
quo maxima difficultas enascitur, illud est, quod nempe in 
casu, defunctorum sepulcra non in aliqua determinata ec- 
clesia, nec in coemeterio uni peculiari ecclesiae proprio et 
adnexo existunt, sed in coemeterio municipali ad quod plu- 
res ecclesiae ius habent. Obvium proinde est ut quaestiones 
orire possint. Ne igitur confusio fiat in casu nostro, distin- 
guere oportet inter defunctos qui usque ad mortem domici- 
lium in urbe retinuerunt, et eos qui nullum unquam do- 
micilium vel quasi domicilium habuerunt, vel saltem illud 

In primo casu cum regula certa et probata sit, quod 
municipalia coemeteria singularum ecclesiarum  sepulturis 
subrogata sint, adeo ut singulae ecclesiae iura quae olim 
apud se, nunc in respectivis coemeteriis exercent, et cohae- 
renter ex lege, qua intra moenia defunctorum corpora hu- 
mari prohibebatur, nulli ecclesiae sublatum fuisse ius se- 
peliendi, sed dumtaxat variatum locum, cfr. Vecchiotti /oc. 
cit. 9661 in nota, Emum D^'Annibale 7. c. nota 64 et S. C. 
C. in Ariminen, Funerum 16 lunii 1827 et  Forolivien. 
26 lanuarii 1833 etc. : quoties corpora defunctorum ad Sta- 
tionem viae ferreae No variae accedunt, non aliis quam pro- 
priis parochis illa recipere et ad conditorium deducere re- 
servatum videretur. 

Neque parochus in cuius districtu statio viae ferreae sita 
est, ius funeris et sepulturae sibi tribuere posset, suam quia 
corpus ad paroeciam pervenit et per eam pertransit. Nam 
receptum  probatamque est apud G-ardellini tom. 7 in sup- 
plent, num. 35, Benedictum XIV, not. 105, Innoc. XI decr. 
a. 1676 apud Ferraris v. Parochus $ 3, n. 40, parochum de- 
functi proprium alienam paroeciam ingredi posse cum Stola 
et Cruce, sive ut inde efferat, sive ut per eam ad tumu- 
lantem ecclesiam comitetur, sive ut ad coemeterium cada- 
ver deducat; quin parochus loci, qua funebris associatio 
transit, obsistere, aut quaerere, aut iurisdictiones sibi vin- 
dicare possit. 

Verum ex altera parte observari debet, quod funebris 
associatio per alienam paroeciam sine solemni pompa et 
recto tramite esse debet. Cfr. Vecchiotti 7. c. $9 62 in nota, 
et Emum D'Annib. fom. 3 $ 481 num. 79 iuxta resolut. 
S. C. C. diei 25 Ian. 1846 et 24 Feb. 1872; at in themate 
aliquando funebris associatio cum pompa, et per urbanas 
vias deducitur. Porro in his casibus iura parochi loci Sta- 
tionis sarta tectaque esse debent: ac proinde parochi mor- 
tuorum proprii viderentur haud posse ad stationem viae fer- 
reae accedere, defunctum recipere, ac funus solemniter de- 
ducere; nam fines et iura alterius paroeciae plane invade- 

rent, contra id quod canones sanciunt. Barbosa De Off. Par. 
part. 1l, I. 12; Benedictus XIV not. 105. 

In altero casu, idest cum aliquis, a quacumque ex No- 
variensibus paroeciis extraneus ad  Stationem, viae ferreae 
appellit, cum nihil in Dioecesana Synodo statutum sit, ne- 
que ulla consuetudo invaluerit, ius capituli ecclesiae cathe- 
dralis privative ad ceteros parochos, quibus nulla iurisdictio 
competit super defuncto nec ratione originis, nec ratione 
domicilii, nec alio titulo, tueri posset; cum ecclesia cathe- 
dralis censeatur in iure tamquam parochia universalis totius 
civitatis et districtus, et talis sit reapse in funeribus pere- 
grinorum et advenarum. Barbosa De Paroc. part. 3, c. 26, 
num. 35; Passerin. De hom. stat, et off. tom. 2, qu. 87, 
n. 3Íl4 et S. C. C. in Caven. Funerum 7 Febr. 1733. 

Ex adverso vero cum aliquo fundamento forsan etiam 
Parocho paroeciae, intra cuius fines Statio viae ferreae sita 
est ius tribueretur: cum enim ceteri nullum iurisdictionis 
titulum producere possint, ut extranei sepulturam sibi avo- 
cent, nemo ex eis in alieno territorio actum iurisdictionis 
exercere posset multoque minus stolam deferre. Quod et de- 
duci videretur ex analogia ; nam si cadaver etiam extranei, 
sit extraendum ab ecclesiis regularium non parochialibus, 
associatio pertinet ad parochiae rectorem, intra cuius fines 
est ecclesia aut conventus. 

Hisce praenotatis S. C. C. sub die 27 Maii 1893 respondit: 

« Quoad defunctos, qui habebant domicilium in civitate 
vocandum esse parochum  respectivae paroeciae: quoad ce- 
teros audiantur in scriptis capitulum | cathedralis Ecclesiae 
et parochi eiusdem civitatis ». 

Ordinarius iussa faciens retulit, sententiam esse Capituli 
et novem parochorum ex decem illius civitatis, functiones 
funerarias pro sepultura in coemeterio urbano personarum, 
quae extra civitatem diem obierunt supremum, quin ibi do- 
micilium haberent, sed tantum parentes aut consanguineos, 
pertinere debere ad parochum, in cuius paroecia morantur 
parentes aut consanguinei. 

Nonnulli ex parochis in exaratis votis cum Capitulo 
consentientes, paullisper quaestionem ampliantes, opinantur 
parentibus, consanguineis, affinibus vel ipsis amicis licere 
vocare parochum quemcumque velint, etiam non sui domi- 
cilii ad associandum cadaver defuncti sui consanguinei aut 
amici; ea praecipue de ratione, quia pro defuncto utuntur 
iure eligendi sepulchrum et ad hoc exercendum ius, tacite 
aut expresse praesumuntur delegati. 

Parochus qui a commuui voto dissentit ita ad quaesitum 
respondendum censet « Parochus illius paroeciae intra cuius 
fines statio viae ferreae sita est, iure sit vocandus et semper ». 

In novam quaestionis formam liceat tantum  animad- 
vertere , quaestionem eo demum spectare, ut decernatur an 
cadavera defunctorum, civitati extraneorum associare ad Ca- 
pitulum pertineat, vel potius ad aliquem ex Parochis. Ca- 
pitulum enim Ecclesiae Cathedralis fundatam habet in iure 
intentionem ad eos tumulandos, quos sua speciali iurisdi- 
ctione non complectuntur ceteri parochi. Ex adverso paro- 
chus a consanguineis invitatus, cadaveris associationem sibi 
vindicat iure electae sepulturae. Re quidem vera ius com- 
mune recognoscit fidelibus ius sibi eligendi sepulturam ; 
eiusdemque iuris exercitium aliis expresse mandandi exc. 13. 
De Test. lmo pater eligit pro filiis impuberibus sepultu- 
ram quasi praesumpto mandato: ex cap. 7. De sepult, et 
4 h. t. in 6. Quod vero praesumptum mandatum ad sepul- 
turam eligendam in consanguineis et affinibus propinquiori- 
bus admitti possit, non videtur omnino a iure alienum ; an 
admitti possit etiam in amicis decerni debet ab Emis Iudi- 
cibus. 

Interim advertere praestat quod in suis votis parochi te- 
stantur de more fere communi et pacifico in sua regione, 
ut huiusmodi associationes fiant a parochis invitatis a fa- 
milia defuncti. Casus vero invitationis factae a defuncti 
amicis, plane debet esse insuetus et perrarus. 

Quibus animadversis, quaesitum fuit quid esset preci- 
bus respondendum. 

RESOLUTIO. S. C. C. re disceptata sub die 2 2 Iunii 1895, 
censuit respondere: 

« Quatenus non constet de sepultura, legitime electa, nec 
cadaver ad paroeciam domicilii deferri debeat, ius fune- 
randi spectare ad Ecclesiam cathedralem, salvis conventio- 
nibus particularibus in singulis casibus. 

Ex QUIBUS COLLIGES: I. In iure certum esse, parochos ha- 
bere fundatam intentionem peragendi iusta funebria propriis 
paroecianis, et illis omnibus qui intra paroeciae limites, non 
perfunctorie habitaverint. 

II. Ob matricitatem et praeeminentiam super alias Ec- 
clesias, quasi per exceptionem, recognitum fuisse Cathedrali 
Ecclesiae ius funerandi eos qui in mero transitu per civi- 
tatem, aliqua aggressi infirmitate diem obeunt supremum. 

III. Aequum est enim ut huiusmodi peregrinantes, qui ad 
nullam pertinent paroeciam  subiiciantur Ecclesiae cathe- 
drali, pro sacramentis et funeribus ne careant ministro in 


articulo mortis. 


ORITANA 
IURIUM CONFRATERNITATUM 


Die LO Iulii 1895. 


Concil. Trid. Sess. 25, cap. 14 De reform. 


COMPENDIUXM FACTI. In oppido Francavilla-Fontana, Dioe- 
cesis Oritanae iamdiu aemulationes exardescunt inter confra- 
ternitatem sub invocatione B. M. V. sine labe conceptae con- 
stitutam et aliam a s. Bernardino nuncupatam. Siquidem 
haec sub anno 1859 petiit, et facultatem obtinuit, agendi in 
proprio Sacello festum ss. mm. Cosmae et Damiani, quod 
hactenus tantum alia confraternitas peregerat. — Imo illa 
contendit se maiori pompa coepisse sanctorum Martyrum 
festivitatem celebrare adeo, ut ipsa, primo in horum die festo 
cum sacris imaginibus per oppidum publicas duxerit suppli- 

cationes, congrua ab Ordinario obtenta in scriptis facultate, 
cuius exemplaria in actis proferuntur. 

Ex adverso Sodalitas, dicta a B. M. V. sine labe concepta, 
enixius instat, asseverans se huiusmodi solemnes processiones 
duxisse antea quam SS. MM. cultus in Oratorio alterius So- 
dalitatis instauraretur; quod probat producens exemplaria 
facultatum, a Curia concessarum, pro publicis ducendis pro- 
cessionibus, iam ab anno 1852; et nonnullos affert .testes hoc 
asseverantes apud notarium. Sed adversa Sodalitas vicissim 
testes profert apud notarium, contrarium deponentes. 

Aemulationes vero in apertam controversiam devenerunt, 
sub anno, videtur, 1869, postquam etiam Sodales a B. M.V. 
sine labe concepta nuncupati, ab Ordinario, legitima obtenta 
facultate, coeperunt eodem die, et ipsi, in honorem SS. MM. 
publicam ducere processionem. 

Hoc ferre non posse protestati sunt confratres alterius 
sodalitatis, contendentes sibi exclusive ius publicas ducendi 
processiones competere, quippe usa antiquiore comparatum; 
quamobrem recursum habuerunt ad S. C. EE. RR. ut hoc 
confirmare dignaretur. Quae tamen prudenti responso repo- 
suit die 25 Iulii 1890 « Orator utatur iure suo coram Curia 
episcopali, prout et quatenus de iure ». 

Ab eadem sodalitate, introducta instantia apud Curiam 
Oritanam, haec declaravit, utrumque . Sodalitium, iure ca- 
rere processionem peragendi in festivitate ss. Martyrum 
Cosmae et Damiani ; eo quod hoc ius dependeat omnino et 
exclusive a voluntate Episcopi dioecesani, penes quem, ex 
iure est gubernium, et moderatio eiusdem Dioecesis. 

Huic tamen non acquiescentes Sodales a s. Bernardino 
dicti, appellationem interposuerunt ad Curiam metropolita- 
nam tarentinam. Quum vero appellantes non rite observa- 
verint decendium seu tempus fatale ad appellandum, prae- 
iudicialis exorta est quaestio, an scilicet appellatio admit- 
tenda esset. 

Curia tarentina censuit tempus pro appellatione utile non 
fuisse materialiter decursum : et proinde admisit ius quae- 

situm Sodalitii s. Bernardini, faciendi processionem externam 
in solemnitate ss. martyrum Cosmae et Damiani, cum per- 
missione tamen auctoritatis ecclesiasticae, in quo iure sem- 
per praeferri debere Sodalitio Immaculatae Conceptionis. 
Sodalitas a B. M. V. sine labe concepta nuncupata, a sen- 
tentia Curiae metropolitanae appellavit apud S. Congrega- 
tionem Concilii. 


Disceptatio Synoptica 


IURA SODALITI S. BERNARDINI. Quamvis videri posset de- 
cendium seu utile tempus pro appellatione transivisse, tamen 
dicitur in sententia metropolitana, bona fide appellatum fuis- 
se, ignorando nempe an hoc transierit terminum. Quo casu 
Cardinalis De Luca de iudiciis lib. 16, disc. 37, 368, De An- 
gelis praelect. iuris canonici lib. 2, tit. 35 De fatalib. favent 
admissionem recursus. Tunc enim decem dies rnaterialiter 
transacti, moraliter censentur perseverare. Quoad meritum 
vero nulla quaestio, quod Sodalitas s. Bernardini facere posset 
externam processionem die ss. Martyrum, sub directione 
tamen auctoritatis ecclesiasticae, ad abusus eliminandos, qua- 
tenus irrepserint. Hinc Constitutio | Clementis Vili diei 7 
Decembris 1604 - Quocumque, et innumerae resolutiones 
ss. Congregationum Romae, onus et ius admittunt in aucto- 
ritate ecclesiastica moderandi Sodalitates ; et Ferraris, verbo 
Processiones, habet: processiones indicere, dirigere, ordinare, 
prohibere, ad Episcopum spectare privative. 

Auctoritas ergo ecclesiastica nil aliud peragit, quoad So- 
dalitates, quam earundem moderationem. Quia Sodalitia iure 
proprio et nativo functiones sacras faciunt, earum tamen 
libero non fruuntur exercitio, quod iuxta adiuncta moderari 
potest ab auctoritate ecclesiastica. 

Quoad festivitatem, celebratam eadem die, animadverti 
potest cum Ferraris v. Festivit. n. 46 « eadem die duae ec- 
clesiae vicinae non celebrent idem festum, sed ecciesia mo- 
derna debet eligere aliam diem » quod firmatur a S. C. Ep. 

Acta, Tom. XXVIII, fase. OOOXXVIII. 16 

et Beg. die 19 Martii 1581 in Massanen. et in Sabinen. 
20 Novembris 1684: « Non debet eadem die celebrari festum 
in duabus ecclesiis vicinis, sed moderna debet eligere alium 
diem ». 

Quoad processiones eadem die faciendas S. C. Rituum de- 
crevit die 24 Ianuarii 16453 in Crem«&nen. « processiones 
duas eodem loco habendas non esse. .... Sed illos manute- 
nendos esse in quasi possessione, qui in processione facienda 
sunt antiquiores: recentiores vero aliam sibi diem non im- 
peditam eligere debe -e » quod firmatur a S. C. C. die 23 
Februarii 1893. Quum duarum Sodalitatum paria sint re- 
quisità recurrendum videtur, ut quaestio dirimatur inter eas, 
ad regulam Cancellariae, prior in tempore potior in iure, 
quo casu sodalitium s. Bernardini praeferri alteri debet, eo 
quod existentia praecedat. 

IURA SODALITH A B. M. VIRGINE. Sed contra Confratres 
a B. M. V. sine labe concepta nuncupati per constitutum 
patronum haec advertunt. Nimirum primo contendunt: con- 
stare de peremptione appellationis. Nam clarum est ius 
constitutum quoad appellationes ; id enim praecipue eo ten- 
dit, ne lites in infinitum protrahantur. Atqui antiquiores 
leges tempus ad appellandum brevissimum concedebant, quo 
inutiliter elapso, lis finita dicebatur, et sententia vires acqui- 
rebat reiudicatae. Progressu tamen temporis novae leges an- 
gustiam temporis moderare voluerunt. Et Iustinianus nov. 23 
cap. 1 constituit - ibi - « Sancimus appellationes, sive per se, 
sive per procuratores, sive per defensores vel curatores, vel 
tutores ventilentur, posse intra decem dierum spatium, a 
recitatione sententiae numerandum, iudicibus ab iis quorum 
interest offerri ». 

Ecclesia civilem aequitatem sequuta, disposuit cap. 2 
De Sententia et r eradicata: « lurgantium controversias celeri 
sententia terminare, et aequitati congruit et rigori ». Exinde 
cap. 15, statuit: « Cum post decem dierum spatium sententia 
in auctoritatem rei transeat iudicatae, qui ad provocationis 
subsidium intra id temporis non recurrit, appellandi sibi 

aditum denegavit, cum per hoc videatur, per interpretatio- 
nem iuris, latae Sententiae paruisse ». 

Itaque cum ex actis constet, Sodalitatem Divi Bernardini 
Senensis die 31 Octobris appellationem apud Curiam metro- 
politanam interposuisse, a Sententia Curiae oritanae, quae 
ipsi die 3 Octobris fuerat notificata, nempe post dies 27, haec 
appellatio est nulla et sustineri non potest, observat patronus. 
Revera hoc recognovit ipsa Curia metropolitana advertens in 
sua sententia, appellatum fuisse, praeterlapsis fatalibus. 

Quare arguit Orator, Curiam metropolitanam nihilo minus 
appellationem admittens doctrinam canonistarum non bene 
interpretatam esse. Siquidem, ait, si De Luca, si De Angelis, 
si Scaccia De appellationibus, tranquillo animo et sine par- 
tium studio perlegisset, animad vertisset facillime inter causas, 
quae cursum appellationis impediunt ; ignorantiam iuris mi- 
nime accenseri. 

De ignorantia sermonem habet doctissimus De Luca in 
disc. 38 de iudiciis, sed de ignorantia facti, nempe cum 
sententia ignorata fuit ab eo, ad quem appellationis ius per- 
tinebat. Et revera loc. cit. n. 34 ait « aut vero agatur de 
impedimento singulari et privato, cuius iustificatio pendeat 
a particularibus facti circumstantiis, ut est illud infirmitatis 
vel paupertatis seu carcerationis vel inimicitiarum seu mor- 
tis, sive absentiae procuratoris, vel etiam calumniae seu 
malitiae istius, aut iustae ignorantiae, uti contigit in herede 
cum similibus (ergo ignorantia facti). Et tunc currat qui- 
dem tempus, sed subveniendum sit cum dicto remedio resti- 
tutionis in integrum, super cuius iusta causa disputari solet, 
et quandoque concedi, quandoque animo denegarn pro facti 
qualitate ». Huic concinunt passim omnes canonistae. 

Deinde patronus meritum quaestionis aggressus, contendit, 
Curiam episcopalem oriranam, iudicium tulisse, ac proinde 
Ipsius sententiam esse confirmandam. Etenim S. Concilium 
Tridentinum quaestionem de praecedentia in processionibus 
praeciso definivit sermone in cap. 13 De regularibus, sess. 25, 
hisce verbis « Controversias omnes de praecedentia, quae per- 


244 ORITANA 

saepe maximo cum scandalo oriuntur inter ecclesiasticas per- 
sonas, tam saeculares, quam regulares, cum in processionibus 
publicis, tum in iis quae fiunt in tumulandis defunctorum 
corporibus et in deferenda umbella et aliis similibus, Epi- 
Scopus, amota omni appellatione, et non obstantibus quibus- 
cumque, componat ». 

Quae prudentissima S. Concilii dispositio, advertit Ora- 
tor, nos docet quomodo omnes quaestiones de iure et de 
praecedentia in processionibus sint definiendae ; nempe au- 
ctoritate Episcopi, qui illas vel permittere vel prohibere po- 
test. Hoc, docto sermone, explicat cl. The. Herdt - Sacrae 
liturgiae praxis par. VI de processionibus num. 314. « An 
propria auctoritate processiones fieri possint? Resp. I' Ex- 
ceptis iis quae debent fieri publice iuxta ritum et ordinem 
in Missali et Rituali praescriptum. 2? Aliae processiones 
consuetae, etiam publicae fieri possunt absque nova Episcopi 
licentia, ita tamen, ut Episcopus easdem prohibere possit, 
etiam non obstante consuetudine (S. Congreg. Rituum 14 
Ian. 1617 n. 381, 518 - 2 Augusti 1631, n. 788, 933 - 
14 Maii 1671, n. 2433, 2883 et Quarti de process, dec. 3 
P. l, cp 4, n. 151. 3? Neque extraordinariae pfocessiones 
generales, neque novae particulares, non praescriptae in mis- 
sali et rituali, absque licentia Episcopi institui possunt, quia 
cura rerum spiritualium et regimen ecclesiarum ad episcopum 
primario spectat; et insuper ad generales requiritur super 
omnes ecclesiasticos, qui ad publicas processiones conveniri 
debent, universalis potestas et iurisdictio quae in solo Epi- 
scopo residet; S. C. Rituum 14 Ian. 1617 n. 581, 582 - 14 
Maii 1672 - 22 Novemb. 1681. Quarti Joc. cit. Syn. Belg, 
tom. 2 fol. 363 ». 

Et Barufiald. Ad Rituale Romanum .- com. Ist. Be pro- 
cess. Ist. 76 n. 19. « Porro quaecumque sint istae proces- 
siones, ius eas indicendi, ac etiam, cum causa, prohibendi est 
privativum Episcopi, Barbosa ad Conc. sess. 25 n. 13. De 
Pot. ep. Alleg. 78 num. 3, 4, de Canonicis et dignitatirus 
c. 42 n. 20 ». 

Quum Curia metropolitana reponat: veniam auctoritatis 
ecclesiasticae pro religiosis functionibus faciendis apud Con- 
fraternitates non constituere collationem iuris, quo iam 
fruuntur , suapte natura, quodque de prima in secundam 
transeat, sed esse simplicem actum conniventiae, quo mo- 
deratur exercitium iuris ipsius. Auctoritatem ecclesiasticam 
ius habere permittendi, ordinandi functiones ecclesiasticas; 
sed ex eo quod ius habeat eas moderandi, non sequitur hoc 
transfundi in sodalitio, quando permissio eidem indulgeatur... 
observat advocatus, hanc argumentandi methodum in sophis- 
mate fundamentum habere. Siquidem Curia oritana cum de- 
creverit, in casu Confraternitates contendentes nullo iure 
pollere, processionem ss. Martyrum peragendi, non denegavit, 
aliquando hoc ius ad confraternitates, in genere pertinere 
posse, sed constituit, id quod eruitur ex Sess. XXV cap. 13 
De reformatione Conc. Trid. scilicet, huius iuris exercitium, 
episcopali auctoritati esse omnino subiectum : Episcopus enim 
in controversiis de praecedentia « amota appellatione, et non 
obstantibus quibuscumque componat, decernit ». 

Praeterea notat patronus, immerito sane Curiam metro- 
politanam recognovisse in Confraternitate divi Bernardini 
ius praecedentiae, cum omnino desiderentur documenta, ne- 
que ad hoc sint sufficientes permissiones, quas ab anno 1859 
obtinuit publicas supplicationes ducendi. Quum ex adverso 
cultus horum ss. Martyrum sane anterior extiterit apud aliam 
Confraternitatem, prouti ipsi Sodales s. Bernardini negare 
non audent. 

Imo, pergit orator, adest pro sodalitate B. V. sine labe 
conceptae requisitum prioritatis temporis etiam in peragenda 
processione. Nam in Archivio Confraternitatis B. M. V. sine 
labe conceptae documenta tandem adinventa sunt, et prostant 
in actis ex quibus evidentissime apparet, Confraternitatem 
B. V. sine labe conceptae, ab anno 1852 permissionem obti- 
nuisse publicam peragendi processionem. 

Quod patronus confirmat per depositiones testium, factas 
coram Notario Corona. 

Hisce praenotatis, suppositum fuit diluendum 
Dubium 


An sententia Curiae metropolitanae sit confirmanda, vel 
infirmanda | in casu. 

RESOLUTIO. Sacra C. C. re disceptata sub die 2 O Iulii 1895 
censuit respondere: Nullam esse appellationem. 

Ex QUIBUS COLLIGES : I. Permanere in sua vi et robore 
sententiam Curiae oritanae, ex eo quod nulla declarata fuerit 
appellatio ab ea ad Curiam metropolitanam, utilis temporis 
appellandi expirationis causa. 

II. Ex Tridentino Sess. 25 cap. 13 de regularibus, ad 
Episcopum, amota omni appellatione, spectare ius compo- 
nendi controversias inter personas ecclesiasticas, tam saecu- 
lares, quam regulares, ex quibus scandala saepe gignuntur. 

III. Hinc congruum videri, ut Episcopi definiant quae- 
stiones de iure et de praecedentia in processionibus inter 
sodalitia propriae Dioecesis, antequam iurgia et scandala 
efferbuerint. 

IV. Privativum Episcoporum ius esse, quaslibet indicendi 
processiones, ac etiam, cum causa, easdem prohibendi ; ex- 
ceptis iis, quae publice fieri debent iuxta ritum et ordinem 
in missali et rituali praescriptum. 

V. Quum duae processiones eadem die et eodem loco a 
duobus sodalitiis fieri incongruum sit, Episcoporum est, ad 
quaestiones praecedentiae praecidendas, praeferre sodalitium, 
propriam temporis anterioritatem formiter evincens. 

VI. Quatenus in tenebris delitescat verum institutionis 
tempus unius aut alterius ex Sodalitiis, propria auctoritate 
suffultus Ordinarius, praeferat ut arbiter, alterum alteri, 
quod in Domino expedire sibi videbitur. 

IURISDICTIONIS PAROCHIALIS 


Die 22 lunii 1805. 
Concil. Trid. Sess. 24 c. 13 de reform. 

COMPENDIUM FACTI. [n civitate Veliterna iampridem Pa- 
rochus ad S. Michaelis Archangeli et Parochus ad S. Mariae 
e Trivio inter se contendunt de iurisdictione parochiali in 
quamdam domum, antea familiae Toruzzi, modo nobili fami- 
liae Gratiosi pertinentem. Discordiae causa plane ea videtur 
esse quod haec domus numquam per iurisdictionem Eccle- 
siasticam privative uni vel alteri adiudicata fuerit ; confu- 
sionis vero origo ea fertur extitisse, nempe hanc domum 
unam evasisse ex duabus, brevi intercapedine divisis, quarum 
una in paroecia S. Michaelis , alia in S. Mariae paroecia 
sita erat. 

Hactenus, ad discordiam conciliandam, permissa fuit cu- 
mulativa iurisdictio utrique parocho in eamdem domum, uti 
aperte inter cetera testatur factum benedictionis Paschalis, 
quae successive ab uno alteroque parocho impertitur dictae 
domui in feria Sabbati Sancti. Sed haec munerum parochia- 
lium cumulatio in duobus parochis sane molesta evadit eius- 
dem domus inquilinis, itemque est non infrequens inter pa- 
rochos controversiarum occasio. Quamobrem non semel co- 
nati sunt definitive quaestionem dirimere , quum alteruter 
parochorum sibi privative iurisdictionem parochialem vindi- 
caverit. - Ita in possessorio, sub anno 1730, apud Curiam 
Veliternam, quum exercitium parochialium munerum inten- 
deret interdicere Parochus ad S. Mariae e T7rivio Parocho 
ad S. Michaelis, hic obtinuit /nterdictum | Manutentionis, 
qua eius pacifica possessio earumdem iurium recognita fuit. 
Dein in petitorio promota quaestione, placuit contendentibus 
per arbitrum compromissarium rem componere ; electo in 
arbitrum. eiusdem Curiae "Vicario generali. Qui, die 27 
Octobris 1752, consideratis considerandis, in hanc devenit 
sententiam ; nempe sese censere aequalem esse competentiam 

iurisdictionis supra domum Toruzzi pro utroque parocho, et 
per consequens, nedum in casu praesenti, funeris Eleuterii 
Toruzzi, sed in aliis cunctis, canonicam portionem pro me- 
dietate dividendam esse inter duos parochos. Laudum eius- 
modi parochum utrumque libenter, ex animo excepisse constat. 

Praeterea parochus S. Mariae refert in suis allegationibus 
apud S. C. EE. et RR. agitatam fuisse sub die 6 Maii 1570 
hanc quaestionem - Iosephus Gratiosi domus controversae 
dominus, duplex cum haberet domicilium, Romae alterum, 
alterum Velitris, qua in urbe propriam habet domum intra 
limites duarum paroeciarum videlicet S. Mariae et S. Mi- 
chaelis Archangeli, Velitris idem Iosephus diem obiit su- 
premum. Dubio cui quarta funeris cederet. Emi Patres in 
Generali Congregatione ita respondere censuerunt « Quo vero 
ad quartam funeris, eam esse dividendam | inter eumdem 
parochum | Urbis et alterum ex parochis Veliternis, in cuius 
finibus extat ianua principalis  ». 

Verum haec responsio non videtur quaestiones compo- 
suisse, cum uterque parochus uti suos fines parochiales vin- 
dicaret, ad quos pateret ianua principalis. 

Demum haec controversia iterum exarsit occasione mortis 
cuiusdam Caesaris Avanzini, inquilini domus QGratiosi, se- 
cutae die 22 Maii 1893; siquidem Parochus ad S. Mariae, 
persolutis iustis funebriis, parocho ad S. Michaelis Archan- 
geli medietatem emolumentorum denegavit, ait ipse, eo con- 
silio, ut tandem saecularis lis finem consequeretur per au- 
ctoritatem  1iudicialem. 

Et re quidem vera a Parocho s. Michaelis Archangeli, 
eadem delata fuit controversia apud S. C. C. ut in petitorio 
agitaretur, cum uterque parochus sibi vindicare vel saltem 
adiudicari petat exclusivam, in controversam domum, paro- 
chialem iurisdictionem. 


Disceptatio Synoptica 


DEFENSIO PAROCHI S. MARIAE. S. Mariae parochus ab ori- 
gine repetens quaestionem, advertit domus Gratiosi partem 

potiorem et principalem esse sane in finibus paroeciae san- 
ctae Mariae quum confusio iurisdictionis orta sit ex adnexis 
casis, sitis in Vico nuncupato della Barcaccia, quique est 
in finibus paroeciae s. Michaelis. 

Dein ex typographia argumentatur , nullum superesse 
dubium quod porta princeps dictae domus sit intra limites 
paroeciae s. Mariae ; quia ultima domus paroeciae s. Michae- 
lis Archangeli, extructa ex oppositi Palatii parte, habet civi- 
cum numerum 17, dum ultima domus s. Mariae habet n. 16. 

Dein idem parochus observat, domum QGratiosi esse ad- 
modum  propinquiorem paroeciae s. Mariae, a qua distat 
- metri 117 - dum - metri 205 - distat a paroecia s. Mai- 
chaelis Archangeli. 

Demum, advertit, pertinendi paroeciae s. Mariae fuisse 
constans desiderium dominorum controversarum aedium, uti 
demonstrat non interruptus usus percipiendi sacramenta et 
exigendi funera in paroecia s. Mariae, uti luculentius testa- 
tur Dominicus Gratiosi in litteris datis hodierno parocho. 

DEFENSIO PAROCHI S. MICHAELIS. EX adverso parochus 
ad s. Micheelis Archangeli, antequam suum ius directe évin- 
cát, probare satagit, falsum asseruisse adversarium, dum ait, 
familiam Gloriosi recognovisse semper uti propriam paroe- 
ciam s. Mariae. Nam in libro baptizatorum paroeciae s. Mi- 
chaelis nomen legitur cuiusdam Ange' i Graziosi patris Fran- 
cisci Graziosi (Princeps suae Gentis); et hic non brevi serie 
annorum de facto recognovit s. Michaelis Ecclesiam, uti 
suam paroeciam, Incassum igitur, ait, recurrit adversarius 
ad factum quod destruitur ex alio simili; quodque ad maxi- 
mum probaret utrumque parochum promiscue iurisdictionem 
exercuisse in domum Graziosi. 

Quo vero ad voluntatem a Ioanne Graziosi per litteras 
expressam, se velle hodie potius pertinere paroeciae s. Ma- 
riae, quam illi s. Michaelis, orator exclamat, hoc esse maxi- 
me arbitrarium, exorbitans a iure, imo subvertens auctori- 
tatem Ecclesiae, quae tantum ius habet designandi parochos. 
Porro ex hoc duo possunt oriri theoremata, Sacris Canonibus 

omnino pugnantia: 1. quod paroeciarum confinia ab ipso laico 
possent immutari, 2. quod paroeciarum confinia incerta esse 
possent, indeterminata, mutabilia ad libitum ipsorum lai- 
corum. 

Praeterea parochus pressius ipsius facti quasi examinans 
rationem observat impossibile esse vel fere absurdum quod 
familia Graziosi, suae nobilitatis repetens originem ab Ec- 
clesia s. Michaelis, possit nunc respuere hanc antiquam Ec- 
clesiam et recognoscere uti suam paroeciam s. Mariae ec- 
clesiam. 

Post haec pergit parochus ad probandum ius suum ex 
eo quod reapse familia Graziosi retinuit, uti suam, paroe- 
ciam s. Michaelis. Nam in regestis baptizatorum, quae ser- 
vantur in sua ecclesia invenit, quod Angelus Graziosi ab 
anno 1747 usque ad annum 1760 filios baptizavit in eccle- 
Sia s. Michaelis, ibique suis filiis Franciscus Graziosi (prin- 
ceps suae gentis) similiter fecit ab anno 1783 usque ad an- 
num 1796; et ab anno 1753 usque ad annum 1801 mortui 
ex eadem familia in s. Michaelis paroecia tumulati fuerunt. 

Denique animadvertit quod cum domus Graziosi ab initio 
divisa esset per intercapedinem in duas partes, quarum una 
in territorio s. Michaelis, in s. Mariae finibus alia extabat, 
ob unionem postea factam istarum partium in unam domum, 
ipse usque adhuc iurisdictionem promiscuam cum parocho ad 
s. Mariae exercuit in domum Graziosi; et hoc per senten- 
tiam Curiae Veliternae anni 1730, et per decretum Arbitri 
anni 1752. 

Quum vero, concludit parochus, pars domus Graziosi, 
olim pertinens cuidam JBerlecca in territorio s. Michaelis 
sita, partem principalem actualis domus Graziosi constituat, 
nil vetat, quominus, hic applicent EE. VV. tritum adagium 
- Maior pars trahit ad se minorem -. 


Dubium 


An et cuius favore constet de iurisdictione parochiali in 


Casu etc. 

RESOLUTIO. Sacra C. Concilii, re disceptata sub die 22 
Iunii 1895, censuit respondere: Servetur arbitrium diei27 
Octobris 1752 (1). 


EX S. CONGREGATIONE RITUUM 


ROMANA Beatificationis et Canonizationis servae Dei Mariae Aloisiae Maurizi, 
Monialis choristae professae et Vicariae ven. Monasterii Mantellatarum 
in ianiculo colle de Urbe Ordinis servorum B. M. Virginis. 


Ex honestis parentibus Ambrosio Maurizi et Anna Albertini 
die 27 Septembris anno 1770 Romae in lucem edita est proles, 
cui lustralibus aquis ablutae, nomen inditum Hyacinthae. Ab 
ipsa pia genitrice optimis sanctisque moribus instituta, egregiae 
indolis christianaeque pietatis germina peculiari quadam indu- 
stria Hyacintha adeo excoluit, ut annis et virtute succrescens 
in electam Domini sortem se quotidie magis vocatam sentiret. 

Adolescentula dum, angustiis pressa, anceps haerebat de 
vitae status electione, in monasterium ab Infante Iesu nuncu- 
patum se contulit, ibique spiritualibus vacans exercitiis a Ven. 
Vincentio Strambi e Clericis excalceatis Passionis, viro pruden- 
tia ac sanctitate eximio, in sanctis propositis et in religiosa vo- 
catione confirmata fuit. Deinde in Monasterium Mantellatarum 
ex Ordine Servorum B. M. V. Romae ab illustri familia Masturzi 
tunc erectum, permagno sui cordis gaudio omnibusque rite ser- 
vatis, recepta est Hyacintha, quae paulo post, unanimi sororum 
suffragio, in praesidem electa, agrum illum incultura, quum 
christianis virtutibus atque regulari observantia tum optima 
puellarum etiam externarum institutione, in viridarium brevi 
commutavit. 

Sed gallicae seditionis turbines, per Europam longe lateque 
diffusi, Almae Urbi haud pepercerunt, et, sacris virginibus e 
claustro eiectis ac dispersis, uni ex Monialibus Mantellatarum 
fundatoris monasterii Aliae, quae Hyacintham sibi sociavit, ibi- 


(1) Recole Vol V, 698 et Vol. VII, 393. In duabus quaestionibus ibi relatis 
iudicium latum fuit favore parochi, in cuius paroecia extat porta princeps domus, 
de qua disputabant duo parochi. 

dem permanere concessum fuit et transitum turbinis ac tempe- 
statis. expectare. 

Rebus publicis tandem compositis ac pace Christi Ecclesiae 
restituta, quum Pius VII ad Petri Cathedram evectus fuerit, ca- 
nonicam instituti Mantellatarum fundationem benigne indulsit : 
quin imo ad sacrum templum pergens, solemni ritu, duodecim 
puellas religioso habitu Ipse induit, quas inter recensetur Fa- 
mula Dei, quae tunc Hiacynthae nomine relicto, alterum Mariae 
Aloisiae sumpsit, atque anno tirocinii naviter egregieque expleto, 
ad pedes eiusdem Summi Pontificis summa gestiens laetitia, 
solemnia vota nuncupavit. In eius laudem vertitur quod diversa, 
ac speciatim Vicariae, officia recte sancteque sustinens, suo re- 
gimine atque exemplo regularem disciplinam ac perfectionem 
ibidem provexerit et coelestibus divinisque rebus semper intenta^ 
prouti a suo confessario et pietatis magistro Ven. Vincentio 
Palloti edocebatur, se suasque consorores assidue ad Deum 
elevare sategerit. Illucescente mense Maio Beatissimae Mariae 
Virgini sacro, anno reparatae salutis 1831, brevi ac lethali morbo 
correpta, Eucharistiae pabulo pluries refecta, anno aetatis suae 
sexagesimo vix absoluto, die nona eiusdem mensis, prout ipsa 
praedixerat, cumulata meritis ceu in ecstasim amoris rapta ad 
coelum evolavit. 

Pretiosum eius obitum, qui a piis fidelibus ad sepulcrum 
confidentibus statim celebratus est, fama quoque sanctitatis vi- 
tae, virtutum et prodigiorum subsequuta est, quae in dies adeo 
inclaruit una cum devotione fidelium, Dei Famulae patrocinium 
invocantium, et imagines ac reliquias exquirentium, ut ad Ordi- 
nariam super eadem fama, in Curia Ecclesiastica Romana, in- 
quisitionem deventum sit. Hac, abhinc quinquaginta annis, rite 
confecta et ad S. Rituum Congregationem delata, quum in fide- 
lium mente atque ore memoria et laus eximiae sanctitatis Ma- 
riae Aloisiae adhuc perduret ac vigeat, Sanctissimus Dominus 
Noster Leo Papa XIII benigne indulsit, ut dubium de signatura 
Commissionis introductionis Causae eiusdem Dei Famulae in 
Ordinario, ut modo obtinet, Sacrae ipsius Congregationis Coetu 
agi posset. Quocirca, instante Rmo P. Augustino Morini Postu- 
latore, Generali Ordinis Servorum B. M. V., attentisque postula- 
toriis litteris plurimorum Emorum ac Rmorum S. R. E. Cardi- 
nalium et Sacrorum Antistitum, quibus plures ex utroque clero 
spectabiles viri et non paucae moniales ad diversos regulares 

ordines pertinentes suffragantur, in Ordinariis S. Rituum Con- 
gregationis Comitiis, subsignata die ad Vaticanum habitis, ab 
Emo et Rmo Dno Cardinali Lucido Maria Parocchi, Episcopo 
Albanensi, et Causae Relatore, sequens dubium discutiendum 
propositum est, nempe: «An sit signanda Commissio Introdu- 
ctionis Causae in casu, et ad effectum de quo agitur ? » Et Sa- 
cra eadem Congregatio, omnibus accurato examine perpensis, 
auditoque voce atque scripto R. P. D. Augustino Caprara, San- 
ctae Fidei promotore, rescribendum censuit: « Signandam esse 
Commissionem, si Sanctissimo placuerit». Die 13 Augusti 1895. 

Quibus omnibus SSmo Domino Nostro Leoni Papae XIII 
per subscriptum Secretarium relatis, Sanctitas Sua Rescriptum 
ipsius Sacrae Congregationis ratum habens, Commissionem In- 
troductionis Causae Ven. Servae Dei Mariae Aloisiae Maurizi 
Virginis propria manu signare dignata est, die 26 iisdem mense 
et anno. 


LUCIDUS M. CARD. PAROCCHI 


ALOISIUS TRIPEPI, S. E. C. Secretarius^ 


NUNCIUM 


Rmus Dominus Valerianus Sebastiani ex Praelatis Roma- 
nis, qui Comitatui praeest pro festis iubilaribus S. Ioseph Ec- 
clesiae catholicae Patroni in Urbe instituto, a Summo Pontifice 
Leone XIII benedicto, sub protectione et directione Eini Card. 
Parocchi Sanctitatis Suae vices agentis, ab Eadem  Sanctitate 
Sua humiliter postulavit: ut Dominica tertia Adventus vertentis 
anni, quinto ac vicesimo redeunte, a primo quo inclytus Pa- 
triarcha totius catholici Orbis declaratus fuit Patronus, solemnia 
Missarum in illius honorem decantari possent in omnibus Ec- 
clesiis, in quibus antea aliqua praemittatur per analogas preces 
praeparatio. Haec autem consistit in aliquibus piis exercitiis, 
aut per septem hebdomadas continuatis in singulis quartis fe- 
ris uniuscuiusque hebdomadae, aut per sacrum novendiale, aut 
saltem per solemne triduum.  Petiit insuper praedictus Orator, 
ut in omnibus Missis privatis, quae in omnibus singulisque Ee- 

clesiis celebrantur, fieri possit eadem Dominica S. dicti Patroni 
commemoratio. 
Supplici libello sequenti Decreto responsum est. 


URBIS et ORBIS. Privilegia indulta, redeunte vicesimo quinto anno, ex quo s. loseph 


declaratus fuit patronus totius orbis catholici. 


SSmus Dominus Noster, has preces ab infrascripto Sacro- 
rum Rituum Congíiis Secretario relatas et amplissimo commen- 
dationis officio Emi et Rmi Domini Cardinalis in Urbe Vicarii 
communitas, peramanter excipiens, benigne indulgere digna- 
tus est : 

I. Ut Dominica tertia sacri Adventus, hoc anno tantum in 
cunctis Urbis et Orbis Ecclesiis, ubi pia exercitia in precibus 
enuntiata peragentur, unica Missa votiva solemnis de Patrocinio 
S. ioseph, Deiparae Virginis Sponsi, cum Gloria et Credo can- 
tari valeat; dummodo non occurrat Duplex primae classis ne- 
que omittatur Missa Conventualis aut Parochialis, Officio diei 
respondens, ubi onus adsit eam celebrandi. 

Il. Ut memorata Dominica in singulis Missis lectis ubique 
terrarum, non occurrente Duplici primae classis, addatur Com- 
memoratio eiusdem S. Ioseph per Orationes ex Missa Patro- 
cinii desumptas, servatis Rubricis. Contrariis non obstantibus 
quibuscumque. 

Die 12 Augusti 1895. 


CAIETANUS CARD. ALOISI-MASELLA 
S. R. C. Praefectus. 


ALOISIUS TRIPEPI, S. R. C. Secretarius. 

EX S. CONGR. EPISC. ET REGUL. 


CANARIEN. Indulgetur facultas appellandi per Telefono, confessarium qui longe distat 
a monasterio Religiosarum. 


Beatissime Pater, 


Episcopus Canariensis ad Sanctitatis Vestrae pedes provo- 
lutus, reverenter exponit: quod quum confessarius monialium 
Cisterciensium strictioris observantiae longe a monasterio dicta- 
rum monialium commoretur, contingere potest, ut haud diu ac- 
cidit, quamdam monialium sine religionis adiutorio e vita cedere. 
Quam ob rem, ne ob distantiam similia renoventur, Orator ro- 
gatus est indulgendi ut a monasterio ad domum confessarii uti 
possit novo invento, quod vulgo 7elefono appellatur. Nihilominus 
pro rei novitate, ex qua certe, licet maxima adhibeatur diligen- 
tia, pericula oriri possent, censuit Sacrae Congregationis senten- 
tiam expetere, antequam hoc concedat. Quare etc. 

Vigore specialium facultatum a Sanctissimo Domino nostro 
concessarum, Sacra Congregatio Eminentissimorum et Reveren- 
dissimorum S. R. C. Cardinalium negotiis et consultationibus 
Episcoporum et Regularium praeposita, Episcopo oratori facul- 
tatem benigne tribuit super praemissis, attenta necessitate ad 
effectum Vicarium dumtaxat advertendi, iuxta preces provi- 
dendi, praescriptis debitis cautelis ne aliquod inconveniens oria- 
tur; ac praecipue ut in actu advocandi per enunciatum medium 
Vicarium, duae adsint ex probis et senioribus Monialibus, quae 
verba audiant: super quibus Episcopi conscientia onerata re- 
maneat: contrariis quibuscumque non obstantibus. 


Romae, 20 Martii 1895. 


L CARD. VERGA, Praef 

EX S. CONGR. INDULGENTIARUM 


Indultum quo conceditur dispensatio a nova benedictione pro Scapularibus SSmae 
Trinitatis, quando a fidelibus aliud assumitur post primum attritum vel con* 


sumptum. 


Beatissime Pater 


Fr. Stephanus a S. Corde Mariae Ordinis SSmae Trinitatis 
Congregationis Hispanicae Commissarius Apostolicus, ad pedes 
S. V. humiliter provolutus exponit adscriptos sodalitati SSmae 
Trinitatis parvum habitum seu Scapulare ex lana alba confe- 
ctum cruce rubra et caerulea decoratum ab aliquo Ordinis su- 
periore benedictum sumere et super se gestare: verum quum 
scapulare huiusmodi attritum vel consumptum fuerit et aliud 
assumatur de novo benedici debet, prouti expresse edicitur in 
Summario Indulgentiarum concessarum sodalibus SSmae Trini- 
tatis sub poena amissionis Indulgentiarum. 

Id tamen causa est, ut plures Christi fideles praedictae so- 
dalitati adscripti saepe saepius priventur Indulgentiis eidem 
concessis. Nam non semper praesto sunt cuique fideli indigenti 
novo Scapulari superiores Ordinis SSmae Trinitatis aut alii Sa- 
cerdotes etiam saeculares de earumdem superiorum licentia, 
qui illud benedicere queant. Quare, ut bono spirituali adscripto- 
rum provideatur Orator supplex adit S. V. quatenus huic legi 
iterum benedicendi novum Scapulare post primum a Sodalibus 
assumptum, benigne derogare dignetur, ita ut in posterum qui- 
cumque eorum primum Scapulare susceperit benedictum, si 
hoc ita attritum vel consumptum fuerit, ut primam formam 
amiserit, aliud ipsis assumere detur, etiam non benedictum 
absque amissione Indulgentiarum; et ita etiam uniformitas ha- 
bebitur quoad hoc Scapulare, cum omnia aliarum diversarum 
Confraternitatum Scapularia non benedicantur nisi prima vice 
tantum, idest quando primitus imponuntur, facta cuilibet ad- 
scriptorum potestate aliud postea assumendi absque nova be- 
nedictione. 

Et Deus etc. 

S. C. Indulgentiis sacrisque Reliquiis praeposita, utendo fa- 
cultatibus, a SS. D. N. Leone PP. XIII sibi specialiter tributis, 
attentis expositis, et praesertim, ut etiam quoad Scapulare San- 
ctissimae Trinitatis inducatur uniformitas pro aliis, et in primis 
pro Carmelitico, existens, quae nonnisi prima vice benedicuntur, 
idest quando primitus Christifidelibus imponuntur, benigne an- 
nuit pro gratia iuxta preces. Contrariis quibuscumque non ob- 
stantibus. 

Datum Romae ex Secretaria eiusdem S. Congregationis die 
24 Augusti 1895. 

LITTERAE APOSTQLICAE Sanctissimi D. N. PP. Leonis XIII 
De Patriarchatu Alexandri no Coptorum. 


Christi Domini, Redemptoris humani generis, auctoris con- 
servatorisque Ecclesiae, assidue Nos et caritatem divinam in- 
tueri et salutare provehere opus pro muneris Nostri sanctitate 
contendimus. Gratiamque ei debemus plurimam atque ex animo 
profitemur, quod Nobis in eas incumbentibus curas quae ad no- 
men catholicum sive inferendum reducendumve in populos sive 
stabiliendum in illis augendumque attinerent, suis ipse auspiciis 
praesentique ope tam benignus adfuerit. Cui etiam acceptum 
singulari modo referimus, quasdam biennio proximo oblatas 
esse temporum maturitates, quibus instituta catholici nominis 
incrementa licuerit Nobis studio impensiore atque opera per- 
sequi. Providentiae autem rationes quas in eam rem adhibere 
visum est, datis praesertim qua universe qua singillatim epi- 
stolis apostolicis, haud vacuae sane fructu, divina fovente gratia, 
cesserunt: atque adeo Nos eumdem insistentes cursum, ]lae- 
tiorem quotidie votorum eventum fidenti cogitatione prospici- 
mus. — Nunc inter ceteras nationem atque ecclesiam Coptorum 
complectimur peramanter, destinatumque habemus peculiaria 
quaedam in eius bonum et ornamentum ex apostolica pote- 
state decernere. 


Copticam gentem paucis ante mensibus allocuti sumus epi- 
stola propria, et vetera ecclesiae Alexandrina e monumenta com- 
memorando excitavimus; idque duplici consilio, ut nimirum ex 
benevolentia atque hortatione Nostra quum catholici confirma- 
rentur in coniunctione et fide erga Apostolicam Sedem, tum 
vero dissidentes ad eamdem coniunctionem invitarentur quae- 
rendam et renovandam. Utraque ex parte fuit Nobis quod ca- 
peremus conceptae spei solatium. Catholici in primis, ut aequum 
erat, maximum Nobis obsequium ac pietatem in morem filiorum 
testati sunt, iidem praeterea grati quod episcopum e gente sua, 
Vicarii apostolici munere, secundum vota dedissemus, Venera- 
bilem Fratrem Cyrillum, titulo Caesareae Paneadis. Quin etiam 
suae voluntatis apertius declarandae causa, id propositum susce- 
perunt ut publicam ad Nos mitterent legationem : quo nihil certe 


Acta, Tom. XXVII, fase. GGGXXIX. 17 

poterat neque ipsis honestius esse neque Nobis iucundius. — 
Septembri igitur mense coram fuit legatio Coptorum, ex variis 
nationis ordinibus, ipso Venerabili Fratre praeeunte, delecta. Ab 
ea perlibentes cognovimus praeclare affirmatum quo studio, qua 
reverentia, qua obtemperatione erga hanc beatissimi Petri Ca- 
thedram, nomine etiam suorum civium, affecti essent : permo- 
vitque intimos paternae caritatis sensus, qua ipsi fiducia suis 
item rebus ac dissidentium fratrum exposcerent a Nobis et ex- 
pectarent ampliora praesidia. Atque illud praecipuum fore signi- 
ficaverunt, magisque et humillimis precibus flagitarunt, si decreto 
auctoritatis nostrae Hierarchia catholica et Patriarchalis dignitas 
apud Aegyptios instaurata resurgeret. — Aequam afferri et non 
inopportunam postulationem plus una persuasit causa. Constat 
enim rei catholicae progressus non exiguos quotidie per Aegy- 
ptum haberi; clericos et sacerdotes nativos, quod plurimum 
interest, numero augeri; scholas iuventutis similiaque rectae 
institutionis subsidia multiplicari; vigere acrius in animis reli- 
gionis amorem et cultum, atque fructus consentaneos largius 
provenire. In quo alacrem cleri operam valde quidem iuvant 
et sustinent nonnullae Religiosorum Familiae : ac sua debetur 
laus Franciscalibus, qui iam diu per ea loca elaborant, suaque 
debetur Alumnis Societatis Iesu et Missionalibus Lugdunensibus, 
quos Nosmetipsi auxilio submittendos curavimus. — Iamvero 
si Hierarchia in eis vel partim renovetur certique praeficiantur 
pastores, ex maiore ipsa atque expeditiore vigilandi providen- 
dique facultate, multiplex profecto utilitas in clerum ac populum 
dimanabit. Patriarchalis porro dignitas optime valitura est, tum 
amplitudine sua ad decus ecclesiae Coptae catholicae in opi- 
nione relevandum, tum ingenita vi ad vincula fidei et fraterni- 
tatis in omni ratione obstringenda. — Nos autem re tota medi- 
tate perpensa eademque deliberata cum Consilio seu Commis- 
sione Cardinalium S. R. E., quam ad reconciliationem dissiden- 
tium cum Ecclesia fovendam iussimus Nobis adesse, ei ipsi 
Coptorum postulationi obsecundare censuimus. 

Itaque ad maiorem divini Nominis gloriam, ad fidei sanctae 
et communionis catholicae incrementum, Nos ex certa scientia 
motuque proprio ac de plenitudine apostolicae potestatis, Pa- 
triarchatum Alexandrinum catholicum restituimus et pro Coptis 
constituimus; eique ac singulis qui ipsum Oobtenturi sint, ho- 
nores omnes, privilegia, praerogativas, nomina, omnemque po- 

testatem tribuimus, eadem ratione qua generatim ea nunc a 
Patriarchis orientalibus rite exercetur: qua super re peculiaria 
praescripta ab Apostolica auctoritate tempore et loco imper- 
tientur. Sedi autem patriarchali sedes episcopales duas in prae- 
sens, decernimus suffraganeas ; alteram in urbe Hermopoli 
maiore, vulgo Minieh, alteram Thebis seu Diospoli magna, ad 
urbem Luksor: ita ut Patriarchatus tribus interea dioecesibus 
constet, videlicet patriarchali Alexandrina, Hermopolitana, The- 
bana: integro tamen Nobis et successoribus Nostris pleno ac 
privativo iure sedes alias vel archiepiscopales, vel episcopales 
excitandi easque pro necessitate vel utilitate Ecclesiae immutandi. 

Alexandrinum Coptorum Patriarchatum ita constitutum ea- 
tenus patere qua patet proregnum seu Kedivatus Aegypti pro- 
prie dictae ac provinciae praedicationis sancti Marci, statuimus 
atque sancimus. — Limites autem singularum dioecesium quas 
supra diximus, hoc modo definire placet. Patriarchalis Alexan- 
drina Aegyptum inferiorem et urbem Cairum complectitur. Ad 
aquilonem habet mare internum seu Mediterraneum; ad orien- 
tem, canalem Suesii: ad austrum, latitudinis borealis gradum 
trigesimum ; ad occasum, Tripolitanam Othomanici imperii pro- 
vinciam. — Dioecesis Hermopolitana in Aegyptum mediam pro- 
fertur. Ad septentrionem finitima est dioecesi patriarchali; ad 
orientem attingit sinum Heropoliticum; ad meridiem, continetur 
circulo fere medio inter gradus vigesimum septimum et vige- 
simum octavum latitudinis borealis, ubi scilicet locus iacet 
Sacci-t-moussé ad Nilum flumen, qui pariter locus in ditione 
esto eiusdem dioecesis; ad occidentem habet desertum Liby- 
cum. — Dioecesis Thebana, in Aegyptum superiorem porrecta, 
circumscribitur ad aquilonem Hermopolitana; ad orientem, sinu 
Arabico; ad austrum, vigesimo secundo grad,u latitudinis bo- 
realis; ad occasum, deserto Libyco. 


Designationis primae tum Patriarchae tum suffraganeorum 
Episcoporum Apostolicae huic Sedi ius reservamus. Interim, 
quoadusque ea designatio fiat, mandamus ut catholicorum co- 
ptici ritus, quotquot tota Aegypto versantur, penes eumdem Ve- 
nerabilem Fratrem Cyrillum, nomine et auctoritate apostolica, 
administratio permaneat. 

]ta posse Nos de Patriarchatu Alexandrino pro Coptis re- 
stituendo providere vehementer laetamur in Domino ; eoque 
magis quia eius recordatio ecclesiae tam grata accidit quam 

quae gratissima. Nam propterea quod eam Marcus, beatissimi 
Petri discipulus et interpres, auspicato constituit sancteque gu- 
bernavit, arctior quaedam et praeclarior necessitudo exorta est, 
quam alias comm emora vimus, ipsam inter et Romanam eccle- 
siam ; cuius potissimum coniunctionis beneficio extitit illa per- 
nobilis, floruitque diu et splendore virtutum et doctrinae excel- 
lentia. Quare Nobis est optatissimum ut dissentientes Copti Hie- 
rarchiam catholicam ex veritate coram Deo considerent; eam 
nimirum, quae ob communionem cum Cathedra Principis Apo- 
stolorum et successoribus eius, sola potest ecclesiam a Marco 
conditam legitime referre, solaque heres est memoriae omnis 
quaecumque Patriarchatui Alexandrino a priscis illis maioribus 
est fideliter tradita. Ex eo fiat, id quod rectus ipsorum animus 
et divinae gratiae benignitas sperare admodum iubent, ut dimissis 
tandem compositisque dissidiis quae consecuta e intulere aetates, 
ad unitatem redire velint Romanae ecclesiae, quae permagno 
eos desiderio caritatis expectat. 


Has litteras Nostras et quaecumque in ipsis habentur nullo 
unquam tempore de subreptionis aut obreptionis vitio sive in- 
tentionis Nostrae aliove quovis defectu notari vel impugnari 
posse, et semper validas ac firmas fore, suosque effectus in 
omnibus obtinere atque ab omnibus cuiusvis praeeminentiae 
inviolabiliter observari debere decernimus. Non obstantibus Apo- 
stolicis atque in synodalibus, provincialibus, universalibus Con- 
cilis editis generalibus vel specialibus sanctionibus, ceterisque 
contrariis quibuscumque, peculiari etiam mentione dignis: qui- 
bus omnibus, quatenus opus sit, amplissime derogamus: irri- 
tumque et inane decernimus si secus super his a quoquam, 
quavis auctoritate scienter vel ignoranter contigerit attentari. 


Volumus autem ut harum litterarum exemplis etiam im- 
pressis, manu tamen Notarii subscriptis et per constitutum in 
ecclesiastica dignitate virum sigillo munitis, eadem habeatur 
fides quae Nostrae voluntatis significatam his praesentibus 
ostensis haberetur. 

Datum Romae apud Sanctum Petrum anno Incarnationis 
Dominicae millesimo octingentesimo nonagésimo quinto, sexto 
Calendas Décembres, Pontificatus Nostri anno decimo octavo. 


A. CARD. BIANCHI Pro-Datarius 
C. CARD. DE RUGGIERO. 

EX S. CONGREGATIONE CONCILII 


COLONIEN. 


DISPENSATIONIS AB IRREGULARITATE. 


Die 25 Maii 1695. 


Per summaria precum. 


COMPENDIUM FACTI. Ioannes Kebren, Dioecesis Coloniensis, 
in praesentiarum in gymnasio Kempensi litterarum studiis 
vacans, pio fiagrat desiderio clericali militiae nomen dandi, 
a qua tamen repellitur ex gravi defectu manus sinistrae 
male formatae. Unde supplicem dedit libellum ad Beatissi- 
mum Patrem, quo sospite laetamur, ut ab huiusmodi defe- 
ctu irregularitatis benigne dispensantur. 

Eminentissimus Coloniensis Archiepiscopus huius preces 
enixius ità commendat : 

« Omnes quidem Missae caeremonias orator ad amussim 
nequit peragere. Attamen cum R. D. Feiten, iam theolo- 
giae in universitate Bonnensi professor, qui oratorem ad 
primam communionem preparavit, R. D. Ferwelp, professor 
religionisque in gymnasio Kempensi praeceptor, qui eum 
instituit, R. D. Kerp, vicarius ad s. Mauritium huius Co- 
loniensis civitatis, qui oratorem eiusque familiam intimius 
novit, eum uno ore eximiis animi ingeniique dotibus asse- 
rant pollere eumque optimo cum successu studiis testentur 
incumbere, illibatisque moribus et pietate insignem  praedi- 
cent meritoque proinde sperandum sit, eum egregium eva- 
surum esse sacerdotem, quamvis propter deformitatem  ma- 
nus in cura animarum vix adhibendus sit, preces oratoris 
Smo Dno hisce commendo ». 

CAEREMONIARUM MAGISTER RETULIT: « Ioannes Kehren 
manum sinistram habet male formatam inde a nativitate. So- 
lus pollex est bene formatus ; caeteri quatuor digiti concreti 
sunt et membrana quadam inter se iuncti ; sunt insuper mi- 

fiores quam dexterae digiti, ita ut medietatem eorum non 
multo superant. Molles sunt et debiles ut digiti infantis. 
Etiam pollex et reliqua sinistrae manus pars minor est, 
quam pollex et cetera pars manus dexterae ». 

« Tali sinistrae manus deformitate orator impeditur, quo- 
minus indicem a ceteris tribus digitis seiungat, ita ut se- 
quentes s. Sacrificii Caeremonias rite et secundum rubricas 
peragere nequeat ». 

« Post consecrationem hostiae ex praecepto Rubricarum — 
Sacerdos deinceps pollices et indices non disiungit, nisi quando 
hostiam consecratam tangere vel tractare debet, usque ad 
ablutionem digitorum post Communionem ». — 

« Quod rubricarum praeceptum quoad manum sinistram 
orator observare nequit » : 

« 1) immediate ante consecrationem calicis ». 

« Sacerdos ambabus manibus, sc. pollice et indice iuncto, 
calicem iuxta nodum infra cuppam accipiens et aliquantulum 
elevans ac statim deponens. — Rubrica ». 

« Orator manum sinistram aperit, pollicem a ceteris di- 
gitis disiungit, et calicem inter pollicem et manum, sc. 
inter pollicis latus ulnare et metacarpi latus radiale, accipit 
modo satis firmo et securo. Nodum manu sinistra clausa 
et pollice ac indice iuncto circumdare et tenere non potuit, 
quia digiti nimis breves sunt ». 

« 2) ante orationem dominicam ». 

« — Sacerdos tenet, sc. pollice et indice iuncto, manu 
sinistra calicem infra cuppam et elevat eum aliquantulum 
dicens » : omnis honor et gloria. — Rubrica ». 

« Orator seiungit pollicem sinistrae manus a caeteris di- 
gitis et calicem tenet, ut supra intra pollicem et meta- 


carpum ». 
« 3) ad Sumptionem hostiae maxima oritur  diffi- 

cultas ». 
« — Sacerdos dextera manu accipit ambas partes ho- 


stiae et collocat inter pollicem et indicem sinistrae manus, 
quibus patenam inter eumdem indicem et medios digitos 

supponit et eadem manu sinistra tamen partes huiusmodi 
super patenam inter pectus et calicem. — Rubrica ». 

« Orator patenam intra indicem et medium digitum in- 
terponere omnino nequit, quia index cum reliquis digitis 
prorsus concretus et coniunctus est ». 

« Patenam tenet orator tali modo, ut ipsam inter pol- 
licis latus ulnare et metacarpi latus radiale collocet; potest 
etiam, dum patenam sic tenet, ambas hostiae partes super- 
positas simul inter pollicem et indicem tenere, ita tamen, 
ut supra patenae marginem prostent ». 

« 4) In distributione SS. Communionis | infra  mis- 
sam et in purificatione Ciborii eadem oritur difficultas. — 
Orator disiungit pollicem ab indice, ut calicem teneat, vel 
ciborium ». 

« Experimento igitur compertum est, oratorem cunctas 
s. Sacrificii caeremonias rite et secundum rubricas peragere 
non valere. — Quodsi a stricte rubricarum observatione di- 
spensari possit, fatendum videtur, possibilitatem sacrificii 
offerendi adesse ». 

« Curationem vero deformitatis, qua orator laborat, se- 
parationem scilicet indicis a ceteris tribus digitis operatione 
chirurgica, in ea qua nunc orator versatur aetate, fieri posse, 
medici negant ». 

« Observandum adhuc videtur, oratorem, si dispensatione 
obtenta ad sacrum presbyteratus ordinem promovendus foret, 
nec iactum hostiae, patenae et calicis modo a rubricis prae- 
scripto perficere posse ». 

« Episcopus tradit cuilibet ordinando calicem cum vino 
et aqua et patenam superpositam cum hostia et ipsi illam 
accipiunt inter indices et medios digitos, et cuppam calicis 
et palmam simul tangunt.— Rubrica ». 

« Orator tantum manu dextera cuppam calicis et patenam 
simul tangere potest; sinistra vero solam patenam cum ho- 
stia, quin simul tangat calicem ». 

Disceptatio synoptica 


DISPENSATIO DENEGANDA VIDETUR. Dispensationi plura 
obstare videntur. In primis in ipsa S. Ordinis susceptione 
Ss. caeremoniis Orator satisfacere non valet, quia nec « ia- 
ctum hostiae, patenae et calicis modo a rubricis praescripto 
perficere » posset. 

Sacra facturus vero Ioannes non valeret infra missam 
fidelibus Sacram communionem administrare, quod praeter- 
mittere, est ab Ecclesiae spiritu apprime alienum, uti docet 
Trid. Concil. Sess. 73 c. 6. 

Praeterea in ipso Veteri Testamento ne altari inservi- 
rent, maximo studio arcebantur qui notabili corporis defectu 
laborabant. Eo magis hoc servari debuit in Novo Testamento ; 
quare defectus irregularitatum in ipsa Canonum apostolico- 
rum collectione reperiuntur sedulo constituti. Postea irre- 
gularitatis casus taxative et rigide fuerunt determinati adeo 
ut dispensatum fuerit tantum pro iam promotis ad Ordines 
ne « afflictis afflictio adderetur ». Nihilominus in cap. II 
De clerico aegrotante missae celebratio presbytero interdici- 
tur cui duo digiti cum medietate palmae a praedone fuerant 
abscissi. Et S. C. C. in Burgen, die 24 lanuarii 1864 
dispensationem denegavit cuidam Ioachim De Zayas qui ob 
adustionem tendines pollicis et indicis dexterae manus con- 
tractos habebat, quique dimidia tantum parte phalangis 
utriusque digiti carebat, quamvis magistri caeremoniarum 
favorabile votum et Cardinalis Archiepiscopi commendatio 
precibus accederet. 

DISPENSATIO INDULGENDA VIDETUR. Sed contra potius be- 
nignitati indulgendum esse suadent non parvi ponderis ra- 
tiones. Cum primis admodum commendati mores Oratoris, 
eius ingenium et Sacerdotum penuria Dioecesis Coloniensis, 
quam testantur spectatissimi viri, animum sane movent ad 
dispensationem elargiendam. 

Hanc non videtur omnino prohibere defectus sinistrae 
manus quo laborat orator Ioannes. Nam in ipsa ordinis sus- 

ceptione, si non potest ponere sacrorum instrumentorum 
tactum simultaneum a Rubricis requisitum, in hoc habetur 
accidentalis defectus qui per tactum successivum plene sa- 
nari posset. 

Pro dispensatione vero ab huiusmodi defectu in celebra- 
tione Missae, abundant S. C. C. exempla, quibus benigni- 
tate vigor canonum fuit temperatus. Sane in Pampilonen. 
diei 31 Martii 1860 gratia concessa fuit clerico, ut manu 
laeva uteretur in sacris Missae caeremoniis, quia dextera 
manu se crucis signo munire nec calicem ori admovere va- 
lebat. 

Ita in Cephaluden, diei J6 lunii 15666 dispensatum fuit 
cum clerico Iosepho Gianni, laevae manus pollice carente et 
recentius in Novarien, diei 27 lunii 189] quamvis Oratori 
dexterae manus pollici una phalanx ac indici duae deessent 
phalanges ; in Comaclen. diei 27 Februarii 1864 favorabile 
obtinuit rescriptum quidam Fogli, qui « anichilosi perfecta 
in genu dextero laborans (ita in eodem folio) non potest 
illud usque ad terram flectere, sed mediam tantum, ut ita 
dicam, genuflexionem commode exequitur. Non secus Auscu- 
lana diei 20 Februarii 1805 etc. ». 

Quibus animadversis, quaesitum fuit quid esset precibus 
respondendum. 

RESOLUTIO. Sacra C. Concilii re disceptata sub die 25 
Maii 1895 censuit respondere : Arbitrio et coscientiae Fini 
Archiepiscopi, dummodo vera adsit Ecclesiae necessitas, fa- 
cto verbo cum SS jno. 


CAIETANA 
MISSAE PRO POPULO 


Die 25 Maii 1895. 


Per summaria precum. 


COMPENDIUM PACTI. Parochus Ecclesiae s. Michaelis Ar- 
cangeli profecturis Valliscursae status Pontificii, Archi- 

dioecesis vero Oaietae Regni Neapolitani, exposuit: suos 
antecessores, in paroecia, ceu ex regestis eruitur perantiquis, 
numquam applicasse missam pro populo in festo s. Visita- 
tionis, neque in festo Praesentationis B. M. Virginis; qui 
duo dies in regno Neapolitano sunt de praecepto, in statu 
Pontificio vero sunt feriales. | Praesentem Archiepiscopum 
in s. Visitatione primo peracta, addidisse libro Missarum 
pro populo sequens Decretum. 

Librum hunc, in quo referuntur Missae pro populo 
ab Abbate  Parochialis Ecclesiae S. Michaelis Archangeli 
Terrae | Valliscursae celebrandae a mense Novembris 1889 
tesque ad praesens | vidimus et  adprobamus. | Mandamus 
autem Abbati, ut calendario dioecesano se conformet quoad 
Missarum | celebrationem pro populo, ne qua  omittatur 
Missa pro populo celebranda; Missasque | decem celebret 
haud adimpletas, nempe die 21 Novembris 18569, die 2 Iulii, 
15 Augusti et 21 Novembris 1891, die 2 lulii et 21 No- 
vembris 1890, die 2 lulii et 21 Novembris 1892, et 2 Iulii 
et 21 Novembris 1693. Latum  Valliscursae in prima San- 
cta  Visitatione sub die 30 lunii 1894. Franciscus Archie- 
piscopus | Caietanus - Vincentius Canonicus | Colavolpe | Con- 
visitator - lacobus | Canonicus  Niola Secretarius. 

Nunc orator pro suae conscientiae tranquillitate, et ne 
addat onus propriis successoribus novum, expetit ab Aposto- 
lica Sede an in duobus praedictis diebus teneatur applicare 
missam pro populo, quod numquam factum fuit. 

Archiepiscopus percontatus pro informatione et voto haec 
reposuit : 

Calendarium dioecesanum haberi uti normam sequendam 
a Clero quoad divinum officium , missarum celebrationem, 
et ritum ; ita ut nemo e Sacerdotibus dispensari valeat ab 
hac lege : nunc perspicere non posset, ait Ordinarius, quo- 
modo orator sese subtrahere possit solummodo pro duobus 
dictis diebus a Calendario dioecesano , et romanum sequi 
Ordinem divini officii. 

Duos alios, praeter Oratorem, adesse parochos in eisdem 

adiunctis, qui decretum item pro illis editum in sacra vi- 
sitatione, haud respuerunt. Neque prodesse putat, consuetu- 
dinem ab oratore adductam , quae staret contra generalem 
legem, alios parochos huius Archidioecesis obligantem; ne- 
que posthabendum esse, Sacram C C . die 25 Septembris 1847 
respuisse adductam consuetudinem in una Mekliniensi: neque 
obstare adiecit, Vallemcursam esse in Provincia romana; 
id enim pondus aliquod habent quoad privilegium Bullae 
Cruciatae tantum, Provinciis neapolitanis concessum. 


Disceptatio Synoptica 


PAROCHUS OBLIGARI VIDETUR. Et re quidem vera Archie- 
piscopi intentioni aperte favere videtur responsum S. C. C. in 
cit. Meklinien. diei 25 Septembris 1847, nam inter cetera 
proposito dubio: « An consuetudo unquam legitima haberi 
possit, vi cuius parochi non  applicent pro populo SS. Missae 
Sacrificium dominicis aut saltem | praedictis — festis | diebus 
suppressis » rescriptum fuit « Negative ». Et in una Caietana 
sub 20 lan. 1838 ad II dub. parochos ad idem onus adhuc 
obstringi iudicavit, quamvis quadraginta et amplius anni a 
concessa suppressione dierum festorum effluxerint. Quin etiam 
S. C. C. in suis ad Episcoporum relationes responsis, huius 
praecepti observantiam urget, quin inspiciat an adsit con- 
suetudo necne. Quod iuris communis principium iam decla- 
raverat et fírmaverat Benedictus XIV in Const. « Cum semper 
oblatas » definiens ; in universum, consuetudinem vel imme- 
morabilem parochis minime posse suffragari. 

PAROCHUS VIDETUR NON OBLIGARI Verum ex adverso 
parochus Episcopi decreto perculsus, excipit se non inficiari 
generale supra expositum onus, sed putat se huic non sub- 
esse, quia in eius paroecia, finibus status Pontificis com- 
prehensa, numquam, dies ab Episcopo in Decreto notati, inter 
festos numerati fuerunt: quocirca nulli suppressioni subiici 
potuerunt. - Quod vero in Dioecesi ex Calendario Dioe- 
cesano vel ex ipsa Synodo huiusmodi obligatio induci non 
possit pro diebus non festis, neve suppressis videtur aperte 

docere Benedictus XIV in 7/nst. X ubi sub n. 4 refert, 
S. C. C. sub die 8 Feb. 1726 respondisse : Parochos, etsi 
perpingues redditus habentes, non posse cogi ad Missam pro 
populo applicandam in diebus non festis. Hoc vero videtur 
solemniter praecipere idem Summus Pontifex in cit. Bulla 
« Cum semper oblatas » ubi sub n. 6 iterum inculcat, ut 
in Synodis declarentur dies festi, quibus applicare debent Mis- 
sam parochi pro populo; sed expresse cavet, eosdem non 
teneri nisi in diebus festis, et in diebus non festis sed sup- 
pressis. 

Hisce praenotatis , quaesitum est quid esset precibus 
respondendum. 

RESOLUTIO. Sacra O. C. re discussa sub die 25 Maii 1895, 
censuit respondere: Non teneri. 


VRHBOSNEN. SEU SARAIEVEN. 


DE COHABITATIOxNE ET VITA COMMUNI SERVANDA 
A CANONICIS CAPITULI CATHEDRALIS 


Die 22 lunii 1895. 


Per summaria precum. 


COMPENDIUM FACTI. Archiepiscopus Sarajeven Iosephus 
Stadler ad Beatissimum Patrem, quo sospite fruimur, has 
supplices dedit literas : 

« Quando huc Sarajevum veni, conabar, ut mei canonici 
communem vitam ducerent. Tres taliter fecerunt: Mhabita- 
bant simul in eadem domo simulque manducabant, utentes 
omnes eodem servitio atque viventes prout in monasterio. 
Quando quartum canonicum denominandum a Sua Maiestate 
Imperatore Francisco Iosepho I proponebam, dixi eidem, me 
velle, ut ille quoque communem vitam ducat eo vel magis, 
quod canonicorum domus facta sit taliter, ut in eadem qua- 
tuor personae, quibus Capitulum meum constat, commode 
habitare possint. Ego puto, me quasi necessariam conditio- 
nem denominationis in canonicum posuisse, ut communem 

cum ceteris canonicis vitam duceret; ille vero modo affir- 
mat, me in primis litteris nihil locutum esse de tali con- 
ditione; verum postea qua desiderium id protulisse. Factum 
est, quod etiam iste quartus canonicus circiter per duodecim 
annos iam communem vitam cum ceteris ducat ». 

« Quum canonicorum domus hodierna inhabitabilis sit 
atque valde distans ab Ecclesia cathedrali, decreverunt ca- 
nonici mei non procul ab eadem Ecclesia propriis expensis 
novam domum, in qua omnes canonici iterum habitarent, 
exaedificare. Unus ex quatuor canonicis est mortuus. In 
mortui canonici locum proposui alium, qui nondum denomi- 
natus est, ast spes est, ut post aliquot menses denominetur. 
Huic quoque dixi illum a me nec propositum iri in cano- 
nicum, nisi mihi promittat, se velle cum ceteris vitam com- 
munem ducere, quod mihi promisit. Ast modo quando omnia 
jam parata sunt, ut nova domus exaedificetur, unus ex illis 
tribus canonicis, et quidem ille ultimo (quarto) loco deno- 
minatus, vult quidem in eadem domo habitare, non tamen 
vult simul communem vitam ducere cum aliis ». 

« Quum itaque res summi momenti sit vita communis 
inter canonicos; quum mei canonici iam ab anno 1882 huc- 
usque vitam communem ducant ; quum meo iudicio talis ca- 
nonicorum vita aedificationi sit non modo fidelibus, verum 
etiam infidelibus ; quum talis vivendi ratio valde conferat 
ad fovendum spiritum Christi atque conservandam mutuam 
caritatem ; quum modo primus casus esset, quando unus ex 
canonicis contra meam voluntatem et contra voluntatem 
aliorum canonicorum vult separari a vita communi, quod 
non est in melius, sed in deterius progredi ; rogo humillime 
Beatitudinem Tuam, ut pro Sua auctoritate decernere velit : » 

« l. An Archiepiscopus Vrhbosnensis antequam proponat 
aliquem in canonicum, possit apponere conditionem, ut ducat 
communem vitam cum ceteris canonicis; et an talis cano- 
nicus, qui appositam conditionem approbavit ante denomi- 
nationem, post denominationem teneatur in conscientia vi- 
tam ducere communem cum ceteris canonicis ; » 

«2. An ille canonicus, qui secundum meum consilium 
hucusqus per duodecim annos vitam communem cum ceteris 
canonicis duxit, cogendus sit ad eandem continuandam, aut 
an melius sit, ut ipse quidem relinquatur in suo proposito 
in posterum vero ut eius successor cogatur ad vitam com- 
munem ducendam ». 

« Ab utriusque puncti solutione dependet quoque, qua 
ratione nova domus erigenda sit. Aliter enim id fiet, si de- 
cernatur necessaria in casu sola cohabitatio, aliter si com- 
munis quoque vita continuetur ». 

Die 20 Novembris 1894 rescriptum fuit : Archiepiscopo 
qui audiat in scriptis Capitulum et seorsim | Canonicum, 
equi vitam communem agere recusat ». Archiepiscopus quum 
S. C. praecepto obtemperaverit, Canonicorum responsiones ad 
Eamdem transmisit. 


Disceptatio Synoptica 


In primis animadversum fuit hic non agi de vita com- 
muni ducenda more Religiosorum, votis simplicibus aut so- 
lemnibus obstrictorum, sed potius de cohabitatione et com- 
muni victu et famulatu, cuicumque canonicorum relicta suo- 
rum bonorum libera dispositione, siquidem eorum libertas 
obedientiae voto non alligaretur. Archiepiscopus cuperet quam- 
maxime huiusmodi inducere vitam inter suos Canonicos, ut 
a familiaribus negotiis non distenti et feminarum fugientes 
cohabitationem, toti incumberent in bonum Ecclesiae, con- 
silio et opera vehementer Archiepiscopum adiuvantes. In hoc 
propositum enixius Sacer Praesul intendit eo quia, hactenus 
Canonici, quamvis positiva obligatione non devincti, tamen 
vitam egerunt ità communem, maxima tum fidelium tum 
infidelium seu schismaticorum, quos inter versantur, aedi- 
ficatione et admiratione. Proinde modo vellet, in tabulas 
fundationum obligationem inducere huiusmodi ducendi vitam, 
adeo ut novi nominandi Canonici sub hac expressa condi- 
tione in Capitulum cooptarentur; ii vero qui iam canoni- 
catu potiuntur quippe qui iam ita tamdiu vixerunt, et ea- 

norici renuntiata sunt, propositum Archiepiscopi apprime 
cognoscentes, cogerentur in sancto proposito perseverare. 

Hanc quaestionem vero urget dirimere quia apposita do- 
mus aedificanda est, respondens qualitati et vitae rationi a 
canonicis instaurandae. Quocirca interim liceat advertere, 
Archiepiscopo in ordinandis tabulis fundationis sui Capituli 
plane integrum esse vitando extrema, ea conciliare media, 
constitutionibus Capitularibus opportuna. Nam inter vitam 
communem more Religiosorum ac tam, et Canonicorum vitam 
a communitate separatam apud proprias familias habitan- 
tium, media adest commendabilis vivendi ratio qua in com- 
moda domo cohabitantes canonici etiam ad communem men- 
sam invitentur, suaviter fortiterque alliciantur, adeo tamen 
ut hanc non sequi invitationem, probabili de causa, sane 
non secumferat a communione quoque tectus reiectionem. 
In hac vivendi forma facile etiam videtur, quamcumque ar- 
cere a Canonicis cum mulieribus cohabitationem, eosque pror- 
sus a negotiis saecularibus vacuos et tranquillos reddere. 

Canonici vero quatuor cum sint, ex hisce duo vitam 
prorsus communem amant, exoptant, reliqui duo hanc vitam 
admirantes eiusdem incommoda vehementer timent neque 
audent ad eamdem, obligatione, se obstringere. 

Qui vitàm communem inhiant, eamque obligatione ex- 
pressa amplecterentur in perpetuum, eiusdem extollunt ex- 
cellentiam et utilitatem, sperantes magnum fructum inde 
eventurum in universam Archidioecesim. Hi sunt, alter 
D. Antonius Je glie Archidiaconus Capituli Vrhbosnensis et 
Vicarius Generalis, alter Stephanus Hadrovich, canonicus 
Vrhbosnensis. Non diutius immorandum est in referendis 
horum responsionibus, quum eam vitam laudibus prosequan- 
tur quam non minori admiratione etiam dissidentes  suspi- 
ciunt; cuius tamen propositum non respondere, contendunt, 
Capitularibus constitutionibus, et revera de hoc quaeritur. 
Nam T). Andreas Jagatic, archidiaconus Guejagorensis ar- 
chidiaconiae. Canonicus Vrhbosnensis in suo voto in primis 
advertit hic agi non de iure communi, sed de iure particu- 

lari inducendo Capituli constitutionibus. Proinde notat, hac 
obligatione non posse declarari eos adstrictus, qui canonici 
nominati sunt, hac non adiecta conditione. 

In futurum vero inducere hanc obligationem, iudicat ipse 
nec Capitulo nec Archidioecesi, utile fore. Primum, non 
Capitulo, quia in Capitularibus eligendis ait, ipsum  Capi- 
tulum de iure nihil. Archiepiscopis autem experientia teste, 
de facto, non tantum influere posset, ut Capitulo illi quos 
Capitulares vellent, adnumerentur. Deinde si in Capitulum 
adsciscatur qui discordiam, in eius sinum inferat, non adest 
facile remedium, eumdem de una domo in aliam, de uno in 
alium locum transferendi, prout agitur in familiüs proprie 
religiosis. 

Secundo contendit, nec ipsi Archidioecesi hoc propositum 
utile fore, quia in Capitulum cooptandi erunt, Archiepiscopi 
consiliarii, ii inter parochos qui in sacro ministerio diu ad- 
laboraverat. Atqui in gravi aetate vir etsi sanctissimus, 
difficile amplectetur vitam communem ad instar Religioso- 
rum, quum huic adsuescere non valebit ob diversam vitae 
iam exactae habitudinem. 

Praeterea perpendit humanae voluntatis imbecillitatem, 
ut verum sit effatum « nitimur in vetitum » quamobrem, 
iuxta Archidiaconum, vita communis quae hactenus sponte 
et pacifice inter Canonicos acta est, forsan funditus turba- 
retur, inducta eiusdem obligatione. Unde concludit, reiecta 
vitae propriae communis expressa obligatione in tabulis fun- 
dationum, obtineri posse cum maiori profectu, ut Canonici 
insimul commode cohabitent in domo apposite extruenda et 
etiam mensa utantur communi, nisi quis gravioribus de causis 
legitime eximendus sit. 

Non dissimili practica argumentatione utitur alius  Ca- 
nonicus, a vita huiusmodi' communi alienus 7/oannes Kos- 
cak. Adversos hos duos canonicos dissidentes Archiepiscopus 
animadvertit: « prout ex responsis videtur, duo ex quatuor 
meis canonicis sunt pro vita communi ducenda, duo vero 
contra. Ex duobus iterum, qui sunt contra communem vi- 

tam, alter est contra strictam obligationem, Rev. D. Jagatic, 
licet paratus esse videatur libere usque ad mortem  ductu- 
rus vitam communem; alter vero, Rev. D. Koscak, coha- 
bitaturus est quidem cum ceteris canonicis, ast nunquam 
ducturus est vitam communem ». 

« Rebus taliter stantibus venio ad singulorum canoni- 
corum opinionem examinandam. Priusquam id faciam, de- 
beo in genere animadvertere, me quidem non posuisse primis 
canonicis qua conditionem denominationis in canonicum, ut 
quilibet eorum obligetur ad ducendam vitam communem, 
quum tunc temporis nemo ex nobis sciverit, quo modo res 
in Bosnia sese explicaturae essent: attamen multiplici oc- 
casione monstrabam, mihi communem canonicorum vitam 
admodum gratam esse, atque nihil intentatum reliqui, ut 
ad vitam communem ducendam quemlibet eorum suavi modo 
inducerem. Quum autem vidi, successu temporis fieri posse, 
ut unus alterve de canonicis separetur a ceteris, tunc Rev. 
Domino Hadrovic, successori mortui canonici Deric, expresse 
dixi, me velle propositionem factam (ut denominantur ca- 
nonicus) retractare, nisi consentiat ducere vitam communem. 
Et ipse consensit. Quando post haec Rev. D. Koscak, nec 
me nec canonicis interrogatis ab iisdem se separavit, tunc 
ego ei in memoriam revocavi, quomodo voluerit statim ini- 
tio propter aliquam personam, cui gratus esse deberet, solus 
habitare et qua ratione me ei obversante destiterit de sua 
sententia ac duxerit communem vitam per duodecim annos. 
Hac occasione ego me ipsum interrogavi: possumne ego ta- 
lem conditionem denominandis apponere, ut vitam commu- 
nem ducant; et posito quod denominandus canonicus talem 
conditionem acceptaverit, teneturne eamdem observare, ita 
ut etiam cogi possit ad eamdem tenendam. Deinde R. D. Kos- 
cak utitur ne iure proprio separando se a ceteris sine scitu 
meo et ceterorum canonicorum. Ita ergo ego deveni ad ex- 
postulandam decisionem a Vestra Eminentia, quae manda- 
vit, ut canonici provocarentur, patefacere, quid hac de re 
sentirent. Debeo adhuc animadvertere, nos omnes, me cum 

canonicis, initio 1882 huc venisse, R. Dominum Kriéak 
vero multis mensibus post clenominatum esse in canonicum ». 

« I. R. D. Andreas Jagatic, prout mihi meus generalis 
vicarius Rev. D. Jeglic narravit, saepius enunciavit, se velle 
ducere vitam communem omni modo usque ad mortem, se 
tamen ad eamdem ducendam nolle obligari. Idem patet ex 
ipsius argumentatione. Quam ob rem ipse per longum et la- 
tum demonstrat, pluris esse, libertatem conservare atque 
libera ratione sese decernere quam voluntatem suam ligare 
et obstringere ad communem vitam ducendam. Quae argu- 
mentatio si quid valeret, deberemus negare, votum esse de 
bono meliori atque abolenda esse ipsa Dei mandata, utpote 
quae ligant nostram voluntatis libertatem ; imo sequeretur, 
nos libertate nec gaudere in mandatorum observatione. Et 
tamen et Uberrimi sumus in mandatorum observatione et 
mandata Dei et Ecclesiae valde desiderabilia sunt, licet ob- 
ligationem imponant omnibus, et votum est de bono meliori 
licet restringat libertatem et ducat hominem, quo eiusdem 
pars inferior non vult ». 

« Quod attinet ad obiectionem duplicem: vitam commu- 
nem, nec capitulo nec archidioecesi profuturum, respondeo : 
Negative. Nam in casu proposito a R. D. Jagatic, si quis 
canonicorum tam discolus evadat, ut amplius cum ceteris 
vitam communem ducere non possit, tunc excludendus est 
a mensa et a domo canonicali; nisi taliter scandalosus sit, 
ut contra illum canonice procedatur et censuris ecclesiasticis 
innodetur. Praeterea penes canonicos non tam facilis dis- 
cordia oriri potest, quum simul sint tantum in mensa ; alio 
tempore, licet sint in eadem domo tamen non sunt simul 
nisi in choro. Unde negatur paritas cum religiosis, qui in 
omnibus et singulis pendent a suis superioribus. Praeterea 
si discordia inter canonicos timetur, magis timenda videtur 
inter eos seorsim habitantes, prout, proh dolor! experientia 
ubique terrarum docet, eaque facilius vincitur inter eos si- 
mul habitantes virtutibus, quas necessario vita communis 


expostulat ». 

« Quod autem ad archidioeceseos damnum attinet, quod 
timetur, si canonici obligarentur ad ducendam vitam com- 
munem, illud est absque dubio flctitium, quasi non inveni- 
rentur idonei, si solum illi seligerentur, qui parati essent 
ducere vitam communem. Imprimis hucusque nemo aliter 
sibi nostros canonicos in mentem revocavit quin cogitaverit, 
eos vitam ducere communem. Factum igitur ipsum praedi- 
cat vitam communem unicuique, qui desiderium habet eva- 
dendi canonicus vrhbosnensis. Praeterea relative ad nostram 
archidioecesim, ubi inter tam variarum sectarum asseclas 
minime invenitur vita exemplaris, ille sacerdos melior et 
omnibus aliis praeferendus est, qui paratus est ducere vitam 
communem, si canonicus evadat, quum secundum SS. Patrum 
doctrinam virtutes christianae pluris faciendae sint ipsis mi- 
raculis. Unde facile minor doctrina vincitur maiori chri- 
stiana virtute, quamquam nec facile hic invenietur sacerdos 
sine debita scientia, quum talis nec sacerdotio initiari pos- 
sit. Quod autem caput est, nos iam exemplares sacerdotes 
saeculares educavimus, qui tam vita quam doctrina eminent, 
atque optimum seminarium tam puerorum quam clericorum 
habemus, unde prout praeterito anno exemplares sacerdotes 
accepimus, ita et in futurum nos accepturos speramus ». 

« II. R. D. Dr. Ioannes Koscak, cuius occasione tota 
haec quaestio orta est, quasi iisdem argumentis contra vi- 
tam communem utitur, quibus et Rev. D. Jagatic ; proin- 
de iisdem argumentis et refutatur. lllud imprimis contra 
illum noto, hic non agi de communi vita stricte sumpta, 
sed de communi mensa et communi domicilio, retento iure 
perfecto in proprium salarium 2,000 flor, austr. val., quod 
quilibet canonicorum a gubernio recipit. Communis mensa 
removet quemlibet a servitio foeminino tali, quod periculo- 
sum esse posset vitae cuiuscumque. Si res bene consideretur 
inter illos etiam canonicos, qui misere lapsi sunt, inveniun- 
tur omnes incoepisse recepta aliqua oeconoma exceptis aliis 
ancillis, quae illi quasi matronae subduntur. Proh dolor 
facile possent exempla adduci. Tale periculum volui ego a 

meis canonicis arcere. Quod per tredecim annos factum esse 
quilibet propriis oculis videt. Supersedeo enumerandis bonis, 
quae ex canonicorum vita communi Sarajevi orta sunt, quum 
unus eorum, R. D. Jeglic illa accurate notet ». 

« Timor, ne successu temporis canonici vrhbosnenses con- 
stringerentur ad ducendam vitam religiosam emisso triplici 
voto, est prorsus fictitius, quamquam nemo me felicior es- 
set, si revera spes adesset instituendi canonicos regulares. 
Quem timorem, illusione niti, optime demonstrat haec ipsa 
quaestio, et ratio, qua orta est. Nam si mei canonici, qui 
omnes a me electi quique exemplares sunt et qua tales ubi- 
que noti sunt, nullum lapidem non movent, ut sese liberent 
a iugo quocumque, quod ob maiorem Dei gloriam et salutem 
animarum illis impositum est, et quidem illis consentien- 
tibus: quidnam facturi essent illi, qui, quod Deus avertat, 
aberraren! in via et devia, si Archiepiscopus tentaret, eos 
inducere ad amplectendam vitam religiosam? 

« III. Omnibus, allatis a duobus ceteris canonicis scili- 
cet a R. D. Dno. Antonio Jeglic, vicario generali et ar- 
chidiacono capitulari, et a R. D. Stephano Hadrovic subscribo 
atque toto pectore amplector hanc R. Domini Jeglic pro- 
positionem: Quoad nunc sincera mea vota sunt: 1. ut per- 
mittente et approbante Sacra Congregatione, Capituli huius 
statutis adderetur clausula, quod abhinc singuli canonici te- 
neantur ad vitam communem, id est ad communem habita- 
tionem in eadem domo, ad commune famulitium et ad com- 
munem mensam ; 2. ut canonicis nunc vitam communem ob- 
servantibus ab ista Sacra Congregatione suadeatur, ne a tali 
vita libere suscepta unquam recedant; 3. ut imprimis ca- 
nonicus, qui ultimis diebus iam recessit, ab ista S. Con- 
gregatione suaviter simul et fortiter admoneatur, ut ad vi- 
tam communem redeat ». 

Quibus animadversis, quaesitum fuit quid esset precibus 
respondendum. 

RESOLUTIO. Sacra C. C. re disceptata sub die 22 Iu- 
nii 1895 censuit respondere : Attentis peculiaribus circum- 

stantiis, supplicandum | SSmo. ut | canonici hodierni graviter 
hortentur ad communem habitationem et victum servandum ; 
successores vero omnino obligentur. 


—M——9 * — 


IANUEN. 


IURIUM 
Die 20 Iulii 1895. 


Sess. 24 Cap. 18 De reform. 

COMPENDIUM FACTI. In dioecesi Ianuensi non longe ab urbe 
Ianua, sublimis extollitur mons, vulgo Ficogna dictus, cuius 
in praerupto cacumine coelorum Reginae celebre dicatum est 
templum sub titulo B. Mariae Virginis de Guardia, ab a. 1490, 
quo ipsa B. Virgo, uti fertur, cuidam pio colono, Benedicto 
Pareto, se conspiciendam praebuit, petens ut in sui hono- 
rem ibi sacellum  construeretur. Benedictus, alacri animo 
votis B. V. satisfacere studens, tum aere proprio, tum stipe 
fidelium collata, coelesti Patronae Cappellani excitavit, di- 
cavitque. Exinde familia Pareto, videtur ius patronatus in 
Cappellani exercuisse, adhibitis pro sanctuarii bonis admi- 
nistrandis nonnullis ex parochianis loci Livellato, Massariis 
nuncupatis eiusdemque paroeciae Rectore certas functiones 
inibi peragente. 

Verum cum inter B. M. V. Sacelli Massarios et loci Li- 
vellato Parochum dissensiones, progressu temporis, enatae 
essent, electi arbitri eas componere nisi sunt per instrumen- 
tum anni 1596, quo, inter alia, statuerunt ut Capellanus eli- 
geretur, onere eidem imposito Missam in ecclesia parochiali, 
dominicis diebus intra octavam Pentecostes et diem Sancti 
Michaelis occurrentibus, celebrandi loco Parochi qui, prae- 
fatis diebus in dicto Sacello litabàt : assignata Capellano 
a Parocho et Massariis electo portione oblationum, quae 
B. M. V. Sacello a fidelibus offerebantur. 

Sub anno 1626, narratur, familiam Pareto extinctam 
esse, cuius nomen in relato instrumento adhuc invenitur in 

persona unius ex Massariis ; quare eius iura videntur, post- 
hac in reliquos et successores Massarios consolidata esse. 
Eodem anno 1626 alia refertur compositio Massarios inter 
et parochum oppidi Livellato initam, ad melius determinanda 
iura per transactionem 1596 constituta et ad alias iam 
exortas controversias componendas. 

Quae per haec compromissa statuta fuerunt, Curia Ar- 
chiepiscopalis Ianuensis non semel rata habuit et confirmavit 
in successivis annis, prouti constat ex decretis in acta pro- 
ductis a Procuratore Parochi oppidi Livellato, donec an. 1696 
alia inita fuit compositio, qua compromissa anni 1596 et 1626 
roborantur et confirmantur. 

Ob in dies percrebescentem  Sanctuarii famam eiusque 
aucta bona iam Serenissimae Reipublicae Ianuensis Senatus, 
praesertim ab anno 1700, temporum etiam id exigentibus 
vicissitudinibus, in sui tutelam et iurisdictionem dictam Ec- 
clesiam eiusque fabricam vindicaverat, nonnullis approbatis 
pactis ad bonum Sanctuarii regimen et ad concordiam ob- 
tinendam. 

Uti refert citatum decretum, Ecclesia B. M. V. de 
Guardia Protectorem iamdiu sibi elegit inter nobilissimos 
Patricios Ianuenses, quos inter, nonnullos nacta est sibi be- 
neficentissimos, uti cura ac sumptibus Abbatis Hieronymi ex 
patricia familia Durazzo Ianuensis sub annis 1780-1785 
amplum commodumque hospitium pro peregrinis excipiendis 
prope Sanctuarium extractum fuit. 

Interea tum ob tale adnexum hospitium, tum ob alias 
continentes extructas domos et Ecclesiae ampliatam formam, 
dubietatibus, et controversiis alia adiecta est iurgiorum cau- 
sa, nempe contentio de finibus etiam parochialibus, cum pa- 
rochus S. Mariae vulgo dei Ceranesi contenderit sanctuarii 
partem et continentium aedium in suae paroeciae territorio 
sitam esse. 

Progressu temporis litibus non quiescentibus inter Pa- 
rochum oppidi Livellato et massarios dicti Sanctuarii, sub 
anno 1787 inita fuit concordia qua, nonnullis conditionibus 

quoad praeteritum adiectis, instrumentum diei 21 Martii 1696, 
eo quod inobservatum remanserat, in vigorem revocatum 
fuit: ut scilicet ex una parte Massarii parocho Livellati pro 
tempore annuas libellas 168 rependere; ex altera vero pa- 
rochus in Sanctuarii administratione, sive directe, sive in- 
directe imposterum nunquam se immiscere deberet. 

Sed huius postremae compositionis non felicior fuit exi- 
tus ; quandoquidem inter Parochum et Sanctuarii Admini- 
stratores tractu temporis aliae insurrexerunt quaestiones, 
quoad nedum functiones in Sanctuario peragendas, nedum 
quoad officia sacerdotibus eidem Sanctuario addictis spectan- 
tia, verum etiam quoad ipsius Hospitii directionem ad quas 
praecidendas Cardinalis Archiepiscopus Tadini, occasione sa- 
crae Visitationis anno 1840 novum decretum edidit, sta- 
tuens : ut parochus Livellati salva iurisdictione territoriali, 
et exceptis functionibus, occasione processionum paroeciae 
celebrandis, ceteras alias functiones in Sanctuarii Ecclesia 
nullo modo peragere auderet : eae siquidem tum  Sanctuarii 
Custodi, tum Capellanis ab Ordinario per Administratorum 
praesentationem eligendis servatae fuerunt. Administratores 
vero Livellati parocho, veluti in correspectivitatem, novas 
annuas libellas 120 persolvere tenerentur. 

Interim civilis auctoritas, anno 1844, non contradicente 
potestate Ecclesiastica, alia condidit statuta pro memorati 
Sanctuarii regimine. 

Deinde sub anno 1872, quia Massarii morosi erant in 
solvenda praestatione parocho oppidi Livellato et nonnullis 
ab hinc annis omnino non solverant, idem parochus Mas- 
sarios ad tribunal civile arripuit. Verum civile tribunal, 
perpendens quod parochus ipse obligationes a se assumptas 
executioni mandare haud sategerit, per sententiam diei 4 Iu- 
nii 1872 parochi petitionem a iudicii limine reiecit, ipsum- 
que ad expensas omnes solvendas condemnavit. 

Qua tamen non obstante sententia, anno insequente seu 1873 
inter partes contendentes, ad lites componendas, habita fuit 
transactio, qua cautum fuit, ut actualis Parochus Livellati 

ad Sanctuarium pro functionibus ipsi iuxta antiquas consue- 
tudines spectantibus ibi peragendis, accedere valeret: utque 
Massarii pro summis eidem Parocho debitis et usque ad an- 
num 1872 non solutis, summam libellarum mille traderent; 
deinceps vero ipsi eiusque successoribus annuas libellas 108 
persolverent. 

Quum tamen hae contentiones fidelium animos a B. V. Sa- 
cello non removerent, imo Beata Virgo magis magisque in 
sua Aede collucescere visa sit et late in populos suas im- 
partire gratias, sub anno 1890 Eius templum in venustiorem 
et augustiorem formam reductum, solemniter publico cultui 
fuit restitutum. Tunc Archiepiscopus ut disciplinam in dictae 
Ecclesiae clero et administratoribus satius componeret, die 
20 Maii 1890 decrevit. 

1l. Sanctuarium praedictum ab inchoato aedificatum; erit 
posthac directe subiectum Nostrae Iurisdictioni. 

2. Sacerdos a Nobis prima vice eligetur ac deputabitur 
in Rectorem eiusdem Sanctuarii, qui ea munera exequatur qui- 
bus funguntur omnes Sacrarum Aedium Rectores et quoties- 
cumque antedictum officium vacaverit ad Nos spectabit electio. 

3. Rector non solum invigilabit templo, sed et omni 
sacrae supellectili, diriget etiam functiones quae illic quo- 
tidie peragi solent, et Nobiscum concors deliget Oratores et 
Sacra explentes in omnibus solemniis Sanctuarii. 

4. Diriget etiam Sacerdotes a sacris, et Confessores San- 
ctuario addictos ac Aedituos. 

5. Licebit cuique Parocho in Sanctuarium cum populo 
suo ingredi non tantum cum stola, sed et cum Cruce, ac 
ibi peragere sacra, dummodo in agendis Rector et Parochus 
antea convenerint, ut omnia ordinatim procedant, nec sacra 
quae in Sanctuario facienda sunt turbentur. 

6. Quoad reditus, oblationes et stipes Sanctuarii regularis 
Administratio constituta extat ad quam referendum erit. 

Haec omnia fideliter exequenda mandamus, salvis semper 
iuribus duarum Paroeciarum, quae extant in territorio, quo 
attollitur novum Sanctuarium. 


IANUEN. 281 


Contra hoc decretum statim protestatus est Parochus op- 
pidi Livellato adeo ut dein statuerit formale apud S. C. C. 
instaurare iudicium. Archiepiscopus de more percontatus pro 
informatione et voto sub die 5 Aprilis 1894 reposuit: inter 
alia petens, ut, ad conflictus evitandos Parocho Livellati 
facultas functionem principem in Ecclesia Sanctuarii fieri so- 
liÀtam, peragendi denegaretur. 

Postea idem Ordinarius, antequam lis definiretur, ratus 
est, S. C. Conc. adire, expostulans ut ad litem radicitus evel- 
lendam dignaretur decernere, erectionem Sanctuarii B. M. V. 
De Guardia in paroeciam. 

Quod propositum erectionis in paroeciam cum Parocho 
loci Livellato displiceret in concordandis dubitandi formulis, 
hoc expresse eius procurator in quaestionem adducere statuit. 


Disceptatio Synoptica 


DEFENSIO PAROCHI. Quoad primam quaestionem Parochi 
oppidi Livellato patroni antea quaerunt, utrum templum 
B. M. Virginis a Guardia cum omnibus suis partibus aedifi- 
ciisque annexis contineatur intra limites paroeciae S. Bar- 
tholomaei oppidi Livellato ; an aliqua saltem eius pars aut 
aliquod ex annexis aedificiis tribuendum sit territorio fini- 
timae paroeciae S. Mariae oppidi Ceranesi. Dein adnotant 
in allatis documentis omnibus, semper mentionem fieri pa- 
rochi S. Bartholomaei; de parocho autem S. Mariae nullum 
unquam verbum inibi reperiri. Parochos autem S. Mariae op- 
pidi Ceranesi, tunc primum contendere coepisse partem ali- 
quam areae, in qua templum B. Mariae a Guardia atque 
aedificia ei annexa erecta sunt, sibi pertinere, quum anno 1792 
hospitium, templo contiguum, aedificatum est. 

Quare, inferunt patroni, prorsus iniuria defunctus Ar- 
chiepiscopus Salvator Magnasco decretum diei 20 Maii 1890, 
his verbis conclusit : « Haec omnia fideliter. exequenda 
» mandamus, salvis semper iuribus duarum Paroeciarum, 
» quae extant in territorio, quo attollitur novum Sanctua- 

» riuni ». Ex adverso, aiunt, praesens Archiepiscopus Ia- 
nuensis, hac de re diserte ab hac S. Congregatione rogatus, 
iurisdictionem super domibus in summitate montis Ficogna 
existentibus tribuendam esse, parocho Livellati, quia ulla 
oppositio ex parte sive Parochi, sive parochianorum di Ce- 
ranesi timeatur. 

Ad secundam quaestionem descendentes procuratores, 
nempe ad transactionem, initam die 8 «Aprilis anni 1873, 
primo recolunt, quod anteactis temporibus potestas Rectoris 
Livellati in templum B. Mariae a Guardia latissime patebat: 
ita ut curia Archiepiscopalis Ianuensis anno 1636 vetaverit 
massaris templi illius, ut iidem claves apud se retinerent, 
easque Rectori S. Bartholomaei custodiendas tradi iusserit. 
Quod hac de causa fiebat, quia templum B. Mariae a Guardia 
annexum erat templo S. Bartholomaei, et ambo templa unum 
eundemque habebant Rectorem. 

Quoad administrationem bonorum templi B. M. a Guardia, 
pergunt Oratores, ea inde ab initio fuit apud templi funda- 
torem et Rectorem Livellati : tum apud Rectorem Livellati 
et massarios, quorum custodiae bona mobilia, quum inventaria 
fiebant, committebantur. Et si quando contingeret ut alius 
Rector in S. Bartholomaei paroecia sunficeretur, tum inven- 
tarium bonorum templi B. Mariae a Guardia conficiebatur, 
eaque ab emerito Rectore, novo Rectori custodienda trade- 
bantur. 

Pecunia atque alia bona mobilia, quae propria erant 
templi B. Mariae a Guardia, in arcis custodiebantur duobus 
vel tribus clavibus obseratis. Iam vero altera ex his cla- 
vibus a Rectore Livellati custodiebantur. lta enim fieri 
iussit Visitator apostolicus anno 1582; ita iusserunt ar- 
bitri anni 1596 ; ita pariter praeceptum est a curia ia- 
nuensi in edicto diei 11 Augusti 1636; ita iussit anno 1699 
Senatus ianuensis. Imo ab arbitris anni 1596 praeceptum 
fuerat, ut arca maior, in qua tum pecunia, tum praecipua 
bona mobilia illius templi servabantur, deponeretur penes 
Rectorem Livellati in templo S. Bartholomaei. 

Animadvertendum praeterea est, notant patroni, quod 
Canonicus Salinero testimonium reddit, nullam expensam a 
massariüs B. Mariae a Guardia fieri posse, absque venia Re- 
ctoris S. Bartholomaei, cui tenebantur illi expensae pecuniae 
rationem reddere. Item ex inscripto lapide, qui olim in fronte 
templi B. Mariae a Guardia extabat, constat templum ipsum 
annis 1634 et 1635 instaurandum cura visse Rectorem Li- 
vellati cum massariis. Ac paulo post ab archiepiscopali curia 
januensi edictum prodiit, quo vetabatur ullam in eo templo 
fieri aedificationem, nisi consensus praedicti Rectoris acces- 
sisset, quod si renuissent massarii in potestate esse Rectoris, 
cum ipsi Rectori facultas tribuebatur duos alios Officiales, 
seu Massarios loco reluctantium pro reliquo tempore eli- 
gendi. Hinc, cum anno 1643 turris templi B. Mariae a 
Guardia fulmine icta magnum passa esset detrimentum, 
Rector S. Bartholomaei decretum a curia ianuensi obtinuit, 
per quod ei facultas fiebat stipem colligendi, ad turrim in- 
staurandam : nec in eo decreto ulla de massariis Dominae 
Nostrae a Guardia fit mentio. 

Quum festis diebus una tantum missa, observant ora- 
tores, in templo B. Mariae a Guardia celebraretur, et hoc 
perincommodum extaret populo, qui templum celebrabat (non 
enim omnes eadem hora convenire solebant) ; Rector Livellati 
facultatem ab Archiepiscopo petiit, ut liceret binas singulis 
festis diebus missas celebrare. Atque Archiepiscopus, petitam 
facultatem concedens, litteras inscripsit: Admodum R. Do- 
mino, uti fratri, Sac. Francisco Maria Bacigalupi Livellati 
Rectori. 

Praeterea, aiunt patroni, a primordiis templi B. Mariae 
a Guardia ius Rectoris S. Bartholomaei competebat partem 
quamdam oblationum, quae in templo illo a fidelibus fiebant, 
suam facere. Hinc decernitur in compositione anni 1626: 
ut quod ex dictis oblationibus (post deductam mercedem ca- 
pellani) superesset in quatuor partes aequales divideretur 
quarum una dictarum Ecclesiarum Rectori pro tempore tri- 
buenda esset. 

At saeculo decimo octavo, advertunt procuratores, civilis 
potestas coepit sese immiscere in negotia Sanctuarii prae- 
tendens, illius templi bona esse laicalia : quasi absurdum non 
esset laicale dici patrimonium, quod ad templi alicuius con- 
servationem debet inservire. Verum temporibus illis, quae 
magnam rerum omnium commotionem proxime praecesse- 
runt, multae fiebant in tota fere Europa a laicis potesta- 
tibus in res iuraque Ecclesiae irruptiones. Magistratibus au- 
tem ianuensis reipublicae occasionem praebebant, in res templi 
B. Mariae a Guardia sese inferre, perpetuae inter massarios 
et Rectorem S. Bartholomaei contentiones. 

In his rerum adiunctis, iuxta patronos, opportunum vi- 
sum est Rectori Livellati, temporum concedere necessitati, 
et non parum de iuribus suis remittere. Die igitur 21 octo- 
bris 1787 compositionem cum massariis templi B. Mariae a 
Guardia stipulatus est, in qua massarii quidem ius Rectoris 
ad canonem libellarum ianuensium centum et octo admise- 
runt, promittentes se illum quotannis soluturos. Rector au- 
tem promisit: nullam partem in posterum habiturum in 
administratione bonorum templi B. Mariae a Guardia vel in 
quolibet alio munere, quod per tria saecula exercuerat. Quin 
imo, pacis et concordiae amore ductus, maximam partem 
paullatim deseruit alterius quoque iuris, sacra munera in eo 
templo peragendi, hoc fere tantum sibi reservans, semel in 
anno sacras ibi functiones agere in die festo B. Mariae a 
Guardia, et, si quando Archiepiscopus illuc se conferret, 
aquam lustralem ad ostium templi ei porrigere. 

Nec tamen huiusmodi concessiones massariis satisfece- 
runt, qui sine ulla intermissione, aiunt oratores, nitebantur 
Rectorem Livellati, etiam ex illis, quae sibi solummodo 
reservaverat, iuribus omnino depellere. Rector e contra iura 
sua, ut par erat, omnibus viribus defendere, eorumque co- 
natus propulsare. Quibus dissidiis ut aliquem finem impo- 
neret, Cardinalis Tadini Archiepiscopus ianuensis die 26 Se- 
ptembris anni 1840 decretum- edidit, per quod Rectorem 
Livellati praecipiebat, ut in posterum a peragendis functio- 

nibus in templo B. Mariae a Guardia se abstineret : simul- 
que iubebat, ut massarii in compensationem erepti iuris ca- 
nonem annuum illi solvendum ad centum et viginti libellas 
augerent. Sed, ut ait Archiepiscopus in informatione diei 
20 Decembris 1893, non ita tamen ut nullus acciderit un- 
quam conatus, ad huiusmodi decretum exequutioni mandan- 
dam. Anno enim 1866 ea de re inter Rectorem Livellati 
massariosque templi B. Mariae a Guardia actum est. Nec 
Reverendus Ioseph Garibaldi, per id tempus Rector Livellati, 
abnuebat quidem massariis morem gerere. Hi tamen, quum 
scirent loci incolas vel maxime refragaturos, quominus Re- 
ctor valediceret iuri suo, sacras functiones faciendi in templo 
B. Mariae a Guardia die festo titulari ipsius templi, inter 
se constituerunt ut conventionis schema, tum Curialium, tum 
fabricae ecclesiae parochialis approbationi subiiceretur. Ve- 
rum cum nulla ratione massarii consequi valuerint. ut cu- 
riales oppidi Ceranesi atque administratores bonorum templi 
S. Bartholomaei propositam conventionem assensu suo com- 
probarent, res infecta mansit. 

Perrexit itaque, pergunt patroni, Praepositus Garibaldi 
in die festo B. Mariae a Guardia in eius templo peragere 
sacra. At e contra massarii detrectabant canonem annuum 
ei persolvere. Ex quo factum est, ut Praepositus eos in ius 
vocaret. Lis tamen, iuxta procuratores, non est usque ad 
postremum exitum perducta : ea enim pendente, die 8 Apri- 
lis anni 1873 transactio inita fuit, in qua, praeter alia pacta, 
hoc solemniter statutum est, ut scilicet incipiendo ab an. 1873 
et deinceps summa libellarum 108 Parocho pro tempore eius- 
que successoribus a massariis persolveretur, facta eidem Pa- 
rocho ac successoribus facultate sacras functiones, iuxta an- 
tiquas consuetudines, in Sanctuario peragendi. 

Haec compositio, narrant oratores, usque ad annum 1890 
viguit : massarii canonem annuum Praeposito S. Bartholo- 
maei solvebant: Praepositusque quotannis in die festo B. Ma- 
riae a Guardia ad eius templum se conferebat, ut sacras 
functiones ageret. At die 20 Maii anni 1890, fere iam ab- 

soluta templi instauratione, Archiepiscopus Magnasco re- 
pente decretum edidit, per quod, quum templum illud iu- 
risdictioni suae directe subiecisset, simul Praepositum Li- 
vellati, quin nec ullam ei damni compensationem conce- 
deret, omni iure spoliabat, sacra in templo B. Mariae a 
Guardia peragendi, iuribus illis tantum exceptis, quibus in 
eo templo ceteri quoque parochi fruuntur. 

Huiusmodi decreto, instant patroni, profecto nulla sen- 
tentiae vis est tribuenda. Ut enim sententia habeatur, prae- 
cedere debet iudicium, nimirum legitima cognitio contro- 
versiae, quae inter actorem et reum intercedit, eiusque 
discussio et definitio a iudice facta. At decretum illud nul- 
litate laborat, urgent oratores, etiam si dicatur Archiepi- 
scopum illud edidisse non iudicis, sed legislatoris potestate. 
Quamvis enim facile concedi possit Episcopum, intra dioe- 
cesis suae limites, leges eius administrationi opportunas 
ferre, non potest tamen per eas acquisita iura laedere, nisi 
saltem iusta adsit et rationabilis causa. Iam vero haec causa 
in casu, iuxta patronos, deest. Quandoquidem in ipso de- 
creto haec unica decreti ipsius ratio praetenditur: « Quum 
» novum in valle Porciferae Sanctuarium sub titulo vulgo 
» della Guardia Nostrae Ianuen. Dioeceseos, maiore ampli- 
» tudine elegantiusque extractum, ob fidelium oblationes ad 
» felicem exitum sit perductum ». 

Nec dici potest, pergunt advocati, decretum illud neces- 
sarium fuisse, ob mutatas templi B. Mariae a Guardia con- 
ditiones. Nulla enim ab anno 1873 ad hoc tempus facta est 
mutatio, per quam necessario requiratur, ut Praepositus 
S. Bartholomaei a sacris functionibus in templo illo, vel 
semel in anno, faciendis, sit omnino repellendus. Si enim 
opponantur novae constitutiones, quae confirmatae sunt per 
regium decretum diei 6 Aprilis 1890, iuxta quas electio 
Capellani custodis seu Rectoris Sanctuarii, nec non Hospi- 
tium ab Ordinario dioecesano in rebus ecclesiasticis depen- 
dent, facilis suppetit responsio, nempe anno 1873, quum 
transactio facta fuerit, viguisse constitutiones a Carolo AI- 

berto anno 1844 approbatas, in quibus item legitur quod ele- 
ctio Capellani, Sanctuarii custodis, ad Ordinarium pertinet. 

Nec relevat quod in novis constitutionibus adsit art. 21, 
qui in veteribus constitutionibus non aderat, praescribens 
quidquid ad cultus servitium pertinet sub Cappellani cu- 
stodis moderamine permanere debere, salvis massariorum 
dispositionibus ; reponunt enim Oratores quod praeterquam- 
quod non poterat Praepositus per novas constitutiones iure 
suo orbari, quod tam validis fundamentis innitebatur, et non 
multos ante annos solemni transactione confirmatum fuerat, 
articulus ille iuri Praepositi non opponitur. Per eum enim 
capellanus seu Rector templi B. Mariae a Guardia massa- 
riorum potestati subiicitur, etiam in iis, quae ad cultum 
spectant. Fas igitur est massariis iubere, ut semel saltem 
in anno sacrae functiones, iuxta antiquum morem, fiant in 
templo B. Mariae a Guardia a Praeposito S. Bartholomaei 
Livellati. Quod si eis liceat, hoc ipso etiam tenentur ita 
facere : id enim se praestaturos promiserunt in transactione 
anni 1873. Quibus positis, concludunt patroni, nihil in novis 
constitutionibus potest deprehendi, per quod ius Praepositi 
excludatur. 

Praeterea, advertunt Oratores, Archiepiscopi decretum 
vehementer detestati sunt qui incolunt vicinia Montis-Fi- 
cogna, quare vix in paroecia Livellati decretum  Archiepi- 
scopi Magnasco diei 20 Maii 1890 cognitum fuit, magna 
statim coorta est animorum  aestuatio, ita ut magnopere 
pertimescendum esset, ne exacerbati cives ad tumultus et 
violentias discurrerent, et tantum prudentiae Praepositi de- 
beatur, si nihil ab eis inconsulte, nihil seditiose ac turbu- 
lenter sit gestum. Ipse enim die dominica frequentes paroe- 
cianos suos in templo alloquutus, eos adhortatus est, ut 
turbis abstinerent: non enim per vim, sed per iuris sole- 
mnitatem a iudice superiore controversiam illam esse diri- 
mendam : negotium in se suscepturum se esse, praestatu- 
rumque ut paroeciae et parochi iura sarta tecta forent. 


Demum gradum facientes patroni ad quaestionem circa 

erectionem in paroeciam templi B. Mariae a Guardia, adver- 
tunt, se valde miratos esse, scripsisse Archiepiscopum ad 
utramque quaestionem, ac litem periculis plenam iam notam 
praecidendam se erectionem petere. Nam aiunt, praesertim 
alteram quaestionem quae versatur super iure Praepositi 
Livellati iuxta antiquas consuetudines in templo B. Mariae 
a Guardia functiones sacras faciendi, nullimode dirimi posse, 
etsi templum illud in paroeciam erigatur. Non enim Prae- 
positus ius illud sibi tribuit, quia templum est intra fines 
paroeciae S. Bartholomaei ; sed quia, quidquid sit de vetu- 
stioribus titulis, huiusmodi ius solemniter ei in transactione 
anni 1873 adiudicatum est. Nec in transactione stipulatum 
est, eam servandam esse tantum, quamdiu templum B. Ma- 
riae intra fines paroeciae S. Bartholomaei mansurum esset. 
Ergo, erecto etiam in paroeciam templo, ius tamen Prae- 
positi, quamvis in aliena paroecia exercendum, procul dubio 
adhuc subsisteret. Immo aliud etiam ad huiusmodi ius titulus 
adderetur. Tale enim ius rerum canonicarum scriptores inter 
iura enumerant, quae in dismembratione Ecclesiae paroecialis 
Ecclesiae matrici reservari consueverunt. Ita Ferraris: « In 
» dismembratione Ecclesiae parochialis reservandum est canon 
» seu recognitio aliqua annua facienda Ecclesiae matrici v. g. 
» quod illi solvatur census annuus moderate arbitrio Epi- 
» scopi taxandus, vel celebratio missae solemnis cantandae 
» in Ecclesia noviter erecta a Rectore matricis in die Sancti 
» titularis, aut etc. ». (Bibliotheca canonica, v. Dismem- 
bratio num. 2l). 


Et advertunt veritati conformia haud esse quae Archie- 
piscopus exponit, ut evincat paroeciae erectionem, ob habi- 
tantium frequentiam, esse necessariam. Nam vicinia montis 
Ficogna colentes, et administratores bonorum ecclesiae pa- 
roecialis oppidi Livellato aiunt huiusmodi paroeciae erectio- 
nem necessariam haud esse, ex eo quod populus deest, qui 
stabiliter Sanctuarium circumstet; et fideles qui devotionis 
causa Sanctuarium adeunt, ibi paucis tantum horis morentur. 
Et architectus Carolus Dané, cui chorum agunt magistratus 

trium propinquorum municipiorum Ceranesi, S. Quirici et 
Campomorone, nec non quinque ex massariis templi B. Ma- 
siae a Guardia, docet, praeter sacerdotes Sanctuario addictos 
et duos caupones duas tantum personas, mulierem scilicet 
et aedituum in hospitio commorari. Quare, perquisitis libris 
paroecialibus, inventum est, ab anno 1706 ad annum 1893, 
quinque tantum et triginta homines in vertice Ficogna montis 
decessisse. Unde iuxta patronos perridiculum .esset in usum 
tantum aeditui, mulieris a linteis, ac duorum  cauponum 
paroeciam in summo monte Ficogna erigere. 

Quoad domos vero quae adgregari possent novae paroe- 
ciae, notant patroni, septem omnino habitatae domus possunt 
numerari, quae non longius absunt a vertice montis Ficogna: 
harum tres Fossa, Acquafredda et Panzetta appellatae per- 
tinent paroeciae oppidi Ceranesi: ceterae domus, quae Lia- 
mato, Lagoscuro, Scarpin et Colletta appellantur, sunt ex 
paroecia S. Bartholomaei oppidi Livellato. Verum harum 
domorum incolae templo B. Mariae a Guardia quatenus in 
paroeciam erigeretur, aggregati renuunt, ex eo quod accessus 
ad Sanctuarium difficilis est; imo tempore praesertim hye- 
mali, propter aeris inclementiam, impossibilis evadit. 

Tandem, notant patroni, hanc erectionem templi B. Ma- 
riae a Guardia in paroeciam, si quando fiat, perniciosam 
ipsi templo B. Mariae exitiosamque evasuram, eo quod ce- 
terarum paroeciarum fideles, ob quamdam zelotypiam, tam 
frequenter, ceu modo contingit, Sanctuarium amplius adi- 
rent, neque oblationes ferrent. Id affirmant administratores 
bonorum templi Livellato. Idipsum confirmant curiales op- 
pidi Ceranesi, intra cuius fines templum illud continetur. 

DEFENSIO MASSARIORUM. EX adverso procurator qui tuetur 
Ven. Sanctuarii iura, in primis contendit, nullum ius compe- 
tere Parocho loci Livellato in dictam Ecclesiam. Nam adver- 
tit quod praedicta Capella, sive ex persona laica fundatoris, 
sive ex bonis laicis quibus erecta fuit, sive ex personis laicis 
a quibus moderabatur, sive ex eo quod Ecclesiae seu Episcopo 
nunquam tradita fuit, naturam iurispatronatus laicalis as- 

sumpsit, semperque retinuit; sub quo titulo in documentis 
designatur, et in iisdem probatur. Rector autem Livellati 
iuxta patronum, tamquam simplex Oapellanus, seu non iu- 
risdictionaliter, sed ministerialiter tantum a laicis adhibe- 
batur, ad sacra in eadem Capella peragenda: unde pars elee- 
mosynarum, non iure parochiali, sed ut merces manualis 
pro eius incommodo tribuebatur. 

Cum autem in iure compertum sit, pergit orator: « Ius- 
patronatus laicale esse illud, quod ex bonis saecularibus fuit 
institutum, quodque a laico exercetur », sequitur quoque ex 
iure: « Ecclesiam parochialem nulla pollere iurisdictione su- 
per aliis Ecclesiis intra Paroeciae fines propositis et Ora- 
torium de iurepatronatus laicorum nullam a Parocho depen- 
dentiam habere quoad iunctiones quae parochiales non sint, 


nisi Parochus speciali privilegio fulciatur ». — De Luca 
disc. 31 de Parochis N. 6. — Rota Dec. 990, n. 1 et 2 cor. 
Malines. — Decretum |. Urbis et Orbis S. C. R. diei 1O De- 


cembris 1703 ». 

Item Benedictus XIV, 7/nstitut. 109, $ 6, n. 110 ait : 
« Quatenus ius Parochi ad alias extendi praetendatur fun- 
ctiones, quae parochiales non sunt, sed mere sacerdotales, 
utique nullum Parochus ius habet eas prohibendi Rectori 
alterius Ecclesiae ». 

Si igitur Parochus Livellati, arguit patronus, aliquando 
functiones in dicta Capella peragebat, et a libera volun- 
tate patroni fiebat, et Parochus non iure sibi competenti, 
nec ratione officii parochialis, sed rogatus accedebat. Actus 
ergo omnes a Parocho exercitos impares omnino esse patet, 
ad praescriptionem gignendam, sive ex deficientia pacificae 
possessionis, « sive quia actus non necessarii, sed mere fa- 
cultativa praescriptionem non inducunt ». De Luca, de benef, 
p. !. Disc. 89, n. 13. Rota Dec. 990, n. 8, cor. Malines. 

Hic patronus casum refert, a S. C. C. decisum sub ti- 
tulo: Balneoregien. Oratorii quoad SS. Functionum. «In 
medio latifundii, vulgo d'Agliano, publicum extat Orato- 
rium Sacrum B. Virgini delle Grazie cum unico Altari, et 

adversum est horreum quod latifundi commodo inservit. Mo- 
niales Ascoeterii del Buon Gesü perantiquae latifundii do- 
minae, praedictum Oratorium a fundamentis restauraverant, 
atque pro spirituali populi beneficio diebus festis de prae- 
cepto, Missam in eodem Sacello celebrare faciebant. An. 1809 
cum piorum locorum bona a Demanii Quaestoribus publica- 
rentur, latifundum ipsum in Cardinalis De Simoni dominium 
transiit, atque ab eius haerede an. 1859 in Equitem Petrum 
Valentini emptionis-venditionis contractu in quem omnia 
iura venditori spectantia translata sunt. 

« Quum piissimus Eques Valentini Missam celebrare fa- 
cere in diebus festis suis expensis voluisset, Parochus ter- 
ritorii instabat in iure canendi Missam in praecipua sole- 
mnitate, quae in dicto Oratorio celebratur feria II Pentec, 
asserens in possessione huiusmodi iuris esse ab anno 1800 
idest per an. 64. Quae causa proposita fuit S. C. C. die 
28 Maii 1864 sub sequentibus dubiis : An liceat Equiti ce- 
lebrare facere Missas solemnes, aliasque functiones non 
parochiales, praesertim feria II Pentecostes in publico  Ora- 
torio per  Capellanum, aliosque Presbyteros independenter a 
Parocho in casu. An et quomodo eidem Equiti retinere li- 
ceat claves Oratorii in casu. Erui Patres responsum dede- 
runt: Ad 1]. Affirmative ad formam Decreti Urbis et Orbis 
S. C. Rituum diei 10 Decembris 1703. Ad 2. Affirmative ». 

Dein narrat patronus, quod Senatus Seren. Reipublicae 
ipsum Sanctuarium sub eius immediata protectione assum- 
psit, Praepositum pro recto regimine eiusdem Sanctuarii sua 
vice gerente constituit. Stemma ipsius Seren. Reipublicae 
in eodem Sanctuario imposuit, Capitula seu Statutum san- 
civit, in quo Sacerdotem custodem pro sacro ministerio ex- 
clusive fungendo assignavit, Massariorum numerum auxit. 

Anno vero 1844, prosequitur, rex Carolus Albertus, post 
sententiam Senatus [Ianuensis Sanctuarii administrationem 
respicientem, ad instantiam Emi Archiepiscopi Tadini, San- 
ctuarium sub suo patronatu posuit ; et insuper decreto diei 
20 Aprilis Massariam octo membrorum instituit, quorum 


292 IANUEN. 

duo erant Ianuenses, duo Livellati, quatuor ex aliis vallis 
paroeciis, quibus Syndicum Ceranesi et regium Procuratorem 
Ianuae residentem addidit. 

Sanctuarium itaque, notat orator, quod ab initio indolem 
tantum localem habebat, tractu temporis in. dominium na- 
tionale transivit. Idcirco Regia potestas nedum post senten- 
tiam Senatus, et ad instantiam Gubernii Seren. Reipublicae, 
sed instantia quoque Archiepiscopi, sub suo Regio patronatu 
Sanctuarium iterum posuit. Notum est autem lippis et ton- 
soribus quod, ea Pia Opera quae patronatui Regio subiiciuntur, 
ab ordinaria ecclesiastica iurisdictione eximuntur (Conc. Trid. 
Sess. XIL Cap. S de Reform.). 

Anno tandem, instat, 1890 dieque 6 Aprilis rex Um- 
bertus I novum statutum firmavit, quod adhuc in viridi ob- 
servantia est, vi cuius Massaria, cui praeest regius Procura- 
tor tribunalis secundi gradus Ianuensis 14 membris constare 
debet; scilicet rectore pro tempore Sanctuarii et Syndico Ce- 
ranesi. Quibus alia duodecim addenda sunt, duo eligenda ex 
paroecia Livellati, quatuor ex vicinis paroeciis ; sex tandem 
tum lanuae, tum urbis Sampierdarena. 

Dein Orator, quum ad verterit B. M. V. Templum magna 
in dies suscepisse incrementa, usque ad extructam hodiernam 
peraugustam aedem; originem controversiae notat eam fuisse 
quod ipse fundator Pareto, et postea Massarii, rustici et 
parochiani Livellati sive necessitatis, sive reverentiae causa, 
proprium Parochum advocabant ut in ipsa Capella de Guardia 
sacra perageret, eique pro suo incommodo aliquam eleemo- 
synarum partem ^largirentur. Sensim ac pedetentim ipsi Pa- 
rochi, iuxta patronum, nihil antiquius habuerunt, quam iura 
ipsorum patronorum sibi usurpare, nihilque intentatum re- 
liquerunt, ut, nedum in iurisdictionem seu in functiones, 
sed in regimen quoque et administrationem rerum eiusdem 
Sanctuarii captiose atque per vim se intruderent, adeo ut 
maximam partem eleemosynarum, quae a fidelibus San- 
ctuario offerebantur, et supellectiles sibi arriperent, suosque 
consanguineos ditescerent. Hoc probare patronus contendit 

referens vota duorum Consultorum Serenissimae Reipublicae 
qui effuso calamo parochorum oppidi Livellato usurpationes 
incusant. 

Exinde deducit procurator clare patere: 1. quod Parochi 
Livellati fere omnes eleemosynas Sanctuarii sibi usurpabant. 
2. Quod indebite se ingerebant in Massariorum electionem 
adeo ut tumultus excitarent in populo, et hoc pro eorum 
finibus politicis, seu ut eligerentur Massarii sibi bene visi. 
3. Quod huiusmodi usurpationem incoeperunt praesertim ab 
anno 1626, scilicet 136 anni post erectionem Sanctuarii, et 
eodem anno quo ultimus ex descendentibus Pareto iuspatro- 
natus Sodalitio Livellati donavit. 4. Quod ann. 1596 iam 
aliqua conventio inita fuerat ; sed sive ex personis suspe- 
ctis, sive ex callido modo, quibus originem duxerat, pro- 
fecto vitio nullitatis laborabat, ita ut post annos 29, seu 
anno 1626, alia conventio vel transactio condita fuit. Cum 
vero ceterae posteriores conventiones supra dictae, an. 1596, 
innitentur, merito itaque supremum Tribunal Reipublicae 
omnes penitus abrogavit. 

Pariter, pergit patronus, nullius roboris fuere ea acta 
et concessiones, favore Parochorum Livellati atque in da- 
mnum Sanctuarii Patronorum, ab ipsa Curia Episcopali pro- 
bata: 1. quia Episcopi nil possunt contra leges generales ; 
iure autem communi Ecclesiae Sodalitiorum et Patronorum 
eximuntur a iurisdictione Parochorum, saltem quoad fun- 
ctiones non parochiales, et quoad regimen atque administra- 
tionem eorumdem bonorum : idcirco quidquid Episcopi decre- 
verunt in casu contra iura Patronorum et Sanctuarii, irrita 
nullaque fuerunt. 2. Quia Parochi circumventione et abusu 
ac inscia Massaria Curiam adibant, ab eaque dicta, acta et 
facultates obtinebant. 

Quamobrem, iuxta procuratorem, Senatus, seu supremus 
Moderator Sereniss. Reipublicae, sub eius immediata prote- 
ctione Sanctuarium posuit : tum ut finem imponeret pertur- 
bationibus et indebitis usurpationibus Parochorum Livellati; 
tum ut iuspatronatus, postquam novum Templum extractum 

fuerat, sibi assumeret. Anno vero 1700 Statutum, pro recto 
Sanctuarii regimine, sancivit ; in eoque cautum fuit: ut. 
Universitas seu Confraternitas Capellanum eligeret ad nu- 
tum, qui omnia quae ad divinum cultum pertinent in ipso 
Sanctuario exclusive perageret ; ut tres essent claves capsellae 
eleemosynarum, quarum unam Capellanus retineret, aliae 
penes duos Massarios permanerent, etc. In ipso vero exordio 
dicti Statuti expressum fuit: « debbano nelF avvenire confe- 
» rire alla maggior gloria di detta Santissima Cappella ; ed 
» alla quiete perpetua dei massari e compagnia ». 

Quum a iurgiis et contentionibus non cessaret parochus 
oppidi Livellato, die 11 Maii 1784 supremum Tribunal, pro- 
sequitur orator, sententiam pronunciavit a Serenissimo Senatu 
confirmatam, qua praevia declaratione compromissum inter 
parochum Livellati et Massarios Oratorii B. Mariae de Guardia 
initum attendendum haud esse, decrevit eiusdem Oratorii Mas- 
sariam in possessione controversae domus manu tenendam esse. 
Quin aliquid proficiat exceptio compromissi a novis Massariis 
peracti, quod uti nullum habendum est, ex eo quod ipsi, abs- 
que Sereniss. Senatus consensu, facultate oratorii fundum 
obligandi desti tuebantur. 

Quo vero ad ingerentiam, quam praedictus parochus in 
Oratorio exercere praetendit, cum hoc edictis 1764 et 1782 
Parocho vetitum sit ; idcirco supremum Tribunal retinuit 
eumdem parochum nedum edicta citata, verum etiam capi- 
tula anno 1700 edita et a Sereniss. Senatu confirmata ob- 
servare debere, derogando ad hunc effectum cuilibet alteri 
decreto, praesertim vero conventioni anni 1696. 

Sed nec magis prodesset excipere, notat patronus, quod 
dicta sententia utpote probata a laica potestate, nullius esset 
roboris relate ad negotia ecclesiastica. Siquidem, quum San- 
ctuarium ab origine sua iurispatronatus ]laicalis fuisset, et 
protectioni supremi Principis immediate subiiceretur, erat 
quidem in potestate eiusdem Principis iura sanctuarii tueri. 
Unde, concludit, quod quamvis parochus Massarios induxerit 
ad aliam ineundam transactionem sub die 2/ Octobris 1787, 

tamen haec aeque nullius valoris est. Quum vero parochus 
in eadem conventione promiserit se amplius nullam partem 
habiturum fore in administratione, mirum est, exclamat 
eumdem parochum velle recognoscere conventionem, ea in 
parte tantum sibi favorabile. 

Suam intentionem exposuit quidem parochus apud tri- 
bunal Civile sub anno 1872, sed patronus observat, eamdem 
repudiatam fuisse per sententiam decretorie contrariam. Quae 
tamen parochorum oppidi Livellato contundere audaciam 
haud valuit. 

Quoad transactionem initam anno insequenti nempe 1873, 
advertit advocatus, hic non agi de transactione, sed de mero 
spolio ac furto. Siquidem, transactio dicitur: « pactio, aut 
conventio de re dubia, aut lite incerta, aliquo dato, et ali- 
quo retento ». In themate vero non agebatur de re dubia 
vel de lite incerta, cum decem abhinc mensibus quaestio 
iam iudicata fuisset favore Sanctuarii, et in rem iudicatam 
transiisset. Parochus insuper nihil dedit, sed potius magis 
accepit, quam quod in praecedenti iudicio expoposcerat: in 
quo de iure peragendi functiones in Sanctuario, ne verbum 
quidem factum fuerat. Unde, etiam iure moderno huiusmodi 
concessio flocci facienda est: nam in art. 1768 Codicis ci- 
vilis ita habetur constitutum: « La transazione non si estende 
» oltre a ció che ne forma l'oggetto »; sed in casu obiectum 
transactionis aliud esse non poterat, nisi postulata Parochi 
in praecedenti iudicio expressa: ergo dicta concessio in 
transactione apposita, tamquam non adiecta habenda est. 

Praeterea, huiusmodi transactio, pergit orator, vitio nul- 
litatis ex aliis quoque capitibus laborat: 1. quia conven- 
tioni an. 1696 innixa fuit , quae abrogata fuerat decreto 
Seren. Senatus an. .1874, idcirco corruente fundamento, ne- 
cesse est tota etiam transactionis fabrica praecipitet. 2. quia 
contra Parochum praescriptio triginta ac etiam centum an- 
norum ineluctabiliter stabat, prout declaraverat Tribunal in 
iudicio praeteriti anni. 3. quia administratores piorum Operum 
Ecclesiarumque nihil alienare queunt, tam quoad bona quam 

quoad iura, absque expressa venia, sive potestatis civilis, 
sive auctoritatis ecclesiasticae, quae facultas in casu omnino 
defuit ; dum omnes sciunt transactionem aliquam habere spe- 
ciem alienationis. 4. quia Parocho prorsus vetitum fuit se 
immiscere in rebus Sanctuarii, etiam quoad functiones, a Sta- 
tuto an. 1700, ab Edictis an. 1764 et 1783, a sententia vel 
Decreto Ser. Senatus an. 1784 et a Decreto Archiepiscopi 
an. 1840; ac nuperrime a novo Statuto an. 1890 et Decreto 
Archiepiscopali eiusdem anni. Unde, sub quocumque aspectu 
transactio ipsa inspiciatur nullius roboris ac valoris esse 
manifestissime evinci, concludit patronus. 

Hae omnes usurpationes, ait patronus, facile intelliguntur 
si hodierni parochi consideretur arrogantia qui suorum prae- 
decessorum premit vestigia. Namque quum Archiepiscopus 
Magnasco die 20 Maii 1890 decrevisset novum Sanctuarium 
directe sub eius iurisdictione positum esse, Parochus sub 
die 25 dicti mensis eidem Archiepiscopo scripsit: « Eccel- 
» lenza, io sottoscritto protesto e protesto altamente contro 
» il suo Decreto .... io difenderó i miei diritti dinanzi ai 
» Tribunali, e solamente cederó, dopo molte sentenze ». 
— « Rmo Monsignore. — Già da molto tempo sento parlare 
» che alcuni desiderano di rendere indipendente dalla Par- 
» rocchia di Livellato il Santuario . . . Ho sempre cre- 
» duto ció, perché per invidia diaboli etc. Ora mi viene 
» riferito che la Rma Curia acconsente ai desiderii dei so- 
» pradetti . . . non cederó a diritti di sorta; ma prenderó 
» la difesa in qualunque modo; e cederó soltanto dopo molte 
» sentenze ». 

Nec iste Parochus reliquit famam mordere, pergit orator, 
acriter et gratuite, sive Massariorum, sive plurimorum Sa- 
cerdotum, praesertim Sacerdotis s. m. Franc. Montebruno, 
institutoris pii Operis « Istituto degli Artigianelli » ; viri 
caritatis, zeli et vitae sanctitatis praeclarissimi qui, post 
mortem hanc laudem meruit obtinere : « Che nella virtü del 
» sacrificio 1 Bosco ei Oottolengo emulando spese la vita ». 

Denique patronus ultimam quaestionem aggressus, nempe 

an expediat Sanctuarium in parochiam erigere, asserit hoc 
imo esse necessarium ad auferendam mixtam iurisdictionem 
ad mentem Concil. Trid. Sess. 24 cap. 18. Etenim Parochus 
Ceranesi concludenter probavit, ac etiam Archiepiscopus in 
suo Decreto diei 20 Maii 1890 retulit, novissimum Sanctua- 
rium Hospitiumque in eius ditione constitutum esse. Eo vel 
magis, quia dictus Parochus expresse declaravit, in hac 
hypothesi libenter iura sua cedere Sanctuario. Ceterum, id 
non est praetereundum, observat patronus, quod, cum quae- 
stio mixtae iurisdictionis inter duos Parochos pendeant, pri- 
mum dubium in calce exscriptum locum habere non potest. 
Erectionem vero huius novae paroeciae, omnia iura exigunt 
quia ea omnia existunt quae ad erigendas parochias requi- 
runtur. magnificum ac frequentissimum Templum, spatiosum 
commodumque Hospitium, annuus reditus libellar. 35,060, 
pluria aedificia praediaque propria Sanctuarii, Rector cum 
tribus Capellanis ibidem assidue residentibus, quorum primus 
stipendium habet libell, an. 2,400 ceteri vero libell. 1,400 
praeter habitationem. Et licet in praesens numerus ordi- 
narius incolarum non sit magnus, nihilominus fere semper 
habetur fidelium ex undique concursus, et non raro evenit, 
ut ipsorum aliqui per plures dies ibi commorentur. 

Hisce omnibus expositis, proposita fuerunt diluenda se- 
quentia 


Dubia 


IL An Ecclesia, B. Mariae a Guardia eum omnibus suis 
partibus aedificiisque annexis contineantur intra limites Pa- 
roeciae S. Bartholomaei  Livellati in casu. 

II. An transactio inita die 6 Aprilis 1873 inter Mas- 
sarios Ecclesiae B. Mariae a Guardia et Rev. Praepositum 
S. Bartholomaei | Livellati sustineatur, nempe 

1l. Quoad annuum canonem libellarum | ianuensium 106 
memorato | Praeposito | Massariis solvendum: 


2. Quoad ius eiusdem Praepositi Ecclesiam | B. Mariae 

a Guardia adeundi, et sacras functiones ibi peragendi, 
iuxta antiquas consuetudines in casu. 

III. An denique annuendum sit votis Episcopi /postu- 
lantis, erectionem | Sanctuarii B. Mariae a Guardia in pa- 
roeciam in casu. 

RESOLUTIO. S. Congregatio Concilii mox relatis maturo 
examini subiectis, in plenariis comitiis diei 20 Iulii 1895 
respondendum censuit : 

Ad lI. Non proposita et partes, quatenus velint, utantur 
iure suo coram Curia archiepiscopali. Ad IL Negative in 
omnibus. Ad III. Juxta exposita, non expedire; et servetur 
Decretum diei 20 Maii 16890. 


NOLANA 


SOLUTIONIS MEDIAE ANNATAEB 


Die 20 Iulii 1895. 
Per summaria precum. 

COMPENDIUM FACTI. Nolanus Praesul S. C. C. litteris se- 
quentis tenoris adibat : vi Bullae Benedicti XIII, Pius et 
misericors beneficia simplicia, non provisa per Apostolicam 
Sedem, et ipsa curata beneficia, quorum reditus superet cen- 
tum scuta romana, gravari onere ;nediae annatae; quam 
tamen neque Canonici Cathedralis aut Collegiatae Dioecesis 
huius persolvere curarunt, neque libenter nunc id facerent 
de beneficiis provisi ob immutata temporum adiuncta, et 
causa oneris taxae successionis, et regii placet. Solutionem 
mediae annatae opportunum nunc venire ob Cathedralis ae- 
dificationem, cui haud par est pecuniae summa a Gubernio 
assignata. Quibus praenotatis, dubiorum insequentium petere 
solutionem : 

I. Utrum vi clausulae sublata et decreti irritantis ad- 
stringere valeat ad solutionem mediae annatae novos omnes 
bénéficiátes, comprehensis ilis qui eam non persolverunt 
ultimis decem annis. 

IL An praelevari possint onera taxae successionis et regii 
placet, quum vi Bullae detrahenda sint onera Beneficii. 

III. An Beneficia curata onera mediae annatae gravari 
tantum valeant illa, quorum reditus maior mille libellis sit. 

Cui postulato S. C. C. sub die 9 Septemb. 1893, censuit 
respondere :  « Attentis peculiaribus temporum rerumque ad- 
iunctis, iisque perdurantibus nihil esse innovandum ». 

Capitulum animadvertens ex hoc responso aboleri taxam 
mediae annatae, solvendam a beneficiatis favore fabricae 
Ecclesiae, studuit ostendere, adductis documentis, hanc con- 
suetudinem fulciri cursu quatuor aut quinque saeculorum et 
Brevibus , privilegium eiusmodi concedentibus, plurimorum 
Pontificum, quorum primus Clemens VII anno 1524. Sate- 
git etiam evincere ius exigendi medias annatas proprium 
esse Capituli, minime Episcopi. 

Hisce sic stantibus, praebendati Cathedralis Nolanae, 
quae sequuntur proposuerunt quaesita: 

1? An Capitulum Ecclesiae Cathedralis Nolanae manu- 
tenendum sit in immemorabili privilegio seu consuetudine, 
a Romanis Pontificibus confirmata, quaeque adhuc est in 
viridi sua observantia , exigendi a beneficiatis Dioecesanis 
medias annatas, iuxta tamen formam et modum a f. r. Be- 
nedicto Papa XIII praescriptum ? 

2.? Et quatenus affirmative, an possit servari ratio et 
modus eas exigendi hactenus servatus, requirendo nempe ab 
lis, qui eas praesenti pecunia non solvunt, aliquam syngra- 
pham, qua se obligent eas quamprimum soluturos? 

3.? An defectu solutionis possint Canonici, a Capitulo 
deputati, beneficiatus adigere ad eam peragendam sive coram 
iudice ecclesiastico, sive coram iudice laico? 

Episcopus percontatus pro informatione et voto retulit 
sub die 15 Iulii 1894: veritate niti adducta per capitulum 
quoad exactionem ;mediarurn annatarum, usque ad publica- 
tonem Bullae Benedicti XIII Pius et misericors ; * nescire 
tamen an post id temporis , haec consuetudo permanserit, 
vel exactio facta sit ab Episcopo ipso, iuxta Bullae prae- 

scriptum ; quia documenta hoc cómprobantia deficiunt. Quare 
Ordinarius expetit declarari a S. O. C. an hoc officium com- 
mitti debeat capitulo, vel ab ipso Ordinario exerceri cum 
Scientia et consensu Capitularium ? 


Disceptatio Synoptica 


Mens Pontificis in Const. « Pius et Misericors » omnino 
perspecta est. In primis ad solvendam mediam annatam 
obligat omnia beneficia ecclesiastica, cuiuscumque generis, 
etiam curata, dummodo haec « una cum incertis annuum 
reditum | scutatorum centum monetae Romanae » excedant. 
Item excipit haec omnia beneficia quando « collationis, in- 
stitutionis et provisionis S. Sedis » existant. 

Quoad bullae executionem Pontifex praecepit: « quod 
mediae | annatae | huiusmodi deponantur penes personam | ido- 
neam ab Episcopis cum scientia et consensu capituli depu- 
tandum et successive ab eisdem, deficiente necessitate occur- 
rendi reparationi Ecclesiae, investiantur etc. » Dein conclu- 
dit Pontifex cum clausula « sublata » ad roborandam in per- 
petuum Constitutionis vim. - Quomodo vero intentio et vis 
clausulae « sublata cum decreto  irritanti ea sit impediendi 
contrariam consuetudinem, plane exploratissimi iuris est. 
Ita resolvit S. C. Concilii in Reatina mediae annatae » 
l6 Maii 1789 $ Casus; Ariminen. Mediae annatae 13 
Martii 1841, et Rota decis. 575 n. 11 coram P enea et 
Gerunden. 3 Martii 1727 $ 30 coram Calcagn. apud Sacram 
Congr. Concilii in Reatina Med. annat. 12 Maii 1770 $Ad 
Primum; | Tadertina Med. ann. per summ, precum 1647. 

Quoad onera vero, quae reditus beneficii afficientia, a 
solvenda media annata eximere valent prae oculis habeatur 
S. C. C. responsio in Tibur. Med. annat. 4 Maii 1754: 
nempe quaesito « Án et cpuae onera et quae expensae de- 
ducendae sint ex reditibus | beneficiorum | tam | curatorum, 
quam non curatorum in casu » S. C. C. reposuit « dedu- 
cenda esse onera mere fixa et realia, non vero personalia 

in beneficiis curatis, ad effectum | ut subiiciantur taxae et 
amplius  ». 

Sed ex adverso consideranda est decisio S. C. C. in hac 
eadem controversia, « attentis peculiaribus temporum  re- 
rumque | adiunctis, iisque perdurantibus, nihil esse innovan- 
dum ». Cuius prudentissimae responsionis hic in primis est 
sensus, quod non obstante clausula irritante, Pontificiis Con- 
stitutionibus apposita, tamen temporum adiunctis et vicissi- 
tudinibus ea inest necessaria vis, ut amplius, vi legitimae 
contrariae consuetudinis, urgeri non possit quod antea sa- 
pienter fuerat constitutum. Consuetudo enim est fons obli- 
gationis iuridicae, scatens ex temporum locorumque condi- 
tionibus, quas uti legislatores praevidere neve impedire pos- 
sunt, ita a suo iuridico effectu praepedire non valent. 

Verum in primae causae propositione Episcopus Nolanus 
adesse haec temporum adiuncta insinuaverat, quae contrariam 
induxerant Constitutioni Benedictinae consuetudinem ; nunc 
vero Capitulum cathedrale et ipse Episcopus non diffitetur, 
adesse potius laudabilem consuetudinem exequendi eamdem 
Bullam eiusdemque executionem pro necessitatibus Ecclesiae 
Cathedralis esse prope necessariam. - Hinc remissum fuit 
EE. PP. ex noviter deductis deliberare an illud praeceptum 
« nihil esse innovandum » magis sit retorquendum ad cu- 
stodiendos religiose mores legitime introductos. 

Quia capitulum et ipse Episcopus plures obiiciunt quae- 
stiones ; videntur omnes posse reduci ad hanc, nempe, « an 
Bulla - Pius et Misericors - observari debeat non solum 
quoad solutionem | faciendam | mediae | annatae, sed etiam 
quod ad modum illam | exigendi eamque administrandi». 
Quo in dubio sane caput est, an observari debeat ipsa Bulla; 
nam quia accessorium sequatur principale oportet, si Vobis 
respondere placeat, Pontificiam Constitutionem observandam 
esse, videtur sequi eamdem servandam esse omnibus in suis 
partibus quibus sane, Pontifici perpenso studio et proposito 
derogare non fas esset. - Modum vero exigendi hanc prae- 
stationem quod spectat, videtur servanda ordinaria exactionis 

ratio in similibus casibus, salva semper Iudicis Ecclesiastici 
competentia. 

Quibus praenotatis, quaesitum fuit quo responso dimit- 
tendae essent preces. 

RESOLUTIO. Sacra C. C. re discussa sub die 20 Iulii 1895 
censuit respondere : Attentis noviter deductis, et reassumptis 
dubiis ab Episcopo propositis anno 18935 EE. PP. Ad I. 
quoad futurum adigiposse ad solutionem omnes  beneficiatus 
in | Constit. | Pius et misericors Bened. XIII designatos ; 
ideoque etiam | Canonicos et beneficiatus Cathedralis et Col- 
legiatarum. ^d Il. Attentis peculiaribus circumstantiis, iis- 
que perdurantibus, | affirmative, facto | verbo | cum | SSmo. 
Ad III. Negative et standum Const. Benedictinae, salvo iure 
parochorum | recurrendi in singulis | casibus pro  reductione 
mediae annatae. Quoad quaesita a Capitulo proposita; ad 
Il et IL servetur Constitutio Pius et misericors; ad III. af- 
firmative coram | Iudice ecclesiastico. 





^a» .,.,.|^i 


EX S. CONGREG. EPISC. ET REG. 


S. IOSEPHI DE COSTARICA (1) 


RESTITUTIONIS IN INTEGRUM 
Die 23 Augusti 1595. 


COMPENDIUM PACTI. Anno superiori quaedam quaestio exa- 
gitata fuit in plenaria Congregatione EE. PP. inter Epi- 
scopum S. Iosephi de Costarica et sacerdotem  Olimpium 
Zil Desilles circa remotionem a nonnullis officiis, suspen- 
sionem et refactionem damnorum; et propositis dubiis : I. An 
et quomodo sustineantur provisiones dierum 5 lunii et 5 


(1 Speciem et tractationem huius causae in prima propositione vide in prae- 
cedenti vol. XXVII, 430. 

lulii 1891, quibus Episcopus de  Costarica privavit sacer- 
dotem  Zill Desilles officio Professoris in Seminario et Cap- 
pellani in Instituto Sororum de Sion in casu? |l. An et 
quomodo sustineatur suspensio inflicta in casui III. An et 
quae damna compensartela sint praefato sacerdoti ob dictas 
remotiones et suspensionem in casui 

S. Congr. sub die 24 Augusti 1894 rescripsit. Ad L af- 
firmative in omnibus. Ad Il. attentis omnibus in casu con- 
currentibus | affirmative in omnibus. | Ad III. negative in 
omnibus et amplius. 

Quoniam resolutio erat munita clausula et amplius, quae 
constituit rem iudicatam, sacerdos Zill Desilles pluries institit 
pro obtinendo extraordinario benefició novae Audientiae et 
tandem Moderatores praefatae Congregationis quaestiuncu- 
lae!, seu potius Oratorem remiserunt ad plenarium Conven- 
tum Emorum Patrum per sequens rescriptum diei 8 Iunii 
p. elapsi - Proponatur in plenario EE. PP. coetu proximo 
pjer memoriale, citata parte super restitutione in integrum 
tantum. 


Disceptatio Synoptica 


Rationes pro concedenda, restitutione in integrum | seu 
beneficio novae audientiae-. Sacerdos Zill Desilles instat pro 
revisione causae ex triplici capite: 1. quia defensio et do- 
cumenta exhibita ab adversa parte notificata seu communicata 
fuere novissima hora causae propositionis, ideoque sibi im- 
possibile fuit ea expendere et refutare. 

2. Quia fere omnia documenta, ex adverso exhibita, ne- 
cessaria authenticitate destituuntur : sunt enim apographa 
quae Episcopi Procurator in Urbe legalitate donavit, quin 
cognosceret originales caracteres et subscriptiones. 

3. Tandem quia Episcopus rogatus ad originalia transmit- 
tenda, nonnulla tantum transmisit et post longum tempus. 

Rationes pro  deneganda restitutione in integrum. | Ex 
adverso observabat Advocatus summista, quod exceptio pro- 
posita a sacerdote Zill Desilles circa authenticitatem docu- 

mentorum omni exors est fundamento: siquidem impugnata 
documenta comparata, ipso sacerdotis Defensore adstante, 
cum eorum originalibus, perspecte congruere inventa sunt. 

2. Item spernendum esse dicit alteram exceptionem, quod 
nempe praefata documenta novissima hora, comunicata fue- 
rint; in facto enim est quod ea exhibita fuerunt intra tempus 
praescriptum a regulis S. Congregationis. 

3. Tandem nullo in pretio habendum esse alterum Sa- 
cerdotis effugium quod omnia documenta in originali trans- 
missa non fuerint, ceu ipse postulavit in actu appellationis 
diei 1 Septembris 1894. Primo quia dictus sacerdos alio 
posteriori recursu nonnullorum documentorum tantum origi- 
nalia expetivit, et haec missa sunt: secundo quia haec vere 
sunt illa quae in causae meritum innuere possunt, et alia 
cuius originalia desiderantur, non tanti sunt ponderis, ut 
ex his edita resolutio revocari queat. Proinde cum nihil novi 
sit productum, concludebat, Oratoris petitionem respuen- 
dam esse. 

Hisce utrimque relatis ad propositum 


Dubium 


An sit gocies restitutioni in integrimi in casui 
RESOLUTIO. S. Congregatio sub die 23 Augusti 1895 re 
discussa rescripsit : Negative. 


^»«3$0»0*. 


EX 3. CONGREGATIONE RITUUM 


S. IACOBI DE CHILE. Dubia quoad iura et privilegia Episcoporum titularium, 


qui cooptantur inter capitulares. 


Marianus Casanova Archiepiscopus S. Iacobi de Chile Sa- 
crae Rituum Congregationi humiliter exposuit: per Decretum ab 
Ipsa editum die 16 Martii 1861, plures usus, ritualibus Ecclesiae 
legibus adversos, et praetextu longaevae consuetudinis retentos, 
e sua Archidioecesi' ac praesertim ab Ecclesia Metropolitana 
fuisse sublatos. Quum tamen ad Rmum Capitulum .metropoli- 

tanum unus Archiepiscopus et duo Episcopi titulares pertineant, 
aliquando dubia exoriuntur circa eorum iura ac privilegia. Hinc 
idem obsequentissimus Archiepiscopus ab eadem Sacra Rituum 
Congregatione sequentium Dubiorum solutionem  efflagitavit, 
nimirum : 

l. An crux archiepiscopalis possit esse duplici hasta trans- 
versali ac parallela cum alia verticali composita ? 

2. An Archiepiscopi uti possint chirothecis quum ad Ec- 
clesiam accedunt vel ab ea recedunt, ante et post Missam pon- 
tificalem ? 

3. Utrum Archiepiscopus Missam celebraturus supra pla- 
netam gestare queat crucem pectoralem ? 

4. An in aliena Dioecesi Episcopi suffraganei et titulares 
mozzetta uti possint? 

5. Et adhibere Cappam pontificalem ? 

6. An iidem pariter in aliena Dioecesi baculum pastoralem 
deferre valeant? 

7. Atque solemniter celebrantes sedere in sede Archiepi- 
scopi vel Episcopi propria seu in throno, cum sola ipsius loci 
Ordinarii licentia ? 

8. Ac tandem adhibere biretum doctorale cum quatuor api- 
cibus, quod sit coloris violacei, cum flosculo et funiculis rubri 
coloris ? 

9. Canonici, etsi dignitate episcopali insigniti sunt, debent 
ne associare Archiepiscopum cappa magna indutum ad metro- 
politanam Ecclesiam accedentem, sive ut Missam Pontificalem 
celebret, sive ut Missae ab alio celebrandae assistat? 

Et Sacra eadem Congregatio, referente subscripto Secre- 
tario, exquisito voto alterius ex apostolicarum Caeremoniarum 
Magistris, omnibusque rite perpensis rescribendum censuit: 

Ad I. Dilata. 

Ad IL. et III. Negative, iuxta Caerem. Episcoporum et De- 
creta : 

Ad IV. Negative iuxta Decreta, praesertim in Liburnen. 
23 Septembris 1848 ad II (1). 


En in commodum lectorum decreta, quae citantur. 


(1) LIBURNEN. 23 Septembris 1848. Dubium II. An possit (Administrator Dioe- 
cesis) uti Mozzetta, vel potius supra Rocchettum Mantellettam tantum gestare debeat. 
Resp. ad II. Negative ad primam partem, affirmative ad secundam. 


Acta, Tom. XXVIII fase. OCOXXIX. 20 

Ad V. detur Decretum in Veliterno, 6 Septembris 1698 (1). 
Ad VI. Affirmative ex permissione Archiepiscopi vel Epi- 
Scopi Ordinarii loci, et quando tenuerint ordinationes, consecra- 
tiones aliasque functiones, in quibus iuxta regulas libri ponti- 
ficalis baculo pastorali uti debent et necesse est, iuxta Caerem. 
Episcoporum lib. I, c. 17, et Decret. Bracharen. 1 Sept. 1607 (2). 
Ad VII. Dilata. 


(1) VELITERNA 


Relatis ab Emo et Rmo D. Card. Petruccio in S. R. C. infrascriptis dubiis inter 
Episcopum Suffraganeum ei Capitulum, et Canonicos Ecclesiae Cathedralis Civitatis 
Veliternae exortis, videlicet: 

I. An saltem aliqui Canonici Ecclesiae Veliternae teneantur eidem Suffraganeo 
obviam ire usque ad ostium Ecclesiae, ibique ex iisdem Canonicis dignior asperso- 
rium porrigere, et in reditu usque ad eamdem ianuam comitari, dum cappa indutus, 
ad Pontificales functiones obeundas accedit, Antecessoris non usu minime obstante? 

Il. An eidem debeatur genuflexorium, et an cum pulvinaribus et strato ad 
orandum ante Sanctissimum Sacramentum, dum occasione functionum ingreditur 
Ecclesiam ? 

III. An facienti Ordinationes generales in aliquo eiusdem Ecclesiae Sacello 
(propter impedimentum Altaris maioris ex causa recitationis horarum in Choro) 
debeant in eodem Sacello assistere aliqui ex Canonicis? 

IV. An dum assistit concioni, Praedicatoris salutatio ei prius dirigi debeat 
distincta ab illa Canonicorum, et Magistratus saecularis? 

S. eadem R. C, auditis tam in voce, quam in scriptis partibus informantibus, 
respondit : 

Ad I. Posse de licentia Emi et Rmi Domini Card. Decani Episcopi Ostiensis, 
et Veliterni deferre cappam; et in hoc casu teneantur duo Canonici ire usque ad 
ostium Ecclesiae, et dignior porrigat ei aspersorium, quo Suffraganeus se ipsum 
tantum aspergat, et pariter eum associent in reditu usque ad eumdem locum. 

Ad II. Iuxta votum Magistri Caeremoniarum, videlicet, Negative. 

Ad IL Servetur Pontificale curi/i Missa solemni in altari maiori, praesente Clero. 

Ad IV. Affirmative; quatenus videlicet in Presbyterio. «Et ita decrevit, et ser- 
vari mandavit ». 

Die 6 Septembris 1698. 


Q) BRACHAREN. 


Licet alias in Sacr. Rit. Congr. ad istantiam Archiepiscopi Bracharen, sub die 
21 Februarii 1604 declaratum fuit, Dignitates et Canonicos teneri Episcopo Suffra- 
ganeo assistere, quoties functiones Episcopales nomine proprii Archiepiscopi exercet, 
et eidem eadem obsequia praestare; quae Archiepiscopo proprio easdem functiones 
facienti praestaturi essent, ut pariter in eadem Congregatione declaratum fuit sub 
die 20 Martii eodem anno 1605: tamen quia novissime Dignitates et Canonici eius- 
dem Ecclesiae Bracharen., ab eadem S. R. C. petierunt declarari. An in omnibus, 
et per omnia Episcopo Suffraganeo inservire, et ministrare teneantur, sicut tenentur 
ministrare, et inservire proprio Episcopo? 

Ad VIII. Negative, quoad biretum formae doctoralis, iuxta 
Decretum in Venusina 7 Decembris 1844; (1) Affirmative quoad 


Eadem S. R. C audita relatione Illmi, et Rmi D. Card. Montis Regalis, qui hoc 
negotium alias commiserat, declaravit ut infra, videlicet: 

Non teneri Dignitates, et Canonicos obviam ire Episcopo Suffraganeo, ad Ec- 
clesiam venturo usque ad eius cubiculum, sicut tenentur obviam ire proprio Ar- 
chiepiscopo, sed salis esse, si aliqui Canonici ei obviam procedant usque ad portam 
Ecclesiae et dignior ei aspersorium porrigat, eumque usque ad Altare, vel locum 
ad celebrandum, seu alias functiones exercendum destinatum, associent: 

Item declaravit dictum Suffraganeum solemniter celebrantem non debere sedere 
in Sede archiepiscopali, sed in faldistorio in cornu epistolae locando, nec debere 
uti baculo Pastorali, nisi quando tenuerit Ordinationes, vel alias functiones fecerit, 
in quibus, iuxta regulas Libri Pontificalis, eo uti debet, et necesse est; nec debere 
habere assistentiam duorum Canonicorum, praeter Diaconum, et Subdiaconum, qui 
erunt cantaturi in Missa Evangelium, et Epistolam, sicut haberet proprius Archiepi- 
Scopus, si solemniter celebraret, sed satis esse si praeter Diaconum et Subdiaconum, 
ei unus ex Dignitatibus, vel Canonicis assistat ad librum, Pluviali paratus. 

Similiter celebrante Episcopo Suffraganeo, non teneri omnes Dignitates, et Ca- 
nonicos sacra paramenta accipere; sicut tenentur proprio celebrante Archiepiscopo; 
sed praeter ministros supradictos, alios omnes assistere debere in habitu ordinario 
canonicali, et pariter celebrante Episcopo Suffraganeo, super Altare non esse ponen- 
dum septimum candelabrum, sicut ponitur, celebrante proprio Archiepiscopo. 

In reliquis functionibus, quas exercet Episcopus Suffraganeus, vel alius Episco- 
pus delegatus a proprio Archiepiscopo, velut in Ordinationibus Clericorum, in con- 
secrationibus, et reconciliationibus Altarium, et Ecclesiarum, seu Caeremoniarum, 
et in similibus, Dignitates, et Canonicos teneri assistere Episcopo Suffraganeo in 
habitu Canonicali, quando legitime non erunt impediti, et ex eis sacra sumere de- 
bere paramenta tot Dignitates, et Canonicos, quot necessarii erunt iuxta Rubricas 
Pontificalis, et formam actus, quem dictus Episcopus Suffraganeus exercet. Et ita 
in omnibus, ut supra, eadem S. R. C. censuit ei declaravit. 

Die 1 Septembris 1607. 


(1) VENUSINA 


Quum Capitulum Cathedralis Venusinae Ecclesiae Sacrorum Rituum Congrega- 
tioni sequentia duo Dubia pro opportuna solutione proposuerit, nimirum: 

I. An in Choro, et Processionibus, quae capitulariter aguntur, possit is, cui ob 
Magisterium, et Lauream, aut Licentiam in Disciplinis Theologicis, vel sacris Cano- 
nibus obtentam facultas conceditur deferendi Biretum cum quatuor apicibus, eodem 
Bireto uti? 

Il. An iste, contradicente capitulo punctationi distributionum obnoxius evadat, 
etiam si quadraginta ab hinc annis iam defunctus alius Sacerdos in eadem Ecclesia 
usus fuerit tali facultate, et nemo contradixerit? 

Sacra eadem Congregatio ad Vaticanum subsignata die coadunata in Ordinario 
Coetu, referente me subscripto secretario, propositis Dubiis occurrens rescribendum 
censuit: Negative in omnibus, nimirum nec uti posse in Ecclesiasticis functionibus 
tali Bireto, nec amittere distributiones, siquidem Biretum non est Chorale indumen- 
tum. Die 7 Decembris 1844. 

biretum formae ordinariae ac coloris violacei cum flosculo et 
funiculis eiusdem coloris, iuxta privilegium a Sanctissimo Do- 
mino Nostro Leone Papa XIII indistincte omnibus Episcopis 
concessum. 

Ad IX. Affirmative et servetur Decretum Gnesnen, et Posna- 
nien. 20 Martii 1869 (1). 

Atque ita rescripsit. Die 6 Septembris 1895. 


L. M. CARD. PAROCCHI 


ALOISIUS TRIPEPI Secret. 


URBIS ET ORBIS. Decretum quoad Missas sanctorum ex indulto concessas 
nonnullis Ordinibus regularibus. 


Quod Benedictus XIV diserte docet Op. de Beat, et Can. 
Lib. IV. part. Il. C. Il. n. 5, Missas nempe in honorem Bea- 
torum, vel etiam Sanctorum nonnullis Ordinibus Regularibus, 
ex indulto concessas, ab aliis Presbyteris sive Saecularibus, sive 
Regularibus, celebrari non posse; Sacrorum Rituum Congre- 
gatio iampridem declaraverat, ac postea quampluribus particu- 
laribus seu generalibus Decretis retinuit confirmavitque. 

Cum nihilominus eodem Benedicto XIV fatente, incongruum 
videretur, ut exteri Sacerdotes ad Regularium Ecclesias, die 
pro festo statuta, confluentes, aliam celebrarent Missam ab illa, 
iisdem Regularibus concessa; hinc factum est, ut Summi Pon- 
tifices, in ipso Beatificationis Brevi, Indultum pro Regularibus 
datum, ad omnes et singulos Sacerdotes in praefatis Ecclesiis 
celebrantes extenderent. 

Id autem progressu temporis consultius ac prope necessa- 
rium iudicatum est, cum novae pluresque Missae, iisdem Re- 
gularibus, seu etiam permultis particularibus Ecclesiis, quum 
Sanctorum, tum Beatorum indultae sint; ne videlicet, latae super 
celebratione Missarum leges, aut confusionem aut facilem trans- 
gressionem paterentur; nisi et forte earundem observantia fere 
impossibilis fieret. 


Quae quidem omnia cum pluries, ac praesertim in una RARo- 


mana Dubiorum, in conventu habito die 23 Augusti 1890, per- 


ii) Adest relatum Vol. XII, 57. 

pensa fuissent; Sacra Rituum Congregatio, dilata resolutione, 
decrevit, ut ad omnem difficultatem penitus amputandam, certae 
normae hac in re universis Sacerdotibus in singulis casibus 
constituerentur. Idcirco in Ordinariis Comitiis ad Vaticanum sub- 
signata die habitis, hanc generalem regulam ab omnibus ser- 
vandam constituit : 

Omnes et singuli Sacerdotes, tam Saeculares, quam Regu- 
lares, ad Ecclesiam confluentes, vel ad Oratorium publicum, 
Missas, quum Sanctorum, tum Beatorum, etsi Regularium pro- 
prias, omnino celebrent Officio eiusdem Ecclesiae vel Oratorii 
conformes, sive illae in Romano, sive in Regularium Missali 
contineantur : exclusis tamen peculiaribus ritibus Ordinum 
propriis. 

Si vero in dicta Ecclesia, vel Oratorio, Officio ritus duplici 
inferioris agatur, unicuique ex Celebrantibus liberum sit Missam 
de requie peragere, vel votivam, vel etiam de occurrenti feria ; 
lis tamen exceptis diebus, in quibus praefatas Missas Rubricae 
Missalis Romani, vel S. R. C. Decreta prohibent. 

Super quibus omnibus facta postmodum Sanctissimo Do- 
mino Nostro LEONI PAPAE XIII per me subscriptum Cardinalem 
Praefectum relatione, Sanctitas Sua sententiam eiusdem Sacrae 
Congregationis ratam habuit et confirmavit; Rescripta seu De- 
creta, tum particularia tum etiam generalia, in contrarium fa- 
cientia, suprema auctoritate sua penitus abrogando. 

Die 9 mensis Decembris anno 1895. 


C. CARD. ALOISI-MASELLA 5S. R. C. Praefectus. 


ALOISIUS TRIPEPI S. R. C. Secretarius. 


LINGONEN. jDubium quoad officium voti vu m. 


R. D. Alph. Mart. Larne, Episcopus Lingonensis, humiliter 
petiit, ut S. R. C. sequentia dubia enodare dignaretur, nimirum: 

Utrum officia votiva concurrentia cum aliquo festo primario 
eiusdem ritus: et, vice versa, an festum primarium concurrens 
cum officiis votivis, dimidient Vesperas? 

Et S. C, exquisito voto alterius ex Apóstol. Caeremoniarum 

Magistris, reque mature perpensa, respondendum censuit: 7o- 
tum de festo primario eum commemoratione | officii votivi 
Ita rescripsit 23 Aug. 1895. 


C. CARD. ALOISI-MASELLA, S. R. C. Praefectus. 


ALOISIUS TRIPEPI 5S. R. C. Secretarius. 


DUBIUM quoad litanias Sanctissimi Cordis lesu. 


A Sacra Rituum Congregatione expetitum fuit, utrum Li- 
taniae SS. Cordis Iesu, quae per Decretum JPinerolien., quod 
circumfertur, quamvis a Sancta Sede approbatae non fuerint, 
permissae dicuntur, saltem extra functiones stricte liturgicas'* 
recitari aut cantari possint in Ecclesiis vel Oratoriis publicis? 

Eadem vero Sacra Rituum Congregatio ad relationem in- 
frascripti Secretarii, re mature perpensa, respondendum censuit: 
Negative ; et cuilibet Decreto contrario derogatum esse per sub- 
sequens Generale Decretum, datum die 6 Martii. 1894, quo pro- 
hibentur | Litaniae quaecumque, | nisi extent in Breviario aut 
in recentioribus editionibus Ritualis Romani, ab Apostolica Sede 
approbatis » (1). Atque ita servari mandavit. Die 28 Novem- 
bris 1895. 


CAL CARD. ALOISI-MASELLA 5S. R. C. Praefectus. 


ALOISIUS TRIPEPI S. R. C. Secretarius. 


GRAVIORA MONITA quoad aperitionem s. Tabernaculi, quoad communionem fidelibus 
impertiendam, et quoad reliquias Beatorum in publicis supplicationibus defe- 


rendas. 


Il. In quadam Ephemeride gallica legitur, Sacerdotem posse 
pro sua privata devotione sacrum Tabernaculum aperire, pro 
Sacramenti adoratione, preces ad libitum fundere, ac deinde 
illud claudere: Idque dicitur legitime inferri a quibusdam S. R. 
Congregationis Decretis. Nomine et auctoritate Sacri Tribunalis 


(1) Recole Vol. XXVII, 439. 

Rituum, omnes lectores nostros certiores facimus, quod Ephe- 
meris gallica vulgavit, esse simpliciter falsum, et illationem esse 
prorsus illegitimam. Expositio privata differt a solemni, quod 
ila flt cum pixide, ista cum Ostensorio; sed utraque instituta 
est ad bonum publicum, nullo pacto privatae personae- 

II. In alia legitur, Communionem fidelibus non posse im- 
pertiri sine gravissima causa, neque immediate ante, neque 
immediate post Missam; et adducitur ad rem recentius quod- 
dam S. R. Congregationis Decretum. Eodem nomine eademque 
auctoritate declaramus, et simpliciter falsum quod asseritur, et 
apocryphum, si extet, Decretum, quod in genere nominatur, 
sed non affertur. Ad rem valeat sequens declaratio nobis data 
die 28 Novembris 1895: 

« Nullum extat decretum S. R. Congregationis quod prohi- 
beat Communionem fidelium ante vel post missam; et tum 
Director Ephemeridum liturgicarum, tum . Director Analect.  Ee- 
clesiastic. curent, ut huiusmodi resolutio lectoribus innotescat ». 


PHILIPPUS DI FAVA Substitutus S. R. C. 


Communio fidelium immediate post Missam permittitur ex 
Ritualis Rubrica, uti Sacerdotes norunt; ex rationabili quidem 
causa, ait Rituale, sed haec, temporum nostrorum conditione 
perpensa, facile adest, semperque generaliter adesse censendum 
est, quando communio petitur. Posse etiam immediate ante 
Missam communionem distribui indubium est, eadem ut supra 
extante causa, eodemque, ut diximus, modo intellecta, quamvis 
Rituale de hoc sileat. lta fert communis et laudabilis praxis 
Urbis: hic est Ecclesiae sensus: hoc omnino tenendum, atque 
ità se gerendum. 

III. Nomine tandem et auctoritate eiusdem S. R. Congíiis, 
omnium in memoriam redigimus, Reliquias quascumque et 
Corpora Beatorum non posse in publicis supplicationibus de- 
ferri, uti deferri possunt Reliquiae et Corpora Sanctorum. 

Haec prohibitio sua gravitate pollet, legemque infringere, 
toties per Decreta seu particularia, seu generalia et a Summis 
Pontificibus confirmata, nemini licet. 

BREVE SS. D. N. Leonis Xiii. quo approbantur Constitutiones 
Congregationis a SS. Sacramento. 


Aegritudini animi Nostri ex tot tantisque Ecclesiae acerbita- 
tibus conceptae levamento est sane non mediocri pietas catho- 
licorum hominum, qui Deum Redemptorem maledictis injuriisque 
violatimi et lacessitum assiduis supplicationibus piisque operibus 
student humano generi placare et propitiare. Consolatur enim 
Nos, et in spem melioris aevi adducit quod Spiritus precum 
effundatur super Domum David, et super habitatores Jerusalem; 
quod non minor sit in propugnatoribus catholici nominis recte 
factorum laus, quam in oppugnatoribus nequitia operum: quod 
demum ubi Ecclesiae Matri filii perduelles et impii afflictionis 
et moeroris causam dederint, non desint filii amantes et studiosi 
qui ei consolationem offerant et reparationem. Et revera notum 
satis est, hoc medium cursum tenente saeculo aliquantoque 
serius, nonnullos in Gallia infestissimos religionis hostes extitisse, 
qui divina Jesu Christi reprobata natura, Sacramenti Augusti, 
quo nihil est hominibus salutarius, elevasse fidem, et myste- 
rium réfutasse. Adversus hos viri praestantes virtute, proposito 
sancti in societatem coiverunt, cui nomen est inditum Congre- 
gatio Sanctissimi Sacramenti. Hujusmodi Institutum Lutetiae 
Parisiorum, auctore et patre legifero Petro Juliano Eymard, exi- 
gui instar seminis exortum est, deinde secundo Dei numine, 
auspicisque Decessoris Nostri fel. rec. Pii PP. IX celeriter visum 
est in utilem atque uberem segetem adolescere. Congregatio, 
tanquam hostia piacularis Deo devota, finem habet sibi propo- 
situm salutarem et sanctum, quem multiplici ratione assequi 
connititur, praecipua vero adoratione perpetua Augusti Sacra- 
menti e tentorio sublimis, quacum gratiarum actio, propitiatio, 
atque impetratio recte coniungitur. Quid enim rectius quam ut 
homines summam Dei maiestatem humili et demisso animo, ut 
infirmi et mortalis par est, colant et venerentur? Aequum autem 
est, ut maximorum beneficiorum, quae adeo acceperunt, quae- 
que accepturi sunt, memores extent, et de iis gratias agant, gra- 
tumque animum  profiteantur; ut fratribus suis aberrantibus 

atque erroribus obcoecatis Deum placent ac propitium reddant, 
ilisque ab eo veniam exorent; ut denique omnia impetrent 
quae ad aeternam animarum salutem non solum necessaria 
sunt, sed etiam utilia atque opportuna. Illud autem Congrega- 
tioni est propositi in adoratione perpetua sociam ac participem 
implorare magnam Virginem Dei Matrem, qua siquidem nemo 
scit vel potest maiori Caritate in Jesum effundi: Sacerdotes 
saeculares interdum in Congregationis dioetas velut in solitu- 
dinem sacri recessus invitare, eosque ad cultum Sacramenti 
Augusti propagandum excitare, pueros ad mysteria Euchari- 
stica ex religionis disciplina erudire: in Asceteriis, in Paroeciis, 
in pubblicis privatisque templis infiammare animos, permovere 
voluntates ad Sacram Synaxim frequenter celebrandam, ad 
Sacramentum divini amoris crebro usurpandum: denique quid- 
quid vel ex scientiis humanis, vel ex liberalibus artibus ad pro- 
vehendum SSmi Sacramentii cultum aliquo modo valent, con- 
ferre diligenter ut propositum adimpleatur. Cuius rei causa 
statuta vel regulae Congregationi datae sunt, quarum prima 
verba «haec minima Sanctae Matris Ecclesiae Familia» postrema 
vero « in quo reperit et reliquit domum » et quarum exemplar 
in tabulario Secretariae Nostrae Brevium asservari jussimus. 
Quum autem talis sit Congregationis finis, tales ut hunc adipi- 
scantur rationes et media, facile intelligi potest qui spiritus afilet 
sodalium animis, spiritus nimirum amoris, humilitatis qua se- 
metipsos abnegent absque sui proprio, veritatis, simplicitatis, 
observantiae, non solum erga Nos et hanc Apostolicam Sedem, 
verum etiam erga Religionis Antistites et Moderatores Congre- 
gationis. Quibus omnibus e rebus cum nuper Corrector summus 
Congregationis SSmi Sacramenti supplices ad Nos preces ad- 
movent, ut quemadmodum Decessor Noster recol. mem. Pius 
PP. IX dictam Congregationem ad tempus probavit, ita et Nos 
eam confirmare ejusque statuta et regulas sancire velimus. 
Nos qui nihil optare magis atque in votis habere solemus, 
quam ut Sacramentum Eucharistiae majus in dies singulos apud 
populos Christianos incrementum capiat, huiusmodi preces beni- 
gne excipientes Congregationem SSmi Sacramenti probamus, con- 
firmamus in perpetuum, et rata omnia habemus, quaecumque 
memoratus Decessor Noster de illa ad tempus sancivit et com- 
probavit. Decernentes has Nostras litteras firmas, validas et 
efficaces existere et fore, suosque plenarios et integros effectus 

sortiri et obtinere, illisque ad quos spectat et in posterum spe- 
ctare poterit in omnibus et per omnia plenissime suffragari, 
sicque in praemissis per quoscumque Judices Ordinarios et 
Delegatos judicari et definiri debere atque irritum et inane si 
secus super his a quoquam quavis auctoritate scienter vel igno- 
ranter, contigerit attentari. Non obstantibus Constitutionibus et 
Ordinationibus Apostolicis ceterisque contrariis quibuscumque. 
Datum Romae apud Sanctum Petrum sub annulo Piscatoris 
die XII Augusti MDCCCXCVY, Pontificatus Nostri Anno Decimo 
Octavo. 


C. CARD. DE. RUGGIERO 
L $ S. 

Feria VI, die 6 Decembris 1895. 


Sacra Congregatio | Eminentissimorum | ac. Reverendlssimorum 
Sanctae Romanae Ecclesiae Cardinalium a SANCTISSIMO | DO- 
MINO NOSTRO |LEONE PAPA XIII Sanctaque Sede | Apo- 
stolica Indici librorum pravae | doctrinae, | eorumdemque | proscri- 
ptioni, expurgationi ac per miss ioni in universa christiana Republica 
praepositorum et delegatorum, | die 14 lunii 1895, damnavit et 
damnat, proscripsit proscribitque, vel alias damnata atque proscri- 
pta in Indicem librorum prohibitorum | referri mandavit et mandat 
quae sequuntur Opera : 


Il Papa-Re at Tribunale di Cristo e dei Santi — Pubblicato 
dal Padre Girolamo da Montefalco dell' Ordine dei Predicatori (emen- 
tito nomine) — Roma — Tipografia Elzeviriana — 20 Settemb. 1895. 
Tamquam praedamnatum ex Regulis Indicis. 

Giovanni Bovio — // Millennio — Tre atti con prefazione — 
10? Migliaio, 1895 — Napoli — Edizione del Periodico PFortunio, 
24 Egiziaca a Pizzofalcone. 

La Cité Moderne — Métaphysique de la Sociologie — par Jean 
Izoulet, ancien éléve de l'École normale Supérieure, Docteur en let- 
tres, Professeur agrégé de philosophie au Licée Conclorcet - París - 
ancienne librairie Germer Bailliére et C." — Felix Alean, Éditeur 
108 Boulevard Saint-Germain — 1894 —. 

Eaposo Americo — Névrose Mystica — Aprecóes sobra a origen 


do culto prestadoao Coragao de Jesus. -— Domingos de Magalháes 
Editor, 54 Rua do Ouvidor, Libraria moderna, Rio de Ianéiro 1895. 
— Tamquam praedamnatum. 

J. Jesupret fils ; Auctor operis. —  Catholicisme et Spiritisme 


Paris à la librairie des Sciences Psychologiques rue Chabanais 1.-1891 
— Probib. Decr. 7 Aprilis 1892 — laudabiliter se subiecit et opus 
reprobami. 

Auctor Operum — Documenta quaedam Sacrae Scripturae cum 
doctrina Sanctae Hildegardis de rationalitate (NW. Migne 888, D. 
et Pitra 249, III, 511. A. B. C. D.) et de antiquo dierum. — Com- 
posita cura et studio Sac. Augustini Damoiseau— Oenova, Tipo- 
grafia R. Istituto Sordomuti, 1894. 

— Piccolo Vangelo — Deus charitas est — ossia raccolta di 
diversi scritti spirituali intorno alla vita dell' amore — Genova, 
Tipografia del R. Istituto Sordomuti, 1894. — Proliib. Decr. 14 Pu- 
nii 1895 — laudabiliter se subiecit, et opera reprobavit. 


Itaque nemo cuiuscumque gradus et conditionis praedicta, Opera 
damnata atque proscripta, quocumque loco et quocumque idiomate, 
aut in posterum edere, aut edita legere vel retinere audeat, sed 
locorum | Ordinariis, | aut haeretica | pravitatis | Inquisitoribus ea 
tradere teneatur, sub poenis in Indice librorum vetitorum indictis. 

Quibus SANCTISSIMO DOMINO NOSTRO LEONI 
PAPAE XIII per me infrascriptam S. I. C. a Secretis relatis, 
SANCTITAS SUA Decretum probavit, et promulgari praecepit. 
In quorum fidem etc. 

Datum Romae die 6 Decembris 1695. 


f SERAPHINUS CARD. VANNUTELLI 


EPISCOPUS TUSCULANUS PRAEFECTUS. 
Fr. MARCOLINUS CICOGNANI, PROC. GEN. O. P. a Secretis. 
Loco ifc Sigilli. 


Die 9 Decembris 1895. Ego infrascriptus Mag. Cursorum  te- 
stor supradictum Decretum | qffixum | et publicatum fuisse in Urbe. 


Vincentius Benaglia Mag. Cur s. 

EXHIBENS ACTA SEDIS APOST.; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERIDUM 
MODERATOREM. 


Litt. Apost. Bened. PP. XIV. 22 Aug. 1741 (ad omnes Epp.). 
Quoad observantiam ieiunii. 


In suprema universali Ecclesiae procuratione, meritis licet impa- 
ribus, per ineffabilem divinae bonitatis abundantiam ut orthodoxae fidei 
assertores, sic etiam Ecclesiasticae disciplinae custodes ac vindices con- 
stituti, quadragesimale praesertim ieiunium, quod inter praecipua ortho- 
doxae disciplinae capita, semper et ubique ab ipso Ecclesiae exordio 
numeratum esse nemo ex catholicis inficiatur, ab hodierna ieiunandum 
corruptela vindicare, et in pristinam, quantum, benedicente Domino, 
fieri posset, observantiam revocare cupientes, per alias nostras in simili 
forma Brevis literas ad Fraternitates vestras die X X X proxime elapsi 
mensis Maii currentis anni datas, eximium Fraternitatum Vestrarum zelum 
excitandum curavimus, ut adlaborare studeretis, ne hac in parte et opta- 
tum Apostolicae nostrae sollicitudinis angoribus levamen, et salutare 
abolendae Sacratissimi ieiunii corruptelae remedium deesset. Quoniam 
autem paternae pontificiae caritatis, quae novit imbecillitates infirmorum 
sustinere, atque etiam cum infirmantibus infirmari, non immemores, 
quemadmodum a ieiunio aliquando legitima causa, aut gravissima ur- 
gentique necessitate exigente dispensandum esse apostolica benigni- 
tate censuimus; ita inter caetera praescripsimus unicam comestionem 
servandam, et licitas atque interdictas epulas minime esse apponendas. 
Hinc factum esse accepimus, quod non defuerint qui per humanas et 
hominibus a christiana poenitentia abhorrentibus dumtaxat dignas illa- 
tiones, sibi aliisque persuadeant, unicam potissimum comestionem ser- 
vari, atque epulas licitas et interdictas minime apponere debere cum 
multitudini quidem indiscriminatim ob urgentem gravissimamque ne- 
cessitatem, non vero singulis ob legitimam causam et utriusque medici 
consilio dispensatur. Quam sane persuasionem a sententia nostra alienam, 
ut ex omnium animis penitus evellamus, Nos quibuscumque, quacum- 
que occasione, sive multitudini indiscriminatim ob urgentem gravis- 
simamque necessitatem, sive singulis ob legitimam causam et de utrius- 

que medici consilio, dummodo nulla certa et periculosa affectae vale- 
tudinis ratio intercedat, et aliter fieri necessario exigat, in Quadragesimae, 
aliisque anni temporibus, et diebus, quibus carnium, ovorum, et laeti- 
ciniorum esus est prohibitus, dispensan contigerit, ab omnibus omnino, 
nemine excepto, unicam comestionem servandam, et licitas atque in- 
terdictas epulas minime esse apponendas, tenore praesentium declaramus 
et edicimus ; quemadmodum per singulas nostras in pari forma Brevis 
literas, singulis utriusque sexus Christifidelibus, ob corporis infirmitates, 
quibus obnoxii reperiuntur, in sacratissima Quadragesima, aliisque ie- 
iunio consecratis diebus vescendi prohibitis licentiam dantes, unicuique 
expresse praescribimus atque praecipimus. Eapropter Fraternitates Ve- 
stras rogamus, atque in Domino obsecramus, ut populos vestrae curae 
commissos ad tam opportunum sanandis vulneribus, quibus per huma- 
nam infirmitatem quisque sauciatur, sanctissimi ieiunii remedium  ala- 
criter adhibendum exhortantes, sedulo ac paterne moneatis, rem agi 
non quidem exiguam, sed longe gravissimam de observando sustinen- 
doque ieiunio, purificandis animis corporibusque salutari. In spem igitur 
illos erigite coelestium praemiorum, quibus assequendis non sunt con- 
dignae passiones huius temporis; imo leve ac momentaneum non tri- 
bulationis, sed modicae abstinentiae nostrae incommodum magnum glo- 
riae pondus operatur in coelis. Ab omnibus se abstinent qui in agone 
contendunt, ut corruptibilem coronam accipiant ; pudeat tam imbelles 
ac delicatus christianae militiae milites refugientes a consortio Crucis 
Christi, qui coronam legitime certantibus propositam sperare praecipit 
incorruptam; ad cuius auspicium et pignus Fraternitatibus Vestris Apo- 


stolicam benedictionem etc. 


Ex Litt. Ap. Bened. PP. XIV. 8 Iulii 1744 — (ad Archiep. Composteli.). 
Dubia quoad ieiunium. 


Eximia paterna caritate complectimur adeo observantissimos Ro- 
manae Sedis Hispanos, tantique fecimus obsecrationes tuas, ut occurrere 
anxietati vestrae libenter adiecerimus animum, et Nos ipsi quaestiones 
abs te propositas dirimendas constituerimus. Sic autem se habent : — 

1. Utrum quae in antedictis nostris Uteris in forma Brevis de unica 
comestione, et de epulis non permiscendis praescribuntur, (1) sub gravi 
etiam praecepto prohibeantur. — Respondemus : Concedentes facultatem 


(1) Recole litteras praecedentes. 

vescendi carnibus tempore vetito, sub gravi teneri easdem facultates 
non aliter dare quam gemmis his adiectis conditionibus, videlicet unicae 
in diem comestionis, et non permiscendarum epularum. Eos vero qui 
huiusmodi facultatibus utuntur, sub gravi ad binas ipsas conditiones 
implendas obligari. 

2. An ii quibus concessum est vesci carnibus possint in vesper- 
tina  refectiuncula ea quantitate — carnis — vesci, quae  ieiunantibus | per- 
mittitur. — Respondemus : Non licere, sed opus habere eo cibo, eaque 
uti portione, quibus utuntur homines ieiunantes rectae meticulosae con- 
scientiae. 

3. An qui ieiunii tempore vesci carnibus permittuntur et unica 


comestione uti | debent, horam ieiunantibus | praescriptam | servare | opus 


habeant. —  Edicimus, observandam iis esse. 
4. Quaenam sint epulae  licitae, | quae | vetantur cum interdictis 
coniungi. — Respondemus : Epulas licitas pro iis quibus permissum est 


carnes comedere, esse carnes ipsas ; epulas interdictas esse pisces, 
ideoque utrumque simul adhiberi non posse. Piscibus tamen edendis 
non interdicuntur ii, quibus datur tantum facultas adhibendi ova et 
lacticinia. 

5. An praescriptum de utroque | epularum | genere | non  miscendo, 
dies | quoque | dominicos |. quadragesimales | complectatur. | — . Affirmatur 
complecti. 

6. Utrum haec lex ad eos quoque pertineat qui ex Bulla | Cruciatae 
edere possunt ova et lacticinia. — Rescribimus: Nihil in praenunciatis 
nostris Ap. Uteris statutum esse quod respiciat gratiosum Cruciatae 
Diploma. Quare qui eo gaudent, illius tenorem stricte et considerate 
perpendant, ex eiusque sententia se gerant. Caveant autem ne inani 
quapiam excusatione esse solutos esse arbitrentur praescriptis ibi le- 
gibus. 

7. Utrum memorata duo praecepta urgeant | extra Quadragesi- 
mali. — Respondetur : Urgere extra Quadragesimam utrumque praece- 
ptum ; illud scilicet unicae comestionis, cum reliquis legibus in se- 
cundo et tertio ad haec postulata responso expressis; et alterum non 
permiscendi epulas licitas cum interdictis, ut in quarto postulato defi- 
nitum est. 


S. C. S. Officii 27 Maii 1671. — De cibis vetitis vescendis apud heros acatholicos. 


In dioecesi Sylvaeducensi plerique rustici et mecanici tenuioris 
fortunae (sunt), et tamen ad gravium onerum solutionem compelluntur. 

Hinc ut media acquirant oneribus istis et victui opportuna, multa millia 
utrisque sexus quotannis in Hollandiam, Angliam aliaque loca profici- 
scuntur, et operam suam locant talibus, etiam dominis et heris, qui 
diebus ieiuniis Teneris et Sabbati solummodo v*vetitos cibos apponi si- 
nunt, iisque operarii catholici in defectu aliorum vescuntur. Quaeritur 
an licite? 

R. Si domini seu heri cibos illos parant servis catholicis eosque 
adigunt ad illos comedendos in contemptum catholicismi, neque cum 
protestatione est licitum de illis comedere. Si vero non in contem- 
ptum catholicismi, sed ratione oeconomiae domini id faciant, et alii 
cibi non suppetant, in ea necessitate possunt servi et vetitis cum pro- 
testatione comedere ; et hoc dummodo non inveniant alios dominos qui 
sinant illos servare Ecclesiae praecepta. 


S. C. S. Officii 13 Martii 1727. 
Dubia circa Graecos Romae degentes quoad carnes Sabbato comedendas. 


l. An liceat graecis Romae degentibus (saltem ob evitandum scan- 
dalum) comedere carnes die Sabbati. 

2. An liceat graecis habere latinos in suum servitium, et die Sab- 
bati dare eis carnes edendas. 

3. An liceat graecis praefata die pueris et iuvenibus latinis, qui 
eorum servitio non sunt addicti, exhibere carnes edendas. 

R. Ad 1. Non licere, et servetur Instructio Clementis VIII, in qua 
sic habetur : « Tolerandus est apud graecos usus carnium die Sabbati, 
» ubi sine scandalo fieri potest, in locis tamen ipsorum, et inter eos 
» tantum ». 

Ad 2. et 3. Latinos famulos graecorum teneri ritum latinum ser- 
vare, et ideo peccant graeci apponere famulis cibos vetitos tempore, quo 
ab ilis debent abstinere. 


S. C. S. Officii 23 Martii 1656 — Miss. Sin. 
Dubium quoad ius positivum intimandum novis christianis. 


Utrum missionarii novis christianis, quamprimum baptizantur, de- 
beant intimare ius positivum, tamquam obligatorium sub peccato mortali, 
quantum ad ieiunia, festa servare, et confiteri semel in anno, ac com- 
municare. 

... Circa festa, Confessionem et Communionem dubitandi ratio est, 
quia maxima christianorum pars laborare debet, ut victum lucretur, et 
saepe coguntur christiani ab infidelibus Praefectis, festis diebus, subire 
varios labores. Ipsi Praefecti christiani tribunalia frequentare debent etiam 
diebus qui apud nos festi sunt, sub poena privationis officii. Missionarii 
sunt pauci numero, Regnum est vastissimum ; ideo quamplures chri- 
stiani Missam audire diebus festis, confiteri semel in anno et commu- 
nicare non possunt. 

R. Sacra Congregatio, iuxla ea quae superius proposita sunt, cen- 
suit, ius positivum ecclesiasticum, quoad ieiunia, observationem festo- 
rum, sacramentalem Confessionem et Communionem semel in anno, esse 
a missionariis sinensibus christianis notificandum, ut obligatorium sub 
peccato mortali ; posse tamen simul explicare causas propter quas ex- 
cusatur fideles ab observatione praeceptorum. Si SSmo placuerit, posse 
concedi missionariis facultatem dispensandi in casibus particularibus tan- 
tum, eorum arbitrio. — SSmus approbavit. 


S. C. de Prop. Fide — C. P. pro Sin. 31 Ian. 1796 — Vic. Ap. Sutchuen. 
Quoad Missae auditionem. 


An fideles teneantur sacrificio Missae assistere diebus Dominicis et 
festis, in quibus vacare possunt operibus servilibus. 

R. Affirmative, ex responso S. Off. die 13 Iulii 1769 et S. Cong. Prop. 
13 Ian. 1794. 

Verum cum ea sit certarum regionum asperitas et solitudo, ut ad 
loca, in quibus sacra celebrantur, nonnisi via longa et saepe deterrima 
ex dissitis aliis locis perveniri queat, atque ideo vel ipso itinere con- 
ficiendo vix satis temporis reliqui esset ad obeunda opera servilia quae 
permittitur, consulendum SSmo pro venia Vicariis Apostolicis facienda 
dispensandi nomine S. Sedis per seipsos aliosve subdelegatos ab obli- 
gatione audiendae Missae diebus festis, quibus opera servilia permit- 
tuntur, cum id, spectato regionum situ et incolarum necessitatibus ex- 
pedire in Domino videbitur. — Sanctitas Sua dignata est benigne annuere. 

S. C. S. Officii 30 Ian. 1765 — Miss. Hu-Guang. 
Quoad dispensationem a ieiunio. 


Necessarium videtur, ut christiani earum Missionum dispensentur a 
carnium abstinentia pro die ultima exeuntis anni sinici atque etiam pro 
duabus primis novi anni subsequentis, posito quod huiusmodi dies in- 
cidant in Quadragesimam, vel sextam feriam, vel sabbatum ; pro qua 
dispensatione obtinenda has afferunt rationes, nempe, quod praedictae 
dies solemniores sunt apud Sinas, quod iis recurrentibus non magis 
facile est abstinere a carnibus quam apud nos feria III. ante diem Ci- 
nerum, et quod si christiani soli, tanto infidelium numero immixti, ab 
esu carnium abstineant, magnum sibi odium ac molestiam sint com- 
paratur!. 

R. Negative, et detur decretum anni 1760 (1). 


S. C. S. Officii 12 Iulii 1770 — Vic. Ap. Fokien. 
De dispensatione Sinensium a ieiunio. 


Cum sequenti anno secunda dies lunae primae sinensis incidat in 
diem Cineris, ortum est dubium inter istos Patres Missionarios, et ab 
ipsis interrogatus sum: An sinenses illo die teneantur ieiunare et a 
carnibus abstinere? Cum autem videam in kalendario perpetuo, facto 
et characteribus sinensibus impressioni mandato a missionariis antiquis, 
hanc notam: Quod si prima luna sinensis inciderit | intra ^ Quadrage- 
simam, non obligantur sinenses a carnibus abstinere, nec ieiunare ul- 
tima die ultimae lunae et duabus primae lunae, infero hanc consuetu- 
dinem esse in hoc imperio approbatam et publicatam a missionariis 
antiquis ; quod quidem kalendarium multi sinenses prae manibus ha- 
bent, üt sciant qualibet die de quo Sancto celebrat S. Mater Ecclesia. 
Non ausus sum contra hanc consuetudinem respondere, pro sequentibus 
annis supplico ut S. C. dignetur respondere, an reprobanda et eradi- 
canda sit talis consuetudo vel toleranda ; et si reprobanda est, dignetur 
ad nos mittere reprobationis decretum. 

R. Dentur decreta alias edita, et scribatur Vicariis Apostolicis utrius- 
que Tunkini, necnon Vicario Apostolico Fokiensi, ut incumbant execu- 
tioni eorumdem decretorum, et certiorem reddant S. C. an in eadem 
executione procuranda proficiant. Curent praeterea ut a kalendario de- 
leatur nota quae in eo legitur, videlicet primis tribus diebus novi anni 
dispensatos esse Christifideles ab abstinentia a carnibus, si iidem dies 
in Quadragesimam incidant. 


(1) Adest pag. 322. 
Acta, Tom. XXVIII, fase. OCCXXX. 21 

S. C. S. Officii II Ianuar. 1888 — Ep. Vizagapatamen. 
Dubium quoad auditionem Missae a Neophytis. 


Cum magna sit repugnantia feminarum superiorum tribuum (caste) 
comparendi coram europaeis, vel sub eodem tecto commorandi cum 
personis inferiorum tribuum, quo fit ut neophytae nostrae saepe aut 
graviter irrideantur, aut etiam a recipiendo baptismo avertantur : quae- 
ritur utrum Episcopus eas nihilominus excitare debeat, quemadmodum 
adhuc fecit, ut assidue divinis officiis adsint: an debeat potius petere 
a S. C. ut eas interim ab hac adsistentia dispenset. 

R. Neophytas huiusmodi monendas esse de praecepto ecclesiastico 
circa auditionem Sacri ceteraque hominis christiani officia fideliter adim- 
plenda, ita tamen ut, circa modum adimplendi, morum et institutorum 


gentis prudens ratio habeatur. 


S. C. S. Officii 28 Febr. 1760 — Vic. Ap. Tunk. Occid. et Provinc. Tunk. Orient. 
Quoad ieiunium. 


In Regno Tunkini, antiqua ab omni retro memoria, traditio est 
privilegium his neophytis ab Apostolica Sede pro tribus primis anni 
novi diebus, in quamcumque diem, sive abstinentiae, sive ieiunii incide- 
rint, fuisse concessum, ut carnibus vesci possent, ne caderent in offensam 
eorum quos his diebus reverentiae aut urbanitatis gratia, visitare tenen- 
tur, si oblatis cibis uti recusarent. Huius quidem concessionis nullum 
nunc in hac Missione transumptum reperitur, sed immemorialis posses- 
sio tituli sufficientis locum tenere videtur.... Humillime recurrimus ad 
S. Cong. supplicantes edoceri an revera extet supradictum privilegium 
hisce neophytis pro tribus primis anni novi diebus a S. Sede conces- 
sum ; casu vero quo non extet, enixissime supplicamus pro impetra- 
tione talis privilegii, ad vitandum periculum violandi praecepti eccle- 
siastici, cui ineluctabiliter exponuntur christiani in toto hoc Regno, 
exceptis forte aliquot pagis qui, Deo miserante, toti fidem christianam 
sunt amplexati. 

R. Privilegium (de quo quaeritur) non extare, nec esse generaliter 
concedendum; sed quoad abstinentiam a carnibus servandum esse de- 
cretum anni 1663 oratoribus prout iacet transmittendum ; quo vero ad 
ieiunium citra abstinentiam a carnibus, teneri neophytos, si primi dies 
anni annamitici inciderint in feriam sextam, vel aliam diem qua nullo 
privilegio apostolico a ieiunii lege eximuntur. 

dissidentium cum Ecclesia fovendam. 


Optatissimae in una fide reconciliationis earum gentium, 
quae a romana Ecclesia matre non uno tempore, nec una de 
causa secesserunt, nova quodammodo Nos ponere initia et plena 
caritatis admovere invitamenta, iam inde ab apostolica epistola 
Praeclara, studiose contendimus. — Ad rem quidem eam su- 
mus aggressi, quae, ut alias monuimus, diuturni sit laboriosique 
operis, eademque utilitatis non ita proxime eventurae. At vero, 
praeter summam divinae opis fiduciam, qua maxime sustenta- 
ntur, optima quaeque sunt Nobis adiumenta in id quaesita; in 
primisque visum est pro gravitate et amplitudine causae op- 
portunum, aliquot ex Dilectis Filiis Nostris S. R. E. Cardinalibus 
in communionem consiliorum adsciscere. Tales reapse institu- 
tas apud Nos congressiones, principio ad rationes ecclesiarum 
orientalium spectare voluimus; placuitque propterea advocare 
et audire praesentes Venerabiles quoque Fratres, earumdem 
nationum vario ritu Patriarchas. lta factum feliciter, ut quaedam 
rerum capita sint a Nobis, edita haud multo ante constitutione 
Orientalium dignitas ecclesiarum, definita et decreta: quae, 
tametsi per se ad veterem catholicorum legitimam per Orientem 
disciplinam conservandam tuendamque propius pertinent, ae- 
que tamen unitati aliis in gentibus redintegrandae posse con- 
ducere manifestum est. — Iamvero hunc Nos primum reputan- 
tes initarum congressionum fructum, eisque continuandis probe 
intelligentes quantum praesidii ad ceteras etiam propositorum 
partes iure liceat expectari, idcirco induximus animum illud 
providere, ut huiusmodi institutum certiore quodam pacto cer- 
taque constantia, quamdiu ipsa postulaverit res, permaneat vi- 
geatque secundum vota perutile. 


Itaque sententiam Nostram litteris hisce tradentes, peculiare 
esse ac stabile Consilium, sive, uti loquuntur, Commissionem 
decernimus atque edicimus, proprio munere et cura deditam 
reconciliationi dissidentium fovendae. Ea constabit ex nonnullis 
S. R. E. Cardinalibus, quos Pontifex nominatim designet, quibus 

ipse praesit, quique coram eo statos habeant conventus.  Pri- 
mosque ex instituto nominamus: 


MIECISLAVM LEDOCHOWSKI 
BENEDICTVM MARIAM LANGENIEVX 
MARIANVM RAMPOLLA DEL TINDARO 
VINCENTIVM VANNVTELLI 

ALOISIVM GALIMBERTI 

HERIBERTVM VAVGHAN 

IOSEPHVM MARIAM GRANNIELLO 


Erunt praeterea, ut sacris in Consiliis urbanis assolet, con- 
venienti numero Consultores, item a Pontifice designandi: in 
quibus pari loco ii habebuntur quos Patriarchae catholici orien- 
tales, tamquam legatos suos in Urbe consistentes, singuli sin- 
gulos, destinaverint. Consultorum sit, doctrinam suam, pru- 
dentiam, rerum usum naviter conferre cognoscendis instruen- 
disque causis quae in deliberationem Pontificis et Cardinalium, 
quos supra diximus, deferantur: deferet autem ille ex Consul- 
toribus, cui Pontifex mandaverit eiusdem Commissionis esse ab 
actis; cui propterea licebit eis ipsis pontificiis congressionibus 
ex officio interesse. 

Haec vero consilia et decreta, quorum, exitum auspiciis 
providentissimi Dei praecipue commendamus, rata firmaque 
consistere auctoritate Nostra volumus et iubemus. 

Datum Romae apud Sanctum Petrum die xix Martii anno 
MDCCCXCY, Pontificatus Nostri decimo octavo. 


LEO PP. XIII. 

ALLOCUTIO SSmi D. N. Leonis XIII habita die 29 Novembris 1895. 


Europa omnis, suspensis expectatione ac sollicitudine, ani- 
mis, ad propiorem Orientis plagam contuetur, intestinis offen- 
sionibus et luctuosis fessam casibus. Acerbum revera dolen- 
dumque spectaculum, infecta sanguine oppida, civitates: ferro 
flammisque ingentes pervastati tractus. — Dum viri principes, 
quae eorum summa laus est, collatis invicem consiliis, modum 
cladibus et securam incolumitatem innoxiis laborant exposcere, 
Nos quidem nequaquam omittimus, quantum est in Nobis, pro 
eadem caussa nobilissima iustissimaque contendere. Videlicet 
ante hos ipsos novissimos casus, niti pro gente Armenia animo 
libentissimo studuimus, implorataque excelsi Principis auctori- 
tate, concordiam, mansuetudinem, aequitatem suasimus. Quae 
quidem consilia Nostra haud sane visa displicere. Coepta per- 
sequi, propositum est: nihil enim tam cupimus, quam ut in 
maximi imperii finibus sua cuique incolumitas, suaque iura 
omnia salva, ut oportet, et sancta sint. Interea Armenorum 
afflictis fortunis tempestivum solatium a Nobis ne deesset, 
opem ferre egenis maturavimus, quos maxime calamitas per- 
culisset. 


Nostra autem erga Ármenos studia, testimonium et fructus 
amplissimae Caritatis sunt, qua prosequitur gentes ex Oriente 
universas: quibuscum, ut probe nostis, adiumenta salutis sem- 
piternae, quaecumque in potestate sunt Ecclesiae catholicae, 
communicare quidem et volumus et conamur. Idcirco, qui No- 
biscum de fide discrepant, revocare ad concordiam, qui conve- 
niunt, devincire Nobiscum coniunctius, itemque iuvare omni ope 
atque ornare ingressi sumus. 

Hac voluntate consilioque litteras Apostolicas nuperrime 
dedimus, ex quibus facile perspiciatur, quae mens Nobis erga 
Coptos, qui animus. Nimirum cum eorum pietatem et rei ca- 
tholicae per Aegyptum explorata incrementa haberemus, instau- 
randam Hierarchiam coptico ritu, dignitatemque pro Coptis pa- 
triarchalem Sedi Alexandrinae, quam Marcus evangelista nobi- 
litavit auctor idemque pontifex, restituendum curavimus. 

Amplissimum ordinem vestrum, venerabiles fratres, sup- 
pleturis, adlegere visum est ex Italia atque Imperio Austriaco, 
ex Gallia Hispaniaque viros egregios, quos Cardinalatus honore 
hodierna die augeremus. In dignitate episcopali sunt omnes: 
lidemque gravitate et integritate morum, doctrinae laude, rerum 
usu, muneribus sapienter gestis, de re christiana, de Sede Apo- 
stolica optime meriti. Hi autem sunt ADOLFVS LVDOVICVS AL- 
BERTVS PERRAVD, Episcopus Augustodunensis, quem S. R. E. Car- 
dinalem creavimus et in pectore reservavimus anno millesimo 
octingentesimo nonagesimotertio, die decimosexto lanuarii, in 
Consistorio: 


SILVESTER SEMBRATOWICZ, Archiepiscopus Leopoliensis Ruthe- 
norum : 

FRANCISCVS SATOLLI, Archiepiscopus Tit. Naupactensis, Legatus 
Apostolicus ad foederatas Americae Septentrionalis civi- 
tates : 

IOANNES HALLER, Archiepiscopus Salisburgensis : 

ANTONIVS MARIA CASCAJARES Y AZARA, Archiepiscopus Valliso- 
letanus : 

HIERONYMVS MARIA GOTTI, Archiepiscopus Tit. Petrensis Inter- 
nuntii Apostolici munere in Brasilia functus: 

IOANNES PETRVS BOYER, Archiepiscopus Bituricensis : 

ACHILLES MANARA, Episcopus Anconitanus et Humanus : 

SALVATOR C AS AN AS Y PAG-ES, Episcopus Urgellensis: 


Quid Vobis videtur? 


Itaque auctoritate omnipotentis Dei, Sanctorum Apostolorum 
Petri et Pauli et Nostra publicamus S. R. E. Presbyterum Car- 
dinalem 


ALBERTVM LUDOVICVM ALBERTVM PERRAVD 


Insuper creamus et publicamus S. R. E. Presbyteros Car- 
dinales 


SILVESTRVM SEMBRATOWICZ 

FRANCISCVM SATOLLI 

IOANNEM HALLER 

ANTONIVM MARIAM CASCAJARES Y AZARA 

HLERONYMVM MARIAM GOTTI 
IOANNEM PETRVM BOYER 
ACHILLEM  MANARA 
SALVATOREM CASANAS Y PAGES 


Cum dispensationibus, derogationibus et clausulis neces- 
sariis et opportunis. In Nomine & Patris »& et Filii * et Spiritus 
^ Sancti. Amen. 


—— Qe, —— 


Expleta allocutione, SSmus Pater sequentes proposuit Ec- 


clesias : 


Titularem Ecclesiam Patriarchalem Antiochen. Latini ritus, vacan, per obitum 
bo. me. Vincentii Tizzani, ultimi illius Patriarchae, apud romanam curiam defuncti, 
favore R. P. D. Francisci Cassetta, Mcomediensis Archiepiscopi. 

Titularem Ecclesiam Patriarchalem Constantinopolitan. vacan, per obitum bo. me. 
Iulii Lenti, ultimi illius Patriarchae, extra romanam-curiam defuncti, favore R. P. 
D. Ioannis Baptistae Marchionis Casali del Drago, presbyteri Romani. 

Archiepiscopalem Ecclesiam Perusin., vacan, per obitum bo. me. Friderici Foschi, 
ultimi illius Archiepiscopi, extra romanam curiam defuncti, favore R. P. D. Darii 
Mattei-Gentili, Episcopi Civitatis Castelli, seu Tifernatensis. 

Metropolitanam Ecclesiam  Firman, vacan, per obitum clar. mem. Hamilcaris 
S. R. E. dum viveret Presbyteri Cardinalis Malagola, ultimi illius Archipraesulis, 
extra romanam curiam defuncti, favore R. P. D. Roberti Papiri, Antistitis Maceratensis 
ac Tolentini. 

Titularem Ecclesiam Archiepiscopalem Neocaesarien. vacan, per obitum bo. me. 
Petri Ioannis Iosephi Soubiranne, ultimi illius Archipraesulis, extra romanam curiam 
defuncti, favore R. P. D. Iosephi Schiró, Episcopi titularis Gadarensis. 

Metropolitanas Ecclesias Acheruntin. et Matheranen, invicem perpetuo canonice 
unitas, vacan, per obitum bo. me. Raphaelis de Nonno, ultimi illarum Archiepiscopi, 
extra romanam curiam defuncti, favore R. P. D. Diomedis Falconio e Minoribus 
Reformatis S/Francisci, Antistitis Laquedoniensis. 

Cathedralem Ecclesiam Senogallien. vacan, per obitum bo. me. Ignatii Bartoli, 
ultimi illius Episcopi, extra romanam curiam defuncti, favore R. P. D. Iulii Boschi, 
Episcopi Tudertini. 

Cathedralem | Ecclesiam Civitatis Castelli seu Tifernatensem, vacan, per promotio- 
nem ad Sedem Perusinam R. P. D. Darii Mattei-Gentili, favore R. P. D. Aristidis 
Golfieri, Episcopi Fabrianensis ac Malhilicensis. 

Cathedralem Ecclesiam Fabrianen. et Mathilicen. invicem perpetuo canonice uni- 
tas, vacan, per translationem ad sedem Tifernatensem R. P. D. Aristidis Golfieri, 
favore R. P. D. Luciani Gentilucci, Episcopi Faliscodunensis. 

Cathedralem Ecclesiam Tiburtin. vacan, per dimissionem a R. P. Fr. Gulielmo 
Maria d'Ambrogi, libere ac sponte in manibus Sanctitatis Suae emissam, et ab Ea- 
dem acceptam, favore R. D. Petri Monti, Presbyteri dioecesis Albanensis. Qui ex 

legitimis, catholicis, honestisque parentibus Cynthiani in dioecesi Albanensi proge- 
nies, et quadragesimum secundum aetatis suae annum supergressus, Presbyteratus 
ordine ac doctorali laurea in utroque iure dudum donatus, a Secretis prius adlectus 
Delegationis Apostolicae apud Respublicas Cbilenam, Aequatorianam, Peruvianam 
ac Bolivarensem, Romam deinde reversus, Superior Piae Domus spiritualium exer- 
citiorum vulgo nuncupatae di Ponte Rotto, atque Archipresbyter Parochus Collegiatae 
Ecclesiae SS. Celsi et Iuliani hucusque renunciatus est. 

Cathedralem Ecclesiam Montis Falisci, vacan, per translationem ad sibi invicem 
unitas Ecclesias Fabrianen. ac Mathilicen. R. P. D. Luciani Gentilucci, favore R. D. 
Dominici Rinaldi, presbyteri Reatini. Qui ex legitimis, catholicis, honestisque paren- 
tibus Reate progenitus et in quinquagesimo quinto aetatis suae anno constitutus, 
alumnis Pontificii Seminarii Pii Romae adiunctus, ibique Presbyteratus ordine ac 
tum in philosophia, tum in sacra theologia, tum in utroque iure dudum doctorali 
laurea donatus, Examinator pro-Synodalis, Cathedralis Ecclesiae Archidiaconus ac 
Pro-Vicarius in spiritualibus generalis hucusque renuntiatus est. 

Cathedralem Ecclesiam Tuderlin. vacan, per translationem ad Sedem Senogal- 
lien. R. P. D. Iulii Boschi, favore R. D. Iosephi Ridolfi, Presbyteri dioecesis Reci- 
netensis. Qui ex legitimis, catholicis, honestisque parentibus in loco vulgo nuncupato 
Porto Recanati, dioecesis Recinetensis progenitus, et trigesimum sextum aetatis suae 
annum supergressus, Romae in sacra theologia doctorali laurea ditatus, Laureti 
clericos Instituti Salesiani theologiam dogmaticam docuit, ac varias pro iuventute 
congregationes et nocturnas scholas instituit. 

Cathedrales Ecclesias Maceraten. ac  Tolentin. invicem perpetuo canonice unitas, 
vacan, per promotionem R. P. D. Roberti Papiri ad Sedem Metropolitanam Firmanam, 
favore R. D. Ioannis Baptistae Ricci, Presbyteri Caesenatensis dioecesis. Qui ex le- 
gitimis, catholicis, honestisque parentibus in loco vulgo nuncupato Montemovo dioe- 
cesis Caesenatensis progenitus et quinquagesimum aetatis suae annum supergressus, 
in sacra theologia dudum doctorali laurea donatus, Examinatoris pro-Synodalis, ac 
Directoris Piae Unionis a Filiabus Mariae muneribus perfunctus est. 

Cathedrales Ecclesias Civitatis Castellan., Horton., et Gallesin. invicem perpetuo 
canonice unitas, vacan, per obitum bo. me. Ioannis Baptistae Carnevalini, apud ro- 
manam curiam defuncti, R. P. Fr. Iacobi, in saeculo Alexandri Ghezzi, ex Ordine 
Minorum Observantium S. Francisci, presbyteri dioecesis Tiburtinae. Qui ex legiti- 
mis, catholicis honestisque parentibus in Castro Madamae, dioecesis Tiburtinae, pro- 
genitus et quinquagesimum tertium aetatis suae annum supergressus, Guardianus 
in conventu Veliterno sui Ordinis, illa in urbe Examinator pro-Synodalis ac Pro- 
fessor theologiae dogmaticae in seminario renunciatus est. 

Cathedralem Ecclesiam Marsorum adhuc ut prius vacan, per promotionem R. P. 
D. Henrici de Dominicis ad Sedem Amalphitanam, nam R. P. D. Angelus Maria 
Aloisio eidem Ecclesiae praepositus numquam consecrationis munus suscepit, nec 
illius Ecclesiae possessionem nactus fuit; favore R. D. Marini Russo Presbyteri ar- 
chidioeceseos Tranensis. Qui ex legitimis, catholicis, honestisque parentibus in Terra 
vulgo nominata Margherita di Savoia Archidioeceseos Tranensis progenitus, et in 
quinquagesimo tertio aetatis suae anno constitutus, ab hodierno Archiepiscopo Prae- 
ses studiorum in Seminario ac pro-Vicarius generalis Tranensis archidioecesis. 

Episcopalem Ecclesiam, Thelesinam seu Cerretanam, vacan, per obitum bo. me. 
Aloisii Sodo, ultimi illius Episcopi, extra romanam curiam defuncti, favore R. D. 
Angeli Michaelis Iannacchino, Presbyteri dioecesis Abellinensis. Qui ex legitimis, 

catholicis, honestisque parentibus Sturni in dioecesi Abellinensi progenitus et quin- 
quagesimum quintum aetatis suae annum supergressus, Societati Missionariorum 
sub titulo Puritatis B. M. V. adscriptus, Examinatoris Cleri et Parochi muneribus 
functus est. 

Cathedralem Ecclesiam Laquedonien. vacan, per promotionem R. P. D. Diomedis 
Falconio ad Metropolitanas Ecclesias Acherunlinam et Malheranensem, invicem per- 
petuo canonice unitas, favore R. D. Nicolai Zimarino. Qui ex legitimis, catholicis, 
honestisque parentibus progenitus et in quadragesimo octavo aetatis suae anno con- 
stitutus, Cathedralis Vastensis Canonicus Poenitentiarius renunciatus, Examinatoris 
Synodalis, Directoris Spiritualis Monialium S. Clarae et Filiarum Crucis, atque etiam 
Pro-Vicarii Generalis muneribus hucusque perfunctus est. 

Cathedralem Ecclesiam Mutilan., vacan, per obitum bo. me. Leonardi Giannolti, 
ultimi illius Episcopi, extra romanam curiam defuncti, favore R. D. Sanctis Mei, 
Presbyteri Calliensis. Qui ex legitimis, catholicis, honestisque parentibus Callii pro- 
genitus et in sexagesimo quarto aetatis suae anno constitutus, Romae inter alumnos 
Pontificii Seminarii Romani receptus, tum in sacra theologia, tum in utroque iure 
doctorali laurea ditatus, patrii seminarii Rectoris ac moralis theologiae Professoris 
muneribus perfunctus, primum Cathedralis Ecclesiae Canonicus Poenitentiarius deinde 
Archidiaconus atque eiusdem dioecesis pro-Vicarius generalis renunciatus est. 

Cathedralem Ecclesiam Cuneen., vacan, per translationem ad Sedem Comensem. 
R. P. D. Theodori Ernesti Mariae ex Comitibus Valfré di Bonzo, favore R. D. An- 
dreae Fiore, Presbyteri archidioeceseos Taurinensis. Qui ex legitimis, catholicis, ho- 
nestisque parentibus in oppido cui vulgo nomen Casanova Taurinensis archidioece- 
seos progenitus ac in quadragesimo quinto aetatis suae anno constitutus, Prior Pa- 
rochus insignis Collegiatae S. Andreae Apostoli renunciatus fuit. 

Cathedralem Ecclesiam Aquen. provinciae Pedemontanae vacan, per obitum 
bo. me. Iosephi Marello, ultimi illius Episcopi, extra romanam curiam defuncti, 
favore R. P. Petri Balestra, Ordinis Minorum Conventualium, Presbyteri Ventimi- 
liensis dioeceseos. Qui ex legitimis, catholicis honestisque parentibus in loco nun- 
cupato Molini di Triora dioecesis Ventimiliensis progenitus et quinquagesimum 
quartum aetatis suae annum supergressus, in Ordine Minorum Conventualium so- 
lemnia vota nuncupatus, doctorali laurea in sacra theologia donatus, Defmitoris sui 
Ordinis ac Provincialis titularis Hiberniae muneribus perfunctus ac in archidioecesi 
Ianuensi Examinator pro-Synodalis, Guardianus et Parochus S. Francisci Albarii 
hucusque renunciatus est. 

Cathedralem Ecclesiam Drepanen. vacan, per obitum bo. me. Francisci Ragusa, 
ultimi illius Episcopi extra romanam curiam defuncti, favore R. D. Stephani Gerbino 
ex dynastibus di Cannitello, Ordinis S. Benedicti Congregationis Cassinensis, Presby- 
teri Panormitano Qui ex legitimis, catholicis, nobilibusque parentibus Panormi pro- 
genitus, et in sexagesimo primo aetatis suae anno constitutus, in Sacro s. Benedicti 
Ordine solemnia vota nuncupatus, variis in sua Congregatione perfunctus est mu- 
neribus. 

Episcopalem Ecclesiam — Titularem ^ Famaugustan. sub ^ Archiepiscopo — Nicosien. 
vacan, per obitum bo. me. Caroli Caccia Dominioni, ultimi illius Episcopi extra 
romanam Curiam defuncti, favore R. P. D. Blasii Pisani, Presbyteri archidioeceseos 
Capuanae: qui etiam deputatus fuit in Auxiliarem Emi ac Rmi Domini Alphonsi 
S. R. E, Titulo S. Mariae de Populo Presbyteri Cardinalis Capeeelatro, Archiepiscopi 
Capuani. R. P. D. Blasius Pisani, ex legitimis, catholicis honestisque parentibus ortus 

in loco, cui vulgo nomen Serra San Bruno dioecesis Squillacensis et quadragesimum 
quintum aetatis suae annum supergressus, in facultate theologica dudum doctorali 
laurea donatus et Capuano clero addictus, a Sanctitate Sua inter Domesticos Prae- 
sules adscitus fuit. 

Titularem Ecclesiam Archiepiscopalem | Vetren, vacan, per assignationem Tituli 
S. Mariae de Scala, factam Emo ac Rmo Domino Hieronymo Mariae S. R. E. Pre- 
sbytero Cardinali Gotti, favore R. P. Fr. Petri Gonzalez, in saeculo Caroli Duval, e 
dioecesi Tutelensi, Ordinis Fratrum Praedicatorum. Qui ex legitimis, catholicis, ho- 
nestisque parentibus Tutelae ortus et in sexagesimo tertio aetatis suae anno con- 
stitutus, Ordini Fratrum Praedicatorum a prima iuvenla dato nomine, a Sacra Con- 
gregatione de Propaganda Fide in Mesopotamiam et Kurdistanum missus, Praefe- 
ctus Apostolicus Mausiliensis in Mesopotamia hucusque renunciatus est. 


Post haec SSmus Dnus Noster notum fecit, per Suas in 


forma Brevis Litteras, sequentes renunciasse Antistites : 


Archiepiscopos : 


Marianopolitanum, Petrum Ricardum Kenrick. 
Mocissenum, Othonem Zardetti. 

Bonearensem, Uladislaám Castellano. 
Ultraiectensem, Henricum Van de Wetering. 
Atheniensem, Caietanum de Angelis. 


Episcopos 
Flaviadensem, Eduardum Knight. 
Seniensem, Antonium Mauro vic. 
Brugensem, Gustavum Iosephum Waffelaert. 
Ibarrensem, Fridericum Gonzalez Suarez. 
Composten, Franciscum Planearte. 
Troadensem, lulium Mauritium Abbet. 
Memphitensem, losephum Barillari. 
Adrassensem, loannem Gallagher. 
Tamasensem, Raymundum Rin et Cabanas. 
Nilopolitanum, Neilum Mac Neil. 
Liviadensem, Epiphanium Scianow. 
Rhithymnensem, Paulum Pellet. 
Ascalonitanum, Franciscum Mostyn. 
Bendensem, loannem Mariam Dépierre. 
Girbensem, Victorem Roelens. 
Achantium, losephum  Passerini. 
Linoénsem, Paulum Mariam Ramond. 
Lysiadensem, loannem Petrum Alexandrum Marcon. 
Metropolitanum, losephum Claudium Excoffier. 
Proconnesium, Petrum Mariam Gemet. 
Thebanum, Maurum Nardi. 
Augustopolitanum, Rogerium Catizone. 
Myrinensem, Maximilianum de Galen. 
Zeugmatensem, loannem Mariam Farley. 

Cathedralem Ecclesiam Malacitan. vacan, per promotionem R. P. D. Marcelli Spi- 
nola et Maestre ad Sedem Metropolitanam Hispalensem, favore R. P. D. Ioannis 
Muífioz et Herrera Episcopi Abulensis. 

Metropolitanam Ecclesiam Hispalen. vacan, per obitum cl. me. Benedicti S. R. E. 
dum viveret Presbyteri Cardinalis Sanz et Fores, ultimi illius Archiepiscopi extra 
romanam curiam defuncti, favore R. P. D. Marcelli Spinola et Maestre Episcopi 
Malacitani. 

Cathedralem Ecclesiam Abulen. vacan, per translationem ad Sedem Malacitanam 
R. P. D. Ioannis Mufioz et Herrera, favore R. D. Iosephi Mariae Blanc et Baron, Presby- 
teri Barbastrensis. Qui ex legitimis, catholicis, honestisque parentibus in urbe Bar- 
bastrensi progenitus et quinquagesimum quintum aetatis suae annum supergressus, 
tum in sacra theologia doctorali laurea, tum in utroque iure licentiae gradu dudum 
donatus, Vallisoletanae Metropolitanae Canonicus ac eiusdem archidioeceseos Provisor 
ac Vicarius Generalis ad praesens usque renunciatus est. 

Metropolitanam Ecclesiam Caesaraugustan. vacan, per obitum clar. me. Francisci 
dum viveret. S. R. E. Presbyteri Cardinalis Benavides et Navarrete, ultimi illius Ar- 
chiepiscopi extra romanam curiam defuncti, favore R. P. D. Vincentii Alda et Sancho 
Episcopi Oscensis. 

Titularem Episcopalem Ecclesiam — Theodosiopolitan. sub Archiepiscopo Caesareae 
Ponti, vacan, per obitum bo. me. Adriani Grodeski, postremi illius Episcopi, extra 
romanam curiam defuncti, favore R. P. D. Ioannis Glavina, Episcopi Tergestini et 
Iustinopolitani. 

Cathedralem Ecclesiam Oseen, cui Barbastrensis Ecclesia erit unienda, vacan, 
per promotionem R. P. D. Vincentii Alda et Sancho ad Metropolitanam Caesarau- 
gustam, favore R. P. D. Mariani Supervia et Lostalé, Episcopi titularis Europensis. 

Cathedralem Ecclesiam Popayanen. in Neogranatensi ditione, Americae Meridio- 
nalis, vacan, per obitum bo. me. Ioannis Bonaventurae Oritz, ultimi illius Episcopi, 
extra romanam curiam defuncti, favore R. P. D. Emmanuelis Iosephi de Cayzedo 
Episcopi Pastopolitani. 

Cathedralem | Ecclesiam  Pastopolitan. in Confoederatione Columbiana Americae 
Meridionalis, vacan, per translationem R. P. D. Emmanuelis Iosephi de Cayzedo ad 
Sedem Popayanensem, favore R. P. D. Ezechielis Moreno, ex Ordine Fratrum Ex- 
calceatorum S. Augustini, Episcopi titularis Pinarensis ei Vicarii Apostolici Casana- 
rensis. 

Cathedralem Ecclesiam Aurien. vacan, per obitum bo. me. Caesarii Rodrigo, ul" 
mi illius Episcopi, extra romanam curiam defuncti, favore R. D Paschalis Carrascosa 
et Gabbaldon, Presbyteri dioeceseos Conchensis. Qui ex legitimis, catholicis, hone- 
stisque parentibus in loco, qui Quintana del Rey vulgo dicitur, Conchensis dioece- 
seos progenitus et in quadragesimo octavo aetatis suae anno constitutus, in sacra 
theologia doctorali laurea et in iure canonico licentiae gradu donatus, in Capitulo 
Cathedralis Ecclesiae Conchensis dignitatem Archipresbyteri adeptus est. 

Titularem | Ecclesiam | Episcopalem | Diocaesarien. sub ^ Archiepiscopo  Caesareensi 
vacan, per obitum bo. me. Antonini Caff, postremi illius Episcopi extra romanam 
curiam defuncti, favore R. D. Simeonis Pereira, presbyteri dioecesis de Nicaragua; 
qui etiam deputatus fuit in Coadiutorem cum futura successione R. P. D. Francisci 
Ulloa et Larrios, Episcopi de Nicaragua in America centrali. Qui ex legitimis, ca- 
tholicis, honestisque parentibus in urbe Leon dioecesis de Nicaragua progenitus ac 
trigesimum secundum aetatis suae annum supergressus, professoris munere in dioe- 

cesano seminario de Nicaragua perfunctus, a secretis illius Curiae Episcopalis atque 
eiusdem dioecesis Gubernator hucusque renunciatus est. 

Titularem Ecclesiam Episcopalem | Temnitensem, sub Archiepiscopo Ephesino certo 
modo vacan, favore R. P. D. Iosephi Weber, presbyteri archidioecesis Leopoliensis. 
Qui etiam constitutus fuit in auxiliarem R. P. D. Severini Morawski, Archiepiscopi 
Leopoliensis, latini ritus. 

Titularem | Ecclesiam | Episcopalem | Adrianopolitanam, vacan, per obitum bo. me. 
Aloisii Gabrielis de la Plata, ultimi illius Episcopi, extra romanam curiam defuncti, 
favore R. P. Fr. Nicolai Casas ex Ordine discalceatorum S. Augustini, presbyteri Ti- 
rasonensis in Hispania. Qui etiam deputatus fuit ad Vicariatum apostolicum Casa- 
natensem in Columbiana Republica. 

Monasterium Beatae Mariae Virginis de Maris-Stella, cum ei adnexo Prioratu 
Beatae Mariae Virginis Augiae-Maioris, Ordinis Cislerciensis in Helvetia et Austria, 
vacan, per obitum bo. me. Laurentii Wocher, ultimi illius Abbatis ac respective 
Prioris extra romanam curiam defuncti, favore R. P. Augustini Stoeckli, Presbyteri 
Cisterciensis. 

Cathedralem | Ecclesiam Brugen. vacat, per obitum bo. me. Petri Debrabandere, 
ultimi illius Episcopi, extra romanam curiam defuncti, favore R. D. Gustavi Iosephi 
Waffelaert, presbyteri dioeceseos Brugensis. 

Cathedralem Ecclesiam Ibarren. in ditione Aequatoriali Americae Meridionalis, 
vacat, per promotionem ad titularem Ecclesiam Archiepiscopalem Synnadensem et 
ad perpetuam Coadiutoriam Quitensem R. P. D. Petri Raphaelis Gonzalez, favore 
R. D. Friderici Gonzalez Suarez, presbyteri Quitensis. 

Campecorensem Cathedralem in Mexicana ditione, et ab hae sua nova erectione 
vacantem, favore R. D. Francisci Planearte, presbyteri Zamorensis dioecesis in Mexico. 
Qui ex legitimis, catholicis, honestisque parentibus Zamorae Mexici progenitus atque 
in nono supra trigesimum aetatis suae anno constitutus, alumnis Collegii Pii Latini 
Americani adiunctus, ac tum in philosophia, theologia atque iure canonico Doctoris 
lauream assequutus, Rectorem agens in seminario dioecesano, atque Parochus Ta- 
cubayae renunciatus est. 

Titularem Ecclesiam Troaden, sub Archiepiscopo Cyziceno vacat, per obitum 
bo. me. Aloisii Marcelli Pellegrini, ultimi illius Episcopi, extra romanam curiam 
defuncti, favore R..D. Iulii Mauritii Abbet, presbyteri dioecesis Sedunensis, qui 
etiam deputatus fuit in coadiutorem R. P. D. Hadriani Jardinier, Episcopi Sedunen. 
cum futura successione. 

Titularem Ecclesiam Memphiten. sub Archiepiscopo Oxyrynchio vacat, per trans- 
lationem ad Sedem Cracoviensem R. P. D. Ioannis Kniaz de Kolziolsko Puzina, fa- 
vore R. D. Iosephi Barillari, presbyteri dioecesis Squillacensis. Qui etiam deputatus 
fuit in Coadiutorem cum futura successione R. P. D. Iosephi Antonii Virdia, Episcopi 
Cariatensis. 

Titularem | Ecclesiam | Episcopalem  Thebanam sub Archiepiscopo  Ptolemaidensi 
per translationem ad titularem Ecclesiam Archiepiscopalem Antinoensem R. P. D. 
Antonii Sabatucci, modo Delegati Apostolici Columbiae, vacatam favore R. P. Fr. 
Mauri a Leonessa, Ordinis Minorum Capulatorum S. Francisci, expresse professi. 

Titularem | Ecclesiam | Episcopalem | Proconnesien. sub Archiepiscopo — Cyziceno 
certo modo vacat, favore R. D. Petri Mariae Gentet, Presbyteri dioecesis Nanne- 
tensis. Qui etiam deputatus fuit in auxiliarem R. P. D. Iulii Tonti, Archiepiscopi 
Portus Principis, Haitiana in ditione. 

Titularem Eceleáam  Tamasen. sub Archiepiscopo Salaminen. vacat, per trans- 
lationem ad Sedem Cathedralem Tudensem R. P. D. Valeriani Menendez et Conde, 
favore R. D. Raymundi Riu et Cabanas, presbyteri Gelsonensis, pro assumenda ad- 
ministratione Apostolica dioecesis Celsonensis, iuxta vota Serenissimae Reginae 
catholicae regentis. 

Titularem Ecclesiam Episcopalem Augustopolitan. sub Archiepiscopo Synnadensi, 
vacat, per obitum bo. me. Raymundi Moreno et Castafieda, ultimi illius Episcopi, 
extra romanam curiam defuncti, favore R. P. D. Rogerii Catizone, Presbyteri dioecesis 
Catacensis. Qui etiam deputatus fuit in auxiliarem R. P. D. Bernardi Antonii de Riso, 
Episcopi Catacensis. 

Titularem Ecclesiam Episcopalem Myrinen. sub Archiepiscopo Ephesino, vacat, 
per obitum bo. me. Isidori Barriga, ultimi illius Episcopi, extra romanam curiam 
defuncti, favore R. D. Maximiliani e Comitibus de Galen, Presbyteri Monasteriensis. 


EX $. CONGREGATIONE CONCILII 


OVETEN. 


MATRIMONII 


Die 22 Iunii i 894. 
Sess. 24 cap. 5 de ref. matr. 

COMPENDIUM FACTI. Damasa Gonzales Orbon et Coron 
Ovetensis civitatis die 3 Martii 1854 in Ecclesia parochiali 
S. loannis Oveti in Hispania iuncta est matrimonio Petro 
Emanueli Diaz Gorgoll 21 annorum Tepaste Habanensis Dioe- 
cesis nato, qui cum moraretur Habanae procurationis man- 
datum ad matrimonium contrahendum dedit amico suo Petro 
Emmanueli Fernandez. 

Verum paulo post Emmanuel Damasae omnino oblitus, 
non erubuit die 7 Iulii eiusdem anni Annam Garcia De Diaz 
Syndici oppidi S. Spiritus sororem in uxorem ducere. 

Progressu temporis cum Damasa Emmanueli significa- 
verit, se velle ad ipsum in insulam Cubanam proficisci, ille 
mense Novembris 1885 ex oppido S. Spiritus patri Damasae 
literas misit, in quibus se mirari aiebat quod Damasa cogi- 
taret ad ipsum pergere, nullo enim vinculo eidem ligabatur, 

quoniam ipse plusquam ab anno cum sua dilecta uxore Lucia 
coniugali ter vivebat. 

Infelix Damasa tam turpiter decepta, elapsis aliquot 
annis, animadvertens Emmanuelem reapse cum praedicta 
Lucia coniugium ini visse, atque cum ea adhuc convivere, 
mense Martio 1890 supplicem dedit libellum Episcopo Ove- 
tensi, petens solutionem a matrimonio cum Emmanuele inito, 
vel saltem, ut ei obtineret a Supremo Pontifice dispensa- 
tionem, eo quod suum matrimonium ratum semper manserit. 

Ovetensis Curia, qua par erat diligentia ac sollicitudine, 
processum instauravit et die 15 Martii 1890, ac iterum 6 
Iuni hortatorias ad Ordinarium Habanensem dedit literas, ut 
in iudicium Emmanuelem vocaret ad suum ius experiendum, 
relate ad matrimonium cum Damasa contractum. Paruit Em- 
manuel mandatis Curiae Habanensis et sub iuramento pro- 
positis interrogationibus respondit, asserens inter alia se 
mandatum ad matrimonium tempore utili revocasse. Em- 
manuelis responsa Episcopus Oveten., ad quem transmissa 
fuerunt cum depositionibus duorum testium Oveti datis, qui 
iurabant post suum matrimonium Damasam numquam reli- 
quisse Ovetum, nec unquam in Hispaniam venisse Emma- 
nuelem, ad S. C. C. misit. 

Quibus acceptis, S. Congregatio eidem Episcopo Oveten. 
rescripsit sub die 15 Decembris 1891, ut conficere curaret 
processum « tam super asserta nullitate ob revocationem 
mandati, quam super non consummatione coarctata temporis 
(idest defectu cuiuslibet conventus sponsorum) probata per 
testes septimae manus ex utraque parte inducendos, cum 
facultate etiam subdelegandi pro examine partium ac testium, 
qui extra suam dioecesim morentur — » 

Oveti Episcopus noviter ad S. C. die 5 Octobris 1892 
Scripsit, referens repetitis Uteris nullam accepisse respon- 
sionem ab Ordinario Habanensi, imo asserit, propter Emma- 
nuelis fugam ac eius processui canonico oppositionem, im- 
possibile esse ut testes ex sua parte adhiberentur. 

Tunc S. Congregatio sub die 26 Novembris eiusdem anni 

praecepit Episcopo Oveten., ut « omissa quaestione de nul- 
litate matrimonii ex revocatione mandati, si haec tractari 
prudenter et utiliter non possit, ad tramitem Constit. Dei 
miseratione et Instruct. S. C. anni 1840 . . . processus fiat 
ad evincendum sponsos numquam simul convenisse: ad quem 
effectum examinabitur primum actrix : deinde nonnulli, et, 
si fieri potest, septem ab ea proponendi testes rogabuntur 
an haec mulier digna fide sit, et an revera a die 3 Martii 1884 
numquam Oveto discesserit, aut saltem in Americam pro- 
fecta sit. Eodem tempore committatur Curiae Habanensi 
examen Emmannelis Diaz et testium ab eodem inducendo- 
rum, ut vicissim praestabiliatur, eumdem Emmanuelem a die 
3 Martii 1884 ex Habanensi insula non discessisse aut saltem 
in Europam non venisse. Quod si reus conventus etiam 
omissa inquisitione de revocatione mandati, iudici se sistere 
et testes proponere recuset, mandetur iudici subdelegato, ut 
nonnullos testes inter consanguineos et amicos eiusdem Em- 
manuelis ex officio accersat et excutiat. Quibus ad exitum 
perductis acta universa ad S. C. mittantur ». 

Omnibus expletis, S. C. attenta oratricis paupertate, cau- 
sam oeconomice pertractandam esse rescripsit. 


Disceptatio Synoptica 


VOTUM THEOLOGI. Theologus perspicuitatis gratia, tres 
sequentes quaestiones solvendas sibi proponit; nempe 1. an 
eiusmodi matrimonium fuerit validum et 2. si validum, an 
maneat adhuc dumtaxat ratum, et 3. denique si utrumque, 
an adsint iustae solutionis causae. 

Ad Quaest. 1l. gradum faciens. An scilicet matrimonium 
Emmanuelis Diaz Gorgoll cum Damasa Gonzalez Orb on 
et Coro initum per procuratorem 3 Martii 1884 validum 
fuerit, affirmative respondet, vel saltem non constat de eius 
invaliditate inquit. Idque ut evincat, animadvertit, quod .: 

Matrimonium per procuratorem valide certe contrahi 
poterat ante Trid. instar aliorum contractuum ex c. ult. de 
Procurat, in 6. Atqui communis est sententia hoc ius adhuc 

vigere post Tridentin. si conditiones serventur quas Boni- 
facius VIII exigit cit. Decretal. Concilium enim Tridenti- 
num nihil hac in re immutavit ; et praxis Ecclesiae quan- 
doque in forma Tridentina matrimonium per procuratorem 
permittit. Ergo validum est -eiusmodi matrimonium, etsi 
raro sit permittendum, quibusdam cautelis adhibitis ad rei 
liceitatem. 

Quod ex communi Sententia, etiam post Trid. matrimo- 
nium per procuratorem valide contrahatur ceteris praeter- 
missis, demonstrat, auctoritate Card. De Luca, qui Tit. de 
matrim, lib. XIV, Comp. n. 22, 23 ait: Inter absentes 
quoque ad aliorum contractuum | instar, ac. iuxta eorum 
generales regulas, huiusmodi consensuum coniunctionem feri 
prohibitum non est, sive per mandatarios, sive Ea spe- 
cialitate vigente, ut re integra priusquam perfecta sequatur 
consensuum' coniunctio, iam praestiti consensus, vel dati 
mandati revocatio concedatur, illa non attenta mandati 
irrevocabilitate, quae inprofanis indifferentibus contractibus 
datur, neque iurisiurandi religione hanc  inducendi irrevó- 
cabilitatem seu liberam poenitendi facultatem | escludente. 

De conditionibus agens ad huiusmodi matrimonii valorem 
a Bonifacio VIII praescriptis, tres enumerat: scilicet I. ut 
adsit mandatum speciale, quae Procura audit, ad matrimo- 
nium contrahendum ; quae procuratio proinde certae et de- 
terminatae personae fieri debet ad effectum illud contrahendi 
cum certa et determinata persona ex cit. c. ult. de Procur. 
in 6, bene expressa, quae etsi in rigore iuris, scripto a man- 
dante dar non debeat, tamen consultius nonnisi scripto ex- 
pressam, Episcopus permittere potest: II. conditio est ut 
procurator exequi debeat mandatum per se, nec subdelegare 
alium potest, nisi subdelegandi facultas expresse ei data 
fuerit. Hic autem procurator si in forma tridentina fiat ma- 
trimonii celebratio, in actu matrimonii exhibet mandatum 
et parochus interrogat vis in uxorem Semproniam, nomine 
Titii ? Vis in maritum Titium mediante praesenti suo pro- 
curatore ? III. Conditio ut mandatum non sit revocatum ne- 


m cow oc 


OVETEN. 337 
que tacite, neque expresse c. ult. de Procurat, in 6. Dicit 
tacite etsi nihil procuratori innotuerit modo probari possit 
in foro externo mandati revocatio. In aliis actibus non valet 
revocatio, nisi procuratori innotescat, iuxta Iur. reg. Actus 
valet, nisi procurator certior fiat de revocato mandato c. 33, 
de Rescript, et Clem. un. de Renunt. Ratio differentiae pa- 
tet, quia in aliis actibus lex consensum supplet: at matri- 
monialis consensus nulla auctoritate suppleri potest. Praxis 
Eccles, et S. C. C. Eugubina seu Perusina matrimonii 
5 Iul. 1727 idem ostendit, non requiri scilicet ut revocatio 
procuratori innotescat. 

Quod autem praxis Eccl. matrimonium per procura- 
torem valide contrahi agnoscat, extra dubium esse ait, ita 
ut iam a suo tempore Ursaya t. /, p. 2, Discept. XVII, 1-2, 
dicere potuerit : exploratissimi etiam iuris est matrimonium 
contrahi posse per procuratorem, tam ex parte viri, quam 
mulieris dummodo constituatur procurator specialis ad con- 
trahendum | cum tali persona, prout factum fuit in praesenti 
iuxta textum. expressum in c. fin. de Procur. in 6 apud 
Sánchez De matrim. lI. 2, disp. 1l, q. 1l, num. 2 et q. 2, 
num. 10: et plenissime Rota in Neapolitana | matrimon. 
18 Iun. 1703 $ Verum coram Ansaldo et resolvit S. C. C. 
in alia Neapol. matrim. 18 lulii 1711. 

Tandem cautelae ad rei liceitatem adhibendae, iuxta Theo- 
logum, sunt a) causa valde gravis Ordinario exposita a Pa- 
rocho, qui nunquam inconsulto Ordinario eiusmodi matrimo- 
niis adsistat: b) ut qui matrimonio per procuratorem iunguntur 
vel iterum ipsimet coram parocho et testibus consensum 
renovent, vel saltem coram Ecclesia se ratum habere matri- 
monium declarent. 

Iamvero prosequitur, quod ad matrimonium Emmanuelis 
Diaz Gorgoll cum Damasa Gonzalez Orbon et Coro per pro- 
curatorem ineundum [L fuerit mandatum speciale datum de- 
terminatae personae, quae est procurator ecclesiasticus sci- 
licet D. Petrus Emmanuel Fernandez et Suarez ; quodque 
2? speciale mandatum ipsemet Fernandez cum dicta Damasa 

per se sit executus die 3 Martii anno 1884, evincitur de- 
claratione D. Corbasal, parochi S. Ioan. Ovetensis, qua de 
mox relatis fidem facit. 

Neque deest 3. conditio: scilicet quod mandatum non 
fuerit revocatum : quidquid dicat Emmanuel Diaz se revo- 
casse. Nam initum est matrimonium quo ipse optabat tem- 
pore; - Die II Ianuari ann. 1885 ad Damasam scribens 
verbis utitur, quibus adhuc amans ac sponsus esse videtur. - 
Ex timore carceris ipse aufugit, licet postea securitatis suae 
certus procurationem confessus est, quam postea se revo- 
casse affirmat, ita ut eius affirmationi nemo sanus fidem ad- 
hibere cogatur. 

Sit 2. argumentum declaratio eiusdem Ovetensis Episcopi 
qui ad S. C C. haec scribit : « Ex hoc enim facile eruitur 
matrimonium contractum cum Damasa fuisse validum, iam 
quia ita ostendit mala fides Emmanuelis Diaz in declara- 
tionibus praestitis, iam quia ille fugit actionem iustitiae, 
jam denique quia impossibile videtur ut septem annis elapsis 
post auctoritatem concessam non recordetur ante quem ta- 
bellionem fuisse revocatam, agendo de status electione et 
maxime cum posset scire processum criminalem ex sua actione 
necessario oriri ». 

3. [dem ostendunt testes, qui postea adducuntur, quique 
unanimes hac in re habentur cum omnes eiusmodi matrimo- 
nium vel affirmant explicite, vel supponunt esse validum. 

Relate ad quaest. 2. An constet de inconsummatione 
huius matrimonii, seu an hoc remanserit dumtaxat ratum. 

Affirmative respondet sequentibus innixus rationibus: 
quia nempe ex depositionibus tum Emmanuelis Diaz, tum 
nonnullorum testium, qui a Curia Habanensi, ex mandato 
S. C. C. examini subiecti fuerunt, uti certissimum apparet, 
Emmanuelem Diaz, sive ex Habanensi insula, sive ex Ame- 
rica nunquam discessisse. 

Idem probavit Curia Ovetensis, non tantum examine mu- 
lieris huiusque septem testium se numquam Ovetum reli- 
quisse, numquam in Americam commeasse, sed addito examine 

quorumdam amicorum Emmanuelis Diaz Oveti commorantium, 
quod Emmanuel numquam post dictam diem in Europam 
redierit. Cum igitur ex inspectione processus rite formati 
in utraque Curia Ovetensi et Habanensi, constet Emma- 
nuelem Diaz, et Damasam Gonzalez numquam convenisse a 
die matrimonii, per procuratorem contracti, sequitur hoc num- 
quam fuisse consummatum et manere adhuc ratum. 

Quod ex immediata processus inspectione eruitur, id con- 
firmatur sententia Episcopi Ovetensis, sic SSmum alloquentis 
litteris datis 5 Octobris 1892 « Certum est 1. Emmanuelem 
Diaz Gorgoll vitam egisse in dioecesi Habanae post mensem 
Septembris 1883 ubi constanter permansit, nullum iter faciens 
in Hispaniam... 2. Publicum et notorium est convicinis Da- 
masae, qui suum statum deplorant et in omnium conscientia 
repetitum Emmanuelem a mense Septembris 1883 hic am- 
plius non morasse. 3. Comprobatum est Damasam semper 
in hac dioecesi stetisse et ab hac civitate nec puncto temporis 
abfuisse post contractum matrimonium »; unde merito con- 
cludit, ex actis, quae rite confecta esse recognovi « Ex 
parte Damasae, ut in hac expositione dictum est, adhibiti 
fuerunt testes, qui de veritate deposuerunt: pater ipsius sub 
iuramento declaravit, numquam matrimonium fuisse consum- 
matum, et omnes, ut compertum habent sive con vicini, sive 
non, tale matrimonium fuisse tantum ratum ». Idem repetit 
SSmo Patri Leoni uteris datis 28 Aprilis 1893. 

Quin obiicere iuvaret, quod Emmanueli asserenti se in 
Europam non remeasse post diem 3 Martii an. 1884 non 
est fides adhibenda cum non credatur ei, utpote dubiae fidei 
in assertione de renovatione mandati. 

Huic siquidem offensioni respondet animadvertens quod 
S. C. C. ex relatione Episcopi Ovetensis suspicans Emma- 
nuelem velle renuere se sistere iudici et testes proponere, 
mandat ut ipsa curia Habanensis nonnullos inter consan- 
guineos et amicos eiusdem Emmanuelis ex officio accerseret, 
et servatis de iure servandis excuteret. Ergo etiam sine Em- 
manuelis assertione poterit constare factum, quo de agitur 

an ipse a die 3 Maii 1884 Europam repetierit. - 2. Hoc 
porro factum cum sit omnino visibile, plures exigens dies 
ut eveniret, haud latere poterat praesertim parentes, amicos 
et notos. lamvero tam Oveti omnes quam Habanae negant 
unanimes in Europam illum esse regressum. - 3. Neque 
potest per se haberi ut semper mendax, qui alia vice fuit 
mendax, cum non omnes rationes concurrant pro utraque 
vice. De revocatione mandati supponitur mentiri: et ratio 
mendacii redditur ab Episcopo Ovwetensi. /n cognitionem 
Emmanuelis Diaz venit instructio processus et ad declara- 
tiones vitandas fugit, quia cum fundamento | in re extimescit 
processus sententiam et ut in vincula coniiciatur. ^d tantum 
malum vitandum mirari quis non debet Emmanuelem semel 
negasse se mandatum procurae dedisse, aut affirmasse eius 
revocationem. Quod malum aut simile sibi timendum non 
est si asserit iuratus in Curia episcopali se nunquam Ovetum 
aut in Europam fuisse regressum. 

Ab inconsummatione matrimonii, ad causarum .existen- 
tiam discutiendam de veniens, ob quas Rom. Pontifex dispen- 
sationem a matrimonio rato et non consummato indulgere 
solet, Theologus contendit, plerasque et gravissimas adesse: 
nempe 1l. Emmanuelis animum erga Damasam adversum, 
ob quem ipse Emmanuel cum Damasa nunquam cohabitare 
pateretur idque eius literae a Paroecia S. Spiritus sub die 
2] Dec. 1885 datae luculentissime ostendunt. 2. Dubium de 
validitate matrimonii ab Emmanuele cum Damasa per pro- 
curatorem initi, et huiusmodi dubium submovit non tantum 
ipse Emmanuel qui cum iuramento apud iudicem ecclesia- 
sticum deposuit se mandatum procurae revocasse, sed etiam 
septimae manus testes ab Ovetensi Episcopo inducti affir- 
mantes quod Emmanuel Diaz cum Oveti degeret, bona esset 
vita et verax : dignum fide eundem pariter asserunt testes 
ab Habanensi Curia examinati. 

Unde ni penitus scelestus, sacrilegus et periurus habeatur, 
quod ex actis nondum ut talis apparet, aliquod dubium de 
validitate matrimonii manebit semper. 3. Moralem impos- 

sibilitatem dissociandi Emmanuelem ab ea quacum a novem 
annis consuetudinem fovet coniugalem, tamquam maritus cum 
uxore ut putatur ab omnibus, atque propter inimicitias, odia 
et scandala hinc inde obventura plenum opus aleae fore. 

His accedit quod Emmanuel fugam arripere sit paratus, 
potius quam in regionem dumumque suam ducere Damasam, 
quis non videt futurum scandalum post negatam solutionem 
decretamque ab Anna separationem cum facile ille cum hac 
sit mansurus ? 

Iamvero ab omnibus DD. communiter admittitur iustis- 
simam causam esse dispensandi vel unam ex sequentibus 
1l. animorum dissociatio, quin adfulgeat futurae reconcilia- 
tionis spes : 2. timor probabilis magni scandali futuri, dis- 
cordiarum et rixarum inter consanguineos: 3. semiplena pro- 
batio defectus consensus, aut alterius impedimenti. Cf. Consci 
De separatione tori, IIl, Il, n. 96 seqq. Sánchez De matrim. 
IL IL XVI Schmalzgrueber in  Decretal. lI. IV, tit. XIX, 
n. 53 seqq. De Iustis De dispensat, matrim, n. 53 seq. 


4. Aliud matrimonium, etsi nullum, seu matrimonium 
civile ab Emmanuelle cum Anna initum, a quo liberari ne- 
quit. Cf. De Iustis /. c. n. 32. Matrimonium autem inter 
Emmanuelem Diaz et Annam Garciam syndici sororem, ce- 
lebratum, tam coram Ecclesia, quam penes saecularem ma- 
gistratum, est saltem civile, etiam a pluribus annis initum, 
a quo sine scandalo atque gravissimis alis damnis patet, 
non posse liberari Emmanuelem. Et ob hanc solam causam 
pluries obtentam esse per S. C. C. a Romano Pontifice so- 
lutionem matrimonii rati. 


5. Idemque infelicissimam Damasae conditionem, quae 
omnem promovere debet animum ad hoc, ut penes Rom. Pon- 
tificem ei obtineatur dispensando solutio matrimonii, quod 
insolutum in statu coactae viduitatis ipsam iuvenem et pau- 
perem periculis proinde innumeris Aac nostra aetate vehe- 
mentissimis exponeret. 

Cum igitur certissime constet de matrimonii dicti incon- 
summatione rationesque allatae iustissimae videantur, ut pe- 

titioni solutionis matrimonii ab Episcopo Ovetensi pluries 
instantissime factae satisfiat theologus concludit, consulendum 
esse SSmo ut matrimonium ratum adhuc tantum inter Em- 
manuelem Diaz Gorgoll et Damasam Gonzalez Orbon et Coro 
per procuratorem initum, dispensationis ope solvatur. 
VOTUM CANONISTAE. Canonista praemittit, quod cum 
S. Congregatio hoc unum scire desideraret, an Emmanuel 
unquam venerit in Europam, ut inde argumentum educatur 
moraliter certum de consummatione vel non consummatione 
coniugii, supervacaneum videretur hodie inquirere, an valide 
vel invalide initum fuerit, cum satis sit supplicari SSmo 
pro dispensatione a matrimonio, si argumenta non desunt, 
quibus ratum mansisse probetur. Verum non ita coarctata 
mihi quaestio proponitur, quae ut rite procedat, duo discu- 
tienda sunt : aj validene fuit matrimonium initum ab Em- 
manuele et Damasa? b) et si valide, fuit ne consummatum? 


Matrimonium | inter Emmanuelem | et Damasam 
fuit — validum. 


Quod ut probet, recolenda esse autumat verba Cap. ult. 
de Proc. in VI quae sic sonant: Procurator non aliter cen- 
setur idoneus ad matrimonium | contrahendum, quam si ad 
hoc mandatum habuerit speciale ... Siprocurator antequam 
contraxerit, a domino fuerit revocatus, contractum post- 
modum matrimonium ab eodem, (licet tam, ipse quam ea 
cum qua contraxerit, revocationem huiusmodi penitus igno- 
rarent) nullius momenti existit, cum illius consensus defe- 
cerit, sine quo firmitatem | habere nequivit. Hisce in iure 
praeiactis, perpendit inter negotia quae exigunt speciale 
mandatum, quaeque plurima sunt, supremum obtinere locum 
contractum matrimonialem, quippe qui inter potiora negotia 
recensetur, cum perpetuam obligationem inducat, quae res est 
magni momenti. Hinc haud sufficiens esse generale manda- 
tum etiam ad universitatem causarum, sed speciale requiri, 
determinatum scilicet ad contrahendum. Et quidem non cum 
quacumque persona, sed determinata et specificata ab ipso 

mandante. Et iure quidem, nam non est indifferens  con- 
tractum. matrimonialem inire cum  Caia vel cum Sempronia. 
Quod consonum est maximopere dispositioni iuris civilis. 
Generali mandato | quaerendi mariti filiae familias non fieri 
nuptias rationis est, itaque personam eius patri demonstrari 
qui matrimonio consensit, ut nuptiae contrahantur necesse 
est. Apud de Angelis lib. /, tit. XXXVIII. Haec necessaria 
esse inquit ut sarta servetur matrimonii libertas, quod pro- 
ducit indissolubile vinculum, a quo resilire non licet, attento 
divino iure, quod Deus coniunxit homo non separet. 

Cum autem procurator personam  mandantis assumat 
quam repraesentat, et obligationem eius nomine contrahat, 
necesse omnino esse, mandatum ad delegationem conceden- 
dam nullimode praepediri, ita ut quod per alium facit, per 
seipsum facere vere proprieque dicatur : qui vero procura- 
toris munere fungitur onus voluntarie acceptet ; nemo enim 
invitus, procurationem cogitur acceptare. Iam si ad facti 
speciem attendatur, omnia requisita a iure non desunt. Spe- 
ciale mandatum occurrit, sive ad contrahendum, cum deter- 
minata persona, Damasa scilicet, ceu constat ab apographo 
a tabulario publico exarato. 

Diaz autem capacitate legali tunc temporis non priva- 
batur, quasi non posset alterum delegare, neque libertate 
essentialiter requisita. Advertenter haec addere ait, quia in 
Ep. 21 Dec. 1886, conqueritur Emmanuel mandatum con- 
trahendi fuisse sibi extortum, nec posse hodie ratum habere, 
cum parentum consensus defuerit. Verba sunt haec praeter- 
eaque nihil. Primo quia tabellio actum publicum exaravit, 
verbis exprimentibus verum et proprie dictum consensum. 
De illegalitate mandati non loquitur, imo e contra. Cum 
autem Emmanuel subsumit defuisse consensum parentum, 
mentitur aperte. Etenim Habanae actus publicus fuit exa- 
ratus, quo pater eiusdem huic matrimonio ab eodem ineundo 
maxima animi sui voluptate adsentitur, et nullum motivum 
oppositum se habere affirmat. Subiungit denique mandatum 
fuisse sibi extortum, et haec assertio gratuita est, quae ea- 

dem facilitate reiicitur, qua profertur. Dictum enim testis 
sine redditione causae non probat. I. solam cod. de test. 

Matrimonium rite celebratum esse ex libro parochiali 
resultat, in quo legitur initum 3 Martii 1884 mediante pro- 
curatore, quia contrahens absens reperiebatur. 

Hisce addit Oveti rem esse notissimam. Omnes ad te- 
stificandum de eo inducti absentiam Emmanuelis, cum ce- 
lebraretur, uno ore confitentur, proindeque mediante procu- 
ratore, et tanta securitate loquuntur, ut de re evidenti eve- 
nire solet. Unde ut res iudicata habenda est. 

Verumtamen, subdit, in capite citato Decret, in VI edi- 
citur, revocationem mandati nullum reddere actum procu- 
ratoris, etiamsi revocatio facta, ignorata fuerit a procuratore 
et a comparte, cuius redditur ratio, cum illius consensus 
defuerit, sine quo firmitatem habere nequivit. Inquirens au- 
tem modum, quo facienda sit revocatio, ut matrimonium 
invalide contractum esse dicatur, putat non esse necessa- 
rium, ut revocatio fiat eodem modo eademque ratione, qua 
mandatum concreditum est. Caput siquidem quod de procu- 
ratoribus est, mandati naturam indolemque mandati expen- 
dit, insuper loquitur de eius valore, de perseverantia, revo- 
catione, altum vero servat silentium de modo quo revocatio 
mandati fieri debet. Sat erit itaque revocatum fuisse, et 
hoc probari posse in foro externo. Hinc libenter adhaeret 
sequenti animadversioni Coninkii, quam verissimam putat. 
In foro conscientiae sufficit sola revocatio mentalis, | quia 
haec omnino tollit consensum. Pro foro tamen externo ne- 
cessarium est, ut revocatio probetur facta ante contractum 
initum. Sufficit tamen | implicita revocatio (ut si mandans 
cum alia contrahat sponsalia) idque etiam in foro externo 
modo probari possit. Disp. 24, dub. IX, n. 69. Conveniunt 
Salmanticenses, scilicet sufficere ad talem revocationem, 
quod tantum mentaliter fiat pro foro conscientiae, quamvis 
in foro externo non iudicetur revocatum, nisi de revocatione 
constet. Sufficit etiam si fiat revocatio epistola, verbo, aut 
etiam ipso facto, quia non tantum verbis, sed etiam lactis 

demonstratur contraria voluntas. 7ract. IX, P. IV, n. 100. 
Nec Sánchez dissentit, imo confirmat /ib. 2, disp. 11, n. 20. 

Emmanuel autem se retractavisse mandatum iuramento 
affirmat, quod si probaret, frustra hic quaereremus an ma- 
trimonium cum Damasa initum inter valida sit recensendum. 
Sed argumenta confirmativa ab eodem frustra expectamus. 
Quamdiu potuit, negavit se ulli dedisse contrahendi man- 
datum. Postea convictus apographo, et quo se verteret 1gno- 
rans, praesidium revocationis invocare coactus fuit, nihil 
aliud edicens nisi quod tempore utili, id se fecisse. Nullum 
itaque argumentum occurrit, quo revocatio mandati vere ab 
Emmanuele facta sit, et probari possit in foro externo. Hoc 
unum in hac causa occurrit, contradictio perpetua. Emmanuel 
enim prius negat, postea convictus, affirmat, restringit, di- 
latat, quin tuto affirmari possit, quae sit in hac re eius vera 
sententia. Porro si testis in parte verus et in parte falsus, 
in totum reputatur falsus 1. si ex falsis de Transact., quanto 
magis , qui in omnibus deprehenditur falsus , et convictus 
ignorantiam affectát, edicens, se rétractasse mandatum, quin 
modum valeat iudicare. Fidemne meretur, qui ita se gerit 
in proferenda testificatione, iuramento firmata? 

Forte dicet aliqui s -, nec immerito: ex sententia Ooninkii, 
Sánchez, Salmanticensium retractatio implicita sufficit, quae 
verificatur etiam in sponsalibus initis. Emmanuel autem 
coniugium cum alia contraxit: implicita revocatio ergo oc- 
currit, quae maior desiderari non potest. Verum haec diffi- 
cultas, iuxta Canonistam, est prorsus inanis, nec ullo modo 
destruit thesim de validitate coniugii. Ut secundum matri- 
monium, personaliter initum, mandato anteriori praeiudicet, 
debet esse anterius executione mandati. In eo casu manda- 
tum cessat, et implicite revocatum esse censetur. Contra 
vero si executio mandati praecessit, matrimonium secundum 
non praeiudicat primo, quod in suo robore permanet. Iam- 
vero mandatum contrahendi procuratori collatum, executio- 
nem habuit 3 Martii 1884, matrimonium vero in civitate 
Habanensi ab Emmanuele contractum fuit 1. Iulii eiusdem 

anni. Emmanuel Diaz detinebatur iam impedimento liga- 
minis, et mandatum effectum suum habuit, nec poterat re- 
vocari actu contrario, sed posteriori ratione temporis. Cum 
itaque Emmanuel Diaz nullo modo probare valeat revoca- 
tum a se fuisse contrahendi mandatum, matrimonium cum 
Damasa suo nomine initum, in suo robore permanet in foro 
externo. 

Post haec ad alteram quaestionem descendens, quae in- 
consummationem respicit, praemonet ad solutionem conce- 
dendam matrimonii, simpliciter rati, processum conficiendum 
esse ad tramites iuris iuxta praescriptiones Benedicti XIV 
in Bulla Dei miseratione et Decreta novissima S. Congre- 
gationis Conc. Porro hic plura desiderantur, et processus 
imperfectus est. Nihilominus his quae in actis relata sunt 
acquiesci posse existimat, quandoquidem ex relatis in actis 
argumenta certissima deducuntur matrimonium mansisse tan- 
tummodo ratum. Curia Ovetensis testes advoca vit fide di- 
gnos, et ut potuit, respondere curavit praescriptionibus latis 
ad omnes praecavendos errores in re tanti momenti, qualis 
est solutio matrimonii rati. Si alios testes non compulsavit, 
ideo evenit, quia Emmanuel Diaz in ius ab ea vocatus non 
respondit. Curiae Habanensi paruit, verumtamen cum ma- 
trimonium a suo procuratore initum nullum esse reponeret, 
ratione revocationis mandati, causam a Damasa motam con- 
sideravit ut sibi extraneam. 

Cum res ita se habeat, hanc secundam thesim probat 
sequentibus argumentis. Et ut clare procedat testium ve- 
stigiis inhaerens, dicit a) nullam intervenisse matrimonii 
consummationem, b) immo nec potuisse. 

Cum de re facti agatur, nonnisi argumenta positiva pro- 
ferenda esse inquit. Si Emmanuel et Damasa aliquo tem- 
pore individuam vitae consuetudinem iniissent, praesumptio 
saltem secutae copulae dissipanda esset argumentis mora- 
liter certis, quae non semper praesto sunt: verum hic aliter 
procedendum est, et inquirere sufficit, an aliquando insimul 
cohabitaverint, et vitam traduxerint coniugalem. Atqui con- 

trarium omnino constat. Etenim Emmanuel Diaz ideo Pe- 
tro Fernandez mandatum contrahendi nomine suo commi- 
Sit, quia praesens esse non poterat. Antequam matrimo- 
nium conciliaretur Insulam Cubae appulit, ratione officii. 
In hoc conveniunt omnes : sponsi, testes, parochus, Curia 
Ovetensis, quae hoc modo non communi matrimonium cele- 
brari concessit. Iam si defuit Diaz, nunquam cum sua uxore 
convixit, quivis cum ea conventus non habuit locum, imo nec 
haberi potuit. Quod desumitur ex ipsa impossibilitate qua 
detinebantur Emmanuel et Damasa consummandi coniu- 
gium. Quod argumentum, testium depositionibus confir- 
matum, non consummationem coniugii invictissime probat. 
Si enim a posse ad esse non valet illatio, multo minus ab 
impossibili. 

Porro nec Emmanuel unquam in Europam venit et Da- 
masa nunquam appulit Cubam. Utrumque facili negotio pro- 
batur. Emmanuel enim antequam coniugium iniret, O vetum 
deseruit. Una vice tantum in Ep. ad patrem Damasae de- 
siderium redeundi Ovetum manifestavit, sub conditione ta- 
men transeundi ad meliorem fortunam, eo quia Habanae 
officio et munere vacans, paupertate detinebatur. At eum 
conditio verificari non posset, desiderio redeundi valedicere 
debuit. Nulla enim erat discedendi et Ovetum redeundi op- 
portunitas, cum meliorem fortunam absque officio sperare 
non posset. Ideo propositum mutavit nec unquam reliquit 
Habanam. Porro Emmanuelem non adimplevisse desiderium 
redeundi Ovetum, quod conceperat momento tristitiae, cum 
adversa fortuna premeretur, testes non desunt, et numero, 
et omni exceptione maiores, quorum confessiones certitudi- 
nem pariunt, qua maior desiderari non potest. Damasa enim, 
quae, teste Episcopo Ovetensi, bene morata est, et virtutibus 
praedita, proindeque incapax proferendi mendacium, absque 
hesitatione ulla, sed serio affirmat ex eo die, qua Emmanuel 
ex dioecesi Ovetensi discesserat « non lo ha veduto, né 
» ebbe occasione di vederlo, né molto meno di conversare 

Adsentitur pater Damasae, qui reditum Emmanuelis 
ignorare non poterat, ceu ex eiusdem verbis eruitur, quae 
reditum executioni non mandatum affirmant. Ad 1. Idipsum 
confitetur Ioseph Cabal y Alvarez : « d'allora, (scilicet quando 
» Emmanuel discesserit), non lo ha piü veduto, e si persuade 
» che non ha fatto piü ritorno a questa città». Ad 2. Ra- 
tionem reddit affirmationis suae, quia amicitiae vinculo te- 
nebatur cum familia Emmanuelis, cuius reditum ignorare non 
potuisset. Similia repetunt Baldomerus Olay y Faujal, Urba- 
nus Olay y Faujal, uno verbo ceteri testes septimae manus. 


Quod si Emmanuelem in Europam non "venisse certis- 
sime constat, multo magis Damasam non ivisse Habanam. 
Ipsa quoque desiderium illuc eundi conceperat, ut marito 
adhaereret, et cum eodem vitam duceret maritalem. Hoc 
scatet ex epistola Emmanuelis ad patrem Damasae. Adven- 
tum Damasae pertimescens, dissuadet hoc iter his verbis: 
« debbo manifestarle che ignoro il motivo che l'anima di 
» venir meco dal momento che non mi uniscono ad essa 
» vincoli che giustifichino la nostra unione ». Canonista 
Emmanuelem id dixisse putat, non iam quia Damasam Ha- 
banam ituram esse firmiter crederet, sed ut praeveniret, et 
omnem suspicionem a se propulsaret. Quidquid sit, urget, 
haec epistola decretoria, quam Damasa certo agnovit, effecit, 
ut propositum illuc eundi, si habuit, mutaret. Quae proinde 
patre teste, « giammai si 6 assentata da questa città ». 
Aliunde cognita reluctantia Emmanuelis, cuius propositum 
erat, omnem cum eadem amicitiam abrumpere, si aderat, 
aut non agnoscere, nulla sane erat causa quae ad hoc iter 
agendum, ipsam impellerei. Ideo pater Damasae fidenter 
affirmat « giammai si é assentata da questa città. » Quae 
verba ceu acta luculenter ostendunt, repetunt ceteri testes 
septimae manus, ex parte Damasae adducti. Ex quibus omni- 
bus, consummationem coniugii impossibilem fuisse evidenter 
elucet. Quam consequentiam ipsi testes ex propria deposi- 
tione iurata sponte fluere sua agnoscunt, et de hac impos- 
sibilitate peractae consummationis ipsi quoque loquuntur. 

Hisce omnibus quoad causae meritum expensis, canonista 
concludit, inquiens, quod licet acta processus imperfectissima 
sint, attamen matrimonium mansisse ratum argumenta in- 
dubia et efficacissima probant. Processus incompletus est, 
cum ex parte Emmanuelis Diaz desint testes septimae ma- 
nus, matrimonialis vinculi defensor desideretur, qui tamen 
iuxta Constitutionem Benedicti XIV omnino requiritur, et 
censetur potissima pars in iudicio ferendo de validitate vel 
invaliditate coniugii, eiusque solutione, quando ratum fuisse 
censetur. Unde super his sanatio in vocanda est, nec Damasa 
sine ratione illam expectat, et consequi sperat a Pontificis 
indulgentia, sive quia Congregatio per litteras Secretarii ab 
Episcopo Habanensi, hoc unum scire desiderabat, an Emma- 
nuel venerit in Europam, et Hispaniam appulerit, Damasam 
visurus, (quod non evenisse abunde se probasse confidit): 
sive quia hodie processum repetere eumque absolvere ad 
tramites iuris, impossibile est, cum Diaz, vir durae cervicis, 
matrimonium a se initum agnoscere recuset, eo quod con- 
trahendi mandatum, tempore utili se retractavisse affirmet. 

Praemissa sanatione actorum, supplicandum Sanctissi- 
mo Patri pro dispensatione a matrimonio rato, firmiter 
censet. Damasa enim quae turpiter decepta est ab homine 
improbo, indulgentiam Pontificis implorat, ut a vinculo ab- 
solvatur bona fide contracto. Eius conditio sane bona non 
est. Atque ut Episcopus Ovetensis de ea scribit, « non é 
» maritata, né zitella, conviene che questo stato si rego- 
» larizzi. » 

Eo quod matrimonium cum Emmanuele contractum va- 
lidum sit, certe eidem adhaerere teneretur, sed Diaz illam 
repellit, et matrimonium invalide initum fuisse peierando 
affirmat. Quid vero si facti poenitens, Damasam ut coniugem 
acceptaret ? Nec eo in casu Damasam impellendam esse censet. 
Qua animi voluptate id faceret si cogeretur ? De homine agi- 
tur, qui eodem anno, iisdemque verbis duabus mulieribus fide- 
litatem suam spondere non dubitavit. Damasa autem ratio- 
nabiliter pertimesceret, fidem datam eadem facilitate Emma- 

nuelem esse fracturam. Emmanuelis epistolae luculenter haec 
probant. Dum enim Damasae litteras dabat amoris plenas, 
aliam mulierem sibimet desponsaverat, aut saltem ad id erat 
iam animo comparatus. Hae autem nedum levis animi, sed 
et inconstantem esse insinuant. Quamdiu fortuna eidem fa- 
vere non destitit, Damasae non recordabatur, imo cum eadem 
omnem relationem abrupit, sed cum adversa fortuna labo- 
raret, et premeretur inopia, amicitiam cum eadem restaurare 
desiderabat, ceu constat ex epistolis ad Antonium Damasae 
patrem. Inconstantia haec, et mutatio Emmanuelis iuxta 
opportunitatem et tempus, Damasam edocet, esse malae fidei 
virum, et quod promittit, soluturum esse si convenit, non 
ita, si aliter utilitas velit et dictet. 

ANIMADVERSIONES S. VINCULI DEFENSORIS. Sacramenti ma- 
trimonii adsertor animadvertit praeprimis supervacaneum 
prorsus esse de matrimonii nullitate verba facere, cum ipsi 
quoque lectissimi consultores theologus et canonista absque 
ambagibus matrimonii valorem agnoscant: quo vero ad in- 
consummationem, eam in probatis haud esse demonstrare 
satagit, sequentia perpendens. 

Duo ex adverso evincenda erant; nec Damasam scilicet 
ab absolutis nuptiis usque adhuc O veto ad insulam cubanam, 
nec Emmanuelem ab insula Ovetum profectum esse. Usque 
dum horum alterutrum in ancipiti manet inconsummatio ma- 
trimonii certa esse minime potest. lam vero nec unum nec 
alterum exploratum est. 

Non diffitetur praesto esse testes numero plures, qui sive 
unum, sive alterum vel etiam utrumque affirment. Sed, ait, 
illorum testimonium in pretio haberi nequit, non solum quia 
testes rationem dicti sui ut plurimum minime reddunt: sed 
etiam quia, dum affirmant vel Damasam non discessisse 
Oveto, vel ab- habanensi Sancti Spiritus civitate Emma- 
nuelem, testes aut loquuntur de discessu ad longum tempus, 
et proin canunt extra chorum aut a veritate manifestissime 
aberrant. 

Reque vera tres testes, idest Ioachim Perez y Ureta, 

Ioseph Vidal Valdivia y Garcia atque Leontius Zamora y Pe- 
ralta, in memorata urbe vulgo S. Spiritus degentes, asserunt 
quidem Emmanuelem nec ab insula, nec ab oppido S. Spiritus 
exiisse, imo neque exire potuisse, « essendo stato impiegato 
in quel tempo (a mense Decembri 1883) nelle Regie finanze ». 

Ast, inquit, in aprico est hos testes a veritate deflectere. 
Compertissimum namque est, Emmanuelem ab anno 1886 
oppido S. Spiritus et publico muneri valedixisse. Porro Em- 
manuel tempore non suspecto ad Damasae patrem inter alia 
idipsum scribit. 

Alia vero in epistola ad eundem Damasae patrem data 
« Avana 1 Maggio 1886 » suum redeundi Ovetum, in ante- 
cessum panditum, desiderium etiam atque etiam affirmat. 

Hinc liquet fabulis accensendum etiam esse matrimonium 
ab Emmanuele initum die 7 lulii 1654 cum Anna Garcia 
Re Diaz Syndici oppidi S. Spiritus sorore. Nam si ab 
anno 1884 uxorem duxisset sororem Syndici S. Spiritus, 
anno 1886 haud vagabundus per insulam et famelicus panem 
in Hispania a Damasae patre quaereret. 

Sed adesse urget omnino maiora: die 11 Ianuarii 1885 
Emmanuel ad ipsammet Damasam scribit : se mense Aprili, 
vel Maio, ut eam inviseret, Ovetum iturum. 

Quo vero ad Damasam, extra omnem prorsus dubitationis 
aleam positum esse contendit Oveto abfuisse et per tres 
menses in domo sororis a Bona f errada provincia di Leon 
anno commorasse ; idest eo temporis momento, quo Emma- 
nuel, ceu ex superius adductis patet, cum Damasa coniungi 
percupiebat. 

Quaerit itaque ubinam tribus hisce mensibus versata sit 
Damasa ? Neque Damasam audiendam esse, urget tum cum 
asserit a Bonferrada in domo sororis commoratam esse ; 
quandoquidem nullam huiusce rei probationem adducit. Our, 
petit insuper, soror ista ad examen adducta non est ? Ecquis 
auctor est Emmanuelem et Damasam tribus sin minus hisce 
mensibus sive in provincia de Leon, sive in aliis Hispania- 
rum aut cubanae insulae plagis una simul non convenisse? 

Neque pariter concludit fidem praestandam esse testibus 
a Damasa inductis, qui uno ore iurant: Damasam ex tem- 
poris momento, quo matrimonium, sub die 3 Martii 1884 
per procuratorem contraxit, numquam Oveto abfuisse. 
Quibus relatis, discutienda proposita fuerunt sequentia 


Dubia 


Il An constet de nullitate matrimonii ea  revocatione 
mandati in casu. 

Et quatenus Negative : 

IL An consulendum sit SSmo pro dispensatione a ma- 
trimonio rato et non consummato in casu. 

RESOLUTIO. S. Congregatio Concilii, re mature discussa, 
sub die 22 Iunii 1894 respondendum censuit : Praevia sa- 
natione actorum : 

Ad L Negative. Ad IL Affirmative. 

Ex QUIBUS COLLIGES. I. Matrimonium per procuratorem, 
quemadmodum ante Concil. Tridentinum, sic post citati 
Concilii promulgationem, valide contrahi posse, si conditiones 
in cap. ult. de Procurat, ino. praescripta serventur. 

IL Huiusmodi conditiones esse a) speciale seu determi- 
natum mandatum certae personae datum ad contrahendum, 
non cum quacumque persona, sed determinata et specificata 
ab ipso mandante; 5b) ut, sicuti mandatum ad delegationem 
concedendam nullimode praepediatur, ita procurator munus 
sibi oblatum voluntarie acceptet; c) ut procurator exequi de- 
beat mandatum per se, nec subdelegare valeat, nisi huius- 
modi facultas expresse ei data fuerit; d) ut mandatum ante 
matrimonii celebrationem non sit revocatum neque rnentaliter, 
quae revocatio in foro conscientiae sufficit ; neque implicite 
(ex. gr. Si mandans cum alia sponsalia contrahat), quae 
valet etiam pro foro externo modo probari possit. Et revo- 
cationem valere etiamsi a procuratore et a comparte igno- 
rata fuerit. 

III. Quapropter necessarium haud esse, ut revocatio fiat 
eodem modo, eademque ratione, quo mandatum concreditum 

est ; sed satis esse quod revocatum fuerit, et hoc probari 
valeat in foro externo. 

IV. In casu autem pro validitate matrimonii, cum Da- 
masa per procuratorem ab Emmanuele contracti, decisum 
fuisse, ex eo quod expressa revocatio ab Emmanuele obie- 
cta haud probata remansit ; implicita autem, quae contigit, 
cum ipse matrimonium cum Anna contraxit, locum habuit, 
quando nuptiae cum Damasa iam celebratae erant. 

V. Verumtamen dispensationem, a Damasa imploratam, 
indultam fuisse, quia ex actis prodiit, matrimonium con- 
summatum haud fuisse, imo neque consummari potuisse ; et 
gravissimas causas adesse, quae huiusmodi dispensationem 
suadent. 

BURDIGALEN. 


NULLITATIS MATRIMONII 


Die 25 lunii 1895. 
Sess. 24 c. 37 de Reform. 

COMPENDIUM FACTI. Mauritius exercens cum patre in Bur- 
digalensi civitate commercium, negotiationis causa frequen- 
tare solebat domum Gregorii eiusdem civitatis, pariter com- 
mercio addicti. Tali occasione Mauritius cognovit lIosephi- 
nam, Georgii filiam, cuius singulari venustate captus, ac 
spe conspicuae dotis blanditiisque Iosephinae parentum ille- 
ctus, statuit eam quantocius in uxorem ducere. 

Quapropter die 12 Ianuarii 1886, praevio coniugio ita 
dicto civili, Mauritius et Iosephina cum essent 21 annorum, 
legitimum iuxta Tridentini praescriptiones contraxerunt ma- 
trimonium in paroeciali Ecclesia Notre Dame Burdigalensis 
civitatis. 

Si dictis Mauritii fidem praestemus luctuosum huiusmodi 
matrimonii finem iam ante celebrationem ipse praedixerat; 
asserit enim, lIosephinam ante nuptias, eum cum indifieren- 

Acta, Tom. XXVIII, fase. CCOXXX. 23 

tia tractasse et semper coram ipso praetulisse tristitiam  si- 
gna. Quae indifferentia aucta est ipso coniugii die, mulier 
enim sponso declaravit se imperiosam subiisse parentum vo- 
luntatem, seque amorem erga alium fovere. Ideoque, refert 
Mauritius, non absque gravi difficultate, ex parte Iosephinae, 
consummatum matrimonium fuisse eandemque in ipsa coniu- 
gali peregrinatione per totam diem deseruisse maritum. 

Nuptiarum itinere expleto, cum Mauritius participare 
noluerit soceri negotiationibus, nec pro illo obligationes erga 
creditores sumere, Georgius minatus est suam filiam ab ipso 
separare. Tunc cognovit Mauritius, patrem losephinam ad 
matrimonium coegisse spe reparandi angustias suae rei fa- 
miliaris, existimans deinde posse impune inexperientiam sponis 
decipere. Hinc graviores inter coniuges exortae sunt contro- 
versiae; lIosephina, uti vir asserit, non erubuit eidem suas 
praeteritas culpas narrare, pluries dereliquit maritale domi- 
cilium, ac tandem post paucos cohabitationis menses in in- 
sulam Cazaux ad parentes aufugit, et paulo serius divortii 
civilis causam intenta vit, quod pronunciatum fuit anno 1887 
contra Mauritium, uti adulterii reum ac saevitiarum in spon- 
sam. 

Tribus preterlapsis annis a divortii sententia, Mauritius 
supplicavit Archiepiscopum Burdigalensem, ut suum matri- 
monium nullum declararetur ob veri consensus ex parte 
sponsae defectum. 

Instaurato processu, Archiepiscopus JBurdigalensis ad 
Curiam Archiepiscopalem urbis Buenos Ayres, ubi sponsa 
cum patre qui bonis Gesserat, transmigraverat, literas dedit, 
ut ipsa a iudice delegato circa suum matrimonium interro- 
garetur. At Curia Buenos Ayres domicilium mulieris igno- 
rabat et inutiliter eam citavit. Tum Iudex Burdigalensis et 
vinculi defensor domum matris lIosephinae petierunt, pro- 
missione habita quod filia, cum rediret, Curiam esset ac- 
cess ura. 

Sed cum etiam hac vice mulier non paruerit ex S. C. C. 
mandato, Cüria Burdigalensis, citationis aedictalis praeter- 

missis solemnitatibus, perentoriam citationem misit ad Fa- 
miliae Iosephinae domicilium, vocans lIosephinam et suos 
parentes, qui die assignata non comparen tes iam declara- 
ban tur contumaces. 

Denique Burdigalensis Curia sententiam pronuntiavit, 
validitatem matrimonii confirmantem : a qua actor appella- 
vit apud S. Sedem. 


Disceptatio Synoptica 


DEFENSIO VIRI ACTORIS. Antequam actoris patronus de- 
monstrationem nullitatis matrimonii ex defectu consensus 
inciperet necessarium duxit aliquid animadvertere circa spon- 
sae eiusque parentum contumaciam. Talis contumacia, ait 
ipse, difficiliorem reddit thesis demonstrationem, sed certe 
significat, eos a testimonio ferendo abhorruisse, sive ut acto- 
ris conditio difficilis evaderet, sive quia conscientia ipsis non 
permisit, sub fide iuramenti, violentiam incussam et con- 
sensum coactum ac fictum denegare. 

Nescimus, ait, orator, in primis quomodo ipsius credi- 
tum vel filiae, etsi extitisset, obstaculum insuperabile op- 
poneret sistendi ante Curiam Burdigalensem, ut de veritate 
factorum testimonium ferret. Sed decantatum creditum non 
existit, adest enim evidens et definitiva iurium sponsae to- 
talis acceptilatio, emissa iam a mense Iulii 1889, nempe 
duobus ab hinc annis. 

Data etiam sponsae contumacia, nulla alia via erat, ob- 
servat patronus, ut actor sua iura sustinere posset, nisi ex 
testium dictis haurire ea omnia, quae demonstrant sponsam 
coactum et fictum consensum praestitisse. 

His praemissis, advocatus probare contendit, Iosephinam 
praestitisse in matrimonio consensum fictum et coactum col- 
ligens hoc ex factis et adiunctis quae matrimonium  prae- 
cesserunt : quae observat patronus, demonstrant, Iosephinam 
matrimonium contraxisse, et consensum dedisse, dum alium, 
eo ipso temporis momento, amabat, et ut libertatem obti- 
neret. Consensus ergo fuit tantum externus, et oretenus 

tantum praestitus; quem consensum, minime sufficere pro 
validitate matrimonii, omnia iura clamant. 

Ita Schmalzgrueber, /us eccl. univ. part. 1l. sez. l, 
n. 264: « Quaeritur qualis esse debeat consensus ad matri- 
monium requisitus. Resp. 1l. debet esse liber; 2. Verus non 
fletus aut simulatus, quia sine vero consensu non consistit 
matrimonialis contractus, simulatus autem contractus non 
est verus ». Et Sánchez De matr. lib. 3, disp. 25 n. 25 3. 
« Dupliciter posse intelligi ut consensus sit causa matri- 
monii. Primo ut matrimonium est sacramentum et sic di- 
citur causa, in quantum internus consensus est causa ex- 
terni contractus matrimonii, in quo consistit ratio sacra- 
menti, et secundum hoc, non solum est causa efficiens ex- 
trinseca, sed etiam causa formalis intrinseca, quia verba 
contractus in quantum in seipsis involvunt, mutuos consen- 
sus, et illos exprimunt, sunt materia et forma huius sacra- 
menti, uti dixi hoc /ib. disp. 5. n*. 6, et confirmatur, quia 
intentio ministri et recipientis, sacramentum est de eius es- 
sentia, et contrahentes ipsi sunt ministri huius sacramenti 
et recipientes ut dixi disp. 6. n. 2, ergo eorum consen- 
sus et intentio est de huius sacramenti essentia . ... Hinc 
infertur matrimonium minime esse si consensus ficte et 
oretenus praestetur ». 

Si haec, ait orator, in iure constituta sunt, erit ne ve- 
rus consensus ille, quem praestitit Iosephina? Nonne est di- 
cendus fletus et oretenus praestitus cum ipsa declaraverit 
testibus consensisse, eo tantum scopo, ut libertatem acqui- 
reret dum alium, flagranti prosequebatur amore et ipsi fi- 
dem profitebatur? 

Verum, prosequitur patronus, etiam coactus fuit consen- 
sus, siquidem pluries sponsa fassa est, se ex coactione a 
parentibus incussa matrimonium contraxisse. Mauritius enim 
in iudicio narrat: « Le soir du mariage, la voiture allant 
à la campagne je remarquai son air triste et lui demandai, 
ce qu'elle avait. Et comme je la prenais par la main elle 
m'écarta en me disant. Il m'est impossible de vous aimer ; 

jaime M. X., auquel mes parents s'étaient engagés à me 
marier. Mon pére est une canaille, il l'a refusé pour gen- 
dre, parceque étant avocat il était à ses yeux un marchand 
des paroles, et il vous a préféré parceque vous étes mar- 
chand d'argent en votre qualité de fils d'agent de change 
héritier de la charge Oui (le mariage a été consommé) 
douze jours environ aprés la célébration du mariage, douze 
jours de résistance de la part de l'épouse et aprés la 
consommation du mariage elle me dit, vous m'avez eue par 
la chair, mais vous ne m'aurez pas par le coeur. J'aime 
toujours M. X. » 

Haec, quae sponsus declarat sub iuramento, et de cuius 
religione veritateque non est dubitandum, uti testes, ac ipsa 
Curia Burdigalensis affirmant, confirmat etiam soror Boni 
Pastoris Maria Barger. 

Ex depositione ipsius Parochi apud Curiam Burdigalen- 
sem constat Iosephinam parocho patefecisse voluntatem suam 
petendi ab ecclesia nullitatem matrimonii, et tantummodo 
ex causa vis et metus. Nam si in genere de nullitate lo- 
quuta fuisset cum parocho, hic, cum tractatum de matri- 
monio losephinae tradidit, non iudicasset paginam ubi ada- 
mussim sermo est de nullitate ex vi et metu. Et si, ar- 
gumentati orator, Iosephina parocho loquuta est de nulli- 
tate sui matrimonii ex vi et metu, dubitari non potest, 
ipsam conscientiam habere, matrimonium ex vi a parentibus 
incussa contraxisse, et in celebratione matrimonii coactum 
et fictum praestitisse consensum. 

His advocatus effuso calamo probatis, refellit obiectiones 
a sententia et a defensore vinculi propositas. Et contra 
sententiam Curiae animadvertit; quoad indolem non esse 
iudicandum modo superficiali.. Indoles seu character non pot- 
est tam facile iudicari, sed sunt inquirenda locus, tempora, 
circumstantiae et praesertim relationes quae intercedunt in- 
ter personas in ea circumstantia, loco et tempore. In casu 
vero characteris diagnosis a Mauritio explicatur: « Elle était 
(Iosephina) orgueilleuse, fiére, vaniteuse, elle était violente et 

emportée ». Sed « Elle était craintive et absolument sous le 
joug des ses parents ». Et interrogatus: « craignait elle des 
les contrister et de leur déplaire? Non, elle n'avait envers 
eux cette crainte delicate, et révérentieuse; elle subissait 
une volonté supérieure à la sienne, celle de son pére.... 
elle était dominée par ses parents ». Quae indolis species, 
ait orator, cum ab omnibus testibus declaretur, clientis ho- 
norabilitas et in dicendo veritas omnino confirmatur. 
Refert insuper advocatus haec alia Sententiae verba: 
« Que s'il parait certain que dans les premiers jours de la 
vie comune, l'épouse a refusé à l'époux ses droits de mari, 
le mariage n'a pas tardé cependant à étre consommé, comme 
le reconnut loyalement l'époux ». Et respondit nos non de- 
bere inquirere ea quae in posterum evenerunt, sed ea quae 
vel concomitarunt vel illico matrimonium subsequuta sunt. 
At vero ipsa Sententia ait: « parait certain que dans les 
premiers jours l'épouse a refusé à l'époux ses droits de 
mari ». Curnam hoc, nisi ex aversione erga virum ex coa- 
cto consensu, quem parentes vi et violentia imposuerunt? 
En igitur, concludit tandem patronus, consummatio ma- 
trimonii, quae locum habuit inter sponsos. Quae certe non 
est illa consummatio matrimonii, quae affectionem  marita- 
lem demonstrat; sed potius magis atque magis confirmat 
aversionem erga virum ex consensu coacto. 
ANIMADVERSIONES DEFENSORIS S. VINCULI. EX altera parte 
Sacramenti vindex animadvertere incepit, quomodo post sen- 
tentiam divortii civilis Iosephina spem conceperit matrimo- 
nium ab ecclesiastico etiam iudice cassatum iri, et primum 
consilii causa adiit Petrum Bonnet, loci Bruges parochum 
qui testatur: « Madame Josephine est venue me voir avec 
la supérieure de Ste. Germaine. Elle m'a fait connaitre l'in- 
tention oü elle était de demander à l'autorité religieuse d'an- 
nuler son mariage— Elle ne m'a pas dit que son consentement 
n'avait pas été libre... mais elle m'a demandé pour son avo- 
cat un traité du mariage. Je lui ai prété le traité de Car- 
rier, en indiquant la page de vi et metu ». At omni spe 

abiecta circa nullitatem sui matrimonii, a causa promovenda 
destitit. Mauritio vero sponsae exemplum, ait defensor, non 
placuit et causam intenta vit, sed frustra. 

Enimvero in confessis praeprimis est, observat vinculi 
tutor, Iosephinam ita libere et sua sponte consensum in ma- 
trimonium, coram parocho et testibus praestitisse, ut ne leve 
quidem coacti consensus indicium prodierit. Ipsemet enim 
Mauritius ad quaestionem : « Que savez-vous sur la maniére 
dont l'épouse a répondu à l'Eglise, /e oui, je le veux, et 
sur son attitude à la sacristie pendant la signature et au 
départ de l'Eglise? » reponit: « Je n'ai rien remarqué de 
particulier ». Tali stante facto, en, prosequitur orator, quod 
nos docet S. Rota in decis. 149,970 1] coram Ratto: « Cum 
agatur de matrimonio contracto coram parocho et duobus 
testibus iuxta formam praescriptam a sacro Concilio Triden- 
tino in Sess i 24 De ref. matr. cap. 1l, et in ipso celebra- 
tionis actu intervenerit liber consensus utriusque contrahen- 
tis, omnis praesumptio militare debet pro validitate eius- 
dem matrimonii, nullaque ratio habenda est de oppositis 
exceptionibus, quando illae non sunt adeo perstringentes et 
efficaces, ut incontinenti et concludentissime, evincant prae- 
tensam nullitatem, sive ex defectu liberi consensus, sive ex 
alia irritanti causa promanantem ». Et Instructio S. C. 
S. R. U. Inquisii, die 20 iunii 1883 edita, in artic. tert. 
De impediment. vis et metus., $ 39 praecipit: « in hac re 
judex sciat matrimonium esse per se factum quoddam so- 
lemne et publicum, quod semper validum censeri debet, nisi 
evidentes rationes eiusdem nullitatem demonstraverint. Ideo 
curandum quidem omni studio atque diligentia, ut rationes 
istae colligantur, sed iudicium contra matrimonium nunquam 
erit pronunciandum, nisi earum complexio omne prudens du- 
bium de existentia impedimenti excludat » (1). 

At in praesenti, quisquis videt, ait defensor, quomodo 
rationes, quas Mauritius ad suadendam coactionem colligit, 


(1) Instructio haec relata fuit vol. XVIII, pag. 344. 

non excludant omne prudens dubium ; comperta etenim et 
explorata non habentur facta, per quae Iosephina ad consen- 
tiendum in matrimonium coacta ostendatur. Ex testibus 
quos Mauritius induxit, unam loannam Giraud, observat 
vinculi propugnator, factum in medium afferre, quod ad ex- 
torquendum a lIosephina consensum in matrimonium  adhi- 
bitum foret. Ait enim Ioanna: « le Pére disait à sa fille : 
Si tu ne te maries pas avec Maurice je ne m'occupe plus 
de toi, mais cela sans menaces, comme à dire, je ne te 
proposerai pas d'autre mariage ». Urgente sacramenti vin- 
dice « Avez-vous eu connaissance de menaces faites par le 
pére, et la mére pour pousser leur fille à se marier avec 
Maurice? » Ioanna iurat: « Je n'ai eu aucune connaissance 
des menaces ». 

Concedit defensor patrem Iosephinae dictitasse : « Si tu 
ne te maries pas avec Maurice, je ne te proposerai pas 
d'autre mariage : » sed hoc non constituit metum cadentem 
in constantem virum. Metus, ait ipse, est instantis vel fu- 
turi periculi causa mentis trepidatio L i, $ / ff. quod me- 
tus causa. Certe autem non ea erat losephina, ut eius 
mens trepidaret ad illa patris verba. Testes enim prosequi- 
tur orator, uno ore Iosephinam in mulierem traducunt flocci 
facientem parentum voluntatem. 

Sed facta verbis sunt eloquentiora, exclamat vinculi tu- 
tor. In actis factum prostat quod clare demonstrat, Iosephi- 
nam, nec ulli parentum metui esse obnoxiam nec indigere, 
ut sibi virum parentes provideant. Aloisius Tabuteau narrat: 
« J'étais à Paris au mois de juillet 1881. Mon frére, ingé- 
nieur consul de l'entreprise recgut devant moi la confidence 
suivante. Nous sommes désolés : notre fille vient de nous 
quitter, nous emportant cinqcents francs. Au bout de huit 
jours, la police la trouva dans un hótel avec un jeune pein- 
tre. Elle avait alors de 15 à 16 ans ». Quod a testibus et ab 
ipso etiam auctore confirmatur. 

Nec matrimonii defensori refert, Bertam Lacoste dixisse : 
« La famille craignant que la future (Iosephina) quittát la 

maison paternelle pour échapper à ce mariage, fermait bien 
soigneusement la nuit la porte de la chambre de leur fille 
et le pére veillait quelquefois ». Si enim parentes, ait ipse, 
timebant ne Iosephina aufugeret « pour échapper à ce ma- 
riage » excubandum erat non solum « quelquefois », sed 
omnibus noctibus imo etiam die. 

Ceteri testes, animadvertit orator, non facta recensent, 
sed narrantiunculis contenti sunt. Quos inter praeeminet 
Mauritius Larronde, testis ab actore inductus post senten- 
tiae publicationem, et ideo tempore suspecto. At monet 
Clemens V. ea. 2, Clementin. De testib. : « Testibus rite 
receptis et eorum attestationibus publicatis, sicut non licet 
super eisdem vel directe contrariis articulis alios vel eosdem 
testes in principali causa producere, sic non debet in ap- 
pellationis causa licere: cum non minus in appellationibus 
quam in principali causa subornatio sit timenda ». 


Quibus praemissis suppositum fuit diluendum 


Dubium 


An sententia Curiae Burdigalensis sit confirmanda vel 
infirmanda | in casu. 

RESOLUTIO. Sacra C. C. re disceptata sub die 22 Iu- 
nii 1895, censuit respondere : Sententiam esse confirmandam. 

CANTONIS TICINI 


POSTULATUM EPISCOPI 
CIRCA CAPITULI CATHEDRALIS CONSUETUDINEM 
IN SERVITIO CHORALI 


Die 17 Augusti 1895. 


Per summaria precum. 


COMPENDIUM FACTI. Ordinarius Dioecesis Ticinensis in 
relatione status suae Ecclesiae S. C. C. transmissa , die 
4 Februarii 1895, sequens exposuit postulatum : 

« In mea relatione, anno 1891, mense Ianuario exhibita, 
expostulaveram : 

« An posset conservari consuetudo quae in Cathedrali 
S. Laurentii Lugani invaluerat, ut Missa Conventualis, solis 
diebus festis de praecepto, etiam suppressis , caneretur ; et 
reliquis diebus legeretur, dum in choro parvae horae recitan- 
tur. Quatenus consuetudo non sufficeret, rogabam ut speciale 
indultum ad hoc concederetur; quia canonici pauci sunt, et 
quidam ex iis vel in Seminario Lectores, vel in Curia Epi- 
scopi officiales sunt ; qui ideo nec bene nec sine gravi diffi- 
cultate possunt iis muneribus obire, si diutius in choro te- 
nerentur impediti. » 

« II. An posset conservari consuetudo supradicti Capi- 
tuli Cathedralis canendi diebus Sabbati, loco Missae officio 
diei respondentis, Missam Votivam B. Mariae V., ad quam 
Capitulum obligatur ex quodam Legato; aut Missam pro 
defunctis quoties aliqua ex causa canenda sit, ex. gr. ob 
funera aut anniversaria , ita ut Missa Conventualis Officio 
diei respondens ab alio Canonico, qua libuerit hora, absente 
Capitulo, celebretur. » 

« III. An tolerandum esset quod toto tempore hiemali 
cum horae canonicae recitentur in Sacristia interiori, Missa 
conventualis celebretur in Ecclesia, hora libera, quin Cano- 
nici eam audiant. » 

« Super his postulatis Sacra Congregatio die 9 Apri- 
lis 1892 respondit: 

« Ad Y' Pro gratia, perdurantibus circumstantiis, dum- 
modo tempore Missae conventualis non recitentur horae 
canonicae. » 

Ad 2" Negative. » 

« Ad 3" Tolerari non posse. » 

« His responsis non obstantibus supradictum Capitulum 
a suis consuetudinibus abstinere non est arbitratus, his fretis 
rationibus, id est: 

« a) quoad l" et 3" Rescriptum favorabile pro gratia, 
accedente voto Episcopi concessis a Sacra nuntiatura habi- 
tum anno 1812. (N. B. Tunc Ecclesia S. Laurentii non- 
dum Cathedralis erat) ; 

«« b) quoad 2" consuetudo ab immemorabili inducta ab 
Episcopis connuentibus pluries approbata; et praeterea ad 
Ecclesiam Cathedralem difficilis accessus ; itemque parvus 
canonicorum numerus, quorum plerique senio confecti, pro- 
cul (quatuor exceptis) ab Ecclesia commorantes ; et plures 
curae animarum , et aut seminario , aut curiae episcopali, 
addicti ». 

« Quare super his postulatis, pro gratia, preces in ter- 
minis prioris petitionis a me factae, renovat. » 

Percontatus idem Ordinarius , ut documenta transferret 
a Capitulo invocata, legitimo modo recognita, remisit. 


Disceptatio Synoptica. 


In novam huius quaestionis formam haec animadvertenda 
videntur. Quia EE. PP. priori dubio respondere placuit: 
« Pro gratia, perdurantibus circumstantiis, dummodo  tem- 
pore Missae conventualis non recitentur horae canonicae » 
sequitur eosdem benigne admisisse, ut Missa conventualis non 
caneretur, nisi diebus festis de praecepto, etiam suppressis; 
noluisse vero ratum habere , ut missa conventualis , etsi 
lecta, celebraretur tempore recitationis horae canonicae. Ve- 

rum quia in 4? Dubio quaerebatur : An possit servari con- 
suetudo, qua quum ex rubricis missalis secunda aut tertia 
Missa canenda esset, ipsa legatur qualibet hora, non adsistente 
Capitulo. Etiam quoad hoc quatenus consuetudo non sufficiat, 
rationibus, ut supra, allatis ad quaesitum n. l, apostolicum 
indultum postulo » respondere censuerunt « Attentis peculia- 
ribus circumstantiis, | iisque perdurantibus pro gratia iuxta 
petita » ; quare iuris rigorem benignitate temperantes indul- 
gere arbitrati sunt, ut secunda aut tertia missa celebrare- 
tur, non adstante capitulo. Quod iure meritoque edictum 
perspicitur, si ex una parte attendatur perpetua et constans 
praxis S. O; SS. RR. quae centies expunxit et damnavit mo- 
rem missam celebrandi conventualem, dum, recitantur horae 
canonicae, prouti apertissime declaravit die 27  Septem- 
bris 1817, nam interrogata « Utrum  tollerari possit con- 
suetudo, ignoti initii, legendi Missam dum in choro dicitur 
hora prima » respondit : « Negative et serventur rubricae ». 
Alia ex parte SS. Canonum rigor videtur circumscriptus 
ad unam tantum missam conventualem ; adeo ut si ex Ru- 
bricis secunda ac tertia missa praescribatur, huius applicatio 
libera est, non vero necessaria pro benefactoribus, uti prae- 
cipit Benedictus XIV in celebri Const. « Cum semper obla- 
tas » - ibi - « Ubi vero id usu receptum non invenitur 
liberam | omnino secundae  tertiaeque missae | conventualis 
applicationem | celebrantibus | relinquendam | esse, dummodo 
in commemoratione pro defunctis, Ecclesiae Benef actorum 
in genere non obliviscantur ». 


Ad 2'" dubium vero, nempe an servari posset consue- 
tudo canendi aliam Missam votivam B. Mariae Virginis aut 
Missam Defunctorum, loco Missae conventualis respondentis 
officio diei, quae antea celebratae ab alio canonico, capitulo 
non adstante, rescribendum censuerunt « Negative ». 

Item 3? dubio; nempe an tolerari posset, ut toto hie- 
mali tempore Missa conventualis celebraretur, absente capi- 
tulo: Emis Patribus respondere visum est « Tolerari non 
posse ». 

Ita respondentes EE. PP. pressius inhaeserunt vestigiis 
constan iis , legitimae interpretationis tum ss. Rubricarum, 
tum ss. Canonum. Nam cum primis S. C. Rituum renovando 
alias edita decreta, ex oraculo SSmi rubricas Missalis Ro- 
mani servari in omnibus et per omnia praecepit, non ob- 
stante quocunque praetextu et contraria consuetudine, quam 
abusum esse declaravit, ceu refert Fagnanus in cap. Cum 
creatura De celeb. Missar. n. 29. In specie vero in OsSeen. 
26 Martii 1592 ad dub. 7; in Perusinae Aug. 1766; in 
Gadicen. 22 lanuarii 1768 et in Imolen. 7 Iulii 1759, apud 
Gardellini SS. R R.C. rescripsit, Missam conventualem officio 
diei respondentem celebrandam esse, eamque non pro lubitu 
sed post tertiam vel aliam horam a rubricis praescriptam; 
consuetudine etiam immemorabili non obstante. Demum quod 
Missae conventuali adesse teneantur omnes capitulares, ea lege 
qua tenentur Divino Officio interesse ob generale residentiae 
munus nemo inficias iverit: siquidem Missa conventualis 
est praecipua Divinorum Officiorum pars, uti planum est ; 
et omnibus est in confesso, prouti etiam ex ratione histo- 
rica inculcat Benedictus XIV in iam cit. Const. Cum semper 
oblatas $ 14. 

Sed ex adverso BE. PP., capitulares rati sunt non ad- 
stringi praescriptionibus S. C. C. quia quod Episcopus postu- 
laverat, partim iam ipsis concessum fuerat. Nimirum per 
Apostolicas facultates concessas a Sacra Nuntiatura Lucernae 
anno 1812, prouti in documentis referendis narratum fuit, 
Episcopus Capituli precibus annuerat, primo ut nempe Missa 
conventualis caneretur tantum diebus festis, etiam suppressis, 
reliquis vero diebus /egeretur dum horae parvae recitarentur ; 
secundo ut tempore hiemali, canonicis Divinum officium in 
Sacrario recitantibus , Missa conventualis in Ecclesia cele- 
braretur qualibet hora, capitularibus eamdem non audienti- 
bus. Non erit vero supervacaneum advertere, haec concessa 
fuisse Canonicis quando eorum Ecclesia nondum evecta fuerat 
ad dignitatem Ecclesiae Cathedralis, prouti notat Episcopus 
in supplici libello. 

Nihilo secius in huiusmodi benigna concessione non com- 
prehenditur postulatum, 2 Dubio expressum; scilicet an possit 
servari consuetudo canendi, loco Missae conventualis, antea 
celebrandae, non adstante Capitulo, Missam votivam B. Ma- 
rae V.; aut Missam Defunctorum. Quam consuetudinem 
immemorabilem, quamvis apprime Sacris Rubricis non uno 
nomine contrariam, tamenprecatur Episcopus ut S. C. C. 
dignetur confirmare, ratamque habere quia est « ad Eccle- 
siam Cathedralem difficilis accessus, itemque parvus cano- 
nicorum numerus, quorum plerique senio confecti, procul, 
quatuor exceptis, ab Ecclesia commorantes ; et plures curae 
animarum et, aut Seminario aut curiae episcopali addicti ». 

Quibus praemissis, quaesitum fuit quodnam dandum 
esset precibus responsum. 

RESOLUTIO. Sacra C. C. re disceptata sub die 1 7 Augusti, 
censuit respondere : Attentis peculiaribus circumstantiis, ad 
L IL et IIL pro gratia ad decemnium, si tandiu, facto 
verbo cum SSmo. 


EX S. CONGR. EPISC. ET REGUL. 


ORANEN. (1) 


PROPRIETATIS ET EXPULSIONIS 


Die 23 Augusti 1895. 


COMPENDIUM FACTI. Exorta quaestione ex una parte inter 
presbyterum Iosephum Catà, qui ex Hispania in dioecesim 
Oranensem immigraverat, ubi Hospitium fundaverat pro pau- 
peribus puellis ex parentibus hispanis, et cuius directio con- 
credita fuerat sororibus Societatis S. Teresiae; et Curiam 
Oranensem, ex altera, circa proprietatem, administrationem 
et directionem praefati asyli, in generalibus comitiis Con- 


(1) Speciem et discussionem huius causae in prima propositione vide in prae- 
cedenti vol. XXVI, 156. 

gregationis Episc, et Regul. sub die 2 Iunii 1893, proposita 
fuere sequentia dubia : 

I. An et quomodo ad presbyterum | Catà pertineat pro- 
prietas aut. simplex administratio Asyli in casu? 

II. An et quomodo sustineatur expulsio Sororum S. Te- 
resiae ab  Asylo; et an presbyter Catà easdem  expeliendo 
incurrerit ecclesiasticas censuras in casu? 

III. An idem ipse teneatur removere a directione Asyli 
AFRICANISTAS, sic nuncupatae? 

Quae dubia, sub eadem die, sic resoluta fuere: 

Ad I. et II. Negative in omnibus et amplius. 

Ad III. Affirmative et amplius et ad mentem: mens est, 
quod Catà suspensus manet a divinis 1l. Donec plene exe- 
quatur praesentem | resolutionem; 2. donec veniam petat ab 
Episcopo et convenienter scandalum datum reparet; 3. donec 
sese committat Episcopo ut titulus civilis Asyli transfera- 
tur in alias personas, si et quatenus Episcopus opportunum 
censeat. 

Insuper hac decisione sacerdos Catà potius expostulavit 
beneficium novae audientiae ; sed postea mutato consilio cen- 
suit decisionem acceptare, et de hoc Episcopo Oranensi ad- 
monito, ab eo per literas petiit, ut sibi indicaret modum 
transferendi titulum civilem Asyli: insimul de hoc certio- 
rata S. Congregatione ab ea petiit, ut inflicta suspensio re- 
laxaretur. 

Super hisce precibus rogatus Episcopus Oranensis respon- 
dit, praetensam submissionem factis non cohaerere; Africani- 
stas sorores ab Instituto dimissas in dioecesi domum ape- 
ruisse cum scandalo fidelium, et quoad translationem tituli 
civilis Asyli eam acceptare non posse, tum quia sacerdos 
Catà renuit exhibere ipsius statum oeconomicum, tum quia 
praetendit ipsum Asylum debito gravari libell. 30,000. 

Hisce tamen non obstantibus S. Congregatio die 1 De- 
cembris 1893 sequens edidit rescriptum « Episcopo cum fa- 
cultatibus absolvendi Oratorem a suspensio?ie. Quo vero ad 
Africanistarum habitum et ad, debitum a sac. Catà noviter 

exhibitum, Episcopus utatur iure suo ». Renuente Episcopo 
hoc rescriptum exequi, et iterum iterumque instante sacer- 
dote Catà etiam ope Hispaniae legati ad S. Sedem pro re- 
laxatione suspensionis, asserente inter alia asylum contro- 
versum pertinere ad hispanam nationem, S. Congregatio ita 
duxit rescribendum « Scribatur Episcopo, num opportunum 
et expediens sit translationem dominii aedificii a sac. Catà 
peragendam acceptam habere facta reservatione circa as- 
serti debiti libell. 31 mili, legitimitatem, quae penes curiam 
ecclesiasticam | iuris ordine servato probanda erit. Exquira- 
tur tandem ipsius Episcopi sententia super petitione ab 
Hispaniae legato apud S. Sedem Enw Status Secretario 
porrecta, qua contendit aedificium, de quo sermo est ad His- 
panos pertinere, licet collatitid pecunia extractum fuerit ». 

Episcopus in uteris responsivis diei 26 Februarii 1894 
declarat se tantummodo recognoscere debita gravantia asy- 
lum ante sententiam S. Congregationis diei 2 Iunii 1893, 
quae, omnibus computatis, ascendere dicit ad libellas 4000 : 
respuit vero posteriora utpote sac. Catà imputanda: item 
mordicus obsistit novae discussioni circa legitimitatem debiti 
libell. 31 mill. qui esset attentatum contra relatam decisio- 
nem S. Congregationis, quae huiusmodi perfugio iterum ad 
trutinam revocari vellet: quoad vero pertinentiam asyli ad 
Hispanos, inter alia observat, hoc iam fundatum existere an- 
tequam largitiones hispanae essent collectae. 

At ulterius reclamante sac. Catà pro rehabilitatione ad 
S. Missae celebrationem, tandem a S. Congregatione haec 
concessa fuit rescripto diei 24 Aprilis 1894, « sed extra dioe- 
cesim QOranensem et cum reincidentia ». 

Interea sacerdos Catà edoctus de prolatis ab Episcopo in 
supra relatis Uteris exhibuit currentes rationes asyli cum 
nonnullis allegatis : ex hisce resultat Catà collegisse libel- 
las 43409. 76 et expendisse libel. 64937. 76; unde debitum 
gravans institutum ascenderet ad libellas 21528 : ad hoc 
debitum expungendum mutua contraxisse cum sac. Vincen- 
tio Carrasco et cum quodam Francisco Guardiola. 

E contra Episcopus exposita a sacerdote Catà traducit 
ceu falsa et fictitia, et hoc probat computis et rationibus 
ab ipso Catà an. 1891 oblatis, pro approbatione, Cardinali 
Archiepiscopo Toletano ex quibus apparet differentia tan- 
tummodo libel. 609. 76 : signanter vero respuit duo supra 
allegata mutua et praesertim illud Francisci Guardiola, quod 
cum contractum fuerit an. 1894 seu post sententiam S. Con- 
gregationis, nullius valoris esse putat: hinc concludit pro 
totali reiectione petitionis sacerdotis Catà. 

Nihilominus cum huius Procurator acriter instaret pro 
causae revisione praevia in integrum restitutione, et cum 
aliunde Asylum gravi discrimini ob non solutas taxas et non 
satisfactos fructus creditoribus hypothecariis exponi posset, 
Moderatores S. Congregationis annuerunt pro causae repro- 
positione sub formula dubiorum ut infra. 


Disceptatio synoptica 


DEFENSIO SACERDOTIS CATÀ. Defensor primo recenset mo- 
tiva extrinseca pro concedenda restitutione in integrum : et 
haec duo esse dicit, quorum primum est quod causa resoluta 
fuit unica decisione et quidem munita clausula ef amplius 
rei iudicatae vim habente: cum itaque remedium ordinarium 
appellationis competere non possit, aequitas postulat ut id 
remedium extraordinarium restitutionis in integrum conce- 
datur, quae appellationis locum teneat. 

Secundum motivum extrinsecum desumit ex causae gra- 
vitate; in ea enim continentur altissimae iuris quaestiones 
puta, utrum praefatum Asylum sit laicale vel ecclesiasti- 
cum, utrum sit opus cultus vel simplex opus pium, utrum 
annuentia Ordinarii pro colligenda stipe ad aedificium ex- 
imendum canonicae aequivaleat erectioni, et aliae quas enun- 
ciat, quae multae in numero et in se graves, conveniens 
est ut duplici examini supponantur. 

Transit deinde patronus ad motiva intrinseca. Sane, ait, 
negari non potest, et etiam ipse Ordinarius Oranensis ad- 

ucía, Tom. XXVIII, fase. CCCXXX. 24 

mittit, quod sacerdoti Catà ius et titulus fundatoris perti- 
neat; iam vero S. Congregatio ad relatum dubium: An et 
quomodo ad presbyterum | Catà pertineat proprietas aut sim- 
plex administratio asyli in. casu? Respondendo negative in 
omnibus, hunc titulum ei denegavit: siquidem sedulo di- 
stinguendum esse tradit ius reale dominii a iure proprietatis, 
quae sub se etiam ius auctoris comprehendit: proinde cum 
emanata decisio subvertat sacrorum canonum spiritum qui 
hunc titulum fundatoris reservatum volunt, quia expedit ex- 
citare pios homines ad nova opera ad publicam utilitatem, 
revocari debet: hic adnotat quod priores Defensores in prima 
causae discussione errarunt ponendo quaestionem dominii, 
quasi sac. Catà sibi vellet vindicare proprietatem Asyli: hoc 
non respondebat obiectivitati quaestionis, neque intentioni 
ipsius Catà, qui tantum sibi reservatum voluit ius funda- 
toris et auctoris. 

Ulterius patronus instat, asylum in casu esse opus pium 
laicale, et probat 1. ex fine qui iuxta D. Thomam et Ari- 
sto telem entis naturam determinat. Unde scitum esse ait 
opera ecclesiastica nunoupari quae ad cultum religiosum vel 
ad bonum animarum diriguntur; laicalia vero quae ad alium 
scopum: at in themate finis asyli est alimentum subventio, 
et educatio pauperum puellarum : probat 2. ex mediis; insti- 
tutum enim extructum fuit ex privatis laicalibus contribu- 
tionibus, proinde sub hoc respectu nullimode ecclesiasticum 
dici potest: probat 3. tandem ex personis quae in instituto 
aluntur: hae enim sunt pauperes puellae et tamdiu inibi 
consistunt quoadusque collecta subsidia non deficiant; hinc 
Asylum destituitur illo charactere perpetuitatis, quae in fun- 
dationibus ecclesiasticis requiritur. Posito vero quod opus a 
sacerdote Catà fundatum sit laicale, eius fundatori absque in- 
iustitia denegari non poterat administratio. 

Quin aliquid obsit quod affert Episcopus Oranensis ad 
probandam eius ecclesiasticitatem, nempe licentia ab ipso 
impertita ponendi capsulam in Ecclesia pro eleemosynis fa- 
vore Instituti extruendi, et facultas colligendi subsidia ad 

eumdem finem etiam extra dioecesim : respondit enim pa- 
tronus quod haec licentia spectari non potest ceu canonica 
erectio, sed potius ceu actus politiae ecclesiasticae, et hoc iusta 
eco causa (Fagnan. ad cap. 14 lib. 5 Decretalium de poenit. et 
remis.) fuit constitutum, ut dignosceretur an esse?it tales qua- 
les afferunt; plerumque enim contigit ut assumpto falsae 
religionis habitu se fingant alios quam sint. Cum itaque 
praefatum Asylum sit tantum opus pium laicale, Episcopo 
tantummodo visitatio competere potest, non vero ingerentia 
in eius administratione, quae omnino Asyli, fundatori est 
reservanda. Deinde, pergit defensor, ipsa Oranensi Curia 
fatente, in Gallia opera pia ecclesiastica destituuntur capa- 
citate possidendi, neque ipsa Curia umquam intendit sibi 
addicere Asylum: ergo presbytero Catà ea lege oblationes 
sunt traditae, ut ipse ceu fundator personam iuridicam gerens, 
ante leges esset etiam Asyli proprietarius et administrator : 
et quod ita se gesserit independenter a Curia ecclesiastica 
Oranensi constare, ait, ex innumeris factis in ipsa extractione 
Asyli: regulae organicae a se concinnatae pro instituto ap- 
probatae sunt ab auctoritate civili et non ab ecclesiastica : 
sacerdos Catà Commissionibus Fabricae praefuit, ipse conduxit 
operarios, ipse contractum locationis cum Sororibus Teresianis 
inivit, uno verbo Asylum erectum et ordinatum fuit a s— 
cerdote Catà absque interventu auctoritatis ecclesiasticae : 
unde Episcopus Oranensis in sua informatione concludebat 
sibi naturale videri, ut sac. Catà inscriberetur titulus civilis 
proprietatis. Si itaque Asylum est opus pium laicale, evi- 
denter iniusta est S. Congregationis decisio, quae sacerdoti 
Catà denegat omne ius fundatoris super Asylo a se erecto, 
ordinato et administrato. 

Postea patronus obiectionem Curiae Oranensis repellit, 
quae ita se habet: sacerdos Catà innixus apparenti titulo civili 
semper sibi vindicavit ius dominicale super Asylo: ergo 
nunc non licet materiam contentionis mutare, restringendo 
praetensionem ad ius fundatoribus concessum quin violetur 
quasi contractus iudiciarius ex litis contestatione exoriens : 

huic obiectioni ita respondet defensor: vel quaestio spectetur 
ceu mere civilis, et tunc dubitari nequit quod sacerdoti Catà 
etiam dominium super Asylo competit; vel est quaestio con- 
scientiae et fori ecclesiastici, et tunc indubie ei spectat ius re- 
servatum omnibus fundatoribus piorum Operum : in utroque 
casu iniustitia editae resolutionis semper patet : denegat au- 
tem adesse violationem quasi contractus iudiciarii, quia litis 
contestatio non solum versata est super titulo civili dominii, 
sed etiam super titulo canonico fundationis et complecte- 
batur utrumque ius proprietatis et administrationis et hinc 
etiam ius fundatoribus reservatum. Accedens defensor ad 
secundum dubium circa expulsionem Sororum S. Teresiae ab 
Asylo, sustinet decisionem S. Congregationis pariter iniustam 
esse: sane in ea resolutione edicitur sac. Catà censuras ec- 
clesiasticas non incurrisse, et tamen negatur contradictorie 
legitimitas expulsionis: re quidem vera si sac. Catà tra- 
ducendo Sorores S. Teresiae ad laicum tribunal, declaratus 
est non incidisse in ecclesiasticas censuras, quia privilegium 
for ecclesiastici non viget in dioecesi Oranensi sicuti in 
Gallia, et quia sorores praefatae nullam institutionem ca- 
nonicam habuerant in Asylo, ut iniuria praetendebat Curia 
Oranensis, sed erant mere stipendiatae seu locatrices operum, 
ex iisdem rationibus renuncian debebat legitima expulsio, 
cum ea iussa fuerit a competenti magistratu, cuius actus 
declarari nequeunt illegitimi absque ordinis publici tur- 
batone. 

Sed subdit Curia Oranensis: Sac. Catà, nixus titulo civili 
sorores expulit, quia Asylum usurpare volebat. Defensor ita 
hanc obiectionem diluit: sacerdos Catà utique allegavit ti- 
tulum civilem, sed non animo sibi habendi institutum, sed 
animo se defendendi: Sorores Teresianae non amplius, pa- 
rebant conditionibus ab initio impositis et ab ipsis acceptis: 
arbitrarie numerum sororum a 5 ad 12 auxerant puellas, 
non ex pauperibus, sed ex divitibus familiis recensebant: et 
vocem sac. Catà non amplius audiebant: hinc earum expulsio, 
omnibus mediis ad correctionem frustra adhibitis, necessaria 

evaserat : ut hoc consequi valeret sac. Catà agere debuit uti 
dominus Asyli, seu allegare titulum civilem : sed hanc ti- 
tuli allegationem quis asserere audit factam esse animo sibi 
habendi seu usurpandi institutum. 

Tandem defensor, multis aliis refutatis a Curia Oranensi 
adductis, dicit nullo in pretio habendam esse acceptationem 
decisionis factam a sac. Catà: ea enim non fuit voluntaria 
seu nullo iare cogente facta, sed potius emissa sub metu 
suspensionis a divinis sibi inflictae, nisi illico et immediate 
decisioni S. Congregationis pareret: hinc est quod sac. Catà 
eodem tempore imploravit beneficium novae audientiae : quod 
evidenter demonstrat editae resolutioni non voluisse acquie- 
scere. 

DEFENSIO EPISCOPI ORANENSIS. EX adverso Episcopus 
observat in primis decisionem S. Congregationis diei 2 Iu- 
lii 1893 nedum in rem iudicatam transiisse, sed etiam ab 
ipso sac. Catà plene acceptatam fuisse, ut constat ex duabus 
uteris ipsius sac. Catà, quas adducit: unde petitio novae 
revisionis causae est potius medium excogitatum ad eluden- 
dam vim emanatae decisionis. 

Idque eo magis urget quia motiva adducta nullo solido 
nituntur fundamento. Sane praetentio ex parte Defensoris 
sac. Catà, quod in altera causae discussione quaestio non po- 
sita fuerit in suis veris terminis et iuxta intentionem con- 
tendentes Catà, refutatur aperte a factis et verbis ipsius 
Catà: idque probat sese referens ad documenta allata iam 
in prima causae discussione ; ex quibus constat 1. intentio- 
nem sac. Catà revera fuisse habendi absolutum dominium 
super Asylum, quod uti suam proprietatem spectabat : 2. su- 
per hoc praetenso iure dominii praecipue cecidisse litis con- 
testationem ; hinc defensores Catà, neque errasse, neque er- 
rare potuisse in quaestione stabilienda; hinc eam respon- 
disse intentioni clientis. 

Hoc praemisso, Episcopus respuit absolute quod defensor 
sac. Catà adducit in sua petitione pro obtinendo beneficio 
novae audientiae: falsum esse dicit quod sac. Catà invoca- 

verit praetensum ius proprietatis non animo sibi dominium 
habendi super Asylo, sed potius tamquam facultatem ad re- 
movendas sorores S. Teresiae; siquidem sac. Catà omnem 
recursum fundabat in iure proprietatis, quod sibi vindicabat 
in Asylo: item negat quod quaestio administrationis moralis 
vel materialis Asyli quae iuxta contrarium Defensorem est 
vera et unica quaestio, non fuerit ventilata et resoluta a 
S. Congregatione: non obstante enim quod Episcopus titulum 
fundatoris sac. Catà recognoverit, ad quem hic in suis scri- 
ptis semper appellabat; tamen proposito dubio, an sac. Catà 
pertineat proprietas vel simplex administratio super Asylo? 
S. Cong. respondit negative in omnibus: tandem negat quod 
quaestio posita, prout vult contrarius defensor, absorbeat 
quaestionem redditionis rationis collectarum et erogatarum 
eleemosynarum : nam haec in suo robore semper permanet, 
quaecumque sit futura decisio principalis controversiae: si- 
cuti etiam negat quod ab hac resolutione pendeat ruina vel 
vita neonati Instituti, uti pariter vellet dictus defensor, ex- 
cepto casu addit Episcopus, quod sac. Catà non abutatur 
titulo civili, quo est investitus, ad pessumdandum institutum, 
quod nihilosecius dicit facto comprobari. 


Huc re deducta, Episcopus monet S. Congregationem 
quod sac. Catà, ut ut reproponi causam obtinuerit, iam suo 
mandatario commisit quamprimum Asyli proprietatem alie- 
nare, et de hoc actum est cum quodam Finet qui promptus 
est ad Institutum acquirendum pretio libell. 45.000. Hoc 
quod unice pendet a libera sac. Catà voluntate, et non ab 
actibus iudiciariis ex parte agentis taxarum, vel creditorum 
hypothecariorum Asyli, subdit Episcopus, est novum argu- 
mentum malae fidei ipsius Catà, qui confisus titulo civili 
proprietatis, nihili ducit S. Congregationis resolutiones. 


Hisce utrimque compendiario collectis ad proposita 


ORANEN. 575 


Dubia 


I. An sit locus restitutioni in integrum in casu. 

Et quatenus Affirmative. 

IL An et quomodo confirmanda vel revocanda sit decisio 
diei 2 lunii 1893 in casui 

RESOLUTIO. Sacra Congreg, re mature discussa sub die 
23 Augusti 1895 rescripsit : 

Ad I. Negative. Ad II. Provisum in primo et ad mentem. 

Ex HIS COLLIGES: I. Licet in sede appellationis non sit 
prohibitum novas probationes afferre iuxta adagium : Non 
deducta deducam, non probata probabo, tamen non licet 
materiam contentionis mutare, quia esset violare quasi con- 
tractum ex litis contestatione exortum, qui partes ligare 
debet: unde merito S. Cong. non attendit quae Procurator 
sacerdotis Catà attulit circa erratam positionem quaestionis 
in altera causae propositione. 

II. Non dari restitutionem in integrum adversus rem 
iudicatam 1. quando pars postulans eam iam accepto habuit; 
2. quando pendente iudicio restitutionis in integrum pars 
instans committat attentatum | contra impugnatam decisio- 
nem, quia cum hoc arguat malam fidem et spretum iudicis, 
praesumptio est quod neque novam decisionem sit executura. 

III. Ad diiudicandum utrum aliquod opus pium sit lai- 
cale vel ecclesiasticum, inter alia esse inspicienda 1. finem 
ad quem est directum, 2. media quibus est fundatum, 3. per- 
sonas quas attingit : quare ait Sebastianus Berardi, quod 
Hospitalia suapte natura inter res ecclesiasticas minime re- 
censentur. 

Congregationis presbyterorum SS. Sacramenti. 
Dubia quoad commemorationem SS. Sacramenti aliaque etc. 


Rmus Procurator Generalis Congregationis SS. Sacramenti 
a Sacra Rituum Congregatione postulavit, ut sequentia Dubia 
declarare dignetur nimirum: 

I. An in Ecclesia dicata SSmo Eucharistiae Sacramento, 
quando fit officium de feria, debeat in suffragiis fieri comme- 
moratio de SSmo Sacramento, omissa commemoratione de Cru- 
ce, vel potius commemoratio de Cruce, omissa commemora- 
tione de SSmo Eucharistiae Sacramento? 

II. Sacra Rituum Congregatio, decreti 3 Aprilis 1884 benigne 
indulsit Congregationi SSmi Sacramenti, ut feria V quae prima 
quolibet mense occurrit, recoli valeat sub ritu duplici maiori 
Commemoratio solemnis de SSmae Eucharistiae Sacramento, 
dummodo in eam feriam non incidat festum aequalis vel po- 
tioris ritus seu dignitatis. 

Quaeritur l'. An haec solemnis Commemoratio habeat prae- 
cedentiam super festum secundarium eiusdem ritus, sed non 
eiusdem dignitatis, cuiusmodi esset festum B. M. V. tam in oc- 
currentia, quam in concurrentia. 

2?. An eiusmodi solemnis commemorationis in concurrentia 
cum festo secundario eiusdem ritus et eiusdem dignitatis Ve- 
sperae esse debeant de SSmo Sacramento vel de sequenti? 

II. An post expositionem privatam SSmi Sacramenti, sci- 
licet, aperto ostiolo tabernaculi, dari possit Benedictio cum eodem 
Venerabili Sacramento in pyxide recondito? 

IV. Sacerdos celebrans coram SSmo Sacramento patenter 
exposito dum in Evangelio dicit « Et verbum caro factum est » 
genuflectit aliquantulum versus SSmum Sacramentum: 

Quaeritur: An debeat versus idem venerabile Sacramen- 
tum inclinationem facere quotiescumque in lectione Evangelii 
pronuntiat nomen lesu? 

Et sacra eadem Congregatio ad relationem infrascripti Se- 
cretarii, exquisito voto alterius ex Apostolicarum Caeremonia- 

rum Magistris, dubiis mature diligenterque perpensis, respon- 
dendum censuit: 

Ad L Affirmative acl primam partem; | Negative ad  se- 
cundam. 

Ad Il. Negative ad primam quaestionem. |. Quoad alteram, 
totum de Festo cum | Commemoratione | Officii votivi. 

Ad IIl. Affirmative. 

Ad IV. Affirmative. Atque ita rescripsit. 

Die 30 Novembris 1895. 


G. CARD. ALOISI-MASELLA, 5. R. C. Praefectus. 


ALOISIUS TRIPEPI, S. R. C. Secretarius. 


NEAPOLITANA. Beatificationis et Canonizationis servi Dei Francisci a Neapoli 


sacerdotis professi Ordinis Minorum s. Francisci reformatorum. 


Neapoli die x Septembris anno MDCCLXII piis honestisque 
parentibus Iosepho Mangano et Maria di Bisogno ortus est Dei 
Famulus, cui in sacro fonte nomina Franciscus Maria imposita 
sunt. A teneris annis christiana institutione imbutus et sacro 
chrismate confirmatus suaves optimosque ostendebat mores. 
Adulescens orationi adsidue intentus Ecclesiam Trinitatis Maioris, 
quae prope domum erat, frequenter adibat ibique saepe sacra- 
menta suscipiebat. Quum adhuc aetate esset sexdecim annorum, 
meliora charismata aemulatus et Ordinem Minorum S. Francisci 
Reformatorum ingressus, die xv Augusti anno MDCCLXXIX reli- 
giosum habitum induit. Tyrocinio rite peracto, ad solemnia vota 
nuncupanda, unanimi patrum suffragio, admissum et superio- 
rum voluntati constanter obsequens, philosophicis theologicis- 
que studiis operam dedit. A Rmo Praesule Spinola ad sacer- 
dotium evectus est, et paulo post ad confessiones excipiendas 
in Neapolitana Archidioecesi approbatus. Interim in eodem Coe- 
nobio prius novitiis, deinde clericis uti magister praepositus re- 


gularem observantiam in se suisque discipulis adeo promovit, 

ut sub eius disciplina plures religiosi sanctitate vitae ac virtu- 
tum profectu emicuerint. Neque alia vitae ratione usus est Dei 
Servus dum Vicarii conventus obivit officium, cui etiam accessit 
divini Verbi ad populum dispensatio, dominicalis puerorum 
institutio, assidua sacramentorum administratio. Verum anno 
aetatis suae sexagesimo sexto Franciscus apoplético morbo 
laborare coepit, qui ultra progrediens ferme per decennium 
eius corpus vexavit. Hunc statum  patientissime tulit verus 
Christi discipulus, qui virtutem in infirmitate et in tribulatione 
magis perfici ac roborari optime noverat. Tandem senio ac 
morbo confectus die xxxi Decembris in Domino placidissime 
obdormivit; eiusque corpus suavem exhalans odorem, post 
triginta septem dies adhuc incorruptum repertum fuit ingenii- 
que cleri et populi concursu, post decennium, a communi se- 
pulcreto ad Ecclesiam coenobii translatum. Inde factum, ut su- 
per fama sanctitatis vitae, virtutum et miraculorum Servi Dei 
magis in dies clara in Neapolitana Ecclesiastica Curia Ordinaria 
Inquisitio ad iuris tramites peracta, et in Actis Sacrorum Ri- 
tuum Congregationis exhibita fuerit. Quum vero Sanctissimus 
Dominus Noster Leo Papa XIII, instante Rifio Postulatore huius 
Causae cum supplicibus litteris Emorum S. R. E. Cardinalium, 
atque plurium Rmorum Sacrorum Antistitum, necnon Rmorum 
Capitulorum et Religiosorum Ordinum, benigne induxisset, ut 
Dubium de signanda Commissione Introductionis Causae Servi 
Dei proponi ac discuti valeret in Ordinariis S. Rituum Congre- 
gationis comitiis absque interventu et voto Consultorum ; id 
actum fut quum in Coetu ad Vaticanum habito die XXVIII 
Iulii MDCCCLXXXVIIL tum in altero subsignata die coadunato, in 
quo iterum proposito dubio ab Emo et Rmo Dno Card. L. M. 
Parocchi Episcopo Albanensi et Causae Ponente, Emi et Rmi 
Patres, audito voce et scripto R. P. D. Augustino Caprara S. Fidei 
Promotore, rescribendum censuerunt: Affirmative ; seu  signan- 
dam esse Commissionem, si Sanctissimo placuerit. Die x De- 


cembris MDCCCXCV. 

Facta postmodum de his Sanctissimo Domino Nostro Leoni 
Papae XIII per infrascriptum Cardinalem relatione, Sanctitas 
Sua sententiam Sacrae Congregationis ratam habuit et confir- 
mavit, propriaque manu signare dignata est Commissionem 
Introductionis Causae praedicti Servi Dei, die XII iisdem mense 


et anno. 


CAL CARD. ALOISI-MASELLA S. B. C. Praefectus. 


ALOISIUS TRIPEPI $. R. C. Secretarius. 


SUBLAQUEN. Beatificationis et Canonizationis servi Dei Fr. Mariani ab Arce Casali 
laici professi Ordinis Minorum s. Francisci de observantia in recessu prope 


Civitellam. 


In Sacro S. Francisci Recessu prope Civitellam plures reli- 
giosi sanctimonia vitae inclaruerunt, inter quos, haud dubie, 
recensendus est Servus Dei Fr. Marianus ab Arce Casali, qui 
humili ianitoris officio fungens longaevam sanctamque vitam 
egit. In oppido Aprutino, Arce Casali, dioeceseos Sulmonensis, 
in lucem editus die xv Ianuarii anno MDCCLXXVIIL puer a paren- 
tibus pietatem hausit, paupertate comite, quae, Deo omnia mi- 
rabiliter disponente, in corde Mariani iucundum hospitium pau 
latim sibi parabat. Adulescens gregibus pascendis addictus 
mundam eiusque illecebras spernere ac solitariae vitae delicias 
praegustare suevit. Divinae voluntati obtemperans, quae eius 
menti illuxit atque animum infiamma vit, habitum S. Francisci 
in Aprutina S. Bernardini Provincia postulavit atque obtinuit, 
et, tyrocinio expleto, ineffabili gestiens laetitia die III Septembris 
anno MDCCCII solemnia vota nuncupavit. Putans Dei Famulus 
se apud Civitellanum Recessum maiores in Seraphica Schola 
progressus facturum, illuc contendere studuit, ac prius veluti 
hospes, dein ut filius in Provinciam Romanam cooptatus, per 


totam vitam sacrum illum conventum incoluit. Ibidem per varia 

fratris operarii officia, mendicantis, coqui, hortulani et fabri ligna- 
rii probatus, tandem ianitoris munus, quinquaginta fere annos,, 
vigilanter exercuit, Deo et hominibus dilectus. Namque simul 
rudes puerosque doctrina fidei et morum imbuere, ante SS. Eu- 
charistiam diu orare, et sacris adstare aut inservire sollicitus 
fut: quod potissimum accidit quum ob devexam aetatem adiu- 
torem in officio habuit. Tandem Frater Marianus annis men- 
tisque plenus, lethali morbo correptus, sacramentisque acce- 
dentium munitus e terrena peregrinatione ad caelestem patriam 
evolavit, postremo die mensis Marialis anno MDCCCLXVI, dum Fe- 
stum ageretur SSmi Corporis Christi, quod Famulo Dei viaticum 
fuerat ac pignus aeternae beatitatis. Interim mirabilia quae tunc 
operatus est Deus et fama sanctitatis vitae Servi sui, oppidanos 
et peregrinos ad Coenobium et Ecclesiam S. Francisci illico 
attraxerunt turmatim confluentes, ut eius exuvias in aedicula 
B. Thomae a Cora recónditas venerarentur opemque potentem 
apud divinam Clementiam implorarent. Quum vero super fama 
sanctitatis vitae et virtutum, prodigiosis quoque signis, ut fertur, 
aucta, in Ecclesiastica Curia Sublaquensi Ordinaria Inquisitio 
rite instituta et ad S. Rituum Congregationem delata fuerit, in- 
stante Rmo Postulatore huius Causae cum supplicibus litteris 
Eminentissimorum S. R. E. Cardinalium et plurium insimul Re- 
verendissimorum Antistitum, necnon amplissimorum virorum 
utriusque cleri, SSmus Dominus Noster Leo XIII benigne in- 
dulsit, ut Dubium de signanda Commissione Introductionis Cau- 
sae huius Servi Dei in Ordinariis S. Rituum Congregationis Co- 
mitiis proponi ac discuti posset absque iuterventu et voto Con- 
sultorum. Quapropter Emus et Revmus Dominus Card. Aloisius 
Macchi in Ordinario Coetu, subsignata die, ad Vaticanum habito 
enuntiatum Dubium proposuit, et Emi et Rmi Patres, audito 
voce et scripto R. P. D. Augustino Caprara S. Fidei Promotore, 
respondendum censuerunt: Affirmative seu signandam esse 
Commissionem, si SSmo placuerit. Die x Decembris MDCCCXCV. 


Super quibus omnibus facta Sanctissimo Dno Nostro Leoni 


EX S. G. RITUUM 381 


Papae XIII per infrascriptum Cardinalem relatione, Sanctitas 
Sua sententiam Sacrae Congregationis ratam Jhabuit et confir- 
mavit, propriaque manu signare dignata est Commissionem In- 
troductionis Causae prefati Servi Dei Fr. Mariani ab Arce Ca- 


sali, die XII iisdem mense et anno, 


CAL CARD. ALOISI-MASELLA, S. C. R. Praefectus. 


L. 96 S. 
ALOISIUS TRIPEPI, S. C. KR. Secretarius. 


EX S. C. DE PROPAGANDA FIDE 


Domino Cardinali Alexandro Tascherau Archiepiscopo Quebecensi, 


quoad scholas neutras. 
Eminentissime et Reverendissime Domine. 


Sacra haec Congregatio, Fidei Propagandae compertum 
habet quam graves catholicis in Manitoba leges quaedam ac- 
ciderint circa scholarum regimen ab illius Provinciae Gubernio 
recens conscitae. Quod quidem eo magis dolendum evenit, quod 
rerum conditioni in ea regione favore Catholicorum ex solemni- 
bus pactionibus iampridem constabilitae refragetur, florentesque 
ibidem Catholicae scholae in discrimen adducantur. Merito pro- 
inde ad tam grave periculum propulsandum eorum Catholico- 
rum patrocinium penes Foederale Gubernium universi Cana- 
denses Antistites nobilissimis datis uteris susceperunt. Nec vio- 
latis Catholicorum iuribus atque Episcoporum conatui Foede- 
ralis Gubernii voluntas defuit vel auctoritas. Verum quominus 
res e sententia succederet, haud levia interiecta obstacula hac- 
tenus prohibuere. Nunc autem quum ex Regii Consilii privati 
in Anglia data nuper sententia Foederale Gubernium ad hoc 
gravissimum negotium pertractandum certa auctoritate munia- 


tur spei locus est, ut res eo tandem evadat, quo firmissima 

iura, religionis bonum atque ipsius reipublicae emolumentum 
postulant. Capessenda tamen alacriter opportunitas, nec eorum 
Catholicorum tutela deserenda. Quapropter sacrum hoc Consi- 
lium, in re tanti momenti, cohibere vocem non potest, qui erecta 
iam in id catholicorum ac praesertim Episcoporum Canaden- 
sium studia confirmet magisque accendat; ac dum meritis hó- 
nestat laudibus sedulam in huiusmodi causam iam collatam 
operam, simul animum addit ut pro viribus incoeptum nobilis- 
simum prosequentes, ad felicem exitum perducere adnitantur. 

Falso quippe quorundam mentibus ea opinio incessit, nihil 
periculi in scholis quas neutras vocant adesse, easque sine 
discrimine a Catholicis pueris posse frequentari. Etenim aliis 
omissis eae quae neutrae scholae dicuntur, eo ipso quod ex 
ambitu suo exclusam una cum aliis veram etiam religionem 
faciant, gravem huic iniuriam inferunt, quum ab illo principe 
loco deturbatur, quem quum in omni humanae vitae consue- 
tudine, tum maxime in iuventutis educatione habere debet. 
Nec est asserere privata parentum cura huic defectui posse 
sufficienter suppleri. Id scilicet remedium mali esse tantum ex 
parte poterit sed educationis illius sine Deo in scholis traditae 
vitium pessimum non excusat. Cui et illud addatur, religionis 
dignitatem in puerorum existimatione imminui oportere, si illa 
veluti publico honore carentem intra domesticos parietes rele- 
gatami viderint. Quid vero si parentes desidia aut occupationibus 
impediti, remissius, ut fieri solet, agant; neque extra discipli- 
nam a liberis in scholis habitam, eorum religiosam institutio- 
nem, sive per se, sive per alios satis curent? 

Quamobrem nihil ferme ad fidem praeservandam in popu- 
lis consultius fieri potest, hoc praesertim tempore quum eam 
tot errorum procella impetitam videamus, quam ope Catholi- 
carum scholarum religionem ac pietatem in teneris puerorum 
animis inserere, excolere et munire, ita ut una cum litterarum 
rudimentis ac liberalioribus disciplinis christianae vitae instituta 


alte recipiant, firmaque in reliquum vitae cursum retineant. In 

id operis qui studia viresque contulerit, is optime meritus de 
religione iure habeatur. 

Porro firmissima haec principia, quibus Canadenses Epi- 
Scopi tanta constantia iugiter insistere, Sacrum hoc Consilium 
nunc permovent, ut noto ipsorum zelo vehementer commendet 
Catholicorum provinciae Manitobae iurium circa religiosam li- 
berorum educationem, defensionem, ut haec, prouti spem facit 
iustitia causae, vindicentur, ac gravis ab Ecclesia avertatur in- 
iuria. 


Interim manus tuas humillime deosculor 
Eminentiae Tuae humillimus addictissimus servus 


CARD. M. LEDOCHOWSKI, Praefectus 


A. ARCHIEP. LARISSEN. Secretarius. 


EX 8. CONGR. R. ET U. INQUISITIONIS 


DUBIUM quoad operationes chirurgicas, non directe tendentes ad occisionem foetus 
in sinu materno, sed ut vivus edatur, quamvis proxime moriturus. 


Beatissime Pater 


Stephanus Maria Alphonsus Sounois, Archiepiscopus Ca- 
meracensis, ad pedes Sanctitatis Tuae devotissime provolutus, 
quae sequuntur humiliter exponit: 

Titius medicus, cum ad praegnantem graviter decumben- 
tem vocabatur, passim animadvertebat lethalis morbi causam 
aliam non subesse praeter ipsam praegnationem, hoc est, foetus 
in utero praesentia. Una igitur, ut matrem a certa atque immi- 
nenti morte salvaret, praesto ipsi erat via, procurandi scilicet 
abortum seu foetus electionem. Viam hanc consueto ipse inibat, 


adhibitis tamen mediis et operationibus, per se atque imme- 


384 EX S. C. R. U. INQUISITIONIS 


diate non quidem ad id tendentibus, ut in materno sinu foetum 
occiderent, sed solummodo ut vivus, si fieri posset, ad luQem 
ederetur, quamvis proxime moriturus, utpote qui immaturus 
omnino adhuc esset 

Iamvero lectis quae die 19 Augusti 1888 Sancta Sedes ad 
Cameracenses Archiepiscopos rescripsit: iuto doceri non posse 
licitam esse quancumque operationem directe occisivam foetus, 
etiam si hoc necessarium foret ad matrem salvandam: dubius 
haeret Titius circa liceitatem operationum chirurgicarum, quibus 
non raro ipse abortum hucusque procurabat, ut praegnantes 
graviter aegrotantes salvaret. 

Quare, ut conscientiae suae consulat supplex Titius petit: 
Utrum enuntiatas operationes in repetitis dictis circumstantiis 


instaurare tuto possit. 


Feria IV die 24 Iulii 1895. 


In Congregatione generali S. Romanae et Universalis In- 
quisitionis, proposita suprascripta instantia, Emi ac Rmi Domini 
Cardinales in rebus Fidei et morum Inquisitores generales, prae- 
habito RR. DD. Consultorum voto, respondendum decreverunt: 
Negative, iuxta alias decreta, diei scilicet 28 Maii 1884 et 19 
Augusti 1888 (1). 

Sequenti vero feria V die 25 Iulii, in Audientia R. P. D. Ad- 
sessori impertita, Sanctissimus Dnus noster relatam sibi Emorum 


Patrum resolutionem approbavit. 


L. * S. 
Ios. MANCINI Can. MAGNONI 


S. Rom. et Univ. Inquisitionis | Notarius. 


(1) Recole Vol. XVI, 556 et Vol. XXII, 748. 

LITTERAE SSmi D. N. Leonis XIII ad Sac. Lambertum Eygenraam, moderatorem 
Ephemeridis - De Tijd * eiusque socios Scriptores. 


Egregium sane id est atque bonorum comprobatione di- 
gnum, quod anno iam exeunte quinquagesimo ex quo istius 
Ephemeridis initia sunt posita, hanc vos memoriam habere et 
celebrare faustam velitis. Nuncius rei accidit Nobis iucundus. 
Novimus enim quae proposita, inde a primordiis, scriptores 
eius tenuerint et quas ediderint multis modis utilitates. In ob- 
servantia nimirum ac disciplina Ecclesiae matris omni fide con- 
stantes, sic rationes dignitatemque rei catholicae assidue spera- 
verunt, ut ea simul studiose curarint quaecumque ad rei civilis 
vel honestatem vel prosperitatem conducerent. Ipsorumque 
praeclara est laus, tum de Hierarchia instauranda, gravissimo 
quidem negotio, prudenter feliciterque contendisse, tum pro 
veritate institutisque catholicis adversus multiplicem errorem 
saeculi magno opere propugnasse. — Haec autem quae dicimus, 
superiora praesertim tempora respicientes, volumus eadem ad 
vos pari iure conversa, dilecti filii, qui priorum vestigiis reli- 
giose ingressi, eadem atque illi studia animo erecto profitemini 
aemulàque actione iamdiu probatis. Et quoniam vobis est opta- 
tissimum, expectationi Nostrae cumulatiore in dies fructu re- 
spondere, hoc ipsum minime profecto defuerit, si vos causa 
religionis, quae boni communis eadem est causa, defensores 
habere pergat non modo ardore animi strenuos, sed etiam iis 
praesidiis maxime confidentes quae divina Evangelii praescripta 
atque huiusce Apostolicae Sedis documenta peropportune sup- 
peditant.— In quo facile quidem videtis, res ut sunt apud vos, 
muneris vestri officium non ultimum esse, omni occasione 
diligenter uti qua liceat firmamentum admovere lumenque af- 
ferre animis de religione sollicitis. Hinc spem bonam Nosmetipsi 
alimus, vestram iudicii operaeque sollertiam haud minimum 
habere virtutis posse ad Nostra quoque provehenda consilia; 
qua videlicet parte nunc impensius nitimur reconciliationem 
fovere in christianis gentibus quae unitatis catholicae sunt ex- 
pertes. Hoc autem doctrinae caput, de unitate fidei et commu- 
nionis quam in Ecclesia inesse sua Christus omnino constituit, 
satis crebram et convenientem tractationem, sive ad tuendum 

sive ad illustrandum, exposcit. Quippe hoc est quod variis ar- 
tibus antiquus humani generis hostis impugnare acrius con- 
suevit, nefarie fidens se, sectatorum Christi discissis animis, 
Christum ipsum eiusque redemptionis opus usquequaque ever- 
surum: nullo enim pacto neque in se neque in mystico suo 
corpore divisus est Christus. — lta vos similesque homines ca- 
tholicos, qui scriptis vel quotidie vel ex intervallo Omittendis 
dant operam, coeptis velle Nostris maiorem in modum obse- 
cundare pro certo habemus. Quo rectius id vero utiliusque 
eveniat, studete naviter vos aeque et illi, vehementer hortamur, 
cum doctrinae sincerae solidaeque instructu copiam coniungere 
prudentiae, aequitatis, concordiae; quarum munere laudum, et 
omnia devitentur quae offensiones in nostris contentionesque 
serere possint, et multo augeantur eorumdem vires ac decus, 
cum alienis agentium. Hoc amplius, talium scriptorum prorsus 
esse debet, sacrorum Antistitum vereri maxime auctoritatem, 
persequi ductum, desideriis ipsis concedere; id quod adhuc 
vos praestitisse, dilecti filii, iure gratulamur, perindeque agno- 
scimus quasi argumentum uberioris gratiae quae laboribus 
vestris sit apud Deum itemque apud homines in posterum ob- 
ventura. — Nos interea, ut fateamur quod in animo est, erga 
nationem vestram, generosam ingenio gestisque rebus nobilem, 
voluntate admodum propensa movemur, nec unquam de ipsa 
nisi magno cum desiderio recordamur. Memoria nempe subit 
quum eam Willibrordus, apostolici exempli vir, a Sergio I de- 
cessore Nostro Archiepiscopus Frisiorum consecratus sacroque 
pallio insignitus, velut felicem agrum subegit Christo ac diu 
multumque excoluit; quam eamdem non pauca saecula et in- 
tegritate fidei et digna praestantia operum florentem, Ecclesia 
catholica habuit carissimam. Qui deinceps successere casus! 
Quae autem miserentis Dei in Neerlandiam benignitas! Est enim 
pergratum videre in ea ut, acres post hiemes ac procellas, lux 
veritatis et gratiae pristina sensim recepta sit, quotidieque, in 
iuris potestatisque publicae aequitate, increscat. At vero quan- 
tum in communibus votis supersit, probe intelligitis, dilecti filii, 
ac sentitis ipsi, pro ea quae vos tenet urgetque patria et chri- 
stiana caritas. Agite igitur, cursum auspiciis novis repetentes, 
instate propositis, alacritatem intendite: ut optimos vestrae 
operae fructus cives omnes largius percipiant, ii in primis qui 
de fide dissentiunt. Quorum in causa hoc habetote tamquam 

documentorum summam, studia vestra non tam esse oportere 
de adversariis coarguendis et revincendis, quam de fratribus, 
eisque non una spectatis laude, ad veritatem in vitandis, ad si- 
numque reducendis eiusdem matris. — Iam vobis, prout valde 
precamur, aspiret Deus et adsit continua ope; cuius accipite 
pignus in Apostolica benedictione quam singulis effusa caritate 
impertimus. 

Datum Romae apud Sanctum Petrum die xv decembris 
anno MDCCCXCV, Pontificatus Nostri decimo octavo. 


LEO PP. XIII. 

EX S. CONGREGATIONE CONCILII 





VASTEN. 


MATRIMONII 


Die 23 lunii 1895. 
Sese. 24 cap. 5 Be reform, matr. 

COMPENDIUM FACTI. Maria Florentia Ranieri loci P agitela 
Vastensis Dioecesis 22 annos agens amore capta* est erga 
iuvenem Antonium Di Matteo, a quo vehementer redamata, 
mutuam, uti videtur, promissionem futuri matrimonii inter 
se spoponderunt. 

At huiusmodi amorem fpuellae pater ita aversatus est, 
ut ipsa, iubente patre, sponsalia iniverit cum Florintho Ce- 
ricola eiusdem dioeceseos iuvene /6 annorum, quem pariter 
constat haec sponsalia voluntate parentum iniisse. 

Peractis autem sponsalibus cum Florintho, amor inter 
Mariam et Antonium, adeo percrevit ut timeretur ne illa 
ab Antonio rapta esset ad matrimonium contrahendum. Qua- 
propter parentes ad tale periculum praecavendum statuerunt, 
quod Maria et Florinthus matrimonium quantocius inirent 
coram Ecclesia, hac cum conditione, ut sponsi, celebrato 
coniugio religioso, manerent separati unusquisque apud pro- 
priam familiam, usque ad celebrationem matrimonii, uti 

dicunt, civilis, quod tunc celebrari non poterat ex defectu 
aetatis Florinthi. 

Itaque, praedictae conditioni annuente Curia, Florinthus 
Cericola et Maria Ranieri die 7/5 Februarii 1658 in Paro- 
chiali Ecclesia loci P allieta matrimoniali foedere rite iuncti 
sunt et extemplo ad respectivaàm domum paternam ultro 
se receperunt. Verum, Maria animo post matrimonium non 
immutata, die 22 Maii eiusdem anni, derelictis parentibus, 
fugam cum Antonio arripuit inhonestamque cum eo tradu- 
cens vitam, mense Martio 1889 filiam peperit atque die 27 
Decembris 1890 non abhorrait nefarium consortium civili 
vinculo arctius obstringere. 

Tunc miserrimae suae conditioni solamen quaerens infe- 
lix Florinthus supplicem misit libellum ad Archiepiscopum 
Teatinum, Dioecesis Vastensis Administratorem, in quo enar- 
rabat matrimonium nullum fuisse ob defectum consensus ex 
parte sponsae, ac certe inconsummatum mansisse, ideoque 
enixis precibus rogabat Praesulem, ut canonicum processum 
super utroque capite confici curaret. Archiepiscopus statim 
die 18 Decembris 189] tribunal constituit, eique propria 
auctoritate demandavit, nedum ut validitatis causam cogno- 
Sceret, sed etiam ut de asserta inconsummatione matrimonii 
inquisitionem faceret. Quare Iudex delegatus, absoluto pro- 
cessu, mense Iulio 1892 sententiam sequentibus verbis pro- 
tulit « .. . dicimus, pronunciamus et definitive sententia- 
mus matrimonium initum.... validum, et ratum esse: idem 
vero matrimonium, validum et ratum tantum esse, non vero 
consummatum etc. » 


Ab hac sententia sacramenti vindex appellavit pro tuenda 
Sacramentalis vinculi indissolubilitate, simulque appellarunt 
partes ad obtinendam nullitatis sententiam, quam Episco- 
palis Curia non admisit. 


Disceptatio synoptica 


VOTUM THEOLOGI. Theologus, praemissa facti specie, 
contendit Curiam Episcopalem nullitatis sententiam iure 

meritoque non admisisse ; reverentialis enim ille timor, quo 
mulier coacta asseritur ad contrahendum cum Florintho, et 
siquidem adfuit, non certe talis fuit, ut caderet in virum 
constantem, prout necessarium foret ad hoc, ut matrimo- 
nium nullum reddat. Notum enim est S. C. O. hanc in 
praxi et in foro externo sequi doctrinam, circa timorem 
reverentialem, ut patris indignationem, neque pro puella, ut 
malum grave retineat, nisi accedant vel iurgia, vel minae, 
vel aliqua verbera, vel saltem preces importunae et instan- 
tissimae: atqui nil horum, in casu de quo agitur, accidisse, 
Acta Processus demonstrant: ergo reverentialis timor, si- 
quidem adfuit in casu, non certe talis fuit ut matrimonium 
nullum redderet. 

Quod quidem confirmatur ex testium depositionibus, ex 
quibus resultat l' puellam, neque una vice, directe cum 
patre suo, de hoc matrimonio loquutam fuisse, sed tantum 
eum matre et cum atavo: 2? Patrem hoc unum dixisse, re- 
late ad hoc matrimonium, scilicet: videamus an fiet volun- 
tas mea, vel voluntas filiae meae: quae certe verba, per 
se, et nullis additis minis, moralem coactionem non impor- 
tant, neque gravem timorem inducunt: 3? Patrem, etsi 
severam, tamen ut violentum a nemine agnosci: 4? Filiam 
ipsam potuisse hoc malum .antevertere, aperta voluntatis 
suae manifestatione, non coram matre et atavo, sed coram 
genitore ipso, qui tandem filiam suam voluntarie consen- 
sisse putabat. Timor igitur reverentialis in casu, saltem ut 
dubius habendus est, ideoque insufficiens ad matrimonium 
in foro externo irritandum. 

At, etsi vere ratum, tamen matrimonium in casu revera 
consummatum non fuisse meridiana luce clarius constare 
asserit. Quod quidem paucis verbis demonstrandum assumit, 
hoc modo videlicet: Quod partes, coeteroquin religiosae, 
iuramenti asserunt sanctitate ; quod testes omni exceptione 
maiores iuramento deponunt; quod adiuncta et circumstan- 
tiae confirmant; id pro moraliter certo tenendum esse omnis 
ratio suadet: atqui haec omnia initum matrimonium inter 

Florinthum Cericola, et Mariam Florentiam Ranieri haud 
consummatum fuisse demonstrant: ergo talis matrimonii 
inconsummatio pro moraliter certa habenda erit. 

Maior propositio demonstratione non indiget; quoties 
enim physica certitudo, quae ex corporali inspectione dedu- 
citur, haberi non potest, toties recurrendum esse ad certi- 
tudinem moralem, eamque sufficere, nedum ius et Doctores, 
sed ipsa S. C. O. praxis evidentissime demonstrat. Moralem 
autem certitudinem plenissimam enasci ex religiosarum par- 
tium iuramento, ex iuratis gravissimorum testium  deposi- 
tionibus, et ex specialibus circumstantiis et adiunctis, res 
est adeo clara, ut ipsa sui expositione comprobetur. 

Remanet igitur demonstranda minor propositio, in qua 
factum asseritur non sequutae consummationis inter Florin- 
thum et Mariam. Et I' quidem ad hoc evincendum, iura- 
mentum adducit a partibus emissum, de quorum veracitate 
neque unus testis invenitur, qui plenissimum testimonium 
non dicat. Ipsos autem' testes religione et virtute eminere, 
ex ipsis eorum responsionibus evidentissime comprobatur. 
Legenti enim patebit, ipsos et rei gravitatem, et sanctitatem 
emissi iuramenti agnovisse, et cum omni sinceritate et sim- 
plicitate fuisse loquutos. Non magnae urbis cives, sed sim- 
plices oppidani et agricolae, quae coram Deo vera putabant, 
verbis protulerunt. Animi candor in ipso sermone conspici- 
tur, et conscientiosa loquutio ex singulis verbis apparet. Cum 
igitur de veracitate partium plenissime constet, indubium 
argumentum exurgit de non sequuta consummatione, quam 
partes iuramento excluserunt. 

Nec satis; testes enim nedum de veracitate partium ple- 
nissimum testimonium dicunt; sed factum ipsum asserunt 
non sequutae consummationis, et quidem talibus verbis, ut 
dubitatio nulla exoriri possit. Neminem sane latet, factum 
non sequutae consummationis ineluctabili argumento evinci, 
quando demonstratur sponsos numquam inter se ita conver- 
satus fuisse, ut solus cum sola manerent: atqui testes uno 
ore asserunt sponsos numquam inter se solum cum sola 

mansisse: ergo eorum testimonium non peractam consum- 
mationem evidentissime demonstrat. 

Forsan, urget, quaeri posset, undenam scirent testes 
sponsos umquam inter se, solum cum sola conversatus fuisse. 
At huic offensioni occurrit, perpendens partes et testes non 
in magna quadam civitate mansisse, sed in oppidulo, ubi 
sciunt omnes quae facit unusquisque. Plurium testium do- 
mus prope omnino erat domui mulieris, et omnes deponunt 
quod quoties Florinthus in mulieris domum se recipiebat, 
toties illam alloquebatur coram pluribus, et numquam factum 
est, ut ipsos solos domi parentes relinquerent. Hinc testes 
sunt non de auditu, sed de visu. 

Insuper addendum censet, quod testes omnes tam pro 
viro, quam pro muliere, idem testificentur, iis non exclusis, 
qui matrimonium, aliquo modo, iniunxere, et quorum proinde 
intererat, ut matrimonium et validum et consummatum ha- 
beretur. Nec putandum quod potuerint casu parentes mulie- 
rem aliquando solam domi relinquere; cum enim timerent 
ne fugam cum Di Matteo arriperet, evincitur ex Actis quod 
numquam solam vel domi vel alibi reliquerunt. Quod si 
quis mirum putaret virum numquam coegisse mulierem ad 
rem maritalem habendam, et mulierem numquam petiisse 
a viro ut solus cum sola maneret; is sciat oportet Il' ma- 
trimonium ea lege contractum fuisse, ut non consummaretur 
nisi post expletas civiles solemnitates; 2? hanc promissio- 
nem factam fuisse a personis religiosis et timoratis; 3? Flo- 
rinthum iuvenem fuisse honestissimum, et maxime pavi- 
dum, ac insuper matrimonialium officiorum omnino ignarum; 
4? demum mulierem omnino et semper aversatam fuisse 
Florinthum, cum amore capta esset erga Antonium Di Mat- 
teo, cum quo tandem et fugam arripuit, et civile connubium 
contraxit. Qua igitur ratione, quoque modo fieri poterat, ut 
vir peteret et redderet mulier; At dato parumper, quod 
tamen negandum est, ipsos solos mansisse, quaerit, 'quid 
petisset ignarus iuvenis? et quae mulier iam fugam cogi- 

tabat cum Antonio Di Matteo, qua ratione putandum, quod 
arctius vinculum cum Florintho contrahere voluisset? 

Et haec quidem in hypothesi quod soli mansissent. At 
hoc testes omnino excludunt. Et notandum, Sapientissimi 
Iudices, quod testes locuti sunt ex intima animi persua- 
sione, scientes verum omnino esse quod ipsi asserebant. Et 
sane cum vir et mulier asseruissent apud "Tribunal num- 
quam mulierem ipsam domum adiisse Florinthi; hoc testes 
denegarunt asserentes revera mulierem, una vice, Florinthi 
domum petiisse, licet etiam pro hac vice excludant quod 
potuerint soli manere, imo fateantur revera solos non man- 
sisse. Quomodo igitur dubitandum de facto, quod asserunt, 
non sequutae consummationis, quando etiam contra partes 
in aliquibus testimonium dicunt, et factorum veritatem ipsi 
manifestant ? 

Haec adeo gravia sunt, ut iam inutile evadat de adiun- 
ctis et circumstantiis sermonem instituere. Quandoquidem 
ex ipsis testium depositionibus, adiunctorum et circumstan- 
tiarum multiplicitas elucescit. Inde enim scatet Mariam Flo- 
rentiam Ranieri numquam vero amore prosequutam fuisse 
Florinthum Cericola: inde patet matrimonium, insciis par- 
tibus, statutum fuisse; inde apparet sponsalia et matrimo- 
nium numquam effecisse, ut mulier oblivisceretur Antonii 
Di Matteo, imo post sponsalia et post matrimonium cum 
Florintho, vehementiorem ignem accensum fuisse inter An- 
tonium et mulierem. Hinc parentum timor et vigilantia ne 
grave aliquid contingeret: hinc aversio mulieris, quae Flo- 
rinthum numquam ut proprium virum agnovit: hinc tandem 
arrepta fuga, et celebratum cum Antonio civile connubium. 

Quae omnia si invicem conferantur, si comparentur cum 
iuramento partium et testium depositionibus, si animadver- 
tatur et testes et partes, saltem Florinthum, personas esse 
maxime honestas et religiosas et quidem sine ulla exceptione; 
maxima dicenda erit, quae inde exurgit, de non consummato 
matrimonio, moralis certitudo. Qua stante, data animorum 
adversione, et admisso facto celebrati civilis connubii inter 

Mariam Florentiam Ranieri et Antonium Di Matteo, nullus 
datur dubitandi locus, esse in casu consulendum SSmo pro 
dispensatione super matrimonio rato et non consummato. 

VOTUM CANONISTAE. Canonista animadvertit in primis, 
processum, licet in reliquis legalem formam praeseferre, du- 
plici tamen vitio infectum esse. Matrimonii nullitas ex eo 
petebatur quod Maria Florentia a patre coacta sub influxu 
metus reverentialis Florintho nupserat. Porro tralatitii iuris 
est in huiusmodi casibus de matrimonii nullitate inquiri 
posse tantum ad petitionem partis metum passae, ideoque 
Florínthum actoris iuribus caruisse. Ad hoc evincendum, 
praetermissis Canonistarum auctoritatibus, affert quae pro- 
stant in Instructione S. C. S. O. diei 20 Iunii 1883 zfir. 6, 
art. 3, quaeque ita leguntur: « Circa impedimentum quod 
vis et metus dicitur, ante omnia advertendum occurrit, ne- 
minem a iure admitti ad matrimonium ex hoc capite im- 
pugnandum, nisi qui violentiam et coactionem passus dici- 
tur. » Alterum vero defectum in eo esse, quod processus 
relate ad inconsummationem matrimonii inconsulta S. Sede 
confectus fuit; quod tamen minime fieri potuisset. Rem 
hanc pariter vulgatam esse, neque longa demonstratione 
egere, eamque erui a responso a S. C. nuper dato in Var- 
savien. 16 lunii 1894 ad dub. 2, quo sancitum fuit non 
licere Episcopis sine speciali pro unaquaque vice S. C. per- 
missione recipere instantiam et instituere processum in or- 
dine ad efflagitandam super matrimonio tantum rato San- 
ctissimi dispensationem. Ex quibus concludit Archiepiscopum 
Teatinum sive ob non ius actoris, sive ex defectu iurisdi- 
ctionis non potuisse excipere petitionem Florinthi ac proinde 
super neutro capite valuisse causam cognoscere. Attamen 
cum mulier saltem implicite viri petitionem suam faciat, 
et plura benignae sanationis ex parte S. Officii praesertim 
quoad alterum vitium exempla suppetant, cumque processus 
in reliquis probari possit, putat indulgentiam | adhibendam 
esse, ne, re in longius adhuc protracta, miserae conditioni, 
praecipue partis innocentis, tardius provideatur. 

Post haec quaestionem aggrediens validitatis matrimo- 
nii, praemittit in themate agi de metu mere reverentiali, ac 
proinde inquirendum esse non modo an revera metus exti- 
terit, sed etiam num metui accesserint minae aut saltem 
preces vel suasiones importunae ac saepius repetitae, quae 
reverentiae patri debitae coniunctae malum grave et ad 
consensum extorquendum sufficiens constituere valeant. Ete- 
nim, scribit Engel Comment, in tit. de spons. et matr. $ 5, 
n. 4, « quod reverentia superiori debita non indistincte pro 
iniuncto metu allegari possit, alias nullus foret locus effi- 
caci contractui... in praesentia parentum, si prae tensione 
reverentiae quaelibet cavillatio concederetur... Si autem prae- 
ter reverentiam alia etiam adminicula concurrant, ex quibus 
colligi possit aliquem revera fuisse invitum, ut periculosae 
minae, importunae persuasiones, et ut verbo dicam, si mo- 
desta contradictio nihil iuvisset, tunc metus reverentialis 
etiam pro iusto metu habendus erit. » Nec aliter Sánchez, 
qui docet /ib. 4, disp. 6^ n. 7 « ultima sententia, quam 
multo veriorem puto, docet solum metum .-reverentialem, 
nisi minae, aut verbera, aut alius metus gravis illi adiungatur 
non cadere in virum constantem, ac proinde nec annullare 
matrimonium. » Quibus cohaerent clarioris nominis Docto- 
res, veluti Reiffenstuel Jib. 3, tit. 41, de reg. et trans. n. 165, 
Schmalzgrueber f. 4, p. 1, tit. 1, n. 432. Clericatus dec. 27, 
n. 34 De matr. Pignatelli, et recentiores, uti videre est 
apud Santi Prael. Iur. Can. IV, 1l, n. 144 et Gasparri De 
matr. vol. 2, cap. V, $ 815, qui praeterea docent hanc do- 
ctrinam in praxi admitti a S. Congregatione Concilii. 

Iamvero in themate nedum ex testium depositionibus 
minime eruitur patrem saevitias, minas vel obiurgationes 
violentas adhibuisse ut Mariam Florentiam ad matrimonium 
cum Florintho contrahendum adigeret, sed haec tum ex 
contextu narrationis, tum ex indole patris nec acerba nec 
in iram praecipiti penitus excluduntur. Quinimo et suasio- 
nes seu preces importunas defuisse tenendum est, cum et 
de his pariter sileant testes, nec aliunde facile credi possit 

illos praesertim qui eamdem incolebant domum huiusmodi 
importunitatem latuisse. Unde censet patrem quidem volun- 
tatem suam quoad nuptias a filia ineundas, ut eiusdem bono 
prospiceret firmiter manifestasse, at, ipso fatente, limites 
suasionis parentibus licitae non excessisse. 

His autem prae oculis habitis, haud putat magnam diffi- 
cultatem desumi posse ex iis quae mater Mariae Florentiae 
et testis Aloisia Impicciatore coram iudice deposuerunt. Prae- 
terquamquod enim ex plurium attestatione patet, quod spon- 
sae mater contra votum ceterorum ex familia, matrimonium 
filiae cum Cericola aegre ferebat, et Aloisia Impicciatore ex 
auditu Berenicis sororis sponsae loquitur, animadvertendum 
est eorum verba gravitatem metus nullimode adstruere, sed 
ad summum  aversionem quamdam Mariae Florentiae erga 
propositas nuptias evincere, quae a coacto consensu pluri- 
mum differt. Ceterum si haec et alia quae arguere fas esset 
ex amore quo Maria Florentia prosequebatur Antonium Di 
Matteo, cum quo civiliter deinde iuncta est, dubium adhuc 
suppeditare viderentur, perpendendum est matrimonium in 
possessione esse ac proinde illius validitatem tenendam esse, 
« nisi evidentes rationes eiusdem nullitatem demonstrave- 
rint ». (Instr. S. C. de Prop. art. III, n. 40). Quibus prae- 
notatis, opinatur primae quaestioni respondendum esse: Non 
constare de nullitate matrimonii, vel, si magis Iubet: Pro- 
videbitur in secundo. 

Gradum faciens ad alterum controversiae punctum, re- 
colit quod alioquin vulgatum est in iure, pro dispensatione 
super rato obtinenda, duo esse demonstranda, videlicet ma- 
trimonium mansisse inconsummatum et causas adesse quae 
Supremum Principem ad gratiam concedendam movere va- 
leant. Verum relate ad inconsummationem, cum in themate 
physica argumenta ex corporis mulieris exploratione deducta 
praesto esse nequeant, intrant ea quae docet Sánchez De 
matr. lib. 2, disp. 23, n. 1 - ibi - « Si sponsa non erat virgo 
nec sponsi domum traducta fuit, adhibetur illorum iura- 
mento fides, cum ex aspectu probatio haberi nequeat ». 

Porro, iureiurando interposito, uterque coniux deposuit se 
numquam matrimonii consummationi operam dedisse, nec 
aliquando simul convenisse solum cum sola. Sane iudici sci- 
scitanti: « utrum celebrato matrimonio, lo avesse consu- 
mato » vir respondit: « Negativamente, da quanto fin qui 
ho spiegato » et Maria Florentia idipsum confirmavit. Hu- 
iusmodi vero confessio a septima manu plene roboratur. 
Omnes enim inducti testes unanimiter religionem Florinthi 
et veritatem Mariae Florentiae perspectam habentes, renun- 
ciarunt ipsis tamquam mentiri nesciis fidem esse adiicien- 
dam, retuleruntque ex propria scientia fere impossibilis res 
videri quod matrimoniali genio indulserint. Iamvero ait 
Cosci De sep. tor. lib. 3, cap. 2, n. 136 « accedente in hac 
materia iuramento septimae manus consanguineorum aut 
vicinorum ex parte utriusque coniugis, qui si affirment se 
firmiter credere coniugum confessionem esse veridicam eosque 
sic delicatam habere conscientiam, ut sint incapaces proferre 
mendacium ac periurium, tamquam purgatores dicti alieni su- 
spicionem collusionis removent ac falsitatis... eorum depositio 
sufficit pro adhibenda fide coniugibus ». Quam doctrinam in ca- 
sibus etiam cohabitationis et condormitionis aliquando S. C. C. 
tenuisse perspectum est ex Regien. 27 lunii 1591, Mileten. 
12 Septembris 1841, Engolismen. 7/2 Dec. 71891, aliisque. 


Praeterea nonnulla adiuncta perpendenda esse subdit, 
quae moralem certitudinem inconsummationis matrimonii 
inducere videntur. Ac in primis attendi debet viri aetas 
eiusque indoles, quam testes concorditer timidam et pudi- 
cam asserunt, nec non mulieris amor erga Antonium Di 
Matteo, cum quo fugam arripere iam animo volutabat. Ac- 
cedit quod domus quas sponsi incolebant ultra duorum kKi- 
lometr. intervallo disiunctae erant, .et familia cuius pars 
erat mulier plus quam viginti capitibus constabat, ita ut 
nec frequenter simul convenire potuissent ac multo minus 
plurium personarum vigilantiam eludere. Haec ab omnibus 
testibus narrantur, atque nulla ratio apparet cur eorum di- 
ctis plena fides sit deneganda. 

Neque officit quod coniuges coram iudice matrimonii in- 
consummationem  affirmantes, addiderint etiam numquam 
Mariam Florentiam in domum viri pedem intulisse, cum e 
contra aliqui ex testibus fateantur illam bis, matre aliisque 
de familia comitantibus, in agros patris Florinthi ad opus 
faciendum venisse eiusque domum ut cibum sumeret statuta 
hora una cum ceteris operariis fuisse ingressam. Siquidem 
testes qui coniugum depositiones audientes huiusmodi cir- 
cumstantias commemorarunt, quique proinde maiorem sibi 
vindicant fidem, insimul retulerunt Mariam Florentiam plu- 
ries ne ad agros viri excolendos una cum suis accederet, 
morbum simulasse ac nonnisi coactam bis accessisse, sed 
nusquam a magno comitatu fuisse divulsam, nec solam man- 
sisse cum viro, adeo ut ita ipsimet qui aderant et numquam 
oculos ab ea obduxerant de illius erga virum repugnantia 
testimonium edant et quamlibet consummationis matrimonii 
suspicionem excludant. Insuper si exinde fides coniugum 
depositionibus habenda labefactari velit, haud rationes deesse 
putat quibus ab eis mendacii et periurii nota removeri pos- 
sit. In primis enim perpendendum est eosdem coniuges de 
matrimonii inconsummatione fuisse interrogatos eorumque 
scopum fuisse illam asserere, ac proinde verba ab eis pro- 
lata, attento contextu, ita sumenda videntur ut intelligan- 
tur, numquam mulierem in domum sponsi venisse ad effe- 
ctum cohabitandi vel maritalem actum explendi. Accedit 
quod cum mulier per breve temporis spatium ut cibum cum 
aliis sumeret domum viri ingressa fuerit, non incongrue 
teneri possit, vel id eorum memoria excidisse, vel eos vo- 
luisse affirmare numquam sponsam ad maritum invisendum 
eius domum .ingressam fuisse. Ceterum cum aliunde satis 
superque ex superius allatis de eorum  veracitate constet, 
priusquam gravissimum crimen illis appingamus, pronum 
videretur prolata verba ita intelligere ut eorum existimatio 
salva maneat. 


In vado posita matrimonii inconsummatione, pauca de 
dispensationis causis edicens, meminit vulgatum esse apud 

Doctores inter legitimas dispensandi causas accenseri dubium 
quoad matrimonii validitatem, Ursaya tom. 3, p. 2, dis. 21* 
n. 104, Cosci De sep. tori lib. 3, cap. 2, n. 386, periculum 
animae, Sánchez lib. 12, disp. 16, n. 19, Fagnanus in cap. 
Verum n. 11 De conv. coniug., timorem scandali eiusque 
congruam reparationem, Sánchez ib., animorum aversionem, 
nullamque spem pacis restituendae, Cosci /oc. cit. lib. 3, 
cap. 2, n. 95, ac tandem ex praxi S. C. C. actum civilem 
cum alio initum. 

Porro nullam ex his causis in themate desiderari palam 
est. Namque licet matrimonii inter Florinthum et Mariam 
Florentiam contracti nullitas haud probata censenda sit, 
difiiteri nequit aliquod tamen vel leve dubium de ea super- 
esse posse. Impossibilis autem omnino est sive ex mutua 
animorum aversione, sive ex pseudolegis civilis praescripto 
coniugum reconciliatio et cohabitatio. Quare ne scandalum 
diutius perseveret et uterque sponsus in supremum animae 
discrimen adducatur, tenet SSmo pro dispensatione super 
matrimonio rato et non consummato benigne esse consu- 
lendum. 

ANIMADVERSIONES S. VINCULI DEFENSORIS. Defensor prae- 
monito quod Florinthus Cericola matrimoniale vinculum cum 
Florentia initum irritum proclamat, affirmans Florentiam 
a patre ad matrimonium adactam fuisse, atque opere im- 
perfectum matrimonium, subdit de praetensa matrimonii 
nullitate supervacaneum esse verba facere. Vastensis enim 
iudex ac lectissimi consultores theologus et canonista eam 
et ipsi inter fabulas amandant. 

Quo vero ad matrimonii inconsummationem a iudice va- 
stensi atque a consultoribus communi calculo admissam, 
observat in probatis eam censeri non posse, cum inquisitio 
ad rem instituta nullitatis vitio, ceu docte demonstrat exi- 
mius consultor canonista, quaquaversus tabescat. 

Quinimo etsi apostolicae ope sanationis monumentis me- 
morata inquisitione collectis iuris firmitas adiici velit, iuri- 
dica tamen inconsummati matrimonii probatio praesto minime 

est. Profecto, ait ipse, in themate demonstrandum venit 
Florinthum et Florentiam per tres sin minus menses, idest 
ab initis nuptiis ad arreptam a Florentia una cum Antonio 
Di Matteo fugam numquam fuisse solum cum sola. 

Iam vero « Hanc probationem (ait Coscius de separat, 
tor. lib. 1, cap. 16, n. 11 et seqq.) facere possunt testes, qui 
deponant, quod coniuges, contracto matrimonio numquam 
una simul in eodem loco convenerint, aut saltem, quod co- 
ram aliis personis semper permanserint, iisque videntibus 
se separaverint, nec umquam sub eodem tecto cohabitave- 
rint, seu etiam in cubiculum ingressi fuerint apertis ianuis 
ibique non nisi per momentum moram traxerint. 

Adesdum: Florinthus profitetur: - Fatti gli sponsali io 
visitava massime ne' giorni festivi la famiglia della sposa 
composta di circa venticinque persone... Dopo lo sposalizio 
io continuai a serbare nella casa della sposa le stesse rela- 
zioni dette di sopra dopo gli sponsali. - Ast nec verisimile 
nec probatum est Florinthum et Florentiam frequentibus hi- 
sce salutationibus et visitationibus ne semel quidem absque 
testibus et arbitris constitisse. 

Neque valde fidendum est in coniugum iuramento, quippe 
quos mendacii arguunt locupletissimi testes. Porro Florin- 
thus iurat ego numquam loquutus sum cum sponsa, solus 
cum sola; et eo minus ipsa pedes in domum meam intulit. 
Iurat pariter Florentia: post matrimonii celebrationem num- 
quam Florinthi domum ingressa sum. 

Sed econtra Vincentius Cericola, Florinthi frater, testa- 
tur. Florentiam bis cum aliis de familia in ipsorum agros 
ad opus favendum venisse, ac in eorumdem domum pedem 
intulisse. Hoc ipsum testatur Oamillus Cericola, Florinthi 
pater. His gemina habent Lelius Ranieri, Palma Cericola 
et Aloisia Impicciatore. 

Omnibus hisce relatis, proposita fuerunt enodanda 

Dubia 


IL An sententia Curiae Vasten, quoad validitatem | ma- 
trimonii sit confirmanda vel infirmanda, in casu? 

Et quatenus confirmanda 

II. An consulendum sit SSmo pro dispensatione a ma- 
trimonio rato et non consummato in casu? 

RESOLUTIO S. C. C. Concilii omnibus rite perpensis in 
plenariis comitiis diei 22 Iunii 1895 proposita dubia sequenti 
responso dimittere censuit: Ad I'" Sententiam esse confir- 
mandam. Ad II'"" Praevia, quatenus opus sit, sanatione 
actorum, |. affirmative. 

Ex QuiBUS coLLIGES: I. Reverentiam superiori debitam 
non indistincte pro iniuncto metu allegari posse, alias nul- 
lus foret locus efficaci contractui in praesentia parentum, si 
prae tensione reverentiae quaelibet concederetur cavillatio. 

II. Timorem reverentialem tunc tantum cadere in virum 
constantem ac idcirco nullum reddere matrimonium, cum 
ex parte patris aut matris vel iurgia, vel minae, vel aliqua 
verbera, vel saltem preces importunae et instantissimae ac- 
cedant. 

II. In themate validum renunciatum fuisse matrimo- 
num, quia ex actis non apparet patrem saevitias, minas vel 
obiurgationes violentas adhibuisse, ut Florentiam ad matri- 
monium cum Florintho contrahendum adigeret. 

IV. Circa impedimentum quod vis et metus dicitur, ne- 
minem a iure admitti ad matrimonium ex hoc capite impu- 
gnandum, nisi qui violentiam et coactionem passus dicitur. 

V. Non licere Episcopis sine speciali pro unaquaque 
vice S. C. permissione recipere instantiam et instituere pro- 
cessum in ordine ad efflagitandam super matrimonio tantum 
rato SSmi dispensationem. 

VI. Quum iureiurando interposito uterque coniux depo- 
suerit se numquam matrimonii consummationi operam de- 
disse, si sponsa non est virgo nec sponsi domum traducta 

fuit, illorum iuramento fidem adhibendam esse, etsi ex aspe- 
ctu probatio haberi nequeat. 

VII. Idque eo vel magis si testes ex parte utriusque 
coniugis inducti, accedente iuramento affirment se firmiter 
credere cuniugum confessionem esse veridicam, atque sic 
delicatam habere conscientiam, ut sint incapaces proferre 
mendacium ac periurium. 

VIII. Inter legitimas matrimonium ratum dispensandi 
causas accenseri dubium quoad eius validitatem: periculum 
animae: timorem scandali eiusque congruam reparationem: 
animorum aversionem, nullamque spem pacis restituendae, 
ac tandem ex praxi S. O. C. actum civilem cum alio initum. 


Mà ——— —— 


VIGILIEN. 


IURIUM BENEFICIALIUM 


Die 23 Iulii 1895. 
Concil. Trid. Sess. 24, cap. 18 De reform. 

COMPENDIUM FACTI. Vacante iam a mense Februarii a. 1892 
praebenda Theologali in Ecclesia cathedrali civitatis Vigi- 
liensis, eiusdem dioecesis perpetuus Administrator Apostoli- 
cus ad formam Constit. Pastoralis officii Benedicti XIII 
concursum indixit pro die 19 Februarii 1894. Ad examen 
duo se obtulerunt candidati, scilicet Angelus Dente sacerdos 
alter, alter Franciscus Cocola sacerdos, modo in hac causa con- 
tendentes , quorum primus ipsa die examini destinata cum 
levi morbo correptus fuerit, ad diem 21 subsequentem dila- 
tum fuit examen, quum ulteriorem dilationem concedere 
renuerit alius concurrens; qui imo postea visus est vehe- 
menter de vi huius morbi suspicari, prout constat ex non-» 
nullis uteris in actis congestis. 

Reapse mane diei 21 Februarii sub hora nona ante me- 
ridiem candidati ad subeundum examen in condicto loco 
adstiterunt. Sed ex quatuor examinatoribus ab Ordinario 

Acta, Tom. XXVIII, fase. CCOXXXI. 26 

electis , tres tantum aderant ; nam quartus pridie nuncium 
miserat thelegrammate dato Francisco Cocola candidato, quod 
sub hora tantum undecima ante meridiem advenire!, prouti 
factum est. Quare alii examinatores certiores effecti, quartum 
Examinatorem postea super venturum, quaestiones enodandas 
examinandis proposuerunt, non secus ac suas obtulit novis- 
simus quum hora iam enunciata advenerit. At malo fato 
Angelus Dente cum iam per sex fere horas operi incubuerit 
et duas ex quatuor propositis absolveret quaestiones, febre 
correptus ab incoepto desistere coactus est, atque aulam con- 
cursus derelinquere , quum interim alius candidatus susce- 
ptum experimentum ad finem perduxerit. 

Examine ita absoluto, apud Ordinarium examinatoribus 
rite coadunatis pro expendendis concurrentium lucubrationi- 
bus, Angelo Dente ex scientia in examine comprobata 7 puncta 
attributa sunt; Francisco vero Cocola, ex eodem titulo 11 
puncta. Dein, perpensis aliis qualitatibus moralibus, prouti 
fieri solet, Angelo Dente 6 puncta tribuere censuerunt exami- 
natores, Franciscus Cocola 3 puncta. Quamobrem hisce punctis 
summatis, Angelus Dente 13 retulit, Franciscus Cocola 14. 

Tali de candidatorum idoneitate habito specimine Ordi- 
narius anceps haesit, tum ob circumstantias concursum conco- 
mitantes, tum ob ipsius experimenti exitum et aestimatio- 
nem, dubitans primo an concursus valeret, secundo et data 
eius validitate cuinam ex candidatis praebenda adiudicanda 
esset. Dubitandi ratio, an scilicet valeret concursus, vehe- 
menter Apostolici Administratoris movebat animum, quia 
examinatores pro examinandis quaestionibus sibi quoddam 
iudicii proposuerunt criterium quod postea non observarunt. 

Sed ad quaestionem dirimendam Archiepiscopus recursum 
habuit ad S. C. C. et sub die 17 Martii 1894 ita rescriptum 
fuit: Quatenus constiterit neutrum ex concurrentibus fuisse 
approbatum ab | examinatoribus, renovandum esse concur- 
sum: quatenus vero contrarium | constiterit, | Ordinarius 
utatur iure suo , seligendo | inter approbatos quem magis 
in Domino expedire iudicaverit. 

Exinde Administrator Apostolicus, animo reputans utrum- 
que concurrentem Examinatores approbasse, praebendam theo- 
logalem potius Angelo Dente conferendam esse iudicavit, eo 
quia qualitates morales essent praestantiores. Quare ad S. Da- 
tariam Apostolicam literas dedit pro expeditione literarum 
Apostolicarum: beneficium enim quippe mensibus papalibus 
vacaverat, erat Sanctae Sedi reservatum ; quam circumstan- 
tiam S. C. C. Ordinarius reticuerat. 

Rei notitiam cum habuerit Franciscus Cocola ad acta 
S. Datariae apposuit Nihil transeat, ratus iniuria alteri 
candidato posthabitum fuisse et exigens, ut ad tramites Con- 
stitutionis Benedictinae acta concursus ad S. Datariam trans- 
mitterentur. 

Proinde exorta etiam est quaestio de competentia; an 
nempe S. Dataria vel potius haec S. Congr. competens esset: 
sed hac quaestione rite agitata in S. Datariae Tribunali 
apud Praefectum officii per Obitum, quum partes consenserint, 
ut causa apud S. C. C. agitaretur, Beatissimus Pater, quo 
sospite fruimur, votis annuens concessit ut ab eadem S. Con- 
gregatione lis definiretur. 


Disceptatio Synoptica 


DEFENSIO FRANCISCI COCOLA. Franciscus Cocola per inter- 
positum Procuratorem haec advertit. Nempe in primis asse- 
rit, innumeras et inexplicabiles tricas et circumventiones 
habitas esse in enunciato concursu, quarum primum auctorem 
ait, fuisse Sacerdotem Tarlizzi, qui antea concurrit, quasi 
ad alios ferendos, dein postea petito concursui renunciando. 

Item evincere contendit ex ratione agendi Curiae Tra- 
nensis et Vigiliensis. Siquidem Curiae istae pluries invitatae 
ab Apostolica Dataria, ut acta concursus ad Eam transmit- 
terentur, vana et inutilis prorsus fuit postulatio. 

Expediendas vero esse Literas Apostolicas favore sui 
clientis, postulat patronus, ob suffragiorum  maioritatem 
quam retulit ab Examinatoribus. 

Porro pergit Orator, receptum est apud omnes, praeser- 
tim apud viros prudentes , neminem posse edere iudicium 
super incognitis rebus. Etenim hic non est quaestio insti- 
tuenda super coniecturis, sed super experimento, ex quo con- 
stare debet utriusque concurrentis scientia, qua quisque 
debet esse ornatus , ut officium praebendae adnexum valeat 
adimplere. Proinde quoad altera duo quaesita Examinatores 
non poterant puncta concedere adversario , qui propterea non. 
poterat adscribi inter approbatos : Archiepiscopus non poterat 
eum commendare Apostolicae Datariae quippe qui nullum 
concursum fecerit. 

Praeterea advertit, adversarium nonnisi ex arte febrim 
et infirmitatem expiscasse, et confirmat testimonio medici. 

Quod favore Francisci Cocola sint expediendae Literae 
Apostolicae, advertit procurator, Summus Pontifex Benedi- 
ctus XIII docet. Etenim in sua Constitutione Pastoralis 
officii praescribit, ut praebenda theologalis conferri debeat. 
I Doctori in S. Teologia ; 2? magis idoneo in formali con- 
cursu ab examinatoribus renunciato ; 3? ut quoties praeben- 
dae collatio ad S. Sedem spectabit, Episcopus ad R. Ponti- 
ficem pro tempore existentem acta concursus transmittere 
teneatur, ut ipse vacantem Praebendam illi assignare atque 
conferre possit, quem ceteris digniorem atque magis idoneum 
in Domino iudicaverit. En verba: « Quod si Episcopus, 
contra formam in praesenti constitutione praescriptam, con- 
ferre praesumpserit, vel etiam in aliis occurrentibus casibus 
eamdem formam observare neglexerit, illius collatio, provi- 
Sio ipso iure, nulla et irrita nulliusque prorsus roboris, vel 
momenti sit, ac esse debeat, eiusdemque praebendae dispo- 
sitio statim devolvatur, et pertineat ad S. Sedem et Roma- 
num Pontificem pro tempore existentem, a quo Doctori in 
S. Theologia conferetur ». Item probare nititur patronus ex. 
praxi et observantia Apostolicae Datariae. 

Nec obstat, ait orator, quominus Archiepiscopus recur- 
sum habuerit ad S. Congregationem Concilii atque haec Ei 
dederit facultatem eligendi Can. Theologum inter approbatos. 

Demum notat patronus , suum clientem sane ornatum 
esse omnibus requisitis qualitatibus. Hinc enarrat, eumdem 
ab anno 1889 usque ad annum 1893 licet praebenda destitutum, 
in collegiata SS. Mathaei et Nicolai Vigiliensi fecisse satis 
religiose assumptis oneribus ; adeo ut, absens a sua civitate, 
turnum Missae conventualis uti canonicus praefatae colle- 
giatae accurate adimplevit per alium, quin particeps esset 
adventitiis distributionibus. Praeterea observat, Clientem 
esse Doctorem in S. Theologia et in humanis Uteris, tenuis- 
se semper illibatam vivendi rationem , esse confessarium 
utriusque sexus et absque ulla retributione operam assiduam 
dedisse Dei verbi praedicationi. 

Cum autem munus professoris exercuerit in seminario 
Tusculano et collegio vulgo nuncupato di Mondragone in 
praesens munus praefatum exerceat, Emus Episcopus Tuscu- 
lanus, eumdem verbis amplissimis commendat. 

Archiepiscopus Rossanensis, pergit orator, eiusdem civi- 
tatis Vigilien, manifesta habet verba quibus suam aestima- 
tionem erga sac. Franciscum pandit. Idem Archiepiscopus 
ceu Rector seminarii Vigiliensis testimonio laudis illum 
commendat ob impartitam instructionem : idem facit Rector 
Collegii, vulgo di Mondragone. 

DEFENSIO ANGELI DENTE. Sed ex adverso favore Angeli 
Dente haec adnotanda sunt. Ipse in acta produxit animad- 
versiones in litteras Medici, pene deponentis de conficto 
morbo quo fraude laborare ipse insinuaverit. 

Deinde advertit Sacerdos Dente quod etsi gravis non éx- 
titerit morbus, imo levissimus, tamen integrum erat Epi- 
scopo differre terminum concursus , quod probat per plures 
auctoritates desumptas a Lucio Ferrar Prompta  Biblio- 
theca etc. vol. 2, vocabulum | concursus art. 2, num. 2, 
marginali | 61-62. 

Ex officio autem animadversum fuit in favorem habiti 
concursus et factae electionis, quod in primis eiusdem acta 
uti valida censenda sint, quia etsi Angelus Dente non omnibus 
satisfecit quaestionibus, nihilominus in pretio haberi debent 

responsiones datae, quae, iudicio examinatorum, tot puncta 
mereri possunt, ut concurrens inter approbatos recenseatur. 
Nam peius est nonnullas ex quaestionibus ita resolvere, ut 
erroribus scateant, quam minime easdem enodare: gravius 
est enim falsum vel erroneum pro vero asserere, quam can- 
dide fateri, se aliquam quaestionem, ex abrupto, quin con- 
suli possint probati auctores, resolvere non valere. In casu 
vero non agitur de confessa ignorantia, sed de impedimento 
legitimo, saltem probabili, quominus omnes quaestiones re- 
sol verentur. Unde ex duabus resolutis quaestionibus Angelus 
Dente probari valuit. 

In quod propositum, nempe quoad solemnitates et prae- 
scriptiones servandas in conferendis, per concursum , prae- 
bendis Theologali et Poenitentiaria, advertatur non easdem 
requiri ad substantiam quae /íaxative requiruntur pro con- 
cursibus ad praebendas parochiales, quamobrem benignitate 
iudicari debent concursus: ad praebendam Theologalem. Ita 
ex resolutionibus S. C. C. ratiocinatur cl. Pallottini /n 
Collect. V. 6, pag. 555, $ 347. « Quamvis enim Const. 
Pastoralis Bened. XIII collationem Canonicatus Theologalis 
et Poenitentialis exaequet collationi Parochialis Ecclesiae, 
nihil tamen statuit circa modum concursus: in  Alerien. 
Can. Poeniten. die 19 Aprilis 1777 8 348. Unde quidquid 
sit de dispositione Epistolae Encyclicae Sacrae Congr. pro 
paroeciarum concursibus editae anno 1721 , haec sicut et 
ceterae pro paroeciis dispositiones, locum minime sibi vin- 
dicant in concursu Praebendae Theologalis etc. ». 

Demum quod Episcopus idoneiorem iudicaverit Angelum 
Dente prae Francisco Cocola, qui puncta uno maiora retu- 
lerat, hoc nullam reddere electionem non videtur. Nam 
primo Episcopus eam reddit rationem, nempe se potius 
Angelum elegisse, quia pro moralibus qualitatibus prae alio 
duplo maiora suffragia habuerat: pro scientia vero relative; 
seu quoad duo enodata quaesita, comparative ad alium, etiam 
maiora retulerat approbationis puncta. 

Dubium vero non est quod Ordinarius non tenetur illi 

ex concurrentibus conferre praebendam, quem examinatores 
magis idoneum declararunt, sed plane valeat illi praebendam 
conferre, quem magis idoneum inter approbatos ab exami- 
natoribus in Domino iudicaverit. — Re quidem vera Const. 
Bened. XIII - Pastoralis officii - decernit praebendas esse 
conferendas « magis idoneo in formali concursu ab examina- 
toribus renunciato eo plane modo, quo parochiales ecclesiae 
conferuntur ». Quocirca non secus ac in concursu ad Eccle- 
sias parochiales electio dignioris seu idoneioris inter appro- 
batos pertinet ad Episcopum seu ad collatorem, non au- 
tem ad examinatores. Quam rationem ita explicat Cardin. 
Paulut. apud Riganti De reg. /], Cancell $ 10 num. 3l: 
« Quia, qui non non habet facultatem indicendi concursum, 
non potuit eligere magis idoneum, cum haec electio sit pars 
integralis et veluti clausura totius concursus quae a Concil. 
Trident, tribuitur tantummodo ills qui concursum  perfi- 
ciendi ius habent ut alias respondit Sacr. Congreg. Conc. 
die 1 Decembris 16085 ». 


Idem saepe confirmavit S. C. C. Ita in Urbevetana con- 
cursus 11 Iul. 1846 cum Episcopus Canonicum Theologum 
elegerit, qui minorem suffragiorum numerum  retulerat, 
proposito Dubio : - An et quomodo constet de  irrationabili 
iudicio Episcopi circa electionem | canonici Theologi in casu. 
S. C. C. respondit: Negative et amplius. - Praecipue recen- 
senda est responsio data in Aversana Concursus Theologalis 
et poenitentiariae die 21 Novemb. 1829; nam doctrinali 
proposito dubio : - An Episcopus polleat iure eum . eligendi 
ad praebendam  theologalem et poenitentiariam , quem ipse 
inter approbatos in formali concursu digniorem | iudicaverit, 
seu potius illum eligere teneatur, quem magis idoneum in 
eodem concursu examinatores renunciaverint in casu - Sa- 
cra Cong. Conc. respondit : - Affirmative ad primam partem, 
Negative ad secundam-. 

Demum pro veritate et iustitia adnotari debet, quod ele- 
ctio ab Episcopo facta eo videtur laborare nullitatis defectu, 
quia Episcopus ipse elegerit, quum expresse cautum sit in 

Const. Benedictina Pastoralis officii, in his beneficiis S. Sedi 
reservatis , ut electio non ab Episcopo fiat dignioris, sed 
a Summo Romano Pontefice ad quem proinde acta concur- 
sus transmitti debent ; en verba: « Quoties autem Praeben- 
dae collatio ad S. Sedem spectabit, Episcopus ad Romanum 
Pontificem, pro tempore existentem, Acta concursus trans- 
mittere teneatur , ut ipse vacantem praebendam illi assi- 
gnare atque conferre possit, quem ceteris digniorem et magis 
idoneum in Domino iudicaverit ». 

Quibus animadversis, propositum fuit diluendum 


Dubium 


An et cuius favore eoopediendae sint literae Apostolicae 
in casu. 

RESOLUTIO. Sacra C. C. re disceptata sub die 20 Iulii 1895 
censuit respondere : Fiat novus concursus, servatis adamus- 
sim omnibus de iure servandis, et acta concursus  trans- 
mittantur ad | Datariam | Apostolicam. 


EX S. CONGREG. EPISC. ET REG. 


ROMANA 


REDUCTIONIS PENSIONIS 


Die 22 Aprilis 1895. 


COMPENDIUM FACTI. Rmum Capitulum Vaticanum in con- 
ventu diei 26 Augusti 1894 ad relationem unius ex Maio- 
ribus Camerariüs super consectarüs ex nova lege 22 Iu- 
lii 1894 vulgo su iptrovvedimenti finanziari', vi cuius inci- 
piendo a mense Iulio eiusdem anni taxa nuncupata di ricchezza 
mobile evehebatur a 13,20 ad 20 in singulis centenis, de- 
crevit ad tramites iuris communis et noti Decreti Cum 
Nuperrimis editi a S. Congr. Episcop. et Regul. sub die 

28 Ian. 1871 ut in posterum quisque Praebendatus valeret 
retinere 7 pro singulis centenis in respectivis pensionibus 
in qualibet pensionis decurrentia, initium sumendo a mense 
Iulio a. supradicti, exceptione facta dumtaxat pro decur- 
rentia mensis Septembris anni praefati in qua cum dicta taxa 
percutiat tantum trimestre retentio fieri debebat in 3,50 in 
singulis centenis. Ratio huius dispositionis erat quia ex 
augmento taxae in vim novae legis ad 20 96 reditus Capi- 
tulares incipiendo a mense Iulii d. a. imminutionem patie- 
bantur in libellis plusquam 38.000, ita ut reditus cuiuslibet 
Canonici decurtati manerent annuatim in libel. 700, Bene- 
ficiati in lib. 350 et Clerici Beneficiati in lib. 175. 

Contra hoc decretum recursum habuerunt ad S. Cong. 
EE. et RR. primo Rmus Constantinus Contini Riccardi 
qui annua pensione libel. 500 fruitur super beneficio pos- 
sesso a D. Albertazzi in Basilica Vaticana, et deinde Ioannis 
Magnanigo qui annuam pensionem libell. 200 habet super 
canonicatu in d. Basilica iam possesso a Rmo Carini et 
modo a Rmo Felice Cavagnis, petentes ut sibi integre di- 
ctae pensiones solvantur nulla ratione habita de statuta, ut 
supra, retentione. 

Auditis super hisce recursibus quoad primum interesse 
habentibus, quoad secundum, Capitulo canonice coadunato 
et per secreta suffragia, Emus Archipresbyter praefatae Ba- 
silicae sub die 1 Octobris relati anni rescripsit indubie ap- 
plicandum esse Decretum Cum Nuperrimis pro novo taxae 
augmento, pensionibus iam existentibus tempore superventae 
legis: declarat autem impositas post dictam legem vel in 
posterum imponendas pensiones immunes esse debere a dicta 
retentione augmenti taxae 7 ?/,. 

Transmissis deinde deductionibus tum ex parte sac. Ma- 
gnanigo, tum ex parte Rmi Capituli Vaticani causa iussa 
est proponi in plenario Auditorio Emorum Patrum, ut hinc 
edita decisio supponeretur approbationi SSmi Díii Nostri seu 
ad referendum. 

RATIONES SAC. MAGNANIGO. Sacerdos Magnanigo prae- 
mittit quod taxae augmentum non est 7?/, sed potius 6,80 ?/, 
unde miratur quomodo Rmum Capitulum Vaticanum sibi vin- 
dicare velit 20 cent, in singulis centenis cum nulla ratio 
sibi subesse videatur ad huiusmodi augmentum etsi tenue 
comprobandum. 

Hoc praemisso sustinet decretum Cum  Nuperrimis ap- 
plicandum esse illis Capitulis, quorum reditus ob rerum vi- 
cissitudines non modicam passi fuerint diminutionem, non 
vero Capitulis quorum reditus ex novis superventis circum- 
stantiis aucti sunt ; hoc et spiritus ipsius Decreti et aequitas 
suggerit. Atqui, subdit sacerdos Magnanigo, in hoc praecise 
secundo casu versatur Capitulum Vaticanum: et probare 
enititur comparando reditus ante an. 1870 cum reditibus a 
Capitulo perceptis post conversionis legem ex qua compara- 
tione, omnibus oneribus deductis, resultat singulos canonicos 
lucrari menstruas 2000 libellas. Hinc concludit locum non 
esse in themate applicationi Decreti Cum Nuperrimis sed 
sibi pensionem integre esse solvendam : aut si S. Congregatio 
expediens non putet hanc quaestionem dirimere dictum sta- 
tuendo principium, saltem rogat ut det rescriptum: JDilata 
quaestione super merito, interim integrae solvantur Oratori 
ratae pensionimi | decurrendae. 

RATIONES REVERENDISSIMI CAPITULI VATICANI. Rmi Capi- 
tulares Vaticani ex adverso contendunt in primis retentionem 
faciendam super pensionibus non debere desumi a differentia 
inter veterem et novam legem taxam augentem ad 6, 80?/,: 
sed potius esse commensurandam damno quod Capitulum ex 
praecitata nova lege 22 Iulii 1894 persentit. Age vero, per- 
gunt Capitulares, iuxta rationes exhibitas a Rmo Canco Ca- 
merario, damnum quod Administratio Capitularis patitur ex 
taxae augmento ascendit ad libellas 39.065,42 : proinde di- 
minutio reditus canonicalis pro quolibet canonico est in Ii- 


ROMANA 411 


bellis 700,70 seu 7?/, super reditibus non depuratis libel- 
larum 10,000 qui efformant canonicalem quotam. 

Probata sic rationabilitate retentionis 7?/,, Gapiturales 
atüngendo meritum quaestionis dicunt quod erronee a parte 
adversa statuitur quod pro applicatione Decreti Cum Nu- 
perrimis, non modica diminutio redituum  scatere debet ex 
differentia redituum perceptorum ante an. 1870 cum redi- 
tibus posterioribus seu perceptis post dictum annum: hanc 
interpretationem omnino respuunt quia ex tenore ipsius de- 
creti, ex auctoritate recentium canonistarum et etiam illo- 
rum qui partem in compilatione ipsius decreti habuerunt 
manifesto erumpit quod non modica imminutio desumi de- 
beat ex comparatione reditus tempore quo canonicus obtinuit 
canonicatum eique imposita fuit pensio, cum reditu hodierno: 
atqui res facti est, pergunt Capitulares, quod comparatione 
instituta reditus praesumpti an. 1894 in libell. 10.000 cum 
reditu quem Canonicatus Vaticanus habebat an. 1889 quo 
tempore eum obtinuit Rmus Carini modo defunctus eique 
imposita fuit pensio Magnanigo, differentia intercedat li- 
bell. 1.485,91: quod autem haec differentia constituat non 
modicam | diminutionem redituum probant decisiones S. Con- 
gregationis BB. et RR. 21 Decembris 1878 in qua decla- 
rata fuit non modica praecise pro Rmis Canonicis Vaticanis 
diminutio lib. 423,32, in an. 1871; libell. 437,26 in an. 1872; 
lib. 1.025,08 in an. 1873; et lib. 275.16 in an. 1874; hinc 
iuxta mediam' quadriennii non modica diminutio recognita 
fuit in lib. 540,20. Concludunt proinde Capitulares dedu- 
ctiones pensionarii Magnanigo nullo in pretio esse habendas, 
et iure merito locum esse applicationi Decreti Cum Nuper- 
rimis pro retentione 7^/,. 

OBSERVATIONES EX OFFICIO. Rmus Advocatus Summista 
praemittit quod ad statuendum gradum diminutionis certae 
quantitatis necesse est prius determinare tempus a quo quan- 
titativum diminutionis commensurari debeat, ut sic compa- 
ratione instituta inter quantitatem temporis praecedentis 
cum illa subsequentis dignosci possit differentia. Hinc ne- 

cessitas videndi utrum reditus quos Decretum Cum  Nuper- 
rimis supponit amissos vel imminutos referri debeant ad re- 
ditus assignatos titulari, tempore quo obtinuit beneficium 
eique imposita fuit pensio, vel potius sint illi quos benefi- 
cium habebat ante novas vicissitudines politicas seu ante 
an. 1870 ad effectum decernendi, comparatis reditibus prio- 
ribus cum hodiernis, utrum realis et effectiva imminutio con- 
tigerit in sensu relati Decreti. Videtur, ait Rmus Summista, 
quod extraordinarium Decretum percusserit statum redituum 
qualis erat tempore quo titularis beneficium obtinuit eique 
pensio fuit imposita et hinc quod diminutio pensionis si lo- 
cum habere debeat, desumenda sit ex differentia inter illos 
et hodiernos reditus. 

Sane recolendum quod relatum Decretum fuit specialis 
provisio fundata in lege aequitatis : cum enim in vim no- 
varum vicissitudinum multi beneficiarii in Italia suorum re- 
dituum imminutionem passi fuerint, aequum fuit, ut ab hoc 
damno aliquatenus allevarentur etiam concursu pensionario- 
rum seu reductione proportionali eorum pensionis. 

Iam vero pergit Summista quod haec imminutio redi- 
tuum intelligenda sit de reditibus tempore collati beneficii 
et impositae pensionis primo eruitur ex duabus primis pe- 
riodis ipsius Decreti. Enimvero in primo periodo edicitur 
quod cum reditus beneficiorum ob novas vicissitudines passi 
fuerint imminutionem,  Beneficiarii illos (reditus) haud am- 
plius oneribus abs se ferendis pares esse existimarunt. Ergo 
ante novas vicissitudines reditus erant pares oneribus fe- 
rendis. Sed qua de causa illi reditus capaces fuissent onera 
imposita supportandi inter quae pensiones, nisi quia reditus 
remansissent iidem ac quando illa onera imposita fuerunt ? 
Sequitur periodus Decreti 7llud vel maxime grave ipsis 
(beneficiariis) visum est quod, ad pensionum solutionem ab 
iis urgerentur, quorum favore in actu collationis legitimi 
sunt impositae aut reservatae. Haec verba clare exprimunt 
in tantum beneficiariis visum esse grave cogi ad persolven- 
dum hoc onus, in quantum reditus amplius non erant iidem 

ac quando impositae legitime sunt pensiones : proinde ex 
supra relatis verbis clare videtur erui quod reditus, circa 
quorum imminutionem Decretum vult providere, sint reditus 
assignati beneficiario tempore collationis beneficii et impo- 
sitionis pensionis. 

Ulterius iuxta Rmum Summistam id eruitur ex commu- 
nibus theoriis iuris canonici, sequendis in resolutione quae- 
stionum circa reditus beneficiarios, quae theoriae nos docent, 
inspiciendum esse tempus quo concessio facta est. Sic Ton- 
anti de pens. eccl cap. 58 n. 4, 5, quaerens quo tempore 
spectari debent reditus beneficii resignati cum reservatione 
pensionis cum clausula redituum sufficientium, ad statuen- 
dum quod beneficiario salva remanet congrua, respondet quod 
est tempus obtentae gratiae. Probatio debet percutere tem- 
pus rescripti et statuens quasi generale principium ait: ge- 
neraliter | constitutum | est, valorem probandum esse habito 
respectu vacationis. Exinde est quod in regula 55 Cancel- 
lariae Apostolicae indicitur sub poena nullitatis, ut in omni- 
bus impetrationibus beneficiorum exprimatur verus annuus 
valor redituum et quantitativum beneficiorum iam obtento- 
rum ab impetrante, ut Summus Pontifex cognoscere valeat 
quos reditus tribuere velit Titulari et quae onera pensionum 
imponere RARiganti Comment, in Reg. Cane. Apost. n. 45. 
Unde in huiusmodi quaestionibus videtur quod statui possit 
tamquam legalis aphorismus quod tradit citatus auctor cum 
aliis doctoribus 1l. c. n. 83 nempe quod probatio valoris debet 
percutere tempus praecisum gratiae: quod tamen, ut ait 
Cardin. De Luca De beneficiis disc. 90 n. 19, moraliter est 
intelligendum ut scilicet non percutiat tempus remotum. 
Quare concludit Summista, etiamsi in Decreto Cum Nuper- 
rimis tempus non esset determinatum, a quo commensurari 
deberet quantitativum imminutionis redituum beneficii, ex 
supra citata doctrina hoc tempus esset illud profecto con- 
cessionis beneficii et impositionis pensionis, quia casus omissus 
manet in iuris communis dispositione. 


Demum Summista contendit, hanc interpretationem etiam 

fuisse datam ab S. Congr. unice in hac materia competenti. 
Sic in Romana quoad reductionem vel suppressionem pen- 
sionum 30 Maii 1873, in responsione ad tertium dubium, 
adducitur causalis proportionalis reductionis pensionum ob 
imminutionem redituum beneficiorum, de qua in citato De- 
creto; ita etiam in Romana pensionis sub die 20 Septembris 
et 20 Decembris 1878. Hinc mens legislatoris in citato De- 
creto haec fuit, nempe ut ad commune infortunium levandum, 
tum pensionarli, tum beneficiarii concurrerent: et hoc ma- 
xima aequitate nititur: si enim titularis in maiori parte 
gravamen persentit qui choro et aliis praebendae oneribus 
gravatur, aequum est ut etiam pensionarius, licet in minori 
parte, gravamen supportet, qui choro non adstringitur et pen- 
sione fruitur titulo lucrativo. Pensionarli percipiunt fructus 
titulo lucrativo sine ullo labore et onere, quod est adnexum 
administrationi Episcopatus | vel beneficii Piton. | Discept, 
ecc. 56 n. 2l. 

Hisce in iure praehabitis et Statutis, Summista advertit 
quod citatum Decretum est etiam applicabile Capitularibus 
Vaticanis, tum ex superius relatis decisionibus 20 Septembris 
et 20 Decembris 1878, respicientibus Capitulum Vaticanum, 
tum ex tenore ipsius Decreti SS. Dominiis Noster, omnibus 
undequaque perpensis, hanc normam generalem statuendam 
ac decernendam esse diiudicavit. Hinc, deducit Summista, 
non videtur posse dubitari quod si reditus assignati tem- 
pore collationis beneficii et impositionis pensionis notabilem 
passi sint imminutionem, locus esse debeat proportionali 
reductioni pensionum iuxta mentem pluries citati Decreti. 

Idque fortius nunc videtur retinendum, eo quia id suadet 
etiam norma nunc adhibita a Summo Pontifice, qui in Va- 
ticanis beneficiis conferendis prius spectat reditum beneficii 
et dein aequa proportione facta, partem congruam et suffi- 
cientem assignat titulari, alteram detrahit favore pensionarii. 
Haec detractio numquam in maxima parte effecta nisi quando 
pensio esset ad vitam pensionarii primitus erat in lib. 1290 
praebendis canonicalibus, in libel. 645 pro beneficiatis, et 

pro clericis beneficiatis in libell. 322,50. Sed nunc perpe- 
tuae, continuae et auctae fere in duplum sunt pensiones 
quae imponuntur: nempe pensiones gravantes canonicos 
evectae sunt ad libell. 2,500 et quae gravant Beneficiatus 
et Clericos-Beneficiatos attingunt respective libellas 1,500 
et libell. 500. 

Ex quo videtur posse colligi iuxta Rmum Summistam, 
quod ratio habenda sit diversae conditionis oeconomicae, in 
qua versantur antiqui possessores beneficiorum Basilicae Va- 
ticanae, ab illa in qua sunt recentiores possessores benefi- 
ciorum investiti cum regula ut supra relata: et consequenter 
quod pro illis attento ex una parte augmento redituum, et 
ex alia tenuitate pensionimi impositarum, fieri non debeat 
locus applicationi Decreti Cum  Nuperrimis. 


Hisce relatis suppositum fuit diluendum 
Dubium 


An et quomodo Pensionara obnoxii esse debeant reten- 
tioni 7 in singulis centenis ob augmentum taxae vulgo ric- 
chezza mobile vi novae legis su i provvedimenti finanziarii 
diei 22 lulii 1894 in casui 

RESOLUTIO. Sacra Cong. Episc, et Reg. sequens edidit 
responsum: £x audientia SSmi, habita ab Emo et Revmo 
Praefecto die 22 Aprilis 1895, SSmus audita relatione 
omnibusque perpensis, decrevit ac statuit: pensiones iuxta 
normam ab eodem SSmo D. statutam, auctas ac perpe- 
tuitate praeditas, subesse ulteriori  extorsioni sub titulo 
— aumento di ricchezza mobile — reliquas vero pensiones 
non subesse. 

PENSIONIS 
Die 23 Augusti 1895. 


COMPENDIUM FACTI. Ad preces Patrum Congregationis 
Somaschae Domus Paroecialis S. Mariae Magdalenae in civi- 
tate Ianuensi an. 1842 a Gubernio Pedemontano ipsorum fa- 
vore decreta fuit pensio libellar. 1500 super reditibus Mensae 
Episcopalis Novariensis, firmata etiam Uteris Apostolicis 
Gregorii XVI cum clausula donec suae dotationi (conventus) 
aliter provisum fuerit. Haec pensio an. 1869 ad 500 libell, 
a S. Sede reducta semper persoluta fuit a Praedecessoribus 
Actualis Episcopi Novariensis. Verum hic suam sedem in- 
gressus, antequam ad solutionem deveniret, satius duxit ex- 
quirere a Patribus praefatae domus statum | oeconomicum 
eorum Conventus ad diiudicandum utrum conditio resolutiva 
adiecta in uteris Apostolicis esset impleta. Datum respon- 
sum, utpote genericum Episcopo Novariensi non arrisit, qui 
tamen ad iurgia vitanda pensionem libell. 500 pro an. 1894 
persolvit. At hoc decurso, initio nempe currentis anni Epi- 
scopus oblato recursu a S. Sede provisionem vel potius mo- 
derationem pensionis expostulavit; et partibus hinc inde au- 
ditis quaestio pro solutione remissa fuit plenariae Congr. 
Episcop. et Regul. 


Disceptatio Synoptiea 


IURA EPISCOPI NOVARIENSIS. Hic instat pro ulteriori pen- 
sionis reductione, primo quia reditus suae mensae magnam 
imminutionem passi sunt non solum a lege Conversionis 
Assis Ecclesiastici, sed etiam a lege abolitiva decimarum; ita 
ut mensae dotatio quae prius ascendebat ad libellas cen- 
tum millia, nunc reducta sit ad libellas 20,000: hinc de- 
ducta congrua Tridentina, applicando Decretum XNuperrimis, 
pensio moderanda esset ad sextam partem, nempe ad annuas 
libellas 250. Quod fortius secundo fieri oportere contendit, 

eo quia allegata ex adverso paupertas Conventus destituitur 
fundamento. Sane notum est quod post legem suppressionis 
Corporationum religiosarum affirmatae sunt capsae Provin- 
ciales, ad quas affluunt legata vel alia capita relicta sin- 
gulis domibus religiosis; et si hae publice et in individuo 
possidere nequeunt, possunt tamen ope capsae Provincialis : 
hinc ex facto quod domus Magdalenae haurit subsidia a 
Capsa Provinciali deducit, quod ipsius conditio oeconomica 
melior evaserit: aliunde si super exposita non admittantur, 
stante suppressione domorum religiosarum, sequeretur quod 
conditio apposita in uteris Apostolicis numquam  adimpleri 
possit, et sic pensio quae de se est temporanea evaderet 
perpetua. 

Tandem Episcopus concludit declarasse non abhorrere a 
transactione vel compositione pro relevanda mensa ab onere 
pensionis, quod iuxta ipsum fieri posset, si mensa una vice 
solveret 1000 libellas. 

IURA RELIGIOSORUM CONGREGATIONIS SOMASCHAE. Religio- 
sorum Procurator praemisso quod controversa pensio Con- 
ventui Magdalenae assignata fuit non in augmentum, sed 
ad supplementum dotationis ceu constat ex uteris Aposto- 
licis, sustinet primo dicti Conventus paupertatem in dubium 
revocari non posse et probat ex facto quod subsidia recipit 
ex Capsa provinciali : quod autem haec sit conflata ex le- 
gatis vel aliis capitibus relictis singulis domibus omnino 
respuit : hinc ex haustis subsidiis nihil deducere posse Epi- 
Scopum in sui favorem ; secus sequeretur quod provisio, de 
qua loquuntur relatae literae Apostolicae, fieri deberet cum 
parsimoniis aliarum domorum Provinciae lanuensis, quod 
profecto repugnat. 

Sed urget ulterius Procurator. Quando imposita pensio 
reducta fuit ad libellas 500, hoc latuit Gubernium et Re- 
gium Oeconomatum, qui proinde integram pensionem adhuc 
existentem putantes in liquidanda quota concursus, eam de- 
trahunt a reditu imponibili. At posito quod Gubernio con- 
staret quod pensio vel amplius non extet, vel ad minimum 

Acta, Tom. XXVIII, fase. OOOXXXI. 27 


418 NOVARIEN. SEU IANUEN. 

sit reducta, quota concursus augeretur ; et cum reditus men- 
sae Novariensis censeantur in libellis 30.000 duae tertiae 
partes reditus respondentis suppressae pensioni , devolve- 
rentur iuxta legem ad Gubernium ; et hinc mensa Episco- 
palis loco solvendi 500 libellas Conventui Magdalenae, co- 
geretur ad annuas 1.000 libellas pendendas Gubernio: quare 
iuxta Procuratorem, implorata ulterior reductio est potius 
in damnum ipsius Mensae Novariensis: nihilominus, ipse 
concludit, Religiosi non refugiunt ab ineunda amicabili com- 
positione intra aequi et iusti limites. 

OBSERVATIONES EX OFFICIO. Rmus Summista in linea iuris 
putat, quaestionem ad duas praecipue indagines reduci posse, 
nempe primam circa diminutionem redituum quae passa fuit 
mensa Episcopalis Novariensis ab an. 1842 usque in prae- 
sens; alteram circa vim et adimplementum clausulae. Donec 
aliter fuerit provisum. 

Quoad primum observat in actis deficere elementa neces- 
saria ad statuendum quod quotae diminutione reditus mensae 
Episcopalis Novariensis obnoxii fuerint; dum enim Episcopus 
tradit mensam a libell. 100.000 ad 20.000 descendisse, Procu- 
rator e contra censet hos reditus in praesentiarum ascendere 
ad libellas 30.000 

2?. Quod est principium canonici iuris, quod diminutio 
superveniens cedit damno titularis et non pensionarii, ubi 
salva remaneat congrua, quae pro parochis est iuxta Con- 
cilium Tridentinum in 100 ducatis, et 1.000 pro Episcopis : 
quia ut ait Card. De Luca disp. 91 n. 4 de Pension., cum 
titularis sit dominus fructuum, eius damno cedere debet il- 
lorum diminutio, non autem pensionarii, eodem modo quo 
e converso eius commodo cederet augmentum absque eo quod 
pensionarius de illo participationem | aliquam | pretendere 
posset, cum augmentum et diminutio sint sequela | dominii. 

3?. Quod contra allatum principium non videtur invocari 
posse Decretum Cum nuperrimis diei 28 Ian. 1871: primo 
quia hoc fuit remedium extraordinarium ad succurrendum be- 
neficiatis a novis rerum vicissitudinibus damnum passis : se- 

eundo quia ad tramites relati decreti pensio a libell. 1.500 
ad 500 fuit reducta; hinc non videtur quod denuo debeat 
applicari ex facto superventae  abolitionis decimarum, sed 
potius res diiudicari debeat ex altero iuris canonici allato 
principio. 

Demum quoad alteram inquisitionem observat, extra con- 
troversiam esse, quod si probari posset Conventui Magda- 
lenae alia capita vel reditus accessisse quae pensionem li- 
bell. 500 compensarent, praefatam cluusulam adimpletam 
fuisse et consequenter pensionem cessasse : verum utrum ex 
adductis hoc decerni posset, relinquit iudicio S. Congrega- 
tionis. Hisce utrinque disputatis, nec non praehabitis ob- 
servationibus ex officio, suppositum fuit enodandum sequens 


Dubium 


An et in qua summa servanda sit pensio gravans Men- 
sam | Episcopalem  Novariensem favore PP. | Congregationis 
Somaschae Domus- Magdalenae in civitate lanuensi in casu? 

RESOLUTIO. Die 23 Augusti 1895. S. Cong. reformato 
dubio: An et in qua mensura reducenda sit pensio, quam 
Mensa Episcopalis Novariensis persolvit Patribus | Congre- 
gationis Somaschae Domus Magdalenae in civitate lanuensi, 
omnibus sedulo perpensis, respondit: Negative. 


NOVARIEN. 
BENEFICII 
Die 23 Augusti 1895. 


COMPENDIUM FACTI. P. Matthaeus Fazio, e Ferazzano 
dioecesis Boianensis, religiosus Ordinis Minor. Observantium 
Provinciae S. Ferdinandi, evulgata lege suppressionis Ordi- 
num Religiosorum, dioecesim Novariensem petiit, ibique 
anno 1886 rescriptum a S. Congregatione super Disciplina 
Regulari obtinuit manendi « extra claustra quamdiu Regu- 
laris eius Provinciae adiuncta perduraverint » quod rescri- 

ptum P. Generalis Minorum die 26 Novembris eiusdem anni 
rite executus est. 

Interea vacante per resignationem titularis Iosephi Uga- 
zio in manibus Episcopi paroeciae Insulae Superioris nomi- 
nationis popularis in dioecesi Novariensi, ad eam praesentatus 
fuit a patronis dictus religiosus. Hic autem, quoniam Epi- 
Scopus ad institutionem dandam promptus erat, sub die 21 
Februarii 1888 ab eadem S. Congregatione obtinuit indultum 
saecularizationis perpetuae Ordinario Novariensi remissum 
ad hoc, ut constito sibi, Oratorem de congruo patrimonio 
vel de alia sufficienti substentatione esse provisum, exclusa 
civili pensione, ipsi licentiam concedere valeat manendi extra 
claustra, habitu regulari dimisso, quoad vixerit: ita tamen 
ut substantialia votorum, quatenus feri poterit, | observet; 
habitus religiosi memoriale signum intrinsecus deferat. Or- 
dinario loci subsit in vim quoque solemnis obedientiae voti. 
Valeat insuper idem Ordinarius post praesentis decreti exe- 
cutionem (intra tres menses sub poena nullitatis faciendam) 
ipsum Oratorem | habilitare ad unum tantum | beneficium 
ecclesiasticum canonice assequendum ac retinendum | nomine 
S. Sedis, titulo administrationis, etiam  residentiale vel cum 
animarum cura, super quo eiusdem | Ordinarii  oneratur 
conscientia. Hoc obtento indulto ex-religiosus Fazio die 28 
Martii 1888 literas institutionis canonicae habuit in beneficio 
paroeciali Insulae Superioris, sub titulo S. Victoris in Ver- 
bano Lacu, in quibus edicebatur ipsum incorporatum esse 
vi relati rescripti dioecesi Novariensi. Attamen ipse timens 
ne pensionem amitteret quam uti religiosus a Gubernio per- 
cipiebat, neglexit accipere possessionem, tum canonicam, tum 
civilem paroeciae, quin imo Uteris diei 27 Maii eiusdem 
anni valedixit iam obtento R. Placito. 


Elapsis sex annis ex-religiosus Fazio vadatus fuit ante 
Curiam Episcopalem, et nonnullis subiectus interrogatoriis. 
Post quae eadem Curia, attendens quod resignatio parochi 
Ugazio publicata non fuerat ad tramites Constitut. Humano 
vix iudicio Gregorii XIII, sententia diei 15 Decembris 1894 

ipsum declaravit excidisse a iure parochi, proindeque renun- 
ciavit paroeciam esse vacantem. 

Contra hanc declaratoriam sententiam illico appellatio- 
nem interposuit ex-religiosus Fazio apud S. Congregationem, 
petens ut ipsa revocaretur. 


Disceptatio Synoptiea. 


PRO CONFIRMATIONE SENTENTIAE. EX triplici ratione Cu- 
ria Episcopalis Novariensis editam sententiam confirmandam 
esse contendit. I' Quia omissa fuit publicatio resignationis 
factae a sac. Ugatio, ut supra dictum est. Sane neminem 
latere ait, quod haec publicatio a Const. Gregoriana prae- 
scribitur sub poena caducitatis a beneficio facienda inter tri- 
mestre tempus, saltem per aequipollens seu per missionem 
in possessionem non clam sed publice, ut monet Sebas. Be- 
rardi Com. in Ius eccles, universum, par. 3, dec. 7, cap. 3. 
Hanc praescriptionem adhuc vigere docet S. Congregatio 
Concilii m Firmana 20 Ianuarii 1894. Confer Acta S. Sedis 
vol. 27, pag. 8. Proinde cum ex-religiosus Fazio neque pa- 
roeciae possessionem coeperit, neque praescriptioni citatae 
Constitutionis paruerit, a beneficio decidisse dicendus est. 
2? Quia tempore quo ei collata fuit paroecia, non erat 
provisus de congruo titulo substentationis, et hinc ad tra- 
mites supra relati rescripti 21 Feb. 1888 erat omnino inha- 
bilis ad beneficia recipienda. 3? Quia plures querelae portatae 
erant contra dictum ex-religiosum, tum circa eius agendi 
rationem et asperum caracterem, tum circa eius neglectum 
in paroecialibus functionibus peragendis. Hisce tamen non 
obstantibus Episcopus non dissentit a congrua provisione 
danda praefato ex-religioso, dummodo sit ea absque anima- 
rum cura, et ab ipsa S. Congregatione ad id invitetur. 

PRO REVOCATIONE SENTENTIAE. EX adverso patronus ex- 
religiosi Fazio sustinet motiva impugnatae sententiae nullo 
solido fulciri fundamento. In primis observat quod iuxta 
Gregorianam Constitutionem publicatio resignationis non im- 
ponitur :£axative successori in beneficio resignato, sed est 

facienda aut a resignante solum aut a resignatario. Hinc 
non est culpae vertendum appellanti, si eam omiserit: et 
etiamsi haec culpa admitti velit, tacite dicit esse sanatam 
tum ab exercitio functionum paroecialium per sexennium, 
tum ab actis visitationis pastoralis, in quibus edicitur in 
paroecia Insulae Superioris nihil irregulüre esse deprehensum. 

De veniens ad secundum motivum, praemisso quod Bulla 
Episcopalis institutionis statuit illam notorietatem quae in 
themate requiritur, in facto esse ait, quod novus parochus 
e suggestu populo suam nominationem et institutionem pu- 
blicavit, et eodem tempore ad valvas ecclesiae literas Insti- 
tutionis affixit; qui actus proinde cum suppleant formali et 
notoriae possessioni, censendum merito est novum parochum 
substantialiter et per aequipollens satisfecisse praescriptioni 
relatae Constitutionis circa publicationem resignationis factae 
a suo praedecessore Ugazio. 

Ad omne dubium summovendum et controversiam radi- 
citus dirimendam allegat auctoritatem Riganti $ 228-29-30 
regula XXXVI Cancellariae Apostolicae, ubi statuitur quod 
triennalis possessio sanat quemcumque defectum in posses- 
sione. Idque eo fortius quia scopus relatae Bullae fuit ad 
prohibendus | simülalas occultasve beneficiorum resignationes; 
et cum in casu non agatur de occulto et simulato rescripto, 
in comperto esse subdit quod decursus trium annorum prae- 
scriptae a Bulla formalità ti supplevit. 

Quoad tertium motivum impugnatae sententiae, nempe 
quod non fuerit satisfactum conditioni impositae a rescripto 
saecularizationis, quoad constitutionem patrimonii sacri ut 
ex-religiosus Fazio habilis esse valeret ad beneficia ecclesia- 
stica consequenda, Orator, praemisso quod beneficium iuri- 
dice substituit patrimonium sacrum, imo hoc est in beneficii 
supplementum, advertit, quod Ordinarius Novariensis con- 
ferens sacerdoti- Fazio beneficium eodem tempore et unico 
actu rescripti conditionem adimplevit, ipsum providens de 
honesta substentatione. 

Ita disiectis fundamentis appellatae sententiae patronus 

quaestionem sub alio respectu expendit. Sane, ipse ratioci- 
natur, si iuxta canonicam iurisprudentiam, iuxta ss. Congre- 
gationum resolutiones parochi amovibiles ad nutum revocari 
non possunt absque gravi et legitima causa, id a fortiori 
militare debet in parochis qui sunt titulares, ut in casu est 
sacerdos Fazio. Iam vero, subdit patronus, in facto est quod 
nulla ex invocatis causis a sententia ad removendum prae- 
fatum sacerdotem substinetur. Praetensis enim querelis con- 
tra parochum opponuntur: [D attestationes favorabiles paro- 
chianorum; 2? bonum testimonium Episcopi praedecessoris 
Riccardi, nunc ad sedem Taurinensem promoti; 3? tandem 
attestatio hodierni ipsius Episcopi, qui anno 1894 occasione 
visitationis pastoralis paroeciae Insulae Superioris, inspectis 
regestis et aliis documentis paroeciae, omnia comprobavit, 
parochum  /audabili praeconio condecorans. Hinc patronus 
concludit praefatam sententiam omnino esse revocandam. 

ANIMADVERSIONES EX OFFICIO. Rmus Advocatus summista 
sequentia subiiciebat consideranda: LI' Utut in reg. XIX 
Cancellariae Apostolicae « De Viginti » caveatur nullitas 
resignationis beneficii, si beneficiatus decesserit intra 20 dies 
a tempore praestiti consensus, et per consequens beneficium 
spectetur tamquam vacatum per obitum, tamen ad occultas 
simulatasque resignationes in beneficiis arcendas primum 
S. Pius V et deinde Gregorius XIII in sua celebri Constit. 
Humano vix iudicio sub an. 1584 nonnullas severiores re- 
gulas statuerunt. Signanter in praefata Constitutione decer- 
nitur ut resignationes beneficiorum cuiuscumque speciei fa- 
ctae extra Curiam publicentur intra tres menses a die novae 
collationis a resignante aut a resignatario, tum in Ecclesia 
Cathedrali, tum in ecclesia beneficii tempore concursus po- 
puli ad sacras functiones, idque sub poena nullitatis colla- 
tionis resignati beneficii. 

2? Hanc dispositionem, ceu notat Riganti in com. ad 
relatam reg. XIX, n. 210 non esse ubique receptam : et inter 
loca in quibus haec Constitutio non viget, ea contraria ino- 
lita consuetudine, esse accensendam dioecesim Novariensem, 


424 NOVARIEN. 


uti constat ex Uteris informativis Episcopi Novariensis datis 
ad S. Congregationem. 

3? Praeter allatam dispositionem in dicta Const. ad $ 7. 
praescribi ut provisus de beneficio resignato inter tres menses 
a die sibi factae provisionis possessionem . beneficii capiat, 
alioquin illis elapsis nulla sit eius provisio et beneficium 
vacare censeatur eo ipso. Unde scatet quod quamvis pro 
beneficiis in genere omissio formalis possessionis non secum- 
ferat amissionem tituli beneficii, sed tantum non perceptio- 
nem fructuum, ceu passim tradunt auctores, tamen alia res 
est quando agitur de beneficiis resignatis quae vi relatae 
Constitutionis censentur eo ipso vacare si intra tempus capta 
non sit possessio. Quin imo dum in aliis beneficiis possessio 
triennalis supplet et sanat quemcumque defectum in posses- 
sione, haec theoria invocari non valet pro beneficiis resi- 
gnatis, cum applicatio regulae de annali et triennali pos- 
sessione expresse reiiciatur a dicta Const. in $ 5. 

4? [ndubiam rem esse quod haec postrema Constitutionis 
dispositio in suo pleno robore adhuc vigeat, cum in suppli- 
cationibus ad Datariam Apostolicam ad beneficia resignata 
obtinenda de ea expressa mentio fieri soleat. 

His in iure praeiactis, Rmus Summista in. facto observat, 
quod profecto dubitari non potest quod sacerdos Fazio intra 
utile tempus formalem et legalem possessionem paroecialis 
beneficii Insulae Superioris non ceperit: verum relinquit 
iudicio EE. Patrum decidendum utrum duo haec facta, nempe 
publicatio facta a sacerdote Fazio e pulpito suae nomina- 
tionis ad paroeciam Insulae Superioris, affigendo etiam lite- 
ras suae Institutionis ad valvas Ecclesiae, et approbatio facta 
ab Episcopo Novariensi occasione sacrae visitationis actorum 
et status paroeciae, spectari valeant ceu tacita aequipollens 
immissio legalis in possessionem, et proinde ad evitandas 
poenas sancitas a Bulla Gregoriana invocari possit doctrina 
communiter a Doctoribus recepta et quam Ferraris in sua 
Bibliotheca can. V. Institutio n. 36 ita refert :  Institutus 
quoque ad titulum in beneficiis, quamvis non possit eius 

possessionem capere propria et sola sua auctoritate, | acce- 
dente tamen consensu seu licentia legitimi Superioris, vo- 
lentis tradere possessionem corporalem, potest eam capere 
nullo alio eum  introducente in ipsam, ut passim fatentur 
Doctores, eo quod iam interveniat auctoritas | Superioris. 

Hisce praemissis proposito 


Dubio 


An et quomodo confirmanda vel revocanda sit sententia 
declaratoria | Curiae | Novariensis diei 15 Decembris | 1894 
in casu. 

RESOLUTIO. S. Cong. EE. et Regul. re discussa sub die 
23 Augusti 1895 rescripsit: Affirmative ad primam partem 
iuxta modum; | Negative ad secundam. - Modus est - Epi- 
scopus non procedat ad  enunciati Sacerdotis  dimissionem 
nisi prius aliter eum congrue providerit. 

Ex QUIBUS COLLIGES : I. Corporalem immissionem in be- 
neficii possessionem fieri non posse propria auctoritate : at 
quando intervenit licentia vel consensus legitimi Superioris 
potest quis sui beneficii possessionem capere, nullo alio in 
ipsam eum introducente. 

II. Regulam Cancellariae Apostolicae de triennali pos- 
sessione sanare quemcumque defectum interventum in cor- 
porali immissione ad beneficium, quatenus ex hoc lapsu tem- 
poris ea praesumitur regularis fuisse. 

III. Quamvis praemissa invocari queant quando agitur 
de beneficiis in genere, tamen exceptionem patiuntur in be- 
neficiüis resignatis: in his enim possessio capi debet modo 
praescripto a citata Bulla Gregoriana, idque sub poena nul- 
litatis, neque alii admittuntur modi aequipollentes. Proinde 
cum in themate sacerdos Fazio praescriptioni Bullae Grego- 
rianae non paruerit, merito S. Congregatio sententiam Cu- 
riae Novariensis confirmavit, et motiva appellationis reiecit. 

EX SECRETARIA BREVIUM 


DECRETUM quo edicitur tuto procedi posse ad solemnem venerabilis Dei famuli 
Theophili a Curte Beatificationem. 


Inclyta Franciscalium familia salutare ac frugiferum consi- 
lium illud sequuta quod Redemptor Noster tradidit discipulis 
suis, ut caduca despicientes expeditiorem inirent ad coelum 
viam: « Si vis perfectus esse, vade, vende quae habes, et da 
pauperibus, et habebis thesaurum in coelis » ; nulla unquam 
aetate magnanimis caruit viris, qui licet nobilitate, divitiis, ho- 
noribus, rebusque iis omnibus abundarent, ad quas ferri solent 
coeteri homines avidissime, tamen non dubitarunt fluxa haec 
et labilia contemnere, ut nunquam deficienti thesauro potirentur. 
Horum in numerum iure et merito adscribendus est venerabilis 
Dei famulus Theophilus a Curte, Sacerdos professus Ordinis 
Minorum 5S. Francisci de Observantia, qui summum christianae 
perfectionis gradum assequutus, mirandum in modum  Seraphi- 
cum Ordinem illustravit. Curiae in Corsica Ioanne Antonio de 
Signori et Maria Magdalena Arrighi parentibus, qui antiqui ge- 
neris claritatem integritate virtutumque ornamento cumulabant, 
natus est christiano anno MDCLXXVI, die Octobris mensis trige- 
sima et sacris Baptismi aquis ablutus, Blasii nomine appellatus. 
Accepta a piis genitoribus virtutum documenta moribus suis 
optime expressit puer, ita ut tenera adhuc illa aetate pietatis 
studium, suave ingenium vitaeque innocentiam omnes in eo 
admirarentur. Siquidem silentio potius ac solitudini quam pue- 
rilibus nugis vacare, diu in templis flexis genibus orare, saepe 
aequales suos ad pias exercitationes arcessere atque hortari in 
deliciis habuit. Vix primum adolescentiae limen attigerat, quum 
in Franciscalium familiam coepit cogitare, consiliumque parenti- 
bus patefecit, quos diu reluctantes expertus est. Verum illi pro- 
pitius occurrit in votis Deus addiditque animum, ut, naturalibus 
charitatibus devictis, sanetique propositi tenax, optata perficeret. 
Itaque die xxi mensis Septembris anno MDCLXXXXII in patrii 
oppidi coenobio sese Ordini Franciscalium Minorum ab Obser- 
vantia mancipavit, asperasque indutus instituti vestes, Blasii 
nomen in illud Theophili commutavit, ut hoc etiam nomine sibi 

auspicatissime indito qua in Deum ferebatur charitate profite- 
retur. Vix tyrocinium posuerat, iamque in ipso vitae claustralis 
exordio christianae perfectionis formam apprime referre visus est. 
Religiosae disciplinae observantissimus, ne in minimis quidem 
vitae actibus illi unquam defuit, semper in opere primus, in or- 
dine verae humilitatis causa postremus : ex quo factum est ut 
non tyronibus tantum, sed provectioribus etiam sodalibus ab- 
soluti ssim um Seraphicae vitae exemplar habitus sit. Amore in 
Deum, dum preces funderet, adeo inflammabatur, ut coelestis 
ille ignis ex ore ipso oculisque emicaret. Deiparam vero suavi- 
bus prosequebatur pietatis officiis, nihilque ei iucundius quam 
Virginem Immaculatam dulcissimo Matris nomine compellare. 
In patria terra solemnia vota nuncupavit, deinde Romae per 
integrum annum studiis operam navavit et summa cum laude 
studiorum curriculum Neapoli absolvit, ubi sacerdotii primitias 
Deo libavit. Dum haec ageret nihil praetermisit, ut sicuti ad 
animi perfectionem, virtutem ac pietatem, ita ad culturam mentis, 
doctrinam acquireret et tantos brevi tum in litterariis tum in 
philosophicis divinisque disciplinis progressus fecit, ut dignus 
visus fuerit qui Lectoris titulo decoraretur. Sed cito latior patuit 
Theophilo campus in quo et excurrere virtus, et mirifice sese 
exercere, et erga Deum et erga proximos charitas potuit. Ob- 
scurum enim abditumque recessum prope Sublaqueum cum 
petiisset, spiritualibus exercitationibus  vacaturus, sanctiorem 
ibidem austerioremque vitae rationem haberi a sodalibus  mi- 
ratus, humilitatis uti erat asperitatisque cupidissimus, inibi mo- 
rari supplici prece superiores suos flagitavit. Voti compos soda- 
lem piissimum nactus est Beatum Thomam a Cora, quem so- 
cietate coniunctum, vitae innocentia simillimum, laborumque apo- 
stolicorum comitem, proposuit sibi sanctae aemulationis exem- 
plar. Quamobrem demandatum sibi habuit salebrosum munus 
arctioris rigidiorisque disciplinae nonnullis in suis Ordinis coe- 
nobiis ac recessibus provehendae, et ipse summo flagrans zelo, 
ut simul et gloriam Dei amplificarci et spirituali confratrum 
emolumento consuleret, innumeris difficultatibus alacri etflecti 
nescio animo devictis, propositum finem adeptus est. Idcirco 
Crustumerinum primum recessum in pristinum florem revocavit, 
dein alium in patria insula instituit, tandem in oppido Etruriae 
intra fines sito Dioecesis S. Miniati, cui Phiceclo nomen, miranda 
exhibuit Apostolici Ieli testimonia. Sanctus enim vir merito a 

Franciscalibus appellatus Sacrorum Recessuum Propagator, ut 
ad pietatis officia excolenda regularemque disciplinam adamus- 
sim servandam sodalium animos alliceret, recte iudicavit seipsum 
abundare oportere iis omnibus laudibus ad quas excitaret 
alios, et plus valere sermonem si confirmaret exemplo. Quare 
paupertatem, obedientiam, castitatem, charitatem, alias omne 
genus virtutes singulari prorsus studio peramavit. Paupertatem 
ita dilexit, ut in victu cultuque vilissima semper requireret, 
vestibus uteretur obsoletis, saepe ostiatim stipem pro religiosa 
sibi commissa familia rogaret. Ad obedientiam quod attinet, 
dicto iugiter audiens praepositurorum fuit, nullam unquam mo- 
ram parendi interposuit, cum etiam superioris partes gereret, 
Franciscalis regulae mandata religiose servavit. Ingenuam sim- 
plicitatem morumque candorem abstinentia et asperrima cor- 
poris castigatione sepsi t diligenter. Quid de charitate referamus ? 
aegrotos invisere, animam agentibus usque ad extremum  spi- 
ritum assidere, egenis opem nec requirentibus ferre, solari ca- 
lamitosos consilio, opere, prout res postularet, proximos iuvare 
solitus fuit. Nam venerabilis Dei famulus Theophilus non con- 
fratribus tantum suis verbo et exemplo profuit, sed in christia- 
nam etiam plebem e sacris expeditionibus eidem commissis 
multae ac permagnae utilitates manarunt. Praesul enim Dioe- 
cesis S. Miniati, et alii plures in Etruria Antistites sanctitatis 
fama permoti, certatim illius ministerio in Missionibus spiritua- 
libusque exercitationibus utebatur. Ipse autem Theophilus tanta 
alacritate et constantia sacri huiusce muneris partes explevit, 
ut neque imbecillitate virium, neque asperitate viarum, neque 
hospitiorum squallore, neque coeli inclementia retardaretur. 
Divini verbi praeconi frigoris atque aestus patientia par, dum 
municipia, oppida, pagos circumiret pedes. Tantis vero laboribus 
longe lectissimi ac saluberrimi fructus coniuncti fuerunt. Simul- 
tates non paucae eius industria sublatae, vitia saepius inveterata 
radicitus avulsa, non raro inter domesticos parietes restituta 
pax, ubicumque sacras conciones haberet, invecta morum inte- 
gritas, aucta pietas, aeternae animarum salutis studium  exci- 
tatum: ipse autem Dei servus iure tum Phicecli oppidi tum 
universae S. Miniati Dioecesis Apostolus habitus atque vocatus. 
Talis cum esset Theophilus, longe lateque de ipso fama per- 
crebuit, cum patriam insulam altera vice relinquens, condito in 
ipsa Franciscali recessu, solvit in Italiam; magna populi mo- 

rantis reditum turba comitante navem conscendit: saepenumero 
et in itinere et in concionibus catervatim ad eum confluebat 
cupida audiendi et videndi multido. Neque illi divinum defuit 
testimonium; scrutationis enim cordium et prophetiae dono eni- 
tuit, multaque ab ipso dum vitam mortalem duceret prodigia 
patrata feruntur. Tandem dum annum ageret aetatis suae quar- 
tum et sexagesimum, in recessu Phicecli quem potissimum 
virtutibus suis illustrarat, decimoquarto kalendas Iunias anno 
millesimo septingentésimo quadragesimo dissolvi cupiens et 
cum Christo esse, ad beatitatis aeternae sedem  placidissimo 
exitu advolavit. Dulcissimum penes sodales desiderium sui, in- 
signem vero penes christianum populum sanctimoniae gloriam 
moriens reliquit, quae et viget adhuc in patria insula atque 
in Etruria et effectis praecipue ad sacros eius cineres miraculis 
crevit. Quare examine in haec omnia inito de Beatorum Coelitum 
honoribus olim ei decernendis, Causa apud Sacrorum Rituum 
Congregationem haud sero instituta est; habitisque intercessu 
temporis e re disquisitionibus, aliisque vel ad iuris apicem fauste 
absolute fel. re. Pius PP. VII Praedecessor Noster Venerabilis 
Theophili a Curte virtutes singulari laude prosequutus, heroicum 
culmen has attigisse edito sanxit decreto sexto Idus Septembres 
an. MDCCCXVII. Deinde Nos alio decreto solemniter evulgato x ka- 
lendas Iunias anni vertentis MDCCCXCV de binis miraculis interces- 
sione ipsius venerabilis Fratris Theophili a Deo patratis suprema 
auctoritate constare declaravimus. Illud restabat discutiendum 
num Venerabilis Dei Servus tuto inter Beatos foret recensendus. 
Quod propositum fuit a dilecto filio Nostro Vincentio S. R. E. Pres- 
bytero Cardinale Vannutelli causae relatore in generalibus comi- 
tiis coram Nobis hoc anno decimoquarto kalendas Iulias in 
Vaticanis aedibus coactis ; omnesque qui aderant tum Cardina- 
les tum Sacrorum Rituum Congregationis Consultores unanimi 
suffragio affirmative responderunt. Nos vero iterandas esse Deo 
preces censuimus, ut ad sententiam in tam gravi negotio feren- 
dam coeleste auxilium Nobis comparemus. Tandem pridie Idus 
Iulias, die qui sacris solemnibus immortale Franciscalium decus 
S. Bonaventuram commemorabat, Eucharistico litato sacrificio, 
adstantibus Caietano Aloisi Masella Sacrorum Rituum Congre- 
gationis Praefecto ac supradicto Vincentio Vannutelli S. R. E. 
Cardinalibus nec non Augustino Caprara Sanctae Fidei promo- 
tore, tuto procedi posse decrevimus ad solemnem Venerabilis 

Dei famuli Theopliili a Curte Beatificationem. Quae cum ita 
sint Nos precibus permoti tum universae Minorum  Obser- 
vantiae familiae, tum Corsicae Etruriaeque incolarum, Aposto- 
lica Nostra Auctoritate harum litterarum vi facultatem facimus, 
ut Venerabilis Dei famulus Theophilus a Curte, Sacerdos profes- 
sus Ordinis Minorum S. Francisci de Observantia, Beati nomine 
in posterum nuncupetur, eiusque lypsana sive reliquiae, non 
tamen in solemnibus supplicationibus, deferendae publicae fide- 
lium venerationi proponantur et Imagines sacris radiis deco- 
rentur. Praeterea eadem Nostra auctoritate concedimus ut de 
illo recitetur Officium et Missa de Communi Confessorum non 
Pontificum cum orationibus propriis per Nos approbatis, iuxta 
rubricas Missalis ac Breviarii Romani. Huiusmodi vero officii 
recitationem missáeque celebrationem fieri concedimus intra 
fines dumtaxat Dioecesis S. Miniati, itemque omnibus in templis 
religosarum domorum ordinis S. Francisci Minorum de Obser- 
vantia, ab omnibus fidelibus qui horas canonicas recitare tene- 
antur, et quod ad missas attinet, ab omnibus sacerdotibus tam 
saecularibus quam regularibus ad Ecclesias in quibus festum 
agitur convenientibus. Denique concedimus ut solemnia Beatifi- 
cationis Venerabilis Dei Servi Theophili a Curte supradictis in 
templis celebrentur cum officio et missa duplicis maioris Ritus, 
quod quidem fieri praecipimus diebus legitima auctoritate defi- 
niendis infra annum postquam eadem solemnia in Aula supe- 
rioris porticus Basilicae Vaticanae fuerint celebrata. Non obstan- 
tibus Constitutionibus et Ordinationibus Apostolicis ac decretis 
de non cultu editis ceterisque contrariis quibuscumque. Volu- 
mus autem, ut harum litterarum exemplis etiam impressis, 
dummodo manu Secretarii praefatae Congregationis subscripta 
sint et sigillo Praefecti munita, eadem prorsus fides in disce- 
ptationibus iudicialibus habeatur quae Nostrae voluntatis signifi- 
cationis hisce litteris ostensis haberetur. Datum Romae apud 
S. Petrum sub annulo Piscatoris die xxiv Septembris MDCCCXCV 
Pontificatus Nostri Anno Decimo octavo. 


L. O S. 
C. CARD. DE RUGGIERO 


EX SEGRETARIA. BREVIUM 451 


DECRETUM quo edicitur procedi posse ad solemnem veli. Bernardini Realini 
Beatificationem. 


Benigno quodam divinae providentiae consilio contigisse 
arbitramur, ut populus christianus brevi temporis intervallo 
duorum virorum memoriam recolat, qui ad coelestem patriam 
inter superos evocati magnam germanarum virtutum copiam 
in terris reliquerunt. Postquam enim saecularia solemnia ob 
memoriam Sancti Philippi Neri, tertio natalis coelesti exeunte 
saeculo sunt peracta, causa Nobis oblata est adsciscendi in 
numerum Beatorum Bernardinum Realinum e Societate Iesu, 
fere eius aequalem, qui singulares quasdam cum Philippo san- 
ctae vitae similitudines habuit. Siquidem fuit in ambobus cum 
suavissimis moribus coniuncta humanitas et comitas tanta, ut 
mirifice sibi animos multitudinis conciliarent. Ambo vehementi 
charitate proximos sunt complexi, nominatim pueros, quibus- 
cum sancti senes visi sunt quodammodo repuerascere, et quos 
ad evangelica praecepta erudire usque ad decrepitan! aetatem 
perrexerunt: ambo ferventi studio atque amore in Virginem Dei 
Matrem sunt infiammati, cuius provehere cultum numquam de- 
stiterunt: Philippus Apostolus Romae, Bernardinus Lyciarum 
dicti atque habiti sunt, etiamsi ille Florentiae, hic in Aemilia 
ortum duxissent; a quibus hospitibus urbibus quoad vixerunt 
neutrum sivit Deus pedem efferre. Quae quidem solemnia id 
habent salutaris ac fructuosi, quod ea qui celebrat, illum ne- 
cesse est insignia eorum merita et egregia facta animo et cogi- 
tatione repetere, maximeque ad pietatem et virtutem excitari 
recordatione. Quare Nos non immerito confidimus plena fructu 
futura populo christiano, cui concedat Deus sanctorum virorum 
exempla non spectare solum, sed etiam, se adiuvante, imitari. 


Bernardinus Realini Carpi, oppido Mutinae proximo, natus 
est a parentibus Francisco et Elisabetha Bellentani nobili loco 
Kalendis Decembribus anno MDXXX. Pater Principum virorum 
aulis addictus plerumque a domo aberat; mater domi manens 
puerum alendum atque instituendum suscepit. Quod quidem 
maternae caritatis officium tam sedulo atque amanter praestitit, 
ut Bernardinus cum postea de matre verba faceret, memor et 
gratus lacrimas tenere non posset. Ipsa in tenero alumni sui 
animo primos pietatis igniculus suscitavit, qui postea nec vo- 

luptatum illecebris, nec perniciosis fluxarum rerum blandimentis 
sunt restinoti: ipsa amorem virtutis, vitiorum odium atque ae- 
terni supplicii metum incussit: ipsa ad coelestia praemia ani- 
mum excitavit. 

Quum per aetatem licuit, celebrare scholas coepit, in quibus 
documenta dedit sane optima et animi et ingenii. Non minus 
enim comparandis virtutibus, quam addiscendis litteris sese ap- 
pulit tanta diligentia et sollertia, ut aequalibus exemplo esset, 
et doctoribus admirationi. In patria elementa Latinae gramma- 
tices et Graecae didicit, nec non humanioribus litteris et rudi- 
mentis philosophicis sedulam navavit operam, et adhuc puer 
conspicua dedit et aeris ingenii et impigrae sedulitatis argumenta. 
Quare vix primum attigit adolescentiae limen a Patre qui mul- 
tum sibi a Alio pollicebatur Mutinam missus est, ut inceptum 
tanta cum laude studiorum curriculum absolveret, doctore et 
auspice celeberrimo Castel vetro; ibique per biennii spatium in 
graecas latinasque disciplinas toto pectore incubuit. Doctam 
tandem Bononiam petiit, ubi ad philosophiam primum, dein ad 
civile et canonicum ius animum appulit, et summo cum plausu 
Iurisconsultus evasit. Doctus interea sermonem graecae linguae 
et latinae nonnulla opera scripsit collaudata ab omnibus quibus 
nota erant. Neque enim adduci potuit ut lucubrationes suas in 
lucem ederet, praeter unam, quam potius observantiae causa 
erga Cardinalem Madrucci, quam nominis protulit, et quae di- 
gna habita est commendatione eruditae posteritatis. Verum eo- 
rum operum et studiorum non parum sibi postea poenitendum 
putavit, tanquam si perperam ingenio usus esset. Recte enim 
iudicavit in nulla re hominibus desudandum atque elaborandum 
esse, nisi in eo quod ad aeternam salutem videtur esse oppor- 
tunum. Carpum reversus cum de re familiari controversia es- 
set, cuiusdam prudentis arbitrio, auditis prius testibus et patro- 
nis, lis diiudicanda credita est. Sed arbiter inauditis omnibus 
sententiam dixit, et cum ab eo Bernardinus sciscitaretur cur 
id egisset, arroganter atque iniuriose respondit. Bernardinus 
irasci celer, educto gladio quo erat instructus, adversarii fronti 
leve vulnus inflixit. Huius facinoris in magna animi perturba- 
tione patrati sic hominem puduit et poenituit, ut contrito deie- 
ctoque animo a Deo et ab adversario veniam impetret, meritam 
poenam non deprecetur, iracundam naturam sic compescat et 
cohibeat, ut mansuetissimus et patiens cuiuslibet iniuriae fiat 

ifi posterum. Solet enim vir probus et iustus si semel prola- 
bitur, fortior resurgere, et ab ipso lapsu vires atque animum 
ducere. Extorris a patria Mediolanum petit: Papiaé cum Carolo 
Borromeo innocentissimo iuvene magna animi delectatione col- 
loquitur: complura oppida qua praetoria, qua vicaria Principis 
potestate magna cum laude ac populorum plausu regit. Po- 
stremo Neapolim proficiscitur, ubi Deus Bernardinum praesto- 
latur, quem ad potioris vitae studia incitet. Et revera cum 
quondam deambulatimi iret per urbem, ecce veniunt ei obviam 
duo iuvenes Societatis Iesu ita modesti et ad pietatem compo- 
siti, ut ille non humanos adolescentes, sed par Angelorum e 
coelo delapsum videre arbitretur. Postridie illius diei ad tem- 
plum Soctetatis Iesu adit, ubi sacer orator e suggesto populum 
docet in mortali hac vita omnia falsa, incerta esse, caduca, mo- 
bilia, virtutem esse unam quae altissimis defixa radicibus firma 
et immobilis, et immortalis ad immortalitatem in coelum ad- 
ducit. Haec verba sibi nominatim dicta interpretatus, ut olim 
Franciscus Assisiensis, continuo statuit se abdicare rebus hu- 
manis, virtutemque sociam et comitem deligere. Quamobrem, 
invitatione et ductu Virginis Deiparae, Parenti superstiti, fratri, 
propinquis et rebus omnibus nuntium remittit et nominibus 
suis solutis, propriis vero debitoribus omnia dimittens familiaris 
rei curis omnino expeditus Societati Iesu dat nomen. Qua in 
re illud valde fuit admiratione dignum quod cum Rector Col- 
legii percontaretur eum malletne fieri sodalis Sacerdos an so- 
dalis adiutor, ille in numerum familiarium vel sodalium adiu- 
torum adscisci voluit eam praecipue ob causam quia Marialibus 
a Rosario vacare diutius poterat. At Rector non idem sensit et 
eum ad Theologiam sacrasque litteras applicuit. Sacerdotio ini- 
tiatus in solemnibus Sacramenti Augusti sacris primitus opera- 
tus est. Tum vero apud se reputans non amplius se sui iuris 
esse, sed Dei proprium, se totum eius gloriae ac proximorum 
saluti dare planeque devovere constituit. Quare nullum prorsus 
est onus quod ille defugiendum autumet, nullum sacri muneris 
officium quo sacerdos novensilis non naviter integreque defun- 
gatur. Ac propterea divino cultui promovendo constanter stu- 
dere, de catholicae fidei veritate crebras ad populum habere 
conciones, poenitentiae atque Eucharistiae sacramenta assidue 
administrare: aegrotis assidere, in carcerem detrusos visere et 
ad poenitentiam hortari, solari inopes, consilio, opera, prout res 

postularet, primos quotidie' iuvare. Quae res cum referretur ad 
aures S. Francisci Borgia, moderatoris summi Societatis Iesu, hic 
praeter omnes consuetudines et regulas, tertio vix anno positi 
tirocinii in coetum Sodalium Sacerdotum Professorum Bernar- 
dinum inseruit. Novus adhuc Sacerdos magister pietatis tironibus 
datus est et huiusmodi officium summa diligentia atque utilitate 
exercuit. Praefectus etiam morum adolescentium studiosorum 
in Collegio est renuntiatus uberesque fructus ex suo munere 
percepit. Sed illi delati honores tamquam stimuli extiterunt ad 
arduum ac difficile perfectionis iter celerius conficiendum. Quare 
ob eximiam virtutem suam magnam bonorum existimationem 
sibi comparavit. Idque apparuit luculenter paullo post cum ille 
Praepositis suis morem gerens, in eo erat ut Lycias iter ingre- 
deretur. Tota enim civitas accepto nuntio commota est omnes- 
que cuiusvis ordinis cives eum salutatum convenerunt, felicem 
se existimavit, qui mnemosynon aliquod sancti viri ferre potuit, 
et universi prout Ephesii Paulum, lacrimantes lacrimantem pro- 
secuti sunt. Lyciis excipitur tanta significatione laetitiae, quanto 
moerore et luctu Neapoli abscessit. Ibi sicut in adsignata a Deo 
statione collocatus vidit sensitque saluti animorum sempiternae 
sibi esse adlaborandum. Non ideo tamen animo cecidit, sed 
Virginis Dei Parentis ope implorata, demandatam custodiam et 


vigiliam libens suscepit. 


Quum vero compertum habuerit populum in Sacerdotes 
tamquam in exemplar intueri eorumque mores plus quam prae- 
cepta valere ad disciplinam, ab se ipso exorsus talem se im- 
pertiit, qualem Paulus voluit se praebere Titum: «In omnibus 
temetipsum praebe exemplum bonorum operum in doctrina, in 
integritate, in gravitate. » Probe ipse noverat ob diuturnam ab- 
sentiam operariorum vineam illam Domini incultam silvescere, 
neque ullum ex ea percipi ac demeti fructum posse nisi colere- 
tur. Quapropter ad extraordinarium opus extraordinarios labores 
conferre necessum esse vidit, neque tamen ab incepto est de- 
territus. Et primo tanquam si sacram expeditionem suscepisset, 
singulares pietatis exercitationes indixit: in multitudine studia 
rerum divinarum revocavit: desuetos officiis et moribus chri- 
stianis, ne imperium irritaret animos, quam Jlenissime dedit 
operam, ut suam quisque culpam agnosceret pravasque con- 
suetudines detestaretur; paullatim inde amore sanctitatis iniecto, 
ad salutarem Dei metum verbis humanissimis cohortatus est. 

Teneris autem puerorum puellarumque animis per doctrinam 
christianam evangelicae veritatis lumen aperuit: eos sibi iucun- 
ditate sermonis blanditiisque sanctae charitatis ita adlexit ut eum 
per vias per compita sequerentur. Quod vero singulari com- 
mendatione est posteris narratum et traditum, Dei famulus mo- 
rem delevit infandae superstitionis invectum, immanitate barba- 
rum, poena inhumanum. Siqua enim honesti generis femina 
genti suae turpitudinis notam inussisset, ea a coniunctiori vel 
consanguineo vel affini interflciebatur. Quapro pter non raro eve- 
niebat, ut Alia vel soror patrem aut fratrem crudelem interfecto- 
rem et carnificem sentiret, et sic gens vel familia quae culpa 
tenebatur erroris humani, posthac ab impietate et nefario sce- 
lere adstringebatur. Contra morem tam efferatum strenue depu- 
gna vit Bernardinus et adiuvante Virgine coelesti e praelio victor 
discessit. Nam simul ac peccatum esse ab aliqua et impendere 
periculum animadvertit, advolat ipse celer et talem ac tantam 
adhibet in dicendo, hortando, precando facundiam et vim, ut 
ferrum pene e manibus extorqueat, et filiae patrem et sorori 
fratrem reconciliet. Quod quidem cum saepe accidisset, viri ultro 
antequam quidquam fperpetrarent ad Dei Famulum veniebant 
eumque ultorem atque honoris sui vindicem eligebant Nec se- 
mel accidit ut in his controversiis Bernardino auxilium divinitus 
oblatum esset. Sic non longo post tempore factum est ut su- 
perstitione sublata mos obsolesceret. Cum Bernardinus non 
posset unus adesse omnibus, sodalitatem instituit ex primoribus 
civitatis, quibus adiutoribus suis in deliniendis calamitosorum 
hominum miseriis usus est. Cum illis versatur in valetudinariis, 
duplex solamen afferens animi et corporis: adit carceres, con- 
iectosque in vincula ad patientiam hortatur: squalida pauperum 
tuguria splendore charitatis illustrat, inopesque spe sempiternae 
beatitudinis consolatur: inveterata odia et simultates, quae sunt 
domorum contagia, dirimit: innuptasque pauperculas ne in dis- 
crimen pudicitiae inducantur dotat: nihil denique praetermittit 
quod proximi utilitati et sodalium spirituali bono idoneum iu- 
dicat. Turcas etiam in captivitatem actos tamquam fratres in 
lesu Christo amplexus est charitate mirabili, eosque desertos 
et miseros omni ope iuvit, ad religionis praecepta erudivit tanta 
vero suavitate et humanitate, ut illi barbaros mores et genuinam 
animi feritatem deponerent. Interea, dum haec agebat, templum 
condidit munificentia admirabili illudque Iesu nomini dica vii 

Proinde ut Societas Iesu Lyciis domicilium et sedem stabilem 
haberet, Collegium a fundamentis felici molitione excitavit, et 
quidquid vitae usui opus est suppeditavit liberalitate fretus ci- 
vium Lyciensium. Haec omnia quae sane a pluribus vix expe- 
ctari debuissent, unius hominis opera et consilio perfecta sunt. 
Constat tamen tot tantisque laboribus viri sancti fructus sane 
copiosos respondisse. Quamobrem non mirum est si Deus sin- 
gulari beneficio Lyciensi civitati famulum suum tamquam ope- 
rarium et cultorem animorum impertire voluit, et si numquam 
permisit ut arbitrio et voluntate hominum amoveretur. Quoties 
enim Praepositi Societatis lesu decreverunt ut ille aliquo abiret, 
toties divina providentia factum est ut impedimentum aliquod 
et difficultas oboriretur: nimirum aut repentinus morbus quo 
ille correptus est, aut impraevisa inclementia coeli, aut ipsorum 
Lyciensium vis qui Bernardinum proficisci properantem retar- 
darunt. Illi enim qui sancto viro annos duo et quadraginta 
hospite carissimo usi erant et eum parentem patriae appellave- 
rant, inducere animum non poterant ut ab eo disiungeretur. 
Itaque Rector municipii legem tulit ne quis equum vel currum 
Bernardino Realini accommodaret, et si quis de eius discessu 
fieret certior ad eumdem Rectorem referret. Merito enim exi- 
stimabant, si sanctus vir recessisset, civitatem praecipui orna- 
menti et praesidii iacturam fecisse. Existimatio haec efficiebat 
ut illi multis dolis atque insidiis uterentur, ut particulam ali- 
quam vestis vel rem quamlibet ad sanctum virum pertinentem 
potirentur. Non pauci ut haberent, filios suos edocebant ut Ber- 
nardinum deambulantem, sicuti soliti erant comitati, baculum 
arundineum quo se fulcire senex consueverat, illi subducerent 
et aliud subderent. Famulus Dei ratus id sibi accidere propter 
nimiam festivitatem puerorum, eos se praedari ridens assen- 
tiebatur. At instabat iam supremum discidium quod Bernardi- 
num Lyciensibus suis abripere debebat. Ineunte anno MDCXVI 
vitae suae octogesimo sexto Bernardinus praesagivit illum po- 
stremum vitae suae futurum. Quod quum ad Cardinalem Bel- 
iarminum relatum esset, ille qui sanctum senem plurimi aesti- 
mabat per nuncium petiit ab eo ut ad coelestes avolans sibi 
sedem praepararet. Nuntio nuntiato subridens sanctus senex 
respondit se libenter Cardinali morem gesturum. Paullo post 
vehementi febri correptus cubuit et duobus senioribus civitatis 
qui eum convenerant novissima verba cum eis esse loquutum 

nuntiavit. Quare rectores civitatis cito convocati statuerunt Ber- 
nardinum Realini de civitate optime meritum sibi patronum 
coelestem adsciscere cunctis suffragiis. Id cum Bernardinus re- 
scivit, promisit se Lycienses quos mirifice dilexit in terris, vali- 
diori caritate amaturum a coelo. Vexatione interea peresus 
intestini morbi Sacramentis refectus est, postea quasi longa 
peregrinatione defessus placide obdormivit in Domino. Magna 
interea cum iam esset virtutum commendatio tum post eius 
obitum aucta magis est ac latius diffusa. Quapropter fe. re. 
Leone XII Decessore Nostro Pontifice Maximo longo interiecto 
temporis spatio et post multas rerum vices absolutis omnibus 
quae in huiusmodi iudicio erant necessaria in Congregatione 
Cardinalium sacris Ritibus Praepositorum disceptari coeptum 
est de virtutibus quibus venerabilis Bernardinus Realini Socie- 
tatis lesu inclaruit easque de eiusdem Congregationis assensu 
heroicum attigisse culmen declaravit idem Praedecessor Noster 
Leo XII pridie Kalendas sextiles anno MDCCCXXVIII. Postea quae- 
stio agitata est de miraculis quae venerabili Bernardino Realini 
deprecante a Deo patrata ferebantur; rebusque omnibus seve- 
rissimo iudicio ponderatis duo miracula vera atque explorata, 
habita sunt: ideoque Nos idibus Novembris anno MDCCCXCIV 
decretum edidimus de eorumdem miraculorum veritate atque 
ad ulteriora procedi concessimus, quin esset necesse ad alterius 
miraculi investigationem venire. Illud supererat ut dictae Con- 
gregationis Cardinales rogarentur num tuto procedi posse cen- 
serent ad Beatorum honores Bernardino Realini decernendos: 
iique in generali conventu coram Nobis habito pridie nonas 
Decembris eiusdem anni tuto id fieri posse unanimi consen- 
sione responderunt. Nos tamen in re tanti momenti Nostram 
aperire mentem distulimus, donec fervidis precibus a Patre 
luminum subsidium posceremus. Quo facto tandem octavo Ka- 
lendas Apriles huius vertentis anni solemni decreto pronuncia- 
vimus procedi tuto posse ad solemnem Venerabilis Bernardini 
Realini Beatificationem. Quae cum ita sint, precibus permoti 
universae Societatis Iesu, auctoritate Nostra Apostolica harum 
litterarum vi facultatem facimus, ut idem Venerabilis Servus 
Dei Bernardinus Realini Societatis Iesu Beati nomine in poste- 
rum nuncupetur, eiusque corpus et lipsana seu reliquiae, non 
tamen in solemnibus supplicationibus deferendae, publicae fide- 
lium venerationi proponantur, et imagines radiis decorentur. 

Praeterea eadem auctoritate Nostra Apostolica concedimus ut 
de illo recitetur Officium et Missa singulis annis de communi 
Confessorum non Pontificum cum orationibus propriis per Nos 
approbatis iuxta rubricas Missalis et Breviarii Romani. Hanc 
vero Officii recitationem et Missae celebrationem fieri dumtaxat 
concedimus in civitatibus ac Dioecesibus Neapolitan. Lycien. et 
Carpen, tempusque omnibus ac oratoriis Societatis lesu ab 
omnibus Christifidelibus qui horas canonicas recitare teneantur, 
et quod ad Missam attinet ab omnibus sacerdotibus tam saecu- 
laribus quam regularibus ad Ecclesias in quibus festum agitur 
confidentibus. Denique concedimus ut solemnia Beatificationis 
Venerabilis Bernardini Realini in templis supradictis celebren- 
tur cum Officio et Missa duplicis maioris ritus, quod quidem 
fieri praecipimus die per Ordinarium respective designando in- 
trà annum postquam eadem solemnia in aula superioris Porti- 
cus Basilicae Vaticanae celebrata fuerit. Non obstantibus con- 
stitutionibus et ordinationibus Apostolicis ac decretis de non 
cultu editis ceterisque contrariis quibuscumque. Volumus autem 
ut harum litterarum exemplis etiam impressis, dummodo manu 
Secretarii Congregationis praefatae subscripta sint et sigillo Prae- 
fecti munita, eadem prorsus fides in disceptationibus iudiciali- 
bus habeatur, quae Nostrae voluntatis significatam hisce litteris 
ostensis haberetur. 

Datum Romae apud Sanctum Petrum sub annulo Piscatoris 
die xxvii Septembris MDCCCXCV Pontificatus Nostri anno de- 
cimo octavo. 


C. Card. DE RUGGIERO. 
I -S* 0$: 


EX S. CONGREGATIONE RITUUM 


URBIS ET ORBIS. De obligatione celebrandi Missam iuxta Kalendarium Ecclesiae, 
in qua celebratur. 


Quod Benedictus XIV diserte docet (Op. de Beat, et Can. 
lib. IV. part. II. c. H. n. 5) Missas nempe in honorem Beatorum, 
vel etiam Sanctorum nonnullis Ordinibus Regularibus ex in- 
dulto concessas, ab alis Presbyteris sive Saecularibus, sive 

Regularibus, celebrari non posse; Sacrorum Rituum Congre- 
gatio iampridem declaraverat, ac postea quamplurimis par- 
ticularibus seu generalibus Decretis retinuit confirmavitque. 

Cum nihilominus, eodem Benedicto XIV fatente, incongruum 
videretur, ut exteri Sacerdotes ad Regularium Ecclesias, die 
pro festo statuta, confluentes, aliam celebrarent Missam ab illa, 
iisdem Regularibus concessa; hinc factum est, ut Summi Pon- 
tifices, in ipso Beatificationis Brevi, Indultum pro Regularibus 
datum, ad omnes et singulos Sacerdotes in praefatis Ecclesiis 
celebrantes extenderent. 

Id autem progressu temporis consultius ac prope necessa- 
rium iudicatum est, cum novae pluresque Missae, iisdem Re- 
gularibus, seu etiam permultis particularibus Ecclesiis, quum 
Sanctorum, tum Beatorum indultae sint; ne videlicet, latae su- 
per celebratione Missarum leges, aut confusionem aut facilem 
transgressionem paterentur; nisi et forte earundem observantia 
fere impossibilis fieret. 

Quae quidem omnia cum pluries, ac praesertim, in una 
Romanaj Dubiorum, in conventu habito die 23 Augusti 1890, 
perpensa fuissent; Sacra Rituum Congregatio, dilata resolutione, 
decrevit, ut ad omnem difficultatem penitus amputandam, cer- 
tae normae hac in re universis Sacerdotibus in singulis casi- 
bus constituerentur. Idcirco in Ordinariis Comitiis ad Vaticanum 
subsignata die habitis, hanc generalem regulam ab omnibus 
servandam constituit: 

Omnes et singuli Sacerdotes, tam Saeculares quam Regu- 
lares, ad Ecclesiam confluentes, vel ad Oratorium publicum, 
Missas quum Sanctorum tum Beatorum, etsi Regularium pro- 
prias, omnino celebrent Officio eiusdem Ecclesiae vel Oratorii 
conformes, sive illae in Romano, sive in Regularium Missali con- 
tineantur; exclusis tamen peculiaribus ritibus Ordinum propriis. 

Si vero in dicta Ecclesia, vel Oratorio, Officium ritus duplici 
inferioris agatur, unicuique ex Celebrantibus liberum sit Mis- 
sam de requie peragere, vel votivam, vel etiam de occurrenti 
feria; iis tamen exceptis diebus, in quibus praefatas Missas 
Rubricae Missalis Romani, vel S. R. C. Decreta prohibent. Die 9 
Iulii 1895. 

Super quibus omnibus facta postmodum Sanctissimo Do- 
mino Nostro LEONI PAPAE XIII per me subscriptum Secretarium 
relatione, Sanctitas Sua sententiam eiusdem Sacrae Congrega- 

tionis ratam habuit et confirmavit; Rescripta seu Decreta, tum 
particularia tum etiam generalia, in contrarium facientia, su- 
prema auctoritate sua penitus abrogando. Die 9 mensis Decem- 
bris eodem anno. 


C. CARD. ALOISI-MASELLA .S. R. C. Praefectus. 


Lg US-S. 
ALOISIUS TRIPEPI S. R. C. Secretarius. 


QUEBECEN. Dubia diversa. 


Rmus Dnus Ludovicus Kazarius Begin, Archiepiscopus Cy- 
renensis, Administrator Dioecesis Quebecensis, S. R. Congrega- 
tioni sequentia Dubia diluenda humiliter proposuit, nimirum: 

I. An Titulari Festum alicuius Ecclesiae a 31 Decembris ad 
quintam lanuarii occurrens, habeat octavam? 

IL Utrum dies 30 Dec. assignari possit S. Anastasiae Mart. 
in Ecclesia propria? 

II. Utrum in Ecclesia propria Festum S. Titi celebrandum 
sit die 4 Ian. an 6 Februarii? 

IV. Quomodo in Ecclesia S. Adriani Mart. cuius festum oc- 
currit die octava Septembris, ordinari debeat officium Nativitatis 
B. M. V. et dies eius octava, cum dies 9 et 10 Sept. a festis du- 
plicibus minoribus sint impeditae? 

V. An valide possit Episcopus pro Titulari alicuius novae 
Ecclesiae designare festum, quod neque in Martyrologio, neque 
in Supplemento Dioecesis reperitur? 

VI. Quonam tempore duodecim cerei ardere debeant in An- 
niversario Ecclesiae consecratae? 

VII. Utrum die octava eiusdem Anniversarii Ecclesiae con- 
secratae cerei pariter accendi debeant, aut possint? 

VIII. Utrum Decretum in Alifaxien. editum die 16 Apri- 
lis 1886 ad 3'" iuxta quod dies electionis Episcopi, quoad an- 
niversarium in Dioecesi celebrandum, non ea est Bullae datae 
fuerunt, sed illa qua fuit in Consistorio proclamatus spectet 
etiam ad Episcopos per Sacram Congregationem de Propaganda 
Fide institutos, qui frequenter Bullas receperunt, Dioecesis pos- 
sessionem acceperunt, imo consecrati fuerunt aliquo tempore 
ante Consistorium, in quo proclamantur? 

IX. Utrum lectiones II Nocturni, die octava alicuius Sancti, 
quae non reperiuntur in Breviario, debeant, deficiente Octavario, 
sumi de communi primo loco, an vero de die festo, iuxta De- 
cretum in una Provinciae ecclesiasticae Quebecen., die 15 Apri- 
lis 1880 ad 4'^? 

X. An Solemnitas SSiiii Cordis Iesu possit iuxta regulas 
ceteris Solemnitatibus communes peragi? 

XL Utrum Onrdinario liceat, ubi ad fovendam devotionem 
expedit, quibusdam Titularium Ecclesiarum parochialium So- 
lemnitatibus assignare certas per annum Dominicas, etiam ab 
ipso die festo distantes? 

XII. An Solemnitati Annunciationis B. M. V. iam concessae, 
valeat assignari in perpetuum Dominica II post Pascha, nisi 
occurrat festum dup. primae classis? 

Et Sacra eadem Congregatio, exquisito voto alterius ex 
Apostolicarum Caeremoniarum Magistris, reque mature per- 
pensa, rescribendum censuit: 

Ad L Affirmative iuxta Rubricas. 

Ad Il. Affirmative, non omissa commemoratione S. Ana- 
stasiae in secunda Missa Nativitatis, ratione  Stationis. 

Ad III. Negative ad primam partem, affirmative ad secun- 
dam, iuxta | Martyrologium | Romanum. 

Ad IV. Quum die S8 Sept. faciendum sit de S. Adriano Mart. 
Ecclesiae Titulo, die 9 eiusdem mensis fiat de Nativitate B. M. V. 
absque integra octava, prout Romae fit in  Diaconia S. Adriani 
Mart. translato festo duplici illa die occurrente in primam 
aliam | liberam, | iuxta | Rubricas. 

Ad V. Negative. 

Ad VI. Per integrum et solum diem, | incipiendo a primis 
Vesperis. 

Ad VII. Negative ad primam partem,  afffrm. ad secundam. 

Ad VIII. Affirmative. 

Ad IX. Negative ad primam partem, afflrm. ad secundam. 

Ad X. Negative, nisi sit festum de praecepto. 

Ad XI et XII. Negative. 

Atque ita rescripsit et servari mandavit. 

Die 13 Decembris 1895. 


C. CARD. ALOISI-MASELLA 5S. R. C. Praef. 


ALOISIUS  TRIPEPI, Secretarius. 

ROMANA. Dubium quoad psaim. De profundis post officium defunctorum. 


Sacra Rituum Congregatio, ad relationem subscripti Secre- 
tarii, attentis expositis a Priore, et Consilio secreto Archiconfra- 
ternitatis Sanctissimi Cordis Iesu erectae in Ecclesia S. Theodori 
de Urbe, reque mature perpensa, respondendum censuit: 

Ad dubium: Utrum in anniversariis aliisque diebus, praeter 
dies commemorationis omnium fidelium defunctorum, et depo- 
sitionis defuncti, si totum officium defunctorum ritu duplici re- 
citetur, omittendus sit post Laudes psalmus De profundis? 

Negative; iuxta Rubricas Breviarii, Missalis et Ritualis Ro- 
mani ac Decreta, praesertim in 2' Einsidlen. 4044 ad 29 die 23 
Iulii 1736, ubi legitur: servetur Rubrica Breviarii et Ritualis 
itidem Romani, et post Vesperas, et Laudes in Officio defuncto- 
rum omittantur psalmi, De profundis, et Lauda anima mea Do- 
minum, tantum in die omnium fidelium defunctorum, et in die 
depositionis defuncti; et in altera Ordin. Erem. Camald. Montis 
Coronae 4085 ad i" die 9 Maii 1739. 

Atque ita servari mandavit die 10 Ianuarii 1896. 


Recens Benedictio a S. R. C. permissa. 


RITUS 


Benedictionis et  impositionis S.  Numismatis LL M. V. vulgo 
Medaglia miracolosa (S. R. C. 19 April 1895). 


Sacerdos benedicturus Sacrum Numisma Immaculatae Vir- 
ginis Mariae Conceptionis, superpelliceo et stola indutus abso- 
lute incipit: 

f. Adiutorium nostrum in nomine Domini. 

4. Qui fecit coelum et terram. 

f. Dominus vobiscum. 

:R). Et cum spiritu tuo. 

OREMUS. — Omnipotens et misericors Deus qui per multi- 
plices Immaculatae Mariae Virginis apparitiones in terris mira- 
bilia iugiter pro animarum salute operari dignatus es, super 
hoc numismatis signum, tuam benedictionem benignus infunde, 
ut pie hoc recolentes ac devote gestantes, et illius patrocinium 

sentiant et tuam misericordiam consequantur. Per Christum Do- 
minum nostrum. Amen. 

Deinde Numisma aspergit aqua benedicta, et ipsum postea 
imponens dicit: 

Accipe sanctum Numisma, gesta fideliter, et digna venera- 
tione prosequere, ut piissima et Immaculata coelorum Domina 
te protegat atque defendat; et pietatis suae prodigia renovans, 
quae a Deo suppliciter postulaveris tibi misericorditer impetret, 
ut vivens et moriens in materno eius amplexu feliciter requie- 
Sscas. Amen. 


Vel si sint plures 


Accipite sanctum Numisma, géstate fideliter, et digna ve- 
neratione prosequimini; ut piissima et Immaculata coelorum 
Domina vos protegat atque defendat: et pietatis suae prodigia 
renovans, quae a Deo suppliciter postula ventis vobis miseri- 
corditer impetret, ut viventes ac morientes in materno eius am- 
plexu feliciter requiescatis. Amen. 


Inde prosequitur: 


Kyrie, eleison. Christe, eleison. Kyrie, eleison. Pater noster... 
jr. Et ne nos inducas in tentationem; 

B). Sed libera nos a malo. 

f. Regina sine labe originali concepta, 

R). Ora pro nobis. 

f. Domine exaudi orationem meam, 

B). Et clamor meus ad te veniat. 

f. Dominus vobiscum, 

B). Et cum spiritu tuo. 


OREMUS. — Domine Jesu Christe, qui beatissimam Virginem 
Mariam matrem tuam ab origine Immaculatam innumeris mi- 
raculis clarescere voluisti: concede ut eiusdem patrocinium 
semper implorantes, gaudia consequamur aeterna. Qui vivis et 
regnas in saecula saeculorum. Amen. 


—— "*$$$0$^- 

EX S. POENITENTIARIA APOSTOLICA 


DUBIA quoad absolutionem complicis in peccato turpi. 


Eme Domine 


Iam quaesitum fuit a s. Poenitentiaria « An incurrat censu- 
ras, in absolventes complicem, in peccato turpi latas, qui com- 
plicem quidem absolvat, sed complicem qui complicitatis pec- 
catum in confessione non declaravit ». 

Et s. Poenitentiaria die 16 maii 1877 respondendum censuit: 
Privationem |. iurisdictionis absolvendi complicem in peccato turpi, 
et adnexam | excommunicationem, | quatenus | confessarius | illum 
absolverit, esse in ordine ad ipsum peccatum turpe, in quo idem 
Confessarius | complex fuit. 

Hanc vero responsionem quidam ita interpretantur, ut ex- 
communicatio in absolventes complicem lata fere semper eludi 
possit. Siquidem ad hoc sufficeret poenitentem complicem a 
confessario praemoneri de peccato huiusmodi non declarando. 
Sic enim, iuxta eosdem, absolvens complicem, semper immunis 
a censura evaderet. 

Ad praecavendos in re tanti momenti abusus, postulans 
duas sequentes quaestiones sacrae Poenitentiariae proponit: 

Il. An effugiat censuras, in absolventes complicem in re 
turpi latas, Confessarius, qui complicem, sed de peccato com- 
plicitatis in confessione tacentem, absolvit; quamvis certus sit, 
complicem non adiisse alium sacerdotem, nec ideo fuisse abso- 
lutum a peccato complicitatis. Ratio dubitandi videtur esse, quia 
in tali casu, quamvis peccatum complicitatis non subiiciatur 
clavibus a poenitente, confessarius tamen non potest absolvere 
complicem ab aliis peccatis, quin, eo ipso, indirecte saltem, eum 
absolvat a peccato complicitatis, quod scit non adhuc fuisse 
clavibus rite subiectum, neque ideo remissum. 

Il. An incurrat censuras in absolventes Complicem in pec- 
cato turpi latas, confessarius qui, ad vitandas praefatas censu- 
suras, induxit directe vel indirecte poenitentem complicem ad 
non declarandum peccatum turpe, cum ipso commissum, et 

deinde complicem absolvit, sed peccatum complicitatis non de- 
clarantem. 

Ratio dubitandi est quia nemini fraus sua patrocinan de- 
bet; insuperque si, talia agendo, confessarius censuras praeca- 
veret, iam prohibitio absolvendi complicem, sub poena excom- 
municationis, illusoria plerumque videretur. 

Directe autem confessarius inducit poenitentem quando po- 
sitive et explicite eum praemonet de tacendo peccato complici- 
tatis, quia v. g. illud iam novit et declaratio illius esset inutilis. 
Indirecte vero inducit quando confessarius suadere conatur poe- 
nitentem, sive quod actio turpis cum ipso commissa non est 
peccatum, sive saltem non tam grave, ut de ipso inquietari de- 
beat; unde poenitens concludit ipsi licere non declarare tale 
peccatum, et ab eo declarando revera abstinet. 

Sacra Poenitentiaria, mature consideratis expositis, et ap- 
probante SSmo Dno Nostro Leone PP. XIII, declarat: excom- 
municationem | reservatam | in Bulla, | Sacramentum | poenitentiae 
non effugere | confessarios | absolventes vel  fingentes | absolvere 
eum complicem, qui peccatum quidem complicitatis, a quo non- 
dum est absolutus, non confitetur, sed ideo ita se gerit, quia 
ad id  Confessarius  poenitentem | induxit, sive directe, sive in- 
directe. 


Datum Romae in Sacra Poenitentiaria die 19 Februarii 1896. 


R. Card. MONACO P. M. 
A. CAN. MARTINI S. P. Secretarius. 

APPENDIX IV. 


EXHIBENS ACTA SEDIS APOST.; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERIDUM 
MODERATOREM. 


.A«szC- 


S. Poenitent. Ap. II. Octob. 1820. — Dubia quoad ieiunium. 


An qui ad ieiunium tenetur uti possit in serotina refectione, ubi 
viget indultum, de! lardo e dello strutto, etsi per diem iisdem usus 
non sit. 


R. Qui ad ieiunium tenetur, licite uti posse in serotina etiam re- 
fectione condimentis per indultum permissis, quia illa, vi indulti, olei 
locum tenent; nec quidquam referre quod ipse pro suo arbitrio iisdem 
in prandio usus non sit. 


S. Poenitent. Ap. 16 Ian. 1834. 


Quatenus paterfamilias fruatur indulto carnes comedendi in diebus 
prohibitis, et nequeat aut nolit duo facere prandia, valeant carnes edere 
etiam alii, ceu sunt filii et filiae, avus et ava, et personae eius addi- 
ctae servitio. 

R. Personis quae sunt in potestate patrisfamilias, cui facta est le- 
gitima facultas edendi carnes, permitti uti cibis patrifamilias indultis, 
adiecta conditione iis, qui ieiunare tenentur, de unica comestione et de 
non permiscendis (i). 


(1) Eadem S. Poenitentiaria cum quaereretur utrum patresfamilias, cum in fa- 
milia adest aliquis a lege abstinentiae a carnibus dispensatus, dispensationem ad 
omnes ex familia indiscriminatim extendere possint, respondit (10 Ian. 1834): «In- 
» firmitatem, et aliud quodcumque rationabile impedimentum, de utriusque medici 
» consilio, non vero gulam, avaritiam, sive generatim expensarum compendium, 
» eximere posse a praecepto abstinentiae in diebus esurialibus ». Et ad quaesitum: 
« An ratio propter quam filiifamilias uti possunt cibis vetitis a patrefamilias exhi- 
» bitis, sit eorum impotentia physica sive moralis observandi praeceptum; seu potius 
» indultum quo gaudet paterfamilias »; respondit (29 Dec. 1862): « Ratio permissio- 
» nis de qua in quaesito proposito sermo, non est indultum patrisfamilias, sed im- 
» potentia in qua versantur filii familias observandi praeceptum ». 

S. Poenitent. Ap. 8 Februarii 1828. 


Qui dispensantur a qualitate ciborum possunt ne in diebus ieiunii 
uti iusculo, ut suae consulant valetudini, et in reliquo cibis uti esuria- 
libus, ut possibiliter prospiciatur observantiae legis quoad cibos. 

R. Affirmative, attente consideratis expositis. 


S. Poenitent. Ap. 15 Febr. 1884. 
Permittitur vesci carnes et pisces dispensatis a lege abstinentiae etc. 


Utrum fideles dispensati a lege abstinentiae diebus Veneris et Sab- 
bati, decurrente anno, quando non urget obligatio ieiunii, vesci possint 
piscibus simul et carnibus. 

R. S. Poenitentiaria, proposito dubio diligenter perpenso, factaque 
relatione SSmo Dno Greg. XVI, de ipsius Sanctitatis Suae mandato, re- 
spondit: Permitti. 


S. Poenitent. Ap. Ex Aud. SSmi 15 April. 1836. 


Utrum in indulto lato pro civitate et Dioecesi F. sub nomine con- 
dimentorum ex adipe intelligi possit usus adipis cuiuslibet animalis. 
R. SSmus respondit: Utendum tantum condimento suino. 


S. Poenitent. Ap. 30 Ianuarii 1866. 


Utrum uti liceat iusculo diebus Veneris et Sabbati quibus permit- 
tuntur condimenta ex adipe animali. 

R. Sub terminis condimenti di grasso non comprehendi iusculum 
carnis coctae. 


Instr. S. C. de Prop. Fide IO Iunii 1868 — Ad Vicarios Ap. Sin. 
Quoad dispensationem a ieiunio et abstinentia 
in casu coincidentiae exordientis anni sinensis cum primis quadragesimae diebus, 


S. G. de Propaganda Fide apprime sollicita ut omnes Vicarii Apo- 
stolici Imperii Sinarum ac Regnorum adiacentium qui a S. Sede facul- 
tatem obtinuerunt dispensandi a ieiunio et abstinentia in casu coinci- 
dentiae exordientis anni sinensis sive cum primis Quadragesimae diebus, 
sive cum aliis diebus extra Quadragesimam abstinentiae consecratis, unam 
eamdemque methodum in usu praedictae facultatis observent, sequentes 
regulas praescripsit: 

l. Itaque sciendum est, in indulto de quo agitur, nedum fideles 
et sacerdotes sinenses, sed etiam missionarios europaeos comprehendi. 

2. Quamvis hoc indultum a S. Sede concedi ut plurimum soleat 
Vicariis Apostolicis ad decennium, iidem tamen cavebunt ne dispensa- 
tionem pro toto simul decennio largiantur, sed iuxta diversorum ca- 
suum necessitatem de anno in annum per litteras circulares mature 
transmittendas; quibus missionarii et fideles dispensatione pro anno pro- 
xime futuro illis concessa praemoneantur. 

3. Pro causa dispensationis numquam alleganda erit coincidentia 
exordientis anni sinensis cum diebus iuxta Ecclesiae leges ieiunio vel 
abstinentiae consecratis, sed dumtaxat graves difficultates, in quibus 
ob temporum locorumque circumstantias generatim versantur fideles 
quoad plenam earumdem legum observantiam. 

4. Quo anno contigerit exordium anni sinensis incidere in aliquem 
diem abstinentiae ante Quadragesimam, fas erit dispensationem conce- 
dere pro omnibus abstinentiae diebus illo anno occurrentibus a kalendis 
Ianuarii usque ad initium Quadragesimae, iniuncta tamen missionariis 
et fidelibus, ad tantam indulgentiam aliquantulum compensandam, obli- 
gatione servandi eodem anno ieiunium et abstinentiam in pervigilio 
Desponsationis, aut Purificationis B. M. V. vel etiam cuiuslibet alterius 
intrà annum festi pro prudent arbitrio singulorum Vicariorum Aposto- 
licorum. Ii autem diligenter attendent ne pro eiusmodi ieiunio et absti- 
nentia pervigilium designent, quod cum exordiis anni sinensis occursurum 
praevideant, atque insuper iubebunt ut in pervigilio quod dictis ieiunio 
et abstinentiae deputaverint, missionarii et fideles peculiares preces ad- 
iungant ad Deiparae opem pro rei christianae prosperitate implorandam. 

5. In casu coincidentiae exordii anni sinensis cum primis Quadra- 
gesimae diebus lex abstinentiae et ieiunii ad tres Rogationum dies 
transferetur. Sciant tamen Vicarii Apostolici non plures ieiunii dies 
missionariis et fidelibus hoc tempore esse imponendus quam initio Qua- 
dragesimae (communi lege) observare tenentur, et quoties unius tantum 
diei ieiunium ob praedictam coincidentiam sit transferendum, satius 
esse illud remitti ad feriam IV Rogationum seu pervigilium Ascensionis. 

Haec sunt quae circa usum memorati indulti S. C. in conventibus 
pro negotiis Missionum sinensium successive habitis die 5 Iulii 1841, 
die 3 Octobris 1845, die 3 Augusti 1850 declaranda, seu praescribenda 
duxit. Quae quidem omnia cum a Gregorio XVI san. record, et re- 
gnante summo Pontifice Pio IX plene fuerint approbata, haud. dubium 
est quin Vicarüs Apostolicis Imperii Sinarum. Regnorumque adiacen- 
tium sedulo diligenterque serventur. 

S. C. de Prop. Fide. C. G. IO Sept. 1634. — De dispensatione votorum. 


An missionarii possint dispensare in voto simplici castitatis, ex eo 
quia in eorum facultatibus excipiantur tantum vota ultramarina et Com- 
postellae ac Liminum Apostolorum. 

R. Gum in facultatibus concedendis regulariter excipiantur vota 
simplicia castitatis et religionis, non posse missionarios, cum facultatibus 
eis concessis, in simplici voto castitatis dispensare, nisi expresse illis 
hoc fuerit in eisdem concessum. 


S. C. S. Officii 23 Iunii (875. — Baionen. 
Lex de non permiscenda piscibus cum carne in Quadragesima 
obligat etiam indulto gaudentes. 


Utrum obligatio de non miscendis piscibus cum carne diebus Qua- 
dragesimae attingat omnes qui vi indulti carnibus vesci possunt, vel 
solummodo eos qui ieiunant. 

R. Affirmative quoad primam partem; negative quoad secundam 
partem; et detur decretum 24 Martii 1841, nempe ad dubium: «An 
lex de non permiscendis licitis et interdictis epulis, eos etiam respiciat 
qui ad unicam comestionem non tenentur, uti iuvenes antequam ter- 
tium compleverint septennium, aliique rationabiliter ab eadem excusat! 
ob impotentiam vel laborem»: Emi decreverunt: Non licere. 


S. C. S. Officii 5 Febr. 1890. — Vic. Ap. laponiae Merid. — Dubia quoad ieiunium. 


l. An in hac Missione teneamur servare abstinentiam in vigiliis 
quoad ieiunium suppressis. 

2. An Christifideles prohibeantur comedere carnes, quoties per diem 
edunt, omnibus diebus quoad ieiunium simul et abstinentiam abrogatis. 

3. An obstringantur prohibitione ne permisceantur epulae in omni- 
bus diebus, item quoad ieiunium et abstinentiam abrogatis. 

4. An obligentur Christifideles, qui in Quadragesima utuntur licen- 
tia vescendi carnibus, ad visitandam ecclesiam semei in hebdomada, et 
ad recitandum ibi quinque Pater, Ave et Gloria in honorem SS. Sacra- 
menti, quia id in indulto Missionis de Hong-Kong ad nos extenso, tam- 
quam conditio a S. Sede inserta putabatur. 

R. Ad 1. Negative, facto verbo cum SSmo. 

Ad 2. Negative. 


Acta, Tom. XXVIII fase. CCCXXXII. 29 

Ad 3. Affirmative, in eadem comestione: et ad mentem. Mens 
autem est quod ratione consuetudinis R. P. D. Vicarius Ap. id indulgere 
valeat quod magis in Domino expedire iudicaverit, et idem Vicarius 
Ap. opportune instruat fideles eosque pedetentim inducere studeat ad 
observandam prohibitionem promiscuitatis. 

Ad 4. Id remitti prudenti arbitrio et conscientiae R. P. D. Vicarii 
Apostolici. 


S. C. S. Officii 27 Ianuarii 1892 — Vic. Ap. Victoriae Nyanzae. 
An dux vel herus habeat in suos potestatem iudiciariam et coercitivam. 


Ex usu huius regni, quicumque dux vel minimus, etiamsi super 
decem viros tantum praepositus, plenariam potestatem iudiciariam et 
coercitivam in suos subditos habet, ita ut etiam capitalem sententiam 
pro suo lubitu in eos ferre possit. Item herus super servos suos. Nec 
admitterentur ad suos subditos delinquentes ad aliud tribunal deferen- 
dum. Forma autem iudicii usitata valde summaria est. Quaeritur: 

1l. An dux vel herus christianus, tuta conscientia, servato iure 
naturali et divino, hanc potestatem in suos subditos vel servos exercere 
possit, et etiam capitalem poenam in eos decernere ob enorme crimen, 
v. gr. si quis subditus eum vel alium vult perdere, vel persequentibus 
ad necem tradere causa religionis vel alia? 

2. Quatenus affirmative, ipso de suo iure interrogante, missiona- 
rius potest eum monere de suo iure sive in genere sive in casu par- 
ticulari? 

R. Ad primum et secundum tolerari posse donec accurata iudicio- 
rum forma inducatur, salva iustitia, et dummodo in gravioribus causis, 
saltem capitalibus, procedatur quo mitius poterit, et de consilio pro- 
borum virorum. 


S. C. S. Officii 22 Decembr. 1880 — Ratisbonen. 


De censura quoad clericos praesumentes contrahere matrimonium civile. 


Per Const. Apostolicae Sedis excommunicationi latae sententiae, 
Episcopis sive Ordinariis reservatae, subiacere declarantur « Clerici in 
sacris constituti vel Regulares aut Moniales, post votum solemne casti- 
tatis, matrimonium contrahere praesumentes. » Quam censuram aliqui 
extendi etiam ad eos clericos defendunt qui civile, quod vocant, ma- 
trimonium contrahere attentant in locis ubi decretum 7«^rmetsi Concilii 
Trid. Sess. 24, cap. i, de Reform, matrim, promulgatum et in usu est. 

Haec vero sententia ab aliis reiicitur. Quaeritur ergo utri sententiae sit 
adhaerendum. 

R. Clericos in sacris constitutos, vel Regulares aut Moniales, post 
*emissum solemne castitatis votum, praesumentes contrahere matrimo- 
nium, sic dictum civile, in locis ubi lex Tridentina de clandestinitate 
viget, incurrere in excommunicationem latae sententiae, Episcopis seu 
Ordinariis reservatam. 


S. C. S. Officii 20 (unii 1866 — Vic. Ap. ad Gallas. 
Dubia quoad Gallas qui mortale odium fovent in occisores aut feritores parentum. 


Mos est apud Gallas independentes, ut si quis occidatur aut gravi 
vulnere laedatur, ab eo ipso temporis momento omnes et singuli eius 
propinqui et contribules teneantur mortale odium iurare adversus omnes 
et singulos interfectoris propinquos et contribules, eosque ad interne- 
cionem persequi, nemoque se possit hac obligatione eximere quin iura 
socialia in propria tribu amittat, ab eaque tamquam hostis expellalur. 
Hoc autem ulciscendi sanguinis ius et officium tamdiu durat, donec 
*cería pecuniae summa, arbitrorum iudicio definienda, luatur homici- 
dium, et sic tribus, ad quam pertinebat interfectus, satisfactionem reci- 
piat. Quae satisfactio frustra speraretur, sublata eiusmodi obligatione 
suscipiendi praedictam inimicitiam sive vindictam, quoniam apud Gallas 
independentes omnino desiderantur publici magistratus, qui criminibus 
puniendis iuribusque tutandis invigilent. Quocirca postulatur: 

l. An inimicitiae praedicto modo exercitae haberi possint veluti 
iustum bellum unius tribus adversus alteram. 

2. An possit admitti ad Sacramenta qui ex una parte protestatur 
se nullum prorsus odium vel simultate!» animo fovere adversus homi- 
nes inimicae tribus, quin imo paratum se esse cupidumque exhibendi 
eis consueta amicitiae signa statim ac iuri suo fuerit satisfactum : ex 
altera vero parte promittit se nunquam quaesiturum occasionem fixandi 
*rum hostibus, sed eorum occursum declinaturum, ne in discrimen 
coniiciatur, aut acceptandae pugnae, aut, si recuset, incurrendi in suo- 
rum offensionem. 

R. Ex tribus quae ad iustitiam belli requiruntur conditionibus, 
legitima nimirum auctoritate, iusta causa, et convenienti modo, mani- 
festum est, tertiam omnino desiderari in facti specie quam dubium pri- 
mum attingit. Modus enim conveniens id maxime postulat, ut bellum 
non ulciscendi crudelitate neque nocendi cupiditate geratur, sed recta 
intentione obtinendi debitam satisfactionem, utque innocentius, quan- 

tum fieri potest nequaquam noceatur. At Gallae simul ac aliquis ex 
eorum familia vel tribu fuerit interfectus, mortale iurant odium ad- 
versus omnes et singulos interfectoris agnatos, eosdemque sine delectu, 
si obvios habeant, aggrediuntur, feriunt, trucidant, id unum spectantes 
ut barbaro ritu sanguinem sanguine expient, donec consueta inter eos 
satisfactio praestetur. Neque vindictam sumunt publicae auctoritatis 
ductu, cuius tantum est denunciare ac dirigere bellum, sed privati in 
privatos ferarum more insurgunt; neque in antecessum examinant utrum 
casu vel licitae defensionis necessitate, nec culpabiliter admissum fuerit 
homicidium; neque priusquam ruant ad arma, vias omnes sive per se 
sive per communes amicos pertentant, quibus debitam sibi satisfactio- 
nem pacifice valeant obtinere, sed ut refert in alia epistola idem Vi- 
carius Apostolicus, ab eo ipso temporis momento quo homicidium 
aliquod aut lethalis vulneratio accidit, cuncti interfectoris interfectique 
agnati ita statim se separant, ut non modo quodcumque locutionis vi- 
taeque commercium secum invicem abrumpere, verum etiam si fiant 
obvii, ad internecionem usque confligere teneantur. Quae omnia quan- 
tum a convenienti belli gerendi modo, imo ab ipsa veri belli notione 
abhorreant nemo profecto non intelligit. Curet igitur Vicarius Aposto- 
licus, curent missionarii omnes in regionibus illis commorantes, ut tam 
barbaram et perniciosam consuetudinem ex qua incredibiles hominum 
strages ac bonorum devastationes oriuntur, de medio radicitus tollant. 
Sed interea admittere poterit ad Sacramentorum participationem 
qui ita animo sit comparatus, ut in dubio 2. exponitur? Responsio 
pendet a notissimas theologiae moralis principiis circa dilectionem ini- 
micorum, restitutionem ex causa homicidii, et dispositiones ad susci- 
piendum Poenitentiae Sacramentum necessarias. Quibus principiis mi- 
nime refragatur regula illa quam Vicarius Apostolicus tradidisse se 
narrat missionariis sibi subditis, ut nimirum Sacramenta ei non dene- 
getur qui protestatur se nullum odium personale in animo habere, et 
nihil aliud velle per externam inimicitiam nisi quod de iure sibi com- 
petit iuxta patrias leges, simulque promittit se omni pacto effectarum 
ut a caede cuiusque ex inimicis abstineat. Hanc igitur regulam sequi 
poterunt missionarii quoad eos qui pertinent ad familiam vel tribum 
interfecti. At si agatur de iis qui sunt e familia vel tribu iniusti inter- 
fectoris, requiritur praeterea ut, quantum in ipsis est, prompti ac pa- 
rati sint debitam satisfactionem praestare, atque subire potius suae 
ipsius tribus offensionem, quam aggredi et laedere quempiam ex ad- 
versa tribu, si forte obvium habeant, excepto iure propriae defensionis 
cum moderamine inculpatae tutelae. 

S. C. S. Officii 20 Martii 1686. — Dubia quoad nigras aliosque silvestres. 


Propositiones: 1. Licitum est nigros, aliosque silvestres, nemini 
infensos, vi aut dolo captivare. 

2. Licet nigros, aliosque silvestres, nemini infensos, vi aut dolo 
captivatos emere, vendere, et de illis alios contractus facere. 

3. Cum nigri, aliique silvestres, iniuste captivati, sunt permixti aliis 
iuste vendibilibus, licet omnes emere, sive ut dicunt, bonos et malos. 

4. Emptores nigrorum, aliorumve silvestrium non tenentur inqui- 
rere de titulo eorum servitutis, sitne iuste vel iniuste mancipia, licet 
sciant plurimos eorum esse iniuste captivatos. 

5. Possessores nigrorum, aliorumve silvestrium, nemini infenso- 
rum, vi aut dolo captorum, ad eos manumitlendos non tenentur. 

6. Captores nigrorum, et aliorum silvestrium, nemini infensorum, 
vi aut dolo captorum, emptores, possessores, non tenentur ad eorum 
damna compensanda. 

7. Licet possessoribus nigrorum, aliorumque mancipiorum, ex pri- 
vata auctoritate manifesto mortis periculo exponere, vulnerare, cre- 
mare, occidere. 

8. Licet nigros, aliosque infideles, doctrina-e fidei capaces, absque 
instructione mysteriorum fidei ad salutem necessaria baptizare, item 
eosdem baptizatos absque ea relinquere. 

9. Domini nigrorum, et aliorum mancipiorum non tenentur im- 
pedire ne vivant in concubinatu. 

10. Licitum est captivos post baptismum in servitute retinere, sint 
vel non sint iuste mancipia. 

1l. Licitum est ab haereticis emere nigros mediate vel immediate, 
aut quemlibet alium contractum ipsorum, mancipia remanere, et simi- 
liter vendere illis. 

R. Ad |. Non licere. 

Ad 2. Non licere. 


Ad 3. Non licere. 
Ad 4. Tenentur. 
Ad 5. Tenentur. 
Ad 6. Tenentur. 


Ad 7. Non licere. 

Ad 8. Non licere, praeterquam in articulo mortis. 
Ad 9. Teneri. 

Ad 10. Negative, si iniuste. 

Ad 1l. Negative, existente mala fide. 

S. C. S. Officii 12 Sept. 1776 — N. Miss, in Cocincina. 
De mancipiis apud cambodienses christianos. 


Ab aevo cambodienses christiani in sui famulatum emunt laossen- 
ses aliosque ex populis confinibus, idque agunt etiamsi dubium fun- 
datum sit, immo etiamsi aliquando certo sciant, quod illa mancipia 
fuerint in patria sua furto sublata. 

INSTRUCTIO S. P. Pii vi. — Postulationi tuae sic duximus respon- 
dendum: In primis distinguendum est, num captivi laossenses qui a 
plagiariis veneunt, sublati fuerint /legitimo eorum domino, vel potius 
liberi ac proprii iuris in plagiariorum iniustam servitutem devenerint. 
In primo casu non licet eos emere; etsi enim iniuste a plagiariis de- 
tineantur, nefas tamen est alienas res, furto ablatas emere invito domino. 
In secundo casu iterum pariter distinguendum est, num laossenses se 
christianis venum ire detrectent vel consentiant: si detrectant, emi 
nequaquam possunt, ipsi enim captivi domini sunt propriae libertatis, 
quamvis iniuste iis per furtum a plagiariis ereptae. Si vero postquam 
plene edocti fuerint iure sibi libertatem competere, a qua nonnisi alio- 
rum iniuria exciderunt, ultro et sponte sua, et ex libera et propria 
voluntate, tamquam rerum suarum domini se exhibeant christianis ut 
ab eis recipiantur et detineantur in servitutem eo prudenti consilio 
ut a graviori et dura plagiariorum soluti, a qua ipsi datum non fuerit 
alio modo se emancipare, mitiorem apud emptores christianos servitu- 
tem sortiantur, penes quos etiam facile sibi persuadere poterunt, ve- 
nire posse in cognitionem veri Dei cultus, eumque inaestimabili ani- 
marum suarum compendio profiteri, in his sane circumstantiis permitti 
poterit christianis, habito etiam respectu ad favorem fidei, ut possint 
eiusmodi captivos iusto pretio sibi comparare, et in propriam servitu- 
tem redigere et retinere, dummodo eo animo sint, ut eos tractent se- 
cundum praecepta caritatis christianae, et curent etiam rudimentis fidei 
illos imbuere, adeo ut, si fieri poterit, in libertatem filiorum Dei, quae 
in sola Catholica Ecclesia est, nulla tamen coactione facta, sed tantum- 
modo opportunis suasionibus et hortationibus, libere et feliciter tradu- 
cantur per eorum conversionem ad veram fidem. 

DISPENSATIONIS xMATRIMONTI 


Die 20 Iulii 1895. 


Sess. 24 cap. 5 de ref. matr. 


COMPENDIUM FACTI. Treveris die /9 Martii 1886 matri- 
moniali foedere iuxta S. C. Tridentini praescriptiones iun- 
gebantur Franciscus, in 31 aetatis anno constitutus et Su- 
sanna 24 annos nata. 

Huiusmodi coniugium paucis hebdomadibus, lacrymabi- 
lem sortitus est exitum. Siquidem, uti asseritur, sponsus 
a spe perpinguis dotis frustratus, ipsa nuptiarum die irae 
aestu gravia convicia in uxorem eiusque parentes protulit. 
Hinc factum est, ut mulier, stupore et horrore simul vehe- 
menter affecta, prima nocte ac deinceps maritale cubiculum, 
quo magis poterat, aufugeret. At horror et indignatio Su- 
sannae , ita aucta est ob impudica verba, minas ac graves 
saevitias Francisci, ut, transactis fere duobus mensibus a 
coniugio, se recepit in domum paternam, abscisse protestata, 
se numquam ad maritum redituram fore. 

Tunc Susannae pater a regio tribunali propter ignominias 
ac viri contumelias civilis matrimonii solutionem petiit, quam 
facile obtinuit die 20 Novembris 1889. 

Praeterlapso non brevi temporis spatio, preces missae 
sunt Ordinario Trevirensi, ut a Summo Pontifice dispensa- 
tionem obtineret super matrimonio rato et non consummato. 

Statim Episcopus, marte proprio, instauravit processum 
per suum Ofidcialem, quo absoluto, idem Officialis solemnem 
tulit sententiam iudicialem, matrimonium in casu mansisse 
solummodo ratum, adesse legitimas dispensandi causas, ideo- 
que esse Ordinario consulendum, ut a R. Pontifice petat 
dispensationem super matrimonio rato et non consummato. 

Quod cito Episcopus fecit, transmittere omnia processus acta 
ad Supremum Pontificem, atque valde coniugum preces pro 
dispensatione commendans. Idque ob duplicem causam; ut 
scilicet Franciscus, qui tantummodo matrimonium, ut aiunt, 
civile, interea temporis cum quadam Theresia contraxerat, in 
facie Ecclesiae matrimonium verum ac ratum inire valeret; 
infelici vero mulieri Susannae desiderata libertas restitue- 
retur. Quibus addidit ex hac gratiosa dispensatione nullum 
umquam scandalum vel offensionem oriri posse. 


Disceptatio Synoptica 


VOTUM THEOLOGI. Antequam Theologus de merito causae 
iudicium proferat, praeviam inquisitionem de forma proces- 
sus esse praemittendam putat. 

Et praeprimis observat mirum non esse, quod praeses iu- 
dicii non fuerit Episcopus vel Vicarius generalis, sed Offi- 
cialis, qui more illarum regionum septentrionalium a Vicario 
generali est plane distinctus. Quae consuetudo, ait, quamvis 
iuri communi videatur esse minus conformis, tamen ex sese 
est rationabilis longoque usu probata atque a Benedicto XIV, 
De synod, dioec. 1. III, cap. 3, n. 2, minime reprehensa. 

At gravior, inquit, oritur difficultas contra competentiam 
ilius Officialis Trevirensis in hac causa disceptanda et de- 
finienda. Cum enim agatur de instruendo processu canonico 
in ordine ad petendam dispensationem | super matrimonio 
rato et non consummato, ut iudex sit competens, toties re- 
quiritur specialis delegatio Sedis Apostolicae, quemadmodum 
eruitur iam ex Benedicti XIV Const. « Dei miseratione » 
$15, atque multo magis ex responsione S. C. C. ultimo 
anno Archiepiscopo "Warsaviensi data. 

Iam vero in actis iudicialibus huiusmodi specialis dele- 
gationis nullum habetur vestigium. Quare totus iste pro- 
cessus, utpote a iudice non competente factus, omni valore 
est destitutus atque solummodo habet vim informationum 
extraiudicialium virorum in arte peritorum aut locum sup- 

plet illius relationis, quam Benedictus XIV, 1. c. $ 15 po- 
stulat, antequam examen iudiciale causae aut ipsi S. C. C. 
aut alteri tribunali committatur. 

Verum, addit, admisso etiam quod ex actis de Ponti- 
ficia delegatione constaret; nihilominus sententia ab Oificiali 
Trevirensi edita omni valore iuridico est destituta ob defe- 
ctum potestatis in iudice. Quandoquidem huiusmodi delegatio 
dar solet ad instruendum processum, at nunquam ad feren- 
dam sententiam de facto non consummationis atque existen- 
tia et sufficientia causarum. 

Si exordium, subdit, et finis huius processus, vitio non 
carent, etiam aliae partes vitiosae existunt. Qua in re sane 
summi momenti est, ut inspectio corporalis mulieris in hu- 
iusmodi causis praescripta fiat secundum formam 47nstru- 
ctionis S. C. C. 22 Aug. 1840. At ex actis accurata illius 
instructionis observantia erui nequit. Universa enim inspe- 
ctio facta est a tribus medicis, e quibus unus (Dr. Tha- 
nisch) iam ante processum uxori, de qua quaeritur, curas 
suas impenderat. De usu balnei atque matrona adstante nihil 
in actis exprimitur. 

Praeter haec animadvertit, quod testimonium septimae 
manus, cit. instr. S. O. C. ab utroque coniuge exigendum, 
tantum ab uno coniuge producitur, imo ex actis ne id qui- 
dem clare eruitur, quaenam pars septem illos testes nomi- 
nant atque produxerit. Insuper nequit dubitari, quin iuxta 
cit. instr. S. O. C. examen testium septimae manus fieri 
debeat etiam praesente | defensore vinculi matrimonii; ex 
actis autem iudicialibus examen illud factum est coram iu- 
dice ad hoc specialiter delegato atque actuario, sed de de- 
fensore vinculi praesenti nihil reperitur. Nequaquam enim 
praesentia defensoris vinculi matrimonii suppleri potest per 
subscriptionem ipsius postea appositam, ut fit in actis. Be- 
nedictus XIV cit. const. $ 7, acta iudicialia in causis nul- 
litatis matrimonii declarat nulla et irrita, si iisdem defensor 
matrimonii non legitime interveniat. 


Hisce omnibus, urget, si addatur ad instruendam causam 

omnino requiri, ut non desit votum defensoris vinculi actis 
iudicialibus appositum (cfr. cit. caus. Warsav. et Analect. 
eccles, vol. II, pag. 257) ultimus defectus in actis huius 
processus videtur esse notatus ; huiusmodi enim votum de- 
fensoris matrimonii proprium et formale in actis non repe- 
ritur, nisi quis breve illud incisum in sententia Officialis, 
tanquam votum defensoris admittere velit, quo per tran- 
sennam dicitur consentiente defensore matrimonii illam sen- 
tentiam latam fuisse. 

Quibus quoad processus formam praehabitis : Theologus 
duplicem quaestionem solvendam sibi proponit; nempe 1) An 
certis et indubitatis argumentis positive constet, matrimonium 
in casu non esse consummatum; 2) an sufficientes adsint 
causae, quae matrimonii istius, forte non consummati, solu- 
tionem suadeant. Quoad primam quaestionem affirmat deesse 
in casu validissimum et principale argumentum matrimonii 
rati et non consummati, videlicet inspectionem corporalem 
mulieris, qua signa physica inviolatae virginitatis certo exi- 
stere comprobatur. Etenim primus medicus (Dr. Staub) te- 
statur, quod in Susanna Aymen non amplius existat, imo 
ne vestigia quidem illius reperiantur, indeque deducit, cer- 
tum quoddam signum virginitatis, eo quod hymen desit, non 
jam adesse. Cui assertioni addit, inde tamen certo concludi 
non posse, Susannam copulam carnalem habuisse, quoniam 
hymen per masturbationem aut per inquisitionem medicorum, 
quae de facto intercesserit, potuerit esse destructus. 

A quo testimonio Dr. Tanisch in suis depositionibus 
omnino non differt. Pariter enim fatetur, signa virginitatis 
in Susanna non amplius existere, item subiungit, quod Aymen 
non amplius adsit. 

Tertius denique medicus (Dr. Mittweg), postquam te- 
status est, quod hymen in parte dextera cicatrices habeat, 
in parte sinistra recenter laceratus sit (id quod putat ex 
inquisitione medicorum eo die facta esse derivandum), 
tandem concludit, in casu secundum scientiam coitum neque 
affirmari neque negari posse. 

Quae testimonia medicorum cum indubitanter illud pro- 
bent, ex inspectione corporali absolute nullum argumentum 
vel leviter probabile repeti posse in favorem non con- 
summationis matrimonii Susannae, consequitur, quod nullo 
modo procedi possit ad matrimonii dissolutionem, quia evi- 
dentissimum esset periculum violandi ius divinum atque so- 
lutionis plane irritae et nullius momenti. 

Medicorum testimonia non modo nullum argumentum 
praebent inconsummationis matrimonii, sed potius gravem 
constituunt praesumptionem in favorem consummationis. 
Etenim matrimonium celebratum, quod sequitur cohabitatio 
coniugum, non supponitur mansisse ratum, nisi contrarium 
probetur. Iam in casu nostro genitalia in ea conditione re- 
perta fuerunt, quae potius consummationem insinuant. Sane 
destructio hymenis explicari potest cum primo doctore per 
masturbationem a Susanna ante matrimonium patratam. At 
mera possibilitas non est argumentum probabile, multoque 
minus certum. Insuper eo in casu si Susanna huiusmodi pec- 
catum confiteretur, nulla fides ipsi esset habenda, allegaret 
enim in proprium commodum suam propriam turpitudinem. 
Praeterea idem medicus tanquam causam possibilem assignat 
inquisitionem medicorum, quae ante illud examen in iudicio 
locum habuit ; sed huius coniecturae nullam affert rationem 
probabilem. Quare multo naturaliter destructio hymenis in 
Susanna videtur explicari, quod post matrimonii celebratio- 
nem illius consummationem tentant. Certe argumenta valde 
gravia requiruntur, quibus haec praesumptio elidatur. Porro 
haec argumenta in themate reducuntur ad iuratam  asser- 
tionem utriusque coniugis de matrimonio non consummato 
et ad testimonium septem testium, qui iuramentum credu- 
lità tis emiserunt. 

Iamvero, prosequitur, tota difficultas in eo versatur, 
utrum hisce duobus argumentis plane certa an solummodo 
probabilis habeatur probatio. Assertio autem utriusque con- 
iugis certam illam probationem non videntur suppeditare ; 
nequaquam enim testimonia inter se conveniunt. Uxor enim 

ad quaestionem: « Num maritus tuus tecum copulam tentavit 
et quoties? » respondet: « Numquam. Id enim mihi non fuit 
possibile propter tractationem ». Cum denuo ab uxore quae- 
reretur, num membrum virile mariti semel vel iterum saltem 
ex parte in ipsius vaginam cum aliqua seminis virilis effu- 
sione penetravit, in actis iudicialibus ad quaesitum praecisum 
et distinctum non legitur accuratum responsum uxoris ad 
verbum datum, sed tantum brevis et obscura responsio: ex 
quo erui posse videtur quod vel ipsum fentamen copulae 
locum non habuit, etiam partialis executio coitus non ex- 
stitit. Instante iudice: « Num marito tuo sponte vel invita 
copulam permisisti? Num in actu (coniugali) situm conve- 
nientem adoptasti, sin minus, num hoc consulto an per im- 
peritiam accedit, » denuo in actis idem legitur responsum : 
« Numquam ». Quae responsio ipsa verba uxoris non vi- 
detur referre, sed potius abbreviationem quandam extensoris 
actorum iudicialium, sed ut constat ex cit. instr. S. C. C. 
ipsae responsiones partium examinatorum ad verbum sunt 
scribendae, non abbreviationes quaedam et summariae. 

Quid iam pro sua parte respondet maritus? Ad-questio- 
nem: « Num statim post matrimonii celebrationem (cum 
uxore) mensam et thorum communem habuisti, » maritus 
respondet inter alia: « Dormivimus simul in eodem lecto, 
postquam ipsa per horam id facere recusavit. Tentavi actum 
coniugalem, sed rem efficere non potui: 1) quia apertura 
vaginae fuit nimis arcta; 2) quia ipsa hernia laborabat ». 
Quaestioni, hisce verbis conceptae: « Num unquam efficere 
potuisti ut membrum tuum virile in vaginam uxoris pe- 
netraret? » idem maritus respondet: « Nunquam. Zentavi 
tamen decies vel vicies ». Denique ad quaesitum: « Num 
uxor tua sponte vel coacta copulam permisit » in actis le- 
.gitur responsum mariti: « Tantum coacte ». 

Quae responsa mariti imprimis assertionibus uxoris ma- 
nifeste sunt contraria. Susanna aperte negat vel ipsum fen- 
tamen copulae, at maritus, fentamen factum esse sine am- 
bagibus fatetur, imo, decies vel vicies tentamen fuisse repe- 

titum concedit, denique, id ab uxore tantum coacte esse ad- 
missum, sed qui coacte facit, tamen facit. Ergo coniugum 
assertiones non sunt concordes neque ulla est ratio claras 
et determinatas confessiones mariti, quae ipsi minime favent, 
plane reiiciendi atque generales et obscuras negationes uxoris 
admittendi. Quare uxor per negationem tentaminis a vero 
aberravit atque rem falsam asseruit. At maritus quoque ra- 
tionem reddit frustrati tentaminis, quae cum testimoniis 
medicorum non concordat. Ipse enim illam frustrationem re- 
petit ex apertura nimis arcta vaginae uxoris suae. At Dr. Stanb 
disertis verbis testatur, vas mulieris esse in conditione nor- 
mali; item Dr. Tanisch addit vaginam Susannae esse suf- 
ficienter largam, « ut vir etiam robustus in ea versari po- 
tuerit » atque ambitum vaginae commercio carnali cum Su- 
sanna attentato non obstare. Denique Dr. Mittweg invenit 
in ipsa inspectione corporali Susannae « apparatum sexualem 
ad exercendum coitum perfecte aptum » , imo subiungit, 
unum digitum atque adeo duos digitos citra ullam difficul- 
tatem in vaginam Susannae inseri posse. Quae medicorum 
testimonia allegatam a marito difficultatem de nimis arcta 
apertura vaginae in uxore manifestae falsitatis arguunt. Cui 
rei accedit, quod maritus pro suo turpissimo loquendi modo 
de penetratione vasis muliebris in coitu miras videtur ha- 
bere notiones. Quare si ipse negat, se non potuisse membro 
suo virili penetrare in vaginam mulieris, id nondum pro- 
bat, ipsum saltem non fpartialiter penetrationem potuisse 
perficere. Hinc si uxori proposita fuit illa quaestio de par- 
tiali penetratione, multo magis marito, fuisset proponenda, 
sed de hac re acta tacent. Si deinde maritus interrogatum 
num effusio seminis locum habuerit, quaestio ipsa nimis ge- 
neraliter parumque accurate est concepta; interrogandum 
enim fuisset, uti factum est in examine mulieris, num nulla 
effusio seminis intra vel extra vas mulieris facta sit. Re- 
sponsio igitur, a marito data: « Nequaquam. Si de re qua- 
dam irascor, id (i. e. seminis effusio) non fit », pariter non 
est accurata et potius evasiva, ratio autem subiuncta de ira- 

cundiae effectu non est facile credenda. Nam ut medici te- 
stantur, si vir in copula perficienda invenit obstaculum in 
vase mulieris, potius magis ad passionem et libidinem ex- 
citatur. 

Quibus animadversionibus factis concludit, ex assertio- 
liibus coniugum certum argumentum pro non consummatione 
huius matrimonii peti non posse, quoniam ipsorum testi- 
monia non concordant, difficultatibus et dubiis sunt obnoxia 
atque factum certum et indubitatum  destructae virginitatis 
physicae in Susanna nulla probabili ratione explicant. 

Quare cum testimonium coniugum ex sese plenam et 
certam fidem non faciat, parum  corroboratur testimonio 
septimae manus. Nam huiusmodi testimonium tantum alle- 
gatur ab una parte, sci. uxoris; porro non est datum prae- 
sente defensore vinculi matrimonii, neque singuli testes seor- 
sim, ut cit. instr. S. O. O. praescribitur, fuerunt examinati, 
sed omnes simul in tribunali comparent, neque de causis, 
unde habeant hanc scientiam fit examinatio, neque de te- 
stium fide et honestate acta iudicialia quidquam continent, 
sed omnes stabili brevique formula testantur, se assertiones 
duorum coniugum in casu de non consummatione matri- 
monii habere credibiles. Huiusmodi attestationibus certitudo 
facti per veras tabulas iudiciales comprobata non habetur. 

Unice igitur restat examen lanii Thiel et parentum Su- 
sannae. Verumtamen examen lanii Thiel est exigui. momenti. 
Etenim is fatetur, Susannam nunquam coram ipso de vita 
coniugali conquestam esse, imo sese illam vix cognoscere. 
Quoad Franciscum maritum Susannae, testatur, illum 
post matrimonium civile cum secunda sua uxore contractum 
sibi dixisse, quod cum prima uxore coitum perficere non 
potuerit. Ex priore parte huius testimonii de Susanna evi- 
denter nihil eruitur, altera autem pars solummodo illud in- 
sinuát, quod uxor exacerbata suo marito paulatim denegant 
debitum coniugale, at quod nunquam locum habuerit aliqua 
copula coniugalis, quae sufficiat ad consummandum  matri- 
monium certo deduci non potest. Insuper huiusmodi testi- 

monium Francisci post celebratum | matrimonium civile est 
summopere suspectum; nam post admissum istud delictum 
et scandalum matrimonii civilis in regione catholica a viro 
catholico celebrati, huius rei aliquem  praetextum allegare 
debuit. 

Ex depositionibus parentum Susannae imprimis illud erui- 
tur, quod Franciscus neque patri neque matri Susannae un- 
quam conquestus sit, sese cum uxore sua copulam coniuga- 
lem perficere non posse. At pater testatur, Susannam sibi 
dixisse, cum actio divortii in foro civili iam esset intentata, 
copulam coniugalem cum Francisco nunquam habuisse lo- 
cum; mater vero deponit idem a Susanna dictum esse an- 
tequam divortium in fóro civili peteretur, sed cui Susanna 
haec dixerit, mater disertis verbis non dicit. Reliqua per 
parentes Susannae illud clare demonstrant, Susannam ul- 
timis temporibus vitae coniugalis constanter denegasse de- 
bitum coniugale; nimia enim iam facta erat aversio ani- 
morum inter coniuges. Exinde autem deduci non potest, 
primis temporibus, cum lites illae graves nondum ortae es- 
sent, matrimonium nunquam fuisse consummatum, maxime 
cum suis parentibus et praesertim matri nihil unquam hac 
de re dixerit, nisi tandem aliquando post inchoatum proces- 
sum divortii in foro civili. 

Profecto S. C. C. in compluribus causis sententiam 
tulit, certo constare de matrimonio rato et non consummato, 
licet hymen uxoris repertus fuerit, saltem in aliqua parte 
dilaceratus, ut constat ex variis causis relatis in Act. S. Sed. 
vol. XII, p. 629, XIV, 361, XVII, 367; secus enim vi- 
duae vel mulieres corruptae omni spe carerent obtinendi 
dispensationem super matimonio rato, etiamsi aliunde certis 
argumentis factum non consummationis matrimonii esset pro- 
batum. At in casu non agitur de vidua vel muliere corru- 
pta, sed de uxore, quae sese virginem honestam fuisse glo- 
riatur atque vel ipso turpiloquio sui mariti dicitur summopere 
perturbata. Nihilominus ipsius hymen certo et plene repe- 
ritur des tractus, atque huius certi facti in actis processus 

referuntur explicationes, quae ad summum sunt coniecturae 
quaedam medicorum, sed probabili vel certo fundamento non 
innituntur. Testimonia autem aliunde petita non sunt concor- 
dia, neque in legitima forma iudiciali data, neque a dubiis 
fundatis aliena. Res cum ita se habeant Theologus putat, 
sententiam, de matrimonio non consummato in casu edi non 
posse ; argumenta enim ad summum probabilia non sufficiunt 
ad certam ferendam sententiam. 

Quodsi de facto non consummationis, in casu constaret, de 
altero requisito ad dispensationem concedendam 1i. e. de iusta 
causa satis superque constare asserit. Nequit enim dubitari, 
quin matrimonium illud cum sufficiente maturitate et con- 
silio non fuerit praeparatum atque nimis cito celebratum, 
antequam sponsi sese sufficienter cognoscerent. Hinc etiamsi 
libere matrimonium sit contractum, tamen aliquae consan- 
guineae mulieris , quae pro moribus feminarum concilia- 
trices istius matrimonii exstiterunt, nuptiarum celebrationem 
nimio fervore promoverunt. Franciscus igitur et Susanna 
aliqua ratione excusantur, cum non ex propria praecipita- 
tione adeo imprudenter ad nuptias convolarunt atque, idcirco 
tanto magis compassione et gratia digni sunt. 

Cui rationi accedit, quod coniuges sint evidenter disparis 
indolis, ut felix matrimonii exitus sperari non possit. Ma- 
ritus enim est vir atrox atque moderationis nescius, uxor 
autem est mulier timidae et mitis indolis. Quare mirum non 
est, quod mox dissidia inter coniuges orta sint atque tanta 
est animarum dissensio, ut reconciliatio non iam sperari 
possit. 

Ipse autem maritus est in tristissimo periculo animae 
suae. Celebrato enim matrimonio civili cum alia muliere, 
ex qua iam prolem suscepit, vivit in concubinatu, ex quo 
difficulter liberabitur, nisi prius matrimonium legitime dis- 
solvatur. Susanna vero cum nulla sit spes conciliationis 
atque vinculo matrimonii contracti impediatur a novo ma- 
trimonio celebrando ad coactum quendam statum virginitatis 
est redacta et incontinentiae periculo exposita ; gratia autem 

apostolica dignior est quam maritus, quoniam perversa li- 
bertate legibus civilibus concessa huc usque non est usa. 
Quae rationes profecto abunde sufficerent ad dispensatio- 
nem petitam concedendam tum ex natura rei, tum ex praxi 
recepta S. C. C, quae in similibus casibus votum consul- 
tati vum emisit de concedenda solutione matrimonii rati. 
Cum ex hactenus deductis in casu nondum certo constet 
de matrimonio non consummato ; Theologus concludit in 
forma legitima probationes coadiuvandas et supplendas esse. 
VOTUM CANONISTAE. Vicissim Canonista etsi admittat ne- 
que ex medicorum declarationibus, neque ex coniugum de- 
positionibus matrimonii inconsummationem demonstrari posse, 
sive quia medici post corporis mulieris inspectionem decla- 
raverint inconsummationem nec probari nec negari posse ; 
sive quia coniuges in depositionibus suis veraces haud esse 
videntur ; uterque enim sibi et medicis contradicit in dictis : 
nihilominus sustinet ex eorum verbis aliquid certi et qui- 
dem pro matrimonii inconsummatione concludi posse. Ex 
depositionibus enim apparere ait, ex ipsis istis contradictio- 
nibus, primo: nullam esse collusionem inter partes; nam in 
essentialibus plane discrepant. Uxor negat tentamina co- 
pulae contra depositionem viri, saltem 1892 anno; unum 
tantummodo semper affirmant copulam non esse sequutam, 
et quidem 1887 anno, quum maritus contrarius erat sepa- 
ratione Apparet secundo, coniuges copulam nunquam perfe- 
cisse, id enim quod conqueritur maritus de ernia et de 
angustia vasis mulieris ostendit, eum uxorem suam non co- 
gnovisse, quum neque herniam habeat nec angustam vagi- 
nam. Copulam locum non habuisse confirmatur ex iis etiam 
verbis impudicis mariti prolatis ad servos, ut: « hac nocte 
eam penetrare non valut etc. » et ad ipsam uxorem : « Hac 
nocte canis meus nobiscum in cubiculo erit; nisi mihi obe- 
diens, ipsum in te incitabo. » Cur vero nunquam opotuit 
maritus copulam perficere? Medicus qui eam inspexit an- 
no 1886 haec habet: « Quum maritus Susannae conquestus 
Sit, se cum ea copulam perficere non posse, examinavi eius 

muliebria et reperi ea omnino bene formata ; probabiliter ta- 
men agrestes impetus mariti nimiam irritabilitatem causa- 
verunt. » At mala tractatio mariti orta videtur esse ex 
impossibilitate copulae habendae et hanc consequebatur non 
vero causabat. Id testatur parochus an. 1887 et an. 1892 
ipsa fassa est mulier maritum valde iratum fuisse ob copu- 
lam non sequutam et hac de re cum ea rixatum esse et 
coram aliis conquestum. Quod vero sponsus sperasset largam 
dotem a parentibus et quum spes haec eum frustrata esset, 
male tractasset uxorem, hac de re neque parochus, neque 
parentes, neque ullus ex testibus mentionem faciunt. Satis 
intelligitur cur mulier hanc causam praecipue attulerit, ut 
impotentiam nimirum suam celaret. 

Canonista quaerit quaenam possit dari impotentia quum 
medici mulierem omnino bene conformatami invenerint? Et 
respondet hic agi de impotentia ad copulam quae ex male- 
ficio exsurgit. 

Sunt, inquit, qui dubitent utrum possit dari impotentia 
ex maleficio, quum omnis impotentia subsit naturae legibus. 
At, etiam tentationes ex corrupta natura nostra originem 
habent et leges naturae sequuntur: « Unusquisque tentatur 
a concupiscentia sua » (lac. L 4); et tamen « Adversarius 
vester diabolus, dicit Princeps Apostolorum (7 Petr. V, 6, 
9) tanquam leo rugiens circuit quaerens quem devoret », et 
S. Paulus (Ephes. IV, 12): « Non est nobis colluctatio ad- 
versus carnem et sanguinem : sed adversus principes et po- 
testates, adversus mundi rectores tenebrarum harum, contra 
spiritualia nequitiae, in coelestibus ». Daemon utitur viri- 
bus naturae ad tentationes excitandas; ita similiter potest 
uti legibus physiologieis ad impotentiam causandam. Impo- 
tentia enim potest consurgere multis ex causis. « Cum ergo 
haec, dicit Sánchez (lib. VII, dis. xciv) daemonem non 1la- 
teant, poterit illis uti. Praeterea quia duo reddunt virum 
ad venerem aptum, nempe calor et spiritus. At daemon po- 
test calorem minuere, ac spiritus impedire, viam illis prae- 
cedens. Adde tristitiam, timorem, nec non et alios animi 

affectus sanguinem transmutantes et spiritum cordis affi- 
cientes, omnem rei venereae facultatem impedire. At daemon 
ilas affectiones excitare potest. Cum animos turbare et ho- 
mines dementes reddere valeat . . . femina communiter 
maleficiatur per solam opinionem, seu phantasiae laesionem : 
potest enim vir accedere, nec vigor membri relaxatur: at 
cum conatur accedere, illa subitohorret . . . Solet tamen 
quandoque daemon vas foemineum arctare ». Quod igitur im- 
potentia coeundi aliqua ex naturali causa explicari nequeat, 
nec ullum obstaculum naturale in coniugibus, notum in Me- 
dicina, inveniri possit, non ideo impotentia neganda sit, 
quum factum impossibilitatis coeundi prostet. Mulier fassa 
est se nupsisse maritum ex quodam affectu, paratamque fuisse 
a principio debitum coniugale, reddere marito, et tamen 
copulam nunquam perfici potuit. Maritus interrogatus, an 
tentamina copulae consequeretur seminis effusio? id negavit 
-dicens, nimiam tristitiam huiusmodi effusionem impedire. 
Et tamen medici in vasis generationis mulieris nullum de- 
fectum invenerunt; et maritus illegitimam prolem ex alia 
iam habet. Impotentia igitur est relativa in utrisque, et 
quum « ex radice naturali consurgere nequeat » ut dicit 
Sánchez, adnumeranda est impotentiae quam ex maleficio 
antiqui dicebant. 

Quo vero ad causas quae matrimonii non consummati 
-solutionem suadent, eas plures et quidem graves adesse, 
facile dari posse censet; adest enim et moralis impossibilitas 
reconciliandi coniuges ; et maxime exasperatio eorum ani- 
morum quum neque tempore cohabitationis, vel semel con- 
cordes fuere; et quod maximum est, maritus novum foedus 
cum ancilla sua coram magistratu civili inivit, prolemque 
genuit. 

Quibus tam super matrimonii inconsummatione, quam 
-super existentia causarum dispensationis relatis, concludit 
-consulendum esse SSmo pro huiusmodi dispensatione ob- 
tinenda. 

ANIMADVERSIONES DEFENSORIS MATRIMONII EX OFFICIO. Sa- 
cri Vinculi defensor causae meritum aggrediens, propu- 
gnat monumenta, quibus Susanna demonstrare nititur matri- 
monium cum Francisco initum, post duos vitae coniugalis- 
ferme menses, opere imperfectum mansisse, fragilia omnino 
esse: sive quia tabulae iudiciales, ut sapienter advertit atque 
docte demonstrat eximus consultor theologus, nullitatis vitio 
a calce ad carceres tabescit, sive quia in se spectata nullius- 
prorsus ponderis sunt. 

Tria profecto in medium affert Susanna. Confessio, sci- 
licet, coniugum, testimonium septimae manus, non ex 
utriusque, sed ex unius tantum coniugis latere depromptum, 
et specimen a tribus medentibus in corpore Susannae per- 
actum. 

Adesdum: coniugum confessio, cum Franciscus, non. 
minus quam Susanna matrimoniale vinculum dissolvi cupiat, 
nil probat, ceu docet Sánchez ib. 2, disput. 45, n. 33. 
Nec ullo in iudicio confessio attenditur in favorem confi- 
tentium. Huc accedit quod Franciscus atque Susanna passim 
pugnantia loquantur. 

Testimonium vero septimae manus praeterquam quod 
imperfectum est, quia desideratur ex integro septima manus- 
alterius coniugis, nullo prorsus in pretio haberi potest, quia 
testes perfunctorie atque omnino abnormiter, ceu advertit 
lectissimus consultor theologus excussi sunt. 

Medicorum denique cognitorum iudicium adversae actioni 
minime suffragatur, sed potius refragatur. Non enim hy- 
menem neque aliud physicae virginitatis argumentum depre- 
henderunt medici cognitores: sed in deliciis habent affirmare- 
Susannam in alvo non gestasse 

Hisce raptim expositis S. Vinculi defensor concludens, 
miratur quomodo haec causa, omnium desperatissima, hono- 
rem assequi potuerit, ut coram amplissimo EE. PP. Con- 
sensu disceptetur. 

Quibus praehabitis, propositum fuit diluendum sequens 
suetum 

Dubium 


An sit consulendum SS ilio pro dispensatione a matri- 
monio rato et non consummato in casui 

RESOLUTIO. S. C. Concilii re maturo examini subiecta, 
sub die 20 Iulii 1895'respondendum censuit: Non constare 
de non consummatione matrimonii. 


e ed 





ALBINGAN.ENSIS 


MATRIMONII 


Die 17 Augusti 1895. 


COMPENDIUM FACTI. Die 4 Septembris 1872, praeviis de- 
nunciationibus seu proclamationibus publicis, servatisque omni- 
bus ceteroquin de iure servandis, coram proprio parocho, et te- 
stibus, matrimonium ini vere Franciscus et Anna ambo Dioe- 
cesis Albinganensis, qui eo ipso die coram civili Magistratu 
ratum habere voluerunt. Infenso tamen sydere! dum enim 
laeti pergunt debita iura tori subire, matrimonium ita so- 
lemniter ratum consummare haud potuere. Rei uxoriae in- 
experta neo-sponsi putabant initio rem propriam conficere; 
sed parum morae, et vir persentivit se non posse, suis co- 
natibus minime obstantibus, in vas femineum penetrare. 
Noluit uxori, quam adamabat, cognitum obstaculum aperire 
ne illi coniugii gaudia praefocaret : verum ut novit mulie- 
rem ipsam suam ad debita iugalia solvenda difficultatem 
sensisse, tum ingratum animi sui sensum aperuit, et de initi 
matrimonii iniucunditate lamentatus est. Spe bona tamen 
erant ex medici promisso, qui inventum obstaculum chirur- 
gica posse operatione amoveri mulieri venditavit. Agebatur 
enim de membrana quadam vulvam obstruente facillime, ut 
putabatur, intercidenda. Quid vero? Licet de viri consensu 
membranae praedictae incisionem medicus ille tentaverit, 
resistentem tamen ita illam invenit, ut cessare ab incoepto 

debuerit, verens periculosum nimium sanguinis profluvium, 
quia peracta incisione uteri adytus non patuit. 

Patrato vulnere obducto, copulae iterum sumpsere ten- 
tamina, qui sperabant obstaculum fuisse praedicta operatione 
sublatum. Sed pristinum adhuc existere impedimentum con- 
iuges facile sentiunt. Tum eis persuasio inerat de impedi- 
mento agi perpetuae impotentiae, quod postea Doctores phy- 
sici nedum ad brevitatem meatus vaginalis, ut initio Aloisius 
Fontana arbitratus est, ob membranam escoriaceam et resi- 
stentem, qua vagina obliterabatur, cuius incisio haud sine 
vitae periculo paragenda, sed et ad uteri carentiam, seu ine- 
volutionem aut etiam athrophiam determinarunt. 

Ea propter Franciscus tum ob naturalem generandae pro- 
lis inclinationem, cum etiam, ut vulgato in populum irriti 
matrimonii scandalo obviaret, dicebatur enim duos inter ma- 
res matrimonium fuisse celebratum, in ius Annam vocavit 
apud civile tribunal die 15 Iunii 1877, quarto a celebrato 
coniugio anno recurrente. 

Ex processualibus tabulis ab hoc primi gradus Tribunali 
confectis, haec probatissima consistere, quae Actoris patronus, 
proposuit: 1. Quod ante Instantis cum Anna matrimonium 
huius parentes organicum Filiae vitium resciverint, quo ad 
matrimonii debita reddenda aeque ac iura assequenda inha- 
bilis efficiebatur. 2. Quod ipsa Anna mensibus recurrentibus 
aegrotabat ob fluxuum defectum, nec, nisi sanguinem hiru- 
dinibus vel alias subtrahendo invalescebat. 3. Quod, matri- 
monio durante Dr. Aloisius Fontana ab Anna rogatus, ut, 
si fieri posset, ab se impedimentum matrimonii bonis fruen- 
dis removeret, eiusdem genitalis organi vitium chirurgica 
operatione minime destruere" potuisset. 

Tribunalis iudex die undecima Decembris 1877 senten- 
tiam super nullitate matrimonii inter Franciscum et Annam 
die quarta Septembris 1872 initi solemniter protulit. 

Nulla ab hac sententia appellatione sequuta, sua utens 
libertate Franciscus, civiles, quas dicunt, nuptias cum qua- 
dam Marina contraxit, ex qua, suo tempore, prolem su- 

scepit. Sciens tamen eas non matrimonii dignitate, sed sce- 
leris societate coniunctas, eum facti sui poenitet, et verum 
cum Marina matrimonium, ad Ecclesiae instituta, concele- 
brare desiderat. Unde causam apud Curiam albinganensem 
contra Annam die sexta Septembris 1878 instituit, ut ma- 
trimonii cum illa initi, sex abhinc annis, nullitas impoten- 
tiae antecedentis et perpetuae defectu declaretur. 

Auditis conclusionibus tum vinculi defensoris, cum Pro- 
curatoris instantis, Iudex specialiter etiam ab Eminentissimo 
Viro Caietano Cardinali Alimonda Administratore delegatus 
et iure et facto matrimonium a Francisco cum Anna die 4 
septembris 1872, iuxta S. Romanae Ecclesiae formam et ri- 
tum initum, ob congenitum perpetuumque impotentiae im- 
pedimentum sua sententia, initio nullum declaravit, ideoque 
virum ad alia vota transeundi liberum reliquit. 

Contra eiusmodi sententiam Vinculi defensor ad archie- 
piscopalem Ianuae Curiam appellationem fecit. 

Curia illa metropolitana, nullum praeterea actum, ut sui 
muneris erat, confecit ad qualemcumque causae solutionem 
dandam usque ad annum 1894, idest, tribus ab ultimo re- 
cursu praeteritis annis, cum scilicet ad S. C. C. causa re- 
missa fuit. 


Disceptatio Synoptica 


VOTUM THEOLOGI. Praemonu.it Consultor adesse, ad ma- 
trimonii resolutionem, duplicem viam, scilicet iustitiae et 
gratiae. Prima quidem demonstrando matrimonii de quo in 
themate nullitatem ob absolutae perpetuaeque impotentiae 
obstaculum, ipsum matrimonii contractum antecedens. Al- 
tera demonstrando, matrimonium, licet ratum, non fuisse 
consummatum, et legitimas existere causas in themate ad 
eiusdem dissolutionem obtinendam. 

Primam adiri posse ex expositis arbitror: nam matri- 
monium ex capite impotentiae nullum est cum ipsa, sive 
absoluta, sive relativa censeatur, perpetua est et matrimo- 
nium antecedit. Atqui Annae impotentia perpetua et abso- 

luta est et suum cum Francisco matrimonium antecedit. Ex 
hoc ergo capite nullum fuit. 

Maior certissima est apud Doctores omnes ex cap. Quod 
sedem 2, cíe frig. et male f. in fine, ubi dicitur: qui im- 
potentes sunt, minime apti ad contrahendum, matrimonium 
reputantur. Et hoc eo vel maxime si impotentia sit ante- 
cedens et perpetua, ut habetur in cap. Ex litteris III, eius- 
dem tit. ubi legitur: Quod si tibi constiterit quod illud vi- 
tium a natura contraxerit, nec ope medicorum poterit iuvari, 
viro aliam accipiendi liberam tribuas facultatem. Et ratio 
est, quia in matrimonio, ut inquit sanctus Thomas, est con- 
tractus quidam, quo unus alteri obligatur ad debitum car- 
nale solvendum: unde sicut in aliis contractibus non est 
conveniens obligatio si aliquis se obliget ad hoc quod non 
potest dare vel facere, ita non est conveniens matrimonii 
contractus si fat ab aliquo, qui debitum | carnale solvere 
non possit; Supplem. p. 3, q. L VIII, art. 1 ad R. Neque 
opponendum quod carnalis copula de matrimonii essentia ex 
sensu Ecclesiae non sit, nam, ut idem Angelicus Magister 
pergit, quamvis actus carnalis copulae non sit de essentia 
matrimonii, tamen potentia ad actum est de eius essentia, 
quia per matrimonium datur utrique coniugum potestas in 
corpus alterius respectu carnalis copulae, ibid. ad 1. Quae 
quidem auctoritates in eo fundantur quod dicitur Genes. II, 
v. 24: Relinquet homo patrem suum et matrem suam, et 
adhaerebit uxori suae et erunt duo in carne una : quae 
verba Christus referens ita concludit : ergo non sunt duo 
sed una caro (Matth. XIX, v. 6). Atqui una caro coniuges 
revera non fiunt nisi per carnalem commixtionem, ad quam 
necessarium est posse in contrahentibus idipsum spondenti- 
bus, nam impossibilem nulla est obligatio |. Impossibilia 
185, ff. de R. I. et Reg. VI in VI Decret. Igitur quoties 
eiusmodi commixtionis potentia deest, una caro fieri nequeunt 
contrahentes : atque ideo nullus eorum contractus existiman- 
dus. Unde theologorum aeque ac iuristarum communissima 
sententia est, impotentiam perpetuam sive absolutam sive re- 

lativam matrimonium subsequens invalidare: haud proinde 
ad maioris argumenti nostri demonstrationem immorandum 
diutius putamus et ad minoris veritatem evincendam gradum 
facimus. 

Ac primo quidem Annae impotentia perpetua est et an- 
tecedens matrimonium, quae congenita demonstratur : atqui 
talis est Annae nostrae impotentia. Constat enim a) ex me- 
dicorum, qui Annae corpus inspexerunt, depositionibus iu- 
risiurandi religione firmatis: b) ex viri depositione, eadem 
iurisiurandi fide, facta coram Iudice ecclesiastico : c) ex ipsa 
Annae agendi ratione apud utrumque civile nimirum et ec- 
clesiasticum Tribunal: d) ex iurata testium septimae manus 
depositione quoad vulgatam inter parentes, amicos et vicinos 
de ipsius Annae impotentia opinionem. 

Duorum hahetur concordia Peritorum Annae ad coeun- 
dum impotentiam declarant|um, qui ex iure sufficiunt ad 
demonstrationem et probationem impotentiae, quidquid dicat 
Fulvius Pacian Be probat. I. 2, c. 2, n. 26: nam cap. Pro- 
posuisti de prob, in fin. ubi dicitur septem fuisse adhibitas 
matronas, et textus iuris civilis 7. temporibus 1 $ si omnes 
8 ff. de inspic. ventr. ubi contra mulierem dicentem se esse 
praegnantem quinque requiruntur obstetrices, facillime in- 
terpretantur. Ad primum quod adtinet haec Sánchez scribit: 
d. cap. Proposuisti non facit mentionem septem obstetricum, 
quasi tot necessariae sint, sed quia adhibitae sunt ad ma- 
iorem cautelam, et narrat factum ac proinde est potius facti 
narratio quam iuris praescriptio, ut in verbis habet Schmalz- 
grueber P. JI] tit. XV de Frigid, et Male f. et consentit 
Gdossad. (in can. nec aliqua V. Obstetricum 27, q. I). Bar- 
bosa in cap. Proposuisti, cit. n. 7. Reiifenstuel n. 36 aliique 
satis communiter. Quoad autem 1l. /'emporibus dicendum 
cum Schmalzgrueber et Sánchez ibid. quod ibi sit praescri- 
ptio particularis in casu quo femina se ingessit dicens, esse 
praegnantem ; tum enim redditur suspecta in praeiudicium 
haeredum ; quando enim ipsa non se ingessit, imo negabat 
ex Glossa sufficiunt tres. Atqui in casu nostro nulla talis 

decisio reperitur, quia numquam Anna se ingessit: nec se- 
ptem igitur, nec quinque requiri testimonia peritorum, sed 
duorum tantum sufficere vel trium, iuxta illud in ore duo- 
rum vel trium testium stat omne verbum, dicendum est. 

Praeterea in themate est ipsa mulier, quae suam fatetur 
impotentiam, ex depositione doctoris Fontana, qui nonnisi 
ab ipsa rogatus primo corpus eius inspexit; atqui doctoris 
Fontana, qui in prima inspectione facta, putavit obstaculum 
removeri posse artis suae remediis, et operatione peracta 
affirmat contrarium, nec novam sine vitae periculo incisio- 
nem fieri posse autumat. Id porro demonstrat plenissime, eo 
vel maxime si conferatur cum depositione doctoris Moraglia, 
obstaculum ad coeundum Annam 4a natura contraxisse, si 
ope medicorum non potest iuvari uti concludendum ex capp. 
Ex Litteris 3, et Fraternitatis 6 de Frig. et Malef. 

Sed rem ultro conficit Franciscus, coniux Annae in sua 
depositione coram Iudice Ecclesiastico sub fide iurisiurandi 
facta, qua firmavit matrimonium consummatum non fuisse. 

Nec sane falsitatis incusanda est haec viri depositio. 
Septimae namque manus propinquorum testes omnes conve- 
niunt quoad honestatem Francisci quem periurii incapacem, 
in re adeo momentosa pernoscunt: neque simultatis in uxo- 
rem suspicandus, quum iidem testes una voce confirment 
nimio semper amore Annam prosequutum fuisse, neque ab 
illa seiungi umquam postulasset, nisi de eiusdem impotentia 
certior fuisse effectus ; quod certe conficit longum cohabita- 
tionis tempus etiam post cognitam ex Medici fide perpetuam 
putatae uxoris impotentiam. Immo nisi res ita pervulgata 
fuisset in universum Terrae Liguris populum nec forsan ad- 
huc nullitatis matrimonii causam intentasset. 

Equidem, ait Consultor, non agitur hic de vasis alti- 
tudine, sed de eiusdem obliteratione, quae nec chirurgica 
potuit operatione auferri. Quod si peritorum | iudicio, inquit 
Schmalzgrueber, /Aabeantur indicia et signa impotentiae, 
omnino certa et evidentia physice v. g. quod mas virilibus 
vel utroque teste careat, aut femina propter nimiam arcti- 

tudinem ad omnem coitum indubitato inepta appareat, ma- 
trimonium hinc absque ulla mora aliave probatione aut so- 
lemnitate dissolvendum est; neque opus erit eo casu coniu- 
gibus deferri iuramentum, sed sufficiet, quod id delatum sit, 
et praestitum a medicis, et aliis, qui eiusmodi signa adesse 
testantur; Glossa in c. 6 h. t. V. Matrona Abbas ib: n. 12. 
Sánchez lib. 7 de matrim. D. 107, n. S. Gustrer c. 7/20 
de matrim, n. 3. Pant. lib. 7 cap. 66, n. 1. Palatr. 26, 
D. 4, p. I4 $ 9 num. 3. WMivian, in c. 7] v. Sed si h. t. 
Barbosa ib. n. 2 et in c. 5, n. 6. Vallens. hic n. 5. EngL 
n. 6. Zoe n. 4. Pirhing n. 7/6, n. l1 fin. "Wiestner n. 5l. 
Kónig n. /2. Reiffenstuel n. 42. P. Schmier^. 3 de matrim, 
cap. 2, n. 149. Ratio est quia tali casu certa est matrimo- 
nii nullitas, qua comperta iuri naturali adversatur carnale 
commercium. Tus Can. Univers. P. IIl t. XV de Frigid, 
et M ale f. n. 78; eo fortius id dicendum de matrimonio An- 
nae cum Francisco, si illa femineis caret ex peritorum fide. 

Praeterea Annae agendi ratio in caussis, tum civili cum 
ecclesiastica, veram et certissimam suam probat impoten- 
tiam, quam imo in se sensivisse et novisse quam clare de- 
ducitur ex eo quod, nullo inito cum viro consilio, Finarium 
ad mare solum cum matertera se contulit, ut Doctorem Aloi- 
sium Fontana de sua in coeundo difficultate interrogaret. 
Ab eo autem didicit, suam impotentiam non posse medico- 
rum ope curari. Et ideo in ius vocata, numquam revera 
comparuit, nec se praepeditam excusavit: quae omnia suam 
puto valere confessionem si adhuc illa opus esset. 

Sed timendane in hac Annae contumacia cum Actore col- 
lusio, ut matrimonii Defensor contra editam ab Ecclesiastico 
Iudice sententiam insinuát?... Quid ita? Numquam hercle in 
propriam et certam quis pernicitatem nisi insanus colludit ! 
Quomodo enim femina quae innato pondere ad virum tendit, 
cum viro colludit ut suum perdat et ab omni spe alium con- 
sequendi ultro deiiciatur ? Ecquis enim hominum impotentem 
ad matrimonium feminam et uti talem a civili et ecclesia- 
stico Tribunali declaratam in suam vellet recipere uxorem? 

Nemo sanus. Sed quomodo potest in Anna eollusio suspicari 
quae LI' Seipsam exhibet Doctori physico observandam ob 
expertam in coeundo difficultatem ? 2? manucurationi se sub- 
mittens? 3? Promittens in causa civili vadimonium in quo 
novas subit corporis sui inspectiones, in quibus iterum suam 
impotentiam congenitam et perpetuam ad matrimoniales actus 
ob vaginae obliterationem, uterique carentiam seu atrophiam 
asserunt? Nec satis: sed 4? Ipsa Anna septimae manus haud 
tamen requisitos testes sua ex parte exhibet, licet alias ire 
noluerint, ut ipsa scribit ; quia diurno tempore se Curiae 
Petram ligurem translatae sistere debuerant. Haec omnia 
nedum omnem excludunt collusionem, sed nec suspicari per- 
mittunt. Insuper 5? in causa civili Annae Patronus Fran- 
ciscum alius feminae amore captum, nulla licet ratione suf- 
fultus inclamat, eumque ad alimenta mulieri praestanda sua 
conclusione compellit. Ex quo patet tum Annam contra vi- 
rum egisse, quod collusionis suspicionem prorsus excludit. 
Etsi eollusio admitti nequit in causa civili, nec iure in causa 
apud ecclesiasticum Tribunal acta, erit suspicanda. Alia pro- 
inde ratione perducta huic noluit adesse iudicio : sciebat enim 
trium iam peritorum concordem de congenitae impotentiae 
suae perpetuitate sententiam, nec ei spes aderat ulla (ipsa 
enim se sentiebat!) illam posse mendacii nova sui corporis 
admissa inspectione redargui, atque ideo Iudicis litteris rite 
in causam vocata sui praesentiam facere contemnit ; nec 
forsan male ; nedum enim ullum sibi persuasum erat victo- 
riae lucrum ea ex causa obventurum, sed novum immo de- 
trimentum certo certius adfuturum. Nec insuper Patroni 
fiducia inesse poterat Clientae, quae optime noverat nullam 
contra factum valere rationem, ac proinde quod congenitae 
impotentiae suae ad coniugii munia complenda insanabilitas 
factum erat haud oppido Causidici verbis removendum, quod 
chirurgicis efficacioribus instrumentis amoliri non valuit. 
Quamvis igitur explicita desit inconsummati matrimonii Mu- 
lieris confessio, quae tamen necessaria non est, datis perito- 
rum testimoniis, iureiurando firmatis, de perpetua eaque con- 

genita et absoluta coeundi impotentia, adest nihilominus 
implicita, ex eiusdem in causis tum civili, tum etiam eccle- 
siastica agendi ratione deducta. 

Propositum nostrum denique magis abunde conficiunt 
septimae manus propinquorum seu viciniorum testes, qui 
omnes notam in vulgus Annae impotentiam ad coeundum 
referunt. 

Age nunc si adeo certa sunt signa, quae impotentiam 
Annae ad matrimoniales actus demonstrant, ut eam nedum 
putatitius eiusdem vir, qui illius claustrum penetrara num- 
quam potuit, sed et medici, qui eius corpus inspexerunt et 
praesertim Aloisius Fontana, qui illius impedimentum, eam 
manucurando, removere perperam tentavit; immo ipsa ob- 
stetrix, quae vulnus sexualibus illius partibus ad obstaculi 
remotionem chirurgica manu patratum medicatibus curavit, 
iureiurando afiirmarint ; iam non est, ut videtur iure am- 
bigendum de nullitate matrimonii, a Francisco cum Anna 
initi die 4 Septembris 1872, ob perpetuum et antecedens 
impotentiae impedimentum quo mulier laborat. Id namque 
capite Fraternitatis VI de Frigidis et maleficiatis clarissi- 
mum est et DD. iudicio confirmatum ut supra. Non enim 
agitur de qualibet impotentia, sed de impotentia absoluta et 
certo antecedens matrimonium; quippe quae congenita est 
eidem Annae et a natura contracta, nec potest ope iuvari 
medicorum, nedum sine vitae periculo, sed absque ulla spe 
sanandi defectus, agitur enim de uteri carentia, vel atrophia, 
cum obliteratione meatus virginalis : et si haec chiriatri in- 
strumentis tolli non valuit, quomodo medicorum ope uteri 
praesentia vel eius evolutio sive poni sive dari poterit ?... 
Igitur declaranda est matrimonii nullitas : et quia, ex capite 
impotentiae absolutae, inhibendum est Annae ita impotenti ad 
alia vota transeundi. 

VOTUM CANONISTAE. In primis accurate determinandum 
videtur, ait Consultor, quale sit vitium, quo Anna in ge- 
nitalibus laborat. Cum illa in ecclesiastico iudicio contumax 
extiterit, et vir, cui testes adstipulantur, nonnisi generice 

de impotentia locutus fuerit, nulla alia superest via quam 
medicorum attestationes ad trutinam revocare. 

Et primo doctor Fontana ex inspectione corporis Annae 
collegisse asseruit, vitium congenitum, matrimonio prae- 
cedens, secumferens absolutam impotentiam, nedum ad ge- 
nerationem, sed etiam ad coitum ex parte ipsius Annae. Hanc 
sententiam sequitur peritus Moraglia, et obstetrix. 

His quoad factum praemissis, commemorandae videntur 
iuris canonici dispositiones. Apprime notum est, iuxta SS.Ca- 
nones, impotentiam antecedentem et perpetuam quae matri- 
monium dirimit non esse impotentiam generandi, sed impo- 
tentiam tantum coeundi, qua scilicet vir et mulier carnali- 
ter commisceri nequeunt. Inhabilitas enim habendi prolem 
in casu quo copula perfici possit, nil aliud est quam steri- 
litas, ex qua minime sequitur matrimonii nullitas, cum et 
illa extante obtineatur secundarius coniugii finis, idest se- 
datio concupiscentiae et mutuum adiutorium. S. Thomas 4. 
dist. 34, q. un. art. 2. ad 3. Schmalzgrueber /ib. IV tit. XV 
n. 30. Sánchez lib. VII disp. 92 n. 36. S. Alphonsus /ib. VI 
n. i095 etc. Porro in muliere uteri absentiam vel atrophiam, 
dato etiam quod in praxi certo dignosci possit, quod plerique 
medici negant, reducendam esse ad meram sterilitatem, pro- 
babilior sententia, quam praesertim recentiores tuentur, do- 
cet Eschbach Disp. Phisiol. Theol. I, S, D'Annibale 7feol. 
Mor. P. 3 n. 431 (9). Gaspari De matr. n. 514 etc., eo 
quia etiam deficiente utero immissio seminis virilis et rece- 
ptio in vaginam, in quo potentia coeundi consistit, optime 
verificari potest. Quin imo si femina ita ostium uteri clau- 
sum seu obstrusum habeat, ut nec fluxus menstruus exire, 
nec sperma vivificum- ingredi queat, haud exinde dicenda 
esset impotens ad coeundum, sed tantummodo ad generan- 
dum. Rem more suo egregie demonstravit coram S. C. C. 
in suo voto in Salernitana matrimonii 9 Augusti 1562 cl. 
Card. Tarquini, cuius verba hic exscribere opportunum duco: 

« Facultas coeundi, qualis in iure canonico concipitur et 
ad matrimonium consummandum sufficiens habetur, eo actu 

perficitur quo semina in vase naturali commiscentur, Can. 
Extraordinaria c. 35 q. 2, adiuncta Glossa, S. Bonaventura 
in 4. Sent. dis. 41, q. 1 in Conci. S. Thomas in eod. loc. 
a. 1l, quaestione 4 ad 2, Sánchez De matr. lib. 2 disp. 21 
n. 5. Inde enim coniuges fiunt una caro et secundarium as-r 
sequuntur matrimonii finem, qui est concupiscentiae sedatio. 
Iamvero haec omnia idest sedatio concupiscentiae, seminum 
commixtio atque inde in unam carnem coniunctio in ipsa 
vagina perficiuntur, ita ut nulla sit necessitas uterum pe- 
netrandi. Ergo, clauso licet utero, dummodo vagina libera 
sit, coeundi facultas, quatenus per se et a facultate gene- 
randi separata concipitur, integra manet, adeoque, si in 
actum exeat, matrimonium consummet ac firmet necesse est. 
Hinc porro est quod Pontius De matr. lib. 'VII cap. 60 n. 3, 
accuratam impotentiae coeundi definitionem tradere instituens 
-ait: Impotentiam | igitur coeundi voco impotentiam vere se- 
minandi inter femineum vas, sive sit semen sua natura 
sterile, sive foecundum. Non ait esse impotentiam transmit- 
tendi semen in uterum, sed impotentiam deponendi semen 
in vase femineo, idest in vagina; ita ut semine in vagina 
deposito, etiamsi uterus ob clausum ostium recipere illud 
non possit, coeundi tamen facultas vim suam expleverit 
actumque perfectum ediderit ». 


Confirmat hanc doctrinam concors Doctorum opinio in 
casu simillimo, idest in eo quo mulier recipit quidem semen 
virile, sed susceptum non retinet. Simillimus, inquam, huic 
nostro huiusmodi casus est. Quae enim est ratio, cur, utero 
clauso, qui noster est casus, dubium instituatur de impoten- 
tiae impedimento? Nimirum quia lum semen virile transmitti 
in uterum nequit. Atqui idipsum proponit in altero casu, 
in quo mulier semen vix receptum eiicit, nec proinde in 
uterum transmittit.... Et re quidem vera id vel in ipsis sa- 
cris uteris insinuatur , in quibus scilicet habere clausum 
uterum idem est ac esse sterilem vera ac proprie dicta ste- 
rilitate, quae nimirum una cum vero matrimonio omnino 
consistit, /. Reg. 1l, 5, 6; contra autem aperire uterum, de 

Deo apud quem non est impossibile omne verbum, in iisdem 
id affirmatur, perinde est ac foecundam e sterili efficere, 
Gen. XXX, 22 etc. » 

« Idem etiam confirmatur praxi adeoque doctrina Eccle- 
siae. Ipsa enim in iudiciis de impotentia ea tantum indicia 
inquirere consuevit, quae pertinent ad externum  vaginae 
foramen, cuiusmodi sunt eius latitudo, amissio hymenis, 
carunculae myrtiformes. Numquam autem auditum est eam- 
dem iussisse, ut ostium quoque, uteri sive digito, sive spe- 
cillo aliquo tentaretur; quod tamen fieri debuisset, si uteri 
obstructio matrimonium irritaret. Adiiciam aliquid amplius: 
saltem usque ad Vallisnerii aetatem, qui sub initio elapsi 
saeculi floruit, inauditum fuisse aliquem eiusmodi causa iu- 
dicium de matrimonio dirimendo movisse : quandoquidem ille 
inter eas causas sterilitatis hanc recenset, quae ad sua usque 
tempora aut incognita aut neglecta fuerat. Istoria della Ge- 
nerazione dell'uomo p. 3 c. 4 n. 33. Adeo nimirum com- 
munis populi sensus cum iudiciis ac doctrina ecclesiae, cum 
sacrarum literarum testimoniis, cum opinionibus Doctorum, 
cumque intrinseca rei ratione apprime consonat ». 

His praeterea addi posset quod si ad essentiam actus 
coeundi requireretur transmissio seminis virilis in uterum, 
impossibilis evaderet vera copula carnalis et idcirco matri- 
monii consummatio cum ea muliere quae ventrem gerit. 
Siquidem apud antiquos et recentiores medicos pariter vul- 
gatum est os uteri in praegnantibus, saltem prioribus men- 
sibus post foetus conceptionem, impermeabili ter claudi, adeo 
ut relate ad congressum cum viro nulla differentia videatur 
adesse inter huiusmodi occlusionem et illam quae ex naturali 
vitio profluit. Iamvero haud facile admitti poterit mulieres 
grávidas inhabiles esse ad carnalem copulam, quippe quod 
exinde sequi videretur illas per nefas marito commisceri, 
aliaque fluerent, quibus theologorum doctrina hac in re vel 
penitus subvertentur. Unde concludendum apparet cum 
cl. Eschbach op. cit. disp. !, cap. S, art. 1l, copulam con- 
iugalem , qua coniuges una caro fiunt eam esse per quam 

semen virile in vaginam muliebrem ingreditur, et idcirco 
tamquam minus accuratas aut saltem dubias habendas esse 
impotentiae definitiones, quibus plures utuntur, eam dicentes 
esse inhabilitatem ad copulam per se aptam ad generatio- 
nem, vel ad copulam perfectam etc. 

Post ea quae hucusque exposui iam in propatulo est 
quid sentiam quoad matrimonium Francisci cum Anna. Dato 
etiam quod, eo quia medici Fontana et Moraglia uteri exi- 
stentiam in corpore Annae non perceperunt, illius absentia 
in probatis dicenda esset, non tamen hinc sequeretur pro- 
batio impotentiae coeundi, sed tantum impotentiae generandi, 
quae cum sterilitate confunditur et matrimonium dirimere 
nullatenus valet. Idipsum tenendum videtur iuxta superius 
disputata, de altero vitio, nempe de ostii uteri occlusione. 
Hac enim haud obstante, si immiüssio seminis virilis intra 
vas debitum seu vaginam mulieris locum habuit, coniugalis 
copula perfecta fuit et commixtio carnis evenit. Nec me ni- 
mium movet duorum medicorum sententia, qui uno ore ob 
praefatum vitium Annam ad generandum simul et ad coeun- 
dum impotem renunciarunt. Praeter quam quod enim in casu 
non agitur de peritis, qui stricte in sensu iuris potius ad 
iudicandum quam ad testificandum assumpti dici possint, 
perpendendum est, eos opinionem suam pandidisse iuxta sen- 
sum legis civilis et praxim laicorum tribunalium, proindeque 
eorum verba quoad relationem factorum non vero quoad iu- 
dicium esse attendenda. Perspectum est enim civilem pote- 
statem, cum de re ad solam Ecclesiam spectante impio ausu 
legem ferre praesumpsit, absque ulla distinctione et nimis 
generice decrevisse: « I/impotenza manifesta e perpetua, 
quando sia anteriore al matrimonio , puó essere proposta 
come causa di nullità dall'altro coniuge ». Cod. civ. it. 
art. 107. Quando autem in singulis casibus haec manifesta 
impotentia verificetur iudicandum est a tribunalibus, quorum 
sententias hac in re minime uniformes fuisse nemo est qui 
ignoret. Certe vero saepe saepius a iuris canonici praescri- 
ptionibus absonae sunt. Sufficiat referre casum mulieris cui 

utrumque ovari um penitus exectum fuit, cuius matrimonium 
valet ex decisione S. Officii 3 Februarii 18857, cum exinde 
proveniat impotentia generandi tantum non coeundi, qui ta- 
men casus ad ea quae scribunt Koeberlé et Ziino red. leg. 
lib. 3, art. 2, $ 174, absque dubio apud laicos iudices ha- 
betur tamquam « valido argomento ad annullare il coniugio 
avvenuto, sotto la rubrica legale d'impotenza fisica, mani- 
festa, irrimediabile». Verumtamen in themate valde-dubito 
num, etiam inspecto sensu legis civilis, opinio duorum me- 
dicorum doctrinae sapientiorum et maiorum tribunalium plene 
cohaereat. Siquidem docet idem Ziino loc. cit, $ 175: « Data 
una donna con vagina pervia benché angusta e con organi 
genitali esterni esistenti benché deformati, limpotenza nel 
senso della legge non potrà essere allegata né dimostrata, 
poiché s'entrerebbe nel campo mero della sterilità, ove ci é 
molto di arbitrario e d'ipotetico ». 

Exclusa impotentia Annae ad coeundum ob absentiam 
uteri vel obstructionem, consideranda restat imperfecta va- 
ginae conformatio, ac videndum an tale praeseferat vitium, 
quo impossibilis inter coniuges fiat maritalis copula. Prae- 
mitto hic, data natura causae, quaestionem de impotentia 
ita connexam esse cum quaestione de inconsummatione ma- 
trimonii pro obtinenda SSmi dispensatione, et unica tracta- 
tione utraque resolvatur. Cum enim extra omnem dubita- 
tionem positum sit, Franciscum et Annam, ceu ille deposuit, 
quadriennio cohabitationis decies et centies matrimoniali ge- 
nio induisisse, si vitium in mulieris genitalibus existens non 
prohibuit carnis commixtionem, iam et impotentia et incon- 
summati in leves auras abibunt. In themate igitur si fe- 
mina vagina careret, utpote quia deficeret vas naturale in 
quo semen effundi debet, profecto matrimonium consummari 
non potuisset, et cum ageretur de vitio congenito nullum 
esset ob mulieris impotentiam, ceu omnes Doctores tenent 
et S. C. C. firmavit in citata Salernitana Matrimonii 9 
Augusti 1862. Nerum hic, ut ait medicus Moraglia, « l'ori- 
fizio della vagina esiste », licet eo canali, qui ordinario in 

mulieribus reperitur, aliquanto brevior sit. Quid ergo? Va- 
ginae longitudo talis ne est ut coitum seu copulationem in 
sensu iuris canonici perfici sinat? Fateor me imparem esse 
salebrosae huic quaestioni enodandae. Eo vel magis quod 
nonnulla desunt quae scitu necessaria viderentur. Sic, exem- 
pli gratia, haud constat adamussim quantum se interius pro- 
tendat vagina Annae, scilicet ad 4", ut retulit doctor Fon- 
tana vel ad 6" ut ait doctor Moraglia, nec in comperto est 
num, attenta dilatatione, cui sub influxu veneris subiiciuntur 
partes illae genitales contractionibus obnoxiae, proportio 
adsit inter eam et mentulam viri, cuius corpus exploratum 
non fuit, ita ut locum habere possit membrorum insertio, 
quae ad matrimonii consummationem sufficiat. His positis, 
quoad haec exquirendum putarem votum periti super rela- 
tionibus medicorum Fontana et Moraglia aliisque si obtineri 
poterunt, ceu S. C. C. decrevit in praedicta Salernitana, in 
Verulana 24 lanuarii 16571 ac in aliis pluribus. 


Quod ad me attinet haec animadvertere satis sit. Ex una 
parte recolendum est, mulierem saltem post aliquod tempus, 
in carnali actu explendo aliquid fuisse expertam, ex quo 
deduxit, rem uxoriam haud rite perfici, hancque causam 
fuisse ob quam illa prima vice ad medicum Fontana se con- 
tulit. Pariter pensanda venit sententia tribunalis civilis et 
opinio medicorum, qaae licet decretoria pro nobis haud sint, 
nihilominus dubium circa possibilitatem actus coniugalis in- 
generant, et res eo adduxerunt, ut miserrima evaserit con- 
iugum conditio. Ex altera vero parte diffiteri nequit plura 
etiam esse quae iuxta superius expositam doctrinam, in casu 
matrimonii consummationem suadeant. Siquidem certum est 
ex medicorum relatione exteriores genitalium mulieris partes 
nullam exhibere deformitatem, hymenem non amplius exi- 
Sstere, vaginam autem quantumvis brevem, esse perviam ita 
ut semen viri recipere possit. Accedit quod Franciscus per 
annum fere antequam mulier ad medicum primum accederet, 
maritale opus saepe saepius explevit putavitque, ut ipse ait, 
« che le cose andassero », ac postea per aliud triennium a 

coniugalibus amplexibus non destitit, donec uxorem dimisit^ 
non quia copulam carnalem cum ea perficere non valuerat, 
sed quia « saputesi le cose sopra esposte in paese, molti mi 
tacciavano di soverchiamente dabbene, per quello che mi 
venne riferito dall' uno e dall'altro, perché continuavo a 
coabitare con lei, e dice vasi pubblicamente che io me ne po- 
trei prendere un'altra, sicché venni nella determinazio- 
ne ecc. ». Haec porro indigitant, virum priusquam medicum 
audiret non dubitasse de consummatione matrimonii, ac de- 
inceps etiam maritalium congressuum satietatem persensisse, 
quae profecto excludere posse videntur tale in vagina Annae 
reperiri vitium ex quo coitus impediatur. Hisce observatis, 
non est cur ad trutinam revocemus dicta testium septimae 
manus relate ad impotentiam mulieris, sive quia ostendunt 
opinionem ab aliquibus relatam « che si era fatto un ma- 
trimonio fra due uomini . . . che Anna era mezz' uomo e 


mezza donna » nimium a veritate distare , sive quia inde 
eruitur rumores invaluisse, postquam medicus Fontana Pe- 
tram Ligurem petiit et quae ipse fecerat et dixerat plus 
minusve innotuerunt, adeoque aliud argumentum medicorum 
iudicio minime superaddere. 

ANIMADVERSIONES DEFENSORIS MATRIMONII EX OFFICIO. IU- 
gale vinculum, quod die 4 septembris 1872 in aetate anno- 
rum 29 constitutus Franciscus contraxit cum Anna 17 annos 
nata, dissolvere pertentat, uxorem traducens in feminam ad 
coniugale officium ineptam. 

Albinganensis iudex die 29 maii 1879 sententiam edidit 
Francisci votis consonam. Cui sententiae lectissimus consul- 
tor theologus subscribit: iure autem optimo merito adver- 
satur eximius consultor canonista. 

Enimvero Anna ex adversariorum sententia coniugali 
genio inepta ideo est, quia caret utero. Iam vero huiusmodi 
ratio in facto, et plus quam in facto, nutat in iure. 

Quod ad factum attinet, ex complurium archiatrorum 
sententia, ceu sapienter advertit optimus consultor canoni- 
sta, in praxi nunquam datur certo dignosci absentia uteri 

vel atrophia. Praesenti vero in causa duo medici, qui Annae 
corpus recognoverunt, uteri absentiam vel atrophiam conie- 
ctam potius quam certam habeant. 

In iure autem salutaris artis proceres tenent, uterum 
necessarium quidem esse ad generandum, minime vero ad 
coeundum. Coitus enim in vagina perficitur; quae praesenti 
in causa, etsi sit solito breviuscula haud tamen desideratur. 

Nec dispensationi super matrimonio rato locum esse pot- 
est. Quatenus, enim uterus ad copulam perfectam necessarius 
non est matrimonium in controversiam adductum et ratum 
et consummatum certissime est. Si vero coitum absque utero 
concipi non posse et de uteri absentia vel atrophia constare 
in praesenti causa censeas, quod a veritate alienum existi- 
mo, matrimonium, nedum inconsummatum verum etiam ir- 
ritum esset. 

Quae cum ita sint, responsum ad utrumque dubium 
« Negative » submisse postulo. 

Quibus animadversis, proposita fuerunt diluenda 


Dubia 


l. An sententia Curiae Albinganen. sit confirmanda. 
Et quatenus negative. 

2. An consulendum sit S Sirio pro dispensatione super 
matrimonio rato et non consummato in casu. 

RESOLUTIO. Sacra C. C. re discussa sub die 17 Augu- 
sti 1895, censuit respondere: Exquiratur votum medici pe- 
ritioris, qui examinatis relationibus medicorum Fonta,na et 
Moraglia, referat an constet de impotentia antecedente ma- 
trimonium, perpetua et immedicabili Annae... 


486 
ARIANEN. 


ONERUM 


Die 20 Iulii et 17 Augusti 1895. 


Concil. Trid. Sess. 24 c. 12, De ref. 


COMPENDIUM FACTI. In Cathedrali Ecclesia Dioecesis 
Arianen, cum singuli canonici propria et distincta prae- 
benda non fruantur, ex massa comuni^ ope distributionum, 
reditus beneficiales percipiunt. Non secus ac alia Capitula, 
Arnanense Cathedrale Collegium direptiones passum est le- 
gum eversivarum Regni Italici; quare inter ceteras usurpa- 
tiones et ferre debuit in bonis massae communis taxam 
trigesimi pro centenis (30926). Verum ipsum Capitulum hu- 
iusmodi retentionis obtinere potuit restitutionem, docendo, 
praebendas non attingere reditus Libellarum 7/600, quamob- 
rem immunes esse debebant vi ipsarum legum, a praedi- 
cta taxa. — Re quidem vera Fiscus singulis undecim Ca- 
nonicis restituere coactus est reditus libellarum 240. 


Postea vero ipse Fiscus certior factus, quod praebendae 
Canonici Thesaurarii alia unita esset sub titulo - S. Petri 
de Reclusis, - reddens Libellas 1249, adeo ut, cumulatis 
reditibus, iidem excederent Libellas 1600, portioni Canoni- 
cali Thesaurarii taxam trigesimi pro centenis statim appli- 
cavit, exigens praeterea ut in praeteritum indebite percepti 
fructus restituerentur pro rata, tum ab hodierno Thesaurario 
tum a defuncti Thesaurarii haeredibus. — Praebenda vero 
S. Petri in Reclusis taxae huius diminutionem iam subierat. 

At Thesaurarius hodiernus nec non dicti heredes etiam 
iudicialiter condemnata ad hanc solutionem, contra capitu- 
lum regressum habuerunt, postulantes quod pro rata de- 
ficientium redituum, diminuerentur portionis canonicalis 
onera. Quod tamen praestare negavit Capitulum, asserens, 
se damnum pati non debere a Fisci usurpatione patrata ex- 
clusive et expresse intuitu canonici Thesaurarii. Inde ex- 
orta praesens controversia. Episcopus de more pro infor- 

mattone et voto percontatus haec retulit: Capitulum Arianen, 
non habere praebendas particulares, sed communem massam, 
ex qua Canonici partes percipiunt aequales : Canonicum ve- 
ro Thesaurarium habere, ultra partes praedictas, etiam prae- 
bendam propriam cum officio, et oneribus particularibus : quo- 
tam canonicalem Thesaurarii imminutam fuisse, ope Demanii 
ex libellis 240 quolibet anno ; ita ut Thesaurarius canonicus 
pro anno transacto, praesente et futuris ex communi massa 
percipiat libellas 240 minus quam ceteri canonici: pro an- 
nis transactis a 1873 ad 1893 Thesaurarium praesentem et 
haeredes praeteriti damnatos fuisse ad restitutionem libellarum 
4500 favore Demanii et reiiciendas expensas iudicii in li- 
bellas 2200 ; controversiam inter Thesaurarium, et Capitu- 
lum nunc esse ut Thesaurarius dum acquiescit deminutioni 
lib. 240 exigat ut exoneretur taxis, quae respondeant prae- 
dictae deminutioni factae in sua praebenda canonicali. 


Disceptatio Synoptica 


IURA CAPITULI. Capitulum invitatum ad sua deducenda 
jura, suas protulit allegationes, quae tamen omnes summari 
possunt in iam adumbrata ratione; nempe aequum non es- 
se alios canonicos persentire damnum, quod Thesaurarius, 
quamvis iniuste, tamen ipse tantum passus est. 

IURA THESAURARII. Sed e contra EE. PP. considerari debet 
quod iste casus, quamvis sub specie paulisper diversa, iam 
non una vice S. C. C. oblatus est, semperque uno principio 
resolutus fuit. Nimirum animadverterunt EE. PP., huius- 
modi Fisci usurpationes in mensis communibus factas nulli- 
mode admittendas esse ad varianda praebendarum singularum 
iura et institutiones, sed habendas esse tamquam furta, fe- 
renda a singulis pro rata, nulla habita ratione intentionis 
Fisci, potius unam, quam aliam praebendam  diripiendi, 
unam aliamve augendi aut ditandi. Unde constans est S. C. C. 
iurisprudentia. Ita in ZAeanen. - Adiadicationis | redituum 
- die 6 lunii 18859 - et in Parmen. Distributionum - die 
26 lunii 1666, nec non in Cuneen. Adiudicationis redituum 

die 30 Maii 1591, et in Aquipendien. —- Adiudicationis 
redituum, die 24 lanuarii 1894. (1) 

In Theanen, casus adamussim nunc proposito similis 
agitabatur. Nam redactis 26 canonicatibus, quibus coalesce- 
bat illud Capitulum, ad 12, et insuper subiectis superstitibus 
bonis taxae 30 ?/,; quum postea proventuum huius taxae 
partialis facta fuerit restitutio, ea tamen ratione, ut pau- 
periores praebendae augerentur, exorta est quaestio inter 
octo canonicos pauperiores approbantes et ratam habentes 
redituum distributionem a Fisco factam et alios quatuor eam- 
dem divisionem improbantes, quippe subvertentem praeben- 
darum legitimam institutionem. Quaestio fuit proposita S.C.C, 
sub hisce dubiis: | An restitutio illius sortis, quam gu- 
bernium | iampridem | detraxerat ob tributum | 30 ?/, cedere 
debeat in favorem omnium  capitularium, an potius octo 
tantummodo, in casu; Il. An fructus eiusdem sortis, ab 
anno 1813 ad annum 1656  cumulati, quos  gubernium 
nuper restituit, dividendi sint inter omnes, an potius inter 
octo tantummodo canonicos, in casu; et respondere cen- 
suit - ad I. Affirmative ad primam partem, | negative ad 
secundam. Ad Il. Affirmative ad primam partem pro  ra- 
ta unicuique debita, negative ad secundam. - n Parmen. 
in consimili casu, S. C. C. canonicis concessit servare novam 
redituum distributionem a Fisco inductam tantummodo « Pro 
gratia, iuxta preces, facto verbo cum SSmo.» In Cuneen., pro- 
posito hoc dubio « An et quo?no3o summa a fisco assignata 
pro partiali redintegratione canonicatuum | Chisolfi e | Delia 
Chiesa sit dividenda inter praebendam eorumdem | canonica- 
tuum | et communem . distributionum | massam | in casu, » 
S. C. C. reposuit « Affirmative, pro rata damnorum | tum 
praebendae tum massae et amplius"».- Item - in Aquipendien.- 
quam non refero, quippe simillima est citatis et relatis. 


Quibus animadversis quaesitum fuit quomodo resolvenda 
essent sequentia 


(1) Recole Vol. XXII, 237, Vol. XIX, 252, Vol. XXIV, 150, Vol. XXVI, 601. 

Dubia 


I. An retentio taxae 30 ?/, a fisco facta ex massa com- 
muni, intuitu praebendae Thesaurarii ferri debeat integre a 
Canonico Thesaurar io, vel potius pro rata, ab aliis quoque 
canonicis Massae participibus, (in casu. 

Et quatenus negative 

II. An et quomodo onerum reductio concedi debeat Ca- 
nonico Thesaurario in casu. 

RESOLUTIO. Sacra C. C. re disceptata sub die 17 Augusti 
1895 censuit respondere : Ad /. Retentionem taxae 30 7, 
sustinendam esse a  Thesaurario pro rata quae respicit suam 
praebendam, ab omnibus pro rata quae respicit Massam 
communem. Ad Il. Negative et amplius. 


PARENTINA 


IURIS PRAESENTANDI AD BENEFICIA PAROCHIALIA 


Die 17 Augusti 1895. 


Per summaria precum. 


COMPENDIUM FACTI. Parentinae dioecesis Episcopus S. C. 
Concilii sub die 31 Maii 1895 retulit: existere in sua Dioecesi 
plures paroecias patronatus privatorum, alias patronatus mu- 
nicipalis : harum ultimarum ius praesentandi, exerceri ut 
plurimum, a patribus familias in comitiis, quibus praeest 
aliquis, auctoritatem politicam repraesentans, aliquis ab Or- 
dinario delegatus. Iuxta consuetudinem huius Dioecesis, ac- 
cedente Apostolicae Sedis consensu, quando agitur de pro- 
visione beneficii paroecialis, indici concursum, cui accedere 
valent sacerdotes habiles reperti, quoad scientiam, in exa- 
minibus habitis semel aut bis in anno ; quorum efficacia pro- 
trahitur ad sexennium. Concursus indicti expleto termino, 
exquiritur votum jprosynodalium examinatorum quoad alia 
concurrentium . requisita. 

Exquiritur etiam politicae auctoritatis sententia quoad 
civiles effectus. Hisce expletis, exhibetur patrono notula con- 
currentium, gradatim cum respectivis requisitis, et invitatur 
ad praesentationem faciendam. 

Tandem ab Ordinario, in beneficio instituitur praesentatus, 
qui votorum pluralitate fruitur. 

Accidit recenter, ut unicus concurrens ad paroeciam com- 
munalis patronatus, approbatus ab Examinatoribus prosyno- 
dales , exceptus a politica auctoritate, reiiceretur a plu- 
ralitate patrumfamilias, forsan ex tricis turbolentium ; qui 
etiam efficere possent, ut patronus privatus, aut communitas 
reiiciat concurrentem quemlibet, quamvis approbatione exa- 
minatorum donatum. Ex quo fieret, nisi consulatur, ut Epi- 
scopus iure providendi paroecias privaretur; et ideo idem 
Ordinarius quaerit an iure devolutionis instituere valeat in 
beneficio patronatus digniorem, quatenus patronus respuerit 
unicum, aut plures concurrentes, idoneos ab examinatoribus 
renunciatos. 

Pro rite declaranda quaestione scriptum fuit Episcopo ut 
« doceat quo iure adigantur patroni laici ad seligendum 
pro praesentatione | inter eos quos Ordinarius, ex praevio 
concursu, idoneos renunciaverit; cum id iuxta art. 24 con- 
cordati anni 1855 dispositum | dumtaxat | videatur quoad 
paroecias patronatus | ecclesiastici — ». 

Episcopus respondit Litteris Sacrae Congregationis citans 
D'Aichner Compendium Iuris ecclesiastici - (S 89, Edit IV. 
Brixinae 1874) pag. 320, come segue: « - In Imperio Au- 
striaco quantum ad praesentationem observanda sunt quae- 
dam peculiaria. Quotiescumque beneficium sive parochiale, sive 
aliud, vacare contingit, publico edicto convocantur qui be- 
neficium obtinere cupiunt. Petitores ex more litteras sup- 
plices in quolibet casu ad Ordinariatum dirigunt. Si beneficium 
sit patronatus privati, patrono laico ab Orrdinariatu tabella 
omnium competitorum, reiectis nonnisi minus dignis, exhi- 
benda est, ex quibus ille unum designare possit. » - 

Articulo X XIV, prosequitur Episcopus, Concordati anni 

1855 praescribitur concursus cunctarum paroeciarum, tum 
iurispatronatus ecclesiastici, tum laicalis, absque distinctio- 
ne. In casu vero iurispatronatus ecclesiastici, datur patrono, 
ex eodem articulo, libertas eligendi inter tres ab Episcopo 
praesentatos. 


Disceptatio Synoptica. 


Quaestio igitur solemni iudicio EE. PP. proposita huc 
reducitur, an nempe patronis integrum sit nullum admit- 
tere ad praesentationem ex idoneis, a competente auctoritate 
declaratis, sive unus tantum idoneus declaratus fuerit sive 
plures, adeo ut iidem patroni ex hoc repudio a iure prae- 
sentandi non decidant, sed iterum eligendi inter alios ap- 
probatos ius habeant. 

Cui inquisitioni, ut fiat satis, in primis distinguendus 
videtur casus, quo unus tantum idoneus renunciatur, a casu 
plurium approbatorum, quos inter praesentandum eligant 
patroni. Nam exploratissimi iuris est, ius praesentandi ae- 
quipararn facultati eligendi; siquidem in hoc consistit pri- 
vilegium praesentationis, ut patronus eum valeat designare 
inter plures idoneos, quem digniorem et sibi magis benevi- 
sum reputet. Quamobrem penitus extenuatur, et tollitur pri- 
vilegium praesentationis, ubi aufertur facultas electionis in- 
ter plures, aeque capaces canonicae praesentationis. Proindeque 
non videretur improbanda patronorum agendi ratio quando 
neminem praesentant, si unus tantum offeratur ab Episcopo 
approbatus. Improbandi vero essent patroni et deciderent a 
iure iterum praesentandi, si inter plures approbatos neminem 
praesentatum eligerent. 

Sed ex adverso penitiore consideratione res indiget. Si- 
quidem in iure praesentandi duo potissime continentur, ni- 
mirum onus gravissimum in patronis praesentandi idoneum 
imo digniorem inter idoneos; secundo ipsum ius praesenta- 
tionis. SS. Canones, ut fideles allicerent ad sua bona im- 
pendenda in profectum Ecclesiarum, pios oblatores augere 
non dubitarunt iure praesentandi clericos in ecclesiasticis 

beneficiis instituendos ; sed abusibus semper praecavere in- 
tenderunt. S. Conc. Trid. maxime in hoc adlaboravit, quare 
in Sess. 24 cap. 1l. De ref. haec habet « Omnes vero et 
singulos qui' ad promotionem praeficiendorum quodcumque 
ius, quacumque ratione a Sede Apostolica habent. . . . hor- 
tatur et monet . . . alienis peccatis communicantes, mor- 
taliter peccare nisi quos digniores et Ecclesiae magis utiles 
ipsi iudicaverint'. ... ». 

His inhaerens vestigiis, etiam ius particulare incubuit, 
ut a patronis praesentandi non eligerentur nisi inter idoneos. 
In Imperio Austriaco vigent leges concordatae; et in pro- 
positum haec habet D'Aichner «opere cit. ab Episcopo, 
pag. 299 edit. 7. Brix. » « Caeterum articulo X XIV no- 
stri Concordati dictus concursus pro omnibus parochiis, etiam 
pro illis qui laicalis sunt patronatus praescribitur. Imo concilium 
pronvinc. Viennense (q. 175) etiam pro regularium parochiis 
administrandis formam tentaminis bis quotannis quoad scien- 
tiam- habendi praescripsit. » Episcopus vero in suis Uteris 
refert de modo examinis generalis quoad scientiam | et de 
particulari scrutinio quoad alias qualitates concurrentium 
ad certum beneficium vacans, cui scrutinio et ipsi imperiales 
magistratus, quamvis indirectam, partem habent. Qui con- 
cursus patronorum praesentationi praevius, utique libertatem 
electionis limitat, sed aliunde patronos in suo officio conti- 
net ne legitimos praetergrediatur limites, quos ultra citra- 
que nequit consistere rectum. 

Unde prono alveo fluit, non cessare privilegium praesen- 
tationis, neve suo exercitio impediri, si unus tantum offera- 
tur idoneus qui praesentetur. Namque in hypothesi, ex prae- 
misso specimine constat, ob iuris praesumptionem, nullum 
alium adesse idoneum, vel aeque idoneum instituendum 
in vacanti beneficio. Neque in iure communi est insuetus 
casus, quo patronus unum tantum habeat idoneum, quem 
praesentet clericum. . Hunc ita refert D' Aichner op. cit. 
pag. 295. « Si vero ecclesia iurispatronatus — ecclesia- 
stici est, ac institutio ad Episcopum pertinet, is instituen- 

dus est, quem patronus digniorem inter idoneos probatos ab 
examinatoribus indicaverit et reapse praesentaverit. Cum 
vero institutio ab alio est facienda, tunc Episcopus solus ex 
dignis eligere iubetur digniorem, ut hic a patrono praesen- 
tetur ei, ad quem institutio pertinet. » Hinc casus expresse 
cavetur in Concil Trid. Sess. 24 cap. IS De ref. 

Quo in casu et alio simili omnino ius patroni non 
f rustra tur et evanescit, quum semper patrono integrum sit 
legitime | impugnare clerici institutionem, si aliquod iuri 
aut aequitati contrarium contineat, uti notat Reinffenstuel 
De lure patronatus, n. 658 et pluribus argumentis probat 
Barbosa Lib. 3. luris Eccl. Univ. c. 12 n. lél. 

Verum nemo non videt quod hoc pacto restringi et pe- 
ne extenuari non debet ius patroni, nisi necessitate cogente, 
adeo ut cuicumque fraudi praecludatur aditus. 

Praeterea quaeritur, an in themate iam ad Episcopum 
sit ius devolutum liberae collationis in poenam non factae, 
suo tempore, praesentationis. In quod propositum advertatur, 
patronos non neglexisse praesentare, sed praesentare repu- 
diasse; idque iure merito se peragere, bona fide arbitratus 
esse nos existimare debemus ; nemo enim praesumitur malus: 
ignoranti vero et impedito tempus utile non currit. Ita ar- 
gumentantur etiam quoad patronos, taliter ignorantes aut 
impeditos, Reinffestuel 1. c. n. 55 quoad patronos 55. Gar- 
cías De Benef. part. 1O c. 2. n. 34; passim commentatores 
cum communi. 

Quibus animadversis quaesitum fuit quomodo esset du- 
bio respondendum. 

RESOLUTIO. Sacra C. C. re cognita sub die 17 Augusti 
1895, censuit respondere : /n casu Episcopus iterum  invi- 
tet patronos ad praesentandum | Sacerdotem, iam | idoneum 
renunciatum in concursu, eosque moneat, quod si absque 
causa illum recusent, eidem dabit canonicam institutionem. 


LIBURNBN. 


IURIUM CONFRATERNITATIS 


Die 7 Septembris 1895. 


Concil. Trid. Sess. 22 c. 9. de ref. 


COMDENDIUM FACTI. In civitate Liburnen. inter alias So- 
dalitates, anteactis retro temporibus, constitutas a saecularibus 
hominibus, eo consilio ut « saeculo vacare coacti, aliquos 
dies haberent, in quibus spiritu congregati, Deo  vacarent 
eique debitum exiberent obsequium », Syn. Dioec. Liburnen. 
principem tenuit locum Congregatio a ss. Cosma et Damia- 
no nuncupata, sub anno 1575 erecta, quae a suo scopo et 
origine naturam induisse Confraternitatis laicalis videtur. 

Quum Leopoldus I Hetruriae Rex anno JL785, spiritu 
Ecclesiae infenso imbutus, nequiora praecurrens tempora, 
decretum ediderit suppressionis Ordinum Religiosorum et 
Confraternitatum, etiam  Confraternitas, a ss. Cosma et 
Damiano dicta, ab albo entium moralium iuridicorum coram 
lege civili expuncta fuit. At populus christianus aegerrime 
ferens huiusmodi usurpationes, turbis in civitate Liburnen. 
hac de re excitatis , obtinuit anno 1790, ut haec Sodali- 
tas in pristinum restitueretur et, accedente decreto ecclesia- 
sticae potestatis, unita alteri Confraternitati, a S. Barbara 
appellata, addicta fuit servitio Ecclesiae S. Catharinae. Dein- 
ceps Sodalitas suo titulo nomen addidit S. Barbarae. 

Anno 1809; Ordine etiam PP. Praedicatorum restituto 
in Ecclesia S. Catharinae, quam vi suppressionis dereli- 
querant, a Regina Hetruriae edictum fuit, ut PP. Prae- 
dicatores paterentur, Confraternitatem vigere uti nunc est; 
scilicet cum iure inibi exercendi sacras functiones. 

Non obstantibus nuperis Decretis, quibus Leges civiles 
huiusmodi Sodalitatibus quamcumque  denegant iuridicam 
personalitatem easdemque proscribunt, viguit dicta Confra- 
ternitas usque ad hos dies in Ecclesia parochiali S. Catha- 
rinae, inibi PP. Praedicatoribus curam animarum agentibus : 

an vero adhuc iure vigeat, vel potius iure meritoque a com- 
petente auctoritate dissoluta fuerit, est praesentis controver- 
siae obiectum. 

Re quidem vera hisce postremis temporibus videntur so- 
dales a proprio instituto defecisse adeo, ut Parochus dictae 
Ecclesiae ad Episcopum retulerit : ex eiusmodi Sodalitio 
nihil aliud sibi parari quam cruces et tribulationes. Etenim 
idem sese censet independens a Parocho, ceu eruitur a Sta- 
tutis, anno 1889 concinnatis, sine approbatione Ordinarii. 
Eius cappellanus est presbyter saecularis, qui functiones in 
Ecclesia paroeciali peragit absque dependentia a Parocho. 
Reprobanda omnino est, ait, negligentia fratrum quoad ser- 
vitium sibi impositum; etenim paucissimi ex eis Ecclesiam 
petunt, ut functionibus adsint, et saepe vocandi sint pueri 
rudes, qui vices fratrum peragant, in eorum absentia cum 
scandalo fidelium. Saepe enim ab eisdem asci titus fratribus 
turbae fiunt et non raro blasphemiae audiuntur, a non piis 
sodalibus, Petiit ideo Parochus, quid esset sibi faciendum, 
in casu. 

Episcopus permotus his relationibus, iussit Parochum 
dissolvere Sodalitium, petere rationum redditionem, con- 
stituere tres qui statuta redigerent pro nova Sodalitate, ab 
Episcopo approbanda. 

Parochus iussa Ordinarii faciens, per decretum declaravit 
Sodalitatem esse dissolutam. 

Confratres decretum ratum habere recusaran t, causantes 
incompetentiam auctoritatis, idem emanantis. - Quare Pa- 
rochus statim hoc nuncia vit Episcopo, qui non solum pro- 
bavit et decretum confirmavit sua addita subscriptione suique 
Cancellarii, sed exceptioni Sodalium revocavit tritum  ada- 
gium « Qui per alium facit, per seipsum facere videtur ». 

Nihilo secius neque taliter ab Episcopo confirmatum Sodales 
decretum recipere voluerunt, asserentes, semper idem per- 
severare Parochi decretum, iam legitime repudiatum. - Quo- 
circa Sodalitas antea recursum habuit ad Metropolitanum, 
qui Decretum extraiudicialiter confirmavit, postea ad S. C. C. 

Notatu dignum est, quod interim Curia Liburnen. nun- 
quam voluerit in dubitationem adducere vim editi decreti, 
proinde pro legitime dissoluta habuerit Confraternitatem, 
quam sub hoc nomine unquam amplius appellare voluit no- 
vamque Confraternitatem in locum dissolutae sufficere inten- 
dit. Imo post editum decretum, Archivio Confraternitatis, 
apposita fuerunt sigilla, quae ne a sodalibus resignarentur, 
auctoritas Ecclesiastica recursum habuit ad publicos politiae 
officiales, ut impedirent, prouti factum est, ne Archivio So- 
dalibus ullus pateret aditus. 

Contra haec omnia Sodalitas recursum habuit ad sedem 
Apostolicam, exponens pro nihilo habendum esse decretum 
Ordinarii, quoad Sodalitii dissolutionem, quia caret causa mo- 
tiva, et quia innititur opinione, idem Sodalitium esse ex- 
clusive paroeciale; dum e contra illud sit  Confraternitas 
omnino /aicalis, quae nullum subiit discrimen per leges He- 
truriae anni 1785. 


Disceptatio synoptica 


Ex officio animadversum fuit circa iuris quaestiones, quod 
Confraternitas autumat se non ecclesiasticam | sed laicalem 
esse; quapropter subiectam haud esse Ordinarii iurisdictioni. 
Quin vero fiat longa disquisitio quoad naturam huius con- 
fraternitatis, cuius origo in antiquitatis tenebris delitescit, 
quod ad hodiernum statum, consuetudine magis quam cen- 
tenaria confirmatum, videtur ecclesiastica potius dicenda haec 
sodalitas. Nam sub fine saeculi praeterlapsi in pristinum 
restituta, addicta fuit servitio cultuique divino in Eccle- 
sia S. Catharinae, ea sub expressa conditione, ut parocho 
subesset et loci Ordinario. Quae conditio etsi non expressa 
fuisset, subaudiretur ; nam ex fine potissimum res suam na- 
turam desumunt: et perabsurdum esset, qualecumque  Col- 
legium cuidam Ecclesiae parochiali inservire et cultui divino 
incumbere, tamen immune ab ecclesiastica potestate. - Mona- 
celli Formularium | Leg. Append. decis. S. Bot. tom: IL 
D. 35. 

Quum sodalitas in themate subsit correctioni Episcopi, 
subintrat praescriptio Bullae Clementis VIII « Quaecumque » 
ad confraternitates moderandas editae in $ 5 - statuentis: 
« Statuta pro regimine Ordinum Regularium et Instituto- 
rum eligentium et instituentium. . . . . . edita Confra- 
ternitatibus et Congregationibus erigendis «et instituendis 
et aggregandis . . . . . impertiri non possint, nisi ea prius 
ab Episcopo dioecesano examinata et pro ratione loci ap- 
probata fuerint, quae nihilominus eiusdem Episcopi decretis 
et moderationi et correctioni in omnibus semper subiecta 
remaneant. » Ex quo inferunt Monacellus in Form. For. 
Ecc. p. 2 t.13, for. 1l, n. 49 - Ferrarius V. Confraternitas, 
art. 6 novae additiones ex aliena manu n, l, posse Epi- 
Scopum auctoritate ordinaria mutare et variare statuta con- 
fraternitatum, eisque novas leges quando opus fuerit ser- 
vandas proponere - S. C. C. in Ferrarien. 14  Septem- 
bris 1782 $ Ad VI. 

Idem Monacellus Op. cit. p. 1l, tit. V, form. n. 53 haec 
habet : « Cum etenim huiusmodi laicorum sodalidates fuerint 
introductae in Ecclesia, ut aliquod pietatis institutum am- 
plectantur, ut in fraternae charitatis vinculo copulatae officia 
religionis obirent, et piis operibus incumbentes aemulentur 
charismata meliora, quando haec non adimpleant, nec adim- 
plere volunt cessat finis permissionis, et non erit amplius 
collegium pro fovenda religione, sed lucri et quaestus causa 
congregatum, quod non erit amplius tollerandum. . . . tam- 
quam requisita d. bullae Clementis VII non habens. 

Verum sodales excipiunt contra decretum  dissolutionis, 
quippe a parocho editum non habente in foro externo 
iurisdictionem. Quae exceptio exploratissimo iure innititur 
si parochus, qua talis, admittatur Decreti auctor; an vero 
potius, qua delegatus, gesserit, auctoritate ab Episcopo de- 
mandata, sufficienter in ipso decreto expressa, saltem post 
Episcopi additam confirmationem. 

Quomodo autem vis et vigor auctoritatis ordinariae, 
huiusmodi in casibus, canonica aequitate et prudentia tem- 

Acta, Tom. XXVIII, fase, CCCXXXII. 32 

peranda sint docet S. C. O. in Balneoregien. « Admissionis 
alumni » diei 26 Augusti 1769, qua inter alia proponeba- 
tur dubium sub n. II. « An sint redintegrandi | Confratres, 
ultimo loco deleti ab Episcopo, et respective delendi novi 
confratres ab Episcopo electi in casu. » Episcopus enim ab 
albo cuiusdam confraternitatis nonnullos sodales, occasione 
S. Visitationis, expunxit aliosque suffecit. In causae propo- 
sitione apud S. C. C. Promotor Curiae Fiscalis haec ad- 
vertebat $ Expeditus, iuxta relationem factam in folio - ibi - 
« Expeditus a primo dubio Promotor Fiscalis transit ad II, 
de quo sustinet, non tantum Episcopo, sed cuilibet etiam 
iudici vel magistratui, ad tuendam propriam dignitatem, 
permissum esse contra refractarios et inobedientes via oeco- 
nomica procedere, eorumque audaciam illico cohibere : Be- 
ned. XIV Notif. 17 $ 5, Sac. Congreg, in Asculana 24 
Martii 1725 : Addit, nonnullos ex his quos ab albo Soda- 
lium Episcopus deleverat, die immediate sequenti, admissis 
eorum excusationibus in pristinum statum restituisse, idemque 
facturum fuisse quoad alios si eodem modo restitui postu- 
lassent. » - In eadem causa prius proposita die 14 lanua- 
rii 1769, Rmus Secretarius in folio haec animadvertebat in 
hoc propositum: « Quoad remotionem Sodalium ab albo 
confratrum tradunt doctores quod si defectuosi reperti fue- 
rint praemittendae sunt monitiones, nec statim a catalogo 
delendi ; addentes quod pendente controversia super alicuius 
remotione manuteri is debeat in sua possessione interessendi 
cum ceteris, suffragium ferendi, aliaque omnia peragendi quae 
confratribus competunt. » Ita Posthius Resol, civil. 42 per 
tot. Card. de Luc. De Praeeminent, disc. 38, n. 7 et seq. 
Bassus De Sodalit. in Misceli, n. IO. Quibus omnibus per- 
pensis EE. PP. rescripserunt proposito dubio : « Ad II 
Affirmative in omnibus ». Nihilominus sane EE. PP. no- 
luerunt Episcopis denegare potestatem nonullos expungendi 
a numero confratrum, sed solummodo modum suggerere ca- 
nonicae aequitatis quoad modum executionis: nam in cit. 
Asculana 24 Martii 1725 proposito IV dubio: « An liceat 

Reverendissimo Episcopo removere Officiales et Ministros 
u confratribus electos, quatenus non sint idonei, et graves 
exceptiones patiantur », rescribere censuerunt «Affirmative ». 
Quocirca liceat concludere, Episcoporum sollicitudini in 
sodalitatibus moderandis quamplurimis eosque efficaces prae- 
sto esse modos; sive statuta corrigantur, aut omnino mutentur, 
sive nonnulli sodales expungantur, sive ipsa sodalitas ex 
integro deleatur, congruis et legitimis praemissis monitio- 
nibus, prout casus ferat. 


Hisce praemissis, propositum fuit enodandum 
Dubium 


An et quomodo decretum  dissolutionis | Confraternitatis 
sustineatur in casu. 

RESOLUTIO. Sacra Concilii Congregatio re disceptata sub 
die 7 Septembris 1895, censuit respondere: Affirmativein 
omnibus. 


"-s-t-o-fg 


EX S. CONGR. EPISC. ET REGULARIUM 


CANARIEN. Dubium quoad dependentiam Religiosarum ab Ordinario Dioecesis, in qua 
morantur. 


Beatissime Pater 


Fr. Iosephus, Episcopus Canadensis, ad Sanctitatis Vestrae 
pedes humiliter provolutus, exponit: 

Non clare video relationes, quae haberi debent inter Ordi- 
narium et Sorores, quarum Institutionis non sunt viri qui eas 
gubernent, etsi Institutio ab Ecclesia approbata fuerit; praecipue 
vero quoad eas quae nec a viris propriae Institutionis, eo quod 
hi minime existant, reguntur, nec ab Ecclesia adhuc approba- 
tum sit eorum Institutum. Esto sint exemptae huiusmodi Sorores 
quoad potestatem dominativam, ex obedientiae voto ortam, cer- 
tum esse videtur eas tali exemptione non gaudere respectu habito 

ad Ordinarium, in cuius dioecesi morantur, quoad potestatem 
iurisdictionis regimenque externum. Nunc vero in praxi habent 
Sorores, de quibus agitur, quod illarum Superiorissae Genera- 
les eas ex una in aliam domum alterius dioecesis transferant, 
subalternasque Superiorissas instituant, ab officio absolvant, quin 
in nullo Ordinariis subiiciant tales absolutiones, istitutiones, trans- 
lationes; imo nec eos consulant, nec conscios faciant. 

Ita accidit in hac mea dioecesi quoad Sorores, quibus de 
los ancianos desamparados nomen est, atque eas quae /jias 
de Christo nuncupantur. Dubium augetur penes has ultimas, ideo 
quod, cum ab Ecclesia nondum approbata sit ipsarum institu- 
tio, nullum canonicum fulcimentum rationemque earum regu- 
laris existentiae habeant, in hac exordii periodo, praeter illa quae 
ab Ordinarii auctoritate derivantur. 

His expositis, Sanctitatem Vestram humiliter rogo, quatenus 
mihi solvere dignetur sequens dubium : 

Utrum Superiorissae Generales, de quibus est sermo in 
praecedenti expositione, saltem illae quarum Institutum appro- 
bationem Sanctae Sedis adhuc desiderat, quoties aliquam So- 
rorem ex una in aliam domum alterius dioecesis transferre, vel 
Superiorissam subalternam instituere, sive ab officio absolvere 
velint, rem cum Ordinariis in quorum dioecesibus domus 
istae inveniantur conferre debent, illorum confirmationem obti- 
nere, saltem assensum, vel illos de re conscios facere? 

Et Deus. . . . etc. 

Sacra Congregatio Eminentissimorum et Reverendissimi o - 
rum, S. R. E. Cardinalium negotiis et consultationibus Episco- 
porum et Regularium praeposita, proposito Dubio censuit re- 
scribendum, prout rescripsit : 

Superiorissas Generales, in casibus de quibus agitur, uti jure 
suo; et sufficere ut eaedem Superiorissae, ratione dumtaxat con- 
venientiae, Episcopum loci de dictis dispositionibus certiorem 
reddant. 


Romae, 9 Aprilis 1895 


I. Card. VERGA, Praefectus. 

EX 8. CONGREG. INDULGENTIARUM 


RESCRIPTUM quo adnectuntur Indulgentiae Orationi ad Mariam Virg. pro reditu Ec- 


clesiarum dissidentium ad fidei unitatem. 
c 


Brno Padre 


Il Presidente del Circolo Cattolico sotto il titolo dell'Imma- 
colata esistente in Roma, a nome della Sezione che si occupa 
della Preghiera | Continua, umilmente prostrato al bacio del 
S. Piede, implora dalla S. V. la grazia di una qualche Indul- 
genza per la recita della qui sotto unita preghiera, dettata da 
Sua Eminenza Rma il Vicario di Roma, allo scopo di ottenere 
da Dio, per l'intercessione della SSma Vergine, il ritorno delle 
Chiese dissidenti all'unità della fede, cotanto bramata e pro- 
mossa dalla S. V. 


ORAZIONE A MARIA SANTISSIMA 
per il ritorno delle Chiese dissidenti all'unità della fede. 


Vergine Immacolata, Voi che per singoiar privilegio di 
grazia foste preservata dalla colpa originale, guardate pietosa 
ai nostri dissidenti fratelli; che son pur vostri Agli, e li richia- 
mate al centro dell'unità. Anche lontani, hanno serbato a Voi, 
Madre, la piü tenera devozione; Voi generosa qual siete, ne li 
compensate, impetrando ad essi la conversione. 

Vittoriosa dell'infernale serpente, fin dal principio della vo- 
stra esistenza, rinnovate ora che piü stringe la necessità, gli 
antichi trionfi. Se 1 nostri infelici fratelli giacciono tuttor divisi 
dal comun Padre, é opera del nemico. Voi dunque smasche- 
rate le insidie, sgomentate le schiere di lui, sicché vedano essi 
finalmente come non sia possibile il conseguimento della sal- 
vezza fuor dell'unione col Successore di S. Pietro. 

Voi che nella pienezza de'doni glorificaste fin dall'origine 
la potenza di Lui, che operó in Voi maraviglie si grandi, glo- 
rificate il Figlio vostro, all'unico ovile di Lui sotto la guida del 
Pastore universale che in terra ne sostiene le veci, ricondu- 
cendo le pecorelle smarrite, e sia vostra gloria, o Vergine, come 
d'aver sterminato dal mondo tutti quanti gli errori, cosi d'a- 
vere estinti gli scismi e riportata all'universo la pace. 

Eos Audientia SSmi die 1 Febr. 16896. 


Sanctissimus Dominus Noster Leo Pp. XIII omnibus utriusque 
sexus Christifidelibus, qui corde saltem contrito ac devote su- 
perius exhibitam orationem  recitaverint, Indulgentiam  fereen- 
tum dierum semel in die lucrandam benigne concessit. Prae- 
senti in perpetuum valituro absque ulla Brevis expeditione. Con- 
trariis quibuscumque non obstantibus. Datum Romae ex Secretaria 
S. Congregationis Indulgemus Sacrisque Reliquiis praepositae 
die 21 Februarii 1896. 


ANDREAS CARD. STEINHUBER  .Peraefectus. 


L. £8 S. 
[ffr ALEXANDER ARCHIEP. NICOP. Secretarius 


De novo consensu eorum ad quos pertinet in casu 
quo Stationes Viae Crucis renoventur. 


Die 11 lanuarii 1896. 
Ord. Min. S. Francisci 


Fr. Raphael ab Aureliano Proc. Gen. Ord. Min. huic S. In- 
dulgentiarum Congregationi sequentia humiliter exponit: 

Pro legitima Stationum Viae Crucis erectione, S. Sedes 
plura sapienter constituit observanda sub poena nullitatis. Nam 
statuit « quod in erigendis eiusmodi Stationibus, tam Sacerdotis 
« erigentis deputatio ac Superioris localis consensus, quam re- 
« spectivi Ordinarii vel Antistitis et Parochi, necnon Superio- 
re rum Ecclesiae, Monasterii, Hospitalis et loci pii, ubi eiusmodi 
« erectio fieri contigerit, deputatio, consensus et licentia in scri- 
« ptis, et non aliter, expediri, et quandocumque opus fuerit 
« exhiberi debeant, sub poena nullitatis ipsiusmet erectionis, 
« ipso facto incurrendae ». Modo Orator petit a S. C. solutio- 
nem dubii sequentis: 

Utrum in casu quo, ob Crudum vetustatem, vel ob aliam 
iustam causam renovari debeant Stationes Viae Crucis, in ea- 
dem Ecclesia sive Oratorio, in quo rite cum omnibus documentis, 
ut.supra a S. Sede praescriptis, erectae reperiebantur, praefata 

omnia et singula documenta denuo sive oretenus sive in scri- 
ptis postulanda sint; vel sufficiat tantummodo ut novarum sta- 
tionum benedictio fiat a Sacerdote ad id legitime deputato? 

S. Congregatio Indulgentiis Sacrisque Reliquiis praeposita, 
relato dubio respondit die 11 Ianuarii 1896 : 

Dummodo praesumi possit perseverare consensum eorum 
ad quos pertinet, Negative quoad 1'" part., quoad 2"'" sufficere 
tantummodo novarum Crucium benedictionem. 

Datum Romae ex Secretaria eiusdem S. C. die et anno 
uti supra. 


ANDREAS CARD. STEINHUBER Praefectus. 


L. O S. 
*B ALEXANDER ARCHIEP. NICOP. Secretarius. 


*X3$£50 


EX S. CONGREGATIONE RITUUM 


ALMERIEN. Dubium quoad delationem Imaginis B. V. Mariae in processionibus cum 
SSmo Sacramento. 


In Oppido vulgo Gergal Dioeceseos Almeriensis in Hi- 
spania, mos est ut Dominica secunda Mensis Septembris in ho- 
norem Beatae Mariae Virginis, vespertinis horis fiat processio 
religiosa, in qua Imagines sive Reliquiae ipsius Beatae Virginis, 
Sancti Iosephi ac aliorum Sanctorum circumferatur, una cum 
Augustissimo Eucharistiae Sacramento. Hinc parochus eiusdem 
Oppidi dubitans, an huiusmodi praxis sit plane conformis Ru- 
bricis ac Decretis, a S. R. Congregatione sequentis Dubii solu- 
tionem humillime flagitavit, nimirum : 


Utrum extra festum Corporis Christi eiusque octavam, liceat 
in honorem Beatae Mariae Virginis aut Sanctorum in Vesper- 
tinis processionibus deferre Sanctissimum Eucharistiae Sacra- 
mentum, et etiam Imagines sive Reliquias ipsius Beatae Vir- 
ginis ac Sanctorum ? 

Sacra porro Rituum Congregatio ad relationem infrascripti 
Secretarii, audito voto Commissionis Liturgicae, omnibus mature 
expensis, rescribendum censuit: 

Ad Dubium: Affirmative de consensu Ordinarii quoad pri- 
mam partem: | Negative quoad | secundam. 

Atque ita servari mandavit. 

Die 31 Ianuarii 1896. 


CAI. CARD. ALOISI-MASELLA 5S. R. C. Praefectus. 


ALOISIUS TRIPEPI S. R. C. Secretarius. 


ANNECIEN. Dubium quoad usum SS. Oleorum, anni praecedentis, in benedictione 
Fontis. 


Instante Remo Dno Episcopo Anneciensi; ut in universis 
Paroeciis suae Dioeceseos, de Apostolica venia permittatur usus 
sacrorum Oleorum, anno praecedente benedictorum, usque ad 
Sabbatum ante Pentecosten exclusive, ne eo tempore absint a 
propriis Paroeciis Rectores vel Vicarii, quorum ministerio Chri- 
stifideles egent: S. R. Congregatio referente subscripto Secreta- 
rio, iuxta votum Commissionis Liturgicae, rescribendum censuit: 
Parochus curet, ut Presbyter, vel Clericus, si possibile sit in 
Sacris constitutus, nova Olea Sacra recipiat. Quod si aliquod 
adhuc extet impedimentum, | idem | Parochus vel per se, vel per 
alium — Sacerdotem | benedicat fontem, | sine | sacrorum | Oleorum 
infusione, quae privatim opportuno tempore flet: nisi aliquem 
baptizare debeat, tunc enim in ipsa benedictione solemni vetera 
Olea infundat. Atque ita servari mandavit. 

Die 31 Ianuarii 1896. 


C. CARD. ALOISI-MASELLA 5S. R. C. Praefectus. 


ALOISIUS 'TRIPEPI Secretarius. 


BISARCHIEN. Dubium quoad cantum precum vel hymnorum lingua vernacula tem- 
pore Missae. 


Rector Parochialis Ecclesiae loci vulgo Ondieri, intra fines 
Dioeceseos Bisarchien. in Sardinia, de consensu sui Remi Epi- 
scopi, a Sacra Rituum Congregatione sequentis Dubii solutio- 
nem humillime postulavit, nimirum: 

An in eadem Parochiali Ecclesia a fidelibus intra Missam 
cani possint iuxta antiquum morem, a nonnullis annis interru- 
ptum, preces vel hymni lingua vernacula compositi in honorem 
Sancti vel Mysterii, cuius festum agitur. 

Sacra porro Rituum Congregatio, referente subscripto Se- 
cretario, atque exquisito voto Commissionis Liturgicae, rescri- 
bendum censuit: 

Affirmative de consensu | Ordinarii quoad | Missam privatam 
Negative quoad Missam | solemnem | sive cantatam, | iuxta | Or- 
dinationis pro Musica | Sacra Articulum | septimum et octavum, 
non obstante Decreto 21 lunii 1879 dato et aliis quibuscumque. 

Atque ita servari mandavit. 

Die 31 Ianuarii 1896. 


C. CARD. ALOISI-MASELLA, S. R. C. Praefectus. 


ALOISIUS TRIPEPI Secret. 


DECRETUM GENERALE Anniversarii Dedicationis Ecclesiae 


Ad omnes in posterum controversias circa Anniversarium 
Dedicationis Ecclesiae penitus evellendas, S. R. Cong. Comitiis 
pro nova Collectione authentica Decretorum evulganda, subsi- 
gnata die ad Vaticanum habitis, statuit ac. declaravit: L Dedica- 
tionem Ecclesiae, eiusque proinde Anniversarium esse festum 
Domini. IIl. Hinc Ecclesiae propriae Anniversarium, iuxta Ru- 
bricas solemnius et primarium, aliis quibuscumque locorum 
festis, etiam Patroni et Titularis, esse per se praeferendum, 
tam in occursu quam in concursu: permitti nihilominus, ut 
Patroni festum, cuiuscumque sit personalis dignitatis, ratione 
feriationis praedicto Anniversario praeferatur. III. Anniversarium 
vero Dedicationis Ecclesiae non proprie, uti secundarium ha- 
bendum esse, etsi cum aliis quibuscumque festis occurrat vel 
concurrat, servandas esse Rubricas et Decretum Gener, super 
primariis et secundariis festis. IV. Eiusdem autem Dedicationis 
Ecclesiae sive propriae sive non propriae, Anniversario occur- 
rente, vel concurrente, cum festis solemnioribus universalis Ec- 
clesiae, haec semper illi praevalere, personali etiam dignitate 
posthabita, iuxta Rubricas. V. Quamvis fixa esse debeat illa dies 

anniversaria Dedicationis Ecclesiae, quae infra annum a conse- 
cratione recurrit; nihilominus Episcopo Ecclesiam consecranti 
ius inhaerere, iuxta Decreta alias edita, aliam diem fixam, vel 
etiam Dominicam, dummodo in consecrationis actu, seligendi 
pro illus Anniversario quotannis solemnius celebrando: exce- 
ptis duplicibus primae et secundae classis universalis Ecclesiae, 
nec non quibuscumque Dominicis privilegiatis, et duplicibus 
primae classis Ecclesiarum particularium. 

Atque ita servari mandavit. 

Die 4 Februarii 1896. 


CAL CARD. ALOISI MASELLA, S. R. C. Praef. 


ALOISIUS TRIPEPI, S. R. C. Secretarius. 


DUBIA quoad dies infra octavam festi primarii vel secundarii. 


Quidam Sacrarum Coeremoniarum magistri, quibus kalen- 
daria particularia disponere commissum est, Sacram Rituum 
Congregationem pro insequentium Dubiorum resolutione humi- 
liter rogarunt; nimirum: 

L An dies infra octavam Festi primarii vel secundarii ce- 
dant semiduplici occurrenti? 

IL Utrum dies sequatur rationem sui Festi primarii vel 
secundarii? 

Et Sacra Congregatio, referente subscripto Secretario, et 
audito voto Commissionis Liturgicae, omnibus rite perpensis, 
rescribendum censuit : 

Ad lI. Dies infra octavam quamcumque tamquam  secunda- 
rios habendos esse, et cedere cuicumque  semiduplici occurrenti. 

Ad 1l. Affirmative, nempe: Diem Octavam esse primariam 
vel secundariam, prout Festum, ad quod illa pertinet,  prima- 
rium vel secundarium est. 

Atque ita rescripsit. 

Die 21 Februarii 1896. 


CAL CARD. ALOISI-MASELLA Praefectus. 


A. TRIPEPI Secretarius. 

VIGLEVANEN. Dubia varia. 


R. Dnus Iosephus Precerutti, Dioeceseos Viglevanensis, cui 
munus incumbit redigendi quotannis kalendarium dioecesanum, 
de consensu Rmi Ordinarii a Sacrorum Rituum Congregatione 
insequentium dubiorum solutionem enixe flagitavit, nimirum: 

Il. In Kalendario Dioeceseos Viglevanensis non raro oc- 
currunt eodem die duo festa primaria, vel. duo secundaria, 
eiusdem ritus et classis, sed diversae dignitatis, quorum unum 
est mobile, alterum afflxum diei mensis; quaeritur cuinam festo 
in hisce casibus competat praecedentia ? 

Il. Quid agendum de festo Dedicationis Basilicarum SS. Pe- 
tri et Pauli Apost., perpetuo impedito in Kalendario Dioecesano, 
cum ei locus non suppetat? 

II. Ex Litteris Apostolicis in forma Brevis Pii Papae VI, 
in Dioecesi Viglevanen, et aliis Dioecesibus Pedemontanis, die 
decimaquinta lanuarii celebratur festum Translationis Reliquia- 
rum Sancti Mauritii Martyris, Patroni Principalis Pedemontii: 
sub ritu duplici primae classis cum Octava; quum vero die 
22 Septembris agatur festum Sancti Mauritii et Soc. Mm., sub 
ritu duplici maiori, quaeritur an hoc alterum festum habendum 
sit tanquam primarium in casu ? 

IV.In Ecclesiis Parochialibus nullam hahentibus Chori obli- 
gationem, et in quibus tamen decantantur Vesperae diebus fe- 
stivis absque Completorio, ipsae Vesperae in festo Purificationis 
B. Mariae Virginis concludendae sunt cum Antiphona: Alma 
Redemptoris Mater, vel cum altera: Ave, Regina  Coelorum ? 

V. An servari possit immemorabilis consuetudo, qua in Of- 
ficiis Defunctorum, quae peraguntur infra annum cum aliqua 
solemnitate, praesertim diebus obitus et Anniversariis, semper 
decantetur primum Nocturum cum Laudibus recitatis, non 
omisso cantu Invitatorii: — Venite exultemus? 

Sacra autem Rituum Congregatio, ad relationem subscripti 
Secretarii, exquisita Commissionis Liturgicae sententia, reque 
mature perpensa, respondendum censuit: 

Ad L Ex duobus festis primarius aut secundarais eiusdem 
ritus et classis, praecedentia competit digniori: in paritate vero 
dignitatis competit festo, diei mensis  affixo. 

Ad I]I. Festum de quo agitur, ex communi lege ad instar 
simplicis perpetuo | redigendum foret ; verum | de speciali gratia, 

reponatur prima die, a duplici minore libera, et festum | semi- 
duplex | fiat | simplex. 

Ad IIl. Affimative. 

Ad. IV. Affirmative ad primam partem: | Negative ad se- 
cundam. 

Ad VW. Serventur Rubricae Ritualis et | Breviarii | Romani. 

Atque ita rescripsit et servari mandavit die 21 Febr. 1896. 


C. CARD. ALOISI-MASELLA S. R. C. Praefectus. 


ALOISIUS  TRIPEPI Secretarius. 


NEAPOLITANA Beatificationis et Canonizationis Servae Dei Sororis Mariae Iulianae 
a SSmo Sacramento tertii Ordinis B. M. Virginis a Septem doloribus, modera- 
tricis monasterii Mante I latarum S. Augustini. 


Scripta quae ad praedictam Servam Dei Mariam Iulianam 
a SSmo Sacramento tribuuntur vel referuntur, quaeque ex per- 
quisitionibus rite peractis Sacrae Rituum Congregationi exhibi- 
ta fuerunt, ut super his revisio et examen ad tramitem Decre- 
torum institueretur, in sequenti elencho describuntur 
(Sequitur | Sriptorum | elenchus): 

Quum itaque Emus ac Revmus D. Cardinalis Camillus Maz- 
zella, Causae Ponens, in Ordinariis Sacrae Rituum Congrega- 
tionis Comitiis, subsignata die ad Vaticanum habitis, retulerit in 
praefatis scriptis se nihil invenisse quod huiusce Causae Cursum 
intercipere posset, Emi ac Revmi Patres, Sacristuendis Ritibus 
praepositi, audito R. P. D. Augustino Caprara, Sanctae Fidei 
Promotore, rescribendum censuerunt: Nihil obstare quominus 
ad ulteriora procedi possit, reservata | tamen facultate | Promo- 
tori Fidei opponendi, si et quatenus de iure. Die 4 Iunii 1895. 

Quibus per me infrascriptum Cardinalem Sacrae Rituum 
Congregationi Praefectum Sanctissimo Domino Nostro LEONI 
PAPAE XIII relatis, Sanctitas Sua Rescriptum Sacrae Rituum 
Congregationis ratum habuit et confirmavit, die 10 eiusdem 
mensis et anni. 


C. CARD. ALOISI-MASELLA -S. R. C. Praefectus. 


ALOISIUS TRIPEPI S. R. C Secretarius. 

MONOPOLITANA Praecedentiae: in oppido Fosano ius praecedendi .competit Tertiariis 
S. Francisci. 


Ad instantiam Prioris Tertii Ordinis S. Dominici in oppido 
Fosano, dioecesis Monopolitanae, canonice erecti, Sacra Rituum 
Congregatio in Ordinariis Comitiis Rotalibus, subsignata die ad 
Vaticanum habitis coram infrascripto Cardinali, eidem S. Con- 
gregationi Praefecto, ad dubium: An ius praecedendi competat 
Tertiariis S. Dominici, vel Tertiariis S. Francisci in casu, et in 
praedicto | oppido? | respondendum | censuit: | Attentis | constitutio- 
nibus Gregorii XIII et Urbani VIII, nec non Decreto S. Con- 
gregationis Episcoporum et Regularium die 4 Septembris 1733: 
Negative ad primam | partem, | Affirmative ad | secundam. 

Atque ita rescripsit. Die 6 Februarii 1896. 


CAL CARD. ALOISI-MASELLA, S. C. R. Praefectus. 


I. *o$s. 
ALOISIUS  TRIPEPI, Secretarius. 


EX S. C. DE PROPAGANDA FIDE 


LITTERAE Eminentissimi Praefecti quoad onus praestandi iuramentum a Missionariis. 


Die 21 lunii 1895. 


Illme ac Revme Domine 


Cum in nonnullis missionibus super interpretatione et vi 
Bullarum Eas quo et omnium sollicitudinum, quas Benedictus XIV 
felicis recordationis circa iuramentum a Missionariis ad Si- 
nenses et Indicas gentes emittendum edebat, sequens exorta 
fuerit quaestio: Utrum videlicet, praeter sacerdotes Europaeos 
praesbyteri quoque Indigenae dictum iuramentum praestare te- 
neantur, Sacra Propagandae Fidei Congregatio, cui huiusmodi 
dubium propositum fuerat, rem totam ad S. Officium deferendam 
esse censuit. lam vero, necessariis et opportunis exquisitis in 
themate informationibus, in Comitiis generalibus feria IV diei 29 
maii nuper elapsi, habitis, praelaudatae Congregationis Eminem 

tissimi ac Reverendissimi Patres super relato dubio sequens de- 
dere responsum, a Sanctissimo Domino Nostro Leone PP. XIII 
deinde confirmatum, videlicet: Iuxta noviter habitas informatio- 
nes teneri. Quam quidem sententiam, cui in posterum singu- 
li cuiuslibet missionis presbyteri, sive Europaei sive Indigenae, 
fideliter adhaerere debebunt, dum Amplitudini Tuae communico, 
hac praeterea occasione utor, qua Tibi significem iuramentum 
de quo supra, cum semel penes quemlibet alicuius missionis 
Praesulem fuerit praestitum, semper in posterum fore in suo 
robore permansurum ; adeo ut necessarium non sit ut renovetur, 
si Missionarius ad aliam transeat missionem, alteriusque Supe- 
rioris fiat subditus : cui tamen testimonium de eodem iuramento 
praestito exhibere debebit. 

Interea Deum precor, ut te diutissime sospitet. 

Datum Romae ex aedibus Propagandae Fidei die 21 iunii 1895. 


Amplitudinis Tuae addictissimus Servus 


M. CARD. M. LEDOCHOWSKI Praefectus. 


A. ARCHIEP. LARISSEN. Secretarius. 


Quoad huiusmodi iuramentum animadvertere placet: 

I. Ex decreto supra relato ad praestanda iuramenta teneri 
omnes Missionarios, tum Europaeos, tum Indígenas. 

Il. Ex responsione S. Congregationis Romanae et Univer- 
salis Inquisitionis ad Vicarium Apostolicum 'Tunquini Orienta- 
lis; Rmum P. Fr. Iosephum Terres Ord. Praed. sub die 19 iu- 
lii 1889 directa, Sacerdotes Europaeos, cappellanos militares Gal- 
lici exercitus, ad iuramentum non teneri, cum munus exercent 
cappellani militaris; teneri vero, cum aliquod munus Missiona- 
rii obeunt. 

III. Ex decreto ut supra relato, Missionarios, qui semel iu- 
ramentum praestiterunt, non teneri iuramentum reiterare, quan- 
do transeunt de una Missione ad aliam; teneri vero ad ex- 
hibitionem testimonii de iuramento iam praestito. Quae quidem 
doctrina, a Benedicto XIV data pro illis Missionariis, qui iuramen- 
tum in Europa ex permissione S. Sedis praestiterant, decreto S. C. 
de Propaganda 11 februarii 1747 ab ipsa Congregatione exten- 
sa fuit ad Missionarios de una Missione ad aliam transeuntes 

decretis S. C. de Propaganda 21 septembris 1821 et 8 martii 1823: 
et hodie praesenti decreto iterum innovata et confirmata, revo- 
catis omnibus sententiis a S. C. de Propaganda emanatis, quae 
in contrarium agere videbantur. 

IV. Censuras in praedictis Constitutionibus Benedicti XIV 
in contravenientes latas iam hodie non amplius vigere, ut con- 
stat ex sequenti responsione. 

In S. Congregatione S. Officii feria IV, die V elapsi mensis 
propositum fuit dubium a Dominatione Tua emissum : An scilicet 
post Bullam Apostolicae Sedis... vigeant adhuc censurae prae- 
scriptae in duabus Constitutionibus sanctae memoriae Benedi- 
cti XIV circa ritus Sinenses et Malabaricos. 

Porro Eminentissimi Patres, omnibus diligenter considera- 
tis, responderunt: Constitutiones Benedicti XIV sanctae memoriae 
super memoratis ritibus Sinensibus et Malabaricis annorum 1742 
et 1744 editas omnino vigere, exceptis tantum censuris latae 
sententiae de quibus nulla fit mentio in Constitutione Sanctissimi 
Domini Nostri Pii PP. IX, quarto idus Octobris edita, quae in- 
cipit Apostolicae Sedis moderationi; ideoque ad calcem formu- 
lae iuramenti, quod a Benedicto XIV in eadem Constitutione 
praescribitur et confirmatur, inter verba, poenis per praedictas 
Constitutiones impositis, me subiectum agnosco et declaro, inse- 
ratur post vocem impositis, hoc additum; et adhuc vigentibus. 

Id Dominationi Tuae Eminentissimi Patres significandam 
esse iusserunt. 

Litter. S. C. de Propaganda Fide ad Superiorem Seminar. 
Paris. Miss, ad ext. sub die 3 Martii 1873. 

EX S. CONGR. S. R. U. INQUISITIONIS 


Modificationes ad Litteras Apostolicas pro concessione 


dispensationum matrimonialium. 


In Litteris Apostolicis, quibus a Dataria Apostolica conce- 
duntur dispensationes matrimoniales: 

I. Omittantur abhinc sequentes clausulae: a) Si veniam 
a te petierit humiliter; 5) Recepto prius ab eo iuramento, 
quod, non sub spe facilius habendi dispensationem huiusmodi, 
incestum vel adulterium huiusmodi commiserint, quodque talia 
numquam deinceps committant, neque committentibus praesta- 
bunt auxilium vel favorem; e) Peractis ab iis duabus sacra- 
mentalibus confessionibus. 

II. In. iisdem litteris tollantur sequentia verba: Volumus 
quod si tu aliquid muneris vel praemii exigere aut oblatum 
recipere praesumpseris, absolutio aut dispensatio nullius sit ro- 
boris aut momenti ; et dicatur vetito omnino ne aliquid muneris 
aut praemii exigere, aut oblatum recipere praesumpseris. 

IH. Tollatur clausula: Dummodo in praefata separatione 
permanserit, et dicatur eius vice: Remoto, quatenus adsit, scan- 
dalo, praesertim per separationem, tempore tibi beneviso, si fieri 
potest. 

IV. Clausulae: Si preces veritate niti repereris, substituatur 
haec alia: Si vera sint exposita. 

V. Ubi dicitur: Absolvas sive per te sive per alium in 
forma Ecclesiae consueta, dicatur: Hac vice tantum per te sive 
per alium absolvas. 


Die 26 Augusti 1895. 
R. Card. MONACO 

EX S. CONGREGATIONE CONCILII 


BURDIGALEN, SEU PETROCORICEN. 


NULLITATIS MATRIMONII 


Die 24 Iulii 1894, 23 Februarii et 14 Decembris 1895. 


Sess. 24, cap. 5, De ref. matr." 


COMPENDIUM PACTI. Coram Parocho oppidi Lamothe-Mont- 
ravel, dioecesis Petrocoricensis, legitime matrimonium con- 
traxit, die 19 Martii 1877, Catharina Aloysia, loanna, 
quae aetatis suae vix attigerat 18 annum, cum loanne Anr 
tonio annos 25 nato. Nuptiarum celebrationem particulares 
circumstantiae comitatae non sunt, nisi quod sponsa animo 
' valde, commota visa est, ut refert sponsus. Sponsa, in hac 
controversia agens pro nullitate matrimonii ex capite metus, 
contendit, se patre orbatam aetatis suae anno duodecimo, 
in tutelam venisse matris suae, voluntatis proposi tique te- 
nacissimae, quae cum tutelae administrationem non bene 
gessisset, filiae reluctanti comparare voluit maritum indolis 
et ingenii rémissions, ut approbaret rationem agendi ma- 
tris tutricis, nec obnitentis puellae coniugium  abhorreret. 
Fertur etiam, Catharinam Antonium fastidire non solum 
ob huius non decoram faciem, sed maxime quia illa alii nu- 
bere proposuerat. Coniugale consortium quatuor annos pa- 
cificum perdurasse videtur, quo filium susceperunt; posthac 
vero simultates , dissensiones, suspiciones ex parte viri de 
uxoris fidelitate exortae sunt; unde divortium, ita dictum, 
civile pronunciatum fuit anno 1888 die 20 Iulii. 

Sponsa per supplicem libellum diei 15 Aprilis 1891 ad 
Curiam Burdigalensem oblatum, petiit, introduci iudicium 
nullitatis matrimonii, et sub die 14 Iunii 1893 ab hoc tri- 
bunali Dioecesano sententia prodiit negans constare de nul- 
litate matrimonii. Actrix illico ad S. C. C. appellationem 
interposuit. 


Acta, Tom. XXVIII, fase. CCCXXXIII. 33 

Disceptatio Synoptica 


DEFENSIO MULIERIS. Sponsae patronus, qui totus est in 
evincendas metus gravis circumstantiis, in primis huius 
metus rationes exponit in necessitate, qua versabatur mater, 
tegendi suam malam tutelae administrationem. 

Filia tamen resistebat adhuc, et petivit enixe, pergit 
Orator, et obtinuit, ut matrimonii celebratio deferretur, do- 
nec Antonius socialem conditionem fuisset adeptus. Sperabat 
enim interim occasionem apprehendere, qua invitas nuptias 
evitare posset. Ast mater timens, ne dilatio suo proposito 
praeiudicium afferret, coactionem et imperium exaspera vit; 
et continuis et importunis precibus et hortationibus , nec 
non minis, filiolam coegit ad nuptias. Et revera die 19 Mar- 
tii 1887 matrimonium celebratum fuit. Coactionem vero 
fassa est ipsa mater. 


Hisce rerum enucleatis adiunctis , patronus ducit Do- 
ctorum agmen, pro viribus contendens eorum sententiam mi- 
rifice concinere ad stabiliendam nullitatem matrimonii in casu. 
Ad rem ait Cosci De separatione thori lib. 1, cap. 8, n. 3. 
- ibi - Ad irritandum matrimonium satis est minor metus, 
quam in ceteris contractibus propter maximam libertatem 
voluntatis, quae in illo desideratur; et Sánchez De matri- 
monio lib. 4, disp. 6, num. 7 et conclusio : « inter has 
sententias, secundam reputo probabilem. Cum enim ex una 
parte importunitas cuiuscumque sit, valde urgeat, ne dicam 
vexet, et opprimat, ut probant omnes textus adducti pro 
] Sententia n. 4, et ex altera parte reverentia personae 
petentis debita, pusillanimem ac "timidum, nec audentem con- 
tradicere rogatum reddat, merito et iure optimo utraque 
metuendi causa coniuncta (nempe preces et reverentia) pru- 
dentem ac constantem coget ipsiusque consensum extorque- 
bit » et Pirhing /ib. 4, ftit. 1], sect. 4, n. 119. « Preces 
importunae ac saepius repetitae, etsi non solae, coniunctae 
tamen cum metu reverentiali personae rogantis, et moleste 
instantis , inferunt metum cadentem in virum constantem 

ideoque sufficiunt ad infirmandum matrimonium , ratio est 
quia difficillimum est, diuturnas et continuas preces supe- 
rioris reiicere semper, quod citra periculum gravissimae of- 
fensionis vix fieri potest, et Sacra Rota coram Emerix dec. 
870, n. 7 - ibi- « suasiones et preces habentur loco com- 
pulsionis et coactionis, et ingerunt metum cadentem in con- 
stantem virum maxime cum adhibitae fuerint a patre et aliis 
superioribus ». 

Hisce auctoritatibus fretus Orator , facti circumstantias 
penitus examinans, advertit, leviter Curiam Burdigalensem 
pronunciasse, coactionem sponsae non constare, cum ipsa 
mater coactionem confiteatur. 

Quae coactio cum fuerit exercita usque ad ultimum in- 
stantem in puellam, sub imperio matris permanentem ; « fino 
all'ulüimo momento, ait mater, io domandava a me stessa 
se mia figlia darebbe il suo consenso »; Orator notat cum 
Barbosa vot. decis. lib. /, vol. 1, n. 204: « Cum probetur me- 
tum intervenisse paulo ante Matrimonium et semper Ludo- 
vicum extitisse in potestate metum inferentis, usque ad ipsam 
celebrationem matrimonii inclusive, praesumitur eam factam, 
etiam durante eodem metu, etiam si in ipso actu matrimonii 
ostenderit hilaritatem vultus, quia in hoc non purgatur me- 
tus antecedens ». 

Patronus ad praeveniendam exceptionem suspicionis con- 
tra consanguineos testes, citat S. Rotae decis. 225, $ 1, cor. 
Emerix. « Minus facit, quod fratres et sorores deponendo 
metum a semetipsis fuisse incussum, allégent propriam tur- 
pitudinem , quia ultra quod eorum depositio coadiuvatur a 
tertio teste, ac aliis coniecturis, non propterea minus pro- 
bant pro Petro, qui meliores testes inducere non potuit ad 
probandum metum, quam illosmet, qui istum incusserunt, 
et de facto proprio deponunt, ut in similibus terminis, qui 
metum filio incusserat ad profitendum est fextus in cap. 2 
quaes. 3 et notantur Barbosa ». 

In casu autem, prosequitur orator, adsunt plures testes, 
qui de violentia et metu reverentiali et de hortationibus et 

suasionibus importunis et continuis uno ore deponunt. Quare 
dicta parentum, qui coactionem fatentur, plenissime confir- 
mant quod coactio, dici non potest simplex consilium et ius 
legitimum matris, uti contendit burdigalensis vinculi de- 
fensor, sed vera violentia, quae nullum reddit matrimo- 
nium . 

Sponsus ipse, pergit Orator, ante omnia confirmat gra- 
ves discussiones ante matrimonium locum habuisse inter ma- 
trem et filiam. 

Notandum , innuit Patronus , hic non agi de viro qui 
violentiam patitur, sed de puella timida, quae e domo num- 
quam discesserat, et sub imperio matris imperiosae, ac pro- 
positi tenacis semper commorata est. Sano quidem consilio 
ecclesiasticum Burdigalense Tribunal testes interrogavit quo- 
ad indolem matris et filiae. Quid ergo deponunt ? Omnes 
de imperio matris, omnes de timida Ioannae Catharinae in- 
dole testantur. 

Data ergo indole, metum incutientis, et metum passae, 
et cum agatur de puella in minore aetate constituta, du- 
bitari non potest adfuisse verum metum, qui dicitur cadere 
in constantem virum, notat orator. 

Hisce omnibus tandem adiicit, in themate parentes qui 
metum incusserunt maximum habuisse interesse in matri- 
monio celebrando, quo in casu metus reverentialis sufficit 
ad rescindendum contractum. Barbosa Not. decis. lib. 6 
Not. 16 n. 30. « Quod indubitanter procedit, ubi metum 
incutiens habeat interesse, in matrimonio celebrando. Quo 
interesse attento solus metus reverentialis dicitur sufficiens 
ad rescindendum contractum ». 

Sed vero si haec non sufficerent; prosequitur advocatus, 
metus et coactio evidentissime demonstratur ex iis quae 
matrimonium subsequuta sunt. 

Quum pateat ex testium  depositionibus, loannam Ca- 
tharinam, quae ex vi matrimonio consenserat, suum affe- 
ctum alibi collocavisse et cordis motibus aliquando indui- 
sisse. Sed hae Catharinae aberrationes post matrimonium, 

monstrant. 

Descendens postea Orator ad solvendas obiectiones, quia 
consultorum Curiae Burdigalensis vota suae causae sunt 
inimica, Theologi Belleveau apparentem vocat oppositionem. 

Alter theologus, notat patronus, argumentis utitur quae 
et ipsa sanae criticae non resistunt. Negat ante omnia, me- 
tum reverentialem sufficere ad nullitatem matrimonii, sed 
contendit metum reverentialem  qualificatum | esse omnino 
necessarium. 

Adnotatione dignam , dicit patronus , argumentandi me- 
thodum, qua egregius theologus utitur. Admittit sine dis- 
cussione indolem imperiosam matris , nec non ipsius inter- 
esse, ad matrimonium. 

Ergo mater imperiosa coegit filiam interesse ducta. Sed 
contradicens omnibus testibus, gratuito sermone adiicit: cen- 
semus filiam, etsi iunior, specimina dedisse firmae volun- 
tatis. Contra subiungit orator « Distingue tempora et con- 
cordabas iura ». Catharina, puella 17 annorum sub imperio 
matris constituta, matris inquam, quae ipsi futuro socero 
respondebat « questo mtrimonio si farebbe perché essa lo 
voleva » ; tanto imperio resistere non potuit. Vitae inex- 
perta, et uti omnes testes deponunt, dulcis et timida, ma- 
tri omnimode erat adeo subiecta, ut renuente ipsa , coacta 
fuit a matre et fratre, in cubiculo nuptiali sponsum reci- 
pere, in prima nocte matrimonii. Sed post tantam violen- 
tiam et coactionem, Catharina mulier effecta, arbitrio re- 
cuperato , iugum quod iniuste ipsi impositum fuerat, excu- 
tere curavit totis viribus, et voluntatem suam exercuit. 

Demum patronus examinans sententiam Curiae Burdi- 
galensis, cuius infirmationem petit, animadvertit, hanc falsis 
inniti hypothesibus. 

Sed procedit appellata sententia et ait « fin dai primi 
giorni, il matrimonio fu consumato, e per due anni, fino 
alla nascita del figlio, gli sposi hanno vissuto in pace ». 
Cui assertioni respondet principium generale quod refert Pa- 

normitana Nullitatis matrimonii 30 Sept. 1718 nempe « ma- 
trimonium metu contractum, etiam purgato metu per coha- 
bitationem cum carnali copula aliosque actus, non convali- 
dari, nisi iterum contrahatur, adhibita iterum eiusdem Con- 
cilii forma » et advertens quacumque in hypotesi Catharinam 
consensu matrimonium revalidare non potuisse quod, uti 
nullum, non cognoscebat. 

ANIMADVERSIONES DEFENSORIS S. VINCULI. Sed ex adverso 
matrimonii Vindex exorditur ex sponsi attestationibus di- 
centis: primo tempore in pace viximus ; sed cum filius na- 
sceretur incepi aliquid obiurgare eidem, quippe quae nimis 
indulgerei iuvenum conversationi. Post quatuor annos, debui 
monere uxorem de nimia consuetudine cum quodam iuvene. 
Interdum filius nascebatur, quem censui filium adulterii. 

Ad vitandam tamen famae iacturam, uxoris adulterium 
accusare praetermisit vir, et allegavit potius iniuriosam 
epistolam sibi ex condicto missam ab eadem uxore ad obti- 
nendam reparationem expetitam. 

Post quatuor annos a divortii sententia , et quindecim 
a matrimonii celebratione consilium iniit Ioanna detrectandi 
validitatem sui coniugii cum Antonio; et reipsa, anno 1892 
ineunte, supplicem SSmo Dno Nostro transmisit libellum, 
quo nullitatem eiusdem coniugii asseruit et declarari petiit ex 
defectu liberi consensus, seu ex capite metus sibi a matre illati. 

Tametsi vero Burdigalensis Curia, notat Orator, quae 
causae cognitionem suscepit, libéralissime cum Ioanna ege- 
rit, eiusque testes perfunctorie potius excusserit, et prius 
etiam de illius depositione instruxerit ac postea interroga- 
verit; rebus nihilominus ad umbilicum perductis, infirmis- 
simum petitionis fundamentum recognovit, sententiamque 
actrici adversam iure omnium optimo pronunciavit. Ea enim 
ipsa, quae ab actrice obiiciuntur, talia sunt, ut potius ex- 
cludant, quam evincant assertum metum utique reverentia- 
lem, qui secumferat liberi consensus defectum. 

Dein Sacramenti adsertor, revocatis graviorum Doctorum 
sententiis circa metum reverentialem, requirentium non qua- 

lem cumque metum, sed eum plane gravem ob instans gra- 
vioris damni periculum , notat nihil hisce iuris principiis 
assimile deprehendi in casu. 

Sed notissimum imprimis est, veram divortii causam 
non aliam fuisse quam ipsius actricis adulterium : iniuriosas 
vero litteras ex advocatorum consilio fuisse excogitatas ad 
vitandam adulterii infamiam, atque ex condicto scriptas et 
viro missas. Quo vero ad febrim, quam eadem actrix veluti 
argumentum insinuát repugnantiae ab initio vitae coniuga- 
lis contra virum conceptae, ut exinde deneget praecedentem 
liberum assensum in matrimonium, praetermisso etiam quod 
nemo, ex omnibus in iudicio auditis, id confirmet, ex sub- 
sequentibus medici verbis ab ipsa relatis « votre mari en 
sera trés-satisfait et mangera la fortune de votre enfant » 
manifestum fit, assertum morbum minime habere inge- 
niosam significationem ei tributam : praefatus quippe in- 
fans natus non est, nisi post duos annos cum dimidio ab 
incoepta vita coniugali. Aliam imo fuisse memoratae febris 
causam deduci potest ex viri testimonio, qui retulit priora 
matrimonii tempora tranquila fuisse; quae tantum turbata 
fuerunt dum immineret partus primi filii ex nimio uxoris 
amore pro iuvenum societate. Ast Orator aiens se non in- 
quirere quis haec audiverit, cui mulier tempore non suspe- 
cto revelaverit, quid ipsa egerit aut responderit, an ullam 
protestationem fecerit, aut alicuius consilium vel auxilium 
imploraverit, - quaerit tantum quid eadem obiecta matris 
et sponsi verba prodesse valeant, quomodo inter se cohae- 
reant et credibilia censeri possint: ita ut nedum mater , 
verum etiam sponsus metum actrici incusserit ad extorquen- 
dum consensum in matrimonium. Vir enim ne somniavit 
quidem aliquid assimile, manifeste apparebit: quoad matrem 
vero explicatio, - quae ad rem in cit. supplici libello ex- 
hibetur haec est: mater utpote tutrix duorum filiorum, actri- 
cis nempe et Petri Eliae , bonorum administrationem irre- 
gulariter gessisset, et huic magis quam illi favere stu- 
duisset : ideo eiusdem matris cordi fuisset matrimonium, 

quia « Antonius approuverait sans discussions de comptes 
qui favorisaient les intéréts de son fils. . . » 

Urgetur demum , quod sponsa Ioanna a Iudice quoad 
coniugales relationes percontata responderit: « Là premiere 
nuit du mariage je voulais me renfermer dans ma chambre 
et ne pas recevoir Antoine. Ma mére s'emporta contre moi, 
me disant que ce serait un scandale , qu'on avait déjà as- 
sez parlé. Alors je cédai ». Nihil sed vero id obstat, cum 
nec Ioanna ipsa dicat cur hoc facere voluisset, nec aliud 
prohibeat, quominus id quis tribuat vel timiditati, vel vir- 
ginali verecundiae, vel femineae arti etc. : eo ^vel magis, 
quia Ioanna eadem prima nocte et deinceps numquam ma- 
ritales amplexus respuerit. Qua de re tum ab actricis de- 
positione, tum ab examine testium, probatio metus minime 
exurgit, concludit vindex s. vinculi. 

Quibus praenotatis, suppositum fuit diluendum 


Dubium 


An sententia Curiae Burdigalensis sit confirmanda vel 
infirmanda, in casu. 

RESOLUTIO. Sacra O. C. re discussa sub die 14 Iulii 1894 
censuit respondere:  Dilata et compleantur acta iuxta in- 
structionem dandam a defensore matrimonii ex officio. 

Reproposita in plenaria Congregatione diei 23 Februa- 
ri 1895 responsum fuit: Dilata, et ad mentem: mens au- 
tem fuit: ut matrimonii defensor novam conficiat | instru- 
ctionem. Curiae Burdigalensi transmittendam, | ut, testibus 
ad examen revocatis, eosdem interroget, ut indicent quae 
sint singularia facta, ex quibus deducunt loannam .. . ex 
vi et metu a sua matre illatis, consensum dedisse matri- 
monio cum loanne Antonio 

Hisce omnibus iterum ponderatis, sub die 14 Decem- 
bris 1895, S. Congregatio respondit: Ex hactenus deductis 
non constare de nullitate matrimonii; ideoque sententiam 
esse confirmandam. 

DISPENSATIONIS MATRIMONII 


Die 14 Decembris 1695. 


Sess. 24 Cap. 5 De reform. 


COMPENDIUM FACTI. In quodam oppido Annecien. Dioe- 
cesis die 22 Augusti anno 1882 Episcopus Genevensis Mer- 
millod solemnibus benedixit nuptiis inter nobilem puellam 
M. . . . , viginti annos natam initis, et T. . . . ge- 
nevensem, aeque nobilem viginti septem annos agentem, e 
calviniana haeresi recenter ad Catholicam Fidem conversum. 

Sponsi, maxima cum pompa nuptialibus solemnitatibus 
absolutis, eadem die voluptuarium iter, ut in more est, susce- 
perunt. Verum dum peregrinarentur, sponsus, uti M. 
narrat, parum in eam videbatur amore affectus, adeo ut cum 
ad publicum diversorium pervenissent, T. . . . duo con- 
duxit cubicula, quibus seiuncti recubuerunt. Quem morem ipse 
semper custodivit non tantum peregrinatione perdurante, sed 
usque ad perpetuam separationem. 

Bis enim vel ter, ut mulier asserit, toto cohabitationis 
tempore ad reiteratas uxoris instantias, vir coniugale tala- 
mum est ingressus, idem paulo post relicturus, quin unquam 
maritale officium expleverit. Imo, s1 M.... fides prae- 
standa erit, vir ne matrimonii quidem consummationem 
tentavit. 

De huiusmodi T. . . . agendi ratione, M. . . . usque 
ab initio conqueri coepit non modo parentibus, sed Episcopo 
Mermillod ac Vicario Lausannensi et infectam  consumma- 
tionem pluribus patefecit. 

Infelix mulier hac in miserabili vitae coniugalis consue- 
tudine per septem annos perseveravit, donec mense Octo- 
bris 1889, nacta occasione immmutationis aeris, valetudinis 
curandae causa, ad domum paternam se contulit, nec am- 
plius apud maritum redi vit. 

Tunc solummodo T. .. . per epistolam nuntiavit uxori, 
causam recusati maritalis debiti non pendere a sua voluntate, 
sed ex irreparabili impotentia. 

Quatuor post annos a separatione, mense Octobris 1893, 
T . . . apud civile genevense tribunal causam  divortii 
introduxit, eo quia M . . . maritalem domum deseruerat. 
At mulier, reconvento actore, mense lunio proximi anni, 
sententiam in sui favorem obtinuit et divortium ex culpa 
T . . . declaratum fuit. 

Dum autem causa divortii civilis agitabatur, M. . . . 
consulere volens suae conscientiae, sub die 8 Decemb. 1893 
supplicem dedit libellum Summo Pontifici, petens declara- 
tionem nullitatis sui matrimonii, ob viri impotentiam, vel 
saltem, ut dignaretur dispensare super matrimonio tantum- 
modo rato. 

Iussu S. C. C. oratricis preces remissae fuere Amntistiti 
Geneven, et Lausannen, pro informatione, et üt alteri con- 
iugi notificarentur. 

De quo certior factus T. . . . , illico et ipse supplica- 
va Supremum Pontificem pro dispensatione a matrimonio 
rato et non consummato. Huiusmodi quoque libellus a S. Con- 
greg, transmissus est Episcopo Geneven. pro informatione, 
qui cito accuratam dedit relationem. 

Tunc S. C. C. commisit. Episcopo Anneciensi, in cuius 
dioecesi matrimonium fuerat celebratum, processus confe- 
ctionem « tam super asserta nullitate, quam super non con- 
summatione et causis dispensationis, servata forma etc — » 

Interea autem factum est, ut MI . . . . 4a iudicio 
recesserit; quapropter Curia Annecien. ad instantiam tan- 
tummodo viri processuales actus incepit. Excussit primo 
actorem, qui sub iuramento asseruit, matrimonium non 
fuisse comsummatum propter eius physicam impotentiam; 
ac postea eius septimae manus testes, qui omnes affirmarunt 
audivisse inconsummationem matrimonii a coniugibus, a 
parentibus viri, et a publica fama. 

Uxor, licet legitime citata, iudicio comparere renuit. 

Nihilominus Annecien. Episcopus ad S. Ordinem acta trans- 
misit et votum edidit pro dispensatione, scribens inter alia : 
« Licet medicorum examen deficiat, matrimonium non fuisse 
consummatum, mihi moraliter certum esse videtur ». 

Aliquot elapsis mensibus, M . . . consilium mutavit; 
quapropter Curia Annecien. ex S. C. mandato reassumpta 
inquisitione, mulierem eiusque testes septimae manus ex- 
cussit, ac transmittens S. Congregationi actorum supple- 
mentum in eodem voto perseveravit « Tenens sine ulla du- 
bitatione quod praedictum matrimonium nunquam consum- 
matum fuerit, censeo quod dispensatio a Sanctissimo indul- 
genda sit ». 


Disceptatio Synoptica 


VIRI DEFENSIO. T. . . . defensor in prima disputationis 
parte ostendere studuit ius gratiae implorandae clienti dene- 
gari non posse, imo huic gravissimam necessitatis causam 
ad petendum suffragari. 

Ideoque orator confutai opinionem eorum, qui putant 
actionem ad matrimonii dissolutionem iure non admitti, nisi 
in coniuge qui culpa vacat, cuius interest a nexu liberari. 
Ex iure enim hoc certum ac definitum est; si de sola se- 
paratione agatur, innocentem solummodo coniugem ad agen- 
dum admitti, si de nullitate, utrumque. Ita Leuren. Reif- 
fenst. Schmalzgr. Zallinger. in Synopsi auctoritat. seorsim 
edita n. ad 4. 

Nec alio modo, prosequitur patronus, tenendum est in 
mitiori causa dispensationis. Dispensatio nihil aliud est quam 
gratia Pontificis : at gratia ratione personae et arbitrii con- 
cedi solet, ac decet praesertim merentibus indulgeri. Gratia 
haec, in qua agitur de perpetuo vinculo dissolvendo, non 
personarum ratione, ac pro meritis concedi potest, sed iusti- 
tiae ministerium requirit ratione causarum ad dispensandum. 
Si causae malorum occurrant quae vitari debeant ad publi- 
cam utilitatem, privatorum consensus attendi nequit, et 
alterutro coniuge refragante, Ecclesiae utilitati consulendum 

est per dispensationem. Haec est perpetua Ecclesiae disci- 
plina quam tradunt auctores in citat.  Synopsi auctor, 
num. 5 et seqq. 


Quae cum ita sint, petit orator a M. . . . cur in tota 
iudiciali inquisitione et in commentariis ad Emum Praefe- 
ctum tanto in T. . . . odio invecta sit, ut illum notaret 


« de son hypocrisie - de la fausseté de son caractére - qui 
m'avait trompé froidement, et en parfaite connaissance de 
cause » ut illum a iudicum conspectu probrose reiiciendum 
esse contenderet. Liceat coniugi pro veritate respondere; 
nam, ait orator, dolet ille quidem se prorsus inexperientem, 
nimia levitate onus suscepisse quod suis viribus impar non 
suspicabatur, atque ita innocenti uxori damnum intulisse. 
Poenitet, et quocumque pignore, si fieri posset, damnum 
emendaret. Sed si illius bona fides laeditur, si fraudis, doli 
nequitiae incusatur, debet famae suae consulere, et iniurias 
propulsare. 


Recordari sufficiat, instat viri defensor, quomodo duo- 

bus annis ultra sex menses a matrimonio elapsis, M. 

eius propinqui iamdiu probe noverant infectam con- 
iunctionem, et calamitatis causam, nec incidit in mulieris, 
aliorumque animum, quod T. . . . infami perfidia uxorem 
decepisset. En uxoris verba: «Mon ami, tu le sais, depuis 
bientót deux ans et demi que nous vivions ensemble, j' ai 
eu le temps de te connaitre, et de t' apprécier. J'ai appré- 
cié, comme je le devais, des nobles sentiments, des grandes 
qualités du coeur et de Y esprit, et je puis le dire, j' ai tou- 
jours été heureuse et fiére d'étre ta femme. Je suis recon- 
naissante aussi des marques d'intérét et de dévouement 
que j'ai regus de toi, et sois sür que sous ce rapport rien 
ne me laisse insensible ». 

Verumtamen, notat orator, cum de doli insimulatione 
agitur, quaerendum in primis est, cui bono accusatus frau- 
dem adhibuerit: nemo enim nisi demens et fatuus ad fla- 
gitium sine causa movetur. Si T. .. . se ineptum sciebat, 
honestam puellam non decepisset; non ut illius fortuna di- 

tesceret, quia omnium testimonio liquet parem esse utrius- 
que familiae substantiam. Non propter gentis nobilitatem, 
nam pari, nisi forte insigniori nobilitate praestat eius gens. 
Num ut óbscoena ac sterili frustratione in illius corpore 
oblectaretur? Sed illico, ut sibi vires omnino deficere sensit, 
abstinuit, illam se laedere putans si inutiliter contrectaret. 
Propositum nequidem illi erat ab initio a foecunda coniun- 
ctione abstinere, cum verum illius propositum omnibus inno- 
tuisset « de former une famille chrétienne par le mariage » 
exclamat Orator. 

Quod si, ait viri patronus, vinculi defensor obiiceret : 
suspiciosum esse dissolutionem peti ab eo coniuge, qui cum 
ineptum se ad matrimonium profiteatur, nullam utilitatem 
nancisci potest per dispensationem; responderi posset quod, 
data ex iure etiam coniugi impotenti facultate agendi ad 
dispensationem, hanc non suspicionibus ]labefactari posse, 
sed argumentis ac probationibus. Sed graves adstabant causae, 
ut T. . . . dispensationem sui coniugii peteret; ipse enim 
illico post uxoris fugam factus est « Y objet d'un déchaine- 
ment d'injures et d'invectives: les protestants qui n'avaient 
jamais pu lui pardonner sa conversion, saisirent cette oc- 
casion de lui témoigner leur extréme malveillance... il ne 
songea plus qu'à fuir, et à se faire oublier ». Et in hoc 
etiam, pergit orator, infelix vir consilium sequitur acce- 
ptum a Card. Mermillod, paulo ante istius mortem; de quo 
testatur Pater Frangipani ex Ordine S. Benedicti. 

Ceterum pluribus abhinc annis T. . . . in religioso 
aliquo coetu refugium sibi comparare cogitavit, et iam 
literas dedit Emo S. Ordinis Praefecto, quibus propositum 
profitetur vitam in religioso coetu ineundi. 

Viri patronus ad aliam orationis partem gressum faciens, 
contendit, adeo certum esse matrimonium coniugum istorum 
inconsummatum permanere, ut nemo cordatus hoc in dubium 
revocare possit. Hoc, etsi materiales probationes deficerent, 
liquido erumperet ex fonte moralis certitudinis, quae ce- 
teris probationibus praevalere debet, praesertim in dispen- 

sationibus. Perpetua enim iurisprudentia testatur, posita 
morali certitudine de infecta corporum coniunctione, quodvis 
specimen in corpore utriusque coniugis pene supervacaneum 
censeri, ut videre est in Synopsi auctorit. nn. 11, et 12. 
Praestat inter ceteras S. C. C. decisiones, causa JCsana- 
dien. matrimonii, quae quarta vice proposita die 31 ianua- 
rii 1863, quamquam mulier  inspectionem corporis perferre 
noluisset, rescriptum obtinuit pro dispensatione; atque hoc 
die 30 maii 1863 confirmatum fuit. 

Moralis certitudo de non sequuta consummatione, ait 
advocatus, imprimis deducitur ex concordi coniugum con- 
fessione. Mulier haec habet: « Mr. T . . . n'a montré 
aucune affection particuliére .. . Elle attribue maintenant 
cette froideur à l'ünfirmité, dont est affecté Mr. T. . . . ; 
et dont il m'a fait l'aveu plus tard par écrit. Le mariage 
n'a jamais été consommé ». 

Nec secus coniux T . . . , qui rogatus « fuitne con- 
summatum matrimonium, - Nequaquam, propter impoten- 
tiam physicam ex parte viri ». Ac rursus interrogatus. « Quo- 
modo cessavit concordia inter coniuges » addidit: « Sensim 
sine sensu ex impossibilitate consummandi matrimonium, et 
ex timore quem habebam, ne afferrem tristitiam uxori meae ». 

Huiusmodi partium confessiones magno in pretio sunt 
habendae, ait M. . . . defensor. Probe enim perpensae 
et collatae sanae critices regulae cum iis, quae in iudicio 
et extra, tempore insuspecto prolata sunt, nec non ceteris 
recensendis probationum generibus, vel maximam sibi vin- 
dicant auctoritatem. 

Confessiones autem coniugum apprime confirmantur te- 
stium depositionibus. Testes omnes, una cum Episcopo, pro- 
sequitur oratricis patronus, insignem mulieris pietatem, de- 
corem ac religionem extollunt, eamque de mendacio et periurio 
incapacem affirmant. 

Pari concordia testes pro viro, inquit eius procurator, 
illi omnino credendum esse dixerunt. 

Unus tantum, sacerdos Clary, protestatus est « non pos- 


ANNECIEN. 527 


sum asserere me credere generatim omnem fiduciam adhi- 
bendam esse eiusdem T. . . . responsis in propria causa 
matrimoniali ». Sed haec exceptio credibilitatem de viri 
testimonio super infecta consummatione, minime offenderet 
iuxta patronum. Siquidem sacerdos Clary generatim tantum 
fidem T. . . . negat seu dubitat num negare possit (« non 
possum asserere etc. » quamquam parum ante a Iudice ro- 
gatus haec dixerat: « Illud, nempe virum in maritali opere 
defecisse etiam novi ex dictis cognatorum et parentum uxoris, 
insuper et rumor publicus hoc affirmabat ». 

Ceterum, prosequitur orator, nemo induci poterit ut cre- 
dat, T. . . . mentiri voluisse cum infectam coniunctionem, 
seque ineptum praedicaret, quod in humana societate con- 
temptum parit, praesertim in frequentissima civitate. Neque 
adessent causae impudentis huiusmodi iactationis. Non con- 
spiratio inter coniuges, hi enim quamquam ad eumdem finem 
necessitate rei conveniant, animo omnino atque perpetuo 
sibi invicem repugnant. Non lucrum, nam uterque divitiis 
affluit. Non melioris coniugii spes, pro T. . . ., qui se 
ineptum in hoc iudicio renuntiari postulat, ac religiosam 
vitam sibi amplecti licere adprecatur. 

Haec recte praesensit Curia Lausannen., quae in uteris 
ad S. C. C. animadvertit « Nul moyen donc de supposer, 
que les deux époux aient inventé et concerté une imposture 
pour se soustraire à des devoirs sacrés, et tromper leurs 
supérieurs ecclésiastiques. Ce qu'ils disent ne peut étre que 
vrai »? 

Idipsum certatim conficiunt testes septimae manus qui 
inter electos electissimi sunt habendi, cum alii in clero 
praefulgeant, alii in ordine patricio, omnes fama religionis 
ac probitatis insignes. De quibus Anneciensis Episcopus ait 
« Tam generis nobilitate, quam exiimis christianis virtuti- 
bus omni exceptione maiores sunt ». 

Hisce positis aut existimandum esset optimos coniuges, 
ac tot viros inter quos Cardinalem et Episcopos in re tam 
gravi, absque certa scientia, scurriliter lusisse, aut quod 

iudicarunt moralem certitudinem conficere. Verum perspicua 
haec deficientis consummationis argumenta materiali etiam 
illa probatione confirmatur, quae sola in omni causa sufficeret. 

Duo enim, ait M . . . . advocatus, physici periti, 
de quorum fide nihil esse dubitandum testatur ipse Anne- 
ciensis Antistes: « medicorum testimonio circa M. 
virginitatem fidem adhibendam esse non dubito », quatuor 
post annos a secuta coniugum separatione mulierem inspe- 
xere, adhibitis cautelis ad hoc ab arte medica praescriptis. 

Porro Doctor Porte, qui duabus vicibus M 
inspexerat anno 1893 et 1894, praevio iuramento affirmavit: 
« Ma conviction de la non consommation du mariage est 
absolue. L' apparence d'intégrité ne peut en aucune facon, 
étre F effet d' un reméde spécial. Elle est réelle et absolue ». 

Huic plene concordat aliud testimonium quod Doctor Re- 
verdin ex inspectione anno 1894 peracta, iudicialiter pro- 
tulit « cet examen a produit chez moi la conviction entiére 
et absolue de la non consommation du mariage. Cet état 
du corps ne pourrait pas étre l'effet de certains remédes 
spéciaux ». 

Hoc favorabile insigniorum doctorum iudicium, pergit 
orator, super perfecta mulieris integritate, collatum cum 
alis argumentis et indiciis supra expositis magnam  profe- 
cto affert lucem super matrimonii non consummatione ex 
viri ineptitudine. Siquidem in gratioso dispensationis iu- 
dicio usus invaluit apud S. C. C. admittere etiam extra- 
iudiciales et suppletivas probationes, quibus simul sumptis 
cum iudicialibus, iudex moveri possit ad iudicandum matri- 
monium non esse consummatum; ceu factum est in Ame- 
ricana Matrimonii die 25 Ianuarii 1873, in alia Frisingen. 
seu Herbipolen. Nullitatis et Dispensationis matrimonii, die 
12 Ianuarii 1816 et 1817 ac in aliis. 

Quapropter recte, ait Episcopus Anneciensis, actorum mo- 
derator « tenens sine ulla dubitatione quod praedictum ma- 
trimonium nunquam consummatum fuerit, censeo quod dis- 
pensatio a SSmo indulgenda sit ». 

Nec graves desunt causae ad dispensationem a Summo 
Principe concedendam. Quarum maxima, ait mulieris ora- 
tor, invenitur in viri impotentia insanabili, et nuptiis an- 
técédent5. Quod autem impotentia coniugio praecessisset, 
arguitur, ex agendi T. . . . ratione, qui sollicitus fuit prima 
nuptiarum nocte ac deinceps, iugiter usque ad definitivam 
separationem, distincto lecto cubare, ut propriam impoten- 
tiam, veritus periculum uxori eam ostendendi removeret: 
qui iugi afficiebatur aversione a rebus uxoriis, et animi ab- 
alienatione erga sponsam. 

Neque minus deducitur esse insanabilem ac perpetuam 
ex viri spontanea confessione, eo quod plurima pharmaca 
adhibuerit, quin usquam sanitatem recuperare potuerit. En 
eius verba ad uxorem scripta die 8 Novembris 1889. « Mais... 
Laissez-moi vous l'avouer.... combien je souffrais.... d'une 
défaillance physique indépendante de ma volonté, que j'ai 
tout fait pour combattre, et dont les conséquences ont été 
en effet, aussi funestes pour notre bonheur qu' elles sont re- 
grettables pour T avenir de ma famille. » Quod si in fio- 
renti aetate curationes ad nihilum valuerunt, nec sperandum 
post quadragenariam posse viripotentiam excitari. Hinc grave 
dubium oritur de valore matrimonii cum valde praesumatur 
contractum cum impedimento naturali dirimente. Et hoc 
dubium constituere urgentem causam ad dispensandum  ad- 
vertit Card. De Luca de matrim, par. 2 disc. 9 n 8. 

Viri patrocinator invenit alteram dispensationis causam 
in animorum dissociatione. Iam M. . . . Iudicem admonet 
quod « L'intimité et les bons rapports n'ont jamais existé ». 
At parochus Chuit rem ita enucleat: «J'ai parfaitement connu 
la mésintelligence habituelle, qui régnait entre les deux 
époux ». 

Quod si, ut T. . . . profitetur, inter infelices coniu- 
ges suscitata fuerunt « aliquoties iurgia » quin rixae et 
clamores intercédérent, hoc adscribendum est coniugum no- 
bilitati, qui nunquam ad plebeios tumultus corruere solent, 
sed animorum dissociationem confirmat. Positis huiusmodi 

dissidiis, gravem ad dispensandum causam insurgere omnes iu- 
ris canonici scriptores profitentur. Ita Cleric. de Sac. matr. 
dec. 15 sub num. 45. Sánchez de matr. disp. lÓ num. 13, 
atque Conscius de sep. tor. lib. 3 cap. 2 num. 117 seqq. 
Nec, prosequitur idem orator, ulla spes futurae reconci- 
lationis affulgere potest. Nam familiares inimicitiae, scan- 
dala et irrisiones, haereticorum vexationes, civilis magistra- 
tus sententia, ac vel ipsae Episcoporum animadversiones 
coniugum animos perpetuo dissociarunt. T. . . . aludice 
rogatus « Nunc vero omne tentamen reconciliationis eva- 
sitne omnino impossibile? » respondit « Affirmative ». Ac 
fusius M. . . . in iuratis responsionibus : « Toute tenta- 
tive de reconciliation est jugée par moi comme inutile ». 

Praestat denique, concludit viri patronus, gravis altera 
causa ad dispensationem obtinendam. T. . . . saecularis 
vitae pertaesus, in qua summam deceptionem et infelicita- 
tem expertus est, religionem ingredi et coenobii vitam am- 
plecti constituit. Hoc consilium in libro typis edito « de 
Genéve à Rome », hoc in Uteris ad S. C. C. Praefectum 
significavit ac postulavit. Atqui scriptores passim consen- 
tiunt talem causam ad dispensationem sufficere, ut admonet 
Ursaya in disc. eccl. t. 3 par. 2 disc. 21 n. 48. 

ANIMADVERSIONES s. VINCULI ADSERTORIS. At ex alteraparte 
ad Matrimonii valorem tuendum sacri vinculi defensor notat 
imprimis, quomodo in causis inconsummationis argumentum 
princeps sit mulieris virginalis integritas. Cuius rei explo- 
ratio, cum sit omnigenis deceptionum periculis obnoxia, ec- 
clesia quasdam leges praestituit, quibus ad unguem servatis, 
veritatem assequi possimus, et has leges perstrinxit Sacra 
C. C. in Z/nstruct, diei 22 Augusti 1840. 

At, observat orator, /nstructionis praecepta in pluribus 
haud observata fuere a Iudice delegato. Ipse enim, posthabita 
quacumque mulieris inspectione, cum videret M. . .. in 
iudicium sisti recusare, sententiam profert paucis his verbis: 
« Marito dispensationem super matrimonio rato et non con- 
summato implorante a SSmo hanc gratiam, prout ex omni- 

bus circumstantiis diiudicare possum, concedendam esse ar- 
bitror ». Et si M. ... , mutato consilio, in iudicio sistit, 
idem Iudex, cum ipsa recuset se subiicere corporali inspe- 
ctioni iuxta iuris regulas, contentus est recipere depositio- 
nes medicorum Porte, M. . . . « médecin habituel » et 
Iacobi Reverdin « médecin consultant » affirmantium inspe- 
xisse M 

Piaculum foret, ait orator, medicos istos percontari « de 
virginitatis aut corruptionis indiciis ab inspectione resultan- 
tibus, qualia supersint signa et argumenta intemerati aut 
corrupti claustri virginalis »; satis est medicos illos affir- 
mare: « Ma conviction de la non consommation du mariage 
est absolue. L'apparence d'intégrité ne peut en aucune facon, 
étre T effet d'un reméde spécial. Elle est réelle et absolue. » 

Quapropter, prosequitur ligaminis vindex, M. . . . pa- 
tronus cum persentiat, se nihil confidere posse in asserta 
corporis exploratione, a M. . . . allata, specimen in cor- 
pore mulieris haud necessarium praedicat, iuratam, inquit, 
coniugum confessionem , testimonio septimae manus sufful- 
tam, non imparem esse ad inconsummationem matrimonii 
astruendam; et confugit ad cap. Laudabilem, 5 de frigid, 
et malef. Huius capitis expositioni non immoratur defen- 
sor, quia centies demonstravit, doctrinam a Coelestino III 
eo in capite traditam, distare a controversiis inconsumma- 
tionis matrimonii quantum coelum a terra. 

Non diffitetur orator inconsummationem matrimonii, prae- 
termisso etiam mulieris aspectu, evinci posse per specimen 
in viri corpore peractum, at illud quod actis insertum est 
non meretur speciminis nomen. « Le sous signé, D. Neuhaus 
Zimerl, déclare sur foi de serment que Mr. T. ... né le 
6 Mai 1855, n'est pas et n'a jamais été ni Psychiquement, 
ni Physiquement en état de consommer le mariage avec son 
épouse madame M. . . . , née le 22 Juillet 1862 ». 

Utenim experimentum huiusmodi in honore haberi queat 
peractum esse debet iuxta regulas ab Jnstructione S. C. C. 
Augusti 1840  praescriptas. 

Quoad testes a coniugibus adductos, praeprimis defensor 
animadvertit; se credere haud posse ditissimis coniugibus 
T. . . . et'M . . Anon complures fuisse famulos, do- 
mesticos, familiares, qui per diuturnum illud septem anno- 
rum spatium, quo coniuges um, simul cohabitarant, viderunt 
intimam eorum conversionem, colloquia suis ipsi auribus 
audierunt et ob oculos habuerunt, fortasse peractae matri- 
monii consummationis indicia et argumenta. Iam vero inter 
phalangem testium ab utraque parte inductorum, ne unus 
quidem ex famulis, domesticis, familiaribus atque vicinis 
recensetur. Testes huiusmodi generis erant omnino citandi, 
saltem ex officio a Iudice. Nec obiici potest, prosequitur ora- 
tor, adductos testes septimae manus esse fide dignos. Com- 
pertum namque est confessionem coniugum cum iuramento 
septimae manus propinquorum vel vicinorum bonae famae, 
si propinqui defuerint, requiri quidem Sánchez De matrim, 
lib. 7disput. 1083, n. 7 « ut cautiori diligentia adhibita 
dissolutio matrimonii fiat; quae res maximi momenti est». 
At confessio coniugum etsi septimae manus iuramento ful- 
ciatur, probationem proprie dictam minime constituit. Imo 
eam iam perfectam praesupponit, sive aspectu corporis mu- 
lieris, sive, ut aiunt, coarctata, sive impotentia coeundi, 
sive aliis factis inter propinquos et vicinos, tempore non 
suspecto evulgatis. Reque vera si iuramento coniugum et 
testimonio propinquorum vel vicinorum iurantium in fide 
coniugum iudices contenti forent, actum esset de matrimo- 
niis omnibus. Profecto nullo in negotio, iudex fidem adii- 
cere solet confessionibus atque iuramentis interesse haben- 
tium, etsi agmina testium inducant, qui ipsos omnimoda fide 
dignos proclament. 

Adiungendum insuper est, prosequitur orator, coniugum 
confessionem ex eo nutare, quod non omnes septimae manus 
testes omnimodam coniugibus fidem adiiciunt; nec non ex eo 
quod coniuges veritati haud se studere manifesto ostendunt, 
dum alter affirmat quod alter negat, consummationis prae- 
sertim tentamina, qua de re decipi haud facile possunt. 

Ad requisitas dispensationis causas  pertransiens sacri 
vinculi tutor sustinet in praesenti exulare omnino iustas 
causas. Docet enim Ursaya Discept, eccl. tom. 3 part. 2 
disc. 21 n. 53 seqq., quod Pontifex dispensando a matri- 
monio tantum rato « suo satisfacit officio paternae illius 
providentiae, qua gravioribus malis occurrere, et maius bo- 
num sui gregis curare tenetur ». 

Iam vero in causa, notat orator, non solum exulant gra- 
viora mala, quibus per dispensationem Pontifex occurreret 
et maius sui gregis bonum quod curaret; sed e contra in 
magnam perniciem catholici gregis verteret dispensatio. Ad 
rem anneciensis adsertor sacramenti advertit: 

« Nedum adsit ne una quidem gravis ratio obtinendi 
dispensationem supra matrimonio rato et non consummato ; 
e contra plures sunt non leves causae eam denegandi. Nam 
gravissimum scandalum adderetur scandalo iam dato calvi- 
nistis genevensibus. Infelix exitus huius matrimonii inter 
catholicos non mediocris notae in tota regione , risum et 
contemptum Sanctae matris Ecclesiae iam in nimis excita- 
vit. Sed quantas irrisiones, quot cavillationes dispensatio 
Summi Pontificis super matrimonio iam a duodecim annis 
celebrato, apud eosdem haereticos suscitaret. Nemo non videt 
quot et quanta mala Sanctae Romanae Ecclesiae in toto 
agro genevensi obvenirent ». 

Econtra, pergit sacramenti vindex, denegatio dispensa- 
tionis ne ipsis quidem coniugibus gravis esse potest. Nam 
quidquid sit de futurae reconciliationis spe, certum est, neu- 
trum coniugum novis inhiare nuptiis. T. . . . enim nihil 
antiquius habet, quam per sacros ordines Deo se vovere. 
Quo vero ad M. . . . extra omnem dubitationis aleam 
positum est, illam ab aliis nuptiis abhorrere. 

Hisce praemissis, suppositum fuit diluendum 

Dubium 


An sit consulendum | SSmo super matrimonio rato et 
non consummato in casu. 

RESOLUTIO. Sacra C. Concilii, re disceptata sub die 14 .De- 
cembris 1895 censuit respondere: Affirmative. 

IURIUM PAROCHIALIUM /(1) 


Die 7 Septembris 1595. 
Concil. Trid. Sess. 24 c. 18 de ref. 


COMDENDIUM FACTI. Causa haec primo proposita fuit die 
27 Iuniü 1891, sub sequentibus dubitandi formulis, videlicet 
« ]. an ius administrandi Baptismum | et custodiendi libros 
baptizatorum maneat penes | Capitulum | vel penes | Canoni- 
cum  Curatum in casui - 2. An  Capitulum* praeter fun- 
ctiones capitulares, ius habeat committendi alternative uni 
vel alteri ex canonicis cum assistentia beneficiariorum* vulgo 
domieri, celebrationem | aliarum functionum* — scilicet Missa- 
rum  festivarum vel defunctorum,  novendialium* vel tridua- 
rum precum* processionum etc. ac stolae fructus inde per- 
cipiendi in casu? - 3. An canonicus curatus iure distincto 
frui possit in defunctorum  exequiis* Capitulo | assistente* et 
an a Capitulo* vel a. Canonico curato perficiendae sint ri- 
tuales absolutiones in casu? - 4. An beneficiarii* vulgo, do- 
mieri ifa dependeant a canonico curato* ut ab hac depen- 
dentia exturbari nequeant a Capituli Archipresbytero | in 
casu ? - 5. An iidem beneficiarii teneantur coadiuvare Ca- 
nonicum curatum in Evangelii praedicatione* et in  cathe- 


chesibits in casu? » 


(1) Quaestio haec nunc tertio supponitur iudicio EE. Patrum. Primae praepo- 
sitionis compendium facti et resolutionem S. Congregationis habes Vol. XXIV, 97; 
secundae propositionis exitum habes Vol. XXV, 215. 

Propositis dubiis placuit Sacrae C C . rescribere, ad pri- 
mum: « Dilata et coadiuventur probationes de usu  Capi- 
tuli constanti et nullo reclamante, administrandi baptismum 
et retinendi libros baptizatorum. - Ad secundum: Affirma- 
tive, dummodo non agatur de functionibus et iuribus mere 
parochialibus. - Ad tertium: Si agatur de exequiis paro- 
chianorum praecedentiam | spectare ad | Canonicum curatum 
ratione stolae, et rituales absolutiones spectare ad Eumdem, 
ratione muneris. Si vero agatur de aliorum exequiis omnia 
spectare ad Capitulum, scilicet praecedentiam | et rituales 
absolutiones. - Ad quartum : Affirmative, quatenus | agatur 
de cura animarum. - Ad quintum : Affirmative, dummodo 
parochus sit impeditus. » 

Insuper quaestio haec, iterum proposita fuit die O Apri- 
lis 1892, cui fuit rescriptum: dilata ad proximam cum iisdem. 
Quamobrem tertio iudicio S. C. C. fuit proposita in gene- 
ralibus comitiis diei 21 Maii 1892 non solum quoad pri- 
mum dubium, cuius resolutio in suspenso mansit, sed etiam 
quoad tertium et quintum, pro quibus Capituli Patronus 
novae audientiae beneficium obtinuit. Idcirco controversia 
huiusmodi die 31 Maii 1892 sub sequentibus dubitandi for- 
mulis fuit quoque proposita, scilicet « ,1. An ius admini- 
strandi baptismum et custodiendi libros baptizatorum | ma- 
neat penes Capitulum, vel canonicum  Curatum in casui 
2. An sit standum vel recedendum a decisis in tertio dubio 
in casu ] - 3. An sit standum vel recedendum a decisis in 
quinto dubio in casu i » 

In comitiis autem generalibus diei23 Iulii 1892 S.C.C, 
placuit rescribere propositis dubiis, ad primum: Cumtclative 
spectare ad utrumque. Ad secundum : /n decisis. Ad tertium : 
In decisis et amplius. » Parochus vero beneficium novae 
audientiae obtinuit quoad primum dubium. Quare quaestio 
haec denuo proponitur. Interim sciendum est, Capitulum re- 
nunciationem emisisse beneficio novae audientiae, quod eius 
Patronus postulaverat. 

Dubium vero hodie definiendum, nempe an sit confir- 

manda decisio, qua EE. PP. rescripserunt, cumulative ad 
parochum et Capitulum spectare ius administrandi — bapti- 
smum et custodiendi libros baptizatorum; ut idem dubium, 
clare in facti et iuris adiunctis pateat, recolendum est V o- 
lum. XXIV, 97 et Vol. XXV, 213. 


Disceptatio Synoptica. 


DEFENSIO CAPITULI. Capituli Galtellinorensis patroni post- 
quam fusiori calamo facti speciem descripserint, in quinque 
capita orationem suam distribuunt. Ac primo contendentes 
ius capitulo inesse administrandi Baptismum et libros bapti- 
zatorum custodiendi, id promanare adnotant ex cura habi- 
tuali, vi cuius parochus actualis uti famulus seu operarius 
capituli censendus est, qui iuribus et emolumentis iam inde 
a sua institutione assignatis contentus esse debet ad tradita 
a Gabriel consil. 190 lib. 2 n. 7 et 6$, De Luca disc. 22 
n. 7 Deparochis, Rota in Romana funer. 4 Decembris 162.0 
cor. Coccino. Curam vero habitualem penes Norensis cathe- 
dralis capitulum residere evincunt, tum ex ipsius apostolici 
executoris verbis « il capitolo verrà esonerato della stessa 
cura attuale, ritenendo la cura abituale », tum ex conditione 
a capitulo in paroeciae erectione apposita, qua curae actuali 
nuncium mittebat : « ritenendo la cura abituale ». Quibus 
adstipulatur et alia eiusdem capituli declaratio paulo ante 
executionem apostolicae constitutionis, et ipsius tenor de- 
creti executorialis, quo indulgetur, ut canonici sacramentales 
confessiones excipientes vel in curati adiutorium in civitate 
concionantes tamquam in choro praesentes habeantur. Neque 
dicatur ex hoc argui non posse curam habitualem explicite 
fuisse indultam, cum apostolicus administrator expresse de- 
claraverit conditionem a capitulo appositam in praefatae 
constitutionis executione prae oculis habuisse et religiose 
servasse. 


Ex his igitur autumant ortum duxisse quod canonici, 
absque praevia curati venia Baptismatis sacramentum  ad- 

ministraverint, et locus pro libris custodiendis, in quo statim 
baptizatorum nomina minister scriberet, iam ab initio fuerit 
designatus. 

His autem in facto positis, observant nihil esse magis 
iuri conforme quam, ut capitulum in quasi possessione iuris 
teneatur, quae ab initio et ipso administratore Apostolico 
spectante orta est. * Observantiam vero optimam esse legis 
fundationis interpretem docent Lotter. De re benef. I. 11 
n. 125, Card. De Luca De iurep. duc. 60 n. 9 et de be- 
nef, disc. 27 n. 16, ac maiorem sibi auctoritatem vindicare 
Si legis fundationis sit proxima et coaeva; Piton. Disc. Eccl. 
disc. 139 n. 44 96 Habemus et S. Rota in Firmana iuris- 
dictionis 10 Maii 1700 n. 37. 

Verum nedum in linea interpretativa, sed et in prae- 
scriptiva, monent, observantiam suadere ut capitulares in 
quasi possessione iuris manuteneantur, cum exploratum sit 
in caesareo et canonico iure in quacumque causa vel qua- 
cumque persona, ius personae, ius privatum vel publicum 
quadraginta annorum iugi silentio extingui /. 4 Cod. de 
praescript. 30 vel 40 an. Cap. 6 De praescript. etc. Cui 
doctrinae consonant S. Rotae Auditorium, nec non S. C. C. 
quae in una Marsorum lurium parochialium diei 30  la- 
nuarii 1830, in qua capitulo ius baptizandi pueros ac re- 
tinendi claves baptisterii et olei sancti reservatum fuit, non 
obstantibus sacrae visitationis decretis, « ad formam consue- 
tudinis ». Quare Archiepiscopus Arborensis anno 1879 apo- 
stolica delegatione functus in Galtellinorensi dioecesi man- 
dabat: « in virtü dei poteri accordati dalla S. Sede che la 
chiave del battistero, e il libro dei battezzati, non siano 
piü rimossi dal cassetto comune, nel quale in questa Catte- 
drale furono finora conservati, e ció fino a che alla S. Sede 
non piaccia di ordinare diversamente ». Quod decretum cum 
a S. Sede fuerit approbatum censent patroni reiiudicatae vi- 
res et auctoritatem acquisivisse. 

In nova causae propositione diei 9O Aprilis 1892 ad suam 
intentionem melius declarandam et sustentandam has Capi- 

tulum addebat attestationes. Nimirum attulit depositionem 
trium sacerdotum seniorum-, qui a pluribus annis servitio 
ecclesiae cathedralis addicti sunt, quippe ita se habent: ve- 
rum esse existere in Cathedrali « un tiretto comune » in 
quo servantur claves fontis baptismalis, et regesta quibus 
dietim quilibet notat administratum sacramentum, apud quem- 
libet canonicum esse clavem fontis baptismalis et nulla 
habita venia sacramentum administrat: quemlibet canonicum 
iure hoc usum esse tum ante annum 1836, tum sequenti 
tempore donec praesens parochus reclamavit; quod si per 
vim parochi claves, inscio capitulo, subtractae fuerunt, sta- 
tim res ad priorem redactae fuerunt statum opera Vicarii 
generalis; constare etiam, canonicum sacramenta admini- 
strantem gavisum semper esse exemptione a puncta turis, 
ceu refert Beneficiatus Chrismi, qui a 40 annis munere pun- 
ctatoris fungitur. 

Demum Capitulum in sui favorem invocat Capituli Va- 
ticani exemplum, in quo mos non admodum dissimilis ob- 
servatur. 

DEFENSIO PAROCHI. Patronus in primis utitur testimonio 
Parochi, qui ait, sese, in actu possessionis praebendae ca- 
nonicalis, accepisse a praedecessore suo librum baptizatorum, 
quem apud se tenebat quemque singulis vicibus tradebat 
administrantibus baptisma, ut actum in dicto libro notarent 
propria manu et solummodo duos canonicos clavem obti- 
nuisse; quorum alter habuit etiam antequam praebendam 
canonicalem obtineret, alter sibi arripuit dum munere Vi- 
carii generalis fungeretur. Canonicus hinc Parochus arguit; 
capitulum, clavis gratia, nullum sibi arrogare valet ius. Et 
iure, infert advocatus, nam si clavis est apud Parochum, 
profecto liquet, absque Parochi consensu, Canonicus non 
potuisse baptismum administrare iuxta proprium arbitrium. 

Postea haec habet parochus : consuetudinem in civitate 
et Dioecesi foveri, qua fit ut sacerdotibus vocatis a paren- 
tibus baptizandorum indulgeatur facultas baptizandi et no- 
tandi propria manu actum in libro. Quae facultas facilius 

traditur praecipue ecclesiasticis, dignitate praefulgentibus, 
ceu factum fuit cum Canonicis, donec id praesumerent ceu 
ius illis quaesitum. 

Praeterea patronus clientis intentionem roborat per alios 
testes referens, quod affirmat professor Salvator Nonni, a 
praedecessore Michaele Guiso parocho facultatem obtinuisse 
sacrum baptisma administrandi, secus « non avrebbe po- 
tuto »; nec non asserit, anno 1843 enunciatum parochum 
Guiso vexationes supportasse opera Capituli, et praesertim 
Canonici Vicarii Capitularis; adeo ut, nuncium mittere mu- 
neri paraeciali erat paratus. Item asserit beneficiatus Seba- 
stianus Cambosu, nempe canonicum Nieddu, etiam ante pos- 
sessionem ipsius canonicatus, baptismum administrasse prae- 
via parochi Guiso licentia, qui clavem arculae ei dederat. 
Curia vero Episcopalis testatur: « colla seguente intesta- 
zione: Cathedralis Ecclesiae Noren. liber baptizandorum 
incipiens ab anno 1838, constans N. 190 foliis, cum huius 
Ecclesiae Cathedralis Noren. theologus Michael Guiso esset 
Parochus firmato  Guiso Can. Parroco - il^ presente 
libro che consta di pag. 390 destinato a descrivere tutti i 
battezzati in questa parrochia principia dal 1 Gennaio 1856, 
firmato Teol. Michele Guiso Can. Parroco, (et postea legitur) 
vidimato dall' Ordinario diocesano fu rilasciato al Canonico 
Parroco Teol. Guiso Michele il 1 Gennaio 1866 firmato 
Zunnui Vicario Generale Capitolare ». Insuper et Cancella- 
rius pariter Episcopalis in excipiendis libris paroeciae de- 
clarat, ipsos libros custoditos fuisse a Parocho « il quale 
finoraii aveva in custodia ». 

His positis, concludit Orator, quod traditionis horum 
librorum in manus parochi manifesta profecto est ratio ; 
nempe quia libri baptizandorum custodiebantur a Parocho 
dumtaxat. 

Haec confirmat patronus ex peculiari attestatione  Epi- 
scopalis Officialis. 

Suam thesim Orator aliis attestationibus comprobans, 
urget attestationem iudicialem cum iuramento editam ab iis 

qui servitium Ecclesiae Cathedrali assiduum praestiterunt 
per discretum temporis spatium. 

Demum testem affert patronus ipsum Episcopum Noren- 
sem qui decursu Sacrae visitationis pastoralis visitans librum 
baptizatorum, reperit carentem  signaturis administratorum 
huius sacramenti; monetque canonicum parochum, ut curet 
ne id in posterum eveniat. 

Iuxta patronum eadem Rmus Episcopus confirmat in sua 
Epistola diei 1 Decembris 1891, in qua conqueritur de 
aliquo Canonico, qui, cum fidelium scandalo, comitem se 
praebuit' cuidam post collatum baptisma infanti illegitimo. 

Adnotatis vero in abstracto incommodis, necessario pro- 
manantibus ex cumulativa baptismi administratione, in the- 
mate Orator, sequentia refert verba Episcopi Rmi Norensis : 
reperimus libros baptizatorum carentes signaturis admini- 
strantium baptisma, et innuimus ad vitandas lites, ut cun- 
ctae circumstantiae describantur, quae respiciunt parentes, et 
eos qui electi fuerunt « all' ufficio di patrini e matrine ». 

Adamussim ob has potissimas rationes, notat patronus, 
Tridentina Synodus cap. 1/3 sess. 24 De reform, mandat 
Episcopis populum in certas parochias distingui, unicuique 
suum perpetuum parochum assignando, nimirum : « Pro tu- 
tiori animarum eis commissarum salute, ut distincto populo 
in certas propriasque parochias, unicuique suum perpetuum 
peculiaremque parochum assignent, qui eas cognoscere valeat, 
et a quo solo licite Sacramenta suscipiant ». Ad tramites 
huiusce dispositionis conciliaris Pius V. Constitutione Etsi 
omnibus 5 Novembris 1571, motu proprio, varias ad maius 
divini cultus augmentum animarumque commodum erexit 
Vicarias perpetuas in almae Urbis Basilicis et Collegiatis. 

Porro eumdem finem, instat orator, nempe augendi di- 
vinum cultum, et maius commodum exhibendi fidelibus, sibi 
proposuit Summus Pontifex Gregorius XVI in sua Consti- 
tutione diei 1 Februarii 1834 pro Sardiniae insula. Ipse 
enim conspiciens animarum Curam, qua par erat diligentia 
a Capitulo Noren. minime exerceri, ob simultaneum paro- 

chialium munerum et Capitularium officiorum adimplemen- 
tum, ab animarum curae exercitio perpetuo illud exoneravit, 
atque eam concredidit uni presbytero in Theologia Magistro, 
vel iure canonico laureato, qui una cum presbyteris auxi- 
liaribus curam huiusmodi universam exerceret. 

Et iure meritoque exclamat patronus, Minister baptismi 
solemniter et ex pastorali officio celebrandi est proprius pa- 
rochus. Cum vero officium pascendi, seu. cura animarum 
proxime non proveniat ex ordinatione, sed sit potestas iu- 
risdictionis ab Ecclesia, Praelato Ecclesiastico collata, ideo 
sacerdotes qui eam iurisdictionem non habent, tale officium 
exercere non possunt. Quare Tridentina Synodus decrevit : 
« Cum praecepto divino mandatum sit omnibus, quibus ani- 
marum cura commissa est, oves suas agnoscere, pro his 
sacrificium offerre verbique divini praedicatione Sacramen- 
torum administratione. ... . . eos admonet et hortatur ut 
iudicio et veritate pascant et regant ». Capit. 1 Sess. 23 
De reform. 

Contendit postea Orator, idem dicendum esse quoad cu- 
stodiam librorum, quia parochi tenentur « quatuor libros 
sive matriculas habere, ut ait Barbosa, in quibus describant 
primo omnes, qui in Ecclesi a sua baptizantur, cum nomini- 
bus parentum, si de legitimo matrimonio nati sunt, et pa- 
trinorum, qui eos de baptismo susceperunt ». Imo certum 
est, iuxta eumdem auctorem, quod ex particula ab huius- 
modi libro baptismi per Parochum extracta, probatur quis 
baptizatus, et illius aetas sit. De off. etpotest. Par. par. 1 
cap. 7 num. 1l et 4. Exinde docet libros baptizatorum esse 
caute et religiose custodiendos a Parocho. - «Quatuor ma- 
triculis seu libris supradictis, bonam custodiam adhibere te- 
netur Parochus, ne dum possint ad aliorum manus facili 
negotio pervenire, falsentur vel rumpantur » et docente eo- 
dem clarissimo Barbosa, S. Congregatio Episcoporum et 
Regularium decernit « huiusmodi libros non esse per Epi- 
scopum de Parochorum potestate extrahendos, sed penes illos 
debere conservari » /oc. cit. n. 1.9, 20. 

Quapropter etsi fiat hypothesis quod vigeat consuetudo ac 
usus baptizandi favore Capituli enunciati, autumat patronus 
non sustineri, quia huiusmodi consuetudo seu usus ordinem 
hierarchicum subvertit, et consequenter irrationabilis, imo 
abusus et corruptela foret ad tradita per Clericatum De be- 
nef, discur. 68 num. 6. - Praeterea notat Ecclesiae libertati 
et disciplinae adversari. Scitum enim est sacros canones prae- 
cipere quamlibet parochiam nulli servituti esse subiiciendam 
ac sua libertate minime spoliandam; imo iura parochorum 
inviolabiliter servanda, quia coetui et non individuo tributa 
ex cap. l, q. 1* causa 13. Cleric. loc. cit. num: 10. Reif- 
fenstuel lib. 1] fit* 4 num. 59. Hinc Amostazo habet « Con- 
suetudo, quae obviát sacris institutis a patribus decretis, et 
abusum introducit contra disciplinam et libertatem  Eccle- 
siae non sustinetur ». De causis piis lib. 6 cap. 3 num. 36. 
Cum his concordat Cardinalis De Luca Depraeem. discur. 24 
num. 1l. 

In casu vero observat patronus, consuetudinem probatam 
non dici, si constet de unico actu contrario, quamvis da- 
rentur mille actus pro consuetudine ; unicus enim actus 
contrarius, vel difformis illam rumpit, et ad eam desumen- 
dam satis est. Porro ex documentis allatis, iuxta patronum, 
constat ex consensu parochi praedecessoris, quandoque cano- 
nicos administrasse Sacrum baptisma et ex concurrentibus 
circumstantiis veniam induisisse; et actualem parochum sem- 
per custodivisse libros baptizatorum. Quare concludit, ad- 
versarios inutiliter ad testes appellare, siquidem adducti 
testes consuetudinem in themate non probant 1. quia non 
sunt testes de visu per quadraginta annos; 2. quia non sunt 
testes de auditu a suis maioribus, qui ab aliis suis maiori- 
bus, etiam audiverint; 3. demum quia non testantur, se 
numquam audivisse, vel vidisse servari contrarium. Etenim 
ex illorum depositionibus constat, illos actus non fuisse re- 
peti tos, ita parochi patronus argumentatur. 

Quibus praenotatis, suppositum fuit diluendum 

Dubium 


An sit standum vel recedendum (a decisis in casu. 

RESOLUTIO. Sacra C. C. re disceptata sub die 7 Septem- 
bris 1895 censuit respondere: Recedendum a decisis, facto 
verbo cum SSmo. 

Ex QUIBUS COLLIGES. I. EX Tridentino praecipi, ut po- 
pulo distincto in proprias paroecias, suum unamquamque 
habere parochum, pro tutiori animarum salute. 

II. Parochum proprium ex iure esse ministrum baptismi, 
solemniter et ex pastorali officio celebrandi. 

III. Qua de re Parochum in themate restitutum esse in 
plena et exclusiva administratione sacramentorum et custodia 
libi baptizatorum, ut remotis perturbationibus, pastor idem, 
usque ab incunabulis agnoscat oves proprias, per regenera- 
tionis sacramentum. 


— pO o rp — — —— — 
AGRIGENTINA 


DISPENSATIONIS MATRIMONII 


Die 7 Septembris i'895. 


Sess. 24 c. 5 de Reform. 


COMPENDIUM FACTI. Nobilis vir Franciscus in Siracusana 
Provincia dynastes (vulgo Barone) amore captus erga puel- 
lam lIosepham, quae vix unde vigesimum annum attigerat, 
eam in uxorem depoposcit ac facile obtinuit. 

Solemnis coniugii statuta die adventante, Franciscus Sal- 
vatorem, sponsae patrem, rogavit, ut nuptiae protraherentur, 
fassus se veneream contraxisse luem, a qua sanari ante ma- 
trimonii celebrationem cupiebat. Tunc sponsae pater medi- 
cum consuluit, qui genitalibus Francisci inspectis, Salvatori 
retulit nullam invenisse in eo luem, quae uxorem contagio 
inficeret. Sed in iudicio idem medicus refert, se Francisci 
testes ita tenues invenisse, ut praeseferant atrophiae notam; 

quam tamen rem potiusquam patri, significare voluit advo- 
cato Bartholomaeo Germain, qui Iosephae patrem de Fran- 
cisci defectu moneret. 

Cum autem advocatus, prouti etiam ipse testatur, medici 
mandatum haud executus sit, die 16 Aprilis anni 1890 Di- 
catae Agrigentinae Dioeceseos Franciscus et Iosepha legiti- 
mum coram Ecclesia contraxerunt matrimonium, atque sta- 
tim thalami societatem sunt aggressi. 

Sed Franciscus ad officia coniugalia adimplenda impar 
fuisse edetur, quare quinque vel sex dies post nuptias Sal- 
vator re conscius, sponsum Panormum adduxit ac ibi tres 
consuluit medicos scientia praestantes, qui Francisci geni- 
talibus examinatis, testes atrophia iam a medico Basile re- 
cognita adhuc laborare confirmarunt. 

Franciscus postea Panormo discedens in patriam perrexit, 
nec amplius Leocatam ad uxorem reversus est. 

Post haec Salvator quam cito, ut infelicis filiae condi- 
tioni prospiceret, laica tribunalia adivit, nullitatis matri- 
monii declarationem ob manifestam Francisci impotentiam 
petens. Huic iudicio pro viribus restitit conventus Franci- 
scus, at iudex 24 Maii 1892 sententiam pronunciavit, qua 
plene Iosephae eiusque parentum votis annuit. 

Paucis a tribunalis civilis sententia transactis mensibus, 
supplicem Iosepha porrexit libellum ad Episcopum primum, 
deinde ad Romanum Pontificem, ut infaustum connubium 
irritum edicere tur vel saltem, utpote non consummatum, 
Pontificia auctoritate dirimeretur. 

S. C. Concilii Episcopo agrigentino iudicialem inquisi- 
tionem demandavit, qui, constituto Tribunali, per Iudicem 
delegatum iuratas actricis eiusque septimae manus deposi- 
tiones excepit. Franciscus quoque interrogationi iudiciali se 
subiecit et septimae manus testes adduxit, at perfracte re- 
cusavit ut, eius genitalia a medicis iterum exploraren tur. 

Disceptatio Synoptica 


DEFENSIO MULIERIS. Ad matrimonii non consummatio- 
nem evincendam actricis defensor a iurata utriusque coniugis 
asseveratane initium sumit. 

Contra vinculi defensoris possibiles obiectiones relate ad 
coniugum iuratas assertiones, orator animadvertit, quomodo 
in iudiciis omni tempore magnam habuerit vim iuramentum, 
et S. C. C. centies in causis matrimonialibus hanc iurisiu- 
randi efficaciam solemniter recognovit. Sufficiat referre cau- 
sam Parisiensem diei 15 Decembris 1894, in qua Ernestus 
Lecointe voti compos factus est, licet velut unicum  matri- 
monii hon consummati suppeteret indicium - affirmatio viri 
religiosi sacramento corroborata. At, notat procurator, prae- 
senti etiam in casu losephae probitatem pleno ore laudant 
omnes testes et ipse Leocatensis Parochus, qui puellae mores 
cognoscere profecto credendus est. 

Sed hac in causa, prosequitur advocatus, perfacile in- 
super demonstratur neque coniuges, concordi consilio, ma- 
chinan potuisse, ut fraude optatum impetrarent: neque per- 
iurare Franciscum, ut propriae utilitati consuleret. Quis 
enim dicat coniuges inter se collusisse, si eorum animi, ce- 
lebrato matrimonio, implacabili e vestigio discordia abalienati 
sunt? si inter ipsos, dum civilis caussa ad nuptias dirimen- 
das agebatur, simultates et iurgia acerrime exarserunt, Io- 
sepha Franciscum repudiante, utpote imparem coniugalibus 
officiis, et Francisco losepham calumniae insimulante? 

Neque falsum, ait orator, Franciscus confingere poterat, 
qui ex periurio haud certe lucrum, sed gravissimam iactu- 
ram facturus erat. Nam, quum ille a iudice laico coeundo 
inhabilis existimatus fuerit, sequitur illico, ut, matrimonio 
quo losephae iungitur, Pontificis auctoritate, dirempto, alius 
ducendae uxoris spem abiicere debeat. Quinimmo Francisco 
nihil est optatius, quam ut illos mendacii redarguat, a qui- 
bus in venerem frigidus appellatur. Quapropter si Franci- 
Scus uxori coivisset, matrimonii consummationem non de- 

negasset, nam haec argumentum omnium optimum ei sup- 
peditabat, ut quamlibet impotentiae suspicionem a se re- 
mo ve ret. 

Quod coniuges, prosequitur advocatus, affirmant, testium 
responsionibus confirmatur. Omnes sane testes a losepha 
prolati persuasum «habent matrimonium, praepediente vitio, 
quo Franciscus laborat, consummatum non fuisse. Quin imo 
profitentur hanc rem ita Leocatae percrebuisset ut, quatri- 
duo post nuptias, quum coniuges perpetuo seiuncti sunt, in 
ore omnium esset. 

Nec porro praetereundum est, ait Iosephae defensor, etiam 
illos testes, quos adhibet Franciscus, ut suam infitietur in- 
firmitatem, infitias tamen non ivisse, matrimonium non 
fuisse consummatum. Sed potissima argumenta, urget orator, 
ab adiunctis accipienda sunt. 

Exploratum est, quarta vel quinta die, postquam nuptiae 
celebratae sunt, Franciscum, uxore relicta, Panormum me- 
dicos consultum de suorum virilium integritate, perrexisse. 
Id enim testantur Iosepha, Franciscus, Salvator, Ilosephae 
pater, qui Franciscum comitatus est, ceteri testes et ipsi 
medici, qui consulti sunt. Ex quo colligit Orator, matrimo- 
nium tunc temporis consummatum non fuisse : si enim con- 
summatum fuerat, non permisisset Franciscus, ut inquire- 
retur an aptus esset nec ne coniugalibus explendis officiis. 
At exploratum est Franciscum, Panormo digressum, in pa- 
triam (Chiaramonte Gulfi) remeasse: neque amplius Leoca- 
tam ad uxorem reversum esse. Id enim asseruerunt, praeter 
coniuges et testes, leocatensis Parochus et ipse agrigenti- 
na Episcopus. 

Quapropter, argumentatur procurator, si quatuor illis 
diebus, quibus Iosepha viro convixit, matrimonium consum- 
matum non est; postea coniuges diversissima loca incolentes 
illud consummare certe non potuerunt. 

Ad medicorum iudicium accedens oratricis defensor, iu- 
ratum testimonium celebris medici Ioannis Cosentino refert, 
qui Iosephae genitalia inspexit, quum haec, a viro dissociata, 

ad laicum iam confugerat iudicem, ut irritum fieret ma- 
trimonium. Ipse autem coram Episcopo puellae virginitatem 
affirmavit» 

Praevenit nunc orator effuso calamo nonnullas difficul- 
tates, quas defensor matrimonii in huiusmodi casibus repe- 
tere solet. Atque imprimis reiicit illud suetum argumentum, 
quo matrimonii defensor sustinet nulla inveniri certa virgi- 
nitatis signa; ideoque medicorum dictis, qui illam testati 
sunt, fidem addendam non esse. Talem enim conclusionem 
invictis probationibus prorsus evertunt celeberrimi nostrae 
aetatis medici et ipsa S. C. C. sexcenties explosit. Item, 
pergit advocatus, dicendum est si obiiceretur, oratricis ge- 
nitalia inspecta esse a medico et non ab obstetricibus, sicuti 
praescripsit /nstructio 22 Augusti 1840. lnnumeris enim 
vicibus S. C. C. declaravit, nisi aliud obstaret, non con- 
summationem matrimonii, si a medicis absque obstetricibus 
virginitas fuisset comprobata. Immo, observat patronus, in- 
veniuntur causae, in quibus unius tantum medici sententia 
exquisita fuit, licet certa indicia non suppeterent, quae al- 
terum coniugem ad coeundum invalidum .significarent, et 
tamen dispensatio elargita est. - Quanto magis hac in caussa 
unius testimonio standum est, quum dubium non sit, quin 
vitium, quo Franciscus laborat, illum in venerem frigidum 
efficiat ? 


Nec melioribus ominibus, ait orator, vinculi defensor 
contenderet medici Cosentini sententiam parvi faciendam 
esse, quum ipse in mulieris inspectione iuris normas non 
servaverit. Nam existimandum est celebrem medicum, qui 
idcirco consulebatur, ut virginitatis signa deprehenderet, 
antequam puellae genitalia, laico praecipiente iudice, ab alio 
medico inspicerentur, illas tenuisse medicinae regulas, quas 
ad veritatem detegendam aptas duceret; alioquin fama pe- 
riclitaturus erat, si medici a iudice detecti contraria iudi- 
cassent. 

Nec postremo, notat losephae defensor, vinculi tutor 
dicet, nos frustra medicum Cosentino in auxilium invo- 

casse, quem extra iudicium consultum fuisse constat. Nihil 
enim officit auctoritati iudicii, quod illud ante caussam in- 
ceptam factum sit; si postea iudicium ipsum, interposito 
iureiurando, coram iudice confirmatum est. 

Ad hoc autem clarius comprobandum advocatus animad- 
vertit quomodo duplex est iudiciorum genus, in quibus de 
nuptiis dissociandis controversia est. In altero eo tendunt 
coniuges, ut propter impedimentum inter se intercedens, 
matrimonium irritum edicatur, in altero illud exposcunt, 
ut matrimonium legitime celebratum, sed nondum consum- 
matum, Pontifice miserante, dirimatur. In altero summo 
iure agitur, legum normis stricte servatis, quia suum re- 
petenti tribuitur; in altero ex aequo et bono inquiritur, le- 
gum rigore interpretatione mitigato, quia beneficium implo- 
ranti conceditur. Tantum causas nullitatis Benedictus XIV, 
in celebratissima constitutione Dei Miseratione, nec non 
S. C. C. in decreto diei 22 Augusti 1840 moderarunt, ut 
eadem documenta legenti patet. In hoc enim iudicio ex qua- 
dam opportunitate, non autem ex iuris praescripto, regulas 
sequimur illi praestitutas : indubitatum enim est, eam satis 
esse persuasionem, quae ;noralis a theologis appellari so- 
let; ad quam inducendam probationes extra iudicium colle- 
ctae merito afferri possunt. « Quum non sistitur apud iu- 
dicem pro dissolutione matrimonii per viam iustitiae, sed 
petitur a Principe illius sola dispensatio per viam gratiae, 
non debet concurrere rigor ille probationum, qui de iure re- 
quiritur in primo casu, sed princeps potest etiam moveri 
ab extraiudicialibus dénionstrationibus tam impotentiae viri, 
quam virginitatis mulieris ». (Ursaya disc. Eccl. vol. Ill, 
P. IL disc. 22). Pro inconsummationis probatione sufficiunt 
etiam et admittuntur probationes simpliciter extraiudiciales, 
tum ex natura iudicii gratiosi, tum ex suprema auctoritate 
S. Congr. Concilii pro voto requisitae, quae in praestando 
consilio iudiciales formas servare non tenetur ». (Conscius 
de sep. tori lib. IIl, cap. Il, 8 265 et 2686), et alii. 

Quod si, observat patronus, quaerat vinculi defensor 

cur Iosephae genitalia in ecclesiastico iudicio denuo explo- 
rata non sint: respondendum est lIosephae patrem id inhi- 
buisse; filiam autem patris voluntati obviam ire nequivisse. 
Qua autem de causa libenter patris vetita obsecuta sit filia 
oratoris investigare non interest, cum eidem sufficiat ma- 
trimonium losephae et Francisci inconsummatum  demon- 
strasse. 

Sed, prosequitur Iosephae procurator, alia et quidem gra- 
viora pro inconsummatione militant argumenta. Porro me- 
dicus Basile, Francisci virilitate paucis ante matrimonium 
diebus inspecta, iuratus affirmavit, testiculos se invenisse 
adeo atrophos, ut Franciscum coeundo imparem esse certo 
compererit. Neque dubium est quin illi credendum sit. Hoc 
quippe iudicium tunc revera fuisse factum non autem hodie 
dolo confictum, testis est advocatus Bartholomaeus Germain, 
qui de illo certior extemplo factus est, ut Salvatorem Io- 
sephae patrem, ad impediendas nuptias, praemoneret; quod 
tamen se inconsulte non praestitisse sero fassus est: testes 
sunt Leocatensis Parochus, Leocatensis praetor, alii plures 
qui idem a Basilio acceperunt ac ipse Franciscus, qui a iu- 
dice interrogatus, diffiteri non potuit, se Basile tunc temporis 
consilio fuisse usum. Basile insuper sententiae, tres Panor- 
mitani multi nominis medici iurati subscripserunt; addentes 
sibi esse persuasum vitium, quo Franciscus laborat, matri- 
monium praeivisse; nullum autem remedium, quod etiam 
Basile animadverterat, ad illud sanandum excogitari posse. 


Quinimo, urget orator, rei iudicatae huc accedit aucto- 
ritas. Motucensis laicus iudex, die 24 maii anni 1892, ad 
scientiae praecepta re perpensa, aliorumque medicorum ex- 
quisito consilio, Franciscum coniugali muneri praestando 
inhabilem existimavit, et irritum fecit matrimonium. Civiles 
leges, quibus iniuria regimur, longe rigidiores quam cano- 
nicae sunt in dissociandis, hac de caussa, connubiis. Haud 
enim satis habent, vitium, ex quo impedimentum oritur, 
insanabile esse, nisi etiam oculis manifesto deprehendi possit 
[cod. civ. art. 107) ita ut frigidum virum, qui nempe in- 

tegris virilibus est, sed penem ex quadam nervorum infir- 
mitate arrigere ne,quit, infelix uxor repudiare non possit. 
Quare asserit Orator, plurimi faciendam esse huiusmodi sen- 
tentiam, quamvis ab illo latam, qui nulla matrimonii diri- 
mendi facultate ab Ecclesia donatus est. 

Sed tali in argumento amplius immorandum non est, 
inquit advocatus, quum idem aperte probetur ex ipsa Fran- 
cisci agendi ratione, dum contrarium persuadere conatur. 
Quippe ille dum diu exoptata nuptiarum dies aderat, repente 
vult eas differre et postridie nuptiarum, vitium, quo se af- 
fectum sentiebat deflet : Schettu haiu statu, su gnu e saro, 
(qualis fui, talis sum, talis ero); et ad uxorem redire non 
audet postquam panormitani medici suam infirmitatem eius 
socero detexerunt. 

Coram civili iudice profitetur, se uxori postridie nuptia- 
rum coivisse, ne frigidus in venerem crederetur, et id quod 
affirmaverat, illico retractat simul ac uxor paratam se dicit 
ad suam virginitatem coram medicis demonstrandam. Ridi- 
culae sunt eius tergiversationes, animadvertit orator, quum 
causam explicatur us, cur nunquam uxori coivisset, primum 
in iudicio civili uxoris recusationem accusavit: mox novi 
generis morbum, denique uxoris verecundiam et discordiam 
cum socero ortam. Eius insuper impudentia attendenda est, 
observat inconsummationis propugnator, in Ecclesiastico Iu- 
dicio, quum incredibiles et obscoenas fabellas commentus est, 
quo facilius turpem impudicitiae famam captaret, bis autem 
a Iudice arcessitus, qui eius virilia ad iuris normam iusse- 
rat a medicis inspici, ut sisteret adduci non potuit, quam- 
vis, illo instante, inspectio in alium diem dilata fuisset. 

Nec allata argumenta, contendit patronus, ullo modo 
infirmantur a Francisci depositione eiusque testium, qui con- 
firmant illum saepe saepius coitum habuisse cum malis foe- 
minis et ex quadam prostibula filium suscepisse. 

Signa enim quae medici ad ostendendam Francisci im- 
potentiam indicarunt clarissima sunt et ex ipsa genitalium 
conformatione deprompta. Quapropter tanta argumenta cor- 

ruitura non sunt, nisi Franciscus vel eius testes usque ad 
evidentiam demonstrent, ipsum perfectam cum aliqua mu- 
liere explevisse copulam. At hoc nemo horum praestat, imo 
ex talibus depositionibus orator contrarium suadere conten- 
dit, sive attendatur incredibilis audacia, qua suam  Franci- 
scus turpitudinem in populum proferendam curavit, et co- 
ram ludice ecclesiastico, expudorata fronte, iactavit: sive 
quia ille testes fere omnes mercenarios adhibuit; sive quia 
testes inepta vel pugnantia loquuntur, uti manifeste ex eo- 
rum depositionibus apparet. 


Neque, ait advocatus, desunt causae, quae Pontificis ani- 
mum movere possunt. Adest enim saltem gravis dubitatio 
de nuptiarum nullitate ex viri impotentia, quod dubium sem- 
per potissimam dispensationis causam constituit, uti Docto- 
res docent. 

Cui, notat patronus, accedit summa animorum disiunctio. 
Laicus iudex Francisco notam aspersit, quam ille adeo ex- 
pavescit, ut malit impudicissimus hominum haberi, quam 
in venerem frigidus existimari. Veritate detecta ea  Fran- 
ciscus ira exarsit, ut losepham eiusque patrem conviciis 
contumeliisque insequeretur ; hunc corruptorem iudicum, 
illam falsam accusatricem appellans. Atqui ex hac animo- 
rum disiunctione expetitum a Iosepha beneficium saepissime 
concedi, omnes tradunt auctores. Ita Coscio de sep. tori 
cap. XVI lib. 1 $ 251, 256, 294. Ursaya disc. Eccl. vo- 
tum-. IX p. 1l disc. q. n. 14 etc. 

Accedit denique, concludit orator, animae discrimen ex 
parte infelicis Iosephae, quae iuvenili vigore pollens, contra 
voluntatem, perpetuae continentiae adstringeretur. 

ANIMADVERSIONES DEFENSORIS S. VINCULI. Contra autem 
opinatur vinculi defensor, qui valde timet, ne lIosepha eius- 
que pater insidiose agant. Facili enim negotio, specimine 
scilicet obstetricum in corpore, matrimonium inconsumma- 
tum Iosepha demonstrare posset, a quo tamen abhorret Io- 
sepha iubente patre. Sed in iure, ait orator, cautum est ut 
actor, qui penes se monumentum habet, ex quo intentatae 

actionis iustitia liquet, reiiciatur a iudicii limite, nisi mo- 
numentum illud exhibeat, quod magis obtinere debet matri- 
monialibus in causis. 

Nec, notat sacramenti vindex, haec iuris consequentia 
evitaretur, dicendo, losepham suam virginitatem amisisse 
post viri discessum, quia nihil praedicatum magis in foro 
est, quam quod virgo quae cum viro suo concubuit, si post- 
hac deprehendatur corrupta, non ab alio quam a legitimo 
coniuge compressa censeatur: et ita iudicandum in omnibus 
casibus est, in quibus apodictica in contrarium argumenta 
praesto haud sunt. 

Argumenta, prosequitur defensor, quae losepha atque 
pater in medium afferunt ad matrimonii inconsummationem 
astruendam duplicis generis sunt: alia inexploratam Iose- 
phae physicam integritatem, alia Francisci explorata geni- 
talia concernunt, at huiusmodi argumenta apodictica haud 
sunt. Et primo ullo modo Francisci impotentia probatur ex 
depositionibus Iosephae patris aut medici Basile. 

Huius enim testimonium evertunt sex aesculapii, a laico 
tribunali adhibiti. Saecularis magistratus explorationem cor- 
poris Francisci primum commisit neapolitanis peritis Ma- 
riano Semmola, Antonio Cardarelli atque Francisco Todaro, 
qui die 15 Novembris 1890 data opera ad quam a iudice 
selecti, et proin a studio partium immunes, minutim omnia 
perscrutati sunt. Iam vero hi medici testantur non solum 
de singularum corporis partium sanitate, sed praeterea iu- 
rant vitium a medico Basile deprehensum ab atrophia toto 
coelo distare, et uno ore in hanc devenerunt sententiam. 


Peremptorio hoc archiatrorum testimonio atque iudicio 
victa, Iosepha obtinuit ut a peritioribus corpus Francisci 
recognosceretur. Franciscus fecit et hoc, Romam venit, cor- 
pus suum a peritioribus iterum revideri permisit. Hi tamen 
peritiores Francisci corpus exterius interiusque accuratissi- 
me perscrutati, atrophiam, quam medicus Basile deprehendit, 
invenire minime potuerunt. 


Insuper, urget orator, Francisci impotentia a medicis 

Basile, Marchesane-, Argento et Ortega extra iudicii aulam 
excogitata exploditur aliis etiam argumentis. Si enim tali 
vitio Franciscus laboraret, certe evulgatum esset in parvo 
oppido, ubi Franciscus semper transegit vitam. Sed contra- 
rium asserunt septem testes a iudice ecclesiastico sub iura- 
mento excussi. 

Quapropter matrimonii defensori risum excitat Iosephae 
patronus, dum obiicit: « Non fieri potest ut pueros, quos 
muliercula enixa est corpore quaestum faciens, sibi tanquam 
filios adsciscat, laetante quidem matre, quae patrem suae 
soboli invenit? » Testes enim tempus designant, quo liber 
natus est: testes iurant Luciam Catello esse a viro sepa- 
ratam : Luciam alium habuisse amasium, sed hunc a tribus 
iam annis vita functum esse: domum indigitant a Fran- 
cisco conductam, in qua Lucia degebat dum natus est infans. 

Pari facili modo orator confidit eversurum esse argu- 
menta, quae actrix ad suam physicam virginitatem tuen- 
dam adducit. Siquidem medici Ioannis Cosentino testimo- 
nium, qui die 22 Aprilis labentis anni ad iudicem refert, 
Panormo visitasse Iosepham eamque reperiisse virginem, 
spernendum est, quum Clemens V cap. 2 Clement. De te- 
stib. subornationem timeri iubeat in testibus post publica- 
tionem attestationum inductis. 

Notat praeterea ligaminis propugnator medicum Cosen- 
tino testatum esse de iis quae nemo mortalium testari po- 
test. Reque vera sciunt etiam fori stipites virginitatis sive 
corruptionis indicia plus minusve urgentia medicis'cognito- 
ribus praesto esse ; at argumenta certa omnibus omnino 
numeris absoluta, quibus periti fidem facere « in modo ab- 
soluto » possint de physica mulieris virginitate est purum 
somnium. Sicuti ait Sánchez De matr. lib. 7, disp. 108: 
« Saepe oculi et manus explorantium falluntur; eo vel ma- 
xime quod feminae multis fraudibus utantur, quibus virgi- 
nes apparent ». Cui astipulatur fusa demonstratione Zac- 
chias Quaest, medie, legal, tib. 4 tit. 2. q. n. 20 et seqq. 

Sed, prosequitur orator, omnia possibilia sunt Iosephae, 

ditissimo censu praeditae. Profecto certae a iure praestitum 
tae sunt normae, quas quilibet magistratus, dum de re co- 
gnoscit ad suum tribunal deducta, ad unguem servare debet. 
Age modo: lIosepha ad laicum tribunal virum suum Fran- 
ciscum rapuit, 'parata probare illum in coniugali palaestra 
esse inutile lignum. Iudex prout de iure tribus -neapolitanae 
civitatis archiatris, commisit ut Francisci corpus recogno- 
scerent, qui concluserunt: non posse asserere Franciscum 
esse impotentem, et eo minus ex impotentia perpetua. 

Hoc habito medentium responso, animadvertit vinculi 
tutor, omnia iura clamabant, ut iudex Franciscum ab illata 
accusatione absolveret. At nil minus: iudex iubet ut tres 
alii Urbis peritissimi archiatri Francisci corpus explorent, 
qui, sicuti iam retulimus, unanimi consensu renuntiant: 
Franciscum praeditum esse organis sexualibus aptis ad car- 
nalem coniunctionem. lis tamen non obstantibus, inquit de- 
fensor, iudex die 24 maii 1892 sententiam edit Iosephinae 
favorabilem, ob viri impotentiam patentem, perpetuam et 
matrimonio praecedentem. Et, quod incredibile omnino est, 
Observat sacramenti assertor, Franciscus sententiae eviden- 
tissime iniustae ac sibi iniuriosae acquiescit, rationibus, si 
auri sacram famem excipias, ad fucum solummodo  facien- 
dum adductis. 

Tandem orator animadvertit, inquisitionem ab Agrigen- 
tina Curia non eá a studio partium immunitate peractam 
fuisse, quae necessaria est, ut veritas erumpat. Etenim tum 
Iudex, cum sacramenti vindex humanissimi sunt dum lIose- 
pham interrogant atque inductos ab ea testes, e contra in- 
civilibus quaestionibus urgent atque vexant Franciscum eius- 
que testes. 

Praeterea cum Iosepha, cui onus probandi incumbit, in- 
spectionem corporis tum in civili cum in ecclesiastico iudicio 
recusaverit, violentissima adversus eam urget praesumptio: 
nihilominus Agrigentinus Iudex de huiusmodi praesumptione 
ne quidem cogitat: at ex opposito Franciscus, qui nil pro- 
bare debet, quippe qui non agit, sed raptus in iudicium est, 

ac non semel a medicis explorata est, ex Iudicis mandato 
tertiam explorationem subire debet; et cum obtemperare re- 
cuset, Agrigentinus Iudex praesumptionem exinde contra 
Franciscum concipit; et potestate, quam sibi nemo detulit, 
usus, edicit: «Statuimus, et declaramus, certe constare, 
matrimonium istud, inter praedictos Franciscum et Iosepham 
contractum, licet non constaret evidenter de viri impoten- 
tia, tamen nunquam fuisse consummatum ». 

Quibus ex utraque parte relatis, propositum fuit diluendum 


Dubium 


An consulendum sit SSmo pro dispensatione super ma- 
trimonio rato et non consummato in casu. 

RESOLUTIO. Sacra C. C. re discussa sub die 7 Septem- 
bris 1895, censuit respondere : Praevia sanatione actorum, 
affirmative, vetito viro transitu ad, alias nuptias, inconsulta 


s. Congregatione. 


EX S. CONCR. EPISC. ET REGUL. 


DECRETUM quo moderatur ministerium colligendi eleemosynas per mulieres in piis 
Institutis ut opera misericordiae exerceant, Deo se devoventes. 


Singulari quidem protectione et auxilio dignae semet exhi- 
bent mulieres illae, quae in piis religiosisque Institutis Deo se 
devovent, ut in proximorum bonum longe lateque opera mise- 
ricordiae exerceant nedum directe, sed stipem etiam iisdem 
operibus sustentandis quaeritantes, atque egregiam eapropter 
humilitatis, patientiae, charitatis aliarumque virtutum laudem 
praeseferentes. Cum tamen hoc colligendarum eleemosynarum 
ministerium, prae muliebri quaeritantium indole, ac hodierna 
humanae societatis conditione, periculis haud vacet nisi oppor- 
tunis cautelis communiatur, Sacra Congregatio Episcoporum et 
Regularium nonnullis Episcopis petentibus, re diligenter et 
mature perpensa, haec quae sequuntur statuit ac decrevit. 

Il. In. votorum simplicium Institutis opus quaeritandi elee- 
mosynas alumnae non aggrediantur nisi in spiritu fidei, quod 
stipem non sibi quaerant, sed ipsi Christo lesu, memores ver- 
borum eius: Quamdiu fecistis uni ex his fratribus meis  mini- 
mis, mihi fecistis. Praeterea Ordinarios locorum, etiamsi eorum 
territoria pertranseant, obsequio, reverentia et devotione prose- 
quantur, tamquam parentes et patronos, quos adeant cum fi- 
ducia pro consilio, auxilio ac praesidio in qualibet necessitate. 

II. lisdem votorum simplicium Sororibus non liceat elee- 
mosynas quaerere sive intra dioecesim in qua ipsae resident, 
sive extra sine licentia Ordinarii loci respectivae residentiae. 

II. Stipem quaesiturae extra dioecesim respectivae resi- 
dentiae, licentiam obtinere insuper debent ab Ordinario loci in 
quo eleemosynarum quaeritare desiderant. 

IV. Nihil tamen impedit, quominus Superiorissae, nulla pe- 
tita licentia, ad sublevandam domuum vel piorum operum, 
quibus praesunt inopiam, possint eleemosynas undequaque obla- 
tas accepto habere, vel etiam per literas impetrare ab honestis 
ac benevolis personis quibuscumque, usquedum a legitimo su- 
periore, rationabili ex causa, non prohibeantur. 

V. Ordinarius loci, in quo extat domus Sororum quaeritare 
volentium, licentiam eis non concedat, I' si de vera domus 
vel pii operis necessitate sibi non constet; 2? si quaeritatio 
commode fieri possit per alios ab ipsomet Ordinario designan- 
dos. Si autem necessitati occurri valeat per quaeritationem in 
loco, in quo Sorores resident, vel infra propriam dioecesim, Or- 
dinarius licentiam eisdem non impertiatur eleemosynas colli- 
gendi extra dioecesim. 

VI. Utraque licentia tradatur gratis et in scriptis, in qua 
quilibet Ordinarius leges et conditiones imponere poterit, quas 
pro locorum, temporum et personarum adiunctis magis oppor- 
tunas in Domino iudicaverit. Licentia vero Ordinarii piae Soro- 
rum domus contineat literas vel commissorias ad parochos 
aliasve prudentes personas, pro Sororibus quaeritantibus intra 
dioecesim, vel commendatitias ad Ordinarios aliarum dioece- 
sium pro Sororibus extra propriam dioecesim  quaeritantibus. 
In uteris commissoriis mandetur parochis aliisve probis perso- 
nis, ut consiliis et meliori qua possunt opera praesto sint So- 
roribus, earum agendi rationem invigilent, et si quid in eis mi- 
nus rectum resciverint, statim ipsi Ordinario referant. In. com- 

mendatitiis exorentur Ordinarii locorum, ut in sua quisque dioe- 
cesi Sorores ad quaeritandum admissas protegat ac adiuvet ac 
si sibi subditas eas haberet. 

VII. Quisque loci Ordinarius sorores ex aliena dioecesi 
advenientes ad eleemosynas colligendas non admittat, nisi prius 
eamdem licentiam proprii Ordinarii sibi exhibuerint. Sororibus 
vero huiusmodi licentiam exhibentibus ipse suam, si Iubeat, 
impertiatur licentiam quaeritandi in propria dioecesi. Ubi autem 
Sorores, etiamsi utraque licentia praeditae, in eleemosynarum 
quaestu male se gerant, statim in propriam domum eas redire 
Ordinarius iubeat, opportunisque etiam mediis si opus fuerit 
compellat. 

VIII. Superiorissae, praesertim extra locum ubi domus ha- 
bent, numquam ad eleemosynas quaerendas mittant Sorores, 
nisi binas, aetate et animo maturas, intra dioecesim non ultra 
mensem, extra dioecesim non ultra duos menses, et semper 
ea pecuniae summa instructas qua, inopinato quocumque casu 
cogente, possint statim domum redire. Sorores quaeritantes 
semper et ubique ea qua decet, modestia eniteant, virorum fa- 
miliaritatem et sermones inutiles caveant; clamores, tabernas 
aliaque loca incongrua évitent; nec in domibus longiorem mo- 
ram faciant, quam sit necessarium pro expectandis eleemosy- 
nis. Singulae nunquam incedant, neque ab invicem separentur, 
nisi necessitate impellente. Iter facientes, si commode fieri po- 
terit, utantur via ferrea; sed quantum possunt, de nocte, neque 
ab uno loco discedant, neque ad alium perveniant. De suo ad- 
ventu futuro' praemoneant illum, cui datae sunt Episcopi literae; 
eique cum pervenerint se sistant precesque adhibeant, ut inter- 
cedat pro invenienda hospitalitate apud aliquod pium femina- 
rum Institutum, vel saltem apud aliquam honestam mulierem, 
nunquam vero in domo ubi possint in aliquod periculum offen- 
dere. Matutinas ac vespertinas preces non omittant: quotidie de 
mane aliquam ex vicinioribus ecclesiis petant, ibique Sacro as- 
sistant: singulis hebdomadis Poenitentiae et Eucharistiae sacra- 
mentis reficiantur. Ante solis ortum et post occasum eleemo- 
synas per loca non quaeritent. Elapso tempore ad quaeritandum 
eis praefixo, sine ulla mora ad propriam Superiorissam recto 
tramite remigrent. Eleemosynas numquam arroganter vel tam- 
quam debitas postulent, sed breviter et humiliter sua et piorum 
operum exposita inopia, si quid sponte offertur accipiant, secus 

patienter divinae Providentiae confidant. Alias normas opportu- 
nas, quae a propria Superiorissa dari poterunt, adamussim ob- 
servent. 

Datum Romae ex Secretaria memoratae S. Congregationis 
Episcoporum et Regularium die 27 Martii 1896. 


I. Card. VERGA, Praefectus. 


A. CAN. BOCCAPOGLI Sub-Secr. 


ABULENSIS. Dubia quoad clericos regulares aut expulsos, aut obtinentes dimissio- 
nem ab Apostolica Sede etc. 


Beatissime Pater 


loannes Episcopus Abulensis, ad pedes Sanctitatis Vestrae 
humiliter provolutus, ea, quae sequuntur, exponit. 

Sunt in hac Dioecesi aliqui alumni Institutorum Religioso- 
rum in Sacris constituti, alii expulsi, alii ab Apostolica Sede 
dimissione obtenta, ex claustro egressi, sed quin prius benevo- 
lum Episcopum receptorem invenissent, nec de ecclesiastico 
patrimonio sibi provinssent Ex Decreto Auctis admodum Sa- 
crae Congregationis Episcoporum et Regularium diei 4 Novem- 
bris 1892, primi perpetuo suspensi manebunt, donec a Sancta 
Sede alio modo eis consulatur, ac praeterea Episcopum bene- 
volum receptorem invenerint, et de ecclesiastico patrimonio sibi 
providerint; secundi vero etiam ab Ordinum susceptorum exer- 
citio suspensi erunt. Episcopus Orator.ob Cleri saecularis suffi- 
cientem copiam, aliisque iustis de causis, Episcopus benevolus 
receptor horum alumnorum esse nequit; sed de eorundem mi- 
serrima vita, angustissima que conditione maxime dolet, et eo- 
rundem supplicationibus quotidie torquetur. Unus ex illis iam 
Presbyter, in agrariis laboribus occupatus victum sibi compa- 
rat. Exoptans Episcopus Orator aliquid praedictis alumnis leva- 
minis afferre, quin onera Episcopi benevoli receptoris in se 
suscipiat, Sanctitatis Vestrae sequentia dubia pro solutione re- 
verenter submittit: 


Il. An possit praedictis alumnis licentiam concedere, ut Or- 
dinem exercere valeant, sed ad nutum suum, uti mos est con- 

cedere clericis alienae dioecesis, ad tempus hic commorantibus, 
quin onera Episcopi benevoli receptoris in se suscipiat? 

IL. Et quatenus negative, quid faciendum cum his miseris 
clericis, qui nec Episcopum benevolum receptorem inveniunt, 
nec patrimonium ecclesiasticum sibi constituere possunt? 

Et Deus etc. 

Ad primum dubium Sacra Congregatio Eminentissimorum 
et Reverendissimorum Sanctae Romanae Ecclesiae Cardinalium, 
negotiis et consultationibus Episcoporum et Regularium prae- 
posita, respondendum censuit, uti respondet: Prout exponitur, 
negative. Sed eadem Sacra |Congregatio facultatem — tribuit Epi- 
scopo Abulensi, quatenus nihil aliud sibi obstet,  permittendi 
praefatis alumnis sacros Ordines exercere ad tempus sibi be- 
nevisum, donec maneant in sua dioecesi, praevia obligatione sibi 
inveniendi | Episcopum | benevolum | receptorem | et constituendi 
sibi sacrum, patrimonium ad formam | Decreti « Auctis | admo- 
dum » aut Rescriptorum Sacrae Congregationis, si quae  obti- 
nuerint. 

Ad secundum: | Provisum | in primo. 

Romae, 20 Novembris 1895. 


I. CARD. VERGA Praefectus. 


A. TROMBETTA Pro Secretarius. 


ABULENSIS,. Dubia quoad interpretationem Decreti - Auctis admodum (1). 


Eminentissime ac Reverendissime Domine 


Episcopus Abulensis exponit quae sequuntur: 

Ex Decreto Auctis admodum istius Sacrae Congregationis 
die 4 Novembris 1892 sancitum fuit: alumnos votorum solem- 
nium vel simplicium, tam perpetuorum, quam temporalium, in 
Sacris constitutos, qui expulsi vel dimissi fuerint, perpetuo su- 
spensos mansuros, donec a Sancta Sede alio modo eis consu- 
latur, ac praeterea Episcopum benevolum receptorem invene- 
rint, et de patrimonio ecclesiastico sibi providerint: alumnos 
vero, qui sponte ab Apostolica Sede dimissionem petierint et 
obtinuerint, ex claustro non egressuros donec Episcopum be- 


(1) Confer Vol. XXV, 512; Vol. XXVI, 616. 

nevolum receptorem invenerint, et de ecclesiastico patrimonio 
sibi providerint, secus ab Ordinum susceptorum exercitio su- 
spensos esse mansuros. Circa interpretationem vero huius De- 
creti hac in parte quaedam oborta sunt dubia, quae reveren- 
ter Vestrae Eminentiae sapientiae subiicit: 

I. Utrum haec verba « Episcopum benevolum receptorem 
invenerint et de patrimonio ecclesiastico sibi providerint», ita 
collective sint intelligenda, ut ad tollendam suspensionem ambo 
sint necessaria, nempe, et Episcopum benevolum receptorem 
invenire, et patrimonium ecclesiasticum constituere, vel sufficiat 
tantum Episcopum benevolum receptorem invenire? 

II. Utrum haec verba, quae in numero V leguntur « secus 
suspensi maneant ab exercitio susceptorum Ordinum », ita sint 
sumenda, ut Religiosus, qui obtenta Apostolica licentia claustro 
exierit, quin prius Episcopum benevolum receptorem invene- 
rit vel de patrimonio ecclesiastico sibi providerit, sit suspen- 
sus tantum donec Episcopum benevolum receptorem inveniat 
et patrimonium ecclesiasticum sibi constituat, vel sit suspensus 
donec ab Apostolica Sede suspensio tollatur, invento Episcopo 
benevolo receptore et patrimonio ecclesiastico constituto? 

S. C. Emorum ac Rmorum S. R. E. Cardinalium negotiis et 
consultationibus Episcoporum et Regularium praeposita, omni- 
bus mature perpensis, respondet: 

Ad primum dubium: | Affirmative ad primam partem; | Ne- 
gative ad secundam. 

Ad secundum: Affirmative pariter | adprimampartem; | Ne- 
gative ad | secundam. 

Datum Romae ex Secretaria Sacrae Congregationis Episco- 
porum et Regularium hac die 20 Novembris 1895. 


IL CARD. VERGA Praef. 


A. TROMBETTA Pro Secretarius. 

EX S. CONGREGATIONE RITUUM 


DUBIUM quoad Missam conventualem. 


Sacra Rituum Congregatio ad Decreta, quibus indulget Mis- 
sam solemnem vel etiam Missas lectas in aliqua extrinseca 
festivitate, solet adiicere clausulam: dummodo non omittatur 
Missa Conventualis vel Parochialis, officio diei respondens, ubi 
eam celebrandi adsit obligatio. Porro nonnulli Ecclesiarum 
Rectores huiusmodi clausulae declarationem ab eadem Sacra 
Congregatione humillime rogarunt; et ipsa Sacrorum Rituum 
Congregatio, ad relationem subscripti Secretarii, re accurate 
perpensa, declaravit: obligationem in casu quoad Missam Con- 
ventualem, | Officio diei respondentem, | adesse pro Ecclesiis, in 
quibus ea die fit  Officiatura | Choralis,- iuxta Decretum (6 Iu- 
nii 1888 ad ll; quoad vero Missam  Parochialem, eam Officio 
diei conformem esse debere, quando peragenda sit eum appli- 
catione pro populo. 

Atque ita rescripsit. Die 21 Februarii 1896. 


C. CARD. ALOISI-MASELLA, S. R. C. Praefectus. 


ALOISIUS TRIPEPI, S. R. C. Secretarius. 


PLATIEN. Dubia varia. 


Rmus Dnus Marianus Palermo, Episcopus Platien, a Sacra 
Rituum Congregatione sequentium Dubiorum solutionem hu- 
millime flagitavit, nimirum: 

Il. An in accessu Episcopi Ordinarii ad Ecclesiam Cathedra- 
lem, rei divinae peragendae causa, sive ipse celebraturus sit, 
sive alter, aera turris campanariae pulsari debeant? 

Il. Utrum in casu teneantur Canonici Episcopum, cappa 
vel habitu chorali indutum, comitari et deducere? 

III. An in expositione privata, quando populus benedicitur 
cum Sanctissimo Eucharistiae Sacramento, pyxide clausa, ipsa 
pyxis cooperienda sit velo humerali? 

IV. Utrum benedicto coemeterio, censeri debeat benedicta 
etiam Ecclesia, eidem adnexa, et viceversa? 


Acta, Tom. XXVIII, fase. CCCXXXIII. 36 

Sacra porro Rituum Congregatio, ad relationem subscripti 
Secretarii, exquisito voto alterius ex Apostolicarum Caeremo- 
niarum Magistris, Dubiis accurate perpensis, respondendum 
censuit: 

Ad L Affirmative, ad normam | Coeremonialis Episcoporum. 

Ad Il. Stetur Caeremoniali et Decretis. 

Ad III. Affirmative, | iuxta. Decretum in una  Meliten. 23 
Februarii 1839 (1). 

Ad IV. Negative ad utrumque. 

Atque ita rescripsit. Die 21 Februarii 1996. 


C. CARD. ALOISI-MASELLA, S. R. C. Praefectus. 


ALOISIUS TRIPEPI, Secret. 


DECRETUM quo festum S. Thomae Episcopi Cantuariensis et martyris evehitur ad 


ritum duplicem minorem pro universa Ecclesia. 


Sanctissimus Dominus Noster Leo Papa XIII, referente in- 
frascripto Cardinali Sacrae Rituum Congregationi Praefecto, 
communia vota Emorum et Rmorum Patrum Sacris tuendis 
Ritibus praepositorum, libenter excipiens, festum Sancti Tho- 
mae Episcopi Cantuariensis et Martyris ad ritum duplicem mi- 
norem pro universa Ecclesia evehere dignatus est; illudque sub 
praedicto ritu in Calendario universali et in novis editionibus 
Breviarii Romani deinceps inscribi decrevit. Contrariis non ob- 
stantibus quibuscumque. Die 24 Februarii 1896. 


CAL CARD. ALOISI-MASELLA, 5. C. R. Praefectus. 


ALOISIUS  TRIPEPI, Secretarius. 


(1) MELITEN. 23 Februarii 1839. Dubium V. An Sacerdos quando benedicit 
Populum sacra JPyxide debeat illam totam cooperire extremitatibus veli oblongi 
numeratis quemadmodum iubet Rituale Romanum . in delatione Viatici, non tamen 
post Viaticum sed alia in occasione? 

Ad S'. Deberi in benedicendo Populo cum sacra Pyxide illam totam cooperire 
extremitatibus veli oblongi numeratis. 

QUEBECEN. Dubia varia. 


Rmus Dnus Nazarius Begin, Archiepiscopus Cyrinensis, Ad- 
ministrator Dioecesis Quebecensis, Sacram Rituum Congrega- 
tionem pro sequentium Dubiorum solutione humiliter rogavit, 
nempe: 

I. Ex peculiaribus Indultis Dioecesi Quebecensi concessis, 
solemnitas quorundam festorum de praecepto transfertur in 
Dominicam proximam sequentem, vel ea impedita, in Domini- 
cam antecedentem; atque ita, ut in Ecclesiis, ubi fit Officia tura 
cum cantu, Missa et Vesperae solemnes de hisce festis, additis 
Commemorationibus iuxta Rubricas, peragantur; in aliis vero, 
unica Missa lecta celebratur. Hinc quaeritur: An subsistat die, qua 
celebratur Officium transferendae vel translatae solemnitatis: 

1l. Prohibitio celebrandi Missam in Oratoriis mere privatis, 
et Missam exequialem praesente corpore? 

2. Obligatio Parochorum Missam applicandi pro populo? 

3. Facultas Episcopo concessa conferendi Ordines Sacros 
diebus festivis de praecepto? 

Il. Utrum eaedem solemnitates celebrari possint in festis 
Circumcisionis Domini et SSmae Trinitatis, die octava Epiphaniae, 
Dominica Passionis et Dominica in Albis, quae festa quaelibet alia, 
etiam Duplicia primae classis, excludunt? 

III. An pluribus occurrentibus solemnitatibus transferendis, 
una vel altera possit ad libitum omitti vel saltem  simplificari 
per commemorationem sub unica conclusione cum oratione 
Dominicae primae classis vel festi, aut solemnitatis ritu, aut 
privilegio superioris? 

IV. Utrum in parochiali Ecclesia, cuius titulare festum ipsa 
die fuit a populo ex devotione celebratum, solemnitas debeat 
nihilominus die Dominica peragi? 

V. An Indultum speciale, 13 Maii 1855, quo solemnitates 
transferendae in Dominicam sequentem, eaque impedita, in Do- 
minicam proximam praecedentem, ad hanc solam Dominicam 
restringatur? 

VI. Utrum in Ecclesiis, ubi ex Indulto 13 Maii 1819 sole- 
mnitas translata peragitur cum Missa et Vesperis solemnibus, 
hi qui iisdem Vesperis assistunt, Divini Officii recitationi satis- 
faciant? 

VII. An idem Indultum pro Ecclesiis concessum, compre- 

hendat etiam Oratoria tum publica tum privata? et quatenus 
Negative ad secundam partem, imploratur gratia extensionis ad 
Oratoria privata Collegiorum, Hospitiorum et aliarum Commu- 
nitatum, iuxta prudens Ordinarii iudicium in singulis casibus. 

Et Sacra eadem Congregatio, ad relationem infrascripti Se- 
cretarii, omnibus mature perpensis exquisitoque voto Commis- 
sionis liturgicae, ita propositis dubiis respondendum censuit, 
videlicet : 

Ad I. Negative quoad primum. | Affirmative, quoad  secun- 
dum et tertium. 

Ad IL. Negative. 

Ad II. Fiat de solemnitate digniori, et minus digna trans- 
feratur in proacimiorem | Dominicam — liberam. 

Ad IV. Affirmative. 

Ad V. Affirmative. 

Ad VI. Ad Sacram | Congregationem |. Concilii. 

Ad VII. Quoad quaestionem: | Indultum comprehendere  tan- 
tum | Oratoria publica; quoad postulatum: | Non | expedire. 

Atque ita rescripsit. Die 6 Martii 1896. 


C. CARD. ALOISI-MASELLA 5S. R. C. Praef. 


L. 96 S. 
A. TRIPEPI Secretarius. 


ROMANA quoad initiationem hymni angelici, aliasque. 


A Sacra Rituum Congregatione postulaverunt plurimi: An 
intonationes Hymni angelici ac Symboli, necnon singulae mo- 
dulationes a Celebrante in Missa cantata exequendae, videlicet 
Orationum, Praefationis, Orationis Dominicae et cum relativis 
responsionibus ad chorum pertinentibus, ex praecepto servari 
debeant prout iacent in Missali, an mutari potius valeant, iuxta 
consuetudinem quarumdam Ecclesiarum? 

Et eadem S. Rituum Congregatio, audito voto Commissionis 
liturgicae, reque mature perpensa, censuit rescribendum: Affir- 
mative ad primam partem; Negative ad secundam, | et quam- 
cumque contrariam | consuetudinem | esse | eliminandam, iuxta 

Decretum 21 Aprilis 1873. Atque ita rescripsit ac servari man- 
davit Die 14 Martii 1896. 


C. CARD. ALOISI-MASELLA 5S. B. C Praef. 


A. TRIPEPI Secretarius. 


BASI LEEN. Dubia varia. 


R. D. E. Iobix, Sacerdos et Moderator Kalendarii ad usum 
cleri Dioeceseos Basileensis in Helvetia, de consensu sui Riíii 
Ordinarii, sequentia Dubia pro opportuna solutione Sacrorum 
Rituum Congregationi humillime proposuit, nimirum: 

I. Utrum in festis ss. Petri Damiani, 23 Februarii, et Alfonsi 
M. de Ligorio, 2 Augusti, mutandus sit tertius versus in Hymno 
Iste Confessor? 

IL. In Dioecesi Basileensi die 22 Martii, sub ritu duplici mi- 
nori celebratur festum B. Nicolai de Flüe, qui obiit die 21 Mar- 
tii 1487, et huiusmodi festum, concurrens cum festo Sancti Be- 
nedicti Abbatis, sub ritu duplici maiori recolendo, tantum Com- 
memorationem habet in primis Vesperis. Quod si incidat in 
Feriam secundam aliquam Dominicam Quadragesimae vel Do- 
minicam Passionis, et de illo recitandus sit Hymnus: Iste Con 
fessor, in primis Vesperis, quaeritur: Debetne mutari tertius 
versus in Hymno, et haec mutatio indicari in novis editionibus 
Proprii Dioecesani, a S. Rituum Congregatione die 30 Septem- 
bris 1869 approbati? 

II. Kalendarium Dioecesanum, a S. Rituum Congregatione 
approbatum, indicat pro Dominica secunda, post Pascha, festum 
ss. Sigismundi Regis et Soc. Mm. sub ritu duplici minori. Sive 
ante, sive post approbationem Kalendarii, praedictum festum 
omissum fuit, quotiescumque aliud festum duplex enunciata 
Dominica occurrebat, prout fit hoc anno, quo celebratur festum 
Sancti Leonis IX Papae, sub ritu duplici secundae classis, festo 
ss. Sigismundi et Soc. penitus omisso. Quaeritur, utrum hac in 
re bene ordinatum sit Kalendarium? 

IV. In Dioecesi Basileensi festum Sacrarum Reliquiarum 
peragitur sub ritu duplici maiori, Dominica infra octavam Om- 
nium Sanctorum. Porro quotiescumque littera dominicalis est 
«d» saltem pro mense Novembri deest praedicta Dominica. 

Etenim festum Omnium Sanctorum celebratur die prima men- 
sis, et Dominica sequens est dies octava eiusdem festi. Quae- 
ritur, utrum hoc in casu omitti debeat festum Sacrarum Reli- 
quiarum, ut hucusque factum est, an potius ad primam diem 
liberam, id est diem 19 Decembris transferendum sit? 

V. In editione typica Breviarii Romani legitur sequens Ru- 
brica die 16 Septembris: Si festum ss. Cornelii et Cypriani ve- 
nerit in Dominica, fit Officium de Dominica cum commemora- 
tione eorundem in utrisque Vesperis et Laudibus, et IX lectione 
historica, ex tribus una, atque commemoratione ss. Euphe- 
miae, Luciae et Geminiani Mm. in primis Vesperis et Laudi- 
bus, omissa Lectione. Porro quum in praedicto casu, ubique 
terrarum recolatur festum VII Dolorum B. M. V. pro Domi- 
nica III Septembris assignatum, videtur esse corrigenda haec 
Rubrica in novis editionibus Breviarii. Hinc quaeritur, utrum 
et quomodo haec correctio neri debeat? 

VI. Ex S. R. C. Decreto die 8 Decembris 1895 circa celebra- 
tionem Missae in Ecclesia aliena, videtur Sacerdos habens festum 
duplex primae classis non posse celebrare, nisi more votivo 
Missam conformem suo Officio, quando ritus alienae Ecclesiae 
permittit Missas de Requie et votivas. Quid agendum in casu? 
Et Sacra eadem Congregatio, ad relationem infrascripti Secre- 
tarii, audito voto Commissionis liturgicae, propositis dubiis rite 
expensis, rescribendum censuit: 

Ad I. Negative, iuxta editionem  typicam et Martyrologium 
Romanum. 

Ad Il. Afftrtnative, ut in festo S. Hyaeinthi Conf die 16 
Augusti. 

Ad IIl. Affirmative, et festum ss. Sigismundi et Soc, quo- 
ties impeditur, penitus | omittatur. 

Ad IV. Affirmative ad primam | partem, | negative ad secun- 
dam, nisi obtineatur | Indultum | pro translatione. 

Ad V. Detur Decretum in Aretina, 18 lunii 1895 Ad VI (1). 

Ad VI. Missa Officio conformis, sive de semiduplici, sive 
de quocumque duplici, et in casu, est festiva; proinde non est 
votiva, nec more votivo dicenda. Atque ita rescripsit. Die 14 
Martii 1896. 

C. CARD. ALOISI-MASELLA 4S. R. C. Praef 


A. TRIPEPI Secretarius. 


(1) Adest decretum hoc Vol. XXII, 575. 

EX S. C. DE PROPAGANDA FIDE 


DUBIA super interpretatione decreti sub n. 196 Concilii Baltimorensis. 


Legitur in actis Concilii Baltimorensis Statuum  Foederato- 
rum Americae sub n. 196. 

« Itaque parentes catholicos non solum paterno amore hor- 
tamur, sed iis etiam omni qua valemus auctoritate praecipi- 
mus, ut dilectissimae proli suae, a Deo sibi datae, Christo in 
baptismate renatae, et coelo destinatae, educationem vero chri- 
stianam et catholicam procurent eamque totam ac toto infan- 
tiae et pueritiae tempore a periculis educationis mere saecularis 
defendant, et in tuto collocent, atque ideo eam in scholas pa- 
rochiales vel alias vere catholicas mittant, nisi forte Ordinarius 
in casu particulari aliud permitti posse iudicet. » 

Hinc circa praedictum Decretum Concilii, Episcopus, in Re- 
publica Statuum Foederatorum existens, a S. Congregatione de 
Propaganda Fide petiit solutionem Dubiorum, ut sequitur: 

I. Utrum sensum Decreti n. 196 Concilii Plenarii Baltimo- 
rensis IIL, et praecipue verba « omni qua valemus auctoritate 
praecipimus » bene intellexerim ? 

Il. Utrum Ordinarius habeat facultatem cum debita pru- 
dentia parentes, mala voluntate ductos, liberos ad scholas pu- 
blicas mittentes, sacramentorum receptione indignos censere, 
donec resipuerint? 

II. Utrum Decretum synodale supra memoratum et in fu- 
turo sustineri valeat? 

Huic tamen Episcopo Eminentissimus Praefectus S. Congre- 
tionis eo modo respondit: 

Illustrissime ac Reverendissime Domine, 

Maxima quidem laude dignus est zelus Amplitudinis Tuae 
pro religiosa instructione puerorum istius Dioeceseos. Id enim 
consonum est dispositionibus vestri Concilii Plenarii Baltimo- 
rensis IIL, et etiam intentioni Sanctitatis Suae, prout constat ex 
recentissima eiusdem Encyclica Epistola ad Episcopos Statuum 
Foederatorum Americae Septentrionalis; attamen quoad modum 
obligandi catholicos genitores, ut filios mittant ad scholas pa- 
rochiales, id relinquitur prudenti iudicio Ordinariorum, qui at- 

tentis specialibus adiunctis temporum, locorum et personarum, 

in quibus versantur, id pro sua sapientia decernunt quod magis 

expediens et efficax existimat pro attingendo exoptato finé. 
Interim Deum precor, ut Te diu sospitet. 


Amplitudinis Tuae addictissimus Servus 


A. CARD. LEDOCHOWSKI Praef. 


LITTERAE Emi Praefecti quibus intuitur presbyterum catholicum posse assistere 


matrimoniis protestantium tamquam ministrum. 


R. P. D. Francisco Jansen Archiepiscopo Neo-Aureliae. 


Illustrissime et Reverendissime Domine, 


Hac occasione respondens alteri tuae epistolae, mihi datae 
die 27 Decembris proxime elapsi, in qua petis utrum liceat Sa- 
cerdoti catholico tamquam ministrum civilem se habere in ce- 
lebratione matrimoniorum protestantium, ^ Amplitudini Tuae 
significo id licitum esse: hoc enim casu, Sacerdos est tamquam 
testis auctorizabilis. 

Interim vero Deum precor, ut Te diutissime sospitet. 


Amplitudinis Tuae 


A. CARD. LEDOCHONWSKI Praef 


EX S. DATARIA. APOSTOLICA 


LITTERAE Emi Pro-Datari i quoad dispensationes matrimoniales. 


Perillustris et Reverendissime Domine. 


Petitionum copia pro obtinendis matrimonialibus dispensa- 
tionibus super impedimento primi tangentis secundum consan- 
guinitatis gradum Sanctissimi Principis Domini Nostri Leonis 
Papae XIII mentem, ingluvie malorum percrebescente, perculit. 
Etenim animadvertens indulgendo huiusmodi concessionibus, ef- 
fraenata licentia, quae de die in diem augetur, haudquaquam 

compescitur; eo quod occasio continua, commodum eam im- 
pune satisfaciendi allectant nupturientes spe etiam modo con- 
iugali occulturos infelices effectus, atque reatus, qui iam prae- 
cesserunt. 

Ne vero Sanctitatis Suae indulgentia praebeatur occasio sa- 
lutarem disciplinam ]labefactandi, quae a sanctitate sacramenti 
iubetur, et tantum prodest morum integritati, societatis bono 
et vegetiorum corporum incremento, onerat Episcoporum con- 
scientiam, ut" sedulo invigilent, ne Sanctae Sedis precantes ac- 
cedant, nisi verae causae canonicae iure commendent, et lit- 
teris manu propria exaratis rationes in quolibet casu explicent, 
nec non circumstantias, quibus putent gratiam esse concedendam. 
Tali modo Summus Pontifex tutior annuet petitionibus, quoties 
agnoscet necessitatem eo obstrictiorem, quo artes erunt minores 
alio modo consulendi. 

Pro certo habeo Amplitudinem Tuam omnibus viribus ela- 
boraturam, ut Sanctitatis Suae vota praeoptatum finem habeant. 
Interim meae observantiae sensus Tibi profiteor, atque cuncta 
adprecor a Domino. 

Datum Romae ex idibus Nostris die 19 Iunii 1895. 


Amplitudinis Tuae 


Servus verus 
A. Card. BIANCHI P. D. 


——-rSS-1-O-t-gg». 


EX S. CONGR. S. R. U. INQUISITIONIS 


Damnantur tres societates in statibus unitis Americae septentrionalis. 


Illustrissime ac Reverendissime Domine. 


Amplitudinem Tuam profecto non latet, Reverendissimos 
Archiepiscopos in ecclesiasticis Provinciis istius Foederatae Rei- 
publicae constitutos in suis conventibus egisse de tribus, quae 
istic evaluerunt Societatibus, Sociorum nempe singularium (Odd 
Fellous), Filiorum temperantiae (Sons of tempérance) et Equi- 
tum Pythiae (of Pithias) atque unanimi consensu rem iam iu- 
dicio Sedis Apostolicae detulisse. Porro Sanctissimus Domi- 

nus Noster quaestionem examinandam tradidit Reverendissimis 
et Eminentissimis DD. S. R. E. Cardinalibus una mecum Inqui- 
sitoribus generalibus. Hi vero generali Congregatione Feria IV 
die 20 iunii 1894, confirmantes iudicium de aliquibus ipsismet 
Societatibus alias latum, decreverunt. 

Cunctis peristius regionis Ordinariis esse omnino conniten- 
dum, ut fideles a tribus Societatibus praedictis et ab unaquaque 
earum arceantur, eaque de re fideles ipsos esse monendus: et 
si monitione insuper habita, velint adhuc eisdem Societatibus 
adhaerere, nec ab illis cum effectu separari, a perceptione sa- 
cramentorum esse arcendos. 

Sanctissimus Dominus Noster sententiam hanc plene con- 
firmavit et ratam habuit. Quae idcirco per praesentes Ampli- 
tudini Tuae significantur, ut per te nota fiat cunctis istarum re- 
gionum Archiepiscopis, Episcopis, aliisque locorum Ordinariis 
et pro bono animarum regimine ad effectum deducatur. 

Interim fausta atque felicia omnia tibi a Deo O. M. precor. 

Romae, 20 Augusti 1894. 


L. M. CARD. MONACO 


LITTERAE Emi Cardinalis Monaco La Valletta ad Ordinarium Alexandrinum, quoad 
condimenta ex adipe. 


Die 25 Martii 1895. 
(versio latina) 
In risposta alla pregiata Sua Litteris ab Amplitudine Tua 
dei 12 corrente, diretta a Mons. ad R. P. D. Commissarium hu- 
ius Supremae Congregationis, 


) ; datis sub die 12 mensis decur- 
ma Congregazione, partecipo a : : 
rentis respondeo, certiorem fa- 


V. S. che nella feria IV 1 Mag-  ciendo eamdem A. Tuam quod 
gio 1889, propostosi il quesito, feria IV 1 Maii 1889, proposito 
se l'espressione « condimenti di | dubio, an locutio condimenta ex 
grasso », usata negli indulti per «adipe, adhibita in concessione 


la quaresima e per condimenti indultorum pro quadragesima 
s . et condimenta infra annum, in- 
fra Fanno, dovesse intendersi É 


del di 1 .  telligenda esset ex adipe cuius- 
Ce LELdspO MI Sguasunguesoant- cumque animalis; Emi DD. Car- 


male, gli Emi Sigg. Cardinali inales, una mecum Inquisito- 
Inquisitori Generali, miei colle- res Generales, responderunt: 
ghi, risposero : Affirmative. Affirmative. 


Commissario di questa Supre- 


CARD. MONACO LA VALLETTA. 

DECRETUM quo excommunicatio maior statuitur Sacerdoti Miraglia nisi intra quin- 
decim dies resipiscat. 


Feria IV, die 5 Februarii 1896. 


Apostolicae Sedi certo innotuit, Paulum Miraglia presbyte- 
rum dioecesis Pactensis in Sicilia, sed a pluribus mensibus in 
dioecesi Piacentina, proprio Ordinario non probante degentem, 
vexasse et vexare isthic clerum per oblocutiones typis quoque 
editas et etiam traducendo ad tribunalia laicorum plures egre- 
giae notae presbyteros; cum vero ob alia plura typis edita mi- 
nime probanda et pervicaciter asserta prohibitus fuerit ab Or- 
dinario loci a cuiuscumque sacri ministerii exercitio, non modo 
non resipuisse, aut erratorum veniam petiisse, sed et vexillum 
rebellionis contra eumdem loci, ubi ipse moratur, Ordinarium 
erexisse et in maiora scandala praecipitem proruisse, profanam 
scilicet mensam in profana quadam aula collocando, ibique con- 
ciones, invito Episcopo, habendo, sacrosanctum! Missae Sacri- 
ficium sacrilege peragendo, sanctissimam Eucharistiam adeo 
sacrilege confectam distribuendo et imo SSmi Díii Nostri PAPAE 
LEONIS XIII licentiam talia infanda patrandi mendacissime ia- 
ctando. 


Sacra igitur Congregatio S. Romanae et Univ. Inquisitionis, 
ne a suo munere deficiat, neve salus animarum ex huiusmodi 
scandalis gravissimo ac certo exponatur periculo, cum prae- 
dictus sacerdos Paulus Miraglia ex praecedentibus exhortatio- 
nibus et salutaribus minis ac poenis nihilo melior effectus fuerit, 
sed obstinatior evaserit, veteribus supradictis nova ac graviora, 
scelera cumulando, atque idcirco ex nota, manifesta et explo- 
rata censurae violatione, incidisse in irregularitatem perpetuam 
ac interdictionem a sacris faciendis ; a qua nonnisi auctoritate 
Apostolica liberari valeat: eumdem ipsum sacerdotem Paulum 
Miraglia per praesentes admonet, ut cesset a populo Dei con- 
turbando et resipiscat, et veniam ab Episcopo petat, huiusque 
pareat mandatis, et ad saniora consilia revertatur, immania 
quoque scandala reparando: quem in finem ipsi statuuntur 
peremptorie quindecim dies ab huius decreti notitia decurrendi^ 
quorum primi quinque pro primo canonico monitionis termino, 
alteri quinque pro secundo, alteri quinque pro tertio decer- 
nuntur: quibus inutiliter elapsis, excommunicationem maiorem 

ipso facto incurrat. Atque hoc decretum eadem S. Congregatio 
mandat intimari ipsi Paulo Miraglia efficaci et tuto modo, affigi 
publice in Sacrariis Civitatis et Dioecesis Placentinae, et notifi- 
cari Ordinario Piacentino et Ordinario Pactensi. 

Datum Romae die, mense, et anno supramemoratis. 


L. * S. 
Ios. MANCINI 
S. Rom. et Univ. Inquisitionis Notarius. 


V» UP» 








DUBIA quoad decretum de lege ieiunii et abstinentiae anticipanda, vsl dispensanda 


ab Episcopis (1). 


Feria IV die 18 Martii 1896. 


Post latum feria IV die V Decembris 1894 Supremae hu- 
ius Congregationis S. O. Decretum, quod incipit Cum recenter, 
quo facultas fit locorum Ordinariis anticipandi in alium diem, 
vel etiam, gravissimis de causis, dispensandi super ieiunii et 
abstinentiae lege, occasione solemnitatum in vetitum aliquem 
diem incidentium, a pluribus locis circa eiusdem Decreti genui- 
num sensum dubia proposita fuere quae sequuntur: 

I. Utrum ad hoc, ut Episcopus dispensare valeat, ad trami- 
tem Decreti, necesse sit ut festum celebretur magno populorum 
concursu? 

Il. Utrum Episcopus dispensare possit quando agitur tan- 
tum de festis duplicis praecepti, an etiam quando agitur de alio 
festo vel de alia catholica solemnitate, ex. gr. de centenariis, de 
peregrinationibus et similibus? 

III. Quomodo sit intelligendus rnagnus populorum  concur- 
Sus, an populorum extraneorum vel etiam eiusdem civitatis 
aut loci? 

IV. Utrum inter causas gravissimas, ob quas Episcopus 
non solum anticipare, sed etiam dispensare potest, assignari 
valeat grave periculum quod abstinentia anticipanda non ob- 
servetur? 


(1) Decretum hoc habes Vol. XXVII, 512. 

V. Utrum in diebus exceptis, ieiunio consecratis, vetitum sit 
Episcopis tantum dispensare super abstinentia, vel etiam illam 
anticipare? 

I. Utrum ex rationabili causa possit Episcopus commit- 
tere Parochis, ut ipsi assignent diem in quo anticipari debeat 
abstinentia? 

Quibus dubiis, ad examen sedulo vocatis in Congregatione 
Generali habita feria IV, die 18 Martii 1896 Eiiii ac Rmi Domini 
Cardinales Inquisitores Generales, praehabito voto DD. Consul- 
torum, respondendum mandarunt: 

Ad I. Affirmative. 

Ad Il. Negative ad primam, partem; | Affirmative ad secun- 
dam; modo adsit magnus populorum | concursus. 

Ad III. Atztentis omnibus, intelligi potest etiam de concursu 
civitatis aut loci, facto verbo cum Sanctissimo. 

Ad IW. Affirmative, modo periculum sit generale. 

Ad V. Affirmative, scilicet utrumque vetitum | est Episcopis. 

Ad VI. Affirmative. 

Sequenti vero feria VI die 20 eiusdem mensis SSmus Do- 
minus Noster Leo divina Providentia Papa XIII, in solita au- 
dientia R. P. D. Assessori impertita, relatas sibi JEmorum Patrum 
resolutiones, benigne approbare et confirmare dignatus est. 

EXHIBENS ACTA SEDIS APOST.; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERÍDUM 
MODERATOREM. 


-»3rX-— 


S. Poenit. Ap. 29 Nob. 1842. — Vota emissa a protestante. 


Protestare votum, castitatis nec non paupertatis et obedientiae emisit 
voce et scripto coram ministro anglicano; quaeritur utrum vim saltem 
voti simplicis et privati, aut veluti irritum omnino sit habendum in 
casu conversionis ad religionem catholicam. 

R. Votum de quo in precibus esse simplex, et voventem teneri 
ad observantiam voti, si veram habuerit intentionem vovendi. 


S. C. S. Officii 27 Ianuar. 1892 — Vic. Ap. Victoriae Nyanz. 
Utrum christiani teneantur defendere regem  infidelem et eorumdem infensum 


hostem, dum insidiatur a subditis. 


Rex infidelis christianis sibi subiectis insidiatur, vel vult eos hic et 
nunc perdere, et christianum nomen in suo regno delere. Quum ea 
meditatur et parat, alii nefarii homines ipsum e suo regno, coniurando 
et eum debellando, eiicere conantur.—Quaeritur: 

]l. Utrum christiani positive defendere teneantur eum, nempe ty- 
rannum, qui eos vult hic et nunc trucidare: vel potius possint nega- 
tive se habere, eum neque debellando neque adiuvando. 

2. Quatenus affirmative ad primam partem: postquam e suo regno 
eiectus fuerit, an christiani eum ad suum regnum revocare, si possint, 
teneantur; vel potius illius successorem admittere et defendere possint 
etiam, dato casu, contra priorem, praesertim si religionem toleret vel 
foveat. 

R. Ad 1. Prout exponitur, negative ad primam partem; affirma- 
tive ad secundam partem. 

Ad 2. Provisum in 1. 


S. C. S. Officii 29 April. 1840 — N. Mission, in Chorea 


Dubium quoad venditionem mancipii. 


Unus christianus consuluit me an posset gentilibus vendere unum 
mancipium quod malae indolis est et nihil vult audire de religione 

sancta nostra. Si christianis illud non potest vendere , nec Uberum 
dimittere, pacificis gentibus vendere posse respondi. Quid erat respon- 
dendum? 

R. In casu de quo agitur, et dummodo mancipium non sit bapti- 


zatum, dominum non esse inquietandum. 


S. C. S. Officii 17 Martii 1847 - Vic. Ap. Siam. 
Dubia quoad emptionem servorum. 


In Siamensi Regno triplicis generis sunt servi :— 1. Servi irredi- 
mibiles qui sine Sponsore venduntur. Si forte moriantur, pretium illo- 
rum a nullo exquiri potest, et penitus perditur. — 2. Captivi quos rex 
elargitur vel mandarini inter se partiuntur, et si moriuntur eodem 
modo perditur illorum pretium, quod a lege taxatum est ad centum 
et quinquaginta circiter francos. — 3. Servi redimibiles, qui sub Spon- 
sore emunlur, ita ut si fugiant, sponsor vel solvit pretium, vel in 
fugitivi locum succedit. Si moriuntur, ordinarie dimidium solummodo 
pretium a Sponsore exigitur. Secundum leges siamenses opera illorum 
servorum in locum usurae reputatur, et, quando redimunt se, integrum 
pretium solvere debent domino. His positis, quaeritur: 

1]. Utrum christiani possint emere servos irredimibiles, vel non. 

2. Vel saltem possuntne cum tacita intentione ipsis relaxandi de 
pretio suo pro rata parte illorum operae? 

3. Quando autem opera adaequabit pretium, debetne illos dimittere 
liberos, vel possuntne illos servare ut filios adoptivos, ipsis invitis, 
humaniter illos tractando? 

Aliquando evenit quod isti servi procreant liberos in sua servitute : 
quando autem isti filii servorum, facti adulti, volunt e domo domini 
sui exire, debent solvere domino pretium educationis, centum circiter 
francos. Porro : 

4. Christiani possentne exigere istud pretium in compensatione 
alimentorum in pueritia expensorum? Admodum difficile est determi- 
nare quantitatem pretii relaxandi, operae servorum correspondentem, et 
multo magis difficile est inducere christianos ad talem compensationem 
faciendam, propter exemplum paganorum , qui nihil omnino relaxant. 

Ideo suppliciter ab EE. VV. postulamus ut, quantum fieri potest, 
quasdam regulas circa istam materiam nobis describere dignentur, ita 
ut neque dominorum, neque servorum iura laedantur. 

Porro, ad maiorem rei ehicidationem, tertium articulum regulae 


nostrae, qui sic se habet, a siamensi lingua in latinam hic transfero: 

Secundum christianam legem, dominus debet diminuere pretium servi- 
sui, quando erunt rationes minuendi ita ut debeant dimittere | illum 
liberum, quando secundum aestimationem sacerdotis et maiorum pagi, 
opera servi pretium suum adaequabit. Porro sacerdotes et maiores quando 
huiusmodi compensationem ponderabunt, debent habere rationem aetatis 
servi: an (sit) puer; an senex; an dominus illum emerit propter mi- 
sericordiam, an pro suo proprio commodo ; quantum illum occupaverint 
et pro quali servitio; an servus ille sit debilis ; an aegrotaverit et 
quamdiu; praeterea debent aestimare periculum sortis et damnum 
emergens, quando his locus erit. 

R. Ad 1. Dentur Decreta S. Officii fer. IV. 20 Martii 1686 et 12 
Sept. 1776 (1). Ad 2. Provisum in praecedenti — Ad 3. Negative. — 
Ad 4. Provisum in praecedentibus. — SSmus decisiones Emorum appro- 


bavit. 


S. C. S. Officii 20 Iunii 1866. - Vic. Ap. ad Gallas. 
Dubia quoad uniones mancipiorum apud Gallas. 


Mancipia poenes Gallas concubinis utuntur, rarissime uxoribus certa 
aliqua solemnitate nuptis, unde veri nominis matrimonium  arguatur; 
quia cum in tota sua existentia domino subiiciantur , possintque adeo 
quolibet die divendi, nullum inter ea perpetuum matrimonialis socie- 
tatis vinculum supponitur esse. Idcirco postulatur: 

1. Utrum dominus christianus tolerare possit, ut duo servi adhuc 
infideles, qui, cum primum eius sub potestatem venerunt, iam in eius- 
modi concubinatu vivebant, pergant ita vivere; an vero illos separare 
teneantur, donec fiant christiani et legitimo matrimonio coniungantur. 

2. An dominus christianus qui plures possidet servos, sic viventes 
in vero concubinatu, etsi matrimonii appellatione honestato , quique 
ad regulam exigere desiderat eiusmodi matrimonia, simul ac praedicti 
servi sese dispositos exhibeant ab baptismum recipiendum , et matri- 
monium legitime ineundum, possit, in nova quam meditatur matrimo- 
nii christiani ordinatione, illos ex utroque sexu seligere qui plus chri- 
stiani spiritus demonstrent , maioremque spem faciant unitatis atque 
indissolubilitatis custodiendae, nulla habita ratione priorum vinculo- 
rum matrimonii, sive (ut magis nuncupare placeat) concubinatus, 
dummodo tamen novi contrahentes mutua afficiantur sympathia: an possit 
proinde tuta conscientia eosdem vi separare a suis concubinis, nisi forte 
concubinam ipsi malint secum invicem contrahere matrimonium chri- 


stianum. 


(1) Confer Vol. hoc pag. 405, 404. 

3. An saltem violenta concubinariorum separatio locum habere queat, 
quando alter ex ipsis, sive masculus sive femina probe dispositus est 
ad fidem amplectendam et matrimonium christiane celebrandum. Hoc 
dubium idcirco movetur, quia violenta illa separatio posset excitare 
admirationem, et querimonias apud homines parum instructos perinde 
ac si quaedam fieret iniuria parti renitenti, quae christianam religio- 
nem amplecti detrectat. 

4. Matrimonium sive servorum sive liberorum iuxta Gallarum 
morem dissolubile est, saltem ex parte viri. Si igitur convertantur duo 
coniuges, sive servi, sive liberi, qui eiusmodi matrimonium in infidelitate 
contraxerunt, debentne ante baptismum edoceri de indissolubilitate ma- 
trimonii statimque christiano matrimonio iterum coniungi ipso bapti- 
smatis die; an vero possunt etiam post baptismum relinqui in suo statu, 
saltem per aliquod tempus, donec pares effecti fuerint intelligendo 
sicut oportet evangelico praecepto super indissolubilitate matrimonii? 

R. Arbitratur Vicarius Apostolicus omnes generatim coniunctiones 
servorum infidelium apud Gallas non veri propriique nominis matrimo- 
nia, sed meros esse concubinatus. Persuasionem hanc ex triplici potis- 
simum ratione hauáisse videtur, quia nimirum eiusmodi coniunctiones, 
quamquam patrio more permissae, nulla adhibita solemnitate ineuntur ; 
deinde quia cum servi toto vitae suae tempore sint in domini potesta- 
te, haud supponuntur esse inter eos perpetua matrimonialis societatis 
vincula; tandem quia matrimonium servorum omniumque universim 
Gallarum patrio item more dissolubile est, saltem ex parte viri. Sed 
ipse facile perspiciet quam  infirmae sint hae rationes: solemnitates 
enim per se, maxime apud barbaros et infideles, ad essentiam non 
pertinent matrimonii, quod, una naturali lege inspecta, etiam sine illis 
consistere potest. Neque hypothesibus et praesumptionibus, sed certis 
evidentibusque probationum momentis inniti debet iudicium, quo nullum 
fuisse pronuncietur matrimonium, cuius validitati minime obstat ipsum 
divortium quoad vinculum, lege vel morinus permissum, nisi in pactum 
conditionemque expresse deducatur. Caveat igitur Vicarius Apostolicus 
ne vera matrimonia pro contubernia imprudenter traducantur, prae- 
sertim cum eaedem servorum infidelium coniunctiones, quas ipse con- 
cubinarias existimat, vulgo matrimonii nomine honestentur, et violenta 
partium separatio, eodem Vicario Apostolico fatente, quamdam iniuriae 
speciem habere apud homines illos videatur. Meminerit matrimonium 
verum inter infideles existere, nec proinde requiri ut infideles chri- 
stiana religione initientur quo verum legitimumque matrimonium con- 
trahere valeant. Meminerit etiam admonere dominos christianos, ne in 


Acta, Tom»XXVIII, fase. CCCXXXIV. 37 

servorum matrimoniis ineundis aliquam vim adhibeant, vel coniugem 
lisdem invisum obtrudant: matrimonia enim libera esse debent, et 
coactiones quae in iis forte adhibeantur , difficiles solent exitus fre- 
quenter habere. Nunc ut dubiis i. 2. et 3. satisfiat, nefas profecto 
est domino christiano tolerare servorum suorum, licet infidelium, concu- 
binatum; etenim concubinatus lege naturali prohibetur, qua non tan- 
tum fideles, verum etiam infideles obstringuntur, et cuius observan- 
tiam dominus, utpote domesticae societatis ordinatur, a suis subditis 
exigere tenetur. Sed primum diligentissime investigare debet num 
revera contubernio an legitimo coniugio servi utantur. Quod si de illi- 
cito contubernio constiterit, neque fieri possit legitimum matrimonium 
inter concubinarios ipsos (quod quidem semper optandum est, maxime 
si prolem ex fornicario commercio susceptam haberent), tunc demum- 
eosdem vi etiam adhibita separet, non impediendo tamen quominus 
se cum aliis legitimo matrimonio coniungant, etiamsi christianam fidem 
profiteri detrectent, nullasque ad eam amplectendam dispositiones prae- 
seferant. Ceterum quam viam rationemque dominus christianos sequi 
oporteat in permittendis vel inhibendis servorum infidelium coniugiis, 
comperiet Vicarius Apostolicus ex alia instructione quae huic adnexa 
ad eum transmittitur (1). Reliquum est dubium 4. quo supponitur 


(1) Instructio S. C. S. Officii (31 Maii 1865), de qua agitur, data fuit Superiori 
Missionis Dahomey in Africa, atque ita se habet: « Quaestio a te proposita circa 
obligationem dominorum christianorum permittendi vel impediendi servorum  infi- 
delium coniugia, qui, ante captivitatem, mulierum conturberniis usi fuisse compo- 
nuntur, delata est ad Emos Supremos Inquisitores feria IV. die 31 Maii labentis 
anni, prout apertius a te eodem hoc anno ineunte iuxta mandatum eorumdem Emo- 
rum Cardd., litteris datis die 7 Ianuarii, expressa fuerat his, qui heic adscribuntur, dis- 
tinctis casibus. Primus casus est cuiusdam servi qui a domjino christiano uxorem 
petit, quique interrogatus num unquam fuerit matrimonio vinculatus, respondit: se 
quidem cum mulieribus uxorie vixisse, sed ignorare quid sit vinculum matrimoniale; in 
suis regionibus viros cum mulieribus habitare quae pro libito dimittuntur, vel quae sponte 
discedunt, ut cum aliis viris habitent, quin praecedentia vincula obstent; talem — esse 
regionis consuetudinem. Dominus autem certiores notitias habere volens, nihil prae^ 
ter supradicta dignoscere potest. — Secundus casus est cuiusdam servi qui a domino 
suo uxorem petit, quique interrogatus respondet: se iuxta morem suae gentis 
ante servitutem mulieres habuisse ; inter eas unam ceteris praelatam fuisse, sed eam 
non esse quam in uxorum numero priorem tempore habuit; quam autem priorem 
tempore uxorem habuit, cum ea non ita esse vinculatum ut, quando libuerit, dimit- 
tere non possit; ea enim conditione assumuntur mulieres; talem in suis regionibus 
morem vigere. — Tertius casus est servi cuiusdam qui a domino suo uxorem petit, 
quique interrogatus circa priora vincula matrimonialia, respondet: se quidem ante 
servitutem uxorem legitimam habuisse, sed quid de illa evenerit impossibile esse certo 
scire: eam vel cum fugientibus in excidio patriae evasisse, forsitan in. aliis regionibus 

imatrimonia Gallarum, utpote secundum patrias leges dissolubilia, saltem 
«ex parte viri, minime valere, ac proinde esse renovanda si coniuges 


venundatam vel in Americam translatant, vel in maritino itinere, ut saepe fit, obiüsse : 
certa autem de ea nullum unquam nuntium habiturum. Se | autem | enixe postulare 
ut alia sibi detur uxor, tanquam per divortium a prima disiuncto. — Quartus casus 
est servi cuiusdam iam matrimonio ante servitutem vinculati, sed servitute super- 
veniente, ita ab uxore prima disiuncti, ut nulla unquam spes affulgeat suam uxo- 
rem possidendi. Enixe autem postulare ut alia detur uxor, vel tanquam a prima 
divortio facto, vel quia, ut asserit, a Deo gentilibus saltem, in gravioribus ca- 
sibus, plures uxores etiam  simultanee possidere permissum est; sibi autem a for- 
tiori permittendum, qui, priore amissa, aliam in eius loco habere postulat. — 
Quintus casus est servi cuiusdam uxorem petentis, quique interrogatus circa 
mores suae gentis, respondet: ;/n suis regionibus mulierem, adhuc puerulam viro a 
parentibus desponderi; in parentum potestate usque ad pubertatem — custodiri: tum 
sponso traditur; sed hoc non impedit quominus vir plures hoc modo receptas uxores 
habeat; in moribus autem esse, si viro libuerit, quod mulier dimitti possit ; si autem 
ipsa sponte discedere velit, consentiente viro*, ad alium transit ; vel etiam viro invito, 
coram arbitris re pertractata et impensis pro tali muliere habenda a viro exactis, 
restitutis, ad alias nuptias convolat; et hoc iure factum indicatur, * tanquam | de 
quocumque contractu. Se hoc modo mulieres possedisse, a quibus nunc servitute 
divisus, aliam dari quaerit. — Sextus casus est mulieris cuiusdam in servitutem 
redactae, quae viro in matrimonium iungi vult: dicit se iampridem ante servitutem 
cum viro fuisse, sed ignorare num fuerit legitima uxor; cum pluribus enim, asse- 
rit, aliis uxoribus in eadem domo sub uno viro vixisse, nec bene scire si tamquam 
*uxor, vel ul concubina haberetur. Enixe autem postulare ut viro tradatur in ma- 
trimonium. — Septimus casus est mulieris gentilis quae a legitimo "viro ita fuit 
servitute distracta, ut nunquam spes affulgeat cum illo posse coniungi. Dominus 
autem volens eam in matrimonio cum alio coniungi, quaerit num id liceat tam- 
quam divortio a primo viro facto ita, ut in quarto casu. 

Quibus casibus rite mátureque perpensis, ita de illis Emi Patres iudicandum 
-censuerunt. Quum in primo, secundo, quinto et sexto casu serio dubitari possit 
connubia, de quibus ibidem agitur non vera fuisse matrimonia, sed iuxta exposita, 
ct, nisi meliores notitiae haberi possint, contubernia tantummodo ex libidine cum 
mulieribus inita, abhorrere ab aequitate existimarunt, infelices illos paganos ad 
perpetuum coelibatum adigi, eoque privari concupiscentiae remedio quod iure 
naturali iisdem datum est, praesertim cum agatur de matrimoniis infidelium quae, 
cum non sint Sacramenta, non eodem profecto gaudent favore quo christiana gau- 
dere constat. Itaque in praedictis casibus, primo scilicet, secundo, quinto et sexto 
Emi PP. responderunt, dominos christianos permissivo modo se habere opor- 
tere, adeoque non debere mancipia sua impedire quominus matrimonio se iungant; 
hoc tamen circa secundum et circa sextum adiecto modo. Circa secundum, cum 
ibidem duo haec simul narrata sint: 1l. omnes mulieres ea conditione viris adiungi 
Ait, quandocumque libuerit, dimitti possint; 2. inter illas unam prae ceteris ante- 
ierri consuevisse: decreverunt Emi PP. praedictum responsum eatenus locum ha- 
bere, quatenus omnino constet eam quoque, quae ceteris praefertur, eadem condi- 
cione fuisse in conturbernium admissam. Quod vero attinet ad sextum, licet dubium 

convertantur; tum postulatur an liceat hos coniuges etiam post bapti- 
smum relinquere, saltem per aliquod temporis spatium, in suo errore 


contra matrimonii veritatem satis fundatum videatur, quod mulier, de qua ibidem 
agitur, nescire se profitetur matrimonii ne, an concubinatus nomine a suo viro su- 
scepta fuerit, quod quidem cum essentia veri matrimonii certum ac reciprocum 
consensum exigentis haud facile componi potest, nihilominus cum absque ulla 
difficultate res possit melius declarari, si duo haec a muliere requirantur : i. utrum 
eo tempore, quo ad suum virum accessit, alias repererit mulieres eidem ante se 
maritali more coniunctas ; 2. utrum vir ille solerei pro suo lubitu susceptas mu- 
lieres dimittere, et alias assumere: has quoque interrogationes non inopportune pro- 
maiori diligentia fieri posse Emi PP. iudicarunt. Utrumque enim praedicto dubio 
gravissimum pondus adiiciet, et concubinatum potius quam verum matrimonium 
initum fuisse magis magisque suadebit. 

At vero tertii et quarti et septimi casus diversam omnino esse rationem Emi 
PP. censuerunt. Nam tertius uxorem legitimam, cum captivus ductus est, habuisse 
fatetur, itemque mulier de qua sermo est in septimo casu /egitimum virum habuisse 
narrat; atque is de quo in quarto agitur, matrimonio se fuisse vinculatum — asserit: 
quae quidem omnia verum proprieque dictum matrimonium clare exprimunt: quo 
fit ut novum matrimonium adulterinum esset concubinatus; neque enim dubitare 
fas est polygamiam simultaneam, atque ipsum adeo divortium, non modo christia- 
nis, verum etiam infidelibus divino iure prohiberi expresse id docente Innocentio III 
in cap. Gaudemus, De divortiis. Quod autem ab eo, de quo agitur in tertio casu, 
additur sibi iam impossibile esse certo scire an uxor sua superstes morluane sit, 
id ei ad novum motrimonium minime prodesse iudicarunt. Cum enim vinculi ma- 
trimonialis obligatio certa in eo sit, eiusdem autem per mortem solutio nullo pacto 
sit probata, quandoquidem simplex ignorantia non magis mortem quam vitam suadet; 
quae imo in dubio praesumenda prae morte est, hinc sequitur impedimenti vim 
adhuc integram manere, iuxta expressam doctrinam capitis /n praesentia, De spon- 
salibus, in infidelium aeque ac christianorum matrimoniis, retinendam, quippe quae 
in qualitate utrisque communi, quae est indissolubilitas, fundatur. Quapropter non 
minus in hoc tertio quam in quarto et septimo casu Emi PP.. responderunt, domi- 
nos christianos teneri huiusmodi servos a novo matrimonio prohibere, nisi forte, 
ex pluribus saltem coniecturis (quae sin minus singulae, at certe simul coniunctae 
certitudinem moralem pariant) demonstrari possit legitimum eorum coniugem mor- 


tem vere obiisse. 


Ceterum latere te non potest, certissimum eamdemque facillimam viam eius- 
modi nodos reddendi eam esse, si infideles, de quibus agitur, ad christianam 
fidem convertantur. Hoc enim si fiat, et ipsi privilegio Paulino cum alia catholica, 
muliere nubendi, et tu dispensatione uti poteris ab interpellatione primae coniugis, 
quoties aut fieri reipsa illa nequeat, aut si fieret, nullius utilitatis fore summarie 
saltem atque extraiudicialiter certo constet. Denique ne illud quidem S. C. praeter- 
mittendum esse voluit, nimirum ut, occasione data, dominos christianos memineris 
admonere ne, in hisce servorum matrimoniis ineundis, aliquam vim adhibeant, vel 
coniugem iisdem invisum obtrudant. Matrimonia enim libera esse debent, et coa- 
ctiones quae in iis forte adhibeantur, difficiles solent exitus frequenter habere. In 


casibus autem difficilioribus recurras, expositis omnibus adiunctis ». 

*circa dissolubilitatem matrimonii. De suppositione sive hypothesi supra 
dictum est, pravam contrahentium opinionem, licet patriis legibus sive 
moribus confirmatam, quod nimirum matrimonii vinculum dissolvi 
possit, nequaquam per se officere matrimonii validitati, nisi haec opinio 
deducatur in pactum tamquam conditio in actu ineundi matrimonii; 
tunc enim matrimonium pullum irritumque evadit, uti semper accidit 
cum matrimonio est apposita conditio substantiae ipsius repugnans. 
-Quod vero ad postulatum attinet, non tantum nefas est coniuges in illo 
errore post eorum baptismum relinquere , sed ad baptismum qui- 
dem admitti debent, nisi antea probe instruantur de matrimonii indis- 
solubilitate , et parati sint divinum praeceptum observare. 


S. C. S. Officii 24 Aug. 1842 - Vic. Ap. Tunk. Occid. 
Dubia quoad expensas faciendas pro cultu maiorum. 


1. Ex lege civili huius Regni, pars bonorum quae vocatur pAau- 
Jcuong-koa, et quae pro cultu Maiorum destinata est, prohibetur vendi 
et quovis modo alienari, et fructus ex ea percepti ad solum cultum 
Maiorum impendi debent. (Dans les testaments, chacun est obligé de 
léguer un dixiéme de ses biens au fils ainé pour faire les sacrifices 
et autres cérémonies de culte des ancétres; sans ce legs, le testament 
-est nul. Aussi les chrétiens mettent cette disposition dans leurs testa- 
ments pour en assurer la validité; mais ils n'entendent pas par là pre- 
scrire des superstitions, et on fait seulement les suffrages habituels 
selon l'usage de l'Eglise). Unde quaeritur quomodo agendum sit erga 
*christianos qui' in tribunali sacro sese accusant praedictam partem he- 
reditatis vendidisse, vel fructus inde perceptos ad usus profanos con- 
sumpsisse, 

2. Praedicta pars, ut decima pars bonorum familiae, ex lege debet 
assignari primogenito masculo, sed in defectu prolis sexus masculini 
lex iubet quod filius fratris maioris, et, in illius defectu, fratris mino- 
ris, ut primogenitus habeatur, ac proinde, praeter partem dictam 
phan-kuong-koa, quae ili datur ut curet de cultu Maiorum, adhuc 
illi conceditur ius accipiendi unam partem hereditatis sicut caeteri li- 
beri. Multi haud aequo animo ferunt quod maior pars bonorum suorum 
in detrimentum liberorum, quos genuerunt, sic ad alienos transeat; 
unde fit quod omni modo possibili conantur ut in fraudem legis liberi 
sui maiorem partem bonorum familiae habeant, ita ut filio fratris nihil 
detur nisi quod absolute denegari non potest, quin coram iudice re- 

clamet.. His positis, quaeritur utrum talis agendi ratio sit peccatum? 
contra iustitiam, ita ut sit obligatio restituendi. 

R. ad 1|. Si testator verba de quibus agitur, testamento apposue- 
rit pro sola tantum validitate testamenti, non esse inquietandos chri- 
stianos de quibus supra, et decima pars cedat heredi, vel heredibus 
quibus de iure; si vero voluntas testatoris ea sit ut decima pars ap- 
plicetur cultui catholico: quoad praeteritum, iidem Emi DD. dixeruntr 
Supplicandum SSmo pro facultate sanandi alienationes et distractione^ 
de quibus agitur, ininncto tamen aliquo pio opere pro fidelium ani- 
mabus expiandis, vetita protestatione ethnici cultus (1); quoad futurum, 
vero, servetur pia testatoris voluntas. 

Ad 2. Non esse inquietandos. 

SSmus (Gregorius XVI) praefatas resolutiones approbavit et remisit 
facultates D. Vicario Ap. Tunkini sanandi alienationes et distractione»- 
de quibus in precibus, iuxta Emorum suffragia. 


S. C. S. Officii 14 Ianuar. 1846 — 'Tche-Kiang et Kiang-si. 
Bonzus nomen dando verae religioni petit an retinere valeat ea quae 
in officio ethnico comparaverat. 


Bonzus (quidam) ethnicae superstitionis erroribus nuntium mittere,, 
et sanctae catholicae Ecclesiae nomen dare paratus, petit : ut sibi liceat 
retinere quae antea perceperat in ethnico officio quod gessit, quaeque 
in medicae artis exercitio comparaverat. 

R. Non esse inquietandum, dummodo aliunde non intervenerit 
certa iniustitia. Et re quidem vera nullum excitandum dubium quoad 
medicae artis emolumenta, cum mercedis locum obtineant. Quae item 
ab ethnicis sacerdotali munere sibi bonzus quaesivit, quamvis super- 
stitiose e fonte manaverunt, legitime tamen eidem obvenisse videntur, 
utpote quae fuerint paganae gentis propria, eiusque consensu suis sa- 


cerdotibus honorarii loco attributa. Iure autem meritoque  praelaudato 


(1) In litteris S. C. de Prop. Fide, 17 Sept. 1842, ad Vic. Ap. Tunk. Orient, haec 
habentur: « Quoad solutionem prioris quaestionis, quaedam Supremae ipsius Inqui- 
» sitionis nomine hic addenda sunt. Dictum enim est: decima pars cedat heredi vel 
» heredibus, ut nempe casus praevideatur in quo plures una simul adsint heredes,. 
» hoc est coheredes, inter quos dividenda erit antedicta decima pars, habita ratione* 
» quotae seu partis assis hereditaria unicuique ex mandalo testatoris pertinentis^ 
» Dictum praeterea est: Vetita protestatione ethnici cultus, ut fideles nempe sciant 
» nec simulate quidem id eis licere: nam ex casus ipsius rerum adiunctis patet, eos 
» posse in hoc forte peccare, ut gubernio nempe suadeant sese etiam facto legis 
» praecepto obtemperare ». 

decreto est limitatio superdicta dummodo aliunde non intervenerit 
certa iniustitia. Iustitiae siquidem effata : Suum cuique reddendum; 
Quod tibi fieri non vis, alteri ne feceris, ab ipsae naturae lege ma- 
nantia, ubique gentium vim obtinent. Si quae igitur bonzus sive in 
medicae artis, sive in sacerdotalis officii exercitio se certo noverit 
iniuste percepisse, restituat domino vel eius heredi necesse est ; aut, 
si uterque incertus sit, pauperibus eroganda, quorum nomine venire 
idem bonzus ex facti specie minime videtur. 


S. C. S. Officii 17 April. 1749 - Paef. Miss. Tuneti. 
Dubium quoad foenus pro pecunia hebraeis data. 


Mercatores hebraei, Tuneti degentes, olim societatem cum turcis 
inibant, pecuniamque suam collocabant super naves piratarum contra 
christianos bellantes, atque his fundamentis inter christianos captivos 
introductus fuit usus pecuniam dare hebraeis in foenore, usuramque 
percipere, singulis mensibus, tres pro centum, etiam cum pignore ; 
attamen periculum erat et pignus et sortem principalem amittendi, 
quod pignus multorum non erat securum, et aliquoties aliqui et pignus 
et sortem principalem amittebant. Nunc autem Bey hebraeis prohibuit, 
ne amplius commercium cum turcis exerceant in navibus, sub poena 
pecuniae et etiam vitae iacturae. Ideo scire desidero quomodo me gerere 
in futurum, et quam usuram percipere valeant captivi fideles, tuta con- 
scientia. Mercatores galli, atque etiam alii, qui sunt liberi, quando in 
commercio pecuniam foenori dant inter se, solent exigere unum pro 
centum singulis mensibus; quod quidem a mercatorum societate Mas- 
siliensium fuit concessum. At vero captivi maiorem usuram exigere 
possunt, ratione iniustae captivitatis, et periculi sortem principalem 
amittendi, ut saepe contingit; ipsimet hebraei eis sponte offerunt tres 
pro centum; existimo eos id facere posse more pristino. Insuper ad- 
vertendum est, quod hebraei nativi tam erga Christifideles perfidi sint, 
ut occasionem non praetermittant eos prodendi. 

R. Fiat Instructio mittenda ad P. Carolum Felicem, missionarium 
Ordinis Capuccinorum, in qua, iuxta epistolam circularem Sanctitatis 
Suae ad Episcopos Italiae, sub die 1 Novembris 1745, incipientem 
Vix pervenit, eidem significetur quod contractus, ad hoc ut pariant 
fructus, debent suam denominationem habere, nempe census, cambii 
maritimi, cambii per nundinas, lucri cessantis et damni emergentis 
certi cum interpellatione, iuxta notoria requisita Pauli de Castro, vel 

fructuum recompensativorum et similium, ut fructus legitime parere 
valeant, alias pro mutuis reputari debent, quarumcumque usurarum 
prorsus exclusiva. 

INSTRUCTIO S. G. DE PROP. FIDE — Ad tenorem Litterarum Bene- 
dicti XIV. Vix pervenit se gerere tenebitur, quibus intelliget contra- 
ctus frucliferos ex pecunia mutuo data illicitos esse, quando denomi- 
nationem non habent census, vel cambii veri, sive litteris, sive nundinis 
vel societatis realis, vel rationem compensativám tituli lucri cessantis, 
aut damni emergentis, quibus praeter sortem percipere valeat tantum 
fructus quantum sufficit ad damnum aequiparandum quod mutuans pati 
tenetur, aut lucrum quod amisit; idcirco, si in contractu desint su- 
pradictae denominationes, aut tituli memorati compensativi, tunc in 
alium contractum constitui nequeunt, nisi mutui, proindeque illicitum est 
ullo modo aliquid recipere aut exigere ultra capitale seu sortem, tam 
a pauperibus quam a divitibus. Istis regulis a Sanctissimo Domino no- 
stro in sua epistola circulari praescriptis, dictus Pater perspicere potest 
quomodo se gerere debeat circa contractus, quos christiani captivi ineunt 
cum mercatoribus hebraeis, quos quidem eis permittere non est licitum 
sine conditionibus supra relatis. Cum autem inter illum, qui pecuniam 
suam dat, et mercatorem qui eam cum pignore recipit, sortemque 
datoris tutam facit, fit tamen pactum lucri certi ultra sortem, verus 
non est contractus societatis ; ideo quidquid percipitur est contra iusti- 
tiam et illicitum, quamvis non intendat dare supradictam pecuniam 
ratione mutui; sed, solum in casu quo intervenirent supradicti tituli 
compensationis, possit a capitalista exigi ultra sortem fructus qui suffi- 
ceret ad compensandum aut damnum quod subit, aut lucrum quod 
perdit. At vero ratione periculi a natura negotiationis non provenien- 
tis, sed ab alio eventu extrinseco, cui tamen periculo dator seu mu- 
tuans sortem exponit, a negotiante lucrum proportionatum periculo 
ultra ipsam sortem exigere potest. Cum autem illud in praxi difficil- 
limum sit, periculum iuste appretiare, et periculosissimum sit exigere 
fructum proportionalem, ideo, ad securitatem conscientiae captivorum 
christianorum, tutius esse existimatur, ut dictus Pater a tali contractu 
eos abstinere adhortetur, manifestando eis periculum in quod incur- 
runt, atque suadendo pecuniam suam in alios contractus reapse líci- 
tos impenderé, qui propriam denominatione!» habeant, ut venditionis, 
aut realis societatis, quibus, industriam adiungendo, lucrum hone- 


stum ex pecunia fas illis sit percipere. 

MOTU PROPRIO. SSmi. O. N. Leonis XIII. De ratione'concordi rei catholicae 
apud Orientales provehendae. 


Auspicia rerum secunda quae Nobis, Orientem christianum 
apostolica providentia respicientibus, divina gratia benignissime 
obtulit, animum sane confirmant augentque, ut incepta Nostra 
omni contentione et spe persequamur. Editis quidem nonnullis 
actis, praesertim Constitutione Orientalium anno MDCCCLXXXIV, 
iam quaedam sunt a Nobis opportune declarata et decreta : quae 
aliis alia modis conducerent simul ad studium decusque pristi- 
num religionis in eis gentibus excitandum, ad earumdem con- 
iunctionem cum Petri Cathedra obstringendam, ad reconcilia- 
tionem fovendam dissidentium. Quo tamen instituta consilia re- 
ctius in dies procedant uberiusque eveniant, optimum factu du- 
cimus aliquot capita rescriptorum hortationumque subiicere, 
tamquam eiusdem additamentum Constitutionis; quatenus ni- 
mirum attinet ad communem sentiendi agendique rationem, 
quae tantis procurandis rebus maiorem in modum est neces- 
saria. — Nam apud Orientales singularis omnino et hominum 
et regionum conditio a longinqua antiquitate occurrit Ecclesiae. 
Scilicet persaepe in uno eodemque loco aeque obtinent dissi- 
miles iique legitimi sacrorum ritus, proptereaque totidem sunt 
ritu vario antistites pluresque singulis administri ; accedunt non 
pauci numero sacerdotes latini, quos in illorum adiutorium et 
levamen (1) Apostolica Sedes mittere consuevit; sunt praeterea 
qui, ad firmamentum unitatis catholicae, delegato a romano 
Pontifice funguntur munere, eius mandata faciunt, voluntatem 
interpretantur. Eos igitur in suis quemque partibus obeundis 
nisi eadem sancta mens et salutaris, omni privata causa post- 
habita, moveat, nisi eadem in fratrum morem affectio consociet, 
non ita quidem laboribus et expectationi responsurus est utili- 
tatum proventus. Intima vero voluntatum coniunctio et consentio 
propositorum, sicut Dei ministros maxime decet, ita in opinione 
hominum adeo Ecclesiam Catholicam commendare solet, ut 


(1) Const. Benedicti XIV Demandatam. 

filios discordes non semel ad sinum eius suavi quodam incita- 
mento vel ipsa reduxerit. 

Huiusce rei aequum est antecedere exemplum pariter in 
Delegatis Nostris atque in Venerabilibus Fratribus Patriarchis, 
quum ceteris gradu et potestate antecedant: ad eosque singu- 
lariter spectare videtur commonitio Apostoli: Caritate frater- 
nitatis invicem diligentes, honore invicem  -praevenientes | (1). — 
Hinc sane excellentia iidem haurient bona, atque illud, tam 
optabile in praesentia, ut suam ipsorum dignitatem melius pos- 
sint ac felicius tueri. Siquidem initarum rerum cursus in rei 
catholicae profectum, vehementer exposcit ut eorum personis 
munusque sua stet omni ex* parte commendatio atque etiam in 
dies accrescat. Id Nobismetipsis adeo cordi est, ut quasdam co- 
gitationes et curas in hoc item genere optime collocatas cen- 
suerimus. Nec enim quemquam fugere potest quantum deceat 
et omnino expediat, apud catholicos nullum dignitati patriarchali 
deesse ex eis praesidiis ornamentisque, quibus illa abunde utitur 
apud dissidentes. Exploratum est autem, Sedis Apostolicae eo 
amplius ibidem florere nomen maioremque simul explicari vir- 
tutem, quo plus honestamenti legatis eius comitetur. Quapro- 
pter induximus animum sic efficere ut in hoc aptius utrisque, 
Patriarchis et Delegatis, esset consultum, eoque simul piorum 
emolumenta operum augerentur ecclesiis. Reapse quidem cer- 
tam ilis vim subsidiorum annuam, catholicorum liberalitate pia 
adiutante, decrevimus, attribuimus. 


Iamvero fidenti fraternoque, prout diximus, animo studeant 
Patriarchae communionem consiliorum in maioribus rebus ha- 
bere per litteras cum Delegatis Nostris : eo praeterea commodo, 
ut quae negotia ad Apostolicam Sedem delaturi sint, expeditius 
procedant et transigantur. Unum autem est quod, pro gravitate 
sua, singulari Nostro non modo hortatu sed iussu dignum exi- 
stimemus : videlicet ut Patriarchae congressiones actitent cum 
Delegatis Apostolicis, binas saltem quotannis, quo tempore et 
loco inter ipsos convenerit. Ea res, ubi rite sit acta, plus quam 
dici possit devinciet benevolentia animos, viamque muniet ad 
persimilem agendi tenorem. — Ita in Domino congressis primum 
erit provincias sibi creditas generatim prospicere, et considerare 
quo statu sit atque honore in illis religio, qui progressus inter 


6) Rom. XII io 

catholicos facti, quaenam ipsorum maximeque cleri erga dissen- 
tientes studia, quaenam in his voluntas requirendae unitatis, 
aliaque ad cognoscendum peropportuna. Exinde se dabunt res 
propriae et peculiares, in quibus deliberantium prudentia usus- 
que elaboret. Atque episcoporum provincialium causas, si quae 
sint, licebit, accurate expensas, ex aequo et bono componere: 
eis tamen salvis atque integris quae iuris sunt sacri Consilii 
christiano nomini propagando. Tum vero de recta fidelium ad- 
ministratione, de cleri disciplina, de monachorum vel aliis pio- 
rum institutis, de missionum necessitatibus, de cultus divini de- 
core, de cognatisque agetur rebus, quae diligentissime cautis- 
simeque sunt reputandae: certis autem et communibus, quoad 
fieri possit, rationibus providendum est ut religio catholica et 
partos fructus conservet et multo capiat ampliores. Nobis tria 
maxime accommodata in medium proferre libet, seu verius re- 
vocare, quum fere eadem alias per occasionem attigerimus. — 
Est primum, oportere curas exquisitas in eo impendi ut alumni 
sacri ordinis ad doctrinam, ad vitae sanctimoniam, ad sacro- 
rum peritiam optime informentur et excolantur. Collatis vero 
consiliis, facilius certe liquebit quemadmodum singulis Patriar- 
chis sua sint probe constituta seminaria clericorum, sensimque 
amplificentur et vigeant: ita plane, ut ea demum existat ope- 
rariorum evangelicorum copia et praestantia, quae messi suffi- 
ciat augescenti, quaeque nomini catholico reverentiam adiiciat. 
Expetito rei eventui bene ii favere poterunt sacerdotes nativi, 
quos Roma ex propriis gentium collegiis crebro in orientem 
remittit, non tenui censu ingenii virtutisque animi instructos. 
De hoc ipso bene admodum Delegati Apostolici merebuntur, si 
curaverint ut etiam ex latinis idonei viri advocentur qui parati 
sint adiutricem operam clericis erudiendis conferre. Hic Nos 
facere quidem non possumus quin merita honestemus laude 
nonnullas Religiosorum familias, quarum sedulae alacritati mul- 
tam in eo genere ab orientalibus tribui gratiam iam diu est 
Nobis compertum. — Alterum est, nec minore profecto diligen- 
tia dignum, de puerilis educationis sustinendis multiplicandisque 
scholis. Per se apparet quanti illud sit ponderis, ut primae ae- 
tatulae, una cum litterarum primordiis, ne quid imbibant veri- 
tati institutisque catholicis adversum; eo vel magis quod contra 
filii teneor anim, prudentia pollentes et opibus, eadem in re 
enitantur quotidie impensius. Necesse est igitur ipsa sanae do- 

ctrinae principia et religionis amor ita in molles animos Mun- 
dantur, ut eos afficiant innutriantque penitus ad catholicam pro- 
fessionem : neque aliorum certe vel studiosior in hac parte vel 
fructuosior erit industria, quam eorum qui sese bono pueritiae 
sacris in sodalitatibus devoverunt. Quin etiam ex huiusmodi 
disciplina, in qua qui religionem moresque tradunt, suo ipsi 
facto plus tradunt quam praeceptionibus, id facile est profectu- 
rum, ut spei optimae alumni semina sacerdotii religiosaeve per- 
fectionis mature excipiant et colant: plures autem utriusque 
sexus indigenas ita succrescere, non una de causa omnino lae- 
tabile et perutile est. — Tertio videtur loco pariter esse frugi- 
ferum, operam dari ut ephemerides similesve ex intervallo pa- 
ginae, scienter moderateque factae, fusius pervulgentur. Tales 
quippe scriptiones, uti tempora sunt ac mores, religioni per- 
commode inserviunt, sive ad refellenda quae calumnia vel error 
in eam contingant, sive ad fidele ipsius studium alendum in 
animis atque incitandum: id praesertim ubi non ita frequens 
copia sit sacerdotis, pabulum doctrinae et hortationis sanctae 
impertientis. Nec praetereundum, quod catholici scriptis iis le- 
gendis ea cognoscunt quae variis in locis quoquo modo con- 
tingant, cum religionis connexa rationibus: cuiusmodi sunt fra- 
trum egregie facta vel coepta, impendentia a fallaciis adversa- 
riorum pericula, pastorum suorum et Apostolicae Sedis labo- 
riosae curae, Ecclesiae succedentes dolores et gaudia; quae iden- 
tidem cognita profecto adiumenta bona suppeditant imitationis, 
caritatis, generosae in fide constantiae. — Istud Nos triplex prae- 
sidiorum genus particulatim commonstravimus, spe magna du- 
cti, ex iis potissimum satis multa effectum iri secundum vota; 
ob eamque causam auxilia ipsorum operum Nos quoque pro 
facultate submittere cogitamus. Id autem tempore ac loco fiet 
Nostros per Delegatos: quorum denique erit summam rerum 
in eisdem congressionibus actarum ad Apostolicam Sedem re- 
ferre. 


Consequitur de ratione officiorum quae Delegatis ipsis in- 
tercedant cum eis cfui Missionibus per easdem regiones prae- 
sunt. Minime quidem dubitandum quin alteri atque alteri, probe 
memores cuius nomine et potestate sint eodem missi, et qua 
saluberrima causa una debeant conspirare, veram quae secun- 
dum Deum est concordiam, quum in sententiis tum in actione, 
custodire inviolatam contendant. Attamen ad totius rei melio- 

rem temperationem, visum est immutare nonnulla de iuris or- 
dine adhuc recepto; eaque decreto proprio iam constitui iussi- 
mus per sacrum Consilium Christiano nomini propagando. Omni 
igitur prudentia et ope Delegati in id incumbant, ut quaecum- 
que ab Apostolica Sede et illo decreto et subinde pro tempo- 
ribus similiter edicentur, ea plenum habeant exitum. Rursus 
in idem congruant Superiores Missionum sollertia et obtempe- 
ratione sua: maioris momenti res ad earumdem procurationem 
pertinentes, nisi rogatis ilis et approbantibus, ne aggrediantur, 
eosque ipsos velint habere ex officio conscios, negotiis inciden- 
tibus quae opus sit ad Apostolicam Sedem transmitti. — Delegati 
porro suum esse meminerint evigilare, providere, instare ut 
Constitutionis Orientalium praescriptis integre ab omnibus quos 
ila attingant religioseque pareatur. In quo praecipue fiat ut 
nihil admodum de se desiderari sinant latinorum Instituta, quae 
multis locis tantopere student rei catholicae incrementis. Quippe 
rei catholicae valde nimirum interest eam omnino tolli ac dilui 
opinionem quae quosdam ex orientalibus antehac tenuit, per- 
inde ac si de ipsorum iure, de privilegiis, de rituali consue- 
tudine vellent latini detractum quidquam aut deminutum. — 
lidem Delegati peculiarem vigilantiam cum benevolentia adhi- 
beant presbyteris latinis qui missionali munere in suae ditionis 
locis versentur. Eis consilio et auctoritate adsint per difficultates 
in quas vel a rebus vel ab hominibus non raro incurrunt, atque 
ad ministerii apostolici ubertatem suadere ne desinant sum- 
mam cum orientali clero consensionem et gratiam: quam qui- 
dem apte conciliabunt sibi et retinebunt, ipsorum tum linguae 
moribusque assuescendo, tum tradita a maioribus sacra insti- 
tuta honore debito prosequentes. Huc autem nihil certe tam 
valeat quam specimen concordiae benevolentiaeque, quod ipsi 
praebeant Delegati et ceteri, qui sub eis cum auctoritate sunt; 
id quod graviter supra admonuimus. Neque vero talis animi 
prodendi ac testificandi defuturae sunt opportunitates. Praeclara 
illa, si per sollemnem aliquam celebritatem faciles ljbentesque 
sacris ritibus orientalium intersit; ac vicissim si eos ad sacra 
latino ritu sollemnia nonnunquam invitent. Id autem in primis 
decuerit, valdeque fieri optamus, quotiescumque Ecclesiae vel 
romani Pontificis causa insignior quaepiam agatur caeremonia. 
Ex eo namque feliciter potest mutuae observantiae caritatisque 
foveri studium, dum eiusdem fidei et communionis vincula in 

amore communis matris roborantur, dumque augetur obse- 
quium ac pietas erga Successorem beati Petri, eum nempe 
quem Christus Dominus centrum constituit sanctae salutarisque 
unitatis. 

Quae igitur hisce litteris motu proprio significavimus, de- 
claravimus, statuimus, rata omnia firmaque permanere aucto- 
ritate Nostra volumus et iubemus. 

Datum Romae apud Sanctum Petrum die xix martii an- 
no MDGGGXQGnW, Pontificatus Nostri decimo nono. 


LEO PP. XIII. 


EX S. CONGREGATIONE CONCILII 


VARSAVIEN. 


NULLITATIS MATRIMONII 


Die 16 Iunii 1894 et 14 Decembris 1895. 


COMPENDIUM FACTI. Georgius et Ioanna die 24 Maii an- 
no 1884 in ecclesia parochiali S. Bonifacii Ixellis, prope 
Bruxellas sita, coram Reverendo Domino Dhanis, eiusdem 
ecclesiae S. Bonifacii, eo tempore parocho et duobus testi- 
bus legitimis praesentibus, publice in facie ecclesiae, imo 
cum non levi solemnitate et pompa matrimonium celebra- 
runt. Quod factum, est adeo certum et indubitatum, ut 
tanquam notorium a nemine unquam in dubium fuerit vo- 
catum. 

Georgius tempore celebrati matrimonii verum domicilium 
habuit Warsaviae in parochia S. Crucis, ubi, iuxta testimo- 
nium authenticum exhibitum, banna de matrimonio Georgii 
et Ioannae fuerunt proclamata. At in eodem testimonio au- 
thentico mox additur: « delegationem vero in personam R. 
D. M. Dhanis, Curati parochiae S. Bonifacii Ixellis ad be- 
nedicendas dictorum coniugum nuptias ab officio parochiali 
concessam non esse; secus enim in tabulis loci extaret con- 

veniens adnotatio, prout id, ubi similes delegationes ema- 
nant semper neri consuevit. » 

Praeterea dubitari nequit, quin Georgius, postquam die 
1 Aprilis anno 1884 Warsaviam reliquit, ut sese conferret 
in Belgium ad nuptias celebrandas, habitant in diversorio 
Bruxellensi vulgo Y Botel de France dicto, quod certo si- 
tum est in parochia S. Gudulae et extra parochiam S. Bo- 
nifacii. 

Ioanna, quamvis diu cum suis parentibus domicilium 
canonicum habuerit in parochia S. Bonifacii, tamen tempore 
celebrati matrimonii cum Georgio habitavit in domo paro- 
chiae S. Aegidii. Quod si factum habitationis in parochia 
S. Aegidii colligi potest ex allegationibus, certo extra omnem 
dubitationem est, domum a Ioanna inhabitatam, Chaussee 
de Charleroi n. 2, esse intra fines parochiae S. Aegidii et 
extra parochiam S. Bonifacii. 

Anno 1891] vir curiam Varsaviensem adivit pro impe- 
tranda separatione ex capite clandestinitatis. Curia roga- 
vit Emum Archiepiscopum Mechliniensem pro veritate dete- 
genda. Qui acta mittens animadvertit non esse posthaben- 
dam praxim parochorum civitatis Bruxellensis sese mutuo 
delegandi, pro tempore indeterminato, cum scitu et indul- 
gentia Ordinarii, ad assistendum matrimoniis sponsorum si- 
mulantium domicilium. 


Disceptatio Synoptica 


VOTUM THEOLOGI. Consultor praemonuit universam quae- 
stionem ad hoc reduci utrum Ríidus Dnus Dhanis, parochus 
S. Bonifacii ad assistentiam in celebratione matrimonii Ioan- 
nae et Georgii ex aliqua delegatione legitima fuerit compe- 
tens necnon. Quare si actrix Ioanna certis et indubitatis 
argumentis probare potest, parochum Dhanis legitime non 
fuisse delegatum ad illam assistentiam, matrimonium Ioan- 
nae est nullum et irritum. 

Antequam ad ipsam responsionem canonicam huius quae- 
stionis accedam, duo videntur esse praenotanda : agi in casu 

de matrimonio, praemissis bannis coram vero et optimo pa- 
rocho scil. Rfííido Dno Dhanis atque duobus testibus legiti- 
mis, publice in facie Ecclesiae cum extraordinaria solemni- 
tate et pompa celebrato. Quod matrimonium usque ad Con- 
cilium Tridentinum nonnisi per summum abusum verborum 
potuisset vocari clandestinum, sed tamquam actus publicus 
et solemnis admissum fuisset. Si idem Concilium Tridenti- 
tinum novam quandam formam  substantialem ad validam 
celebrationem matrimonii constituit, scopum suum  princi- 
palem Sess. XXIV cap. 1 de reform, matr. hisce verbis 
manifestat: « Cum Sancta Synodus animadvertat, prohibi- 
tiones illas, i. e. matrimoniorum clandestinorum, propter 
hominum inobedientiam iam non prodesse et gravia peccata 
perpendat, quae ex eisdem clandestinis coniugiis ortum ha- 
bent, praesertim vero eorum, qui in statu damnationis per- 
manent, dum priore uxore, cum qua clam contraxerint 
relicta, cum alia palam contrahunt,et cum ea in perpe- 
tuo adulterio vivunt, cui malo, cum ab Ecclesia, quae de 
occultis non iudicat, succurri non possit, nisi efficacius ali- 
quod remedium adhibeatur, idcirco etc. » Quod gravissimum 
malum a Concilio Tridentino non esset efficaciter sublatum, 
si propter quaestiones haud raro obscuras et implicatas de 
delegatione ad assistendum atque de domicilio nimis facile 
et ex rationibus non concludentibus, matrimonium publice 
celebratum declararetur nullum et irritum. Quin imo ex 
huiusmodi declaratione non solum sequeretur periculum ani- 
marum, ut temporibus ante Concilium Tridentinum, si non 
obstante valido matrimonio clandestino, sive occulto publi- 
cum matrimonium novum celebratum est, sed etiam gra- 
vissimum scandalum populi, qui actum publicum et noto- 
rium ob rationes occultas et obscuras videt rescissum. Quare 
cum Concilium Tridentinum evidenter primo loco id inten- 
dere, ut publice et in foro externo constet de facto celebra- 
tionis matrimonii, cavendum est, ne per subtilitates et argu- 
tias advocatorum et actorum impugnantium matrimoniorum 
valorem /ex dTridentina in contrariam detorqueatur partem. 

Alterum quod praenotandum esse videtur, est illud, quod 
si in omni declaratione nullitatis matrimonii ab actore con- 
tra vinculi valorem certa et indubitata argumenta sunt af- 
ferenda, id potissimum valet in hoc nostro casu. Etenim 
in causa Ioannae matrimonii valor impugnatur, quod Rev. 
Dom. Dhanis, parochus S. Bonifacii, potestatem ordinariam 
ad assistendum in casu non habuerit atque potestate dele- 
gata pariter caruerit. Quodsi parochus S. Aegidii, in cuius 
parochia Ioanna tempore matrimonii celebrati iuxta docu- 
menta allegata domicilium canonicum habuit, aperte negar et, 
se licentiam ad assistentiam in matrimonio Ioannae dedisse 
parocho S. Bonifacii, sane onus probandi, illam licentiam 
revera esse datam, incumberet parocho S. Bonifacii et con- 
trahentibus. At in casu nostro parochus S. Aegidii, qui 
tempore matrimonii loannae illam parochiam rexit, iam 
pridem mortuus est, neque unquam licentiam illam datam 
esse negavit, neque celebrationi huius matrimonii in eccle- 
sia S. Bonifacii sese opposuit. Cuius rei habemus testem 
classicum, Rdum Dnum Bossaerts, nunc parochum in An- 
derlecht, atque antea ab anno 1872 usque ad ann. 1887 pa- 
rochialem Vicarium in ecclesia S. Aegidii i. e. ipso tem- 
pore celebrati matrimonii Ioannae. Qui testis iudici eccle- 
siastico interroganti haec respondit : « Je dois supposer, 
que Mr. le Curé Dhanis se sera entendu avec Mr. le Curé 
De Saegher, i. e. parocho S. Aegidii; en tout cas, je n ai 
aucun souvenir d'une réclamation ou protestation, qui se 
serait produit quant à la célébration de ce mariage à St. Bo- 
niface. » Quare cum non a parocho proprio, sed ab aliis 
negetur, parochum S. Bonifacii ex legitima delegatione egisse, 
tanto maiore rigore ab actrice exigenda est probatio licen- 
tiae non datae, quod parochus Dhanis pariter iam pridem 
mortuus sit, atque sese defendere nequeat et quod actrix non 
asserat, licentiam esse datam, ut valor sui matrimonii sus- 
tineatur, sed neget legitimam delegationem parochi Dhanis 
ad impugnandum valorem sui matrimonii, sibi summopere 
odiosi et incommodi, imo ut praeter liberationem a vinculo 

matrimoniali etiam facilem habeat solutionem alterius litis 
pendentis de separatione a thoro et cohabitatione propter 
adulterium a se patratum. Praeterea delegatio illa ad assi- 
stendum dari potest et haud raro de facto datur viva voce, 
absque testibus, per epistolas privatas; nulli enim certae et 
solemni formae Concilium Tridentinum Sess. X XIV. cap. 1. 
De ref. matr. deputationem alterius sacerdotis alligavit. 
Cfr. Schmalzgr. 1. IV. t. 3. n. 190. Hinc nisi lata via 
sit aperienda ad impugnanda matrimonia ob licentiam non 
rite datam et probatam, quicumque praeter parochum  pro- 
prium negat in matrimonio iam contracto sacerdotem assi- 
stentem licentia fuisse destitutum, id ipse concludentibus 
argumentis probare debet, quemadmodum post Sánchez, De 
matr. 1. III. disp. 37 n. 5, aliosque recte tenet defensor 
vinculi S. C. C. 

Hisce animad versionibus praemissis, censuit : 

« Non constare de nullitate matrimonii in casu ». 

Nam 1. Rdus Dominus Dhanis, parochus S. Bonifacii 
saltem valde probabiliter, si non moraliter certo, adstitit 
matrimonio Ioannae et Georgii ex delegatione speciali Rdi. 
Dfi Saegher parochi S. Aegidii; 2. etiamsi Rdus Dnus 
Dhanis speciali illa delegatione Díii Saegher in hac matri- 
monii solemnitate caruisset, tam amplam habuit delegatio- 
nem generalem, ut saltem valor matrimonii Ioannae et Geor- 
gii in dubium vocari non possit; 3. argumenta canonica, 
quibus patronus actricis Ioannae valorem huius matrimonii 
impugnat non solum certa non sunt, sed vix probabilitatem 
attingunt, multoque minus illam superant. 

At tribus istis propositionibus probatis, manifeste con- 
sequitur, nullitatem matrimonii in casu non posse declarari. 

I. De delegatione speciali R. D. Dhanis. Cum duo pa- 
rochi, de quibus agitur, iam mortui sint, illorum deposi- 
tionibus personalibus haec quaestio non iam definiri potest. 
Quare recurrendum est ad legitima indicia, praesumptiones, 
argumenta indirecta. Ex libr. II. tit. 23. de praesumptio- 
nibus constat, generaliter praesumi pro quovis officiali, quod 

recte administraverit ea, quae spectant ad officium eius. Cfr. 
Schmalzgr. 1. II. t. 23. n. 34. Porro qui tempore praeterito 
fuit diligens etiam pro tempore futuro praesumitur atque 
ex communiter usitata agendi ratione viri, recte concluditur 
ad ipsius modum agendi in casu particulari. Cfr. cap. 3. 
6. 9. X. de praes. II. 23. Ideo tanto efficacior probatio re- 
quiritur ab eo, in casu nostro ab actrice, qui probare vult 
illud, quod non est verosimile, ut sapienter statutum est 
cap. 10. X. de praesumpt. II. 23. 

At in casu nostro agitur de duobus probis et honestis 
parochis, ergo donec contrarium concludenter probetur, omni- 
no praesumendum est, quod omnia, quae in hac matrimo- 
nii celebratione spectabant ad ipsorum officium, recte admi- 
nistra verint. 

Porro speciatim Rdus Dnus Saegher, quo Rdus Dnus 
Dhanis tamquam bono vicino familiariter utebatur, fuit in- 
firmus et aetate provectus ideoque summopere facilis in de- 
legationi bus et permissionibus concedendis. Maxime vero idem 
Dnus Saegher sese studuit /iberare a ceremoniis; in quibus 
ad futuros coniuges sermones fuerunt habendi. Qui horror 
sane debuit esse singularis in celebratione matrimonii Ioan- 
nae; etenim sermo ille ad futuros coniuges habendus fuisset 
in lingua gallica; quam Rdus Dnus Saegher, bonus noster 
parochus Brabantinus, minus bene callebat. Denique idem 
Dnus Saegher pro conditione non paucorum hominum non- 
nisi difficulter in scriptis dedit licentias, ergo mirum non 
esset, si etiam hanc delegationem non in scriptis, sed viva 
voce Rdo Dno Dhanis dedisset. 

Quod si iam convertamur ad Dnum Dhanis omnes in eo 
*conveniunt, ipsum fuisse parochum zelantem, in rebus ma- 
trimonialibus valde peritum, verum exemplum accuratae ob- 
servantiae in quaestionibus matrimonialibus, consultorem suo- 
rum confratrum in iisdem difficultatibus matrimoniorum. 
*«Quae in primis constant ex testimonio Em. Cardinalis et 
Archiepiscopi Mechliniensis. 

Quod praeclarum testimonium Emi Praesulis Mechli- 

niensis multum corroboratur atque adeo summa vi donatur 
depositionibus Vicariorum parochialium, iam saepe laudato- 
rum, qui Rdum Dnum Dhanis longa experientia personali 
optime cognoverunt. 

Iam vero Dnus Dhanis hisce qualitatibus ornatus atque 
a testibus, fide dignissimis, tanquam exemplar diligentis et 
periti et prudentis parochi descriptus optime scivit, domum 
habitatam a familia Ioannae tempore celebrationis nuptia- 
rum N. 2 Chaussé de Charleroi, non esse intra fines pa- 
rochiae S. Bonifacii, sed spectare ad parochiam S. Aegidii. 
Id enim manifeste eruitur ex testimoniis Ioannae eiusque 
matris. 

Quod duae illae mulieres testatae sunt, id luculenter 
confirmant RR. DD. Verley et Vereeken, qui Vicarii in pa- 
rochia S. Bonifacii fuerant. 

At supposita tali scientia in Dno Dhanis, nullus ipsi ap- 
parere potuit titulus, unde ex iure quodam proprio et abs- 
que delegatione legitima matrimonio lIoannae rite assisteret. 

Certe non ob domicilium verum Ioannae in parochia 
S. Bonifacii. Nam nimis evidenter notum ipsi fuit factum, 
domum illam saepe laudatam n. 2 Chaussée Charleroi, esse 
extra suam parochiam pariterque optime scivit, alterum fa- 
ctum sci. familiam Ioannae dereliquisse parochiam S. Boni- 
facii ut habitaret tempore matrimonii celebrati loco citato 
n. 2. Nam mater lIoannae in novis actis Mechliniensibus te- 
statur, Dnum Dhanis scivisse mutationem habitationis, idem 
suadet totus modus agendi Díii Dhanis in illa conversatione 
cum matre, eius haesitatio, consultatio libri, refutatio ab 
initio et finalis concessio. Porro idem parochus fuit amicus 
familiae Ioannae, quae erat nota et conspicua in tota regione: 
sed pater loannae anno 1883 suam domum in parochia 
S. Bonifacii vendidit et discessit atque postea novam illam 
domum occupavit n. 2 Chaussée. Huiusmodi facta paro- 
chum prudentem et in rebus agendis versatum fugere non 
solent. 


Porro Dnus Dhanis nunquam profecto existimavit se 

denuo eoo iure proprio factum esse competentem, eo quod 
familia Ioannae ad facilitandum matrimonium civile per 
meram insertionem in registro civili suburbii Ixelles sive 
parochiae S. Bonifacii denuo in eadem parochia acquisiverit 
domicilium civile. Nam nimis absonum est iam a priori, vi- 
rum tam bene in iure matrimoniali versatum  elementares 
ilas notiones ignorasse de domicilio canonico, omnino di- 
stincto a domicilio mere civili, quod mera inscriptione in 
registro municipali absque ulla habitatione actuali in loco 
domicilii acquiritur. 

Denique nisi velimus admittere errorem quendam vel 
-deceptionem, Mr. Dhanis in casu non usus esset delegatione 
generali et mutua parochorum illius districtus, ut omnes 
sacerdotes in hoc processu examinati unanimiter testantur. 
Agebatur enim de matrimonio diu praeparato, iam complu- 
ribus hebdomadis Dno Dhanis ex conversatione cum matre 
Ioannae notissimo. 

Quapropter omnibus circumstantiis huc usque recensitis 
in unum collectis, attentisque singulis personis, de quibus 
agitur atque praesertim ratione habita qualitatum et morum 
illorum duorum parochorum Rdi Díi Dhanis et Rdi Díi 
Saegher, sponte videtur sequi delegationem specialem in Dno 
Dhanis omnino esse admittendam. Qua delegatione admissa, 
omnia cohaerent et facile explicantur, illa autem negata, 
verum aenigma et mysterium fingitur. Hinc si S. O. vg. 
S. C. Inq., S. C. de Prop. F. in gravissima quaestione 
probationis obitus alterius coniugis, deficientibus aliis argu- 
mentis, tandem « ex coniecturis, praesumptionibus, indiciis 
et adiunctis quibuscumque » probationem admittunt, dum- 
modo ex /oto circumstantiarum complexu « exurgere possit 
moralis illa certitudo, quae necessaria est, ut iudicium pro- 
feratur »; a fortiori in nostro casu huiusmodi probatio est 
admittenda, ubi vel sola probabilitate in favorem matrimo- 
nii solide demonstrata, actio partis contrariae valorem ma- 
trimonii impugnantis eliditur. Illi enim incumbit onus certae 
et indubitatae probationis nullitatis matrimonii, quod impu- 

gnatur. Quae certitudo plane haberi nequit, si in favorem 
vinculi matrimonialis militant vel solae probabiles rationes 
vere solidae; ergo multo magis certa probatio nullitatis ex- 
clusa est, si contra illam allegari possunt probationes mo- 
raliter certae vel saltem probabilissimae, ut in casu nostro 
de speciali illa delegatione obtinet, contra quam certae et 
concludentes rationes non proferuntur. 

Verumtamen, ut veritas undequaque pateat etiam argu- 
menta contra illam specialem delegationem allata, exami- 
nanda et diluenda sunt. 

In primis nullius momenti est illa exceptio, quod docu- 
mentum scriptum illius delegationis exhiberi non possit. 
Nam ut supra iam demonstratum est, Concilium Tridenti- 
num 1. c. nullo modo scripturam, sive ad valorem, sive ad 
liceitatem delegationis ad assistentiam in matrimonii cele- 
bratione requirit, neque ulla ratione licentiam viva voce 
datam excludit, ut communiter tenent doctores. Cf. Sch- 
malzgr. 1l. c. Porro indoles Díii Saegher, mutua amicitia 
utriusque parochi, depositiones sacerdotum, qui olim Vicarii 
parochiales in illis duabus parochiis fuerunt, vehementer 
suadent, licentiam illam viva voce a Dno Saegher datam 
fuisse. Insuper postulatur probatio practice impossibilis. Nam 
talis delegatio, si scripto data fuisset, ut fieri solet, in 
folio quodam separato, certe occasione obitus Diii Dhanis 
periisset, ubi infeliciter nimis multa scripta combusta et 
deleta sunt, ut testatur etiam defensor vinculi Curiae Me- 
chlinien. 

Neque maiorem vim habet altera exceptio., quod non re- 
maneat vestigium proclamationum factarum in parochia S. Bo- 
nifacii. Nam liber proclamationum parochiae S. Bonifacii 
illius anni 1884, quo matrimonium Ioannae celebratum est, 
imo etiam aliorum annorum una cum alis quamplurimis 
documentis deletus est. Hinc etiam de omnibus aliis pro- 
clamationibus, illis annis factis, ex libro proclamationum noa 
constat. At quis dicet, in universa illa parochia numerosa 
S. Bonifacii toto illo tempore nullas proclamationes esse 

factas. Hinc dubium existere nequit, quin in ecclesia S. Bo- 
nifacii proclamationes factae sint. Ibi enim fieri debuerunt, 
etiamsi matrimonium in ecclesia Sti. Aegidii matrimonium 
Ioannae fuisset celebratum. Nam sponsa per nimis longum 
tempus in parochia S. Bonifacii habitaverat eamque vix de- 
cem mensibus elapsis reliquerat. Quare attenta indole pru- 
denti Díi Dhanis certe ex iuris praescripto in sua parochia 
proclamationes publicavit. Id quod summopere exinde con- 
firmatur, quod proclamationes in ecclesia Sti. Aegidii de 
matrimonio Ioannae non sint factae. Quae omissio facillime 
explicatur, si Dnus Saegher finem proclamationum attendendo 
atque late interpretando statuta dioecesana Mechliniensia abs- 
tinuerit a proclamando matrimonio Ioannae, quae recenter 
in suam parochiam advenerat. Insuper sponsi, ut patet ex 
narratione matris Ioannae, sese parocho S. Aegidii, Rdo 
Dno Saegher non praesentarunt, sed universum negotium 
matrimonii cum Rdo Dno Dhanis a matre Ioannae transa- 
ctum est. Ergo mirum non est, quod Dnus Saegher istud 
matrimonium in sua ecclesia non proclamant ; at vere mi- 
rabile esset, si huiusmodi matrimonium in Belgio celebra- 
tum, nullibi ibidem in aliqua parochia proclamatum esset. 
Id autem accidisset, si in ecclesia S. Bonifacii publicationes 
non essent factae. 

Porro urgetur difficultas, quod in libro matrimoniorum 
parochiae S. Bonifacii secundum textum authenticum et a Rdo 
Dno Dhanis subscriptum legatur « eoo hac-» sci. Ioannam esse 
ex parochia S. Bonifacii, neque reperiuntur verba « a parocho 
S. Aegidii delegato », quae a novo parocho S. Bonifacii in 
copia dato fuerunt addita. Quae difficultas contra delega- 
tionem specialem Dfii Dhanis, at ut iam hoc loco moneam, 
non contra valorem matrimonii loannae, efficacius urgeri 
potuit, antequam advenirent acta novi processus Mechli- 
niensis: sed novis illis actis inspectis illa difficultas cum 
suis adnexis congruam accipit solutionem. Nam cum Rdo 
Dno Vereeken et defensore Mechliniensi omnino probabiliter 
dici potest, verba illa « ex hac » propter momentaneam 

quandam distractionem Dfii Dhanis irrepsisse in registrum. 
Quae explicatio eo facilius admitti potest, quod in Belgio 
parochi ex libello, qui de matrimonio civili traditur ab of- 
ficiano civili, soleant conficere registrum canonicum vel sal- 
tem libellum illum civilem inspiciunt et consulunt. At in 
casu nostro Ioanna in libello civili denuo exhibebatur tan- 
quam domiciliata in Ixelles, sive in parochia S. Bonifacii. 
Hinc cum eadem Ioanna usque ad ultima tempora fuisset 
parochiana Sti Bonifacii atque fictum illud domicilium civile 
non adeo appareret in libello civili, Dnus Dhanis facilius 
potuit errare. 

Cui explicationi non obstat exemplum allatum ubi Dnus 
Dhanis expressis verbis addit, « coram me rite delegato ». 
Nam in illo exemplo plane diverso evidenter agebatur de 
extraneis, qui forte antea in concubinatu vixerant atque 
nunc opera sodalium S. Franc. Reg., e quibus unus, ut testis 
adstitit, matrimonium suum convalidarunt. Quibus in cir- 
cumstantiis error Díii Dhanis non potest admitti, ut recte 
notat defensor Mechliniensis. 

Quare si una ex parte habetur parochus pius, prudens, 
in rebus matrimonialibus optime instructus, testes specta- 
tissimi, atque his ex altera parte, apponuntur duae fparti- 
culae in registro matrimoniorum, quae iuxta omnes circum- 
stantias potius erroneae sunt dicendae, certe iudex prudens 
et circumspectus saltem dubitabit atque nequaquam tam in- 
certo innixus fundamento contra valorem matrimonii sen- 
tentiam feret. 

Quod si quis non obstantibus omnibus deductionibus huc 
usque factis in ea maneret opinione, Rdum Dnum JDhanis 
revera errasse circa .parochialitatem Ioannae et in registro 
matrimoniorum verbis illis « eas hac » revera id indicasse, 
quod in mente habebat sci. Ioannam esse suam parochianam, 
sine dubio illud concedet, huiusmodi errorem in tali viro, 
qualis D. Dhanis concordi testimonio describitur, esse incul- 
pabilem atque non ex propria negligentia parochi repetendum; 
delicta enim in pio sacerdote sunt probanda, non ungenda. 

At etiam in ista Aypothesi erroris, quam utique vere et 
solide probabilem vix habere possum, contra valorem ma- 
trimonii Ioannae nihil efficitur; obstat enim generalis dele- 
gatio, quam in hac hypothesi secundum praxim parochorum 
Bruxellensium certe habuit Rdus Dnus Dhanis. Atque ita 
jam disputandum est: 

II. De existentia, extensione, vi iuridica delegationis ge- 
neralis parochorum  Bruxellensium et. suburbii. 

Quod si de illa delegatione generali sit disserendum, in- 
primis quaestiones de opportunitate, convenientia, forma, 
liceitate huius delegationis generalis omnino sunt seponen- 
dae; omnes enim disquisitiones huc spectantes essent ad 
summum grandes passus, sed extra viam, neque quidquam con- 
ferrent ad solvendam quaestionem principalem in casu, quae 
est unice de valore matrimonii Ioannae. 

Quare universa quaestio ad hoc reducitur: 1. An existat 
delegatio quaedam mutua et generalis parochorum  Bruxel- 
lensium et suburbii atque ea quidem extensione, ut etiam 
casus Díii Dhanis iuxta hypothesim factam comprehendatur; 
2. An huiusmodi delegatio generalis in casu eam habuerit 
vim iuridicam, ut Rdus Dnus Dhanis valide adstiterit ma- 
trimonium loannae. 

Atqui generatim mutuam quandam delegationem gene- 
ralem parochorum Bruxellensium et suburbii tempore cele- 
brati matrimonii Ioannae exstitisse adeo evidenter ex actis 
antiqui et novi processus Mechliniensis patet, ut a nemine 
sanae mentis in dubium vocari possit et ad superabundan- 
tiam per impugnationem longam huius delegationis generalis, 
a patrono actricis factam, luculenter adstruatur. Quare ne 
oleum et operam perdamus, unice inquirendum est, num ista 
delegatio generalis ea extensione data fuerit, ut etiam casus 
Dfi Dhanis et Ioannae comprehendatur. Cui quaestioni, at- 
tentis praesertim actis novi processus Mechliniensis, respon- 
dendum est, absque ullo dubio, casum illum | comprehendi. 

Profecto iuxta formulam impressam mutuae illius dele- 
gationis generalis duo tantum casus videntur comprehendi 

Sci. l' « quod sponsi ad banna admissi, antequam  matri- 
monium contrahant, demigrant et se uniendos sistunt pa- 
stori pristino, iam non pastori suo; 2? quod sponsi ut évi- 
tent parochum proprium, alibi ficto domicilio ponunt, quae 
matrimonio praevia sunt et sic circumventio pastore non 
SUO, coram eo matrimonium contrahunt. » Non multum al- 
tercandum est cum patrono actricis, num casus Ioannae sal- 
tem non comprehendatur in casu secundo supra allegato, 
cum favor concessus iis, qui suis fraudibus sunt auctores 
erroris parochi, a fortiori sit vindicandus bona fide erran- 
tibus. Certe argumentum patroni ad impugnandam hanc il- 
lationem est plane absonum ; petitur enim ab exemplo ex 
materia plane dispari. Sed his opus non est. Nam delegatio 
ila generalis ultra terminos in formula disertis verbis ex- 
pressos legitime fuit extensa. Hinc iam Archiepiscopus Me- 
chliniensis in epist, ad Archiep. "Warsaviensem non tantum 
casum deceptionis, sed etiam erroris parochi, in delegatione 
ila generali contentum esse testatur. 

Porro Rdus Dnus Verstraelen, qui est inde ab anno 1851 
in sacro ministerio in districtu suburbano Bruxellensi et ab 
anno 1873 huius districtus est Decanus, ad quaestionem: 
« An parochi Bruxellenses et Suburbani tempore, quo cele- 
bratum fuit matrimonium loannae et Georgii, delegationem 
impressam intelligebant ad litteram, an vero illam exten- 
debant ultra casus designatos? » respondit: « Illo tempore 
et fere ab initio conventionis extensa fuit delegatio ad omnes 
casus, in quibus obtinebat finis in delegatione propositus, 
nempe ut provide curetur de valore matrimonii. Haec eadem 
firmantur per depositiones domini Verley et domini Laurey. 

Quibus ex depositionibus optimorum testium, quibus plane 
consentit defensor vinculi curiae Mechliniensis, satis super- 
que est demonstratum, facta hypothesi erroris ex parte Dfii 
Dhanis casum celebrati matrimonii Ioannae in delegatione 
generali, de qua agitur, omnino comprehendi. 

Et profecto, ex natura rei valor illius delegationis ge- 
neralis omnino est admittendus : nam nulla intrinseca ratione 

tanquam absolute impossibiles aut perpetuo turpes huiusmodi 
delegationes probari possunt. Neque obstant generalia prin- 
cipia iuris canonici de delegatione; nam plures personae 
ecclesiasticae in eadem causa in solidum delegari possunt, 
ita ut praeventioni sit locus. Cfr. cap. 8, de off. et pot. 
iud. deleg. T. 14 in Sext.; Schmalzgr. 1. I, t. 28, n. 17. 
Neque obstat ius speciale cap. Tametsi in Conc. Trid. Ses- 
sion. X XIV, de ref. matr. Quamvis enim ibidem ad vali- 
dam delegationem iuxta communem interpretationem cfr. 
Schmalzgr. 1. IV, t. 3, n. 187; Gasparri, De matrimon. 
n. 943 omnino requiratur, ut delegatus sit sacerdos; at ius 
parochi vel Ordinarii alium sacerdotem sibi substituendi sal- 
tem quoad valorem a Conc. Trid. 1l. c. aliis specialibus 
clausulis et limitationibus non est coarctatum, sed in ter- 
minis iuris communis relictum; ergo cum ius commune non 
obstet, perperam valor talis delegationis generalis negatur 
vel privatorum doctorum placitis coarctatur. Cfr. Gasparri 
1l. c. n. 950, ubi pariter alias limitationes iuris Tridentini 
non admittit. Denique non obstat delegationis generalis va- 
lori praxis S. C. C. Nam haec tanquam validam admisit 
illam delegationem, qua contrahentibus nominatim designa- 
tis a parocho in scriptis concessa est licentia, ut matrimo- 
nium coram quolibet sacerdote, ipsorum arbitrio electo, cele- 
brare possent. Cfr. Fagnan. in cap. 3, X, de cland. desp. 
n. 33; Gasparn 1l. c. n. 949; Feye, De imped. et disp. 
matr. n. 297, 6. Certe delegatio magis generalis « ratione 
personarum » cogitari non potest. Porro S. C. C. in causa 
Colon. (1) delegationes generales tanquam validas admisit 
atque nequaquam ausa est ferre sententiam nullitatis, quam- 
vis opportunum esse duxerit ad convenientem et licitum 
usum illarum delegationum generalium aliquas modificatio- 
nes apponere. Quantopere vero decisio in causa Coloniensi 
data faveat valori delegationum Bruxellensium, optime com- 
probatur ex modo agendi patroni actricis Ioannae. Is enim 
a difficultate ex decisione in causa Coloniensi contra suas 

impugnationes valoris matrimonii petita, aliter sese expe- 
dire nescit, nisi saltem indirecte impugnando decisionem, a 
S. C. C. datam in causa Coloniensi et detorquendo  mo- 
dum ad mentem S. C. C. decisioni additum, in sensum 
plane absurdum et perversum. Qua ratione simul nolens 
volens cuicunque legenti istas disquisitiones confessus est, 
decisionem S. C. C. in causa Colon, datam suis theoriis 
esse contrariam. 

Atque ita iam perveni ad tertium et ultimum punctum 
supra propositum, sci. praeter positivam inquisitionem de 
licentia speciali et generali, etiam pars negativa examinis ra- 
tionum clarissimi patroni actricis non videtur esse negligenda. 

III. De argumentis patroni actricis. Antequam de hisce 
argumentis disseram, unum mihi videtur esse praenotan- 
dum. Quicumque acta huius causae, quae primam  proposi- 
tionem praecesserant, accurate examinaverit, illud mirabitur, 
quod universum hoc negotium, multis factis et quaestionibus 
particularibus implicatum, nullo vero et integro processu 
canonico, saltem informativo, fuerit praeparatum. Habemus 
enim initia quaedam processus in Curia Varsaviensi, repe- 
ritur inquisitio quaedam in Curia Mechliniensi de quibusdam 
quaestionibus; at integer et perfectus processus non existit, 
neque eo in loco factus est, ubi unice rite et cum plena 
cognitione personarum, locorum, circumstantiarum instrui 
potuit sci. in archidioecesi Mechliniensi. Quae lacuna fuit 
per extraiudiciales informationes undequaque a patrono actri- 
cis collectas, ita ut is quasi partes iudicis instructoris cau- 
sae in sese susciperet; at de proprio et vero quodam iudice, 
qui adstante actuario et praesente defensore vinculi matri- 
monialis totum processum instrueret, nihil reperitur. Quare 
optimo iure defensor vinculi S. C. C. cui officium incubuit 
defendendi vinculum matrimoniale, gravissimis verbis de hac 
lacuna conqueritur. Hinc sapientia Emorum Patrum factum 
est, ut a gravissimo incommodo sententiae definitivae plane 
insufficienti processui canonico innixa abstineatur. Neque 
quisquam profecto atque ne ipse quidem fpatronus actricis 

negabit, novo processu Mechliniensi faciem huius causae 
multum esse immutatam. 

Quodsi patronus primam partem suae orationis incipit a 
removendis quibusdam difficultatibus, iis rebus insistit, quas 
nemo serio suae causae opposuit. Quare hisce disquisitioni- 
bus facile consentio, neque in dubium voco, quae de factis 
in reliqua parte prima contendit. Quamvis enim in prima 
causae propositione haud sine fundamento opposita fuerit 
exceptio, nequaquam de omnibus constare per tabulas iudi- 
ciales, tamen ex novo processu Mechliniensi facta illa aut 
expresse aut tacite sunt comprobata, ut patet ex iis, quae 
in specie facti supra exposui. At ex his concessionibus et 
probationibus patronus in favorem suae causae nihil proficit. 

Nam illico in probanda secunda parte suae orationis plane 
deficit. Ibidem enim totis viribus vult ostendere Reveren- 
dum Dnum Dhanis caruisse delegatione speciali. At haec 
assertio patroni innititur argumentis aut mere negativis, v.g. 
scripturam delegationis non reperiri, quae nullam omnino 
vim habent, aut si quid positivi insinuant, ipsis obstat totus 
ille cumulus praesumptionum, quae supra « de delegatione 
speciali » fuerunt expositae atque contrariis argumentis 
omnem probabilitatem aut sine dubio certitudinem adimunt. 
Quare ad declarandam nullitatem matrimonii ista argumeuta 
patroni sunt plane insufficientia et, firma manente delega- 
tione speciali, solummodo ad superabundantiam etiam de de- 
legatione generali inquirendum est, quam patronus actricis 
pariter impugnat. 

Atque ab initio illud monendum est, quod clarissimus 
patronus passim loquatur de « abusu Mechliniensi » atque 
rem ita exhibet, quasi in fota dioecesi Mechliniensi parochi 
sese invicem generaliter delegent. Id quod falsum est, neque 
ex epistola Emi Archiepiscopi Mechliniensis eruitur. Certe 
Bruxellis et in suburbio huius civitatis atque in aliis quo- 
que « partibus » dioecesis Mechliniensis viget praxis mutua- 
rum delegationum at nequaquam in universa dioecesi Me- 
chliniensi vastissima, omnes et singuli parochi sese mutuo 

delegant. Atque haec monenda videbantur, ne ex ancipiti 
modo loquendi oriatur confusio, ad quam vitandam melius 
cum defensore vinculi S. C. C. agitur de praxi Bruxel- 
lensis de qua unice hoc loco inquiritur. Praeterea si patronus 
actricis magna eloquentia insurgit contra « abusum Mechli- 
niensem » forte pacati lectores huius bellicosae disquisitionis 
aliquantulum subridebunt atque difficulter sibi persuadebunt, 
praxim, quae totam machinam patroni valorem vinculi ma- 
trimonialis impugnantis destruit atque defensori vinculi se- 
curum est propognaculum, esse verum atque proprie dictum 
« abusum ». Denique privata auctoritate praxis Bruxellensis, 
de qua S. O. nullum huc usque iudicium protulit, nota 
abusus non videtur inurenda, praesertim quia ista praxis 
a clericis spectatissimis est introducta atque Emus Praesul 
qui nunc archidioecesim Mechliniensem regit, speciali sup- 
plicatione a SSmo Domino petit, ut « abusus Mechliniensis » 
approbetur » 

Argumenta, quibus deinde in specie clarissimus patronus 
praxim Bruxellensem impugnat, inprimis laborant illo gra- 
vissimo defectu, quod iisdem plane rationibus praxis Colo- 
niensis etiam a S. C. C. approbata impugnari posset. S. C. C. 
praxim Coloniensem absque modificationibus nequaquam tan- 
quam invalidam reprobavit, imo additis illis modificationibus 
Archiepiscopo Posnaniensi, item Archiepiscopo Cameracen si 
tanquam normam proposuit. 

Praeterea alia argumenta, quae statim ab initio claris- 
simus patronus urget, manifesta laborant exaggeratione, 
quasi universa disciplina corrueret, si generales illae dele- 
gationes admitterentur. Quae argumenta patroni, si quid 
probant, solummodo illud efficiunt, ab excessivis deiegatio- 
nibus esse abstinendum; at valorem praxis Bruxellensis non 
attingunt. Ubi enim habetur delegatio magis generalis, quam 
in illo casu,, quo arbitrio coniugum electio sacerdotis relin- 
quitur, et tamen S. C. C. hanc delegationem validam ha- 
buit. Quare circumdetur delegatio Bruxellensis necessariis 
cautelis quoad convenientem et licitum usum, at ipsius va- 

Iur utpote multo magis limitata quam delegatio, quae modo 
commemorata est, in dubium non vocetur. 

Optimo consilio patronus dein insistit principio non tan- 
tum litteram, sed mentem legis Tridentinae esse attenden- 
dam. At huiusmodi principium nequaquam deducit ad con- 
clusionem a patrono intentam. Nam principalis scopus Con- 
cilii Tridentini is fuit, ut actu publico constaret de matri- 
monio celebrato; at si actus ille publicus propter multas et 
implicatas quaestiones de domicilio, quae nostra aetate ob 
perpetuas transmigrationes augentur, facile et frequenter 
tanquam irritus impugnari posset, scopus ille Tridentinus 
cunsulendi securitati et valori matrimonii, publice celebrati, 
facile frustraretur. Ergo in magnis illis civitatibus optimo 
consilio ad mutuas delegationes confugitur, ne actus publice 
et notorie celebrati ob subtilitates quasdam de domicilio a 
populo non intellectas, ut haec ipsa causa et verba matris 
Ioannae demonstrant, cum gravi scandalo rescindantur. 

Quod si Patronus miratur, quod in causa Coloniensi ne- 
gatum sit, non illico omnia verba Benedicti XIV ad praxim 
Coloniensem posse transferri, non satis attendit, modum 
agendi polonicum, quem Benedictus XIV reprehendit, quoad 
effectus a praxi Coloniensi, imo etiam a Bruxellensi discre- 
passe. In Polonia enim, ut duo solummodo insinuem discri- 
mina qualescumque sacerdotes sive ut tempore medii aevi 
dicebatur « stupidi quoque sacellani in castellis » et absque 
ullis bannis praemissis, ad assistentiam in matrimoniis de- 
legabantur. Id quod nullo modo fit secundum praxim Bru- 
xellensem et Coloniensem. Delegantur enim solummodo pa- 
rochi, numero pauci et viri spectatissimi, quibus ad summum 
in casibus extraordinariis primus Vicarius sive Capellanus 
substituitur. Nam teste Feye 1l. c. n. 297: « Certe in Bel- 
gio, Vicarii parochiales, indigent facultate a parocho ob- 
tenta » idest vi sui muneris non omnes Vicarii parochiales 
indiscriminatim ad assistentiam in matrimoniis competentes 
sunt. Atque quemadmodum a Rdmo Domino Gasparri didici 

etiam Parisiis in praxi illa facultas generalis assistendi tan- 
tum competit primo Vicario parochiali. 

Praeterea etiam Bruxellis atque Coloniae nequaquam pro 
more polonico arbitrarie banna omittebantur. At quod ma- 
ximi est momenti, praxis illa polonica, praesertim quoad 
effectus, toto coelo differt a praxi Bruxellensi et Coloniensi. 
Ila enim praxis polonica effecit, ut /requenter et facile 
matrimonia contracta | declararentur | nulla. 

Id disertis verbis testatur Benedictus XIV Const. « Ni- 
miam licentiam » 18 Maii 1743, 8 5, quae ad Episcopos 
Poloniae data est. Quanti vero fuerunt illi abusus in Po- 
lonia facile desumitur ex alia « Admonitione ad Episcopos 
in regno Poloniae » ab eodem Benedicto XIV Const. « Ma- 
trimonii » 11 Apr. 1741 missa, ubi statim ab initio haec 
leguntur: « Etsi autem plurimum dolentes facile adduci- 
mur, ut credamus, huiusmodi dissolvendorum  coniugiorum 
licentiam, propter quam non sine gravi bonorum offensione 
sive vir unus, sive mulier una pluribus vicissim adhuc vi- 
ventibus sibi antea | copulatis coniugibus tertium  (!) aut 
quartum (!) matrimonium |. contrahere cernitur, a nimia 
Curiarum vestrarum libertate, quemadmodum alibi evenire 
accepimus, ortum ducere; tamen facere non possumus, quin 
iustissimas ad vos, "Venerabiles Fratres, querelas nostras 
deferamus, atque insimul tantae licentiae refraenandae et 
intra praescriptas a Catholica Ecclesia coercendae, salutares 
leges modumque meditemur ». 

Ubinam unquam /ales litterae Apostolicae ad  Archiepi- 
scopum Coloniensem scriptae sunt, in cuius dioecesi praxis 
mutuarum delegationum a patrono directe impugnata iam 
a tempore immemoriali vigebat? Numquid Archiepiscopus 
Mechliniensis ad instar Episcoporum Poloniae « de abusu 
Mechliniensi » accepit '« Admonitionem » Sedis Apostolicae ? 
Nunquam. Cuius silentii facile reddi potest ratio. Est enim 
inauditum in ilüs regionibus, quod quis ad tertias et quar- 
tas nuptias convolet, dissolutis facile prioribus coniugibus, 
propter « abusum Mechliniensem ». Patronus actricis ne unum 

quidem poterit proferre exemplum, atque adeo proprio suo 
exemplo demonstrat, mutuam delegationem facili dissolu- 
tioni matrimoniorum esse obstaculum. 

Quae patronus deinde profert de abusu Mechliniensi in 
tota dioecesi divulgato nituntur evidenter falso supposito 
jam supra refutato, quasi omnes et singuli parochi totius 
dioecesis sese mutuo delegassent. Neque maiorem vim ha- 
bent alia argumenta ex Benedicto XIV allata. Verba enim 
Benedicti XIV desumpta sunt ex ipsius Const. « Nimiam 
licentiam » contra abusum verum Poloniae, qui omnino dis- 
crepat ab usu Mechliniensi, ubi nequaquam etiam ab Epi- 
scopis facile et frequenter quilibet sacerdotes, omissis quo- 
que bannis, delegaban tur. Parochi autem Bruxellenses cum 
omnes bene norint conventionem factam et velint quam ma- 
xime curare valorem matrimoniorum certe unicuique ma- 
trimonio assistunt cum ea potestate, quam habent, sive pro- 
pria sit, sive delegata. 


Quod si dein patronus exinde arguit, quod delegatio tan- 
tum possit esse generalis ratione rei, non ratione persona- 
rum, statuit principium canonicum, ad suum scopum gratis 
confictum, quod neque in natura rei, neque in iure communi, 
neque in speciali iure matrimonii, neque in praxi S. C. C. 
neque in sententiis doctorum ullum habet fundamentumEt 
profecto iam supra allatum est caput iuris decretalium, quod 
plures iudices in eadem causa in solidum delegari possint, 
ita ut praeventioni sit locus. Porro S. C. C. tanquam va- 
lidam admisit illam generalissimam delegationem, ratione 
personarum, quo ipsis coniugibus electio sacerdotis fuit per- 
missa atque optimo iure defensor vinculi S. C. C. in suis 
animadversionibus provocat ad alias decisiones S. C. C. qui- 
bus huiusmodi nova et inaudita theoria patroni actricis pe- 
nitus exploditur. Quae vero ex auctoribus afferuntur, omnino 
non sunt ad rem. Nam isti auctores afferunt ordinarios mo- 
dos ad instar exemplorum, et ideo alios modos non exclu- 
dunt. Ipse vero Feye, quem fpatronus inter fautores suae 
theoriae recenset, 1l. c. n. 297, generales delegationes etiam 

ratione personarum expresse tanquam validas habet, ita ut 
defensor vinculi Curiae Mechliniensis i. f. suarum animad- 
versionum Rmum Dom. Feye iis adnumeret auctoribus, qui 
generalem delegationem ratione personarum ut validam ad-, 
mittunt, quamvis nimiam generalitatem haud probent. 

Pergit patronus actricis delegationes illas generales ideo 
non esse admittendas, quia nitantur femeraria interpreta- 
tione Concilii Tridentini et introducant consuetudines, qui- 
bus iuxta Benedictum XIV salutarium legum ecclesiastica- 
rum fundamenta  labefactentur. At clarissimus patronus 
inprimis unam gravissimam rem omisit scilicet, has asser- 
tiones solidis argumentis probare. Porro huiusmodi asser- 
tiones iam in causa Coloniensi satis superque sunt refutatae, 
atque per decisionem in eadem causa datam penitus repro- 
batae; nam si quid valerent, etiam militarent contra illam 
decisionem Coloniensem. Id quod plane absonum est. Quae 
autem dicit de labefacta disciplina ecclesiastica per talem 
consuetudinem, incaute provocat ad Benedictum XIV. Is 
enim reprehendit abusus polonicos, qui duxerunt ad facilem 
et frequentem matrimoniorum dissolutionem, at clariss. pa- 
tronus praecise intendit hanc matrimonii dissolutionem, in 
qua obtinenda per delegationem generalem impeditur. Con- 
suetudo autem, quae conducit ad sustinendum valorem ma- 
trimoniorum a Benedicto XIV non recensetur inter con- 
suetudines, quae disrumpant nervum ecclesiasticae disci- 
plinae. 

Non movetur patronus exemplis aliarum regionum, quae 
in causa Coloniensi fuerunt allegata, cum nihil facilius dif- 
fundatur quam errores, et exemplis illis vis probandi non 
insit. Patronus igitur actricis iterum aliter sese extricare 
nescit, nisi impugnando causam Coloniensem. At primum 
ipsius responsum ad exempla allata est desperatum effugium, 
quod in auctorem retorqueri potest. Sane errores et abusus 
facile divulgantur etiam in regionibus catholicis, ubi sunt 
pastores illitterati et negligentes, clerus male instructus et 
discolus, fideles ignari et corrupti. At vicissim ubi doctis- 

simi et vigilantissimi Praesules dioeceses regunt, parochi 
bene instructi et zelantes curam exercent animarum, fideles 
rite edocti atque honesti abundant, profecto stat praesum- 
ptio, consuetudinem introductam esse legitimam et hone- 
stam, non erroneam et turpem. lam nemo negare potest, 
in Archidioecesibus Coloniensi, Cameracensi, Mechliniensi, 
ubi praesertim huiusmodi praxis delegationum generalium 
vigebat, a longissimo tempore optimos semper extitisse 
Praesules, parochos, fideles. Ergo assertio illa, nihil facilius 
divulgari quam errores, in casu ineptis efiugiis eloquentiae 
forensis est. adnumeranda. 

Quodsi exemplis allatis patronus vim probandi negat, 
non multum immoror huic quaestioni, cum solida argumenta 
non afferat. Certe unum exemplum est indubitatum sci. vel 
ipsam S. C. C. in causa Coloniensi respondisse: non con- 
stare de nullitate matrimoniorum, quae iuxta praxim Colo- 
niensem contrahuntur. Quae verba evidenter referuntur ad 
tempora praeterita atque ad matrimonia iam contracta, non 
ad futura matrimonia et novum modum a S. C. C. in 
« mente » additum. 

Porro praxis Bruxellensis quoad substantiam omnino 
convenit cum praxi Coloniensi, antequam illa S. C. C. pro- 
poneretur; est enim delegatio generalis ratione personarum, 
-à quo patronus adeo abhorret atque praeterea ut constat ex 
novis actis Mechliniensibus a parochis Bruxellensibus, ultra 
«casus Sstrictae necessitatis, non extendebatur. Ergo eadem 
quoque decisio in causa Bruxellensi danda est atque in causa 
Coloniensi sci. non constare de nullitate matrimoniorum, 
quae iuxta praxim Bruxellensem huc usque celebrata sunt 
et consequenter in specie non constare de nullitate matri- 
monii loannae et Georgii. 

Insuper patronus illam commemorat obiectionem, quod 
in hac controversia de delegationibus formae quaestio fiat 
non substantiae ideoque in contractu iure naturae valido, 
formam posthabendam esse, nisi vitium luculentissime pro- 
betur. Profecto in casu nostro non agitur de qualicunque 

forma, sed de forma substantiali contractus. Quae etsi so- 
lummodo quoad partem essentialem desit, nullum et irritum 
reddit contractum etiam matrimonialem. Qua in re nihil 
opponendum habeo clarissimo patrono. At ipse deficit in 
probatione, talem partem essentialem formae Tridentinae 
Sci. praesentiam parochi proprii vel rite delegati in matri- 
monio loannae defuisse. 

Nam ut probatum est, non defuit delegatio specialis, ima 
nec generalis, quae ad valorem matrimonii plane sufficiebat, 

Minus autem clara atque accurata sunt, quae ipse pa- 
tronus ad removendam difficultatem sibi factam proponit. 
Sane in coniugibus christianis non potest existere contra- 
ctus matrimonialis, qui non simul sit sacramentum. At si 
eo progreditur, ut affirmet consensum naturalem deesse, si 
deficiat forma, haec non sunt accurata. Nam cum in Con- 
cilio Tridentino a viris gravissimis acriter impugnata esset 
potestas Ecclesiae statuendi formam quandam solemnitatis- 
substantialem in celebrando matrimonio christiano, ea in- 
primis difficultas mota est, quod Ecclesia careat directa et 
immediata potestate in actus humanos. Quae ratio videbatur 
non paucis adeo firma, ut putarent, Ecclesiam tantum 
posse irritare matrimonia inhabilitando personas contrahentes, 
non autem annullando immediate contractum  matrimonia- 
lem. At dubitari nequit, quin Ecclesia utroque modo irri- 
tandi in forma substantiali statuenda uti potuerit et de facto 
in cap. Tametsi Concilii Trid. usa sit. Cfr. Sánchez, De 
matr. 1. III, disp. 4, n. 1, 2, 3, 5. Qui auctor difficultati 
motae recte respondet 1. c. n. 10, ad tert. arg.: « Quam- 
vis enim Ecclesia non habeat potestatem, circa actus hu- 
manos, quantum ad substantiam actus eliciti, id est ad co- 
gendam voluntatem ut velit vel nolit, habet tamen quantum 
ad illorum /egitimitatem, cum possit ex iustis causis sta- 
tuere, ut talis actus non sit legitimus ac validus Quare 
Ecclesia sua potestate efficere nequit, ut propter solum de- 
fectum formae, consensus naturalis, vere et proprie datus de- 
Sit, sed tantum illud efficere valet, ut consensus naturalis 

non sit iuridice efficax ad producendum vinculum matrimo- 
niale. Distinctio igitur inter verum consensum naturalem, 
qui propter impedimentum iuris ecclesiastici effectum vinculi 
matrimonialis non producit, et consensum naturalem in se 
validum et simul efficacem atque legitimum est omnino re- 
tinenda, ut solidum habeatur fundamentum ad explicandam 
sanationem matrimonii in radice. Recte enim scribit Feye 
1l. c. n. 82: « Quando autem impedimentum est iuris ec- 
clesiastici, nullum quidem effectum habet consensus natu- 
ralis, dum praestatur, sed potest si perseveret, effectum 
habere postea, quando per sanationem in radice tollitur im- 
pedimentum ». Cfr. quoque eundem Feye 1. c. n. 761, 766. 
Yerumtamen haec ad superabundantiam dicta sunt. Huius- 
modi enim disquisitiones, ad quas patronus dilapsus est, 
non videntur spectare ad rem. 

Deinde impugnat patronus argumenta, quae ex utilitate 
petita sunt, ad comprobandum usum delegationum genera- 
lium ratione personarum. Qua in re profecto imprimis au- 
diendi sunt viri in arte periti i. e. in cura animarum ma- 
gnarum illarum civitatum. 

Sit praeclarissimus patronus actricis lumen et ornamen- 
tum advocatorum in Urbe, at in in hisce rebus ipsi propria 
experientia deest et obstat peremptorium iudicium trium 
Archiepiscoporum sci. Coloniensis, Cameracensis, Mechli- 
niensis, quibus alii facile addi possent, obstat iudicium et 
praxis optimorum parochorum, votum et sententia praecla- 
rissimorum canonistarum, qui in causa Coloniensi 1am fue- 
runt allegati. Hinc dubium existere nequit, quin praesum- 
ptio validissima sit contra patronum. Cui rationi accedit, 
quod haec ipsa causa Ioannae ad oculos demonstret utilita- 
tem huius praxis ad amputandas lites et frivolas impugna- 
tiones vinculi matrimonialis. Cur enim patronus tanto ap- 
paratu aggreditur delegationes generales in parochiis Bru- 
xellensibus? Quia omnem ipsius intentionem, obtinendi dis- 
solutionem matrimonii loannae, elidunt; lites amputant 
atque declarationes nullitatis nimis faciles impediunt. 

Nam omnes illae difficiles quaestiones de domicilio vel 
quasi domicilio in magnis civitatibus ob frequentes transmi- 
grationes in dies crescentes facile removentur, atque de ma- 
trimonii validitate, ex publica celebratione, sine difficultate 
constat. Quare mirum non est, quod pro America septen- 
trionali S. C. Inq. 6 Maii 1886 rescripserit, habitationem 
per spatium saltem unius integri mensis sufficere, ut quis 
ibidem quasi domicilium in ordine ad matrimonium habere 
censeatur, « quin inquisitio facienda sit de animo ^'.per- 
manendi per maiorem anni partem ». Factum enim habita- 
tionis est mere externum, publicum, facile demonstrandum ; 
at intentio illa multo difficilius probatur, et consequenter 
difficilius patet de quasi domicilio. Ita in nostro casu fa- 
ctum publicae celebrationis matrimonii facile constat, neque 
valor matrimonii pendet a difficilibus quaestionibus. 


Quod si patronus praxim Bruxellensem impugnat, quod 
sese ad eos extendat, qui mala fide agant, non ad bona fide 
errantes, tota ipsius argumentatio laborat errore facti. Nam 
quemadmodum ex novis actis Mechliniensibus constat, praxis 
Bruxellensis sese etiam ad eos extendit, qui bona fide erra- 
runt, ut supra iam demonstratum est per allegationem dis- 
positionum testium. 

Ut desperatam suam causam iuvet, patronus actricis 
tandem ad eam pervenit probationem, quod conditiones in 
causa Coloniensi requisitae desint in praxi Bruxellensi. Quae 
argumentatio patroni laborat duplici gravissimo vitio. Non 
enim satis attendit, decisionem Coloniensem duplicem ha- 
bere partem sci. unam, quae refertur ad praeteritum., alteram 
quae respicit tempus futurum. lam in priore parte decla- 
ratum est, non constare de nullitate matrimoniorum, quae 
secundum antiquam illam praxim Aquisgranensem et Colo- 
niensem fuerunt celebrata. At antiqua illa praxis Aquis- 
granensis et Coloniensis nequaquam habuit omnes illas 
conditiones, quae in secunda parte decisionis in causa 
Coloniensi datae ex mente Emorum Cardinalium S. C. C. 
adduntur; ideoque quoad substantiam fuit eadem atque praxis 

Bruxellensis. Ergo eadem quoque danda est decisio quoad 
matrimonium loannae cum Georgio sci. non constare de 
nullitate. Nimis enim absurdum est, ut matrimonium .an- 
no 1884 celebratum in suburbio Bruxellensi ex delegatione 
generali ratione personarum a. 1895 a S. C. C. declaretur 
nullum et irritum, cum eadem S. C. C. a. 1893 declarasset 
non constare de nullitate matrimoniorum, quae in civitate 
Aquisgranensi i. e. in ipsis finibus Belgii sita, secundum 
eandem praxim et eodem iure Tridentino, ibidem vigente 
fuerunt contracta. 

Alter error in argumentatione patroni in hoc consistit, 
quod absque omni solido fundamento teneat, conditiones ab 
Emis Patribus in « mente » appositas pro futuro tempore, 
esse conditiones sine qua non requisitas ad validam celebra- 
tionem matrimoniorum secundum praxim Coloniensem sive 
« mentem » sese habere ad instar clausulae irritantis. 

Vix credidissem, talem interpretationem illius « mentis » 
fieri posse, nisi propriis oculis eam vidissem. Quae inter- 
pretatio, ut iam patet ex praecedentibus nullius est momenti 
ad definiendam causam nullitatis matrimonii Ioannae a. 1884 
celebrati : nam lex vel clausula irritans a. 1893 stabilita 
etiam generaliter pro tota Ecclesia, non potest afficere, ut 
matrimonium a. 1884 contractum, cum illa clausula nondum 
existeret, fieret invalidum. 

Quod cum nimis evidens sit, non multis argumentis ex 
theoria de retroactiva vi legum est probandum. 

Insuper suppositio patroni etiam pro futuro tempore est 
falsissima, si quis vel modice causam illam Coloniensem 
examinet. Tota enim decisio innititur distinctioni factae in- 
ter validitatem atque liceitatem et convenientiam. Quaestio- 
nem de validitate resolvit prior pars decisionis, quaestio de 
liceitate et convenientia in « mente » ordinatur. 

Porro idem efficitur, si quis verba « mentis » expendant. 
Statim in exordio mentis dicitur: « Emo. Archiepiscopo Co- 
loniensi scribatur, quod ad vitanda incommoda ex enuntiata 
praxi, utcunque oritura, opportunum foret in ea servari mo- 

dum a consultore theologo traditum, sci. ut mutua illa ge- 
neralis delegatio parochis non ut permissa etc. ». Quae verba 
V. g£. « utcunque oritura » adeo sunt temperata, ut ne illi- 
ceitatem prioris praxis insinuent, sed hac opportuna occa- 
sione utuntur Emi. Patres, ut praxim illam in maiorem et 
perfectiorem ordinem redigant. Porro tantum sermo est de 
permissione in usu iuris, quod parochi per se valide exer- 
cere possunt. 

Verbum « iniungendum » consultoris theologi ab Emis 
Patribus mutatum est in verbum benignius « optandum ». 
Clausula quaedam irritans in toto contextu non occurrit. 
At irritationes actuum sunt probandae, non tantum  asse- 
rendae. Quare si iam pridem explorati iuris est, clausulam 
a S. C. C. in certis causis matrimonialibus appositam: vetito 
transitu ad alias nuptias absque licentia S. C. C, tantum 
esse simplicem prohibitionem, non praeceptum irritans, idem 
asserendum est de « mente » in casu nostro propter unam 
eandemque rationem; deest enim in utroque casu clausula 
irritans. 

Praeterea liceat illam rationem subiungere. Emi. Patres 
dignati sunt approbare modum a consultore theologo pro- 
positum; hinc ille consultor theologus videtur esse interpres 
illius modi non plane spernendus. At ipse nunquam inten- 
tionem habuit illum modum proponendi ad instar clausulae 
irritantis. Hinc quamvis bene cognoverit formulas, quibus 
in iure canonico exprimitur nullitas actuum, ab illis magno 
cum studio abstinuit. 

Nam tota ipsius intentio in modo proponendo eo ferebatur, 
ut a nimio rigore abstineretur et universum negotium con- 
venienter ordinaretur. Maxime vero curavit, ut in modo 
adoptando non solum salva esset auctoritas Episcoporum, 
sed potius augeretur. Quare cum verba modi irritationem 
non contineant atque ab Emis. Patribus fuerint approbata 
et in casu allato potius emollita, etiam ex mente Eminen- 
tissimorum Patrum ille modus adiectus non habet vim clau- 
sulae uirritantis. 

Tandem aliquando patronus actricis eo progreditur, ut 
asserat etiam admisso usu Mechliniensi constare de nullitate 
matrimonii Ioannae, eo quod celebratio matrimonii etiam 
contra usum Mechliniensem facta sit. Quae assertio tota 
nititur suppositione praxim Bruxellensem sese non exten- 
disse ad casum erroris, qui bona fide ex parte parochi in- 
tercessemi. At ista suppositio, ut evidenter constat ex novis 
actis Mechliniensibus, est falsissima ergo, everso fundamento, 
tota machina superaedificata corruit. 

Quodsi patronus actricis vult insinuare Reverendum Dnum 
Dhanis non fuisse in errore, non ipsi contradico ; at non 
satis attendit, exinde duplicem sequi conclusionem sci. Re- 
verendum Dnum Dhanis, aut iuxta ipsam praxim Bruxel- 
lensem illicite egisse, quod in sacerdote adeo probo et pru- 
dente plane absonum est, aut cum licentia speciali a Reve- 
rendo Dno Saegher viva voce data matrimonio Ioannae 
adstitisse, ut omnes praesumptiones supra allatae demon- 
strant. 

Omnibus igitur documentis et factis et iuribus diligenter 
excussis, recte concludit defensor vinculi matrimonialis in 
Curia Mechliniensi: « Dubium de valore matrimonii coniu- 
2eum loannae et Georgii non est fundatum et si quis ha- 
beret illud ut fundatum, manet tamen semper, in dubio 
standum esse pro valore actus, nullitatemque . pronuntiari 
non posse, nisi adsit eiusdem moralis certitudo, quae in 
casu certe desideratur ». 

Quare ad dubium concordatum : « An constet de nullitate 
matrimonii in casu », omnino respondendum esse censeo: 
« Negative ». 

Quibus praemissis, propositum fuit diluendum 


Dubium 


An constet de matrimonii nullitate in casu. 
RESOLUTIO. Sacra C. C. re disceptata sub die 1 4 Decem- 
bris 1895 censuit respondere : Negative. 

Ex QUIBUS COLLIGES: lI. Mentem Tridentini Seés, 24, 
cap. 1, de Reform, eam fuisse ut consuleret validae cele- 
brationi matrimoniorum, constituendo novam formam sub- 
stantialem, per quam constaret publice et in foro externo 
de facto celebrationis matrimonii. 

II. Eiusmodi publicam formam celebrationis constituit 
quia ex clandestinis matrimoniis, propter hominum  nequi- 
tiam, ortum haberent gravia peccata; dum fieret, ut multi, 
relicta prima uxore, cum qua clam contraxerant, aliam palam 
ducerent, et cum ea in perpetuo adulterio viverent. 

III. Quapropter si publice et in foro externo constet de 
facto celebrationis matrimonii, eius valorem facile non la- 
befactari per subtilitates et argutias interesse habentium, 
ut nullum renuncie tur. 

IV. Agenti contra matrimonii valorem onus incumbere 
adducendi certa et indubitata argumenta, quibus demonstre- 
tur, causam nullitatis adfuisse; ceu si parochus defuerit aut 
alius de eius mandato per delegatam iurisdictionem, actu 
celebrationis matrimonii. 

V. In themate haud evictum fuisse quod Ecclesiae mi- 
nister, matrimonio adsistens, iurisdictione careret per parti- 
cularem aut generalem delegationem collata, in scriptis aut 
oretenus : ideoque responsum fuisse non constare de nullitate 
matrimonii. 

VI. Moralem certitudinem, quae necessaria est, ut iudi- 
cium proferatur exurgere posse etiam ex coniecturis, prae- 
sumptionibus, indiciis et adiunctis quibuscumque, dummodo 
enascatur ex toto circumstantiarum complexu. 

VII. Ius parochi, aut Ordinarii alium Sacerdotem sibi 
substituendi, saltem quoad valorem, relinquitur ex Triden- 
tino terminis iuris communis; a quo nullum paratur ob- 
staculum. 

ANIMADVERSIONES 


IN SUPPLICATIONEM EMI. 


ARCHIEPISCOPI MECHLINIENSIS 


De approbanda praxi delegationum generalium 
ibidem recepta. 


In praxi illarum delegatio 
num generalium duae quae- 
stiones sedulo videntur distin- 
guendae, sci. una, quae refertur 
ad formam  delegationes gene- 
rales concedendi; altera, quae 
refertur ad ambitum, intra quem 
appro- 


illae delegationes sint 


bandae. 


Forma delegationis generalis 
potest esse duplex. 

a) Etenim delegatio huius- 
modi proxime nititur vera et 
proprie dicta conventione pa- 
rochorum, qua alios parochos 
eorumque coadiutores ordina- 
rios delegant in casibus per 
formulam expressis atque huic 
conventioni accedit approbatio 
Ordinarii. Quae approbatio Or- 
dinarii potest esse mera con- 
firmatio conventionis in forma 
communi, neque per se ullam 
importat delegationem  singu- 
lorum parochorum vel coadiu- 


torum per Episcopum. 

b) Altera forma delegationum 
generalium ita introduci potest, 
ut parochi eiusdem civitatis for- 
te communi consilio supplica- 


tionem Ordinario loci porrigant, 
ut ipse omnes et singulos pa- 
rochos eiusdem civitatis per 
ordinationem sive legem epi- 
scopalem generaliter | deleget 
simulque facultatem concedat 
alium sacerdotem subdelegan-^ 
di. Qua in ordinatione episco- 
pali accurate definiuntur casus, 
ad quos delegatio generalis 
parochorum sese extendit, sive 
totus illius ambitus bene cir- 
cumscribitur. 

c) Altera ista forma, ut patet, 
in causa Coloniensi a S. C, C. 
est adoptata atque sine dubio 
priori formae in praxi Mechli- 
niensi receptae videtur omnino 
praeferenda. 

d) Quare inprimis videtur il- 
lud 
etiam civitatum maiorum sim- 


statuendum, ut parochis 


pliciter prohibeantur mutuae 


et generales delegationes in 
ordine ad matrimonium incon- 
sulto Ordinario loci atque sine 
expressa illius approbatione. 
Huiusmodi enim quaestio vi- 
detur esse veluti causa quae- 
dam maior dioecesis ideoque 
absque interventione Episcopi 
privata auctoritate parochorum 


non est expedienda. 

e) Quae prohibitio tameiine- 
danda per 
modum /egis irritantis, sed sim- 


quaquam videtur 


pliciter prohibentis. 

Nam secus novum quoddam 
impedimentum 
sive lex Tridentina 


introduceretur 
dirimens, 
irritans contra clandestina ma- 
trimonia ]lata  extenderetur ad 
casus, qui huc usque iure Tri- 
dentino quoad valorem actuum 
certe non fuerunt comprehensi, 
ut patet ex textu Tridentino 
atque ex decisionibus S. C. C. 
in caus. Coloniensi allatis, in 
quibus S. C. C. certas delega- 
tiones licitas non habuit, at ir- 
ritas esse non declaravit. 


Nostra aetate nulla videtur 


posse afferri ratio, cur a mi- 
tiori praxi ad maiorem rigorem 
transeatur. Certe in Concilio Va- 
ticano omnia Episcoporum po- 
stulata eo dirigebantur, ut immi- 
impedimenta matri- 


moniiatque speciatim a complu- 


nuerentur 


ribus Ep. propter difficultates 
modernas de domicilio saltem 
modificatio impedimenti clan- 
destinitatis postulabatur. 
Denique etiam illud videtur 
notandum, S. C. C. absque spe- 
ciali approbatione SSmi Domini 
intepretationem 


extensivam . Concilii 


ad huiusmodi 
Tridentini 
sive ad novam legem irritantem 
condendam non esse compe- 
tentem. Scopus autem Concilii 
Tridentini extensionem omnino 
semper 


non exigit, quoniam 


per actum vere publicum facile 
constat de facto 
matrimonii. 


celebrationis 


f) Praeterea ex sese conven- 
tio videtur esse minus conve- 
niens forma ad introducendam 
illam delegationem. Nam ut 
constat ex causa Bruxellensi 
huiusmodi conventiones a  pa- 
rochis in praxi facile possunt 
restringi vel extendi, atque ita 
oritur iuris incertitudo summo- 
pere vitanda. Porro fieri potest, 
ut parochus novus delegatio- 


nem illam non det aut perti- 


Quo 


iterum multa oriuntur incom- 


naciter limitet. in casu 
moda atque non pauci casus 
incerti. 


2) Quare delegatio per ordi- 
nationem Episcopi facta cum po- 
testate subdelegandi est omni- 
no praeferenda. lta enim pa- 
rochi delegantur a iure sive ex 
lege; sed lex est multo stabilior 
et certior quam conventio. Porro 
dat 
subdelegandi una ex parte pa- 


si Episcopus facultatem 
rochi non inutiliter restringun- 
tur ad suos coadiutores et ex 
altera parte delegatio ultra ter- 
minos necessitatis non exten- 
ditur. Nam etiam in Belgio ex 
communiter contingentibus pa- 
rochus solet assistere matrimo- 


niis atque vicarii parochiales 


tantum ex speciali delegatione 
parochi. Nulla apparet ratio, ob 
quam in laudabili praxi Belgica 
extendendi 


non nimium iura 


Vicariorum parochialium ali- 
quid immutetur. 
II. 


a) Quoad ambitum | delega- 
tionis in dioecesi Mechliniensi 
approbandae, certe nihil obstat, 
quominus saltem eodem modo 
approbetur atque in archidioe- 
cesibus Coloniensi et Camera- 
censi. Nam saltem eaedem sunt 
rationes in favorem archidioe- 
cesis Mechliniensis. 

b) At in supplicatione Emi 
Archiepiscopi Mechliniensis e- 
videnter petitur approbatio de- 
legationis generalis ultra termi- 
nos in causa Coloniensi admis- 
sos. Neque negari potest S. C. C. 
in archidioecesi Cameracensi, 
ubi similis praxis delegandi vi- 

extensa 


HEN. 


gebat multo 


quam Coloniae, decisionem in 


magis 


causa Coloniensi tanquam re- 
sponsum transmisisse. 

c) Verumtamen aeque certum 
est ex natura rei delegationem 
illam posse concedi ultra ter- 
minos in causa Coloniensi ad- 
missos, si specialia adiuncta id 
suadeant. lam omnino admit- 
tendum est circumstantias in 
Belgio esse difficiliores, popu- 
lum laborare confusione ex di- 
versis illis domiciliis civilibus 
et canonicis, testibus Decanis 
et parochis Antverpiensibus et 
Bruxellensibus quamplurima 
matrimonia sine tali latiore de- 
legatione aut invalide contra- 
huntur aut in forma canonica 
et in facie Ecclesiae omnino 


non contrahuntur. 


Conclusio 


Quare quoad formam etiam pro archidioecesi Mechliniensi 
videtur praeferenda forma Coloniensis sci. non per conventio- 
nem parochorum, sed per ordinationem Episcopi hoc negotium 
delegationum est definienda. Quoad ambitum delegationum, at- 
tentis specialibus circumstantiis videtur posse dari approbatio 
praxi Mechliniensi, dummodo ab Emo Archiepiscopo in sua 
ordinatione pro maioribus civitatibus tantum publicanda, ambitus 
delegationis iuxta supplicationis tenorem accurate circumscri- 
batur, atque expresse parochis prohibeatur, ne ultra casus ne- 
cessitatis, in ordinatione statutos arbitrarie et illicite delegationes 
extendant. 

EX S. CONGREG. EPISC. ET REG. 


NANCEYEN. 


EXEMPTIONIS 


Die 27 Martii 1896. 


COMPENDIUM FACTI. Ad reducendas ad rectum virtutis 
tramitem lapsas puellas et ad protegendas periclitantes, Rosa 
Virginia Pelletier, postea Soror Maria a S. Euphrasia, Con- 
gregationem Sororum cum votis simplicibus a Bono Pastore 
nuncupatam fundavit an. 1835 cum domo Matrice in civi- 
tate Andegavensi. Huiusmodi Institutum, dependens a Supe- 
riorissa generali, in praefata domo residente, et quod suas 
Constitutiones a S. Congfe EE. et Regul. approbatas ha- 
buit, brevi floruit et dilatatum est fere per totum orbem, 
opere et solertia praesertim piae Fundatricis, quae Gene- 
ralem obtinuit Praefecturam usque ad annum 1868, quo diem 
ipsa vidit supremum. 

Inter domos quae specialem sollicitudinem piae Institu- 
tricis promeruerunt, illa profecto accensenda est quae in ci- 
vitate Nanceyensi usque ab an. 1835 erecta fuit. Haec enim, 
superata oppositione auctoritatis ecclesiasticae localis, quae 
ipsius dependentiam a domo-Matrice Andegavensi renuebat, 
et aliis passim enatis difficultatibus, ita Deo adiuvante pro- 
spere crevit, ut ultimis temporibus necesse fuerit aedificium 
novis constructionibus ampliare. 

Haec nova opera actuali Episcopo Nanceyensi occasio- 
nem praebuerunt tria decreta contra sorores praedictas ema, 
nandi: in horum primo sub die 19 Feb. 1894, operum sus- 
pensione imposita, Episcopus iubebat sorores exhibere tum 
plantam graphicam novarum constructionum, tum libros ra- 
tionum redituum domus et expensarum in iam factis operibus, 
exigens deinde syngrapham a Superiorissa locali subscriptam 
et Generalissae approbatione munitam, in qua designata esset 

summa pecuniae a Conservatorio egressuris puellis cum sup- 
pellectili tradendae : in aliis duobus decretis sub die 19 Martii 
successivi Episcopus, adhaerens Const. Greg. XV Jnscruta- 
bili an. 1622 et statutis dioecesanis circa Congregationes re- 
ligiosas feminarum, adstringebat memoratam Superiorissam 
ad tradendos pro examine Commissioni, ab Episcopo depu- 
tatae libros administrationis, regesta, libros computorum, et 
insuper ad exhibendum intra 5 dies elenchum puellarum in- 
gressarum et egressarum a die 1 Ian. 1893 et ad docendum 
quam pecuniae summam hae in suo egressu habuissent. 

Contra huiusmodi Episcopi agendi rationem Sorores per 
suum Emum  Protectorem ad S. Congregationem querelas 
detulerunt, asserentes quod Episcopus iam erat edoctus de 
novis constructionibus et expensis factis et quod finis huius 
postulationis seu vexationis erat novam Sororibus imponere 
obligationem ; nempe eas cogere ad determinatam pecuniae 
summam puellis poenitentibus, ab Instituto egressuris, relin- 
quendam, quam obligationem absque gravi praeiudicio, imo 
ruina Congíis assumere nequibant. 

Huiusmodi recursus pro informatione et voto ablegatus 
est Episcopo Nanceyensi, qui in Uteris responsi vis diei 31 
Martii 1894 plura contra sorores adduxit et illud praecipue 
quod hae pecuniam Congiis dilapidarent, dum enim Supe- 
riorissa edixerat pro novis constructionibus summam  li- 
bel. 160,000 sufficientem evadere, ex documentis scatebat 
de facto libel. 300,000 expensas fuisse; et interea, subdebat 
Episcopus in hisce Uteris, eleemosynae pauperibus denegan- 
tur, puellis egressuris nulla pecuniae summa datur pro ho- 
nesta earum collocatione, et in Conservatorio potius quam 
pietati et morali puellarum  educationi, tantum pecuniae 
comparandae intenditur. 

Hisce Uteris acceptis et rebus sedulo pensatis S. Con- 
gregatio die 27 April. 1894 sequens edidit rescriptum: « Scri- 
batur Episcopo Nanceyen. ad mentem: mens est... Quoad 
onus Monialibus | impositum | administrationis libros | Ordi- 
nario  exhibendi, non posse enunciatas Moniales  obstringi 

ad huiusmodi libros exhibendos, ex eo quod singula Mona- 
steria quolibet anno respectivarum domorum . Superiorissae 
generali rationes reddunt, quae postquam ab | Ordinario 
domus principis  approbatae fuerint, statis temporibus a 
Constitutionibus praef xis ad S. C. Episc, et Regular, trans- 
mittuntur. Quo vero ad Superiorissae Monasterii Nanceyen. 
ac  Superiorissae | Provincialis | remotionem, | Episcopi votis 
annui non posse; cum enim agatur de re, quae internum 
regimen | respicit, ad petitam | remotionem procedi nequit, 
quin inquisitio formalis super earumdem | agendi ratione 
praecedat. Nec aliter sentiendum | esse de obligatione  Mo- 
nialibus imponenda, tradendi nempe cum supellectili | ali- 
quam pecuniae summam orphanis et aliis puellis e Mona- 
sterio egressuris; agitur enim de onere ad quod obligari 
nequeunt; cum neque per Constitutiones, neque per consue- 
tudinem | teneantur. » 


Communicato relato rescripto Episcopus non acquievit, sed 
instetit, ut ad normam supra citatae Bullae Gregorianae et 
aliarum decisionum, iterum ad trutinam in Congfie generali 
revocarentur quaestiones per dictum rescriptum iam resolu- 
tae, ipsum praesertim impugnans circa denegatum ius sibi 
ostendendi libros administrationis ex parte sororum et no- 
vam introductam praxim quae plura inconvenientia parit : 
quoad assignationem seu dotationem puellis egressuris fa- 
ciendam, Episcopus ait, nedum a principiis Christianae cha- 
ritatis, sed ab ipsa iustitia id praecipi. 

Hisce habitis observationibus, S. Congregatio censuit mo- 
rem gerere Episcopi circa propositionem causae in genera- 
libus comitiis per sequens rescriptum : « Quod attinet exhi- 
bitionem librorum | administrationis et rationum redditionem 
praxis haec est; ut scilicet quaelibet Superiorissa in singulis 
annis rationes respectivae domus non alii quam | Superio- 
rissae Generali reddere teneatur ; quae ab. Ordinario domus 
principis approbatae cum fuerint, ad hanc S. C. EE. RR. 
quolibet triennio  transmittendae | sunt; quin huiusmodi pra- 
xim infirmare vel mutare valeant exempla et auctoritates 

ab Amplitudine tua in contrarium adducta; haec siquidem, 
uti obiter legenti patent, | Monasteria Monialium | votorum 
solemnium respiciunt, quae authonoma sunt et ab invicem 
independentia ; non vero recentiora instituta, quae  Supe- 
riorissam |. generalem et domum principem | habent. | Etenim 
quoad haec Instituta ea, quae S. C. per epistolam diei 6 
Maii Amplitudini tuae significavit, praescripta sunt. Ob 
rationes in praecedenti epistola allatas, S. C. admittere ne- 
quit principium, ab  Amplitudine tua propugnatum, — scilicet 
Moniales teneri or fanis aliisque puellis e pia domo egres- 
suris, una cum  suppellectili aliquam pecuniae summam  ti- 
tulo dotis suppeditare; admisso | enim | huiusmodi principio 
puellae omnes ius sibi arrogare praesumerent. Verumtamen 
si mox exposita non arrident, et Amplitudo tua in proposito 
persistit, per epistolam diei 8 Iunii expresso, ut nempe contro- 
versia in plenariis Emorum Patrum | comitiis discutienda pro- 
ponatur, grave ne sit Sj C. hac super re certiorem reddere ». 


Disceptatio Synoptica 


EPISCOPI DEFENSIO. Episcopi patronus in tres partes suam 
orationem  dispescit. In harum prima contendit Instituta 
votorum simplicium semper subiecta fuisse Episcopis loci in 
quo extabant, etiam quoad bonorum administrationem. Di- 
stinguit duas epochas, idest ante et post perturbationem 
gallcam : quoad primam adnotat, quod, ut ut per Constit. 
S. Pii V Circa, Pastoralis haec instituta evanescere debuis- 
sent, tamen de facto tolerata sunt, cum conditione tamen 
plenae dependentiae ab Episcopis localibus, etiam quoad in- 
ternum regimen, ac si ageretur de institutis  dioecesanis. 
Id scatere ait ex Instit. eccles. X XIX num. 13 Bened. XIV 
et ex percelebri eius Bulla Quamvis lusto, ubi signanter 
quoad virgines Anglicanas institutum | votorum simplicium 
docet quod - sint iurisdictioni Ordinariae Episcoporum sub- 
ditae, in quorum dioecesibus sunt. - Has autem expressiones 
importare in Episcopo ius vigilantiae super adminisiratio- 
nem bonorum nedum tradi a Reinfestuel Ius canon. univ. 


Acta, Tom. XXVIII, fase. CCCXXXIV. 40 

lib. IIl. tit. 36. $ 5. et a Fagliano in cap. 4 de Relig, 
domib. $ 31, sed etiam erui sustinet ex eo quod Episcopus 
huiusmodi iure potiatur etiam quoad instituta a sua iurisdi- 
ctione exempta ad disposita per Conc. Trid. in sess. 22 
cap. 9 de Ref or. et per Bullam Gregorianam Inscrutabili. 

Quin id repeti possit ex facto quod haec Instituta ge- 
neralem Antistitam non haberent, nam, omissis aliis exem- 
plis ad hoc refutandum patronus profert exemplum nuper 
relati Instituti Virginum Anglicanarum, quae quamvis ha- 
berent Superiorissam generalem, tamen, hoc non obstante, 
Pontifex expresse declarat in memorata Bulla, per hoc nul- 
limode derogatum fuisse Episcoporum iurisdictioni in sin- 
gulas domos. 

Postea patronus digrediens ad secundam epocham nempe 
post perturbationem Gallicam, animadvertit S. Sedem sem- 
per caute et cum  haesitatione processisse in approbatione 
Institutorum votorum simplicium, et in concessione Supe- 
riorissae generalis, et quando id peregit, continuo integrum 
voluisse ius Episcoporum localium circa vigilantiam in ad- 
ministratione bonorum Instituti et circa huius subiectionem 
eorum iurisdictioni. 

Probat id auctoritate Lucidi de visitatione SS. LL. vol. 2. 
cap. 5 art. 4 $ 355 et 360 et varia adducit exempla ex 
quibus constat quod decretum laudis vel approbatio novi In- 
stituti. facta fuit cum clausula - salva omnimoda X iurisdi- 
ctione Antistitum localium. Haec clausula apposita fuit in 
approbatione Instituti Boni Pastoris et dein huius intrin- 
seca constitutio a S. Sede assumpta et prolata fuit tam- 
quam exemplar subiectionis locorum Ordinariis pro aliis In- 
stitutis, uti colligi dicit ex Bizzarri Collect, pag. 776. Quin 
imo, addit patronus, in nonnullorum Institutorum approba- 
tione uti in illo filiarum S. Annae expresse additum fuit 
per hoc nullimode derogatum fuisse tutelae quam ss. Ca- 
nones tribuunt Episcopis super bonis temporalibus respecti- 
varum | domorum. 


Proinde concludit, principium a S. Sede admissum hoc 

fuisse: nempe excludere Episcopum Domus Matricis a qua- 
cumque ingerentia in institutis aliarum dioecesum et illi 
solum servare ceu Delegato Apostolico praesidentiam in Ca- 
pitulis generalibus. 

Tandem ad evincendum, subiectionem respectivarum do- 
morum Episcopis localibus quoad administrationem bonorum 
usque adhuc vigere, plurium canonistarum doctrinam refert 
(Lucidi I. cit. art. 6 $ 428-29; Santi Praelect. iur. can. ad 
tit. $6 Hb. HU D' Angelis etc.) contendens nullum exemplum 
adinveniri restrictionis auctoritatis Episcopalis localis circa 
dicta Instituta. E contra ex recenti approbatione cuiusdam 
Instituti et ex nuperrima decisione S. Congiíiis EE. et RR. 
a S. Pontifice approbata, principium dependentiae Instituto- 
rum votorum simplicium ab Ordinariis localibus omnino san- 
citum fuisse : hinc deducit praxim invocatam in relato Re- 
scripto S. Congífiis sub die 5 Maii 1894, ceu novam et nunc 
primitus introductam censendam esse proindeque reiiciendam. 

In secunda parte suae allegationis Episcopi patronus 
ostendere sategit incommoda ex citato rescripto provenientia, 
et cautelas seu fraena in ipso statuta; interventus nempe 
Episcopi Domus-Matris et approbationis triennalis S. Con- 
gregationis evadere penitus insufficientia. Sane cum respe- 
ctivae domus maxime sint dissitae et ab Episcopo domus- 
Matris et potiori iure a S. Congíie, haec distantia efficit ut 
irrepentes abusus in administratione, sive circa expensas or- 
dinarias infra annum, sive circa extraordinarias, neque prae- 
veniri neque detegi aut corrigi valeant, aut detectae sontes 
puniri: ad hoc enim obtinendum requireretur praesentia Epi- 
scopi Domus-Matris in respectivis institutis, quod cum im- 
possibile evadat, necesse est ut tutela administrationis sin- 
gularum domorum relinquatur Episcopis localibus. 

Quin aliquid suffragetur quod Episcopus Domus-Matris 
praefatos abusus praecavere posset utendo opera Episcopo- 
rum localium ; reponit enim patronus, quod hoc sistema 
esset nimis longum et parum conveniens pro Episcopis, lo- 
calibus ; et dein in citata hypothesi, vel Episcopus Domus- 

Matris aliorum Episcoporum sententiam sequitur, et tunc 
idem est ac in manu ipsorum relinquere tutelam domorum, 
vel non sequitur, et tunc lites et discordias exoriri necesse 
est. 

Tandem patronus refutat, nixus auctoritate Lucidi, supra 
relati, obiectionem, nempe quod dependentia singularum do- 
morum ab Episcopis localibus in administratione bonorum 
evellat unitatem Instituti et enumerat iura quae secumfert 
ab eo defensa tutela episcopalis. 

Ad tertiam et ultimam partem suae allegationis deve- 
niens patronus propugnat, quod Institutum Boni Pastoris in 
civitate Nanceyensi tenetur puellas ab eo egressuras et ho- 
neste collocare et congruam suppellectilem cum determinata 
pecuniae summa eis tradere. Quoad primum dicit liquido sca- 
tere ex Constitutionibus Instituti ibi - egredientes puellae 
vel tradentur in manibus parentum, vel honeste  colloca- 
buntur, vel matrimonio iungentur quando propitia sese ob- 
tulerit occasio. 

Qwoad alterum patronus sustinet Institutum obligatum 
manere ad praestationem pecuniae cum congrua supellectili 
ex triplici titulo: l'ex titulo charitatis christianae,quae exigit 
ut egressis puellis in earum inopia succurratur; 2? ex titulo 
iusti salarii, quidquid enim Institutum Nanceyense lucratur, 
provenit ex labore puellarum hospitio receptarum; 3? ratione 
usus vigentis in Instituto iuxta confessionem Antistitae Ge- 
neralis, a qua-certe eximi non potest Communitas Nanceyensis 
quae in splendida aedificia plus quam quinque centena li- 
bellarum millia sumptuose expendit. 

IURA SORORUM BONI PASTORIS. EX adverso Sorores mor- 
dicus obsistunt partis contrariae praetentionibus, sustinentes 
neque subiectas esse Ordinario dioecesano quoad bonorum 
administrationem, neque teneri puellas in earum egressu ho- 
neste collocare eisque congruam supellectilem cum determi- 
nata pecuniae summa tradere. 

jEt quoad primum ipsae respuunt aequivocationem, in 
quam dicunt incidisse adversae- partis patronum, applicando 

Institutis votorum simplicium ea iuris capita, quae expresse 
statuta sunt pro Monialibus votorum solemnium et clausu- 
rae papali subiectis; quae differentia inter simplicem -reli- 
giosam et Monialem est tam patula res, ut neque ipsum 
vulgus fugiat, quamvis iuris canonici ignarum. Et reapse, 
pergunt Sorores, si horum duorum entium natura perpen- 
datur, cito apparet maxima inter se differentia. Moniales 
vi votorum solemnium stricte spectant ad statum religio- 
sum, habent regulas Ordinum primitivorum, subduntur ri- 
gori ss. canonum circa proprietatis abdicationem et clau- 
suram papalem et communicant, iuxta earum capacitatem, de 
privilegiis Ordinum religiosorum. E contra Sorores votorum 
simplicium, attenta horum non solemnitate reguntur iure 
novo per quod antiquus rigor ss. canonum temperatur ; hinc 
conservant dominium radicale bonorum, subduntur clausurae 
tantum episcopali et ordinario solum passivae, et habent 
generalittum regimen : et quamvis usque a medio saeculo 
habeant approbationem apostolicam in forma simpliciter corn- 
muni et sint sub directa S. Sedis tutela, attenta tamen 
earum incompleta natura quoad statum religiosum, partici- 
pare non valent de privilegiis a iure Ordinibus religiosis 
concessis. 

Ex praemissis deducunt, textus iuris ex adverso allegatos, 
ad reclamandam vigilantiam in administratione bonorum, 
expresse emanatos pro Monialibus votorum solemnium, aptari 
non posse Institutis votorum simplicium quin incurratur in 
iuris. corruptelam. Et quod reapse non  aptantur Institutis 
votorum simplicium confirmant I'. Ex impossibilitate ex 
parte S. Sedis hos actus emanandi pro dictis Institutis; 2? ex 
causa finali quae has dispositiones determinavit; et 3? ex 
incompatibilitate praescriptionum cum potestate dominativa 
horum Institutorum. 

Expendentes primum Bullam Greg. XV Inscrutabili da- 
tam sub die 5 Feb. 1622 carpunt adversum patronum' de- 
ducentem ex facto quod in Ipsa nulla distinctio fit inter in- 
stituta primi generis et Communitatem votorum simplicium 

cum Superiorissa generali, etiam huic applicari debere; 
huic distinctioni, reponunt Sorores, locus fieri nequibat ea 
simplici ratione, quod praefata Communitas tunc non aderat. 
Antiquior enim Institutio votorum simplicium est illa filia- 
rum S. Vincentii de Paulis ab Episcopis approbata an. 1633 
et a Clem. X. recognita an. 1668. Sed dato et non concesso 
quod huiusmodi Instituta, etiam tunc existérent, praefata 
Bulla ipsis extendi non potest, quia Bulla loquens de uno 
Instituto, evidenter alterum diversae naturae excludebat et 
scitum quod a diversis non fit illatio. 

Ulterius notant sorores, quod S. Sedes in approbatione 
Constitutionum Institutorum votorum simplicium, usque ad 
medietatem huius saeculi semper apponere consuevit clau- 
sulam - Non intendimus tamen  Conservatorium approbare -. 
Iam vero teste Bened. XIV haec clausula semper refertur 
ad conservatorium vel Monasterium mulierum sine clausura 
viventium; hinc nisi per absurdum Bulla Gregoriana, cuius 
finis erat providere custodiae diligentissimae  clausurae ad 
praescriptum Bonifacii VIII, Concilii Trid. et Constitut. 
S. Pii V. Circa Pastoralis, invocari potest pro Monasteriis 
mulierum sine clausura viventium. 

Et quod Pontifex unice intenderet providere custodiae 
clausurae, et hinc solum de Monialibus loqueretur, liquet ex 
verbis initialibus Bullae ut Virginum Deo sacrarum | Mo- 
nasteria diligenter custodiantur - ex reformatione illarum 
dispositionum, quae ad clausuram referuntur, uti nempe circa 
Confessores, administrationem bonorum, electiones, ex inser- 
tione decretorum Concilii Trid. quoad Moniales, et denique 
ex praesentia Praelati Regularis in redditione rationum Ad- 
ministrationis Episcopis loci. Iam vero Sorores non fruuntur 
exemptione Regularium, non habent clausuram  papalem, 
non Praelatos Regulares, et hinc ipsis praefata Bulla ap- 
plicari nequit. 

Neque valet regerere quod applicatio Bullae quoad red- 
ditionem rationum administrationis Episcopis localibus, sicut 
utilis evadit pro Monialibus, ita evaderet pro Sororibus; 

nam cum hae post approbationem Episcopi domus-Matris, 
teneantur redditionem rationum earum administrationis ita 
approbatam exhibere S. Congregationi, si novae dein revi- 
sioni ordinariorum localium subicerentur, eveniente diver- 
sitate iudiciorum circa approbationem, nimis essent impe- 
ditae in administratione, et sic odiosum gravamen haberent. 

Quare iure merito, concludunt Sorores, haec S. Congre- 
gatio Episcopo Naneeyensi rescripsit - Hoc onus Sororibus 
imponi nequit -. Secus enim revocandum fuisset ius novum 
pro Institutis votorum simplicium ; ad huius enim iuris tra- 
mitem, potestas dominativa seu administrandi bona tempo- 
ralia, ex natura rei ad Communitatem spectans, est una ex 
functionibus vitalibus ipsius et per canonicam electionem 
ad formam Constitutionum transfertur in Superiorissam ge- 
neralem, et haec potestas auferri nequit, quin natura In- 
stituti destruatur. Hinc quamvis in Apostolica approba- 
tione Constitutionum . addatur - salva Ordinariorum  iu- 
risdictione iuxta ss. canones - per hoc non restringitur 
potestas Superiorissae generalis, siquidem potestas  iurisdi- 
ctionalis toto caelo differt a  dominativa, cum illa circa spi- 
rituadlia et haec circa temporalia seu administrationem bo- 
norum versetur ; quod confirmatur ex declaratione S. Con- 
gregationis Concilii ubi verba Tridentini quoad Monasteria 
Monialium - ab Episcopis tamquam | Sanctae Sedis delegatis 
gubernantur - ait esse intelligenda de regimine spirituali 
et non temporali. Hoc posito, Sorores pergunt, administratio 
bonorum in Institutis votorum simplicium competens pote- 
stati dominativae Superiorissae generalis necesse est ut li- 
bera sit et perfecta, secus finem suum non consequeretur. 
Sed si haec administratio subiiceretur praescriptionibus Bullae' 
Inscrutabili seu revisioni Episcoporum |ocalium, potestas 
dominativa Superiorissae generalis pene evanesceret. 1. Quia 
tot administrationes ab ipsa independentes haberentur, quot 
essent domus Episcopis localibus subiectae, nempe 160 aut 
180 super 200 fundationibus. 2? Quia Superiorissa impedi- 
retur disponere de bonis unius Communitatis favore alterius, 

vel in bonum generale Instituti pro novis fundationibus ; 
Episcopi enim locales possent iubere, ut reditus a respectiva 
Communitate non exeant. 

Huc oratione perducta, Sorores dicunt, allegationem ad- 
versarii iam esse penitus refutatam, cum sit demolita basis, 
super qua fuit constructa, nempe applicatio Bullae /nscru- 
tabili; attamen delibando alia iuris capita ex adverso dedu- 
cta etiam his respondent. 

Quoad Bullam Quamvis lusto, etiam ex ipsa rubrica pa- 
tere aiunt, emissam fuisse taxative pro Virginibus Angli- 
canis, et hinc applicari non posse Institutis votorum  sim- 
plicium in genere. Et quamvis Lucidi in opere citato t. 2. 
p. 274 eam traducat tamquam fundamentum super quo alia 
Instituta - totum aedificium religiosi regiminis possunt ex- 
truere, tamen 1. c. p. 327 addit quod Pontifex S. M. Pius IX - 
huic praescriptioni derogatum esse voluit - et de facto S. O. 
a pluribus annis recessit ab imponendo supradictam depen- 
dentiam, quin imo in nupera approbatione per organum S. C. 
de Propaganda Fide data Constitutionibus Virginum Angli- 
canarum, definitive suppressa fuit illa omnimoda dependentia, 
quam nunc praetendit Episcopus Nanceyensis. 

Quoad textus ex adverso prolatos Ciernentinae Const. 
Quia contingit Conc. Trid. cap. 8 sess. 22 et Fagnani in 
Cap. 4 de Reg. dom., observant quod hi textus taxative re- 
feruntur ad hospitalia et loca pia et probabiliter absolute 
applicari nequeunt ne ipsis quidem Regularibus, stante ex- 
ceptione in praefata Clementina - praemissa vero ad ho- 
spitalia militarium | ordinum aut religiosorum | extendi  mi- 
nime volumus. Eodem calculo contendunt habendas esse de- 
cisiones SS. Congiíium, quas adversarius profert, quia, ipso 
fatente, fundantur in Bulla /nscrutabili, quae iuxta supe- 
rius exposita, Institutis votorum simplicium non est applicabi- 
lis. Tandem Sorores quoad auctoritates Doctorum exprobrant 
adversario, quod ipse aequi vocans in falsa applicatione plu- 
ries citatae Bullae, referat tantum sibi sententias faventes 
et sileat de contrariis suo themati. 

Post haec Sorores gradum faciunt ad alteram quaestio- 
nem, et penitus reiectis accusationibus ex adverso contra 
ipsas motis, utpote fundatis in testibus vel suspectis, vel 
colludentibus proindeque nulla fide dignis, pro virili parte 
evincere obnituntur egredientes ex Instituto puellas, neque 
honeste collocare, neque eis suppellectilem cum determinata 
pecuniae summa subministrare teneri. 

I'. Non adstringi, dicunt, titulo charitatis, quia chari- 
tatis officium ex earum Instituto est tantum in hospitando 
puellas, unde hospitio receptae puellae, hospitatae nuncupan- 
tur: ex hoc autem charitativo officio nulla alia obligatio 
gigni valet ; sicuti piae personae dantes eleemosynam cogi 
nequeunt post factam eleemosynam ad honeste collocandos 
pauperes, qui eam acceperunt, et sicuti hospitalia aegros con- 
valescentes dimittentia, in eorum egressu ex valetudinario 
adstringi nequeunt ad eis pecuniam cum congrua suppelle- 
ctili tradendam, vel ad honestam positionem procurandam. 

Neque 2. dicunt, obligari possunt ex Constitutionibus 
sive antiquis, sive novis, quia hae circa hunc charitatis or- 
dinem nihil praescribunt. Quin imo haec nova obligatio cum 
Instituti statu, quod anno 1893 recensebat plus quam 35885 
personas et 182 Communitates distributas per totum fere or- 
bem in 29 Provincias, prorsus evaderet incompossibilis : 
quamvis enim, attenta Moderatricum solertia in respectivis 
domibus reditus pro earum manuten tione sufficientes sint, 
tamen si etiam consulendum foret honestae collocationi re- 
ceptarum puellarum in earum egressu, quae anno 1893 in 
hospitio 20,000 numerabantur, nemo non videt quod status 
oeconomicus Instituti, brevi ad ruinam vergeret. 

His utrinque compendiatim relatis, enodanda proposita 
fuere sequentia 


Dubia 
Il. An et quomodo Communitas Boni Pastoris Nance- 


yensis subiici debeat Ordinario Dioecesano quoad bonorum 
administrationem "t 

II. An et quomodo Sorores Boni'Pastoris Instituti N'an- 
ceyensis, teneantur honeste collocare hospitatas puellas in 
earum egressu ex Conservatorio, eisque cum supellectili con- 
gruam pecuniae summam tradere? 

RESOLUTIO. S. Congregatio Episc, et Regular, re discussa 
sub die 27 Martii 1896 respondit: 

Ad I. Negative in omnibus. 

Ad IL Non teneri. 

Ex QUIBUS COLLIGES: I. maximum discrimen intercedere 
inter Moniales votorum solemnium, et recentem institutionem 
Sororum votorum simplicium. Illae stricte pertinent ad sta- 
tum religiosum, sunt subiectae rigori ss. canonum, tum circa 
abdicationem proprietatis, tum circa observantiam clausurae 
papalis ; efformant domos inter se autónomas et indepen- 
dentes, et participant pro sua capacitate de privilegiis Or- 
dinum stricte regularium. E contra Sorores lato sensu per- 
tinent ad statum religiosum, retinent radicale dominium bo- 
norum, subduntur tantum  clausurae episcopali et ordinario 
solum passivae, habent generalitium regimen, et per se non 
communicant de privilegiis Ordinum Regularium. 

II. Hinc sequi, quod iuris dispositiones editae pro In- 
stitutis votorum solemnium, non semper accommodantur In- 
stitutis votorum simplicium, cum sint duo entia diversae 
naturae : iam vero Const. Greg. XV. Inscrutabili, sive ex 
tempore quo edita fuit, sive ex fine sibi proposito, sive ex 
citationibus in ea allegatis, evidenter emanata erat pro Mo- 
nialibus tantum votorum solemnium, et nonnisi iniuria in- 
vocari poterat pro Instituto Boni Pastoris. 

III. Posita natura diversa horum Institutorum, necesse 
est, ut etiam diverso iure regantur : proinde sicuti Moniales 
votorum solemnium subduntur rigori ss. canonum, ita pro 
Institutis votorum simplicium hoc rigore remisso, novum 
ius est introductum.  Administratores bonorum. Monialium 
tenentur rationem reddere singulis annis Episcopis localibus 
cum interventu Praelati Regularis ; ex adverso respectiva 
Sororum Instituta exhibent rationem administrationis non 

Episcopis localibus, sed Superiorissae generali, quae postea 
eam submittit pro approbatione Ordinario Domus Matricis, 
transmittendam de triennio ad triennium ad S. Sedem : et 
hoc descendit ex potestate dominativa, una ex functionibus 
potioribus horum Institutorum, reservata ob  Generalitium, 
regimen praefatae Superiorissae; et sorores quamvis obnoxiae 
sint locorum Ordinariis quoad iurisdictionem, tamen sunt 
exemptae quoad bonorum administrationem, domorum guber- 
nium, et internam directionem. 

Hic abs re non erit nonnulla (ex  Bizzarri  Collecta- 
nea in usum Secr. S. Congnis EE. et Reg. edit. 1663) 
referre, quae ius novum sancivit circa exemptionem Insti- 
tutorum votorum simplicium ab Ordinariorum iurisdictione, 
quoad bonorum ipsorum administrationem I'. Innoc. X. in 
Brevi Commissi Nobis sub die 30 Iulii 1647 pro presbyteris 
Doctrinae Christianae inter privilegia eis concessa, quorum 
communicationem obtinuit Congregatio SS. Redemptoris, sta- 
tuit - quoad bonorum temporalem administrationem, domo- 
rum, gubernium, Superiorum electiones etc. quod Ordinarii 
nidlatenus possint sese in iis ingerere aut executiones  de- 
cretorum . . . nisi in casibus a iure permissis (opere cit. 
pag. 477). Casus autem a iure permissi, ut ait praefatus 
auctor in notis, sunt designati a Concil. Trid. sess. 6. de 
Re f or. cap. 7 sess. 7. de Reform, cap. 14. sess. 13 de 
Ref or. capp. 1l. et 5 sess. 25 de Regular. 

2?. Bened. XIV in Brevi Emanavit nuper sub die 1758 
confirmavit resolutionem editam a Commissione Cardinalium, 
a se deputata ad decidendas nonnullas controversias inter 
Archiepiscopum Limanum et Patres Congíiis Oratorii dictae 
dioecesis ; et quoad administrationem bonorum confirmavit 
responsum ad 4. dubium. An interiores oeconomiae Congnis 
quoad expensas et computa . . . sint subiectae directioni Epi- 
scopi: ad 4. Negative in omnibus (op. cit. pag. 4651). 

3?. Leo XII Brevi Cum sicut diei 30 Iauuarii 1828 (op. 
cit. pag. 479 in notis) confirmavit resolutiones 'editas in 
Messanen, iurisdictionis super domibus Oratorii et hinc il- 

Iam quoad administrationem bonorum ad 3. dubium - An 
liceat Archiepiscopo recipere computa administrationis gestae 
pro aedificatione ecclesiae Ven. Cong. Oratorii, seu potius 
computa pro quacumque administratione | reddenda | sint 
eidem Congregationi in casu : die 15 Dec. 1826 referente 
Emo Pacca, negative in omnibus et amplius (op. cit. pag. 53). 

4?. Greg. XVI sub die 3 Maii 1839 exequi mandavit re- 
solutionem editam in Pinerolien. quoad exceptionem ab Or- 
dinario quoad 4. dubium - An et quomodo Congregatio 
Oblatorum | subiecta, sit iurisdictioni Ordinarii seu an et quo- 
modo Episcopus, tamquam | Delegatus S. Sedis, visitationem 
facere possit. Die 26 Aprilis 1839 referente Emo  Polidori 
Affirmative quoad ecclesiam, negative quoad Collegiorum et 
disciplinae | Congnis | regimen | et | administrationem | iuxta 
Const. Innoc.X editam pro  Congne Doctrinae | Christianae 
quae incipit Commissi Nobis 30 lulii 1647, salvo iure 
agendi auctoritate | delegata | iuxta SS. | canones (op. cit. 
pag. 

479). 

5*?. Alexander VII Cons.fe commissi nobis 22 Feb. 1655 
pro Lazaristis, Pius VI et Pius VII similibus decretis pro 
Congregationibus Passionis D. N. I. C. et SSmi Redemptoris, 
relictis his Institutis sub iurisdictione Ordinariorum, ea de- 
clararunt exempta quoad bonorum administrationem (op. 
cit. pag. 476-77). 

Ex hucusque relatis apostolicis dispositionibus, quae po- 
tiora votorum simplicium instituta attingunt, ita concludit 
citatus auctor - Haec normam praebere possunt, quoad iura 
Episcoporum in alia Instituta, seu Congnes non exemptas, 
ab Apostolica Sede approbatas, | itisi aliter in  respectivis 
Constitutionibus a S. Sede confirmatis praescriptum fuerit, 
(op. cit. pag. 482). 

EX S. CONGREGATIONE RITUUM 


ROMANA. Dubium quoad dies, quibus vetantur Missae in Oratoriis privatis. 


Quum die 30 Ianuarii, anno elapso 1895, in conventu Aca- 
demiae Liturgicae Romanae proposita fuisset quaestio super 
diebus, quibus non licet Missam celebrari in Oratoriis privatis, 
atque Academici ac Censores diversimode de ea sensissent, 
inspectis etiam Decretis ac praxi; hinc Rmus Moderator ipsius 
Academiae ad Sacram Rituum Congregationem, penes quam 
eadem quaestio alias agitata fuit, humillime accessit, suo et Aca- 
demiae nomine postulans sequentis Dubii solutionem; nimirum 
quinam vere sint solemniores dies, in quibus pro omnibus, pe- 
culiare Indultum non habentibus, Missae sunt vetitae, in privatis 
Oratoriis ? 

Et Sacra eadem Congregatio, ad relationem infrascripti Se- 
cretarii, exquisita sententia Commissionis Liturgicae, ac re ma; 
turo examine perpensa, rescribendum censuit : //li per se sunt 
solemniores in casu, qui describuntur in | Caeremoniali | Episco- 
porum Libr. ll. Cap. XXXIV, N. 2 et de praecepto servantur. 

Atque ita rescripsit. 

Die 10 Aprilis 1896. 


CAL CARD. ALOISI MASELLA, S. R. C. Praef. 


ALOISIUS TRIPEPI, S. R. C. Secretarius. 


PLACENTINA in HISPANIA. Dubium quoad telam ipis pro albis etc conficiendis. 


Iosephus, Magister Scholarum Ecclesiae Chatedralis Placen- 
tinae in Hispania, iussit ex tela subtilissima vulgo  Nipis, niti- 
ditate tenacità teque linum aemulante et aequante (quamvis 
colore plerumque inferior sit lino acuratissime dealbato), albas 
confici. Attente tamen inspecto huius Sacrae Rituum Congrega- 
tionis Decreto 15 Maii 1819, non est ausus eis uti, quia ex lino 
vel cannabe non essent confectae. Cum vero dicta tela longe 
pretiosior sit lino nec materia, ex qua conficitur, ex arboris 
fructibus, sicut gossypium, proveniat, sed ex ipsius plantae 
filis, ut linum; et aliunde in laudato huius Congregationis De- 
creto expresse prohibeatur tantummodo ex gossypio componi, 
dubitans, utrum ei liceat praedictis albis uti, Sacrorum Rituum 
Congregationi humiliter subiecit sequentium Dubiorum solutio- 
nem, nimirum: 

I. Utrum ex tela sive panno, vulgo Nipis, possint confici 
Corporalia, Pallae, aut saltem Amictus et Mappae? 

IIL. Quatenus negative ad Primum: utrum uti liceat iis 
confectis? 

Et eadem Congregatio, exquisito etiam voto alterius e scien- 
tiarum naturalium peritis, reque mature perpensa, in Ordinariis 
Comitiis subsignata die ad Vaticanum habitis, rescribendum 
censuit: 

Ad I! Negative ad utramque partem. 

Ad II Affirmative, tantum quoad Albas, Amictus et Map- 
pas, usquedum | consumentur. 

Atque ita rescripsit et servari mandavit. 

Die 13 Augusti 1896. 


CAI. CARD. ALOISI-MASELLA Praefectus. 


A. TRIPEPI Secretarius. 


EX S. CONGR. S. R. U. INQUISITIONIS 


DECRETUM, quo specialiter damnatur n. 85 annalium loigniensium 


Feria IV. die 15 Aprilis 1896. 


Ad caeteros effrénés abusus, quibus damnatum iam conven- 
ticulum, apud paroeciam de Loigny in Dioecesi Carnutensi con- 
gregatum, proprias visiones, revelationes et prophetias, sed ve- 
rissime incredibilia deliramenta, in vulgus iactare et praefracte 
defendere, nec veritati, nec honori sacrae hierarchiae debito 
parcendo, plures per annos perditissime consueverat, novissime 
accessit audax facinus, nec oculis credendum, sed numero octo- 
gesimo quinto ephemeridis, cui titulus Les Annales de Loigny 
contentum, confictorum, scilicet ex integro actorum, ac si" ha- 
bita fuerint in consistoriis pontificiis diebus vigesimonono No- 
vembris et secundo Decembris 1895 habitis. Eorum vero acto- 
rum summa nempe fuerit oraculum viva Summi Pontificis voce 
prolatum, quo praedicta ephemeris approbaretur; approba- 
retur insuper societas, illa quae sibi assumpsit nomen Jes 
Epouses du Sacré-Coeur de Jésus Pénitent, eiusdemque socie- 
tatis opera ; irritaretur etiam interdictio lata ab Ordinario Car- 
nutensi in Mathildem Marchat, quae sibi nomen attribuit Maria 
lenuefae : restitueretur mulier illa ad sacra tamquam ex iustitia, 
et praetensae illius visiones uti divinae recognoscerentur. 

Licet autem fideles per haec mendacia quominus decipian- 
tur, tum per acta Ordinarii Carnutensis, ab hac Suprema Con- 

gregatione probata et confirmata, tum maxime per decretum, 
quo mendax illa ac impudens libellorum seu annalium loignien- 
sium series iam a die 27 Iunii 1894 proscripta fuit, satis con- 
sultum videri possit ; attamen super hac nova fraude decipiendis 
incautis visum est expedire, ut nova declaratione occurratur. 

Sacra igitur haec Suprema S. O. contra haereticam pravi- 
tatem Congregatio, de expresso SSmi D. N. Leonis Papae XIII 
mandato, omnibus et singulis Christifidelibus declarat atque si- 
gnificat, acta consistorii pontificii in recensito libello relata con- 
nota omnino esse et commentitia ; atque pro confictis et com- 
mentitiis habenda esse praecipit et mandat. 

Ad haec, proscriptionem annalium loigniensium, de qua su- 
pra, firmam manere; numerum eorundem annalium octoge- 
simum quintum superius memoratum ementita consistoriorum 
acta cum pluribus aliis reprobatione dignis referentem, prohi- 
beri et esse prohibitum; quaecumque hucusque sive ab Orrdi- 
nario Carnutensi sive a Sancta Sede in pseudocommunitatem 
de Loigny decreta fuerunt, rata et firma haberi; mulierem de 
qua supra a sacramentorum susceptione manere interdictam, 
reservata Summo Pontifici, praeterquam in mortis articulo eam 
absolvendi, si poenituerit, potestate ; visiones, revelationes, pro- 
phetias loignienses falsas et confictas esse et pro falsis et con- 
fictis esse ab unoquoque habendas; fautores in eo mendacii 
opere, cuiuscumque sexus, conditionis et dignitatis, assentientes, 
adhaerentes, auxilium quomodocumque aut suffragium ferentes, 
absolutionis nisi resipuerint, aliorumque sacramentorum reci- 
piendorum esse omnino incapaces. 


Atque haec omnia praescriptis modis publicari mandavit. 


L. *$ S. 
Ios. MANCINI 
S. Rom. et Univ. Inquisitionis Notarius. 


EX S. CONGREGATIONE NDICIS 


Feria VI, die 17 Aprilis 1896. 


Sacra Congregatio Eminentissimorum ac Reverendissimo rum 
Sanctae Romanae Ecclesiae Cardinalium a SANCTISSIMO | DO- 
MINO NOSTRO LEONE PAPA XIII Sanctaque | Sede | Apo- 
stolica Indici librorum pravae | doctrinae, | eorumdemque  proscri- 
ptioni, expurgationi ac permissioni in universa christiana Republica 
praepositorum et delegatorum, die 14 lunii 1895, | damnavit et 
damnat, proscripsit proscribitque, vel alias damnata atque proscri- 
pta in Indicem librorum prohibitorum referri mandavit et mandat 
quae sequuntur Opera: 

Eerri Enrico — La Scuola Criminale positiva — Conferenza. 
— Napoli, Enrico Detken Libraio Edit., piazza del Plebiscito 1885. 
— Sociologia Criminale — "Terza edizione completamente ri- 


fatta dei nuovi orizzonti del Diritto e della Procedura penale. — 
Fratelli Bocca Librai. Torino, via Carlo Alberto, 3. 1892. 

— V omicidio-suicidio — Responsabilità giuridica — Quarta 
edizione ampliata con nuove aggiunte polemiche, e due tavole gra- 
fiche. Torino, Fratelli Bocca Editori, 1895. 

— La teoria dell' imputabilità e la negazione del libero arbi- 
trio. — Firenze 1878. 

— L'omicidio nelV antropologia criminale (omicida nato, omi- 


cida pazzo) con atlante antropologico-statistico. — Torino, Fratelli 
Bocca Editori, 1895. — Prohib. Decr. 6 Decernb. 1895. 

Los Jesuítas de puertas adentro — O un barrido hacia afuera, 
en la Compaíiia de Jesus. — Barcellona. Tipografia de Louis Tas- 
so. 1896. 

Culte privé des Mains Divines de Notre Sauveur. — Decr. 


S. Off. Fer. IV, 6 Febr. 1896. — Quo prohibentur omnia scripta sive 
typis edita, sive non; in quibus speciales formulae novae devotio- 
nis, etiam sub praetextu quod sint privatae, erga SS. Manus D. N. 
I. C. quomodolibet proponantur et propagentur. 


Itaque nemo cuiuscumque gradus et conditionis praedicta Opera 
damnata | atque proscripta, quocumque loco et quocumque idiomate, 
aut in posterum edere, aut edita legere vel retinere audeat, sed 
locorum | Ordinariis, | aut haereticae pravitatis | Inquisitoribus ea 
tradere teneatur, sub poenis in Indice librorum vetitorum indictis. 

Quibus SANCTISSIMO DOMINO NOSTRO LEONI 
PAPAE XIII per me infrascriptum S. I. C. a Secretis relatis, 
SANCTITAS SUA Decretum probavit, et promulgari praecepit. 
In quorum fidem etc. 

Datum Romae die 19 Aprilis 16596. 


f SERAPHINUS CARD. VANNUTELLI 
EPISCOPUS TUSCULANUS PRAEFECTUS. 
Fr. MARCOLINUS CICOGNANI, PROC. GEN. O. P. a Secretis. 
Loco ^ Sigilli. 


Die 20 Aprilis 1895. Ego infrascriptus Mag. Cursorum  te- 
stor supradictum Decretum | affixum | et publicatum fuisse in Urbe. 


Vincentius Benaglia Mag. Curs. 

EPISTOLA SSmi D. N. Leonis Papae XIII ad Episcopos Hungariae. 


Insignes Deo aeterno grates tota Hungaria singularibus cum 
laetitiis agendas iure vos optimo decrevistis. Deo quippe, statori 
providentissimo et conservatori regnorum, si qua unquam natio, 
vestra maxime referre debet vim magnam beneficiorum, non 
pauca iam saecula difficilesque per casus, acceptam : quibus re- 
colendis celebrandisque beneficiis peraptum obvenit tempus, 
patriae vestrae natali felicissime redeunte. In eo namque estis 
ut annum numeretis millesimum ex quo maiores illi domicilia 
sedesque suas istis in regionibus collocaverunt, atque res coepit 
Hungarica. — Constituta sollemnia nihil dubitamus quin dignum 
plane exitum honestissimaeque fecundum utilitatis sint habitura. 
Neque enim esse ullus potest sincera caritate civis, quem non 
decora tangant communis patriae, et cui non acres admoveat 
imitandi stimulos avita rerum gestarum gloria publice revocata. 
Ad haec accessio nobilis fiet ex consentiente suffragio exculta- 
rum quotquot sunt gentium, quae gaudia vestra amice conso- 
ciantes, regnum certe gratulabuntur aptis legibus institutisque 
conditum, civili prudentia et virtute bellica conservatam, multis 
egregie factis in hanc provectum diuturnitatem et amplitudinem. 
—  Nobismetipsis tam iucunda accidit faustitas vestra quam quae 
iucundissima, nec quidquam optatius est quam vobiscum, Ve- 
nerabiles Fratres, praesentes in populo vestro mente animoque 
versari. Facit hoc praecipue tum Nostra erga Hungariam catho- 
licam peculiaris propensio et cura, tum vero ipsius in hanc Apo- 
stolicam Sedem atque in Nos plane studiosa voluntas, crebris 
significationibus declarata. Inter cetera, postremis hisce annis 
frequentes Hüngaros Roma vidit, vobis rite ducentibus, ad se- 
pulcra Apostolorum Principum venerabundos; vidimus Nos co- 
ram effusos, quum testimonia fidei, obsequii, amoris, communi 
popularium nomine, exhiberent pulcherrima. Nec defuit eis be- 
nevolentia Nostra et opportunae exhortationis alloquium, ut ani- 
mos in officiis sanctae professionis confirmaremus: quamquam 
id consulto uberiusque praestitimus nationi universae, litteris 
ad vos semel atque iterum datis. Nunc autem, quandoquidem 
commeminisse iuvat qua verecundia et gratia clerus bonique 
omnes illa paterni animi argumenta acceperint, rursus ad vos, 

interpres caritatis Nostrae, haec epistola adveniat; quae, favente 
Deo, saecularis celebritatis et laetitiam augeat et fructus multi- 
plicet. 

In tota rerum serie quarum apud vos commemoratio cultu 
magnifico apparatur, religionis catholicae ea omnino elucet atque 
eminet virtus, quae optima est incolumitatis publicae conciliatrix 
bonorumque omne genus parens vel fautrix in populis. Sane, 
quod prudentiores vestrarum rerum scriptores aiunt, occupatas 
istic regiones natio Hungarorum nec diu nec prospere tenuisset, 
nisi eam doctrina et gratia evangelica, iugo superstitionis exem- 
ptam, monendo ac mitigando, ad illa adduxisset, iura gentium 
vereri, laedere neminem, clementiam induere, colere studia pa- 
Cis, principibus tamquam Deo subesse, fraternitatem domi iuris- 
que exercere. — Admirabili modo, in GEIZA duce et in primo- 
ribus gentis, catholicae fidei apud vos consecrata sunt initia; 
agente in primis sancto episcopo ADALBERTO, viro apostolicis 
laboribus et martyrii denique laurea clarissimo. Quae quidem 
initia tanto praestantiora extiterunt, quanto et tempora et loca 
periculosius patebant funesto cum Ecclesia romana dissidio ab 
orientalibus erumpenti. Coepta patris institit perfecitque STEPHA- 
NVS, christianus princeps spectatissimi exempli, divinae in vos 
benignitatis consiliis magno animi et operae ardore obsecutus. 
Qui merito gentis vestrae firmamentum praecipuum ac lumen 
ideo salutatur, quod eam, religionis verae beneficio, non modo 
ad sempiternae adeptionem salutis, summum bonorum omnium, 
instruxit, sed ceteris etiam expetendarum rerum praesidiis auxit 
et nobilita vit. Eo ipso principe, qui pietate excelsa sceptrum suum 
augustae Dei Matri et beatissimo Petro oblatum dedicatumque 
voluit, inita est inter romanos Pontifices et reges populumque 
Hungariae ilia studiorum officiorumque vicissitudo, quae a Nobis 
alias est collaudata. Eiusdem coniunctionis sacratum quasi vin- 
culum ad perpetuitatem fuit corona regia, Christi Servatoris et 
Apostolorum iconibus distincta, quam Stephano Silvester II de- 
cessor Noster dono misit, quum regium ei attribuit nomen, quod 
apud vos Christi fidem longe lateque diffuderit (i). Illud autem 
est commemoratu dignum, quod simul Hungarorum comprobat 
in obsequio Petri constantiam, ut scilicet eadem corona varias 
gravesque temporum procellas salva pertulerit, pristino fulgens 

honore, perinde semper habita religioseque custodita tamquam 
regni decus maximum et praesidium. 

Eiusmodi auspiciis factum est, ut crescens opibus Hungaria 
easdem ingressa sit vias quibus populi incedebant christianae 
Europae adolescentis, et proprium generis ingenium, validum 
erectumque, eo felicius ad omnem virtutis humanitatisque ap- 
pulerit laudem. Inde, praeter commoda et ornamenta cetera, 
haud exiguus provenit hominum numerus, qui sanctitate vitae, 
doctrina, litteris, artibus, gestis muneribus, semetipsos et patriam 
verissime illustrarunt. — Atque rem sane optimam ii moliuntur, 
qui, ut allatum est, talium religionis promeritorum selectam co- 
piam, monumentis ex oblivione et silentio eductis, in lucem per 
sollemnia ipsa proferendam oculisque exponendam curant. Porro 
monumenta litterarum, quum vestra, tum ea quibus apostolica 
Nostra tabularla abundant, summa consensione illud testantur 
quod permagni interest, praesertim hoc tempore, reputare. Vi- 
delicet quales fuerint apud maiores vestros Ecclesiae partes in 
iure publico sive constituendo sive administrando: eius certe 
sapientia, disciplina, aequitas, cunctis ordinibus libentissimis, 
usquequaque influxit. — Civilis praeterea libertatis, pro qua po- 
pulus vester nunquam destitit propugnare, Pontifices romani tu- 
tores vindicesque se, quodcumque illa in periculum ac discri- 
men vocata est, vel rogati vel ultro praebuerant. Id saepius olim 
accidit; tunc in primis quum impetus acerrimorum fidei sanctae 
hostium oportuit refutari. Qua in parte nemo quidem unus non 
consenserit, clades teterrimas, quae simul plerisque ex occidente 
populis imminebant, Hungarorum constantia invicta esse depul- 
sas; nulli tamen obscurum est, ad eam eventuum felicitatem 
decessores Nostros contulisse multum, suppeditata pecunia, mis- 
sis auxiliis, conciliatis foederibus, praesidio caelesti exorato. Id 
potissimum praestitit Innocentius XI; cuius perennai nomen, ab 
utroque clarum insigni facto, liberata nempe circumsedentibus 
infeste armis Vindobona, et Buda, urbe primaria vestra, post 
diutinam oppressionem magnifice vindicata. — Item Gregorio XIII 
immortale in gentem vestram stat meritum. Quum enim et istic, 
ob studia novarum rerum ex finitimis infusa populis, religio 
graviter laboraret, saluberrimum ille consilium, quod iam aliis 
pro nationibus sapienter liberaliterque perfecerat, idem pro Hun- 
garia, tamquam insigni fit amplo christiani orbis membro, su- 
scepit. Scilicet collegium vobis in Urbe condidit, quod deinde 

Germanico adiungendum censuit, in quo delecti alumni ad do- 
ctrinas virtutesque sacerdotio dignas exquisitius instituti, operam 
ecclesiis vestris fructuosiorem aliquando navarent: id quod non 
intermissa ubertate evenit, multis etiam eductis qui episcopalem 
gradum magna laude parique Ecclesiae et civitatis decore te- 
nuerunt. 

Isthaec Nos similiaque beneficia quae continua Ecclesiae 
gratia sunt in genus vestrum profecta, libentes agnovimus non 
tam esse patriis consignata fastis, quam in animis civium alte 
manere insculpta. Instar omnium locuples testis est, inde a sae- 
culo quinto decimo, Ioannes ille Hunyades, cuius consilium et 
fortitudinem nunquam Hungaria non efferet memor: is igitur 
grate diserteque affirmavit: Haec patria, nisi stetisset fide, opi- 
bus, reor, non fuisset statura: eodemque regni moderatore, or- 
dines cuncti, communi ad Nicolaum V epistola, professi sunt: 
Utcumque sumus, | Apostolica maxime gratia  enutriti eonsisti- 
mus. Quibus testificationibus tantum abest ut consecutae aetates 
quidquam ademerint ponderis, ut non minimum potius addi- 
cesse, beneficiis auctis, videantur. — Emergitque in Hungaris, 
quemadmodum id semper magno opere enisi sint, praecipue- 
que sibi duxerint gloriae, ut regnum suum Apostolicae Sedi, 
tamquam peculiare et deditissimum, quam maxime obstrictum 
tenerent. Huic rei complura quidem ex actis publicis suffragan- 
tur; vel litterae a regibus et optimatibus ad Pontifices romanos 
summa cum pietate perscriptae, vel exempla magnanimae stre- 
nuaeque virtutis, quae, ante etiam quam contra irruentes Maho- 
metanorum copias contenderet, suppetias venit Ecclesiae, ad 
iura eius tutanda ulciscendasve perduellium iniurias. At, ne fu- 
sius ea persequamur, satis loquuntur quae multis modis inter- 
cessere officia regi Ludovico Magno cum Innocentio VI et Ur- 
bano V, plena fidei et observantiae, plena benevolentiae et laudis. 
Eaque sunt commemorabilia quae Mathias rex Paulo II rescri- 
psit, adhortanti ut nomini catholico, ab Hussitis in Bohemia af- 
flicto, ope valida sub veniret : Ego me, inquit, sanctae romanae 
Ecclesiae et vestrae Beatitudini, una eum regno meo totum de- 
dicavi. Nihil mihi tam arduum, nihil adeo periculosum Dei in 
terris Vicarius, immo Deus ipse iubere potest, quod suscipere 
non pium et salutare existimem, | quod non intrepidus | aggre- 
diar, praesertim ubi de solidanda fide catholica et de eontun- 
denda perfidia impiorum — agitur.... Quibuscumque religionis  ho- 

stibus occurrere opus est, ecce Matthias simul et Hungaria ..... 
Apostolicae Sedi et vestrae  Beatitudini devoti manent, —aeter- 
numque manebunt. Nec vero vel regis dictis vel Pontificis ex- 
pectationi res defuit; manetque posteritati gravissimum docu- 
mentum. — Huc praeterea spectant, tamquam fidelis admodum 
voluntatis praemia, eae commendationes non paucae nec me- 
diocres, quibus ab hac Sede Apostolica dignatum est genus ve- 
strum ; singulares item honores ac privilegia, quae vestris regi- 
bus ab ipsa sunt impertita. Libet autem Nobis, praesentemque 
celebritatem omnino addecet, illustriorem quamdam paginam 
excitare ex amplo diplomate, quo Clemens XIII Mariae There- 
siae, reginae Hungariae, eique in eodem regno successuris ap- 
pellationem Regis Apostolici, privilegio vel consuetudine indu- 
ctam, pro potestate confirmavit. Hoc igitur Pontificis praeconio, 


ut iam patres atque avi, nepotes ipsi fruantur: «... Florentis- 
simum Hungariae regnum, ad christianae ditionis et gloriae ter- 
minos proferendos, vel propter bellicosissimae gentis fortitudi- 
nem omnium aptissimum, vel propter locorum naturam oppor- 
tunissimum adhuc quidem semper habitum est et fuit. Neque 
vero quisquam ignorat quam multa et quam egregia facinora 
pro tuenda propagandaque Iesu Christi religione gessit nobilis- 
sima Hungarorum gens; quam saepe manus conseruit cum te- 
terrimis hostibus, iisdemque ad communem christianae reipu- 
blicae perniciem erumpentibus suo veluti corpore aditum inter- 
clusit, maximasque de illis victorias reportavit. Celebrantur ea 
quidem fama, clarissimisque prodita sunt monumentis littera- 
rum. At silentio nullo modo praeterire possumus Stephanum 
illum sanctissimum fortissimumque Hungariae principem, cuius 
memoriam caelestibus honoribus consecratam atque in Sancto- 
rum numero collocatam rite veneramur. Eius autem virtutis, 
sanctitatis, fortitudinis vestigia extant istis in locis ad laudem 
Hungarici nominis sempiternam. Neque eius pulcherrima exem- 
pla virtutum reliqui in regno successores non sunt perpetuis 
temporibus imitati. Quamobrem nemini mirum videri debet, si 
romani Pontificis Hungaricam nationem eiusdemque principes 
et reges, ob maxima et egregia illorum erga catholicam fidem 
et romanam Sedem merita, amplissimis semper laudibus ac pri- 
vilegiis condecoraverint. Quale est illud in primis sane honori- 
ficum, quod ante reges, quando prodeunt in publicum, tamquam 
splendidissimum Apostolatus insigne, Crux praeferatur, idque 

ut ostendatur Hungaricam nationem atque eius reges gloriari 
unice in Cruce D. N. Iesu Christi; atque in eo signo pro catho- 
lica fide et dimicare semper et vincere consuevisse» (1). 
Iamvero, quamquam tam praeclaris hominum ac rerum 
recordationibus sollemnia commendari vestra magnisque laeti- 
tiae significationibus exornari perpulcrum est, res tamen ipsa 
suadet ut aliquid spectetur amplius, quod fluxum non sit idem- 
que communi bono solida afferat incrementa. Caput est, ut se 
respiciat Hungaria: et conscientia nobilitatis religiosissimorum 
patrum impulsa, nec ignara temporum, ad proposita digna ni- 
tatur. Vos nimirum, cuiuscumque ordinis estis, appellat cohor- 
tatio Apostoli: Síate in fide, viriliter agite et confortamini (2): 
eique concinat sane oportet una mens omnium et vox: Tenea- 
mus spei nostrae confessionem  indeclinabilem (3); Non infera- 
mus crimen gloriae nostrae (A). — Saeculi cursum universe con- 
ventibus' dolendum certe, Venerabiles Fratres, homines passim 
esse, eosque in sinu Ecclesiae nutritos, qui religionem catholi- 
cam neque opinione neque actione vitae proinde colant ac digna 
est, paremve propemodum faciant cuilibet religionis formae, at- 
que etiam suspectam invisamque habeant. Vix autem attinet 
dicere quale illud sit, praestantissimam hanc patrum heredita- 
tem degeneri sensu repudiare, et quam ingrati sit improvi dique 
animi beneficia eius, tum diu parta agnoscere nolle, tum in po- 
sterum expectanda negligere. Siquidem in sapientia institutisque 
catholicis virtus et efficientia inest, prout initio monuimus, mira 
prorsus et multiplex ad humanae societatis bonum; neque ea 
cum aetatibus exarescit, sed eadem semper et vivida, novis item 
temporibus, modo ne opprimatur, constanter est profutura. — 
Quod propius attingit populum vestrum, iam ei Nos de religione, 
per superiores litteras adsimilesque curas, satis consuluisse exi- 
stimamus, aeque periculis denunciatis ab illa prohibendis, aeque 
adiumentis propositis quae ad eius libertatem dignitatemque 
aptius conducerent. Et quoniam a re religiosa res civilis disso- 
ciari nequit, huic etiam curationem opemque afferre, quod plane 
cohaeret cum Apostolico officio, vehementer studuimus. Nam 
quae Nobis visum est convenienter temporibus vestris identidem 


(1) Epist. Quum multa alia die xix aug. an. Mpccr.vm. 
(2) I. Cor. xvi, 13. 

(3) Hebr. x, 23. 

(4) I. Machab, ix, 10. 

suadere et praescribere, ea non exiguam partem, ut probe me- 
ministis, publicae quoque saluti ac prosperitati vertebant. Quod 
si, hoc ipso in genere, coniuncta bonorum studia impensius 
quotidie consiliis monitisque Nostris sint responsura, quidni eam 
spem amplectantur quae ex hac saeculari memoria laetior efflo- 
rescit et quasi praelucet ad communium votorum exitum ma- 
turandum? Nemini sane civi optimo non id in votis fuerit, ut, 
sublatis dissentiendi causis, suus Ecclesiae ne abnuatur honos, 
ex quo pariter civitati luculentius niteat suus, in foedere ducti- 
que avitae religionis. Inde flet ut auctoritas potestatum, mutua 
ordinum officia, institutio adolescentiae, talia plura recte se tue- 
antur in veritate, in iustitia, in caritate: his enim maxime fun- 
damentis praesidiisque civitates nituntur ac vigent. — Quae com- 
plexio bonorum ut apud vos habeatur qualis clariore patrum 
memoria fuit, id certe valiturum non minime est, si pietatis af- 
fectio erga romanam Ecclesiam, novis veluti auspiciis, ab eorum 
exemplo incitamenta capiat. Opportune quidem in publicis gau- 
diis illud etiam indictum novimus, ut honoriflcentissimum Ste- 
phani diadema insuetá pompa per urbem principem, ad Sedem 
Comitiorum dedicandam, certa die deferatur; nihil quippe cum 
gloria nationis regumque vestrorum tam est connexum, nihil 
cum recta civilis rei temperatione tam congruit, quam sacrum 
illud regiae potestatis insigne. At vero spe libet praesumere du- 
plex praestabile emolumentum ex illa re facile oriturum. Alte- 
rum, ut in ordinibus atque in multitudine eo magis sacramentum 
firmetur obsequii fideique in augustam Domum Habsburgensem, 
quae idem diadema, ultro sibi a maioribus vestris delatum, ad 
felicitatem regni perpetuo gessit; alterum, quod est huius pro- 
positi, ut copulata recordatio intimae patrum cum Cathedra Petri 
necessitudinis, quae per ipsum pontificale donarium, rata san- 
ctaque extitit, iisdem vinclis stabilitatem addat et robur. 


Sciat autem gens Hungarorum illustris, omnino se posse ac 
debere auctoritati et gratiae confidere Sedis Apostolicae: quae 
nec immemor erit unquam rerum ab ipsa pro catholico nomine 
praeclare gestarum, et pristinum erga ipsam animum providen- 
tiae indulgentiaeque maternae retinet, retinebit. — Quantum est 
in Nobis, si quidquam adhuc vestra causa curavimus et effeci- 
mus, ea Deus perbenigne ad successum foveat, Nobisque con- 
silio et ope sua sic adsit, ut liceat eo vel amplius rationibus 
vestris gratificari. Per hanc praesertim faustitatem respiciat Ille 

praesentissimo numine Regem vestrum Apostolicum, ordines, 
clerum, populum universum; faciatque affluentes eorum copia 
bonorum, quae ipse nationibus regnisque promisit custodientibus 
iustitiam et pacem. Vos aeque respiciat omnes magna Domina 
vestra MARIA, unaque Stephanus et Adalbertus, iidem regni apo- 
stoli et patroni caelestes; quorum salutari tutela, ab avis et ma- 
ioribus tantopere explorata, cumulatiore in dies fructu laetamini. 
— Singulare votum summa caritate adiicimus. Fiat nimirum ut 
cives omnes, quos unus eiusdem patriae commovet amor ea- 
demque publicae gratulationis causa fraterno more coniungit, 
eos una eademque fides in felici complexu Ecclesiae matris ali- 
quando devinciat. 

Vos autem, Venerabiles Fratres, omni vigilantia diligentia- 
que pergite, ut facitis, de populo vestro et de civitate mereri 
optime: auspicemque divinorum munerum et peculiaris bene- 
volentiae Nostrae testem, Apostolicam benedictionem habete, 
quam singulis vobis cunctaeque Hungariae laetanti amantissime 
impertimus. 

Datum Romae apud S. Petrum die i Maii anno MDCCCXCVI, 
Pontificatus Nostri decimo nono. 

EX S. CONGREGATIONE CONCILII 


POLICASTREN. 


IURIUM 


Die 7 Septembris i 895. 


Conc. Trid. Sess. 5 c. 1 De Ref. 


COMPENDIUM FACTI. In oppido - Vibonati- Dioecesis Poli- 
castren. Ecclesia Parochialis est recertifia, scilicet in suum 
clerum recenset omnes clericos, ortum et inibi domicilium 
habentes, qui proinde, ob servitium praestitum, quarundam 
distributionum participes fiunt ad instar collegiorum cano- 
nicalium. - At Gubernii Italici effugere non valuit leges 
eversivas, quibus suum patrimonium ad internecionem re- 
dactum fuit. - Industria et sollicitudine tum clericorum 
participantium, tum fidelium quia ex divenditis bonis ali- 
quid emolumenti capi potuit ob carius vendita bona, a fisco 
modico pretio empta, aliqualis dos Ecclesiae iterum compa- 
rata fuit. 

De huius summae erogatione, vi potestatis a S. Sede 
collata, Episcopus Policastrensis disposuit in Decreto 14 men- 
sis Septembris 1886, haec inter alia decernens : 

Ut redditus omnes tribuerentur celebrationi Missarum 
cum eleemosyna unius libellae cum dimidio, pro iis parti- 
cipantibus, qui Ecclesiae servitium praestiterint. 

Pro absentibus vero, idest pro iis, qui servitium non 
praestiterunt, constituitur celebratio missarum lectarum, cum 
eleemosyna tamen unius libellae. 

Inter alios clericos, Ecclesiae parochiali oppidi - Vibo- 
nati-suum nomen dederat sac. Raphael  Fasanaro, prae- 
sentis instantiae actor adversus huius ecclesiae clerum eo 
consilio, ut sibi vindicet nonnulla iura ex cooptatione in 
dictum clerum .provenientia quaeque sibi iniuste refragata 
fuisse, contendit. - Controversiae occasio haec fuit. - Sac. 
Fasanaro die 13 Octobris, venia a suo Episcopo obtenta 

Neapolim se contulit studiorum causa, ibique per quadrien- 
nium manens, scholas adiit quas normales vocant ut facul- 
tatem obtineret docendi pueros elementaría praecepta disci- 
plinarum. At singulo quoque anno, tempore quo scholae 
vacant, in suo natali oppido est moratus, ut ipse testatur. 

Studiorum feliciter emenso curriculo in patriam reversus 
Sac. Fasanaro, quum toto hoc tempore nihil obtinuerit ex 
reditibus suae Ecclesiae, tunc exquisivit a clero Ecclesiae 
Vibonatorum eum missarum numerum sibi tribuendum pro 
quatuor superioribus annis; scilicet nonnullas missas cum 
eleemosyna unius libellae pro tempore Neapoli transacto ; 
alias cum eleemosyna maiori pro tempore vacationum, quo 
suae Ecclesiae inservit. 

Quia pacifice res componi non valuit, instaurata iudiciali 
instantia apud Curiam Polycastren, die 12 Februarii 1894, 
haec prodiit sententia quae plura decidens quaestionum ca- 
pita, quoad unum pertransiit in rem iudicatam, quod alia 
rite appellata modo discutienda proponitur. 

Ordinarius, praemissis variis animadversionibus iuris et 
facti, decernebat: reiicimus primum caput supplicis libelli, 
declarantes nullum missarum numerum eidem pertinere pro 
tempore quo Neapoli vitam degit, studiorum causa; reiici- 
mus secundum caput supplicis libelli declarantes nullum 
missarum numerum eidem pertinere, quolibet stipendio, pro 
brevi tempore in patria transacto, vacationum causa. 


Disceptatio Synoptica 


DEFENSIO SACERDOTIS FASANARO. Huius presbyteri pro- 
curator, ad refellendas has iudicis animadversiones, ostendit 
primum in quo cardo rei vertatur, in quo ratio decidendi 
consistat iuxta utrumque ius, S. Congregationis C. iuris- 
prudentiam, et Collegii constitutionem. Clericus cuiuslibet 
ecclesiae receptitiae, qui discedit ab oppido, ubi est illa ec- 
clesia, opinatur orator, est particeps massae communis, si 
domicilium ibi retineat. Huius distinctionis iustitiam, pro- 
sequitur, inficiari perridiculum esset, quemadmodum adimi 

nequit cuilibet civi, causa studiorum absenti, ius civitatis 
suae ! Ad rem adducit auctoritates relatas a Rmo. P. D. Pal- 
lottini in opere Collectio etc. v. Ecclesia Receptitia, n. 2: 

« Capitulum seu clerus cuiuslibet receptitiae ecclesiae 
tenetur ad participationem massae communis admittere pre- 
sbyteros, qui ex parentibus civilibus procreati, ibi retinent 
domicilium, ceterisque pollent qualitatibus ad id ex statuto 
aut consuetudine Ecclesiae necessariis; ut si detrectet eius- 
modi Presbyteros ad participationem admittere, iidem pro 
admissis habeantur, atque a die denegatae admissionis fru- 
ctus omnes, quotidianas distributiones, ac alia quaecumque 
emolumenta lucrarentur, ad tradita per Barbos, de Can. 
cap. 15, n. 1l et 12, Card. De Luca eod. tit. disc. 22, 
n. 4, et firmavit Rota in Recen, decis. 9 n. 1O et déci- 
sion. 431 n. 27 p. 16, Imolen. Consortii 30 Aprilis 1708 
$ fui. coram Lancetta et in Maioricen. Colleg. 13 Mar- 
tii 1708 $ Et sane coram Omanna, in Caputaquen. Par- 
ticipationis die 21 Novembris 1739 $ Duo ». 

Hisce praemissis, asserit advocatus, clientem, oppidi Vi- 
bonati civem, non mutasse domicilium, quum Neapoli, causa 
studiorum, ille moratus fuerit. Imperatores Diocletianus et 
Maximianus ita responderunt in lege VII tituli XXXIX 
lib. X Codicis: « Et in eodem loco singulos habere domi- 
cilium non ambigitur, ubi quis larem, rerumque ac fortu- 
narum suarum summam constituit, unde rursus non sit dis- 
cessuri, si nihil avocet: unde cum profectus est peregri-' 
nari videtur: quod si rediit, peregrinari iam destitit ». Et 
Imperator Alexander in II lege eiusdem tituli: « Nec ipsi, 
qui studiorum causa aliquo loco morantur, domicilium ibi 
habere creduntur, nisi decem annis transactis, eo loco sedes 
sibi constituerint ». Et Huth ad Jib. / Decret. Greg. IX 
tit. II. quaest. IV docet: « Ad constituendum domicilium 
simpliciter tale, et sortiendum ratione domicilii forum, duo 
requiruntur, animus et factum, seu habitatio actualiter coe- 
pta cum proposito stabiliter manendi in tali loco ». Ideo 
concludit orator, in appellata sententia animadvertitur « dalla 

cui partecipazione furono sempre esclusi quei sacerdoti, che 
se ne allontanarono, o per fermarsi in Napoli come Cappel- 
lani ed assistenti di parrocchie, ovvero per emigrare ». 

Exinde deducit procurator, ad fpraetensam non licere 
confugere consuetudinem, quae fingitur contra ius clientis, 
qui ortus ac semper mansit civis Vibonatensis. Imo iuxta 
oratorem hoc argumentum ostendit superfluam esse confuta- 
tionem sententiae quoad veniam Episcopi, quae inefficax as- 
seritur pro Rev. D. Raphaele Fasanaro, tamquam communis 
massae participe, ex eo quod ille discessus fuerit post 25 
annorum aetatem, et non sacrarum scientiarum studio ope- 
ram navaverit, sed studiis elementariis. 

Reipsa animadvertendum erat, ait patronus, clientem 
litterarum. studio operam dedisse exercendi causa nobile ma- 
gistri munus, ad maiorem Dei gloriam, in aliqua vel cle- 
ricorum vel laicorum schola; et nefas iudici erat de hoc 
silere, et loqui tantum de lucro captando; quemadmodum 
contumeliosum esset tribuere alicui finem percipiendi fru- 
ctus ex certis ecclesiae bonis et omittere finem officii sacri ! 
Praeterea instat orator, Episcopum veniam posse protrahere 
pro clericis ultra 25 annorum aetatem, et litteras aliasque 
non sacras disciplinas addiscentibus, veluti apparet ex au- 
ctoritatibus in appellationis libello collectis. 

Deinde patronus animadvertit, quaestionem . iudicandam 
esse non iuxta praetensam consuetudinem, sed iuxta Decre- 
tum, permissione Summi Pontificis ab Episcopo Policastrensi 
die 14 mensis Septembris anni 1886 datum, cuius verba in 
primi articuli tertia parte haec sunt: reditus totos impendi 
debere in celebratione Missarum, cum eleemosyna libellae 
unius cum dimidio; idque pro participantibus, qui Ecclesiae 
servitio adfuerunt; pro absentibus vero, sive pro iis qui 
nullum Ecclesiae exhibuerint servitium, cum eleemosyna 
unius libellae. 

Verum, subsumit orator, reapse in decreto diei 14 men- 
sis Septembris anni 1886 expresse agi etiam des absentibus 
per hoc verbum assenti. Vehementer vero Defensor Iudicem 

obiurgat recurrentem ad praetensam consuetudinem  anti- 
quam; quia ita iudex novam legem ab eodem Episcopo con- 
ditam evertere conatur; nam iuxta Collegii statutum ab 
Episcopo Policastrensi die 4 mensis Iulii anni 1892 ap- 
probatum, massae communis participes sunt etiam clerici 
legitima causa ab ojppido Vibonati absentes. Hic articulus, 
notat procurator quamlibet legitimam causam respicit; quam- 
vis subsequens nonnullas causas enumeret demonstrative- 
modo. Nam aliter proprio superfluus et inutilis foret. Et 
pro clientis iure iuxta oratorem est legitima et maxime 
favorabilis studiorum causa agnita ab eodem Episcopo, qui 
clienti discessus veniam dedit. 

Dein advertit patronus hic agi non de massa communi 
proprie dicta, quae a fisco direpta fuit; sed de massa com- 
muni improprie dicta, nempe de iure et onere Missarum, 
quae cum eleemosyna deprompta ex receptitiae ecclesiae re- 
ditibus celebrandae ubique sunt. 

Postea descendens advocatus ad 2. caput, nempe: An 
Rev. Raphael Fasanaro ius habuerit celebrandi | Missas 
cum eleemosyna unius cum  libellae dimidio, tempore quo 
Ecclesiae Vibonatensi inservit, observat quod fingitur con- 
suetudo, quae non extat, et asseritur tantum ab eo, qui 
simul est testis et adversarius, scilicet Vibonatensis eccle- 
siae Parochus. Sumitur argumentum ex quodam legis arti- 
culo, qui propositus fuit, ut nemo massae communis esset 
particeps si saltem per quatuor menses infra annum Eccle- 
siae non inservisset; sed hoc argumentum in adversarium 
reflectitur: nam ille articulus in legis textum relatus non 
fuit, et ideo legis vim habere nequit. 

Quae patrono ita declaratoria videntur ad sententiam 
infirmandam, ut ab EE. PP. petat, suum clientem absol- 
vendum esse ab expensis iudicii, quas pro duobus tertiis 
partibus sustinere condemnatus fuit. 

DEFENSIO CLERI. EX adverso cleri patronus, postquam 
ostenderit ecclesiam parochialem "Vibonatorum adhuc esse 
receptitiam, proindeque veris beneficiis non coalescere, con- 

cludit, iniuria contendere rev. Fasanaro, sacerdotes Cleri 
Vibonatensis iis uti posse privilegiis, quibus clerici utuntur, 
qui sunt beneficiis ecclesiasticis ornati. At sacerdotes Cleri 
Vibonatensis nullas habent praebendas ac beneficia: ergo, 
dum theologiam docent, aut eius studio incumbunt, pro- 
ventus praebendarum et beneficiorum percipere non possunt. 
De illis autem emolumentis, quae sunt illorum propria, 
quaeque nec beneficiorum fructus sunt, nec occasione, ut 
ita dicam, beneficiorum ac praebendarum recipiuntur lex 
tacet omnino. Unde infert procurator, emolumenta illa, ius 
scilicet celebrandi ratam missarum partem, illis tribuitur, 
qui sacris ritibus, a dioecesanis synodis, atque a consuetudine 
Cleri Vibonatorum praescriptis, interfuerint, quique archi- 
presbytero se adiutores praebuerint in animis curandis. 
Ergo qui abest, atque haec non agit, nullum ad missas illas 
retinet ius. - Neque suffragari licentiam abessendi ab Epi- 
Scopo concessam contendit Orator, prouti decernit articulus 
94 legis Cleri Vibonatensis. 

Quia vero hoc cleri statutum editum fuit anno 1892, no- 
tat procurator, iam antiquiorem consuetudinem idem fprae- 
scripsisse, prouti Curia Policastrensis testatur. 

Sed etiam si hoc pro certo ponatur, quod falsum est, 
argumentatur patronus, emolumentis Ecclesiae innumeratae 
Vibonatensis leges aptari posse, quas sacri canones pro be- 
neficiis praebendisque constituerunt, nec tamen, hoc posito, 
rev. Fasanaro ullum habet ius emolumenta illa petendi, 
pro tempore, quo causa studiorum neapolitano domicilio 
usus est. Privilegium enim fructus praebendarum |lucrandi 
non omnibus conceditur, sed illis tantum, qui 25 annum 
non attigerint, quique studio theologiae aut sacrae scriptu- 
rae aut canonici vel civilis iuris vacant per triennium 
tantum. 

Hoc tamen mirandum est, iuxta patronum, quod révé- 
rend. Fasanaro has quidem extare leges non deneget; sed 
lis effugere conetur, dicens eas leges canonicos respicere: 
ad participantes autem Ecclesiarum receptitiarum illas non 

attinere. Quod ei facile assentitur patronus, aiens, in hoc 
tamen procul dubio errare rev. Fasanaro, sibique non con- 
stare, quod putet limitationibus quidem privilegii canonicos 
tantum gravari: privilegio autem ipso et Ecclesiarum  re- 
ceptitiarum sacerdotes iuvari. Hoc enim privilegium a lege 
positiva introductum est, ad limitandam legem naturalem, 
per quam quisquis aliquod emolumentum percipiat in retri- 
butionem officii, quod sit in certo quodam loco exercendum, 
in hoc ipso loco residere tenetur. Sed lex conferens privi- 
legium loquuta est tantum de beneficiis et praebendis : proinde 
ea lex, non est Ecclesiis receptitiis innumeratis applicanda, 
in quibus beneficia ac praebendae non sunt. Quod si, instat 
orator, rev. Fasanaro velit omnino privilegium huiusmodi 
sibi vindicare, aequum est, ut eius quoque limitationibus, a 
iure statutis, se subiiciat. 

Quum in iudicio primi gradus rev. Fasanaro innixus sit 
decreto, quod die 14 Septembris 1886 Episcopus Polica- 
strensis apostolica auctoritate emanatit, advertit advocatus, 
quod in eo decreto pure et simpliciter augetur stipendium 
missarum, ac pro iis tantum, qui sacris caeremoniis in. Ec- 
clesia Vibonatorum intersint. Uno in casu solummodo fa- 
cultas permittitur iis, qui sacris ritibus non adsint, cum 
minore eleemosyna missas celebrandi, nimirum illis tantum 
sacerdotibus permittitur, quibus, postquam bona Ecclesiae 
Vibonatorum fisco addicta sunt, publice pensiones solvuntur : 
sed ex iis non est sacerdos Fasanaro. Ea igitur distinctio, 
notat patronus, missarum cum eleemosyna unius libellae et 
cum eleemosyna maiore in hoc tantum casu occurrit. 

Quod si perperam rev. Fasanaro decreto usus est anni 
1886, prosequitur Orator, nec fas quidem ei est uti arti- 
culis 87 et 94 legis cleri, Vibonatensis, in quibus reditus 
omnes illius Ecclesiae in tres partes dividuntur, ita ut duae 
partes massam communem efficiant, pars reliqua distribu- 
tiones. Etenim in lege illa ius ad massam communem tri- 
buitur, tantum aegrotis, vel sacerdotibus, qui in seminario 
dioecesano adolescentes clericos instituant, quique aut iniu- 

ste sint in carcere detenti, aut, iniuria vexati, coacti sint 
fugam capessere. Insuper ea lex condita est die 4 iulii an- 
ni 1892, atque ab eo die tantum vigere coepit. At sacerdos 
Fasanaro Vibonatis est profectus die 13 Octobris anni 1889, 
reversusque est mense iulio anni 1893. Ergo si etiam quid 
in ea lege deprehendi posset, quod illi faveat, hoc appli- 
cari nequiret, nisi ultimo tantum anno eius absentiae, con- 
cludit Orator. 

Denique patronus disserit, utrum sacerdos Fasanaro ali- 
quid iuris celebrandi vibonatenses missas sibi queat vindicare 
pro eo temporis spatio, quo, dum vacationes sunt, quotan- 
nis Vibonatos revertebatur. Quod perfracte negat patronus, 
asserens consuetudinem ecclesiae Vibonatorum non adverso 
favere, ut ipse contenderet, sed e contra ipsi e diametro 
contradicere. Contendit enim orator quod omnibus vibona- 
tensibus sacerdotibus fas sit quando velint participationem 
inire, eamque pro lubitu deserere, sed ad commoditatem ad- 
ministrationis bonorum illius Ecclesiae, consuetudinem indu- 
ctam esse, ne, quoad emolumentorum perceptionem, de bre- 
vioribus participationibus, brevioribusque absentiis ratio ulla 
haberetur, et ne quis ad participationem admitteretur, nisi 
tres saltem in anno menses sacris ritibus interfuisset. Hinc 
factum est, ut rev. Fasanaro anno 1889 hoc commodi per- 
ceperit, quod, etsi die 13 Octobris Vibonatos reliquerit, 
tamen ad participationem missarum ita fuerit admissus, velut 
si usque ad diem postremum decembris eiusdem anni Ec- 
clesiae inserviisset. At singulis quatuor annis, qui sequuti 
sunt, nunquam tres integros menses Vibonatis adfuit. Nam- 
que anno 1890 quadraginta dies Vibonatis fuit; anno 1891 
duodequadraginta; anno 1892 duos ferme menses; anno 1893 
quatuor dies tantum, tempore bacchanalium; nam, absolutis 
studiis, domum reversus, ad participationem tamen eo anno 
rediit. Quapropter huiusmodi exigua temporis spatia nullum 
ad percipienda in Ecclesia Vibonatorum emolumenta, exceptis 
si quae adventitia per id temporis obvenerint, ius in eum 
conferre potuerunt, infert advocatus. 

Hisce in utramque partem animadversis, proposita fue- 
erunt diluenda 


Dubia 


I An sententia curiae policastr ensis, quoad capita, rite 
deducta, ad appellationis iudicium, sit confirmanda vel in- 
firmanda in casu. 

Quatenus sit infirmanda : 

II. An Rev. Raphael Fasanaro ius habuerit celebrandi 
missas cum eleemosyna proveniente ex reditibus Ecclesiae 
receptitiae Vibonatensis, ab Octobri 1889 ad lulium 1893; 

Nempe IY quoad missas cum eleemosyna unius libellae, 
pro tempore, quo degit Neapoli; 

2? quoad missas maioris eleemosynae, pro tempore, quo 
Vibonatis moratus est in casu. 

RESOLUTIO. Sacra C. Concilii re disceptata sub die 7 Se- 
ptembris 1895, censuit respondere: Ad I Sententiam esse 
confirmandam - Ad I Provisum in primo. 


FODIANA 


CIRCA SANCTUARIUM VULGO DELL* INCORONATA 


Lie 14 Decembris 1895 
Per summaria precum. 

COMPENDIUM FACTI. Non longe a Fodiana civitate vetu- 
stum extat templum Beatae Mariae Virgini dicatum, vulgo 
dictum « Santuario dell' Incoronata » ad quod turmatim 
concurrunt peregrini a die Sabbati ultimi mensis - Aprilis, 
ad diem Dominicam primam mensis Iunii, ingentem vim 
oblationum et missarum quamplurimas eleemosynas offeren- 
tes. Praeterea dotem in fundis rusticis habuit praedivitem 
haec ecclesia, quae Abbatia | Consistorialis erat, donec, ob 
eversionem rerum publicarum, sub fine elapsi saeculi et cur- 
rentis initio, eius bona distracta, fuerunt prophanis usibus 
attributa. Demum in pristinum statum res ti tuto familiae 

Borbonicae principatu ob leges concordatas cum Sancta Sede 
anno 1818 a ministris delegatis, ad easdem leges executioni 
demandandas, expeti tum fuit, ut dicta ecclesia cum suis bo- 
nis ad patrimonium consistoriale restitueretur. Verum inte- 
rea reditus huius abbatiae concessi fuerant administratoribus 
domorum hospitalium civitatis Fodianae, ea lege, ut expen- 
sis cultus ipsi prospicerent, cum facultate erogandi super- 
fluos reditus partim favore domus hospitalis pro infirmis 
eiusdem civitatis ; partim pro alendis puellis pauperibus, nec 
non feminis convertendis, in distinctos convictus adunatis. 
Quare enixius expostulatum fuit ne pauperes civitatis Fo- 
dianae huiusmodi subsidiis privarentur, et conventum fuit 
1) ut viri religiosi, instituti a S. Ioanne di Dio, sibi assume- 
rent regendum civitatis hospitale, 2) item sibi vindicarent 
reditus dictae ecclesiae abbatialis cum obligatione impertiendi 
redituum partem supradictis feminarum convictibus, 3) ho- 
rum convictuum ad tutanda iura statutum fuit, ut Episcopus 
delegaret sacerdotem qui assidue in oblationes a peregrinis 
perceptas vigilaret, ne in iisdem dispartiendis, hi convictus 
damnum paterentur. 

Ut locupletiores suppeterent reditus, tum pro expensis 
cultus sanctuarii, tum pro subsidiis piis locis erogandis, 
narrat Episcopus, conventum fuisse, ut a Sancta Sede expe- 
tere tur facultas reducendi eleemosynas missarum, quae in 
ipso sanctuario celebrari non possent, destinando partem 
eleemosynae residuam usui iam explicato. Nunc autem Or- 
dinarius animadvertens quod missae cum eleemosyna parva 
difficile recitantur, potius efflagitat facultatem reducendi obla- 
tarum missarum numerum tali ratione, ut duae partes ex 
toto reducerentur, alia tertia pars applicaretur cum eleemo- 
syna libell. 1,25. Vis autem pecuniae duarum partium im- 
penderetur in onerum satisfactione. 


Disceptatio Synoptica 


Praemonitum fuit recolenda esse Bened. XIV verba in 
opere - de Syn. Dioec. lib. 13 c. ultim. n. 29 ... - « cum 

enim res est de Missis manualibus, pro quibus nempe ce- 
lebrandis receptae sunt eleemosynae, si earum celebratio ne- 
glecta sit, locum obtinere non potest reductio, sed condo- 
natione aut compositione opus est . . . » Rationem idem red- 
dit in loco cit. n. 15 .... « Et quidem huiusmodi quoque 
condonationes sive remissiones ab aliquibus dicuntur redu- 
ctiones Missarum ; sed minus recte et omnino improprie : 
cum hae praeteritum tempus solummodo respiciant ; verae 
autem et proprie dictae reductiones futuro tempori provi- 
deant. » Quamobrem alias S. C. Congregationem rescripsisse 
ut celebrato maiori quo fieri potuit numero | Missarum in 
Ecclesia | Sanctae Mariae | Incoronatae .... superextantes 
enunciatarum Missarum eleemosynas. . .  erogari possint... 
ita tamen ut in loco publico et patenti, apponatur Tabella 
qua declaretur fidelibus praefata | eleemosynarum | erogatio. 
Re quidem vera hic agitur de rnutatione voluntatis quae 
cum decernatur antequam 4a fidelibus significetur, aequum 
erat de hac mutatione ipsos fideles docere. Alterum rescri- 
ptum ad hunc modum reducendi Missarum numerum se 
refert. 

Merito quidem Ordinarius dolet effectus derivantes a re- 
ductione eleemosynae. Nimirum monet, se nonnisi aegro 
animo permittere, ut Missae cum hac paupérrima eleemosyna 
e sua Dioecesi emigrent, quum apud extraneos misérrimos 
sacerdotes earum applicatio in discrimine versetur ; et apud 
suos desint congruae Missarum eleemosynae. 

Quare, ut pressius quid animadvertatur in Episcopi in- 
stantiam recolendum videtur, a nemine in dubium revocari 
Episcoporum potestatem determinandi ad certam  quantita- 
tem Missae eleemosynam, adeo ut. tenuiori oblata eleemo- 
syna, sacerdotes ad eamdem recipiendam pro Missae appli- 
catione adigi non debeant - ita Bened. XIV in op. Be Syn. 
Bio ee. lib. 13, cap. 25, num. 28. - Quae eleemosynae ta- 
xatio postea accommodetur, tum Missis perpetuis, tum ma- 
nualibus, prouti tenuit S. C. C. in Florentina - Reductionis 
onerum - 2. Augusti 1823, in Senogallien. - Reductionis 

onerum - 26 Aprilis 1827 $ Et, et in Anconitana - Re- 
ductionis Missarum - 26 Aprilis 1828 $ Si. - In themate 
porro aequissimum est Ordinarii propositum, efficiendi nempe 
ut Missarum eleemosynae congruae suppetant suis Sacerdo- 
tibus, et ipse directe invigilet in diligentem Missarum ce- 
lebrationem. Hoc examussim respondet decretis Urbani VIII 
et Innocentii XII De celebratione Missarum. 

Praeterea, in casu, est exquirendum quomodo prospici 
debeat superexcedenti Missarum manualium numero ; cui 
quaestioni ita satisfacit Bened. XIV in /oc. cit. num. « Cum 
aliquando relatum sit eo usque excrevisse piorum offerentium 
liberalitatem ut nulla omnino ratione celebrari possent sa- 
crificia pro quibus eleemosynas offerebant ; quae tamen si 
recusarentur exinde, ut minimum, consecuturas hominum 
offensiones et animarum discordias ; fidelium vero pietati ac 
religioni multum detractum iri ; his nihilominus parvipensis, 
illud semper inculcatum fuit ut omni studio ac sollicitudine 
assumptorum onerum implementum curaretur ; adaugeretur 
cappellanorum numerus et si id fieri non posset, moneren- 
tur saltem pii offerentes, tot Missas celebratum | iri, quot 
re ipsa, celebrari posse contingeret; eos vero pro quibus ce- 
lebrari nequivissent Missae quas sibi eleemosynam offerentes, 
deposcebant, futuros participes fructus Missarum, quae in 
Ecclesia pro benefactoribus in genere offeruntur; vel sal- 
tem id actum iri, ut Missae per eos optatae in alia  Ec- 
clesia iuxta eorum intentionem celebrarentur, idque publico 
patentique loco appensa tabella, omnibus | nuntiaretur.  » 
In hunc sensum ad unguem respondisse H. S. C. in Re- 
scripto diei 5 lulii 1820 patet ex conceptis verbis « . . . in- 
dulgeat, ut celebrato maiori quo fieri poterit, numero  Mis- 
sarum in Ecclesia Sanctae Mariae Incoronatae . . . super- 
extantes enunciatarum Missarum eleemosynas . . . erogare 
possint et valeant iuxta petita; ita tamen ut in loco publico 
et patenti apponatur Tabella, qua declaretur fidelibus prae- 
fata eleemosynarum erogatio. » Ne vero accidat, fideles re- 
trahi ab huiusmodi oblationibus, videretur adlaborandum ut 

Sanctuarii cultus augeretur et frequentiores Missae celebra- 
rentur et solemniores functiones peragantur. In ipsa vero 
Tabella dilucide fideles docendi essent, sibi nihil detractum 
ini de spirituali fructu ob diversam eleemosynarum eroga- 
tionem. Quare commode videretur praeterea posse decerni, 
ut singulo quoque anno in Sanctuario solemnis celebra- 
retur Missa et Officium Defunctorum pro iis quorum elee- 
mosyna illo anno erogari non potuerit in celebratione Mis- 
sarum. Aliae piae sollicitudines Ordinario non videntur 
deesse quibus fideles alliciat eosque minime fraudet in sancto 
proposito. 

Ex adverso sane denegari non debet, hoc esse in suprema 
Pontificis potestate Episcopo permittere ut certum Missarum 
manualium numerum non celebrari sinat erogando in. alium 
scopum oblatam eleemosynam ; nam ea qua pollet plena di- 
spensatione Christi et Sanctorum omnium meritorum, Pon- 
tifex decernit ut mutatae fidelium voluntati nihil desit illius 
spiritualis fructus sibi ipsis aut animabus piacularibus flam- 
mis addictis, applicandi. 

Quibus praemissis, quaesitum fuit quid esset precibus 
respondendum : 

RESOLUTIO. Sacra C. C. re disceptata sub die 1 4 Decem- 
bris 1895 censuit respondere: Pro f acuítate reducendi Mis- 
sas, iuxta petita ad quinquennium, ad effectum de quo in 
precibus, dummodo non fat ultra veram necessitatem, ser- 
vata in reliquis forma rescripti diei 3 lulii 1853, facto 


verbo cum S S aio. 


662 
SQUILLACEN. 


ERECTIONIS PAROECIAEB 


Die 14 Decembris 1695. 


Per summaria precum. 


COMPENDIUM FACTI. Sub die 19 Maii 15858 haec contro- 
versia proposita fuit in folio, hac dubitandi formula « An 
sit locus canonicae erectioni paroeciae in casu » cui respon- 
sum datum fuit « Affirmative, audito | Capitulo et de con- 
sensu parochi, constituta stabili congrua infra triennium. » 
Verum hoc Decretum adhuc praepeditum fuit quo minus 
executioni demandaretur nonnullis de causis ab Episcopo 
relatis. Quae quum pernoscendae sint, pro maturo edendo 
iudicio, iterum referuntur quae iuris et facti sunt in prae- 
senti quaestione. 

Anno 1886 labente, Episcopus Squillacensis (1), preces 
transmittens incolarum et municipum loci Mongiana, refe- 
rebat, hunc pagum paullatim efformatum fuisse et crevisse 
iuxta ferrariam fabricam ibi a gubernio pro re militari a 
saeculo circiter erectam: numerare in praesentiarum 1200 
incolas; sed parocho proprio carere. Usque ad ultimos hosce 
annos capellanus militum, qui a gubernio illuc mittebatur 
ad spiritualem curam gerendam operariorum officinae, simul 
ab Episcopo delegabatur ad parochiale ministerium  susci- 
piendum erga circumstantem plebem. Sed suspensa ab actuali 
gubernio capellani provisione, illuc ab ordinario mitti con- 
suevisse sacerdotem, qui ecclesiae curam haberet et populo 
sacramenta ministraret. Populum autem et municipes ur- 
gere, ut haec ecclesia erigatur in paroeciam et ipsi de per- 
petuo proprioque pastore provideantur. Sed obstare defectum 
congruae. Nihilominus, prosequebatur Episcopus magno cum 
gaudio referre oportet non deesse contributiones populi, etsi 
pauperrimi, et municipii favore parochi. Quinimo civile gu- 
bernium adpromittit stabilem contributionem, statim ac ere- 
cta fuerit paroecia, 

4) Recole Vol. XXI, 182. 

Unde Ordinarius facultatem petebat paroeciam erigendi, 
hoc non obstante certae congruae defectu. Sed visum fuit 
in incertum rem non debere committi, et ideo rescriptum 
fuit: — Relatum. 

At hisce diebus municipii praesides, universumque con- 
silium, imo et complures incolae ad S. O. C. denuo in- 
stantiam pro gratiae concessione fecerunt. Qua de re cum 
Episcopi votum expeterem, auditis interesse habentibus, ipse 
se retulit ad ea quae antea exhibuerat, et ultra nihil adiecit. 


Disceptatio Synoptica 


Porro audiendus certe erat parochus illius territorii, in 
quo pagus Mongiana surrexit, quippe ex dismembratione de- 
trimentum aliquod, saltem quoad extensionem iurisdictionis 
patietur. Id sane consentaneum aequitati fuisset, et regulae 
iuris 29 in VI iuncta Clem. 1 $ ad haec De stat. mo- 
nach, cum DD. Reiffenstuel ad lib. 8 tit. 12 n. 72 aliis- 
que et ordinariae S. C. C. praxi. 

Sed praeter hanc difficultatem contra gratiae concessio- 
nem militat quoque defectus certae congruae. Hac enim de- 
ficiente, parochiam non debere constitui, praeter ius positi- 
vum ipsa iustitia et aequitas naturalis absolute exigit. Qui 
enim altari inservit de altari vivere debet, et nemo militat 
suis stipendiis; sed quiquis ex opera quam navat honestam 
compensationem ex qua vivere possit, iustissime exquirit. 
Unde officia erigere aut ministros ad laborandum mittere 
absque convenienti certoque stipendio neque congruum, neque 
expediens est. Sicut etiam positive constituitur, in cap. Ex- 
tirpandae 39 De praebenda Conc. Trid. sess. 21 pag. 4 
et in Const. S. Pii V. Ad exequendum. 

Porro congrua curatis debita, generaliter loquendo, ta- 
xatur in scutis 100 non solum ab ipso Tridentino sess. 24 
cap. 13 De reform, sed etiam a S. Pio V cit. cons. et 
Rota par. 16 tom. 1! decis. 374 num. 1 Recent, cum com- 
muni. At licet haec taxatio non sit absoluta, neque in hac 
materia certa regula assignari possit, sed iudicis arbitrium 

potissimum praevaleat; attamen id quod lex et naturalis et 
positiva absolute vult, est, quod haec qualiscumque congrua 
sufficiens ad honeste vivendum et certa sit. 

Porro in themate hoc reperiri non datur. Siquidem sub- 
sidium quod in praesentiarum municipium rectori tribuit, et 
tenue est, nempe 300 circiter libellarum, et incertum, nam 
illud facillime suspendere poterit aut forte etiam debebit eius 
loco subrogando subsidium quod ex administratione fundo- 
rum cultus obtinere sperat, erecta semel paroecia; nam mu- 
nicipium in arcta versatur conditione oeconomica. 

Attamen non videntur peremptorii valoris esse obiectio- 
nes contra gratiae concessionem promotae. Non prima, circa 
defectum consensus parochi territorii ubi nova cura erigi 
postulatur. Etenim nihil detrimenti ex hoc facto sentire 
poterit territorii parochus : non detrimentum iurisdictionis; 
nam iurisdictionem in eo pago limitrophus parochus non vi- 
detur unquam exercuisse; cum usque in praesens capellanus 
militum, de mandato capellani maioris, regeret animas in 
officina ferraría degentes, et ex delegatione Episcopi fami- 
lias circum iacentes; hodie vero rector ecclesiae illuc ab 
Episcopo directe mittitur. Non damnum materiale ; quia be- 
neficium hoc parochiale nihil unquam contribuit, neque a 
principio cum ecclesia Mongiannensis est erecta, neque ho- 
die cum in parochialem erigi postulatur. 

Porro dismembratio, odiosa potissimum est, si fiat de 
beneficio seu de bonis beneficiariis; nam per hoc veteris be- 
neficii status laeditur, et media honestae substentationis an- 
tiquo parocho minuuntur; sed divisio solius iurisdictionis seu 
territorii plerumque et in themate potissimum,  nullimode 
laedit oeconomicum statum veteris beneficii, sed ad summum 
ambitionem offendere potest illius, cuius iurisdictio coar- 
ctatur. 

Quod tamen respici non debet in comparatione cum bono 
animarum ex divisione iurisdictionis manante; neque appli- 
cari potest ad praesentem causam; quia iurisdictio iam de 
facto divisa, iuxta dicta superius, reperiebatur. 

Quod autem in dismembratione paroeciae sedulo distin- 
guendi sint duo casus superius recensiti, divisionis nempe 
beneficii et territorii et prior sit potissimum odiosa, minus 
vero altera, eruitur ex Torricelli De union, benef, qu.682 
n. 2, cap. 33 De praebendi. S. C. C. 23 Aug. 1755, Pal- 
lottini £&. 6 n. 33. Garcia 7/2, 11, 113; Leurenius 3, 909, ! 
et apud Acta S. Sedis f. /O n. 269. 

Quapropter ex hisce omnibus omissio auditionis parochi 
territorii officere non videtur. 

Sed neque incerta aut insufficiens oblata congrua abso- 
lute est aestimanda. Etenim licet congrua a Tridentino et 
const. Ad Exequendum taxata dicatur in 100 scutis; haec 
mensura certa non est. Imo in const. Ad exequendum verius 
ac praecisius praescribitur, ut congrua non debeat ordinario 
taxari maior scutis 100, nec minor scutis 50. Et in Tridentino 
congrua parochorum proprie non definitur; sed tantummodo 
vetatur ne pensionibus graventur paroeciae, quae summam 
ducatorum 100 non excedunt. 

Quapropter congrua parochorum quota esse debeat, non 
est definitum; sed tantummodo lex vult, ut sit certa ac suffi- 
ciens, prout passim tenuit Rota, ceu videre est part. 6; decis. 
230, n. 2 Recent, et DD. apud Ferraris v. Congrua art. 2. 

At in themate quod congrua sit certa probatur ex citata 
resolutione municipali, ubi dicitur municipium vi regii de- 
creti ad solvendum quotannis subsidium 400 circiter libel- 
larum, partim pro ecclesiae Rectore adigi. Et dicet muni- 
cipes hoc onus refundere curent in publicam administratio- 
nem fundorum cultus, attamen dubitandum non videtur quod 
municipii praestatio cesset, quia alia succédát. 

Quod autem congrua sufficiens habeatur, hoc altero ar- 
gumento confici posse videtur. Etenim licet non amplietur 
subsidium quod hodie tribuitur, nihilominus cum ex eo vi- 
xerit et adhuc vivat ecclesiae rector, vivere pariter posse 
parochum non est dubium. Eo vel magis quod speretur ex 
erectione paroeciae meliorem fieri posse oeconomicam eccle- 
siae eiusque curatoris conditionem. 

Quia decreto rie Concilium Tridentinum in Sess. 21] c. 4 
de R. statuit quod « in iis (paroeciis), in quibus ob locorum 
distantiam sive difficultatem parochiani sine magno incom- 
modo ad percipienda sacramenta et divina officia audienda 
accedere non possunt, novas parochias etiam invitis recto- 
ribus, Episcopi, iuxta formam Const. Alexandri III quae 
incipit -Ad audientiam - constituere possint. » - Proinde tan- 
tummodo negotium facessit stabilire congruam, quam  Epi- 
Scopum sive nunc per impositam alteri pinguiori beneficio 
pensionem, sive per alium praestationis modum, sperandum 
est posse constituere, si inniti valeat morali certitudini, Gu- 
bernium datae promissioni non esse derogaturum. 

Quibus praenotatis, quaesitum fuit quid esset precibus 
respondendum. 

RESOLUTIO. Sacra C. C. re disceptata sub die 14 De- 
cembris 1895, censuit respondere: Quoad consensum paro- 
chi, attentis noviter deductis, recedendum a decisis; quoad 
reliqua ad mentem. Mens est ut scribatur Episcopo, ipsum 
posse devenire ad erectionem paroecia? ante constitutionem 
congruae: quae tamen erit constituenda | inter triennium, 
facto verbo cum SSmo. 

NULLITATIS MATRIMONII 


Die 7 Septembris 1895. 


Sess. 24 cap. 1 De ref. matr. 


COMPENDIUM FACTI. Margarita puella ingenuo animo ac 
conspicuo censu ornata, vix 17 aetatis annum attigerat, 
quum die /2 Februarii 1879 Parisiis in Ecclesia S. Augu- 
stini matrimoniali foedere, iuxta tridentinas leges, Augusto 
36 annos nato, iuncta est. 

Hae nuptiae a sponsae matre quamplurimum optatae, haud 
successerunt, siquidem videtur Margarita nupsisse Augusto 

metu reverentiali impulsa. Narrat enim Margarita a pueri- 
libus annis gravem animi aversionem fovisse erga Augustum, 
qui eius paternam domum frequentare solebat. Quapropter 
hisce propositis a matre nuptiis, statim illas respuit, aperte 
significans, se animum gerere erga Augustum vehementer 
alienum. 

At mater propositi tenax, prouti nonnulli testes faten- 
tur, voluntatem filiae flectere volens, suasionibus, obsecra- 
tionibus, lacrimis, obiurgationibus Margaritam per plures 
menses obsedit. Ideoque puella, ut ipsa refert, persentiens 
se amplius matris voluntati obsistere non valere, quin eam 
gravissimo afficeret dolore, cessit quidem, sed omnino invita. 
Tunc nuptiae illico statutae fuerunt ac quam primum cele- 
bratae. Inito matrimonio, sponsa, si vera narrat, se devin- 
ctam viro putabat, solummodo specie tenus ob ecclesiasticum 
ritum, non autem reapse ex animi consensu. 

Quare pluries derelinquere virum cogitavit, ac tandem, 
cum in dies mariti prodigalitas augeretur, ita ut fere totam 
eius dotem dissipaverit, post 8 cohabitationis annos illum 
deseruit ac Parisios apud parentes se recepit; petens a tri- 
bunali civili bonorum separationem, quam facile obtinuit sub 
fine anni 1887. 

Pluribus a separatione transactis annis, Margarita, uti 
narrat, domesticas aerumnas proprio confessario exponens, 
scivit ab ipso, matrimonium nullum esse, si consensus ore- 
tenus praestitus, metu reverentiali vitiatus esset. 

Tunc Margarita mense Maio 1893 supplicem Emo Ar- 
chiepiscopo Parisiensi obtulit libellum, ut suum matrimonium 
nullum declararetur. Eodem fere tempore Margarita causam 
divortii apud laicum tribunal intentavit contra Augustum, 
quo obtento, eidem, liberalitatis causa, ut ipsa iurat, donavit 
100,000 libellas. 

Curia Parisien., accepto libello, cito causam instruxit, 
excipiens iuratas actricis, viri ac plurium testium deposi- 
tiones. Tandem Iudices delegati die 12 Iunii 1894, attento 
favorabili Theologi et Canonistae voto, declararunt nullum 

et irritum matrimonium ex capite vis et metus, nempe ob 
metum reverentialem a matre iniuste incussum. 

Vinculi defensor a sententia Curiae Parisien, ad S. Se- 
dem appellavit. 


Disceptatio Synoptica 


DEFENSIO MULIERIS. Margaritae patrocinatores duo in ca- 
pita salebrosam thesim dispescunt, atque primo, metus re- 
verentialis natura exposita, probant in casu matrimonium 
irritari. 

Generale principium est, aiunt ipsi, quod « metus gravis 
alicuius mali naturalis, incussus a causa libera, iniuste et 
directe ad consensum matrimonialem extorquendum irritat 
matrimonium. » 

Metus reverentialis autem, pergunt oratores, dicitur a 
reverentia, qua nos aliquem nostrum superiorem prosequi- 
mur: sed haec est notio etymologica, quae nullam praesefert 
difficultatem. Si notionem realem inquiramus, inveniemus 
doctores circa eam non convenire, licet eorum dissensus, 
mere theoreticus, ad praxim usque non descendat. Plerique 
enim Doctores censent metum reverentialem esse metum 
offensae vel displicentiae superioris; nempe nos ex metu 
reverentiali agere quando 'ne displicentiam et offensam irro- 
gemus superiori, quem amore et honore prosequimur, morem 
ei gerimus, et aliquid facimus quod ipse desiderat, aliquid 
omittimus quod ipse non vult: quod tamen nec fecissemus 
nec omisissemus nobismetipsis relicti. Haec est notio metus 
reverentialis magis recepta apud Canonistas; ita Reiffenstuel 
lib. 1 Decret, tit. XL, De iis quae vi met iisve causa fiunt, 
num. 94. Alii auctores e contra animadvertentes metum esse : 
« instantis vel futuri periculi causa mentis trepidatio » sus- 
tinent metum non dari, nisi quando ob malum imminens 
nobis /nente trepidamus, ideoque, ad illud malum imminens 
nobis declinandum, aliquid facimus vel omittimus. Sed of- 
fensa vel displicentia superioris, in se considerata, non est 
malum imminens inferiori, et ideo ex sola offensa vel displi- 

ceri tía superioris metus non datur. Ita Pontius, De atri- 
monio, lib. IV, cap. V. D'Annibale, Summula etc, vol. l1, 
$ 438, not. I4 et alii plures. 

Expositis Doctorum placitis circa naturam metus reve- 
rentialis, patroni tres animadversiones faciunt. Primo; ultro 
admittunt non haberi metum reverentialem, saltem purum, 
Si verbera intercesserint aut minae: nam in casu habetur 
metus ortus ex verberibus aut minis, qui est ordinarius et 
vulgaris; deinde habetur metus ortus ex reverentia, qui est 
et appellatur reverentialis. Secundo, putant generare metum 
reverentialem etiam solam offensam seu displicentiam supe- 
rioris in se consideratam ; nam ipsa offensa seu displicentia 
personae, quam amore et reverentia prosequimur, est malum 
nobis, seu nobis displicet, si amor ac reverentia realis est. 
Tertio, tandem animadvertunt hanc opinionum discrepantiam 
circa naturam metus reverentialis esse potius theoreticam 
quam practicam ; nam ex offensa et displicentia illata supe- 
riori naturaliter et prope necessario oritur eius indignatio 
erga nos, asperitas vultus, exprobratio, mala tractatio, aut 
talium probabilis aestimatio, preces importunae etc. 

Ex his omnibus concludere posse autumant oratores, nos 
agere ex metu reverentiali, quando aliquid quod nobis non 
arridet facimus aut omittimus ad evitandam superioris offen- 
sam seu displicentiam et subsequentem eiusdem indignatio- 
nem cum indignationis signis. 

Affirmant postea advocati, matrem esse recensendam inter 
illos superiores, qui auctoritate sui faciunt metum reveren- 
tialem ; uti tradunt DD. Ad rem S. Alphonsus, 7/Heol. Moral, 
lib. VI, n. 1056: « Metus reverentialis est ille quo quis ve- 
retur resistere ei, cui subiicitur, nempe patri, matri, avo, 
socero, marito, regi, domino, praelato, tutori et curatori, » 
et Sánchez lib. IV, disp. VI, n. 24. « Quamvis non ita facile 
praesumatur hic metus respectu matris ; at ubi mater esset 
crudelis et austera, solitaque minas exequi, sufficiens est 
metus reverentialis matris, sicut et patris ». 

Tali modo exposita metus reverentialis natura, patroni 

contendunt, metum reverentialem matrimonium irritare, uti 
omnes magnae notae DD. tradunt. 

Agmen aperit Sánchez, qui postquam docuisset solum 
metum reverentialem (nempe metus solius offensae vel dis- 
plicentiae superioris) non sufficere ad irritandum  matrimo- 
nium, in Jib. IV, disp. VI, n. 14, De matrimonio, haec ha- 
bet: « Infertur, si filia matrimonium contrahat, non prae- 
cedentibus minis, solum eo timore ne patris indignationem 
incurrat, esse validum ; non enim hic metus censetur cadens 
in constantem virum... Hoc tamen moderarer ut intelligatur 
quando indignatio illa patris vel viri non diu perdurabit, sed 
spes est futurae reconciliationis : si enim timeret probabiliter 
diuturnam fore indignationem, et semper se habituram pa- 
trem aut virum valde infestum et indignatum, obiecturumque 
passim illam inobedientiam, crediderim esse timorem caden- 
tem in virum constantem. Quis enim vir constans et pru- 
dens non reputabit grave malum semper coram oculis habere 
infensum patrem aut virum aut alium a quo pendet, et cum 
quo semper versaturus est? » 

S. Alphonsus - Z7eol. Moral, lib. VIL, 1056, proposito 
dubio : An metus reverentialis sufficiat ad invalidandum ma- 
trimonium, respondit : « Ad dubium autem deveniendo, prima 
sententia, quam tenent... dicit purum metum reverentialem, 
Si est principalis causa matrimonii, illud irritare. Secunda 
vero sententia communis et recepta, quam tenent .... dicit 
non sufficere puram reverentiam, sed requiri ut adiungantur 
aut verbera aut minae, aut timor alicuius gravis mali, puta 
odii, diuturnae indignationis etc. ». 

Schmalzgrueber, /ib. ] Decretalium,, tit. XL, n. 5: « Di- 
cendum metum reverentialem solum non censeri iustum et 
sufficientem ad irritandos vel rescindendos actus eo factos, 
nisi concurrentibus aliis adminiculis, qualia sunt asperitas 
vultus, indignatio, mala tractatio, preces importunae et re- 
petitae etc. » 

Reiffenstuel in /ib. ] Decret, tit. XL, n. 95statuit hanc 
propositionem : « Etsi sola reverentia erga parentes aliosque 

maiores, seu metus reverentialis, ex se solo non sufficiat ad 
irritandum v. g. matrimonium a filiis celebratum, vel rescin- 
dendum alium contractum, secus tamen est dicendum, quando 
simul accesserunt saevitiae, vel graves minae parentum aut 
maiorum respectu filiorum seu subditorum, nisi obtempera- 
verint, vel saltem preces importunae et instantissimae ». 
Deinde probat primam propositionis partem de sola reverentia 
non sufficienti ; deinde alteram de sola reverentia sufficienti, 
addita saevitia vel gravibus minis parentum ; tandem  ter- 
tiam de reverentia sufficienti, additis precibus parentum im- 
portunis et instantissimis, ita evincit : « Tertia tandem pars, 
loquens de importunis precibus (per has intelligendo non 
quascumque preces, sed eas solum quae sunt instantissimae 
saepiusque repetitae) simulque coniunctis metu reverentiali, 
probatur ex eo. Siquidem ex una parte eiusmodi importu- 
ni tas parentum vel maiorum iterum iterumque petentium, 
valde urget, vexat, quin et subiectos quandoque opprimit, 
prout desumitur ex /udic. cap. XVI, ubi tale quid etiam 
ipsimet fortissimo Sam soni contigisse legitur. Unde in ex- 
travasanti Execrabilis Ioannis XXII $ 1 notatur quod quan- 
doque aliqua a Romanis Pontificibus improbitas importu- 
na petentium, non tam obtinuisse quam extorsisse noscun- 
tur etc. Ubi Glossa verbo quam extorsisse inquit: « Scilicet 
ab invito per talem importunitatem ». Ex altera vero parte 
reverentia maioribus debita timorque ipsos offendendi haud 
leviter instat. Ergo non immerito ambae huiusmodi causae 
insimul coniunctae censentur efficere metum cadentem in vi- 
rum constantem ». [Ita etiam Engel in /ib. I Decretalium 
tit. 1, S F, n. 4, Clericatus, De matrimonio decis. 37. n. 24, 
D'Annibale, Summula vol. I, $8 138, not. I4, Gasparri, Tra- 
ctatus canonicus de matr. n. ólo, etc. 

Ad secundum demonstrationis caput accedentes oratores 
evincere autumant Margaritam Augusto nupsisse ex metu 
reverentiali, nuptias irritante. 

Primo ipsi animadvertunt, actricem religione et animi 
nobilitate ab omnibus commendari : eius depositionem sim- 

plicitate eloquii, congruentia adiunctorum, animi lenitate, 
quodam sinceritatis sapore, veritatem redolere et illi con- 
cordare, quoad substantiam, quae affirmant eius mater, do- 
minus de Belvalle, aliique testes, inter quos sunt venerandae 
matronae, viri aetate ac conditione spectabiles, de factis pro- 
pris deponentes, ita ut quaevis collusionis suspicio omnino 
exulet. 

Hoc posito, ex dictis superius apparet, aiunt atricis de- 
fensores, ad evincendam huius matrimonii nullitatem ex metu 
reverentiali, sufficere haec quatuor demonstrare : 1. Marga- 
ritam, matrimonium cum Augusto semper odio habuisse ; 
2. Matrem firmiter et perseveranter illud voluisse; 3. Ipsam, 
ad extorquendum filiae consensum, adhibuisse persuasiones 
ac preces importunas, instantes, instantissimas, usam esse 
verbis contumeliosis, se exhibuisse superciliosam nec placide 
loquentem ; 4. Tandem Margaritam consensum libere non 
praebuisse, sed matris imperiosae et in suo proposito firmis- 
simae voluntatem  subiisse, quia puella admodum timida, 
obsequentissima, et praevidens maternas obsessiones diu aut 
semper esse duraturas, non valuit resistere. Breviter de sin- 
gulis. 

Quod Margarita, dicunt eius patroni, hoc matrimonium 
odio habuerit ex actis usque ad evidentiam evincitur. Sed 
si Margarita, notant oratores, huic matrimonio intime re- 
pugnabat, mater illud exoptabat intuitu filiae felicitatis alia- 
rumque familiae circumstantiarum consideratione. 

Matrem ad extorquendum Margaritae consensum  adhi- 
buisse preces importunas, instantes, instantissimas, verba 
contumeliosa, se exhibuisse superciliosam nec placide loquen- 
tem, pariter certum esse contendunt advocati. 

Tandem, urgent nullitatis coniugii propugnatores, Mar- 
garitam matrimonium subiisse, ut matri morem gereret, quia 
resistere nolebat puella timidissima, obsequentissima et prae- 
videns haec diu aut semper esse duratura. Enimvero Mar- 
garita annum 14 aetatis agebat quando matrimonium eidem 
propositum fuit; annum 16 quando matrimonium fuit cele- 

bratum. Erat timida et obsequentissima erga parentes, uti 
testificantur quamplures. 

Haec puella, observant oratores, adeo timida et obsequens 
erga matrem, praevidens matrem  perstituram esse in exi- 
gendo matrimonio, nuptias subiit ne matrem offenderet, neve 
eidem displiceret. 

Ex demonstratis, sustinent advocati, patere matrimonium 
fuisse revera contractum ex metu reverentiali, cum iis cir- 
cumstantiis, quae metum reddunt impedimentum dirimens 
matrimonium. Atque hoc apodicticum argumentum confir- 
mant ex his quae omnes testes affirmant, scilicet, matrem 
coegisse filiam ad hoc matrimonium; nec filiam fuisse un- 
quam has nuptias inituram sine hac materna coactione. 

Allata argumenta volunt advocati invicte confirmari, si 
pacata mente circumstantiae praecedentes, concomitantes, 
subsequentes matrimonium attendantur. Ante matrimonium 
enim Margarita dedit non dubia signa suae aversionis contra 
Augustum. 

In ipsa caeremonia celebrationis matrimonii, observant 
patroni, signa extraordinaria moestitiae et contrarietatis non 
defuisse. Neque post matrimonium, dicunt Margaritae ora- 
tores, haec contrarietatis signa cessavisse. 

ANIMADVERSIONES VINDICIS SACRI VINCULI. Vinculi autem 
defensor ex adverso animadvertere incipit, quomodo ne unus 
quidem testium a studio partis immunis sit, et a iudice so- 
lummodo, ex actricis parte, testes excussi sint. Quapropter, 
lis in adiunctis, veritas ex proprio fonte quasi aqua non 
erumpit, sed vinculi defensor coactus est eam colligere ex 
ilis narratiunculis adversus matrimonium, impenso compo- 
sitis studio, a quibus illae tantum veritates se produnt, quae 
nulla prorsus ratione celari possunt, aut praeter, imo contra 
testium intentionem, furtive ab ipsorum ore excidunt. 

Certum ante omnia est, ait defensor, matrimonium inter 
Margaritam et Augustum, initum esse ritu solemni atque 
magna comitante caterva, et tum Margaritam in aetate se- 
ptemdecim annorum fuisse iam constitutam, ac ad delibe- 

randum duos annos, antequam matrimonium celebraretur, 
habuisse. 

Quae descendat ex incontroverso huiusmodi facto iuris 
consequentia, notat orator, nos docet S. Rota, in decis. 149. 
$ 1 coram Ratto: « Cum agatur de matrimonio contracto 
coram parocho et duobus testibus iuxta formam praescriptam 
a sacro Concilio tridentino in sess. 24 De reform, matrim, 
cap. 1l, et in ipso celebrationis actu intervenerit liber con- 
sensus utriusque contrahentis, omnis praesumptio militare 
debet pro validitate eiusdem matrimonii, nullaque ratio ha- 
benda est de oppositis exceptionibus, quando illae non sunt 
adeo perstringentes et efficaces, ut incontinenti et conclu- 
dentissime, evincant praetensam nullitatem, sive ex defectu 
liberi consensus, sive ex alia irritanti causa promanantem ». 

Recolit etiam defensor, quod /nstructio a S. C. S. B,. U. 
Inquisii, die 20 lunii 1853 edita in artic. tert. de impedim. 
vis et metus, $ 39 praecipit: « In hac re iudex sciat, ma- 
trimonium esse per se factum quoddam solemne et publicum, 
quod semper validum censeri debet, nisi evidentes rationes 
eiusdem nullitatem demonstraverint. Ideo curandum quidem 
omni studio atque diligentia, ut rationes istae colligantur, 
sed iudicium contra matrimonium nunquam erit pronuncian- 
dum, nisi earum complexio omne prudens dubium de existen- 
tia impedimenti excludat ». 

Orator, ulterius progrediens observat, quomodo expletis 
nuptiis Margarita voluptuario itineri una cum viro se com- 
mittit atque coniugali per octo annos indulget genio. Et si 
elapsis octo ab hymenaeo annis Margarita a viro discessit, 
non iam discessit, quia cessaverat causa fpraetensi metus, 
nempe mater elata erat; nam mater vivebat et vivit: imo 
praesentem litem ipsa fovit. Absque ambagibus Margarita 
profitetur : « Je l'ai laissé (Augustum) enfin parce qu'il de- 
venait de plus en plus désagréable. Il avait mangé ma for- 
tune ». En causae ob quas Margarita viro valedixit: « Parce 
qu'il devenait désagréable et avait mangé sa fortune ». Ubi- 
nam igitur est decantatus metus reverentialis, exclamat vin- 

culi tutor? Reverentialis metus, qui ceteroquin minime in 
rerum natura existit, prosequitur ipse, tum temporis neque 
in Margaritae cogitatione existebat. Omnibus enim notum est 
laicos iudices matrimonia absque scrupulis cassare, quae ir- 
rità quacumque ex causa suspicari possunt. Eapropter Mar- 
garita, ab anno 1886, cum a viro discessit, irritum . apud 
saecularem magistratum proclamasset matrimonium, si re- 
verentialem metum in medium afferre potuisset. Ast Marga- 
rita ne quidem matrimonium cassare cogitavit, sed bonorum 
separationem petiit. Ab anno 1887 ventum est ad annum 1893; 
interea Margarita Augusto elargita est ingentem pecuniae 
summam libellarum 100,000 ac die 17 Maii 1893 Margarita 
Emo Parisiorum Archiepiscopo supplicem libellum porrexit, 
ut suum matrimonium, metu reverentiali contractum, nul- 
lum atque irritum declararetur. 

Obiicit ulterius sacramenti tutor, in praesenti metum re- 
verentialem genericis tantummodo verbis coram iudice asser- 
tum esse. 

Annae Schneider testimonium defensori suspectum est, 
quia ipsa est acatholica et nescitur an loquatur de scientia 
propria vel de auditu alieno. Praeterea, prosequitur orator, 
incussio metus, « fermer la bouche » est quid facti. Facta 
itaque Anna in medium afferat : referat quid praestiterit, 
quid mater egerit, ut filiae os occluderet: edat diverbia Mar- 
garitam inter eiusque matrem, nec non inter Margaritae pa- 
rentes: in confessis namque est Margaritae patri, Augustum 
haud fuisse bene visum. Anna testes, si qui, praeter ipsam 
aderant, indicet, tempora, loca aliasque huiusmodi circum- 
stantias designet. Usque dum Anna contenta est asserere 
« la mére fermait la bouche à sa fille » eius narratiuncula 
spernenda est. 

Metus sive communis sive reverentialis, urget ligaminis 
propugnator, non concipitur absque factis verberum, saevi- 
tiarum vel minarum, si sit communis, importunarum vero 
precum ac suasionum, si reverentialis. Praesenti autem in 
causa, nemo vidit Margaritae matrem filiam importune ob- 

secrantem aut suadentem. Ideoque si concederetur constare 
in casu de metu reverentiali, nil facilius esset quam metum 
probare. 

Ut metus, ait orator, sive communis, sive reverentialis 
gravis censeatur proindeque matrimonium  dirimat, quinque 
fulciri debet conditionibus, quas probe refert Sabellius summ, 
divers, tract. $ Metus n. 3: « Prima ut malum quod timetur 
sit grave ; Secunda ut aestimatio mali sit fortis, idest ut 
timens non vane aut leviter credat malum illud sibi immi- 
nere, sed probabiliter ; Tertia ut metum incutiens potens sit 
minas exequi, cum non sit viri constantis ac fortis quibus- 
cunque minis terreri ac trepidare ubi non est timor; Quarta 
ut sit solitus exequi minas ; secus si sit homo iactabundus 
et facilem iram deponens ; Quinta ut timens non possit fa- 
cile occurrere malis, quae sibi timet imminere ; quia si posset 
alia ratione mederi, non est iustus metus ». Et Schmalz- 
grueber /us. can. part. 5, tit. 40, n. 3, scribit : « Ex quo 
sequitur quod omnis ille metus, qui his quinque conditionibus 
instructus non est, non sit gravis metus respectu illum pa- 
tientis ». 

Comparat nunc defensor, in casu metum reverentialem, 
cum recensitis quinque conditionibus, et relate ad primam; 
sustinet nullum grave malum Margaritae imminere, si nu- 
ptias recusasset, ac de facto nullum ipsa reformidabat ma- 
lum, sed Augusto denupsit, ut matri rem gratam faceret. 
Certe Maria Magdalena actricis soror, cum ab ipsa quaesis- 
set: « Pourquoi le (Augustum) prende-tu ? » Margarita, re- 
spondit: « C'est seulement pour étre agréable à ma mére ». 
Concinit Margarita Filippi, quae iurat: « C'est pour plaire 


x 


à sa mére, qui tenait à ce mariage, qu'elle s'est laissée en- 
trainer à l'accepter ». 

Nec dubitandum est, notat sacramenti tutor, quin prima 
ista conditio gravis mali aeque obtineat in metu reverentiali. 
Metus enim quocumque tandem nomine censeatur a Paulo 
in 7. 1 $ 1 ff. quod metus causa definitur: « Instantis vel 


futuri periculi causa, mentis trepidatio » : quae quidem 

mentis trepidatio sine gravi impendenti malo concipi nequit. 
Quapropter Sánchez de matr. lib. 4, disp. 6, n. 14 resolvit: 
« Si filia matrimonium contrahat non praecedentibus minis, 
solum eo timore ne patris indignationem incurrat, esse va- 
lidum; non enim metus censetur cadens in virum... Hoc ta- 
men moderarer, ut intelligatur quando indignatio illa patris 
non diu perdurabit, sed spes est futurae reconciliationis: si 
enim timeret probabiliter diuturnam futuram fore indigna- 
tionem et semper se habituram patrem... valde infestum et 
indignatum, obiecturumque passim illam inobedientiam cre- 
diderint esse timorem cadentem in virum constantem. Quis 
enim vir constans et prudens non reputabit grave malum 
semper coram oculis habere infensum patrem . ... cum quo 
semper versaturus est? » 

At praesenti in causa, inquit orator, neque diuturna, 
neque brevis fuit matris indignatio, sed exulat omnino ; quin- 
imo mater ultra solitum filiae indulgebat. Ad rem Maria 
Milliasson: « Madame n'a pas exercé une pression de vio- 
lence sur sa fille ; elle a plutót flatté sa fille et a cherché 
à la convaincre qu'elle serait heureuse de ce mariage ». Et 
Comitissa Berthier : « La mére qui gátait toujours sa fille, 
la gátait davantage encore pendant ce temps la, pour for- 
cer son assentiment ». 

Altera conditio est ut non vane aut leviter grave malum 
quis credat sibi imminere, sed probabiliter. At nullam pror- 
sus Margaritae fuisse rationem timendi in confessis est, ait 
matrimonii propugnator. 

Nec magis casui, prosequitur defensor, quadrat tertia con- 
ditio, quae exigit ut metum incutiens potens sit minas exe- 
qui. Quid enim mali filiae mater inferre poterat, cum pater 
viveret, qui huiusmodi nuptias minime in votis habebat? 

Multo minus, sustinet matrimonii assertor, adimpleri quar- 
tam conditionem, quae postulat ut metus incutiens sit solitus 
minas exequi. Nullus invenitur testis qui matrem quandoque 
viderit filiae infensam, indignatam, superciliosam, obiicien- 
tem passim ei inobedientiam illam. 

Quinta demum conditio est ut timens non possit facile 
occurrere malis, quae sibi timet imminere. In themate au- 
tem, neque ultima ista conditio verificatur. Integrum profecto 
erat Margaritae rem pandere Augusto, qui profitetur: « Je 
ne leus pas épousé, si j'avais pu subconnner de sa part une 
aversion à mon égard, ou méme une pression quelconque ». 

Sed, exclamat vinculi propugnator, omnia extraordinaria, 
prodigiosa atque secum pugnantia praesenti in causa sunt. 
Nam; etsi matrimonii tractatus duos annos perduraverint, 
etsi omnes e familia ac pater praesertim parati essent Mar- 
garitae opem ferre, si Augusto, se nubere nolle manifestas- 
set; Margarita tamen nemini nec patri id manifestavit. 

Die tamen, 11 Ianuarii 1894, prosequitur indissolubili- 
tatis assertor, urgente Iudice ut rationem redderet libella- 
rum 100,000, quas Margarita antequam sententiam divortii 
obtineret Augusto promisit, eaque obtenta persolvit, respon- 
det: « Au moment oü il a été question de demander le di- 
vorce, Mr. Auguste a fait remarquer qu'il allait se trouver 
dans une situation difficile, fausse, puisqu'il ne pouvait plus 
compter sur la situation et c'est alors que nous avons cru 
devoir lui offrir la somme de cent mille francs ». 

Non liberalitatis causa, sed ex contractu oneroso, pro* 
viribus contendit orator, Margaritam Augusto ingentem sum- 
mam solvisse. In probatis namque est, summam tenuiorem 
Augusto primum oblatam fuisse, at Augustum summam li- 
bell. 100,000 inferiorem accepto habere noluisse : quod non 
liberalitatem, sed contractum onerosum manifeste demonstrat. 
O nimis bona Margarita, exclamat defensor! Nonne ab anno 
1886 Augusto valedixisti, et bonorum separationem assecuta 
es? Sex vel septem post annos, cum Augustus absque tua 
pecunia vivere assuetus est, misericordia commoveris? et 
100,000 libell. Augusto, summam tenuiorem respuenti, elar- 
giris ? 


Quibus animadversis, propositum fuit diluendum 

Dubium 


An sententia Curiae Parisiensis sit confirmanda vel in- 
firmanda in casu. 

RESOLUTIO. Sacra C. C. C. re disceptata sub die 7 Se- 
ptembris 1895 censuit respondere: Ex deductis non constare 
de nullitate matrimonii. 

Ex QUIBUS COLLIGES. I. Deficiente formali probatione veri 
metus reverentialis, matrimonium in themate permanere in 
sua vi et robore. 

IL Praesumptionem militare pro validitate matrimonii, 
quoties ad formam Tridentini celebratum fuerit coram pa- 
rocho et duobus testibus, et in ipso actu celebrationis inter- 
venerit liber consensus utriusque contrahentis. 

III. Exceptiones oppositas contra validitatem matrimonii, 
rite celebrati, pro nihilo habendas esse, nisi fuerint adeo 
perstringentes et efficaces ut incontinenti evincant praetensam 
nullitatem, sive ex defectu liberi consensus, sive ex alia ir- 
ritante causa promanantem. 

IV. Matrimonium esse per se quoddam factum solemne, 
et publicum, quod semper validum censeri debet, nisi evi- 
dentes rationes illius nullitatem apprime demonstraverint. 


—— ÁO ET——— 


EX S. CONCR. EPISC. ET REGUL. 


S. DEODATI 


FACULTATIS AUDIENDI CONFESSIONES ET PRAEDICANDI 


Die 13 Februarii 1596 


COMPENDIUM FACTI. Decreto diei 28 Iunii 1891 Episcopus 
S. Deodati nominabat ad paroeciam S. Apri in Mattineuria 
suae dioecesis parochum sacerdotem Marchai. Verum Cano- 
nici Regulares Lateranenses rati, hoc decretum suorum iu- 


680 EX S. C. EP. ET REGUL. 


rium laesivum derivantium ex conventione inita inter Epi- 
scopum et Ordinem praelatorum Regularium an. 1878 eta 
S. Congr. EE. et RR. approbata eodem anno, per suum 
Abbatem Generalem recursum ad eandem S. Congr. obtule- 
runt, et quaestione discussa in Generalibus Comitiis diei 9 
Martii 1894 sub dubio - An decretum Episcopale diei 18 Iu- 
nii 1591 sustineatur in casu - Emi Patres rescripserunt: 
Negative (1). Quae decisio confirmata fuit etiam in Congr. 
Plenaria diei 24 Augusti eiusdem anni. 

Hac edita decisione, Abbas Generalis Canonicorum Reg. 
Lateranensium illico instetit apud Episcopum circa modum 
practicum ipsam exequendi, interim petens ut Canonici Re- 
gulares Lateranenses in Mattineuria existentes ad  faculta- 
tem confessiones audiendi et praedicandi rehabilitaren tur. 

Cum petitioni obstitisset Episcopus Abbas Generalis rem 
exposuit S. Cong. per oblatum libellum, in quo dum decla- 
rabat, pro nunc nuntium mittere possessioni paroeciae de Mat- 
tineuria stante obice ex parte Gubernii et Municipii localis, 
urgebat tamen petitam redintegrationem facultatis qua, ipse 
aiebat, sui religiosi iniuste privati erant. 

E contra Episcopus in suis uteris responsi vis S. Congre- 
gationi sub die 25 Martii 1895, praemisso quod reservatio 
regressus ex parte religiosorum ad paroeciam de Mattineuria 
erat modus perpetrandi in ipsa perturbationem acriter, con- 
tendebat expostulatam redintegrationem neque in iure neque 
in facto admitti posse. Non in iure quia facultas concessa 
Canonicis Regularibus Lateranensibus excipiendi confessiones 
et praedicandi fuit dependenter a munere parochiali, cum 
data fuerit nullo praevio examine et per simplicem appro- 
bationem ad paroeciam ; ideoque praefato munere cessante, 
etiam adnexa facultas cessavit. Non in facto, quia si cano- 
nici Regulares Lateranenses rehabilitarentur, totis viribus 
eniterentur ad recuperandam paroeciam conciliando favo- 
rem aversi sibi populi et ita scandala et iurgia exoriri pos- 
sunt stante Municipii et Gubernii oppositione. 

(1) Haec causa relata et tractata fuit Vol. X XVI pag. 624. 

Disceptatio Synoptica 


OBSERVATIONES EX OFFICIO. Rmus Advocatus Summista 
animad ver tebat, in linea iuris statutum esse tamquam ge- 
nerale principium, Ordinarium non posse indistinctim omnibus 
religiosis suae dioecesis vel omnibus religiosis alicuius In- 
stituti facultatem denegare excipiendi confessiones et prae- 
dicandi in dioecesi : ita tradit Card. de Luca de lurisdict, 
dis. 32 n. IO. Et ideo quemadmodum si Episcopus omnibus 
religiosis denegar et facultatem audiendi Confessiones vel 
praedicandi, possent ipsi iuste conqueri, atque mediante, re- 
cursu ad Superiores illum cogere ad huiusmodi facultatem 
eis tribuendam, eoe deductis per Companit.; ita Giraldi Ius 
Ponti f. par. 1. lib. 1 Decretal, tit. 31 de officio iudicis Or*- 
dinarii et signanter Lucidi de Visitatione SS. LL. vol. 2. 
cap. 4. $8 4. Nec possunt Episcopi, inconsulta Sede Apostolica, 
omnibus simul unius Conventus confessariis, iam a se vel 
a suis praedecessoribus approbatis adimere facultatem | au- 
diendi confessiones, licet ex rationabili causa aliquos  su- 
spendere eis liceat ex citata  Constitut. Superna | Clementis 
Papae X. 

Ad argumentum autem ab Episcopo S. Deodati produ- 
ctum, quod haec facultas cum esset subordinata exercitio 
muneris paroecialis, ipso facto cessaverit per muneris pa- 
roecialis amissionem, Rmus Summista reponebat, quod Ca- 
nonici Regulares Lateranenses a paroecia exturbati fuere per 
factum iniustum et violentum, uti patet ex supra relata 
S. Congr. decisione, quae iussit Regulares praefatos in iura 
paroecialia esse restituendos : proindeque allegatum factum 
utpote iniustum et violentum non potuit gignere privationem 
facultatis excipiendi confessiones et praedicandi. 

Quoad vero rationem facti, ab Episcopo allegatam, nempe 
quod concessa dicta facultate, canonici regulares Latera- 
nenses, curam per aversum populi animum amissam,  re- 
cuperare ambientes, variis blanditiis favorem plebis Matti- 

neuriae sibi conciliare adnitentur, | dum Administrator Sae- 
cularis nihil reliquum | habebit, ut hunc favorem sibi reti- 
neat; etiamsi hoc admittatur, utrum sit motivum sufficiens 
pro deneganda petita redintegratione, id pro solutione re- 
mittebat iudicio et prudentiae Emorum Patrum. 

Hisce discussis ad propositum 


Dubium 


An Episcopus S. Deodati teneatur redintegrare | in fa- 
cultate  excipiendi confessiones et praedicandi in sua  dioe- 
cesi Canonicos Regid ares Dater anen ses, Maltineuriae de- 
gentes in casu i 

RESOLUTIO. Sacra Cong. Epis, et Reg. quaestione disce- 
ptata sub die 13 Feb. 1896, rescribere censuit, Affirmative. 

Ex DICTIS COLLIGES I. Semel concessa ab Episcopo facul- 
tate excipiendi confessiones vel praedicandi, haec pro lubitu 
revocari non potest, quia haec privatio cum sit poena, pro- 
portionatam exigit causam. lam vero in casu pro revocanda 
dicta facultate a canonicis Regularibus Lateranensibus nulla 
alia ratio suppetebat, quam factum expoliationis violentae a 
paroecia de Mattineuria, quae haud erat legitima. 

II. Quamvis Episcopus ex iusta causa possit non con- 
cedere facultatem audiendi confessiones vel concessam au- 
ferre religiosis in individuo iuxta Conc. Trid. sess. 253 de 
Reform, cap. 15. tamen quando agitur de omnibus religiosis 
conglobatim, vel unius conventus, id peragere nequit in- 
consulta S. Sede, ob periculum scandali uti etiam praeter 
supra allegata eruitur ex seq. decreto S. Cong. Epis, et 
Regul. sub die 20 Nov. 1615. Quamvis pluries et saepius, 
inhaerendo | apostolicis constitutionibus decreverit et declara- 
verit, ordinarios locorum non j.osse nec debere facultatem 
audiendi | sacramentales | confessiones | omnibus | simul unius 
conventus regularibus adimere, ipsa Sac. Cong. inconsulta 
et ademptam restituere iusserit . ... . S. Cong. Patres rati 
vix fieri posse, ut haec sine scandalo magnaque animarum 

pernicie contingant, re mature perpensa ad omnem scan- 
dali materiem submovendam . . statuunt ac decernunt Ar- 
chiepiscopos, Episcopos... confessiones audiendi facultatem 
omnibus simul unius Conventas Regularibus |Confessariis, 
eadem S. Cong. inconsulta, nullo pacto adimere posse. 


EX SCREIARA FFEMLUM 


BREVE SSmi D. N. Leonis XIII quo plura inducentur privilegia peregrinantibus ad 
sancta Palestinae loca. 


Romanorum Pontificum Praedecessorum Nostrorum vestigiis 
insistentes, qui iugiter pias ad sancta Palaestinae loca Christia- 
norum peregrinationes commendarunt atque indulgentiis iuve- 
runt, iam inde ab anno MDCCCLXXXII peregrinationes expiatorias 
cura patrum Augustinianorum ab Assumptione suscipiendas, et 
meritis laudum praeconiis prosequuti sumus, et per litteras No- 
stras die VI martii mensis datas, spiritualibus quibusdam pecu- 
liaribus gratiis decoravimus. Expectationi autem Nostrae plane 
respondit eventus. Sequentibus enim annis erga purpurata Di- 
vino Sanguine loca, fidelium studium in Gallia potissimum ex- 
citatum atque auctum; Episcopi, Sacerdotes, laici, plura Chri- 
stianorum millia dictis peregrinationibus nomen dare propera- 
runt; horum exemplis Christi fideles in Oriente degentes in fide 
sunt confirmati : denique mirabilis huiusmodi Orientalium cum 
Occidentalibus consensus suavi animum Nostrum laetitia reple- 
vit, et in spem optimam erexit. Et sane auctore et auspice di- 
lecto filio Francisco Picard, Praeposito generali Augustinianorum 
ab Assumptione, qui quindecim annorum spatio expiatoriis hisce 
peregrinationibus egregia quidem laude praefuit, erectum est 
Hierosolymae hospitium Nostrae Dominae sacra et civili aucto- 
ritate probatum, pro peregrinis excipiendis, aperta ibidem pia 
domus studiorum pro religiosis ab Assumptione: habitus Eu- 
charisticus Conventus pluribus adstantibus Patriarchis et Anti- 
stitibus, tum latini ritus, tum orientalis, positusque auspicatissima 
ila occasione primus lapis Ecclesiae Nostrae Dominae Gallia- 
rum per Cardinalem Apostolicae Sedis legatum ; tandem illud 

templum modo absolutum et structura praenobile sedes est, 
tum operis piacularium precum peregrinationum memoratarum, 
tum piae Associationis, canonice ibi institutae pro suffragiis rite 
ferendis animabus fidelium defunctorum ex Ecclesiis tum Orien- 
tis, cum Occidentis, quae purgatorio in igne detineantur. Iamvero 
quum ipse Praepositus Generalis Augustinianorum ab Assum- 
ptione enixas Nobis humiliter preces adhibuerit et Indulgentias, 
singulis annis, vi supradictarum litterarum Nostrarum, iis pere- 
grinationibus concessas in perpetuum elargiri nonnullaque ad- 
dere privilegia de benignitate apostolica velimus, Nos ut tam, 
frugiferae pietatis opera maiora, favente Domino, suscipiant incre- 
menta, et praesertim preces quae dictorum Operum cura pro 
Ecclesiarum Unione ad Deum iuxta mentem Nostram  effun- 
duntur uberiori fiant cum animarum fructu, piis his votis an- 
nuendum propensa voluntate existimavimus. Itaque tam reli- 
giosos patres ab Assumptione, quibus earumdem peregrinatio- 
num regimen est demandatum, quam fideles qui in exercitium 
pietatis, obedientiae, mortificationis, et abnegationis sui ipsius, 
simulque in spiritu charitatis et precum, idem iter suscipiant, 
peculiari benevolentia complecti volentes et a quibusvis excom- 
municationis et interdicti aliisque ecclesiasticis sententiis, cen- 
suris et poenis quovis modo vel quavis de causa latis, si quas 
forte incurrerint, huius tantum rei gratia absolventes et abso- 
lutos fore censentes, Apostolica nostra auctoritate praesentium 
tenore, ad nutum Sedis Apostolicae, haec quae infrascripta sunt 
concedimus atque indulgemus. Nimirum omnibus et singulis 
fidelibus qui nunc et in posterum quolibet anno expiatoriam 
huiusmodi peregrinationem susceperint, et in ipso itineris in- 
gressu Moderatori pro tempore debitam obedientiam professi 
sint, plenariam concedimus indulgentiam pro die discessus, ac 
pro die ab unoquoque eligendo durante peregrinatione : dum- 
modo rite confessi sacraque Communione refecti aliquamdiu 
iuxta Romani Pontificis mentem orent pro extirpatione haere- 
sum, sanctaeque Ecclesiae necessitatibus et exaltatione. Has 
vero conditiones adiectas volumus aliis omnibus plenariis in- 
dulgentiis infra concedendis, quas universas in suffragium etiam 
converti posse permittimus fidelium omnium, qui pie ex hac 
vita excesserunt. llis autem qui domi detenti per alios a se 
missos, vel per eleemosynas, vel in alio modo suffragati fue- 
runt cuilibet e peregrinantibus memoratis, et illis etiam qui 

spiritu iuncti cum peregrinationibus sibi indicant aliquem mor- 
tificationis aut pietatis actum quotidie exercendum, tempore quo 
respectiva peregrinatio perduraverit, nempe abstinentiam  ali- 
quam, Missae auditionem, exercitium Viae Crucis, recitationem 
Rosarii, vel septem psalmorum poenitentialium, aut alicuius e 
parvis Officiis approbatis, plenariam Indulgentiam concedimus 
lucrandam ad libitum uno e diebus festis, durante respectivae 
peregrinationis spatio occurrentibus. Quo vero consultum sit 
earumdem peregrinationum tempori, concedimus ut quotidie in 
navi, servatis servandis, sacrum fieri possit, et sacra petentibus 
communio distribui. Potestatem pariter facimus Moderatori pro 
tempore cuiusque peregrinationis in posterum peragendae et 
aliquot sacerdotibus ad confessiones approbatis, ab eodem de- 
signandis, excipiendi peregrinantium confessiones. Pro mulie- 
ribus tamen, excepto aegra rum decumbentium casu, volumus 
adhiberi ut in exedris, apto in loco ponendam cratem, quae 
sacerdotem a poenitente seiungat. Et ne peregrinantes careant 
beneficio exercitii Viae Crucis tum in navi, tum ubi illa non 
habeatur canonice erecta, concedimus ut ipsi lucrari valeant 
indulgentias omnes eidem exercitio adnexas, si illud obeant 
coram praelata vectibili Cruce. Cum vero ad loca sancta per- 
venerint indulgemus ut peregrinantes apud unumquodque San- 
ctuarium quod visitaverint, eas omnes indulgentias assequi va- 
leant quas lucraturi forent si praecipuo eiusdem Sanctuarii festo 
interessent. Quod si alicuius ex iis Sanctuariis angustiae nec 
universos fortasse admittant peregrinos, nec sinant sacerdotes 
omnes peregrinantes ibi Sacrum facere, decernimus ut respe- 
ctivae peregrinationis Moderator rem agat cum Patriarcha Hie- 
rosolymitano, cui, dummodo locorum mores, et incolarum inge- 
nium istaec citra ullam offensionem perfici patiantur, Apostolica 
Nostra auctoritate, praesentium vi facultatem committimus, im- 
pertiendi veniam ex qua Missae sub aperto coelo ibi fieri ser- 
vatis servandis queant, et sacra peregrinis Eucharistia diriberi, 
ita ut per haec indulgentiae visitationi illius sanctuarii adnexae 
perinde acquirantur, ac si Sanctuarium fuisset reapse visitatum- 
Tandem, de Apostolicae similiter potestatis Nostrae plenitudine 
praesentium vi, itemque in perpetuum, in Sanctuarium quod ante 
memoravimus, Hierosolymae erectum, Nostrae Dominae Gallia- 
rum, indulgentiam plenariam transierimus Virginis Sepulchro 
adnexam, quod a Schismaticis detinetur et gravi absque discri- 

mine a piis peregrinantibus visitari nequit. Haec concedimus 
atque indulgemus decernentes praesentes Nostras litteras fir- 
mas, validas et efficaces existere et fore, suosque plenarios et 
integros effectus sortiri et obtinere, illisque ad quos spectat et 
in posterum spectare poterit in omnibus plenissime suffragari 
sicque in praemissis per quoscumque [Iudices ordinarios et de- 
legatos iudicari et definiri debere, atque irritum et inane si secus 
super his a quoquam quavis auctoritate scienter vel ignoranter 
contigerit attentari. Non obstantibus Nostra et Cancellariae Apo- 
stolicae regula de non concedendis indulgentiis ad instar, aliisque 
Constitutionibus et Ordinationibus Apostolicis ceterisque con- 
trariis quibuscumque. Volumus autem ut praesentium littera- 
rum transumptis seu exemplis etiam impressis, manu alicuius 
Notarii publici subscriptis et sigillo personae in ecclesiastica di- 
gnitate constitutae munitis eadem prorsus adhibeatur fides, quae 
adhiberetur ipsis praesentibus si forent exhibitae vel ostensae. 


Datum Romae, apud Sanctum Petrum, sub annulo Piscatoris 
die XVIII aprilis MDCCCXCVI, Pontificatus Nostri anno decimo nono. 


C. CARD. DE. RUGGIERO 
I: - 5S. 


EX 3 QNRUNIDNS RIUM 


NEAPOLITANA Beatificationis et Canonizationis ven. Servae Dei Mariae Crucifixae 
a Vulneribus D. N. I. C. Ordinis Minorum Excalceatorum strictioris observan- 
tiae S. Petri de Alcantara Neapolitanae provinciae. 


SUPER DUBIO 


An constet de Virtutibus | Theologalibus Fide, Spe et  Charitate 
in Deum et Proximum, nec non de Cardinalibus Prudentia, 
lustitia, Fortitudine et Temperantia, |^ earumque | adnexis in 
gradu heroico, in casu et ad effectum de quo agitur? 


Auctore Deo obtigit providenter, ut, infestis plane virtuti tem- 
poribus, eximio religioni adiumento esset, et, quamvis tenui atque 
obscuro genere Neapoli edita an. MDCGLXXXII, ob pietatis tamen 
praestantiam omnium in se admirationem converteret Ven. Maria 
Crucifixa, Apostolo peculiarem in modum obsecuta, ut unice 
quae Dei sunt virgo eogitaret. Rebus enim, iam inde ab aetatis 

exortu, innocenter gestis sancta passim appellabatur, utque se- 
ptennium iniit, illi charitatis spiritui arctissime adhaesit, quo quid- 
quid virtutem saperet protinus assequi et in eius exercitio con- 
sistere mirum quantum adlaboraret. Quamquam autem in coe- 
nobium sese recipere solemnique claustri lege adstringi non po- 
tuit, in eo cui se devoverat sanctimoniae gradu cum absolutis 
vitam exemplaribus componere studuit; quodque sibi in desi- 
deriis iamdudum fuerat, Christo auspicante et suasore, tertii Al- 
cantarensium coetus ratione officiisque susceptis usque adeo in- 
claruit, ut eosdem ingressa mores eandemque fere disciplinam 
constanter prosecuta, ad b. Mariae Annae a Iesu et satius s. Fran- 
ciscae a Quinque Vulneribus praeclariora exempla prae ceteris 
exprimenda, aemulae imitationis operam assiduo contulerit. Id- 
circo virtutum omnium, ac potissimum penitae animi demissio- 
nis, angelici morum candoris, sibique ab incunabulis socii in 
lesum, quem suum vocabat delicium, amoris incensi tantam lau- 
dem portendit, quanta ingentem, quoad in terris ageret, sibi 
apud omnes famam compararet. Quod eiusmodi evasit, ut cives 
vel plurimi longe conspicua dignitate illam invisere, et sacrorum 
Antistites quique praesertim sacerdotes ab exomologesibus erant, 
ilam percontari sibi honori et solatio ducerent; Neapolitana in 
universum civitas ad eam continenter afflueret, consiliorum opem 
rogatura in dubiis quibus laboraret ad discrimina praesertim 
deprecanda; et Mariam Cruciflxam unusquisque inclamaret im- 
mortale lumen promeritam, cuius fructus est in omni bonitate 
et iustitia et veritate. Immo quomodo in virtutum facultate eni- 
teret, argumento fuit singulari, quod, rebus publicis in Europa 
restitutis, insignem saepenumero existimationem testatus, sacro 
etiam reliquiarum dono eam augere non dubitaverit Pius VII 
Pontifex Maximus post suum a quinquennali exilio in urbem 
reditum, quem fusis ad Deum feliciter votis ipsa maturasse non 
immerito putabatur. Qua enim praestabat sanctimonia, huic fi- 
dem cumulare cummaxime videbantur caelestia charismata, 
prodigia ad eius preces effecta, et impleta vaticinia, quibus, af- 
flante Numine, quod infirma mundi eligit ut fortia quaeque con- 
fundat, futura praenuntiare soleret. Quanta vero, dum vita sup- 
peteret, commendatione pietatis erat instructa, eadem quin ad 
sepulcrum interciderei, altius radicibus actis, potiores a funere 
vires sumpsisse indubia testimonia declarant, postquam annos 
nata quatuor et quadraginta, decimo septimo calendas ianuarias, 

mundi pertaesa et supernis cupide intenta, propitia charitatis 
qua penitus absumebatur victima pientissimo exitu in Christo 
quievit. Magno omnium desiderio elatam, transactae integerri- 
mae aetatis florem vel nulla labe notatum coelo intulisse, et quos 
fido olim in terris complectebatur amore, his, angelis additam, 
sancta a Deo munera exorare non desiisse mira quaedam eloqui 
ferebantur. Atque vividiore in dies recordatione procul dubio 
permoti, paucis annis ab eius obitu elapsis, instauratas Dei fa- 
mulae laudes impensius recolere et beatificationis causam penes 
Apostolicam Sedem dicere, ne in ancipiti sileret aut obiectis car- 
peretur, praesules gentesque nunquam praetermiserunt. Quo- 
circa ceteris, Romae, Neapoli, Theani et Beneventi, ad iuris api- 
cem conquisitis copioseque compertis, testium auctoritate eadem- 
que eximia satis perpensa, et difficultatibus, quaecumque eae 
demum essent, penitus amotis, S. R. C. examen de Mariae Cru- 
ciflxae virtutibus, quae heroicum culmen essent adeptae, confi- 
ciendum suscepit. Proinde triplex de re tanti momenti disce- 
ptatio instituta. Primo quidem actum in coetu antepraeparatorio 
ad aedes indicto cl. m. Cardinalis Antonii Pan ebianco, huiusce 
causae Relatoris, quinto calendas iulias an. MDCCCLXXXILI dein 
in congregatione praeparatoria ad Apostolicum Palatium Vati- 
canum coacta nonis iuliis an. MDCCCXCI ac tandem apud San- 
ctissimum Dominum Nostrum Leonem Papam XIII in generali 
conventu, sexto idus martias hoc labente anno MDCCCXCVI, in 
quo, vice Rmi Cardinalis Raphaelis Monaco La Valletta Cardi- 
nali Panebianco e vivis erepto in Causae Ponentem suffecta, 
Rmus Cardinalis Caietanus Aloisi-Masella S. R. C. Praefectus 
dubium instituit: An constet de Virtutibus Theologalibus Fide, 
Spe et Charitate in Deum ac Proximum ; nec non de Cardina- 
libus | Prudentia, Iustitia, Temperantia | et Fortitudine earumque 
adnexis | Ven. Servae Dei Mariae  Crucifixae, in gradu heroico, 
in casu et ad effectum de quo agitur? Atque omnia quae Riíii 
Cardinales ceterique Patres S. R. C. Consultores suffragia pro- 
diderunt percepit Beatissimus Pater, libenterque agnovit admi- 
raridum | omnium virtutum | specimen et exemplar in venerabili 
humilique | ancilla Maria | Crueifixa Deum | exhibuisse. | Confidere 
autem ait, huiusmodi exemplar, si tempore calamitoso quo ipsa 
vixit, | tam multis extitit salutare, eo magis, acédente praeser- 
tim patrocinio eius caelesti, miserrimae nostrae aetati fore op- 
portunum. Sed quamvis bene de causa ominaretur, interea ta- 

men decretorium | iudicium suo tempore, auspicante Deo, pro- 
ferendum | Sibi reservavit. 

Hodierno vero laetissimo die, per solemnia Christi Ascen- 
sionis in caelum, ipso sane adspirante, ut causa haec, supremo 
adiecto Auctoritatis Apostolicae testimonio, ad optatum fastigium 
feliciori gressu adveheretur, iure firmandum censuit Mariae Cru- 
cifixae decus, quae pro rei catholicae causa novam Christi glo- 
riam in Ecclesiae et Pii VII triumpho vel sua vita emere opta- 
verat. Quapropter Sacris in proprio Sacello operatis, hanc Va- 
ticanam aulam Pontifex Sanctissimus accessit, solioque assidens 
ad se acciri mandavit Riitium Cardinalem Caietanum Aloisi-Ma- 
sella, S. R. C. Praefectum, una cum R. P. Gustavo Persiani San- 
ctae Fidei Promotoris munus gerente, meque infrascripto Secre- 
tario; iisque adstantibus, erecto animo esse voluit clerum popu- 
lumque Neapolitanum, eorumque iteratas enixasque preces 
impleturus rite edixit: Constare de Virtutibus Theologalibus Fi- 
de, Spe et Charitate in Deum ac Proximum; nec non de Car- 
dinalibus | Prudentia, lustitia, | Temperantia | et Fortitudine  ea- 
rumque adnexis Ven. Servae Dei Mariae  Crueifixae a  Vulne- 
ribus D. N. I. C, in gradu heroico, in casu et ad effectum de 
quo agitur. 

Praeterea hoc Decretum evulgari et in acta S. R. C. referri 
iussit, pridie idus maias an. MDCCCXCVI 


C CARD. ALOISI-MASELLA 5. R. C. Praefectus. 


ALOISIUS  TRIPEPI Secretarius. 


ROMANA seu Praenestina et Tridentina beatificationis et canonizationis venerabilis 
Servi Dei Stephani Bellesini Ordinis Eremitarum S. Augustini Parochi in oppido 


Genestano. 
SUPER DUBIO 


An constet de Virtutibus  Theologalibus Fide, Spe et  Charitate 
in Deum et Proximum, nec non de Cardinalibus | Pruden- 
tia, Iustitia, | Fortitudine ac Temperantia, earumque | adne- 
xis in gradu heroico, in casu et ad effectum de quo agitur ? 


Qui christianae perfectionis ardor Ven. Stephanum Bellesini, 
ut conformis fleret imaginis Filii Dei, iam usque ab ineunte ae- 
tate singulariter ceperat, idem sane, quin minueretur intercessu 

temporis, virum obitis in exemplum muneribus probatissimum, 
maiori in dies studio, ad vitae exitum est prosecutus. lure igitur 
factum, ut innumeras easque egregias virtutes ab ipso excultas 
concordibus omne genus suffragiis populi cumulaverint, non so- 
lum Tridenti ubi hanc lucem hausit, traductáque nitide pueritia 
humanisque abdicatis sese Christo asseclam statuit dare; et Bo- 
noniae, ubi, votis inter Augustinianos iam rite conceptis, integra 
profecto laude in litteris versabatur: verum etiam Romae, quam 
in urbem instaurata Europae pace se recepit, sibique concreditis 
Ordinis tyronibus quum doctrinae tum sanctitatis magister prae- 
luxit; et Genestani praesertim, quod oppidum, ad arduum cu- 
rionis officium evectus cum sex supra quinquaginta annos ex- 
cessisset, mirum in modum illustravit. Immo Acton et Corsi Pa- 
tres Cardinales, haud pauci sacrorum Antistites, aliique quorum 
est ceteris exemplo antecedere, Beilesini solebant Angelum no- 
minatim compellare, et moribus sibi adiunctis alterum Aloisium 
Gonzagam aut Philippum Nerium; innocentiae fama, longe a 
multis, ceu solem ab astris, excellentem; martyrem charitate 
adactum, cum fpraestantioribus conferendum; et virtutis potius 
prodigium quam decus. Praeterea tantum omnium in se obse- 
quium concitavit, ut accesserint quoque adversariorum testimo- 
nia, qui licet alii aliis nequiores, animis tamen ad unum addu- 
ctis in eandem sententiam, Stephanum bene omnia fecisse ap- 
prime loquebantur; nihil quod a Dei optatis vel parumper ab- 
esset, esse molitum; amore in alios ita elatum, ut nihil supra, 
iustitiam in cunctos, qua valeret cura, sollerter invexisse. De- 
nique quotquot eius consuetudine, postremos potissimum unde- 
cim annos, uterentur, constantiam utrique clero ad imitandum 
memorant, qua, forma gregis^ ex animo et omnibus omnia ef- 
fectus, non modo ludis docendi aere suo institutis, et adolescen- 
tibus ad religiosam perfectionem informatis, sed populis etiam, 
laboribus continenter exhaustis, ad fidem incensis, praeter ceteros 
enituit. Quo enim devexa iam aetate fractisque viribus debilior, 
eo acrioribus cordis stimulis actus nunquam muneris conten- 
tionem remisit athleta Christi fortissimus; et robur ab ipso dis- 
crimine adeptus, ad meliora ut potis erat summopere intendit, 
magnique nihil duxit praeter Dei gloriam et animorum salutem 
provehendam. Ut autem societatis bono consuleret et iniurias 
Ecclesiae illatas arceret, nil vita aerumnis exacta et scelestorum 
odio commoveri, adhibitasque in se minas spernere suevit, dis- 

solvi cupiens et esse cum Christo; atque unum interea sibi in 
deliciis habere, ut caelestes flammas aliorum etiam pectoribus 
cummaxime inderei, illis merito accensendus, quos Gregorius 
cognomine Magnus Seraphim vocabat, quorum cor in ignem 
conversum lucet et urit, quosque sapientia perinde ac pietate 
usos, neque fortitudo, neque altitudo, neque profundum, neque 
creatura alia potuit separare a charitate Dei. Haec vero omnia 
suprema sane commendatione complevit qui, ad civium incolu- 
mitatem, vitam quodammodo in agone profundere non renuit. 
Nam Genestani, dum lethaliter infectis diu noctuque sedulus 
adesset, lue ipse correptus, summumque boni pastoris praemium 
assequutus, anima pro ovibus posita, nobilissimam mortem op- 
petiit ipso die quo de Virginis Deiparae Dííae Nostrae lustratione 
solemnia instituuntur, quarto nonas februarias a. MDCCCXL. — 
Quapropter, ut suü memoriam, quum mortalem aetatem degeret, 
in omni sanctimoniae genere alte ille impresserat, ità mirum 
nemini, si, statim atque placidissimo fine ad caelestes abiit, po- 
tiorem in dies omnium fuisse sententiam monumenta testentur 
de beatorum honoribus ei comparandis, cuius vita sanctissime 
acta supernis abunde charismatis multisque, ut feruntur, ad sa- 
cros eius cineres patratis a Deo prodigiis, veluti consecrari vi- 
debatur: quique ad se solatorem suumque tumulum confugien- 
tibus nova adauctus corona facilius prospiceret, Ecclesiaeque 
iura, hac temporum vicissitudine, in dignitatem vindicaret. Itaque 
tribus vix annis a supremo die obitus elapsis, inita iugiter quae- 
stione, ad S. R. C. causa eius est deducta; adornatisque pluries 
summa qua par erat iudicii severitate perquisitionibus, tabulis- 
ele confectis et ceteris omnibus ad iuris normas rite absolutis, 
ad virtutum examen, quae universa admiratione cohonestatae 
heroicum attingerent fastigium, perbrevi deventum est. Quod ut 
ab obiectis satis copioseque expediretur, triplici hac de re disce- 
ptatione est peractum: nimirum in comitiis antepraeparatoriis 
tertio calendas ianuarias an. MDCCCXC, apud Rmum Cardinalem 
Raphaelem Monaco La Valletta, cui munus causae referendae 
a Pontifice Maximo erat delatum; in praeparatoriis ad Aposto- 
licum Palatium Vaticanum advocatis sexto calendas maias an- 
no MDCCCXCIV; ac demum in generalibus ibidem habitis coram 
Sanctissimo Domino Nostro Leone Papa XIII pridie idus novem- 
bres an. MDCCGXCV; quo postremo in coetu Rmus Cardinalis Lu- 
cidus Maria Parocchi, Episcopus Albanensis, loco Riíii Cardinalis 

Monaco La Valletta, dubium ad discutiendum retulit: An con- 
stet de Virtutibus Theologalibus Fide, Spe et Charitate in Deum 
ac Proximum; nec non de Cardinalibus | Prudentia,- ustitia, 
Temperantia et Fortitudine earumque adnexis | Ven. Servi Dei 
Stephani Bellesini, in gradu heroico, in casu et ad effectum de 
quo agitur] Omnesque qui aderant Rmi Cardinales et Patres 
Consultores suffragia singuli edidere. Sanctitas vero Sua, quam- 
vis adhuc superni luminis subsidium rogatura mentem patefa- 
cere distulerit, innuit tamen revera Ven. Bellesinium, cuius causa 
agebatur, communi omnium sententia utrique clero praecelluisse 
omnis virtutis exemplar insigne. | Quapropter ex intima, | quae 
sibi inesset, persuasione, et ex perspectis aliorum responsis 
cepit auspicium fore ut opportuno tempore decretorum | iudicium 
iuxta communia vota Sibi proferre contingeret. 

Die autem adveniente, quem faustissimo Christi in coelum 
ascendentis triumpho festum recolimus, illis, qui in pervigili pa- 
rochi munere naviter obeundo se probarunt, adscribere heroem 
optavit, cuius industria, animis virtuti Ecclesiaeque revocatis, 
lesu Christi triumphos omni conatu renovare sategerat. Atque 
Augustinensium enixe ad unum adprecantium vota solaturus, 
Pater Beatissimus omni solutum dubio animum pronumque per- 
sensit ad sententiam, qua ceteros ad eximii viri vestigia alacrius 
persequenda inflammaret eiusque virtutes meritis formatas lau- 
dibus proponeret, in quas peropportune cuncti ac speciatim cu- 
riones intuerentur. Idcirco Sacro religiosissime peracto, ad hanc 
Vaticanam aulam adiit, solioque pontificio insidens ad se accersi 
iussit Rmos Cardinales Caietanum Aloisi-Masella S. R. C. Prae- 
fectum, et Lucidum Mariam Parrocchi, nec non R. P. Gustavum 
Persiani, Sanctae Fidei Promotoris munere fungentem, meque 
simul infrascriptum Secretarium: iisque adstantibus solemniter 
pronunciavit: Constare de Virtutibus  Theologalibus Fide, Spe 
et Charitate in Deum et Proximum, nec non de Cardinalibus 
Prudentia, | Iustitia, Temperantia et Fortitudine, earumque ad- 
nexis Ven. Servi Dei Stephani Bellesini, in gradu heroico, in 
casu et ad effectum de quo agitur. 

Quod Decretum in vulgus edi et in S. R. C. acta referri prae- 
cepit, pridie idus maias an. MDCCCXCVI. 

CAL CARD. ALOISI MASELLA, S. R. C. Praef. 
L. ii S. 
ALOISIUS  TRIPEPI, S. R. C. Secretarius. 

DUBIUM; quaeritur an Regulares, qui occasione praedicationis, apud diversas Eccle- 
sias celebrant, obligationi subiiciantur celebrandi iuxta Kalendarium Ecclesiae, 
in qua celebrant. 


Quamplures Regulares, ratione suae vocationis et praedi- 
cationis, quotannis per Quadragesimam totam, per menses maii 
et octobris et per alia quoque tempora Sacrum peragunt extra 
suas Ecclesias; eaque de causa obtinuerunt ab Apostolica Sede 
privilegium celebrandi Missam iuxta kalendarium proprii Or- 
dinis, quando color concordat cum colore Officii Ecclesiae in 
qua celebrant. Praeterea iidem Regulares habent privilegium, 
iuxta quod concessio illis per Apostolicam Sedem semel facta, 
iam amplius non debet revocata censeri, nisi de praedicta con- 
cessione fiat mentio specialis, vel saltem habeatur clausula revo- 
catoria privilegii, etiam speciali mentione digni. Hinc quaesitum 
est: | Utrum | Regulares, de quibus in casu, comprehendantur 
sub decreto Sacrorum | Rituum | Congregationis die 9  Decem- 
bris 1895 edito ? 

Sacra autem Rituum Congregatio, referente subscripto Se- 
cretario, atque audito voto Commissionis Liturgicae, omnibus 
rite perpensis, respondendum censuit: Affirmative. 

Atque ita declaravit ac rescripsit. Die 8 Februarii 1896. 


CAL CARD. ALOISI-MASELLA S. R. C. Praefectus. 


L. 926 S. 
ALOISIUS TRIPEPI 5S. R. C. Secretarius. 


RESCRIPTUM, quo Patribus Franciscanis Ecclesias asslsienses petentibus, peregri- 
nationis causa, indulgetur celebrare missam votivam de s. Francisco in Sacello 
Portiunculae etc. 


Hodiernus Pater praepositus moderandae Provinciae Sera- 
phicae Ordinis Minorum 5S. Francisci de Observantia, votis obse- 
cundans tam ipsius Provinciae Alumnorum, quam Sacerdotum 
ad celebres Assisienses Ecclesias piae peregrinationis causa 
undique confluentium, a Sanctissimo Domino Nostro Leone 
Papa XIII humillimis precibus privilegium eiflagitavit, quo in 
Sacello Portiunculae nec non in altero, olim cubiculo, ubi san- 
ctus Patriarcha obdormivit in Domino, Missam votivam de eo- 
dem sancto Confessore propriam cuilibet Sacerdoti liceat cele- 
brare, etiamsi Officium ritus duplicis occurrat. 

Sacra porro Rituum Congregatio, vigore facultatum sibi spe- 
cialiter ab eodem Sanctissimo Domino Nostro tributarum, pe- 
titum Missae votivae privilegium in utroque enuntiatio Sacello 
celebrandae benigne indulsit, exceptis Duplicibus primae et se- 
cundae classis, Festisque de praecepto servandis, nec non Feriis, 
Vigiliis, Octavisque privilegiatis: servatis Rubricis. Contrariis 
non obstantibus quibuscumque. 

Die 21 Martii 1896. 


C. CARD. ALOISI-MASELLA 5S. R. C. Praefectus. 


ALOISIUS 'TRIPEPI Secretarius. 


SENOGALLIEN. Dubium quoad imaginem defuncti exponendam in tumulo, dum eius- 


dem exequiae fiunt. 


Rector cuiusdam Ecclesiae Parochialis intra fines Dioece- 
seos Senogalliensis, de consensu sui Ordinarii, sequens Dubium 
enodandum Sacrae Rituum Congregationi humillime proposuit, 
nimirum : Àn in feretro vel tumulo, dum pro aliquo defuncto 
exequiae fiunt, tam praesente, quam absente cadavere, exponi 
valeat eiusdem defuncti imago ; et quatenus negative, an saltem 
tolerari possit huiusmodi usus, ubi viget. 

Et Sacra eadem Congregatio, referente infrascripto Secre- 
tario, exquisita sententia Commissionis Liturgicae, reque accu- 
rate perpensa, rescribendum censuit: 

Ad Dubium: Negative quoad primam partem; et quoad al- 
teram : | Curandum ut eliminetur | abusus. 

Atque ita rescripsit. Die 30 Aprilis 1896. 


C. CARD. ALOISI-MASELLA $S. R. C. Praefectus. 


ALOISIUS TRIPEPI -S. R. C. Secretarius. 


AMALPHITANA. Dubium quoad officia votiva, semel in mense concessa. 


Rmus Dnus Henricus de Dominicis, Archiepiscopus Amal- 
phitanus, ad instantiam Redactoris Kalendarii Archidioeceseos 
sibi concreditae, Sacram Rituum Congregationem pro insequen- 
tium Dubiorum solutione humillime rogavit; nimirum: 

I. An Officia votiva, semel in mense concessa, peragi queant 
infra Octavas non Privilegia tas ; et quatenus negative : An ex- 
petendum sit Indultum ? 

IL. Utrum omitti possit Officium ad libitum, ut recitetur 
Officium votivum semel in mense concessum ; et quatenus affir- 
mative: Utrum Officium ad libitum omissum transferri valeat 
in alium diem ? 

Et Sacra eadem Congregatio, exquisita sententia Commis- 
sionis Liturgicae, reque accurate perpensa, respondendum 
censuit : 

Ad lI. Negative ad primam partem: Non -expedire ad se- 
cundam. 

Ad I1L Affirmative ad primam | quaestionem: | Negative ad 
secundam. 

Atque ita rescripsit. Die 8 Maii 1896. 


C. CARD. ALOISI-MASELLA S. R. C. Praefectus. 
Li56s. 
A. TRIPEPI S. R. C. Secretarius. 


ORDINIS MINORUM. Dubium quoad privilegium, olim concessum Hispanis, canendi 
missas iuxta Ecclesiae Toletanae formam. 


Rmus P. Commissarius Generalis Ordinis Minorum Sancti 
Francisci in Hispania a Sacra Rituum Congregatione sequentis 
Dubii solutionem supplicibus votis postulavit; scilicet : 

An per recentiores eiusdem Sacrae Rituum Congregationis 
praescriptiones et declarationes abrogatum fuerit privilegium 
Hispanis concessum a s. m. Pio Papa V, per Breve 17 Decem- 
bris 1570 « Ad hoc nos Deus », quo in iis partibus Missae so- 
lemnes, quae canuntur, statuitur et praecipitur ut eae iuxta 
Ecclesiae | Toletanae formam | in Hispaniarum Regnis ab anti- 
quissimo tempore receptam,  deeantentur ? 

Et Sacra eadem Congregatio, ad relationem infrascripti Se- 
cretarii, exquisito voto Commissionis Liturgicae, omnibusque 
accurate expensis, rescribendum censuit: Negative; et Detur 
Decretum die 7 lulii 1894 editum. 

Atque ita rescripsit. Die 8 Maii 1896. 


C. CARD. ALOISI-MASELLA S. R. C. Praefectus. 


ALOISIUS TRIPEPI S. R. C. Secretarius. 

GERUNDEN. Dubia quoad administrationem sacramentorum communionis et extremae 
unctionis Monialibus cisterciensibus et quoad translationem earumdem  cada- 
verum. 


Sacerdos Michael Camos, Confessarius et Capellanus Mo- 
nialium Cisterciensium Monasterii de Chatinis Civitatis et Dioe- 
ceseos Gerundensis, sequentium Dubiorum solutionem a Sacra 
Rituum Congregatione humillime flagitavit: Quum iuxta Rituale 
Cisterciense, Communio et Extrema Unctio administrandae sint 
infirmis cum alba et stola et pro ipsarum Communione afferri 
debeant in Calice tot Particulae, quot sunt infirmae communi- 
candae, ac praeberi ultimae communicatae, aut proiici in ignem, 
vinum et aqua ablutionis Calicis, quaeritur : 

Il. Utrum, quando Sacerdos saecularis administrat praefatis 
Monialibus Sacramenta, teneatur servare Rituale Cisterciense, 
an potius uti debeat Rituali Romano? 

IL Si servandum sit Rituale Cisterciense, permittiturne sal- 
tem adhiberi superpelliceum loco albae et pro Communione 
loco Calicis, Pixidem cum pluribus Particulis, iuxta Ritum Ro- 
manum ? 

III. Utrum in translatione cadaverum Monialium e loco su- 
periore Monasterii ad Chorum inferiorem, et in earum exequiis, 
exclusa Missa Conventuali, servari possit Rituale et Missale 
Romanum, iuxta consuetudinem vigentem ? 

Et Sacra eadem Congregatio, referente infrascripto Secre- 
tario, exquisito voto alterius ex Consultoribus ipsius Sacrae Con- 
gregationis, propositis Dubiis respondendum censuit : 

Ad I. Sacerdos saecularis, de quo in casu, debet uti Ri- 
tuali | Romano. 

Ad II. Provisum in Primo. 

Ad III. Affirmative, dummodo lex clausurae in eiusmodi 
translationibus non  violetur. 

Atque ita rescripsit. Die 8 Maii 1896. 


C. CARD. ALOISI-MASELLA S. R. C. Praefectus. 


ALOISIUS TRIPEPI S. R. C. Secretarius. 

URBIS. Dubia quoad officia votiva. 


Nonnulli Calendariorum redactores a Sacra Rituum Congre- 
gatione sequentium dubiorum resolutionem supplicibus votis 
effiagitarunt, nimirum: 

L An in Officiis votivis, inter se concurrentibus, Vesperae di- 
vidi semper debeant iuxta peculiarem Rubricam, vel considerari 
potius debeat ratio dignitatis iuxta decretum Evulgato die 14 Au- 
gusti 1894? (1) 

Il. An privilegium, quod Rubricae Generales Breviarii tri- 
buunt Octavis Festorum Domini et Deiparae, ut nempe illae ce- 
dant tantum in concursu duplicibus secundae classis, istae vero 
solis duplicibus maioribus, intelligendum sit de solis octavis ad 
Festa primaria pertinentibus, an de octavis quibuscumque? 

III. Dies octavi Festorum primariorum, Archangelorum, 
S. Ioannis Baptistae, S. Ioseph, et Ss. Apostolorum, suntne iu- 
dicandi digniores in ordine ad praelationem, in concursu cum 
aliis duplicibus minoribus? 

Et Sacra eadem Congregatio, referente infrascripto Secre- 
tario, exquisita sententia Commissionis Liturgicae, omnibusque 
maturo examine perpensis, rescribendum censuit: 

Ad I et IL. Affirmative quoad primam partem, Negative 
quoad secundam. 

Ad III. Affirmative. 

Atque ita rescripsit, die 22 Maii 1896. 


C. CARD. ALOISI-MASELLA, S. R. C. Praefectus. 
L. €e S. 


ALOISIUS TRIPEPI, S. R. C. Secretarius. 


VALVEN. et SULMONEN. Dubium quoad coronas mortuarias suspendendas, ut ma- 
neant in parietibus Ecclesiae. 


Rmus Dnus Tobias Patroni Episcopus Vaivén, et Sulmonen. 
timens ne, sub specie pietatis erga defunctos, sensim subrepant 
abusus decorem Domus Dei temerantes, a Sacra Rituum Con- 
gregatione sequentis Dubii solutionem humillime postulavit, ni- 
mirum : 

An deceat in parietibus Ecclesiae vel publici Oratorii sus- 
pendere coronas mortuarias, ut inibi maneant? 


(1) Habes decretum hoc Vol. XXVII, 188. 

Et Sacra eadem Congregatio, ad relationem infrascripti Se- 
cretarii, exquisito voto Commissionis Liturgicae, omnibusque 
mature perpensis, rescribendum censuit: Negative. 

Atque ita rescripsit, die 22 Maii 1896. 


C. CARD. ALOISI-MASELLA 5S. R. C. Praefectus. 


ALOISIUS TRIPEPI, S. R. C. Secretarius. 


RUTHENEN. Decernitur respondere debere Kalendario loci, non vero celebrantis, 
missas celebratas in cappellis Episcoporum, Seminariorum etc. 


Emus et Rmus Dnus Cardinalis Christianus Ernestus Bourret, 
Episcopus Ruthenen. Sacram Rituum Congregationem pro se- 
quentis Dubii solutione enixe rogavit, nimirum : 

Utrum, post Decretum generale die 9 Decembris 1895 edi- 
tum Be Missa conformi Officio Ecclesiae vel Oratorii publici (1), 
Calendario loci, an vero Celebrantis respondere debeant Missae, 
quae celebrantur in Capellis Episcoporum, Seminariorum, Col- 
legiorum, piarum Communitatum, Hospitalium et Carcerum? 

Et Sacra eadem Congregatio, referente subscripto Secretario, 
exquisita sententia Commissionis Liturgicae, reque maturo exa- 
mine perpensa, proposito Dubio respondendum censuit: Dum- 
modo agatur de Capella principali, quae instar Oratorii publici, 
ad effectum memorati Decreti, habenda est, Affirmative ad I, 
Negative ad IL 

Atque ita rescripsit, die 22 Maii 1896. 


C. CARD. ALOISI-MASELLA 5S. R. C. Praefectus. 


ALOISIUS TRIPEPI S. R. C. Secretarius. 


EL EA 


(1) Adest decretum hoc pag. 438 huius Voluminis. 

EXSCNRSRU INAIBILNS 


DUBIUM quoad nomen proprium retinendum in catalogis Sectarum etc. 
Eminentissimo ac Reverendissimo Domino Cardinali Satolli Delegato Apostolico 
in Statibus Foederatis Americae Septentrionalis 


Die 19 lanuarii 16896. 
Eminentissime ac Reverendissime Domine. 


Quaesitum fuit an, remota quavis alia earumdem sectarum 
participatione, hoc saltem liceat, nomen proprium in sociorum 
catalogis retinere, necnon in praefatae taxae vel aeris alieni 
solutione stato tempore perseverare. Quod dubium sane gra- 
vissimum cum Sanctissimus Dominus Noster Sacrae huic Su- 
premae Congregationi commiserit enucleandum, eadem Sacra 
Congregatio, re mature perpensa, respondendum censuit: Ge- 
neratim loquendo non licere; et ad mentem. 

Mens est quod ea res tolerari possit sequentibus conditio- 
nibus et adiunctis simul in casu concurrentibus, scilicet: 

Il. Si bona fide sectae primitus nomen dederint, antequam 
sibi  innotuisset, | societatem fuisse | damnatam. 

Il. Si absit scandalum, | vel opportuna | removeatur | decla- 
ratione, id a se fieri, ne ius ad emolumenta | vel beneficium 
temporis in aere alieno solvendo amittat a quavis interim | sectae 
communione et a quovis interventu, etiam | materiali ut  prae- 
mittitur, abstinendo. 

II. Si grave damnum sibi aut familiae | in | renunciatione 
obveniat. 

IV. Tandem ut non adsit vel homini illi, vel familiae eius 
periculum | perversionis ex parte  sectariorum — spectato praecipue 
casu vel infirmitatis vel mortis, neve similiter adsit periculum 
funeris peragendi, (a ritibus catholicis alieni. 

Quae cum Sanctissimo Domino Papae Leoni XIII relata 
fuerint in totum approbata et confirmata fuerunt. Verum cum 
de re gravissima atque periculorum et difficultatum plena aga- 
tur, quae plurimas non modo dioceseos sed et provincias ec- 
clesiasticas respicit, idem SSmus N. iussit ut uniformis regulae 
servandae causa, casibus particularibus Eminentia Tua et in 
Apostolica delegatione successores providere possint. 


R. Card. MONACO 

EXHIBENS ACTA SEDIS APOST.; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERIDUM 
MODERATOREM. 


S. C. S. Officii 21 Sept. 1842 — Vic. Ap. C he ns i. 
Dubium quoad damnum illatum delubris ethnicorum. 


Utrum Christifidelis qui sciens et volens delubri muros, ianuas, 
implementa diruit et perdit, atque ab ethnicis ea de causa capitur, 
debeat vel possit damnum sarcire, saltem ex alio titulo? 


R. Teneri ad restitutionem, titulo iustitiae. 


S. C. S. Officii 24 Aug. 1778. 
Responsa data circa quemdam contractum. 


Responsa heic relata transmissa sunt ad Vic. Ap. Sutchuen die 8 
Sept. 1779. — Vic. AP. SUICHUEN. — Est mos in Sutchuen agros aut 
domos in pignus accipiendi, data rei domino summa pecuniae maiori 
vel minori, habita ratione redituum agri aut utilitatis domus, ea con- 
ditione ut, expleto oppignoraiionis termino, qui vulgo plurium anno- 
rum est, rei dominus reddat mutuatori integram pecuniam quam ac- 
cepit, et ad id coram iudice cogi potest, mutuator vero rem oppi- 
gneratam restituat domino, sibique retineat fructus integros, quos 
durante contractu percepit, etiamsi valore superent laborem, industriam 
et expensas quae contulit in excolendo agro. Pariter, si de domo agi- 
tur, nihil deducit ex summa pecuniae ipsi restituenda, pro solvendo 
pretio utilitatis, quam ex domo percepit. Interea rei oppigneratae do- 
minus solvit tributa, et alia publica onera in se suscepit. 

Contractus huiusmodi, sublato titulo lucri cessantis aut damni emer- 
gentis, certe usurarius est; verum iam a longo tempore factum est ut 
dictus contractus inter christianos et infideles obtinuerit, imo et tole- 
ratur a missionariis, quibus in mentem non venerat suspicari iniusti- 
tiam contractus tam universaliter recepti et legum auctoritate muniti, 
quique, nullis praecedentibus Vicariis Apostolicis, saltem quod scirent, 
declamantibus, fere inter mediam partem christianorum publice in usu 
erat. Nunc, re maturius expensa, vitium detectum est, et statim chri- 
stianis prohibitum ne postea talem auderent contractum inire. 

At vero circa executionem  prohibitionis non minima exarsit ex 
parte christianorum reclamano, iiec etiam inter missionarios circa mo- 
dum prohibendi perfecta consensio est, atque eo res devenit ut exi- 
stimaverint aliqui contractum huiusmodi esse ab omni usurae labe im- 
munem. Sed nunc hac de re nulla inter nos amplius movetur contro- 
versia, licet forsan inter christianos sint qui, his principiis imbuti, 
mandatis obtemperare detrectant. Quod igitur difficultatem facessit, ad 
duo puncta reducitur : Primum est, num christiani, aut etiam pagani 
qui fidem' amplectuntur, obligandi sint ad restitutionem fructuum, quos, 
durante bona fide consequenter ad hunc contractum antea percepe- 
runt?— Secundum est, num, habita ratione indolis huius gentis, quae 
divitiis tota inhiat et nunquam saturatur, tutius sit et animae salubrius 
absolute et sine ulla modificatione contractum prohibere, vel mutare 
hunc in censum realem, qui de facto non obtinet inter Sinenses, sed 
qui non difficulter introducetur, vel alio modo licito ex quo lucrum 
possint reportare christiani, quique propter hanc causam facilius apud 
ipsos obtinebit. — Circa primam difficultatem, ratio quae nobis videtur 
eos excusare ab onere restituendi, est quia, ordinarie loquendo, non 
videntur inde facti ditiores. Pauperes enim, qui sic titulo oppignera- 
tionis tenent agros, ordinarie nullam aliam pecuniam habent ad susten- 
tandam vitam quam eam qua utuntur ad oppignerandum, unde de- 
terminantur primario ad contractum aliquem quaestuosum ineundum. 
Oppignerationis vero contractum inierunt, quia legitimum bona fide 
iudicarunt, alias certo moraliter aeque quaestuosum inituri. Sic et di- 
vites bonae fidei, qui voluerunt pariter pecunia uti ad quaestum legi- 
timum faciendum, propter ipsorum bonam fidem et intentionem deter- 
minatam pecunia licite uti ad lucrandum, potestne dici quod lucrum 
ipsis cessaverit, ex eo quod non alterum inierint contractum aeque 
quaestuosum, quem certe iniissent si oppignerationi non fuisset lo- 
cus?— Circa secundam difficultatem, moraliter impossibile est pleros- 
que cogere ad mercaturam faciendam: unde, si tollatur absolute et 
sine modificatione dictus contractus, vel cogentur mori fame, vel ter- 
ritoria titulo locationis tenere. — Verum 1. in plerisque locationibus 
idem vitium deprehenditur ac in oppigneratione ; dominus enim ter- 
ritorii exigit a locatariis summam pecuniae sub praetextu assecurationis 
fructuum, quos debet restituere locatarius, et, propter istam summam, 
quae postea integra restituitur, eximitur colonus a restituenda aliqua 
fructuum parte, a qua non eximeretur, si deesset huiusmodi pecunia 
pro assecuratione; unde videtur lucrum percipere tunc solum vi mutui. 
— €6 Multi erunt, et forsan media pars, quae non poterit agros inve- 

nire unice ad locandum ; pecuniae enim summa quae datur in mera 
locatione longe minor est eá, quae datur in oppigneratione : unde, cum 
domini agrorum in disponendis agris vel domibus pecuniae potissimum 
inhient, merae locationi non consentiens — His consideratis, potestne 
mutari contractus hoc modo? nempe: i. Fiet alienatio summae capita- 
lis, ita ut nunquam poterit cogi dominus agrorum aut domus ad re- 
stituendam hanc pecuniae summam, nisi quando voluerit repetere agros 
aut domum, et nullum assignabitur tempus repetendi agros aut do- 
mum, sed voluntas proprii domini sola erit regula. 2. Propter aliena- 
tionem hanc deductis expensis, industria et laboribus, poterit insuper 
colonus exigere quindecim pro centum: lex enim Regni ordinarie lu- 
crum determinat triginta pro centum. 3. Si adhuc sit residuum, co- 
lonus restituet proprio domino; idem erit iudicium de domo. —Unde 
enixe supplico ut S. Cong. dignetur definire: 1. Contractum oppi- 
gnerationis supra expositum usurarium esse. 2. Statuere num, rebus 
positis ut sunt, obligandi sint ad restitutionem christiani proselyti, aut 
ipsorum heredes, si antea bona fide contractum inierint. 

3. Determinare, num census realis, prout modo propositus est, li- 
citus sit et expediens, aut saltem quonam altero modo meliori pro- 
hibendus sit contractus iste oppignerationis. 

R. Ad i. Secundum ea quae proponuntur est commendanda et 
confirmanda prohibitio iam facta a Vic. Ap. Sutchuensi contractus op- 
pignerationis, qui prout exponitur, est illicitus. 

Ad 2. Nulla quoad hoc dubium capi potuit resolutio, cum singuli 
casus ex peculiaribus rerum ac temporum circumstantiis, atque ex con- 
tractuum particularibus conditionibus definiri debeant. Tria rationum 
momenta perpendit Vicarius Apostolicus, quae christianos qui huius- 
modi contractus inierunt, aut eorum heredes, a restitutione excusant. 
Primum est bona fides cum qua contractum oppignerationis, inscii 
omnino quod esset illicitus, perfecerunt; alterum, quod ex huiusmodi 
contractibus facti non sunt locupletiores; tertium denique bona mens 
atque intentio, qua sinenses determinantur primario ad contractum 
aliquem quaestuosum ineundum, ita tamen ut, si sci vissent oppigne- 
rationem huiusmodi vetitam esse, alterum potius contractum elegissent 
aeque quaestuosum. Attamen non ita firma ac solida visa sunt haec 
rationum momenta, ut absolute pronuntiari possit, neminem ex chri- 
stianis, qui pecuniam suam in exposito oppignerationis contractu fenori 
dedit, a restitutione excusari posse; nam bona fides, in iis quae iure 
divino naturali prohibentur (quemadmodum usuram certum est prohi- 
beri), non semper excusat. At praeterea bona fides atque invincibilis 

ignorantia excusare fortasse quandoque poterit contrahentes! a peccato, 
non autem a restitutione alienae pecuniae ex iniusta acceptione per- 
ceptae: quod autem non sint facti locupletiores, haud passim et indis- 
criminatim affirmari potest. Neque enim is ditior dumtaxat effectus 
est, qui ex aliena pecunia agros, fundos, aliaque huiusmodi compara- 
vit, quae prius non habebat; contingere siquidem quandoque solet ut, 
licet quispiam locupletatus non fuerit aliqua bonorum accessione, at- 
tamen, vel lautius vivendo, vel rei suae parcendo, cum aliena pecu- 
nia se et familiam sustentaverit. Quisque vero facile percipit ditiorem 
hunc esse factum haud quidem alienis bonis, sed suis parcendo iisque 
propriam substantiam amplificando. Tandem quod ad intentionem ac 
mentem contrahentium spectat, quamvis recto animo eos in iis con- 
tractibus ineundis comparatos esse velimus, attamen, praeter intentio- 
nem, multae aliae a theologis exiguntur conditiones, ut vel contractus 
ab omni usurae labe sit expers, vel contrahentes ab omni restitutionis 
onere iudicentur immunes. Neque eliam, in casu de quo agimus, illud 
est praetereundum, quod, cum sinenses divitiis inhient, quemadmodum 
Vicarius Ap. in suis litteris declaravit, difficile sane est ut illi ad ineun- 
dum oppignérationis contractum eo animo ac mente accedant ut, si 
contractus aliquis aequior aut minus quaestuosus suppeteret, hunc potius 
inire mallent quam alterum oppignérationis, magis quaestuosum sed 
usurae labe conspersum. In tantis itaque difficultatibus, cum neque 
mores gentis, neque contractus conditiones, neque rerum ac tempo- 
rum circumstantiae, neque regionis leges atque consuetudines Romae 
perspectae sint, nihil statuere voluit Sanctitas Sua pro generali huius 
dubii resolutione, sed id totum missionariorum iudicio, prudentiae ac 
doctrinae commisit, ut hi, consultis probatis theologis, in singularibus 
casibus quidquid expediens visum fuerit, divino etiam lumine implo- 
rato, iudicent ac definiant. Attamen iussit, ut prae oculis semper ha- 
beant quae ab hac Sede Apostolica circa usuram sancita sunt. tam in 
Litteris s. m. Benedicti XIV, quae incip. Vix pervenit anno 1745, 
quam in Instructione transmissa anno 1749 Missionariis Capuccinis Tu- 
neti. 

Ad 3. Contractum venditionis cum pacto redimendi licitum esse 
si fiat iuxta aequalitatis regulas a doctoribus traditas. Alios vero con- 
tractus a Vicario Ap. propositos, nec probari, nec reprobari posse, 
tum quia non solet Apostolica Sedes ullum contractum singularem po- 
pulis proponere ad quaestum faciendum, tum etiam quia liciti ac in- 
nocui contractus quibusdam quandoque conditionibus inficiuntur, ut nullo 
modo permitti possint. Sequenda igitur a missionariis esse principia ac 

regulas a s. m. Benedicto XIV traditas in superius laudatis Litteris 
Vix pervenit, atque etiam in Instructione diei 17 aprilis 1740 iussu 
eiusdem Pontificis exarata, pro responsione ad postulata Capücinor. 


Tuneti degentium. 


Inst. S. C. S. Officii 4 et 18 Martii 1784. — Ad Vic. Apost. Constantinop. 
Responsa circa contractus quosdam, qui usurae labe infecti censentur. 


R. P. D. Ioseph Antonius Frachia Archiepiscopus Theodosiopoli- 
tanus et Vicarius Apostolicus Constantinopolitanus multas exposuit S. Con- 
gregationi de Propaganda Fide corruptelas circa contractus quosdam 
in eadem Constantinopolitana urbe celebratos, quo, ab usurae labe ex- 
cusari posse minime arbitrantur. Cum itaque eiusdem Vicarii expositio 
a S. Congregatione de Propaganda Fide ad alteram S. Officii transmissa 
fuerit, ut melius atque sincerius quaestionibus a Vicario praedicto 
propositis satisfieret, sequentia dubia excerpta sunt. 

1. Utrum propter deficientiam publicorum Montium, vel propter 
difficultatem creandi census, aliosque licitos contractus ineundi, aut 
etiam ad removendum detrimentum artificibus et mercatoribus obven- 
turum, liceat cuique dare pecuniam suam mutuo cum actuario cuilibet, 
etiamsi nullus adsit damni emergentis et lucri cessantis titulus. 

2. Utrum propter idem motivum absque iusto titulo liceat prae- 
dictum mutuum saltem viduis, pupillis, patribus-familias, aliisque per- 
sonis, quae mutuo dant pecunias, non ad augendas proprias substantias, 
sed ad consulendum suis egestatibus, ad providendum familiae indi- 
gentiis propter varios eventus occurrentibus; quoniam si a mutuo abs- 
tinerent, vel familiae desunt honesta, aut necessaria, vel coguntur 
capitale consumere, et ad egestatem reduci. 

3. An capsae nationum, vel communitatis mercatorum possint in 
urbe Constantinopolitana considerari pro montibus publicis, ita ut licite 
illis mutuo pecuniae dari possint, cum pacto auctarii septem vel octo 
pro centum, ut fert consuetudo, et quamvis deficiat titulus lucri ces- 
santis, aut damni emergentis? 

4. Cum Costantinopoli non infrequentes sint casus incendiorum, 
pestis, calumniarum, vulgo avanie, quae aliquando a mutuatariis patiun- 
tur cum gravi eorum damno, quaeritur: Utrum propter periculum, 
cui in praedictis casibus sors mutuorum exponitur, licitum sit propter 
pecuniam mutuo datam aliquid ultra sortem exigere? 

5. Utrum actuarium ex mutuo, propter exposita pericula a mu- 
tuante pactum, exigi licite possint, quando mutuatarius in assecuratio- 
nem sortis mutui pignus aequivalens vel excedens mutuanti tradit. Ratio 
dubitandi est, quia non restituente mutuatario sortem mutui tempore 
praefinito, pignus vendi non potest a mutuante, ut suam ex ipso pe- 
cuniam recuperet. Ideoque vel mutuans expectare debet restitutionem 
sortis, quando mutuatario placuerit, vel cum gravibus expensis debet 
mutuans ante tribunalia regionis cogere mutuatanum ad pignus ven- 
dendum, ut sibi sors mutui restituatur. Aliquando eliam accidit, raro 
tamen, quod pignus a mutuante ad securitatem sortis acceptum, penitus 
amittatur, quia tertia persona ante tribunalia constare facit, quod pignus 
a mutuante detentum non erat mutuatarii, sed suum, illudque sibi 
per iudicem vindicet. 

6. Utrum licitum sit absque titulo damni emergentis, et lucri 
cessantis, mutuum dare cum auctario quatuor vel quinque pro centum 
Communitatibus Religiosorum, quae, exceptis periculis pestis, terrae- 
motus, et aliqua ex parte incendiorum, ab aliis periculis sunt fere im- 
munes, et sors mutui securior apparet apud easdem Communitates, 
quam penes alios incolas eiusdem civitatis. 

7. Utrum Communitati Religiosae, quae mutuum accipit cum au- 
ctano quatuor vel quinque pro centum, liceat easdem pecunias mu- 
tuo acceptas alicui alteri personae mutuare cum auctuario decem per 
centum. 

8. Utrum sacerdotes ad titulum missionis ordinati possint conferre 
pecunias in societatem negotiationis, et ita accipere partem lucri ex 
negotiatione procedentem, vel determinatam vel eventualem. Ratio du- 
bitandi est, quia cum beneficio, vel patrimonio careant, non sunt suf- 
ficienter provisi pro sua substentatione, vel pro casibus infirmitatis, 
pestis, incendii, senectutis, in quibus eleemosynis Missarum non mul- 
tum vel nihil sibi providere possunt. 

Itaque cum haec omnia suprascripta dubia praeviis theologorum 
consultationibus in Congregationibus Supremae Generalis Inquisitionis 
habitis, coram SSmo diebus 4, 11 et 18 Martii diligentissime perpensa, 
atque examinata fuerint: Sanctitas Sua, auditis Emorum DD.  Cardina- 
lium suffragiis, decrevit respondendum : 

Quoad 1. et 2. dubium, nemini, nec etiam viduis, pupillis, et pa- 
tribus-familias ad consulendum indigentiis ob defectum publicorum 
montium, aut attenta difficultate creandi census, aliosve lícitos contra- 
ctus ineundi, aut intuitu detrimenti obventuri artificibus et mercato- 
ribus, licere, nisi aliunde adsit iustus titulus damni emergentis, et 

lucri cessantis, mutuo dare pecuniam, adiecto pacto aliquid ultra sor- 
tem recipiendi. 

3. Quamvis secundum ea, quae proponebantur, vel minus vide- 
bantur, quam quod capsae nationum vel communitatis mercatorum 
reputari possent pro montibus publicis ita, ut pro pecunia in illis 
mutuo collocata absque iusto titulo damni emergentis, vel lucri ces- 
santis, aliquid ultra sortem recipi posset; attamen nihil hac de re 
sancire voluit Sanctitas Sua, sed prius a Vicario Apostolico exquiri 
iussit 1. An aliquo, et quo potissimum contractus titulo pecunia iis- 
dem capsis nationum aut communitatis mercatorum mutuo tradatur. 
— 2. An illae habeant certos reditus, quos in huiusmodi contractibus 
vendant in commodum eorum, qui pecuniam mutuarunt. — 3. An 
aliqua publica auctoritate hae capsae nationum seu communitatum 
mercatorum constitutae sint. Cum his postulatis a Vicario Ap. dilu- 
cide satisfactum fuerit, tunc dabitur proposito dubio aptior, et certa 
resolutio. 

Ad 4. 5. et 6. dubium. Quamvis distincte proponebantur, una ta- 
men omnibus addenda est responsio, quae ut magis pateat, sequenti 
instructione comprehenditur. Itaque illud in primis est exploratum etc. 

Ex his autem unusquisque videt, quanto minus liceat a Commu- 
nitatibus Regularium aliquid recipere ultra sortem absque iusto titulo 
damni emergentis et lucri cessantis, ob solum periculum obventurum 
ex publicis infortunas pestis, incendiorum, et terraemotus, cum iuxta 
facti speciem, in dubio VI propositam, immunes illae plerumque sint 
ab aliis supra recensitis periculis, et tutius apud ipsas, quam apud 
alios istius urbis incolas pecunia mutuo collocetur. 

Ad 7. Non licere Communitatibus Regularium pecuniam receptam 
cum onere persolvendi quatuor aut quinque in singula centena, ma- 
iori conventa usura, aliis dare. 

Ad 8. Huic etiam dubio iussit Sanctitas Sua per instructionem re- 
spondi debere. Tota quaestio in eo versatur, an sacerdotibus ad titu- 
lum missionis ordinatis qui patrimonio ac beneficio carent, atque Mis- 
sarum eleemosynis parum aut nihil sibi comparare possunt, permitti 
queat, ut licita atque honesta aliqua negotiatione suae consulant sub- 
stentationi. Distinguere autem oportet utrum sacerdotes isti ea nunc 
inopia premantur, cui ni consulatur, cum sui caracteris dedecore vi- 
ctum sibi mendicare cogantur; an potius providentes futuris casibus 
infirmitatis, senectutis, atque etiam pestis, incendiorum, ac terraemo- 
tus, quibus urbs ista frequenter obnoxia est, lucrum aliquod sibi ex 
negotiatione comparare velint, ut opportuna hac cautione futuram ege- 

statem devitent. Quoad sacerdotes praesenti inopia laborantes, in promptu 
est decretum S. Congregationis de Propaganda Fide diei 23 Novem- 
bris an. 1665 quod hic adiunctum transmittitur: (1) quoad alios vero, 
futuris sed tamen probabilibus suis necessitatibus providere cupientes, 
prostat etiam epistola encyclica s. m. Clementis PP. XIII. diei 17 Se- 
ptembris an. 1759. quae incipit Cum primum, in qua, et praesertim in 
$$. Si autem ecclesiasticorum quispiam etc. Deinde pro eo etc. Caeterum 
facultas etc. quidquid ad rem opportunum est sanctissime decernitur. 
Huius etiam epistolae exemplum hic adiungitur. Ex his autem Aposto- 
licae Sedis sanctionibus, si regulas, instituta atque etiam indulgentiam 
in iis expressam Vicarius Apostolicus Constantinopolitanus exacte ac di- 
ligenter exequatur, facile ipsi erit omne dubium dissolvere, et paupe- 
rum sacerdotum indigentiis vel statim consulere, vel in posterum oc- 
currere. Nam si urgeat praesens inopia, ex laudato decreto an. 1665 
poterit tolerare negotiationem aliquam a sacerdotibus fieri, iis tamen 
sub conditionibus, quae in eodem decreto adiiciuntur. Si vero futuris 
necessitatibus dumtaxat est providendum, ea facultate utatur, quam 
Clemens PP. XIII. Episcopis extra Italiam concessit, et dispensationem 
sacerdotibus indulgeat, ut sua industria possint sibi subsidia quaerere 
ad vitandam egestatem, iuxta tamen eas conditiones et regulas, quasi 
idem Pontifex in ea Epistola praescripsit. 





(I) En decretum « Toleratur ad sustentationem propriam dumtaxat; modo ta- 
men contractus sit ex sua natura licitus, et tantum solummodo impendant, quantum 
honestum patrimonium constituat». 

De unitate Ecclesiae. 


Satis cognitum vobis est, cogitationum et curarum Nostra- 
rum partem non exiguam illuc esse conversam, ut ad ovile in 
potestate positum summi pastoris animarum Iesu Christi revo- 
care devios conemur. Intento hac in re animo, non parum con- 
ducere salutari consilio propositoque arbitrati sumus, Ecclesiae 
effigiem ac velut lineamenta describi: in quibus praecipua con- 
sideratione dignissima unitas est, quam in ea, velut insigne 
veritatis invictaeque virtutis, divinus auctor ad perpetuitatem 
impressit. Multum in intuentium animis nativa Ecclesiae pul- 
chritudo speciesque posse debet: neque abest a veri similitudine, 
toli eius contemplatione posse inscientiam; sanari opiniones 
falsas praeiudicatasque, maxime apud eos qui non sua ipsorum 
culpa in errore versentur: quin imo excitari etiam in homini- 
bus posse Ecclesiae amorem utique similem caritati, qua Iesus 
Christus eam sibi sponsam, divino cruore redemptam, opta vit: 
Christus dilexit Ecclesiam, et se ipsum tradidit pro ea (1). Re- 
versuris ad amantissimam parentem, aut non probe cognitam 
adhuc, aut iniuria desertam, si reditum stare oporteat non san- 
guine quidem, quo tamen pretio est Iesu Christo quaesita, sed 
labore aliquo molestiaque multo ad perpetiendum leviore, sal- 
tem perspicuum erit non voluntate humana id onus homini, sed 
iussu nutuque divino impositum, ob eamque rem, opitulante 
gratia caelesti, facile veritatem experiendo intelligent divinae eius 
sententiae: Jugum enim meum suave est, et onus meum leve (2). 
Quamobrem spe maxima in Patre luminum reposita, unde omne 
datum optimum et omne donum perfectum descendit (3), ab eo 
scilicet, qui incrementum dat (4) unus, enixe petimus, ut Nobis 


vim persuadendi impertire benigne velit. 


Etsi Deus, quaecumque a naturis creatis efficiuntur, omnia 
ipse efficere sua solius virtute potest, nihilominus tamen ad iu- 
vandos homines ipsis uti hominibus, ex benigno providentiae 


(1) Ephes. V, 25. 
(2) Matth. XI, 30. 
(3) Ep. lac. I, 17. 
(4) I. Corinto. IL 6. 

consilio, maluit: et quemadmodum in rerum genere naturalium 
perfectionem debitam, ita in iis, quae modum naturae transi- 
bunt, sanctitatem homini ac salutem non nisi hominum opera 
ministerioque impertire consuevit. Sed perspicuum est, nihil in- 
ter homines communicari, nisi per externas res quae sensibus 
percipiantur, posse. Hac de caussa humanam naturam assum- 
psit Dei Filius, qui cum in forma Dei esset... semetipsum exi- 
nanivit, formam servi accipiens, in similitudinem hominum fa- 
ctus (1): atque ita, in terris agens, doctrinam suam suarumque 
praecepta legum hominibus, colloquendo, tradidit. 

Cum divinum munus eius perenne ac perpetuum esse opor- 
teret, idcirco nonnullos ille sibi adiunxit alumnos disciplinae 
suae, fecitque potestatis suae participes: cumque Spiritum veri- 
tatis in eos devocasset e caelo, praecepit, peragrarent orbem 
terrarum, quodque ipse docuerat quodque iusserat, id omne fi- 
deliter universitati gentium praedicarent: hoc quidem proposito, 
ut eius et professione doctrinae et obtemperatione legibus posset 
hominum genus sanctitatem in terris, felicitatem adipisci in caelo 
sempiternam. — Hac ratione atque hoc principio Ecclesia genita: 
quae quidem, si extremum illud quod vult, caussaeque proxi- 
mae sanctitatem efficientes spectentur, profecto est spiritualis: 
si vero eos consideres, quibus cohaeret, resque ipsas quae ad 
spiritualia dona perducunt, externa est necessarioque conspicua. 
Docendi munus accepere Apostoli per cognoscenda visu audi- 
toque signa: idque illi munus non aliter executi quam dictis fa- 
ctisque, quae utique sensus permoverent. Ita quidem illorum 
vox extrinsecus illapsa per aures, fidem ingenera vit in animis: 
Fides ex auditu, auditus autem per verbum Christi (2). Ac fides 
ipsa, scilicet assensio primae supremaeque veritati, mente qui- 
dem per se comprehenditur, sed tamen eminere foras evidenti 
professione debet: Corde enim creditur ad iustitiam: ore autem 
confessio fit ad salutem (3). Simili modo nihil est homini gratia 
caelesti, quae gignit sanctitudinem, interius: sed externa sunt 
ordinaria ac praecipua participandae instrumenta gratiae: sa- 
cramenta dicimus, quae ab hominibus ad id nominatim lectis, 
certorum ope rituum, administrantur. Iussit Iesus Christus Apo- 
stolis perpetuisque Apostolorum successoribus, gentes ut edo- 


(1) Philippens. IL, 6-7. 
(2) Roman. X, 17. 
(5) Ib. 10. 

cerent ac Tegerent: iussit gentibus, ut illorum et doctrinam ac- 
ciperent et potestati obedienter subessent. Verum isthaec in 
christiana republica iurium atque officiorum vicissitudo non 
modo permanere, sed ne incohari quidem potuisset nisi per in- 
terpretes ac nuntios rerum sensus. — Quibus de caussis Ec- 
clesiam cum corpus, tum etiam corpus Christi tam crebro sacrae 
litterae nominant: Vos autem estis corpus | Christi (1). Propter 
eam rem quod corpus est, oculis cernitur Ecclesia: propterea 
quod est Christi, vivum corpus est actuosum et vegetum, quia 
eam tuetur ac sustentat, immissa virtute sua, lesus Christus, in 
eum fere modum quo cohaerentes sibi palmites alit ac fructuo- 
sos facit vitis: Quemadmodum autem in animantibus principium 
vitae in occulto est ac penitus abditum, indicatur tamen atque 
ostenditur motu actuque membrorum, sic in Ecclesia superna- 
turalis principium vitae perspicue ex iis, quae ab ipsa aguntur, 
apparet. 

Ex quo consequitur, in magno eodemque pernicioso errore 
versari, qui ad arbitrium suum fingunt Ecclesiam atque infor- 
mant quasi latentem minimeque conspicuam: item qui perinde 
habent atque institutum quoddam humanum cum temperatione 
quadam disciplinae ritibusque externis, at sine perenni commu- 
nicatione munerum gratiae divinae, sine rebus iis, quae haustam 
a Deo vitam quotidiana atque aperta significatione testentur. 
Nimirum alterutram esse posse Iesu Christi Ecclesiam tam re- 
pugnat, quam solo corpore, vel anima sola constare hominem. 
Complexio copulatioque earum duarum velut partium prorsus 
est ad veram Ecclesiam necessaria, sic fere ut ad naturam hu- 
manam intima animae corporisque coniunctio. Non est Ecclesia 
intermortuum quiddam, sed corpus Christi vita supernaturali 
praeditum. Sicut Christus, caput et exemplar, non omnis est, 
si in eo vel humana dumtaxat spectetur natura visibilis, quod 
Photiniani ac Nestoriáni faciunt; vel divina tantummodo natura 
invisibilis, quod solent Monophysitae: sed unus est ex utraque 
et in utraque natura cum visibili tum invisibili; sic corpus eius 
mysticum non vera Ecclesia est nisi propter eam rem, quod 
eius partes conspicuae vim vitamque ducunt ex donis superna- 
turalibus rebusque ceteris, unde propria ipsarum ratio ac na- 
tura efflorescit. Cum autem Ecclesia sit eiusmodi voluntate et 


(1) I. Corinth. XII, 27. 

constitutione divina, permanere sine ulla intermissione debet 
eiusmodi in aeternitate temporum: ni permaneret, profecto nec 
esset condita ad perennità tem, et finis ipse, quo illa contendit, 
locorum esset temporumque certo spatio definitus: quod cum 
veritate utrumque pugnat. Istam igitur et visibilium et invisibi- 
lium coniunctionem rerum, quia naturalis atque insita in Eccle- 
sia nutu divino inest, tamdiu permanere necesse est, quamdiu 
ipsa permansura Ecclesia. Quare Chrysostomus: Ab Ecclesia 
ne abstineas : nihil enim fortius Ecclesia. Spes tua Ecclesia, sa- 
lus tua Ecclesia, refugium | tuum | Ecclesia. | Caelo  excelsior et 
terra latior est illa. Numquam senescit, sed semper viget. Quam- 
obrem eius | firmitatem | stabilitatemque | demonstrans, | Scriptura 
montem illam vocat (1). Augustinus vero: Putant (gentiles) re- 
ligionem nominis christiani ad certum tempus in hoc saeculo 
victuram, et postea non futuram.  Permanebit ergo cum sole, 
quamdiu sol oritur et occidit; hoc est quamdiu tempora ista 
volvuntur, non deerit Ecclesia Bei, id est Christi corpus in ter- 
ris (2). Idemque alibi: Nutabit Ecclesia, si nutav erit fundamen- 
tum: sed unde nutabit | Christus?.... Non fiitante | Christo, non 
inclinabitur in saeculum saeculi. Ubi sunt qui dicunt, periisse 
de mundo Ecclesiam, quando nec inclinari potest? (3) 

His velut fundamentis utendum veritatem quaerenti. Scilicet 
Ecclesiam instituit formavitque Christus Dominus: propterea na- 
tura illius cum quaeritur cuiusmodi sit, caput est nosse quid 
Christus voluerit quidque reapse effecerit. Ad hanc regulam exi- 
genda maxime Ecclesiae unitas est, de qua visum est, commu- 
nis utilitatis caussa, nonnihil his litteris attingere. 

Profecto unam esse lesu Christi germanam Ecclesiam, ex 
luculento ac multiplici sacrarum litterarum testimonio, sic constat 
inter omnes, ut contradicere christianus nemo ausit. Verum in 
diiudicanda statuendaque natura unitatis, multos varius error 
de via deflectit. Ecclesiae quidem non solum ortus, sed tota 
constitutio ad rerum voluntate libera effectarum pertinet genus: 
quocirca ad id quod revera gestum est, iudicatio est omnis re- 
vocanda, exquirendumque non sane quo pacto una esse Eccle- 
sia queat, sed quo unam esse is voluit, qui condidit. 


(1) Hom. De capto Eutropio, n. 6. 
(2) In Psal. LXXI, n. 8. 
(3) Enarratio in Psal. CHI, sermo II, n. 5. 

Iamvero, si ad id respicitur quod gestum est, Ecclesiam 
lesus Christus non talem finxit formavitque, quae communita- 
tes plures complecteretur genere similes, sed distinctas, neque 
iis vinculis alligatas, quae Ecclesiam individuam atque unicam 
efficerent, eo plane modo, quo Credo unam.... Eeelesiam in sym- 
bolo fidei profitemur. /n unius naturae sortem  cooptatur Ec- 
clesia quae est una, quam conantur haereses in multas discin- 
dere. Et essentia ergo et opinione, et principio et excellentia 
unicam esse dicimus antiquam et catholicam | Ecclesiam. . . . Ce- 
terum | Ecclesiae quoque eminentia, sicut principium  eonstructio- 
nis, est ex unitate, omnia alia super ans, et nihil habens sibi 
simile vel aequale (1). Sane Iesus Christus de aedificio eiusmodi 
mystico cum loqueretur, Ecclesiam non commemorat nisi unam 
quam appellat suam: aedificabo Ecclesiam meam. Quaecumque, 
praeter hanc, cogitetur alia, cum non sit per lesum Christum 
condita, Ecclesia Christi vera esse non potest. Quod eminet etiam 
magis, si divini auctoris propositum consideretur. Quid enim in 
condita condendave Ecclesia petiit, quid voluit Christus Domi- 
nus? Hoc scilicet; munus idem, idemque mandatum in eam 
continuandum transmittere, quod ipse acceperat a Patre. Id 
plane statuerat faciendum, idque re effecit. Sicut misit me Pa- 
ter, et ego mitto vos (2). Sicut tu me misisti in mundum, et 
ego misi eos in mundum (3). Iamvero Christi muneris est vin- 
dicare ab interitu ad salutem quod perierat, hoc est non ali- 
quot gentes aut civitates, sed omnino hominum, nullo locorum 
temporumve discrimine, universum genus: venit Filius hominis... 
ut salvetur mundus per ipsum (4). Nee enim aliud nomen est 
sub caelo datum hominibus, in quo oporteat nos salvos fieri (5). 
Itaque partam per Iesum Christum salutem, simulque beneficia 
omnia quae inde proficiscuntur, late fundere in omnes homines 
atque ad omnes propagare aetates debet Ecclesia. Quocirca ex 
voluntate auctoris sui unicam in omnibus terris, in perpetuitate 
temporum, esse necesse est. Plane plus una ut esse posset, ex- 
cedere terris et genus hominum fingere novum atque inaudi- 
tum oporteret. 


(1) Clemens Alexandrinus, Stromatum lib. VII, cap. 17. 
(2) Ioan. XX, 21. 

(3) Ioan. XVII, 18. 

(4) Ioan. IIL, 17. 

(5) Act. IV, 12. 

Hoc ipsum de Ecclesia una, quotquot essent ubique et quo- 
vis tempore mortales complexum, vidit ac praesigniflcavit Isaias, 
cum, futura prospicienti, obiecta species montis est, celsitudinis 
exsuperantia conspicui, qui imaginem Domus Domini, videlicet 
Ecclesiae, expressam gerebat: Et erit in novissimis diebus prae- 
paratus mons domus Domini in vertice montium (1). Atqui unus 
iste mons est, in vertice montium locatus: una domus Domini 
ad quam omnes gentes vivendi normam  petiturae aliquando 
confluerent: Et fluent ad eam omnes gentes... et dicent: venite 
et ascendamus ad montem Domini, et ad domum Dei Iacob, et 
docebit nos vias suas, et ambulabimus in semitis eius (2). Quem 
locum cum Optatus Milevitanus attingeret, Scriptum est, inquit, 
in Isaia propheta: ex Sion prodiet lex, et verbum Domini de 
Hierusalem. Non ergo in illo monte Sion Isaias aspicit vallem, 
sed in monte sancto, qui est Ecclesia, qui per omnem orbem 
romanum caput tulit sub toto caelo... Est ergo spiritalis Sion 
Ecclesia, in qua a Deo Patre rex constitutus est | Christus, quae 
est in toto orbe terrarum, in quo est una Ecclesia catholica (3). 
Augustinus vero: Quid tam manifestum quam mons? Sed sunt 
et montes ignoti, quia in una parte terrarum positi sunt... 
Me autem, mons non sic, quia implevit universam faciem  ter- 
rae: et de illo dicitur: paratus in cacumine montium (4). Illud 
accedit, quod Ecclesiam Filius Dei mysticum corpus suum de- 
crevit fore, quocum ipse velut caput coniungeretur, ad similitu- 
dinem corporis humani quod suscepit: cui quidem naturali con- 
glutinatione inhaeret naturale caput. Sicut igitur mortale corpus 
sibi sumpsit unicum, quod obtulit ad cruciatus et necem, ut 
liberationis humanae pretium exsolveret, sic pariter unum habet 
corpus mysticum, in quo et cuius ipsius opera facit sanctitatis 
salutisque aeternae homines compotes: /psum (Christum) dedit 
(Deus) caput supra omnem Ecclesiam, quae est corpus ipsius (5). 
Dispersa membra atque seiuncta non possunt eodem cum ca- 
pite, unum simul effectum corpus, cohaerere. Atqui Paulus, 
Omnia autem, inquit, membra corporis cum sint multa unum 
tamen corpus sunt: ita et Christus (6). Propterea corpus istud 


(1) Isaias II, 2. 

(2) Ib. 2-3. 

(3) De Schism. Donatisi, lib. III, n. 2. 
(4) In Epist. Ioan., tract. L, n. 13. 

(3) Ephes. L 22-23. 

(6) 1. Corinto. XII, 12. 

mysticum compactum ait esse et connexum. Caput | Christus: 
ex quo totum corpus compactum, et connexum per omnem iun- 
cturam | subministrationis, secundum . operationem in mensuram 
uniuscuiusque membri (1). Quamobrem dispersa a membris ce- 
teris siqua membra vagantur, cum eodem atque unico capite 
conglutinata esse nequeunt: Unus Deus est, et Christus unus, 
et una Ecclesia eius et fides una et plebs una in solidam cor- 
poris unitatem | concordiae | glutino copulata. Scindi unitas non 
potest, nec corpus unum diseidio compaginis separari (2). Quo 
melius Ecclesiam effingat unicam, similitudinem animati corpo- 
ris informat, cuius non aliter victura membra sunt, nisi colligata 
cum capite, vim ad se vitalem ex capite ipso traducant: seiun- 
cta, necesse est emori: Non potest (Ecclesia).... divulsis lacera- 
tane visceribus in frusta | discerpi. | Quidquid a matrice  disces- 
serit, seorsum vivere et spirare non poterit (3). Mortuum vero 
corpus quid habet cum vivo similitudinis? Nemo enim unquam 
carnem suam odio habuit: sed nutrit, et fovet eam, sicut et 
Christus Ecclesiam: quia membra sumus corporis eius, de carne 
eius et de ossibus eius (4). Aliud igitur simile Christo incohetur 
caput, alius Christus, si praeter eam, quae corpus eius est, fingi 
Ecclesiam alteram libeat. Videte quid eaveatis, videte quid ob- 
servetis, videte | quid  timeatis. | Contingit, ut in corpore humano, 
imo de corpore aliquod  praecidatur membrum, | manus, digitus, 
pes: numquid praecisum sequitur anima? | Cum in corpore es- 
set, vivebat: praecisum | amittit vitam. | Sie et homo christianus 
catholicus est, dum in corpore vivit: praecisus, haereticus fa- 
ctus est: membrum | amputatum non sequitur spiritus (5). Est 
igitur Ecclesia Christi unica et perpetua: quicumque seorsum 
eant, aberrant a voluntate et praescriptione Christi Domini, re- 
lictoque salutis itinere, ad interitum digrediuntur. Quisquis ab 
Ecclesia,  segregatus | adulterae | iungitur, a promissis | Ecclesiae 
separatur, nec perveniet ad Christi praemia, | qui reliquit Eccle- 
siam | Christi Hanc unitatem qui non tenet, non tenet Dei 


legem, non tenet Patris et Filii fidem, vitam non tenet et sa- 
lutem (6). 


(1) Ephes. IV, 15-16. 
(2) S. Cyprianus, De cath. Eccl. Unitate, n. 23. 
(3) Id loc. cir. 

(4) Ephes. V, 29-30. 

(5) S. Augustinus, sermo CCLXVII, n. 4. 

(6) S. Cyprianus, De cath. Eccl. Unitate, n. 6. 

At vero qui unicam condidit, is idem condidit unam: vide- 
licet eiusmodi, ut quotquot in ipsa futuri essent, arctissimis vin- 
culis sociati tenerentur, ita prorsus ut unam gentem, unum re- 
gnum, corpus unum efficerent: | Unum corpus, et unus spiritus, 
sicut vocati estis in una spe vocationis vestrae (1). Voluntatem 
hac de re suam Iesus Christus sanxit, propinqua iam morte, 
augusteque consecravit, ita Patrem adprecatus: Neu pro eis 
rogo tantum, sed et pro eis, qui credituri sunt per verbum eo- 
rum in me... ut et ipsi in nobis unum sint... ut sint consummati 
in unum (2). Imo tam intime nexam iussit esse in sectatoribus 
suis unitatem tamque perfectam, ut coniunctionem, cum Patre 
suam ratione aliqua imitaretur : Rogo... ut omnes unum sint, si- 
cut tu, Pater, in me, et ego in te (3). Tantae autem inter ho- 
mines ac tam absolutae concordiae necessarium fundamentum 
est convenientia coniunctioque mentium: ex quo conspiratio vo- 
luntatum atque agendorum similitudo natura gignitur. Quam- 
obrem, pro sui divinitate consilii, unitatem fidei in Ecclesia sua 
iussit esse: quae quidem virtus primum est in vinculis iis quae 
hominem iungunt Deo, et inde nomen fideles accepimus. Unus 
Dominus, una fides, unum baptisma (4): videlicet sicut unus 
Dominus, et baptisma unum, ita omnium christianorum, qui 
ubique sunt, unam esse fidem oportet. Itaque Paulus Apostolus 
christianos, ut idem sentiant omnes, effugiantque opinionum dis- 
sidia non rogat tantum, sed flagitat ac plane obsecrat: Obsecro 
autem vos, fratres, per nomen Domini nostri lesu | Christi: ut 
idipsum dicatis omnes, et non sint in vobis schismata: sitis au- 
tem perfecti in eodem sensu, et in eadem sententia (5). Quae 
loca sane non indigent interprete: satis enim per se loquuntur 
ipsa. Ceteroqui unam esse fidem debere, qui se profitentur chri- 
stianos, vulgo assentiuntur. Illud potius maximi momenti ac 
prorsus necessarium, in quo multi errore falluntur, internoscere 
quae sit istius species et forma unitatis. Quod ipsum, ut supra 
fecimus in caussa simili, non opinatione aut coniectura est, sed 
scientia rei gestae iudicandum: quaerendo scilicet statuendoque 
qualem in fide unitatem Iesus Christus esse praeceperit. 


(1) Ephes. IV, 4. 

(2) Ioan. XVII, 20-21-25. 
(3) Ib. 21. 

(4) Ephes.IV, 5. 

(5) IL. Corinto. I, 10, 

lesu Christi doctrina caelestis, tametsi magnam partem con- 
signata litteris afflatu divino, colligare tamen mentes, permissa 
hominum ingenio, ipsa non poterat. Erat enim proclive factu ut 
in varias incideret atque inter se differentes interpretationes: 
idque non modo propter ipsius vim ac mysteria doctrinae, sed 
etiam propter humani ingenii varietatem, et perturbationem in 
studia contraria abeuntium cupiditatum. Ex differentia interpre- 
tandi dissimilitudines sentiendi necessitate nascuntur: hinc con- 
troversiae, dissidia, contentiones, qualia incumbere in Ecclesiam 
ipsa vidit proxima originibus aetas. De haereticis illud scribit 
Irenaeus: Scripturas quidem confitentur, interpretationes vero 
convertunt (1). Atque Augustinus: Neque enim natae sunt hae- 
reses et quaedam dogmata perversitatis illaqueantia animas et 
in profundum praecipitantia, nisi dum scripturae bonae intel- 
liguntur non bene (2). Ad coniugandas igitur mentes, ad efficien- 
dam tuendarnque concordiam sententiarum, ut ut extarent di- 
vinae litterae, omnino erat alio quodam principio opus. Id exigit 
divina sapientia: neque enim Deus unam esse fidem velle potuit, 
nisi conservandae unitatis rationem quamdam idoneam provi- 
disset: quod et sacrae litterae perspicue, ut mox dicturi sumus, 
significant. Certe infinita Dei potentia nulli est vineta vel adstri- 
cta rei, omniaque sibi habet obnoxie, velut instrumenta, paren- 
tia. De isto igitur principio externo, dispiciendum, quodnam ex 
omnibus, quae essent in potestate sua, Christus optarit. Quam 
ob rem oportet christiani nominis revocare cogitatione pri- 
mordia. 


Divinis testata litteris, eademque vulgo cognita commemo- 
ramus. lesus Christus divinitatem divinamque legationem suam 
miraculorum virtute comprobat: erudire verbo multitudinem ad 
caelestia insistit, omninoque iubet ut sibi fides docenti adiunga- 
tur, hinc praemiis, illinc poenis propositis sempiternis: Si non 
facio opera Patris mei, nolite credere mihi (3). Si opera non 
fecissem in eis, quae nemo alius fecit, peccatum non haberent (4). 
Si autem facio (opera), et si mihi non vultis credere, operibus 
credite (5). Quaecumque praecipit, eadem omnia auctoritate prae" 


(1) Lib. III, cap. 12, n. 12. 

(2) In Evang. loan., tract. XVIII, cap. 5, n. 1l. 
(3) Ioan. X, 37. 

(4) Ioan. XV, 24. 

(5) Ioan. X, 38. 

cipit: in exigendo mentis assensu nihil excipit, nihil secernit. 
Eorum igitur qui lesum audissent, si adipisci salutem vellent, 
officium fuit non modo doctrinam eius accipere universe, sed 
tota mente assentiri singulis rebus, quas ipse tradidisset: illud 
enim repugnat, fidem vel una in re non adhiberi Deo. 

Maturo in caelum reditu, qua ipse potestate missus a Patre 
fuerat, eadem mittit Apostolos, quos spargere ac disseminare 
iubet doctrinam suam: Data est mihi omnis potestas in caelo 
et in terra. | Euntes ergo docete omnes  gentes.^ Docentes eos 
servare omnia, quaecumque mandavi vobis (1). Salvos fore, qui 
Apostolis paruissent, qui non paruissent, interituros: Qui cre- 
diderit et baptizatus fuerit, salvus erit: qui vero non credide- 
rit, condemnabitur (2). Cumque illud sit providentiae Dei ma- 
xime congruens, ut muneri praesertim magno atque excellenti 
praeficiat neminem, quin pariter suppeditet unde liceat rite de- 
fungi, idcirco Iesus Christus missurum se ad discipulos suos 
Spiritum veritatis pollicitus est, eumque in ipsis perpetuo man- 
surum: -SÍ autem abiero, mittam eum (Paraclitum) ad vos.... 
Cum autem venerit ille Spiritus veritatis, docebit vos omnem 
veritatem (S). Et ego rogabo Patrem, et alium Paraclitum dabit 
vobis, ut maneat vobiscum in aeternum, Spiritum veritatis... (4). 
llle testimonium perhibebit de me: et vos testimonium perhibe- 
bitis (5). Hinc doctrinam Apostolorum religiose accipi sancteque 
servari perinde imperat ac suam: Qui vos audit, me audit: qui 
vos spernit, me spernit (6). Quamobrem legati Apostoli a Iesu 
Christo sunt non secus ac ipse legatus a Patre: Sicut misit me 
Pater, et ego mitto vos (7): propterea quemadmodum dicto au- 
dientes Christo esse Apostolos ac discipulos oportuit, ita pariter 
fidem adhibere Apostolis debuerant, quoscumque ipsi ex man- 
dato divino docuissent. Ergo Apostolorum vel unum repudiare 
doctrinae praeceptum plane non plus licuit, quam de ipsius 
Christi doctrina reiecisse quicquam. — Sane Apostolorum vox, 
illapso in eos Spiritu sancto, quam latissime insonuit. Quacum- 


(1) Matth. XXVIII, 18-19-20. 
(2) Mare. XVI, 16. 

(3) Ioan. XVI, 7-13. 

(4) Ioan. XIX, 16-17. 

(5) Ioan. XV, 26-27. 

(6) Luc. X, 16. 

(7) Ioan. XX, 21. 

que vestigium posuissent, perhibent se ab ipso Iesu legatos. Per 
quem (lesum Christum) accepimus gratiam, et apostolatum | ad 
obediendum fidei in omnibus gentibus pro nomine eius (1): di- 
vinamque eorum legationem passim Deus per prodigia in aperto 
ponit: Z7//li autem profecti praedicaverunt | ubique. Domino  coo- 
perante, et sermonem confirmante, sequentibus signis (2). Quem 
vero sermonem ? eum utique, qui id omne comprehenderet, quod 
ipsi ex magistro didicissent: palam enim aperteque testantur, ni- 
hil se eorum posse, quae viderant quaeque audierant, non loqui. 

Sed, quod alio loco diximus, non erat eiusmodi munus apo- 
stolicum, ut aut cum personis Apostolorum interire posset, aut 
cum tempore labi, quippe quod et publicum esset et saluti ge- 
neris humani institutum. Apostolis enim mandavit Iesus Christus 
ut praedicarent evangelium omni creaturae, et portarent nomen 
ipsius coram gentibus et regibus, et ut sibi testes essent usque 
ad ultimum terrae. Atque in tanti perfunctione muneris adfore 
se pollicitus eis est, idque non ad aliquot vel annos vel aetates, 
sed in omne tempus, usque ad consummationem saeculi. Quam 
ad rem Hieronymus: Qui usque ad consummationem saeculi 
cum discipulis se futurum | esse promittit, et illos ostendit sem- 
per esse vieturos et se numquam a credentibus recessurum ? (3) 
Quae quidem omnia in solis Apostolis, supremae necessitati ex 
humana conditione obnoxiis, qui vera esse potuissent? Erat igi- 
tur provisum divinitus ut magisterium a Iesu Christo institutum 
non iisdem finibus, quibus vita Apostolorum, terminaretur, sed 
esset perpetuo mansurum. Propagatum revera ac velut in ma- 
nus de manu traditum videmus. Nam consecravere episcopos 
Apostoli, quique sibi proxime succédérent in ministerio verbi, 
singillatim designavere. — Neque hoc tantum: illud quoque san- 
xere in successoribus suis, ut et ipsi viros idoneos adlegerent, 
quos, eadem auctoritate auctos, eidem praeficerent docendi offi- 
cio et muneri: Zu ergo, fili mi, confortare in gratia, quae est 
in Christo lesu: et quae audisti a me per multos testes, haec 
commenda fidelibus | hominibus, qui idonei erunt et alios do- 
cere (4). Qua de caussa sicut Christus a Deo, et Apostoli a 
Christo, sic episcopi et quotquot Apostolis successere, missi ab 


(1) Rom. L 5, 
(2) Mare. XVI, 20. 
(3) In Matth. lib. IV, cap. 28, v. 20. 


(4) I. Tim. IL 1-2. 

Apostolis sunt: Apostoli nobis Evangelii praedicatores facti sunt 
a Domino Iesu Christo, lesus Christus missus est a Deo. | Christus 
igitur a Deo, et Apostoli a Christo, et factum | est utrumque 
ordinatim ex voluntate Dei... Per regiones igitur et urbes ver- 
bum praedicantes, | primitias | earum | spiritu | eum | probassent, 
constituerunt episcopos et diaconos eorum qui credituri erant... 
Constituerunt praedictos, | et deinceps | ordinationem dederunt, 
ut quum illi  decessissent, ministerium eorum alii viri probati 
exciperent (1). Permanere igitur necesse est ex una parte con- 
stans atque immutabile munus docendi omnia, quae Christus 
docuerat: ex altera constans atque immutabile officium acci- 
piendi profltendique omnem illorum doctrinam. Quod praeclare 
Cyprianus iis verbis illustrat: Neque enim Dominus noster lesus 
Christus, cum in Evangelio suo testaretur | inimicos suos esse 
eos, qui secum, non essent, aliquam speciem haereseos designa- 
vit: sed omnes omnino qui secum non essent et secum non col- 
ligentes, gregem suum spar gerent, adversarios esse ostendit, di- 
cens: Qui non est mecum, adversus me est; et qui non mecum 
colligit, spargit (2). 

His Ecclesia praeceptis instituta, sui memor officii, nihil egit 
studio et contentione maiore, quam ut integritatem fidei omni 
ex parte tueretur. Hinc perduellium habere loco et procul aman- 
dare a se, qui de quolibet doctrinae suae capite non secum una 
sentirent. Ariani, Montanistae, Novatiani, Quartadecumani, Eu- 
tychiani certe doctrinam catholicam non penitus omnem, sed 
partem aliquam deseruerant: haereticos tamen declaratus, eie- 
ctosque ex Ecclesiae sinu quis ignorat fuisse? Similique iudicio 
damnati quotquot pravorum dogmatum auctores variis tempori- 
bus postea consecuti sunt. Nihil periculosius his haereticis esse 
potest, qui cum integre per omnia, decurrunt, uno tamen verbo, 
ac si veneni gutta, meram illam ac simplicem | fidem | Dominicae 
et exinde apostolicae traditionis inficiunt (3). Idem semper Ec- 
clesiae mos, idque sanctorum Patrum consentiente iudicio: qui 
scilicet communionis catholicae expertem et ab Ecclesia extor- 
rem habere consueverunt, quicumque a doctrina, authentico 
magisterio proposita, vel minimum discessisset. Epiphanius, Au- 
gustinus, Theodoretus haereseon sui quisque temporis magnum 


(1) S. Clemens Rom., Epist. I ad Corinth. capp. 42, 44. 
(2) Epist. LXIX. ad Magnum, n. i. 
(3) Auctor Tractatus de Fide Orthodoxa contra Arianos. 

recensuere numerum. Alia Augustinus animadvertit posse ge- 
nera invalescere, quorum vel uni si quis assentiatur, hoc ipso 
ab unitate catholica seiungitur: Non omnis, qui ista (numeratas 
videlicet haereses) non credit, consequenter debet se christianum 
catholicum iam putare vel dicere. Possunt enim et haereses aliae, 
quae in hoc opere nostro commemoratae non sunt, vel esse vel 
fieri, quarum | aliquam | quisquis tenuerit, christianus | catholicus 
non erit (1). 

Istam tutandae unitati, de qua dicimus, institutam divinitus 
rationem urget beatus Paulus in epistola ad Ephesios; ubi pri- 
mum monet; animorum concordiam magno studio conservan- 
dam: solliciti servare unitatem spiritus in vinculo pacis (2): cum- 
que concordes animi caritate esse omni ex parte non possint, 
nisi mentes de fide consentiant, unam apud omnes vult esse 
fidem: Unus Dominus, una fides: ac tam perfecte quidem unam, 
ut errandi discrimen omne prohibeat: | Ut iam non simus par- 
vuli fluctuantes, et eireumferamur omni vento doctrinae in ne- 
quitia hominum, | in astutia ad | circumventionem erroris. Idque 
non ad tempus servari docet oportere, sed donec occurramus 
omnes in unitatem fidei... in mensuram aetatis plenitudinis | Chri- 
sti. Sed eiusmodi unitatis ubinam Iesus Christus posuit princi- 
pium inchoandae, praesidium custodiendae? In eo videlicet, quod: 
Ipse dedit quosdam | quidem | Apostolos... alios autem pastores, 
et doctores, ad consummationem | sanctorum in opus ministerii, 
in aedificationem corporis Christi. Quare vel inde ab ultima ve- 
tustate hanc ipsam regulam doctores Patresque et sequi con- 
sueverunt et uno ore defendere. Origenes: Quoties autem (hae- 
retici) canon/cas proferunt scripturas, in quibus omnis christianus 
consentit et credit, videntur dicere: ecce in domibus verbum est 
veritatis. Sed nos illis credere non debemus, nec exire a prima 
et ecclesiastica traditione, nec aliter | credere, nisi quemadmo- 
dum per successionem Ecclesiae Dei tradiderunt nobis (3). Ire- 
naeus: Agnitio vera est Apostolorum doctrina... secundum  suc- 
cessiones episcoporum... quae pervenit usque ad nos custoditione 
sine fictione — scripturarum tractatio plenissima (4). Tertullianus 
vero: Constat proinde, omnem doctrinam, quae cum illis Ee- 


(1) De Haeresibus, n. 88. 
(2) IV, 3 et seqq. 


(3) Vetus Interpretatio Commentariorum in Matth., n. 46. 
(4) Contra Haereses, lib. IV, cap. 33, n. 8. 

clesüs apostolicis matricibus et originalibus fidei | conspiret,  ve- 
ritati deputandam, sine dubio tenentem quod Ecclesiae ab Apo- 
stolis, Apostoli a | Christo, | Christus a Deo accepit... Communi- 
camus cum Ecclesiis | apostolicis, quod nulli doctrina | diversa: 
hoc est testimonium veritatis (1). Atque Hilarius: Significat 
(Christus e navi docens) eos, qui extra Ecclesiam positi sunt, 
nullam | divini sermonis capere posse intelligentiam. | Navis enim 
Ecclesiae tgpum praefert, intra, quam verbum vitae positum 
et praedicatum hi qui extra sunt et arenae modo steriles atque 
inutiles adiacent, intelligere non possunt (2). Rufinus Gregorium 
Nazianzenum laudat et Basilium, quod solis divinae scripturae 
voluminibus operam | dabant, earumque intelligentiam | non ex 
propria praesumptione, sed ex maiorum scriptis et auctoritate 
sequebantur, quos et ipsos ex apostolica successione intelligendi 
regulam | suscepisse constabat (3). 


Quamobrem, id quod ex iis, quae dicta sunt, apparet, in- 
stituit Iesus Christus in Ecclesia vivum, authenticum, idemque 
perenne magisterium, quod suapte potestate auxit, spiritu veri- 
tatis instruxit, miraculis confirmavit: eiusque praecepta doctrinae 
aeque accipi ac sua voluit gravissimeque imperavit. — Quoties 
igitur huius verbo magisterii edicitur, traditae divinitus doctri- 
nae complexu hoc contineri vel illud, id quisque debet certo 
credere, verum esse: si falsum esse ullo modo posset, illud con- 
sequatur, quod aperte repugnat, erroris in homine ipsum esse 
auctorem Deum: Domine si error est, a te decepti sumus (4). 
Ita omni amota dubitandi caussa, ullamne ex iis veritatibus 
potest cuiquam fas esse respuere, quin se det hoc ipso praeci- 
pitem in apertam haeresim? quin, seiunctus ab Ecclesia, doctri- 
nam christianam una complexione repudiet universam? Ea 
quippe est natura fidei, ut nihil tam repugnet quam ista cre- 
dere, illa reficere. Fidem enim Ecclesia profitetur esse virtutem 
supernaturalem, | qua, | Dei adiuvante et aspirante — gratia, | ab 
eo revelata vera esse credimus, non propter intrinsecam rerum 
veritatem | naturali rationis lumine perspectam, sed propter au- 
ctoritatem | ipsius Dei revelantis, | qui nec falli nee fallere pot- 
est (5). Si quid igitur traditum a Deo liqueat fuisse, nec tamen 


(1) De Praesorip. cap. XXI. 

(2) Comment, in Matth. XXXI, n. i. 

(3) Eist. Ecd. lib. Il, cap. 9. 

(4) Richardus de S. Victore, De Trin. lib. L, cap. 2. 

(5) Conc. Vat. sess. IIL, cap. 3. 

Acta, Tom. XXVIII, fase. CCOXXXVI. 46 

creditur, nihil omnino fide divina creditur. Quod enim Iacobus 
Apostolus de delicto iudicat in genere morum, idem de opinio- 
nis errore in genere fidei iudicandum: Quicumque... offendat... 
in uno, factus est. omnium reus (1): imo de opinionis errore, 
multo magis. Omnis enim violata lex minus proprie de eo di- 
citur qui unum peccavit, propterea quod maiestatem Dei legum 
latoris sprevisse, non nisi interpretanda voluntate, videri potest. 
Contra is, qui veritatibus divinitus acceptis vel uno in capite 
dissentiat, verissime fidem exuit funditus, quippe qui Deum, qua- 
tenus summa veritas est et proprium motivum fidei, recusat 
vereri: In multis mecum, in paucis non mecum: sed in his pau- 
cis, in quibus non mecum, non eis prosunt multa, in quibus 
mecum (2). Ac sane merito: qui enim sumunt de doctrina chri- 
stana, quod malunt, ii iudicio suo nituntur, non fide: iidemque 
minime in captivitatem redigentes omnem intellectum in  obse- 
quium Christi (3), sibimetipsis verius obtempérant, quam Deo: 
Qui in Evangelio quod vultis, creditis; quod vultis, non creditis, 
vobis potius quam Evangelio creditis (4). 


Quocirca nihil Patres in Concilio Vaticano condidere novi, 
sed institutum divinum, veterem atque constantem Ecclesiae do- 
ctrinam, ipsamque fidei naturam sequuti sunt, cum illud decre- 
vere: Fide divino, et catholica ea omnia credenda sunt, quae 
in verbo Dei scripto vel tradito continentur, et ab Ecclesia sive 
solemni iudicio, sive ordinario et universali magisterio tamquam 
divinitus revelata proponuntur (5). Itaque cum appareat, omnino 
in Ecclesia sua velle Deum unitatem fidei, compertumque sit 
cuiusmodi eam esse, et quo principio tuendam ipse iusserit, li- 
ceat Nobis, quotquot sunt qui non animum induxerint aures 
veritati claudere, iis Augustini verbis affari: Cum igitur tantum 
auxilium | Dei, | tantum profectum  fructumque | videamus, | dubi- 
tabimus nos eius Ecclesiae condere gremio, quae usque ad 
confessionem generis humani ab apostolica Sede per successio- 
nes episcoporum, frustra haereticis | circumlatrantibus, | et par- 
tim plebis ipsius iudicio, partim | Conciliorum gravitate, partim 
etiam miraculorum | maiestate damnatis, culmen . auctoritatis ob- 


(1) n, io. 

Q) S. Augustinus, in Psal. LIV, n. 19. 

(3) II. Corinth. X, 5. 

(4) S. Augustinus, lib. XVII. Contra Faustum Manichaeum, cap. 3. 
(5) Sess. IIL, cap. 3. 

tintati Cui nolle primas dare, vel summae profecto | impietatis 
eu, vel praecipiti^ arrogantiae.... Et si unaquaeque disciplina, 
quamquam ullis et facilis, ut percipi possit, doctorem aut ma- 
gistrum requirit; quid temerariae superbiae plenius, quam di- 
vinorum sacramentorum libros et ab interpretibus | suis nolle 
cognoscere, et incognitos velle damnare? (1) 

Hoc igitur sine ulla dubitatione est officium Ecclesiae, chri- 
stianam doctrinam tueri eamque propagare integram atque in- 
corruptam. Sed nequaquam in isto sunt omnia: imo ne finis 
quidem, cuius caussa est Ecclesia instituta, officio isto conclu- 
ditur. Quandoquidem, ut Iesus Christus pro salute humani ge- 
neris se ipse devovit, atque huc, quae docuisset quaeque prae- 
cepisset, omnia retulit, sic iussit Ecclesiam quaerere in veritate 
doctrinae, quo homines cum sanctos efficeret, tum salvos. — Ve- 
rum tanti magnitudinem atque excellentiam propositi consequi 
sola fides nullo modo potest: adhiberi necesse est cum Dei cul- 
tum iustum ac pium, qui maxime sacrificio divino et sacramen- 
torum communicatione continetur, tum etiam sanctitatem legum 
ac disciplinae. — Ista igitur omnia inesse in Ecclesia oportet, 
quippe quae Servatoris munia in aevum persequitur: religionem, 
quam in ea velut incorporan ile voluit, mortalium generi omni 
ex parte absolutam sola praestat: itemque ea, quae ex ordi- 
nario providentiae consilio sunt instrumenta salutis, sola sup- 
peditat. 


At vero quo modo doctrina caelestis nunquam fuit priva- 
torum arbitrio ingeniove permissa, sed principio a Iesu tradita, 
deinceps ei separatim, de quo dictum est, commendata magi- 
sterio: sic etiam non singulis e populo christiano, verum delectis 
quibusdam data divinitus facultas est perficiendi atque admini- 
strandi divina mysteria, una cum regendi gubernandique pote- 
state. Neque enim nisi ad Apostolos legitimosque eorum suc- 
cessores ea pertinent a lesu Christo dicta: Euntes in mundum 
universum, praedicate | Evangelium... baptizantes eos... Hoc facite 
in meam commemorationem.... Quorum remiseritis peccata, re- 
mittuntur eis. Similique ratione non nisi Apostolis, quique eis 
iure successissent, mandavit ut pascerent, hoc est cum  pote- 
state regerent universitatem christianorum, quos hoc ipso eis 
subesse debere atque obtemperare est consequens. Quae quidem 


(I) De utilitate Credendi, cap. XVII, n. 35. 

officia apostolici muneris omnia generatim Pauli sententia com- 
plectitur: Sic nos existimet homo ut ministros Christi, et dispen- 
satores mysteriorum | Dei (1). 

Quapropter mortales lesus Christus, quotquot essent, et 
quotquot essent futuri, universos advoca vit, ut ducem se eum- 
demque servatorem sequerentur, non tantum seorsum* sin- 
guli, sed etiam consociati atque invicem re animisque iuncti, 
ut ex multitudine populus existeret iure sociatus; fidei, finis, 
rerum ad finem idonearum communione unus, uni eidem- 
que subiectus potestati. Quo ipse facto principia naturae, 
quae in hominibus societatem sponte gignunt, perfectionem 
naturae consentaneam  adepturis, omnia in Ecclesia posuit, 
nimirum ut in ea, quotquot filii Dei esse adoptione volunt, per- 
fectionem dignitati suae congruentem assequi et retinere ad sa- 
lutem possent. Ecclesia igitur, id quod alias attigimus, dux ho- 
minibus est ad caelestia, eidemque hoc est munus assignatum 
a Deo ut de iis, quae religionem attingunt, videat ipsa et statuat, 
et rem christianam libere expediteque iudicio suo administret. 
Quocirca Ecclesiam aut non recte norunt aut inique criminantur 
qui eam insimulant, velle se in civitatum rationes inferre, aut 
in iura potentatus invadere. Imo Deus perfecit, ut Ecclesia esset 
omnium societatum longe praestantissima: nam quod petit ipsa 
tanquam finem, tanto nobilius est quam quod ceterae petunt 
Societates, quanto natura gratia divina, rebusque caducis im- 
mortalia sunt praestabilem bona. — Ergo Ecclesia societas est 
ortu divina: fine, rebusque fini proxime admoventibus, super- 
naturalis: quod vero coalescit hominibus, humana communitas 
est. Ideoque in sacris litteris passim videmus vocabulis socie- 
tatis perfectae nuncupatam. Nominatur enim non modo Domus 
Dei, Civitas supra montem posita, quo convenire gentes omnes 
necesse est: sed etiam Ovile, cui praesit pastor unus, et quo 
recipere se oves Christi omnes debent: imo Regnum quod su- 
scitavit Deus, quodque stabit in aeternum: denique Corpus 
Christi, mysticum illud quidem, sed tamen vivum apteque com- 
positum, multisque conflatum membris ; quae membra non eum- 
dem actum habent: copulata vero inter se, gubernante ac mo- 
derante capite, continentur. Iamvero nulla hominum cogitari 
potest vera ac perfecta societas, quin potestate aliqua summa 


(1) I. Corinth. IV, I. 

regatur. Debet igitur Iesus Christus magistratum Ecclesiae ma- 
ximum praefecisse, cui obediens ac subiecta omnis esset chri- 
stianorum multitudo. Qua de caussa sicut ad unitatem Ecclesiae, 
quatenus est coetus fidelium, necessario unitas fidei requiritur, 
ita ad ipsius unitatem, quatenus est divinitus constituta societas, 
requiritur iure divino unitas regiminis, quae unitatem  commu- 
nionis efficit et complectitur: Ecclesiae autem unitas in duobus 
attenditur: scilicet in connexione membrorum | Ecclesiae ad  in- 
vicem seu communicatione, et iterum in ordine omnium mem- 
brorum Ecclesiae ad unum caput (1). — Ex quo intelligi licet, 
excidere homines ab Ecclesiae unitate non minus schismate, 
quam haeresi: Z/nter haeresim et schisma hoc esse arbitrantur, 
quod haeresis perversum dogma habeat: schisma propter  epi- 
scopalem | dissensionem ab | Ecclesia separetur (2). Quibuscum 
illa Ioannis Chrysostomi in eamdem rem sententia concordat : 
Dico et pr otes tor, Ecclesiam scindere non minus esse malum, 
quam incidere in haeresim (3). Quamobrem si nulla potest esse 
honesta haeresis, pari ratione schisma nullum est, quod possit 
iure factum videri: Non est quicquam gravius sacrilegio  schi- 
smatis.... praeeidendae unitatis nulla est iusta necessitas (4). 


Quae vero et cuiusmodi summa ista potestas sit, cui chri- 
stianos parere oportet universos, non aliter nisi comperta co- 
gnitaque voluntate Christi statuendum. Certe in aeternum rex 
Christus est, itemque moderari in aeternum tuerique regnum 
suum e caelo non visus perseverat: sed quia conspicuum illud 
esse voluit, designare debuit qui gereret in terris vices suas, 
postea quam ipse ad caelestia rediisset: Si quis autem dicat 
quod unum caput et imus pastor est Christus, qui est unus unius 
Ecclesiae sponsus, non sufficienter respondet. Manifestum | est 
enim, quod ecclesiastica sacramenta ipse Christus perficit: ipse 
enim est qui baptizat, ipse est qui peccata remittit, ipse est 
venis sacerdos, qui se obtulit in ara crucis, et cuius virtute 
corpus eius in altari quotidie consecratur; et tamen quia cor- 
poraliter non cum omnibus fidelibus | praesentialiter erat futu- 
rus, elegit ministros, per quos praedicta fidelibus | dispensarci, 
ut supra (cap. 74) dictum est. Eadem igitur ratione, quia prae- 


(1) S. Thomas, 2? 2^, q. XXXIX, a. i. 
(2) S. Hieronymus, Commentar, in Epist, ad Titum, cap. III, v. 10-11. 
(3) Hom. XI. in Epist, ad Ephes., n. 5. 
(4) S. Augustinus, Contra Epistolam Parmeniani, lib. Il, cap. 11, n. 25. 

sentiam | corporalem erat Ecclesiae subtracturus, oportuit ut ali- 
cui committeret qui loco sui universalis Ecclesiae gereret curam. 
Hinc est quod Petro dixit ante ascensionem: | Pasce oves meas (1). 
lesus Christus igitur summum rectorem Ecclesiae Petrum dedit, 
idemque sanxit ut eiusmodi magistratus saluti communi ad pe- 
rennitatem institutus, ad successores hereditate transferretur, in 
quibus Petrus ipse esset auctoritate perpetua superstes. Sane 
insigne illud promissum beato Petro fecit, praeterea nemini: Tu 
es Petrus, et super hanc petram aedificabo Ecclesiam meam (2). 
— Ad Petrum locutus est Dominus: ad unum, ideo ut unita- 
tem fundaret ex uno (3). — Nulla siquidem oratione praemissa... 
tam patrem eius, quam ipsum nomine appellat (beatus es Simon 
Bar Jona) et Simonem eum non iam vocari patitur, eum sibi 
pro sua potestate iam tum ut suum  vindicans, sed congrua si- 
militudine Petrum a petra vocari placuit, puta super quemfun- 
daturus erat suam | Ecclesiam (4). Quo ex oraculo liquet, Dei 
voluntate iussuque Ecclesiam in beato Petro, velut aedes in fun- 
damento consistere. Atqui fundamenti propria natura et vis est, 
ut cohaerentes efficiat aedes variorum coagmentatione mem- 
brorum, itemque ut operi sit necessarium vinculum incolumi- 
tatis ac firmitudinis: quo sublato, omnis aedificatio conabitur. 
Igitur Petri est sustinere Ecclesiam tuerique non solubili com- 
page connexam ac firmam. Tantum vero explere muniis qui 
possit sine potestate iubendi, vetandi, iudicandi, quae vere pro- 
prieque iurisdictio dicitur? Profecto non nisi potestate iurisdi- 
ctionis stant civitates resque publicae. Principatus honoris ac 
pertenuis illa consulendi monendique facultas, quam directio- 
nem vocant, nulli hominum societati admodum prodesse neque 
ad unitatem neque ad firmitudinem queunt. Atque hanc, de qua 
loquimur, potestatem illa declarant et confirmant: Ef portae in- 
feri non praevalebunt adversus eam. — Quam autem  eami an 
enim petram supra quam Christus aedificat Ecclesiam? | an Ec- 
clesiam? Ambigua quippe locutio est: an quasi unam  eamdem' 
que rem, petram et Ecclesiam? Hoc ego verum esse existimo, 
nec enim adversus petram super quam Christus Ecclesiam  ae- 


(1) S. Thomas, Contra Gentiles, lib. IV, cap. 76. 

(2) Matth. XVI, 18. 

(3) S. Pacianus, ad Semproniam, epist. IIL, n. 11. 

(4) S. Cyrillus Alexandrinus, in Evang. loan. lib. IT, in cap. 1l, v. 42. 

dífieat, nec adversus Ecclesiam portae | inferi praevalebunt (1). 
Cuius divinae sententiae ea vis est: quamcumque visi invisique 
hostes vim, quascumque artes adhibuerint, numquam fore ut 
fulta Petro Ecclesia succumbat, aut quoquo modo deficiat: Ec- 
clesia vero tamquam . Christi aedificium, qui — sapienter  aedifi- 
cavit « domum suam supra petram », portarum inferi capax 
non est, praevalentiam | quidem | adversus | quemcumque | homi- 
nem, qui extra petram | et Ecclesiam fuerit, sed | invalidarum 
adversus illam (2). Ergo Ecclesiam suam Deus idcirco commen- 
davit Petro, ut perpetuo incolumem tutor invictus conservaret. 
Eum igitur auxit potestate debita: quia societati hominum re et 
cum effectu tuendae, ius imperii in eo qui tuetur est necessa- 
rium. Illud praeterea Iesus adnexuit: Et tibi dabo claves regni 
caelorum. Plane loqui de Ecclesia pergit, quam paullo ante nun- 
cuparat suam, quamque ipsam velle se in Petro dixit, tamquam 
in fundamento, statuere. Expressam non modo aedificii, sed 
etiam regni imaginem gerit Ecclesia: ceteroqui insigne usitatum 
imperii claves esse, nemo nescit. Quapropter claves regni cae- 
lorum cum lesus dare Petro pollicetur, potestatem et ius in Ec- 
clesiam pollicetur daturum. Filius vero et Patris et sui ipsius 
cognitionem per totum orbem illi (Petro) disseminare commisit, 
ac mortali homini omnem in caelo potestatem | dedit, dum cla- 
ves illi tradidit, qui Ecclesiam per totum orbem terrarum  ex- 
tendit, et caelis firmiorem | monstravit -(3). Concinunt cetera: 
Quodcumque ligaveris super terram, erit ligatum et in caelis, 
et quodcumque solveris super terram, erit solutum et in caelis. 
Ligandi solvendique translata locutio ius ferendarum legum, 
item iudicandi vindicandique designat potestatem. Quae quidem 
potestas tantae amplitudinis virtutisque dicitur fore, ut quaelibet 
decreta eius rata sit habiturus Deus. Itaque summa est plane- 
que sui iuris, quippe quae nullam habet in terris superiorem 
gradu, Ecclesiamque totam et quae sunt Ecclesiae commissa, 


universa complectitur. 


Promissum exsolvitur, quo tempore Christus Dominus, post 
anastasim suam, cum ter a Petro, num se diligeret plus quam 
ceteri, quaesisset, praecipientis in modum ei, Pasce, ait, agnos 


(1) Origenes, Comment, in Matth., tom. XII, n. H. 
(2) Ib. 
(3) S. Ioannes Chrysostomus, Horn. LI V, in Matth., n. 2. 

meos....pasee oves meas (1). Nimirum quotquot essent in ovili 
suo futuri, omnes illi velut pastori committit: Dominus non du- 
bitat, qui interrogat, non ut disceret, sed ut doceret, quem ele- 
vandus in caelum | amoris sui nobis velut vicarium relinquebat... 
Et ideo quia solus profitetur ex omnibus, omnibus anteferetur.... 
perfeetiores ut perfectior gubernaret (2). Illa vero sunt pastoris 
officia et partes, gregi se praebere ducem, eumdemque sospi- 
tare salubrità te pabulorum, prohibendo pericula, ea vendo insi- 
dias, tutando a vi: brevi, regendo gubernando. Cum igitur Pe- 
trus est gregi christianorum pastor impositus, potestatem accepit 
gubernandi omnes homines, quorum saluti Iesus Christus pro- 
fuso sanguine prospexerat: Cur sanguinem effudit? | Ut has 
emeret oves, quas Petro et successoribus eius tradidit (3). 
Quoniamque immutabilis communione fidei christianos o- 
mnes oportet esse invicem coniunctos, idcirco suarum virtute 
precum Christus Dominus impetravit Petro, ut in gerenda po- 
testate nunquam fide laberetur: Ego autem rogavi pro-te, ut 
non deficiat fides tua (4). Eidem praeterea mandavit ut, quoties 
tempora postularent, ipse impertiret fratribus suis lumen animi 
et robur: Confirma fratres tuos (5). Quem igitur fundamentum 
Ecclesiae designarat, eumdem esse vult columen fidei : Cui pro- 
pria auctoritate regnum dabat, huius fidem firmare | non pot- 
erat, quem eum petram dicit, firmamentum Ecclesiae indica- 
vit? (6). Hinc ipse Iesus certa quaedam nomina, magnarum indicia 
rerum, quae sibi potestate sunt propria, voluit esse Petro se- 
cum participatione communia (7), nimirum ut ex communione 
titulorum appareret communio potestatis. Ita ipse, qui /apis est 
angularis, in quo omnis aedificatio constructa crescit in templum 
sanctum in Domino (8), Petrum velut /apidem statuit, quo fulta 
esse Ecclesia deberet. Cum audisset « petra es » praeconio no- 
bilitatus est. Quamquam autem petra est, non ut Christus petra, 
sed ut Petrus petra. | Christus enim essentialiter petra ineon- 


(1) Ioan. XXI, 16-17. 

(2) S. Ambrosius, Eccposit. in Evang. secundum Lucam, lib. X, nn. 175-176. 
(3) S. ioannes Chrysostomus, De Sacerdotio, lib. II. 

(4) Luc. XXII, 32. 

(5) Ib. 

(6) S. Ambrosius, De Fide, lib. IV, n. S6. 

(7) S. Leo M. serm. IV, cap. 2. 

(8) Ephes. II, 21. 

cussa; Petrus vero per petram. | Nam lesus dignitates suas lar- 
gitur , nee exhauritur. . . . Sacerdos | est, facit | sacerdotes. .... 
petra est, petram facit (1). Rex idem Ecclesiae, qui habet cla- 
vem David: qui aperit et nemo claudit: claudit et nemo  ape- 
rit (2), traditis Petro clavibus, principem christianae reipublicae 
declaravit. Pariter pastor maximus, qui se ipse pastorem bonum 
nuncupat (3), agnis atque ovibus suis pastorem Petrum praepo- 
suit: Pasce agnos, pasce oves. Quare Chrysostomus: KEximius 
erat inter Apostolos, et os discipulorum et coetus illius caput... 
Simul ostendens ei, oportere deinceps fidere, quasi abolita ne- 
gatione, fratrum ei praefecturam | committit... Dicit autem: | Si 
amas me, fratribus praeesto (4). Demum qui confirmát in omni 
opere et sermone bono (5), mandavit Petro ut confirmaret fra- 
tres suos. Iure igitur Leo magnus: JDe toto mundo unus Petrus 
eligitur, qui et universarum gentium vocationi et omnibus  Apo- 
stolis, | cunctisque Ecclesiae patribus | praeponatur: ut quamvis 
in populo Dei multi sacerdotes sint multique pastores, omnes 
tamen proprie regat Petrus, quos principaliter regit et — Chri- 
stus (6). Itemque Gregorius magnus ad Imperatorem Mauritium 
Augustum: Cunctis evangelium scientibus liquet, quod voce do- 
minica sancto et omnium Apostolorum | Petro principi apostolo 
totius Ecclesiae cura commissa est... Ecce claves regni caelestis 
accepit, potestas ei ligandi ac solvendi tribuitur, et cura ei to- 
tius Ecclesiae et principatus committitur (T). 


Eiusmodi autem principatum, quoniam constitutione ipsa 
temperationeque Ecclesiae, velut pars praecipua, continetur, vi- 
delicet ut principium unitatis ac fundamentum incolumitatis per- 
petuae, nequaquam cum beato Petro interire, sed reddere in 
eius successores ex alio in alium oportuit: Manet ergo disp o- 
sitio veritatis, et beatus | Petrus in accepta fortitudine petrae 
perseverans, suscepta | Ecclesiae gubernacula non reliquit | (8). 
Quare Pontifices, qui Petro in episcopatu romano succedunt, 
supremam Ecclesiae potestatem obtinent iure divino. JDefinimus, 


(1) Horn, de Poenitentia, n. i in appendice opp. S. Basila. 
(2) Apoc. TU, 7. 

(3) Ioann. X, 11. 

(4) Horn. LXXXVIII, in Joan. n. 1. 

(5) II. Thessalon. II, 16. 

(6) Serro. IV, cap. 2. 

(7) Epistolarum, lib. V, epist. XX. 

(8) S. Leo M. serm. III, cap. 3. 

sanctam | Apostolicam | Sedem et Romanum Pontificem in  univer- 
sum orbem tenere primatum, | et ipsum Pontificem | Romanum 
successorem | esse beati Petri, principis | Apostolorum, et verum 
Christi vicarium | totiusque | Ecclesiae caput, et omnium  christia- 
norum patrem | ac doctorem existere, et ipsi in beato Petro 
pascendi, regendi ac gubernandi universalem | Ecclesiam a  Do- 
mino nostro lesu | Christo plenam | potestatem | traditam — esse; 
quemadmodum . etiam in gestis | oecumenicorum | conciliorum et 
in sacris canonibus continetur (1). Similiter Concilium  Latera- 
nense IV: Romana Ecclesia.... disponente Domino, super omnes 
alias | ordinariae | potestatis — obtinet principatum, | utpote — mater 
universorum . Christifidelium et magistra. Antecesserat consen- 
sus antiquitatis, quae episcopos romanos sine ulla dubitatione 
sic semper observavit et coluit ut beati Petri legitimos succes- 
sores. Quem vero lateat quot in eamdem rem extent et quam 
luculenta sanctorum patrum testimonia ? Illud valde praeclarum 
Irenaei qui cum de Ecclesia romana dissereret, ad hanc enim, 
inquit, Ecclesiam propter potiorem . principalitatem | necesse est 
omnem convenire Ecclesiam (2). Ac Cyprianus itidem de Eccle- 
sia romana affirmat, eam esse Ecclesiae catholicae radicem et 
matricem (3), Petri | Cathedram | atque | Ecclesiam | principalem, 
unde unitas sacerdotalis exorta est (4). Cathedram Petri appel- 
lat quippe quam insidet Petri successor: Ecclesiam principalem 
ob principatum Petro ipsi et legitimis successoribus collatum: 
mide unitas exorta, quia in christiana republica caussa efficiens 
unitatis est Ecclesia romana. Quare Hieronymus iis verbis Da- 
masum affatur: Cum successore piscatoris et discipulo crucis 


loquor. . .. Beatitudini tuae, id est Cathedrae | Petri communione 
consoeior. Super illam petram  aedificatam | Ecclesiam scio (5). 
Sollemne illi est, catholicum hominem ex coniunctione cum ro- 
mana Petri sede internoscere : Si quis Cathedrae Petri iungitur, 
meus est (6). Neque absimili ratione Augustinus, palam testatus, 
in romana | Ecclesia semper Apostolicae cathedrae viguisse prin- 
cipatum (7), negat esse catholicum, quicumque a fide romana 

(1) Concilium | Florentinum. 

(2) Contra Haereses, lib. III, cap. 3, n. 2. 

(3) Epist. XL VIII, ad Cornelium, n. 5. 

(4) Epist. LIX, ad eumd., n. 14. 

(5) Epist. XV, ad Damasum, n. 2. 

(6) Epist. XVI, ad Damasum, n. 2. 

(7) Epist. XLIII, n. 7. 

dissentiat: Non crederis ner am fidem tenere catholicam, qui fi- 
dem non doces esse servandam romanam (i). ltem Cyprianus: 
Communicare cum Cornelio, Aoc est cum catholica Ecclesia com- 
municare (2). Similiter Maximus Abbas hanc verae fidei verae- 
que communionis notam esse docet, subesse Pontifici romano: 
Itaque si vult haereticus non esse neque audire, non isti aut 
illi satisfaciat ... Festinet pro omnibus sedi romanae satisfacere. 
Hac enim satisfacía, communiter ubique omnes pium hunc et 
orthodoxum | praedicabunt. Nam frustra | solummodo . loquitur, 
qui mihi similes suadendos putat, et non satisfacit et implorat 
sanctissimae romanorum | Ecclesiae beatissimum | Papam, id est 
Apostolicam | Sedem. Cuius rei caussam rationemque in eo affir- 
mat residere, quod ab ipso incarnato Dei Verbo, sed et omni- 
bus salietis synodis, secundum sacros canones et terminos, uni- 
versarum quae in toto terrarum orbe | sunt sanctarum | Dei 
Ecclesiarum in omnibus et per omnia percepit et habet impe- 
rium, auctoritatem et potestatem ligandi et solvendi. Cum hoc 
enim ligat et solvit, etiam in caelo Verbum, quod caelestibus 
virtutibus prineipatur (3). Quod igitur erat in fide christiana, quod 
non una gens, aut una aetas, sed aetates omnes, et Oriens pa- 
riter atque Occidens agnoscere atque observare consueverat, id 
meminit, nullo contradicente, ad Ephesinam Synodum BPhilip- 
pus presbyter, a Pontifice legatus: Nulli dubium est, imo sae- 
culis omnibus notum, quod sanctus beatissimusque | Petrus, Apo- 
stolorum | princeps et caput, fideique | columna et Ecclesiae 
catholicae fundamentum, |a Domino nostro | lesu | Christo,. sal- 
vatore humani generis ac  redemptore, claves regni accepit, 
solvendique ac ligandi peccata, potestas ipsi data est, qui ad 
hoc usque tempus et semper in suis successoribus vivit et iu- 
dicium exercet » (4). Eademque de re in omnium cognitione ver- 
satur Concilii Chalcedonensis sententia: Petrus per Leonem... 


loquutus est (5) : cui vox Concilii Constantinopolitani III resonat, 
tamquam imago: Summus nobiscum | concertabat | Apostolorum 
princeps : illius enim | imitatorem et Sedis successorem habuimus 
fautorem.. | charta et atramentum . videbatur, et per Agathonem 


(1) Serai. CXX, n. 13. 

(2) Epist. L V, n. I. 

(3) Defloratio ex Epistola ad Petrum illustrem. 
(4) Actio III. 

(5) Actio II. 

Petrus loquebatur (1). In formula catholicae professionis ab Hor- 
misda conceptis verbis, ineunte saeculo sexto, proposita, cui 
tum Iustinianus Imperator, tum Epiphanius, Ioannes, et Menna 
Patriarchae subscripserunt, illud est magna vi sententiarum de- 
claratum : Quia non potest Domini nostri lesu Christi praeter- 
mitti sententia dicentis: 'Tu es Petrus, et super hanc petram 
aedificabo Ecclesiam meam... haec, quae dieta sunt, rerum pro- 
bantur effectibus, quia in Sede Apostolica citra maculam  sem- 
per est catholica servata religio (2). Nolumus quidem persequi 
singula: libet tamen formulam fidei meminisse, quam Michael 
Palaeologus in Concilio Lugdunensi II professus est: /psa quo- 
que sancta romana Ecclesia summum et plenum primatum et 
principatum | super | universam | Ecclesiam | catholicam obtinet, 
quem se ab ipso Domino in beato Petro, Apostolorum principe 
sive vertice, cuius romanus Pontifex est successor, cum  pote- 
statis plenitudine | recepisse | veraciter et humiliter | recognoscit. 
Et sicut prae ceteris tegetur fidei veritatem | defendere, sic et si 
quae de fide  subortae fuerint quaestiones, suo debent iudicio 
definiri (3). 

Si Petri eiusque successorum plena ac summa potestas est, 
ea tamen esse ne putetur sola. Nam qui Petrum Ecclesiae fun- 
damentum posuit, idem elegit duodecim... quos et apostolos no- 
minavit (4). Quo modo Petri auctoritatem in romano Pontifice 
perpetuam permanere necesse est, sic Episcopi, quod succedunt 
Apostolis, horum potestatem ordinariam hereditate capiunt; ita 
ut intimam Ecclesiae constitutionem ordo episcoporum neces- 
sario attingat. Quamquam vero neque plenam neque universa- 
lem ii, neque summam obtinent auctoritatem, non tamen vicarii 
romanorum pontificum putandi, quia potestatem gerunt sibi pro- 
priam, verissimeque populorum, quos regunt, antistites ordinarii 
dicuntur. 


Verum quia successor Petri unus est, Apostolorum permulti, 
consentaneum est perspicere quae sint istorum cum illo, divina 
constitutione, necessitudines. — Ac primo quidem coniunctionis 
episcoporum cum eo qui Petro succedit non obscura est neque 
dubia necessitas: hoc enim soluto nexu, solvitur ac diffluit mul- 


(1) Actio XVIII. 

(2) Post Epistolam XXVI, ad omnes Episc. Hispan., n. 4. 
(3) Actio IV. 

(4) Luc. VI, 13. 

filudo ipsa christianorum, ita plane ut nullo pacto queat unum 
corpus conflare unumque gregem: Ecclesiae salus in summi sa- 
cerdotis dignitate pendet, cui si non exsors quaedam et ab omni- 
bus eminens detur potestas, tot in Ecclesia effieientur schismata, 
quot sacerdotes (1). Idcirco ad id praestat advertere animum: 
nihil esse Apostolis seorsum a Petro collatum; plura seorsum 
ab Apostolis ac separatim Petro. Ioannes Chrysostomus in Christi 
edisserenda sententia (Ioan X XI, 15) cum percontatus esset, 
Cur, aliis praetermissis, de his | Christus Petrum | alloquitur? 
omnino respondet: Eximius erat inter Apostolos, et os disci* 
pulorum, et coetus illius caput (2). Hic enim unus designatus a 
Christo 'est fundamentum Ecclesiae: ipsi ligandi copia sólvendi- 
que permissa, eidemque pascendi data potestas' uni. Contra quid- 
quid auctoritatis ac muneris accepere Apostoli, coniuncte cum 
Petro accepere: Divina dig natio si quid cum eo commune ce- 
teris voluit esse principibus, nunquam nisi per ipsum dedit, 
quidquid aliis non negavit (3). Ut cum multa solus acceperit, 
nihil in quemquam sine ipsius, participatione transierit (4). Ex 
quo plane intelligitur, excidere episcopos iure ac potestate re- 
gendi, si a Petro eiusve successoribus scientes secesserint. Nam 
a fundamento, quo totum debet aedificium niti, secessione di- 
velluntur; itaque exclusi aedificio ipso sunt: ob eamdemque 
caussam ab ovili seiuncti, cui dux est pastor maximus, regno- 
que extorres, cuius uni Petro datae divinitus claves. 


Quibus rebus rursus noscimus in constituenda christiana re- 
publica caelestem descriptionem mentemque divinam. Videlicet 
cum Ecclesiam divinus auctor fide et regimine et communione 
unam esse decrevisset, Petrum eiusque successores delegit in 
quibus principium foret ac velut centrum unitatis. Quare Cy- 
prianus: Probatio est ad fidem facilis compendio veritatis. Lo- 
quitur Dominus ad Petrum: Ego tibi dico, inquit Quia tu es 
Petrus... Super unum aedificat Ecclesiam. Et quamvis . Aposto- 
lis omnibus post resurrectionem suam parem potestatem tribuat, 
et dicat: sicut misit me Pater..., tamen ut unitatem manifesta- 
ret, unitatis eiusdem originem ab uno incipientem sua auctori- 


(1) S. Hieronymus, Dialog. Contra Luciferianos, n. 9. 
(2) Horn. LXXXVIII. in Ioann. n. 1. 

(3) S. Leo M. serai. IV, cap. 2. 

(4) Ib. 

tate disposuit (1). Atque Optatus Milevitanus: Negare non potes, 
scire te in urbe Roma Petro primo | Cathedram | episcopalem 
esse collatam, in qua sederit omnium | Apostolorum caput Pe- 
trus, unde et Cephas appellatus est: in qua una | Cathedra uni- 
tas ab omnibus servaretur : ne ceteri Apostoli singulas sibi quis- 
que defenderent, ut iam schismaticus et peccator esset, qui con- 
tra singularem | Cathedram alteram  collocaret (2). Unde est illa 
ipsius Cypriani sententia, cum haeresim tum schisma ex eo 
ortum habere gignique, quod debita supremae potestati obedien- 
tia abiicitur: Neque enim aliunde haereses obortae sunt aut nata 
sunt schismata, quam inde quod sacerdoti Dei non  obtempera- 
tur, nec unus in Ecclesia ad tempus sacerdos et ad tempus iu- 
dex vice Christi cogitatur (3). Nemo igitur, nisi cum Petro co- 
haereat, participare auctoritatem potest, cum absurdum sit 
opinari, qui extra Ecclesiam est, eum in Ecclesia praeesse. 
Quare Optatus Milevitanus reprehendebat hoc nomine Donati- 
stas: Contra quas portas (inferi) claves salutares accepisse le- 
gimus Petrum, principem scilicet nostrum, cui a Christo dictum 
est: tibi dabo elaves regni caelorum, et portae inferi non vw 
cent eas. Unde est ergo, quod claves regni caelorum vobis usur- 
pare contenditis, qui contra cathedram Petri militatisi (4). 


Sed Episcoporum ordo tunc rite, ut Christus iussit, colliga- 
gatus cum Petro putandus, si Petro subsit eique pareat: secus 
in multitudinem confusam ac perturbatam necessario delabitur. 
Fidei et communionis unitati rite conservandae, non gerere hono- 
ris caussa priores partes, non curam agere satis est; sed omnino 
auctoritate est opus vera eademque summa, cui obtemperet tota 
communitas. Quid enim Dei Filius spectavit, cum claves regni 
caelorum uni pollicitus est Petro? Summum fastigium potesta- 
tis nomine clavium eo loco designari, usus biblicus et Patrum 
consentientes sententiae dubitari non sinunt. Neque secus inter- 
pretari fas est, quae vel Petro separatim tributa sunt, vel Apo- 
stolis coniunctim cum Petro. Si ligandi, solvendi, pascendique 
facultas hoc parit in episcopis, successoribus Apostolorum, ut 
populum quisque suum vera cum potestate regat, certe idem 


(1) De Unit. Eccl, n. 4. 

(2) De Schism. Donat., lib. II. 

(3) Epist. XII, ad Gornelium, n. 5. 
(4) Lib. IL, n. 4, 5. 

parere eadem facultas in eo debet, cui pascendi agnos et oves 
assignatum est, Deo auctore, munus : Non solum Pastorem (Pe- 
trum), sed pastorum pastorem (Christus) constituit: pascit igitur 
Petrus agnos, pascit et oves, pa sed filios, pascit et matres: 
regit subditos, regit et praelatos quia praeter agnos et oves in 
Ecclesia nihil est (1). Hinc illae de beato Petro singulares ve- 
terum locutiones, quae in summo dignitatis potestatisque gra- 
du locatum luculenter praedicant. Appellant passim principem 


coetus discipulorum : sanctorum Apostolorum principem :  cho- 
ri illius  coryphaeum : os | Apostolorum | omnium : caput illius 
familiae : orbis totius praepositum : inter Apostolos | primum : 


Ecclesiae columen. Quae omnia concludere Bernardus iis ver- 
bis videtur ad Eugenium Papam: Quis es ? Sacerdos magnus, 
summus pontifex. Tu princeps episcoporum, tu heres  Aposto- 
lorum... Tu es, ad claves traditae, cui oves creditae sunt. 
Sunt quidem et alii caeli ianitores et gregum pastores ; sed tu 
tanto gloriosius, quanto et differentius utrumque prae ceteris 
nomen hereditasti. | Habent | illi sibi  assignatos greges, singuli 
singulos, tibi universi crediti, uni unus, nec modo ovium, sed 
et pastorum, [tu unus omnium pastor. Unde id probem quae- 
ris. Ex verbo Domini. | Cui enim, non dico episcoporum, sed 
etiam | Apostolorum, | sic absolute et indiscrete totae commissae 
sunt oves ? Si me amas, Petre, pasce oves meas. Quas ? illius 
vel illius populos civitatis aut regionis, aut certi regni? | Oves 
meas, inquit : cui non planum, non designasse aliquas, sed as- 
signasse omnes i Nihil excipitur, ubi distinguitur nihil | (2). 


Illud vero abhorret a veritate, et aperte repugnat constitu- 
tioni divinae, iurisdictioni romanorum Pontificum episcopos 
subesse singulos, ius esse; universos, ius non esse. Haec enim 
omnis est caussa ratioque fundamenti, ut unitatem stabilitatem- 
que toti potius aedificio, quam partibus eius singtdis tueatur. 
Quod est in caussa, de qua loquimur, multo verius, quia Chri- 
stus Dominus fundamenti virtute confieri voluit, ut portae in- 
feri non praevaleant adversus Ecclesiam. Quod promissum di- 
vinum constat inter omnes de Ecclesia universa intelligi opor- 
tere, non de singulis eius partibus, quippe quae utique vinci 
inferorum impetu possunt, nonnullisque earum, ut vincerentur, 


(1) S. Brunonis Episcopi Signiensis Comment, in Ioann. part. III, cap. 21, n. 55. 


(2) De Consideratione, lib. IL, cap. 8. 

singillatim evenit. Rursus, qui gregi praepositus est universo, 
eum non modo in oves dispersas, sed prorsus in multitudinem 
insimul congregatarum habere imperium necesse est. Num re- 
gat agatque pastorem suum universitas ovium ? Num succes- 
sores Apostolorum, simul coniuncti, fundamentum sint, quo 
Petri successor, adipiscendi firmamenti caussa, innitatur? Pro- 
fecto cuius in potestate sunt claves regni, ei ius atque auctori- 
tas est non tantum in provincias singulares, sed in universas 
simul: et quo modo episcopi in regione quisque sua non so- 
lum privato cuique, sed etiam communitati vera cum potestate 
praesunt, ita Pontifices romani, quorum potestas christianam 
rempublicam totam complectitur, omnes eius partes, etiam una 
collectas, subiectas atque obedientes habent potestati suae. 
Christus Dominus, quod iam dictum satis, Petro eiusque suc- 
cessoribus tribuit ut essent vicarii sui, atque eamdem in Ec- 
clesia perpetuo gererent potestatem, quam ipsemet gesserat in 
vita mortali. Num Apostolorum collegium magistro suo prae- 
stitisse auctoritate dicatur? 


Hanc vero, de qua dicimus, in ipsum episcoporum collegium 
potestatem, quam sacrae litterae tam aperte enuntiant, agno- 
Scere ac testari nullo tempore Ecclesia destitit. Illa sunt in hoc 
genere effata Conciliorum : Romanum Pontificem de omnium 
Ecclesiarum praesulibus iudicasse legimus : de eo vero quem- 
quam  iudicasse, non legimus (1). Cuius rei ea ratio redditur, 
quod auctoritate Sedis Apostolicae maior non est (2). Quare de 
Conciliorum decretis Gelasius : Sicut id quod prima Sedes non 
probaverai, constare non potuit, sic quod illa censuit  iudican- 
dum, Ecclesia tota suscepit (3). Sane Conciliorum consulta et 
decreta, rata habere vel infirmare semper romanorum Pontifi- 
cum fuit. Conciliabuli Ephesini acta rescidit Leo magnus : Ari- 
minensis, reiecit Damasus : Constantinopolitani, Hadrianus I; 
canonem vero XXVIII Concilii Chalcedonensis, quod assensu et 
auctoritate caruit Sedis Apostolicae, velut incassum quiddam 
constat iacuisse. Recte igitur in Concilio Lateranensi V Leo X 


(1) Hadrianus IL, in Allocutione 1l] ad Synodum Romanam an. 869. Cf. Actio- 
nem VII Concilii Constantinopolitani IV. 

(2) Nicolaus in epist. LX X XVI, Ad Michael. Imperat. — Patet profecto Sedis 
Apostolicae, cuius auctoritate maior non est, iudicium a nemine fore retractandum, 
neque cuiquam de eius liceat iudicare iudicio. 

(3) Epist. XXVI ad Episcopos Dardaniae n. 5. 

statuit : — Solum romanum | Pontificem, pro tempore existentem, 
tamquam | auctoritatem super omnia concilia | habentem, | tam 
Conciliorum | indieendorum, transfer endor um, ae dissolvendorum 
plenum ius ac potestatem habere, nedum ex sacrae  Scriptu- 
rae testimonio  dictisque Patrum ac aliorum romanorum |. Pon- 
tificum, | sacrorumque | canonum  . decretis, sed propria | etiam 
eorumdem | Conciliorum | confessione | manifeste constat. Sane cla- 
ves regni caelorum uni creditas Petro, item ligandi solvendique 
potestatem Apostolis una cum Petro collatam, sacrae litterae 
testantur : at vero summam potestatem sine Petro et contra 
Petrum unde Apostoli acceperint, nusquam est testatum. Pro- 
fecto a Iesu Christo nullo pacto accepere. — Quibus de caus- 
sis, Concilii Vaticani decreto, quod est de vi et ratione prima- 
tus Romani Pontificis, non opinio est invecta nova, sed vetus 
et constans omnium saeculorum asserta fides (1). 


Neque vero potestati geminae eosdem subesse, confusionem 
habet administrationis. Tale quicquam suspicari, primum sa- 
pientia Dei prohibemur, cuius consilio est temperatio isthaec 
regiminis constituta. Illud praeterea animadvertendum, tum re- 
rum ordinem mutuasque necessitudines perturbari, si bini magi- 
stratus in populo sint eodem gradu, neutro alteri obnoxio. Sed 
romani pontificis potestas summa est, universalis, planeque sui 
iuris : episcoporum vero certis circumscripta finibus, nec plane 
sui iuris : Z/nconveniens est, quod duo aequaliter super  eum- 
dem gregem constituantur. | Sed quod duo, quorum unus alio 
principalior est, super eamdem plebem constituantur, non est 
inconveniens ; et secundum | hoc super eamdem plebem | imme- 
diate sunt et Sacerdos parochialis et Episcopus et Papa (2). 
Romani autem Pontifices, officii sui memores, maxime omnium 
conservari volunt quidquid est in Ecclesia divinitus constitutum : 
propterea quemadmodum potestatem suam ea qua par est cu- 
ra vigilantiáque tuentur, ita et dedere et dabunt constanter ope- 
ram ut sua Episcopis auctoritas salva sit. Imo quidquid Episcopis 
tribuitur honoris, quidquid obsequii, id omne sibimetipsis tribu- 
tum députant. Meus honor est honor universalis Ecclesiae. Meus 
honor est fratrum meorum solidus vigor. Tunc ego vere hono- 
ratus sum, cum singulis quibusque honor debitus non negatur (3). 


(1) Sess. IV, cap. 3. 
(2) S. Thomas in IV sent. dist. XVII, a. 4, ad q. 4, ad 3. 


(3) S. Gregorius M. Epistolarum lib. VIIL, epist. X XX, ad Eulogium. 
Acta, Tom. XXVIII, fase. CCCXXXVI. 47 

His quae dicta sunt, Ecclesiae quidem imaginem atque for- 
mam ex divina constitutione fideliter expressimus. Plura per- 
secuti de unitate sumus; cuiusmodi hanc esse, et quo conser- 
vandam principio divinus auctor voluerit, satis explicavimus. 
Quotquot divino munere beneficioque contigit, ut in sinu Ec- 
clesiae catholicae tamquam ex ea nati vivant, eos vocem No- 
stram apostolicam audituros, non est cur dubitamus : Oves meae 
vocem meam audiunt (1). Atque hinc facile sumpserint quo et 
erudiantur plenius, et voluntate propensiore cum pastoribus 
quisque suis et per eos cum pastore summo cohaereant, ut tu- 
tius queant intra ovile unicum permanere, fructuumque ex eo 
salutarium maiorem ubertatem capere. Verum aspicientibus No- 
bis in auctorem fidei, et consummatorem lesum (2), cuius vi- 
caria potestate, tametsi impares dignitati et muneri, fungimur, 
caritate eius inflammatur animus ; illudque de se a Christo di- 
ctum, de Nobismetipsis non sine caussa usurpemus : Alias oves 
habeo, quae non sunt ex hoc ovili : et illas oportet me 
adducere, et vocem meam audient (3). Nos igitur audire et ca- 
ritati Nostrae paternae obsequi ne recusent, quotquot sunt qui 
impietatem tam late fusam oderunt, et Iesum Christum Filium 
Dei eumdemque servatorem generis humani agnoscunt et fa- 
tentur, sed tamen vagantur ab eius Sponsa longius. Qui Chri- 
stum sumunt, totum sumant necesse est: Totus Christus ca- 
put et corpus est: caput unigenitus Filius Dei, corpus eius 
Ecclesia : sponsus et sponsa, duo in carne una. Quicumque de 
ipso capite a Scripturis sanctis dissentiunt, etiamsi in omnibus 
locis inveniantur in quibus Ecclesia designata est, non sunt in 
Ecclesia. Et rursus, quicumque de ipso capite Scripturis sanctis 
consentiunt, et unitali Ecclesiae non communicant, non sunt in 
Ecclesia (4). Ac pari studio ad eos provolat animus Noster, quos 
impietatis non funditus corrupit pestilens afflatus, quique hoc 
saltem expetunt, sibi patris esse loco Deum verum, terrae cae- 
lique opificem. Hi quidem apud se reputent ac plane intelligant, 
numerari se in filiis Dei nequaquam posse, nisi fratrem sibi 
lesum Christum simulque Ecclesiam matrem adsciverint. Omnes 
igitur peramanter, sumpta ex Augustino ipso sententia, compel- 

li) Ioan. X, 27. 

(2) Hebr. XII, 2. 


(3) 'oan. X, 16. 
(4) S. Augustinus, Contra Donatistas, Epistola, sive De Unit. Eccl. cap. IV, n. 7. 

lamus : Amemas Dominum Deum nostrum, ctmemus . Ecclesiam 
eius: illum sicut patrem, | istam sicut matrem. Nemo dicat: ad 
idola quidem | vado, arreptitios | et sortílegos ^ eonsulo, sed ta- 
men Dei Ecclesiam non relinquo : catholicus sum.  Tenens ma- 
trem,  offendisti patrem. Alius item dicit: absit a me, non eon- 
sulo  sortilegum, | non quaero  arreptitium, non quaero divinatio- 
nes sacrilegas, non eo ad ador anda daemonia, non servio la- 
pidibus : sed tamen in parte Donati sum. | Quid tibi prodest 
non offensus pater, qui offensam | vindicat | matrem? | Quid 
prodest si Dominum confitens, | Deum . honoras, | ipsum praedi- 
cas,  Fdium eius agnoscis, sedentem ad Patris dexteram | confi- 
tens, et blasphemas | Ecclesiam eius ?.... Si haberes aliquem pa- 
tronum , cui quotidie  obsequereris ; si unum | crimen de eius 
coniuge diceres, num quid domum eius  intrares ? | Tenete  er- 
$0 , carissimi, tenete omnes unanimiter Deum patrem et ma- 
trem Ecclesiam (1). 

Plurimum misericordi Deo confisi, qui maxime potest ani- 
mos hominum permovere, et unde vult, et quo vult, impellere, 
benignitati eius universos, quos in oratione spectavimus, vehe- 
menter commendamus. Caelestium vero donorum auspicem et 
benevolentiae Nostrae testem vobis Venerabiles Fratres, Clero 
populoque vestro Apostolicam benedictionem peramanter in 
Domino impertimus. 

Datum Romae apud Sanctum Petrum 29 Iunii Ann. 1896, 
Pontificatus Nostri decimo nono. 


LEO PP. XIII. 


(1) Enarratio in Psal. LXXXVIII, sermo II, n. 14. 

EX ACIBS CONSSICRHALBLS 


DE CONSISTORIO HABITO die 22 Iunii 1896. 


SSmus Pater Leo XIII in Palatio Vaticano habuit Consistorium secretum, in quo 


pronuntiavit sequentem 


ALLOCUTIONEM 
Venerabiles Fratres 


Movente officio, ut ecclesiarum viduitati prospiciamus, am- 
plissimumque suppleamus Collegium vestrum, nonnihil praelo- 
qui libet de quodam suscepto Nobis consilio, quo rationibus rei 
christianae non parum videtur posse conducere. — Ecclesiae 
matris nullo quidem tempore defuere studia in iis revocandis 
invitandisque, quos vel animorum dissensio vel mentium error 
a sinu suo calamitose abstraxisset: hisce tamen proximis an- 
nis, per eas rerum opportunitates quas probe nostis, factum 
est ut eadem studia Ecclesiae impensius caluerinl. Iamque licuit 
fructuum expeditorum quodammodo percipi libamenta, quae 
spem alant et alacritatem intendant propositi; maxime quod 
passim in disiunctis gentibus iudicia non obscura increbrescunt,. 
quasi inclinantium ad ipsam cum benevolentia animos, et ad 
hanc Petri Cathedram non sine desiderio.coniunctionis veteris 
respicientium. Quae Nos magnopere coram Deo reputantes, si 
quidquam adhuc, apostolicae caritatis ductu, hac ipsa in causa 
moliti sumus atque effecimus, sane percupimus multo iam am- 
pliora praesidia, docendo agendoque, iis afferre posse qui re- 
gnum Christi quaerant in veritate. Et quoniam christianae do- 
ctrinae gravissimum caput et velut fundamentum continetur 
germana Ecclesiae cognitione, idcirco induximus animum. Ec- 
clesiae imaginem atque formam ex constitutione divina expres- 
sam, proferre in medium; eo praecipue spectantes, ut insigne 
admirabile unitatis, inditum ei divinitus, luculentius emergat. 
Profecto, qui Ecclesiam prope aspiciant et contemplentur, qua- 
lem sancti patres ac doctores per orientem constanter et occi- 
dentem conservaverunt, qualem ab ultima antiquitate monu- 
menta omne genus illustrant, utrumque consequi, caelesti aspi- 
rante gratia, necesse est, ut qui dissident, incitamentum capiant 
et lumen ad unitatem requirendam, qui vero tanti beneficii sunt 
compotes, id ipsum et pluris faciant et colant studiosius. — 

Institutum consilium perfecturi propediem summus, litteris dan- 
dis encyclicis ad Epicopos universos : eaque documenta auspiciis 
committere placet beatissimorum Petri et Pauli, Apostolorum 
principium, quorum praeceptis, laboribus, sanguine, primordia 
Ecclesiae, unicae Christi Sponsae, sunt gloriosissime consecrata. 

Hac vobiscum, Venerabiles Fratres, communicata re, adii- 
cimus animum ad Collegium vestrum. Eiusmodi autem honore 
dignos censuimus viros aliquot, animi laudibus ingeniique egre- 
gios, qui Sedi Apostolicae sollertiam suam, fidem, devinctamque 
voluntatem probaverunt; in primis vero qui, variis gestis lega- 
tionibus, de ea optime sunt meriti. 

Hi sunt: 


DOMINICUS MARIA IACOBINL Archiepiscopus tit. Tyrius, Nuntius 
Apostolicus in Lusitania. 

ANTONIUS AGLIARDI, Archiepiscopus tit. Caesariensis, Nuntius 
Apostolicus in Austria-Hungaria. 

DOMINICUS FERRATA, Archiepiscopus tit. Thessalonicensi s, Nun- 
tius Apostolicus in Gallia. 

SERAPHINUS CRETONI, Archiepiscopus tit Damascenus, Nuntius 
Apostolicus in Hispania. 


Quid vobis videtur? 

Itaque auctoritate omnipotentis Dei, sanctorum Apostolorum 
Petri et Pauli, et Nostra creamus et publicamus S. R. E. Presby- 
teros Cardinales 


DOMINICUM MARIAM IACOBINI 
ANTONIUM AGLIARDI 
DOMINICUM FERRATA 
SERAPHINUM CRETONI 


Creamus praeterea duos alios S. R. E. Cardinales, quos in 
pectore reservamus, arbitrio Nostro quandocumque evulgandos. 

Cum dispensationibus, derogationibus et clausulis neces- 
sariis et opportunis. In Nomine ^£ Patris »$& et Filii et Spiritus 
"f$ Sancti. Amen. 

Qua Allocutione expleta, SSmus proposuit sequentes Eccle- 
sias : 

Titularem Ecclesiam Archiepiscopalem Sardicen. vacati, per obitum bo. me. Bo- 


naventurae Mariae Soldatich, ultimi illius Archiepiscopi apud romanam curiam de- 
functi, favore R. P. D. Pauli de Sanctis, Episcopi Mandelensis. 

Metropolitanam Ecclesiam Utinen. vacan, per obitum bo. me. Ioannis Mariae- 
Berengo, ultimi illius Archiepiscopi, extra romanam curiam defuncti, favore R. P. 
D. Petri Zamburlini Antistitis Concordiensis. 

Titularem | Ecclesiam | Archiepiscopalem | Sebastenam | vacan, per successionem 
R. P. D. Placidi Ludovici Chapelle ad Metropolitanam Sedem S. Fidei in America, 
favore R. P. D. Aemysgdii Taliani, presbyteri dioecesis Asculan. in Piceno. Qui ex 
legitimis, catholicis, honestisque parentibus in loco vulgo Montegallo dioecesis Ascu- 
lan. in Piceno progenitus et in quinquagesimo nono aetatis suae anno constitutus, 
in sacra theologia atque in utroque iure doctorali laurea donatus, Monachii ac Pa- 
risiis penes Apostolicas Legationes Auditoris munere perfunctus, Ablegatus Aposto- 
licus atque intimus Sanctitatis Suae Cubicularii supra numerum renunciatus, de- 
inde inter Antistites Pontificiae Domus atque Apostolicos Protonotarios cooptatus, 
sacrae Romanae Rotae Auditor ac Patriarchalis Archibasilicae Lateranensis Vicarius 
hucusque renunciatus est. 

Archiepiscopalem — titularem ^ Ecclesiam — Aeliopolitan. vacan, per assignationem 
tituli S Bartholomaei in Insula factam Emo ac Rmo Domino'Mario S.R.E. Cardi- 
nali Mocenni, nunc Episcopo Sabinen., favore R. P. D. Augustini Accoramboni, 
Presbyteri Romani. Qui ex legitimis, catholicis, honestisque parentibus Romae pro- 
genitus, ac septuagesimum secundum aetatis suae annum supergressus, tum in sacra 
theologia tum in utroque iure doctorali laurea donatus, Professoris sacrae liturgiae 
ac sacrae archeologiae in Pontificio Collegio Urbano de Propaganda Fide munere 
perfunctus, inter Censores Academiae liturgicae et Apostolicos Caeremoniarios ad- 
numeratus est. Deinde Protonotarius Apostolicus ad instar participantium, Signaturae 
Referendarius, Substitutus Secretariae a supplicibus libellis, ac Patriarchalis Archi- 
basilicae Lateranensis Canonicus hucusque est renunciatus. 

Metropolitanam Ecclesiam Syracusan, vacan, per obitum bo. me. Benedicti 
La Vecchia Guarneri, ultimi illius Archiepiscopi, extra romanam curiam defuncti, 
favore R. D. Iosephi Fiorenza, presbyteri Montis Regalis. Qui ex legitimis, catholi- 
cis, honestisque parentibus in Monte Regali progenitus et quinquagesimum quartum 
aetatis suae annum supergressus, in seminario archiepiscopali Montis Regalis ita- 
licas graecasque litteras edocuit, Canonicus theologus patriae Ecclesiae Metropoli- 
tanae primum, ac deinde Canonicus Parochus hucusque renunciatus est. Praelatus 
etiam Ordinarius pro dioecesi nullius S. Luciae olim electus est, licet nullam asse- 
quutus fuerit administrationem. 

Archiepiscopalem Ecclesiam Lancianen. cum perpetua administratione Cathedra- 
lis Ecclesiae Ortonensis, vacan, per obitum bo. me. Francisci Petrarca, ultimi illius 
Archiepiscopi, extra romanam curiam defuncti, favore R. D. Angeli Delia Cioppa 
Presbyteri Capuanae archidioeceseos. Qui ex legitimis, catholicis, honestisque pa- 
rentibus in loco nuncupato Bellona, archidioeceseos Capuanae progenitus et in quin- 
quagesimo sexto aetatis suae anno constitutus, in sacra theologia doctorali laurea 
dudum insignitus, Parochi ac deinde Rectoris seminarii archidioecesani muneribus 
perfunctus, Metropolitanae Ecclesiae Capuanae Canonicus Poenitentiarius ad prae- 
sens u^que renunciatus est. 

Cathedralem Ecclesiam Cortonen. vacan, per obitum bo. nie. Ioannis Baptistae 
Laparelli Pitti, postremi illius Episcopi extra romanam curiam defuncti, favore R. P. 
D. Guidonis Corbelli, hactenus Archiepiscopi titularis Pelusiani. 

Cathedralem | Ecclesiam  Piscien. vacan, per obitum bo. me. Ioannis Antonii 
Benini, ultimi illius Episcopi, extra romanam curiam defuncti, favore R. P. D. Iulii 
Matleoli Episcopi Soanen.-Pitilianen. 

Cathedralem Ecclesiam Pisauren. vacan, per obitum bo. me. Clementis Fares, 

ultimi illius Episcopi, extra romanam curiam defuncti, favore R. P. D. Caroli Bonaiuti 
hactenus Episcopi Feretrano 

Cathedralem Ecclesiam Fanen. vacan, per obitum bo. me. Camilli Buggeri, ul- 
timi illius Episcopi extra romanam curiam defuncti, favore R. P. D. Vincentii Fran- 
ceschini, Episcopi Forosemproniensis. 

Cathedralem Ecclesiam  Ugentin. vacan per obitum bo me. Vincentii Brancia, 
ultimi illius Episcopi extra romanam curiam defuncti, favore R. D. Aloisii Pugliese. 
Qui ex legitimis, catholicis honestisque parentibus Ceriniolae progenitus et in sexto 
supra quinquagesimum aetatis suae anno constitutus, Professoris in seminario ac 
Parochi ad S. Mariae de Monte Carmelo Ceriniolae muneribus perfunctus, Canonicus 
Poenitentiarius Cathedralis Ecclesiae Ceriniolensis hucusque renunciatus est 

Coadiutoriam cum futura successione Cathedralis Ecclesiae S. Agathae Gotho- 
rum, favore R. P. D. Ferdinandi Gieri, Episcopi titularis Canopitani. 

Cathedralem Ecclesiam Balneoregien. vacan, per obitum bo. me. Herculis Boffi, 
ultimi illius Episcopi, extra romanam curiam defuncti, favore R. D. Eutitii Parsi 
Presbyteri dioeceseos Yiterbiensis. Qui ex legitimis, catholicis, honestisque paren- 
tibus Centumcellis progenitus et in quinquagesimo aetatis suae anno constitutus, 
doctorali laurea in sacra theologia donatus, Viterbii in seminario dioecesano Recto- 
ris primum ac deinde Deputati atque etiam Professoris theologiae dogmaticae mu- 
neribus perfunctus est. 

Cathedralem Ecclesiam Assisien. vacan, per obitum bo. me. Nicanoris Thomae 
Priori, ultimi illius Episcopi extra romanam curiam defuncti, favore R. D. Aloisii 
De Persiis, Presbyteri Alatrini. Qui ex legitimis, catholicis, honestisque parentibus 
Alalriae progenitus et sexagesimum primum aetatis suae anuum supergressus, 
Alumnis Pontificii seminarii Pii adiunctus in sacra theologia doctorali laurea du- 
dum donatus, Philosophiae Professor in patrio seminario ac Basilicae Cathedralis 
Canonicus Theologus renunciatus; Examinatoris pro-Synodalis atque pro-Vicarii 
Generalis muneribus hucusque perfunctus est. 

Cathedralem | Ecclesiam  Forosempronien, vacan, per translationem R. P. D. Vin- 
centii Franceschini ad Cathedralem Sedem Fanensem, favore R. D. Dionysii Ales- 
sandri, Presbyteri Assisiensis. Qui ex legitimis, catholicis, honestisque parentibus 
Assisii progenitus, et in sexagesimo primo aetatis suae anno constitutus, Alumnis 
Pontificii Seminarii Pii adiunctus Romae, in philosophia, in sacra theologia et in 
utroque iure doctorali laurea ditatus, Professoris theologiae moralis, Rectoris se- 
minarii seraphici atque Examinatoris pro-Synodalis muneribus perfunctus, prima 
Prioratus dignitate in Ecclesia Cathedrali cohonestatus est. 

Cathedralem Ecclesiam Mandelen. cum ei adnexo titulo Abbatialis Ecclesiae 
S. Salvatoris Maioris vacan, per promotionem R. P. D. Pauli De Sanctis ad titularem 
Ecclesiam Archiepiscopalem Sardicensem, favore R. D. Dominici Ambrosi Presbyteri 
dioeceseos Ferentini. Qui ex legitimis, catholicis, honestisque parentibus Ceccani 
dioecesis Ferentini progenitus et quinquagesimum secundum aetatis suae annum 
supergressus, in utroque iure dudum auctus doctorali laurea, Convisitatoris dioece- 
sani muneie perfunctus, Canonicus primum ac deinde Archipresbyter Collegiatae 
S. Ioannis Baptistae renunciatus est. 

Cathedrales Ecclesias S. Marci ac Bisiniani, sibi invicem perpetuo canonice 
unitas et vacan, per translationem ad Sedem S. Severi R. P. D. Stanislai de Luca, 
favore R. D. Caroli Vincentii Ricotta, Presbyteri Fodiani. Qui ex legitimis, catholi- 
cis, honestisque parentibus Fodiae progenitus et in quadragesimo sexto aetatis suae 
anno constitutus, primum Fodiae Rector Ecclesiae S. Augustini renunciatus, Dire- 
ctoris spiritualis Seminarii ac Convisitatoris dioecesani muneribus perfunctus, huc- 
usque vero paroeciam S. Ioannis Baptistae adeptus est. 

Cathedralem | Ecclesiam Concordien. vacan, per promotionem R. P. D. Petri Zam- 
burlini ad Metropolitanam Ecclesiam Utinensem, favore R. D. Francisci Isola, Pre- 
sbyteri Utinensis archidioecesis. Qui ex legitimis, catholicis, honestisque parentibus 
in loco nuncupato Montenars Utinensis archidioeceseos progenitus et in quadrage- 
simo sexto aetatis suae anno constitutus, in iure canonico dudum doctorali laurea 
donatus, in Ecclesia Metropolitana Utinensi Canonicatu donatus, eiusdem archidioe- 
ceseos Vicarius in spiritualibus generalis ac deinde sede vacante Vicarius Capitu- 
laris electus est. 

Cathedralem Ecclesiam | Calatanisiaden, vacan, per obitum bo, me. loannis Ba- 
ptistae Gultadauro, ultimi illius Episcopi, extra romanam curiam defuncti, favore 
R. D Ignatii Zucearo, Presbyteri Panormitani. Qui ex legitimis, catholicis, hone- 
stisque parentibus Panormi progenitus atque in quinquagesimo sexto aetatis suae 
anno constitutus, Deputati seminarii clericorum atque Examinatoris pro-Synodalis 
muneribus est perfunctus, Sanctitatis Suae intimus Cubicularii supra numerum. 
Metropolitanae Ecclesiae Panormitanae Canonicus Thesaurarius eiusdemque archi- 
dioeceseos pro-Vicarius in spiritualibus Generalis ad praesens usque renunciatus est. 

Cathedralem Ecclesiam Nemausen. vacan, per obitum bo. me. Ioannis Alfridi 
Gilly, ultimi illius Episcopi, extra romanam curiam defuncti, favore R. D. Felicis 
Augusti Béguinot, Presbyteri archidioeceseos Bituricensis. Qui ex legitimis, catho- 
licis, honestisque parentibus in loco, quem vulgo dicunt Bannay, Bituricensis archi- 
dioeceseos progenitus et in sexagesimo aetatis suae anno constitutus, Metropolitanae 
Ecclesiae Bituricensis Canonicus ornamenlarius, eiusdemque archidioecesis Vicarius 
in spiritualibus Generalis hucusque renunciatus est. 


De Consistorio habito die 25 Iunii 1896. 


Metropolitanam Ecclesiam Auxitan. vacan, per obitum bp. me. loannis Leonis 
Gouzol, ultimi illius Archipraesul, extra romanam curiam defuncti, favore R. P. D. 
Matthaei Victoris Balain Antistitis Niciensis, ad nominationem perillustris Viri Fe- 
licis Faure Gallicae Reipublicae Praesidis. 

Metropolitanam Ecclesiam Turonen. vacan, per obitum clar. me. Renati S. R. E. 
dum viveret Presbyteri Cardinalis Meignan, ultimi illius Archiepiscopi, extra roma- 
nam curiam defuncti, favore R. P. D. Renati Francisci Renou, Antistitis Ambianen- 
sis, ad nominationem perillustris Viri Felicis Faure Gallicae Reipublicae Praesidis. 

Metropolitanam Ecclesiam Tolosan. vacan, per obitum clar. me. Iuliani Floriani 
S. R E. dum viveret Presbyteri Cardinalis Desprez,, ultimi illius Archiepiscopi, extra 
romanam curiam defuncti, favore R. P. D. Francisci Desiderati Mathieu Episcopi 
Andegavansis, ad nominationem perillustris Viri Felicis Faure, Gallicae Reipublicae 
Praesidis. 

Metropolitanam Ecclesiam Avenionen. vacan, per obitum bo. me. Aloisii Iosephi 
Mariae Angeli Vigne, ultimi illius Archiepiscopi extra romanam curiam defuncti, 
favore R. P. D. Ludovici Francisci Sueur, Episcopi Ebroicensis, ad nominationem 
perillustris Viri Felicis Faure, Gallicae Reipublicae Praesidis. 

Cathedralem Ecclesiam Terulen. vacan, per obitum bo. me. Antonii Estalella 
et Sivillá, ultimi illius Episcopi extra romanam curiam defuncti, favore R. P. D. 
Ioannis Comes et Vidal Episcopi Minoricensis, ad praesentationem Serenissimae 
Reginae Catholicae Regentis. 

Cathedrales Ecclesias Tergestin. ac lustinopolitan. invicem perpetuo canonice 
unitas, vacan., per translationem R. P. D. Ioaunis Glavina ad titularem Ecclesiam 
Episcopalem Theodosiopolitanam, favore R. P. D. Andrea Sterk, Episcopi Veglensis 
ad nominationem Francisci Iosephi Primi Austriae Imperatoris, Bohemiae et Hun- 
gariae Regis Apostolici. 

Cathedralem Ecclesiam Seguritin. vacan, per obitum bo. me. Antonii Ochoa et 
Arenas, ultimi illius Episcopi, extra romanam curiam defuncti, favore R. D. Iosephi 
Mariae Caparros et Lopez, Presbyteri Carthaginensis dioeceseos, ad praesentationem 
Serenissimae Reginae Catholicae Regentis. R. D. Ioseph Maria Caparros et Lopez 
ex legitimis, catholicis, honestisque parentibus in loco nuncupato Ceheguin, Cartha- 
ginensis dioeceseos, progenitus et quinquagesimum septimum aetatis suae annum 
supergressus, in sacra theologia dudum doctorali laurea donatus, variis in locis 
magna singulorum Antistitum satisfactione Parochi munere perfunctus, Matritensis 
Cathedralis Ecclesiae Archipresbyter hucusque renunciatus est. 

Cathedralem | Ecclesiam Ambianen. vacan, per promotionem R. P. D. Renati 
Francisci Renou ad Sedem Metropolitanam Turonensem, favore R. D. Ioannis Ma- 
riae Leonis Dizien, Presbyteri archidioeceseos Senoniensis, ad nominationem per- 
illustris Viri Felicis Faure, Gallicae Reipublicae Praesidis. R. D. Ioannes Maria 
Leo Dizien ex legitimis, catholicis, honestisque parentibus in loco, cui vulgo nomen 
Cure, Senonensis archidioeceseos progenitus, et in primo supra quinquagesimum 
aetatis suae anno constitutus, Viceparochi Metropolitanae Ecclesiae muneribus per- 
functus, ibidem postea Canonicus ornamentarius ac Vicarius in spiritualibus Gene- 
ralis renunciatus est. 

Cathedralem Ecclesiam Ebroicen. vacan, per promotionem ad Metropolitanam 
Sedem Avenionensem R. P. D. Ludovici Francisci Sueur, favore R. D. Mariae Simeo- 
nis Henrici Colomb, presbyteri dioeceseos Valentinensis, ad nominationem perillus- 
tris viri Felicis Faure, Gallicae Reipublicae Praesidis. R. D. Maria Simeon Henricus 
Colomb ex legitimis, catholicis, honestisque parentibus Iuliae Valentiae progenitus 
et in quinquagesimo tertio aetatis suae anno constitutus, in valentinensi Cathedrali 
Ecclesia Canonicatu donatus, ipsius dioeceseos Vicarius in spiritualibus Generalis 
ad praesens usque renunciatus est. 

Cathedralem Ecclesiam Carnuten. vacan, per obitum bo. me. Francisci Lagrange, 
ultimi illius Episcopi extra romanam curiam defuncti, favore R. D. Boni Gabrielis 
Arthuri Mollien, Presbyteri dioeceseos Ambianensis, ad nominationem perillustris 
Viri Felicis Faure, Gallicae Reipublicae Praesidis. R. D Bonus Gabriel Arthurus 
Mollien ex legitimis, catholicis, honestisque parentibus in loco vulgo nuncupato 
Chaulnes dioeceseos Ambianensis, et primum supra quinquagesimum aetatis suae 
annum supergressus, Canonicus ornamentarius in eadem Cathedrali Ecclesia Am- 
bianensi ac Vicarius in spiritualibus Generalis hucusque renunciatus est. 

Cathedralem Ecclesiam Nanneten, vacan, per obitum bo. me. Augusti Laroche, 
ultimi illius Episcopi extra romanam curiam defuncti, favore R. D. Petri Aemilii 
Bouard, Presbyteri dioeceseos Divionensis ad nominationem perillustris Viri Felicis 
Faure, Gallicae Reipublicae Praesidis. R. D. Petrus Aemilius Rouard ex legitimis 
catholicis, honestisque parentibus in loco, cui vulgo nomen JMontigny-sur-Aube, 
dioecesis Divionensis, progenitus et in quinquagesimo septimo aetatis suae anno 
constitutus, eiusdem Divionensis dioeceseos Vicarius in spiritualibus Generalis atque 
Cathedralis Ecclesiae Canonicus ornamentarius hucusque renunciatus est. 

Cathedralem Ecclesiam Nicien. vacan, per promotionem R. P. D. Matthaei Vi- 
ctoria Balain ad Metropolitanam Sedem Auxitanam, favore R. D. Henrici Ludovici 
Chapon, presbyteri Briocensis, ad nominationem perillustris Viri Felicis Faure Gal- 
licae Reipublicae Praesidis. R. D. Henricus Ludovicus Chapon ex legitimis, catho- 
licis, honestisque parentibus in civitate Briocensi progenitus, et in quinquagesimo 
aetatis suae anno constitutus, Cathedralis Ecclesiae Nannetensis Canonicus titularis 
et Vicarius generalis ad honorem hucusque renunciatus est. 

Cathedralem Ecclesiam | Vallis-Vidonis vacan, per obitum bo. me. Iulii Cleret, 
ultimi illius Episcopi, extra romanam curiam defuncti, favore R. D. Petri Iosephi 


746 EX ACTIS CONSISTORIALIBUS 


Geay, presbyteri archidioeceseos Lugdunensis, ad nominationem fperillustris' Viri 
Felicis Faure, Reipublicae Gallicae Praesidis. R. D Petrus Ioseph Geay ex legitimis, 
catholicis, honestisque parentibus in loco dicto Saint-Symphorien-sur-Coise, Lugdu- 
nensis archidioeceseos progenitus, et quinquagesimum primum aetatis suae annum 
supergressus, Canonicus Parochus seu Archipresbyter Primatialis Ecclesiae Lugdu- 
nensis hucusque renunciatus est. 

Cathedralem Ecclesiam Andegaven. vacan per promotionem R. P. D. Francisci 
Desiderali Mathieu ad Sedem Metropolitanam Tolosanam, favore R. D. Ludovici Iulii 
Baron, presbyteri dioeceseos Versaliensis ad nominationem perillustris Viri Felicis 
Faure, Gallicae Reipublicae Praesidis. R. D. Ludovicus Iulius Baron ex legitimis, 
catholicis, honestisque parentibus in loco, cui vulgo nomen Vaugrigneuse dioecesis 
Versaliensis Drogenitus et in quinquagesimo octavo aetatis suae anno constitutus, 
in sua dioecesi Parochus renuntiatus, postea, publico facto experimento, inter Capel- 
lanos S. Genovefae adlectus est Parisiis, ubi pluribus in locis animarum curam 
suscepit. Demum eadem in urbe ad Ecclesiam parochialem Nostrae Dominae a 
Campis promotus est. 

Episcopalem | Ecclesiam | titularem | Parnassen. sub. Archiepiscopo Mocisseno certo 
modo vacantem, favore R. D. Ioannis Baptistae Schneider, Presbyteri archidioecesis 
Viennensis; qui etiam deputatus fuit in Auxiliarem Emi ac Rmi Domini Antonii 
Iosephi Titulo S. Mariae Angelorum in Thermis S. R. E. Presbyteri Cardinalis Gru- 
scha Viennensis Archiepiscopi R D. Ioannes Baptista Schneider ex legitimis, ca- 
tholicis, honestisque parentibus Gaunersdorfii archidioeceseos Viennensis progenitus 
et quinquagesimum sextum aetatis suae annum supergressus, doctorali laurea in 
sacra Theologia donatus professoris Theologiae dogmaticae in Universitate Caesareo- 
Regia Vindobonensi perfunctus, parochus deinde ad S. Augustini, ac demum Metro- 
politanae Ecclesiae Canonicus est renunciatus. 

Titularem | Ecclesiam | Episcopalem Arcen, sub Archiepiscopo Meliten, vacan, per 
obitum bo. me. Claudii Mariae Dubois, ultimi illius Episcopi, extra romanam curiam 
defuncti, favore R. P. D. Alberti Leonis Mariae Le Nordez, Presbyteri dioecesis Con- 
stantiensis; qui etiam deputatus fuit in Auxiliarem R. P. D. Petri Ioannis Pagis Epi- 
scopi Virdunensis. R. P. D. Albertus Leo Maria Le N ordez ex legitimis, catholicis 
honestisque parentibus in loco vulgo Montebourg nuncupato, dioeceseos Constan- 
tiensis progenitus ac quinquagesimum secundum aetatis suae annum supergressus, 
Viroduni Vicarius Generalis ad honorem et Canonicus titularis Ecclesiae Cathedralis 
hucusque renunciatus, inter Apostolicos Protonotarios supra numerum ad instar 
participantium cooptatus est. 

Titularem Ecclesiam Archiepiscopalem | Tarsen, vacan, per obitum bo. mem. 
Sigismundi Felicis Felinski, ultimi illius Archiepiscopi, extra romanam curiam de- 
functi, favore R. P. D. Nicolai Averardi. Qui ex legitimis, catholicis, honestisque pa- 
rentibus in oppido S- Aegidii dioecesis Montis Alti progenitus et quinquagesimum 
secundum aetatis suae annum supergressus, auditor sacrae Romanae Rotae, Iudex 
Commissionis appellationis pro dirimendis controversiis cum Palatii Apostolici ad- 
ministrationibus, ac Sacrae Poenitentiariae Regens hucusque renunciatus est. 

Ecclesiam Clavarensem, favore R, P. D. Fortunali Vinelli, Episcopi titularis 
Epiphaniensis. 

Titularem | Ecclesiam | Episcopalem | Europen. sub Archiepiscopo MHierapolilano 
vacat, per translationem ad Sedem Cathedralem Oscensem R. P. D. Mariani Supervia 
et Lostale, favore R. D. Caietani Quattrocchi, presbyteri dioecesis Platiensis; qui 
etiam deputatus fuit in auxiliarem R P. D. Antonini Mariae Saeli, Episcopi Maazarien. 
R. D. Caietanus Quattrocchi ex legitimis, catholicis, honestisque parentibus Mazareni 
in dioecesi Platiensi genitus et quadragesimum sextum aetatis suae annum supere 

gressus, a secretis primum Episcopi Platiensis electus, in illius civitatis seminario 
philosophicas ac theologicas disciplinas tradidit, rector, deinde administrator eius- 
dem seminarii ad praesens usque renunciatus est. 

Monasterium Beatae Mariae Einsidlen. Ordine S. Benedicti, Nullius seu  Curien, 
dioeceseos, vacat, per obitum bo. me. Basila Oberholzer, ultimi illius Abbatis extra 
romanam curiam defuncti, favore R. P. Columbam Brugger, Presbyteri Basileensis 
et Monachi eiusdem Ordinis S. Benedicti expresse professi a RR. Patribus et Fratri- 
bus Capitularibus eiusmet Monasterii in Abbatem de more electi. 


Post haec SSmus Dnus Noster notum fecit se per suas in 
forma Brevis Litteras nuperrime sequentes renunciare Antistites: 


Archiepiscopos: 


Tarsensem, Nicolaum Averardi: 
Laodicensem, Raphaelem De Martinis. 
Philippopolitanum, Franciscum  Lesné. 
Philippensem, Bernardum de Iesu. 
Bukarestiensem, Franciscum Xaverium  Hornstein. 
Episcopos: 
Hieropolitanum, Franciscum Mora. 
G-adarensem, Nicolaum Iosephum Camilli. 
Clavarensem, Fortunatum Vinelli. 
Epiphaniensem, Franciscum Bourne. 
Aungelaeum, Patritium Foley. 
Alalium, Michaelem Hohan. 
Pinarensem, loannem Iosephum Glennon. 
Anchialensem, Casimirum Pinera et Naredo. 
Polemoniensem, Petrum Broyer. 
Cori/cium, Ludovicum Perez Perez 
Oensem, Ioannem Baptistam Grosgeorge. 
Cimaeum, Horalium Mazzella. 
Europensem, Caietanum  Quattrocchi. 
Echinensem, Alaphridum Curiis. 
lustinianopolitanum, Hugonem Mac Sherry. 
Thymbriensem, Camillum Van Bonslé. 


Abbatem : 


Einsidlensem, Columbanum Brugger. 


em G e RÁ— —|ÁÀ 


EX $. CONGREGATIONE. RITUUM 


VICENTINA dubium quoad benedictionem dandam puerperae, cuius proles mortua sit 
sine baptismo. 


In kalendario Dioeceseos Vicentinae anno 1894 edito pro- 
posita, et menstruis coetibus casuum conscientiae quaestio agitata 
fuit super benedictione puerperae, cuius proles sine baptismo 

decesserit. Sententiis in contraria abeuntibus, Rmus Canonicus 
qui eisdem coetibus praeerat, de legum liturgicarum observan- 
tia sollicitus, sequens dubium pro opportuna solutione Sacrae 
Rituum Congregationi, de consensu Rmi Episcopi Vicentini, 
humillime proposuit; nimirum : Utrum, vi decreti ab ipsa Sa- 
cra Rituum Congregatione dati die 12. Septembris 1857 in Mo- 
line n ad XX", liceat Benedictionem mulieris post partum, iuxta 
Rituale Romanum, impertiri puerperae, cuius proles mortua 
fuerit sine baptismo; an vero abstinendum sit ab ea Benedi- 
ctione? Et Sacra eadem Congregatio, exquisito voto unius ex 
Apostolicarum Caeremoniarum magistris et alterius ex Sacrae 
ipsius Congregationis Consultoribus, enuntiato dubio ab Emo 
et Rmo Dno Cardinali Andrea Steinhuber, in ordinariis Comi- 
tiis subsignata die ad Vaticanum coadunatis, proposito, re- 
spondendum censuit : Non esse negandam benedictionem. Die 
19 Maii 1896. 

Hisce vero omnibus Sanctissimo Domino Nostro Leoni Pa- 
pae XIII per infrascriptum Cardinalem Sacrae eidem Congrega- 
tioni Praefectum relatis, Sanctitas Sua Rescriptum Sacrae ipsius 
Congregrationis ratum habuit et confirmavit. Die 8 Iunii eo- 
dem anno. 


C. CARD. ALOISI-MASELLA 5S. R. C. Praefectus. 
[5-502 
ALOISIUS TRIPEPI S. R. C Secretarius. 


DUBIUM; quaeritur an decretum generale diei 27 Augusti 1894 (1) vim habeat obli- 
gandi quaslibet religiosas Congregationes utriusque sexus. 


A Sacra Rituum Congregatione expostulatum fuit: An 
Decretum Generale ab eadem S. Rituum Congregatione die 27 
Augusti 1894 editum, quo ad ambiguitatem omnem tollendam 
et uniformitatem inducendam, methodus in professione et re- 
novatione votorum intra Missam servanda statuitur, vi obligandi 
polleat penes quaslibet religiosas utriusque sexus Congrega- 
tiones ? 

Et Sacra Rituum Congregatio, ad relationem infrascripti Se- 
cretarii, omnibus mature perpensis, proposito Dubio responden- 
dum censuit: Affirmative, ubi vota nuncupantur vel renovan- 
tur intra Missam, coram celebrante | Sacram | Hostiam | manu 
tenente. 

Atque ita rescripsit. Die 5 Iunii 1896. 


C. CARD. ALOISI-MASELLA $S. R. C. Praefectus. 
ALOISIUS TRIPEPI Secretarius. 


(1) Relatum fuit Vol. XXVII, 187. 

DECRETUM. Fideles praeceptum Ecclesiae adimplent, audientes Episcoporum missam 
vel aliorum, ad Episcoporum commodum, permissam. 


URBIS ET ORBIS 


Plures Sacrorum Antistites Sanctissimo Domino Nostro 
Leoni Papae XIII humillima s porrexerunt preces, ut in bonum 
fidelium atque in dignitatis Episcopalis decus, dispositionem De- 
creti, die 22 Augusti 1818 editi, (1) super satisfactione praecepti 
de audienda Missa in Episcopali Sacello, relaxare dignaretur. 
Sacra porro Rituum Congregatio, de mandato ipsius Sanctis- 
simi Domini Nostri, eiusmodi negotium maturo examine per- 
pendens, audito voto Commissionis Liturgicae, ad quaestionem 
per infrascriptum Cardinalem, eidem Sacrorum Rituum Congre- 
gationi Praefectum, in Ordinariis Comitiis subsignata die ad Va- 
ticanum habitis, propositam, respondendum censuit: « Postu- 
landum a Sanctissimo, ut deinceps Episcopi omnes, sive dioece- 
sani, sive titulares, eodem privilegio condecorentur, quo fruun- 
tur Patres Cardinales; scilicet, ut, non solum Ipsi in propriae 
habitationis Oratorio, aut super ara portatili, ubicumque de- 
gant, Missam facere aliamque in sui commodum permittere 
valeant; sed etiam Fideles omnes alterutram ex eisdem Missis 
audientes, quoties opus fuerit, praeceptum Ecclesiae adimple- 
ant: contrariis non obstantibus quibuscumque. Die 19 Maii 1896. » 
Quibus omnibus Sanctissimo Domino Nostro Leoni Papae XIII 
per meipsum infrascriptum Cardinalem relatis, Sanctitas Sua 
sententiam Sacrae Congregationis ratam habens, enunciatum 
Patrum Cardinalium privilegium ad quoscumque Episcopos 
cum Apostolica Sede communionem habentes extendere dignata 
est, die 8 Iunii, eodem anno. 


CAL CARD. ALOISI MASELLA, S. R. C. Praef. 


ALOISIUS TRIPEPI, S. R. C. Secretarius. 


BRUNEN. Dubium quoad ritum benedicendi praelatum saeculare. 


In relatione status Ecclesiae Brunensis exhibita Sacrae 
Congregationi Concilii die 26 Februarii 1894 declaratum fuit 
Praelatos saeculares, Decanum et Archidiaconum Capituli Ec- 
clesiae Cathedralis, nec non praepositum Capitulo Ecclesiae Col- 
legiatae Nicolsburgensis, ex Apostolico Privilegio, ad instar Ab- 
batum infulatorum, benedictione Abbatiali muniri. Quum vero 
Abbatialis benedictio, prouti legitur in Pontificali Romano, non- 
nullis in partibus existimetur minus congrua praelatis saecu- 
laribus , qui non habent populum sibi subditum, nec regulam 


(1) Recole Vol. XXVI, 39]. 

nec alia huiusmodi servanda, ideo Rmus Dnus Franciscus Bauer, 
Episcopus Brunensis, quum suis, tum ahorum Episcoporum 
votis satisfacturus ab Apostolica Sede humillime postulavit: et 
utrum et quomodo in supradicta benedictione Praelatis saecu- 
laribus impertienda iuxta ritum Pontificalis Romani, aliquae 
variationes fieri possint ? Porro exquisito voto unius ex Apo- 
stolicarum  Caeremoniarum Magistris et alterius ex Sacrae Ri- 
tuum Congregationis Consultoribus, quum Emus et Rmus Dnus 
Cardinalis Andreas Steinhuber in Ordinariis Comitiis, subsignata 
die ad Vaticanum habitis, enunciatum Dubium, super ritu be- 
nedicendi praelatum saecularem discutiendum proposuerit. Ipsa 
Sacra Congregatio, omnibus mature perpensis rescribendum 
censuit : Nihil innovetur in Pontificali, sed eadem Sacrorum 
Rituum | Congregatio in singulis casibus | respondeat, formulam 
accommodando casibus ipsis, demptis quae praelatis | saeculari- 
bus minime convenire noscuntur. Die 19 Mai 1896. Facta postmo- 
dum de his omnibus Sanctissimo Domino Nostro Leoni Papae XIII, 
per infrascriptum Cardinalem Sacrae Rituum Congregationi Prae- 
fectum, relatione, Sanctitas Sua resolutionem Sacrae eiusdem 
Congregationis ratam habuit et confirmavit, die 8 Iunii eodem 
anno. 


C. CARD. ALOISI-MASELLA 5S. R. C. Praefectus. 
L. 96 S. 
ALOISIUS TRIPEPI S. R. C. Secretarius. 


EX S CONLREG: NAICENIPR M 


MONTIS POLITIAM. De Indulgentia Plenaria adnexa Benedictioni Papali, lucranda 
ab Episcopo eam elargiente. 


Episcopus Montis Politiani huic S. Congregationi Indulgent, 
sequens dubium solvendum proposuit: Num Plenariam Indul- 
gentiam lucrandam 4a Christifidelibus Benedictionem nomine 
Summi Pontificis recipientibus a respectivis Episcopis, lucrari 
valeat et ipse Episcopus, qui eam impertit? 

Et Emi Patres in Congregatione Generali ad Vaticanas Aedes 
habita die 5 Martii 1896 responderunt: 

Affirmative, facto verbo cum SSmo. 

Et SSmus Dnus N. Leo Pp. XIII in Audientia habita ab in- 
frascripto S. C. Cardinali Praefecto die20 Maii 1896, responsionem 
Emorum Patrum benigne approbavit. 

Datum Romae ex Secretaria eiusdem S. C. die 20 Maii 1896. 


ANDREAS CARD. STEINHUBER Praefectus. 
I. Rss 
A. ARCHIEP. NICOP. Secretarius. 

ORDINIS PRAEDICATORUM. De erectione et aggregatone Confraternitatum. 


Procurator Generalis Ordinis Praedicatorum sequentia dubia 
huic S. Congregationi Indulgentiis Sacrisque Reliquiis praepo- 
sitae, humiliter dirimenda proposuit: 

Il. An conditio Clementinae Constitutionis « Quaecumque » 
de consensu Ordinarii loci et de litteris testimonialibus, servanda 
in erectionibus et aggregationibus Confraternitatum, accipienda 
sit ita; ut duo requirantur actus distincti, consensus nempe et 
litterae. testimoniales: vel potius sufficiat consensus implicite 
expressus in litteris testimonialibus ? 

Il. An Summarium Indulgentiarum quod una cum diplo- 
mate datur in erectione Confraternitatum, iam recognitum et ap- 
probatum a S. Cong. Indulgent., nova etiam indigeat recogni- 
tione Ordinarii loci? 

II. An distincta Communitas, quam Decretum S. C. Indulg. 
in una Laudensi diei 31 lanuarii 1893 pro erectione Confrater- 
nitatum eiusdem nominis et instituti requirit, constituatur etiam 
a quolibet eiusdem municipii oppido, situ et nomine ab aliis dis- 
iuncto, adeo ut in uno eodemque municipio plures eiusdem no- 
minis et instituti confraternitates erigi possint? 

IV.An in magnis Civitatibus, quae unam tantum constituunt 
Communitatem, plures nihilominus erigi possint eiusdem nominis 
et instituti Confraternitates ? 

V. An erectio Confraternitatum SS. Rosarii facta per litteras 
Mag. Gen. Ord. Praed. facultativas, executioni mandatas a Sacer- 
dote, sive regulari, sive saeculari ab eodem Mag. Gen. deputato, 
valida sit, si Ordinarius consensum quidem suum ante execu- 
tionem exprimat, nullas vero litteras testimoniales concedat? 

VI. An ipsae litterae facultativae validae sint si subscriptione 
et sigillo eiusdem Mag. Gen. munitae aut certum Sacerdotem 
ad executionem non deputent, aut locum Confraternitatis eri- 
gendae non exprimant ? 

Deinde sequentia postulata exhibuit: 

Il. a) Quoad praeteritum: Ut omnes SSmi Rosarii Confra- 
ternitates, quae sive in propriis Ordinis, sive in aliis Orbis Ec- 
clesiis erectae inveniuntur irregularitate, vel vitio nullitatis affe- 
ctae, ob quemcumque loci distantiae, litterarum testimonialium, 
diplomatum concessionis, sive alterius cuiusque generis defe- 
ctum, in radice sanentur, et, quatenus opus sit, immediate Apo- 
stolica Auctoritate de novo erigantur, Armis remanentibus pri- 
vilegiis a RR. PP. Ordini Praedic, elargitis. 

b) Quoad futurum: Ad maius incrementum sodalium 
SSmi Rosarii postulat facultatem pro Mag. Gen. Ord. Praedic, 
eiusque Vicario, ut penes Provinciales et Episcopos etiam in 
Europa, non tamen in Italia, possit eo modo, quo, de consensu 
a S. S. habito, agere solent aliorum Ordinum Superiores, et 

ipse agit extra Europam, diplomata in deposito habere, servatis 
tamen iisdem ordinationibus et conditionibus ab ipsis RR. PP. 
datis. 

Il. Ut in magnis Civitatibus, ubi habitantium numerus cen- 
tum excedit millia, tres vel quatuor etiam Confraternitates San- 
ctissimi Rosarii de speciali S. S. mandato, erigi possint et 
valeant. 

IIl. Ut duo postrema postulata extendantur etiam ad alias 
duas Confraternitates SSmi Nominis Dei, nec non Militiae An- 
gelicae S. Thomae Aquinatis. 

Et Emi ac Rmi PP. Cardinales in generalibus Comitiis, ad 
Vaticanas Aedes habitis die 5 Martii 1896, rescripserunt : 

Ad Dubium I. Sufficere Ordinarii litteras, quibus consensum 
in erectionem vel aggregationem Confraternitatum significet et 
Instituti pietatem ac religionem commendet. 

Ad Il. Negative. 

Ad III. Affirmative, dummodo in unoquoque oppido habeatur 
etiam propria Paroecia. 

Ad IV. Negative: sed supplicandum SSmo, ut derogando in 
hac parte Constitut, s. m. Clementis VIII quae incipit «Quae- 
cumque », Ordinariis benigne tribuere dignetur facultatem pro- 
videndi pro eorum arbitrio et prudentia in singulis casibus, 
servata tamen in huiusmodi erectionibus convenienti, eorum 
iudicio, distantia. 

Ad V. Negative. 

Ad VI. Negative. 

Ad postulata vero. 

Quoad I. a) Affirmative. 

b) Non expedire. 

Quoad Il. Iam satis provisum in responsione ad dubium IV. 

Quoad III. Iam provisum in responsione ad duo postulata 
priora. 

Factaque de omnibus SSmo Domino Nostro Leoni Pp. XIII 
relatione in audientia habita die 20 Maii 1896 ab infrascripto 
Cardinali S. C. Praefecto, Sanctitas Sua resolutiones Eminentis- 
simorum PP. ratas habuit et confirmavit, simulque derogando 
Constitutioni Clementis VIII, facultatem in IV dubio postulatam 
benigne Ordinariis concedere dignata est. 

Datum Romae ex Secretaria eiusdem S. C die 20 Maii 1896. 


ANDREAS CARD. STEINHUBER Praefectus. 


L. O S. 
A. ARCHIEP. NICOPOL. Secretarius. 

LITTERAE ET ACTA 
B. PONTIFICIS 


Epistola SSmi D. N. Leonis XIII ad 
R. D. Picard, Praepositum Soda- 
lium Augustinianorum ab assum- 
ptione, quibus commendatur eo- 
rum opera in excitandis Orien- 
talibus ad unitatem catholicam 
instaurandam. pag. 3 

Litterae SSmi D. N. Leonis XIII ad 

de causa so- 
ciali. : eo4 e odes 

Litterae SSmi D. N. Leonis XIII ad 
Praepositum Societatis Iesu, de 

catholica apud 


Ordinarios Belgii, 


provehenda re 


Coptos. T.5. 228 
Epistola dac: SSmi D. N. Leo- 
nis 'PP. XIII, de Rosario Ma- 
riali. 129 


D. N. Leonis Pa- 
pae Xlii ad Emum Cardinalem 
Marianum Rampolla, quoad pu- 
blicos clamores, Romae" peractos 
die 20 Sept. 1895. 196 

Litterae SSmi D. N. Leonis XIII, 

in- 


Litterae SSmi 


quibus conceduntur plures 
dulgentiae pro die 15 Decem- 
bris 1895, quo solemni ritu ce- 
lebratur iubilare festum  patro- 
nale s. iosephi, Virginis Mariae 
Sponsi. . 204 
Epistola ABostalica SSmi D. N. Leo- 
nis XIII de patriarchatu Alexan- 


drino Coptorum. 237 


Acta, Tom. XXVIII rase. 


CCCXXXVI 


Litterae SSmi D. N. Leonis XIII ad 
Sac. Lambertum Eygenraam, mo- 


deratorem — ephemeridis - De 
Tijd - eiusque socios scripto- 
res e... 385 
Motu Proprio SSmi D. N. Leo- 
nis XIII, de ratione concordi 
rei catholicae apud Orientales 
provehendae. 585 
Epistola SSmi D. N. Leonis XIII ad 
Episcopos Hungariae . . 641 


Epistola encyclica S$mi D. N. Leo- 
nis XIII, de unitate Ecclesiae. 708 

Hispalen. iurisdictionis parochialis ; 
disceptatur an manutenenda sit 
disciplina, qua fit, ut in una 

eademque Ecclesia plures resi- 

deant Parochi cum censu ani- 

10 


Andrien. iurium ; quaeritur an col- 


marum distincto . 


legio novo mansionariorum ius 
competat participandi ex aug- 
mentas massae missarum 29 


Urgellen, dubia super testimonia- 
libus ad ss. Ordines; resolvitur, 
pro clericis Ordinandis, iam mi- 

addictis, 

testimoniales Ordinarii, in cuius 


litiae requiri litteras 


Dioecesi per trimestre commo- 
rati fuerint. ws UB 
Boien. dubia quoad Episcopum pro- 
prium s. Ordinationis; dubitatur 


48 

an thesaurariae indolem induant 
veri beneficii . . . . .. 50 


Bergomen, testamenti; utri adiudi- 


canda sit parocho vel fabricae 
domus, testamento relicta, quae- 
stio est. . . . . . . . 7 
Gratianopolitana suspensionis et 
remotionis a paroecia ; agitur an 
sustineantur decreta Curiae in 
presbyterum Giraud ... 77 
Calatayeronen. fundationis  canoni- 
catuum ; quaestio est inter Capi- 
tulum et Episcopum utrum cano- 
nicis novae erectionis indulgenda 


sint omnia iura et privilegia, qui- 


bus veteres fruuntur . .. 91 
Vladislavien. nullitatis matrimonii; 
Confirmatur sententia Curiae, 


quae validum dixerat initum ma- 
trimonium . . . . . 297 
Rhemen, insignium canonicalium ; 
quaeritur an canonici ad hono- 
rem frui possint privilegiis in- 
III 


iterandi ; 


dultis canonicis titularibus . 
Barchinonen. | facultatis 
indulgetur privilegium  binandi 
.118 


Romana dubium quoad missae ap- 


unam tantum missam. . 


plicationem ; resolvitur non te- 
neri ad applicationem missae sa- 
cerdotem, qui celebrat in persol- 
vendis exequiis, quatenus stipen- 
125 
Procura- 


dium non receperit . . . 


Melevilana iuris eligendi 
tores; quaeritur an capitulo com- 
petat ius eligendi procuratores 
pro administratione bonorum Ec- 
137 


circa ius et modum prae- 


clesiae Collegiatae . ... 
Brunen, 
honorarios ; 


sentandi canonicos 


quaedam normae ab Ordinario 
exhibitae pro eligendis canonicis 


honorariis sanciuntur . . . 148 
Parisien, dispensationis — matrimo- 
nii ; indulgetur dispensatio su- 


per matrimonio rato et non con-' 
4154 


iurium parochialium ; 


summato. 
Cremonen. 

quaeritur an ecclesia, apud Ho- 

spitale extructa, gaudeat privile 
161 
decer- 


gio exemptionis a parocho . 
Mediolanen, pontificalium; 


nitur non amplius competere 


parocho civitatis ius pontificalia 
4170 


dispensationis matrimo- 


peragendi. 
Lugdunen, 

nii ; indulgetur dispensatio su- 
per matrimonium ratum et non 
4179 
De versione Tridentini in alias lin- 
190 


dispen- 


consummatum. 


guas. EE e EE. 
et Tullensis] 
matrimonii ; 


Nanceiensis 

sationis agitur de 
dispensatione super matrimonio 
205 


matrimo- 


rato et non consummato . 
Tolosana, dispensationis 
nii ; tribuitur dispensatio super 
217 


adscriptionis ad 


matrimonio tantum rato . . 
Castrimaris | iuris 
clerum; disceptatur an presbyter 
adscribi valeat coetui Ecclesiae, 
224 


dubium quoad 


titulo /esu et Mariae. 


Novarien, funerum ; 


funera cadaverum nonnullo- 
rum. 233 
Orilana iurium confraternitatum ; 


quaestio agitatur quoad  praece- 
239 


iurisdictionis parochialis; 


dentiam. 
Veli tema 
sit ex 


dubitatur cui tribuenda 

iurisdictio su- 
247 
irregu- 


duobus parochis 

per domum. 
Colonien, dispensationis ab 
remittitur 
261 


Caietana missae pro populo; quum 


laritate ; dispensatio 


arbitrio Ordinarii. 


Dioecesis subiiciatur civiliter duo- 
bus regnis, et nonnulli dies sint 
in uno, 


feriales de praecepto in 


altero, quaeritur an parochi o- 
mnes teneantur applicare Missam 
265 


de co- 


pro populo, illis diebus  . 
Vrhbosnen. seu  Saraieven. 
habitatione et communi vita ser- 
Ca- 


thedralis ; quaerit Ordinarius an 


vanda a canonicis capituli 


obligare possit Canonicos ad vi- 
268 
dubia varia circa 


tam communem. 
lanuen, iurium ; 
administrationem bonorum Cap- 
pellae dicatae B. V. Mariae . 277 
Nolana solutionis mediae annatae; 
dubia quoad solutionem mediae 
. 298 


dubitatur an 


annatae. . . . . . e* 
Oveten. matrimonii ; 
validum fuerit matrimonium, per 
procuratorem initum, ob asser- 
333 


matrimonii; 


tam mandati revocationem. 


Burdigalen, nullitatis 


confirmatur curiae episcopalis 
sententia, quae validum renun- 
353 


posiulatum Episc, 


ciavit matrimonium. . . . 
Cantonis Ticini; 
circa Capituli Cathedralis consue- 
362 


confirmatur 


tudinem in servitio chorali. 


Vasten, matrimonii ; 
sententia Curiae episcopalis, quae 
validum declaraverat matrimo- 
quod tamen dispensatur 


387 


nium ; 
utpote tantum ratum . . . 


Vigilen, iurium beneficialem ; iu- 
betur novum fieri concursum ad 
praebendam theologalem, et acta 


concursus transmitti ad Datariam 


Apostolicam. 401 
Treviren. dispensationis | matrimo- 
nii ; resolvitur non constare 
de non consummatione matri- 
monii. 455 
Albinganensis matrimonii ;  remit- 


titur voto medici peritioris, qui, 
examinatis relationibus medico- 
rum, referat an constet de im- 
potentia antecedente  matrimo- 


nium, perpetua et immedicabili 


mulieris. 469 
Arianen, onerum ; quaestio agitur 
de reductione onerum . . 486 
Parentina iuris praesentandi ad be- 
neficia parochialia . . . . 489 


Liburnen. iurium  confraternitatis; 
dubium est an decretum Ordi- 


narii, quo dissoluta fuit Confra- 


ternitas sustineri queat . . 494 
Burdigalen, seu  Petrocoricen.  nul- 
litatis matrimonii ; confirmatur 


sententia Curiae Episcopalis, quae 
negavit constare de nullitate ma- 
513 


matrimo- 


trimonii ......... 
Annecien. dispensationis 
nii ; indulgetur dispensatio su- 
per matrimonio rato et non con- 
521 


iurium parochialium; 


summato . . 
Galtellinoren. 
lis est inter capitulum et paro- 
chum quoad nonnullum ius pa- 
Toeciale. VU ue e rs rta OS 9 534 
matri- 


Agrigentina — dispensationis 


monii ; indulgetur dispensatio, 


praevia sanatione actorum, et 

vetito viro transitu ad alias nu- 
ptias, inconsulta S. G. Congre- 
543 


gatione. : 
matrimonii ; 


Varsavien, nullitatis 
resolvitur non constare de nul- 
litate matrimonii, quamvis for- 
titer dubitaretur de eiusdem va- 
liditate, ob praesumptum paro- 
590 


disceptatur 


chi proprii defectum . 
Policastren, | iurium ; 
de vindicatione nonnullorum iu- 
rium provenientium ex coopta- 
tione in clerum Ecclesiae rece- 
649 


vulgo 


ptitiae. 
Fodiana circa sanctuarium, 
dell* Incoronata, indulgetur fa- 
cultas reducendi missas ad tem- 
657 


paroeciae ; 


pus. 
Squillacen, ^ erectionis 
erectio paroeciae permittitur sub 
infra triennium 
662 


Parisien, nullitatis matrimonii ; re- 


conditione, ut 
congrua constituatur . .. 


solvitur non constare de nulli- 
tate matrimonii. 666 
EX S. CONG. RITUUM 


Dubium quoad usum lucis electri- 


Cae. us x no X x ooo 399. 
Dubia de officio sociorum Patroni 
vel Titularis . . . . . .3 
Sancti Miniati; beatificationis ve- 
nerabilis servi Dei Theophili a 
Curte -: uo do xo ow 255 


Decretum, quo statuitur festum An- 
nuntiationis B. V. Mariae amodo 


celebrandum esse ritu duplici 


primae clasis . . . . .. 457 


Romana seu  Lucernis ;  beatifica- 


tionis ven. servi Dei Ioannis Ba- 
ptistae Cioni. .... .. 58 
Quoad recitationem litaniarum. . 67 
De editione librorum  devotio- 
nis . . . . . . . . . $68 
Quoad recitationem litaniarum. . 68 
De additione facienda in .litaniis 
Sanctorum, . . . . . 68 
Eporedien. confirmationis cultus ab 
immemorabili tempore praestiti 
servo Dei Thaddaeo Machar, Epi- 
scopo Corcagiensi, beato nuncu- 
186 
servae Dei 
Mariae Aloisiae Mauritii . . 251 
Urbis et Orbis privilegia indulta, 


redeunte vigesimo quinto anno, 


pato. E 
Romana beatificationis 


ex quo s. Ioseph declaratus fuit 
patronus totius orbis catholici.254 
$. lacobi de Chile; Dubia quoad 
iura et privilegia Episcoporum 
titularium, qui cooptantur inter 


capitulares 304 
Lingonen., dubium quoad officium 
votivum. zo x o a 0209 
Dubium quoad litanias SSmi Cordis 
Iesu. i 310 
Monita quoad aperitionem s. Ta- 


bernaculi, quoad communionem 
fidelibus impertiendam, et quoad 
in publicis 
310 
presbyterorum San- 


reliquias Beatorum 
supplicationibus deferendas. 
Congregationis 
ctissimi Sacramenti; dubia quoad 
Sacra- 
menti aliaque erc. 376 
Neapolitana beatificationis servi Dei 
377 
Dei 
379 


commemorationem SSmi 


Francisci a Neapoli. 


Subiacens beatificationis servi 


Fr. Mariani ab Arce Casali . 

Urbis et Orbis; de obligatione cele- 
brandi Missam,iuxta Kalendarium 
Ecclesiae, in qua celebretur. 438 

440 

Romana dubium quoad psalmum 


Quebecen, dubia diversa . 


de profundis, post officium de- 


functorum. Sexo ses 5442 
Recens benedictio a S. Rituum Cong. 
permissa Eus hes 442 
Almerien. Dubium quoad delatio- 


B. V. Mariae in 
processionibus cum SSmo Sacra- 
503 


usum 


nem imaginis 


mento. Bees 
Annecien. Dubium quoad 
ss. Oleorum anni praecedentis in 
504 


Bisar chien. Dubium quoad cantum 


benedictione Fontis 


precum vel hymnorum , lingua 


vernacula, tempore Missae. 504 
Decretum Generale anniversarii De- 
dicationis Ecclesiae. 505 


Dubium quoad dies infra octavam 
festi primarii, vel secundarii. 506 


Viglevanen. Dubia varia . 507 
Neapolitana beatificationis et cano- 
nizationis  servae Dei sororis 
Mariae Iulianae a SSmo Sacra- 
mento . . . * ; 508 
Dubium quoad Missam conventua- 
lem. . . 561 
Platien. Dubia varia . 561 


Decretum, quo festum s. Thomae 
Episc. Cantuariensis et martyris, 
evehitur ad ritum duplicem mi- 
norem pro universa Ecclesia. 562 


Quebecen, Dubia varia. 563 
Romana quoad intonationem hymni 

angelici, aliasque etc. 564 
Basileen. Dubia varia 565 


Romana. Dubium quoad dies, qui- 


bus vetantur Missae in Oratoriis 
637 
Dubium 


privatis. 
Piacentina in Hispania. 
quoad telam Nipis pro albis etc. 
conficiendis. ; 637 
Neapolitana beatificationis ven. ser- 
vae Dei Mariae crucifixae a Vul- 
neribus D. N. I. C. 686 
Romana seu Praenestina et Triden- 
tina beatificationis ven. servi Dei 
689 
Dubium, quaeritur an Regulares, 
qui , 


apud diversas 


Stephani Bellesini 


occasione praedicationis, 
Ecclesias  cele- 
brant, obligationi subiiciuntur ce- 
iuxta Kalendarium Ec- 
693 
Rescriptum, quo Patribus Franci- 
pe- 
peregrinationis causa , 


lebrandi 
clesiae, in qua celebrant 


scanis, Ecclesias  assisienses 
tentibus, 
indulgetur celebrare Missam vo- 
tivam de s. Francisco in sacello 
693 


Dubium quoad imagi- 


Portiunculae etc. 
Senogallien. 


nem defuncti exponendam in tu- 


mulo , dum eiusdem  exequiae 
fiunt. 694 
Amalphitana, Dubium quoad of- 
ficia votiva , semel in mense 
concessa. 694 


Ordinis Minorum; Dubium quoad 
privilegium, olim concessum Hi- 
spanicis , canendi Missas iuxta 
Ecclesiae Toletanae formam. 695 

Gerunden. Dubia quoad administra- 

tionem sacramentorum commu- 


nionis et extremae unctionis 


Monialibus  cisterciensibus , et 
earumdem 


696 


quoad translationem 


cadaverum. 

Urbis. Dubia quoad officia  vo- 
tiva. HW ORC 4 697 
Vahen, et Sulmonen. Dubium quoad 
coronas mortuarias suspenden- 
das, ut maneant in parietibus 
Ecclesiae. .697 
Ruthenen. Decernitur respondere 


debere Kalendario loci, non vero 
celebrantis, missas celebratas in 
cappellis, Episcoporum Semina- 
riorum etc b T 698 
dubium quoad benedi- 


ctionem dandam puerperae, cu- 


Vicentina 


mortua sit sine ba- 
ptismo : 2. s. MH 
Dubium: quaeritur an decretum 
generale diei 27 Augusti 1894, 
vim habeat obligandi quaslibet 
religiosas Congregationes utrius- 
que sexus "EE 748 
Decretum. Fideles praeceptum Ec- 
clesiae adimplent audientes Epi- 
scoporum missam, vel aliorum, ad 
per- 
VL . 349 
Brunen. Dubium quoad ritum bene- 
dicendi praelatum saeculare. 749 


ius proles 


Episcoporum commodum, 


missam. 


EX S. CONG. INDULGENTIARUM 


De editione librorum absque li- 
centia S. Congregationis Indul- 
gentiarum  . . . . . . 65 

Rescriptum, quo universis Christi- 
fidelibus recitantibus, ante vel 
post communionem , Rithmum 
Eucharisticum : Adoro te etc. con- 
ceditur indulgentia centum, die- 
rum. bu. d 188 

Indultum, quo conceditur dispen- 
satio a nova benedictione pro 


scapularibus SSmae Trinitatis, 


quando a fidelibus aliud assu- 
mitur, post primum, attritum vel 
256- 
Rescriptum, quo adnectuntur in- 


ad Mariam 


consumptum. 


dulgentiae Orationi 
Virginem pro reditu Ecclesia- 
rum dissidentium ad fidei uni- 
tatem GN SPP 501 
De novo consensu eorum, ad quos- 
pertinet, in casu quo stationes 
Viae Crucis renoventur . . 502 
Montis Politiam. De Indulgentia 
Plenaria adnexa Benedictioni Pa- 
pali, lucranda ab Episcopo, eam 
elargiente. . . . . , . 750* 
Ordinis Praedicatorum. De ere- 
ctione et aggregatone Confrater- 


nitatum.. 751 


EX S. POENITENTIARIA APOST. 


Dubia quoad absolutionem compli- 
444 
Dubia quoad ieiunium 446 
Permittitur vesci carnes et pisces 
abstinen- 

447 
. 574 


cis in peccato turpi . . . 


dispensatis a lege 
tiae 


Vota emissa a Protestante . 
EX SECRETARIA BREVIUM 


Breve SSmi. D. N. Leonis XIII, quo 
approbantur constitutiones Con- 
gregationis a SS. Sacramento. 312 

Decretum, quo edicitur tuto pro- 
cedi posse ad solemnem ven. Dei 
famuli Theophili a Curte beati- 
ficationem * * 426 

Decret'am quo edicitur tuto procedi 
posse ad solemnem ven. Bernar- 
dini Realini beatificationem. 431 


SUMMA ACIORUM 


Breve SSmi D. N. Leonis XIII, quo 
plura indulgentur privilegia pe- 
regrinantibus ad Sancta Palaesti- 


nae loca. 683 


EX ACTIS CONSISTORIALIBUS 
De Consistorio habito die 29 No- 
vembris 1895. . 325 
De Consistorio habito die 22 Iu- 
nii 1896. 740 


EX S. CONG. S. R. U. 


INQUISITIONIS 
De modo colendi B. Virginem So- 
dalitatis Issodunensium, et de 
imaginibus eiusdem B. "Virgi- 
ES5.u54e (d T 0 feu 52361 


Catholici interessentes choréis mas- 
sonicae sectae . . . . $63 
De editione sacrorum librorum 63 
Denuntiatio sectarum cui, et a quo 
facienda sit . . . . . 564 
De Missionariis quoad barbaros ba- 
ptizatos vel baptizandos . . 65 
De lectura publicationum periodi- 
carum. . . . . . . . (6 
An liceat dare vel deferre reliquias 
Sanctorum Tu re is. .. . 66 
De administrandis sacramentis mu- 
lieri, quae occasione matrimonii 
transit ad ritum graecum . 366 


Quoad confiteor recitandum in ad- 


ministratione ss. Viatici . . 67 
De litaniis edendis . . . 67 
Dubia quoad administrationem sa- 
cramentorum, a Latinis facien- 
dam erga orientales. 193 
Quoad dispensationem a ieiuniis, 


et festorum observantia erga fa- 
mulos et opifices, apud dominos, 
.193 


diversi ritus morantes. 

Quoad uxores, quae sequuntur ritum 


virorum suorum . . 195 
Litterae Bened. XIV quoad obser- 
vantiam ieiunii. 316 
Dubia quoad ieiunium . 317 
De cibis vetitis vescendis apud hé- 
ros acatholicos. 318 


Dubia circa Graecos, Romae de- 


gentes, quoad carnes sabbato co- 


medendas. 319 
Dubium quoad ius positivum, inti- 
mandum novis christianis 319 


Quoad dispensationem a ieiunio 321 


De dispensatione Sinensium a ie- 


iunio. 321 
Dubium quoad auditionem Missae 
a Neophytis 322 
Quoad ieiunium. 322 


Dubium quoad operationes chirur- 
gicas, non directe tendentes ad 
in sinu ma- 
383 


Lex de non permiscendis piscibus 


occisionem foetus 


terno etc. 


cum carne in Quadragesima, obli- 
449 
449 


An dux vel herus habeat in suos 


gat etiam indulto gaudentes. 


Dubia quoad ieiunium . . . 


iudiciariam et coer- 
450 


De censura quoad clericos praesu- 


potestatem 


citivam. 


matrimo- 
450 


Dubia quoad Gallas, qui mortale 


sumentes contrahere 


nium civile. 


in occisores, aut 
451 
Dubia quoad nigros aliosque sil- 
20. s. s. . 453 
apud cambodienses 
454 


Modificationes ad Litteras aposto- 


odium fovent 

feritores parentum 
vestres. 

De mancipas 


christianos. 

pro concessione dispensa- 
512 
sta- 


licas 
tionum matrimonialium . 
Damnantur tres societates in 
tibus unitis Americae Septem- 
trionalis. h- as 569 
Litterae Emi Card. Monaco ad Or- 
dinarium Alexandrinum quoad 
570 


Decretum quo excommunicatio ma- 


condimenta ex adipe . 


ior statuitur Sacerdoti Miraglia, 
nisi infra quindecim dies resipi- 
scat. E wes odo dS d 
Dubia quoad decretum de lege ie- 
iunii et abstinentiae anticipanda 
572 

teneantur defen- 


ab Episcopis. 
Utrum christiani 
dere regem infidelem et eorum- 
dem infensum hostem, dum in- 


sidiatur a subditis 574 
Dubium quoad venditionem man- 
cipii 574 
Dubia quoad emptionem  servo- 
rum. . 575 
Dubia quoad uniones mancipiorum 
apud Gallas. : 576 
Dubium quoad expensas faciendas 
pro cultu maiorum 581 


Bonzus nomen dando verae reli- 

gioni petit an retinere valeat 
ea, quae in officio ethnico com- 
582 
Dubia quoad foenus pro pecunia 
583 


Decretum quo specialiter damnatur 


paraverat. 


hehraeis data. 


n. 85 annualium loigniensium.638 
Dubium quoad nomen proprium, 


retinendum in catalogis secta- 
FUnmE--— óc we X^ 699 
Dubium quoad damnum illatum de- 
lubris ethnicorum .700 


Responsa data circa quemdam con- 
700 
contractus 


tractum. 

data 
quosdam, qui usurae labe infe- 
704 


Responsa circa 


cti censentur. 
EX S. G. EP. ET REG. 


Canariensis; | indulgetur facultas 
appellandi per « felefono » con- 


fessarium , qui longe moratur a 


Monasterio Religiosarum. . 255 
S. losephi de Costarica; restitu- 
tionis in integrum , quae non 
indulgetur. 302 


Oranen. proprietatis et expulsio- 
nis ; denegatur beneficium resti- 


. 366 


Romana reductionis pensionis ; sta- 


tutionis in integrum . . 


tuitur, obnoxias esse retentioni 7 


in singulis centenis etc. pen- 
siones, iuxta normam a SSmo sta- 


tutam, auctas ac perpetuas, reli- 


quas vero pensiones non esse 
obnoxias. A408 
Novarien, pensionis ; denegatur 
reductio pensionis, debitae a 


mensa episcopali novariensi, 
erga patres somaschae congrega- 
416 


tionis. "e 
confirmatur, 


Novarien, beneficii ; 
iuxta modum, sententia Curiae, 
quae declaraverat vacavisse pa- 
roeciam et parochum excidisse 
a suo iure $35 q22:419 

Canarien. Dubium quoad depen- 

dentiam Religiosarum ab Ordi- 

nario Dioecesis, in qua moran- 

499 


Decretum, quo moderatur ministe- 


tur. 


rium colligendi eleemosynas per 

mulieres in piis institutis, ut 
opera misericordiae exerceant, 
Deo se voventes. 555 


^Abulensis. Dubia quod Clericos re- 
gulares, aut expulsos, aut obti- 
nentes dimissionem ab Aposto- 
lica Sede etc 558 
Abulensis. Dubia quoad  interpre- 
tationem Decreti Auctis admo- 
.559 


requiri- 


dum. 
Nanceyen. exemptionis : 
tur an Communitas Boni Pastoris 
sit Or- 
dinario dioecesano quoad admini- 
622 


Sancti Deodati ; Facultatis audiendi 


Nanceyensis subiicienda 


strationem bonorum etc. 


confessiones et praedicandi; ca- 
nonici regulares redintegrantur 
in facultate excipiendi confessio- 
nes et praedicandi . . ; 679 
EX S. DATARIA APOST. 


Litterae Emi Pro-Datarii quoad di- 


spensationes matrimoniales. 568 


EX S. C. DE PROPAGANDA FIDE 
Probatur conventio inter Antistites 


provinciae Leopoliensis quoad ri- 
tum latinum et graecum . 69 


Quoad pias meditationes, lectas a 
puellis in Ecclesiis . . . . 190 
De transitu ab aliquo ritu ad alte- 
rum apud orientales .191 
Quoad rituum commixtionem. 191 
Quoad Missae auditionem 320 


Litterae Emi Praefecti ad Emum Ar- 
chiepiscopum Quebecen, quoad 
scholas 381 

Quoad dispensationem a ieiunio et 


neutras 


abstinentia in casu coincidentiae 
exordientis anni sinensis, cum pri- 
mis quadragesimae diebus . 447 
449 
Litterae Emi Praefecti quoad onus 


De dispensatione votorum . 


praestandi iuramentum a Missio- 
Ma den ef 509 
interpretatione de- 
196 Concilii Balti- 
pipes iet 04 
Litterae Emi Praefecti, quibus in- 


nariis. 
Dubia super 

creti sub n. 

morensis 


nuitur, presbyterum catholicum 
posse assistere matrimoniis prote- 
stantium, tamquam ministrum ci- 


vilem -568 


EX S. C. INDICIS 


Decretum, quo plures prohibentur 
libri ] 314 
Decretum, quo plures prohibentur 
libri . 639 

CONCLUSIONUM QUAE IN PLERISQUE ACTIS IN HOC VOLUMINE CONTENTIS 
ADNOTATAE SUNT, QUARUM MATERIA IN SINGULIS ACTIS 
AMPLE EXPOSITA VEL DECLARATA REPERITUR 


Eae autem conclusiones sub sequentibus verbis comprehenduntur: 


Beneficium quoad possessio- Domicilium. 


Moniales votorum simplicium. 


nem. Episcopus quoad Religiosos. Parochus. 
Canonici honorarii. Litterae testimoniales. Peregrini quoad sepulturam. 
Canonici quoad nominatio- Matrimonium. Praecedentia. 

nem. Missae applicatio. Restitutio in integrum. 


Beneficium quoad possessionem. 


Corporalis immissio in beneficii 
possessionem fieri non potest pro- 
pria auctoritate : at quando inter- 
venit licentia vel consensus legitimi 
Superioris, potest quis sui beneficii 
possessionem capere, nullo alio in 
ipsam eum introducente. pag. 425. 

Regula Cancellariae Apostolicae 
de triennali possessione sanat quem- 
cumque defectum , interventum in 
corporali immissione ad beneficium, 
quatenus ex hoc lapsu temporis ea 
praesumitur regularis fuisse, ibid. 

Quamvis praemissa invocari que- 
ant, quando agitur de beneficiis in 
genere tamen exceptionem patiun- 
tur in beneficiis resignatis: in his 
enim possessio capi debet modo 
praescripto a citata Bulla Grego- 
riana, idque sub poena nullitatis, 
neque alii admittuntur modi aequi- 
pollentes. Proinde cum in themate 
sacerdos Fazio praescriptioni Bullae 
Gregorianae non paruerit, merito 
S. Congregatio sententiam Curiae 
Novariensis confirmavit, et motiva 
appellationis reiecit, ibid. 


Canonici honorarii. 


Canonici honorarii uti quidem 


et insignibus 
$d tan- 


tummodo in Ecclesia, ad quam per- 


possunt privilegiis 


canonicorum  titularium, 
tinent, honoris causa, et in qua 
functiones capitulares fiunt, seclusis 
aliis ecclesiis, etiam eiusdem Dioe- 
118. 


Hinc haud licet canonicis hono- 


cesis, vel aliarum, pag. 


rariis alicuius Capituli induere hu- 
ius insignia, ut singulatim et seor- 
sim a capitulo, in qualibet Ecclesia, 
sacra peragant, ibid. 


Canonici quoad nominationem. 


Nominationes, etiam Canonici ti- 
tularis, fieri non possunt inconsulto 
Ordinario loci, quo reperitur Ca- 
thedralis aut Collegiata Ecclesia. 
pag. 153. 

Patronis sola competit nominatio 
ad beneficium, minime vero insti- 
tutio in eodem aut insignium tradi- 
tio ; cum id Episcopo competat, ib. 

Ab eodem Ordinario loci petenda 
est acceptatio nominationis, sive a 
nominando, sive a nominato, ibid. 

Domicilium. 


Censendum est, quempiam oriun- 


dum ex illa Dioecesi aut loco, in 


quo, dum natus est, pater eius 
domicilium constitutum — habuit 
pag. 233. 


Non obstat huic maximae, ali- 
alibi 


locum alium petierint officii, le- 


quem nasci dum parentes 


gationis, aut negotii gerendi causa, 


firmo manente domicilio ; nam fi- 


ctione iuris, censetur natus in loco 
domicilii, ibid. 

Filius sequitur patris originem, 
quoties ex accidente natus fuerit 
in loco ubi pater temporalem ha- 
ibid. 


In themate evictum 


buit moram. 
videri, an- 
tecessores Sacerdotis Antonini num- 
quam deseruisse domicilium pro- 
prium in civitate Castrimaris, cum 


animo alibi perpetuo manendi, ip. 


Episcopus quoad Religiosos. 


Semel concessa ab Episcopo fa- 
cultate excipiendi confessiones vel 
praedicandi, haec pro lubitu revo- 
cari non potest, quia haec privatio 
cum sit poena, proportionatam exi- 
git causam. Iam vero in casu pro 
revocanda dicta facultate a canonicis 
Regularibus Lateranensibus nulla 
alia ratio suppetebat, quam factum 
expoliationis violentae a paroecia de 
Mattineuria, quae haud erat legi- 
tima, pag. 682. 

Quamvis Episcopus ex iusta causa 
possit non concedere facultatem au- 
diendi 


auferre religiosis in individuo, iu- 


confessiones vel concessam 

xta Conc. Trid. sess. 283de Reform, 
cap. .15. tamen quando agitur de 
omnibus religiosis conglobatim, vel 
unius conventus, id peragere ne- 
quit, inconsulta S. Sede, ob peri- 
culum scandali, uti etiam praeter 
supra allegata eruitur ex seq. de- 
creto S. Cong. Epis, 'et Regul. sub 
die 20 Nov. 1615. «Quamvis plu- 
ries et saepius inhaerendo aposto- 
licis constitutionibus decreverit et 
declaraverit, ordinarios locorum non 
posse, nec debere facultatem au- 
diendi 


omnibus simul unius conventus re- 


sacramentales confessiones 
gularibus adimere, ipsa Sac. Cong. 
inconsulta et ademptam restituere 
iusserit... S. Cong. Patres rati vix 
fieri posse, ut haec sine scandalo 
magnaque animarum pernicie con- 
ad 


submo- 


tingant, re mature perpensa, 
omnem scandali materiam 
vendam... statuunt ac decernunt, 


Archiepiscopos, Episcopos... con- 
fessiones audiendi facultatem omni- 
bus simul unius Conventus Regu- 
laribus Confessariis, eadem S. Cong. 
pacto adimere 


inconsulta, nullo 


posse ». ibid. 


Litterae testimoniales. 


Iam militiae addicti adducere de- 
bent, ut ad Sacros Ordines promo- 
veri valeant, litteras testimoniales 
Ordinarii cuiuslibet, in cuius Dioe- 
cesi per trimestre commorati fue- 
rint, pag. 50. 

Quoties ex adiunctis, litterae Or- 
dinarii plenam non constituant pro- 


bationem, Episcopus ante ordinum 

collationem, plenum facere potest 
testimonium per iuramentum sup- 
pletorium , expetita prius ad hoc 
facultate a sancta Sede, si devitare 
velit suspensionem  comminatam a 


Const. Apostolicae Sedis. /Did. 


Matrimonium. 


Ignorantia invincibilis aut etiam 
bona fides, efficere non potest ut 
matrimonium , irritum et nullum 
ob impedimentum dirimens, fiat 


validum; quia leges irritantes affi- 


ciunt quoque ignorantes, pag. 110. 
Matrimonium per procuratorem, 
quemadmodum ante Concil. Tri- 


dentinum , sic post citati Concilii 
contrahi- 
ult. de 
praescripta ser- 


promulgationem, valide 


tur, si conditiones in cap. 


Procurat, in 6, 
ventur, pag. 352. 
Huiusmodi conditiones sunt 
a) speciale seu determinatum man- 
datum, certae personae datum, ad 
contrahendum non cum quacumque 
persona , sed cum determinata et 
specificata ab ipso mandante 5) ut, 
sicuti mandatum ad delegationem 
concedendam nullimode praepedia- 
tur, ita procurator munus sibi obla- 
tum voluntarie acceptet c) ut pro- 
curator exequi debeat mandatum 
per se, nec subdelegare valeat, nisi 
huiusmodi facultas expresse ei data 
fuerit d) mandatum ante matrimonii 
celebrationem non sit revocatum, 
neque nentaliter, quae revocatio 
in foro conscientiae sufficit; neque 
implicite (ex. gr. Si mandans cum 


alia sponsalia contrahat), quae va- 

let etiam pro foro externo, modo 
probari possit. Et revocationem va- 
lere etiamsi a procuratore et a 
comparte ignorata fuerit, ibid. 
Quapropter necessarium haud est, 
ut revocatio fiat eodem modo, ea- 
demque ratione, quo mandatum 


concreditum est; sed satis esse 
quod revocatum fuerit, et hoc pro- 
ibid. 


In casu autem pro validitate ma- 


bari valeat in foro externo, 


trimonii cum Damasa, per procura- 
torem ab Emmanuele contracti de- 
cisum fuisse, ex eo quod expresse 
revocatio ab Emmanuele obiecta 
haud probata remansit; implicita 


autem, quae contigit , cum ipse 
matrimonium cum Anna contra- 
xit, locum habuit quando nuptiae 
cum Damasa iam celebratae erant. 


pag. 353. 


Verumtamen dispensationem, a 
Damasa imploratam, indultam fuisse, 
quia ex actis prodiit, matrimonium 
consummatum haud fuisse, imo ne- 
que consummari potuisse ; et gra- 
vissimas causas adesse , quae hu- 


iusmodi suadent. 


ibid. 


Reverentia superiori debita non 


dispensationem 


indistincte pro iniuncto metu alle- 
gari potest, alias nullus foret locus 
efficaci contractui in praesentia pa- 
rentum , si pretensione reveren- 
tiae quaelibet concederetur cavil- 
latio. pag. 400. 

Timor reverentialis tunc tantum 
cadit in virum constantem ac id- 
circo nullum reddit matrimonium, 


cum ex parte patris aut matris vel 

iurgia, vel minae, vel aliqua verbe- 
ra, vel saltem preces importunae 
ibid. 


Circa impedimentum quod vis et 


et instantissimae accedant, 


metus dicitur, nemo a iure admit- 
titur ad matrimonium ex hoc ca- 
pite impugnandum, nisi qui violen- 
tiam et coactionem passus dicitur. 
ibid. 
Non 
ciali pro unaquaque vice, S. C. per- 


licet Episcopis sine spe- 


missione , recipere instantiam et 
instituere processum in ordine ad 
efflagitandam super matrimonio tan- 
tum rato SSmi dispensationem, ib. 
Quum, iureiurando interposito, 
uterque coniux deposuerit se num- 
quam matrimonii consummationi 
operam dedisse, si sponsa non est 
virgo, nec sponsi domum traducta 
fuit, illorum iuramento fides adhi- 
benda est, etsi ex aspectu probatio 
ibid. 
Idque eo vel magis si testes ex 
inducti , 


haberi nequeat, 
parte utriusque coniugis 
accedente iuramento affirment, se 


firmiter credere coniugum  con- 
fessionem esse veridicam, atque sic 
delicatam habere conscientiam, ut 
sint incapaces proferre mendacium 
ac periurium, pag. 401. 

Inter legitimas matrimonium ra- 
tum dispensandi causas accensetur 
dubium quoad eius validitatem : 
periculum animae , timor scandali 
eiusque congrua reparatio : animo- 
rum aversio nullaque spes pacis 
restituendae , ac tandem ex praxi 
S. C. C. actum civile cum alio ini- 


tum, ibid. 

Mens Tridentini Sess. J24, cap. 1, 
de Reform, ea fuit, ut consuleret va- 
lidae 
constituendo novam formam sub- 


celebrationi matrimoniorum 
stantialem, per quam constaret pu- 
blice in foro externo de facto ce- 
pag. $18. 

Eiusmodi publicam formam ce- 
lebrationis constituit, quia ex clan- 


lebrationis | matrimonii, 


destinis matrimoniis , propter ho- 
minum nequitiam ortum haberent 
gravia peccata ; dum fieret, ut 
multi, relicta prima uxore, cum 
qua clam contraxerant, aliam palam 
et cum ea in perpetuo 
ibid. 

Quapropter si publice et in foro 
de 


tionis matrimonii, eius valor facile 


ducerent, 
adulterio viverent, 
externo | constet facto celebra- 
non labefactatur per subtilitales et 


interesse habentium, ut 
ibid. 


contra matrimonii 


argutias 
nullum renuncietur. 
Agenti valo- 
rem onus incumbit adducendi certa 
et indubitata argumenta, quibus 
demonstretur causam nullitatis ad- 
fuisse ; ceu si parochus defuerit 
aut alius, de eius mandato per de- 
legatam iurisdictionem, actu cele- 
ibid. 
certitudo , quae neces- 


brationis matrimonii, 

Moralis 
saria est, ut iudicium proferatur, 
conie- 


exurgere potest etiam ex 


cturis , praesumptionibus, indiciis 
et adiunctis quibuscumque, dum- 
modo enascatur ex toto circumstan- 
ibid. 

Ius parochi, aut Ordinarii alium 
sibi 


tem quoad valorem, relinquitur ex 


tiarum complexu, 


Sacerdotem substituendi, sal- 

Tridentino terminis iuris communis; 


a quo nullum paratur obstaculum. 


Praesumptio militat pro validi- 
tate matrimonii, quoties ad formam 
Tridentini celebratum fuerit coram 
parocho et duobus testibus, et in 
ipso actu celebrationis intervenerit 
liber consensus utriusque contra- 
hentis, pag. 679. 

Exceptiones oppositae contra va- 
liditatem matrimonii rite celebrati, 
pro nihilo habendae sunt, nisi fue- 
rint adeo perstringentes, efficaces 
ut incontinenti evincant praetensam 
nullitatem, sive ex defectu liberi 


consensus, sive ex alia irritante 
causa promanantem, ibid. 
Matrimonium est per se quod- 
dam factum solemne, et publicum, 
de- 


illius 


quod semper validum censeri 
bet, 
nullitatem | apprime 
rint, ibid. 


nisi evidentes rationes 


demonstrave- 


Missae applicatio. 


Aliud est celebrare Missam, aliud 
128. 
potest applicare 


illam applicare, pag. 

Sacerdos fru- 
ctum medium Missae pro iis, a qui- 
bus etiam 


eleemosynam recepit, 


pro vivis, quamvis nigris indutus 
paramentis. ibid. 
Et ideo 


persolvendis 


Sacerdos in exequiis 
pro defuncto, sicuti 
in celebratione nuptiarum, non 
obligatur applicare Missam pro eo- 
dem defuncto, vel pro sponsis, si 
ad id 


ibid. 


stipendium non receperit. 


Moniales votorum simplicium. 
Maximum discrimen intercedit 
inter Moniales votorum solemnium, 
et recentem institutionem Sororum 
votorum simplicium. lllae stricte 


pertinent ad statum religiosum, 
sunt subiectae rigori ss. canonum 
tum circa abdicationem proprietatis, 
tum circa observantiam clausurae 
papalis, efformant domos inter se 
autónomas et  independentes, et 
participant pro sua capacitate de 
privilegiis Ordinum, stricte Regu- 
larium. E contra Sorores, lato sensu, 
pertinent ad statum religiosum, 
retinent radicale dominium bono- 
rum, subduntur tantum clausurae 
episcopali et Ordinario solum passi- 
vae, habent generalitium regimen, 
et *per se non communicant de 
privilegiis Ordinum Regularium 
pag. 634. 

Hinc sequitur quod iuris dispo- 
sitiones editae pro Institutis voto- 
rum solemnium, non semper accom- 
modantur Institutis votorum sim- 
plicium, cum sint duo entia diversae 
naturae: iam vero Const. Greg. XV. 
Inscrutabili, sive ex tempore quo 
edita fuit, sive ex fine sibi propo- 
sito, sive ex citationibus in ea al- 
legatis evidenter emanata erat pro 
Monialibus tantum votorum sole- 
mnium, et nonnisi iniuria invocari 
poterat pro Instituto Boni Pastoris. 
ibid. 

Posita natura diversa horum In- 
stitutorum necesse est, ut etiam 


diverso iure regantur : proinde si- 

cuti Moniales votorum subduntur 
rigori ss. canonum, ita pro Insti- 
tutis votorum simplicium hoc ri- 


gore remisso, novum ius est in- 


troductum : Administratores bono- 
rum Monialium tenentur rationem 
reddere annis 


singulis Episcopis 


localibus cum interventu Praelati 


Regularis, ex adverso respectiva 
Sororum Instituta exhibent ratio- 
nem administrationis non Episcopis 
localibus, sed Superiorissae Gene- 
rali, quae postea eam submittit pro 
approbatione Ordinario Domus Ma- 
tricis, transmittendam de triennio 
ad triennium ad S. Sedem: et hoc 
descendit ex potestate dominativa, 
una ex functionibus potioribus ho- 
rum Institutorum , reservata ob 
generalium regimen praefatae Su- 
periorissae, et sorores quamvis ob- 
noxiae sint locorum Ordinariis quoad 
iurisdictionem, tamen sunt exem- 
ptae quoad bonorum administra- 
tionem, domorum gubernium, et 


internam directionem, ibid. 


Parochus. 


Ex Tridentino praecipitur, ut, 
populo distincto in proprias paroe- 
cias, suum unaquaque habeat paro- 
chum pro tutiori animarum salute. 


pag. 543.« 
Parochus proprius ex iure est 
minister baptismi, solemniter et 


ex pastorali officio celebrandi, ib. 


Peregrini quoad sepulturam. 


In iure certum est, parochos ha- 


bere fundatam intentionem pera- 

gendi iusta funebria propriis pa- 
roecialis, pag. 239. 

Ob matricitatem et praeeminen- 
tiam super alias Ecclesias, quasi 
per exceptionem recognitum fuit 
Cathedrali Ecclesiae ius funerandi 
eos, qui in mero transitu per ci- 
vitatem, aliqua detenti infirmitate, 
diem obeunt supremum, ibid. 

Aequum est enim, ut huiusmodi 
peregrinantes, qui ad nullam per- 
tinent paroeciam subiiciantur Ec- 
clesiae cathedrali, pro sacramentis 
et funeribus, ne careant ministro 


in articulo mortis, ibid. 


Praecedentia. 


Ex Tridentino Sess. 25 cap. 13 
de regularibus, ad Episcopum, 


amola omni appellatione, spectat 
ius componendi controversias inter 
personas ecclesiasticas, tam saecu- 
lares, quam regulares, ex quibus 
scandala saepe gignuntur, pag. 246. 

Hinc congruum videtur, ut Epi- 
scopi definiant quaestiones de iure 
et de praecedentia in  processio- 
nibus inter sodalitia propriae Dioe- 
cesis, antequam iurgia et scandala 
efferbuerint. ibid. 

Privativum Episcoporum ius est, 
quaslibet indicendi processiones, ac 
etiam, cum causa, 
bendi ; 


fieri debent iuxta ritum et ordinem 


easdem prohi- 
exceptis iis, quae publice 


in missali et rituali praescriptum. 
ibid. 

Quum duae processiones eadem 
die et eodem foco a duobus soda- 
litiis fieri incongruum sit, Episco- 

porum. est ad quaestiones praece- 
dentiae praecidendas, praeferre so- 
dalitium, propriam temporis ante- 
rioritatem formiter evincens. ibid. 

Quatenus in tenebris delitescat 
verum institutionis tempus, unius 
aut alterius ex Sodalitiis , propria 
auctoritate  suffultus — Ordinarius, 
praeferat, ut arbiter, alterum alteri, 
quod in Domino expedire sibi vi- 


debitur, ibid. 
Restitutio in integrum. 


Licet in sede appellationis non 
sit prohibitum novas probationes 
afferre; iuxta adagium: non deducta 
deducam, non probata probabo, ta- 
men non licet materiam conten- 
tionis mutare, quia esset violare 
quasi contractum ex litis contesta- 
tione exortum , qui partes ligare 
debet: unde merito S. Congr. non 


attendit quae Procurator sacerdotis 


Catà attulit circa erratam positionem 
quaestionis in altera causae propo- 
sitione, pag. 375. 

Non datur restitutio in integrum 
adversus rem iudicatam i. quando 
pars postulans eam iam accepto ha- 
buit; 
restitutionis in 
stans committat attentatum contra 


2. quando pendente iudicio 
integrum pars in- 


impugnatam decisionem, quia cum 
hoc arguat malam fidem etspretum 
iudicis, praesumptio est quod ne- 
que novam decisionem sit execu- 
ibid. 

Ad diiudicandum utrum aliquod 


tura. 


opus pium sit laicale vel ecclesia- 
sticum, inter alia sunt inspicienda 
1. finis, ad quem est directum, 
2. media , quibus est fundatum, 
3. personae quas attingit : quare, 
ait "Sebastianus Berardi, quod Hospi- 
talia, suapte natura, inter res ec- 


clesiasticas minime recensentur, ib. 

